
Skiriu savo jauniausiam sūnui, Everetui, 
kurio dėka vėl pasijutau jaunas. 

Nuoširdžiai tikiuosi, kad, kai būsi pakankamai subrendęs, 
kad galėtum skaityti šį romaną, jau būsi išgyvenęs 
(arba dar tik įpusėjęs) nuostabiausią vaikystę - 
nė kiek nepanašią į tokią, 
kokia čia aprašyta. 


Tai, ką mes, ar bent jau aš, neabejodami vadiname atsiminimais, 
turėdami omenyje akimirkas, vaizdus ar įvykius, kaip nors užfik- 
suotus, taigi išgelbėtus iš užmaršties, - iš tikrųjų yra tam tikras 
pasakojimas, niekada nenutrūkstantis mūsų mintyse ir ilgainiui 
dažnokai kintantis. Gyvenime per daug prieštaringų jausmų bei 
troškimų, kad jis galėtų būti visiškai priimtinas, galbūt to siekdamas 
pasakotojas ir turi kai ką pertvarkyti. Šiaip ar taip, kalbėdami apie 
praeitį mes meluojame sulig kiekvienu kvėptelėjimu. 


VILJAMAS MAKSVELAS 
Iki, pasimatysime rytoj 


ŠIAURĖS JŪRA 


Tikinčiųjų ir buvusių auklėtinių globoje 
o 


p jo motinos, Džekas Bernsas buvo aktorius dar prieš 
tapdamas aktoriumi, bet pats Džekas iš savo vaikystės aiš- 
kiausiai atsiminė tas akimirkas, kai jausdavosi turįs įsikibti į 
motinos ranką. Tuomet jis nevaidindavo. 

Žinoma, mes neką teįsimename, kai mums dar nėra nė ke- 
tverių ar penkerių metų, - ir tie mažų dienų atsiminimai būna 
labai nenuoseklūs, riboti ar netgi klaidingi. Tai, ką Džekas at- 
siminė kaip pirmą kartą, kai jis pajuto poreikį įsikibti į mamos 
ranką, iš tikrųjų gal buvo šimtasis ar dušimtasis kartas. 

Per ikimokyklinius patikrinimus paaiškėjo, kad Džeko Bern- 
so ne pagal amžių gausus žodynas, koks dažnai būna vienturčių 
vaikų, įpratusių kalbėtis su suaugusiaisiais, - ypač kai vienturtį 
vaiką augina tik vienas iš tėvų. Tačiau dar reikšmingesnis, kaip 
rodė patikrinimų rezultatai, buvo Džeko gebėjimas viską įsimin- 
ti nuosekliai; tuo gebėjimu jis, būdamas trejų, prilygo devynerių 
metų vaikui. Kai Džekui sukako ketveri, jo gebėjimas išlaikyti 
atmintyje visokias smulkmenas bei laiko tėkmės suvokimas jau 
buvo kaip vienuolikamečio. (Minėtosios smulkmenos būdavo 
ne tik tokie menkniekiai kaip kieno nors drabužiai ar gatvių 
pavadinimai, bet ir daugybė kitų dalykų.) 

Patikrinimų rezultatai glumino Džeko motiną, Alisą, ku- 
riai atrodė, kad jis nedėmesingas vaikas; jos nuomone, dėl po- 
linkio svajoti Džekas pagal savo metus buvo nepakankamai 
subrendęs. 

Vis dėlto tūkstantis devyni šimtai šešiasdešimt devintųjų ru- 
denį, kai Džekui buvo ketveri ir jis dar nelankė vaikų darželio, 
motina nusivedė jį prie Pikthol gatvės ir Hačings Hilo kelio san- 
kryžos Forest Hile, labai gražiame Toronto rajone. Alisa paaiš- 
kino, kad juodu laukia, kol mokykloje pasibaigs pamokos, kad 
Džekas pamatytų mergaites. 

Šventos Hildos mokykla tada vadinosi „bažnytinė moky- 
kla mergaitėms“, nuo darželio iki tryliktos klasės — tais laikais 
tokia dar buvo, Kanadoje, - ir Džeko motina nusprendė, kad 
kaip tik ten Džekas pradės mokslus, nors jis buvo berniukas. 
Ką nusprendusi ji jam pasakė tik tuomet, kai atsivėrė paradi- 
nės mokyklos durys, tarsi juos sveikindamos, ir pro jas pasipy- 
lė mergaitės - kai kurios daugiau ar mažiau paniurusios, kitos 
džiūgaujančios, ir gražios, ir susikūprinusios, netvarkingos. 

— Kitais metais, - pranešė Alisa, - Šventos Hildos mokykla 
priims ir berniukus. Bet labai nedaug berniukų, ir tik iki ketvir- 
tos klasės. 

Džekas negalėjo nė pajudėti; jis vos kvėpavo. Iš visų pusių 
pro jį ėjo mergaitės, kai kurios didelės ir triukšmingos, visos su 
uniformomis, tokių spalvų, kokias Džekas Bernsas vėliau ėmė 
manyti pasirinksiąs įkapėms, - pilkos ir kaštoninės. Mergaitės 
vilkėjo pilkais megztiniais arba trumpais kaštoniniais švarke- 
liais ant baltų jūreiviškų palaidinukių. 

— Tave priims, - tarė Džekui motina. - Aš susitarsiu. 

— Kaip? - paklausė jis. 

— Dar nesugalvojau, - atsakė Alisa. 

Mergaitės segėjo pilkais klostuotais sijonėliais ir mūvėjo pil- 
komis puskojinėmis, kokias kanadiečiai vadino „kojinėmis iki 
kelių“. Džekas pirmą kartą matė tiek nuogų kojų. Jis dar nesu- 
prato, koks vidinis nerimas verčia mergaites nusismaukti kojines 
iki kulkšnių ar bent jau iki pusės blauzdų, - nors pagal vieną iš 
mokyklos taisyklių kojinės iki kelių turi būti užtemptos iki kelių. 

Paskui Džekas Bernsas pastebėjo, jog mergaitės tarytum ne- 
mato, kad jis čia stovi, arba žvelgia per jį kiaurai. Bet štai viena — 
vyresnė mergaitė moteriškais klubais ir krūtimis, ir putliomis 
kaip Alisos lūpomis. Ji įsisiurbė Džekui į akis, lyg negalėdama 
nusukti žvilgsnio. 

Būdamas ketverių, Džekas nelabai suvokė, ar čia jis negali 
liautis į ją spitrėjęs, ar ji, tarsi sugauta, nepajėgia atplėšti akių 
nuo jo. Šiaip ar taip, jos veido išraiška buvo tokia supratinga, 
kad jis net išsigando. Gal ji išvydo, kaip Džekas atrodys, kai bus 
kiek vyresnis, arba visai suaugęs vyras, ir tai jame įžvelgusi su- 
stingo iš ilgesio ir nevilties. (Arba iš baimės ir gėdos, ilgainiui 
padarys išvadą Džekas Bernsas, nes ta vyresnė mergaitė staiga 
nukreipė žvilgsnį į šalį.) 

Džekas su mama taip ir stovėjo tarp daugybės mergaičių, kol 
atvažiavo ir išvažiavo kai kurių pasiimti atvykę automobiliai, 
o kitos išsivaikščiojo pėsčiomis, ir neliko nei jų žingsnių aido, 
nei bauginančio, bet kartu ir jaudinančio jų juoko. Bet rudens 
pradžios oras dar buvo pakankamai šiltas, kad jame išsilaikytų 
jų kvapas, kurio Džekas nenoriai įkvėpė ir pamanė, jog tai kve- 
palai. Tačiau dauguma Šventos Hildos mokinių kvepėjo ne kve- 
palais; ore tvyrojo pačių mergaičių kvapas, prie kurio Džekas 
Bernsas niekada nepripras ir kurio niekada nelaikys savaime 
suprantamu dalyku. Netgi baigęs ketvirtą klasę. 

— Bet kodėl aš turėsiu lankyti šitą mokyklą? - paklausė Dže- 
kas motinos, kai mergaitės pradingo. Vieninteliai judantys daik- 
tai ramioje gatvių sankryžoje dabar buvo keli nukritę lapai. 

— Nes čia gera mokykla, - atsakė Alisa. - Ir tu būsi saugus 
tarp mergaičių, - pridūrė. 

Džekas tikriausiai taip nemanė, nes akimirksniu įsikibo į ma- 
mos ranką. 


Tą rudenį, likus metams iki kol Džekas bus priimtas į Šventos 
Hildos mokyklą, jo motina buvo kupina staigmenų. Parodžiusi 
jam uniformuotas mergaites, kurios netrukus turėjo tapti itin 
svarbios jo gyvenime, Alisa pranešė ketinanti apkeliauti visą 

Šiaurės Europą, ieškodama pasprukusio Džeko tėvo. Ji žino- 
jo, kuriuose Šiaurės jūros uostuose jis veikiausiai galėtų nuo jų 
slapstytis; juodu jį suseks ir primins jam neatliekamas pareigas. 
Džekas Bernsas dažnai girdėdavo motiną apie save bei jį kalbant 
kaip apie tėvo „neatliekamas pareigas“. Tačiau netgi būdamas 
ketverių, Džekas jau suprato, kad jo tėtis juos paliko visam lai- 
kui, - jį, Džeką, tai dar net negimusį. 

Ir kai mama pasakė pinigų kelionei prasimanysianti dirbda- 
ma tuose užsienio miestuose, Džekas žinojo, koks yra jos dar- 
bas. Kaip ir jos tėvas, Alisa buvo tatuiruočių meistrė; ji nieko 
daugiau nemokėjo, tik tatuiruoti. 

Šiaurės jūros uostamiesčiuose, kuriuose juodu apsilankys, kiti 
tatuiruotojai duos Alisai darbo. Jie žino, kad ją mokė jos tėvas, 
garsus tatuiruotojas, dirbęs Edinburge, - tiksliau sakant, Leito 
uoste, - kur Džeko mama, savo nelaimei, susipažino su jo tėčiu. 
Ten jis padarė ją nėščią ir netrukus paliko. 

Pasak Alisos, Džeko tėvas išvyko laivu New Scotland, kuris 
plaukė į Halifaksą. Kai gausiąs gerai apmokamą darbą, pasikvie- 
siąs ir ją - bent jau taip jis pažadėjęs. Bet Alisa tvirtino nesulau- 
kusi Žinios iš jo - tik apie jį. Prieš iškeliaudamas iš Halifakso, 
Džeko tėvas ten sukėlęs nemenką šurmulį. 


Nuo gimimo buvęs Kalamas Bernsas, Džeko tėvas pasikeitė var- 
dą, tapo Viljamu, dar mokydamasis universitete. Jo tėvo vardas 
buvo Alasderas - anot Viljamo, pakankamai škotiškas, kad už- 
tektų visai šeimai. Edinburge, tuo laiku, kai šitaip skandalingai 
spruko į Naująją Škotiją, Viljamas Bernsas buvo jaunesnysis 
Karališkosios vargonininkų kolegijos narys, o tai reiškė, kad jis 
turėjo ir vargonininko diplomą, ne tik muzikos bakalauro. Kai 
susipažino su Džeko motina, Viljamas buvo Pietų Leito parapi- 
jos bažnyčios vargonininkas; Alisa giedojo tos bažnyčios chore. 

Edinburgo vaikinui, pretenduojančiam į aukštuomenę, be 
to, gerai išsilavinusiam, - Viljamas Bernsas mokėsi Herioto 
mokykloje, prieš studijuodamas muziką Edinburgo universi- 
tete, - toks pirmas darbas, groti vargonais žemesniosios klasės 

apgyventame Leite, galėjo atrodyti panašus į linksminimąsi lin- 
dynėje. Bet Džeko tėtis juokais sakydavo, kad Škotijos bažnyčia 
moka daugiau negu Škotijos episkopalinė bažnyčia. Nors Vilja- 
mas buvo episkopalinės bažnyčios narys, jis puikiai jautėsi Pietų 
Leito parapijoje, kur visi šnekėjo, kad kapinėse palaidota vie- 
nuolika tūkstančių žmonių, nors antkapių ten buvo ne daugiau 
kaip trys šimtai. 

Neturtėliams nebuvo leidžiama statyti antkapių. Bet naktimis, 
kaip Džekui pasakojo mama, vargšai atnešdavo savo mylimųjų 
pelenus ir pro tvoros tarpus išbarstydavo į kapines. Pagalvojęs 
apie daugybę tamsoje besiplaikstančių sielų, berniukas sapnuo- 
davo košmarus, tačiau ta bažnyčia - nors gal tik dėl šventoriuje 
esančių kapinių - buvo žmonių labai mėgstama vieta, ir Alisa 
pasijuto tarytum numirusi ir patekusi į rojų, kai pradėjo ten gie- 
doti Viljamui. 

Pietų Leito parapijos bažnyčioje choras bei vargonai buvo pa- 
rapijiečiams už nugarų. Ten atsisėsti vietos pakakdavo ne dau- 
giau kaip dvidešimčiai choristų - moterys sėdėdavo priekyje, 
vyrai už jų. Viljamas Alisos primygtinai prašydavo, kad per visą 
pamokslą ji priešakinėje eilėje sėdėtų pasilenkusi pirmyn, kad 
jis galėtų ją matyti nuo galvos iki kojų. Ji vilkėdavo plačia mėly- 
na suknele - „mėlynojo kėkšto spalvos“, kaip sakė Džekui, - su 
balta apykakle. Džeko mama įsimylėjo jo tėvą tūkstantis devyni 
šimtai šešiasdešimt ketvirtų metų balandžio mėnesį, kai jis pir- 
mą kartą atėjo groti vargonais. 

„Giedojome Prisikėlimo giesmes, - pasakojo Alisa, - o ka- 
pinėse žydėjo krokai ir narcizai.“ (Visi tie paslapčia išbarstomi 
pelenai neabejotinai buvo puikios trąšos gėlėms.) 

Alisa jaunąjį vargonininką, kuris buvo ir jos choro vadovas, 
nusivedė namo supažindinti su tėvu. Jos tėvo tatuiruočių salo- 
nas vadinosi Iškęsk - tai Leito uosto devizas. Viljamas apskritai 
pirmą kartą matė tatuiruočių saloną; šis buvo arba Mendelso- 
no, arba Džeinės gatvėje. Tais laikais, paaiškino Džekui mama, 
skersai Leito alėją ėjo geležinkelio tiltas, jungiantis Mendelsono 
ir Džeinės gatves, tačiau Džekas niekaip negalėjo atsiminti, ku- 

rioje gatvėje, pasak mamos, buvo tas tatuiruočių salonas. Jis tik 
žinojo, kad jie ten gyveno, salone, po dundančiais traukiniais. 

Jo motina tai vadino „miegojimu ant adatų - taip buvo sa- 
koma tarpukariu. Tais sunkiais laikais žodžiai „miegu ant ada- 
tų“ reiškė, jog Žmogus nakvoja tatuiruočių salone, - nes daugiau 
neturi kur gyventi. Bet kartais taip pat būdavo šnekama ir kai 
tatuiruotojas mirdavo - kaip Alisos tėvas - savo salone. Taigi, 
kad ir kaip apibrėžtume to posakio reikšmę, jos tėvas amžinai 
miegojo ant adatų. 

Alisos motina mirė ją gimdydama, o tėvas - su kuriuo Džekas 
taip nė karto ir nepasimatė - Alisą augino tatuiruočių pasauly- 
je. Džeko supratimu, jo mama buvo tikrai unikali tatuiruotoja, 
nes pati ant savo kūno neturėjo nė vienos tatuiruotės. Tėvas 
jai pataręs tatuiruotis tik tada, kai jau būsianti pakankamai su- 
brendusi ir suvokusi kai kuriuos esminius dalykus apie save; jis 
tikriausiai turėjęs galvoje tuos dalykus, kurie nesikeičia. 

„Na, gal kai jau būsiu pradėjusi septintą ar aštuntą dešimtį, - 
sakydavo Džekui mama, būdama vos dvidešimt kelerių. - O tu 
pirmą tatuiruotę galėsi darytis tik po mano mirties“, - pridur- 
davo ji, norėdama jį įspėti, kad nė nesvajotų apie tatuiravimąsi. 

Alisos tėtis iš karto pajuto antipatiją Viljamui Bernsui, pirmą 
tatuiruotę pasidariusiam tą pačią dieną, kai abu vyrai susipaži- 
no. Ta tatuiruotė apėmė dešinę Viljamo šlaunį, tokioje vietoje, 
kad jis galėtų ją perskaityti sėdėdamas ant klozeto, - įžangines 
jųdviejų su Alisa repetuojamo Velykų himno, prasidedančio žo-' 
džiais „Viešpats Kristus šiandien prisikėlė“, natas. Kadangi žo- 
džių šalia nebuvo, turėjai mokėti skaityti natas, ir sėdėti prie pat 
Džeko tėvo - gal ant gretimo klozeto, - kad suprastum, kuris 
čia himnas. 

Tačiau Alisos tėtis tuoj pat, vos padaręs talentingajam jauna- 
jam vargonininkui tą pirmą tatuiruotę, dukteriai pareiškė, kad 
Viljamas tikrai „įjunks į dažus“, taps „kolekcionieriumi“, - jis 
norėjo pasakyti, kad Viljamas yra vienas iš tų vaikinų, kuriems 
nepakanka pirmos tatuiruotės, netgi pirmų dvidešimties. Jis vis 
tatuiruosis, kol visas jo kūnas pasidarys kaip marga partitūra ir 
neliks nė mažiausio odos lopinėlio be kokios nors natos, - šiur- 

pi pranašystė, bet ji neatbaidė Alisos. Tatuiruotėmis susižavėjęs 
vargonininkas jau buvo užvaldęs jos širdį. 


Ketverių metų Džekas Bernsas jau seniai buvo girdėjęs beveik 
visą šią istoriją. Jis nustebo tik kai motina, pranešusi jam apie 
būsimą kelionę į Europą, pridūrė: „Jeigu kitais metais tokiu lai- 
ku, kai tau reikės pradėti lankyti mokyklą, dar nebūsime radę 
tavo tėvo, išmesime jį iš galvos ir gyvensime toliau.“ 

Džeką tie žodžiai apstulbino todėl, kad nuo pat tų dienų, kai jis 
ėmė suvokti, kad jo tėvas dingęs, - dar blogiau, kad jis „paspru- 
ko“, - juodu su motina gana atkakliai ieškojo Viljamo Bernso, ir 
Džekas manė, jog taip bus visada. Mintis, kad jie galėtų tiesiog 
„išmesti jį iš galvos“, berniukui buvo didesnis netikėtumas negu 
pasiūlyta kelionė į Šiaurės Europą; be to, Džekas anksčiau neži- 
nojo, jog tai, kad jis pradės lankyti mokyklą, jo motinai atrodo 
taip svarbu. 

Ji pati nebuvo baigusi mokyklos. Alisa ilgai jautėsi prastes- 
nė už universitetinį išsilavinimą turintį Viljamą. Viljamo tėvai 
buvo pradžios mokyklos mokytojai ir dar papildomai užsidirb- 
davo mokydami vaikus skambinti pianinu, bet abu labai pagar- 
biai Žiūrėjo į profesionalesnį meninį lavinimą. Jie manė, kad jų 
sūnui per žema groti vargonais Pietų Leito parapijos bažnyčio- 
je, - ir ne tik dėl klasinės tų laikų Edinburgo ir Leito trinties. 
(Buvo ir tam tikrų skirtumų tarp Škotijos episkopalinės bažny- 
čios ir Škotijos bažnyčios.) 

Alisos tėvas išvis nevaikščiojo į jokią bažnyčią. Alisą į bažny- 
čią bei choro repeticijas jis leido tam, kad ji turėtų ir kitą gyve- 
nimą, už tatuiruočių salono sienų, ir nė neįtarė, kad bažnyčioje, 
per choro repeticiją ji sutiks savo pražūtį - ir atsives tą begėdį 
suvedžiotoją į saloną, kad jos tėvas padarytų jam tatuiruotę! 

Viljamo tėvai reikalavo, kad jis, nors jau buvo pagrindinis 
Pietų Leito parapijos vargonininkas, priimtų pasiūlymą tapti 
Senosios šv. Pauliaus bažnyčios vargonininko padėjėju. Jiems 
svarbiausia atrodė tai, kad Senoji šv. Pauliaus bažnyčia yra epis- 
kopalinė - ir kad ji Edinburge, ne Leite. 

Patį Viljamą pakerėjo vargonai. Jam buvo šešeri, kai jis pradė- 
jo mokytis skambinti pianinu, o prie vargonų pirmąkart prisi- 
lietė tik sulaukęs devynerių, bet būdamas septynerių ar aštuone- 
rių metų Viljamas jau kaišiojo popieriaus juosteles virš pianino 
klaviatūros - ir įsivaizduodavo, jog tai vargonų registrai. Jis jau 
svajojo, kad kada nors gros vargonais, Tėvo Vilio* vargonais Se- 
nojoje šv. Pauliaus bažnyčioje. 
šv. Pauliaus bažnyčios vargonininko padėjėju negu pagrindiniu 
vargonininku Pietų Leito parapijos bažnyčioje, o Viljamui tie- 
siog rūpėjo prisiliesti prie Tėvo Vilio vargonų. Senojoje šv. Pau- 
liaus bažnyčioje, kaip Džekui pasakojo mama, prie vargonų šlo- 
vės nemažai prisidėjo ir akustika. Džekas vėliau vis pagalvoda- 
vo, kad gal mama norėjo pasakyti, jog ten gerai būtų skambėję 
beveik kiekvieni vargonai, nes reverberacijos trukmė - tai yra 
laikas, per kurį garsas susilpnėja šešiasdešimčia decibelų, - ten 
svarbesnė negu vargonai. 

Alisa prisiminė, kaip sykį klausėsi, pasak jos, „vargonų ma- 
ratono“ Senojoje šv. Pauliaus bažnyčioje. Toks renginys, matyt, 
buvo sumanytas siekiant surinkti kam nors lėšų - visą parą tru- 
kusiame koncerte vargonininkai grojo keisdamiesi kas valandą 
ar kas pusvalandį. Kuris kada gros, be abejo, buvo paskirstyta 
pagal hierarchiją; geriausi vargonavo tada, kai atrodė labiausiai 
tikėtina, kad juos kas nors girdės, o kiti jau ne tokiu patogiu 
laiku. Jaunasis Viljamas Bernsas turėjo groti dar prieš vidurnak-- 
tį - bet tik pusvalandį iki jo. 

Pustuštėje, o gal ir beveik tuščioje bažnyčioje Džeko moti- 
na buvo labiausiai susižavėjusi klausytoja. Šiek tiek prastesnis 
vargonininkas, pasirengęs groti po Viljamo, turbūt irgi sėdėjo 
ten - tas savo eilės laukiantis muzikantas, kuriam buvo paskir- 
tas laikas iškart po vidurnakčio. 

Viljamas nenorėjo praleisti progos pasimėgauti legendine Se- 
nosios šv. Pauliaus bažnyčios reverberacija pasirinkęs ramų kū- 
rinį. Kaip Džekas suprato iš mamos pasakojimo, jo tėvas grojo, 


* Henris Vilis, žinomas kaip Tėvas Vilis (Father Willis), - garsus XIX a. vargonų 
meistras. (Vert. past.) 


KOL TAVE RASIU 17 


kad būtų išgirstas; tinkamiausia jam pasirodė Boelmano tokata, 
anot Alisos, „jaudinanti ir triukšminga . 

Lauke palei pat Senąją šv. Pauliaus bažnyčią ėjo siaurutė ga- 
tvelė. Prie bažnyčios sienos, slėpdamasis nuo lietaus, glaudėsi 
vienas iš Edinburgo valkatų - tikriausiai koks vietos girtuoklis. 
Jis buvo arba tiesiog nusmigęs toje gatvelėje, arba įsitaisęs na- 
kvoti; gal kone kasnakt ten miegodavo. Tačiau netgi girtuoklis 
negali ramiai sau snausti, kai griaudėja Boelmano tokata, - net- 
gi už bažnyčios sienos, kaip tuoj paaiškėjo. 

Alisa mėgdavo suvaidinti, kaip staiga apsireiškė tas gerokai 
įtraukęs valkata: „Gal, po velnių, nustosi ten dundėt? Kaip, vel- 
niai griebtų, aš galiu, po velnių, gerai išsimiegot, kai čia nuo šitų, 
velniai griebtų, sušiktų vargonų eina toks sušiktas triukšmas, 
kad tuoj prikels sušiktus numirėlius?“ 

Alisai atrodė, kad tas girtuoklis turėtų būti nutrenktas vietoj 
už tokius žodžius bažnyčioje, tačiau Dievui dar nespėjus im- 
tis kokių nors veiksmų, Viljamas vėl užgrojo - kiek galėdamas 
smarkiau. Jis grojo taip garsiai, kad visi klausytojai išlėkė iš Se- 
nosios šv. Pauliaus bažnyčios, netgi Alisa. Vargonininkas, turė- 
jęs pradėti groti vidurnaktį, stovėjo lietuje šalia jos. Neprausta- 
burnio valkatos, kaip Džekui pasakojo mama, išvis nebebuvo 
matyti. „Jis tikriausiai ieškojo kokios ramesnės vietos, kur jo 
nepasiektų Boelmano tokata!“ 

Nors ir šitaip griausmingai pademonstravęs reverberaciją, 
Viljamas Bernsas tais vargonais vis dėlto nusivylė. Tėvo Vilio 
vargonai, pastatyti 1888 metais, būtų buvę vertingesni, jei būtų 
išlikę originalios būklės. Bet su jais, Viljamo manymu, kažkas, 
deja, buvo „gerokai pasikrapštęs'; kai Viljamui pasitaikė proga 
juos išmėginti, jie jau buvo restauruoti ir perdirbti į elektrinius; 
toks elgesys su karalienės Viktorijos laikų vertybėmis būdingas 
septintajam dvidešimto amžiaus dešimtmečiui. 

Bet Alisai, žinoma, rūpėjo ne vargonai. Ją labiau pribloškė kit- 
kas: kai Viljamas atsisakė Pietų Leito parapijos bažnyčios vargo- 
nininko pareigų, nusprendęs verčiau groti Tėvo Vilio vargonais 
Senojoje šv. Pauliaus bažnyčioje, Alisa negalėjo sekti paskui jį 
ir tapti tenykščio choro giedotoja. Tais laikais Senosios šv. Pau- 

liaus bažnyčios chore giedojo vien vyrai, - o sėdėdama tarp pa- 
rapijiečių, Alisa matydavo tik Viljamo nugarą. 

Kaip ji pavydėjo tam chorui! Ne tik dėl procesijų, kuriose 
choras eidavo paskui kryžių, bet ir dėl to, kad choristai sėdėdavo 
bažnyčios priekyje - visų matomoje vietoje, - o ne gale, nema- 
tomi, kaip Leite. Ypač nelaiminga Džeko motina pasijuto suži- 
nojusi, kad ji nėra vienintelė choro giedotoja, įsimylėjusi Džeko 
tėvą, bet tik ji nuo jo pastojo. 

Kaip Senosios šv. Pauliaus bažnyčios vargonininko padėjėjas, 
Viljamas Bernsas buvo pavaldus vyresniajam vargonininkui ir 
klebonui; į tai, kad Viljamas užtaisė vaiką kažkokio Leito tatui- 
ruočių meistro dukteriai, nei ambicingieji jo tėvai, nei Škotijos 
pasak Džeko motinos, „išvyti Viljamą į Naująją Škotiją“, Džekas 
taip niekada ir nesužinos, bet prie to tikriausiai prisidėjo ir baž- 
nyčia, ir Viljamo tėvai. 


Halifakse Senąją šv. Pauliaus bažnyčią atitinkanti Kanados an- 
glikonų bažnyčia vadinosi tiesiog Šv. Pauliaus. Joje nebuvo Tėvo 
Vilio vargonų. Geriausius vargonus Halifakse turėjo Pirmoji 
baptistų bažnyčia Oksfordo gatvėje. Viljamui Bernsui, matyt, 
buvo liepta apsispręsti tuoj pat. Kitaip sunku paaiškinti, kodėl 
pasirinkdamas jis labiau atsižvelgė į denominaciją negu į vargo- 
nus, - juk jam visada svarbiausia atrodė muzika, o ne bažnyčia. : 
Bet Halifakso Šv. Pauliaus bažnyčios vargonininkas rengėsi eiti 
į pensiją; taigi laikas buvo tarsi likimo lemtas. 

Šurmulys, Viljamo esą sukeltas Halifakse, berods prasidėjo 
dėl vienos ar dviejų choro giedotojų. (Sklido šnekos ir apie kaž- 
kokią vyresnę moterį.) Viljamas netruko įsipykti svetingiesiems 
anglikonams; anot Džeko motinos, jo tėvas nė diena ilgiau ne- 
būtų ištempęs ir su baptistais. 

Viljamo tėvai atseit tikino Alisą, kad nė karto nesiuntė jam 
pinigų ir tikrai nuo jos neslepia, kur jis yra. Pirmasis jų tvirti- 
nimas gal ir buvo tiesa - Viljamo tėvai ne kažin kiek pinigų ir 
teturėjo. Daug sunkiau Alisai buvo patikėti tuo, kad jie nėra su- 

simokę jį nuo jos slėpti. Taigi kai Viljamas turėjo sprukti iš Hali- 
fakso - prieš pat Alisai ten atvykstant, - jam tikriausiai labai rei- 
kėjo pinigų. Jis buvo pasidaręs dar vieną tatuiruotę, kaip Alisa 
sužinojo pirmą kartą išėjusi jo ieškoti, - Čarlio Snou tatuiruočių 
salone Halifakse, kur elektrinės mašinėlės veikė prijungtos prie 
automobilio akumuliatoriaus. Turbūt praėjo šiek tiek laiko, kol 
Viljamas susirado darbą, ir dar greičiau jo neteko, Toronte. 

Alisa niekada nekaltino Senosios šv. Pauliaus bažnyčios dėl 
to, kad ji gal kiek prisidėjo prie Viljamo išsiuntimo į Naująją 
Škotiją. Ne kas kitas, o Senosios šv. Pauliaus bažnyčios parapi- 
jiečiai - keista, bet ne Alisos parapijos žmonės Pietų Leite - rin- 
ko pinigus, kad ji galėtų išvykti į Halifaksą jo ieškoti. 

Be to, Kanados anglikonų bažnyčia rūpinosi ja Halifakse, ir 
darė tai tikrai nuoširdžiai. Tačiau pirmiausia Alisa buvo apgy- 
vendinta Šv. Pauliaus parapijos namuose, prie Argailo ir Princo 
gatvių sankryžos, kad ten sulauktų gimdymo. Tuo laiku ji jau 
buvo ne tik kad nėščia, bet ir „išsipūtusi . 

Džekas Bernsas gimė esą labai sunkiai. „Prireikė sekcijos“, - 
pasakė jam mama maždaug tada, kai juodu atvyko į pirmą Šiau- 
rės jūros uostamiestį. Ketverių metų berniukas pamanė, jog tai 
reiškia, kad jis gimė kažkokiame ypatingame Halifakso ligoni- 
nės skyriuje, sekcijoje, kur guldomos sunkiai gimdančios mote- 
rys. Tik po kiek laiko - gal dar nepasibaigus jųdviejų klajonėms 
po Europą - Džekas sužinojo, kad „sekcija“ vadinamas cezario 
pjūvis, ir kas tai per operacija. Tik tada berniukui buvo paaiš- 
kinta, jog todėl jam ir nedera maudytis vonioje kartu su mama 
ar šiaip Žiūrėti į ją nuogą. Alisa Džekui pasakė nenorinti, kad jis 
matytų jos cezario pjūvio randą. 

Taigi Džekas Bernsas gimė Halifakse, globojamas tikinčiųjų ir 
kitos švento Pauliaus bažnyčios. Tie žmonės - kaip juos vis pri- 
simindavo jo motina, dažniausiai maloniai - labai užjautė su- 
klydusią choro giedotoją iš Škotijos bažnyčios ir reiškė didžiau- 
sią panieką pasileidusiam vargonininkui, kuris buvo vienas iš jų. 
Škotijos episkopalininkai ir Kanados anglikonai siūti ant to pa- 
ties religinio kurpalio. Turbūt kaip tik dėl tų Halifakso Šv. Pau- 
liaus bažnyčios anglikonų Viljamas ilgai nesislapstė Toronte. 

„Bažnyčia sužinojo apie jo darbelius“, kaip sakė Alisa. 

Tada, po Džeko gimimo Naujojoje Škotijoje, jo motina pra- 
dėjo dirbti Čarlio Snou salone. Čarlis buvo anglas, per Pirmą- 
jį pasaulinį karą tarnavęs jūreiviu Britanijos prekybos laivyne; 
kai kas šnekėjo, kad jis iššoko iš laivo Monrealyje, kur Fredis 
Boldvinas, irgi kilęs iš Anglijos ir kovojęs būrų kare, išmokė jį 
tatuiruoti. 

Ir Fredis Boldvinas, ir Čarlis Snou pažinojo Didįjį Omjį. 
Žmonės mokėdavo pinigus, kad pamatytų tatuiruotą Didžiojo 
Omio veidą; Omis atkeliaudavo į Halifaksą su cirku. Po miestą 
jis vaikščiodavo su slidininko kauke. „Niekam neleisdavo žiūrė- 
ti už dyką“, - pasakojo Džekui mama. (Berniukui tai buvo dar 
vienas košmarų šaltinis; Džekas nenorom vis įsivaizduodavo 
baisias tatuiruotes ant Didžiojo Omio veido.) 

Iš Čarlio Snou Alisa išmoko praplauti tatuiravimo mašinėles 
etilo alkoholiu; vamzdelius ji valydavo pypkių šepetėliais, pa- 
mirkiusi juos alkoholyje, ir kiekvieną vakarą virindavo vamz- 
delius bei adatas garapuodyje. „Kokiame verdami moliuskai ir 
omarai, - sakė Alisa. 

Čarlis Snou pats prisikarpydavo tvarsčių iš lininio audinio. 
„Tais laikais dar nedaug kas sirgo hepatitu“, - paaiškino Alisa. 

Ji Džekui papasakojo, kad kaip tik Fredis Boldvinas Čarliui 
Snou padarė pačią įspūdingiausią tatuiruotę. Virš Čarlio širdies 
sėdėjo Sėdintis Jautis*, atsisukęs į tuščiu žvilgsniu į tolį žiūrin- 
tį generolą Kasterį, ištatuiruotą dešinėje Čarlio krūtinės pusėje. . 
Ant Čarlio Snou krūtinkaulio, per patį vidurį, buvo laivas iškel- 
tomis burėmis, o ant vėliavos, nusidriekusios nuo Čarlio rakti- 
kaulio, užrašyta: GRĮŽTU NAMO. 

Čarlis Snou namo, į amžino poilsio vietą, grįžo tik tūkstantis 
devyni šimtai šešiasdešimt devintais metais, sulaukęs aštuonias- 
dešimties. (Jis mirė nuo kažkokios kraujuojančios opos.) Alisa 
daug ko išmoko iš Čarlio Snou, bet japoninį karpį** nusižiūrėjo iš 
Džerio Svolou, kurį, kaip tatuiruotoją, visi vadino Jūreiviu Dže- 


* Dakotų vadas, kartu su kitu vadu, Šėlstančiu Žirgu, subūręs dakotus ir sutriuš- 
kinęs Kasterio dalinį. (Vert. past.) 


** Dekoratyvinė žuvis, japonų drąsos ir stiprybės simbolis. (Vert. past.) 

riu; jis buvo Čarlio Snou mokinys nuo tūkstantis devyni šimtai 
šešiasdešimt antrų metų. Alisa sakydavo, kad juodu su Džeriu 
Svolou drauge mokėsi iš Čarlio Snou, tačiau ją, žinoma, pirmiau 
mokė jos tėvas - tatuiruočių salone Iškęsk Leito uostamiestyje. 

Į Halifaksą Džeko motina atvyko jau seniai mokėdama tatui- 
ruoti. 


Džekas Bernsas savo gimtojo miesto neatsiminė; iki ketverių 
metų jis šiek tiek pažino tik Torontą. Džekas dar buvo kūdikis, 
kai jo mama suuodė, kur yra jo tėvas ir ką jis ketina veikti To- 
ronte; tada juodu leidosi ten paskui jį iš Halifakso. Bet Džeko 
tėtis paspruko iš miesto jiedviem dar neatkeliavus; tai jau darėsi 
įprasta. Tuo laiku, kai berniukas ėmė suvokti, jog neturi tėvo, 
pasklido kalbos, kad Viljamas dar kartą perplaukė Atlantą ir grį- 
žo į Europą. 

Beveik visą savo vaikystę bei jaunystę Džekas vis mąstė, ar 
kaip tik dėl gandų apie jo tėvo žygius Toronte motina pirmiau- 
sia apsilankė Šventos Hildos mokykloje. Tiesiog neįtikimas 
dalykas, bet ta mokykla priėmė į darbą Viljamą Bernsą, kad 
jis vadovautų vyresniųjų mokinių chorui, kuriame dainavo 
mergaitės nuo devintos iki tryliktos klasės. Be to, Viljamas dar 
ir privačiai mokė mergaites groti pianinu bei vargonais; dau- 
giausia vyresniąsias. Galima įsivaizduoti, ką Džekas, būdamas 
paauglys, galvojo apie tėvo nuotykius mergaičių mokykloje! 
(Kadangi Viljamas nemažai prisidėjo prie muzikinio mergai- 
čių lavinimo, jis dar buvo paskirtas ir pagrindiniu Šventos 
Hildos mokyklos koplyčios, kurioje kasdien vyko pamaldos, 
vargonininku.) 

Nieko keisto, kad Viljamui Šventos Hildos mokykloje sekėsi 
neilgai. Nors pirma jo kerams pasidavė vienuoliktokė - viena 
iš tų, kurias jis mokė skambinti pianinu, - vaiką jis užtaisė try- 
liktokei. Vėliau pats vežė tą mergaitę į Bafalą darytis nelegalaus . 
aborto. Kai atvyko Alisa, kartu atsitempdama ir savo pavainikį, 
Viljamas jau buvo pabėgęs iš Toronto, tačiau Džeką bei jo moti- 
ną vėl svetingai priėmė tikintieji. 

Šventos Hildos mokykla priklausė anglikonams; mokyklos 
koplyčia, kurioje daugelis Šventos Hildos absolvenčių vėliau ir 
tuokdavosi, atrodė tikra Kanados anglikonų bažnyčios tvirtovė 
Toronte. Toms kelioms stipendijoms, kurias septintajame dvi- 
dešimto amžiaus dešimtmetyje galėjo gauti į mokyklą priimtos 
mergaitės, lėšų skirdavo Buvusių auklėtinių sąjunga — galinga 
kadaise šią mokyklą baigusių moterų organizacija. Paprastai 
pirmiausia būdavo padedama dvasininkų vaikams; dėl kitų 
sprendimų, kas gaus piniginę paramą, reikėdavo susitarti. Apie 
Alisą ir jos padėtį netrukus jau žinojo ne tik anglikonai ir mo- 
kyklos mokytojai bei administracija, bet ir buvusios auklėtinės. 
(Alisos „padėtis“, be abejo, buvo Džekas.) Taigi kai Alisa Džekui 
pasakė, jog susitars, kad jis būtų priimtas į Šventos Hildos mo- 
kyklą kaip vienas iš vos kelių berniukų, jis pamanė, kad mama 
tikisi buvusių auklėtinių paramos. 

Tiesą sakant, Alisai su Džeku jau anksčiau nusišypsojo sė- 
kmė; juodu rado prieglobstį vienos buvusios Šventos Hildos 
mokyklos auklėtinės namuose. Ponia Vikstid buvo itin veikli 
Buvusių auklėtinių sąjungos veteranė, po vyro mirties nežinia 
kodėl tapusi ir netekėjusių motinų gynėja. Ji ne tik kovojo dėljų 
gerovės - ji netgi priimdavo jas pas save gyventi. 

Ponia Vikstid, seniai nebegedinti našlė, gyveno, galima sakyti, 
viena didingame, bet nelabai prašmatniame name prie Spadinos 
ir Louterio gatvių sankryžos, kur Džekas su mama ir gavo kam- 
barius. Nedidelius, ir tik du, su bendra vonia, bet labai gražius ir 
švarius, aukštomis lubomis. 

Tos buvusios Šventos Hildos mokyklos auklėtinės namų 
šeimininkė, vardu Lotė, buvo šluba moteriškė, kilusi iš Princo 
Edvardo salos. Lotė prižiūrėdavo berniuką, kol Alisa ieškojo 
vienintelio darbo, kurį mokėjo dirbti. 


Septintajame dvidešimto amžiaus dešimtmetyje Torontą vargu 
ar galėjai pavadinti Šiaurės Amerikos tatuiruotojų meka. Pasi- 
mokiusi tėčio salone Iškęsk - ir paskui dar pasitobulinusi Hali- 
fakse, dirbdama su Čarliu Snou ir Džeriu Svolou, - Alisa buvo 

pernelyg gera meistrė Toronto tatuiruočių salonams. Daug ge- 
resnė už Bastūną Bilą, kuris (dėl Džekui nežinomų priežasčių) 
nepasiūlė jai darbo, ir netgi už vyriškį, vadinamą Kinu, kuris ją 
priėmė. Tikrasis jo vardas buvo Polis Harperis, ir jis neatrodė 
panašus į kiną, bet jis tais tūkstantis devyni šimtai šešiasdešimt 
penktais metais iškart suprato, jog Alisa - geriausia tatuiruočių 
meistrė visame Toronte, ir priėmė ją nedvejodamas. 

Kino salonas buvo šiaurvakariniame Dando ir Džarvio kam- 
pe. Šalia senojo „Voriko“ viešbučio stovėjo karalienės Viktorijos 
laikų namas su laiptais, vedančiais žemyn, prie pusrūsio durų. 
Į tatuiruočių saloną, esantį tame pusrūsyje, galėjai įžengti tiesiai 
nuo Dando gatvės šaligatvio; pusrūsio langų užuolaidos visada 
būdavo užtrauktos. 

Kol buvo mažas, Džekas Bernsas retkarčiais prisimindavo, 
kad reikia pasimelsti ir už Polį Harperį. Vadinamasis Kinas pa- 
dėjo Alisai pradėti karjerą mieste, kuris vėliau jai - bet, deja, ne 
Džekui - ėmė atrodyti pats mieliausias. 

Tačiau nieko čia gero, kai turi būti kam nors dėkingas; toks 
įsiskolinimas kartais brangiai atsieina. Kinas niekada nevertė 
Alisos jaustis, kad ji jam kaip nors įsipareigojusi, bet ponia Viks- 
tid buvo visai kas kita. Tuo, kad ji norėjo gero, niekas neabejojo, 
tačiau sakydami, kaip sakė išsiskyrusi jos duktė, jog Džekas su 
Alisa buvo „nemokamai gyvenantys nuomininkai“, ne visai tin- 
kamai pavartotume žodį „nemokamai . 

Ponia Vikstid daug negalvodama nusprendė, jog škotiška Ali- 
sos tartis - jos prastos visuomeninės padėties požymis, žalinges- 
nis už nuostabą keliantį, nors-ir nelabai malonų, jos Žžavėjimąsi 
tatuiravimo menu. Džeko supratimu, ponia Vikstid manė, kad 
jo mamos greblavimas yra ne tik anglų kalbos - tokios, kokia 
kalba pati ponia Vikstid, - darkymas, bet ir savotiškas prakeiks- 
mas, dėl kurio „vargšės Alisos“ visuomeninė padėtis gali visam 
laikui likti žemesnė, negu buvo Leite. 

Kaip Šventos Hildos mokyklai ištikima Buvusių auklėtinių 
sąjungos narė, kurios kišenės ganėtinai plačios, ponia Vikstid 
pasamdė jauną tos mokyklos anglų kalbos mokytoją, panelę 
Karoliną Vurc, kad ši kaip nors pataisytų bjaurią Alisos tartį. 

Ponios Vikstid nuomone, panelė Vurc iš kitų išsiskyrė ne tik 
tobula tarsena, bet ir tuo, kad berods neturėjo lakios vaizduotės, 
kokią turinčiam žmogui Alisos greblavimas galėjo pasirodyti 
visai malonus. Kita vertus, gal panelė Vurc į Alisą nepalankiai 
žiūrėjo dėl svarbesnių dalykų - ir škotišką tartį laikė mažiausia 
jaunosios tatuiruotojos yda. 

Karolina Vurc, kilusi iš Vokietijos, į Torontą atkeliavusi per 
Edmontoną, buvo puiki mokytoja. Jos padedamas bet kas būtų 
atsikratęs svetimo akcento - ji atrodė pasirengusi ryžtingai ko- 
voti net su pačiu žodžiu „svetimas“. Be to, kad ir kokios buvo 
jos menamo nepalankumo Alisai priežastys, panelė Vurc neabe- 
jotinai dievino Džeką. Ji tiesiog negalėdavo atplėšti akių nuo jo; 
kartais, kai įsistebeilydavo į berniuką, atrodydavo, kad veidelio 
kontūruose įžvelgia jo ateitį. 

O dėl Alisos, tai ji nebesijautė prisirišusi prie Škotijos; Alisa 
nesistengė atsilaikyti prieš tobulą Karolinos tarseną, tarytum jos 
pačios tarmėje nebūtų buvę nieko jai brangaus. Po tėvo mir- 
ties, - jis mirė jai atvykus į Halifaksą, bet dar prieš Džeko gi- 
mimą, - ir atstumta Viljamo, Alisa tikrai negalėjo varžytis su pa- 
nele Vurc. 

Taigi vienoje Atlanto pusėje praradusi skaistybę, kitoje Alisa 
neteko ir savo škotiškos tarties. 

„Ne kažin kokia netektis“, - vieną dieną pasakė ji Džekui. 
(Berniukas pamanė, kad mama turi galvoje savo tartį.) Alisa 
berods nejautė pagiežos nei panelei Vurc, nei poniai Vikstid. 
Džeko mama nebuvo išsimokslinusi moteris, bet mokėjo gražiai 
kalbėti. Ponia Vikstid ir jai, ir Džekui buvo labai gera. 

Apie Lotę, tą šlubą moteriškę, reikia pasakyti, kad berniukas 
ją mylėjo. Ji visada laikydavo jį už rankos, dažnai paimdavo 
anksčiau, negu jis pradėdavo tiesti į ją savo rankutę. Ir kai Lotė 
jį apkabindavo, Džekas suprasdavo, kad ji tai daro ir dėl savęs, 
ne tik tam, kad jis jaustųsi mylimas. 

- Sulaikyk kvėpavimą, aš irgi sulaikysiu, - sakydavo ji ber- 
niukui. Nekvėpuodami juodu jausdavo, kaip plaka jų širdys su- 
glaustose krūtinėse. - Tu tikriausiai gyvas, - visada pridurdavo 
Lotė. 

— Tu irgi tikriausiai gyva, Lote, - atsakydavo berniukas, gau- 
dydamas orą. 

Vėliau Džekas sužinojo, kad Lotė iš Princo Edvardo salos 
išvyko panašios būklės, kokios buvo ir jo motina, kai išplaukė 
į Halifaksą, - tik Lotės vaikas gimė negyvas, kai ji atkeliavo į 
Torontą, kur ponia Vikstid ir visos kitos buvusios Šventos Hil- 
dos mokyklos auklėtinės buvo jai labai geros. Kad ir kaip jas 
vadintume - anglikonėmis ar episkopalininkėmis, ar Anglijos 
bažnyčios narėmis, - tų moterų sąjunga veikė kaip tikras pa- 
galbos tinklas. Kadangi Džekas su mama Naujajame Pasaulyje 
buvo benamiai, jiedviem labai pasisekė, kad buvusios Šventos 
Hildos auklėtinės paėmė juos į savo globą. 


Ž 
Išgelbėtas mažiausiojo kareivio 


CAko 


adangi Stronačas - tipiška Aberdino srities pavardė, Alisos 
Ki Bilą Stronačą, tatuiruočių pasaulyje visi vadino Aber- 
dino Bilu - nors jis buvo gimęs Leite ir su Aberdinu neturėjo 
beveik nieko bendra. Pasak Alisos, vienintelio jo vaiko, Bilas 
Stronačas tik vieną savaitgalį užgėręs praleido Aberdine - tokį 
savaitgalį, kai viskas nesiseka, - tačiau to pakako, kad visam gy- 
venimui būtų pakrikštytas Aberdino Bilu. Būdamas jaunesnis, 
Alisai dar negimus, Aberdino Bilas keliavo su cirkais. Naktimis 
tatuiruodavo cirko artistus jų palapinėse, paprastai prie žibali- 
nės lempos. Jis išmoko susimaišyti geriausių juodų dažų iš žiba- 
linių lempų suodžių ir melasos. 

Tūkstantis devyni šimtai šešiasdešimt devintųjų rudenį, kai 
Džekas su mama rengėsi vykti į Europą, Alisa nusiuntė laiškus 
žinomiems tatuiruočių meistrams, dirbantiems tuose miestuo- 
se, kuriuose ji su sūnumi ketino apsilankyti. Alisa rašė, kad savo 
amato išmoko salone Iškęsk Leito uostamiestyje; visiems užte- 
ko vien to, kad ji - Aberdino Bilo duktė. Šiaurės jūros uostuose 
nebuvo nė vieno šio to verto tatuiruotojo, kuris nebūtų girdėjęs 
apie Aberdino Bilą. 

Pirmiausia Džekas su Alisa nukeliavo į Kopenhagą. Olė Han- 
senas dirbo salone Nyhavno 17; jis buvo gavęs Alisos laišką ir 

jos jau laukė. Kaip ir Aberdino Bilas, Olė buvo jūreivių tatui- 
ruotojas - jam patiko jūra. (Jis pats niekada nebūtų pasivadinęs 
tatuiruočių meistru; verčiau sakėsi esąs tiesiog tatuiruotojas.) 
Be to, kaip ir Aberdino Bilas, Tatu Olė piešė visokias širdis ir 
undines, gyvates ir laivus, vėliavas ir gėles, peteliškes ir nuogas 
moteris. 

Kaip tik Olė - tuomet dar jaunas vyriškis, tik pradėjęs penk- 
tą dešimtį - davė Alisai tatuiruotojos vardą. Ji su Džeku įžengė 
į Olės saloną Nyhavne, Naujajame uoste, kur ant pilko kanalo 
bangų pliaukšėdami suposi laivai - nuo Baltijos pūtė smarkus 
lapkričio pabaigos vėjas. Olė pakėlė akis nuo daromos tatuiruo- 
tės: nuogos moters ant plačios pusnuogio vyro nugaros. 

— Tu tikriausiai Duktė Alisa, - tarė Tatu Olė. Taigi Alisa tatui- 
ruotojos vardą gavo dar net neturėdama savo salono. 

Tatu Olė iškart priėmė ją į darbą. Pirmą savaitę Olė piešdavo 
kontūrus, o jai pavedė spalvinimą; antros savaitės pradžioje jis 
jau leido jai piešti pačiai. 

Svarbiausia Tatu Olės salone atrodė tai, kad Olė Hansenas - 
jūreiviškos prigimties žmogus, ir Duktė Alisa prie jo pritapo. 
Šiaip ar taip, ji juk užaugo pratindamasi dirbti su tėvu; pirmus 
piešinius išbadė ranka, tik paskui tėtis ją išmokė tatuiruoti elek- 
trine mašinėle. 

Dar nuo Iškęsk - tėvo salono Leite - laikų Alisa buvo įgudusi 
daryti tatuiruotes pagal acetatinius trafaretus, kokiais naudojosi 
ir Tatu Olė. Ji galėjo nupiešti sužeistą širdį, arba plyšusią per- 
pus, arba kraujuojančią, apipintą dygliais bei rožėmis. Mokėjo 
ištatuiruoti šiurpią kaukolę su dviem sukryžiuotais kaulais, ir 
ugnimi alsuojantį drakoną, ir stulbinantį Kristų ant kryžiaus, 
ir nepaprastai dailią Mergelę Mariją su žalia ašara ant skruos- 
to, ir kažkokią deivę, kardu kertančią didžiulei gyvatei galvą. Jai 
puikiai pavykdavo ir laivai jūroje, visokie inkarai, ir ant delfino 
šonu sėdinti undinė. Be to, Alisa pati piešė ir nuogas moteris, 
nenorėjo kopijuoti Olės trafaretų. 

Ją trikdė viena Tatu Olės piešiamų nuogų moterų detalė. 
Siauras jo moterų gaktos plaukų ruoželis buvo išlenktas kaip 
apverstas antakis, kaip vertikaliu brūkšniu perbraukta šypsena. 

Neretai daugiau plaukų būdavo matyti tų moterų pažastyse. Bet 
Alisa Olės į akis nekritikavo, tik pasakė, kad jai labiau patinka 
jos pačios piešiamos nuogos moterys „iš užpakalio“. 

Kitas Olės mokinys, ganėtinai savimi pasitikintis jaunuolis 
Larsas Madsenas, vadinamas Mergišiumi Larsu arba Mergišiu- 
mi Madsenu, Alisai prisipažino, kad nuogos moterys jam patin- 
ka iš visų pusių. „Ir iš priekio, ir iš užpakalio“, - pasakė. 

Alisa į tokius pajuokavimus arba išvis nereaguodavo, arba 
tarstelėdavo: „Ne prie Džeko.“ 


Berniukas mėgo Mergišių Larsą. Mama Džeko beveik niekada 
nesivesdavo į Kino saloną Toronte. Nors Džekas jau nemažai 
žinojo apie jos meistriškumą ir apie tai, kaip ji mokėsi tatui- 
ruoti, mama nenorėjo, kad jis stebėtų ją dirbančią. Bet Kopen- 
hagoje nebuvo Lotės, kuri būtų galėjusi prižiūrėti vaiką, be to, 
kol Tatu Olė surado jiedviem du kambarius su vonia viešbučio 
„D Angleterre“ kambarinių fligelyje, Džekas su mama nakvoda- 
vo tatuiruočių salone Nyhavno 17. 

„Vėl miegu ant adatų“, - sakydavo Duktė Alisa, tarsi pati ne- 
žinodama, ar turėtų tuo džiaugtis, ar liūdėti. 

Ji ir seniau, kad ir nenoromis, kartais leisdavo Džekui pažaisti 
su elektrine tatuiravimo mašinėle. Berniukui ta mašinėlė atrodė 
tarytum koks pistoletas, nors jos garsas panašesnis į dantisto 
grąžto ir ja galima padaryti daugiau negu du tūkstančius dūrių 
per minutę. 

Iki kelionės į Kopenhagą Džekas labai retai gaudavo pro- 
gą pasidarbuoti adata ir paprastai badydavo kokį apelsiną ar 
greipfrutą - tik vieną kartą, nes šviežios žuvys, pasak mamos, 
buvo brangios, jis tatuiravo plekšnę. (Aberdino Bilas Alisai sa- 
kydavo, kad šviežios plekšnės oda panašiausia į žmogaus.) Ta- 
čiau Mergišius Larsas leido Džekui praktikuotis ant jo odos. 

Larsas Madsenas buvo tik truputį jaunesnis už Džeko motiną, 
bet toli gražu ne toks prityręs kaip mokinys; gal todėl jis taip 
kilniaširdiškai elgėsi su berniuku. Nuo tada, kai pamatė, kaip 
Alisa moka tatuiruoti, vargšui Larsui Olė patikėdavo tik spalvi- 

nimą. Išskyrus kai kuriuos atvejus, Olė ir Alisa, išbadę kontūrus, 
pavesdavo Larsui nuspalvinti tatuiruotę, o Mergišius Madsenas 
leido Džekui pačiam išbadyti norimus piešinius ant jo kūno. 

Larsas elgėsi labai drąsiai, gal netgi nutrūktgalviškai, leisda- 
mas tai daryti ketverių metų vaikui. Laimė, Džekas turėjo apsi- 
riboti vien Madseno kulkšnimis, kur kažkoks „terlius“ (prastas 
tatuiruotojas) buvo išraižęs dviejų buvusių draugių vardus, ku- 
rie dabar kenkė Larso meilės reikalams - bent jau jis taip manė. 
Berniukas privalėjo tuos vardus kaip nors paslėpti. 

Tiesą sakant, visame pasaulyje dvidešimt procentų tatuiruo- 
čių daromos tam, kad uždengtų ankstesnes, - ir pusėje nepa- 
geidaujamų tatuiruočių būna įrašytas kieno nors vardas. Viena 
švarplėta burna ir per pralaimėtas muštynes suknabinta nosimi, 
kulkšnis buvo apjuosta mažytėmis raudonomis širdelėmis, iš- 
sprogusiomis ant žalios dygliuotos šakos - tarsi koks pakvaišęs 
rožių krūmas būtų subrandinęs ne žiedus, o širdis. Kita kulkšnis 
apvyniota juoda grandine. Į dygliuotą šaką buvo įpintas vardas 
Kirsten, o prikabintas prie grandinės - Eliza. 

Mažoje rankutėje vos nulaikydamas vibruojančią tatuiravi- 
mo mašinėlę, pirmą kartą aštriu daiktu liesdamasis prie žmo- 
gaus odos, berniukas turbūt per smarkiai spaudė. Klientas, jei 
nėra girtas, neturėtų kraujuoti, o Madsenas nebuvo gėręs nieko 
stipresnio už kavą. Adatos paprastai nepaleidžia kraujo - jei ne- 
bado odos giliau negu per vieną šešiasdešimt ketvirtąją colio 
dalį, ar netgi vieną trisdešimt antrąją. Džekas vargšą Larsą, ma- 
tyt, badė giliau. Mergišius dėl to nepyko, bet kai prie smulkučių 
dažų lašelių prisidėjo daug didesni ir ryškesni kraujo purslai, 
tikrai buvo ką šluostyti. Madsenas ne tik kad kraujavo; jis dar ir 
blizgėjo nuo vazelino. 

Tai, kad Larsas nesiskundė, liudijo ne tik jo jaunystę. Jis ti- 
kriausiai buvo iki ausų įsimylėjęs Alisą — ir galbūt stengėsi pel- 
nyti jos meilę aukodamas Džekui savo kulkšnis. 

Alisai buvo tik dvidešimt su trupučiu, o Larsui - beveik dvi- 
dešimt, bet kai esi tokio amžiaus, bet koks skirtumas atrodo ne- 
pateisinamai didelis. Negana to, Madsenui, regis, visai nepadėjo 

jo apatinės veido dalies plaukai. Jis kvailai pūsdamasis nešiojo 
smailutę ožišką barzdelę, kuri labiau panėšėjo į kelis per neapsi- 
žiūrėjimą nenuskustus šerius, negu į barzdą. 

Madsenų šeimos verslas buvo žuvys. (Jie jas pardavinėjo, ne 
tatuiravo.) Bet Mergišius Larsas netroško prisidėti prie žuvų 
verslo. Kaip tatuiruotojas, jis gal ir nebuvo labai gabus, tačiau 
tatuiruočių pasaulyje Larsas Madsenas jautėsi ne toks priklau- 
somas nuo šeimos, bent kiek atitrūkęs nuo visų tų žuvų. Iš- 
sitrinkęs galvą šampūnu, jis kiekvieną kartą dar praskalauda- 
vo plaukus vandeniu su ką tik išspaustomis citrinų sultimis. 
Čia viskas atrodė kaip ir su Kirsten ir Eliza, tomis buvusiomis 
draugėmis, tarytum tebelaikančiomis jį už kulkšnių; Larsas 
vis tardavosi užuodžiąs šeimos verslo kvapą, įsiskverbusį net į 
plaukų šaknis. 

Tatu Olė atidžiai apžiūrėjo, kaip Džekas paslėpė Kirsten var- 
dą - tą, kuris buvo įpintas tarp širdelių ir dyglių, - ir garsiai 
pasakė, kad net Herbertas Hofmanas iš Hamburgo nebūtų to 
padaręs geriau. (Nors ir šitaip pagerbtas, Larsas Madsenas te- 
bekraujavo.) 

Alisa raides paprastai pridengdavo lapeliais ir uogomis. Iš 
kiekvienos raidės, mokė ji Džeką, galima padaryti lapelį arba 
uogą - arba dar kartais kokį žiedlapį. Kai kurios raidės apvales- 
nės už kitas; viską, kas apskrita, nesunku paversti uogomis. Kai 
raidės kampuotos, tai būna gražiau, jeigu iš jų daromi lapeliai, o 
ne uogos. Žiedlapiai gali būti ir smailūs, ir apskriti. 

Iš Kirsten išėjo daugiau lapelių negu uogų, ir dar vienas ne- 
labai tikroviškas žiedlapis. Kartu su nepaliestomis širdelėmis 
bei dygliais visa tai atrodė kaip padrikas vainikas, užmautas ant 
kairės Larso kulkšnies; tarsi kas būtų nužudęs daugybę mažų 
gyvulėlių ir išmėtęs jų širdeles neprižiūrimame sode. 

Džekas tikėjosi, kad jam geriau pavyks paslėpti Elizą, tačiau 
tos juodos grandinės grandys buvo šiurpokas fonas lapelių ir 
uogų deriniui - be to, E sunku paversti kuo nors iš augalų 
pasaulio. 

Ketverių metų berniukas savo antram mėginimui tatuiruoti 
žmogaus odą pasirinko bugienio šakelę. Jis manė, kad smailūs, 

siauri lapukai ir ryškiai raudonos uogos kuo puikiausiai tiks to- 
kiam trumpam vardui kaip Eliza; tačiau jo pastangų rezultatas 
atrodė nelyginant koks sudarkytas Kalėdų papuošalas, kurį kaž- 
kas, norėdamas pasišaipyti, užkorė ant vielų tinklo tvoros. 

Bet Tatu Olė vis tiek pareiškė, kad legendinis Lesas Skjusas 
iš Bristolio pavydėtų Džekui sugebėjimo šitaip darbuotis adata. 
Tai buvo tikrai puikus pagyrimas. Labiau paglostyti vaikui širdį 
Olė galėjo nebent pasakydamas, jog net Aberdino Bilas atsisėstų 
karste, kad tik pamatytų tokią tatuiruotę, tačiau Olė žinojo, jog 
Alisai būtų skaudu girdėti užuominą apie jos tėtį karste. 

Ji graužėsi, kad nebuvo ten ir neišbarstė jo pelenų pro tvoros 
tarpus į kapines prie Pietų Leito parapijos bažnyčios, nors jos 
tėvas buvo iš anksto su vienu žveju susitaręs, kad šis verčiau iš- 
bertų juos į Šiaurės jūrą. Taigi Olė tik vieną kartą užsiminė apie 
visiems Šiaurės jūros šalių tatuiruotojams žinomą liūdną tiesą, 
kad Aberdino Bilas mirtinai nusigėrė. 

Ar dėl dukters užsitrauktos gėdos - dėl to, kad ji pabėgo į 
Halifaksą ir ten pasigimdė pavainikį, - jis ėmė taip gerti? O gal 
Aberdino Bilas visada buvo girtuoklis? Gal, atsižvelgiant į tą sa- 
vaitgalį Aberdine, kai viskas nesisekė, galima daryti išvadą, jog 
dukters išvykimas tik pablogino ir taip jau prastą padėtį? 

Duktė Alisa apie tai nešnekėjo. Tatu Olė irgi daugiau niekada 
nepradėjo tokios kalbos. Džekas Bernsas augo apsuptas nuogir- 
dų ir paskalų; salone Nyhavno 17 jų tikrai netrūko. 

Kaip ir galima buvo tikėtis iš keturmečio, Džekas paliko mo- 
tinai apvalyti ir aprišti Mergišiaus kulkšnis. Tatuiruotė paprastai 
užgyja pati. Kelias valandas palaikai ją uždengtą, o paskui nu- 
plauni su kokiu nors bekvapiu muilu. Mirkyti negalima; reikėtų 
patepti drėkinamuoju kremu. Olė Džekui dar pasakė, kad nauja 
tatuiruotė peršti kaip nudegimas nuo saulės. 

Ketverių metų vaiko padarytos tatuiruotės gal ir neatrodė 
labai meniškos, bet jam išties pavyko paslėpti tų dviejų buvu- 
sių Larso draugių vardus. O kad Mergišius Madsenas vaikščio- 
jo pasipuošęs kulkšnis nežinia kokių krūmokšnių vainikėliais 
su kažkieno kūnų dalimis - arba, dar blogiau, pasak Tatu Olės, 
„antikalėdine propaganda“, - tai jau buvo visai kas kita. 

Vargšas Larsas. Nors Olė jį ir praminė Mergišiumi, greičiau- 
siai viskas buvo kaip tik priešingai. Džekas nė karto nepastebė- 
jo, kad Larsas būtų su kokia mergina, ir netgi negirdėjo jo apie 
kokią nors kalbant. Berniukas, be abejo, taip ir nepamatė nei 
Kirsten, nei Elizos - tik jų vardus, kuriuos paslėpė po rašalo ir 
kraujo sluoksniu. 


Kaip ir kiekvienas ketverių metų vaikas, Džekas Bernsas beveik 
nekreipė dėmesio į tai, ką kalba suaugusieji. Gal jo laiko tėkmės 
suvokimas ir buvo kaip vienuolikamečio, tačiau viską, ką suprato 
apie savo tėvą, jis sužinojo iš trumpų pasišnekėjimų su mama - 
ne iš atsitiktinai nugirstų Alisos pokalbių su kitais suaugusiai- 
siais. Kai mama su kuo nors įsiplepėdavo, Džekas mintimis vis 
nuklysdavo tolyn; jis nesiklausydavo kaip vienuolikametis. 

Net Mergišius Larsas atsiminė matęs Viljamą Bernsą, nors 
tatuiruotę jam darė pats Olė ir natų tikrai nereikėjo spalvinti. 
Visos Viljamo tatuiruotės buvo juodos; vien kontūrai, regis. 

- Jo viskas buvo juoda, - kartą pasakė Olė. 

Tai išgirdęs Džekas turbūt pamanė, kad jo tėvas vilkėjo vien 
juodais drabužiais, - na, jeigu berniukas nepraleido tų Žodžių 
pro ausis. (Kadangi Olei labai patiko Duktė Alisa, galimas daik- 
tas, kad kalbėdamas apie juodumą jis turėjo omenyje neištikimą 
Viljamo širdį.) 

O dėl pravardės, kurią Olė davė Džeko tėčiui, tai berniukas 
nugirdo gerai: tatuiruotojas jį vadino Muzikantu. 

Olė Viljamui nukopijavo kažkokį Bacho kalėdinės muzikos 
fragmentą - ant dešinio peties, kur tatuirūotė nusidriekė kaip 
išskleistos vėliavos skiautė. Alisa manė, jog tai turėtų būti arba 
Bacho Weihnachtsoratorium, arba jo Kanonische Verūnderungen 
uber das Weihnachtslied,; ji žinojo daugelio jaunojo vargoninin- 
ko mėgstamų kūrinių pavadinimus. O ties Viljamo inkstais, kur 
ypač skauda, kai esi badomas, Olė ištatuiravo gana ilgą ir sudė- 
tingą Hendelio frazę. 

- Dar daugiau kalėdinės muzikos, - tarė Olė, užbaigdamas 
pokalbį. Alisa pati sau pagalvojo, jog ten tikriausiai buvo ištrau- 
ka iš Mesijo Kalėdų dalies. 

Tatu Olė išpeikė dvi ankstesnes Viljamo tatuiruotes - darytas 
ne Aberdino Bilo, žinoma. (Velykų himnas ant dešinės Muzi- 
kanto šlaunies Olei labai patiko.) O kažkokio kito himno fra- 
gmentas gaubė kairę Viljamo blauzdą kaip kokia kojinė be pė- 
dos. Čia jau buvo ir žodžiai, ne tik natos; Mergišiui Madsenui ta 
tatuiruotė padarė tokį įspūdį, kad jis net įsiminė žodžius. Juos 
gieda viso pasaulio anglikonai: Alsuoki many, Šventoji Dvasia. 

Alisa mokėjo pagiedoti ir toliau. Tai skambėjo labiau kaip 
giesmė, negu kaip himnas, bet ji vadino tai himnu - tiesiog mal- 
da su muzika, pasak jos. (Ji giedodavo tą himną Džekui, netgi 
repetavo su Viljamu.) Kadangi ir Olė, ir Larsas taip žavėjosi ta 
„Šventosios Dvasios“ tatuiruote, Alisa spėjo, jog tai Čarlio Snou 
arba Jūreivio Džerio darbas; senieji bičiuliai, tausodami jos jaus- 
mus, detaliai nepasakojo, kokias tatuiruotes padarė Viljamui 
Halifakse. 

Larsas anų dviejų prastų Muzikanto tatuiruočių nepeikė taip 
baisiai kaip Olė, bet pritarė, kad jos atrodo nekaip. Kairys Vil- 
jamo klubas irgi buvo išmargintas natomis, tačiau tatuiruotojas 
berods nenumatė, kad Viljamui susilenkus per liemenį, kai ku- 
rios natos susigrūs į krūvą. 

Remdamasi vien tokiu menku įrodymu kaip šis nupasakoji- 
mas, Alisa nusprendė, kad Viljamas Toronte apsilankė pas Bas- 
tūną Bilą, - nors vėliau ji pripažino, jog ir Kinas kartais taip ap- 
sirinka. Kitą klaidą, dėl kurios kelių natų nebuvo matyti, nes jos 
juosė dešinį Viljamo bicepsą beveik iki pažasties, galėjo padaryti 
bet kuris iš tų dviejų vyrų. 

Pasiklausę Tatu Olės ir Mergišiaus Madseno pasakojimo, 
Džekas su mama puikiai įsivaizdavo, kaip atrodo vis kintantis 
Muzikanto kūnas. Viljamas tikrai įjunko į dažus - tapo kolekcio- 
nieriumi, kaip ir išpranašavo Aberdino Bilas. 

— O kaip jo muzika? - paklausė Alisa. 

— O ką muzika? - atsakė Tatu Olė. 

- Jis turbūt kur nors groja vargonais, - tarė Alisa. - Tikriau- 
siai turi kokį darbą. 

Džekas Bernsas gerai įsiminė jei ne tolesnį pokalbį, tai bent 
jau tylą, kai visi staiga pasidarė labai budrūs. Pirmiausia todėl, 

kad niekada negalėdavai pasakyti, jog Tatu Olės salone tylu. Ten 
nuolat būdavo atsukta kuri nors populiarią muziką transliuo- 
janti radijo stotis. Be to, tą akimirką, kai Džeko mama prakalbo 
apie tai, kur galėtų būti jo tėtis, - tai yra, kaip Džekas suprato 
(netgi būdamas ketverių), apie jai gyvenime labiausiai rūpintį 
dalyką, - salone zyzė trys tatuiravimo mašinėlės. 

Olė tatuiravo vieną iš savo nuogų moterų - undinę, be Ali- 
sai taip nepatinkančio apversto antakio. Klientas, senas jūrei- 
vis, atrodė užmigęs arba miręs; jis gulėjo nė nekrustelėdamas, 
kol Olė brūkšniavo žvynus ant undinės uodegos. (Tai buvo žu- 
vies uodega su moters klubais, į kuriuos Alisa taip pat žiūrėjo 
nepritariamai.) 

Mergišius Madsenas irgi buvo įknibęs į darbą, jis kažkokiam 
švedui spalvino vieną iš Olės jūrinių gyvačių. Tikriausiai smau- 
glį, nes tas padaras apsivijęs spaudė jau kone sprogstančią širdį. 

Alisa buvo bebaigianti dailinti savo firminę Jericho rožę. Ši 
grožybė užėmė nemažą jauno vaikinuko krūtinės ląstos dalį šir- 
dies pusėje. Alisai tas vaikinukas atrodė lyg ir per jaunas, kad 
žinotų, kas yra Jericho rožė. O Džekas - gerokai per jaunas, kad 
tai žinotų. Jam buvo pasakyta tik tai, kad Jericho rožėje kai kas 
paslėpta. 

— Tai rožė su paslaptimi, - paaiškino jam motina. 

Tarp tos rožės vainiklapių būna užmaskuotas kitos gėlės Žie- 
das; Jericho rožėje galima įžiūrėti vaginą, bet tik jeigu žinai, ko 
ieškai. Kaip Džekas vėliau sužinos, kuo sunkiau pamatyti vaginą, 
tuo geresne laikoma tatuiruotė. (Be to, gerai ištatuiruotoje Jeri- 
cho rožėje, kai jau pamatai, kur ta vagina, ji tiesiog bado akis.) 

Trys tatuiravimo mašinėlės kelia nemažai triukšmo, negana 
to, vaikinukas, pageidavęs Jericho rožės, jau kurį laiką gana gar- 
siai verkšleno. Alisa buvo jį įspėjusi, kad skausmas, kai tatuiruo- 
tė daroma ant krūtinės ląstos, įsismelkia ir į petį. 

Bet kai Alisa ištarė „Tikriausiai turi kokį darbą“, Džekas pa- 
manė, jog dingo elektra; net radijas nutilo. 

Kaip trys tatuiruotojai, nesusitarę ir nedavę vienas kitam jo- 
kio ženklo, gali tą pačią akimirką atitraukti kojas nuo pedalų? 
Šiaip ar taip, staiga visos trys mašinėlės nustojo veikusios; nu- 

trūko dažų ir skausmo srautas. Senasis jūreivis tarytum pabudo 
iš komos, atsimerkė ir žvilgtelėjo į nebaigtą undinę ant raus- 
tančio dilbio. Švedas, kuriam buvo spalvinama širdį spaudžianti 
gyvatė - ne kur kitur, o kaip tik jam ant širdies, - klausiamai 
pažvelgė į Larsą. Apsiverkęs vaikinukas sulaikė kvapą. Gal Jeri- 
cho rožės tatuiravimas, ką jau kalbėti apie jo kančias, galiausiai 
baigėsi? 

Tik radijas vėl pradėjo groti. (Džekas atpažino džiaugsmingą 
Kalėdų giesmę, net ir giedamą daniškai.) Nesulaukusi atsakymo, 
Alisa pakartojo klausimą: 

- Jis turbūt kur nors groja vargonais, - vėl tarė ji. - Tikriau- 
siai turi kokį darbą. 

- Turėjo, - pasakė Tatu Olė. 

Kadangi jis pavartojo būtąjį laiką, Džekas įsileido galvoti, kad 
jie, ko gero, ir šį kartą atvyko per vėlai, todėl nebespės sučiupti 
jo tėčio, bet ketverių metų berniukas gal ką ne taip suprato; jam 
pasirodė keista, kad mama neišsidavė nusivylusi. Ji vėl uždė- 
jo koją ant pedalo ir ėmėsi toliau slėpti rausvas lytines lūpas 
tarp gėlės vainiklapių. Jericho rožę užsisakęs vaikinukas vėl gar- 
siai sudejavo; senasis jūreivis, kantriai laukiantis savo undinės, 
užsimerkė; Larsas, amžinai ką nors spalvinantis, stengėsi, kad 
būtų matyti, jog gyvatė vis labiau spaudžia širdį ant tikrosios 
švedo širdies. 

Tatu Olės salono sienos buvo nukabinėtos trafaretais ir dau- 
gybe ranka spalvintų piešinių - galimų tatuiruočių pavyzdžiais. 
Džekas, neturėdamas ką veikti, įsispoksojo į vieną iš tų margų 
sienų, tuo tarpu Olė ėmė smulkiau pasakoti apie vis pasprun- 
kantį jo tėvą. (Tai buvo viena iš tų akimirkų, kai berniukas min- 
timis nuklydo tolyn.) 

- Jis grojo vargonais citadelės bažnyčioje, - šnekėjo Olė. — 
Bet, žinai, nebuvo ten pagrindinis. 

— Tai gal vargonininko padėjėjas? - išdrįso įsiterpti Alisa. 

— Toks lyg ir mokinys, - tarė Larsas. 

— Taip, bet labai geras, - pasakė Tatu Olė. - Tiesa, aš pats nė 
karto nesiklausiau jo grojimo, bet girdėjau žmones kalbant, kad 
jis puikus vargonininkas. 


36 JOHN IRVING 


- Ir puikus mergišius, girdėjom... - buvo bepasakojąs Larsas. 

- Ne prie Džeko, - sudraudė jį Alisa. 

Džeko dėmesį patraukė ta sienos dalis, kur kabojo vadina- 
mosios „Žmogaus pražūties“ paveikslėliai. Tuose tatuiruočių 
pavyzdžiuose buvo pavaizduoti įvairūs vyrams būdingi savęs 
naikinimo būdai - azartiniai žaidimai, girtavimas ir moterys. 
Berniukui labiausiai patiko martinio taurė su moters krūtimi, 
tik speneliu, tarsi alyvuoge, kyšančia iš gėrimo; arba su panašiai 
išsikišusiu nuogu moters užpakaliu. Abiejuose paveikslėliuose, 
gėrimo taurėse - kaip ledo kubeliai - plūduriavo du lošiamieji 
kauliukai. 

Džeko mama mokėjo ištatuiruoti atsakančią „Žmogaus pra- 
žūtį , truputį kitokią negu tie pavyzdžiai. Jos piešiniuose nuoga 
moteris - matoma, be abejo, iš užpakalio - buvo užsivertusi pus- 
pilnį vyno butelį. Kauliukus ji laikė ant ištiestos rankos delno. 

— Tai citadelės bažnyčioje buvo kažkokių bėdų? - paklausė 
Alisa. 

Mergišius Madsenas pavydžiai linktelėjo galvą. 

— Ne prie Džeko, - atsakė Tatu Olė. 

— Suprantu, - tarė Alisa. 

— Ne dėl kokios choristės, - vėl prabilo Olė. - Ji buvo viena iš 
parapijiečių. 

- Jauna kariškio žmona, - paaiškino Mergišius Larsas, bet 
Džekas gal gerai nenugirdo; berniukas net prasižiojęs tebespok- 
sojo į moters spenelį martinio taurėje - visiškai netekęs žado, 
tarytum būtų žiūrėjęs televizorių. Jis nematė, kaip jo motina nu- 
tildė Larsą tuo savo „ne prie Džeko“ žvilgsniu. 

- Vadinasi, jis išvyko iš miesto? - dar pasidomėjo Alisa. 

— Geriau pasiteirauk bažnyčioj, - patarė jai Olė. 

- Tikriausiai negirdėjot, kur jis iškeliavo? - paklausė Alisa. 

— Girdėjau, kad į Stokholmą, bet iš tiesų tai nežinau, - atsa- 
kė Olė. 

Larsas, jau baigęs spalvinti švedo gyvatę, tarė: 

- Stokholme žmoniškos tatuiruotės jam tikrai niekas nepa- 
darys. Švedai atvyksta tatuiruotis pas mus. - Larsas žvilgtelėjo į 
švedą. - Argi ne? 

Švedas patempė aukštyn kairę savo kelnių klešnę. 

- Šitą pasidariau Stokholme, - pasakė. 

Ant jo blauzdos buvo visai neprasta tatuiruotė - pakankamai 
gera, kad galėtum pamanyti, jog ją padarė Tatu Olė arba Duktė 
Alisa. Durklu su puošnia žalios ir aukso spalvos rankena buvo 
persmeigta rožė; ir rožės vainiklapiai, ir durklo rankena dar ap- 
kraštuoti oranžiniais apvadais, ir aplink tą rožę bei durklą apsi- 
vyniojusi kažkokia žaliai ir raudonai išmarginta gyvatė. (Švedas, 
matyt, mėgo gyvates.) 

Džekas iš mamos veido išraiškos suprato, kad jai patinka ta 
tatuiruotė; net Olė pripažino, kad ji gera. Mergišius Madsenas 
tiesiog amo nustojo iš pavydo, arba mėgino įsivaizduoti savo 
ateitį, beveik neišvengiamai susijusią su šeimos žuvų verslu. 

— Doko Foresto darbas, - tarė švedas. 

— Kaip vadinasi jo salonas? - paklausė Olė. 

— Nežinojau, kad Stokholme yra salonas! - sušuko Larsas. 

- Jis dirba namuose, - pasakė švedas. 

Džekas žinojo, kad į Stokholmą juodu su mama nesirengė 
keliauti; to miesto nebuvo mamos sąraše. 

Alisa atsargiai tvarstė vaikinukui skaudančius šonkaulius. Jis 
pageidavo Jericho rožės ant krūtinės ląstos, kad gėlės vainikla- 
piai judėtų jam kvėpuojant. 

— Pažadėk, kad nerodysi savo motinai, - tarė vaikinukui Ali- 
sa. - O jei rodysi, tai bent jau nesakyk, kas čia. Ir jokiu būdu 
neleisk jai žiūrėti ilgai. 

— Pažadu, - linktelėjo vaikinukas. 

Senasis jūreivis visaip sukiojo savo dilbį ir susižavėjęs stebėjo, 
kaip raumenims susitraukiant juda undinės uodega, kurią dar 
reikėjo nuspalvinti. 

Buvo jau beveik Kalėdos; tatuiruočių verslas ėjosi puikiai. 
Tačiau žinia, kad Viljamas paspruko - ir ne kur kitur, o į Stok- 
holmą, - prieš šventes nepagerino nuotaikos nei Alisai, nei 
Džekui. 

Be to, visada būdavo tamsu, kai juodu išeidavo iš salono Nau- 
jajame uoste, netgi ketvirtą ar penktą po pietų. Kad ir kiek bū- 
davo valandų, Nyhavno restoranų virtuvės jau dirbdavo. Dabar 

Džekas su Alisa jau nesunkiai atskirdavo kvapus: triušienos, 
elnio kojos, laukinės anties, keptuvėje skrudinto oto, ant grote- 
lių keptos lašišos, netgi švelnios veršienos. Juodu užuosdavo ir 
troškintus vaisius su Žvėrienos padažais; daugelis daniškų sūrių 
taip pat buvo pakankamai kvapnūs, užuodžiami net iš gatvės 
žiemą. 

Kad sektųsi, juodu visada suskaičiuodavo prie kanalo kranti- 
nės prišvartuotus laivus. Gal todėl, kad artėjo Kalėdos, apšvies- 
ta arka virš statulos aikštėje šalia viešbučio „D Angleterre“ jie- 
dviem atrodė patikima apsauga; pats viešbutis buvo papuoštas 
šviečiančiais Kalėdų vainikais. 

Eidami į savo kambarius viešbučio kambarinių fligelyje, Dže- 
kas su mama dažnai stabtelėdavo išgerti Kalėdų alaus. Tas alus 
būdavo tamsus ir saldus, bet stiprokas, todėl Alisa Džekui jį at- 
skiesdavo vandeniu. 

Vienas iš Alisos klientų Tatu Olės salone - bankininkas, ant 
nugaros bei krūtinės išsitatuiravęs daugybę įvairių nominalų už- 
sienio valiutos banknotų, - jai buvo sakęs, kad Kalėdų alus labai 
gerai vaikams, nes jo išgėrę jie nesapnuoja košmarų. Berniukas 
turėjo pripažinti, kad tie bankininko vaistai nuo baisių sapnų 
lyg ir padeda: nuo tada, kai pradėjo juos gerti, jis arba nė karto 
nesapnavo košmaro, arba tiesiog negalėjo nė vieno prisiminti. 

Sapnuose Džekas ilgėdavosi Lotės - tų akimirkų, kai Lotė 
jį apkabindavo, nuoširdžiai ir nė kiek nesivaržydama, ir sulai- 
kę kvėpavimą juodu jausdavo, kaip plaka jų širdys suglaustose 
krūtinėse. Vieną naktį „D Angleterre“ viešbutyje Džekas pamė- 
gino šitaip apkabinti savo mamą. Alisa pritrūko kantrybės, kai 
reikėjo nekvėpuoti. Klausydamasis, kaip tuksi jos širdis, berods 
lėčiau ir ritmingiau negu Lotės, Džekas tarė: 

— Tu tikriausiai gyva, mama. 

— Na, žinoma, kad gyva, - atsakė Alisa, dar pastebimiau suir- 
zusi negu tada, kai Džekas paprašė jos sulaikyti kvėpavimą. - Tu 
irgi tikriausiai gyvas, Džeki, - bent jau buvai gyvas, kai pastarąjį 
kartą tave mačiau. 

Jam nė nepajutus, kada ir kaip, ji jau buvo išsilaisvinusi iš jo 
glėbio. 


Kitą dieną, saulei dar nepakilus, - Kopenhagoje, tuo metų lai- 
ku, tai galėjo būti ir po aštuntos valandos ryto, - mama Džeką 
nusivedė į Frederikshavno citadelę. Kastellet - taip vadinama ta 
senovinė tvirtovė. Ten stovėjo ne tik kareivinės, bet ir komen- 
danto namas, ir citadelės bažnyčia - Kastelskirken, kurioje grojo 
Viljamas Bernsas. 

Ar yra pasaulyje bent vienas berniukas, kuriam nepatiktų 
tvirtovės? Kaip Džekas jaudinosi, su mama atėjęs į tikrą tvir- 
tovę! Jis tiesiog savo kailyje netvėrė iš džiaugsmo, kad gali čia 
pažaisti, - kaip tik tai jam Alisa ir liepė daryti. 

— Norėčiau, kad niekas netrukdytų, kai kalbėsiuosi su vargo- 
nininku, - pasakė ji. 

Džekas galėjo vaikščioti kur tinkamas. Pirmiausia jis aptiko 
kalėjimą. Už citadelės bažnyčios; vienas kalėjimo koridorius 
ėjo palei bažnyčios sieną; toje sienoje buvo iškirstos klausymosi 
angos, kad kaliniai galėtų niekieno nematomi klausytis pamal- 
dų. Džekas labai nusivylė, neradęs nė vieno kalinio - tik tuščias 
kameras. 

Vargonininkas, Ankeris Rasmusenas, - tai tipiška danų pa- 
vardė, - pasak Alisos, buvo pagarbus ir šnekus. Vėliau Džekui 
pasirodė keista, kad vargonininkas vilkėjo uniforma, bet motina 
jam paaiškino, jog nieko čia ypatinga, kad citadelės bažnyčioje 
grojantis muzikantas yra kariškis. 

Per trumpą laiką, kol dirbo Rasmuseno padėjėju, Viljamas esą 
puikiai išsimiklinęs groti keletą Bacho sonatų, taip pat Bacho 
Prūludium und Fuge in B Moll ir jo Clavierūbung III. (Džekas 
stebėjosi, kad jo mama taip gerai įsiminė vokiškus kūrinių, ku- 
riuos tėtis išmoko groti, pavadinimus.) Viljamui neblogai sekėsi 
ir Kupereno Messe pour les couvents, be to, Alisa neklydo dėl 
Hendelio Mesijo Kalėdų dalies. 

Apie tą suviliotą parapijietę, jauną kariškio žmoną, mama 
Džekui daug nepasakojo - tik tiek, kiek reikėjo, kad berniukas 
suprastų, jog tėtis iš darbo citadelės bažnyčioje buvo paprašytas 
išeiti ne dėl to, kad supainiojo kokį priedainį. 

Kai atsibodo landžioti po kalėjimą, Džekas išėjo į lauką. Buvo 
nežmoniškai šalta; pilkšva dienos šviesa kone temdė dangų. Ber- 
niukas net suvirpėjo iš jaudulio, pamatęs žygiuojančius karei- 
vius, bet prie jų nesiartino, nubėgo žvilgtelėti į gynybinį griovį. 

Vandens pilnas griovys aplink tvirtovę vadinamas Kastels- 
graven; ketverių metų berniukui tas griovys atrodė panašus į 
tvenkinį, arba į nedidelį ežerėlį, - be to, didžiausiam Džeko nu- 
stebimui, vanduo buvo užšalęs. Tatu Olės salone kažkas Džekui 
buvo pasakojęs, kad Naujojo uosto kanalas retai kada apsitrau- 
kia ledu, o Baltijos jūra - beveik niekada; jūros vanduo apskritai 
neužšąla, nebent užeitų itin smarkus speigas. Tai kas tada tame 
griovyje? Vanduo ten tikriausiai buvo gėlas, bet Džekui daugiau 
niekas nerūpėjo, jis tik matė, kad griovys užšalęs. 

Nedaug yra stebuklų, žavinčių vaikus taip, kaip žavi perma- 
tomas ledas. Ir iš ko keturmetis berniukas suprato, kad van- 
duo apsitraukęs ledu? Iš to, kad ant jo vaikštinėjo kirai ir an- 
tys, - Džekas nemanė, kad tie paukščiai šventi. Dėl viso pikto 
dar susirado akmenuką ir metė į juos. Akmenukas šokčiodamas 
nuslydo ledo paviršiumi. Tik kirai pakilo į orą. Antys galvotrūk- 
čiais puolė prie akmenuko, turbūt vylėsi, jog tai duona; paskui 
visos nukrypavo šalin. Kirai vėl nusileido ant ledo. Netrukus 
antys sutūpė, lyg susirinkusios kažko aptarti, o kirai niekinamai 
stypčiojo aplink jas. 

Kareiviai vis marširavo, čia nutoldami, čia priartėdami, gar- 
siai trypdami kojomis. Netoli užšalusio griovio pakraščio buvo 
sukaltas parapetas; kaip siauras medinis keliukas nuožulniais 
kraštais. Džekas juo nesunkiai nulipo žemyn. Kirai tarytum ty- 
čiojosi iš jo, spoksodami savo apskritomis akutėmis; antys ne- 
kreipė į jį dėmesio. Žengęs ant skaidraus ledo, berniukas pasiju- 
to taip, lyg būtų radęs kažką dar paslaptingesnį negu jo dingęs 
tėvas. Jis vaikšto ant vandens; dabar netgi antys sužiuro į jį. 

Priėjęs griovio vidurį, Džekas išgirdo lyg ir vargonus citadelės 
bažnyčioje - tačiau vien žemus garsus, nelabai panašius į mu- 
ziką. Gal vargonininkas pagrojo kelias natas, kad Alisa geriau 
įsivaizduotų tai, apie ką jis pasakoja? Bet Džekas dar niekada 
gamoje nebuvo girdėjęs tokių žemų tonų. Tai buvo ne vargonai. 

Berniukui gausdamas kažką sakė pats gynybinis griovys. Užša- 
lęs tvenkinys piktinosi jo buvimu; senąją tvirtovę supantis van- 
duo pajuto įsibrovėlį. 

Prieš įskildamas ledas sudejavo - paskui pasigirdo pokšėji- 
mas, tarytum šūviai. Džekui po kojomis išsiraizgė nelyginant 
koks voratinklis. Panirdamas į stingdantį vandenį berniukas dar 
girdėjo kareivių šūksnius. 

Džeko galva po vandeniu buvo tik porą sekundžių; ištiesęs 
rankas į viršų, jis sugriebė atsikišusį ledo kraštą. Atsirėmė į jį 
alkūnėmis, bet neturėjo tiek jėgų, kad ištemptų visą savo kūnelį 
iš vandens, - be to, ledo iškyšulys nebūtų išlaikęs jo svorio. Dže- 
kas galėjo tik plūduriuoti taip įsikibęs, iki pusės paniręs į ledinį 
tvenkinį. 

Pabaidyti kareiviškų batų trypimo ant medinio parapeto, pa- 
kilo ir kirai, ir antys. Kareiviai kažką vienas kitam nurodinėjo 
daniškai; kareivinėse garsiai skambėjo varpas. Išgirdusi triukš- 
mą, atlėkė ir Alisa su vyriškiu, kurį Džekas manė esant vargoni- 
ninką. „Kai man šitaip blogai, kokia nauda iš vargonininko?“ — 
galvojo Džekas. Bet Ankeris Rasmusenas, jeigu ten tikrai buvo 
jis, bent jau atrodė panašesnis į kariškį negu į muzikantą. 

Alisa isteriškai klykė. Džekas ėmė baimintis, kad ji pamanys, 
jog ir dėl šios nelaimės kaltas jo tėvas. Paskui berniukui ding- 
telėjo mintis, kad tam tikra prasme taip ir yra. Jis pats abejojo, 
ar pavyks jį išgelbėti. Ledas juk neišlaikė net jo, tai kaip išlaikys 
kurį nors iš kareivių? 

Paskui Džekas pamatė jį - mažiausią kareivį. Jo nebuvo tarp 
tų, kurie atbėgo pirmi; gal Ankeris Rasmusenas jį pasikvietė iš 
kareivinių. Tas kareivis atskubėjo be uniformos - tik su ilgais 
apatiniais, tarsi būtų miegojęs ar šiaip gulėjęs lovoje ir sveikęs 
po ligos. Jis visas drebėjo jau tada, kai ėmė ledu šliaužti prie 
Džeko - taip, kaip, Džeko manymu, buvo išmokyti šliaužti visi 
kareiviai: atsargiai stumdamasis alkūnėmis ir pilvu. Šautuvą jis 
tempė laikydamas už perpetinio diržo, sukandęs tą diržą kale- 
nančiais dantimis. 

Prišliaužęs prie Džeko lede pramuštos skylės, kareivis šautu- 
vą pastūmėjo Džekui - buože į priekį. Džekas abiem rankom 

sučiupo perpetinį diržą, o kareivis suėmė vamzdį už tos vietos, 
kur užmaunamas durtuvas, ir ėmė traukti berniuką iš vandens 
ir ledu prie savęs. 

Džekui jau buvo apšalę antakiai, be to, jis jautė, kad ledėja ir 
plaukai. Vėl atsidūręs ant kieto paviršiaus, mėgino atsistoti ke- 
turpėsčias, bet mažiausiasis kareivis užrėkė ant jo. 

— Gulėk ant pilvo! - sušuko. Džekas nenustebo išgirdęs, kad 
kareivis prabilo angliškai; keista buvo tik tai, kad jis kalbėjo ne 
kareivišku balsu. Džekui pasirodė, kad to kareivio balsas kaip 
vaiko - berniuko, dar netgi ne paauglio. 

Taigi Džekas gulėjo išsiplojęs, kol mažiausiasis kareivis per 
užšalusį gynybinį griovį pritempė jį, kaip kokias rogutes, prie 
parapeto krašto, kur laukė Alisa. Mama suspaudė Džeką glėbyje 
ir bučiavo - ir staiga skėlė jam antausį. Kiek Džekas Bernsas 
atsiminė, tai buvo vienintelis kartas, kai mama jam sudavė, ir tą 
pačią akimirką pati apsipylė ašaromis. Jis nedvejodamas paėmė 
ją už rankos. 

Džekas buvo susuptas į antklodes ir nuneštas į komendanto 
namą, nors vėliau neprisiminė, kad būtų matęs patį komendan- 
tą. Mažiausiasis kareivis paieškojo Džekui drabužių. Jie buvo 
per dideli, bet Džekas labiau stebėjosi tuo, kad tai civilio drabu- 
Žiai - ne kareivio uniforma. 

— Kareiviai turi ir paprastų drabužių, kuriais vilki ne tarny- 
boje, Džekai, - paaiškino mama, tačiau ketverių metų berniukui 
buvo sunku tai suvokti. 

Kai Džekas su mama jau ėjo iš citadelės, Alisa atsisveikindama 
pabučiavo mažiausiąjį kareivį; tai darydama ji turėjo pasilenkti. 
Džekas matė, kaip kareivis pasistiebė, pasitikdamas jos bučinį. 

Kaip tik tada Džekui toptelėjo, kad mama turėtų pasiūlyti jo 
išgelbėtojui nemokamai padaryti tatuiruotę - juk kareiviai, kaip 
ir jūrininkai, mėgsta tatuiruotes. Alisą ta mintis berods pradžiu- 
gino. Ji vėl priėjo prie mažiausiojo kareivio ir pasilenkė - šįkart 
ketindama ne pabučiuoti, o kažką pašnibždėti jam į ausį. Tai, 
ką ji pasakė, jį neabejotinai sujaudino; jos pasiūlymas jam tikrai 
patiko. 

Paaiškėjo, kad Džekas su Alisa turi ir daugiau priežasčių vykti į 
Stokholmą, ne tik tam, kad susipažintų su talentinguoju Doku 
Forestu. Ankeris Rasmusenas Alisai papasakojo, kad prieš trejus 
metus mirė Stokholmo Hedvigos Eleonoros bažnyčios vargo- 
nininkas, Erikas Erlingas. Jį pakeitė puikus dvidešimt ketverių 
metų muzikantas Torvaldas Torenas. Dabar esą sklinda gandai, 
kad Torenas ieškąs padėjėjo. 

Alisa išreiškė nuostabą, kad Viljamas nori užimti už jį patį 
jaunesnio vargonininko padėjėjo vietą. Ankeris Rasmusenas į 
tai žiūrėjo kitaip: Viljamas esąs pakankamai protingas ir gabus, 
kad taptų geru vargonininku; dabar jam pats laikas keliauti, 
groti įvairiais vargonais, susigraibstyti viską, ko tik jis gali iš- 
mokti ar ką nuvogti iš kitų vargonininkų. Rasmusenui atro- 
dė, kad Viljamą vis kitur kraustytis verčia ne tik nemalonumai 
dėl moterų. 

Motina Džekui prisipažino, kad ją gerokai sutrikdė tokie An- 
kerio Rasmuseno pamąstymai; ji Viljamą Bernsą įsimylėjo išgir- 
dusi, kaip jis groja vargonais, tačiau jai niekada net į galvą neatė- 
jo, kad jį suviliojo pats instrumentas. Nejaugi Viljamas nerimsta 
dėl to, kad jam vis knieti prisiliesti prie didesnių ir geresnių var- 
gonų, ar bent jau prie kitokių? Ar čia nelyginant jaunų merginų 
meilė žirgams? (Alisa, be abejo, dar labiau sutriko suvokusi, kad 
Viljamui tikriausiai patinka kaip pirštines keisti ir mentorius, 
ne tik moteris.) 

Džekas tikėjosi, kad juodu tučtuojau keliaus į Stokholmą, bet 
jo motina turėjo kitų sumanymų. Per Kalėdų šventes Tatu Olės 
salone ji galėjo nemažai užsidirbti. O iš to, kad toks geras meis- 
tras kaip Dokas Forestas dirbo namuose, buvo aišku, jog Stok- 
holme tatuiravimas laikomas bemaž neteisėta veikla. Taigi Alisa 
suprato, kad jai nebus lengva prasimanyti pinigų Stokholme; ji 
nusprendė prieš vėl leisdamasi su Džeku į kelionę dar pasinau- 
doti švenčių dienomis pas Tatu Olę. 

Jie ilgokai užtruko, kol galiausiai atsisveikino salone Nyhav- 
no 17. Džekas neatsiminė, kad ten būtų pozavęs nuotraukai, gat- 
vėje priešais Tatu Olės saloną, tačiau fotoaparato spragsėjimas 

jam atrodė labai jau įprastas garsas. Matyt, kažkas vis dėlto fo- 
tografavo. 

-Alisa turėjo tokį pasisekimą tarp klientų, dauguma kurių buvo 
per Kalėdas atostogaujantys jūreiviai, kad jai tekdavo dirbti iki 
vėlyvo vakaro. Mergišius Madsenas nebuvo toks populiarus. Jis 
dažnai palydėdavo Džeką į „D Angleterre“ viešbutį, o Alisa ta- 
tuiruodavo toliau. 

Larsas pasėdėdavo ant lovos Džeko kambaryje, kol berniu- 
kas išsivalydavo dantis; paskui Mergišius Džekui prieš miegą 
ką nors pasakodavo. Klausydamasis Madseno istorijų Džekas 
netrukdavo užmigti. Tai būdavo savigailos kupini pasakojimai 
apie paties Larso vaikystę. (Dažniausiai apie visokius nelaimin- 
gus atsitikimus su žuvimis; Džeko manymu, Mergišius nesun- 
kiai galėjo tokių atsitikimų išvengti, bet Larsui tos nelaimės at- 
rodė nepaprastai reikšmingos.) 

Kai berniukas jau miegodavo ankštesniame iš dviejų viešbu- 
čio kambarinėms skirtų kambarėlių, kurį nuo jo motinos mie- 
gamojo skyrė vonios kambarys su dvejomis stumdomosiomis 
durimis, Mergišius Madsenas skaitydavo žurnalus, įsitaisęs ant 
klozeto. Kartais Džekas prabusdavo ir per matinį vonios durų 
stiklą matydavo Larso siluetą. Larsas dažnai užsnūsdavo ant 
klozeto, nusvarinęs galvą ant kelių, ir Alisa grįžusi turėdavo jį 
pažadinti. 

Larso labai prašoma, Alisa padarė jam tatuiruotę. Jis pageida- 
vo plyšusios širdies ties tikrąja jo širdimi, kuri, jo tvirtinimu, irgi 
buvo beplyštanti. Alisa jam ištatuiravo skaisčiai raudoną širdį, 
perplėštą perpus horizontaliai; tarp nelygių plyšio kraštų balta- 
vo švarios odos ruoželis, ganėtinai platus, Kad tilptų kieno nors 
vardas, bet ir Alisa, ir Tatu Olė Mergišių Madseną įtikinėjo, kad 
jokio vardo nereikia. Jau pati plyšusi širdis yra pakankamas jo 
kančios įrodymas. 

Tačiau Larsas norėjo Alisos vardo. Ji nesutiko. 

— Tau širdis plyšta ne dėl manęs, - pareiškė, bet gal ir klydo. 

— Turėjau omenyje, - tarė Mergišius Madsenas, netikėtai su- 
kaupęs visą savo orumą, - kad noriu tavo, kaip tatuiruotojos, 
vardo. 

— A - ištatuiruoto parašo! - sušuko Olė. 


KOL TAVE RASIU 45 


— Ką gi, gerai — tai visai kas kita, - pasakė Larsui Alisa. 
Ant baltutėlės odos tarp abiejų plyšusios jo širdies dalių ji 
kursyvu išbadė savo vardą. 


Duktė Alisa 


Alisa jautėsi dėkinga Mergišiui už stropią Džeko priežiūrą. 

— Nemokamai, - tarė ji jam, tvarstydama jo plyšusią širdį. 

Džekas nežinojo, kuo jo mama galėjo apdovanoti Olę. Gal 
Olė negavo jokios dovanos - netgi visų geidžiamos Alisos Jeri- 
cho rožės, kuria Tatu Olė taip žavėjosi. 


Paskutinį jų vakarą Kopenhagoje Olė anksčiau uždarė saloną ir 
nusivedė juos pietauti į prašmatnų restoraną Nyhavno gatvėje. 
Ten buvo atviras židinys ir Džekas užsisakė triušienos. 

— Džekai, kaip tu gali valgyti Zuikį Puikį? - paklausė mama. 

— Netrukdyk jam gardžiuotis, - sudraudė ją Larsas. 

- Žinai ką, Džekai? - tarė Tatu Olė. - Tai negali būti Zuikis 
Puikis, nes danų zuikiai nevilki drabužiais. 

— Jie tik tatuiruojasi! - sušuko Mergišius Madsenas. 

Kai niekas nematė, Džekas atidžiai apžiūrėjo triušieną, ar nėra 
tatuiruočių, tačiau nerado nė vienos. Berniukas valgė toliau, bet 
tikriausiai nebuvo išgėręs pakankamai Kalėdų alaus. 

Tą vakarą, labai vėlai, jis susapnavo košmarą. Pabudo nuogas, 
visas drebėdamas. Buvo ką tik įlūžęs ir prigėręs gynybiniame 
griovyje. Dar baisiau tai, kad miręs ir nugrimzdęs į griovio du- 
gną Džekas atsidūrė tarp daugybės anksčiau ten nuskendusių 
kareivių. Šaltame vandenyje jie buvo puikiai išsilaikę. Tarp ne- 
gyvėlių kažkodėl gulėjo ir mažiausiasis kareivis. 

Kaip visada, vonioje degė palikta šviesa - vietoj naktinės lem- 
pelės Džekui. Jis atstūmė abejas matinio stiklo duris ir įėjo į 
mamos miegamąjį. Mama jam leisdavo, kai susapnuoja baisų 
sapną, įlįsti pas ją į lovą. 

Bet šįkart kažkas jau buvo jį aplenkęs! Mamos lovos, tokios 
pat siauros kaip ir jo, kojūgalyje Džekas matė iš po antklodžių 

kyšančius į viršų pakeltus jos kojų pirštus. Tarp jos pėdų bolavo 
dar dviejų kojų padai - pirštais žemyn. 

Iš pradžių, be jokio aiškaus pagrindo, berniukas pamanė, jog 
tai Mergišius Madsenas. Bet geriau įsižiūrėjęs į plikas įsibrovėlio 
pėdas Džekas įsitikino, kad abi kulkšnys netatuiruotos. Be to, tos 
pėdos tarp jo mamos pėdų atrodė per mažos, kad galėtų būti 
Larso. Jos buvo netgi mažesnės negu mamos - beveik tokios pat 
mažos kaip Džeko! 

Iš vonios kambario sklindančioje šviesoje berniuko dėmesį 
patraukė dar kai kas. Ant kėdės, kur mama dažnai pasidėda- 
vo drabužius, gulėjo kareivio uniforma - Džekui pasirodė, kad 
maždaug jo dydžio. Bet kai jis ta uniforma apsirengė, paaiškėjo, 
kad ji didesnė, negu jis manė. Džekas turėjo pasiraitoti kelnių 
klešnes, o diržo sagties liežuvėlį verti į paskutinę skylutę, be to, 
ir marškinių, ir švarko pečiai buvo gerokai per platūs. Epoletai 
Džekui siekė žastus - rankovės visiškai dengė plaštakas. 

Jei Džekui būtų reikėję spėti, jis būtų sakęs, kad mažiausiojo 
kareivio uniforma bent vienu numeriu tikrai didesnė negu jo 
civiliniai drabužiai - tie, kuriuos Džekas pasiskolino po nelai- 
mingo atsitikimo gynybiniame griovyje. (Ne tarnyboje vilkimi 
paprasti kareivio drabužiai, kaip juos pavadino Džeko mama.) 

Nė kiek nesutrikęs dėl tokio paslaptingo aprangos dydžio, 
nes tada tai atrodė visiškai nesvarbu, Džekas nusprendė pasto- 
vėti sargyboje prie mamos lovos, išsitempęs tarsi po komandos 
„ramiai“. Kai mama su mažiausiuoju kareiviu nubus, Džekas 
pareikš jiems pagarbą - kaip daro kareiviai. (Turėdama ome- 
nyje aprangą ir berniuko ketinimus, mama vėliau sakys, jog tai 
buvo pirmas Džeko mėginimas vaidinti.) Tačiau šitaip ramiai 
bestovėdamas jis suprato, kad jie nemiega. Iš pradžių Džekas 
nepastebėjo, jog lova šiek tiek kruta. Jo motina gulėjo užsimer- 
kusi, bet nemiegojo; jos burna buvo pravira, kvėpavimas tankus 
ir negilus, kaklo raumenys įsitempę. 

Mažiausiojo kareivio buvo matyti tik pėdos. Jis tikriausiai gu- 
lėjo padėjęs galvą Alisai tarp krūtų, pridengtų antklode; turbūt 
stengėsi atsigauti, pamiršti susapnuotą košmarą, bent jau Dže- 
kas padarė tokią išvadą. (Dabar jam darėsi aišku ir kodėl dreba 

lova.) Be to, Džekas žinojo, jog tai baisių sapnų naktis, juk pats 
buvo ką tik tokį susapnavęs; taigi berniukas nė kiek neabejojo, 
kad ir kareivis išsigando baisaus sapno, todėl ir įsiropštė į jo ma- 
mos lovą. Džekui, matyt, vis dar atrodė, jog tas kareivis - toks 
pat vaikas kaip jis. 

Staiga mažiausiasis kareivis vėl ėmė sapnuoti košmarą, dar 
šiurpesnį. Lyg paklaikęs nuspyrė antklodes, - Džekas vonios 
lempos šviesoje išvydo nuogą jo užpakalį, - o Alisa tikriausiai 
per smarkiai jį suspaudė, nes jis garsiai inkštė ir dejavo. Kaip 
tik tada mama atsimerkė ir pamatė čia pat stovintį Džeką - dar 
vieną kareivėlį, pagarbiai išsitermpusį. Pirmą akimirką Alisa ne- 
pažino savo sūnaus; turbūt dėl uniformos. 

Spiegdama ji pergąsdino ne tik Džeką, bet ir mažiausiąjį ka- 
reivį. Pamatęs uniformuotą ketverių metų vaiką, jis taip pat su- 
klykė. (Jo balsas vėl buvo kaip mažo berniuko!) Ir Džeką, pa- 
maniusį, jog jie visi sapnuoja tą patį košmarą, netikėtai apėmė 
tokia baimė, kad jis irgi ėmė klykti. Negana to, jis prisisiojo kel- 
nes - na, ne savo, o mažiausiojo kareivio kelnes. 

- Džeki! - suriko mama, atgavusi kvapą. 

— Sapnavau, kad prigėriau tame griovyje, - pradėjo pasakoti 
Džekas. - Su manim buvo daug negyvų kareivių, iš anų laikų. Ir 
tu ten buvai, - pasakė mažiausiajam kareiviui. 

Šis dabar nebeatrodė toks jau mažas. Džekas apstulbo pa- 
matęs, koks didelis jo penis; ilgumo kaip pusė durtuvo - tokio, 
koks maunamas ant šautuvo, kuriuo kareivis pasinaudojo gel- 
bėdamas Džeką, - ir dar atsikišęs į priekį, ir nukreiptas aukštyn, 
kaip tikras durtuvas. 

— Gal tu geriau jau eik, - paragino Alisa mažiausiąjį kareivį. 

Kaip ir derėjo kariškiui, jis iškart pakluso įsakymui; tučtuojau 
nužygiavo į vonią, nė puse žodžio nepaprieštaravęs, ir kai ten 
susitvarkė, grįžo į Alisos miegamąjį pasiimti drabužių. Džekas 
jau buvo nusivilkęs kareivio uniformą, tvarkingai ją sulankstęs, 
padėjęs ant kėdės ir įlindęs pas mamą į lovą. 

Juodu drauge žiūrėjo, kaip mažiausiasis kareivis rengiasi. 
Džekui buvo nesmagu, kad prisisiojo savo išgelbėtojui kelnes, ir 
jis aiškiai matė, kurią akimirką mažasis didvyris pajuto, kas atsi- 

tikę. Jo veide šmėstelėjo abejonė ir kančia - primenanti nerimą, 
kurį Džekas įžvelgė, kai drąsusis vaikinukas atsargiai šliaužė per 
ploną ledą, vilkėdamas vien ilgais apatiniais. 

Bet, šiaip ar taip, jis buvo kareivis; pažiūrėjo į Džeką labai 
supratingu ir gal netgi pagarbiu žvilgsniu, tarytum berniuko 
sisiojimas į jo kelnes jam būtų atrodęs tokiomis aplinkybėmis 
visiškai tinkamas poelgis. Be to, prieš išeidamas mažiausiasis 
kareivis dar padarė tai, ką pirmiau ketino padaryti Džekas: ka- 
riškai pareiškė pagarbą Džekui ir jo motinai. 

Beje, Džekas, nors ir matė jį nuogutėlį, nepastebėjo nė vienos 
tatuiruotės - ir netgi jokio tvarsčio. Dabar berniukas įsigalvojo 
apie tai, užuot stengęsis užmigti, - vos sumerkęs akis, jis tikriau- 
siai vėl būtų ėmęs sapnuoti košmarą, kad skęsta gynybiniame 
griovyje. 

Galiausiai jis pateikė mamai tą keblų klausimą: 

- Ar tu padarei jam nemokamą tatuiruotę? Aš nemačiau. 

— Na... žinoma, padariau, - atsakė mama, lyg ir sudvejojusi. - 
Tu tiesiog nepastebėjai. 

— Ką nupiešei? - pasidomėjo Džekas. 

— Tokį... mažytį kareivį, - tarė mama, vėl tarytum dvejoda- 
ma. - Dar mažesnį negu jis pats. 

Džekas, ką tik matęs pusės durtuvo ilgumo penį, jau nebema- 
nė, kad tas kareivis labai mažas, bet su motina apie tai nekalbėjo, 
tik paklausė: 

— Kurioje vietoje? 

— Ant kulkšnies - kairės. 

Berniukas pagalvojo, kad iš vonios sklindanti šviesa turbūt 
labai apgaulinga, nes jis juk atidžiai apžiūrėjo kareivio kulkšnis 
ir ant jų tikrai nebuvo tatuiruotės. Paskui Džekas nusprendė, 
kad greičiausiai bus jos nepastebėjęs, kaip mama ir sakė. 

Jis užmigo mamos glėbyje, kaip dažnai užmigdavo aprimęs 
po košmarų, - gulėdamas anaiptol ne taip nepatogiai, kaip atro- 
dė gulįs mažiausiasis kareivis. 

Visa tai nutiko Kopenhagoje, kur Džekas Bernsas vėl apsilankys 
tik praėjus beveik trisdešimčiai metų. Bet jis niekada nepamirš 
Tatu Olės ir Mergišiaus Madseno, ir kokie jie buvo geri jo ma- 
mai ir jam. Nepamirš ir užšalusio gynybinio griovio, vadinamo 
Kastelsgraven, kuris vos jo nepasiglemžė. Ir mažiausiojo karei- 
vio, kuris jį išgelbėjo - ne tik jį, bet ir jo motiną. 

Iš tikrųjų Džekas nelabai ir suprato, kas ten nutiko. Nors jis 
to nežinojo, tuomet susiformavo tam tikras gyvensenos mode- 
lis. Džekui dar daug ką reikėjo išsiaiškinti, ypač apie tuos daly- 
kus, kuriuos mama dažniausiai nuslėpdavo, - ne tik ką reiškia 
nemokama tatuiruotė, bet ir visa kita. 

Ir kai jis sapnuodavo, kad nuskendo gynybiniame griovyje, 
tai visada būdavo tas pats košmaras. Jis jau prigėręs. Kova baig- 
ta, aplinkui tik begalinis šaltis. Toje amžinybėje kartu su Džeku 
būdavo šimtai negyvų Europos kareivių. Iš jų aiškiai išsiskirda- 
vo mažasis jį išgelbėjęs didvyris - ne dėl to, kad turėjo didžiulį 
penį, o todėl, kad buvo taip stojiškai ir sustingęs: kariškai reikš- 
damas pagarbą. 


3 
Apsaugoti švedų buhalterio 
CAd 


artą, kai jau buvo vyresnis, Džekas motinos paklausė, kodėl 
K: tėvas nevyko į Angliją - kodėl juodu neieškojo jo ten. 
Šiaip ar taip, Anglijoje juk netrūksta nei moterų, nei vargonų - 
ir ten tokios senos tatuiravimo meno tradicijos. 

Alisa tiesiog pasakė, kad Viljamas, kaip škotas, pakankamai 
patriotiškai nusistatęs, kad nekęstų anglų. Jis tikrai nekeliautų į 
Angliją dėl moters, juo labiau dėl vargonų - netgi dėl tatuiruo- 
tės. Bet Viljamas Bernsas vis dėlto nebuvo pakankamai patrio- 
tiškai nusistatęs, kad pasiliktų škotišką Kalamo vardą, ar ne? 


Iš Kopenhagos Alisa su Džeku keltu per šąsiaurį nuplaukė į 
Malmę, paskui traukiniu nuvažiavo į Stokholmą. Švedijoje sau- 
sio mėnesį per parą būna tik kelios šviesios valandos. Visi šven- 
tė Naujuosius, tūkstantis devyni šimtai septyniasdešimtuosius, 
metus. Atrodė, kad Viljamas ėmė slapstytis vos atvykęs, o Do- 
kas Forestas savo tatuiruočių saloną atidarys tik po kokių dvejų 
metų. Taigi Doką Forestą surasti buvo beveik taip pat sunku 
kaip ir Viljamą Bernsą. 

Pirmiausia Alisa su Džeku nuėjo į Hedvigos Eleonoros baž- 
nyčią. Visas to didingo apsnigtų antkapių supamo pastato ku- 

polas spindėjo auksu; altorius bei prieš jį esanti tvorelė irgi buvo 
iš aukso. Vargonų fasadas žalsvai auksinis, klauptai nudažyti 
pilkšvai žalia spalva - švelnia, sidabriška, ne tokia tamsia kaip 
samanų. Simetriškai, po du išdėstytų rotondos langų stiklas ne- 
spalvotas, blandus kaip žiemos dienos šviesa. 

Hedvigos Eleonoros bažnyčia atrodė gražiausia iš visų Džeko 
matytų bažnyčių. Ji priklausė liuteronams ir nuo seno turėjo 
puikų chorą. Šį kartą Viljamas spėjo artimai susipažinti su tri- 
mis choro giedotojomis, kol pirmoji sužinojo apie trečiąją. Jį 
demaskavo antroji choristė, Ulrika, bet ir kitos dvi, Astrida ir 
Vendela, neabejotinai jautėsi taip pat prislėgtos. Iki tol Viljamui 
sekėsi neblogai - jis, kaip Torvaldo Toreno padėjėjas, grojo var- 
gonais Hedvigos Eleonoros bažnyčioje ir dar studijavo kompo- 
ziciją Stokholme esančioje Karališkojoje muzikos akademijoje. 

Vargšės Astrida, Ulrika ir Vendela - vėliau Džekas gailėjosi, 
kad su jomis taip ir nesusipažino. Jis prisiminė tik Torvaldą 
Toreną; netgi Džekui Torenas atrodė jaunas. Dvidešimt ketve- 
ri metai — tikrai nedaug, be to, Torenas buvo lieknas vyriškis, 
greitų judesių ir gyvų akių. Džekas jautė, kad jo mamą visiškai 
nuginklavo ir pats Torenas, ne tik jo pranešta pribloškianti ži- 
nia apie tris choristes. Beje, Torenas buvo gražiai apsirengęs, ne 
taip, kaip daugelis laikui bėgant Džeko matytų vargonininkų. 
Berniukui neišdildomą įspūdį padarė ir dalykiškai atrodantis 
juodas Toreno portfelis. 

Kadangi Torenas buvo jaunas, guvus, išvaizdus ir jo laukė 
puiki ateitis, - jis mokė groti vargonais kelis labai apdairiai pa- 
sirinktus studentus, - galimas daiktas, kad Alisos širdyje jis su- 
žadino tas pačias viltis, kurias ji kadaise siejo su Viljamu. Džekas 
tuomet pamanė, kad mamai, ko gero, buvo sunku atsisveikinti 
su Torvaldu Torenu. Kai Džekas su Alisa jau ėjo iš Hedvigos 
Eleonoros bažnyčios, berniukas matė, kaip mama dar keliskart 
atsigręžė į auksinį altorių, - o lauke, krintant sniegui, amžino- 
je, kaip jiedviem atrodė, Stokholmo tamsoje Alisa per petį vis 
žvilgčiojo į apšviestą bažnyčios kupolą. Tačiau Alisos pokalbio 
su Torenu Džekas beveik negirdėjo; ketverių metų berniuko dė- 
mesį buvo visiškai užvaldžiusi pati bažnyčia ir jaunojo vargoni- 
ninko išvaizda. 

Taigi jiedviem dar nespėjus susirasti Doko Foresto, Viljamas 
jau buvo pasislėpęs! Bet Alisa sakėsi esanti įsitikinusi, kad Vil- 
jamas negali išvykti iš jokio uostamiesčio nepasidaręs tatuiruo- 
tės; o kažkur Stokholme tikrai yra mažų mažiausiai vienas geras 
meistras. Gal Dokas Forestas žinos, kur Viljamas iškeliavo. Juk 
žmonės, bent jau tam, kad užsimirštų ir ne taip jaustų skausmą, 
mėgsta šnekėti, kai jiems daromos sudėtingos tatuiruotės. 


Tuo laiku, kai su Džeku ieškojo Doko Foresto, Alisa sparčiai 
leido pinigus. Juodu gyveno „Grand“ viešbutyje - geriausiame 
visame Stokholme. Pro jų kambario langus buvo matyti sena- 
miestis ir vanduo - ir prieplauka, kur prišvartuoti stovėjo iš sa- 
lyno atplaukę ir vėl išplaukti pasirengę laivai. Džekas nepamirš, 
kaip pozavo prie vieno iš tų laivų dėdamasis ką tik į kartą išli- 
pusiu jo kapitonu. Jis žinojo, kad viešbutis brangus, nes mama 
tai parašė ant atviruko poniai Vikstid ir prieš išsiųsdama jam 
perskaitė. Tačiau Alisa buvo šį tą sumaniusi. 

„Grand“ viešbutis stovėjo netoli operos ir dramos teatrų — 
žmonės jame susitikdavo išgerti ir papietauti. Vietos verslinin- 
kai ten valgydavo pusryčius bei priešpiečius. Be to, „Grand“ 
viešbučio vestibiulis buvo didesnis ir ne toks niūrus kaip 
„D Angleterre“. Džekas tiesiog gyveno tame vestibiulyje, tary- 
tum pilyje, kaip mažasis „Grand“ viešbučio princas. 

Alisos sumanymas buvo paprastas, bet kurį laiką viskas ėjosi ' 
gerai. Džekas su Alisa turėjo nedaug puošnių drabužių ir vilkė- 
jo jais dieną naktį; jiedviem nemažai kainuodavo ir skalbyklos 
paslaugos. Iš išvaizdos nė kiek nepanašūs į klientų medžiotojus, 
juodu kas rytą kaip reikiant prisikimšdavo pusryčiaudami. Šve- 
diškas stalas buvo įskaičiuotas į kambario kainą; tik tą vienintelį 
kartą per dieną juodu normaliai pavalgydavo. Ir godžiai šlamš- 
dami dairydavosi, ar tarp pinigingų pusryčiautojų nepamatys 
bent vieno galbūt pageidaujančio tatuiruotės. 

Priešpiečius jie praleisdavo. „Grand“ viešbutyje nedaug kas 
priešpiečiaudavo vienas, o Alisa žinojo, kad pasidaryti tatuiruo- 
tę Žmogus paprastai pasiryžta vienumoje. (Juk negali apsispręs- 

ti, kad tikrai nori būti paženklintas visam gyvenimui, kai esi su 
kolegomis ar draugais; jie dažniausiai mėgina nuo to atkalbėti.) 

Vakarėjant Džekas pasilikdavo vienas viešbučio kambaryje, 
užvalgydavo kokios šaltos mėsos ir vaisių, o mama eidavo į barą 
pažiūrėti, ar ten nėra galimų klientų. Vėliau, kai Džekas jau gu- 
lėdavo lovoje, Alisa valgomajame užsisakydavo pačių pigiausių 
užkandžių. Turbūt nemažai „Grand“ viešbučio gyventojų vėly- 
vus pietus valgydavo vieni - visokie, Alisos manymu, „keliau- 
jantys verslininkai. 

Galimą klientą Alisa visada užkalbindavo tais pačiais žodžiais: 
„Ar turite kokią nors tatuiruotę? (Ji netgi išmoko pasakyti tai 
švediškai: Har ni ndgon tatuering?) 

Jei žmogus prisipažindavo turįs, ji paklausdavo: „Gal Doko 
Foresto?“ Tačiau niekas nebuvo apie jį girdėjęs, be to, paprastai 
atsakymas į pirmą klausimą būdavo neigiamas. 

Kai galimas klientas, arba klientė, atsakydavo, jog neturi jo- 
kios tatuiruotės, Alisa pasiūlydavo - pirma angliškai, o paskui, 
jei reikėdavo, ir švediškai: „Tai gal norėtumėte?“ (Skulle ni vilja 
ha en?) 

Dauguma žmonių nenorėdavo, bet kai kurie pratardavo: 
„Gal...“ Alisai to jų „gal“ visiškai pakakdavo - jai visada reikė- 
davo tik įkelti kur nors savo dailią kojytę, kad gautų darbo. 

Negalėdamas užmigti, Džekas atmintinai kartodavo tą dia- 
logą; taip į miegą nugrimzdavo greičiau negu galvodamas apie 
Lotę ar skaičiuodamas avis. Gal kaip tik todėl, kad nepamiršo tų 
žodžių, Džekas Bernsas ir tapo aktoriumi. 

— Aš turiu kambarį ir visus reikmenis, jeigu jūs turite laiko. 
(Jag har rum och utrustning, om ni har tid.) 

— Kiek laiko tai trunka? (Hur lūng tid tar det?) 

— Kaip kada. (Det beror pd.) 

— Kiek kainuoja? (Vad kostar det?) 

- Irgi kaip kada. (Det beror ocksd pd.) 

Kartą, jau būdamas vyresnis, Džekas susimąstė apie žodžius: 
„Aš turiu kambarį ir visus reikmenis, jeigu jūs turite laiko.“ Gal 
tie „keliaujantys verslininkai ', kuriuos Alisa medžiodavo viena, 
ne visada gerai suprasdavo, ką ji siūlo? Vienintelė moteris, sa- 
kiusi, jog norėtų tatuiruotės, iš tikrųjų norėjo visai ko kito. Ali- 


54. JOHN IRVING 


sos kambaryje pamačiusi ketverių metų berniuką, ji ne tik kad 
nustebo; ji pareikalavo, kad jis išeitų. 

Alisa nesutiko išsiųsti Džeko. Ta moteris, kuri nebuvo nei 
jauna, nei graži, atrodė baisiai įsižeidusi. Ji puikiai kalbėjo an- 
gliškai - tiesą sakant, gal netgi buvo anglė - ir tikriausiai kaip 
tik iš jos viešbučio valdytojas sužinojo, kad Alisa savo kambary- 
je daro tatuiruotes. 

Tatuiravimo mašinėlės, dažai, įtampos keitiklis, pamina, maži 
popieriniai indeliai, spiritas ir hamamelio ekstraktas, gliceri- 
nas, vazelinas ir popieriniai rankšluosčiai - tų daiktų buvo tiek 
daug! Bet viskas suslėpta, kad nepamatytų kambarinės. Kadan- 
gi Stokholme tatuiravimas buvo neteisėta veikla, Alisa suprato, 
kad „Grand“ viešbučio administracija nebūtų patenkinta išgir- 
dusi, jog ji sumanė čia šitaip užsidirbti pragyvenimui. 

Vėliau Džekui kilo įtarimas, kad nemalonumai su viešbučio 
valdytoju turbūt prasidėjo dėl tos angliškai kalbėjusios lesbietės, 
tačiau tuomet berniukas nieko nežinojo apie slaptas motinos 
ir viešbučio valdytojo derybas. Jis tik pastebėjo, kad staiga pa- 
sikeitė mamos požiūris į „Grand“ viešbutį. Ji ėmė šnekėti: „Jei- 
gu ir šiandien nieko neiššnipinėsiu apie Doką Forestą, rytoj iš 
čia išsikraustom", ir panašiai. Bet juodu ir toliau gyveno tame 
viešbutyje. Be to, prabudęs naktį, Džekas dažnai matydavo, kad 
mamos nėra. Jis buvo per mažas, kad suprastų, kiek valandų, 
tačiau jausdavo, kad jau taip vėlu, jog tikrai niekas nebeturėtų 
pietauti valgomajame. Tai kurgi Alisa būdavo tomis naktimis? 
Gal ji nemokamai darė tatuiruotę viešbučio valdytojui? 

Jiedviem labai pasisekė, kad susipažino su tuo buhalteriu. 
Džekas netrukus ėmė manyti, kad gal kiekviename mieste jo 
mamai būtinai reikia su kuo nors susipažinti, kad tas žmogus 
apsaugotų juos nuo nelaimės. Atrodė beveik absurdiška, kad 
juos išgelbėjo buhalteris, ypač po pažinties su tokiu didvyriu 
kaip mažiausiasis kareivis. Bet Džekas su mama, savaime su- 
prantama, dar nežinojo, kad jis buhalteris, kai per pusryčius pa- 
matė jį „Grand“ viešbutyje. 

Tas vyriškis, vardu Torstenas Lindbergas, buvo toks liesas, jog 
piršosi mintis, kad jam reikia ir kažko daugiau, ne tik pavalgyti. 
Tačiau pusryčiai jam, šiaip ar taip, buvo tikra šventė, kaip ir Alisai 

su Džeku. Jųdviejų dėmesį jis patraukė ne kaip galimas klientas, 
o todėl, kad į savo lėkštę buvo susikrovęs bene visą pusdubenį 
silkės, - Džekas su Alisa silkės nemėgo, - o Lindbergas tą žuvies 
kalną dorojo akivaizdžiai gardžiuodamasis. Net nepagalvoję, kad 
gal reikėtų šito aukšto, iš pažiūros niūroko vyriškio paklausti, ar 
jis turi kokią nors tatuiruotę ir ar norėtų turėti, Džekas su mama 
ar ir jis vienintelį kartą per dieną normaliai pavalgo per pusry- 
čius prie švediško stalo „Grand“ viešbutyje. Jis atrodė panašus į 
juos - gal ne silkės mėgimu, bet apetitu tai tikrai. 

Juodu turbūt labai nemandagiai spoksojo; greičiausiai todėl 
Torstenas Lindbergas įsistebeilijo į juos. Vėliau jis sakė nega- 
lėjęs nepastebėti, kiek daug valgo jie - tik kad ne silkės. Kaip 
įžvalgus buhalteris, jis gal suprato, kad šitaip juodu mėgina su- 
mažinti išlaidas. 

Džekas iš savo trijų kiaušinių omleto buvo atsargiai išrinkęs 
grybus - palikęs juos mamai. O ši, suvalgiusi lietinius su įdaru, 
jam į šalį atidėjo meliono rutuliukus. Lindbergas darbavosi to- 
liau, rijo savo silkės krūvą. 

Žmonės, kurie mano, jog visi buhalteriai yra bejausmiai šykš- 
tuoliai, ypač paniurstantys prie vaikų, tikrai nebuvo sutikę Tors- 
teno Lindbergo. Sudorojęs savo milžinišką patiekalą, - kai Dže- 
kas su Alisa tebepusryčiavo, nes jie kavinėje dar žvalgėsi galimų 
klientų, - Lindbergas stabtelėjo prie jų staliuko ir geranoriškai 
nusišypsojo Džekui. Paskui kažką pasakė švediškai; berniukas 
žvilgtelėjo į mamą, prašydamas pagalbos. 

— Atleiskite - jis kalba tik angliškai, - tarė Alisa. 

— Puiku! - sušuko Lindbergas, tarsi angliškai kalbančius vai- 
kus būtų juo labiau reikėję pralinksminti. - Ar kada matei, kad 
žuvis plauktų be vandens? - paklausė Džeko. 

— Ne, - atsakė berniukas. 

Nors ir solidžiai apsirengęs - tamsiai mėlynu kostiumu, su 
kaklaraiščiu, - Lindbergas elgėsi tarytum klounas. Gal jis ir at- 
rodė kaip gedėtojas per laidotuves - arba, dar blogiau, kaip ske-: 
letas, parengtas guldyti į nestandartinį, ilgesnį, karstą, - tačiau 
vaikui prisistatė Žaviai ir paslaptingai, kaip daug vilčių teikiantis 
cirko artistas. 

Ponas Lindbergas nusivilko švarką ir padavė jį Alisai - man- 
dagiai, bet gal pernelyg pasitikėdamas savimi, tarsi ji būtų buvu- 
si jo žmona. Paskui ceremoningai atsisegė vieną baltų marški- 
nių rankovę ir užraitojo ją virš alkūnės. Ant jo dilbio sumargavo 
minėtoji žuvis be vandens; iš tikrųjų tai buvo puiki tatuiruotė, 
žuvis toje vietoje labai tiko. Jos galva buvo užriesta Lindbergui 
ant riešo, o uodega nusidriekusi iki alkūnės linkio; tatuiruotė 
apėmė kone visą dilbį. Piešinys buvo beveik neabejotinai japo- 
niško stiliaus, nors ir ne karpis. Spalvos įvairiausios, besimai- 
nančios - nuo mirguliuojančios mėlynos iki ryškiai geltonos, 
pereinančios į mirguliuojančią žalią, paskui į visiškai juodą ir 
galiausiai į sodrų Šanchajaus raudonį. Kai Torstenas Lindbergas 
įtempė dilbio raumenis ir pradėjo vos pastebimai sukioti riešą 
bei apatinę rankos dalį, žuvis ėmė plaukti - spirališkai vingiuoti 
žemyn, mojuodama vėduokliška uodega, lyg taikydamasi nerti 
Lindbergui į delną. 

— Na, dabar jau matei, - pasakė ponas Lindbergas Džekui, ku- 
ris vėl žvilgtelėjo į motiną. 

- Labai gera tatuiruotė, - tarė ji Lindbergui, - bet galiu lažin- 
tis, kad ne Doko Foresto. 

Jis atsakė ramiai, nė nemirktelėjęs: 

- Būtų nepatogu rodyti jums Doko Foresto tatuiruotę viešoje 
vietoje. 

- Jūs pažįstate Doką Forestą! - pradžiugo Alisa. 

- Žinoma. Maniau, kad ir jūs! 

— Aš tik mačiau jo darbus. 

— Kaip suprantu, jūs nusimanote apie tatuiruotes! - sušuko 
Lindbergas, vis labiau jaudindamasis. 

- Slėpkite savo žuvį, - tarė jam Alisa. - Aš turiu kambarį ir 
visus reikmenis, jeigu jūs turite laiko. 

(Visa tai prisimindamas, Džekas vis pagalvodavo, jog labai 
gaila, kad nei jis, nei mama taip ir neišmoko švediškai pasakyti: 
„Slėpkite savo žuvį.“) 

Juodu nusivedė Torsteną Lindbergą į savo kambarį, kur Alisa 
jam parodė piešinių pavyzdžius ir išsitraukė pirmą tatuiravimo 
mašinėlę - kontūrams badyti. Tačiau mašinėlės, kaip netrukus 
tapo aišku, kol kas dar nereikėjo. Torstenas Lindbergas buvo šio 

meno žinovas; jis neketino darytis jokios tatuiruotės gerai visko 
neapsvarstęs. 

Pirmiausia jis būtinai norėjo parodyti Alisai visas savo tatui- 
ruotes - ir tas, kurios buvo ant užpakalio. 

— Ne prie Džeko, - tarė Alisa, bet Lindbergas ją patikino, jog 
tokias tatuiruotes galima rodyti ir vaikams. 

Džeko mama, be abejo, baiminosi ne dėl tatuiruočių, o dėl to, 
kad vaikas pamatys Lindbergo užpakalio plyšį. Bet lieso vyriškio 
užpakalis - ne toks jau baisus reginys, ir Lindbergas ten nebuvo 
išsitatuiravęs nieko labai bjauraus, tik akies obuolį ant kairio 
sėdmens ir atkištas lūpas ant dešinio. Akis tarytum žvilgčiojo į 
prakaulaus užpakalio plyšį, o lūpos atrodė kaip ką tik įspaustas 
bučinys - netgi raudoni dažai dar drėgni. 

— Labai gražu, - tarė Alisa - taip, kad ponas Lindbergas su- 
prastų, jog ji nepritaria tokiam demonstravimui. Jis tuoj pat už- 
simovė kelnes. 

Tačiau Lindbergas turėjo ir daugiau tatuiruočių - tiesą sakant, 
ganėtinai daug. Viešumoje buhalteriai paprastai būna apsiren- 
gę. Gal niekas iš pono Lindbergo bendradarbių nė nenumanė, 
kad jis visas ištatuiruotas - juo labiau kad turi akies obuolį ant 
užpakalio! Jis turėjo ir Tatu Olės piešinį, Alisa iškart atpažino; 
tai buvo viena iš Olės nuogų moterų, su apverstu antakiu vietoj 
gaktos plaukų. Bet ši nuogalė atrodė lyg ir truputį kitokia. (Dže- 
kas nesuprato, kas ne taip, nes mama jam neleido gerai įsižiū- 
rėti.) Be to, ant Torsteno Lindbergo kūno buvo ir Amsterdame 
dirbančio Tatu Peterio kūrinys, ir Herberto Hofmano iš Ham- 
burgo. Tačiau netgi tokioje impozantiškoje draugijoje Alisai di- 
džiausią įspūdį padarė Dokas Forestas. 

Ant siauros, įdubusios pono Lindbergo krūtinės plaukė aukš- 
tas kliperis iškeltomis burėmis - tristiebis, tvirtu korpusu, su di- 
dingu rangautu ir takelažu. Po jo pirmgaliu iš vandens kilo jūrų 
pabaisa. Tos gyvatės galva buvo tokio pat didumo kaip laivo 
grotas; pabaisa iš jūros stiebėsi kairėje pirmgalio pusėje, bet jos 
uodegos galas išniręs kyšojo šiek tiek į dešinę nuo laivagalio. Pa- 
smerktasis laivas tikrai negalėjo atsilaikyti prieš tokią baisenybę. 

Alisa pareiškė, kad Dokas Forestas pirmiau, matyt, buvo jū- 
reivis. Ji mananti, kad plaukiantis burlaivis ant Torsteno Lind- 


58 JOHN IRVING 


bergo krūtinės dar gražesnis negu namo grįžtantis laivas, jos 
matytas ant velionio Čarlio Snou krūtinkaulio. Torstenas Lind- 
bergas žinojo, kur gyvena Dokas Forestas, - jis pažadėjo Alisą su 
Džeku nuvesti pas jį ir supažindinti. Be to, kitą dieną Lindbergas 
apsispręsiąs, kokią tatuiruotę jam galėtų padaryti Alisa. 

— Ko gero, norėčiau man pritaikytos jūsų Jericho rožės, - pri- 
sipažino jis. 

- Jos reikėtų kiekvienam tatuiruotam žmogui, - linktelėjo 
Alisa. 

Bet ponas Lindbergas tarytum dar abejojo. Jis apskritai at- 
rodė nerimastingas žmogus; gal labiau dėl to nuolatinio neri- 
mo negu dėl greitos medžiagų apykaitos ir buvo toks liesas. Jis 
jaudinosi ir dėl Alisos padėties „Grand“ viešbutyje, ir ypač dėl 
Džeko gerovės. 

— Netgi Švedijos žiemą berniukas turėtų mankštintis! - šnekė- 
jo Lindbergas. Paskui paklausė Alisos, ar Džekas moka čiuožti. 

Alisa atsakė, kad Džekas, nors ir gyveno Kanadoje, čiuožti kol 
kas nesimokė. 

Torstenas Lindbergas žinojo, kaip ištaisyti tokią padėtį. Jo 
žmona kasryt čiuožinėjanti ant Melareno ežero. Ji ir išmoky- 
sianti Džeką! 

Gal Alisa ir sunerimo, kai ponas Lindbergas taip greitai pa- 
siūlė savo Žmonos, kaip čiuožimo mokytojos, paslaugas, bet 
ji nesakė nieko, - kita vertus, Džekas ir nebūtų girdėjęs, ką jo 
mama sako. Berniukas buvo vonioje. Jam skaudėjo pilvą: per 
daug prisivalgė per pusryčius. Todėl jis ir praleido visą tą pokal- 
bį apie čiuožimą. Kai pagaliau išėjo iš vonios, dėl jo mankštini- 
mosi žiemą jau buvo susitarta. 

Ketverių metų vaikui nepasirodė keista, kad mama apie pono 
Lindbergo žmoną kalba taip, tarytum tą moterį jau pažinotų. „Ji 
tokia pat drūta, koks Lindbergas liesas, - pasakojo mama Dže- 
kui. - Ir tokių linksmų plaučių, kad visiems akys nušvinta.“ 

Paskui Alisa Džekui dar pasakė, kad pati ponia Lindberg ne- 
norėtų būti tatuiruojama, nors Lindbergo puošmenos jai berods 
patinka. Taigi ponia Lindberg - stambi, plačiapetė moteriškė, 
vilkinti megztiniu, į kurį lengvai būtų tilpusios dvi tokios mo- 
terys kaip Alisa, - ėmė vedžiotis Džeką čiuožinėti ant Melareno 

ežero, kaip jos vyras ir buvo pažadėjęs. Džekas, beje, pastebėjo, 
kad Agneta Lindberg lyg ir labiau mėgsta vadintis mergautinė 
pavarde - Nilson. 

— Kas nesutiktų, kad vardas Agneta geriau dera prie Nilson, 
negu prie Lindberg? - pasakė sūnui Alisa, tuo ir užbaigdama 
pokalbį. 

Džekas žavėjosi matydamas, kaip puikiai ta storulė čiuožia, 
bet jam buvo neramu, kad Agneta tuoj uždūsta. Kaip žmogus, 
čiuožinėjantis kiekvieną rytą, ji pernelyg greit pritrūkdavo oro. 

Torsteno Lindbergo pasirinktos ir jam pritaikytos Jericho ro- 
žės tatuiravimas galėjo būti kokių trijų dienų darbas, nes Lindber- 
gas sakėsi esąs labai užsiėmęs. Buvo aišku, kad kontūrų badymas 
truks kone keturias valandas, o paskui gal reikės dar vienos, ke- 
tvirtos, dienos gudriai užmaskuotoms lytinėms lūpoms spalvinti. 

Gaila, kad mama Džekui neleido gerai įsižiūrėti į užbaigtą ta- 
tuiruotę, nes jei berniukas būtų pamatęs, ką Lindbergas turėjo 
galvoje, kai prašė jam pritaikytos Alisos Jericho rožės, gal būtų 
suvokęs, kad gyvenime daug kas yra ne taip, kaip atrodo. 


Melareno ežeras - didelis gėlo vandens telkinys, įsiliejantis į 
Baltijos jūrą prie pat Stokholmo senamiesčio; ta vieta vadinama 
Slussen. Kai smarkiai nesninga, ant to ežero labai smagu čiuo- 
žinėti. Nors ir patyręs nelaimę plonu ledu apsitraukusiame gy- 
nybiniame griovyje, Džekas nebijojo įsmukti į Melareno ežerą. 
Jis žinojo, kad jeigu jau ledas išlaiko Agnetą, tai tikrai išlaikys 
ir jį. Be to, kai juodu čiuoždavo, Agneta dažnai paimdavo jį už 
rankos - taip pat tvirtai kaip Lotė. Kol Džekas išmoko sustoti ir 
apsisukti, ir netgi čiuožti atbulomis, Alisa užbaigė Jericho rožę 
ant dešinės Torsteno Lindbergo mentės. Mama Džekui pasakė, 
jog tai tas petys, kurį Lindbergas atgręžia žmonai miegodamas. 
Kasryt, vos atmerkusi akis, Agneta išvysianti tarp gėlės vainik- 
lapių paslėptą vaginą. Būdamas vyresnis, Džekas susimąstys, 
kodėl moteriai turėtų būti malonu šitaip atsibusti, - kita vertus, 
juk ne visi pagauna tatuiruočių prasmę. Jei pasaulyje nebūtų 
torstenų lindbergų, Džeko motina nebūtų tapusi tokia populia- 
ria meistre, Dukterimi Alisa. 

Kai pono Lindbergo Jericho rožė jau buvo baigta, jis nuvedė 
Džeką ir Alisą susipažinti su Doku Forestu. Doko būstas ne- 
atrodė kuo nors ypatingas, dėmesį traukė tik piešinių pavyz- 
džiais nukabinėtos kambarėlio, kuriame Dokas ir tatuiruodavo, 
sienos. Alisai Dokas labai patiko. Jis buvo neaukštas, bet tvirtas 
vyriškis stambiais kaip Popajaus dilbiais, tvarkingai pakirptais 
ūsais, ilgomis žandenomis, smėlio spalvos plaukais ir žibančio- 
mis akimis; be to, jis sakėsi seniau tikrai buvęs jūreivis. Pirmą 
tatuiruotę jam padaręs Tatu Peteris, Amsterdame. 

Dokas apgailestavo, kad negali priimti Alisos į darbą kaip 
mokinės, bet jam ir pačiam esą nelengva rasti pakankamai kli- 
entų, kad išsilaikytų; tiesą sakant, jis ieškąs kokio rėmėjo, kuris 
padėtų atidaryti pirmą saloną. 

O dėl Muzikanto, - nes Viljamas Bernsas, žinoma, buvo su- 
siradęs Doką Forestą, - tai šįkart jis pageidavęs Pachelbelio 
kūrinio ištraukos; tai buvo arba Aria guarta, arba tokata, kaip 
Džekui pasakė mama. Ji dar paminėjo švedų filmo, kurio dėka 
išgarsėjo kažkuris Pachelbelio kūrinys, pavadinimą. „O gal Mo- 
carto',- pridūrė Alisa. Džekas nesuprato, ar ji kalba apie to šve- 
dų filmo muziką, ar apie jo tėčio tatuiruotę. Tačiau berniukui 
susikaupti labai trukdė viena gyvatė. (Visa siena jam prieš akis 
buvo nukabinėta vien jūrų gyvatėmis, hidromis ir kitokiomis 
gelmių pabaisomis.) 

- Tikriausiai nenumanote, kur Viljamas galėjo iškeliauti? — 
paklausė Alisa Doko Foresto. Ji jau buvo iki gyvo kaulo visiems 
įsipykusi „Grand“ viešbutyje, arba viešbučio valdytojas jau buvo 
įsipykęs jai. 

— Manau, kad jis Osle, - atsakė Dokas Forestas. 

— Osle! - sušuko Alisa. Jos balse suskambo dar didesnė nevil- 
tis negu anksčiau. - Juk Osle nėra jokio tatuiruotojo. 

- Jei vis dėlto yra, tai jis dirba namuose, kaip ir aš, - tarė 
Dokas. 

— Osle, - pakartojo Džeko mama, šį kartą jau tyliau. Kaip ir 
Stokholmo, Oslo nebuvo jos numatytame kelionės maršrute. 

- Ten yra vargonai, - pridūrė Dokas. - Labai seni - taip jis 
pasakojo. 

Žinoma, kad Osle yra bent vieni vargonai! Ir jei ten yra koks 
tatuiruotojas - nesvarbu, geras ar prastas, - net jeigu jis dirba 
namuose, Viljamas jį susiras. 

— Ar jis minėjo, kurioje bažnyčioje? - paklausė Alisa. 

- Šnekėjo tik apie vargonus — šimto dviejų registrų, - tarė 
Dokas Forestas. 

— Ką gi, tokius bus nesunku surasti, - pasakė Alisa, labiau pati 
sau negu Dokui ar Džekui. 

Ant piešinių pavyzdžiais nukabinėtos sienos vis pastebimes- 
nis darėsi vienas pasikartojantis motyvas, ir berniukas jau buvo 
besuvokiąs, kas tai, - kažkokios gyvatės, apsivijusios kardus. 

— Turėtumėte apsistoti „Bristolyje“, Alisa, - patarinėjo Tors- 
tenas Lindbergas. - Ten gal nerasite tiek daug klientų, kiek buvo 
„Grand“ viešbutyje, tačiau jūsų bent jau nepersekios valdytojas. 

Po daugelio metų Džekas apgalvos viską, ką Lindbergas galė- 
jo turėti omenyje sakydamas „nepersekios“. Bet tąsyk Alisa ne- 
atsakė nieko, tik padėkojo rūpestingajam buhalteriui; savaime 
suprantama, ji padėkojo ir Dokui Forestui. 

Dokas stipriomis savo rankomis kilstelėjo Džeką aukštyn ir 
pašnibždėjo: 

— Apsilankyk pas mane dar kartą, kai būsi vyresnis. Gal tada 
norėsi tatuiruotės. 

Džekui patiko „Grand“ viešbučio vestibiulis, būdavo malonu 
rytais pabusti pažadintam į salyną ir atgal kursuojančių laivų si- 
renų. Ir čiuožinėti ant Melareno ežero su Agneta Nilson, stam- 
biąja ponia Lindberg. Jei ne ta tamsa, jis būtų buvęs patenkintas, 
galėdamas pasilikti Stokholme, tačiau dabar juodu su mama vėl 
leidosi į kelionę. 

Iki Geteborgo važiavo traukiniu, toliau į Oslą plaukė laivu. 
Tikriausiai daug kas toje kelionėje buvo labai gražu, bet berniu- 
kas įsiminė tik tamsą - ir tai, kad nuolat jautė šaltį. Šiaip ar taip, 
vis dar buvo sausio mėnuo, ir jie klajojo toli šiaurėje. 


Kadangi vežiojosi visus tatuiravimo reikmenis, juodu turėjo daug 
bagažo. Todėl niekur neatrodydavo atvykę trumpam. Turbūt ir 
„Bristolio“ viešbučio registratorius pamanė, kad jie viešės ilgai. 

— Norėtume ne paties brangiausio kambario, - paprašė Ali- 
sa, - bet gražaus ir kad nebūtų labai ankštas. 

Jiedviem reikės pagalbos, patys nepatemps visų lagaminų; 
registratoriui pakako nuovokos, kad tai suprastų; jis pašau- 
kė patarnautoją ir draugiškai paspaudė Džekui ranką, vos ne- 
sutraiškydamas jam pirštų. Džekas pirmą kartą susipažino su 
norvegu. 

„Bristolio“ vestibiulis nebuvo toks didingas kaip „Grand“ 
viešbučio. Džekas tikėjosi, kad jam nereikės čia apsiprasti. Na 
ir kas, kad tie vargonai labai seni; tegul tas nelemtas gremėzdas 
sau būna kad ir dviejų šimtų dviejų registrų - jam nerūpi. 

Džekas su mama jau dabar jautėsi be galo dėkingi trims ta- 
tuiruotojams, dviem vargonininkams, vienam mažučiam karei- 
viui ir tatuiruotam buhalteriui. Kam dar turės dėkoti? - galvojo 
berniukas, paskui patarnautoją bei lagaminus eidamas tamsiu, 
kilimine danga išklotu koridoriumi. 

Jų kambarys „Bristolio“ viešbutyje buvo mažas ir tvankus. 
Juodu įsiregistravo jau sutemus, - tiesą sakant, lauke beveik visą 
laiką tvyrojo tamsa, - be to, pro savo langą jie galėjo matyti tik 
kitą pastatą. (Už užtrauktų užuolaidų blausiai švytėjo keli kam- 
bariai, į juos žiūrėdama Alisa įsivaizdavo, kaip nuobodžiai, tyliai 
gyvena tie Žmonės - ne taip, kaip ji kadaise svajojo gyvensianti 
su Viljamu.) 

Juodu buvo nieko nevalgę nuo paskutinių pusryčių „Grand“ 
viešbutyje. Patarnautojas pasakė, kad „Bristolio“ restorane dar 
galima pavakarieniauti, bet ragino paskubėti. Mama Džeką iš 
anksto įspėjo, kad restorano patiekalai, be abejo, bus brangūs, 
todėl nereikėtų daug visko užsisakyti. 

Džekas nelabai ir norėjo to, ką siūlė patarnautojas. 

— Būtinai paragaukite tekšių, - patarė, - ir, žinoma, šiaurės 
elnio liežuvio. 

— Užsisakyk lašišos, Džekai, - pasakė mama, kai patarnauto- 
jas išėjo. - Pasidalinsime. 

Štai tada berniukas pravirko - ne todėl, kad jam nuo regis- 
tratoriaus pasisveikinimo tebetvinkčiojo pirštai, ir ne dėl to, kad 
buvo alkanas, pavargęs ir jį jau vemti vertė nuo viešbučių kam- 
barių. Netgi ne dėl Skandinavijos žiemai būdingos tamsos - to 

dienos šviesos trūkumo, dėl kurio nemažai švedų bei norvegų ti- 
kriausiai ir šoka į fiordą, jeigu tik randa kur neužšalusį. Ne, Dže- 
kas verkė ne todėl, kad vis keliauja, o dėl kelionės priežasties. 

— Man nerūpi, ar mes jį rasim! - riktelėjo jis mamai. - Ti- 
kiuosi, kad nerasim! 

- Jei rasim, parūps - tai tikrai bus svarbu, - pasakė ji. 

Bet jeigu jie yra jo tėvo „neatliekamos pareigos“, argi tai ne- 
reiškia, kad tėtis jau parodė esąs nusivylęs jais abiem? Argi Vilja- 
mas neatstūmė Alisos ir Džeko? Ar galiausiai jį radę jie nesuteiks 
jam progos atstumti juos dar kartą? (Ketverių metų berniukas, 
žinoma, negalėjo išreikšti tokių minčių, tačiau kaip tik tai jis 
jautė - dėl to ir verkė.) 

Motinai primygtinai reikalaujant, Džekas liovėsi ašarojęs, kad 
jie galėtų eiti vakarieniauti. 

— Mudu pasidalinsim lašišą, - pasakė Alisa padavėjui. 

— Nereikia nei šiaurės elnio liežuvio, nei tekšių, - pridūrė 
Džekas. 

Restorane daugiau lyg ir niekas nieko nevalgė. Kažkokia se- 
nyva pora sėdėjo tylomis; tai, kad tie žmonės neturėjo apie ką 
kalbėtis, dar nereiškė, kad jie norėtų tatuiruotės. Prie kampinio 
staliuko murksojo vienišas vyriškis. Atrodė apimtas visiškos ne- 
vilties, turbūt pasirengęs šokti į fiordą. 

— Tatuiruotė jo neišgelbės, - tarė Alisa. 

Paskui į restoraną įėjo jauna porelė. Džekas dar nebuvo ma- 
tęs, kad jo mama šitaip persimainytų, išvydusi įsimylėjėlius; ga- 
lėjai pamanyti, kad ir ji mielai šoktų į fiordą, nė nedvejodama. 

Jis buvo lieknas, sportiškos išvaizdos, ilgais, pečius siekian- 
čiais plaukais — kaip roko žvaigždė, tik geriau apsirengęs, - ir jo 
žmona ar draugė tiesiog negalėjo nuo jo atitraukti nei rankų, nei 
akių. Aukšta, ilgakojė mergina plačia šypsena ir gražiomis krū- 
timis. (Netgi būdamas ketverių, Džekas Bernsas visada atkreip- 
davo dėmesį į krūtis.) Nežinia, ar jie buvo viešbutyje apsistoję 
svečiai, ar Oslo gyventojai, bet atrodė tokie pat žavūs kaip tos 
jaunos porelės, kurios užeidavo į Tatu Olės saloną. Tikriausiai 
jau tatuiruoti. 

— Paklausk jų, - paragino Džekas mamą, tačiau jai buvo ne- 
lengva į juos net žiūrėti. 

— Ne, - sušnibždėjo ji, - tik ne jų. Aš negaliu. 

Džekas nesuprato, kas jai atsitiko. Juk tai įsimylėjėlių porelė. 
Argi įsimylėjimas nėra visiškai naujas potyris, panašus į pirmos 
tatuiruotės darymąsi? Džekas buvo girdėjęs mamą su Ole kal- 
bantis apie gyvenimo lūžius, kurie sukelia norą pasidaryti ta- 
tuiruotę - taip žmones veikia beveik visi svarbūs pasikeitimai. 
O ši jauna porelė, matyt, kaip tik tai ir išgyvena. Be to, jeigu jie 
apsistoję viešbutyje, tai tikriausiai šį vakarą jau pasimylėjo, - bet 
Džekas, žinoma, nieko apie tai neišmanė. (Jie turbūt nekantravo 
pavalgyti ir lėkti pasimylėti dar kartą!) 

Netgi prie padavėjo, pasirengusio jiems siūlyti ypatinguosius 
restorano patiekalus, jie niekaip nesiliovė glamonėjęsi. Kai pa- 
davėjas, priėmęs jų užsakymą, pagaliau nuėjo, Džekas bakstelėjo 
mamai alkūne į pašonę ir tarė: 

— Gal nori, kad aš paklausčiau? Žinau, ką sakyti. 

— Ne, būk geras - valgyk lašišą, - atsakė Alisa, vis dar pa- 
šnibždomis. 

Net ir tokiu šlykščiu oru ta mergina vilkėjo trumputę suknelę, 
jos kojos buvo plikos. Džekas pagalvojo, kad jie, matyt, tikrai 
gyvena viešbutyje, nes niekas gi neitų į lauką apsirengęs tokia su- 
knele - kai šitaip šalta. Negana to, Džekas lyg ir pastebėjo tatui- 
ruotę - tai galėjo būti ir apgamas - vidinėje vieno nuogo mergi- 
nos kelio pusėje. Vėliau paaiškėjo, jog tai mėlynė, tačiau vos pa- 
matęs tamsią dėmelę berniukas pašoko nuo kėdės ir įsidrąsinęs 
prisiartino prie tos poros staliuko. Mama paskui jį nesekė. 

Džekas priėjo tiesiai prie gražiosios merginos ir išpyškino žo- 
džius, kuriuos kartodavo lovoje, kai stengdavosi užmigti: 

— Ar turite kokią nors tatuiruotę? 

(Pirma angliškai. Bet galėjo kalbėti ir švediškai - dauguma 
norvegų būtų supratę.) 

Mergina turbūt pamanė, kad Džekas juokauja. Vaikinas apsi- 
dairė tarytum nesusigaudydamas kur esąs. Gal šis berniukas - 
kažkoks restorano lankytojus linksminantis artistas? Džekas ne- 
suprato, ar jaunasis vyriškis taip baisiai susidrovėjo jį pamatęs, ar 
jam šiaip kažkas atsitiko; atrodė, kad jam skaudu žiūrėti į Džeką. 

— Ne, - atsakė mergina, irgi angliškai. Vaikinas papurtė galvą; 
gal ir jis neturėjo jokios tatuiruotės. 

— Tai gal norėtumėte? - paklausė Džekas merginos - tik jos. 

Vaikinas vėl papurtė galvą. Jis labai keistai žvelgė į Džeką, 
tarsi pirmą kartą gyvenime matydamas vaiką. Bet vos Džekui 
dirstelėjus į jį, tuoj pat nusukdavo akis į šalį. 

— Gal, - tarė jo gražuolė žmona ar draugė. 

— Aš turiu kambarį ir visus reikmenis, jeigu jūs turite laiko, - 
pasakė jai Džekas, bet kažkas atitraukė jos dėmesį. Nė vienas iš 
jaunuolių nebežiūrėjo į Džeką; dabar abu stebeilijo į jo mamą. 
Ji nebuvo pakilusi nuo savo staliuko, tačiau verkė. Džekas neži- 
nojo, ką daryti. 

Mergina, berods labiau susirūpinusi dėl Džeko negu dėl jo 
motinos, taip smarkiai pasilenkė į priekį, kad berniukas net už- 
uodė jos kvepalus. 

— Kiek laiko tai trunka? - pasidomėjo ji. 

— Kaip kada, - šiaip taip pajėgė atsakyti Džekas, tik todėl, kad 
mokėjo tuos žodžius atmintinai. Jam buvo baisu, kad mama 
verkia; užuot atsisukęs į ją, Džekas spoksojo į merginos krūtis. 
Paskui sunerimo dar labiau, nes nebegirdėjo mamos verksmo. 

— Kiek kainuoja? - paklausė vaikinas, bet neatrodė, kad ti- 
krai norėtų tatuiruotės; turbūt jis tik stengėsi neužgauti Džeko 
jausmų. 

- Irgi kaip kada, - tarė Alisa. Ji ne tik kad buvo nustojusi 
verkti; ji stovėjo čia pat, sūnui už nugaros. 

— Gal kitą kartą, - pasakė vaikinas; jo balse pasigirdo lyg ir 
koks kartėlis, tai pajutęs Džekas vėl pažvelgė į jį. Vaikino žmona 
ar draugė tik linktelėjo galvą, tarsi kažko išsigandusi. 

- Eime, tu mano aktoriuk, - pašnibždėjo mama Džekui į 
ausį. Vaikinas kažkodėl užsimerkė; tarytum nenorėjo matyti, 
kaip Džekas nueina. 

Berniukas neatsigręždamas siektelėjo atgal. Jo rankutė, ku- 
rią neseniai buvo skaudžiai suspaudęs viešbučio registratorius, 
nejučia susirado motinos ranką. Kai Džekui Bernsui reikėdavo 
įsikibti į motinos ranką, jo pirštai nepasiklysdavo ir tamsoje. 


4 
Tuščios pastangos Norvegijoje 


Alo 


sle Alisa susirado vos kelis klientus. Ir visi tie bebaimiai 
dr viešbutyje apsistoję užsieniečiai bei restorano 
lankytojai, kurie priėmė jos pasiūlymą, jau buvo tatuiruoti. 

Kadangi pusryčiai ir „Bristolyje“ buvo įskaičiuoti į kamba- 
rio kainą, Džekas su mama toliau piktnaudžiavo tuo rytiniu 
maitinimu. Per vieną tokį persivalgymo seansą juodu susipa- 
žino su vokiečių verslininku, keliaujančiu su žmona. Tas vo- 
kietis turėjo „Jūreivio kapą“ ant krūtinės (skęstantį laivą su 
tebeplevėsuojančia Vokietijos vėliava) ir San Paulio švyturį 
ant dešinio dilbio - dvi solidžias jūreiviškas tatuiruotes, su- 
kurtas Herberto Hofmano, kurio salonas Hamburge buvo prie 
pat Riperbano. 

Vokietis norėjo, kad Alisa padarytų tatuiruotę jo Žmonai, 
ant nugaros jau turinčiai aštuoniolikos colių ilgumo driežą. Po 
pusryčių verslininko žmona iš Alisos piešinių katalogo išsirinko 
raibuliuojančios žalios spalvos vorą. Alisa jai ant ausies spenelio 
ištatuiravo juodą spiralę; voras, pakibęs ant raudonos gijos, ta- 
rytum kažko tykojo duobutėje tarp jos raktikaulio ir priekinės 
kaklo dalies. 

— Pretenzingas darbas, kaip Osle, - pasakė Alisa tai vokiečių 
porai. 

Alisa nekantravo susipažinti su Herbertu Hofmanu; ji visada 
svajojo apsilankyti San Paulyje. Hofmanas, kaip ir Tatu Olė, ir 
Tatu Peteris, kūrė kaip tik tokias Šiaurės jūros stiliaus tatuiruo- 
tes, kokias ji pirmiausia pamatė tėčio salone. Alisa žinojo, kad 
Tatu Olė Herbertui Hofmanui padovanojo pirmąją tatuiravimo 
mašinėlę, ir kad Hofmaną tatuiravo ir Olė, ir Peteris. 

Džekas Herbertą Hofmaną pamatyti troško dėl savų priežas- 
čių, ne profesinių. Olė berniukui buvo sakęs, kad Hofmanui ant 
užpakalio ištatuiruotas didžiulis paukštis - visą kairį sėdmenį 
apkėtęs povas išskleista margų plunksnų uodega! Tatu Peteris 
Džeką irgi domino ne kaip puikus tatuiruočių meistras, o vei- 
kiau todėl, kad visi šnekėjo, jog jis vienakojis. 

Ant vokiečio kūno išvydusi Herberto Hofmano kūrinius, 
Alisa apgailestavo, kad neatsidūrė Hamburge; negana to, jai 
buvo apmaudu, kad Osle praėjo visa savaitė, kol pagaliau pa- 
sitaikė proga tatuiruoti jokio kito meistro dar nepaliestą klien- 
tą - „skaistuolį“, kaip ji juos vadino. Galbūt niekas Norvegijoje 
neieškojo naujų potyrių - jeigu ir ieškojo, tai gal ne tokių, arba 
ne „Bristolyje“. 

Su mama nuolat apsirydamas per pusryčius, tiesiog nežmo- 
niškai gausius, palyginti su kone bado dieta per priešpiečius bei 
pietus, Džekas pastebėjo, kad sausai marinuota lašiša skanesnė 
negu rūkyta. Vaikams kiekvienąkart įkyriai siūlomos tekšės pa- 
sirodė esančios visai neblogos; vienaip ar kitaip patiekto šiaurės 
elnio, be abejo, nebuvo įmanoma išvengti, tačiau Džekas bent 
jau sugebėjo atsispirti įkalbinėjimams paragauti to vargšo gy- 
vulėlio liežuvio. Bet nors juodu per priešpiečius bei pietus ir 
tenkindavosi vien šaltais užkandžiais ir desertais, maistas jiems 
kainuodavo daugiau, negu Alisai pavykdavo užsidirbti. Be to, 
Osle nė vienas Žmogus nenorėjo su jais šnekėti apie Viljamą. 
Tariamas Viljamo aistros (dėl kurios jis visai nusmuko) objektas 
Norvegijoje buvo tokia jauna mergaitė, kad niekas nedrįso to 
aptarinėti - netgi tarp suaugusiųjų. 


Žiūrint nuo paradinių „Bristolio“ durų, Oslo katedra matyti šiek 
tiek įkalniau. Pirmą tamsų rytą ta Domkirke Džekui su mama 

pasirodė tarytum iškilusi vidury kelio, ilgos tarmvajaus bėgiais 
nužymėtos gatvės gale. Bet juodu nevažiavo tramvajumi; į kate- 
drą buvo nesunku nueiti pėsčiomis. 

— Galiu lažintis, kad ta ir bus, - tarė Alisa. 

— Kodėl? - paklausė Džekas. 

— Tiesiog Žinau. 

Katedra atrodė pakankamai svarbi, kad turėtų senus šimto 
dviejų registrų vargonus. Tie vokiečių „Walcker“ firmos vargo- 
nai buvo rekonstruoti 1883 ir, dar kartą, 1930 metais. Išorės ap- 
daila išlikusi nuo 1720 metų. Pilkai tie vargonai nudažyti 1950- 
aisiais, originali jų spalva buvo žalia; pilkumas senovinį baroko 
stiliaus fasadą padarė dar didingesnį ir niūresnį. 

Oslo katedra buvo mūrinė, su pažaliavusio vario kupolu ir di- 
džiuliu, įspūdingu bokšto laikrodžiu. Laikrodžio ciferblatas at- 
rodė perdėtai iškilnus, nelabai liuteroniškas, tarsi visas pastatas 
būtų buvęs veikiau kokia šventų relikvijų saugykla, o ne papras- 
čiausi maldos namai. 

Tokį įspūdį atitiko ir tai, ką Džekas su Alisa pamatė bažnyčios 
viduje. Jokių žvakių; katedroje švietė elektra. Palubėse kabojo 
milžiniški sietynai; netikrą, tik panašią į žvakių šviesą skleidė 
ir senoviški sieniniai šviestuvai. Altorius - anaiptol nestebu- 
klingas Paskutinės vakarienės ir Kristaus mirties ant kryžiaus 
derinys - buvo apkrautas visokiais blizgučiais, kaip kokia senie- 
nų parduotuvės lentyna. Neaukšti, masyvūs laiptai, vedantys į 
sakyklą, papuošti aukso spalva nudažytais mediniais vainikais. 
Virš sakyklos, tarsi krintantis dangaus skliautas, kyšojo ore pa- 
kibusi angelų sala - kai kurie iš jų skambino arfomis. 

Vargonais negrojo niekas; ir niekas nesimeldė klauptuose. 
Alisą su Džeku pasveikino - bet kažkaip atsargiai - tik valytoja, 
pasirėmusi plaušine šluota, kaip kokia lazda. Vėliau Alisa Dže- 
kui paaiškino, jog nė vienas žmogus, bent kiek susijęs su kate- 
dra, nenori, kad jam kas primintų Viljamą. O Džekas - gyvas 
priminimas. 

Pamačiusi berniuką, valytoja taip ir sustingo. Įtraukusi dau- 
giau oro ir įtempusi rankas, šluotą laikė priešais save, tarytum 
tai būtų buvusi ne šluota, o Šventas Kryžius, ir moteriškė, abiem 

rankom į jį įsitvėrusi, būtų turėjusi vilties šitaip apsiginti nuo 
Džeko. 

— Ar galėčiau pasikalbėti su vargonininku? - paklausė Alisa. 

— Su kuriuo vargonininku? - riktelėjo valytoja. 

— O kiek jų čia yra? - atšovė Alisa. 

Beveik neatitraukdama akių nuo Džeko, valytoja Alisai pa- 
sakė, kad katedros vargonininkas - ponas Rolfas Karlsenas. 
Tačiau dabar jo „nėra“. Išgirdęs žodį „nėra“, Džekas nebega- 
lėjo susikaupti; staiga jam pasirodė, kad bažnyčioje sklando 
vaiduokliai. 

— Ponas Karlsenas - didelis žmogus, - šnekėjo valytoja, bet 
buvo sunku suprasti, ar sakydama „didelis“ ji turi omenyje jo 
ūgį, ar jo nuopelnus - ar viską kartu. 

Valytoja dar pridūrė, kad bažnyčioje dabar nėra ir nė vieno 
pastoriaus. Ji jau mojavo savo šluota kaip burtų lazdele, nors 
pati tikriausiai to nejautė, nes pastėrusiomis akimis tebespok- 
sojo į Džeką. Džekas dairėsi jos kibiro, tačiau niekur jo nematė. 
(Kaip galima plauti grindis plaušine šluota be kibiro? - galvojo 
berniukas.) 

— Tiesą sakant, - vėl prabilo Alisa, - ieškojau jauno vargoni- 
ninko, užsieniečio, Viljamo Bernso. 

Valytoja užsimerkė lyg melsdamasi, arba beviltiškai tikėda- 
masi, kad jos šluota tikrai pavirs kryžiumi ir ją apsaugos. Paskui 
iškilmingai pakėlė tą šluotą aukštyn ir ja parodė į Džeką. 

— Čia jo sūnus! - suriko. - Tik aklas neatpažintų tokių blaks- 
tienų. 

Džekui dar niekas nebuvo sakęs, kad jis panašus į tėvą. Dabar 
ir mama įdėmiai žiūrėjo į jį, tarsi pirmą kartą įžvelgusi panašu- 
mą; berniukui dingtelėjo mintis, kad ji sunerimusi ne mažiau už 
valytoją. 

— O tu, vargšele, tikriausiai jo Žmona! - pasakė valytoja Alisai. 

— Kadaise norėjau būti, - tarė Alisa. Ji ištiesė valytojai ranką 
ir prisistatė: - Alisa Stronač. O čia - mano sūnus, Džekas. 

Brūkštelėdama sau per šoną, valytoja nusišluostė delną ir ener- 
gingai pasisveikino su Alisa. Džekas suprato, koks smarkus buvo 
jos rankos paspaudimas, nes matė, kaip mama sukrūpsėjo. 

— Aš - Elsė Meri Lotė, - tarė ta moteris. - Telaimina tave Die- 
vas, Džekai, - kreipėsi į berniuką. Džekas, prisiminęs „Bristolio“ 
registratorių, nepaspaudė jos ištiestos rankos. 

Elsė Meri nenorėjo daug šnekėti apie tai, kas atsitiko, tik pa- 
sakė, kad parapijiečiai iki šiol negali pamiršti „to įvykio“. Alisai 
su sūnumi reikėtų tiesiog keliauti namo, dar patarė. 

— Kas buvo ta mergina? - paklausė Alisa. 

- Ingrida Moe - ne mergina, ji dar vaikas! - sušuko Elsė 
Meri. 

— Ne prie Džeko, - paprašė Alisa. 

Valytoja savo šiurkščiomis, stipriomis rankomis uždengė 
Džekui ausis ir pasakė dar kažką, ko jis jau neišgirdo, kaip ir 
motinos atsakymo; šiaip ar taip, užbaigdama pokalbį Elsė Meri 
Alisos vargšele nebevadino. 

- Niekas su tavimi nešnekės! - riktelėjo Elsė Meri jiedviem 
pavymui, kai juodu jau ėjo iš katedros, ir tie jos žodžiai garsiai 
nuaidėjo tuščioje erdvėje. 

— Ta mergina šnekės - tas vaikas, - tarė Alisa. - Pasikalbėsiu 
su Ingrida Moe! 

Bet kai Džekas su mama antrą kartą apsilankė Oslo katedroje, 
jam susidarė įspūdis, kad visi jų šalinasi. Valytojos ten nebebu- 
vo. Kažkoks vyriškis, pasilypėjęs ant skečiamųjų kopėčių, kei- 
tė perdegusias sieninių šviestuvų lemputes. Jis atrodė pernelyg 
gražiai apsirengęs, kad būtų katedros prižiūrėtojas. (Gal koks 
ypač uolus parapijietis - savanoris bažnyčios visų galų meis- 
tras.) Tačiau tas vyriškis, kad ir kas jis buvo, tikrai žinojo, kas 
tokie yra Džekas su Alisa, - jis su jais nešnėkėjo. 

— Ar pažįstate Viljamą Bernsą, tą škotą? - paklausė Alisa, bet 
vyriškis tiesiog nuėjo šalin. - Ingrida Moe! Gal pažįstate ją? - 
dar sušuko Alisa. Nors lemputes keitęs vyriškis vis tolo, Dže- 
kas pastebėjo, kaip jis krūptelėjo. (Ir vėl pasigirdo jau įprastas 
garsas, fotoaparato spragtelėjimas, - kai Džekas priešais katedrą 
paėmė mamą už rankos. Kažkas juos nufotografavo begrįžtan- 
čius į „Bristolį .) 

Galiausiai, sekmadienio rytą, juodu išgirdo grojant nemato- 
mą vargonininką. Džekas įsikibo į mamos ranką, ir mama nusi- 

vedė jį prie vargonų. Jis stebėsis, bet gerokai vėliau, kad ji žinojo, 
kur eiti. 

Vargonininko vieta buvo vienu aukštu aukščiau, jei skaičiuo- 
tume nuo bažnyčios lygio; prie vargonų reikėjo lipti katedros 
gale esančiais laiptais. Vargonininkas grojo taip susikaupęs, kad 
Džeką su Alisa pamatė tik tada, kai juodu priėjo prie pat jo. 

— Ponas Rolfas Karlsenas? - Alisos balse aiškiai suskambo 
abejonė. Ant vargonininko suolelio sėdintis jaunuolis atrodė 
kone paauglys - tikrai negalėjo būti Rolfas Karlsenas. 

— Ne, - atsakė jaunuolis. Jis tučtuojau liovėsi grojęs. - Aš tik 
mokinys. 

— Puikiai groji, - pagyrė jį Alisa. Ji paleido Džeko rankutę ir 
prisėdo ant suolelio šalia to mokinio. 

Jis buvo truputį panašus į Mergišių Larsą - šviesiaplaukis, 
mėlynakis, iš pažiūros švelnus, bet jaunesnis ir netatuiruotas. Ir 
niekas jam nebuvo sulaužęs mažos mergaitiškos nosytės, be to, 
jis neturėjo nucibusios Larso barzdelės. Jo pirštai tarytum su- 
stingo ant vargonų registrų; Alisa paėmė arčiau esančią jo ranką 
ir prisitraukusi pasidėjo sau ant kelių. 

— Pažiūrėk į mane, - sušnibždėjo. (Jis nedrįso.) - Tada pa- 
klausyk, - tarė ji ir ėmė pasakoti: - Seniau pažinojau vieną vai- 
kiną, tokį kaip tu; jo vardas buvo Viljamas Bernsas. Čia jo sū- 
nus, - pasakė, kriptelėdama galvą į Džeką. - Pažiūrėk į jį. (Jau- 

— Neturėčiau su jumis šnekėti! - staiga išpyškino. 

Laisvąja ranka Alisa palietė jam veidą, ir jis atsisuko į ją. Sū- 
nus į motiną visada žiūri ypatingu žvilgsniu; Džekui Bernsui, 
ypač kol buvo mažas, mama atrodė tokia graži, kad net sunku 
būdavo į ją Žiūrėti, kai ji prikišdavo savo veidą prie pat jo. Taigi 
Džekas suprato, kodėl jaunasis vargonininkas užsimerkė. 

- Jeigu tu su manimi nešnekėsi, aš pakalbinsiu Ingridą Moe, - 
pasakė jaunuoliui Alisa, bet dabar ir Džekas jau buvo užsimer- 
kęs, gal solidarizuodamasis su tuo mokiniu, o kai tik užmerkda- 
vo akis, berniukas nieko gerai nebegirdėdavo. Tamsoje buvo per 
daug visokių jo dėmesį blaškančių dalykų. 

- Ingridai sutrikusi kalba, - tarė jaunuolis. - Ji nemėgsta 
šnekėti. 

— Tai ji tikriausiai ne choristė, - padarė išvadą Alisa. Ir Dže- 
kas, ir jaunasis vargonininkas atsimerkė. 

— Ne, tikrai ne, - atsakė jaunuolis. - Ji mokosi groti vargo- 
nais, kaip ir aš. 

— Kuo tu vardu? - paklausė Alisa. 

— Andreasas Breivikas. 

— Ar turi kokią nors tatuiruotę, Andreasai? 

Jis atrodė pernelyg apstulbintas, kad galėtų jai atsakyti; matyt, 
ne tokio klausimo tikėjosi. 

— Tai gal norėtum? - sušnibždėjo Alisa. - Neskaudės, be to, 
jeigu su manimi pasišnekėsi, padarysiu nemokamai. 


Vieną sekmadienio rytą, prieš pamaldas, Džekas „Bristolio“ pus- 
ryčių kambaryje per abu žandus kimšo visko dar daugiau negu 
paprastai. Mama jam buvo sakiusi, kad jeigu jis pasėdės valgo- 
majame, kol ji nemokamai tatuiruos Andreasą, tai galės valgyti 
kiek tinkamas. (Be jos juk nebus kas jį sustabdo.) Du kartus pa- 
pildomai prisikrovęs patiekalų nuo švediško stalo, Džekas ėmė 
abejoti, ar reikėjo valgyti antrą porciją dešrelių, bet jau buvo per 
vėlu; dešrelės jam jau lindo pro kitą galą. 

Nors mama buvo liepusi palaukti jos valgomajame, - ji kartu 
su juo papusryčiausianti, kai tik baigsianti tatuiruoti Andrea- 
są, — Džekas suprato turįs tuoj pat lėkti į tualetą. Tikriausiai ir 
pirmame „Bristolio“ aukšte buvo koks nors vyrų tualetas, bet 
berniukas nežinojo kur; bijodamas, kad nesuspės jo rasti, jis 
nuskuodė laiptais į viršų ir paskui tolyn kilimine danga išklotu 
koridoriumi į savo kambarį; pribėgęs garsiai daužė duris, kad 
mama greičiau jį įsileistų. 

— Luktelk, aš tuoj! - vis šūkčiojo ji. 

— Dešrelės! - rėkė Džekas. Jis jau stovėjo susirietęs dvilinkas, 
kai Alisa pagaliau atvėrė duris. 

Džekas įpuolęs užsidarė vonioje - taip greitai, kad vargu ar 
pastebėjo, jog lova nepaklota, mama basa, o Andreasas Breivi- 
kas segasi džinsų užtrauktuką. Jaunojo vargonininko marškiniai 
buvo nesukišti ir atsegioti, tačiau Džekas nepamatė jokios tatui- 

ruotės. Andreaso veidas atrodė papurtęs, tarytum vaikinas būtų 
jį trynęs — ypač apie lūpas. 

Gal jis verkė, galvojo Džekas. „Neskaudės“, - buvo pažadė- 
jusi Alisa, bet Džekas žinojo, kad visada skauda. (Būna tikrai 
skausmingų tatuiruočių, viskas priklauso nuo to, kuri kūno vie- 
ta tatuiruojama ir kokia spalva dažoma - kai kurie dažai labiau 
dirgina odą.) 

Kol Džekas išėjo iš vonios kambario, ir mama, ir Andreasas 
spėjo tvarkingai apsirengti ir pakloti lovą. Tatuiravimo mašinė- 
lės, popieriniai rankšluosčiai, vazelinas, dažai, spiritas, hamame- 
lio ekstraktas, glicerinas, įtampos keitiklis, pamina ir netgi maži 
popieriniai indeliai - viskas jau buvo suslėpta. Tiesą sakant, 
Džekas net neprisiminė, kad būtų ką nors iš tų daiktų matęs per 
miegamąjį strimgalviais lėkdamas į vonią. 

— Skaudėjo? - paklausė Džekas Andreaso. 

Jaunasis vargonininkas arba neišgirdo berniuko klausimo, 
arba tebebuvo ištiktas šoko, dar neatsipeikėjęs nuo pirmos ta- 
tuiruotės skausmo; jis be žado spoksojo į Džeką. Alisa nusišyp- 
sojo sūnui ir meiliai pataršė jam plaukus. 

— Juk neskaudėjo, ar ne? - tarė Andreasui. 

— Ne! - sušuko jis, pernelyg garsiai. Jam, matyt, pasireiškė 
neigimo reakcija. Džekas pagalvojo, kad šįkart mama tikriausiai 
netatuiravo Jericho rožės ant krūtinės ląstos; tam nebuvo laiko. 
Gal kokį nedidelį piešinėlį ties inkstais. 

— Kur jam padarei tatuiruotę? - paklausė Džekas mamos. 

— Tokioje vietoje, kad jis niekada nepamirštų, - sušnibždėjo 
Alisa, šypsodamasi Andreasui. Džekas pamanė, jog veikiausiai 
ant krūtinkaulio; turbūt todėl vaikinukas visas ir suvirpėjo, kai 
Alisa prie jo prisilietė. Ji stūmė jį, bet labai švelniai, durų link; 
atrodė, kad iš skausmo jis vos bepaeina. 

— Vieną dieną palaikyk uždengtą, - patarė Džekas Andrea- 
sui. - Perštės kaip nudegimas nuo saulės. Reikėtų patepti drėki- 
namuoju kremu. 

Andreasas Breivikas suglumęs stovėjo koridoriuje, lyg nesu- 
vokdamas netgi tokių paprastų nurodymų. Alisa pamojavo jam 
atsisveikindama ir uždarė duris. 

Iš to, kaip mama atsisėdo ant lovos, Džekas suprato, kad ji pa- 
vargusi. Paskui ji išsitiesė ant nugaros, atmetusi rankas už gal- 
vos, ir pratrūko juoktis sūnui jau pažįstamu juoku; toks jos juo- 
kas greitai virsdavo ašaromis, be jokios aiškios priežasties. Kai 
ji pravirko, Džekas jos paklausė, - kaip dažnai klausdavo, - kas 
atsitiko. 

— Andreasas nieko nežinojo, - sukūkčiojo Alisa. Ir šiaip taip 
susitvardžiusi dar pridūrė: - Jei būtų ką žinojęs, būtų man 
pasakęs. 

Darėsi aišku, kad juodu pavėluos į pamaldas, jeigu Alisa dar 
užsuks papusryčiauti; be to, pasak jos, Džekas jau buvo pakan- 
kamai prisipusryčiavęs už juos abu. 

Kiekvieną kartą, kai jie „Bristolyje“ atiduodavo drabužius į 
skalbyklą, palaidinės bei marškiniai būdavo grąžinami sulanks- 
tyti ant kartono lapų; su kartonu susluoksniuoti drabužiai at- 
rodydavo tarsi didžiuliai sumuštiniai. Dabar Džekas stebėjo, 
kaip mama ima vieną iš tų kietų baltų lapų ir kažką ant jo rašo 
didžiosiomis raidėmis savo flomasteriu, kuriuo žymėdavo dažų 
tūbeles. Ji juodai užrašė: INGRIDA MOE. 

Paskui Alisa pasikišo tą kartono lapą po paltu ir su Džeku nu- 
skubėjo įkalnin, į katedrą. Sekmadienio pamaldos jau buvo pra- 
sidėjusios, kai juodu įėjo į vidų. Gaudė vargonai; choras giedojo 
įžanginę giesmę. Gal prieš tai dar buvo kokia nors procesija, bet 
Džekas su mama nespėjo pamatyti. Berniukas nusprendė, kad 
groja tikriausiai pats garsusis (ar bent jau didysis) Rolfas Karlse- 
nas, nes vargonų muzika skambėjo ypač gražiai. 

Bažnyčia buvo artipilnė; juodu įsitaisė galiniame centrinės 
navos klaupte. Pamokslą sakantis pastorius pasirodė esąs tas 
pats vyriškis, kuris keitė elektros lemputes. Jis turbūt kažką 
pasakė apie Džeką ir Alisą, nes vidury pamokslo keli susirū- 
pinę parapijiečiai atsigręžė į juos skausmo ir gerumo kupinais 
veidais. 

Neturėdamas ką veikti, Džekas įsispoksojo į katedros lubas 
ir persigando, išvydęs ten šiurpų paveikslą. Kažkoks numirėlis 
lipo iš savo kapo. Džekas aiškiai matė, kad numirėlį už rankos 
laiko Jėzus, bet vis tiek labai bijojo to vaikštančio lavono. 

Staiga pastorius parodė į lubas ir norvegiškai perskaitė ištrau- 
ką iš Biblijos. Berniukui kažkodėl pasidarė ramiau, kai ir visi pa- 
rapijiečiai sužiuro į šiurpųjį paveikslą. (Džekas tik po daugelio 
metų suprato, kas ten buvo pavaizduota, ir angliškai pasiskaitė 
vienuoliktą Evangelijos pagal Joną skirsnį, kurio keturiasdešimt 
trečioje ir keturiasdešimt ketvirtoje eilutėje parašyta, kaip Jėzus 
prikelia Lozorių iš numirusių.) 


Tai pasakęs, jis galingu balsu sušuko: „Lozoriau, išeik! 

Ir numirėlis išėjo iš kapo. Jo rankos ir kojos dar buvo 
suvystytos aprišalais, o veidas apvyniotas drobule. Jėzus 
jiems įsakė: „Atraišiokite jį ir leiskite jam eiti “*. 


Kai pastorius surėkė „Lozoriau“, Džekas net pašoko. „Lozo- 
rius“ ir „Jėzus“ buvo vieninteliai žodžiai, kuriuos jis suprato, 
tačiau dabar bent jau žinojo to numirėlio vardą; tai irgi buvo 
šiokia tokia paguoda. 

Pamaldoms pasibaigus, Alisa atsistojo centrinėje navoje šalia 
savo klaupto, prie krūtinės laikydama tą kartono lapą. Plūsdami 
iš bažnyčios visi parapijiečiai turėjo praeiti pro ją ir pro užrašą 
INGRIDA MOE. Patarnautojas, maždaug Džeko amžiaus ber- 
niukas, vedė tikinčiuosius į lauką ir nešė kryžių. Pro navoje sto- 
vinčią Alisą pražingsniavo nuleidęs akis. Pastorius, kurį Džekas 
mintyse tebevadino lempučių keitėju, navos viduriu ėjo pasku- 
tinis; paprastai jis pirmas sekdavo paskui patarnautoją, bet šį 
kartą, matyt, tyčia buvo atsilikęs. 

Jis stabtelėjo prie Alisos ir atsiduso. Paskui tas lempučių kei- 
tėjas švelniu balsu tarė: 

— Prašau jūsų - keliaukite namo, ponia Berns. 

Nežinia, ar Alisa atkreipė dėmesį į tai, kad pastorius ją pava- 
dino ponia Berns; šiaip ar taip, ji nemėgino jo pataisyti; gal iš jo 
pusės tai buvo nie apsirikimas, o dar viena gerumo apraiška. 

Pastorius uždėjo ranką jai ant riešo ir purtydamas galvą 
pridūrė: 


* Šios citatos vertimas paimtas iš Šventojo Rašto. - Katalikų pasaulis, 1998. 

— Telaimina Dievas jus ir jūsų sūnų. - Tai pasakęs nuėjo. 

Kadangi Džeką jau buvo palaiminusi net valytoja, jis pamanė, 
jog Norvegijoje visi nuolat vieni kitus laimina. Iš kapo lipantis 
Lozorius, be abejo, irgi jau dairėsi, ką čia palaiminus. 


Vėliau „Bristolyje“ Alisa siurbčiojo sriubą. (Tai buvo jųdviejų 
priešpiečiai - tik sriuba.) Alisa nebejautė noro žvalgytis galimų 
klientų, bet Džekas vieną lyg ir pastebėjo. Kažkokia jauna mer- 
gina įdėmiai žiūrėjo į juos, sustojusi valgomojo tarpduryje; jos 
veidelis buvo vaikiškas, kūnas ištįsęs; ji nesileido metrdotelio 
nuvedama prie laisvo staliuko. Džekas abejojo, ar mama tą mer- 
giną tatuiruotų. Alisa laikėsi savų taisyklių. Žmogus turėdavo 
būti sulaukęs tam tikro amžiaus, o ši kūdikiško veido mergaitė 
atrodė per jauna, kad būtų tatuiruojama. 

Vos ją pamačiusi, Džeko mama suprato, jog tai Ingrida Moe. 
Alisa paprašė padavėjo, kad šis atneštų dar vieną kėdę, ir ta 
aukšta, iš pažiūros nesmagiai besijaučianti mergina nenorom 
prisėdo prie jų. Pritūpė ant kėdės kraštelio, rankas pasidėjo ant 
stalo, tarytum sidabriniai įrankiai būtų buvę vargonų registrai ir 
ji būtų ketinusi groti; kaip tokio amžiaus mergaitės, jos rankos 
bei pirštai buvo nežmoniškai ilgi. 

— Man labai gaila, kad jis tave įskaudino. Būtų geriau, jei išvis 
nebūtum su juo susipažinusi, - pasakė Alisa tai mergaitei. (Dže- 
ko manymu, mama turėjo omenyje jo tėvą. Apie ką dar ji galėjo 
kalbėti?) 

Ingrida Moe prikando lūpą ir įsistebeilijo į ilgus savo pirštus. 
Stora šviesių plaukų kasa, nukabusi žemyn ant tiesutėlės jos nu- 
garos, kone siekė kryžkaulį. Bet kai mergaitė prabilo, nuostabų 
jos grožį sudarkė nenormalios pastangos, aiškiai matomos jai 
tariant žodžius; ji kalbėjo sukandusi dantis, lyg bijodama ar ne- 
norėdama parodyti liežuvio. 

Džekas visas pašiurpo pagalvojęs, kokia kančia jai būtų ką 
nors bučiuoti ir kaip jaustųsi žmogus, bučiuojantis ją. Po dau- 
gelio metų, kai jam į galvą atėjo mintis, jog pirmą kartą ją maty- 
damas galbūt panašiai mąstė ir jo tėvas, Džekas susigėdo. 

— Norėčiau tatuiruotės, - kreipėsi į Alisą Ingrida Moe. - Jis 
sakė, kad jūs tuo užsiimate. - Dėl kalbos sutrikimo buvo beveik 
neįmanoma suprasti, ką ji šneka, bent jau angliškai. 

— Tu per jauna, kad tatuiruotumeisi, - tarė Alisa. 

— Jam nebuvau per jauna, - atšovė Ingrida. 

Sakydama „jam“ ji atitraukė lūpas atgal ir atidengė sukąstus 
dantis; jos kaklo raumenys įsitempė, apatinis žandikaulis atsiki- 
šo į priekį - galėjai pamanyti, kad ji tuoj ims spjaudytis. Buvo 
baisu žiūrėti į akimirksniu persimainiusią tokią gražią mergaitę; 
vargais negalais košdama žodžius ji atrodė bjauri. 

— Patarčiau tau kol kas nesidaryti jokios tatuiruotės, - pasakė 
Alisa. 

- Jeigu nesiimsite jūs, padarys Trondas Halvorsenas, - šiaip 
taip išspaudė Ingrida. - O jis tai nekoks - kažkuo užkrėtė Vilja- 
mą. Turbūt visus užkrečia. 

Alisa krūptelėjo - greičiausiai todėl, kad mergaitė ištarė Vilja- 
mo vardą, o ne sukrėsta žinios, jog prastas tatuiruotojas nešva- 
riomis adatomis užnešė Viljamui kažkokią infekciją. Bet Ingrida 
Moe, matyt, ne taip suprato tą Alisos krūptelėjimą. 

- Jis pasveiko, - skubiai pridūrė mergaitė. - Tik prireikė 
antibiotikų. 

— Nenoriu tavęs tatuiruoti, — pasakė jai Alisa. 

— Aš žinau, ko noriu, ir kurioje vietoje, - šnekėjo Ingrida. - 
Trondui Halvorsenui tos vietos nenorėčiau rodyti, - dar paaiš- 
kino. Sakydama „Trondui Halvorsenui“ ji taip perkreipė lūpas, 
jog tai nuskambėjo kaip kažkokios nevalgomos žuvies pavadi- 
nimas. Išskėtusi ilgus pirštus, Ingrida iš šono uždėjo dešinę ran- 
ką sau ant kairės krūties, ties širdimi. - Čia, - tarė. Jos plaštaka 
visiškai uždengė mažytę krūtį, pirštų galiukai siekė šonkaulius. 

— Čia skaudės, - įspėjo ją Alisa. 

— Aš ir noriu, kad skaudėtų, - atsakė Ingrida. 

— Kaip suprantu, pageidauji širdies, - tarė Alisa. 

Gal plyšusios, galvojo Džekas. Jis žaidė sidabriniais stalo įran- 
kiais - jo dėmesys vėl buvo kažkur nuklydęs. 

Alisa patraukė pečiais. Plyšusi širdis - tokia įprasta jūreivių 
tatuiruotė, kokią ji galėjo padaryti net užsimerkusi. 

— Jo vardo tai nerašysiu, - pasakė ji Ingridai. 

- Aš ir nenoriu jo vardo, - atkirto mergaitė. 

Tik širdies, plyšusios perpus, galvojo Džekas. (Taip sakydavo 
Mergišius Madsenas.) 

— Kada nors sutiksi žmogų, kuriam turėsi viską paaiškinti, - 
perspėjo Ingridą Alisa. 

— Jei tokį sutiksiu, jis galiausiai vis tiek turės viską apie mane 
sužinoti, - atsakė mergaitė. 

— Kaip sumokėsi? - paklausė Alisa. 

— Pasakysiu, kur galėtumėte jį rasti, - pažadėjo mergaitė. Bet 
Džekas nebesiklausė; jį trikdė neaiški Ingridos kalbėsena. Gali- 
mas daiktas, kad mergaitė pro dantis iškošė: „Pasakysiu, kur jis 
nori keliauti.“ 

Še tau ir taisyklės. Paaiškėjo, jog Ingrida Moe vis dėlto nėra 
tokia jauna, kad jos nebūtų galima tatuiruoti. Joks ji ne vaikas, 
tik taip atrodo. Tai suprato netgi Džekas, nors jos veidelis ir buvo 
kūdikiškas. Jei Džekui būtų reikėję spėti, jis būtų sakęs, kad jai 
šešiolika, bet galėjai pamanyti, kad bemaž trisdešimt. Džekas nė 
nenujautė, kiek daug vyresnių moterų dar sutiks savo gyvenime. 


Vidurdienį viešbučio kambarį užliejusioje gintarinėje šviesoje 
blyški Ingridos Moe oda atrodė dar gelsvesnė, negu buvo iš ti- 
krųjų. Ingrida, nusirengusi iki juosmens, sėdėjo ant vienos iš 
dviejų viengulių lovų, Alisa - šalia jos. Džekas, įsitaisęs ant kitos 
lovos, spoksojo į tos ištįsusios mergaitės krūtis. 

- Jis dar vaikas - tegu sau Žiūri, aš neprieštarauju, - kiek 
anksčiau buvo pasakiusi Ingrida. 

— Gal aš prieštarauju, - tada pyktelėjo Alisa. 

— Prašau jūsų - leiskite Džekui būti čia, kol visa tai darysi- 
te, - paprašė Ingrida. - Iš išvaizdos jis bus visai kaip Viljamas. 
Jūs tai Žinote, ar ne? 

— Taip, Žinau, - tarė Alisa. 

Galbūt Ingrida berniukui į ją žiūrėti leido todėl, kad krūtų ji, 
galima sakyti, beveik ir neturėjo; tačiau Džekas vis tiek negalė- 
jo atplėšti nuo jos akių. Ji sėdėjo tiesi kaip žvakė, ilgais pirštais 

spausdama sau kelius. Auksinės odos fone buvo aiškiai maty- 
ti mėlynos jos dilbių venos. Dar viena mėlyna kraujagyslė nuo 
kaklo vingiavo žemyn, tarp dviejų mažučių kauburėlių; ji visa 
pulsavo - tarytum po oda būtų krutėjęs koks gyvuliukas. 

Alisa jau buvo išbadžiusi širdies kontūrus ant kairės Ingridos 
Moe krūties kraštelio ir šoninio krūtinės ląstos paviršiaus, kai 
Džekas pagaliau susigaudė, jog tai bus ne sužeista širdis - ne 
plyšusi perpus, kokios, jo supratimu, pageidavo Ingrida, - o 
sveikut sveikutėlė. (Ingrida be veidrodžio nematė, koks piešinys 
jai tatuiruojamas; be to, ji buvo užsižiūrėjusi į Džeką, kuriam 
labiau rūpėjo jos krūtys negu tatuiruotė.) 

Netgi kai Alisa badė kraštinę liniją Ingridai ant šonkaulių, 
mergaitė sėdėjo nejudėdama ir nė karto nesudejavo, nors jos 
skruostais sruvo ašaros. Alisa nekreipė į jas dėmesio, nebent 
koks lašas užkrisdavo ant kairės Ingridos krūties; tas nuklydu- 
sias ašaras ji šluostė taip pat mechaniškai (su trupučiu vazelino 
ant popierinio rankšluosčio skiautės) kaip ir badant kontūrą vis 
ištykštančius mažyčius juodų dažų lašelius. 

Tik kai Alisa pradėjo spalvinti piešinį raudonai, pasimatė 
visas jo neįprastumas. Ištatuiruota ant šiokios tokios Ingridos 
krūties iškilumos, ta putli širdelė tarytum plakė. Ingridai kvė- 
puojant, kilnojantis jos krūtinei, tatuiruotė pastebimai tvink- 
čiojo - taip tikroviškai, jog atrodė, kad tuoj paplūs krauju. Dže- 
kas prisiminė matęs motiną tatuiruojant širdis, apkaišytas gėlė- 
mis arba įrėmintas rožėmis, o ši širdis buvo be nieko. Ir ne tik 
kad mažesnė už visas Alisos anksčiau pieštas, bet šiaip kitokia. 
Tatuiruotė iš šono užgriebė kairę Ingridos Moe krūtį ir kone 
lietėsi prie jos širdies - taip, kaip tą vietą kada nors lies kūdikio 
rankutė. | 

Baigusi darbą, Alisa nuėjo į vonios kambarį nusiplauti rankų. 
Ingrida palinko į priekį ir uždėjo ilgas savo rankas Džekui ant 
šlaunų. 

— Tavo akys kaip tėvo, ir burna, - sušnibždėjo, bet dėl kalbos | 
sutrikimo tai buvo ne šnibždesys, o kažkokia garsų maišalynė. 
(Jos sudarkytas žodis „burna“ nuskambėjo kaip „čiurna'.) Ne- 
gana to, Alisai tebebūnant vonios kambaryje, Ingrida palinko 

dar labiau ir pabučiavo Džeką į lūpas. Berniukas sudrebėjo - at- 
rodė, kad nualps. Jos lūpos prasivėrė taip, kad net dantys barkš- 
telėjo į jo dantis. Savaime suprantama, jis sunerimo, ar jos kal- 
bos sutrikimas neužkrečiamas. 

Grįždama iš vonios Alisa atnešė savo veidrodėlį. Ji prisėdo 
prie Džeko ant antrosios lovos ir juodu drauge stebėjo, kaip In- 
grida Moe pirmą kartą apžiūri jau užbaigtą širdį. Prieš ką nors 
sakydama Ingrida ilgai į ją stebeilijo. Šiaip ar taip, Džekas iš ti- 
krųjų ir neišgirdo, ką ji galiausiai pasakė. Jis jau buvo vonioje, 
kur paėmė gerą gumulą dantų pastos ir prie kriauklės išsiskala- 
vo burną. 

Ingrida tikriausiai piktinosi: 

— Ji nesužeista - aš norėjau perpus plyšusios širdies. 

— Tavo širdžiai nieko neatsitiko, - galbūt ramino ją Alisa. 

- Ji plyšo perpus! - pareiškė Ingrida. Tai išgirdęs Džekas išėjo 
iš vonios. 

— Tau tik taip atrodo, - šnekėjo jo mama. 

- Čia ne tai, ko prašiau! - išrėžė Ingrida. 

— Nupiešiau tai, ką tu iš tiesų ir turi, tikrą širdį - mažytę, — 
pridūrė Alisa. 

— Eikit jūs velniop! - riktelėjo Ingrida Moe. 

— Ne prie Džeko, - sudraudė ją Alisa. 

- Nieko jums nesakysiu, - tarė mergaitė. Ji laikė veidrodėlį 
prie pat tatuiruotos krūties. Širdis gal ir buvo ne tokia, kokios ji 
norėjo, bet Ingrida negalėjo liautis žiūrėjusi į tatuiruotę. 

Alisa pakilo nuo lovos ir vėl nuėjo į vonios kambarį. Prieš 
užsidarydama duris dar pasakė: 

— Kai sutiksi tau skirtą žmogų, Ingrida... o taip ir bus... turėsi 
širdį, ant kurios jis norės uždėti ranką. Ir tavo vaikams bus ma- 
lonu ją liesti. 

Paskui Alisa atsuko kriauklės čiaupą; nenorėjo, kad Ingrida 
su Džeku girdėtų ją verkiant. 

- Tujos neaptvarstei, - tarė Džekas - žiūrėdamas į uždarytas 
vonios duris. 

- Tu aptvarstyk, Džeki, - paprašė mama, perrėkdama bėgan- 
čio vandens garsą. - Aš nenoriu jos liesti. 

Džekas ant sulankstyto marlės gabalo, maždaug tokio didu- 
mo kaip Ingridos Moe plaštaka, užtepė truputį vazelino; tvarstis 
visiškai uždengė širdį ant jos krūties. Tada berniukas pleistru 
prilipdė marlę prie Ingridos odos, stengdamasis neprisiliesti 
prie spenelio. Ingrida šiek tiek prakaitavo, todėl pleistras ne iš 
karto prilipo. 

- Arjau esi tai daręs? - paklausė mergaitė. 

- Žinoma, - atsakė Džekas. 

— Ne, nesi, - tarė ji. - Tik jau ne ant krūties. 

Džekas atmintinai išpyškino įprastus nurodymus; jis juk pui- 
kiai viską žinojo. 

- Vieną dieną palaikyk uždengtą, - pasakė berniukas Ingri- 
dai. Ši sagstėsi palaidinukę - su mažute liemenėle nesiterliojo. — 
Perštės kaip nudegimas nuo saulės. 

— Iš kur tu Žinai, kaip perštės? - vyptelėjo Ingrida. Atsistojusi 
ji atrodė labai aukšta, Džekas jai buvo vos iki liemens. 

— Reikėtų patepti drėkinamuoju kremu, - dar patarė jis. 

Ji pasilenkė lyg taikydamasi vėl jį pabučiuoti. Džekas tvirtai 
suspaudė lūpas ir sulaikė kvapą. Tikriausiai drebėjo, nes Ingrida 
uždėjo dideles savo plaštakas jam ant pečių ir tarė: 

— Nebijok - aš tavęs neskriausiu. 

Paskui, užuot jį pabučiavusi, pašnibždėjo jam į ausį: 

— Sibelijus. 

— Ką? 

— Pasakyk mamai, kad jis sakė „Sibelijus“. Tik apie tai ir tegal- 
voja. Na, norėtų ten nuvykti, - pridūrė Ingrida. 

Ji pravėrė duris į koridorių, tik truputėlį. Pro plyšį atidžiai 
apsidairė, tarsi pastaruoju metu būtų įpratusi atsargiai išeiti iš 
viešbučių kambarių. 

— Sibelijus? - tarė Džekas, norėdamas, pasitikrinti, ar gerai 
nugirdo. (Jis manė, jog tai norvegiškas žodis.) 

— Sakau tik dėl tavęs, ne dėl jos, - paaiškino Ingrida Moe. - 
Pasakyk mamai. 

Džekas žiūrėjo, kaip ji eina tolyn koridoriumi. Iš nugaros ji 
neatrodė kaip vaikas; jos eisena buvo moteriška. 

Sugrįžęs į kambarį, berniukas išmetė mažus popierinius in- 
delius su dažų likučiais. Pažiūrėjo, ar užsukti glicerino, spiri- 

to ir hamamelio ekstrakto dangteliai. Padėjo į vietą tvarsčius. 
Paskui Džekas ant popierinio rankšluosčio išdėliojo abie- 
jų tatuiravimo mašinėlių adatas - tos, kurią mama vadino 
„Džounso kuprotąja“, kuria badydavo kontūrus, ir Rodžerso, 
kuria spalvindavo. Džekas žinojo, kad mama adatas dar turės 
dezinfekuoti. 

Pagaliau išėjusi iš vonios, Alisa negalėjo nuslėpti, jog verkė. 
Džekas visada manė, kad jo mama labai graži moteris, - ir tai, 
kaip dauguma vyrų į ją žiūrėdavo, jam anaiptol netrukdė lai- 
kytis tokios nuomonės, - bet jai tikriausiai buvo nežmoniškai 
sunku tatuiruoti krūtį, aukso spalvos odą, tokiai jaunai ir dailiai 
kūdikiško veido mergaitei kaip Ingrida Moe. 

— Ta mergaitė - gyva pagunda, Džekai, - tepratarė Alisa. 

— Ji sakė „Sibelijus“, - raportavo mamai Džekas. 

— Ką? 

— „Sibelijus“. 

Iš pradžių tas žodis Alisai buvo tokia pat mįslė kaip ir Džekui, 
bet ji vis galvojo. 

— Gal jis ten išvažiavo, - spėjo berniukas. - Gal tai vieta, kur 
galėtume jį rasti. 

Alisa papurtė galvą. Džekas pamanė, jog tai reiškia, kad Sibe- 
lijus - dar vienas miestas, į kurį juodu nesirengė keliauti; ber- 
niukas net nežinojo, kurioje jis šalyje. 

- Kur tas miestas yra? - paklausė Džekas mamos. 

Ši vėl papurtė galvą. 

- Tai Žmogus, o ne miestas, - pasakė. - Sibelijus buvo kom- 
pozitorius, suomis. 

Džekui pasigirdo, kad ji ištarė „tuomet“ - gal norėdama pa- 
sakyti, jog tas kompozitorius jau miręs. 

- Jis iš Suomijos, - paaiškino Alisa. - Tai reiškia, kad tavo tė- 
vas išvyko į Helsinkį, Džekai. 

Į Helsinkį tai juodu tikrai nesirengė keliauti. Džekas persi- 
gando, išgirdęs tokį pavadinimą. Tik jau ne į miestą, kuriame 
yra pragaras“! 


* Hell - pragaras (angl.). 


Prieš iškeliaudama į Suomiją Alisa dar norėjo pasišnekėti su 
Trondu Halvorsenu, tuo niekam tikusiu tatuiruotoju, kuris už- 
krėtė Viljamą. Halvorsenas pasirodė esąs kaip tik toks nemokša, 
kokius Tatu Olė vadino „terliais“. Jis dirbo Gamlebiujene (sena- 
miestyje), rytinėje Oslo dalyje, pirmame aukšte esančiame bute; 
„tatuiruočių salonas“ buvo jo virtuvė. 

Trondas Halvorsenas buvo senas jūreivis, „ranka“ tatuiruotas 
Borneo saloje ir - taip pat be jokios mašinėlės - Japonijoje. Be 
to, jis turėjo Tatu Džeko (Tatu Olės mokytojo) piešinį ant deši- 
nio dilbio ir vieną iš Olės nuogų moterų ant kairio. Ir dar keletą 
tiesiog pasibaisėtinų tatuiruočių, daugiausia ant šlaunų ir ant 
pilvo; jas buvo pasidaręs pats. 

— Kai mokiausi, - paaiškino, rodydamas Alisai su Džeku be- 
galę savo klaidų. 

— Papasakokite apie Muzikantą, - paprašė Alisa. 

— Iš manęs jis norėjo tik kelių natų, - tarė Halvorsenas. - Ne- 
žinau, kaip skambėtų ta muzika. 

- Kaip suprantu, gavo ne tik tas natas, bet ir infekciją, - ne- 
iškentė Alisa. 

Trondas Halvorsenas nusišypsojo; jis neturėjo dviejų iltinių 
dantų - vieno viršutinio ir vieno apatinio. 

- Infekcijų pasitaiko. 

— Arjūs dezinfekuojate adatas? - paklausė Alisa. 

— Kas gi turi tiek laiko? - atsakė Halvorsenas. 

Puode ant viryklės kunkuliavo kažkoks viralas, iš jo kyšojo 
žuvies galva. Visa virtuvė dvokė žuvimi ir tabaku, maždaug vie- 
nodai smarkiai. 

Alisa negalėjo nuslėpti pasišlykštėjimo; net Halvorseno piešinių 
pavyzdžiai buvo nešvarūs, trafaretai išterlioti taukais ir suodžiais. 
Ant virtuvės stalo stovėjo keletas neuždengtų popierinių indelių su 
sukietėjusiais dažais; dabar jau buvo sunku suprasti, kokių spalvų. 

- Aš Aberdino Bilo duktė, Alisa. - Staiga jai pačiai tai turbūt 
pasirodė visiškai neįdomu. - Dirbau su Tatu Ole. - Jos balsas 
nuslopo. 


84 JOHN IRVING 


— Girdėjau apie tavo tėvą, ir visi, be abejo, žino Olę, - tarė 
Halvorsenas; jis atrodė nė kiek nesutrikęs dėl aiškiai matomo 
jos bjaurėjimosi. 

Džekas niekaip nesuprato, ko jie čia atėjo. 

— Muzikantas... - vėl prakalbo Alisa. - Jis jums tikriausiai ne- 
sakė, kur ketina keliauti. 

— Supyko dėl tos infekcijos, - neslėpė Trondas Halvorsenas. — 
Kai grįžo, nebuvo nusiteikęs šnekėti apie keliones. 

— Jis išvyko į Helsinkį, - pasakė Alisa. Halvorsenas tik klau- 
sėsi. Jeigu ji jau žino, kur Viljamas išvyko, tai ko dar nori iš Hal- 
vorseno? - Gal žinote kokį tatuiruotoją Helsinkyje? - pasido- 
mėjo Alisa. 

— Gero ten nėra nė vieno, - atsakė jis. 

— Čia tai tikrai nėra, - išrėžė Alisa. 

Trondas Halvorsenas mirktelėjo Džekui, lyg pripažindamas, 
jog su tokia motina berniukui tikrai sunku gyventi. Paskui jis 
pamaišė verdantį puodą ir akimirką palaikė iškėlęs žuvies gal- 
vą - parodė Džekui. 

— Helsinkyje, - tarė Halvorsenas, tarytum kreipdamasis į tą 
žuvį, - tatuiruotę padaryti galėtų nebent koks senas jūreivis, 
toks kaip aš. 

— Koks nors terlius? - ištrūko Alisai. 

- Žmogus, dirbantis namuose, kaip aš, - pasakė Halvorsenas; 
dabar jis lyg ir teisinosi, gal netgi suirzo. 

- Arjūs pažįstate bent vieną tokį tatuiruotoją Suomijoje - ne- 
svarbu, gerą ar prastą? - paklausė Alisa. 

— Helsinkyje yra toks restoranas, kur lankosi jūreiviai, - pra- 
dėjo pasakoti Trondas Halvorsenas. - Nueik į uostą ir susirask 
restoraną „Salve“. Kas nors tikrai žinos - jis labai populiarus. 

— O tada? - nekantravo Alisa. 

— Paklausk padavėjos, kur galėtum pasidaryti tatuiruotę. Kuri 
nors iš vyresnių tau pasakys. 

- Labai ačiū, pone Halvorsenai! - padėkojo Alisa. Ji ištiesė 
jam ranką, tačiau Halvorsenas jos nepaspaudė. Netgi terliai turi 
šiek tiek savigarbos. 

vėl parodydamas tuščius tarpus, kur seniau buvo dantys. 

Mama pakedeno Džekui plaukus ir prisitraukė jį sau 
prie šono. 

— O mano Džekas - argi ne vaikinas? Kaip manote? - tarė 
Halvorsenui. 

Trondas Halvorsenas taip ir nepaspaudė Alisai rankos. 

— Manau, kad tavo Džekas labai panašus į jį, - pasakė tas 
terlius. 


„Bristolyje“ juodu tylomis susidėjo daiktus. Registratorius at- 
rodė patenkintas, kad jie išvyksta. Vestibiulis buvo sausakimšas 
iš užsienio sulėkusių sporto žurnalistų ir čiuožimo aistruolių. 
Pasaulio greitojo čiuožimo čempionatas Oslo centre esančiame 
Bisleto stadione turėjo prasidėti tik vasariui įpusėjus, bet žur- 
nalistai ir aistruoliai suvažiavo anksčiau. Džekas gailėjosi, kad 
juodu su mama iškeliauja; jis taip vylėsi pamatysiąs čiuožėjus. 

Tą vasarį oro temperatūra Osle buvo aštuoniais laipsniais 
žemesnė už vidutinę. Registratorius sakė, kad kai taip šalta, 
bus „greitas ledas“. Džekas mamos paklausė, ar sportininkai 
čiuožia tamsoje, ar Bisleto stadionas kaip nors apšviečiamas. Ji 
nežinojo. 

Kaip viskas bus Helsinkyje, berniukas nedrįso klausti - bijo- 
jo, kad mama atsakys: „Dar tamsiau.“ Blausų vidurdienį vieš- 
bučio kambarys vėl pasidarė gintaro spalvos, bet be auksinio 
Ingridos Moe odos švytėjimo Oslas vis tiek atrodė paniręs į 
amžiną tamsą. 

Sapnuose Džekas vis dar matė paraudusius tos mergaitės šon- 
kaulius ir tvinkčiojančią širdį ant krūties. Tąkart, pridėjęs prie 
jos odos sulankstytą marlę, jis jautė tatuiruotės karštį; įkaitusi 
jos širdis net ir per tvarstį degino jam ranką. 

Kai Džekas su Alisa jau ėjo kilimine danga išklotu koridoriu- 
mi, kuriuo Džekas tada matė nueinant Ingridą Moe - kaip tikrą 
moterį, - berniukas pagalvojo, kad ir jo tėvo paieškos iš tiesų 
tarsi sapnas, tik vis nesibaigiantis. 

Vieną dieną, arba vieną vakarą, juodu įeis į restoraną - labai 
populiarų, pavadintą „Salve“, kur lankosi į Helsinkį atplaukian- 
tys jūreiviai, - ir susiras ten padavėją, kurią pirmiau negu jie 
bus susiradęs Viljamas Bernsas. Ji jiedviem pasakys, ką jau bus 
pasakiusi jam, - kur galima pasidaryti tatuiruotę, - bet kai jie 
ten nueis, Viljamas jau bus spėjęs savo odą papuošti dar vieno 
muzikos kūrinio fragmentu. Be to, Džeko motina šnekės, kad 
jo tėvas ir čia suvedžiojo kažkokią moterį ar mergaitę, su kuria 
susipažino bažnyčioje, - ir jokia bažnytinė muzika nepaveiks 
jį surasti. 

Viljamas vėl bus pradingęs, kaip didingiausioje katedroje už- 
grojus geriausiems vargonams pradingsta jų gausmo nustelbti 
choro giedotojų balsai ir visa kita, kas žmogiška, - ir juokas, ir 
širdgėla, ir netgi toks liūdesys, į kokį Džekas girdėdavo grimz- 
tant motiną, kai ji manydavo, kad jis kietai įmigęs. 

— Viso gero, Oslai, - sušnibždėjo Džekas koridoriuje, kuriuo 
Ingrida Moe nuėjo su nesužeista, jo manymu, širdimi - neply- 
šusia perpus. 

Mama pasilenkė ir pabučiavo jį į spranduką. 

— Sveikas, Helsinki! - tyliai pasakė jam į ausį. 

Džekas vėl įsikibo į jos ranką. Tik tai jis ir galėjo padaryti. 
Kaip vėliau paaiškės, tai buvo kone vienintelis neabejotinas 
dalykas. 


5 
Nesėkmė Suomijoje 


AO 


| kiona juodu sukorė ilgą kelią atgal į Stokholmą - taip 
pat, kaip ir buvo atvykę, - o paskui laivu keliavo iš Stok- 
holmo į Helsinkį, visą naktį plaukė per Suomijos įlanką. Buvo 
taip šalta, kad užtiškę sūrūs purslai pradėdavo stingti Džekui 
ant veidelio, jei tik jis ilgiau negu minutę pastovėdavo lauke. Kai 
kurie suomiai ir švedai, nepaisydami blogo oro, iki vidurnakčio 
gėrė ir dainavo ant apledėjusio denio. Alisa pastebėjo, kad jie 
dar ir vemia - gana sėkmingai, jei spėja nulėkti į pavėjinę laivo 
pusę. Iš ryto Džekas sutiko kelis suomius ir švedus, kurie, savo 
nelaimei, buvo susivėmę stovėdami prieš vėją. 

Iš tų girtuoklių - daugelis jų buvo jauni žmonės - Alisa su- 
žinojo, kad Helsinkyje tatuiruotojos reikmėms labiausiai tiktų 
„Torni“ viešbutis su vadinamuoju amerikietišku baru - nuola- 
tine pasiturinčių studentų susitikimų vieta. Vienas iš ant denio 
stoviniuojančių suomių ar švedų pareiškė, jog ten visi eina su- 
sipažinti su drąsiomis merginomis. „Drąsios merginos“ buvo 
kaip tik tai, ko reikėjo Dukteriai Alisai, mat ji pamanė, jog žodis 
„drąsios reiškia, kad tos merginos (ir su jomis susipažinti atei-. 
nantys vaikinai) neatsisakys tatuiruotis. 

Pats viešbutis atrodė jau visko matęs. Kadangi senas liftas su 
geležinėmis grotomis „laikinai“ neveikė, o Džekas su Alisa gyve- 

no penktame aukšte, juodu gerai įsiminė laiptus, kuriais lipdavo 
susikibę rankomis. Jų numeris buvo be vonios ir tualeto, bet su 
kriaukle - nors viešbučio darbuotojai patarė negerti vandens iš 
čiaupo - ir vaizdu į tarytum kokią vidurinę mokyklą. Džekas 
sėdėdavo prie lango ir ilgesingai žiūrėdavo į moksleivius, berods 
turinčius daug draugų. 

Į tolokai esančią vonią bei tualetą, kuriais naudojosi ne tik 
Džekas su mama, bet ir dar nežinia kiek kitų tame aukšte gyve- 
nančių žmonių, tekdavo eiti vingiuotu koridoriumi. Viešbuty- 
je buvo šimtas kambarių; vieną dieną, pjaunamas nuobodulio, 
Džekas privertė mamą drauge juos suskaičiuoti. Mažiau negu 
pusė kambarių buvo su voniomis. 

Vis dėlto Alisa nesuklydo, pasirinkdama „Torni“. Vos ap- 
sistojusi ji kaip reikiant įsuko savo verslą tarp amerikietiško 
baro lankytojų. Tik kelios iš Džeko ten matytų merginų buvo 
gražios, - o ar drąsios, jam nepasitaikė progos sužinoti, - bet 
daugelis iš jų, ir dar daugiau vaikinų, nedvejodami leidosi ta- 
tuiruojami. Tačiau girti tatuiruotojų klientai paprastai plūsta 
kraujais; Džekas matė, kad Helsinkyje mamai prireikė daugybės 
popierinių rankšluosčių. 

Per savaitę Alisa užsidirbdavo beveik tiek pat, kiek jai pavyko 
pelnyti Tatu Olės salone per Kalėdų šventes. Džekas dažnai už- 
migdavo klausydamasis tatuiravimo mašinėlės birzgimo. Juodu 
vėl, galima sakyti, miegojo ant adatų. 


Restorane „Salve“ Džekas su Alisa paklausė atkaklios padavėjos 
patarimo - užsisakė ant lengvos ugnies virto arktinio šalvio, o 
ne kepto syko ar gėlavandenio sterko. Kaip šalto užkandžio juo- 
du mandagiai paragavo šiaurės elnio liežuvio - iš esmės todėl, 
kad darėsi vis sunkiau jo išvengti; Džeko nuostabai, liežuvis pa- 
sirodė esąs skanus, ne kaip guminis. O desertui Džekas pageida- 
vo tekšių. Jos buvo tamsios aukso spalvos; rūgštokas jų skonis, 
kaip kontrastas, maloniai derėjo su vaniliniais ledais. 

Mama palaukė, kol Džekas suvalgė desertą, tik tada padavėjos 
paklausė, ar ši kartais nežinanti, kur būtų galima pasidaryti ta- 
tuiruotę. Atsakymas buvo ne toks, kokio Alisa tikėjosi. 

— Girdėjau, kad „Torni“ viešbutyje yra tokia moteris... - pra- 
dėjo pasakoti padavėja. - Ji ten apsistojusi, užsienietė - labai 
graži, bet liūdna. 

— Liūdna? - pakartojo Alisa. Lyg nustebusi. Džekas negalėjo į 
ją Žiūrėti; net ir jis žinojo, kad ji liūdna. 

— Girdėjau taip šnekant, - pasakė padavėja. - Ji turi mažą 
berniuką, tokį kaip tu, - pridūrė, žiūrėdama į Džeką. 

— Šit kaip, - tarė Alisa. 

— Vis sukiojasi amerikietiškame bare, o tatuiruoja savo nu- 
meryje - kartais kai vaikas miega, - toliau šnekėjo padavėja. 

— Labai įdomu, - linktelėjo Alisa. - Bet aš ieškojau kito meis- 
tro - berods vyriškio... 

— Na, dar yra Samis Salas, tačiau ta moteris geresnė. 

— Papasakokite apie Samį Salą, - paprašė Alisa. 

Padavėja atsiduso. Ji buvo žema ir apkūni, įsibraškinusi 
į ankštus drabužius; jai turbūt skaudėjo kojas. Vaikščiojo kas 
žingsnis prisimerkdama, storos jos rankos tirtėjo, bet šiaip atro- 
dė ne ką vyresnė už Džeko mamą. Po prijuoste ji turėjo pasiki- 
šusi skudurėlį, kuriuo ėmė šluostyti stalą. 

— Klausyk, brangute, - tyliai pasakė Alisai. - Prie Samio ge- 
riau nelįsk. Jis ir taip jau Žino, kur galėtų tave rasti. 

Alisa vėl tarytum nustebo; gal tik dabar suprato, jog padavėja 
iškart permatė, kad ji ir yra ta „Torni“ viešbutyje apsistojusi ta- 
tuiruotoja. Bet juos juk nesunku atpažinti. Kas gi dar Helsinkyje 
atitinka jaunos moters ir mažo berniuko, kalbančių angliškai su 
amerikietišku akcentu, apibūdinimą? 

— Norėčiau susitikti su Samiu Salu, - tarė padavėjai Alisa. - 
Paklausčiau, ar jis netatuiravo vieno mano pažįstamo. 

— Samis Salas nenori tavęs matyti, - atrėžė padavėja. - Tu 
stumi jį iš verslo, ir jam tai nepatinka. Girdėjau taip šnekant. 

— Labai jau daug visko girdite, - burbtelėjo Alisa. 

Padavėja nukreipė savo stačiokišką dėmesį į Džeką. 

— Atrodai pavargęs, - palingavo galvą. - Ar gerai išsimiegi? 
Gal per visą tą tatuiravimą negali sumerkt akių? 

Džeko mama atsistojo nuo staliuko ir ištiesė ranką sūnui. 
Restoranas buvo triukšmingas, prisigrūdęs Žmonių; suomiai 


90) JOHN IRVING 


valgo ir geria labai garsiai. Berniukas gerai nesuprato, ką mama 
pasakė padavėjai. Jis tik spėjo, kad greičiausiai kažką panašaus 
į „Ačiū už rūpestį ; arba, dar labiau tikėtina: „Jei kurį vakarą 
užsuktumėte į „Torni“, mielai jums ką nors ištatuiruočiau ypač 
skaudžioje vietoje.“ Be to, Alisa per tą padavėją galėjo ką nors 
perduoti Samiui Salui; kad padavėja su juo draugauja, buvo aiš- 
ku kaip dieną, netgi Džekui. 

Daugiau juodu į tą restoraną nebėjo. Valgė „Torni“ viešbuty- 
je, o amerikietiškame bare jautėsi kaip namuose. 


O bažnyčia? - vis pagalvodavo Džekas prieš užmigdamas. Kodėl 
jie nieko neklausinėja apie vargonus, kuriais Helsinkyje galbūt 
groja jo tėvas? Kur tos sugniuždytos jaunos moterys, su kurio- 
mis, jų nelaimei, Viljamas čia susipažino? O Sibelijus? 

Neretai Džekui į galvą įsismelkdavo mintis, kad mamai, ko 
gero, jau pabodo vaikytis jo tėvą - arba, dar blogiau, ji staiga iš- 
sigando, kad gali jį rasti. Gal ji suvokė, kaip būtų baisu galiausiai 
susitikti akis į akį su Viljamu - tik tam, kad jis gūžtelėtų pečiais 
ir nueitų. Juk Viljamas, be abejo, seniai žino, kad jie jo ieško. Ir 
bažnytinės muzikos, ir tatuiruočių pasauliai nedideli. O jeigu 
pats Viljamas nuspręstų pasirodyti jiems? Ką jie jam pasakytų? 
Ar juodu iš tikrųjų nori, kad jis liautųsi bėgęs ir gyventų su jais? 
Kur jis su jais gyventų“ 

Helsinkis — itin nemaloni vieta graužtis apniktam abejonių. 
Atrodė, kad Alisa nebepasitiki savimi. Naktį užsinorėjusi į tua- 
letą, ji būtinai prikeldavo Džeką ir versdavo jį eiti ilgu korido- 
riumi kartu su ja; ir niekada neišleisdavo jo vieno iš kambario. 
(Kartais Džekas sisiodavo į kriauklę.) O vakarais, kai Alisa su- 
kinėdavosi amerikietiškame bare, medžiodavo klientus, Džekas 
nenuleisdavo nuo jos akių, įsitaisęs vienu aukštu aukščiau įstri- 
gusioje grotinėje berods visam laikui sugedusio lifto kabinoje - 
tarytum stebėjimo aikštelėje ant laivo stiebo. 

Kai tik koks galimas klientas apsispręsdavo, kad jam reikia 
tatuiruotės, Alisa pažvelgdavo į viršuje kabančią neveikiančio 


KOL TAVE RASIU 91 


lifto kabiną ir linktelėdavo Džekui, tupinčiam tarsi paukščio 
narvelyje. 

Džekas žiūrėdavo, kaip Alisa vedasi klientą laiptų link. Paskui 
išeidavo iš lifto ir paknopstomis, pirma jų, užlėkdavo į penktą 
aukštą. Paprastai jis jau laukdavo prie kambario durų, kai mama 
su klientu pasirodydavo koridoriuje. 

— Tik pamanykite - čia tu, Džekai! - sušukdavo mama. - At- 
ėjai darytis tatuiruotės? 

— Ne, ačiū, - visada atsakydavo Džekas. - Aš dar per jaunas. 
Tik pažiūrėsiu. 

Gal tai buvo ir kvailokas ritualas, bet Alisa su Džeku įprato 
taip elgtis ir nekeitė nusistovėjusios tvarkos. Klientas bemat su- 
sivokdavo, kad juodu dirba išvien. 


Prasidėjus trečiai savaitei Helsinkyje, Sibelijus jau buvo iškri- 
tęs Džekui iš galvos. Tuomet dvi merginos (iš pažiūros drąsios) 
priėjo prie Alisos amerikietiškame bare. Jiedvi norėjo tatuiruo- 
tės - vienos abiem. Lifto kabinoje, vienu aukštu aukščiau, Dže- 
kas nelabai girdėjo, ką jos sako. 

— Negalite dviese turėti vienos tatuiruotės, - berods tarė jo 
mama. 

- Žinoma, kad galime, - paprieštaravo aukštaūgė mergina. 

O jos draugė, daug žemesnė, lyg ir pridūrė: 

— Juk mes dviese turėjome vieną pati žinote ką. Abiem turėti 
vieną tatuiruotę gal nebus taip sunku. 

Tebelindėdamas sugedusiame lifte, Džekas pastebėjo, kad 
mama papurtė galvą, - tai nebuvo įprastas jos duodamas žen- 
klas. Džekas jau buvo matęs ją sakant „ne“ pernelyg girtiems 
vaikinams, kokių negalima tatuiruoti, arba keliems vyrams iš 
karto; vyrus mama į kambarį vesdavosi tik po vieną. Bet šios dvi 
merginos, ilgšė ir mažiulė, buvo visai kas kita; atrodė, kad Alisai 
nesmagu su jomis kalbėtis. Džekui toptelėjo, kad mama jas, ko 
gero, jau pažįsta. 

Alisa staiga apsisuko ir pasitraukė toliau nuo jų. Tačiau drą- 
siosios merginos sekė jai iš paskos; ir nesiliovė kažką šnekėju- 

sios. Pamatęs, kad mama jau lipa laiptais, Džekas išėjo iš lifto. 
Ilgšė su mažiule lipo aukštyn paskui Alisą. 

— Mes juk ne per jaunos, ar ne? - klausė ilgšė. 

Alisa vėl papurtė galvą; ji nesustodama lipo į viršų, o tiedvi 
merginos - paskui ją. 

— Tu tikriausiai Džekas, - tarė mažiulė, žiūrėdama į kiek 
aukščiau stovintį berniuką. Džekui pasirodė, kad ji netgi žino- 
jo, kur reikia jo dairytis. - Mes abi - muzikos studentės, - dar 
pasakė mažiulė. - Aš studijuoju bažnytinę muziką - ir chorinę, 
ir vargonų. 

Alisa stabtelėjo, tarsi pritrūkusi kvapo. Abidvi merginos ją 
pasivijo laiptų aikštelėje tarp antro ir trečio aukšto. Džekas, 
laukiantis mamos trečiame aukšte, iš viršaus žiūrėjo į visas tris 
moteris. 

— Sveikas, Džekai! - užkalbino berniuką ilgšė. - Aš groju vio- 
lončele. 

Ji buvo ne tokia aukšta kaip Ingrida Moe - ir ne tokia svai- 
ginamai graži, - bet irgi ilgapirštė; garbanotus šviesius plaukus 
nusikirpusi trumpai, berniukiškai, ant medvilninio golfo apsi- 
rengusi ne per švariausią slidinėjimo megztinį su pablukusia 
šiaurės elnių banda. 

Antroji mergina, mažiulė, buvo putloka, dailiu veideliu ir il- 
gais tamsiais plaukais, siekiančiais krūtis. Ji segėjo trumpą juodą 
sijonėlį (ant juodų triko kelnių), avėjo juodais batais su ilgais, 
iki kelių, aulais ir vilkėjo jai gerokai per dideliu juodu megztiniu 
V formos iškirpte. Tas megztinis iš pažiūros buvo labai minkš- 
tas - ir be jokių elnių. 

— Muzikos studentės, - pakartojo Alisa. 

— Mokomės Sibelijaus akademijoje, Džekai, - paaiškino aukš- 
toji mergina. - Ar esi apie ją girdėjęs? - Berniukas nieko neatsa- 
kė; jis tebežiūrėjo į savo mamą. 

— Sibelijaus... - sušvokštė Alisa - tarsi tas pavadinimas būtų 
perdrėskęs jai gerklę. 

Putlioji dailiaveidė mažiulė pažvelgė aukštyn ir nusišypsojo 
Džekui. 

— Tu tikrai Džekas, - pasakė. 

Ilgšė užlėkė laiptais į viršų, peržengdama kas antrą pakopą. 
Atsiklaupusi Džekui prie kojų, ji pailgomis, lipnokomis plašta- 
komis apėmė jo veidelį. 

— Dievaži, Džekai, - tarė; jai iš burnos padvelkė kramtomąja 
guma, vaisine. - Tu kaip iš akies luptas tėvas. 

Džeko mama užlipo laiptais kartu su antrąja mergina. 

- Patrauk nuo jo rankas, - įsakė Alisa ilgšei; ši tuoj pat atsi- 
stojo ir atbula žingtelėjo tolyn nuo berniuko. 

- Atleisk, Džekai, - sumurmėjo. 

— Ko judvi norite? - paklausė Alisa tų muzikos studenčių. 

— Jau sakėm - tatuiruotės, - priminė jai mažiulė. 

- Be to, norėjom pažiūrėti, kaip atrodo Džekas, - prisipa- 
žino ilgšė. 

- Tikiuosi, tu neprieštarauji, Džekai, - lyg atsiprašė mažiulė. 

Bet Džekui buvo tik ketveri. Kaip jis galėjo įsiminti, ką iš tiesų 
šnekėjo ilgšė ir mažiulė? Ko gero, labiau tikėtina, kad po susiti- 
kimo su tomis merginomis Džekas dar daug dienų - daug sa- 
vaičių, netgi mėnesių - mamą klausinėjo, ką reiškė tas pokalbis 
„Torni“ viešbučio laiptinėje, ir mama jam viską susakė taip, kaip 
norėjo. Gal jis „įsiminė“ ne tikruosius ilgšės ir mažiulės žodžius, 
o beveik nekintantį Alisos saviškai perverstą pasakojimą apie 
tai, kaip Viljamas juos paliko. 

Ir vėliau Džekas Bernsas kartkarčiais pasijusdavo tebestovįs 
ant tų laiptų, ne tik todėl, kad viešbučio liftas neveikė toli gra- 
žu ne „laikinai“, - Džekas sugaišo daugybę metų, mėgindamas 
įžvelgti skirtumą tarp motinos pasakojimo apie tėvą ir to, kas jo 
tėvas iš tikrųjų yra. 

Gerai Džekas tąkart įsiminė tik tai, kad kai mama vėl ėmė 
lipti laiptais, jis nepaleido jos rankos. Muzikos studentės neat- 
silikdamos kopė į viršų drauge su jais, iki pat jų aukšto. Džekas 
suprato, kad mama nervinasi, nes ji stabtelėjo prie kambario 
durų ir pradėjo raustis rankinėje, apgraibomis ieškodama rak- 
to. Matyt, pamiršusi, kad jį turi Džekas - kaip visada, nes juodu 
buvo taip susitarę. 

- Štai, - tarė berniukas, paduodamas jai raktą. 

— Galėjai pamesti, - burbtelėjo ji. Džekas nesumojo nė ką at- 
sakyti; dar nebuvo matęs mamos tokios išsiblaškiusios. 

— Klausykite, mes tik norėjom žvilgtelėti į Džeką, - toliau kal- 
bėjo aukštaūgė mergina. 

- Tik vėliau sugalvojom pasidaryti tatuiruotę, - pasakė ma- 
žiulė. 

Alisa įsileido jas į kambarį. Džekui vėl pasirodė, kad mama 
šias merginas jau pažįsta. Kambaryje Alisa įjungė visas šviesas. 
Ilgšė vėl priklaupė prie Džeko. Gal ir dabar norėjo rankomis 
apimti jo veidelį, bet susilaikė - tik stebeilijo į jį. 

— Kai būsi vyresnis, Džekai, - tarė, - turėsi daug pažįstamų 
merginų. 

— Kodėl? - paklausė berniukas. 

— Žiūrėk, ką šneki, - sudraudė ilgšę Alisa. 

Mažiulė dailiu veideliu ir ilgais plaukais irgi atsiklaupė Dže- 
kui prie kojų. 

— Mes labai atsiprašom, - vienu balsu pasakė abidvi mergi- 
nos. Džekas nesuprato, ar jos kreipiasi į jį, ar į jo mamą. 

Alisa klestelėjo ant lovos ir atsiduso. 

— Gerai, sakykit, kokios čia bendros tatuiruotės norėtumėt, - 
tarė, įsmeigusi akis į tuštumą tarp merginų - stengdamasi ne- 
žiūrėti nė į vieną iš jų. Alisa tikriausiai jautė, jog šios drąsios 
merginos gerokai patvirkusios, ir žinojo, kaip jų buvimas šalia 
veikia Džeką. 

Bendra tatuiruotė, kurios pageidavo ilgšė su mažiule, buvo 
dar vienas sužeistos širdies variantas - šįkart perplėštos per- 
pus vertikaliai. Kairę tos širdies pusę Alisa turėjo ištatuiruoti 
ant kairės krūties aukštaūgei merginai, o dešinę - mažiulei, irgi 
ant kairės krūties. Nelabai originalus sumanymas, tačiau netgi 
Džekas jau buvo pastebėjęs, jog žmonės, apimti noro tatuiruotis, 
retai kada susigalvoja ką nors savito. Sužeistos širdys - populia- 
rūs piešiniai; negana to, būdų tokioms širdims pavaizduoti nėra 
tiek jau daug, ir dėl kūno vietos, tinkamiausios sužeistai širdžiai, 
abejonių paprastai nekyla. 

Tais laikais tatuiruotės dar buvo savotiški suvenyrai - simbo- 
liniai ženklai kokios nors kelionės, didžiosios gyvenimo meilės, 

baisiausio sielvarto ar aplankyto uosto atminimui. Žmogaus kū- 
nas pavirsdavo tarsi kokiu albumu; pačios tatuiruotės nebūtinai 
turėdavo būti geros nuotraukos. Gal jos tikrai neatrodydavo la- 
bai meniškos ar malonios akiai, bet nebūdavo ir bjaurios - bent 
jau tyčia tokių niekas nedarydavo. Beje, visos senosios tatuiruo- 
tės sentimentalios; joks žmogus nepasiženklindavo visam gyve- 
nimui, jei nebūdavo itin jausmingas. 

Kaip galėjo tatuiruotės būti savitos, kai jomis žmonės išreikš- 
davo tai, kas visiems įprasta? Jausmus motinai, pasprukusiam 
mylimajam ar mylimajai; jaudulį, apimantį, kai pirmą kartą 
plauki į jūrą. Tai dažniausiai būdavo jūreiviškos tatuiruotės — 
jūreiviai neabejotinai jausmingi. 

Tokios pat buvo ir tos muzikos studentės, ilgšė ir mažiulė. 
Galjos elgėsi vulgarokai, bet neatrodė, kad Alisa jų nekęstų, - be 
to, jos nebuvo per jaunos tatuiruotis. Netgi Džekas matė, kad jos 
tikrai vyresnės už Ingridą Moe. 


Aukštaugė mergina buvo vardu Hanelė; po megztiniu su pablu- 
kusiais šiaurės elniais ir medvilniniu golfu ji nesegėjo jokios lie- 
menėlės. Nors Džekui ne pagal amžių rūpėjo krūtys, šįkart jam 
didžiausią įspūdį padarė neskustos Hanelės pažastys. Ji buvo 
plačiapetė mergina ne ką didesnėmis negu Ingridos Moe krūti- 
mis, ir jai iš pažastų kyšojo stulbinantys šviesūs, bet kiek tamses- 
ni nei ant galvos plaukai. O virš bambos, kaip sumaigyta pralieto 
vyno spalvos skrybėlė, tamsavo Floridos formos apgamas. 

Alisai pradėjus darbuotis „Džounso kuprotąja“, Hanelė su- 
glaudė lūpas ir ėmė švilpauti. Džekui per tatuiravimo mašinėlės 
birzgimą buvo sunkoka sekti melodiją. Hanelė sėdėjo ant sofos 
prie lango plačiai išskėtusi kojas, labai jau nemoteriškai, bet ji 
mūvėjo mėlynais džinsais ir, šiaip ar taip, buvo violončelininkė; 
taip pat, be abejo, sėdėdavo ir grodama. 

Po daugelio metų, kai nuoga moteris Džekui grieš violončele, 
jis prisimins Hanelę ir ims galvoti, ar ji bent kartą šitaip griežė 
Viljamui. Tada Džekas vėl susigės dėl to, kad galbūt patyrė tą 
patį, ką ir jo tėvas. Jis supras, kuo Hanelė galėjo patraukti Vilja- 

mą. Ji buvo drąsi mergina, be jokios abejonės; tiesiog sėdėjo sau 
ir švilpavo, net kai Alisa, badydama jai pusės širdies kontūrus, 
priėjo prie šoninės krūtinės ląstos dalies. 

Kol Alisa spalvino Hanelei jos plyšusios širdies pusę Rodžer- 
so mašinėle, Džekas sėdėjo ant plačios lovos su putliąja mažiule, 
vardu Ritva. Jos krūtys buvo didesnės negu Hanelės, ir Džekas 
stengėsi neužmigti, kad matytų, kaip, sulaukusi savo eilės, bus 
tatuiruojama Ritva. 

Jis tikriausiai atrodė mieguistas, nes mama tarė: 

— Gal jau valykis dantukus, Džekai, ir apsirenk pižama. 

Berniukas nulipo nuo lovos ir išsivalė dantis prie kriauklės, iš 
kurios čiaupo jam buvo nuolat sakoma negerti. Alisa ant kriau- 
klės krašto laikė geriamojo vandens ąsotį; baigęs valytis dantis, 
Džekas turėdavo gurkštelėti vandens iš jo ir išsiskalauti burną. 

Pižama jis apsirengė pasislėpęs už pravertų sieninės spintos 
durų, kad nei Ritva, nei Hanelė nepamatytų jo nuogo. Paskui vėl 
įsitaisė ant lovos šalia Ritvos, kuri jam atitraukė antklodes. Dže- 
kas gulėjo nejudėdamas, padėjęs galvą ant pagalvės, kol Ritva jį 
apkamšė. Buvo girdėti tik tatuiravimo mašinėlės birzgimas ir 
tylus, bet didvyriškas Hanelės švilpavimas. 

— Saldžių sapnų, Džekai! - palinkėjo Ritva; ir pabučiavo jį 
prieš miegą. - Argi ne taip jūs sakote angliškai? - paklausė Ali- 
sos. - „Saldžių sapnų ? 

— Kartais, - burbtelėjo Alisa. Džekui jos balsas pasirodė 
šiurkštokas; tai buvo neįprasta. 

Gal „saldžių sapnų“ linkėdavo Viljamas? Galbūt jis taip sa- 
kydavo Alisai, ir Ritvai, ir Hanelei - nes dabar Hanelė akimirką 
liovėsi drąsiai švilpavusi, tarsi kairę krūtį ir šoninę krūtinės ląs- 
tos dalį badančių spalvinimo mašinėlės adatų keliamas skaus- 
mas staiga būtų pasidaręs nebepakenčiamas. Džekas pamanė, 
kad kvapą užimantį skausmą jai tikriausiai sukėlė tie žodžiai, 
„saldžių sapnų“, o ne adatos. 

Berniukas iš paskutiniųjų stengėsi atsispirti miegui; bet akys 
nejučia vis sulipdavo ir jis, ištiesęs rankutę, užčiuopdavo minkš- 
tą Ritvos megztinį ir pajusdavo, kaip šilti jos pirštai suima daug 
mažesnius jo pirštukus. 

Džekas gal dar išgirdo motiną klausiant: 

— Tikriausiai nežinot, kur jis iškeliavo? 

— Mums nesakė, - galbūt tarstelėjo Hanelė, tebešvilpaudama. 

— Judu su Džeku jį persekiojat. - Džekas aiškiai girdėjo, kaip 
Ritva papriekaištavo jo mamai. - Manau, to pakanka. 

- Jis taip ir sakė, kad „persekiojam“, ar ne? - pasitikslino Alisa. 

— Aš taip sakau, - atšovė Ritva. 

— Mes jau seniai taip sakom, - įsiterpė Hanelė. 

— O ar jums neatrodo, kad rūpintis Džeku yra jo pareiga? - 
paklausė Alisa. 

Abi merginos pritarė, kad tėvas privalo rūpintis Džeku, tačiau 
tai buvo vienas iš tų pokalbių Helsinkyje, kuriuos berniukas gir- 
dėjo geriausiu atveju pusiau miegodamas. Po kurio laiko prabu- 
dęs, Džekas išvydo dailų prie jo palinkusios ir jam besišypsan- 
čios Ritvos veidą; iš jos išraiškos jis suprato, kad ji, tyrinėdama 
dar ne visai susiformavusius jo veidelio bruožus, tikriausiai įsi- 
vaizdavo jo tėtį. (Netgi dabar Džekas retkarčiais dar sapnuoja tą 
dailų veidą - arba mato jį prieš užmigdamas.) 

Jis taip ir nepamatė putlių Ritvos krūtų - ir nesužinojo, ar jos 
pažastys tokios pat prižėlusios kaip Hanelės. Kai prabudo dar 
kartą, ant pagalvės šalia jo bolavo miegančios Hanelės veidas; 
ji jau buvo apsivilkusi medvilninį golfą, tačiau be megztinio. 
Turbūt užmigo belaukdama, kol Alisa ir Ritvai ištatuiruos pusę 
širdies. Džekas girdėjo, kad mašinėlė tebebirzgia, bet mama jam 
užstojo Ritvos krūtis ir pažastis. Žiūrėdamas mamai per petį, 
berniukas matė tik Ritvos veidą; tvirtai užsimerkusi, ji raukėsi 
iš skausmo. 

Miegančios Hanelės veidas buvo prie pat Džeko; lūpos šiek 
tiek pravertos. Jai iš burnos nebedvelkė vaisine kramtomąja 
guma, kvapas dabar atrodė nelabai malonus. Jos plaukai atsida- 
vė kažkuo saldžiarūgščiu - tarytum per ilgai puodelyje laikytu 
ir jau apkartusiu karštu šokoladu. Bet Džekas vis tiek panoro ją 
pabučiuoti. Sulaikęs kvėpavimą, jis atsargiai prikišo savo veidelį 
arčiau jos. 

— Miegok, Džekai, - pasakė mama. Ji sėdėjo atsukusi jam nu- 
garą; Džekas nė nenumanė, kaip ji suprato, kad jis nemiega. 


08 JOHN IRVING 


Hanelė plačiai atmerkė akis ir įsistebeilijo į Džeką. 

— Tavo blakstienos tokios, kad nors mirk, - tarė. - Argi ne taip 
jūs sakote angliškai? - paklausė Hanelė Alisos. - „Nors mirk'? 

— Kartais, - vėl burbtelėjo Alisa. 

Ritva vos užgniaužė ašaras. 

Hanelė po antklode ilgais savo pirštais pakėlė Džeko pižamos 
viršutinę dalį ir pakuteno jam pilvuką. (Netgi dabar Džekas kar- 
tais dar jaučia tuos pirštus ką nors sapnuodamas - arba prieš 
užmigdamas.) 


Beldimas į viešbučio kambario duris buvo netikėtas ir labai 
garsus; Džekas pabudo iš sapno. Kambarį gaubė tamsa. Mama, 
knarksinti šalia Džeko, nė nekrustelėjo. Berniukas atpažino jos 
knarksėjimą. Ir suprato, kad ranka ant jo šlaunies yra jos, ne 
Hanelės. 

— Kažkas prie durų, mama, - sušnibždėjo Džekas, bet ji ne- 
girdėjo. 

Vėl pasigirdo beldimas, dar garsesnis negu pirmiau. 

Kartais klientams amerikietiškame bare nusibosdavo laukti, 
kol Alisa sugrįš. Tada koks tatuiruotės pageidaujantis girtuoklis 
atšlitiniuodavo prie kambario ir imdavo daužyti duris. Alisa to- 
kius nusilakėlius visada vydavo šalin. 

Džekas atsisėdo lovoje ir spigiu balseliu suriko: 

— Tatuiruotis jau per vėlu! 

- Aš ir nenoriu tatuiruotis! - atsiliepė piktas vyriškas balsas 
iš koridoriaus. 

Tokią išsigandusią mamą Džekas buvo matęs tik tą naktį su 
mažiausiuoju kareiviu. Ji staiga atsisėdo, tiesiai kaip strėlė, ir 
prisispaudė Džeką prie savęs. 

— Ko norite? - šuktelėjo. 

— Klausinėjai apie Muzikantą, ar ne? - atsakė vyriškis. - Na, 
aš jį tatuiravau. Viską apie jį žinau. 

— Samis Salas? - paklausė Alisa. 

- Susitarkim, - tarė Salas. - Pirmiausia atidaryk duris. 

- Tuojau, pone Salai. 

Alisa iššoko iš patalo ir ant naktinių marškinių užsivilko cha- 
latėlį. Paskui, išsitraukusi piešinių pavyzdžius, geriausius savo 
kūrinius, paskleidė juos ant lovos. Džekas, vilkintis pižama, ta- 
rytum plūduriavo jūrų pasaulyje - vaikas, apsuptas įvairiausių 
širdžių ir gėlių, visokių laivų pakeltomis burėmis ir pusnuogių 
merginų su viksvų sijonais. Ketverių metų berniukas gulėjo tarp 
gyvačių ir inkarų, „Jūreivių kapų“ ir Jericho rožių, ir mamos 
pieštų „Žmogaus pražūties“ paveikslėlių. Čia buvo ir jos „Mano 
širdies raktas“, ir nuoga moteris (matoma iš užpakalio) su pete- 
liškės sparnais - lendanti iš tulpės. 

Berniukas tysojo tarp tų piešinių, tarsi ką tik pabudęs iš vi- 
sokiausiomis tatuiruotėmis išmarginto sapno. Atidariusi duris, 
Alisa pasitraukė į šoną ir leido Samiui Salui pro ją įžengti į jos 
pasaulį. Jis buvo terlius, kaip ji ir manė; Alisa žinojo, kad jis ne- 
galės atplėšti žvilgsnio nuo meniškų jos kūrinių. 

— Susitarkim taip... - buvo besakąs Salas, bet tuoj pat nuti- 
lo. Į Džeką gal nė nedirstelėjo - jo dėmesį akimirksniu užvaldė 
piešiniai. 

Samis Salas iš pažiūros buvo nusikamavęs senyvas vyriškis; 
ištįsusio jo veido išraiška atrodė kaip Žmogaus, perkratančio 
savo sąžinę; jis buvo užsimaukšlinęs tamsiai mėlyną jūreivišką 
budėtojo kepurę ant ausų užleistais kraštais ir vilkėjo trumpa 
vilnone jūreiviška striuke - bušlatu, tokios pat spalvos. Visas iš- 
muštas prakaito - su šiltais žieminiais drabužiais užlipęs į penk- 
tą aukštą - jis garsiai šnopavo. Daugiau netarė nė žodžio; tik 
spoksojo į geriausius Alisos kūrinius. 

Salui turbūt labiausiai patiko arba Alisos Jericho rožė, arba 
„Mano širdies raktas“ - tas raktas gulėjo ant nuogos moters 
krūtų, o rakto skylutė buvo patys žinote kur. (Ši tatuiruotė nuo 
visų kitų Alisos nuogų moterų skyrėsi tuo, kad čia nuogalė buvo 
matoma ne iš užpakalio.) 

Sprendžiant iš jo veido, neabejotinai pralaimėjęs Samis Salas 
buvo savotiškas „Žmogaus pražūties“ variantas. 

— Susitarkim... - pasufleravo jam Alisa. 

Salas nusiėmė kepurę, tarsi ketindamas nulenkti galvą ir pa- 
simelsti. Paskui atsisagstė jūreivišką striukę, tačiau tebestovėjo 

vietoje. Po striuke vilkėjo murziną baltą megztinį; iš po apvalios 
megztinio apykaklės kyšojo pilkšvi ištiestos skeleto rankos pirš- 
tai, tarytum sugriebę Salą už gerklės. Tai buvo viena iš prasčiau- 
sių Alisos matytų tatuiruočių - bent jau Džekas taip pamanė, 
atkreipęs dėmesį į mamos veido išraišką. Laimė, kad visas kitas 
skeleto dalis dengė megztinis. 

Džekas su Alisa taip ir nepamatė kitų Samio Salo tatuiruo- 
čių - Salas atrodė nenusiteikęs ilgai šnekėtis. 

- Susitarkim taip, - vėl prabilo. - Aš jums papasakoju apie 
Muzikantą, o jūs išvažiuojat iš šito miesto. Man nerūpi kur. 

— Labai gaila, kad nukentėjo jūsų verslas, - tarė Alisa. 

Jis linktelėjo, priimdamas jos atsiprašymą. Džekui pasidarė 
nesmagu dėl to vargšo žmogaus; berniukas pakišo galvą po pa- 
galvėmis. 

- Atleisk, jei mano žmona restorane kalbėjo šiurkštokai, - gal 
dar pasakė Alisai Salas. - Ji nelabai mėgsta dirbti vakarais. 

Džekas sumetė, kad jo žmona greičiausiai bus ta atkakli res- 
torane „Salve“juos aptarnavusi padavėja. Vaikas dar pagalvojo, 
kad kai laikai galvą po pagalvėmis, suaugusiųjų pasaulis atrodo 
daug gražesnis. Netgi Džekas suprato, jog ponas Salas gerokai 
vyresnis už nusiplūkusią žmoną, iš pažiūros tinkančią jam į 
dukteris. 

Vienas kito atsiprašę, Alisa su Samiu Salu beveik nebeturėjo 
apie ką šnekėtis. 

— Į Amsterdamą, - tarė tas terlius. - Kai išbadžiau jam ant 
užpakalio kažką iš Bacho, jis pasakė, kad keliaus į Amsterdamą. 

— Mudu su Džeku išvyksim iš Helsinkio, kai tik pasirengsim 
kelionei, - pažadėjo Alisa. 

— Tu labai talentinga moteris, - dar išgirdo Džekas Samio 
Salo balsą; tarytum jau iš koridoriaus. 

— Ačiū, pone Salai, - padėkojo Alisa, uždarydama duris. 

Amsterdamas bent jau buvo miestas, kuriame juodu iš pat 
pradžių rengėsi apsilankyti. Džekas nekantravo pamatyti Tatu 
Peterį, ir vienintelę jo koją. 

— Neturėtume pamiršti Šv. Jono bažnyčios, Džekai, - tarė mama. 
Džekas manė, kad juodu eina į keleivinių laivų bilietų kasą, bet 
jis klydo. - Ten grojo tavo tėvas. Mums reikėtų nors žvilgtelėti 
į tą bažnyčią. 

Juodu artinosi prie jūros. Naktį snigo; sunkaus pajūrio sniego 
sveriamos medžių šakos buvo nulinkusios žemyn. 

— Johanneksen kirkko, - pasakė Alisa taksi vairuotojui. (Ji net- 
gi mokėjo ištarti tos bažnyčios pavadinimą suomiškai!) 

Šv. Jono bažnyčia atrodė milžiniška - didingas raudonų ply- 
tų gotikos stiliaus pastatas su dviem bokštais vienodomis sau- 
lės šviesoje žalsvai spindinčiomis smailėmis. Mediniai klauptai 
buvo rusvi, Džekui ta spalva priminė Hanelės pažastų plaukus. 
Atvykusius Džeką su Alisa pasveikino bažnyčios varpai. Pa- 
sak Alisos, tie trys varpai skambino tris pirmąsias Hendelio Te 
Deum natas. 

—- Do diezas, mi, fa diezas,- sušnibždėjo buvusi choro 
giedotoja. 

Į apskritą altoriaus pano įstatytame aukštame, siaurame pa- 
veiksle buvo pavaizduotas Pauliaus atsivertimas pakeliui į Da- 
maską. Vargonai buvo „Walcker“ firmos, iš Viurtembergo, pa- 
statyti 1891 metais, restauruoti 1956-aisiais, septyniasdešimt 
keturių registrų. Džekas žinojo, kad registrais vadinamos tokios 
lyg ir rankenėlės, bet nesuprato, ar nuo to, kiek yra registrų, pri- 
klauso garso stiprumas, ar tembras. (Kadangi Viljamas Bernsas 
Džekui girdint būdavo nuolat juodinamas, berniukas nelabai 
domėjosi tėvo taip mėgstamu instrumentu.) 

Helsinkyje išaušusią šitokią saulėtą dieną pro vitražus besi- 
skverbianti šviesa blykčiojo ant vamzdžių - regėjosi, kad var- 
gonai, nors ir be muzikanto, akimirksniu pratrūks gausti.Tačiau 
bemat prisistatė ir vargonininkas, priėjo pasisveikinti. Alisa 
tikriausiai buvo susitarusi su juo susitikti. Jis buvo vardu Ka- 
ris Vara - draugiškas vyriškis tokiais pasišiaušusiais plaukais, 
kad galėjai pamanyti, jog ką tik laikė iškišęs galvą pro didžiuliu 
greičiu lekiančio traukinio langą. Kalbėdamas jis iš jaudulio vis 
narstė rankas - atrodė, kad tuoj ryšis atlikti visą jo gyvenimą 


102 JOHN IRVING 


pakeisiančią išpažintį arba puls ant kelių, tarsi staiga išvydęs su- 
krečiantį stebuklą. 

— Tavo tėtis - labai talentingas muzikantas, - bemaž pamal- 
džiai pasakė Vara Džekui, kuris negalėjo ištarti nė žodžio; ber- 
niukas nebuvo įpratęs girdėti ką nors giriant jo tėvą. - Tačiau 
talentą reikia puoselėti, kitaip jis sunyks. - Kario Varos balsas 
skambėjo kaip žemieji vargonų registrai. 

— Mes žinom apie kelionę į Amsterdamą, - įsiterpė Alisa. Ji 
tarytum bijojo, kad Karis Vara neatskleistų šiurpios tiesos, - kad 
neleptelėtų kažko, apie ką nevalia šnekėti „prie Džeko“. 

— Ne šiaip į Amsterdamą, - kone užgiedojo vargonininkas. 
Džekas žvilgtelėjo į „Walcker“ vargonus, gal tikėdamasis, kad 
instrumentas pritars. - Jis ten gros Senojoje bažnyčioje. 

"Džekas deramai neįvertino pagarbaus Varos tono, bet jo 
mama apsidžiaugė, išgirdusi bažnyčios pavadinimą. 

— Tenykščiai vargonai turbūt kažkuo ypatingi, - pasakė Alisa. 

Karis Vara giliai įkvėpė, tarsi ketindamas vėl iškišti galvą pro 
lekiančio traukinio langą. 

— Senosios bažnyčios vargonai neaprėpiami, - tarė. 

Džekas, matyt, subrūkšėjo kojomis arba kostelėjo, nes Vara 
vėl atkreipė dėmesį į jį. 

— Aš tavo tėčiui sakiau, kad dideli ne visada būna geriausi, bet 
jis - jaunas Žmogus, nori įsitikinti pats. 

— Taigi, jis visuomet norėdavo viskuo įsitikinti pats, - pritarė 
Alisa. 

— Kartais gal ir reikia taip elgtis, - pareiškė savo nuomonę 
Vara. 

— O kartais nereikia, - paprieštaravo Alisa. 

Karis Vara pasilenkė prie Džeko. Berniukas užuodė, kad su- 
nertos vargonininko rankos kvepia muilu. 

— Gal ir tu turi talentą groti vargonais, - pasakė Vara. Jis 
plačiai išskėtė rankas, lyg taikydamasis apglėbti instrumentą. - 
Nori pamėginti? 

— Tik per mano lavoną, - nukirto Alisa, imdama Džeką už 
rankos. 

Jie tarpu tarp klauptų eilių išėjo iš Šv. Jono bažnyčios. Saulės 
šviesa mirguliavo ant neseniai iškritusio sniego. 

— Ponia Berns! - sušuko Karis Vara jiedviem pavymui. (Ar 
ji jam prisistatė esanti ponia Berns?) - Visi šneka, kad Senojoje 
bažnyčioje vargonininkai groja turistams ir prostitutėms! 

— Ne prie Džeko! - per petį riktelėjo Alisa. Jų laukė taksi 
vairuotojas; kita sustojimo vieta turėjo būti prie laivų bilietų 
kasos. 

- Aš tik norėjau pasakyti, kad ta bažnyčia „raudonųjų žibin- 
tų rajone, - paaiškino Vara. 

Alisa kluptelėjo, bet tuoj pat atgavo pusiausvyrą ir suspaudė 
Džekui rankutę. 


Juodu galėjo iš Helsinkio plaukti į Hamburgą, o paskui, iš Ham- 
burgo į Amsterdamą, keliauti traukiniu. Tačiau tai būtų buvu- 
si ilga kelionė, be to, Alisa galbūt bijojo, kad, ko gero, pasiliktų 
Hamburge; juk ji taip troško susipažinti ir padirbėti su Herber- 
tu Hofmanu. (Gal juodu išvis nebūtų grįžę į Kanadą; Džekas 
nebūtų lankęs Šventos Hildos mokyklos, ir taip toliau.) Alisa 
Hofmanui buvo nusiuntusi tiek atvirukų, kad Džekas jau at- 
mintinai žinojo adresą: 8 Hamburger Berg. Jeigu jie būtų plaukę 
į Hamburgą - jei būtų pamatę San Paulį ir Riperbaną, ir Her- 
berto Hofmano Tūtowierstube, - gal tikrai būtų ten ir pasilikę. 

Bet jie keliavo krovininiu laivu, plaukiančiu iš Helsinkio į 
Roterdamą. (Tais laikais krovininiuose laivuose dažnai būdavo 
kajučių keleiviams.) Iš Roterdamo į Amsterdamą Alisa su Dže- 
ku važiavo traukiniu, neilgai. Džekas gerai įsiminė tą trumpą 
kelionę. Lijo lietus; kai kur vanduo jau sėmė pievas. Tebebuvo 
žiema, tačiau be sniego. Žiūrint pro traukinio langą atrodė, kad 
niekada neateis pavasaris. Alisa kakta atsirėmė į lango stiklą. 

— Ar stiklas nešaltas? - paklausė Džekas. 

— Man taip gerai, - atsakė ji. - Gal karščiuoju. 

Džekas pridėjo rankutę jai prie kaktos - jam nepasirodė per 
šilta. Alisa užsimerkė ir užsnūdo. Kitapus tarpo sėdintis kaž- 
koks lyg ir verslininkas vis dirsčiojo į ją. Džekas įbedė žvilgsnį 

į tą vyriškį ir stebeilijo tol, kol tas nusuko akis. Netgi būdamas 
ketverių berniukas jau bet ką galėdavo sugluminti įsispoksojęs. 

Džekas nesitvėrė iš jaudulio, galvodamas apie vienintelę Tatu 
Peterio koją, ir tikriausiai mėgino įsivaizduoti, kokio didumo 
bus tie neaprėpiami Senosios bažnyčios vargonai. Bet staiga jam 
į galvą šovė visai kitoks klausimas. 

— Mamyte? - sušnibždėjo jis. Turėjo kalbėti truputį garsiau, 
kad ji pabustų: - Mamyte? 

— Ką, tu mano aktoriuk? - pašnibždomis atsiliepė ji, nors te- 
bebuvo užsimerkusi. 

— Kas yra tas „raudonųjų žibintų“ rajonas? 

Alisa kurį laiką nieko nematydama žvelgė pro lekiančio trau- 
kinio langą. Kai vėl užsimerkė, kitoje vagono pusėje sėdintis 
verslininkas vogčiomis dar kartą dirstelėjo į ją. 

— Na, - tarė Alisa, neatmerkdama akių, - manau, netrukus 
sužinosime. 


6 
Sventasis Dievo griausmas 


Co 


p“ Amsterdamo Alisa jau buvo tarsi kita moteris - beveik vi- 
siškai netekusi ankstesnio, kad ir menko, pasitikėjimo savi- 
mi bei vidinio savo vertės pojūčio. Džekas tikriausiai pastebėjo, 
kad mama pasikeitė, - nors jis negalėjo žinoti kodėl. 


Toliausiai į šiaurės rytus einančioje „raudonųjų žibintų rajono 
Zedeiko gatvėje buvo tatuiruočių salonas De Rode Draak - „Rau- 
donasis drakonas“. Ten dirbantį tatuiruotoją, Teo Rademakerį, 
visi vadino Tatu Teo. Ta pravardė skambėjo kaip pasityčiojimas, 
nes Amsterdame Rademakeriui buvo lemta amžinai likti Tatu 
Peterio šešėlyje. 

Tačiau nekokia Rademakerio reputacija neatbaidė Viljamo 
Bernso, kuriam Tatu Teo išraižė sunkiai išskaitomą Samuelio 
Šaidto „Mes visi tikime vieną Dievą“ fragmentą, išriestą pusra- 
čiu, ant stuburgalio. Kai kurias natas dengė žodžiai: Wir glauben 
all an einen Gott - tai buvo pati pirma Viljamo Amsterdame 
pasidaryta tatuiruotė. 

Vėliau jį tatuiravo Tatu Peteris, kuris jam ir pasakė, kad Tatu 
Teo darbas nelabai vykęs; Tatu Peteris Muzikantui išbadė iš- 
trauką iš Bacho - Jesu, meine Freude („Jėzau, mano džiaugsme" ). 

Bet jis nepasakojo, kurioje vietoje, tik pareiškė, kad jo darytoje 
tatuiruotėje natos nesigrumia su žodžiais. 

Tikrasis Tatu Peterio, turbūt garsiausio to laiko tatuiruočių 
meistro, vardas ir pavardė - Peteris de Hanas. Jo prarasta koja 
buvo viena iš labiausiai Džeką vaikystėje viliojusių paslapčių; 
mamos nenoras sakyti, kaip Tatu Peteris jos neteko, žadino ber- 
niuko vaizduotę. O pačiai Alisai didžiausią įspūdį darė tai, kad 
Peteris de Hanas tatuiravo Herbertą Hofmaną ir kad tuodu vy- 
rai buvo draugai. 

Tatu Peterio salonas buvo vieno Šv. Olofo take stovinčio 
namo pusrūsyje - taigi Viljamas du kartus darėsi tatuiruotes 
„raudonųjų žibintų“ rajone. Pasak Tatu Peterio, Viljamui Bern- 
sui buvo lemta visą gyvenimą būti paženklintam muzikos žen- 
klais, o Alisa bus visam laikui paženklinta dėl jo. 

Pusrūsyje esančiame salone būdavo labai šilta. Peteris daž- 
nai darbuodavosi nusirengęs marškinius; jis Alisai sakydavo, jog 
tada klientai juo, kaip tatuiruotoju, dar labiau pasitiki. Džeko 
supratimu, tai reiškė, kad klientai negali nesižavėti paties Tatu 
Peterio tatuiruotėmis. 

- Jeigu jau taip, - kartą pasakė Peteriui Alisa, - tai aš gal ne- 
nusirengsiu. 

Džekas iš to padarė logišką išvadą: kadangi mama neturi nė 
vienos tatuiruotės, ji išvis prarastų klientų pasitikėjimą. 

Peteris de Hanas buvo šviesiaodis kūgiškos figūros vyriškis 
maloniu, visada švariai nuskustu veidu ir žvilgančiais atgal nu- 
glostytais plaukais. Jis paprastai mūvėdavo tamsiomis kelnėmis 
ir sėdėdavo atkišęs savo vienintelę koją į laukujes salono du- 
ris - nutrauktos kojos bigę pusiau paslėpęs, atrėmęs į medinį 
suoliuką ar taburetę. Sėdėdamas Tatu Peteris nesikūprindavo; 
jo nugara būdavo tiesutėlė, laikysena kuo puikiausia. Bet Dže- 
kas nė karto nematė jo stovinčio. 

Ar jis vaikšto su ramentais, ar su dviem lazdom; o gal, kaip 
piratas, prisitvirtina medinę koją? Gal atvažiuoja ir išvažiuoja 
invalido vežimėliu? Džekas to nežinojo - jis nė karto nematė 
Peterio nei ateinančio, nei išeinančio. 

Vėliau Džekas išgirs, jog tuomet kaip mokinys kartu su Pete- 
riu dirbo ir jo sūnus, bet Džekas prisimins Tatu Peterio salone, 
be savo mamos, matęs tik dar vieną mokinį. Tai buvo šiurpokas 
vyriškis, vardu Jakobas Brilis. (Galbūt Brilis Džekui padarė tokį 
įspūdį, kad Peterio sūnus tiesiog iškrito jam iš atminties.) 

Jakobas Brilis Roterdame turėjo savo tatuiruočių saloną, bet 
savaitgaliais jį uždarydavo, atvažiuodavo į Amsterdamą ir kiek- 
vieną šeštadienį nuo pusiaudienio iki vidurnakčio dirbdavo 
Tatu Peterio salone. Ištikimi jo klientai stovėdavo eilėje, kad ga- 
lėtų pas jį patekti; visi Brilio gerbėjai buvo uolūs krikščionys. 

Jakobas Brilis buvo mažutis, liesas, bet raumeningas - tikras 
skeletas, o ne žmogus - ir kurdavo tik su religija susijusias tatui- 
ruotes; ypač mėgo Kristaus žengimą į dangų. Ant savo kaulėtos 
nugaros Brilis turėjo Kristaus, iškeliaujančio iš šio pasaulio su 
būriu angelų, paveikslą. Rojų Brilis vaizduodavo tamsų ir debe- 
suotą, bet jo angelai buvo su nuostabiais sparnais. 

Krūtinę Jakobas Brilis patardavo papuošti Kristaus Kan- 
čia - kraujais paplūdusia Išganytojo galva su erškėčių vainiku. 
Krauju būdavo aptekusios ir Kristaus plaštakos, ir pėdos, ir šo- 
nas; Brilis tvirtino, kad kraujas čia labai svarbu. Pačiam Jakobui 
Briliui ant krūtinės buvo ištatuiruota ne tik kruvina Išganytojo 
galva, bet ir Viešpaties maldos žodžiai - „Tėve mūsų . Ant žas- 
tų bei dilbių - Mergelė Marija, Kūdikėlis Jėzus ir dvi Marijos 
Magdalietės - viena su aureole, kita be. Pilvą jis buvo pasili- 
kęs klaikiausiam atvaizdui - iš kapo kylančiam Lozoriui. (Ali- 
sa sakydavo, kad kaip tik dėl to Lozoriaus Briliui vis sutrinka 
virškinimas.) 

| Galėjai pamanyti, kad dviem Marijomis Magdalietėmis pasi- 
puošęs Brilis yra krikščioniškai atlaidus - ypač toms vargo bi- 
telėms, stoviniuojančioms „raudonųjų žibintų rajono tarpdu- 
riuose ir languose. Bet Brilis aiškiai parodydavo, kad smerkia 
prostitutes. Iš tos vietos, kur išlipdavo iš traukinio, iš Centrinės 
stoties, į Šv. Olofo take esantį Tatu Peterio saloną Jakobas Bri- 
lis galėdavo pėsčiomis atkeliauti nepraeidamas nė pro vieną 
prostitutę; tiesą sakant, tiesiausias kelias iš geležinkelio stoties į 
tatuiruočių saloną nėjo per „raudonųjų žibintų rajoną. Tačiau 

Brilis apsistodavo viešbutyje Damo aikštėje, „Krasnapolskyje“. 
(Tais laikais „Krasnapolskis“ buvo gana prašmatnus viešbu- 
tis; tikrai pernelyg prašmatnus tokiam žmogui kaip Brilis.) Ir 
kiekvieną kartą, ar išėjęs iš „Krasnapolskio“, ar sugrįždamas, 
Brilis būtinai pražingsniuodavo visomis „raudonųjų žibintų“ 
gatvėmis - ir kai skubėdavo į darbą Tatu Peterio salone, ir kai 
eidavo atgal. 

Vaikščiodavo Jakobas Brilis taip pat greitai, kaip ir visus kri- 
tikuodavo. „Raudonųjų žibintų“ rajoną į atskiras dalis dalija du 
kanalai; Brilis patruliuodavo abiejų kanalų abiejuose krantuose 
ir dar šalutinėse gatvelėse. Siauriausiais skersgatviais, kur tarp- 
duriuose stovinčias moteris galėjai paliesti ranka, jis pralėkdavo 
kaip įkirptas. Moterys, pamačiusios jį artėjant, traukdavosi jam 
iš kelio. (Džekas manė, jog todėl, kad Brilis sukelia skersvėjį.) 
Kartą Džekas su mama sekė paskui Brilį iš „Krasnapolskio“. 
Juodu niekaip nesuspėjo eiti kartu su tuo mažu žmogučiu; Dže- 
kas būtų turėjęs bėgti, kad nepaleistų jo iš akių. 


„Krasnapolskis“ atrodė pernelyg prašmatnus viešbutis ir Dže- 
kui su Alisa - ne tik Jakobui Briliui, - bet juodu jau iš patirties 
žinojo, kas kartais nutinka, kai apsigyveni pigesniame. „De Ro- 
ode Leeuw“ („Raudonasis liūtas“) buvo Damrako gatvėje, kaip 
tik priešais universalinę parduotuvę, kurioje Džekas sykį kaž- 
kaip atsiskyrė nuo mamos ir sugebėjo kokias penkias ar dešimt 
minučių išbūti pasimetęs. 

„Raudonajame liūte“ Džekui labai patiko žaisti su žiurke, už- 
klupta viešbučio biliardinėje, už lazdų stovo. Džekas pastebėjo, 
kad kai įstatai lazdą viename stovo gale ir gerai pamakaluoji, 
žiurkė išbėga pro kitą galą. 

„Raudonąjį liūtą“ mėgo visokie prekeiviai. Kažkoks ankstes- 
nis to viešbučio gyventojas viename iš Džeko komodos stalčių 
buvo palikęs gerą šūsnį užslėptos marihuanos. Džekas ją rado 
ieškodamas savo apatinių ir panaudojo išsitaršiusiam šienui, 
kuriuo buvo išklota mamos per Kalėdas Kopenhagoje jam do- 
vanota prakartėlė, pakeisti. Taigi Džeko Kūdikėlis Jėzus gulėjo 

kvaišalų guolyje, o Marija su Juozapu, ir karaliai, ir piemenys 
(kartu su įvairiais kitais prakartėlės veikėjais) stovėjo iki kelių 
įsibridę į „žolę“, o ne į šieną, kai Alisa juos aptiko. Prie prakar- 
tėlės ją pritraukė kvapas. 

Alisa pareiškė, kad „De Roode Leeuw“ - ne toks viešbutis, 
kokio jiedviem reikia, tačiau Džekas nematė, kad ji būtų išme- 
tusi marihuaną. Jie persikėlė į „Krasnapolskį“. Ne pirmą kartą 
gyveno viešbutyje ne pagal kišenę, bet šiaip jau, žinoma, nebūtų 
pasirinkę to, kuriame apsistoja Jakobas Brilis. Net žiurkė „Rau- 
donajame liūte“ buvo draugiškesnė negu Brilis. 

O dėl to mėginimo pasekti Jakobą Brilį, einantį per „raudonų- 
jų žibintų“ rajoną, tai Džekas su Alisa jį sekė tik tą vienintelį kar- 
tą. Brilis ne tik kad vaikščiojo per greitai - jam apskritai nepa- 
tiko bendrauti su jais. Paprastai, „raudonųjų žibintų“ gatvėmis 
žingsniuodami į Tatu Peterio saloną ir atgal, Džekas su mama 
žaisdavo savotišką žaidimą. Kaskart stengdavosi eiti vis kitu ke- 
liu; šitaip susipažino su visomis prostitutėmis. Dauguma jų buvo 
draugiškos. Netrukus jau visos žinojo Džeko vardą; o jo mamą 
vadindavo jos, kaip tatuiruotojos, vardu - Dukterimi Alisa. 

Tos kelios tarpduriuose ir languose stovinčios prostitutės, 
kurios į Alisą su Džeku žiūrėjo priešiškai, labai aiškiai tai paro- 
dydavo. Beveik visos tos moterys buvo jau pagyvenusios - Dže- 
kui kai kurios atrodė tokios senos, kad, ko gero, būtų tikusios jo 
mamai į motinas, - bet buvo ir keletas nedraugiškai nusiteiku- 
sių jaunų merginų. 

Viena iš jų net išdrįso Alisai papriekaištauti. 

- Čia ne vieta vaikščioti su vaiku, - pasakė. 

— Man irgi reikia dirbti, - atšovė Alisa. 

Tais laikais dauguma „raudonųjų žibintų“ rajono moterų 
buvo olandės - daugelis jų ne iš Amsterdamo. Jei kokia Amster- 
damo gyventoja norėdavo tapti prostitute, ji galėdavo važiuoti 
į Hagą; moterys iš Hagos ir iš kitų Olandijos miestų, ir kaimo 
mergaitės, atvykdavo į Amsterdamą. (Mažiau apkalbų, kurias | 
turi iškęsti šeima; ne taip gėda.) 

Maždaug tuo laiku į Olandiją ėmė kraustytis šeimos iš Su- 
rinamo. Tūkstantis devyni šimtai septyniasdešimtaisiais „rau- 

donųjų žibintų“ rajone vis dažniau galėdavai pamatyti rudaodę 
moterį. Be to, dar prieš surinamietes ten pasirodė šviesesnio 
atspalvio rudaodės merginos iš Indonezijos - buvusios Nyder- 
landų kolonijos. 

Kartą viena iš tamsesnių rudaodžių, surinamietė, įteikė Dže- 
kui dovanėlę. Džekas labai nustebo, nes anksčiau nebuvo tos 
moters matęs, bet ji žinojo jo vardą. 

Ji sėdėjo lange, ne „raudonųjų žibintų“ rajone, o lyg ir Kors- 
jesporto take arba Bergo gatvėje, kur Džekas su mama nuėjo 
pasiklausinėti apie jo tėvą. Džekas iš pradžių pamanė, kad ta su- 
rinamietė ne gyvas žmogus, o manekenas - ji sėdėjo nė nekrus- 
telėdama, ir šiaip buvo panaši į statulą, - bet staiga ta moteris 
išėjo į gatvę ir padavė jam šokolado plytelę, tokios pat spalvos 
kaip jos oda. 

- Laikiau tau, Džekai, - pasakė. Berniukas iš nuostabos ne- 
teko žado. Mama jam prikišo, kad jis tai moteriai gražiai nepa- 
dėkojo. 


Šiokiadienių rytais, kai Džekas su mama eidavo į Tatu Peterio 
saloną, „raudonųjų žibintų gatvėse paprastai dirbdavo nedaug 
moterų - iš pat ryto jos darbą pradėdavo tik savaitgaliais. Nakti- 
mis, be abejo, šviesdavo visi raudonieji žibintai ir visame rajone 
knibždėte knibždėdavo žmonių; kartais prostitutės, pažįstančios 
Džeką su Alisa ir visada draugiškos, būdavo pernelyg užsiėmu- 
sios, kad galėtų pašaukti juos vardais ar bent jau linktelėti. 

Netgi dar neatėjus pavasariui, kai oras tebebuvo šaltas, mo- 
terys dažniau stovėdavo tarpduriuose negu languose; jos mėgo 
pasišnekučiuoti. Visos avėdavo aukštakulniais bateliais, segėda- 
vo trumpus sijonėlius ir būdavo apsirengusios palaidinukėmis 
arba megztinukais su didžiulėmis iškirptėmis - na, bent jau ne 
nuogos. Ir kadangi jos elgdavosi labai draugiškai - su Džeku, su 
jo motina tai ne visada, - Alisa galėjo šiek tiek pameluoti, nupa- 
sakodama sūnui prostitucijos esmę. 

Tais laikais pas prostitutes galėjai pamatyti besilankančius tik 
vyrus; Džekas pastebėjo, kad tie vyrai atrodo labai nelaimingi, 

kai kas nors juos mato tai darant. Ir kai jie išeina, tai visada 
paskubomis, o ateina, atvirkščiai, iš lėto, dėlioja koją už kojos (ir 
daug kartų praslenka pro prostitutės langą ar duris), kol galiau- 
siai apsisprendžia, pas kurią moterį norėtų apsilankyti. 

Alisa paaiškino, jog taip yra pirmiausia dėl to, kad tie vyrai 
iš prigimties viskuo nepatenkinti ir neryžtingi. O prostitutė, 
kaip Džekui pasakojo mama, yra moteris, duodanti patarimų 
vyrams, kuriems apskritai sunku suprasti moteris - arba vieną 
moterį, pavyzdžiui, savo žmoną. Susigėdę tie vyrai atrodo to- 
dėl, kad žino, jog iš tikrųjų apie tokius svarbius ir asmeniškus 
dalykus turėtų kalbėtis su savo žmonomis ar draugėmis, bet jie 
kažkodėl negali arba nenori to daryti. Jie „užsisklendę“, pareiškė 
Alisa. Moterys jiems - neįmenama mįslė, savo širdis jie ryžtasi 
išlieti tik svetimoms, už pinigus. 

Džekas iš pradžių nesuprato, kas kam moka; paskui mama 
jam paaiškino, kad moka vyrai. Mama tvirtino, kad tai labai ne- 
malonus darbas - klausytis tų nelaimingų vyrų išsipasakojimų. 
Buvo matyti, kad jai gaila prostitučių, todėl ir berniukas jautė 
joms gailestį; o į tuos vyrus Alisa žiūrėjo su panieka, taigi juos 
niekino ir Džekas. 

Tačiau Džeko ir Alisos panieka anaiptol neprilygo Jakobo 
Brilio paniekai. Brilis kone apčiuopiamai bjaurėjosi ir prosti- 
tutėmis, ir jų klientais. Negana to, jis buvo kupinas paniekos 
Džekui ir jo mamai. Alisa sūnui sakė, jog tikriausiai todėl, kad ji 
yra netekėjusi motina, o Džekas - nesantuokinis vaikas. 

Briliui Alisa nepatiko dar ir dėl to, kad buvo tatuiruotoja; jis 
vis burbėjo, kad padori moteris neturėtų grabinėti pusnuogių 
vyrų. Pats Brilis nedarydavo tatuiruočių moterims - nebent ant 
plaštakų ar dilbių, arba ant pėdų ar kulkšnių. Kiek aukščiau bū- 
davo, pasak jo, jau „per aukštai ; bet kurioje kitoje moters kūno 
vietoje - „pernelyg intymu“. 

Moterims, kurios pageidaudavo su religija susijusių tatuiruo- 
čių arba per aukštai, arba pernelyg intymiose kūno vietose, bū-. 
davo patariama kreiptis į Dukterį Alisą, nors Brilis nepalankiai 

nėra tiek religinga, kad galėtų nuoširdžiai tai daryti. 

Alisa piešdavo mažus, dailius kryželius, apkaišytus rožėmis, 
kokius jaunoms moterims patikdavo turėti užslėptus tarp krū- 
tų - tarsi tai būtų kaklo papuošalas, kabantis ant ilgos nemato- 
mos grandinėlės. Ji mokėjo ištatuiruoti ir Nukryžiuotąjį, didu- 
mo sulig žmogaus mente. (Bet gal ne taip baisiai kenčiantį ir 
tikrai ne tokį kruviną kaip Brilio mirštantis Jėzus.) Paprašyta 
ištatuiruodavo ir Išganytojo galvą su erškėčių vainiku, dažniau- 
siai ant žasto arba ant šlaunies; Brilis tą galvą peikdavo, nes Ali- 
sos piešiamas Kristus jam atrodė „pagautas ekstazės“. 

— Gal mano Jėzus jau žengia į dangų, - kartą paaiškino jam 
Alisa. 

Jakobas Brilis tą mintį atmetė grėsmingu mostu. Jis staiga 
priglaudė dilbį sau skersai krūtinės, lyg taikydamasis viršutine 
kaulėtos plaštakos puse suduoti Alisai per veidą. 

- Tik jau ne mano salone, Brili, - sudraudė jį Tatu Peteris. 

— Ne prie Džeko, - tarė Alisa. (Tai jau buvo įprastas jos prie- 
dainis.) 

Brilis pervėrė juos abu tūžmingu žvilgsniu, kokiu paprastai 
nutvilkydavo prostitutes. 

Džekas su Alisa nė karto nematė Jakobo Brilio išeinančio iš 
Tatu Peterio salono; jis iš ten išeidavo kiekvieno šeštadienio vi- 
durnaktį, kai „raudonųjų žibintų“ rajone gyvenimas liedavosi 
per kraštus ir jame vos tilpdavo visi, atkakliai ieškantys svar- 
biausių čia teikiamų paslaugų, - kai dirbdavo visos merginos. 
Vėliau Džekas galvos, kiek laiko sugaišdavo Brilis, kol pagaliau 
parsigaudavo į „Krasnapolskį , praėjęs pro kiekvieną prostitutę 
kiekviename lange ar tarpduryje. 

Arjis niekada nesulėtindavo žingsnių? Nejaugi nė viena mo- 
teris nė karto neprivertė jo sustoti? Ar pragaro kančių atšvaitai 
Brilio akyse išblėsdavo tik kai jis miegodavo? O gal jo sapnuose 
pragaras liepsnodavo dar ryškiau? 

Kadangi Alisa nemėgo šiaip jau labai jaukiame Tatu Pete- 
rio salone dirbti kartu su Jakobu Briliu, dažną šeštadienį Pe- 
teris jai pasiūlydavo parodyti savo talentą Zedeiko gatvėje ir 
galbūt šio to išmokyti „Raudonajame drakone“ įsitaisiusį Teo 
Rademakerį. 

— Vargšas Tatu Teo, - sakydavo Peteris. - Manau, kad šian- 
dien jis mielai pailsėtų. Arba pasimokytų iš Dukters Alisos. 

Daugelio žmonių menkinamas Tatu Teo tikrai nebuvo ter- 
lius; jam tiesiog nepasisekė, kad tame pačiame „raudonųjų ži- 
bintų“ rajone dirbo ir toks puikus meistras kaip Tatu Peteris. 
Rademakeris anaiptol neatrodė toks prastas tatuiruotojas kaip 
Samis Salas ar Trondas Halvorsenas - jam trūko tik sveiko pro- 
to, pasak Alisos, o ne gabumų. Be to, Alisai patiko jaunutis Tatu 
Teo mokinys, Robis de Vitas. Niekam iš aplinkinių nebuvo pa- 
slaptis, kad Robis ją iki ausų įsimylėjęs. 

Taigi Džekas su Alisa sprukdavo kuo toliau nuo Jakobo Bri- 
lio, kai tik galėdavo. (Vargu ar Brilis jų pasigesdavo; jis troško, 
kad jie išvis išsinešdintų.) De Rode Draak Džekui bei jo mamai 
būdavo malonus aplinkos pakeitimas - ten užsukdavo aibės tu- 
ristų, ypač šeštadieniais. Kartais tomis dienomis, jei Tatu Peteris 
turėdavo daugiau klientų, negu juodu su Jakobu Briliu įsteng- 
davo aptarnauti, Peteris pas jį atėjusius žmones kilniaširdiškai 
siųsdavo į „Raudonąjį drakoną“ - perspėjęs, kad kreiptųsi tik į 
Dukterį Alisą. 

Rademakeris tikriausiai jausdavosi dėkingas už suteiktą pro- 
gą papildomai uždirbti, nors jam gal būdavo skaudu girdėti 
naują klientą pageidaujant Alisos. Tatu Teo mėgo Alisą, jai jis 
irgi patiko. Džeko bei jo mamos gyvensena vėl tarytum nusisto- 
vėjo; pirmos savaitės „raudonųjų žibintų“ rajone jiedviem daug 
kuo priminė laimingiausias dienas Kopenhagoje su Tatu Ole ir 
Mergišiumi Madsenu. 

Kaip ir Larsas, Robis de Vitas stengėsi pelnyti Alisos meilę 
itin maloniai elgdamasis su Džeku. Alisai Robis patiko, bet dau- 
giau nieko tarp jų nebuvo. Ir Alisa, ir Robis mėgo Bobą Dilaną; 
juodu drauge pritardavo Dilano dainoms, „Raudonajame dra- 
kone“ nustelbiančioms tatuiravimo mašinėlių birzgimą. Ir Ra- 
demakeris mielai klausydavosi Dilano. Jis Dilaną vadino tikrąja 
pavarde ir visada pasakydavo ją vokiškai - kaip vėliau paaiškės, 
netaisyklingai. 

—- Gal vėl pasiklausom der Zimmerman? - pasiūlydavo 
Tatu Teo, mirktelėdamas Džekui, kurio pareiga buvo uždė- 

ti seno albumo plokštelę. (Vokiškai sakant, žmonės klausosi 
den Zimmerman.) 

Džekui patiko Robiui de Vitui ant smakro styrantis gyva- 
plaukių kuokštas, primenantis Mergišiaus Madseno pastangas 
užsiauginti barzdą. Kadangi Džeko prakartėlės figūros, netgi 
Kūdikėlis Jėzus, vis dar atsidavė kvaišalais, berniukas atpažin- 
davo nuo Robio sukamų cigarečių sklindantį salsvą marihuanos 
kvapą, bet neskaičiavo, kiek kartų mama užtraukdavo „žolės“. Ji 
sakydavo, jog tai padeda jai dainuoti į toną kartu su Bobu. 

Rademakeris pasakojo vieną vasarą dirbęs žvejybiniame laive 
prie Aliaskos krantų; kažkoks „eskimų tatuiruotojas“ jam ant 
krūtinės buvo išbadęs ruonį, o ant nugaros - Kodjako lokį. 

Apskritai Džekas su mama buvo laimingi - bent jau taip at- 
rodė Džekui. 

Jo mama nusiuntė dar vieną atviruką poniai Vikstid. Tuo- 
met Džekas dar nežinojo, jog ponia Vikstid buvo atsiuntusi 
pinigų; kad jie ir toliau gyventų jiedviem pernelyg brangiuose 
viešbučiuose, buvo iš dalies ponios Vikstid sumanymas. Ji pa- 
sirodė esanti labai gera Šventos Hildos mokyklos auklėtinė, ti- 
krai. (Gal ponia Vikstid manė, kad prabangus viešbutis - tokia 
pat šviesesnės Alisos ateities garantija kaip ir škotiško akcento 
atsikratymas.) 

Tame atviruke buvo pavaizduotas vienas iš siaurų Amster- 
damo kanalų; languose bei tarpduriuose stovinčių prostitučių, 
be abejo, negalėjai įžiūrėti. „Džekas siunčia linkėjimus Lotei“, = 
brūkštelėjo Alisa. Vėliau Džekas neprisimins, ar ten dar buvo 
kas nors daugiau parašyta. Prie Lotės vardo jis nupiešė besišyp- 
santį veidelį; ir dar liko pakankamai vietos inicialui Dž. 

— Lotė žinos, kas čia, - patikino Džeką mama. 

Taigi į Torontą iškeliavo atvirukas su linksmu Džeko 
veideliu. 

Bet kas gi atsitiko tam mažam berniukui, kuris, būdamas tre- 
jų, viską įsimindavo taip pat nuosekliai kaip devynerių metų 
vaikas? Kur dingo Džeko gebėjimas išlaikyti atmintyje visokias 
smulkmenas bei laiko tėkmės suvokimas, kuris, kai jam buvo 
ketveri, atrodė kaip vienuolikamečio? 

Tik ne Amsterdame; ten Džekas manėsi su mama išgyvenęs 
gal porą mėnesių, kol juodu galiausiai ryžosi įžengti į Senąją 
bažnyčią ir išgirdo gaudžiant tuos neaprėpiamus vargonus. Iš 
tikrųjų Alisa, žinoma, nedelsė nė savaitės. 


Oude Kerk, Senoji bažnyčia, stovinti pačiame „raudonųjų žibin- 
tų rajono centre, pašventinta berods Utrechto vyskupo, 1306 
metais, yra seniausias Amsterdamo pastatas. Ta bažnyčia nu- 
kentėjo nuo dviejų didžiulių gaisrų, įsiplieskusių 1421 ir 1452 
metais; paskui altorius smarkiai apgadino 1566-aisiais siautėję 
ikonoklastai. 1578-aisiais, kai Amsterdamas oficialiai tapo pro- 
testantų miestu, nuo Senosios bažnyčios buvo nulaupytos viso- 
kios Romos katalikų puošmenos ir ji visa atnaujinta, kad tiktų 
protestantų apeigoms. Sakykla išlikusi nuo 1643 metų, choro 
užtvara - nuo 1681-ųjų. Senojoje bažnyčioje palaidota pirmoji 
Rembranto žmona, be to, ten yra penki antkapiai septyniolikto 
amžiaus olandų jūrų didvyriams atminti. 

Vargonai, kaip ir sakė Karis Vara, neaprėpiami ir labai seni. 
Juos 1726 metais pastatė Kristianas Fateris iš Hamburgo, Vokie- 
tijos. Fateriui prireikė dvejų metų, kad sukonstruotų milžinišką 
ir tikrai gražų keturiasdešimt trijų registrų instrumentą, kuris 
tuoj pat išsiderino, kai tik buvo įjungtas daugiau negu vienas re- 
gistras. Taigi ir tų vargonų ydos atrodė neaprėpiamos - jie vie- 
nuolika metų stovėjo išsiderinę. Galiausiai kažkokiam Miuleriui 
buvo pavesta Faterio vargonus išardyti ir išsiaiškinti, kas juose 
negerai. Miuleris užtruko penkerius metus, kol juos sutaisė. 

Bet Senosios bažnyčios vargonai vis tiek dažniausiai būdavo 
išsiderinę; jie derinami prieš kiekvieną koncertą dėl seno pasta- 
to vidaus temperatūros - Senosios bažnyčios neįmanoma gerai 
prišildyti. 

Ir tądien Senoji bažnyčia dvelkė šalčiu; Džekas su mama 
sėdėjo ant vargonų suolelio greta jaunesniojo vargonininko - 
minkštabūdžio vaikigalio, kuriam dar nereikėjo skustis. Jis, ma- 
tyt, buvo vunderkindas. Pasak Alisos, apie jaunuolio talentą jai 
pasakojo vyresnysis vargonininkas, Jakobas Venderbosas, per- 

nelyg užsiėmęs, kad ištaikytų laiko su ja susitikti. (Venderbosas 
dar grojo vargonais ir Amsterdamo Vesterkerke, ir Harlemo bei 
Delfto bažnyčiose.) Taigi Alisa galėjo pasišnekėti tik su penkio- 
likmečiu jo mokiniu. 

Jaunasis genijus, vardu Fransas Donkeris, prisibijojo Alisos, 
kaip visi tokio amžiaus vaikinukai. Kaip ir Andreasas Breivikas, 
jis kalbėdamas nedrįso pakelti į ją akių. Kiek Džekas suprato, jo 
mama iš persigandusio vunderkindo sužinojo, kad Karis Vara 
klydo manydamas, jog Viljamas priimtas į darbą Senojoje baž- 
nyčioje kaip vargonininkas, - iš tikrųjų jis buvo nusamdytas tik 
tam, kad derintų vargonus. Už šias nuolatines daug pastangų 
reikalaujančias paslaugas Viljamui būdavo leidžiama pratintis 
groti tuo milžinišku instrumentu. Fransas Donkeris Džekui ir 
Alisai pasakojo, jog tai tikrai ypatingi vargonai - „ir nuostabūs, 
ir sudėtingi ; ir Viljamas ne tik kad suderindavo juos geriau, 
negu kas galėjo prisiminti, - visų dėmesį traukė ir liūdnai pa- 
garsėjęs jo muzikavimas. (Džeko dėmesį išblaškė kūdikių pu- 
dros kvapas, ir jis visiškai susipainiojo.) 

— Aš labai gerbiu Viljamą - kaip vargonininką, - šnekėjo jau- 
nasis Donkeris. 

— Maniau, kad jis dabar tik vargonų derintojas, - tarė Alisa. 

Fransas Donkeris nuleido tuos žodžius negirdomis. Jis kuo 
rimčiausiai paaiškino, kad Senojoje bažnyčioje nuolat kas nors 
vyksta, nuo ankstaus ryto iki pat nakties. Be pamaldų ir choro 
repeticijų, čia dar būna ir visokių viešų kultūros renginių, daž- 
niausiai vakarais, - ne tik koncertų bei rečitalių, bet ir įvairiau- 
sių paskaitų bei poezijos skaitymų. Nebūtų gerai, jeigu ilgokai 
trunkančiomis Senosios bažnyčios darbo valandomis kas nors 
derintų vargonus. 

— Tai kada jis tai darydavo? - paklausė Alisa. 

— Na... - Jaunasis Donkeris lyg sudvejojo. Gal jis pasakė: — 
Viljamas vargonus imdavo derinti tik po vidurnakčio. O groti 
dažniausiai pradėdavo antrą ar trečią nakties. 

— Vadinasi, grodavo tuščioje bažnyčioje? - tarė Alisa. 

— Na... - vėl tarytum nesiryžo pasakoti Fransas Donkeris. Dže- 
ką jau pjovė nuobodulys, mintys klaidžiojo kažkur kitur, bet jis 

manėsi išgirdęs Donkerį sakant: - Oude Kerk - labai didelė baž- 
nyčia, labai aidus pastatas. Reverberacijos trukmė čia - penkios 
sekundės. - Vunderkindas žvilgtelėjo į Džeką ir paaiškino: - Tai 
laikas, per kurį tavo grojamos muzikos aidas sugrįžta pas tave. 

— O, - murmtelėjo berniukas; jį ėmė miegas. 

Jaunasis Donkeris niekaip negalėjo liautis jį mokęs: 

— Bachas tavo tėčio mėgstamiausias tokatas sukūrė atsižvelg- 
damas į didelės erdvės poveikį. Erdvėje muzika sklinda... 

— Gana apie tą muziką, - pertraukė jį Alisa. - Tai jis grodavo 
tuščioje bažnyčioje? 

— Na... 

Visa kita buvo sunkoka suprasti ir Alisai, o ketverių metų 
vaiko galvelėje tai išvis netilpo. Jei reverberacijos trukmė Se- 
nosios bažnyčios viduje yra penkios sekundės, tai po kiek lai- 
ko vargonų muzikos aidas, kai būdavo grojami dramatiškiausi 
Bacho kūriniai, - pavyzdžiui, jo Tokata d-moll, - pasiekdavo 
prostitutes jų kambarėliuose Oudekerkspleine, pasagos formos 
gatvėje, einančioje palei Senąją bažnyčią? (Galbūt po šešių ar 
septynių sekundžių? O gal ir prostitutės jį išgirsdavo po penkių 
sekundžių?) 

Lauke vargonų muzika tikriausiai skambėdavo ne taip gar- 
siai, tačiau antrą ar trečią valandą nakties, kai šurmulys „rau- 
donųjų žibintų“ rajone pritildavo, šaltame žiemos ore garsas, 
matyt, sklisdavo toli už Oudekerkspleino. Moterys, dirban- 
čios siauriausioje, šlykščiausioje gatvelėje, - čia pat esančiame 
Trompeterio take, - turbūt irgi puikiai girdėdavo Viljamą Bern- 
są grojant savo numylėtąjį Hendelį ar itin mėgstamą Bachą. Gal 
netgi anapus kanalo, kitoje Oudezeids Forburgvalio pusėje, jo 
galėdavo klausytis tarpduriuose tebestovinčios prostitutės. 

- Tokiu laiku daugelis vyresnių prostitučių jau rengiasi eiti 
namo - jos baigia darbą, - drebančiu balsu suvapėjo Fransas 
Donkeris - tarsi baimindamasis, kad tokių dalykų gal nevalia 
pasakoti „prie Džeko“. (Donkeris nežinojo, kad Džekas mano, 
jog prostitutės yra tik nenuilstančios patarėjos, mėginančios pa- 
čius niekingiausius vyrus išmokyti to, ką jiems reikėtų išmanyti 
apie moteris.) 

Tais laikais „raudonųjų žibintų“ rajone buvo daug pagyvenu- 
sių prostitučių - netgi pradėjusių septintą dešimtį - ir nemažai 
jų dirbo pirmame aukšte esančiuose kambarėliuose aplink Se- 
nąją bažnyčią. Vyresnes rajono moteris gal greičiau sujaudin- 
davo bažnytinė muzika, nors Donkeris turėjo pripažinti, kad ir 
kelios jaunos prostitutės tapo pernakt išsėdinčiomis Bacho ir 
Hendelio mėgėjomis. 

- Ar tu nori pasakyti, kad prostitutės ateidavo čia klausytis, 
kaip jis groja? - paklausė Alisa. 

Fransas pasimuistė ant vargonų suolelio; lygiu odiniu sėdy- 
nės paviršiumi slystelėjo į vieną pusę, paskui į kitą. („Vėl tas 
kūdikių pudros kvapas“, - galvojo Džekas.) 

Po daugelio metų kūdikių pudros kvapas Džekui primins 
prostitutes; jis mintyse matys tas pavargusias moteris, nusiva- 
lančias makiažą ir kabinančias darbo drabužėlius į nedideles 
sienines spintas. Jos neavėdavo aukštakulnių batelių ir nesegė- 
davo trumpų sijonukų, kai eidavo namo - ir kai iš ryto arba 
po pietų skubėdavo į darbą. Jų gatviniai drabužiai buvo mėlyni 
džinsai arba senos laisvos kelnės; auliniai ar šiaip masyvūs batai, 
galima sakyti, beveik be kulnų; be to, tos moterys paprastai vil- 
kėdavo figūros nepagražinančiais, bet iš pažiūros šiltais paltais 
ir nešiodavo veltines skrybėles. Jos neatrodydavo kaip prostitu- 
tės, tik kad būdavo antra ar trečia valanda nakties, o kokia gi dar 
moteris tokiu laiku galėtų viena vaikštinėti po miestą? 

Kuo vargonų muzika taip pakerėjo tas moteris, kad jos lyg“ 
įkalintos „raudonųjų žibintų“ rajone užtrukdavo dar bent vieną 
ar dvi valandas? Fransas Donkeris pasakojo, kad Senojoje baž- 
nyčioje dažniausiai sėdėdavo keliolika moterų ir daugelis jų iš- 
eidavo tik kai Viljamas liaudavosi grojęs, neretai tik ketvirtą ar 
penktą valandą ryto, kai Senojoje bažnyčioje būdavo labai šalta. 

Taigi Viljamas Bernsas rado klausytojų - jis grojo prosti- 
tutėms! 

- Jos tikrai suprato, ko jis vertas, - toliau šnekėjo jaunasis 
genijus - taip autoritetingai, kaip šneka tik vunderkindai arba 
pamišėliai. - Kartais ir aš atsikeldavau paryčiais ir ateidavau 
paklausyti, kaip jis groja. Kaskart čia būdavo vis daugiau mote- 

rų. Jis - puikus muzikantas. Bachą ir Hendelį Viljamas gali grot 
užsimerkęs. 

— Gana apie tą muziką, - vėl pertraukė Donkerį Alisa. - Sa- 
kyk, kas atsitiko. 

— Berods viena iš moterų parsivedė jį namo... tiesą sakant, 
ne viena. 

Bet čia buvo ne tai, kas atsitiko, arba dar ne viskas. (Šį kartą 
Džekas negalėjo susikaupti dėl nelemtos kūdikių pudros.) 

Senosios bažnyčios administracijai turbūt atrodė, jog tai ne- 
padoru, - kad Viljamas groja prostitutėms, ką jau kalbėti apie 
bendravimą su jomis. Šiaip ar taip, tai juk bažnyčia. Jis tikriau- 
siai buvo išmestas iš darbo, ar panašiai. Ir tada prostitutės - bent 
jau kelios iš vyresnių - pakėlė triukšmą. Visaip reiškė protestą. 
Amsterdame demonstracijų niekada netrūko. Pro „Krasnapols- 
kio“ langus Džekas su Alisa matė nemažai mitingų Damo aikš- 
tėje. Tai buvo hipių laikai. Alisa nuolat tatuiruodavo visokius 
taikos simbolius ir (dažnai ir vaikinų, ir merginų lyties organų 
srityje) lėkštą to laikotarpio devizą: Mylėkis, o ne kariauk. Keli iš 
jų matytų žmonių sambūrių neabejotinai buvo demonstracijos 
prieš karą Vietname. 

Galbūt „raudonųjų žibintų rajono prostitutės palaikė Vilja- 
mą ir priglaudė jį kaip savą. 

- Jos į jį žiūrėjo kaip į persekiojamą menininką, - pasakė 
Fransas Donkeris. - Kai kurios taip pat Žiūri ir į save. 

O dėl to, kur dabar yra Viljamas, tai jaunasis genijus pažvelgė 
į Džeką, ne į Alisą, kai tarė: 

— Turėsite paklausinėti prostitučių. Aš pradėčiau nuo 
vyresnių. 

Alisa žinojo, su kuriomis prostitutėmis reikėtų pasišnekėti. 
Dauguma jų, bet ne visos, atrodė pagyvenusios; tai buvo kaip tik 
tos rajono moterys, kurios elgėsi itin nedraugiškai. 

— Ačiū, kad skyrei mums laiko, - padėkojo Alisa jaunesniajam 
vargonininkui. Ji atsistojo nuo suolelio ir ištiesė ranką Džekui. 

— Gal norite, kad jums ką nors pagročiau? - paklausė Fransas 
Donkeris. Džeko mama jau tempė sūnų prie siauros laiptinės. 
Jie buvo tarsi kokioje galerijoje užpakalinėje Senosios bažnyčios 

dalyje, virš parapijiečių ir jų nematomi; dar aukščiau į viršų kilo 
gal dvidešimties ar daugiau pėdų ilgumo vargonų vamzdžiai. 

— Pagrok, ką groja Viljamas, jei nori, - atsakė Alisa jaunajam 
vargonininkui. Ji neketino pasilikti ilgiau ir pasiklausyti. 

Su mama jau išeidamas, Džekas dar pamatė Donkerį barstant 
oda aptrauktą suolelį kūdikių pudra. Tai tikrai kūdikių pudros 
kvapas! Visas pudruotas buvo ir vunderkindo kelnių užpakalis. 
Taip jaunasis vargonininkas ant suolelio greičiau slysčiojo į šo- 
nus. Jis nebūtų galėjęs pasiekti viename ir kitame gale esančių 
trimis eilėmis išdėstytų klavišų glotniu odos paviršiumi neslidi- 
nėdamas iš kairės į dešinę ir atgal. 

Nuo klaviatūros aukštyn ėjo medinis frontonas; medyje žio- 
jėjo daugybė pragręžtų skylių - kur buvo iškritusios ar išlupinė- 
tos žalvarinės jungiamosios detalės. Be savo natų, vargoninin- 
kas galėjo matyti tik vitražą. Viskas aplink Donkerį buvo sena ir 
aptriušę, tačiau tai nebeatrodė svarbu, kai jis ėmė groti. 

Alisa nespėjo laiku ištrūkti iš Senosios bažnyčios. Sodrus 
skambesys, tobula tonų kaita, antifona ir rezonuojantis aidas - 
Bacho Tokata ir fuga d-moll - griūte užgriuvo juos, kai jie lipo 
laiptais. Džekas ilgai atsimins medinį turėklą vienoje įvijų laiptų 
pusėje. Kitoje pusėje vietoj turėklo buvo vaškuota virvė, deginto 
cukraus spalvos; stora kaip suaugusio vyro riešas. 

Juodu išsvirduliavo iš laiptinės lyg apsvaiginti kurtinamo 
gaudesio. Alisa norėjo greičiau sprukti iš bažnyčios, bet ne ten. 
pasuko. Jie atsidūrė centrinėje navoje, priešais altorius; dabar 
juos iš visų pusių supo nežmoniškas griausmas. 

Kur paprastai sėdi parapijiečiai, pačiame tos bažnyčios dalies 
viduryje, spietėsi priblokštų turistų grupė. Jų gidas atrodė nete- 
kęs žado vidury sakinio - taip ir stovėjo išsižiojęs, tarsi Bachas 
būtų veržęsis iš jo. Kad ir ką jis ten pasakojo, buvo aišku, kad 
pabaigs tik kai nutils tokata ir fuga. 

Lauke, Oudekerkspleine, blausioje pavakario šviesoje, muzi- 
kos klausėsi languose bei tarpduriuose stovinčios prostitutės. 
Jos neabejotinai žinojo, kokį kūrinį Donkeris groja; tikrai buvo 
daug kartų girdėjusios Bacho Tokatą ir fugą d-moll paryčiais. Iš 


KOL TAVE RASIU 121 


nelabai patenkintų prostitučių veidų Džekas ir jo mama supra- 
to, kad Viljamas šį kūrinį groja geriau negu jaunasis Fransas. 

Džekas su Alisa nuskubėjo tolyn. Buvo ne laikas ko nors klau- 
sinėti tas nedraugiškai nusiteikusias moteris - tik jau ne dabar, 
kai skamba ši muzika. Kurtinamas garsas sklido paskui juos iki 
Varmustrato; šventasis Dievo griausmas persekiojo ir einančius 
pro policijos nuovadą. Tik nuskuodę daugiau negu pusę kelio į 
Šv. Olofo take esantį Tatu Peterio saloną juodu nebegirdėjo tų 
neaprėpiamų vargonų gaudesio. 

Ar Viljamo, kaip vargonininko, karjera jau eina į pabaigą? Ar 
jis tik derina vargonus, praktikuojasi, bet negroja viešai - arba 
groja tik labai jau neįprastu laiku nerafinuoto skonio klausyto- 
joms? O gal tai iš tikrųjų ypatinga garbė - tiesiog girdėti tuos 
neaprėpiamus Senosios bažnyčios vargonus? 

Tai buvo išties didingas ir šventas gaudesys. Jis vertė netgi 
prostitutes, kurios šiaip jau nieko nenori daryti nemokamai, vi- 
siškai jam atsiduoti - tiesiog klausytis. 


7 
Irgi ne pakeliui 
Co 


ūkstantis devyni šimtai trisdešimt devintų metų lapkričio 

devintą dieną Leitas patyrė pirmą vokiečių antskrydį. Uos- 
tas nenukentėjo, bet Alisos mama sausakimšoje priešlėktuvinėje 
slėptuvėje persileido. „Štai tada aš ir turėjau gimti“, - sakyda- 
vo Alisa. 

Jeigu ji būtų gimusi „tada ,jos motina gal nebūtų mirusi gim- 
dydama, be to, Alisa gal nebūtų susipažinusi su Viljamu Bern- 
su - ojeigu jie ir būtų susitikę, jai būtų buvę tiek pat metų kiek 
ir jam. „Taigi būčiau atsispyrusi jo Žavesiui', - tvirtino ji. (Dže- 
kas kažkodėl tuo abejojo, netgi būdamas mažas.) 


Berniukas užmiršo iš Surinamo kilusios prostitutės vardą - tos, 
kuri jam arba Korsjesporto take, arba Bergo gatvėje davė šoko- 
lado plytelę, tokios pat spalvos kaip jos oda, - bet jis puikiai pri- 
siminė, kad tos dvi gatvelės, tarp Singelio ir Herengrachto, ėjo 
tolėliau nuo „raudonųjų žibintų“ rajono - iki jų buvo gal dešimt 
ar penkiolika minučių kelio pėsčiomis - ir atrodė, jog tai tiesiog 
gyvenamųjų namų kvartalas, ne toks aptriušęs. 

O dėl gandų apie Viljamą, paskatinusių Alisą pasiklausinėti 
ten, tai kreiptis į Dviratininką, dėdę Geritą, Alisai patarė arba 

Blondinė Nelė, arba Juodoji Lola. Juodoji Lola buvo pagyvenusi 
baltaodė moteris juodais kaip degutas dažytais plaukais, o dėdė 
Geritas - niurzgus senukas, dviračiu važinėjantis nupirkti, ko 
reikia prostitutėms. Jis vežiojosi sąsiuvinį, kuriame moterys su- 
rašydavo, ko norėtų priešpiečiams ar šiaip užkąsti. Dėdė Geritas 
reikšdavo nepasitenkinimą, jei kuri mergina per daug visko už- 
siprašydavo, be to, jis nepriimdavo užsakymų nupirkti tamponų 
ar prezervatyvų. (Gal prostitutės turėjo ir kokį kitą pasiunti- 
nį, aprūpinantį jas tamponais ir prezervatyvais, bet Džekas su 
mama nė karto jo nematė.) 

Moterys be paliovos erzino dėdę Geritą. Kartais jis, norėda- 
mas nubausti už šaipymąsi, vienai ar kitai prostitutei nieko ne- 
bepirkdavo - paprastai tik porą dienų. Viena liesa kaip skiedra 
prostitutė, vardu Saskija, įprato prašyti Alisos su Džeku, kad jie 
nupirktų jai sumuštinį. Saskija buvo nežmoniškai raji mergi- 
na ir dėdė Geritas nuolat ant jos pykdavo. Ji duodavo Džekui 
arba jo mamai pinigų už raguolį su kumpiu ir sūriu beveik kiek- 
vieną kartą, kai tik juos pamatydavo. Vėl eidami pro šalį, Dže- 
kas su Alisa užnešdavo Saskijai sumuštinį - jeigu ji nebūdavo 
su klientu. 

Kadangi Saskija buvo populiari prostitutė, Džekas suvalgė 
daugybę raguolių su kumpiu ir sūriu. Alisa mielai nupirkdavo 
Saskijai sumuštinį ir už savo pinigus. Kaip ir daugelis kitų „rau- 
donųjų žibintų“ rajono moterų, Saskija turėjo ką papasakoti, o 
Alisa buvo gera klausytoja - na, ji mokėjo išklausyti moteris. 
(Prostitutės, galinčios pripasakoti visokių liūdnų dalykų, berods 
įžvelgė tą Alisos būdo bruožą, gal todėl, kad matė, jog ir jos pa- 
čios gyvenimo istorija liūdnoka.) 

Saskijos praeityje buvo du vyrai. Pirmas tos vargšės merginos 
skriaudikas buvo klientas, kuris apdegino ją kambarėlyje Blu- 
do gatvėje. Mėgino padegamuoju skysčiu aplieti jai veidą, bet 
Saskija spėjo dešiniu dilbiu prisidengti akis bei nosį; ji smarkiai 
apdegė, tačiau tik nuo riešo iki alkūnės. Kai žaizda užgijo, Saski- 
ja pasipuošė nudegimo rando sudarkytą ranką apyrankėmis. 
Stovėdama savo kambarėlio tarpduryje, ji ištiesdavo tą ranką į 

Bludo gatvę ir žvangindavo apyrankes. Tai patraukdavo dėme- 
sį - turėdavai į ją pažvelgti. Saskija šitaip prisiviliodavo aibes 
klientų. 

Ji atrodė pernelyg liesa, kad galėtum ją pavadinti gražia, - be 
to, šypsodamasi galimiems klientams ji niekada nepraverdavo 
burnos, nes jos buvo nekokie dantys. 

— Gerai, kad prostitutėms nereikia bučiuoti klientų, - kartą 
pasakė Saskija Džekui, - nes niekas nenorėtų bučiuotis su ma- 
nimi. - Ji plačiai nusišypsojo berniukui, rodydama savo nuski- 
lusius dantis ir tuščius tarpus. 

— Gal ne prie Džeko... - įspėjo ją Alisa. 

Saskija buvo beprotiškai patraukli, su tomis žvangančiomis 
apyrankėmis ant vienos rankos, - kairė jos ranka, neapdegusi, 
būdavo plika. Gal vyrai manydavo, kad ji - moteris, netvardanti 
savo jausmų; o gal juos traukdavo nematomos jos žaizdos, giles- 
nės negu nudegimo randas ant rankos. Jos akyse galima buvo 
įžvelgti skausmą, tarsi tebeliepsnojančią ugnį. 

Antras Saskijos dviejų vyrų istorijos veikėjas buvo klientas, 
kuris ją sumušė, nes ji nenusimovė apyrankių. Prisiklausęs kal- 
bų, kad ji apdeginta, jis norėjo pamatyti randą. (Džekas tuomet 
pamanė, kad tam vyriškiui tikriausiai dar labiau reikėjo gero pa- 
tarimo negu įprastiems prostitučių klientams.) 

Saskija taip klykė, kad keturios kitos Bludo gatvės moterys ir 
dar trys merginos, dirbusios už kampo, Oudezeids Achterburg- 
valyje, išgirdusios atlėkė jos gelbėti. Jos ištempė vyriškį, kuriam 
žūtbūt reikėjo patarimo, į Bludo gatvę ir ten pliekė, tvatijo dra- 
bužių pakabais, daužė kanalizacine pompa - kol galiausiai viena 
iš moterų pataikė jam tiesiai į galvą metaliniu bidė kamščiu ir 
kaip reikiant sukruvino. Jis buvo kone be sąmonės ir jau klie- 
dėjo, vis dar negavęs jokio patarimo, kai atvažiavo policija ir jį 
išsivežė. 

- Čia ir buvo tai, kas atsitiko tavo dantims? - paklausė Saski- 
jos Džekas. 

- Taip, Džekai, - linktelėjo ji. - Savo randą rodau tik tiems 
žmonėms, kurie man patinka. Gal ir tu su mamyte norėtum pa- 

- Žinoma, - atsakė berniukas. 

— Tik jeigu neapsunkinsim... - pridūrė Alisa. 

— Ne, visai ne, - tarė Saskija. 

Ji įsivedė juos į savo kambarėlį, uždarė duris ir užtraukė užuo- 
laidas, tarytum Džekas su mama būtų buvę jos klientai. Dže- 
kas nustebo pamatęs, kiek mažai tame kambarėlyje baldų - tik 
viengulė lova ir naktinis staliukas. Šviesa neryški - degė tik vie- 
na lempa su raudonu stikliniu gaubtu. Sieninė spinta buvo be 
durų; joje kabėjo beveik vien apatiniai ir rimbas, kokiais pliauk- 
ši liūtų tramdytojai. 

Tiesa, ten dar buvo kriauklė ir baltas emaliuotas stalelis, kokį 
gali tikėtis pamatyti ligoninėje ar gydytojo kabinete. Ant stalelio 
pūpsojo didelė krūva rankšluosčių, vienas iš jų buvo patiestas 
ant lovos - Džekas pamanė, jog dėl viso pikto, jei vyrai, atėję 
prašyti patarimo, vilkėtų šlapiais drabužiais. Daugiau nebuvo 
kur sėstis, tik ant lovos; Džekui dingtelėjo, jog tai labai neįprasta 
vieta patarinėti ar klausytis patarimų, tačiau Saskijai tai, matyt, 
atrodė visiškai normalu; atsisėdusi ant lovos, ji pakvietė Džeką 
su Alisa įsitaisyti šalia. 

Paskui vieną po kitos nusimovė apyrankes ir padavė Džekui. 
Raudonoje stikliniu gaubtu pridengtos lempos šviesoje berniu- 
kas ir jo mama apžiūrėjo susiraukšlėjusį, tarsi dar nesugijusį 
Saskijos rando paviršių, panašų į nuplikytos vištos kaklą. 

— Nebijok, Džekai - gali paliesti, - tarė Saskija. Jis nenoriai 
palietė. 

— Skauda? - paklausė. 

— Dabar jau ne, - atsakė Saskija. 

— O dantis tebeskauda? - dar pasidomėjo berniukas. 

— Tų, kurių nebeturiu, neskauda, Džekai.: 

Ji leido jam vėl po vieną užmauti jai apyrankes; jis stengėsi jų 
nesumaišyti, mauti nuo didžiausios iki mažiausios. 

Kas galėjo atsisakyti atnešti tai liesai, alkanai merginai su- 
muštinį? Džekas niekino dėdę Geritą, Dviratininką, už tai, kad 
jis nuolat pyksta ant Saskijos ir nieko jai neperka. Tačiau kapri- 
zingasis prostitutes aptarnaujantis senukas taip elgėsi dėl savų 
priežasčių. Paryčiais jis dažnai pastatydavo dviratį prie Seno- 

sios bažnyčios; neretai tylomis įsmukdavo į kurį nors klauptą 
ir klausydavosi pakilios muzikos. Dėdė Geritas buvo Viljamo 
Bernso gerbėjas. O Saskija gal ne. 

— Turėtum pasišnekėti su Femke, - pasakė Dviratininkas Ali- 
sai. - Aš patariau Viljamui kreiptis į ją! Femkė žino, kas būtų 
geriausia berniukui! 

Džekas nesuprato, ką visa tai reiškia, tačiau matė, kad dėdė 
Geritas pyksta ir ant jo mamos. Džekas su mama stovėjo Štofo 
take, kai Dviratininkas nuvažiavo. Jis pasuko už kampo ir toliau 
mynė pedalus pro Casa Rosso, kur buvo rodomi pornografiniai 
filmai ir erotiniai spektakliai, - bet Džekas, žinoma, nė nenutuo- 
kė, kas tai yra. (Manė, kad gal irgi koks nors patarinėjimas.) 

Viename tarpduryje Štofo tako gale įsitaisiusi prostitutė buvo 
vardu Elsė. Džekui ji atrodė maždaug jo mamos amžiaus, arba 
tik truputį vyresnė. Ji visada elgdavosi labai draugiškai. Buvo 
užaugusi kaime, ūkininko sodyboje. Elsė Džekui ir jo mamai 
pasakojo, jog beveik tikisi kada nors „raudonųjų žibintų“ rajone 
išvysianti savo tėvą ar brolius. Argi jie nenustebtų, pamatę ją 
lange arba tarpduryje? Ji sakė, kad nesikviestų jų į vidų. (Džekas 
pamanė, kad jiems, matyt, nieko neįmanoma patarti.) 

— Kas ta Femkė? - paklausė Džekas mamos. 

Elsė tarė: 

— Aš tau papasakosiu Femkės gyvenimo istoriją. 

— Gal ne prie Džeko, - suabejojo Alisa. 

— Užeikit pas mane ir pažiūrėsim, ar aš sugebėsiu pasakoti 
gražiai, kad galėtų klausytis ir Džekas, - pasiūlė Elsė. Kaip vėliau 
paaiškėjo, arba Elsė, arba Alisa Femkės istoriją papasakojo taip, 
kad berniukas visiškai susipainiojo. 

Elsė visada būdavo su labai šviesiu, platinos spalvos, peruku. 
Džekas nė karto nematė tikrųjų jos plaukų. Kai ji stambia ranka 
apkabindavo Džeką per petukus ir prisitraukdavo jo veidelį sau 
prie klubo, jis jausdavo, kokia ji stipri - tikra kaimietė. O Elsės 
biustas ir įspūdinga iškirptė buvo kaip operos dainininkės; jos 
krūtys styrojo valdingai atsikišusios į priekį nelyginant didžiu- 
lio laivo pirmgalis. Kai tokia moteris siūlosi papasakoti istoriją, 
verta paklausyti. 

Bet netrukus Džeko dėmesį atitraukė kiti dalykai; jis nustebo 
pamatęs, kad Elsės kambarys beveik toks pat kaip Saskijos. Ir 
čia daugiau nebuvo kur sėstis, tik ant lovos, ant kurios gulėjo 
patiestas rankšluostis; taigi jie visi trys ten ir susėdo. Alisa be 
reikalo nuogąstavo, kad Femkės istorijos gal negalima pasakoti 
„prie Džeko“. Berniuką tiesiog pakerėjo prostitutės kambarys 
ir milžiniškos jos krūtys. Džekas nelabai suvokė, ką Elsė šneka 
apie Femkę, kurią jis manė esant lyg ir naujokę patarinėjimo 
versle. Kita vertus, kad ir kaip keista, Femkė buvo piniginga kaž- 
kokio Amsterdamo advokato buvusi žmona. Gal juodu seniau 
kaip partneriai dirbo vienoje teisinių paslaugų firmoje? Džekas 
nugirdo tiktai kažką apie teisininkų šeimos verslą. O paskui rei- 
kalai komplikavosi: Femkė sužinojo, kad jos vyras dažnai lanko- 
si pas aukštesnio lygio prostitutes Korsjesporto take ir Bergo ga- 
tvėje. Ji buvo ištikima žmona, bet pasistengė, kad jos olandiškos 
skyrybos įeitų į istoriją ne tik dėl priteistų alimentų. 

Femkė nusipirko kambarį gerai matomoje vietoje, kampi- 
niame Bergo gatvės ir Herengrachto name; tai buvo neįpras- 
tas prostitutės kambarys - su langu pusrūsio aukšte, be to, prie 
durų reikėdavo palypėti laipteliais žemyn. Ir tarpduris, ir lan- 
gas buvo žemiau šaligatvio, todėl praeiviai iš viršaus žiūrėdavo į 
prostitutę, matomą ir iš pravažiuojančių automobilių. 

Ar Femkė buvo taip įsiutusi, kad nusprendė nusipirkti pros- 
titucijai tinkamą kambarį ir išnuomoti jį kokiai nors dirban- 
čiai prostitutei - taigi galiausiai gauti pelno iš niekingo verslo, 
suardžiusio jos santuoką? O gal ji sumanė iškrėsti dar baisesnį 
pokštą? Tai, kad pati Femkė pasirodė pusrūsio lange bei tarp- 
duryje Bergo gatvėje ir kad keletas pirmųjų jos klientų buvo jos 
buvusio vyro verslo partneriai, - su keliais. iš tų džentelmenų 
juodu netgi bendraudavo viešuomenėje, - trenkė kaip perkūnas 
iš giedro dangaus. (Pačiai Femkei tai, matyt, nebuvo netikėta - 
ji seniai žinojo, kad daugumai vyrų atrodo patraukli, gal tik ne 
buvusiam sutuoktiniui.) 

Kitos Korsjesporto tako ir Bergo gatvės prostitutės į jos pasi- 
rodymą reagavo įvairiai. Daugelis žavėjosi tokia vieša jos perga- 
le prieš buvusį vyrą ir vertino tai, kad Femkė tapo kovotoja dėl 

prostitučių teisių, - šiaip ar taip, ji buvo moteris, į kurios įsiti- 
kinimus, visada drąsiai reiškiamus, turėjo būti atsižvelgiama, — 
nors ji pati nebuvo tikra prostitutė, bent jau kai kurių merginų 
(ir Elsės) supratimu. 

Femkei tikrai nereikėjo pinigų; ji galėjo būti išranki, ir buvo. 
Daug galimų klientų ji pavarydavo šalin - tokio malonumo mo- 
terys, dirbančios „raudonųjų žibintų“ rajone, ir netgi prostitu- 
tės, stovinčios languose bei tarpduriuose Korsjesporto take ir 
Bergo gatvėje, nedrįso nė įsivaizduoti. Negana to, Femkės pava- 
ryti klientai jausdavosi pažeminti. Tie, kurie būdavo atėję pirmą 
kartą, galbūt manydavo, kad juos gali atstumti visos prostitutės. 
Kelios Bergo gatvėje šalia Femkės įsikūrusios sekso darbuoto- 
jos tvirtino, kad ji atvirai kenkia jų verslui. Femkė ne tik kad 
buvo geidžiamiausia tos gatvės prostitutė, - kai ji paniekinda- 
vo klientą, matant visoms tarpduriuose ir languose stovinčioms 
kaimynėms, būdavo aišku, kad susigėdęs vyriškis pageidaujamų 
paslaugų ieškos kitoje gatvėje. (Nenorės būti su moterimi, ma- 
čiusia, kaip Femkė jį atstūmė.) 

Tačiau ji turėjo ir sąjungininkių - ypač tarp vyresnių prosti- 
tučių. O užtikusi Senojoje bažnyčioje tuoj po vidurnakčio susi- 
rinkusias kitas muzikos mėgėjas, Femkė su kai kuriomis itin ar- 
timai susidraugavo. (Ar Džekas klydo manydamas, kad ir choro 
giedotojos, ir prostitutės prie to pereidavo tarsi savaime - na, 
įsimylėdavo vargonininką todėl, kad patikdavo jo muzika?) 

Vertindamas Femkę pagal tai, kaip ji atkeršijo buvusiam vy- 
rui, galėjai susidaryti nuomonę, kad jos prisirišimas prie Vilja- 
mo Bernso buvo savininkiškesnis. Bet Femkė tiesiog džiaugėsi 
jo muzika ir bendravimu su juo. Išsilaisvinusi, atitrūkusi nuo 
buvusio vyro, ji atrado kitokią meilę - sielų giminystę su mo- 
terimis, parduodančiomis kūnišką meilę už pinigus ir kai kam 
ją dovanojančiomis. Jei ne viena iš muzikos mėgėjų, klausiusių, 
kaip Viljamas vargonuoja Senojoje bažnyčioje, „parsivedė jį 
namo , tai kiek jų patarinėjo jam nemokamai? 

Daug vėliau Džekas vis galvos, ar tos „raudonųjų žibintų“ 
prostitutės buvo didžiausia jo tėvo pergalė. O gal moterys, pa- 

tarinėjančios vyrams už pinigus, nebūna linkusios švaistytis pa- 
tarimais, kai bendrauja su tais retai sutinkamais vyrais, iš kurių 
neima užmokesčio? 

Ketverių metų berniukui ta istorija pasirodė labai paini. Kita 
vertus, gal tiktai keturmetis vaikas ir galėjo ja patikėti. 


Paini ar ne, tai buvo Femkės istorija, maždaug tokia, kokią pa- 
pasakojo Elsė, - šiek tiek pakitusi (kaip pakinta viskas) bėgant 
laikui, ir dar dėl to, kad Alisa ją Džekui metai iš metų vis perpa- 
sakodavo. Kai berniukas su mama nuėjo pas Femkę į jos kam- 
barį Bergo gatvėje, buvo aišku, kad ji jų laukė. 

Femkė nesirengdavo kaip prostitutė. Jos drabužiai buvo grei- 
čiau kaip elegantiškų kviestinių pietų atėjusius svečius priiman- 
čios šeimininkės. Oda - auksaspalvė, be jokių trūkumų, kaip ir 
plaukai; krūtinė iškili, klubai šiek tiek išsikišę. Ji visais atžvilgiais 
atrodė nepaprasta gražuolė - Džekas nė viename Amsterdamo 
lange ar tarpduryje dar nebuvo matęs tokios moters - ir nuo jos 
sklido tokia panieka viskam aplinkui, jog buvo lengviau patikė- 
ti, kiek daug vyrų ji pavarė šalin, negu įsivaizduoti ją bent kartą 
priimančią klientą. 

Kaip Femkė turėjo niekinti Alisą, vis persekiojančią jau se- 
niai ją atstūmusį vyrą! Džekui pasirodė, kad Femkė su begaline 
panieka žiūri į vaikus. (Gal berniukas klaidingai suprato Fem- 
kės jausmus jo motinai; Džekas turbūt pamanė, kad Femkei 
nepatinka jis.) Jis panoro tuoj pat išeiti iš jos kambario, kuris, 
palyginti su matytais kitų dviejų prostitučių kambariais, atrodė 
beveik toks pat gražus kaip pati Femkė - ir gana prašmatniai 
apstatytas. 

Lovos čia nebuvo, tik didelė odinė sofa, ir jokių rankšluosčių. 
Kambaryje stovėjo netgi rašomasis stalas. Iš pažiūros patogus 
oda aptrauktas krėslas buvo pastatytas kampe prie lango, po 
skaitymui pritaikyta lempa, šalia knygų spintos. Gal Femkė savo 
lange skaitydavo, nesiteikdama net pažvelgti į pro šalį einančius 
galimus klientus; kad patrauktų jos dėmesį, vyrai, matyt, turė- 
davo nulipti laipteliais žemyn ir pabarbenti į duris arba į langą. 

Arji tada pakeldavo akis nuo knygos, nepatenkinta, kad kažkas 
trukdo skaityti? 

Ant sienų kabėjo paveikslai - peizažai, vienas su karve, - o 
kilimas buvo rytietiškas, veikiausiai toks pat brangus kaip ir jo 
savininkė. Tiesą sakant, pas Femkę Džekas pirmą kartą pajuto, 
kas yra neginčijama pinigų galia - ir su tuo susijęs aklas pasi- 
pūtimas. 

— Kur taip ilgai užtrukote? - tarė Femkė Alisai. 

— Ar jau galime eiti? - paklausė Džekas mamos. Jis ištiesė 
rankutę, bet mama jos nepaėmė. 

- Žinau, kad palaikote su juo ryšius, - pasakė Alisa prostitutei. 

— „„.. palaikote su juo ryšius“, - pakartojo Femkė. Ji pajudino 
klubus; liežuviu sudrėkino lūpas. Jos judesiai buvo kaip iš ryto 
lovoje besirąžančios naktį gerai išsimiegojusios moters, įpratu- 
sios nuolaidžiauti savo silpnybėms; drabužiai tarytum glamo- 
nėjo jos kūną, kaip šiltas vonios vanduo. Iš pažiūros ji netgi sto- 
vėjo, ir sėdėjo ant kėdės su tiesia atkalte, visiškai atsipalaidavusi. 
Femkė tikriausiai net kietai įmigusi atrodydavo kaip katė, kuri 
prašosi paglostoma. 

Ar niekas nesakė, kad Femkė dažniausiai rinkdavosi dar ne- 
kaltus jaunuolius, nes su jais buvo saugiau? Jaunus berniukus. 
Policija primygtinai prašė, kad Femkė iš jų reikalautų įrodymų, 
jog jie pilnamečiai. Džekas niekada nepamirš Femkės, ir kaip jis 
jos bijojo. 

Alisa Džekui jau seniau buvo paaiškinusi, kad nekaltais vadi- 
nami nepatyrę vaikinai, - kuriems dar nė karto nepatarinėjo jo- 
kia moteris. Tą vėlyvą popietę Femkės kambaryje Bergo gatvėje 
Džekas pirmąsyk pajuto, kad jam reikėtų kokio nors patarimo 
dėl moterų, tačiau bijojo prašyti. 

— Jei vis dar palaikote su juo ryšius, gal būtumėte tokia malo- 
ni, perduotumėte jam žinią... - kalbėjo Alisa. 

— Ar aš atrodau maloni? - nusišiepė Femkė. 

— Gal jau galime eiti? - vėl paklausė Džekas; mama ir dabar 
nepaėmė jo už rankutės. Džekas pažiūrėjo pro langą į prava- 
žiuojantį automobilį. Į kambarį nesitaikė užsukti jokie galimi 
klientai. 

Alisa kažką šnekėjo; jos balsas skambėjo liūdnai. 

— Tėvas turėtų bent jau žinoti, kaip atrodo jo sūnus! 

— Viljamas tikrai žino, kaip berniukas atrodo, - tarė Femkė. 
Tarytum norėjo pasakyti: „Manau, Viljamas jau užtektinai pri- 
keisti žmogaus gyvenimą. Džeko tai neabejotinai pakeitė. Nuo 
tos dienos jis vis mėgindavo įsivaizduoti, kad jo tėvas vogčiomis 
žvilgčioja į jį. 

Ar Viljamas matė, kaip Džekas įlūžo į gynybinį griovį? Ar Mu- 
zikantas būtų išgelbėjęs savo sūnų, jei nebūtų atbėgęs mažiau- 
siasis kareivis? Ar Viljamas žiūrėdavo, kaip Džekas pusryčiauja 
„Grand“ viešbutyje Stokholme? Ar tėtis matė jį tą sekmadienio 
rytą, kemšantį per abu žandus prie švediško stalo „Bristolio“ 
viešbutyje Osle, arba tupintį apleistame lifte, pakibusiame virš 
amerikietiško baro „Torni“ viešbutyje Helsinkyje? 

O šeštadieniais Amsterdame, kai Džekas sėdėdavo Zedeiko 
gatvėje esančio „Raudonojo drakono“ lange arba stovėdavo 
tarpduryje ir žiūrėdavo į savaitgalį suplūdusių žmonių srautą — 
į nesuskaičiuojamą daugybę vyrų, klaidžiojančių po „raudonųjų 
žibintų“ rajoną, - ar jo tėvas retkarčiais nepraeidavo pro šalį, 
įsimaišęs į minią? Jei Viljamas, kaip sakė Femkė, tikrai žino, kaip 
atrodo jo sūnus, tai kiek kartų Džekas jį matė ir nė nenumanė, 
kas jis toks? 

Tačiau kaip jis galėjo neatpažinti Viljamo Bernso? Viljamas, 
žinoma, nedrįso nusirengti marškinių ir parodyti Džekui ant 
odos užrašytų natų, bet juk turėtų būti kokių nors panašių 
bruožų. (Gal blakstienos, kaip tvirtino kelios moterys, akimis 
įsisiurbusios į Džeko veidelį.) | 

Tą dieną Femkės kambaryje Bergo gatvėje Džekas pradėjo 
ieškoti Viljamo Bernso. Tam tikra prasme Džekas nuo tada jo 
visur ir dairėsi - remdamasis tik tokiu menku pagrindu! Mo- 
ters, kurią jis manė esant prostitutę, kuri galėjo ir meluoti, - ir 
buvo neabejotinai žiauri, - pasakymu, kad jo tėtis jį matė. 

Alisa čia pat paneigė Femkės žodžius: 

- Ji meluoja, Džekai. 

— Tai jūs meluojate, sau pačiai, - atkirto Femkė. - Apgaudi- 
nėjate save įsikalbėdama, kad Viljamas jus tebemyli. Tikra nesą- 
monė manyti, kad apskritai mylėjo! 

— Žinau, kad kadaise jis mane mylėjo, - tarė Alisa. 

— Jei Viljamas kada nors būtų jus mylėjęs, negalėtų žiūrėti, kaip 
jūs parsidavinėjate, - išrėžė Femkė. - Graužtųsi, matydamas jus 
lange ar tarpduryje, argi ne? Na, jeigu jūs jam rūpėtumėte. 

— Žinoma, kad aš jam rūpiu! - sušuko Alisa. 

Įsivaizduokite, kad jums ketveri ir jūsų motina su kažkuo ba- 
rasi. Ar iš tikrųjų girdite tą ginčą? O gal taip stengiatės suprasti, 
kas ką tik buvo pasakyta, - kaip nors tai išsiaiškinti, - kad nebe- 
išgirstate, kas sakoma dabar ir apie ką kalbama toliau? Argi ne 
taip ketverių metų vaikai girdi, arba praleidžia pro ausis, suau- 
gusiųjų barnius? 

— Pagalvokite, ką jaustų Viljamas, matydamas jus tarpduryje, 
giedančią tą himną ar giesmę, kurią, be abejo, mokate, - šnekėjo 
Femkė. - Kaip ten skamba tie žodžiai? Alsuoki many, Šventoji 
Dvasia. Taip? - Femkė mokėjo ir melodiją, dabar paniūniavo. — 
Čia škotų giesmė, ar ne? - paklausė. 

— Tiesą sakant, anglikonų, - atsakė Alisa. - Jis išmokė ir jus? 

Femkė patraukė pečiais. 

— Išmokė visas kekšes Senojoje bažnyčioje. Jis grodavo, jos 
giedodavo. Neabejoju, kad grojo ir jums, ir jūs giedojote. 

— Neprivalau įrodinėti, kad Viljamas mane mylėjo. Tik jau ne 
jums, - tarė Alisa. 

— Man? Kas man darbo? - nustebo Femkė. - Norite tai įrody- 
ti sau pačiai! Argi Viljamui būtų vis tiek - jeigu jūs priimtumėte 
klientą, du klientus, tris, keturis? Jei kada nors jam būtumėte 
rūpėjusi. 

— Ne prie Džeko, - paprašė Alisa. 

— Pasamdykite Džekui auklę, - patarė Femkė. - Juk turite ke- 
letą draugių „raudonųjų žibintų“ rajone? 

— Ačiū už sugaištą laiką, - padėkojo Alisa; ir pagaliau paėmė 
Džeką už rankutės. 

Iš Bergo gatvės jie grįžo į „raudonųjų žibintų“ rajoną, pasukę 
į Oudekerkspleiną. Buvo pavakarys, ką tik pradėję temti. Seno- 

sios bažnyčios vargonai dar negaudė, tačiau visos moterys jau 
stovėjo tarpduriuose - tarytum žinodamos, kad ateina Džekas 
su Alisa. Anja buvo viena iš vyresnių; kartais ji elgdavosi gana 
draugiškai. Bet ne tą vakarą: ji niūniavo Alsuoki many, Šventoji 
Dvasia melodiją, ir tai atrodė žiauroka. 

Apskritai ta melodija neįsidėmėtina. Tai bendruomenės mal- 
da, tik ne kalbama, o giedama, ir jos žodžiai svarbesni negu me- 
lodija. Kaip ir daugelis kitų paprastų dalykų, Džeko manymu, ji 
buvo graži; viena iš jo mamos mėgstamiausių. 

Paskui juodu pražingsniavo pro Margritą, vieną iš jaunesnių 
merginų, kuri Džeką visada vadindavo „Džekiu'; šįkart ji nepra- 
tarė nė žodžio. Toliau stovėjo Anelizė, Išdykėlė Nanda, Katia, 
Pikčiurna Anuk, Meilužė Misė ir Ručkė Roza; visos niūniavo 
giesmės melodiją, į kurią Alisa nekreipė dėmesio. Tik Senė Jo- 
landa mokėjo žodžius. 

- Alsuoki many, Šventoji Dvasia... - giedojo ji. 

— Tu gi taip nedarysi, ar ne? - paklausė Džekas mamos. - Man 
nerūpi, ar kada nors jį pamatysiu, - pamelavo berniukas. 

Galbūt Alisa atsakė: „Aš noriu jį pamatyti, Džekai.“ Arba tarė: 
„Tai jis nori pamatyti tave, Džeki.“ 

Kai Alisa apie Femkės sumanymą papasakojo Tatu Peteriui, 
tas vienakojis vyriškis mėgino ją atkalbėti. Ant dešinio bicepso 
Peteris turėjo ištatuiruotą geniuką Vudį. Džekui pasirodė, kad 
netgi geniukas nepritaria mamos pasiryžimui giedoti giesmę 
kurios nors prostitutės lange ar tarpduryje. 

Po daugelio metų Džekas motinos paklausė, kur ta nuotrau- 
ka, kurioje jis turėtų būti jos nufotografuotas su Tatu Peterio ge- 
niuku Vudžiu. „Gal ta nuotrauka man nepavyko“, - teatsakė ji. 

Papozavęs su geniuku, Džekas su mama nuėjo į „Raudonąjį 
drakoną ; ten Robis de Vitas Alisai susuko keletą cigarečių su 
marihuana, kurias ji įsidėjo į rankinę. Galbūt Robis juos nufoto- 
grafavo su Tatu Teo. (Džekas vis galvodavo: Gal ir ta nuotrauka 
nepavyko.) 

Juodu nupirko Saskijai raguolį su kumpiu ir sūriu, bet Saskija 
Bludo gatvėje buvo su klientu, taigi sumuštinį suvalgė Džekas, 

kol jie priėjo Štofo tako kampą, kur Džekas tarpais klausėsi ma- 
mos pokalbio su Else. 

— Tikrai nepatariu, - šnekėjo Elsė. - Bet, žinoma, gali naudo- 
tis mano kambariu, o aš pasaugosiu Džeką. 

Stovėdami Elsės kambario tarpduryje Džekas su mama ne- 
matė nei Saskijos lango, nei durų Bludo gatvėje; turėjo pereiti 
į kitą kanalo pusę, kad pažiūrėtų, ar Saskija vis dar užsiėmusi. 
Ji tebebuvo su klientu. Kai juodu grįžo pas Elsę, jau ir ši buvo 
su klientu. Džekas su Alisa nužingsniavo atgal į Bludo gatvę ir 
šnektelėjo su Janeke, artimiausia Saskijos kaimyne. 

— Kas ten per giesmė? - paklausė Alisos Janekė. - Gal kokia 
malda? - Alisa tik papurtė galvą. Jie visi trys stovėjo gatvėje - 
laukė, kol Saskijos klientas išsėlins pro duris; po kelių minučių 
jis ir išsėlino. - Jei būtų su uodega, kaip šuo, išeitų ją pabru- 
kės, - pareiškė Janekė. 

— Tikriausiai, - pritarė jai Alisa. 

Pagaliau Saskija atitraukė užuolaidas ir pamatė juos gatvėje. 
Ji pamojavo ir nusišypsojo praverdama burną, kaip niekada ne- 
sišypsodavo galimiems klientams. Saskija Alisai pasakė, kad ši 
galinti naudotis ir jos kambariu, ir patikino, kad pakaitomis su 
Else deramai prižiūrės Džeką. 

— Labai ačiū, - padėkojo Alisa kadaise apdegintai ir sumuštai 
merginai. - Jei kada norėtum tatuiruotės... - Jos balsas nuslopo. 
Saskija negalėjo į ją Žiūrėti. 

— Būna ir blogiau, - pratarė Saskija, lyg ir į nieką nesikreip- 
dama. Alisa vėl papurtė galvą. - Žinai ką, Džekai? — paklausė 
Saskija; ji neabejotinai norėjo pakeisti pokalbio temą. - Tu atro- 
dai kaip vaikas, kuris ką tik suvalgė raguolį su kumpiu ir sūriu. 
Tau, šelmi, labai pasisekė! 


Visos Amsterdamo prostitutės buvo įrašytos į policijos įskaitą. 
Visos nufotografuotos; be to, policija registruodavo net asme- 
niškiausius duomenis apie jas; kai kurių smulkmenų gal ir ne- 
reikėjo. Bet jei prostitutė turėdavo artimą draugą, tai jau būdavo 
svarbu, nes jeigu ją nužudydavo ar sumušdavo, paprastai paaiš- 

kėdavo, jog tai padarė kaip tik tas draugužis - o ne koks klien- 
tas. Tais laikais nebūdavo nepilnamečių prostitučių, ir policija 
su „raudonųjų žibintų“ rajono moterimis stengdavosi palaikyti 
kuo draugiškesnius santykius; policija žinodavo beveik viską, 
kas ten darosi. 

Vieną rytą, jau kone pavasarišką, Džekas su Alisa, lydimi Elsės 
ir Saskijos, nuėjo į Varmustrato policijos nuovadą. Labai malo- 
nus policininkas, vardu Nikas Oudejansas, pasikalbėjo su Alisa. 
Saskija paprašė, kad Alisą apklaustų Nikas; ir kai ji buvo apde- 
ginta, ir kai ją sumušė, Nikas pats pirmas iš policijos patrulių 
pasirodė nusikaltimo vietoje Bludo gatvėje. Džekas gal nusivylė 
pamatęs, kad Nikas vilki paprastais drabužiais, ne uniforma, bet 
Nikas buvo „raudonųjų žibintų“ rajono moterų itin mėgstamas 
pareigūnas - ne šiaip koks pažįstamas patrulis, o policininkas, 
kuriuo prostitutės labiausiai pasitikėjo. Jis atrodė bebaigiąs arba 
jau peržengęs trečią dešimtį. 

Į klausimą apie artimą draugą Alisa atsakė „ne“ - ji tokio ne- 
turinti, - bet Nikui jos atsakymas sukėlė įtarimą. 

— Tai kas tas vaikinas, kuriam tu giedi, Alisa? 

- Jis mano buvęs vaikinas, - paaiškino Alisa, uždėdama ranką 
Džekui ant spranduko. - Džeko tėvas. 

- Laikysime jį artimu draugu, - mandagiai pasakė jai polici- 
ninkas. 

Kažkas, galbūt Elsė, tarė: 

— Čia tik vienai popietei ir daliai nakties, Nikai. 

— Neketinu priimti jokių klientų, - gal dar patikino malonųjį 
policininką Alisa. - Tik sėdėsiu lange arba stovėsiu tarpduryje, 
ir giedosiu. 

- Jei visus atstumsi, kai kurie vyrai ant tavęs supyks, Alisa, - 
perspėjo ją Nikas. 

Tada tikriausiai Saskija pasakė: 

- Viena iš mūsų visą laiką būsime netoliese. Kai ji bus mano 
kambaryje, ją saugosiu aš; o kai Elsės - aplink sukiosis Elsė. 

— O kur būsi tu, Džekai? - paklausė Nikas. 

— Su manimi arba su Else! - atsakė Saskija. 

Nikas Oudejansas papurtė galvą: 

— Man tai nepatinka, Alisa - tai ne tavo darbas. 

— Aš juk buvau choristė, - tarė Alisa. - Moku giedoti. 

— Čia netinkama vieta giedoti ar melstis, - pasakė poli- 
cininkas. 

— Gal tu galėtum retkarčiais praeiti pro šalį, - užsiminė Saski- 
ja. - Dėl visa ko, jei kartais ji sutrauktų minią. 

— Tai jau tikrai sutrauks, neabejoju, - linktelėjo Nikas. 

— Na ir kas? - nesuprato Elsė. - Aplink naują merginą visada 
susiburia minia. 

— Kai nauja mergina pasikviečia klientą į vidų ir užtraukia 
užuolaidas, minia paprastai išsiskirsto, - paaiškino Nikas Ou- 
dejansas. 

— Neketinu priimti jokių klientų, - galbūt pakartojo Alisa. 

— Kartais tai padaryti lengviau negu pasakyti „ne“, - tarė 
Saskija. - Skaistuoliai, pavyzdžiui... Jie dažniausiai būna labai 
mieli. 

- Ir ilgai neužtrunka, - pridūrė Elsė. 

— Ne prie Džeko. 

— Tik žiūrėk, kad skaistuolis nebūtų per jaunas, Alisa, - įsiter- 
pė Nikas Oudejansas. 

— Aš tau tikrai labai dėkinga, - pasakė jam Alisa. - Jei kada 
norėtum tatuiruotės... - Ji nutilo; gal jai dingtelėjo, kad jei pa- 
sisiūlys nemokamai padaryti tatuiruotę, policininkas, ko gero, 
palaikys tai mėginimu jį papirkti. Jis buvo malonus vaikinas, 
tas Nikas Oudejansas. Mėlynų kaip liepsnelės kiaušiniai akių, su 
nedideliu raidės L formos randeliu ant vieno skruostikaulio. 

Lauke Alisa padėkojo Elsei ir Saskijai, kad šios padėjo jai gauti 
policijos leidimą vieną popietę ir dalį nakties pabūti prostitute. 

— Nusprendžiau, kad bus lengviau įkalbėti Niką negu atkal- 
bėti tave, - tarė Saskija. 

— Saskija visada daro tai, kas lengviau, - paaiškino Elsė. Visos 
trys moterys nusijuokė. Jos žingsniavo taip, kaip kartais vaikšto 
jaunos olandės: susiglaudusios, susikabinusios už parankių. Ali- 
sa buvo viduryje; Elsė vedėsi Džeką, paėmusi už rankutės. 

Varmustratas eina išilgai vieno „raudonųjų žibintų“ rajono 
pakraščio. Džekas su Alisa traukė atgal į „Krasnapolskį“. Elsė 

ir Saskija buvo pasišovusios padėti Alisai apsispręsti, kuo reng- 
tis, - ji sakėsi norinti vilkėti savais drabužiais. Alisa neturėjo nei 
tokio trumpo sijonėlio, kokius segėdama Saskija pasirodydavo 
savo lange arba tarpduryje Bludo gatvėje, nei palaidinukės su 
didžiule iškirpte, kokiomis pasipuošusi Elsė patarinėdavo vy- 
rams Štofo take. 

Turbūt buvo kokia vienuolikta valanda ryto, kai jie priėjo 
Šv. Onos gatvės kampą. Ten dirbo tik viena prostitutė, kitame 
gatvės gale, bet netgi būdama taip toli ji juos pažino. Prostitutė 
pamojo ranka, jie irgi jai pamojavo. Žiūrėdami į Šv.Onos gatvę, 
į „raudonųjų žibintų“ rajono gilumą, jie nepamatė Varmustratu 
prie jų artėjančio Jakobo Brilio. Kadangi visi keturi tebežings- 
niavo susikabinę, Brilis niekaip negalėjo su jais prasilenkti. Jis 
kažką riktelėjo olandiškai - gal nusikeikė ar kažkaip kitaip juos 
pasmerkė. Saskija tuoj atsikirto. Nors nei Elsė, nei Saskija nevil- 
kėjo drabužėliais, su kuriais stovėdavo tarpduriuose, Brilis jas 
tikrai atpažino; šiaip ar taip, jis juk buvo atidžiai apžiūrėjęs visas 
prostitutes. 

Moterys turėjo atsiskirti viena nuo kitos ir praleisti Jakobą 
Brilį; Brilis turbūt pirmą kartą buvo priverstas stabtelėti „rau- 
donųjų žibintų“ rajone. Jis, be abejo, atpažino ir Alisą - ji sto- 
vėjo tarp dviejų prostitučių. O dėl berniuko, tai Brilis visada 
žvelgdavo tarytum kiaurai jo; galėjai pamanyti, kad jis Džeko 
išvis nemato. 

— Dievo akyse, - pasakė Jakobas Brilis Alisai, - su kuo sutapsi, 
tokia pati patapsi! 

— Man tokia kompanija patinka, - atšovė Alisa. 

— Ką tu Žinai apie Dievo akis? - pašaipiai paklausė Brilio 
Elsė. | 

— Niekas nežino, ką mato Dievas, - pareiškė Saskija. 

- Jis mato net menkiausias nuodėmes! - sušuko Brilis. - At- 
simena kiekvieną sanguliavimą. 

— Kaip ir dauguma vyrų, - burbtelėjo Elsė. 

Saskija patraukė pečiais. 

— O aš tai pamirštu, dažniausiai, - prisipažino. 

Jie žiūrėjo, kaip Jakobas Brilis skuodžia tolyn Šv. Onos gatve, 
ryžtingai tarsi kokia žiurkė. Vienintelės prostitutės, stovėjusios 
tarpduryje kitame gatvės gale, nebebuvo matyti; ji turbūt laiku 
pastebėjo atlekiant Brilį. 

- Jau vien dėl Jakobo Brilio turėsiu dingti iš gatvės prieš vi- 
durnaktį, - nusprendė Alisa. - Neįsivaizduoju, ką jis pasakytų, 
pamatęs mane sėdinčią lange arba išgirdęs giedančią tarpdury- 
je. - Ji nusijuokė trūksmingu juoku; Džekas jau žinojo, kad toks 
jos juokas pranašauja ašaras. 

Kažkuri, Elsė arba Saskija, tarė: 

- Yra ir kitų priežasčių, svarbesnių negu Jakobas Brilis, dėl 
kurių reikėtų dingti iš gatvės prieš vidurnaktį. 

Iš Varmustrato jie pasuko į Damo aikštę ir nužingsniavo į 
„Krasnapolskį . 

— Kas yra sanguliavimas? - paklausė Džekas. 

— Patarimų davimas, - atsakė Alisa. 

— Dažniausiai gerų patarimų, - paaiškino Saskija. 

- Bent jau reikalingų, - pridūrė Elsė. 

— O kas yra nuodėmė? - dar pasidomėjo Džekas. 

— Beveik viskas, - atsakė Alisa. 

— Būna ir gerų, ir blogų nuodėmių, - patikino Džeką Elsė. 

— Nejaugi? - nustebo Saskija; ji atrodė tokia pat suglumusi 
kaip ir Džekas. 

— Na, ir gerų, ir blogų patarimų, - paaiškino Elsė. Džekas pa- 
darė išvadą, kad nuodėmė - sunkiau suvokiamas dalykas negu 
sanguliavimas. 

Įeidama į viešbučio kambarį, Alisa tarė: 

— Apie nuodėmes, Džekai, galima pasakyti tik tai, kad kai ku- 
riems žmonėms tai atrodo labai svarbu, o kiti mano, kad tokio 
dalyko išvis nėra. 

—- Okątu apie tai manai? - paklausė berniukas. Alisa tarytum 
kluptelėjo, nors Džekas nematė nieko, už ko ji būtų galėjusi už- 
kliūti; jau buvo begriūnanti lygioje vietoje, bet Elsė ją sugavo. 

— Suknisti kulnai, - sumurmėjo Alisa, tačiau jos batai buvo 
žemais kulnais. 

— Klausyk, Džekai, - įsikišo Saskija. - Mes čia turim kai ką 
padaryti - labai svarbu, kad tavo mamytė tinkamai apsireng- 
tų. Dabar negalim blaškytis šnekėdamos apie tokį painų dalyką 
kaip nuodėmė. 

- Pakalbėsim apie tai vėliau, - pažadėjo berniukui Elsė. 

— Pakalbėkit, kai aš pradėsiu giedoti. Pakalbėkit be manęs, - 
paprašė Alisa, bet Elsė tiesiog nuvedė ją prie sieninės spintos. 

Saskija jau knisosi po Alisos tualetinio staliuko stalčius. Ji pa- 
laikė iškėlusi aukštyn liemenėlę, kuri būtų buvusi gerokai per 
didelė jai, bet mažoka Elsei. Saskija kažką tarstelėjo olandiškai, 
Elsė tai išgirdusi susijuokė. 

- Mano drabužiais turbūt nusivilsite, - pasakė prostitutėms 
Alisa. 

Kiek Džekas atsiminė, jo mama tąsyk pademonstravo visus 
spintoje turimus drabužius. Alisa visada labai drovėdavosi Dže- 
ko. Jis nematydavo mamos nuogos ar pusnuogės, taigi ta va- 
landa „Krasnapolskyje“ buvo pirmas kartas, kai jis žiūrėjo į ją, 
tripinėjančią tik su liemenėle ir kelnaitėmis; bet netgi tada Alisa 
iš šonų laikė suspaudusi krūtis žastais bei alkūnėmis, o iš priekio 
dangstėsi kryžmai sudėtomis plaštakomis. Tiesą sakant, Džekas 
geriau matė Saskiją ir Elsę negu savo mamą, nes tos dvi moterys 
vis užstodavo ją, čia aprengdamos, čia vėl nurengdamos - ir be 
perstojo berdamos patarimus. 

Galiausiai jos išrinko vieną suknelę; Džekui ji atrodė graži, 
bet labai paprasta. Kaip ir jo mama - ir ji atrodė graži, bet la- 
bai paprasta, bent jau palyginti su „raudonųjų žibintų“ rajono 
moterų išvaizda ir apdarais. Tai buvo juoda suknelė, be ranko- 
vių, su nedidele iškirpte; priglundanti prie kūno, bet ne pernelyg 
siaura. 

Tikrų aukštakulnių Alisa neturėjo, tačiau tokia proga apsiavė 
batelius bent jau vidutinio aukštumo kulnais, - kaip jai, gal ir 
aukštais, - o kaklą pasipuošė perlų vėriniu. Tas vėrinys buvo jos 
motinos; tėvas Alisai jį padovanojo tą dieną, kai ji iš Škotijos | 
išplaukė į Naująją Škotiją. Alisa manė, jog tai kultūriniai perlai, 
bet iš tikrųjų nežinojo. Šiaip ar taip, tą vėrinį ji labai brangino, 
kad ir kokie ten buvo perlai. 

- Ar man nebus šalta vien su berankove suknele? - paklausė 
Alisa Saskijos ir Elsės. Moterys jos spintoje tuoj surado gerai 
prigulantį juodą susegamą nertinį. 

— Jis man per mažas, - skundėsi Alisa. - Negaliu užsisagstyti. 

- Sagstytis ir nereikia, - tarė Elsė. - Čia tik kad nebūtų šalta 
rankoms. 

- Turi palikti atsegiotą ir susiimti rankomis pečius, - mokė 
Alisą Saskija, rodydama, kaip tai daroma. - Kad atrodytų, jog 
tau šaltoka. Tai seksualu. 

— Aš nenoriu atrodyti seksualiai, - paprieštaravo Alisa. 

— Ką reiškia „seksualiai“? - susidomėjo Džekas. 

- Jei atrodai seksualiai, vyrai mano, kad gali jiems duoti gerą 
patarimą, - paaiškino jam Elsė. Abi prostitutės šokinėjo apie Ali- 
są, tvarkė jai plaukus, ir dar reikėjo apsispręsti dėl lūpų dažų - ir 
viso makiažo. 

— Lūpų dažų nereikia, nenoriu jokio makiažo, - priešinosi 
Alisa, bet moterys jos neklausė. 

— Patikėk manim: lūpų dažų tikrai reikia, - įtikinėjo ją Elsė. 

— Kokių nors tamsesnių, - siūlė Saskija. - Ir vokų šešėlių. 

— Negaliu pakęsti vokų šešėlių! - šaukė Alisa. 

— Juk nenori, kad Viljamas, žiūrėdamas į akis, matytų tave 
tokią, kokia ir esi? - protino ją Elsė. - Na, tarkime, kad jis ti- 
krai pasirodys. - Tai išgirdusi Alisa aprimo; leidosi moterų 
išdažoma. 

Džekas stebėjo, kaip ji keičiasi. Mamos veidas dabar buvo 
išdailintas, lūpų kontūrai raiškesni; keisčiausi - tamsūs šešėliai 
apie akis; galėjai pamanyti, kad mirė kažkoks jai artimas žmo- 
gus ir ji stengiasi tai nuslėpti nuo Džeko. Apskritai mama atro- 
dė daug vyresnė. 

— Kaip aš atrodau? - paklausė Alisa. 

— Tiesiog triuškinamai! - tarė Saskija. („Raudonųjų žibintų“ 
rajone visada lankydavosi daug anglų. Saskija turbūt manė, kad 
„triuškinamai“ - labai gražus žodis.) 

— Ką ten minią - tu sutrauksi ištisą armiją vyrų, - drąsino 
Alisą Elsė, bet kažin ar Alisai tai patiko. 

— O tavo nuomone, Džeki, kaip aš atrodau? - paklausė ji. 

— Labai graži, - atsakė berniukas, - bet ne visai kaip mano 
mamytė. - Ji lyg ir sunerimo. 

— Manau, atrodai kaip Alisa, - raminamai tarė Saskija. 

— Be abejo, - linktelėjo Elsė. - Mes, Džekai, tik padarėm ją 
paslaptingesnę. 

— Kas jau čia taip paslaptinga? - nesuprato Alisa. 

— Elsė sako, kad turėjom tave bent kiek užmaskuoti, - paaiš- 
kino Saskija. 

- Paslėpėm joje esančią mamytę, Džekai, - pridūrė Elsė. 

— Nes tai turi matyti tik tu, - pasakė Saskija, taršydama ber- 
niukui plaukus. 

— Man viskas bus gerai, - pareiškė Alisa. Ji nusisuko nuo veid- 
rodžio ir daugiau į jį nebeatsigręžė. 


Amsterdamo „raudonųjų žibintų ' rajonas mažesnis, negu mano 
daugelis turistų. Tai toks painus siauručių gatvelių raizgynas, 
piko valandomis sausakimšas žmonių, - kad pirmą kartą užsu- 
kę lankytojai dažnai pasiklysta tame labirinte ir įsivaizduoja, jog 
languose bei tarpduriuose stovinčių prostitučių eilės driekiasi 
be galo. Iš tikrųjų iš vieno to rajono pakraščio į kitą - iš Damo 
gatvės į Zedeiko - galima palengva nueiti greičiau negu per de- 
šimt minučių. O nuo Senosios bažnyčios iki Saskijos kambario 
Bludo gatvėje, arba iki Elsės Štofo take, buvo mažiau negu pen- 
kios minutės kelio pėsčiomis. 

Šeštadienio popietę žinia apie iš kažkur atsiradusią naują 
merginą pasklido labai greitai. Atseit kažkokia moteris, neat- 
rodanti kaip prostitutė, giedanti lyg ir kokią bažnytinę giesmę, 
stoviniuoja čia viename tarpduryje Štofo take, čia Bludo gatvėje. 
Tas gandas kaip žaibas išjudino visą „raudonųjų žibintų rajoną. 
Dar nesutemus vyresnės moterys, dirbančios Oudekerkspleine, 
susikabinusios už parankių atėjo savo ausimis paklausyti, kaip 
gieda Duktė Alisa. Anja atžingsniavo su Anelize ir Išdykėle . 
Nanda; Katja - su Pikčiurna Anuk ir Meiluže Mise. Maždaug 
vakarienės laiku pasirodė ir Ručkė Roza su Sene Jolanda. Tos 
senstelėjusios prostitutės nepratarė nė žodžio ir ilgai neužsibu- 

vo. Jos, matyt, tikėjosi, kad Alisa apsikvailins, bet graži moteris, 
turinti gražų balsą, beveik niekada neatrodo kvailai. 

Gatvelėmis slankiojančius vyrus Alisos giedojimas turbūt 
traukė taip pat kaip žvangančios apyrankės ant apdegusios 
Saskijos rankos; tačiau Alisa atstūmė visus pretendentus. Ji sto- 
vėjo prostitutės tarpduryje arba sėdėjo prostitutės lange, bet vis 
purtė galvą, kai tik koks galimas klientas išreikšdavo susidomė- 
jimą; o kartais turėdavo akimirką liautis giedojusi ir griežčiau 
pasakyti „ne“. Sykį, kai naudojosi Elsės kambariu, Alisa netgi 
buvo priversta vienam ypač atkakliam džentelmenui pameluoti, 
jog laukia savo vaikino ir bijo, kad jo nepamatys, jeigu bus su 
klientu, kai jis pasirodys. (Saskija tai išvertė į olandų kalbą ir vy- 
riškis pagaliau nuėjo sau.) O kai Alisa stovėjo Saskijos tarpdury- 
je, ją Mėgino perrėkti būrys jaunuolių. Ji tikriausiai pavarė šalin 
vieną iš tų vaikigalių, arba visus, ir tie, supykę, kad juos atstūmė, 
susispietė prie jos ir garsiai užtraukė savo dainą. 

Alisa įėjo į Saskijos kambarėlį ir užsidarė duris; įsitaisiusi lan- 
ge, toliau giedojo Alsuoki many, Šventoji Dvasia, nors niekas jos 
nebegirdėjo. Elsė liepė jaunuoliams eiti savais keliais; jie visi, iš- 
skyrus vieną, tebesiginčijo su ja, kai į Bludo gatvę užsuko Nikas 
Oudejansas. Kadangi vaikigaliai nedingo pakankamai greitai, 
Nikas užrėkė ant jų ir jie leidosi bėgti. Tas vienintelis, kuris ne- 
siginčijo su Else, bėgo atbulas - jis niekaip negalėjo atplėšti akių 
nuo Alisos. 

Nikas nusišypsojo Džekui, mojuojančiam lange sėdinčiai ma- 
mai. Ši giedojo toliau. 

— Aš vis pažiūrėsiu, ar jai viskas gerai, Džekai... ir tau, - paža- 
dėjo policininkas. 

Būtų buvę lengviau tiesiog kviestis vyrus į kambarėlį; jų nusi- 
vylimas, kai negaudavo jokio patarimo, prasiverždavo kaip visa 
jausmų gama: nuo visiško nesupratimo iki pykčio. Kai kurie pa- 
prasčiausiai susigėsdavo ir nuspūdindavo šalin, kiti atrodyda- 
vo suglumę arba staiga nusiteikdavo karingai. Alisa vis giedojo; 
nepertraukė savo giesmės netgi tam, kad suvalgytų raguolį su 
kumpiu ir sūriu, kurį Saskija su Džeku jai atnešė. Vos sutemus 
ją aplankė Tatu Teo. Jis buvo įdėjęs į pintinę butelį vyno, šiek 


KOL TAVE RASIU 143 


tiek vaisių bei sūrio, tačiau Alisa nenorėjo nieko imti. Ji stipriai 
apkabino Rademakerį ir pabučiavo; paskui iš tarpdurio pamo- 
jo Elsei su Džeku, kad prieitų arčiau, ir atidavė pintinę jiems. 
Jie, savaime suprantama, nunešė maistą ir vyną nuolat alkanai 
Saskijai. 

Pasirodė ir Robis de Vitas. Galėjai pamanyti, kad jam plyš šir- 
dis, kai pamatė Alisą, negirdimai giedančią Saskijos lange. Robis 
atnešė porą cigarečių su marihuana, kurias Alisa paėmė; nuėjusi 
nuo lango ir įsitaisiusi tarpduryje, ji prisidegdavo tokią cigaretę 
ir įtraukdavo „žolės“ nenustodama giedoti. 

Tik po daugelio metų Džekui atsivėrė akys - jis suvokė, jog 
tai buvo viena iš tokių naktų, apie kokias Bobas Dilanas būtų 
galėjęs sukurti nuostabią dainą. 


Maždaug dešimtą valandą vakaro, kai „raudonųjų žibintų“ ra- 
jone buvo baisi grūstis, Elsė, Saskija ir Džekas palydėjo Alisą iš 
Saskijos kambario Bludo gatvėje į Elsės kambarį Štofo take. Elsė 
nešė Džeką ant rankų. Berniukas jau snaudė, padėjęs galvą jai 
ant peties. Eidama iš vienos vietos į kitą Alisa negiedojo. 

— Kaip manot, ar Viljamas kada nors pasirodys? - paklausė ji. 

— Aš niekada nemaniau, kad jis pasirodys, - atsakė Saskija. 

- Šįvakar gal jau pakaks, Alisa, - tarė Elsė. Ji atrakino savo 
kambarėlį, ir Alisa iškart užėmė įprastą vietą tarpduryje. Jau 
buvo bepradedanti giedoti, kai pamatė Štofo taku atskubančią 
Femkę. 

— Tu negiedi, - prikišo Femkė. 

- Jis neateis, ar ne? - paklausė jos Alisa. 

Ir Saskija, ir Elsė užsipuolė Femkę - buvo įsiutusios ir aiškiai 
tai parodė. Džekas pabudo, bet negalėjo suprasti, ką jos sako. 
Moterys rėkavo olandiškai. Femkė joms nenusileido, nė kiek. 
Elsė su Saskija vis aršiau ją plūdo. Berniukas jau manė, kad Elsė 
tuoj parties Femkę ant akmeninio gatvės grindinio, bet jos liovė- 
si šūkavusios, kai Alisa ėmė giedoti. Džekas pirmą kartą girdėjo 
ją šitaip gražiai giedant Alsuoki many, Šventoji Dvasia. Fem- 
kė atrodė nugalėta jos balso. Galbūt Femkė tarė: „Nemaniau, 

kad tikrai tai padarysi.“ O Alisa giedojo kaip giedojusi - gal tik 
truputį garsiau. Bet Džekas per miegus nelabai ką besuvokė, 
taigi gali būti, kad iš tiesų Femkė pasakė: „Nemaniau, kad jis 
tikrai sutiks.“ 

Kaip Džekas suprato, jo tėvas - ar kažkas kitas - dabar skam- 
bino pianinu kruiziniame laive. Alisa lyg ir nustebo, išgirdusi 
apie pianiną, tačiau dauguma vargonininkų pirmiausia mokosi 
skambinti pianinu - Viljamas, be abejo, irgi mokėsi. Gal stai- 
gmena buvo tai, kad Viljamas nori plaukti į Australiją ir būti 
tatuiruojamas Sindės Rei. 

Alisa perėjo prie kitos giesmės, bet, šiaip ar taip, tebegiedo- 
jo - nekreipdama dėmesio į tokias smulkmenas kaip pauzės ar 
tai, kad Viljamas galbūt jau keliauja į Australiją. Mano Ganyto- 
jas - meilės Karalius, - giedojo ji. (Vis kartojo tą eilutę.) 

Ar Viljamas tikėjosi, kad Australija bus per toli, todėl Ali- 
sa su Džeku ten paskui jį nebeseks? Džekas grimzdo į miegą, 
prisiglaudęs prie didelių, minkštų Elsės krūtų. Alisa pradėjo 
dar vieną giesmę ir, regis, neketino liautis giedojusi. Švenčiau- 
sias dieviškasis sakramentas, - kartojo ir kartojo. Tyras Alisos 
balsas lydėjo Femkę tolyn gatve. Kai ji jau buvo beišsukanti iš 
Štofo tako, Alisa vėl užtraukė Alsuoki many, Šventoji Dvasia ir 
Džekas pabudo. 

— Jau gana, Alisa, - tarė Saskija, bet Alisa nenutilo. 

— Kur yra Australija? - paklausė Džekas Elsės. (Jis žinojo tik 
tai, kad Australija jiems ne pakeliui.) 

— Nesijaudink, Džekai - į Australiją tu tikrai nekeliausi, - pa- 
tikino jį Saskija. 

- Ji kitame pasaulio krašte, - pasakė Elsė. Berniukas pasijuto 
geriau, kai pagalvojo, kad jo tėvas gal jau kitame pasaulio kraš- 
te; tačiau Džekui vis tiek kažkodėl atrodė, kad tėtis stebi jį iš 
minios. 

— Nagi, Alisa, - pakaks, - tarė Saskija. 

—- Mano Ganytojas - meilės Karalius, - vėl užgiedojo Alisa, 
nelabai išraiškingai. 

Jie visi taip susidomėję akimis lydėjo nueinančią Femkę, kad 
nė nepastebėjo, kaip prisiartino Jakobas Brilis. Dar buvo net ne 

vidurnaktis, bet Brilis staiga pasirodė Štofo take, ir šįkart ne- 
skuodė kiek įkabindamas. Stovėjo lyg suparalyžiuotas, apimtas 
religinio įsiūčio. 

— Juk čia giesmė - malda! - sušuko Brilis Alisai. 

Ši pažvelgė tiesiai į jį ir giedojo toliau: Švenčiausias dieviškasis 
sakramentas. (Būdama tokios dvasinės būsenos, gal tik tas tris 
giesmes - arba tik jų pavadinimus - ir tegalėjo prisiminti.) 

- Profanacija! - rėkavo Brilis. - Šventvagystė! 

Saskija jam kažką atrėžė olandiškai; berods nelabai dievobai- 
mingai. Elsė prišoko prie Brilio ir jį pastūmė; jis kluptelėjo ant 
vieno kelio, bet nepargriuvo - delno apačia atsirėmė į grindinio 
akmenis. Kai atsitiesė, Elsė vėl jį stumtelėjo. Jis šiaip taip išsilai- 
kė ant kojų, tačiau atsitrenkė į namo sieną. 

— Ne prie Džeko, - ramiai pasakė jam Elsė. Ji žengė artyn, 
ketindama dar kartą jį pastumti, bet Brilis pasitraukė nuo jos. 

— Kurgi tas Nikas, kai jo reikia? - juokais tarė Saskija - neat- 
rodė, kad Elsei reikėtų Niko pagalbos. 

Alisa vėl užgiedojo Alsuoki many, Šventoji Dvasia. Kaip tik 
tada jie visi jį ir pamatė - tą vaikinuką, kuris nesiginčijo su Else, 
kuris atbulas išbėgo iš Bludo gatvės. Jis atėjo čia, nes troško dar 
kartą pažvelgti į Alisą. Šįkart buvo vienas. Elsė jam kažką pasakė 
olandiškai; atrodė, kad ims stumdyti ir jį - dabar, kai Brilis jau 
traukėsi. 

— Neliesk jo. Jis vienintelis elgėsi mandagiai, - sustabdė Elsę 
Alisa; ji galiausiai liovėsi giedojusi. Nusišypsojo vaikinukui, be- 
jėgiškai stovinčiam priešais ją. - Jam, regis, reikia patarimo, ar 
ne? - paklausė Alisa. 

- Alisa, tu neprivalai... - atsakė Saskija. 

- Bet atrodo, kad jam tikrai reikia patarimo. 

- Jam gali patarti Saskija, arba aš, - tarė Elsė. 

— Manau,jis nori mano patarimo, - nenusileido Alisa. 

- Šįvakar gal jau pakaks, Alisa, - pakartojo Elsė. 

- Gal norėtum užeiti į vidų? - pakvietė Alisa vaikinuką. Jis 
turbūt nesuprato angliškai. Elsė jam išvertė, ką sakė Alisa, ir jis 
linktelėjo galvą. 

— Eime, Džekai, - tarė Saskija; ji paėmė berniuką už ranku- 
tės. - Mielai suvalgyčiau raguolį su kumpiu ir sūriu. O tu? 

Jaunuolis, kuriam reikėjo patarimo, buvo rusvaodis, labai 
tamsiais, trumpai nukirptais plaukais, smulkaus sudėjimo ir 
dailių, kone mergaitiškų veido bruožų, įdėmiai žvelgiantis pla- 
čiai atmerktomis akimis. Pakviestas į prostitutės kambarį, nė 
nekrustelėjo - stovėjo kaip įkastas. Jis norėjo tik dar kartą pa- 
žvelgti į Alisą, net minties neturėjo, kad išdrįs vėl paprašyti jos 
paslaugų ar kad jam pasitaikys proga tai padaryti, - na, jeigu jau 
prašė pirmiau. (Iš pažiūros buvo pernelyg išsigandęs; tikriausiai 
anąkart Alisos paslaugų prašė ne jis, o tik vienas ar keli rėksmin- 
gieji jo draugai.) 

Elsė užėjo jam už nugaros ir pastūmė jį Alisos link, o ši su- 
griebė už rankos ir įsitempė į kambarį; vaikinuko viršugalvis 
vos siekė jai smakrą. Kai Alisa užsidarė duris ir užtraukė užuo- 
laidas, Elsė prisidėjo prie Saskijos ir Džeko. 

— Arjis skaistuolis? - paklausė Džekas moterų. 

— Neabejotinai, - linktelėjo Elsė. 

Prisiminęs, ką policijos nuovadoje mamai sakė Nikas Oude- 
jansas, Džekas dar pasidomėjo: 

— Gal per jaunas skaistuolis? 

- Taip vėlai vakare niekas nėra per jaunas, - nuramino jį 
Saskija. 

Džekas buvo prasnaudęs pusę popietės bei vakaro - pirmiau- 
sia kokią valandą numigo Elsės kambaryje, paskui Saskijos, ir, 
žinoma, dar snūduriavo Elsės glėbyje, jos nešiojamas iš vienos 
vietos į kitą, - tačiau dabar vis tiek pasijuto baisiai pavargęs. 
Kai jie grįžo į Saskijos kambarėlį, Saskija užtraukė užuolaidas, 
kad Džekas galėtų miegoti. Atsistojusi tarpduryje, ji saugojo jį, 
o Elsė ėjo ir ėjo - kas penkiolika ar dvidešimt minučių - į Što- 
fo taką pažiūrėti, ar Alisa jos kambaryje vis dar patarinėja tam 
skaistuoliui. 

Džekas sugebėjo išsilaikyti neužmigęs, kol ji ten suvaikščiojo 
pirmus du kartus. 

— Elsė lyg ir sakė, kad skaistuoliai ilgai neužtrunka, - neišken- 
tė berniukas. 

— Miegok, Džekai, - tarė Saskija. - Taip ilgai turbūt todėl, kad 
tas skaistuolis nelabai supranta angliškai. Tavo mamytė su juo, 
matyt, turi kalbėti iš lėto. 

- A... 

Daug vėliau Džeką pažadino šnabždesys. Visos trys moterys 
sėdėjo ant Saskijos lovos krašto, blausioje lempos su raudonu 
stikliniu gaubtu šviesoje; Džekui, neišsiduodančiam, kad pabu- 
do, ant tos lovos beveik nebebuvo vietos. Mamos vėrinys buvo 
sutrūkęs. Elsė su Saskija mėgino padėti Alisai vėl suverti perlus. 

— Tai atgrubnagis snarglius! - bambėjo Saskija. - Su tais ne- 
kaltučiais visada taip. 

- Jis netyčia - dar niekad niekam nebuvo nusegęs vėrinio, - 
pašnibždomis teisino vaikinuką Alisa. - Čia berods kultūriniai 
perlai. Ar tai gerai, ar blogai? 

— Reikėjo likti su vėriniu, Alisa, - pasakė Elsė. 

- Jis tikrai labai mielas - tik nieko tokio dar nebuvo daręs, - 
šnibždėjo Alisa. 

— Turbūt turėjo krūvą pinigų, už šitiek laiko, - tarė Saskija. 

— O, aš iš jo nieko neėmiau - kitaip būčiau buvusi prostitu- 
tė! - Visos trys moterys nusijuokė. - Ššš! Pažadinsim Džeką, - 
šnipštelėjo Alisa. 

— Aš nemiegu, - prakalbo Džekas. - Ar davei tam vaikinui 
gerą patarimą? - paklausė mamos. Ši apkabino jį ir pabučiavo, 
o Saskija su Else toliau rankiojo ir vėrė perlus. 

- Taip, manau, kad gana gerą patarimą, - atsakė Alisa. 

— Geresnio jis tikriausiai niekada ir negaus, - įsikišo Saskija. 

— Bent jau už dyką, - pridūrė Elsė. Moterys vėl įsikvatojo. 

— Turėsi nešti šitą nelemtą daiktą juvelyrui, - pareiškė Saskija, 
atiduodama Alisai sutrūkusį vėrinį ir saują perlų. Alisa palaidus 
perlus bei vėrinį įsidėjo į rankinę. 

Saskija su Else pasisiūlė palydėti Alisą su Džeku atgal į „Kras- 
napolskį“, bet Alisa norėjo dar padaryti nedidelį lankstą. Suma- 
nė praeiti pro Oudekerkspleiną, kad tos senės prostitutės pama- 
tytų, jog ji tebėra čia. 

— Per vėlu - dauguma jų bus baigusios darbą, - pasakė jai 
Elsė. 

— Vis tiek verta pamėginti, - tarė Saskija. - Net jeigu ten bus 
tik viena, sužinos ir kitos. 

Tikriausiai jau buvo antra ar trečia valanda ryto. Juos visus, 
vos išsukusius iš Oudekenio tako, pribloškė muzika, dar geriau 
girdima ant tilto per senąjį kanalą. Senosios bažnyčios vargonai 
stūgavo tarsi kokia dieviška pabaisa. 

— Bachas? - paklausė Džekas mamos. 

— Taip, Bachas, - atsakė Alisa, - bet groja ne tavo tėvas. 

- Iš kur žinai? - susidomėjo Elsė. - Ta Femkė - tikra gyvatė. 
Bent jau nueik ir pažiūrėk. 

- Čia Bacho Fantazija G-dur, - paaiškino Alisa. - Dažnai 
grojama per vestuves. - Viljamas, matyt, nelabai mėgo vestuvi- 
nę muziką, tačiau ir Saskija, ir Elsė būtinai norėjo žvilgtelėti į 
vargonininką. 

Prieš įžengdama į Senąją bažnyčią Alisa užsispyrė apeiti Ou- 
dekerkspleiną, taigi jie taip ir padarė. Tik viena prostitutė sto- 
vėjo savo tarpduryje ir klausėsi muzikos. Viena iš jaunesnių - 
Margrita. 

— Taip vėlu, o tu dar nemiegi, Džeki, - tarė Margrita. 

- Ir mes visos dar nemiegam, - pasakė jai Elsė. 

Jie įėjo į Senąją bažnyčią. Viename klaupte sėdėjo dvi pagyve- 
nusios prostitutės; viena iš jų, Išdykėlė Nanda, tarytum snaudė; 

Jie visi priėjo prie didžiosios parapijos salės gale esančios 
laiptinės, bet tik Saskija, Elsė ir Džekas ėmė lipti siaurais laiptais 
į viršų. Alisa jų laukė apačioje. 

- Jis gi Australijoje arba kaip tik ten plaukia, - atkakliai kar- 
tojo ji. - Įsivaizduokit, su kiek moterų susipažins kruiziniame 
laive! 

Jie pirmiau užuodė vos juntamą, tyrą kūdikių pudros kvapą, 
tik paskui pamatė Fransą Donkerį, jaunesnįjį vargonininką. Stai- 
ga išvydęs Saskiją ir Elsę, jaunasis genijus persigando - liovėsi 
grojęs. Tada pastebėjo tarp dviejų prostitučių stovintį Džeką. 

— O, turbūt pamanei, kad čia tavo tėtis, - pasakė Džekui 
Fransas. 

- Iš tikrųjų tai ne, - vyptelėjo Saskija. 

— Nešnekėk - grok, - paliepė Elsė. Jiems dar tebelipant laip- 
tais žemyn, vunderkindas vėl ėmėsi Bacho. 

— Ten tas mažius, Donkeris, ar ne? - spėjo Alisa. Jie visi link- 
telėjo. - Jis groja kaip derintojas, - tarė Alisa. 

Bacho Fantazija G-dur lydėjo juos Trompeterio taku, kur vis 
dar parsidavinėjo kelios jaunos prostitutės. Tik bemaž priėję 
Šv. Onos gatvės galą jie nebegirdėjo muzikos. 

- Juk neplauksite į Australiją? - galbūt paklausė Alisos Elsė. 

— Ne. Kelionė į Australiją Džekui būtų per ilga ir per sun- 
ki, - tikriausiai atsakė Alisa. 

- Tokia kelionė per ilga ir per sunki bet kam, Alisa, - tarė 
Saskija. 

- Turbūt, - nesiginčijo Alisa. Ji kalbėjo kažkaip keistai sulie- 
dama žodžius, o jos veido išraiška - nuo tos akimirkos, kai Džeką 
pažadino moterų šnabždesys Bludo gatvėje, - atrodė neįprastai 
svajinga ir atsaini. Vėliau Džekas ėmė manyti, jog tai susiję su 
jos surūkytomis cigaretėmis, nes iki kelionės į Amsterdamą jo 
mama nebuvo įjunkusi į marihuaną. Tačiau kaip reikiant pasi- 
mėgavo tą šeštadienio vakarą ir sekmadienio rytą. 

Saskija su Else palydėjo juos į viešbutį - ne todėl, kad tie- 
dvi prostitutės būtų maniusios, jog „raudonųjų žibintų  rajo- 
ne pavojinga, netgi tokiu metu, o dėl to, kad bijojo, jog Alisa 
gali susidurti su Jakobu Briliu. Jos žinojo, kad ir Brilis apsistojęs 
„Krasnapolskyje'. 

Kai moterys atsiglėbesčiavo ir atsibučiavo su Džeku ir Alisa, 
linkėdamos jiems labos nakties, juodu ėmė rengtis miegoti. Kiek 
Džekas galėjo atsiminti, tai buvo pirmas kartas, kai mama įsmu- 
ko į vonią praustis pirma jo. Kažkas ją ten, matyt, pralinksmino, 
nes ji staiga prapliupo juoktis. 

— Ko juokiesi? 

- Berods palikau savo apatinius Elsės kambary! 

Visas tas patarinėjimas ją neabejotinai išblaškė, - be to, išsi- 
valęs dantis, Džekas Alisą rado jau užmigusią. Berniukas išjun- 
gė šviesą miegamajame, o vonios kambaryje paliko degančią ir 
pravėrė duris - tai jiems buvo tarsi savotiška naktinė lempelė. 
Tada jam dingtelėjo, jog mama pirmą kartą užmigo anksčiau 

negu jis. Džekas įsitaisė lovoje šalia jos, tačiau netgi miegodama 
mama dainavo. Laimė, kad bent jau nebegiedojo giesmių. Beje, 
turbūt marihuanos dėka Alisa buvo atgavusi savo škotišką ak- 
centą, kurį ir vėliau Džekas pajusdavo tik kai ji būdavo girta ar 
apsvaigusi nuo narkotikų. 

O dėl dainos, tai Džekas nežinojo, ar čia tikra liaudiška meilės 
daina, mamos prisimenama iš vaikystės, ar - tai atrodė labiau 
tikėtina - jos pačios susikurta dainelė, kuriai ji per miegus su- 
galvojo ir melodiją. (Kodėl gi ne? Juk ji pusę dienos ir nakties 
giedojo giesmes.) 

Štai ta daina, kurią Alisa dainavo miegodama: 


Oi, nebūsiu aš katytė, 

nei širdelė, 

nei pupa. 

Blogiau 

Nei uosto prieplauka 

tik Leito cypės kamera. 
Ne, nebūsiu aš katytė, 
Tuo jau aš esu tikra - 
Nestovėsiu ant krantinės, 
Aš - ne palaida merga. 


Palaida merga, be abejo, buvo surimuota su tikra. Džekas pa- 
manė, jog tai gal kokia vaikiška dainelė, kurią - netgi miegoda- 
ma - mama norėjo padainuoti jam. 

Džekas sukalbėjo jųdviejų kasvakarinę maldą - kaip visada 
užsimerkęs. Šįkart kalbėjo garsiau negu paprastai, nes mama jau 
miegojo, taigi jis turėjo melstis už juos abu. „Diena, kurią mums 
davei, Viešpatie, pasibaigė. Dėkojame Tau už ją.“ 

Jie miegojo iki sekmadienio vidurdienio, tada Džekas mamos 
paklausė: 

— Kas yra „palaida merga'? 

- Aš taip sakiau per miegus? 

— Taip. Tu dainavai. 

- Palaida merga - kaip prostitutė, tokia patarėja, Džeki. 

— Kaip Žmogus gali būti katytė arba širdelė, arba pupa? - ste- 
bėjosi Džekas. 

— Taip vadinamos patarėjos, Džekai. 

- O! 

Juodu susikibę žingsniavo „raudonųjų žibintų“ gatvėmis į 
Tatu Peterio saloną, kai berniukas dar pasidomėjo: 

— Kur yra ta uosto prieplauka? 

— Aš ten niekada neatsidursiu, - tepratarė Alisa. 

— Kaip Tatu Peteris neteko kojos? - gal šimtąjį kartą paklausė 
Džekas. 

- Juk sakiau - turėsi paklausti jo paties. 

— Gal važiavo dviračiu... - garsiai pagalvojo berniukas. 

Popietė jau buvo įpusėjusi; dauguma rajono moterų jau siū- 
lėsi kam nors duoti patarimų. Visos sveikino Džeką ir Alisą, 
šaudamos juos vardais, - netgi pagyvenusios prostitutės, įsikū- 
rusios prie Senosios bažnyčios. Alisa būtinai norėjo apeiti visą 
Oudekerkspleiną; jie pražingsniavo pro visus langus ir tarpdu- 
rius, perpus lėčiau negu Jakobas Brilis. Nė viena iš moterų ne- 
niūniavo Alsuoki many, Šventoji Dvasia. 

Užsukę į Šv. Olofo taką, juodu atsisveikino su Tatu Peteriu. 

— Alisa, kai tik norėsi, mielai vėl priimsiu tave padirbėti, - pa- 
sakė tas vienakojis vyriškis. - Saugok kojas, Džekai, - kreipėsi į 
berniuką. - Su dviem daug lengviau suktis. 

Paskui juodu nuėjo į Zedeiko gatvę atsisveikinti su Tatu Teo 
ir Robiu de Vitu. Robis paprašė, kad Alisa jam ką nors ištatui- 
ruotų. 

— Tik ne sužeistą širdį, - tarė ji. - Man jau gana tų širdžių, 
plyšusių perpus ar dar kaip. 

Robis apsisprendė, jog norėtų jos parašo ant dešinio žasto. 


Duktė Alisa 


Rademakeriui taip patiko dailus Alisos braižas, kad ir jis įsi-- 
geidė tokio pat parašo - ant kairio dilbio, kurį Tatu Teo sakėsi 
laikęs nepaliestą kokiai nors ypatingai tatuiruotei. Raidės nusi- 
driekė nuo Rademakerio alkūnės linkio iki jo laikrodžio cifer- 

blato, kad kiekvieną kartą, žvilgtelėjęs, kiek valandų, jis prisi- 
mintų Dukterį Alisą. 

— Ką pasakysi, Džekai? - tarė Tatu Teo. - Gal dar pasiklau- 
som der Zimmerman? (Jis nebuvo vokietis; neskyrė der nuo den. 
Bet ir Džekas nemokėjo šnekėti vokiškai - kol kas dar ne.) 

Džekas išrinko ir uždėjo vieną Bobo Dilano plokštelę. Netru- 
kus Robis de Vitas jau dainavo kartu su Dilanu, tačiau Alisa tą 
dainą nelabai mėgo. Ji tiesiog darbavosi toliau, neprisidėdama 
prie Robio ir Bobo. 

Kai gaidys giedos ir paraus dangus, - traukė Bobas su Robiu. - 
Pažvelk pro langą - manęs nebebus. - Tą akimirką Alisa pradėjo 
badyti pirmą savo vardo raidę A. - Dėl tavęs iškeliauju į tolius 
plačius, - virkavo Bobas su Robiu. - Bet nesuk sau galvos, viskas 
gerai. 

Na, ne viskas buvo gerai - anaiptol, - bet Alisa toliau sau ta- 
tuiravo. 


Elsė nuvedė juos į keleivinių laivų bilietų kasą, ten viskas atrodė 
gana painu - jiedviem reikėjo, kad Elsė padėtų susitvarkyti ke- 
lionės reikalus. Jie traukiniu važiuos į Roterdamą ir iš ten plauks 
į Monrealį, o paskui jau parsigaus į Torontą. 

— Kodėl į Torontą? - paklausė Alisos Saskija. - Tu juk ne ka- 
nadietė. 

— Dabar jau kanadietė, - tarė Alisa. - Niekada negrįšiu į sau- 
lėtąjį Leitą, nė už ką - net už visą Škotijos viskį. - Ji nesakė ko- 
dėl. (Gal ten buvo per daug praeities šmėklų:) - Be to, jau radau 
Džekui tinkamą mokyklą. Tai gera mokykla, - išgirdo Džekas 
mamą sakant Saskijai ir Elsei. Paskui mama pasilenkusi pa- 
šnibždėjo jam į ausį: - Ir tu būsi saugus tarp mergaičių. 

Įsivaizdavęs save tarp Šventos Hildos mokyklos mergaičių - 
ypač tarp vyresniųjų - Džekas nušiurpo. Ir vėl, paskutinį kartą 
Europoje, įsikibo į mamos ranką. 


II 


CAko 


MARIOS MERGAIČIŲ 


8 
Saugus tarp mergaičių 


CAko 


žekui susidarė įspūdis, jog vyresniosioms Šventos Hil- 

dos mergaitėms nepatinka, kad jų mokykloje mokosi ir 
berniukai. Nors berniukai čia galėjo baigti tik keturias klases, 
buvo manoma, kad jie - netgi maži berniukai - būdami ša- 
lia daro blogą įtaką. Anot Emos Oustler: „Ypač vyresniosioms 
mergaitėms.“ 

Ema buvo grėsminga mergaitė, be to, viena iš vyresniųjų. 
Šeštokės, kaip vyriausios pradinės mokyklos mokinės, atidary- 
davo ir uždarydavo automobilių dureles, sutikdamos mažylius 
prie durų iš Roseterio kelio pusės. Kai Džekas tūkstantis devyni 
šimtai septyniasdešimtųjų rudenį pradėjo lankyti vaikų darže- 
lį - tais metais, kai Šventos Hildos mokykla pirmą kartą priėmė 
ir keletą berniukų, - Ema jau mokėsi šeštoje klasėje. Jam buvo 
penkeri; jai - dvylika. (Dėl kažkokių sunkumų šeimoje ji buvo 
praleidusi vienerius mokslo metus.) Pačią pirmą dieną Ema 
Džekui atidarė automobilio dureles - tai daug ką ir nulėmė. 

Džekas ir taip jau drovėjosi dėl automobilio - juodo „Lin- 
coln Town Car“ iš limuzinų nuomos bendrovės, kuriuo ponia 
Vikstid važinėdavo visur, kur tik jai prireikdavo. (Nei pati ponia 
Vikstid, nei Lotė nemokėjo vairuoti; Alisa irgi niekada neturė- 
jo vairuotojo pažymėjimo.) Limuziną vairavo labai draugiškas 

jamaikietis - stambus vyriškis, pramintas Mažiumi, beveik toks 
pat juodas kaip ir limuzinas. Jis buvo ponios Vikstid mėgsta- 
miausias vairuotojas. 

Koks vaikas nori pirmą dieną į mokyklą atvykti limuzinu su 
vairuotoju? Bet negalima sakyti, kad Alisa blogai pasielgė, leis- 
dama poniai Vikstid viską daryti savaip. Ta buvusi auklėtinė be- 
rods mokėjo ne tik už Džeko mokslą Šventos Hildos mokykloje, 
bet ir už limuziną. 

Kadangi Alisa Kino tatuiruočių salone dažnai dirbdavo iki 
nakties, kas rytą Džeką pakeldavo ir pusryčius jam paruošdavo 
Lotė. Ponia Vikstid per tą laiką spėdavo pakankamai prabusti, 
kad parištų berniukui kaklaraištį, nors ir nelabai atidžiai. Visus 
kitus drabužėlius Lotė išdėliodavo Džekui einant miegoti, - kai 
reikėdavo skubėti į mokyklą, ji dar padėdavo jam apsirengti. 

Tais rytais Džekas užsukdavo į prieblandoje skendintį ma- 
mos kambarį ir pabučiuodavo ją atsisveikindamas; paskui Lotė 
šaligatviu nuvesdavo jį prie Spadinos ir Louterio gatvių sankry- 
žos, kur „Linkolne“ jau laukdavo Mažius. Alisos garbei reikia 
pasakyti, kad ji pasisiūlė pirmą dieną palydėti sūnų į mokyklą. 

- Alisa, - pertarė ją ponia Vikstid, - jei tu pati vesi Džeką, jam 
tai bus proga paverkti. 

Ponia Vikstid tvirtai laikėsi nuomonės, jog nereikia Džekui 
suteikti progų graudentis. Vieną rytą, rišdama jam kaklaraištį, 
ji pasakė: 

— Tave erzins, Džekai. Nebūtina dėl to verkti. Verk tik jei tave 
sužeis - tada tai jau rėk visa gerkle. 

— O ką daryti, kai erzins? - paklausė Džekas. 

Ponia Vikstid vilkėjo įvijais baltais ir raudonais dryžiais iš- 
marginta velionio vyro pižama ir ant jos dar buvo užsimetusi 
tamsiai violetinį chalatą. Berniukui kaklaraištį ji visada rišdavo 
sėdėdama prie virtuvės stalo, pirmu arbatos puodeliu šildyda- 
masi sustingusius pirštus. Žili jos plaukai būdavo susukti ant 
suktukų, veidas blizgėdavo nuo avokadų aliejaus. 

— Ką nors sugalvok, - patarė ji Džekui. 

— Kai mane erzins? 

- Būk mandagus, - pasiūlė išeitį Lotė. 

— Būk mandagus pirmus du kartus, - tarė ponia Vikstid. 

— O trečią kartą? - paklausė jos Džekas. 

— Ką nors sugalvok, - pakartojo ji. 

Parišusi kaklaraištį, ponia Vikstid pabučiavo Džeką į kaktą ir 
į tarpuakį; paskui Lotė nuvalė jam nuo veiduko avokadų aliejų. 
Lotė irgi pabučiuodavo Džeką - paprastai hole, prieš atidaryda- 
ma laukujes duris ir už rankutės privesdama jį prie laukiančio 
Mažiaus. 

Lotės šlubčiojimas, žadinęs Džeko vaizduotę beveik taip pat 
kaip ir Tatu Peterio prarasta koja, buvo dažna berniuko pokal- 
bių su motina tema. 

— Kodėl Lotė šlubuoja? - tikriausiai šimtą kartų klausė Dže- 
kas mamos. 

- Paklausk pačios Lotės. 

Bet kai pirmą dieną važiavo į mokyklą, Džekas dar nebuvo 
įsidrąsinęs savo auklės paklausti, kodėl ji šlubčioja. 

— Kas gi tai poniai, kad taip klibikščiuoja, ponaiti? - limuzine 
pasmalsavo Mažius. 

— Nežinau. Gal tu jos paklausk, Mažiau? 

— Tu klausk, ponaiti, - tu esi vienintelis džentelmenas šiuose 
namuose. Aš tik vairuotojas. 

Vėliau Džekas Bernsas vis pagalvodavo, kad ir anam pasauly 
jam vaidensis Pikthol gatvės ir Hačings Hilo kelio sankryža - 
kaip Mažius pristabdo automobilį, „Linkolnas“ vos vos slenka, 
o skeptiškai nusiteikusios vyresniosios mergaitės neabejoja, kad 
štai limuzinu atvyko dar vienas turčių vaikelis. Buvo šiltas rug- 
sėjo rytas; Džeko dėmesį vėl patraukė į sijonėlius nesukištos 
jūreiviškos mergaičių palaidinukės, prie kaklų tik truputį prilai- 
komos laisvai užrištų dryžuotų uniforminių pilkos ir kaštoni- 
nės spalvos kaklaraiščių. (Po poros metų visos mergaitės dėvės 
palaidines su sagutėmis apykaklių kampuose ir nesegs viršuti- 
nės sagos.) Bet geriausiai Džekas prisimins maištingai atkištus 
jų klubus. 

Mergaitės niekada nestovėdavo ramiai - arba laikydavo 
abiem rankom apsikabinusios kokią draugę, arba, perkėlusios 
visą svorį ant vienos kojos, kita sau trepsendavo. Sėdėdamos 

užsimesdavo koją ant kojos - ir viršutinė nuolat krutėdavo. 
Kadangi pilki klostuoti mergaičių sijonėliai buvo itin trumpi, 
Džeko žvilgsnis vis krypo į jų kojas, ypač į stulbinamai apvalias 
šlaunis. Mergaitės gnaibydavo sau pirštus, krapštinėdavo nagus, 
sukiodavo žiedelius; kasydavosi antakius ir plaukus. Žiūrėda- 
vo į panages, tarsi ieškodamos ten paslapčių, - atrodė, kad jos 
turi daug paslapčių. Draugės susižinodavo tam tikrais rankų 
judesiais, be to, buvo ir vos pastebimų kitokios gestų kalbos 
požymių. 

Prie mokyklos durų iš Roseterio kelio pusės, kur Mažius su- 
stabdė „Linkolną“, šeštos klasės mergaitės Džekui pasirodė ypač 
linkusios slapukauti, bet nesantūrios. Vienuolikos ar dvylikos 
metų mergaitės paprastai manosi atrodančios bjauriai. Juk jos 
nebe vaikai, bent jau savo pačių supratimu, bet dar ir ne jaunos 
moterys, kokios netrukus bus. Tokio amžiaus mergaitės labai 
skiriasi viena nuo kitos: kai kurių išvaizda ir judesiai jau kaip 
jaunų moterų, o kitų kūneliai berniukiški, gestai kaip drovių 
vaikinų. 

Tik ne Emos Oustler; jai buvo dvylika, tačiau galėjai pamany- 
ti, kad aštuoniolika. Kai ji Džekui atidarė automobilio dureles, 
vos įžiūrimus ūsiukus ant viršutinės jos lūpos jis palaikė pra- 
kaitu. Plaukeliai ant stiprių, įdegusių jos rankų buvo nušviesinti 
vasaros saulės, stora tamsiai ruda kasa dryksojo permesta per 
petį, iš vienos pusės tarytum įrėminusi apydailį veidą. Ta sunki 
ir ilga, iki bambos, kasa skyrė dygstančias jos krūtis vieną nuo 
kitos ir darė jas labiau pastebimas. Gal ketvirtadalis šeštokių tu- 
rėjo aiškiai matomas krūtis. 

Kai Džekas išlipo iš limuzino ir atsistojo šalia Emos, jis jai 
buvo iki liemens. 

— Neužmink sau ant kaklaraiščio, pupuli, - tarė Ema. 

Kaklaraištis berniukui siekė kelius, bet kol Ema nebuvo jo 
perspėjusi, jis nė nepagalvojo, kad gali parvirsti netyčia jį pri- 
mynęs. O išaugti pilki Džeko bermudai buvo per trumpi, kad 
atrodytų „prideramai“, - bent jau taip sakė ponia Vikstid. (Ki- 
taip negu mergaitės, berniukai mūvėjo trumpomis kojinėmis.) 

Ema sugriebusi šiurkščiai kilstelėjo aukštyn Džeko smakrą. 

— Nagi, parodyk savo blakstienas, meiluti... Dievulėliau! - 
sušuko. 

— Kas? 

— Matau, kad bus bėdos, - pareiškė Ema Oustler. Įsižiūrėjęs į 
jos veidą, Džekas irgi suprato, kad bus bėdos. Be to, jis susivokė 
pirma apsirikęs - čia ūsai. Žiūrėdamas iš arti niekaip negalėjai 
pamanyti, jog švelnūs pūkučiai ant Emos viršutinės lūpos yra 
prakaito lašeliai. Būdamas penkerių, Džekas nežinojo, jog mer- 
ginos itin jautriai reaguoja į tai, kad joms auga ūsai. Jam atrodė, 
jog labai malonu tokius turėti; savaime suprantama, jis panoro 
juos paliesti. 

Jei pirma diena mokykloje, kaip ir pirma tatuiruotė, yra visiš- 
kai nauja patirtis, - ką gi, Džeko patirtis buvo tokia. Ir netrukus 
paaiškės, jog tai, kad jis palietė Emos Oustler ūsiukus, prisidėjo 
prie jo charakterio formavimosi. 

— Kuo tu vardu? - paklausė Ema, prisilenkdama arčiau. 

— Džekas. 

— Koks Džekas? 

Tą siaubingą akimirką, užsispoksojęs į pūkučiais apaugusią 
jos lūpą, jis niekaip negalėjo prisiminti savo pavardės. Tačiau ši- 
taip sutriko ne tik dėl jos ūsų. Jis buvo pakrikštytas Džeku Stro- 
naču. Tėvas jį paliko nevedęs jo motinos; Alisa nematė jokio 
pagrindo jiedviem vadintis Viljamo pavarde. Bet ponia Vikstid 
su tuo nesutiko. Nors Alisa nieku gyvu nenorėjo būti ponia 
Berns, ponia Vikstid laikėsi nuomonės, kad joks vaikas neturėtų 
kentėti dėl to, jog yra nesantuokinis; jos iniciatyva Džeko pa- 
vardė buvo pagal įstatymą pakeista, ir jis tapo „teisėtu , bent jau 
sprendžiant iš pavardės. Be to, ponia Vikstid buvo asimiliacijos 
šalininkė; tos Šventos Hildos mokyklos auklėtinės įsitikinimu, 
Džekui Bernsui turėjo būti lengviau pritapti prie Kanados kul- 
tūrinės aplinkos negu Džekui Stronačui. Ponia Vikstid, be abejo, 
tarėsi daranti berniukui didelę paslaugą. 

Bet Džeko sutrikimas, kai jis niekaip negalėjo Emai Oustler 
pasakyti savo pavardės, patraukė vienos iš mokytojų dėme- 
sį - tos, kurią visi vadino Pilkąja Šmėkla. Ponia Makvot buvo 
išties vaiduokliška būtybė. Ji sugebėdavo išdygti šalia visiškai 

netikėtai; niekas nežinodavo, iš kur ji atsirado. Gal ankstesnia- 
me gyvenime ponia Makvot buvo negyvėlė. Kaip dar galėjai pa- 
aiškinti, kodėl nuo jos dvelkia šalčiu? Net jos iškvepiamas oras 
būdavo šaltas. 

— Kas gi čia? - pasidomėjo ponia Makvot. 

— Kažkoks Džekas, - atsakė Ema Oustler. - Pamiršo savo pa- 
vardę. 

— Neabejoju, kad kaip nors padėsi jam prisiminti, Ema, - tarė 
ponia Makvot. 

Pilkoji Šmėkla nebuvo azijietė, bet jos akys atrodė įkypos dėl 
nežmoniškai įtemptų ir į plieno pilkumo kuodą ant pakaušio 
susuktų plaukų. Plonos jos lūpos paprastai būdavo tvirtai su- 
čiauptos, o Emos, atvirkščiai, šiek tiek pravertos. Emos burna 
buvo tarsi besiskleidžiantis gėlės žiedas, o švelnūs lyg pudra 
ūsiukai ant viršutinės lūpos - kaip ant vainiklapio užkritusios 
žiedadulkės. 

Džekas mėgino sulaikyti savo ranką, ypač dešinį smilių. Po- 
nia Makvot kaip staiga buvo atsiradusi, taip ir pradingo, - o gal 
Džekas užsimerkė, stengdamasis atsispirti norui paliesti Emos 
ūsus, todėl ir nematė, kaip Pilkoji Šmėkla nuėjo? 

— Galvok, Džekai. - Emos Oustler kvėpavimas buvo toks pat 
karštas, koks ponios Makvot šaltas. - Tavo pavardė... nagi, juk 
gali prisiminti. 

— Džekas Bernsas, - pagaliau sušnibždėjo berniukas. 

Ar ją taip nustebino jo pavardė, ar pirštas? Gal viskas kartu. 
Tai, kad savo pavardę Džekas ištarė tą pačią akimirką, kai smi- 
liumi perbraukė Emai per pūkučiais apaugusią viršutinę lūpą, 
buvo visiškai netikėta ir jam pačiam. Pakerėtas nepaprasto jos 
lūpos švelnumo jis pašnibždomis paklausė: 

— O kuo tu vardu? 

Ji sugriebė jo smilių ir atlaužė atgal. Jis krito ant kelių, sukly- 
kęs iš skausmo. Pilkoji Šmėkla akimirksniu vėl išdygo šalia. 

- Liepiau padėti jam, Ema, o ne skriausti, - įspėjo mergaitę 
ponia Makvot. 

— Kokia Ema? - paklausė Džekas tos dičkės, laužiančios jam 
pirštą. 

— Ema Oustler, - atsakė ji ir prieš paleisdama jo smilių dar 
skaudžiai jį suktelėjo. - Žiūrėk, kad nepamirštum! 

Jis ir norėdamas nebūtų pamiršęs nei pačios Emos, nei jos 
pavardės. Net skausmas, kurį Ema jam sukėlė, atrodė savaime 
suprantamas dalykas - tarsi Džekas būtų gimęs tam, kad jai 
tarnautų, o ji - kad rodytų jam kelią. Ponia Makvot, ko gero, 
tai įžvelgė skausmo iškreiptame Džeko veidelyje. Jis tik vėliau 
supras, kad Pilkoji Šmėkla neabejotinai dirbo Šventos Hildos 
mokykloje, kai jo tėvas miegojo su vienuoliktoke ir užtaisė vaiką 
kažkokiai tryliktos klasės mokinei. Kitaip gal nebūtų klaususi: 
„Ar tu kartais ne Viljamo Bernso sūnus?“ 

Vos tai išgirdusi Ema Oustler vėl susidomėjo Džeko blaks- 
tienomis. 

— Tai tu tos tatuiruotojos vaikas! - sušuko ji. 

— Taip, - atsakė Džekas. (O jis jaudinosi, kad niekas nežinos, 
kas jis toks!) 

Naujų mokinių atvykimą atidžiai stebėjo dar viena mokytoja, 
Džekas iškart atpažino nuostabų jos balsą, tarsi būtų kasnakt jį 
girdėjęs per miegus, - tai buvo panelė Karolina Vurc, padėju- 
si jo mamai atsikratyti škotiško akcento. Ji ne tik kad tobulai 
tarė žodžius - jos balso tembras buvo lengvai atpažįstamas bet 
kur, ypač Džeko sapnuose. Edmontone, iš kur ji atvyko, panelė 
Vurc būtų buvusi laikoma gražia - be jokių išlygų. O tokiame 
daugelio tautų mieste kaip Torontas trapus jos grožis buvo pa- 
smerktas sunykti. (Dar labiau tikėtina atrodė tai, kad ji kažkuo 
nusivylė asmeniniame gyvenime - gal apgaulinga meile, arba 
pernelyg greit nutrūkusia pažintimi.) 

— Prašyčiau perduoti linkėjimų mamai, Džekai, - tarė panelė 
Vurc. | 

— Labai ačiū - perduosiu, - atsakė berniukas. 

— Tatuiruotoja turi /imuziną? - nusistebėjo Ema. 

— Tai ponios Vikstid automobilis su vairuotoju, Ema, - paaiš- 
kino panelė Vurc. 

Pilkoji Šmėkla vėl buvo kažkur pradingusi - tiesiog išgaravu- 
si. Džekas pajuto Emos ranką, valdingai uždėtą jam ant peties, 

ir kad jo žandas liečiasi prie jos klubo. Ji pasilenkė ir kai ką pa- 
šnibždėjo jam į ausį, kad neišgirstų panelė Vurc: 

- Judviem su mama labai pasisekė, meiluti. 

Džekas pamanė, kad ji turi omenyje „Linkolną arba Mažių, 
tačiau šnekos apie tai, kad ponia Vikstid globoja „tą tatuiruoto- 
ją“ ir jos pavainikį, Šventos Hildos mokykloje buvo pasklidu- 
sios anksčiau, negu Džekas pradėjo lankyti vaikų darželį. Ema 
Oustler kalbėjo apie ponios Vikstid, kaip jų globėjos, vaidmenį 
apskritai. Berniukas nelabai suprato ir ką Ema pasakė paskui: 

— Taip ir reikia, Džekai. Ne kiekvienam nusišypso laimė tapti 
nemokamai gyvenančiu nuomininku. 

— Ačiū, - tarė Džekas, siekdamas jos rankos. Jis džiaugėsi, 
kad pirmą dieną mokykloje susidraugavo su viena iš mergaičių. 
Kadangi ir išsiskyrusi ponios Vikstid duktė Džeką bei jo mamą 
vadino nemokamai gyvenančiais nuomininkais, Džekas pagal- 
vojo, kad Emos mama turbūt irgi išsiskyrusi. Gal į šitokią padėtį 
patekusios moterys ypač prijaučia tokioms geroms buvusioms 
mokyklos auklėtinėms kaip ponia Vikstid, priglobusi Džeką ir 
Alisą po savo sparnu. 

— Artavo mama išsiskyrusi? - paklausė Džekas Emos Oustler. 
Emos mama, deja, jau keletą metų gyveno tūžmingai išsiskyru- 
si, ir bent jau viena iš jos skyrybų pasekmių buvo tokia šlykšti, 
kad ji žinojo vien dėl to visada save laikysianti ponia Oustler. 
O Emai ta opi tema tebebuvo lyg koks skaudulys. 

Džeko manymu, norėdama parodyti, kokie jie artimi draugai 
ir kaip be Žodžių vienas kitą supranta, Ema suspaudė jam ran- 
ką. Jis neabejojo, kad ji nenorėjo sukelti jam skausmo, nors tas 
spūstelėjimas buvo toks pat smarkus kaip „Bristolio“ viešbučio 
registratoriaus pasisveikinimas Osle. 

— Ar tu norvegė? - paklausė Džekas, bet Ema pernelyg garsiai 
šnopavo, kad išgirstų, ką jis sako. Gal todėl, kad ji iš visų jėgų 
stengėsi sutraiškyti jam plaštaką, arba dėl to, kad mėgino kaip 
nors suvaldyti neapykantą vyrų nekenčiančia pabaisa po sky- 
rybų tapusiai motinai, neseniai išryškėjusi Emos krūtinė pas- 
tebimai kilnojosi. Ašara, kurią Džekas iš pradžių palaikė pra- 
kaito srovele, nuriedėjusi skruostu žemyn, taip ir liko ant jos 

ūsiukų - kaip rasos lašelis ant ką tik sužėlusių samanų. Džekas 
akimirksniu liovėsi būgštavęs dėl Šventos Hildos mokyklos lan- 
kymo. Koks puikus sumanymas: leisti šeštokėms būti mažesnių 
vaikų vedlėmis pradinėje mokykloje! 

Ant akmeninių laiptų, vedančių prie pusrūsio aukšte esančių 
durų, Džekas kluptelėjo, bet Ema ne tik kad jį sulaikė; ji pakė- 
lusi prisispaudė jį prie šlaunies ir tą pirmą dieną nešte įnešė į 
mokyklą. Džekas, apimtas švelnaus dėkingumo jausmo, apsika- 
bino ją abiem rankom; ji irgi jį apglėbė - taip nuožmiai, kad jis 
išsigando, jog uždus, įsikniaubęs į šiltą jos kaklą. Sakoma, kad 
bealpstantys žmonės mato vaiduoklius, gal todėl Džekas Pilkąją 
Šmėklą iš pradžių palaikė vaiduokliu. Ponia Makvot vėl išdygo 
šalia - kaip tik tą akimirką, kai jau atrodė, kad Ema Oustler tuoj 
sulaužys Džekui stuburą arba uždusins jį bedygstančiomis dvy- 
likametės krūtimis. 

- Paleisk jį, Ema, - tarė Pilkoji Šmėkla. Džeko marškiniai 
buvo išsipešę ir nukabę beveik iki plikų kelių, bet ne taip Žemai 
kaip kaklaraištis. Jis jautėsi lyg apsvaigęs ir žiopčiojo, gaudyda- 
mas orą. - Padėk jam susikišti marškinius, Ema, - paliepė Pil- 
koji Šmėkla. Vos tai pasakiusi ji išnyko - turbūt grįžo į dvasių 
pasaulį. 

Atsiklaupusi Ema atrodė tokio pat ūgio kaip Džekas. Pilki jo 
bermudai buvo ne tik per trumpi, bet ir per ankšti. Ema turė- 
jo atsegti viršutinę sagą ir užtrauktuką, kad sukištų berniukui 
marškinius. Po šortais abiem rankom suėmusi ir spūstelėjusi jo 
sėdmenis, ji sušnibždėjo jam į ausį: 

—-Dailus užpakaliukas, Džekai. 

Džekas, jau bemaž atgavęs kvapą, atsilygino jai panašiu kom- 
plimentu: 

— Gražūs ūsai, - tarė - šitaip sutvirtindamas jųdviejų drau- 
gystę ir tiems keleriems metams Šventos Hildos mokykloje, ir 
visam vėlesniam laikui. Džekui dingtelėjo, jog tai turbūt iš tiesų 
gera mokykla, kaip mama ir buvo sakiusi, o šis jaudinantis pir- 
masis susitikimas su Ema Oustler - tam tikras pagrindas tikė- 
tis (bent jau taip manė Džekas), kad jis tikrai bus saugus tarp 
mergaičių. 

— O, Džekai, - pašnibždomis pasakė Ema jam į ausį, neįtiki- 
mai švelnia viršutine lūpa prisiliesdama prie jo kaklo. - Mudu 
puikiai leisime laiką. 


Arkinės pradinės mokyklos koridoriaus durų angos versdavo 
Džeką Bernsą mąstyti apie rojų. (Džekas vis pagalvodavo, kad 
jeigu į rojų veda koks koridorius, tai jis tikriausiai irgi skliautuo- 
tas.) O žiūrėdamas į juodus ir pilkus linoleumo grindų trikam- 
pius Džekas jausdavo, kad mokymasis mokykloje ir tolesnis jo, 
suaugusio Žmogaus, gyvenimas bus tarytum žaidimas - galbūt 
toks, kokio jis dar nežaidė, bet vis tiek Žaidimas. 

Dar vienas žaidimas buvo žvilgčiojimas į sporto aikštelę pro 
mažytį išdaužtą antro aukšto tualeto - vienintelio berniukų tua- 
leto Šventos Hildos mokykloje - langelį. Matinio lango stiklo 
kvadratėliai buvo nedideli, įdėti į geležinius rėmus; vienas toks 
stikliukas išdaužtas. Jis tebebuvo nepakeistas ir kai Džekas baigė 
ketvirtą klasę. O žemi pisuarai berniukų tualete vis dėlto buvo 
nepakankamai žemai, kai Džekas lankė vaikų darželį. Jis turėda- 
vo pasistiebti ir taikyti kuo aukščiau. 

Tuo antro aukšto koridoriumi nedažnai, bet bauginamai pra- 
eidavo vyresniosios mergaitės, gyvenančios bendrabutyje; per 
pradinę mokyklą buvo galima patekti į jų kambarius. Į bendra- 
butį būdavo priimamos tik septintos ir vyresnių klasių mokinės, 
ir tokių buvo ne daugiau kaip šimtas iš penkių šimtų viduri- 
niųjų ir vyresniųjų klasių mergaičių. (Šventos Hildos mokykla 
buvo mieste - dauguma mokinių gyveno namuose.) 

Mergaitės, gyvenančios bendrabutyje, Džekui atrodė daug 
vyresnės už kitas. Pastebimai paniurusios būdavo ne tik diplo- 
matų dukterys bei šiaip iš užsienio atvykusios mokinės; nebuvo 
tas niūrumas būdingas ir kuriam nors vienam šalies kraštui — 
pusseserės, pravardžiuojamos „Naujosios Škotijos kekšėmis“, 
vaikščiodavo tokios pat nusiminusios kaip ir mergaitė iš Britų 
Kolumbijos, kurią Ema Oustler vadino „B. K. kale“. Buvo maty- 
ti, kad bendrabučio gyventojos jaučiasi ištremtos. Jų balsai mo- 
kykloje skambėdavo liūdniausiai. 

Pradinukai paprastai nesusidurdavo su bendrabutyje gyve- 
nančiomis mergaitėmis, bet kartą, jau būdamas trečiokas, Dže- 
kas išėjo iš berniukų tualeto (segdamasis užtrauktuką) ir pama- 
tė dvi tryliktokes, dideliais žingsniais artėjančias prie jo, - bliz- 
gančiais lakuotais nagais, iki kulkšnių nusmauktomis kojinėmis, 
dailiomis kojomis, plačiais klubais, putliomis krūtimis. Džekas 
puolė į paniką. Per skubėjimą užtrauktukas prignybo jam penį. 
Jis, žinoma, suklykė. 

— Dievulėliau, čiagi berniukas! - sušuko viena iš tų dičkių. 

— Tai jau tikrai, užtrauktuku prisignybęs savo nusmurgusį 
pimpį, - tarė kita. 

— Kada jie pradeda žaisti su tais savo daikčiukais? - paklausė 
pirmoji mergaitė. - Nustok rėkt! - subarė Džeką. - Juk visai jo 
nenusignybai? 

— Leisk man... - pasakė antroji, priklaupdama prie Džeko. - 
Turiu broliuką - Žinau, ką reikia daryti. 

- Liesi jį rankomis? - pasibaisėjo pirmoji. Ji irgi atsiklaupė 
prie Džeko. 

— Parodyk - atitrauk rankas! - paliepė Džekui mergaitė, tu- 
rinti broliuką. 

— Skauda! - sucypė Džekas. 

— Tu tik sugnybai odą - net kraujas nebėga. - Tai mergaitei 
buvo mažiausiai septyniolika ar aštuoniolika metų - gal ir de- 
vyniolika. 

— Kada jis padidėja? - paklausė pirmoji mergaitė. 

— Neatrodo, kad norėtų padidėti dabar, įstrigęs užtrauktuke, 
Meredita. 

- Padidėja, kai pats užsinori? - nustebo Meredita. 

Tryliktokė laikė suėmusi Džeko penį; kitos rankos nykščiu ir 
smiliumi ji atsargiai timptelėjo užtrauktuką. 

— Oi! 

— Tai ką man daryti? - paklausė Džeko jam padedanti mer- 
gaitė. - Laukti, kol tu užaugsi? 

- Jau tavo blakstienos tai kaip širdžių ėdiko, - tarė Džekui 
Meredita. - Kai paaugsi, kaišiosi savo pimpį kur reikia ir kur 
nereikia. 

- Oi! 

— Dabar kraujas jau bėga, - pasakė antroji mergaitė. Džekas 
buvo išlaisvintas, bet ji tebelaikė jo penį rankoje. 

— Ką tu darai, Amanda? - nesuprato Meredita. 

— Žiūrėk, - tarstelėjo Amanda. Ji tai sakė ne Džekui. Jis ir ne- 
žiūrėdamas jautė, kad jo penis darosi didelis - na, bent jau šiek 
tiek didesnis. 

— Kuo tu vardu? - paklausė Meredita. 

— Džekas. 

— Jautiesi geriau, a, Džekai? - nusišypsojo Amanda. 

— Dievulėliau, tu tik pažiūrėk! - sušuko Meredita. 

- Čia dar niekai, - tarė Amanda. - Gali ir labiau padidėti, ar 
ne, Džekai? - Džekas savo penio didesnio nebuvo matęs. Jau 
bijojo, kad sprogs, jeigu dar padidės. 

- Vėl pradeda skaudėti, - pasiskundė. 

— Čia kitoks skausmas, Džekai. - Prieš paleisdama Amanda jį 
draugiškai spustelėjo. 

— Tokio milžino tai jau neprignybk užtrauktuku, - perspėjo 
Džeką Meredita. Ji atsistojusi pataršė jam plaukus. 

— Gal mus susapnuosi, Džekai, - pasakė Amanda. 

Žaizdelė ant Džeko penio užgijo per porą dienų, bet tie sa- 
pnai niekur nedingo. 


Panelė Sinkler, Džeko darželio grupės mokytoja, kaip ir Alisa, 
neabejojo, kad Džekas saugus tarp mergaičių. Tą iliuziją dar įti- 
kimesnę darė šeštokių buvimas šalia darželinukų pogulio laiku. 
Ema Oustler buvo savanorė, kaip ir kitos dvi šeštokės - arti- 
miausios Emos draugės Šarlotė Barford ir Vendė Holton. Jos 
būdavo panelės Sinkler pagalbininkės, kai reikėdavo suguldyti 
vaikus. Tos vyresnės mergaitės turėdavo padėti penkiamečiams 
užmigti; kad kaip tik dėl jų darželinukai nesudeda bluosto, atro- 
dė panašiau į tiesą. 

Panelė Sinkler Džekui į atmintį įkrito todėl, kad nuolat pa- 
smerkdavo jį poguliui su trimis šeštokėmis. Apie panelę Sinkler 
jis geriausiai atsiminė tai, kad jos vis nebūdavo. 

Pogulis prasidėdavo nuo, anot Emos Oustler, „pasakėlės prieš 
miegą“. Pati Ema tas pasakėles visada ir sekdavo - iš to turbūt 
jau galima buvo suprasti, koks bus jos pašaukimas. Vendė su 
Šarlote vaikščiodavo nuo vieno vaiko prie kito, žiūrėdavo, ar jų 
guminiai čiužiniai patogiai ištiesti, ar jie jaukiai apsikamšę ant- 
klodes ir nusiavę batus, o Ema pritemdytame kambaryje imda- 
vo pasakoti istoriją. 

„Diena buvo sunki, jūs labai pavargę“, - tokia būdavo visų 
Emos pasakojimų pradžia. Istorijos, turėdavusios sukelti mie- 
guistumą, klausytojus paveikdavo priešingai - persigandę dar- 
želinukai bijodavo sumerkti akis. Vienoje dažnai sekamoje, kone 
klasika tapusioje Emos Oustler „pasakėlėje prieš miegą“ panelė 
Sinkler pamesdavo visą darželinukų grupę Karališkojo Ontarijo 
muziejaus šikšnosparnių olų paviljone. Iš tikrųjų pirmai Džeko 
bei kitų mokinių išvykai į Karališkąjį Ontarijo muziejų vadova- 
vo jo trečios klasės mokytoja, panelė Karolina Vurc. 

Panelė Vurc buvo mokytoja, kurią Džekas vėliau prisimin- 
davo mieliausiai, ir ne tik dėl jos trapaus grožio; ji jam buvo 
ir svarbiausia patarėja, mokiusi jį aktoriaus meistriškumo, dar 
vieno dalyko, kuris jai puikiai sekėsi. Panelė Vurc buvo dramos 
meno žinovė, daugybės spektaklių, kuriuose Džekas vaidino 
mokydamasis Šventos Hildos mokykloje, režisierė. Tačiau jos, 
kaip klasės auklėtojos, sugebėjimai atrodė ne kažin kokie, paly- 
ginti su teatralės talentu; ji neįstengdavo suvaldyti trečiokų. Nu- 
lipusi nuo scenos, ten, kur neplieksdavo rampos šviesos, - šėls- 
tančioje klasėje arba, ko gero, dar siautulingesniame išoriniame 
pasaulyje - panelė Karolina Vurc būdavo itin lengvai sutrikdo- 
ma būtybė, nepasitikinti savimi ir visiškai nemokanti kam nors 
vadovauti. ( 

Per klasės išvykas panelė Vurc elgdavosi kaip viena iš pagrin- 
dinių Emos Oustler „pasakėlių prieš miegą“ veikėjų - būdavo 
tiesiog bejėgė. Kai ji prarado savitvardą Karališkajame Ontari- 
jo muziejuje, prie šikšnosparnių olų, dauguma trečiokų jau ir 
taip krūpčiojo iš baimės, atmintyje kuo aiškiausiai atkūrę Emos 
mėgstamą siaubo pasaką. (Tai, kad jie jau buvo aštuonmečiai, 
nebe penkerių metų mažyliai, vargu ar turėjo reikšmės; aplin- 

ka, į kurią jie pateko tikrovėje, buvusiems darželinukams, apie 
šikšnosparnių olą pirmiausia sužinojusiems iš Emos pramanytų 
istorijų, atrodė bauginamai pažįstama.) 

Kai per muziejaus garsiakalbį buvo pranešta, kad kai kuriuo- 
se žinduolių paviljonuose laikinai sutriko elektros energijos 
tiekimas, vaikai iškart suprato, jog tai tik įžanga. „Nepulkite į 
paniką, - pasigirdo balsas iš garsiakalbio, o panelė Vurc ėmė 
kūkčioti. - Elektra netrukus atsiras.“ Ultravioletinės šviesos 
šikšnosparnių buveinėje tebedegė; tiesą sakant, dabar tai buvo 
vienintelės neužgesusios šviesos, kaip ir Emos pasakojime. 

Emos išgalvotoje istorijoje nesugebantiems apsiginti vaikams 
kažkodėl nebūdavo kitos išeities, tik ropoti į olą ir miegoti su 
šikšnosparniais. Ema jiems patardavo nepamiršti esminio taria- 
mų vampyro ir milžiniško vaisėdžio šikšnosparnio „siurbimo 
įpročių“ skirtumo. Vaikai turėdavo visą laiką būti tvirtai užsi- 
merkę, kad ultravioletinė šviesa jų neapakintų; be to, miegan- 
tiems, arba tik apsimetantiems, kad miega, vaikams būdavo lie- 
piama atkreipti dėmesį, ties kuria kūno vieta jie netrukus pajus 
karštą, drėgną kvėpavimą. 

Jeigu prie gerklės, bus aišku, jog tai vampyras; vaikai būda- 
vo mokomi nublokšti tokį šikšnosparnį šalin ir abiem rankom 
dengtis gerklę. (Pasak Emos, jiems reikėdavo „daužytis kaip 
išprotėjusiems'.) O jei minėtasis karštas, drėgnas kvėpavimas 
juntamas ties bamba, - na, ta vieta labiausiai domina niekin- 
gus didžiulius vaisėdžius šikšnosparnius. Jie savo kvėpavimu 
sušildo vaikams pilvukus, o paskui šiurkščiais kaip dildės lie- 
žuviais laižo druską iš jų bambučių; nors tai jausti gal nelabai 
malonu, vaikai beveik nenukenčia. Taigi prisiartinus milžiniš- 
kam vaisėdžiui šikšnosparniui, mažyliai turėdavo gulėti ramiai. 
Pirmiausia todėl, kad vaisėdžiai šikšnosparniai pernelyg dideli, 
tokio nenublokši, - be to, Ema sakydavo, kad vaisėdžiai iš tiesų 
pavojingi tampa tik tada, kai juos išgąsdini. 

— O ką išgąsdintas vaisėdis šikšnosparnis daro? - Džekas pri- 
siminė, kaip kartą paklausė Džimis Beikonas. 

- Geriau jam nesakyk, Ema, - tada tarė Šarlotė Barford. 

Emos pasakos apie šikšnosparnių buveinėje paliktus darže- 
linukus pabaiga buvo sukrečianti. Kadangi dauguma vaikų bū- 


KOL TAVE RASIU 169 


davo pernelyg įsibaiminę, kad užmigtų, jie, be abejo, žinodavo, 
jog pasilenkusios prie jų kvėpuoja Ema Oustler, Vendė Holton 
ir Šarlotė Barford - ne šikšnosparniai. Bet mažyliai vis tiek elg- 
davosi, kaip jiems būdavo prisakyta. Pajutę karštą kvėpavimą 
prie bambų, darželinukai nė nekrustelėdavo. Daug kartų klau- 
sydamasis tos pasakos, Džekas išmoko atskirti ne tokius jau pa- 
našius Šarlotės, Vendės ir Emos liežuvius. Jų liežuviai nebuvo 
šiurkštūs; vaikai iš tikrųjų beveik nenukentėdavo, tik kad vėliau 
imdavo sapnuoti košmarus. O priartėjus į kaklus kvėpuojan- 
tiems vampyrams, jie reaguodavo išties energingai - trumpai 
tariant, mažyliai daužydavosi kaip išprotėję, dengdavosi gerkles 
ir spiegdavo, mosikuodami rankomis. 

— Laikas nubusti, Džekai, - visada sakydavo Ema (arba Šarlo- 
tė, arba Vendė). Bet jis nebūdavo užmigęs. 


Šarlotė Barford buvo didelė mergaitė, tikra šeštoje klasėje be- 
simokanti moteris, tarsi nulieta pagal Emos Oustler pavyzdį. 
O Vendė Holton - iš pažiūros lyg nubadėjęs beglobis vaikas. 
Neatkreipęs dėmesio į su lytinio brendimo sunkumais susiju- 
sius tamsius ratilus jai apie akis - ir į jos patinusias, sukandžio- 
tas lūpas, - galėjai pamanyti, kad Vendei kokie devyneri. Tačiau 
dėl to, kad buvo mažesnė ir vaikiško sudėjimo, ji neatrodė pras- 
tesnė bambų laižytoja; dėdamasi vaisėdžiu šikšnosparniu Vendė 
elgdavosi agresyviau negu Ema, jos liežuvis lįsdavo giliau negu 
Šarlotės. (Šarlotės Barford keliai buvo kaip arbūzai, atitinkamai 
didelis ir liežuvis - pernelyg platus ir storas, netgi pats galiukas, 
kad tilptų į Džeko bambą.) 

Ar panelė Sinkler, grįžusi į darželinukų klasę, kada nors rado 
vaikus pažvalėjusius po dienos miego? Gal kaskart stebėdama- 
si, kokie jie judrūs, ji manydavo, kad mažyliai gerai pailsėjo? 
Vaikai, žinoma, jausdavo palengvėjimą, ir tai, be abejo, būdavo 
matyti; džiaugdamiesi, kad išliko gyvi išklausę dar vieną Emos 
Oustler „pasakėlę prieš miegą", taip ir neužmigę ir kaip visada 
kūrybingai pažadinti, jie atrodydavo dėkingi. 

Kitas kone klasika tapęs Emos pasakojimas prieš miegą, be- 
veik prilygstantis jos pasakai apie Karališkojo Ontarijo muzie- 

jaus šikšnosparnių olų paviljone paliktus darželinukus, buvo 
sakmė apie suspaustą vaiką. Ta istorija turėjo tris skirtingas 
pabaigas, bet prasidėdavo kaip visi Emos pasakojimai: „Diena 
buvo sunki, jūs labai pavargę.“ 

Džekas gulėdavo tarp Gordono ir Karolinos Frenčų, dvynių, 
kuriuos reikėdavo atskirti vieną nuo kito, nes jie vienas kito 
nekentė. Kita panelės Sinkler darželinukų klasėje besimokan- 
ti dvynių pora, Heter ir Patsė But, buvo identiškos mergaitės; 
jos nieku gyvu nesileisdavo perskiriamos. Kai kuri nors iš jų 
sirgdavo, antroji irgi pasilikdavo namuose ir liūdėdavo - arba 
laukdavo savo eilės susirgti. Guldamos pogulio dvynukės But 
sudėdavo čiužinius, kad jie užeitų vienas ant kito, ir susisupdavo 
į vieną antklodę - gal norėdamos pasijusti kaip anksčiau, kai 
jiedvi buvo toje pačioje gimdoje. 

"Abi dvynių poros besiklausydamos pasakojimo apie suspaus- 
tą vaiką labai susijaudindavo, bet skirtingai. Kaip du vandens 
lašai panašios seserys But imdavo žįsti savo bendrą antklodę; 
pasigirsdavo su murmesiu sumišęs čiulpsėjimas, dėl kurio su- 
sinervinęs Džimis Beikonas pradėdavo dejuoti. Gordono ir 
Karolinos Frenčų, brolio ir sesers, gulinčių šalia Džeko iš abie- 
jų pusių, susijaudinimas būdavo gal labiau fizinio pobūdžio ir 
pasireikšdavo netikėtais beprotiško, lyg ir betikslio judrumo 
protrūkiais. Dvyniai Frenčai po savo atskiromis antklodėmis 
kulnais daužydavo guminius čiužinius, nedarniai trypdami su- 
stingusiomis kojomis; darydavosi kraupu, bet dar labiau visi su- 
nerimdavo, kai jie liaudavosi judėję. Frenčai nustodavo spardy- 
tis staiga - atrodydavo, kad jie mirė nuo tos pačios ligos, nors ir 
guli priverstinai atskirti vienas nuo kito. 

Trys galimos Emos Oustler pasakojimo apie suspaustą vaiką 
pabaigos užvaldydavo darželinukų sąmonę. „Trims iš jūsų, - vi- 
sada sakydavo Ema, - šią sunkią dieną viskas ėmė dar labiau 
nesisekti.' Dvyniai Frenčai staiga pradėdavo kulnais daužyti 
čiužinius ir netrukus taip pat netikėtai numirdavo; iš ten, kur 
gulėdavo dvynės But, pasigirsdavo identiškas su murmesiu 
sumišęs čiulpsėjimas; Džimis Beikonas šiurpiai sudejuodavo. 
„Vienas iš jūsų nakvoja pas su mama išsiskyrusį tėtį, - toliau 

šnekėdavo Ema. - Tėtis ką tik apalpo nuo pernelyg intensyvaus 
sekso.“ (Džekas negalėdavo pakęsti šitos pasakojimo dalies.) 

Morina Jap, nervinga mergaitė, kurios tėvas buvo kinas, kartą 
pertraukė Emą klausdama: 

— Kas yra pernelyg intensyvus seksas? 

— Tau tai negresia, - atsakė Ema, duodama suprasti, kad klau- 
simas nesvarstytinas. 

Kitąsyk, kai Emą to paties paklausė Džekas, ji tarė: 

— Gana greit sužinosi, Džekai. 

Džekas po antklode visas nušiurpo. Jis rėmėsi tuo, ką gal ne vi- 
sai gerai buvo supratęs iš Amsterdame girdėto mamos pokalbio 
su Saskija ir Else. Elsė tada sakė, kad jei atrodai seksualiai, vyrai 
mano, kad gali jiems duoti gerą patarimą. Taigi seksas susijęs su 
patarinėjimu; Džekui dingtelėjo, kad seksas, kaip ir patarimai, 
turbūt gali būti geras arba prastas. Jeigu su mama išsiskyręs tėtis 
Emos Oustler istorijoje apalpo nuo pernelyg intensyvaus sekso, 
tai tas seksas, matyt, buvo pats prasčiausias. 

„Tavo tėtis ir seniau bendraudavo su netikusiomis mergino- 
mis, - toliau pasakodavo Ema, - bet šita, regis, dar vaikas. Liesas, 
ištvermingas vaikas, - pridurdavo. - Ji sudžiūvusi kaip stagaras, 
jos kumščiai kieti kaip akmenys; be to, ji tavęs nekenčia. Tu jai 
trukdai. Ji su tavo tėčiu galėtų dar dažniau užsiiminėti seksu, 
jei tavęs čia nebūtų. Kai tėtis apalpsta, ji įremia kumščius tau į 
smilkinius ir spaudžia - jau bijai, kad sutraiškys galvą!“ 

Dvyniai Frenčai iš jaudulio imdavo spardytis, tarsi išgirdę 
kokį signalą; ir vėl tas antklodės čiulpimo garsas, murmesys ir 
dejonės! „Tuo pačiu laiku, - visada sakydavo Ema, - vienas iš 
jūsų yra su netekėjusia motina, kuri irgi apalpo.“ (Šita pasakoji- 
mo dalimi Džekas jau tikrai baisėjosi.) 

- Irgi nuo pernelyg intensyvaus sekso! - paprastai sušukdavo 
Morina Jap. 

— Nuo prasto sekso? - kartais paklausdavo Džekas. 

— Kaltas netikęs draugužis,- paaiškindavo darželinukams 
Ema. - Vienas iš stambiausių netikusių draugužių visame pa- 
saulyje. Kai mama apalpsta, jis ateina ir užgula tave - nuogu 
pilvu užspaudžia tau veidą. 

— O kaip tada kvėpuoji? - visada klausdavo Grantas Porteris, 
tikras asilas. 

— Tai ir yra blogiausia, - paprastai atsakydavo Ema. - Turbūt 
nekvėpuoji. 

Čia pasigirsdavo beprecedentis nedarnus dvynių Frenčų 
trinkčiojimas kulnais; jau šlapios antklodės čiulpimo garsas - iš 
ten, kur gulėdavo dvynės But, - ir Džimio Beikono aimanos, vis 
panašėjančios į dusulį. 

„O ką, jeigu mama turi draugužę? - pasakodavo Ema. (Šita 
istorijos dalimi Džekas baisėdavosi labiausiai.) - Jos krūtys di- 
desnės negu visų jūsų motinų. Kietesnės negu visų jūsų tėčių 
jauniausių merginų. Jos krūtys kaip kiborgo. Tarytum būtų su 
kaulais - tokios didelės ir kietos.“ Vos susapnavęs krūtis su 
kaulais, Džekas Bernsas ir po daugelio metų šokdavo iš gilaus 
miego, - o tuomet, kai jie klausydavosi istorijos apie suspaustą 
vaiką, nė vienas darželinukas nė akimirką nesudėdavo bluosto. 

— Kuris iš šitų vargšų vaikų esi tu? - kaskart klausdavo Ema. 

— Aš nenoriu būti nė vienas! - sušukdavo Morina Jap, kaip ir 
galima buvo tikėtis. 

— Ypač nenorėčiau stengtis kaip nors kvėpuoti su didžiu- 
liu netikusio draugužio pilvu ant veido, - būtinai pasakydavo 
Grantas Porteris. 

— Tik jau ne krūtys su kaulais! - rėkdavo Džeimsas Terneris, 
dar vienas asilas. 

Kartais Džekas įsidrąsinęs pareikšdavo: 

— Manau, labiausiai man nepatiktų kieti kaip akmenys tos su- 
džiūvusios, liesos merginos kumščiai. 

Bet Ema Oustler, Vendė Holton ir Šarlotė Barford jau būdavo 
pasirinkusios aukas. Džekas netgi tvirtai užsimerkęs jausdavo, 
kaip jos eina užimti nusižiūrėtų pozicijų. 

Liesoji su mama išsiskyrusio tėčio mergina kietais kaip akme- 
nys kumščiais - na, tai būdavo Vendė Holton. Ji spausdavo au- 
kai smilkinius tarp savo kelių. Jos keliai buvo maži ir kieti kaip 
beisbolo kamuoliukai. Nepraėjus nė minutei Džekui imdavo 
skaudėti galvą, - o po Vendės sijonu, kai jis išdrįso ten žvilgtelė- 
ti, buvo, deja, tamsu ir beveik nieko nematyti. 

Sunkiai įsivaizduojama mamos draugužė didžiulėmis ir kie- 
tomis kaip kiborgo, kaulėtomis krūtimis būdavo Šarlotė Barford 
su savo arbūzo didumo keliais. Jokios krūtys neatrodo tokios 
kietos kaip keliai - bent jau neatrodydavo, kol į jas niekas ne- 
kišdavo implantų. O dėl reginio po Šarlotės sijonu, tai Džekas 
ten taip ir nepažvelgė; pernelyg gerai įsivaizdavo, kas būtų, jei 
Šarlotė nutvertų jį bežiūrint. 

O netikęs mamos draugužis, nuogu pilvu užgulantis veidą ir 
verčiantis iš visų jėgų stengtis įkvėpti oro, - tai, žinoma, būdavo 
Ema Oustler. Džekas pirmiausia nosimi susirado jos bambą; ten 
buvo šiek tiek vietos kvėpuoti. Kartą, kai jis tyrinėjo jos bambą 
liežuviu, Ema tarė: 

— Oho! Ar tau kada nors būna taip, kad nežinotum, ką darai? 


Tikrame šikšnosparnių olų paviljone buvo beveik taip pat baisu. 
Bet kai panelė Karolina Vurc kraustėsi iš proto, trečiokai bent 
jau žinojo, kad prie jų gali prisiartinti tik vampyrai ir milžiniš- 
ki vaisėdžiai šikšnosparniai. Šikšnosparnių buveinėje negyve- 
na nei netikusios išsiskyrusių tėčių merginos, nei netekėjusių 
motinų draugužiai arba draugužės! Palyginti su tais į neseniai 
išsiskyrusius tėčius ir mamas įsikibusiais seksualiniais grobuo- 
nimis, paprasčiausi šikšnosparniai vaikams atrodė ne tokie jau 
kraupus. 

Tie trečiokai, kurie nebuvo mokęsi Šventos Hildos mokyklos 
darželinukų klasėje, iš pradžių visai neišsigando išgirdę, kad kai 
kuriuose Karališkojo Ontarijo muziejaus žinduolių paviljonuo- 
se laikinai sutriko elektros energijos tiekimas; jie dar nebuvo 
patyrę, ko reikia bijoti šikšnosparnių olų paviljone. Bet kartu su 
jais esantys buvę darželinukai pašiurpo pakankamai, kad savo 
baime užkrėstų ir juos. 

Tuo, kad panelė Vurc irgi bijo, iš pradžių niekas nesistebėjo — 
ji jau ne kartą buvo suskydusi trečiokų klasėje. Tačiau šikšno- 
sparnių olų paviljone panelė Vurc negalėjo į pagalbą pasikviesti 
Pilkosios Šmėklos. Pradinės mokyklos patalpose netikėtai, tie- 
siog antgamtiškai pasirodanti ponia Makvot panelę Vurc gel- 

bėdavo dažnokai. Bet ne Karališkajame Ontarijo muziejuje, kur 
šalia panelės Vurc klykė Džekas bei kiti trečios klasės mokiniai; 
tai, kad jie visi tučtuojau užsimerkė, panelę Vurc galutinai išmu- 
šė iš pusiausvyros. 

- Atmerkite akis, vaikai! Nemiegokite! Tik jau ne čia! - šaukė 
panelė Vurc. 

Karolina Frenč, tvirtai užsimerkusi, isterijos priepuolio ištik- 
tai mokytojai davė puikų patarimą: 

— Neišgąsdinkite vaisėdžių šikšnosparnių, panele Vurc. Jie 
pavojingi tampa tik tada, kai juos išgąsdini. 

— Atsimerk, Karolina, - spiegė panelė Vurc. 

- Jei karštą, drėgną kvėpavimą pajusite prie gerklės, tai bus 
visai kas kita, - toliau šnekėjo Karolina Frenč. 

— Ką pajusiu prie gerklės? - pasibaisėjo panelė Vurc ir ranko- 
mis susiėmė kaklą. 

Džeko jausmai panelei Vurc buvo labai prieštaringi. Jis jau- 
tėsi nesmagiai, matydamas, kad tikrame gyvenime ji kritišką 
akimirką nesugeba elgtis kaip scenoje, bet vis tiek manė, kad ji 
nuostabiai graži. Jis slapčia ją mylėjo. 

— Ji kalba apie vampyrą, - Džekas mėgino paaiškinti panelei 
Vurc, nors Karolina Frenč baisiai piktindavosi, kai kas nors ją 
pertraukdavo. (Ją nuolat pertraukinėjo brolis.) 

— Tu tik išgąsdinsi panelę Vurc, Džekai, - piktai tarė Karo- 
lina. - Panele Vurc, jei karštą, drėgną kvėpavimą pajusite prie 
gerklės, daužykitės kaip išprotėjusi. Nublokškite jį šalin. 

— Ką nublokšti šalin? - klyktelėjo panelė Vurc. 

— Bet jei tas kvėpavimas bus prie bambos, išlikite rami, - pa- 
sakė Gordonas Frenčas, tarsi prieštaraudamas nedraugiškai nu- 
siteikusiai seseriai dvynei. 

— Nejudėkite, - pridūrė Džekas. 

— Niekas nekvėpuoja man prie bambos! - visa gerkle surėkė 
panelė Vurc. 

— Matai, Džekai? - tarė Karolina Frenč. - Tu viską tik pablo- 
ginai, ar ne? 

— Nepulkite į paniką, - vėl pasigirdo balsas iš garsiakalbio. — 
Elektra netrukus atsiras. 

— Užmiršau, kodėl mes turime ropoti į olą, - suvapėjo Dži- 
mis Beikonas. (Nė vienas iš vaikų negalėjo prisiminti tos Emos 
Oustler pasakojimo dalies.) 

— Niekas į šikšnosparnių olą neropos! - visai paklaikusi šaukė 
panelė Vurc. - Visi atmerkite akis! - Džekas jau norėjo jai pa- 
sakyti, jog ultravioletinė šviesa juos kažkaip apakins, bet panelė 
Vurc atrodė pernelyg susijaudinusi, kad galėtų išklausyti dar 
vieną blogą žinią. 

- Jaučiu vaisėdį šikšnosparnį, - nejudėdamas sušnibždėjo 
Džekas, tačiau tai buvo Morina Jap; parkritusi ant kelių, ji giliai 
kvėpavo jam prie pat bambos. 

— Liaukitės! - suriko panelė Vurc. Džimis Beikonas dejavo, 
galva trindamasis jai į šlaunį. Panelė Vurc gal netyčia sugrie- 
bė Džimį už gerklės, bet Džimis elgėsi, kaip jam buvo prisaky- 
ta elgtis prisiartinus vampyrui: jis ėmė daužytis kaip išprotėjęs, 
klykė ir mosikavo rankomis. Panelė Karolina Vurc irgi klykė. 
(Tik pamanykite - juk scenoje ji nuolat visus mokydavo „laiky- 
tis santūriai !) 

Tokia buvo pirma Džeko, Šventos Hildos mokyklos moki- 
nio, klasės išvyka. Tas įvykis, kaip ir daugelis kitų išgyvenimų 
pradinėje mokykloje, būtų buvęs neįsidėmėtinas be atitinkamo 
pasirengimo būsimai kelionei, kuriuo dar darželyje pasirūpino 
Ema Oustler - „pasakėlių prieš miegą“ sekėja, nusprendusi būti 
asmenine Džeko vedle. 

Taigi Džekas buvo tikras laimės kūdikis! Neabejotinai saugus 
tarp mergaičių. 


9 
Nepakankamai subrendęs 


Co 


ai Džekas pradėjo lankyti pirmą klasę, Ema Oustler bei jos 
draugės jau buvo perėjusios į vidurinę mokyklą - jau sep- 
tintokės. Pradinukų vedlėmis po jų tapo ne tokios grėsmingos 
šeštokės; Džekas tų mergaičių išvis neįsiminė. Kartais jis visą 
dieną, bet retai kada dvi iš eilės, mokykloje nesutikdavo Emos, 
bauginamai pažadėjusios visada palaikyti su juo ryšį. O Vendę 
Holton ir Šarlotę Barford Džekas matydavo tik kartkartėmis ir 
paprastai, laimė, iš tolo. (Kietakumštę Holton, kaip jis mintyse 
tebevadino Vendę. Kaulėtapapę Barford, kaip visuomet prisi- 
mins Šarlotę ir jos arbūzo didumo kelius.) | 
Panelė Vong, Džeko pirmos klasės mokytoja, buvo gimusi 
Bahamų salose, siaučiant uraganui. Neatrodė, kad jos prigim- 
tyje būtų išlikę kas nors panašaus į atogrąžų vėtrą, nors pane- 
lės Vong įprotis dėl visko atsiprašinėti galėjo būti susijęs su tuo 
uraganu. Ji taip ir nepasakė, kaip buvo pavadintas būtent tas 
uraganas, kurio įkarštyje ji gimė, todėl pirmokai, ko gero, įtarė, 
kad jos pasąmonėje ta vėtra dar nenurimusi. Bet jokie uragano 
atgarsiai neįpūsdavo gyvybės vangiam jos kūnui ir nė kiek ne- 
pagreitindavo jos kalbėsenos. 
— Atsiprašau, bet turiu jums pranešti, vaikai, jog pirma klasė 
nuo darželio labiausiai skiriasi tuo, kad mes negulame pogu- 
lio, - paskelbė panelė Vong pirmą mokslo metų dieną. 

Savaime suprantama, išgirdę tokį jos atsiprašymą, visi moki- 
niai su palengvėjimu atsiduso, o kai kurie dar nevalingai ėmė 
reikšti padėką - dvyniai Frenčai sutukseno kulnais, seserys But 
sutartinai pačiulpsėjo lūpomis, lyg žįsdamos antklodę, Džimis 
Beikonas širdingai sudejavo. Iš to, kad keista pirmokų reakcija į 
pranešimą, jog nebus pogulio, nesužadino „Mis Bahamų , kaip 
vaikai už akių vadino panelę Vong, smalsumo, irgi buvo galima 
suprasti, kad naujoji jų mokytoja nelabai gyvybinga. 

Per pradinės mokyklos pamaldas koplyčioje, rengiamas kartą 
per savaitę vietoj kasdienio susirinkimo didžiojoje salėje, Mori- 
na Jap pašnibždėjo Džekui: 

— Ar tu kartais savotiškai nepasiilgsti Emos Oustler ir jos „pa- 
sakėlių prieš miegą ? 

Džekui tarsi kas įstrigo gerklėje; jis nebegalėjo nei giedoti, nei 
kalbėtis su Jape Plepe, kaip vaikai pravardžiuodavo Moriną. 

- Žinau, kaip jautiesi, - toliau šnekėjo Japė Plepė. - Bet kas 
buvo blogiausia? Ko tu labiausiai ilgiesi? 

— Visko, - šiaip taip atsakė Džekas. 

- Visi ilgimės, Džekai, - tarė Karolina Frenč. 

— Visi ilgimės visko, - pataisė ją tiesiog iš proto varantis jos 
brolis dvynys, Gordonas. 

— Užsičiaupk, Gordonai, - pyktelėjo Karolina. 

— Kartais norėtųsi padejuoti, - prisipažino Džimis Beikonas. 
Dvynukės But, nors ir neturėdamos po ranka antklodės, kaip 
visada vienodai sučiulpsėjo lūpomis. 

Ar pirmokai taip norėjo vėl klausytis pasakojimų apie išsisky- 
rusius tėčius, apalpusius nuo pernelyg intensyvaus sekso? Ar jie 
troško, nors ir niekieno neginami, vėl atsidurti Karališkojo On- 
tarijo muziejaus šikšnosparnių olų paviljone? Ar ilgėjosi istori- 
jų apie netekėjusias motinas ir nežmoniškai stambius, pernelyg 
seksualius jų draugužius ir draugužes? O gal jie ilgėjosi Emos 
Oustler? Emos ir jos draugių, jau beveik subrendusių, arba kaip 
tik kenčiančių pragariškas lytinio brendimo kančias, - Kieta-. 
kumštės Holton ir Kaulėtapapės Barford. 


178 JOHN IRVING 


Pirmoje klasėje mokėsi viena naujokė, Lusinda Fleming. Ji buvo 
apimta, pasak panelės Vong, "tylaus įniršio“, pasireiškiančio 
savo kūno žalojimu. Pristatydama Lusindą, apie jos psichikos 
sutrikimą panelė Vong klasei pasakojo taip, tarsi pačios Lusin- 
dos čia nebūtų. 

- Turime atidžiai stebėti Lusindą, - tarė mokiniams panelė 
Vong. Lusinda ramiai sutiko įdėmius jų žvilgsnius. - Jei pama- 
tysite, kad ji turi kokį aštrų ar šiaip iš pažiūros pavojingą daiktą, 
tuoj pat pasakykite man. Jei atrodys, kad ji taikosi viena kur 
nors nulįsti... na, tai jai irgi gali būti nesaugu. Atleisk man, jeigu 
aš klystu, bet argi ne taip mes turėtume elgtis, Lusinda? - pa- 
klausė panelė Vong tylinčios mergaitės. 

— Aš neprieštarauju, - giedrai nusišypsojo Lusinda. Ji buvo 
aukšta, liesa, blyškiai mėlynų akių ir turėjo įprotį vaiduokliš- 
kai balkšvų plaukų sruoga braukyti sau per dantis - kaip kokiu 
dantų siūlu. Jos plaukai visada būdavo surišti į didžiulę arklio 
uodegą. 

Karolina Frenč paklausė, ar tas įprotis žalingas Lusindos 
plaukams arba dantims. Karolina norėjo pasakyti, kad brauky- 
mas plaukais per dantis tikriausiai yra vienas iš pirmųjų "tylaus 
įniršio“ požymių, pranašaujantis dar pavojingesnį elgesį. 

- Atleisk, kad tau nepritariu, bet aš taip nemanau, Karolina, - 
atsakė panelė Vong. - Juk tu nemėgini susižaloti plaukais arba 
dantimis, ar ne, Lusinda? 

— Dabar ne, - murmtelėjo Lusinda. Ji kalbėjo su plaukų sruo- 
ga burnoje. 

— Man tai neatrodo pavojinga, - pareiškė Morina Jap. (Japė 
Plepė ir pati kartais pačiulpdavo plaukus.) 

— Taigi, bet tų plaukų tiek daug, - tarė Heter But. 

Patsė, identiška Heter sesuo dvynė, pakartojo: 

- Taigi. 

Džekas pamanė, jog turbūt labai gerai, kad Lusinda Fle- 
ming - naujokė, kad ji nelankė Šventos Hildos vaikų darželio. 
Nežinia, kaip bendravimas su Ema Oustler būtų paveikęs Lusin- 
dą, linkusią tyliai niršti. Žiaumodama plaukus, Lusinda Džekui 
papasakojo, kad jos mamą apvaisino kažkoks ateivis; ji tvirtino, 

kad jos tėvas - iš kitos planetos. Nors Džekui buvo tik šešeri, 
jis įtarė, kad Lusindos mama išsiskyrusi. Klausydamasi Emos 
Oustler sakmės apie suspaustą vaiką, - nesvarbu, su kuria pa- 
baiga, - Lusinda Fleming būtų sprogusi iš įniršio. 


Džekas Bernsas vengdavo vadinamojo vidinio kiemelio, netgi 
pavasarį, kai žydėdavo vyšnios. Į tą keturkampį kiemą išėjo apa- 
tiniame aukšte esančių muzikos kabinetų langai; ten būdavo 
girdėti, kaip vaikai mokosi skambinti pianinu. Kartais Džekas 
įsivaizduodavo, kad jo tėtis kažką tebemoko viename iš tų kabi- 
netų. Jam nesinorėdavo klausytis tos muzikos. 

O balti, apvalūs valgomojo šviestuvai jam atrodė panašūs į 
tuščius Žemės rutulius - kažkodėl be valstybių, be aiškiai įžiū- 
rimų jų sienų, netgi be sausumos ir jūrų kontūrų. Kaip pasaulis, 
kuriame pradingo jo tėvas; Viljamas Bernsas taip pat galėjo būti 
ir ateivis iš kitos planetos. 

Džekas ilgai ir atidžiai stebėjo Lusindą Fleming, ar nepamatys 
kokių nors jos "tylaus įniršio“ požymių, bet neįžvelgė nieko. Jis 
vis galvojo, ar atpažintų simptomus, - gal ir jį vienur ar kitur 
buvo apėmęs toks įniršis, bet jis nežinojo, kas tai. Kas geriausiai 
išmano apie įniršį? (Tik jau ne panelė Vong, neabejotinai suge- 
bėjusi nutraukti ryšį su pasąmonėje tebesiaučiančiu uraganu.) 

Džekas nebuvo įpratęs taip retai matyti savo mamą; jis išei- 
davo į mokyklą jai dar neatsikėlus, o vakare užmigdavo anks- 
čiau, negu ji grįždavo namo. O dėl įniršio, tai savąjį Alisa turbūt 
išreikšdavo skausmingais adatų dūriais, visam gyvenimui pa- 
ženklindama begales žmonių - daugiausia vyrų. 

Ponia Vikstid, kas rytą kantriai, bet nedėmesingai rišanti Dže- 
kui kaklaraištį, laikėsi savo nusistatymo, kad reikia būti manda- 
giam pirmus du kartus, nė neužsimindama, ką berniukas turėtų 
daryti, jei būtų spiriamas būti mandagus trečią kartą. Patarimas 
ką nors sugalvoti Džekui atrodė nelabai konkretus; jame nebuvo 
galima įžvelgti nei tylaus, nei kokio nors kitokio įniršio. O Lotė, 
nors ir praradusi kūdikį, visą savo įniršį buvo palikusi Princo 
Edvardo saloje - bent jau leido Džekui taip manyti. 

— Dabar aš nebesu pikta, Džekai, - tarė Lotė, kai jis ėmė klau- 
sinėti, ką ji apskritai Žino apie įniršį - ir ypač apie tylų. - Galiu 
tau tik pasakyti, kad geriausia jam nepasiduoti, - pridūrė. 

Vėliau Džekas vis pagalvodavo, kad Lotė - viena iš tų mote- 
rų, nei jaunų, nei senų, kurių seksualumas greitai išblėsta; buvo 
galima pastebėti tik nežymius dar likusių troškimų ženklus, pa- 
vyzdžiui, kai užklupdavai ją bežiūrinčią į savo atspindį veidro- 
dyje, pasisukusią profiliu. Buvusio Lotės patrauklumo blyksnius 
Džekas išvysdavo tik visiškai netikėtai, kai ji užsimiršdavo, - kai 
jis, susapnavęs košmarą, pažadindavo ją iš gilaus miego, arba kai 
ji rytais keldavo jį rengtis į mokyklą, pati dar nespėjusi pasirū- 
pinti savo išvaizda. 

Užuot paprašęs Lusindos Fleming, kad ji pati jam papasakotų 
apie savo tylų įniršį, - toks paprastas ir sąžiningas sprendimas 
negalėjo ateiti į galvą jokiam šešerių metų berniukui, - Džekas 
nusprendė sukaupti visą drąsą ir paklausinėti Emą Oustler. (Kas 
kitas, jei ne Ema, geriausiai išmanė apie įniršį?) Bet Džekas bijo- 
jo Emos; jos bendrininkės jam atrodė gal ne tokios pavojingos. 
Todėl jis ir drąsinosi, kad galėtų kreiptis į Emą, pirma klausinė- 
damas Vendę Holton ir Šarlotę Barford. Pradėjo nuo Vendės, 
tik todėl, kad ji buvo smulkesnė. 

Pradinukai priešpiečiauti eidavo pusvalandžiu anksčiau negu 
vyresnės mokinės. Kaip simboliška, kad Džekas su Vende kal- 
bėjosi ne kur kitur, o po apvaliais valgomojo šviestuvais - po 
tais tuščiais Žemės rutuliais, jokiomis žymėmis neišmargintais 
pasauliais. Kaip gerai (ir kaip ilgai!) jis atsimins neramias jos 
akis, nukramtytas lūpas, nešukuotus drumzlinai geltonus plau- 
kus - ir, žinoma, nubrozdintus kelius, kietus kaip akmeniniai 
kumščiai. 

— Koks ten tas įniršis, Džekai? 

- Tylus. 

— Tai kas tau neaišku, snargliau? 

- Na, kas tai iš tikrųjų yra - kas yra tas tylus įniršis? 

- Tu gi nesirengi valgyti šitos neaiškios mėsos, ar ne? - pa- 
klausė Vendė, nepritariamai žiūrėdama į Džeko lėkštę. 

— Ne, nė už ką, - atsakė Džekas. Jis šakute atskyrė pilkšvą 
mėsą nuo rusvų bulvių. 

— Nori pamatyti šiek tiek įniršio, Džekai? 

— Taip, tikriausiai, - atsargiai tarė jis - neatitraukdamas akių 
nuo Vendės. Ji turėjo nerimą keliantį įprotį traškinti krumplius, 
spausdama juos prie neišsivysčiusių savo krūtų. 

— Nori susitikti su manimi tualete? - pasiūlė Vendė. 

— Mergaičių tualete? 

— Tikrai nerizikuosiu būti sugauta su tavimi berniukų tualete, 
kvėša. 

Džekas norėjo tai apmąstyti, bet buvo sunku ramiai galvoti 
Vendei stovint šalia, prie stalo. Džeką sutrikdė ir žodis kvėšsa; jis 
atrodė visiškai netinkamas beveik vien mergaičių mokykloje. 

— Atleisk, kad kišuosi, bet ar tu neketini valgyti priešpiečių, 
Vende? - paklausė panelė Vong. 

— Geriau jau mirčiau, - atšovė jai Vendė. 

- Na, man tikrai labai gaila, kad taip sakai! - tarė panelė 
Vong. 

— Tai eisi paskui mane, ar tau dreba kinkos? - sušnibždėjo 
Vendė Džekui į ausį. Jis jautė kietą, nubrozdintą jos kelį, įremtą 
jam į šonkaulius. 

— Gerai, - linktelėjo. 

Laikydamasis nustatytos tvarkos Džekas turėjo prašyti pane- 
lės Vong leidimo išeiti iš valgomojo, bet panelė Vong buvo kaip 
visada nusiteikusi atsiprašinėti (nes jautėsi kalta, kad mėgino 
priversti Vendę Holton priešpiečiauti, nors Vendė geriau jau 
mirtų). 

— Panele Vong... - buvo besakąs Džekas. 

— Taip, žinoma, Džekai, - sutauškėjo mokytoja. - Atsiprašau, 
jei dėl manęs pasijutai nepatogiai, jei aš tave užlaikiau prie stalo, 
kai tu dėl visai suprantamos priežasties, kad ir kokia ji būtų, jau 
turi eiti. Dievulėliau! Nebegaišk dėl manęs nė sekundės! 

— Aš tuoj grįšiu, - murmtelėjo Džekas. 

— Neabejoju, kad grįši, Džekai, - tarė panelė Vong. Galbūt pa- 
sąmonėje glūdėjusį apsilpusį uraganą ji galutinai įveikė tuo savo 
atgailavimu. 


182 JOHN IRVING 


Arčiausiai valgomojo esančiame mergaičių tualete Vendė 
Holton įsivedė Džeką į vieną iš kabinų ir pastatė ant klozeto. 
Tiesiog čiupo už pažastų ir užkėlė. Stovinčio ant klozeto sėdy- 
nės Džeko akys buvo tokiame pat aukštyje kaip ir jos; kad nenu- 
slystų, Vendė laikė jį suėmusi už klubų. 

— Nori pajausti įniršį, vidinį šėlsmą, Džekai? 

- Aš klausiau, kas yra tylus, tylus įniršis. 

— Nėra jokio skirtumo, pimpiagalvi, - tarė Vendė. 

Čia tai bent pasakymas, jis paskui daug metų neišėjo Džekui 
Bernsui iš galvos - pimpiagalvi! Išties didelį nerimą keliantis pa- 
sakymas. 

— Jauti? - paklausė Vendė. Ji paėmė jo rankas ir uždėjo sau 
ant krūtų - nesamų krūtų, tiksliau sakant. 

— Ką jaučiu? - nesuprato Džekas. 

— Nebūk toks kvėša, Džekai - juk Žinai, kas čia. 

— Čia ir yra įniršis? - nusistebėjo berniukas. Net ir pasitelkęs 
vaizduotę to, kas buvo po nedideliais jo delnais, jis negalėjo pa- 
vadinti krūtimis. 

- Aš - vienintelė jų neturinti septintokė! - sušuko Vendė, už- 
sidegusi pykčiu. Na, čia jau buvo įniršis, be jokios abejonės. 

- O! 

— Tik tai ir tegali pasakyti? - niršo Vendė. 

— Man labai gaila, - greitai pridūrė Džekas. (Iš panelės Vong 
jis nieko daugiau ir neišmoko, tik atsiprašinėti.) 

— Džekai, tu tiesiog dar nepakankamai subrendęs, - pareiškė 
Vendė. Ji paliko jį šitaip nesaugiai stovintį ant klozeto. - Kai tris- 
kart pabelsiu į duris iš koridoriaus, žinok, kad jau gali išeiti, - pa- 
sakė. - Įniršis, - dar pratarė, tarsi pavėluotai kažką prisiminusi. 

— Tylus įniršis, - pakartojo Džekas, šiaip sau, dėl aiškumo. Jis 
suprato, kad su Šarlote Barford apie tai reikia kalbėti kitaip. Ta- 
čiau kaip? 

Kai Vendė triskart pabeldė į tualeto duris, Džekas išėjo į kori- 
dorių. Panelė Karolina Vurc labai nustebo jį pamačiusi; daugiau 
nieko koridoriuje nebuvo. 

— Džekai Bernsai, - tarė panelė Vurc, kaip visada tobulai tar- 
dama žodžius. - Tu mane nuvylei: kaip matau, vaikštai į mer- 
gaičių tualetą. 


KOL TAVE RASIU 183 


Džekas ir pats buvo nusivylęs, taip ir pasakė; tai išgirdusi pa- 
nelė Vurc akimirksniu tapo atlaidesnė; jai patikdavo, kai saky- 
davai, kad supranti, kaip ji jaučiasi, bet ji ne visada taip greitai 
atsigaudavo po nusivylimo. 

Iš Šarlotės Barford Džekas tikėjosi sužinosiąs daugiau. Šarlo- 
tė bent jau turėjo krūtis, kaip jis buvo pastebėjęs. Nežinia, dėl ko 
niršta ji, bet tikrai ne dėl neišsivysčiusios krūtinės. Deja, Džekas 
dar nebuvo gerai pasirengęs, dar nežinojo, kaip norėtų užkal- 
binti Šarlotę Barford, kai Šarlotė užkalbino jį. 

Kartą per savaitę, po priešpiečių, Džekas giedodavo pradi- 
nukų chore. Viešai jie pasirodydavo dažniausiai per ypatingas 
pamaldas - per kanadiečių Padėkos dieną, per Kalėdas, Pirmojo 
ir Antrojo pasaulinio karo aukų atminimo dieną. Per Velykas 
užtraukdavo kurtinamą Gaudeamus. 


Ateikit, tikintieji, 
Triumfuokite ir džiaukitės! 


Džekas stengdavosi nežiūrėti vargonininkei į akis. Jis jau 
buvo matęs ganėtinai daug vargonininkų; nors Šventos Hildos 
koplyčioje vargonais grodavo moteris, ji vis tiek jam priminda- 
vo talentingąjį tėtį. 

Tą dieną, kai koridoriuje susidūrė su Šarlote Barford, Džekas 
niūniavo arba Švenčiausiasis Viešpatie Jėzau, arba Linksminki- 
mės ir džiaukimės, Dievui garbę duodami - vieną iš kelių panašių 
himnų. Jis kaip tik ėjo pro tą patį mergaičių tualetą, kuriame 
Vendė Holton jį buvo privertusi paliesti nesamas jos krūtis ir 
įsivaizduoti jos įniršį, - to tualeto jis nepamirš iki grabo len- 
tos, - kai Šarlotė Barford atidarė duris. Sučiupusi dar šlapiomis, 
šlykščiu dezinfekuojamuoju skystu muilu atsiduodančiomis 
rankomis, Šarlotė įsitraukė Džeką į tualetą. 

- Koks ten tas įniršis, Džekai? - paklausė, didžiuliu, pliku ke- 
liu prispaudusi jį prie vienos iš kriauklių. Štai jis, jam po krūti- 
ne - vadinamasis papas su kaulais! 

- Tylus, vidinis - įniršis, kuris nepraeina, - mėgino nupasa- 
koti Džekas. 

— To negali žinoti, niekas apie tai nešneka, reikia palaukti ir 
išsiaiškinti pačiam, - tarė Šarlotė, dar giliau įspausdama Džekui 
į pilvą savo kelį. - Tai viskas, dėl ko tu pyksti, Džekai. “ 

— Bet aš nežinau, ar išvis dėl ko nors pykstu, - suabejojo 
berniukas. 

- Žinoma, kad pyksti, - pasakė Šarlotė. - Tavo tėtis - geras 
diegas. Dėl jo judu su mama, galima sakyti, gyvenai iš labdaros. 
Visos lažinasi dėl tavęs, Džekai. 

— Dėl manęs? 

— Na, kad tu būsi mergišius, kaip ir tavo tėvas. 

— Kas yra mergišius? - paklausė Džekas. 

- Netrukus sužinosi, gražuoliuk, - tarė Šarlotė. - Beje, mano 
krūtų tu nečiupinėsi, - sušnibždėjo. Ir pridūrė, sukąsdama jam 
ausies spenelį: - Kol kas dar ne. 

Džekas jau žinojo, kaip reikia išeiti. Jis tualete palaukė, kol 
Šarlotė triskart pabeldė į duris iš koridoriaus. Ir nustebo, šį kar- 
tą nepamatęs panelės Vurc, kaip tik einančios pro šalį, - kori- 
doriuje buvo tik Šarlotė Barford, ji jau skubėjo tolyn. Jos klubai 
nevalingai siūbavo - taip pat kaip Ingridos Moe, kurią Džekas 
prisiminė dideliais žingsniais nueinančią „Bristolio“ viešbučio 
koridoriumi, - nors Šarlotės sijonėlis būtų buvęs gerokai per 
trumpas segėti Osle žiemą. 

Džekas daug ko nesuprato - ne tik kas yra „mergišius , bet 
ir ką reiškia „gyvenat iš labdaros“. Be to, jam reikėjo apmąstyti 
ir tokius žodžius kaip „pimpiagalvis“, „diegas“, o dabar dar ir 
„gražuoliukas'. 

Džekui neatrodė, kad tai būtų „priderama“ tema pokalbiui 
su ponia Vikstid, kai ji kitą kartą riš jam kaklaraištį, - tik jau 
ne anksti rytą, kai ji sėdi su suktukais, dar nenusivaliusi nuo 
veido avokadų aliejaus, pasistiprinusi tik pirmu arbatos puo- 
deliu. Ir Lotės, berniuko manymu, apie tokius dalykus nederėjo 
klausinėti. Seniau patyrusi visokio vargo, nežinia kodėl apšlu- 
busi, Princo Edvardo saloje palikusi ankstesnį savo gyvenimą, 
Lotė išvis nebuvo linkusi įtemptai apie ką nors kalbėtis. O dėl 
mamos, tai Džekas, be abejo, žinojo, ką ji atsakys. „Pakalbėsi- 
me apie tai, kai būsi pakankamai subrendęs“, - nuolat žadėdavo 

mama. Į kai kuriuos dalykus ji žiūrėjo taip pat, kaip ir į norą pa- 
sidaryti pirmą tatuiruotę: tam (Alisos įsitikinimu) žmogus irgi 
turėjo būti pakankamai subrendęs. 

Ką gi, Džekas pažinojo vieną pakankamai subrendusį žmogų. 
Kai jis, atsidavęs likimo valiai, mokėsi pirmoje klasėje, prižiūri- 
mas be perstojo atsiprašinėjančios, jokių vėtrų neišjudinamos 
panelės Vong, Ema Oustler jau buvo septintokė, trylikos metų, 
bet galėjai pamanyti, kad bemaž dvidešimt vienerių. Su Ema 
buvo galima kalbėtis apie viską. Tik kad Ema dažnai įsiusdavo. 
(Džekas žinojo, jog Ema supyks išgirdusi, kad jis pirma kreipėsi 
į Vendę ir į Šarlotę.) 

Nedarykite neteisingų išvadų iš nusikalstamų veiksmų kori- 
doriuose ir smurto tualete - iš to, kaip vyresniosios mergaitės 
elgėsi ne klasėje. Šventos Hildos mokykla buvo tikrai gera, aka- 
deminiu požiūriu - ten niekas niekam nenuolaidžiavo. Galbūt 
todėl, kad per pamokas iš jų buvo daug reikalaujama, vyresnio- 
sios mergaitės norėdavo kiek papaikioti; joms knietėjo kaip nors 
pasireikšti, savotiškai pasipriešinti tiksliam minčių formulavi- 
mui ir taisyklingai tarsenai - viskam, ką puikiai išmanė ne tik 
panelė Vurc, bet ir kiti, apskritai kalbant, labai geri mokytojai. 
Mergaitėms reikėjo savos kalbos - koridorių žargono, tualetų 
gramatikos. Todėl jos visur ir kaišiojo savo „pala“ - ir visokius 
„man reik“, „netauzyk“, „duokš - tik staigiai“ - taip vyresnio- 
sios mergaitės šnekėdavo tarpusavyje, arba su Džeku. Jeigu jos 
kada nors būtų šitaip prašnekusios klasėse, mokytojai - ne tik 
panelė Vurc - būtų tučtuojau ėmę reikšti pastabas. 

Bet ne Mažius, iš Jamaikos kilęs ponios Vikstid vairuotojas. 
Mažius negalėjo priekaištauti Emai Oustler dėl to, kaip ji kalba 
su Džeku, įsitaisiusi šalia jo ant užpakalinės „Linkolno“ sėdynės. 
Pirmiausia reikia pasakyti, kad ir Mažius, ir Džekas labai nuste- 
bo, kai Ema pirmąkart šmurkštelėjo į automobilio galą. Buvo 
šalta, lietinga popietė. Ema gyveno Forest Hile; paprastai ji į 
mokyklą ir atgal vaikščiodavo pėsčiomis. Po pamokų - ir mo- 
kydamasi vidurinėse, ir vyresniosiose klasėse - Ema su keliomis 
draugėmis dažniausiai leisdavo laiką restorane bei kavinėje prie 
Spadinos ir Lonsdeilo gatvių sankryžos. Bet ne tą dieną, ir ne 
todėl, kad buvo šalta ar kad lijo lietus. 


186 JOHN IRVING 


— Tau reikia, kad kas padėtų ruošti pamokas, Džekai, - pa- 
reiškė Ema. (Berniukas buvo dar tik pirmokas. Anksčiau negu 
antroje klasėje kažin kiek namų darbų jam niekas neuždavinės, 
o pagalbos iš tikrųjų prireiks tik trečioje ir ketvirtoje.) 

— Kur vešim panelę, ponaiti? - paklausė Mažius Džeko. 

— Vežk mane pas jį namo, - pasakė vairuotojui Ema. - Turim 
tiek darbo, kad apsišik vietoj - ar ne, Džekai? 

— Regis, ji čia viršininkė, ponaiti, - tarė Mažius. Džekas nega- 
lėjo to užginčyti. Ema sėdėjo išsidrėbusi ant užpakalinės sėdy- 
nės, prisitraukusi jį prie savęs. 

— Noriu tau pasakyt vieną naudingą dalyką, Džekai, - su- 
šnibždėjo ji. - Neabejoju, kad kada nors pravers, kai prisiminsi. 

— Ką prisiminsiu? - irgi pašnibždomis paklausė Džekas. 

—. Jei užpakalinio vaizdo veidrodėlyje nematai vairuotojo 
akių, - pašnibždėjo Ema, - tai reiškia, kad vairuotojas nemato 
tavęs. 

— O! - Tą akimirką Džekas nematė Mažiaus akių. 

— Mums tiek daug visko reik aptart, - toliau šnekėjo Ema. - 
Svarbiausia, įsikalk į galvą: jeigu ko nors nesupranti, klausk ma- 
nęs. Ta suskė Vendė Holton - visai iškrypus kalė, niekad neklau- 
sinėk Vendės! Šarlotė Barford - garantuota pusprotė čiulpikė. 
Kiekvienąkart, kai kalbi su Šarlote, rizikuoji ir savo galva, ir savo 
diegu! Atsimink: jei tau nutiks kas nors naujo, pirmiausia pasa- 
kyk man. 

— Kas naujo? - paklausė berniukas. 

— Pats suprasi, - tarė Ema. - Pavyzdžiui, kai pirmą kartą pa- 
jusi, kad nori liesti mergaitę. Kai atrodys, kad tas sumautas no- 
ras jau nesuvaldomas, pasakyk man. 

— Kaip liesti mergaitę? 

— Pats suprasi, - pakartojo Ema. 

— O! - Džekas susimąstė, ar būtina prisipažinti, jog norėjo pa- 
liesti Emos ūsiukus; juk jis tai jau padarė. 

— Ar tau norisi liesti mane, Džekai? - paklausė Ema. - Nagi — 
sakyk, nebijok. 

Jo viršugalvis nesiekė jos peties, netgi kai juodu šitaip sėdėjo 
sudribę ant minkštos sėdynės; jis staiga panoro priglausti galvą 

jai prie krūtinės, tarp kaklo ir dygstančių krūtų. Bet ūsiukai vis 
tiek buvo patraukliausia jos kūno dalis, ir jis žinojo, kaip jautriai 
ji reaguoja į prisilietimą prie jų. 

— Gerai, tai jau aišku, - tarė Ema. - Vadinasi, tu nejauti noro 
mane liesti, kol kas dar ne. - Džekas gailėjosi, kad praleido pro- 
gą, ir tikriausiai atrodė nuliūdęs. - Nenusimink, Džekai, - su- 
šnibždėjo Ema. - Viskas savo laiku. 

- Kas savo laiku? 

— Tu būsi kaip tėtis - mes visos to tikimės. Tau bus atviros 
visos durys, Džekai. 

— Kokios durys? - Kadangi Ema į tą klausimą neatsakė, ber- 
niukas padarė išvadą, kad, ko gero, ir vėl bus palietęs temą, ku- 
riai dar nėra pakankamai subrendęs. - Kas yra „mergišius'? - 
paklausė jis, manydamas, jog nusuka kalbą kitur. 

- Žmogus, kuriam vis negana moterų, pupuli. Kuris nori vie- 
nos, paskui kitos, be jokių pertraukų. 

„Na, toks tai jau nebūsiu“, - pagalvojo Džekas. Jį ir taip iš 
visų pusių supo marios mergaičių, jis tikrai nemanė, kad galė- 
tų norėti daugiau. Mokyklos koplyčioje, už altoriaus įtaisytame 
vitraže, keturios moterys - tikriausiai šventosios - tupinėjo apie 
Jėzų. Taigi Šventos Hildos mokykloje netgi Jėzus buvo apsuptas 
moterų. Visur, kur tik pažvelgsi, buvo moterys! 

— O ką reiškia „gyvenat iš labdaros“? - paklausė Džekas 
Emos. 

— Dabar taip gyvenat judu su mama, Džekai. 

— Bet ką tai reiškia? 

- Jus išlaiko ponia Vikstid, Džekai. Jokia tatuiruotoja neuž- 
dirba tiek, kad galėtų leisti vaiką į Šventos Hildos mokyklą. 

— Atvažiavom, panele, - tarė Mažius, tarsi Ema būtų buvusi 
vienintelė limuzino keleivė. Mažius sustabdė „Linkolną“ prie 
šaligatvio krašto Spadinos ir Louterio gatvių sankryžoje, kur 
stovėjo Lotė, beveik visą svorį laikydama ant vienos kojos. 

- Tavęs berods jau laukia Šlubė, meiluti, - sušnibždėjo Ema 
Džekui į ausį. 

— O, sveika, Ema - vaje, kaip tu užaugai! - pratarė Lotė. 

— Nėr kada plepėt, Lote, - atšovė Ema. - Džekas kai ko nesu- 
pranta, kas labai svarbu. Atvažiavau jam padėt. 

- Dievulėliau, - sudejavo Lotė, šlubuodama paskui juos. Ema 
žirgliojo pirma - vedėsi Džeką prie durų. 

- Tikiuosi, toji Šikstid bus prigulusi, Džekai, - pašnibždomis 
pasakė Ema. - Stenkimės netriukšmaut, kad nepažadintumėm. 

Džekas dar nebuvo girdėjęs, kad kas ponią Vikstid vadintų 
„tąja Šikstid“, bet Emos Oustler autoritetas atrodė neginčijamas. 
Ji netgi žinojo, kur yra užpakaliniai laiptai, vedantys iš virtuvės į 
Džeko ir Alisos kambarius. 

Vėliau viskas pasirodė visai suprantama: vyrų nekenčiančia 
pabaisa po skyrybų tapusi Emos Oustler mama buvo išsiskyru- 
sios ponios Vikstid dukters draugė - štai kodėl jos abi Džeką bei 
jo mamą vadino nemokamai gyvenančiais ponios Vikstid nuo- 
mininkais. Be to, paaiškėjo, kad Emos mama ir ponios Vikstid 
duktė - irgi Šventos Hildos mokyklos auklėtinės, kad jos mokėsi 
toje pačioje klasėje. (Jiedvi buvo tik truputį vyresnės už Alisą.) 

Užlipusi į viršų, Ema sušuko apačioje be jokio tikslo po virtu- 
vę klibikščiuojančiai Lotei: 

— Jeigu mums ko reiks, arbatos ar šiaip ko, ateisim pasiimt. 
Nesivargink, nelaipiok laiptais, Lote. Pailsink savo koją! 

Džeko kambaryje Ema pirmiausia atitraukė antklodes ir ati- 
ant lovos. 

— Klausyk, Džekai, - taip bus, bet dar ne dabar. Vieną rytą 
nubudęs ant paklodės pamatysi dėmę. 

— Kokią dėmę? 

— Pats suprasi. 

- O! 

Ema jau ėjo toliau - per vonios kambarį į jo mamos miega- 
mąjį, - palikusi jį vieną pamąstyti apie tą paslaptingą dėmę. 

Alisos miegamasis atsidavė kvaišalais, nors Džekas nematy- 
davo mamos ten rūkančios „žolę“; tikriausiai marihuanos kva- 
pas buvo įsigėręs į jos drabužius. Berniukas žinojo, kad ji kartais 
užsitraukia cigaretės pas Kiną, nes užuosdavo tą kvapą, sklin- 
dantį nuo jos plaukų. 

Ema Oustler pasimėgaudama įkvėpė oro ir sąmokslininkiš- 
kai žvilgtelėjo į Džeką. Tada ėmė apžiūrinėti jo mamos spintoje 

kabančius drabužius. Laikydama rankose vieną megztinį, nu- 
žvelgė save spintos durelėse įtaisytame veidrodyje, mėgindama 
įsivaizduoti, ar tas megztinis jai tiktų; paskui paėmė vieną iš Ali- 
sos sijonų ir prisidėjo prie klubų. 

- Ji tokia lyg ir hipė, tavo mama - ar ne, Džekai? 

Džekas anksčiau nemanė, kad jo mama - hipė, bet iš tikrųjų 
tai ji buvo panaši į hipę. Tuo laiku, ypač uniformuotoms Šven- 
tos Hildos mokyklos mergaitėms ir vis didėjančiai išsiskyrusių 
jų motinų armijai, Alisa atrodė tikrų tikriausia hipė. („Hipė“ 
turbūt buvo gražiausias žodis, kuriuo galėjai apibūdinti netekė- 
jusią motiną, negana to, dar ir tatuiruotoją.) 

Vėliau Džekas Bernsas sužinojo, jog tai ne kažin koks stebu- 
klas, - kad moteris, vos žvilgtelėjusi į pirmąsyk matomą komo- 
dą, gali pasakyti, kuriame stalčiuje kita moteris laiko savo apa- 
tinius. Emai buvo tik trylika metų, bet ji nesuklydo. Alisos apa- 
tinių stalčių atidarė iš karto. Paėmusi vieną liemenėlę, prisidėjo 
prie augančių krūtų; kol kas liemenėlė buvo per didelė, tačiau 
netgi Džekas suprato, kad netrukus nebebus. Jo penis nežinia 
kodėl pasidarė kietas kaip pieštukas - bet vis tiek ne didesnis už 
mamos mažąjį pirštelį, o jo mamos plaštakos buvo smulkios. 

- Parodyk man savo strypuką, pupuli, - paprašė Ema, tebe- 
laikydama prie krūtinės Alisos liemenėlę. 

— Savo ką? 

— Tau sukietėjo, Džekai, - dėl Dievo meilės, parodyk. 

Džekas žinojo, ką reiškia „sukietėjo“. Jo mama, ta sena hipė, 
tokį penį vadino pagaliuku. Kad ir kaip jis buvo vadinamas, Dže- 
kas Emai Oustler jį parodė, mamos miegamajame. Tikriausiai 
viską dar labiau pablogino tai, kad apačioje, virtuvėje, klibikščia- 
vo Lotė, o senoji ponia Vikstid jau budo iš popietės miego; Ema 
Džeko strypuką apžiūrėjo atidžiai, bet neslėpdama nusivylimo. 

- Viešpatie, Džekai, - manau, tu dar ilgai nebūsi pasirengęs. 

— Kam pasirengęs“ 

— Pats suprasi. 

— Arbatinis užvirė! - sušuko Lotė iš virtuvės. 

— Tai išjunk! - riktelėjo Ema. - Viešpatie, - vėl kreipėsi į Dže- 
ką, - tu geriau jį stebėk ir pasakyk man, kai švirkštels. 

— Kai sisiosiu* 

— Pats suprasi, kai bus me sysis, Džekai. 

— O! 5 

— Svarbiausia, sakyk man viską, - tarė Ema. Ji ranka suėmė 
jo penį. Jis sunerimo, prisiminęs, kaip Ema kadaise laužė jam 
smilių. - Nepasakok mamai - tik imtų be reikalo karščiuotis. Ir 
Lotei - kad nepradėtų dar labiau šlubčioti. 

— Kodėl Lotė šlubuoja? - paklausė Džekas. Juk Ema Oustler 
jam buvo šitoks autoritetas; Džekui toptelėjo, kad ji tai tikrai 
žinos. Deja, ji ir žinojo. 

— Dėl nelemtos epidurinės, - paaiškino Ema. - Kūdikis vis 
tiek mirė. Jai tai jau baisiai nenuskilo. 

Vadinasi, galima apšlubti po nesėkmingo gimdymo! Džekas, 
savaime suprantama, priėjo prie išvados, kad „epidurinė“ yra 
kūno dalis, kažkoks moterų organas. Taip pat, kaip seniau manė, 
kad „sekcija“, apie kurią kalbėjo mama, yra kažkoks ypatingas 
Halifakso ligoninės skyrius, kuriame jis gimė, dabar Džekas ne- 
abejojo, kad Lotė gimdydama neteko epidurinės. Jis tikriausiai 
nusprendė, kad epidurinė - itin svarbus organas; galbūt reika- 
lingas tam, kad moteris nešlubuotų. Po daugelio metų, neradęs 
žodžio „epidurinė“ Grėjaus Anatomijos rodyklėje, Džekas prisi- 
mins, kaip suklydo dėl „sekcijos“. (Kad jo mamai niekas nedarė 
jokio cezario pjūvio, jam bus dar didesnis atradimas.) 

— Arbata užplikyta! - iš virtuvės Džekui su Ema vėl šūktelėjo 
Lotė. Džekas tik būdamas daug vyresnis supras, jog Lotė žinojo, 
kad Ema - pavojinga mergaitė. 

— Susapnuok man šlapią sapną, mažyli, - pasakė Ema Dže- 
ko peniui. Ji buvo tokia gera draugė; švelniai padėjo jo peniui 
grįžti į deramą vietą, į kelnaites, paskui labai atsargiai užsegė 
užtrauktuką. 

— Ar peniai sapnuoja? - paklausė Džekas. 

- Tu tik nepamiršk man pasakyti, kai susapnuos taviškis, - 
tarė Ema. 


10 


Svarbiausias žiūrovas 


1) antros klasės mokytojas, ponas Malkomas, - vienas 
iš tik dviejų tuomet Šventos Hildos mokykloje dirbusių 
vyrų, - atrodė tiesiog neatskiriamas nuo žmonos, kurią dėl 
skaudžių priežasčių kasdien atsiveždavo į mokyklą. Ta akla, 
prie invalidų vežimėlio prikaustyta moteris būdavo ramesnė, 
kai girdėdavo pono Malkomo balsą. Jis buvo puikus mokyto- 
jas, kantrus ir malonus. Visiems patiko ponas Malkomas, bet 
visi antrokai jam jautė gailestį; jo akla, vežimėlyje sėdinti žmona 
buvo tikra pabaisa. Mokykloje, kur tiek daug vyresniųjų klasių 
mergaičių elgėsi Žiauriai, o širdyje graužėsi, dažnai dėl triukš- 
mingų tėvų skyrybų, antrokai meldė Dievą, kiekvieną dieną, kad 
ponas Malkomas išsiskirtų su savo žmona. Net jeigu jis būtų ją 
nužudęs, mokiniai jam būtų atleidę; jeigu būtų ją nudėjęs jiems 
matant, jie, ko gero, dar būtų paploję. 

Bet ponas Malkomas buvo taikus žmogus, požiūriu į skuti- 
mąsi aplenkęs savo laikmetį. Ėmęs plikti, jis nusiskuto galvą, - 
aštuntojo dešimtmečio pradžioje beveik niekas taip nedaryda- 
vo, - be to, nors tai atrodė dar keisčiau, jam labiau patiko čia 
vienokio, čia kitokio ilgumo seriai negu tikra barzda arba švariai 
nuskustas smakras. Tada Šventos Hildos mokyklai neabejotinai 
darė garbę tai, kad ten niekas ponui Malkomui dėl plikai nu- 

skustos galvos ir dygiais šeriais apaugusio veido nepriekaištavo; 
kaip ir antrokai, mokyklos vadovybė, regis, buvo nusprendusi 
neskriausti ir taip jau nuskriausto pono Malkomo. Matydami 
vežimėlyje sėdinčią aklą žmoną, visi jo gailėjo. 

Antrokai klasėje mokydavosi kuo stropiausiai, kad tik jis būtų 
patenkintas. Ponui Malkomui niekada nereikėdavo jų draus- 
minti; jie patys laikydavosi drausmės. Nedarydavo nieko, kas 
galėtų jį nuliūdinti. Ponas Malkomas gyvenime ir taip jau buvo 
nepelnytai prisikentėjęs. 
tis, kas yra žiaurumas, bet vertindama Malkomus kaip porą, Ema 
tikriausiai neklydo. Ponia Malkom, vardu Džeinė, kadaise nu- 
krito nuo kažkokio stogo, per bažnyčios iškylą. Ji tada buvo dar 
nebaigusi vidurinės mokyklos, graži ir visų mėgstama mergaitė — 
staiga paralyžiuota žemiau juosmens. Pasak Emos, ponas Malko- 
mas, šiek tiek jaunesnis, seniai žavėjosi Džeine. Bet įsimylėjo ją 
jau paralyžiuotą, iš esmės todėl, kad ji pasidarė prieinamesnė. 

„Jis turbūt buvo toks nepatrauklus vaikinas, su kokiu ji nieku 
gyvu nebūtų susitikinėjusi prieš tą nelaimę, - sakė Ema. - Bet 
po to, kai nukrito nuo stogo, Ratuotoji Džeinė nelabai be- 
turėjo iš ko rinktis.“ Tačiau Džeinei Malkom tikrai pasisekė, 
kad ji pasirinko poną Malkomą, net jeigu jis buvo vienintelis 
kandidatas. 

O dėl aklumo, tai čia dar viena istorija; tai nutiko po daugelio 
metų, kai Džeinė Malkom jau seniai buvo ištekėjusi. Jai anksti 
pasireiškė senatvinė abiejų akių geltonųjų dėmių degeneracija. 
Kaip antrokams paaiškino ponas Malkomas, jo žmona prarado 
centrinį regėjimą. Ji dar matė šviesą, pastebėdavo judesius, be 
to, dar nebuvo galutinai netekusi periferinio regėjimo. Bet pa- 
čiuose regėjimo lauko pakraščiuose, periferijoje, ponia Malkom 
nebeskyrė spalvų. 

Proto netekimas - visai kas kita; ponas Malkomas nieko ne- 
galėjo pasakyti, kad apsaugotų nuo to vaikus ir apsisaugotų 
pats. Taigi periferija ir periferinis, kaip vadinamieji „įsidėmėtini 
žodžiai , antrokų klasėje nuskambėjo pačią pirmą mokslo metų 
dieną - vėliau jų vis daugėjo, kasdien būdavo pridedami dar du. 

Tačiau tokių kaip pamišėlė, maniakė ar paranojikė antrokų žo- 
dynėliuose nebuvo. Nors Ratuotoji Džeinė atrodė kaip tik tokia; 
visiškai nuprotėjusi. 

Kai ponia Malkom imdavo griežti dantimis arba staiga, įsma- 
ginusi vežimėlį, trenkdavosi į Patsės But suolą, Džekas pažvelg- 
davo į Lusindą Fleming - beveik tikėdamasis, kad aiškiai mato- 
mas Džeinės Malkom įniršis sukels tylaus Lusindos įniršio pro- 
trūkį. Tik beprotė ir galėjo pulti kurią nors vieną iš dvynukių 
But. Kaskart, kai tik ponia Malkom su savo vežimėliu nusitaiky- 
davo į Patsės suolą, suklykdavo ir Patsės sesuo, Heter. 

Kartais ponia Malkom pradėdavo mataruoti galvą į šonus, 
lyg mėgindama atsikratyti periferinio regėjimo. Gal ji manė, kad 
galutinai apakusi jaustųsi geriau. O kai kuris nors iš antrokų 
pakeldavo ranką, norėdamas atsakyti į pono Malkomo klausi- 
mą, akloji Džeinė savo vežimėlyje greitai prilenkdavo galvą prie 
kelių - tarsi pamačiusi kokį žudiką su peiliu rankoje ir stengda- 
masi išsisukti, kad jis neperrėžtų jai gerklės. Tokios dramatiškos 
akimirkos, kai ponia Malkom visiškai paklaikdavo, antrokų kla- 
sę padarė labai dėmesingą; vaikai atidžiai klausydavo kiekvieno 
pono Malkomo žodžio, bet jų akys būdavo įsmeigtos į ją. 

Retsykiais - ne ilgiau kaip tris ar keturias sekundes, ne daž- 
niau negu dukart per savaitę - iš pažiūros baisiai pavargęs ponas 
Malkomas tiesiog negalėdavo rasti tinkamų žodžių; tada Ratuo- 
toji Džeinė leisdavosi į kelionę, vis į ką nors atsitrenkdama. Ji 
skriedavo kuriuo nors tarpu per klasę - vežimėliu kliudydama 
vaikų suolus, nusibruoždama krumplius. 

Kol ponas Malkomas sulakstydavo į medicinos sesers kabine- 
tą ir atgal - arba atsivesti pačios seselės, arba (jei žaizdos būdavo 
nedidelės) atsinešti pirmosios pagalbos vaistinėlės, - ponią Mal- 
kom baugščiai prižiūrėdavo vaikai. Kas nors iš užpakalio laiky- 
davo vežimėlį, kad ji negalėtų ištrūkti; visi kiti mokiniai lyg su- 
akmenėję stovėdavo aplinkui, tokiu atstumu, kad ji nepasiektų. 
vargu ar septynmečiai būtų įstengę ją sulaikyti. Laimė, ji nė kar- 
to nemėgino išsilaisvinti; tik mosuodavo rankomis, šūkalodama 
vaikų vardus, kuriuos įsiminė jau pirmą mokslo metų savaitę. 

— Morina Jap! - surėkdavo ponia Malkom. 

- Aš čia, ponia! - irgi visa gerkle atsiliepdavo Morina, ir po- 
nia Malkom atsukdavo aklas akis į Japę Plepę. Ė 

— Džimis Beikonas! - šūktelėdavo ponia Malkom. 

Džimis sudejuodavo. Ratuotosios Džeinės klausa buvo puiki; 
išgirdusi dejonę, ji nieko nematydama atsigręždavo į Džimį. 

— Džekas Bernsas! - kartą sušuko ji. 

- Aš čia, ponia Malkom, - atsiliepė Džekas. Jo tarsena, net- 
gi antroje klasėje, buvo daug geresnė negu kitų tokio amžiaus 
vaikų. 

- Tavo tėvas irgi mokėjo gražiai šnekėti, - pareiškė ponia 
Malkom. - Tavo tėvas - blogis, - pridūrė. - Žiūrėk, kad tavęs 
neapsėstų šėtonas, nebūk toks kaip jis. 

- Ne, ponia Malkom, nebūsiu. - Galbūt Džekas tai pasakė 
visiškai pasitikėdamas savimi, bet Šventos Hildos mokyklos be- 
veik vien mergaičių pasaulyje jam buvo aišku, kad šansų lai- 
mėti jis turi nedaug. Dauguma „didžiųjų lažybų“, apie kurias 
Ema Oustler kalbėjo pagarbiai, kaip paprastai šnekėdavo tik 
apie savo mėgstamus romanus bei filmus, dalyvių palaikė min- 
tį, kad viršų paims galingi Viljamo genai. Jei polinkis merginėti 
paveldimas, tai Džekas tikrai bus paveldėjęs jį iš tėvo. Kone visų 
Šventos Hildos mokinių ir mokytojų (netgi tik šį tą pačiuose re- 
gėjimo lauko pakraščiuose tematančios ponios Malkom) akimis 
žiūrint, Džekas Bernsas buvo kaip iš tėvo kailio nertas - arba 
tuoj turėjo toks pasidaryti. 

— Negali ant žmonių pykt už tai, kad domisi, Džekai, - filo- 
sofiškai šnekėjo Ema. - Juk tikrai įdomu - pamatyt, kas iš tavęs 
išeis. - Taigi buvo aišku, kad ir poniai Malkom, kaip kokiai ge- 
netikei, rūpi, kas išeis iš Džeko. 

Bet blogiausiai Džeinė Malkom elgdavosi tada, kai jos vy- 
ras grįždavo į antrokų klasę - arba su mokyklos sesele, arba su 
vaistinėle. 

- Štai ir aš - jau grįžau, Džeine! - garsiai pranešdavo ponas 
Malkomas. 

— Girdėjot, vaikai? - pratrūkdavo ponia Malkom. - Jis grįžo! 
Niekada neišeina ilgam ir visada grįžta! 

— Prašau tavęs, Džeine... - tildydavo ją ponas Malkomas. 

— Ponui Malkomui patinka manimi rūpintis, - pasakodavo 
klasei Ratuotoji Džeinė. - Jis viską daro už mane - viską, ko ne- 
galiu pati. 

— Na, na, Džeine, būk gera... - ramindavo ją ponas Malko- 
mas, bet ji neleisdavo jam suimti nubrozdintų jos krumplių. 
Iš pradžių vangiai, bet paskui vis greičiau, ji skaldydavo jam 
antausius. 

- Ponui Malkomui patinka viską daryti už mane! - šaukda- 
vo. - Jis mane maitina, rengia, prausia... 

— Džeine, širdele... 

- Ir nušluosto! - dar klyktelėdavo ponia Malkom; tai visada 
būdavo paskutinis žodis, tada ji imdavo verkšlenti ir dejuoti. 

Džimis Beikonas dejuodavo kartu su ja; netrukus pasigirs- 
davo ir ypatingieji antklodės čiulpimo garsai, kuriuos galėjo 
skleisti tik dvynukės But - netgi be antklodžių. Nuo jų beveik 
neatsilikdavo kulnais tuksenantys dvyniai Frenčai. O Džekas 
vogčia žvilgtelėdavo į Lusindą Fleming, kuri dažniausiai žiūrė- 
davo į jį. Giedroje jos šypsenoje nebūdavo galima įžvelgti jokio 
paslaptingo vidinio įniršio. Nori jį pamatyti? - šypsodamasi ta- 
rytum klausdavo ji. - Ką gi, aš tau parodysiu, - žadėdavo, - bet 
dar ne dabar. 

Taigi Džekas gyveno keistame „dar ne dabar“ pasaulyje, nuo 
darželio iki kol baigė antrą klasę. Pono Malkomo gailėjimas jau 
savaime buvo lyg ir auklėjimas. Tačiau dar įsimintiniau, ir dar 
reikšmingiau Džeko ateičiai, buvo tai, kad jo auklėjimu ne ma- 
žiau negu ponas Malkomas rūpinosi Ema Oustler. 

Lietingomis dienomis arba kai snigdavo, Ema šmurkštelėju- 
si įsitaisydavo ant užpakalinės „Linkolno“ sėdynės ir liepdavo 
vairuotojui: 

- Tiesiog pavežiok mus, Mažiau. Nesidairyk atgal. Žiūrėk į 
kelią. 

— Neprieštarauji, ponaiti? - visada paklausdavo Džeko Ma- 
Žius. 

— Ne, viskas gerai, Mažiau. Ačiū, kad paklausei, - atsakydavo 
berniukas. 

— Jūs čia viršininkė, panele, - tarstelėdavo Mažius. 

Įsmegę į minkštą užpakalinę sėdynę, Džekas su Ema be per- 
stojo kramtydavo gumą, jų burnos kvepėdavo mėtomis arba vai- 
siais - nelygu kokio skonio būdavo guma. Ema leisdavo Džekui 
išpinti jai kasą, bet niekada neleisdavo jos vėl supinti. Palaidų 
Emos plaukų būdavo tiek daug, kad jie abu galėdavo paslėpti 
po jais veidus. 

- Jeigu įvelsi man į plaukus savo gumą, pupuli, aš tave nu- 
dėsiu, - dažnai sakydavo Ema, bet kartą, kai Džekas iš kažko 
juokėsi, ji staiga prabilo kaip jo mama: - Nesijuok su guma bur- 
noj - gali paspringt. 

Būdavo ir viena kebloka akimirka, kai juodu žiūrėdavo, ar 
Emai jau tinka mokomoji liemenėlė, kaip ją su panieka vadino 
pati Ema. Kiek Džekas galėjo suprasti, tos liemenėlės duoti nu- 
rodymai jos krūtims darė reikiamą poveikį. Šiaip ar taip, Emos 
krūtys didėjo. Argi ne tai buvo svarbiausia? 

Jeigu jau kalbame apie didėjimą, reikia pasakyti, kad Džeko 
penis nebuvo padaręs pastebimos pažangos. 

— Kaip laikosi mažylis? - kaskart pasidomėdavo Ema, ir Dže- 
kas jai klusniai parodydavo. - Ką tu sau manai, mažyli? - sykį 
paklausė Ema jo penio. 

Jei peniai sapnuoja, Džekas nė pats nesuprato, kodėl taip nu- 
stebo išgirdęs, kad jie gali ir ką nors manyti, tačiau jo mažylis 
tarytum išvis apie nieką negalvojo - kol kas dar ne. 


Baigęs antrą klasę, Džekas poną Malkomą paprastai matydavo 
tik berniukų tualete, kur mokytojas retkarčiais užsukdavo pa- 
verkti. Bet dažniausiai Džekas poną Malkomą užklupdavo ap- 
žiūrinėjantį savo šerius ant veido - beaugančios barzdos šešėlis 
ir vos vos prasikalę ūsai, ko gero, buvo svarbiausios (gal netgi 
vienintelės) jo tuštybės apraiškos. 

Ponią Malkom Džekas irgi sutikdavo retai. Paprastai ne daž- 
niau negu dukart per dieną ant vieno iš mergaičių tualetų durų 
būdavo pakabinamas užrašas NEVEIKIA - tai reikšdavo, jog 

ten ponas Malkomas padeda Ratuotajai Džeinei. Mergaitėms 
buvo liepta „gerbti jų privatumą“. 

Kartą Džekas išgirdo su niekuo nesupainiojamą garsą: ponia 
Malkom tualete skaldė savo vyrui antausius. Berniukas nusku- 
bėjo koridoriumi tolyn, kad negirdėtų to pliaukšėjimo, tačiau 
nespėjo pabėgti nuo graudžių pono Malkomo žodžių: „Na, 


< 


na, Džeine...“ ir jo maldavimo: „Džeine, širdele...“ - po kurio 
tą nuolatinę melodramą užgožė įprastas klegesys koridoriuje. 
(Pro šalį ėjo kelios šeštokės, bet, savaime suprantama, kėlė tokį 
triukšmą, jog atrodė, kad jų keliasdešimt.) 

Dar dvejus metus mokydamasis Šventos Hildos mokykloje 
Džekas neretai imdavo ilgėtis pono Malkomo, tačiau tikrai ne- 
norėjo vėl matyti, kaip jo antros klasės mokytojas nuolat skriau- 
džiamas. Nuo tada, matydamas invalidus vežimėliuose, Džekas 
jų gailėdavo - nė kiek ne mažiau negu prieš susipažindamas su 
ponia Malkom. Bet dar labiau jam būdavo gaila juos prižiūrin- 
čių Žmonių. 


Džekui ir jo mažyliui jau buvo aštuoneri, kai juodu perėjo į tre- 
čią klasę. Net kai jo penis dar nebuvo aiškiai parodęs gebėjimo 
sapnuoti ir nepriklausomai mąstyti, Džekas su mažyliu jau gy- 
veno tarytum šalia vienas kito (jeigu ne visiškai atskirai). 
Panelės Karolinos Vurc grožis itin trapus ir „pasmerktas su- 
nykti“ atrodė dar ir todėl, kad ji buvo tiesiog miniatiūrinė. Daug 
smulkesnio sudėjimo negu bet kuri iš trečiokų motinų. O pane- 
lės Vurc kvepalai keldavo trečios klasės berniukams norą prisi- 
galvoti sunkumų dėl matematikos. Panelė Vurc žiūrėdavo, kaip 
jie išsprendė uždavinius, ir taisydavo klaidas pasilenkusi prie jų 
suolų, taigi berniukai galėdavo įkvėpti jos kvepalų ir iš arčiau 
pasigrožėti žavingu apgamu ant dešinio jos raktikaulio bei meš- 
kerės kabliuko formos randeliu toje pačioje kaklo pusėje. 
Kiekvieną kartą, kai panelė Vurc susinervindavo, ir tas ap-. 
gamas, ir randelis tarsi įsiliepsnodavo. Džekas puikiai atsiminė, 
kaip jos randelis atrodė ultravioletinėje šikšnosparnių olų pavil- 
jono šviesoje; jis tada pulsavo kaip neono lempa. Noras žinoti, 

nuo ko liko tas randelis, žadino Džeko vaizduotę - kaip ir Tatu 
Peterio prarasta koja ir Lotės šlubčiojimas, nors dėl to tai viskas 
darėsi dar neaiškiau, nes berniukas klaidingai manė, jog „epidu- 
rinė“ - kažkoks labai svarbus moterų organas. 

Kad Šarlotė Brontė yra panelės Vurc mėgstamiausia rašytoja, 
o Džeinė Eir - jos parankinė knyga, pradinėje mokykloje žino- 
jo visi; kasmetinė to romano inscenizacija būdavo svarbiausias 
pradinukų įnašas į vidurinių ir vyresniųjų klasių kultūrinį gyve- 
nimą. Vyresnės mergaitės gal būtų galėjusios geriau suvaidinti 
tokį pretenzingą kūrinį - įtikimiau parodyti ne tik Džeinės dva- 
sios stiprybę, bet ir Ročesterio aklumą bei religinį atsivertimą, - 
tačiau panelė Vurc tvirtino, jog Džeinė Eir priklauso pradinu- 
kams, todėl Džekui ir trečioje, ir ketvirtoje klasėje buvo suteikta 
garbė vaidinti Ročesterį. | 

Kuris kitas pradinukas būtų galėjęs įsiminti to vaidmens žo- 
džius? “Bijokite sąžinės graužimo, kai ima pagunda nusidėti, pa- 
nele Eir: sąžinės graužimas apnuodija gyvenimą.“ Džekas tuos 
žodžius pasakė lyg žinodamas, ką tai reiškia. 

Tais metais, kai Džekas, būdamas trečiokas, pirmą kartą vai- 
dino Ročesterį, šeštokė, vaidinanti Džeinę, buvo Konė Turnbul. 
Ta amžinai susimąsčiusi, visų atstumta būtybė tikrai tiko naš- 
laitės vaidmeniui. Kai ji sakė: „Tuščia tvirtinti, kad žmogus turi 
būti patenkintas ramybe", tai skambėjo įtikimai. (Konė Turnbul 
anaiptol! neatrodė rami.) 

Žinoma, buvo juokinga, kai Džekas, vaidinantis Ročesterį, tu- 
rėjo apglėbti Kong, tai yra Džeinę, ir sušukti: „Dar niekada, nie- 
kada niekas nebuvo toks trapus ir kartu toks nepalenkiamas.“ 
Džekas Konei, ir visoms kitoms šeštokėms, buvo vos iki krūti- 
nės. „Galėčiau ją įveikti vienu pirštu!“ - šaukė jis, o neįtikinti 
žiūrovai garsiai kvatojo. 

Konė Turnbul pažvelgė į jį lyg norėdama atrėžti: „Tik pa- 
mėgink, pimpiagalvi!“ Bet ne vien dėl sugebėjimo gerai įsiminti 
žodžius ir puikios tarsenos Džekas tapo išties patraukliu akto- 
riumi. Panelė Vurc jį išmokė „užvaldyti sceną“. 

— Kaip? - paklausė jos Džekas. 

— Tu turi vieną svarbiausią žiūrovą, Džekai, - pasakė berniu- 
kui panelė Vurc. - Tavo užduotis - suvirpinti vieną širdį. 

— Kieno“ 

— O kieno širdį tu norėtum suvirpinti? 

— Mamos? 

— Manau, kad jos širdį tu ir taip gali suvirpinti kada panorė- 
jęs, Džekai. 

Tai kieno širdį galėjo suvirpinti senasis Ročesteris? Argi ne 
Džeinė virpino širdis? Bet panelė Vurc ne tai turėjo omenyje. Ji 
kalbėjo apie žmogų, kuris norėtų žiūrėti į Džeką, bet pats išlikti 
nematomas; kas galėjo būti tas nepažįstamasis pilnoje žiūrovų 
salėje, kuriam rūpėjo tik Džekas? Kas norėjo žavėtis Džeku, bet 
vengė tiriamo berniuko žvilgsnio? 

Svarbiausias žiūrovas Džekui, be abejo, buvo jo tėvas. Nuo tos 
akimirkos, kai įsivaizdavo Viljamą, Džekas jau mokėjo „užvaldy- 
ti sceną“, kiekvieną jos pėdą; visą likusį gyvenimą jis buvo prieš 
kameras. Vėliau Džekas suprato, kad aktoriaus darbas ne toks 
jau sunkus, tik čia svarbūs du dalykai. Kad ir ką vaidini, turi pri- 
versti žiūrovus tave pamilti; o paskui turi sudaužyti jiems širdis. 

Įsivaizduodamas savo tėvą kiekvienos žiūrovų salės tamsoje, 
Džekas galėjo vaidinti bet ką. 

— Pagalvok apie tai, Džekai, - primygtinai siūlė panelė Vurc. - 
Vieną širdį. Kieno ji? 

— Mano tėčio? 

— Puiku! Nuo to ir pradėk! - pasakė berniukui panelė Vurc, o 
jos apgamas bei randelis liepsnote liepsnojo. - Pažiūrėsim, kaip 
seksis. 

Viskas sekėsi kuo geriausiai, netgi kai Džekas, mažutėlis Ro- 
česteris, vaidino su Kone Turnbul - daug didesne ir stipresne 
Džeine. Jam sekėsi nuo pat pradžių. 

Kai Ročesteris sako: „Džeine! Jūs turbūt manote, kad aš - be- 
dievis šunsnukis...“, na, Džekas visus sužavėjo. Gal tai ir juokin- 
ga, bet jis sužavėjo ir Konę Turnbul. Kai ji paėmusi bučiavo jam 
ranką, jos lūpos buvo praviros; ji prisilietė prie jo plaštakos ir 
dantimis bei liežuviu. 

— Bravo, Džekai, - sušnibždėjo į ausį. Konė nepaleido jo 
rankos ir kol juodu klausėsi aplodismentų. Džekas jautė, kad 
Ema Oustler nekenčia Konės Turnbul; Emos pavydo banga, lyg 
skersvėjo atnešta iš nematomų žiūrovų minios, užliejo sceną. 

Bet Džekui Ročesterio vaidmuo labiausiai patiko todėl, kad 
jis galėdavo pabūti aklas. Berniukas, be abejo, naudojosi nuolat 
į ką nors atsitrenkiančios pamišėlės ponios Malkom patirtimi, 
tačiau vaidindamas aklą turėdavo progą patirti ir dar kai ką. 
Kai per repeticijas už ko nors užkliūdavo ir parvirsdavo, jo gel- 
bėti tuoj pripuldavo panelė Vurc. (Kaip tik dėl jos teikiamos 
pagalbos, nors jis tik apsimesdavo susižeidęs, Džekas ir griuvi- 
nėdavo.) 

Jo penis pirmą kartą savo nuomonę pareiškė ne kai Konė 
Turnbul „prancūzišku“ bučiniu bučiavo jam ranką - Dievulė- 
liau, tikrai ne. Mažylis nepriklausomai mąstyti pradėjo reaguo- 
damas į panelės Karolinos Vurc artumą. Keistoko potraukio 
prie vyresnių moterų, kurį pirmąsyk pajuto Osle, žiūrėdamas į 
Ingridą Moe, Džekas Bernsas negalės atsikratyti visą gyvenimą. 


Panelės Vurc plaštakos buvo ne ką didesnės negu trečios klasės 
mergaičių; ramindama kurį nors iš vaikų - o kartais ir papras- 
čiausiai šnekėdamasi - ji uždėdavo ranką jam ar jai ant peties, 
ir tas berniukas ar mergaitė jausdavo, kaip virpa jos pirštai, ne- 
lyginant mažo, išsigandusio paukščiuko sparneliai. Atrodydavo, 
kad ta ranka, o gal ir visa panelė Vurc, tuoj pakils į orą. Tikriau- 
siai nė vienas iš trečiokų nebūtų nustebęs, jei kada nors panelė 
Vurc būtų tiesiog ėmusi ir nuskridusi. Ji buvo tokia smulkutė; 
gležna kaip lėlytė, padaryta iš plunksnų. (Todėl ir „pasmerkta 
sunykti ', kita prasme.) 

Panelė Vurc nesugebėdavo palaikyti tvarkos trečiokų klasėje. 
Tie vaikai nebuvo labiau išdykę negu kiti trečiokai, nors Rolan- 
das Simpsonas vėliau, jau būdamas paauglys, leido laiką kaž- 
kokioje specialiojoje pataisos mokykloje ir galiausiai atsidūrė 
kalėjime. O Džimio Beikono polinkis dejuoti buvo tik vienas iš 
daugybės bjaurių jo bruožų - Džimis nuolat ką nors iškrėsdavo. 

Kartą jis prieš trečiokų Helovyno pokylį persirengė vaiduokliu 
ir po paklode su iškirptomis skylėmis akims nevilkėjo nieko, net 
apatinių. Kai šalia jo, kaip visada netikėtai, išdygo Pilkoji Šmė- 
kla, - ponia Makvot buvo ketvirtokų mokytoja, - Džimis taip 
išsigando, kad net apsikakojo po savo paklode. 

Tačiau panelė Vurc, tokia trapi, tikriausiai nebūtų įstengusi 
suvaldyti net darželinukų, ir net savo pačios vaikų. Gal jos sti- 
prybė pasireikšdavo tik scenoje? Alisa apie panelę Vurc šnekėjo 
remdamasi intuicija, bet be gailesčio. „Karolina, regis, taip ir ne- 
atsikvošėjo, kažko netekusi. Vargšelė.“ 

Džekas Bernsas iš panelės Vurc pasimokė visam laikui: gy- 
venimas - ne spektaklis scenoje, gyvenimas yra improvizacija. 
Panelė Vurc negalėjo pakęsti improvizacijų; vaikai turėdavo 
išmokti žodžius ir pasakyti viską taip, kaip būdavo parašyta. 
Įgimtas Džeko sugebėjimas ypač gerai įsiminti tekstą teatre 
buvo didelis pranašumas, o panelės Vurc Džekui duotas pata- 
rimas įsivaizduoti savo svarbiausią žiūrovą - jos ir pradingusio 
jo tėvo dovana jam. Bet Džekas gerai įsidėmėjo ir panelės Vurc 
nesėkmes klasėje, ne tik jos nurodymus, ką reikia daryti, kad 
viskas sektųsi scenoje. Jis aiškiai matė, kad gyvenime savo vai- 
dmens gerai neatliksi, jei nemokėsi improvizuoti. Taip, žodžius 
įsiminti reikia. Tačiau kartais tenka juos sugalvoti pačiam. Vis- 
kuo, ko sugebėjo jį išmokyti, bet dar labiau tuo, ko nemokėjo 
pati, panelė Vurc patraukė Džeko dėmesį; nieko keista, kad ji 
išliko jo atmintyje (ir buvo jo gyvenimo dalis) ilgiau negu bet 
kuri trečios klasės mergaitė. 

Džekas dažnai sapnuodavo, kad bučiuoja Karoliną Vurc; to- 
mis akimirkomis ji niekada nebūdavo apsirengusi kaip moky- 
toja. Jo sapnuose panelė Vurc vilkėdavo tokiais senamadžiais 
apatiniais, kokius Džekas pirmą kartą pamatė Lotės paštu at- 
siunčiamų prekių kataloguose. Tokie apatiniai dėl nežinia ko- 
kių jam nerimą keliančių priežasčių buvo siūlomi paauglėms ir 
netekėjusioms moterims. (Kodėl ištekėjusios moterys dėvi kito- 
kius apatinius, Džekas taip ir nesuprato, nei tada, nei vėliau.) 

O iš tikrųjų mokykloje panelė Vurc kartais vilkėdavo kone 
permatoma kremo spalvos palaidinuke, bet dažniausiai - ka- 

dangi trečiokų klasėje buvo šalta - rengdavosi megztiniais, ku- 
rie jai labai tiko. Džeko mama sakė, jog tai kašmyro megztiniai, 
taigi aišku, jog panelė Vurc drabužius perkasi ne tik iš Šventos 
Hildos mokyklos mokytojos algos. 

— Ta Vurc garantuotai turi kažkokį draugužį, - šnekėjo Ema. — 
Turtingą, ar bent jau jaučiantį, kas yra gražu. Aš taip manau. 

Džekas vis neigdavo Emos kaltinimus, kad jo penis sukietė- 
ja kiekvieną kartą, kai Konė Turnbul „prancūziškai“ bučiuoja 
jam ranką, - arba kad mažylis reaguoja, kai jis, Ročesteris, laiko 
Kong, tai yra Džeinę, glėbyje, įkniaubęs veidą jai į krūtis. Emai 
dar nebuvo atėję į galvą, kad Džekui stovi visą laiką, kai jis būna 
šalia Karolinos Vurc, - nesvarbu, ar ji tikrai šalia, ar jis ją sa- 
pnuoja, daugiau ar mažiau apsinuoginusią. 

O dėl Emos šnekų, kad „ta Vurc“, kaip Ema ją vadino, turi 
turtingą draugužį, ar bent jau jaučiantį, kas yra gražu, - ar netgi 
buvusį draugužį, - tai Džekas apskritai nenorėjo, kad toks tipas 
egzistuotų: kad nesumanytų lįsti į jo sapnus, kuriuose panelė 
Vurc būna pasipuošusi korsetais ir liemenėlėmis iš paštu at- 
siunčiamų prekių katalogų. 

Trečios klasės mergaičių Džekas išvis nesapnuodavo, netgi 
Lusindos Fleming, kuriai pavyko ilgiau negu dvejus metus išlai- 
kyti savo „tylų įniršį gerai užslėptą. O dėl to, kad jo sapnuose 
panelė Vurc būdavo su vos įžiūrimais ūsiukais ant plonutėlės 
viršutinės lūpos... na, čia jau buvo kalta Ema Oustler. Džekas 
tiesiog negalėjo susivaldyti, jį taip traukė Emos viršutinė lūpa, 
ypač sapnuose. Mažylis vis dažniau atgydavo ne kai Džekas to 
norėdavo, o visiškai nepriklausomai. 

— Gal yra kokių naujienų, Džekai? - pašnibždomis klausdavo 
Ema ant užpakalinės limuzino sėdynės, kai Mažius vežiodavo 
juos po Forest Hilą. 

— Dar ne, - atsakydavo Džekas. (Jis manė, ir neklydo, kad taip 
sakyti bus saugiausia.) 


Vakarais, kai Lotė paguldydavo jį miegoti, Džekas dažnai nu- 
eidavo į mamos miegamąjį, įlipdavo į jos lovą ir užmigdavo. 


KOL TAVE RASIU 203 


Kadangi jųdviejų dienotvarkės labai skyrėsi, mamos beveik 
niekada ten nebūdavo. Džekas jau seniai miegodavo, kai ji 
grįždavo namo ir įsiropšdavo į lovą. Kartais, pusiau miego- 
dama, ji permesdavo vieną koją per Džeką ir jis pabusdavo. 
Mamos plaukai atsiduodavo cigarečių dūmais ir marihuana, o 
specifinis balto vyno kvapas iš jos burnos būdavo nelyginant 
benzino. Retkarčiais jie abu nemiegodavo - gulėdavo prie- 
blandoje ir šnibždėdavosi. Džekas nežinojo, kodėl juodu kal- 
basi pašnibždomis; nei Lotė, nei ponia Vikstid tikrai negalėjo 
jų girdėti. 

— Kaip laikaisi, Džekai? 

— Gerai. O tu? 

— Mudu daromės lyg svetimi, - kartą sušnibždėjo Alisa. Dže- 
kas jautėsi nusivylęs, kad mama nematė, kaip jis vaidina; jis taip 
ir pasakė. - Bet aš mačiau, kaip tu vaidini! - tarė Alisa. 

Džekas turėjo omenyje savo vaidmenį spektaklyje pagal Džei- 
nę Eir, arba kurioje nors kitoje panelės Vurc inscenizacijoje. „Ta 
Vurc“ mėgo dramos meną, bet labiausiai jai patikdavo pritai- 
kyti vaidinti romanus. Džekui tik vėliau atėjo į galvą, kad ins- 
cenizuodama romanus panelė Vurc visais atžvilgiais paimdavo 
į savo rankas visus spektaklius. Nebūdavo jokio dramaturgo, 
galinčio suklaidinti vaikus. Panelė Vurc savo mėgstamiausius 
romanus inscenizuodavo savaip. Kaip aktoriai, vaikai būdavo 
mokomi „užvaldyti sceną“, tačiau tik panelė Vurc nuspręsdavo, 
kokie turi būti jų veiksmai - ir jų tariami žodžiai. 

Vėliau Džekas suprato ir kokius nuostabius dalykus panelė 
Vurc savo inscenizacijose praleisdavo. Juk ji buvo ir cenzorė. 
Pritaikydama scenai romaną Tesė d'Erbervilių giminės, ji daug 
daugiau visko paėmė iš skyriaus „Mergaitė“ negu iš „Jau nebe 
mergaitė“. Bet Džekui didesnį nerimą kėlė tai, kad ji jam pasky- 
rė Tesės vaidmenį. 

„Niekas Tesės nekaltino taip, kaip ji pati kaltino save“, - to- 
kia buvo inscenizacijos pradžia. (Panelė Vurc, galinti didžiuotis 
savo tobula tarsena, visada mėgo balsą už kadro.) Džekui, be 
abejo, labai tiko vaidinti būtybę, kuri „gyveno vien jausmais ir 
dar neturėjo jokios patirties“. 

Bet netgi vilkinčiam ilga suknele - ir dar balta, - ir netgi ap- 
sirengusiam kaip melžėja, berniukui pavyko scenoje patraukti 
visų dėmesį. „Jos žvilgsnyje vis dar slypėjo kažkoks vaikišku- 
mas“, - garsiai skaitė žiūrovams panelė Vurc; tuo tarpu Endže- 
las Kleras taip ir nepakvietė Tesę vaidinančio Džeko pašokti. 
Koks lepšis tas Endželas! Džimis Beikonas, amžinai dejuojantis 
po paklode apsikakojęs nevykėlis, buvo kaip tik tinkamas tam 
vaidmeniui. 

„nors ji atrodė kaip linksma, žydinti moteris, - fatališku 
balsu skaitė panelė Vurc, - jos veide galėjai kartais pamatyti 
dvylikametės mergaitės bruožus, jos akys bėgiojo kaip devyn- 
metės; o lūpose kartkartėmis nušvisdavo penkiametės mažylės 
šypsena.“ 

Visą tą laiką Tesę vaidinantis Džekas neturėjo ką daryti. Sto- 
vėjo scenoje ir tiesiog spinduliavo belyte nekaltybe. Jis labiau 
didžiavosi Ročesterio vaidmeniu, bet tarpais galėjo sužibėti ir 
kaip Tesė, - kad ir tada, kai reikėjo parodyti tą belytę nekaltybę, 
gal ypač tada. Pavyzdžiui, kai Tesė sako d'Erberviliui (tą kiau- 
lę vaidino grėsmingoji Šarlotė Barford, panelės Vurc apdairiai 
pasiskolinta iš vidurinės mokyklos): „Ar jums niekada neatėjo 
į galvą, jog tai, apie ką visos moterys kalba, kai kurios gali ir 
jausti?“ (Šarlotė Barford atrodė taip, tarytum, kaip vyras, būtų 
patyrusi malonumą, suvedžiodama Džeko vaidinamą moterį.) 

Kapinėse prie bažnyčios laidodamas savo mirusį kūdikį, Dže- 
kas girdėjo tarp žiūrovų sėdinčių vyresniųjų mergaičių šniurkš- 
čiojimą - jos jau verkė. O pasakojimas apie Tesės pražūtį buvo 
dar tik prasidėjęs! Tomo Hardžio, pasakotojo, žodžius Džekas 
tarė lyg su kažkuo kalbėdamasis prie vaikelio kapo. „...tame 
niekingame Dievo žemės užkampyje, kurį Jis užleido dilgy- 
nėmis ,- šnekėjo Džekas, o vyresniosios mergaitės turbūt įsi- 
vaizdavo, jog ir jos gali pakliūti į tokią keblią padėtį; kaip tik 
tai panelė Vurc, o gal ir pats Tomas Hardis, ir norėjo pasakyti. 
„„„kur laidojami nekrikštyti vaikai, liūdnai pagarsėję girtuo- 
kliai, savižudžiai ir visi kiti nelaimėliai, hipoteziškai laikomi pa- 
smerktais', - pasakojo Tesė, tai yra Džekas, įkvėptas vyresniųjų 
mergaičių verksmo. (Panelė Vurc, nemėgstanti improvizacijų, 

Džekui neleido išmesti to „hipoteziškai“, nors per repeticijas jis 
nuolat suklysdavo, tardamas tą Žodį.) 

Kai Džekas tam lepšiui Džimiui Beikonui, vaidinančiam En- 
dželą Klerą, tarė: „Bet jūs su manim nenorėjote šokti“, spektaklį 
žiūrinčioms vyresniosioms mergaitėms vėl gailestis suspaudė 
širdis. „Ak, tikiuosi, tai nebus mums blogas ženklas dabar! - 
dar pasakė Džekas-Tesė Džimiui-Endželui, o mergaitės vėl ap- 
siverkė, - nes Hardžio romanuose juk viskas yra blogas ženklas. 
Mergaitės žinojo, kad Tesė pasmerkta, beviltiškai, kaip panelė 
Vurc ir norėjo, kad jos žinotų. 

Tai buvo „tos Vurc“ įspėjimas mergaitėms. Būkite atsargios! 
Bet kuri moteris gali pastoti! Kiekvienas vyras, jeigu jis ne lepšis, 
kaip Endželą vaidinantis Džimis Beikonas, yra kiaulė, kaip Šar- 
lotės Barford d'Erbervilis. O Džekas Bernsas, suvaidinęs Tesę, 
tik perteikė panelės Vurc mintį. Pradinukams vadovaujančios 
Karolinos Vurc inscenizacijos buvo savotiški pamokymai vidu- 
rinių ir vyresniųjų klasių mergaitėms. 

Džekas mokėsi trečioje klasėje. Jis negalėjo suvokti spektaklio 
pagal Tesę d Erbervilių giminės idėjinio turinio. Tačiau pagrin- 
dinė to pasakojimo mintis juk ir buvo skirta ne Džekui. Šven- 
tos Hildos mokykloje svarbiausi pamokymai būdavo išsakomi 
vyresniosioms mergaitėms. Džekas buvo tik aktorius. Panelė 
Vurc žinojo, kad jis susidoros su vaidmens žodžiais, netgi jų 
nesuprasdamas. Ir dėl visa ko, jei kokia visiška neišmanėlė (iš 
vyresniųjų mergaičių) iškart nepagautų, kas jai sakoma, visi 
spektakliai buvo pastatyti pagal romanus, kuriuose išmėginama 
moterų stiprybė. 

Kai Džekas panelės Vurc inscenizuotoje Purpurinėje raidė- 
je vaidino Esterą Prin, jam nepavyko prikalbinti mamos ateiti 
pažiūrėti į jį - į aštuonerių metų svetimautoją su raide A ant 
krūtinės. 

— Nemėgstu to romano, - pašnibždomis pasakė sūnui Ali- 
sa miegamojo prieblandoje. - Tai taip neteisinga. Paprašysiu. 
Karolinos, kad tave nufotografuotų. Galėsiu žiūrėti į nuotrau- 
kas, Džekai, bet tikrai nenoriu matyti tos istorijos pritaikytos 
vaidinti. 

Įžvalgioji panelė Vurc antgamtiškai liesame, negailestinga- 
me Vendės Holton kūne - tvirtuose jos keliuose, kietuose kaip 
akmeniniai kumščiai, - įžiūrėjo nepaprastą panašumą į pavydo 
graužiamą kerštingąjį Rodžerį Čilingvortą. Taigi parinkdama 
aktorius „ta Vurc“ iš vidurinės mokyklos vėl pasiėmė vieną iš 
buvusių Džeko kankintojų. 

Deja, paaiškėjo, jog pastoriaus Dimsdeilo vaidmuo paskirtas 
visiškai netinkamai aktorei, nors pasirinkdama Lusindą Fle- 
ming, kuri trečioje klasėje buvo visa galva aukštesnė už Džeką, 
panelė Vurc galbūt tikėjosi, kad tylus Lusindos įniršis prasiverš 
scenoje lemiamą akimirką, kai Dimsdeilas kamuojasi, slegiamas 
kaltės, ir visiems širdys apmirs iš išgąsčio. Gal kai Dimsdeilas 
šaukia Esterai: „Teatleidžia Dievas mums abiem! Mes, Estera, 
nesame baisiausi nusidėjėliai šiame pasaulyje. Yra vienas bai- 
sesnis net už susitepusį dvasininką!“ Gal viskas būtų pavykę, jei 
Lusinda Fleming tą akimirką būtų praradusi savitvardą, - jei 
būtų pradėjusi daužyti galvą į rampos šviestuvus ar apgailėtinai 
mėginusi pasismaugti susivyniodama į scenos uždangą. 

Tačiau Lusinda laikė savo įniršį savyje. Gal jau buvo išsikanki- 
nusi taip pat kaip ir pastorius Dimsdeilas, bet atrodė nusprendusi 
atidėti visų ilgai lauktą protrūkį kitam kartui, kai bus ne scenoje. 
Džekas buvo įsitikinęs, kad ji kažką laiko užgniaužusi kaip tik 
jam. Bet būti scenoje su Dimsdeilą vaidinančia Lusinda vis tiek 
buvo geriau, negu stoviniuoti užkulisiuose su Vende, nes - kai 
šalia nebūdavo panelės Vurc - Vendė aiškiai parodydavo, jog 
Džekas, jos nuomone, asmeniškai atsakingas už tai, kad jai rei- 
kia vaidinti Čilingvortą. (Tas vaidmuo, žinoma, nepavydėtinas.) 
Taigi Purpurinės raidės pastatymas Džekui buvo skausmingas - 
iki mėlynių. Vendė jį kumščiuodavo arba vis suduodavo keliu į 
šonkaulius, kai tik matydavo, kad jai už tai neklius. 

— Dievulėliau, - sušnibždėjo Alisa sūnui miegamojo prieblan- 
doje. (Ji suprato, kad jam skauda, vos prie jo prisilietusi.) Paskui 
įjungė šviesą ir nustebo: - Ką tie puritonai tau daro, Džekai? Ar 
tu nešioji tą A ant krūtinės, ar jie ta raide tave muša? 

Mama neatėjo pažiūrėti ir kai jis puolė po traukiniu panelės 
Vurc savaip perteiktoje Anoje Kareninoje. („Aš vėl paprašysiu 

Karolinos, kad padarytų keletą nuotraukų, Džekai.“) Pamoko- 
mame Karolinos Vurc repertuare buvo be galo daug nuskriaus- 
tų moterų. O kaip gerai, kad dairydamasi, kas galėtų vaidinti 
grafą Vronskį, panelė Vurc pasirinko Emą Oustler! Ema netgi 
turėjo tam vaidmeniui reikalingus ūsus! 

Po pamokų - Džeko kambaryje, arba kai juodu važinėdavo- 
si, įsitaisę ant užpakalinės „Linkolno“ sėdynės, o Mažius vogčia 
žvilgčiodavo į Emos kojas, - Ema, kaip ir anksčiau, nuspręsda- 
vo, apie ką jie šnekėsis. Džekas negalėjo užvaldyti tos scenos, kur 
su Ema leisdavosi į tokias improvizacijas, apie kokias jam dar 
daug ką reikėjo sužinoti. 

— Juk tai nuostabu, Džekai, - mes užmezgėm romaną! 

— Tikrai? 

— Na, scenoj. 

— O čia? - paklausė Džekas, turėdamas omenyje užpakali- 
nę „Linkolno“ sėdynę, ant kurios dažnai gulėdavo prispaustas 
Emos, permetusios per jį vieną sunkią savo koją, taip pat im- 
pulsyviai, lyg per miegus, kaip kartais koją ant jo užmesdavo ir 
mama; arba ant lovos jo kambaryje, kur Ema Lotei sakydavo, 
jog padeda Džekui ruošti pamokas, ir prašydavo jiedviem ne- 
trukdyti. 

- Jis atsilikęs, Lote. Galiu jam padėt atsigriebt, jeigu jis manęs 
klausys. 

Kaip jis galėjo jos neklausyti? Pirmiausia, ji tiesiog jėga įveik- 
davo jį ir ant užpakalinės sėdynės, ir ant jo lovos. Be to, Ema 
žinojo, kad jis negali atsispirti jos ūsiukams; ji vis prisiliesda- 
vo prie jo savo švelnia kaip šilkas viršutine lūpa. Perbraukdavo 
ūsiukais jam per plaštakos viršų, pamėgdžiodama „prancūzišką“ 
Konės Turnbul bučinį, kuris jai pavykdavo geriau negu Konei; 
arba per skruostą, ar netgi (ištraukusi marškinius iš kelnių) per 
nuogą pilvuką, stabtelėdama ties bamba. 

- Ar tu kada nors plauni šitą vietą, Džekai? Čia, žinai, prilindę 
visokių pūkelių. 

Visa tai būdavo tik įžanga - nesvarbu, ar Ema apsimesdavo, 
kad ji - grafas Vronskis, o Džekas - Ana, ar elgdavosi tiesiog 
kaip Ema Oustler, labai svarbi veikėja, bent jau Džeko gyveni- 


208 JOHN IRVING 


me. Viskas anksčiau ar vėliau privesdavo prie „baigiamosios 
frazės“, kaip sakydavo panelė Vurc. „Ištark savo baigiamąją fra- 
zę taip, kad tavo svarbiausias žiūrovas ją įsimintų, Džekai. Taip, 
kad niekas jos nepamirštų, gerai?“ 

— Kaip laikosi mažylis? Ką jis sau mano, Džekai? - galiausiai 
paklausdavo Ema. 

Tai buvo lemiamas laikas - jie repetavo Aną Kareniną, bet dar 
nieko nežinojo apie panelės Vurc ketinimą inscenizuoti Protą ir 
jausmus. Ema su Džeku „ruošė pamokas“ ant jo lovos. Buvo 
girdėti, kaip apačioje, virtuvėje, triūsia Lotė. Į Emos klausimą, ką 
sau mano jo penis, Džekas atsakė kaip paprastai: 

- Jis daug negalvoja. 

— Pažiūrėkim, pupuli. - Džekas jai parodė. Jam pasigirdo, kad 
Ema taip gailiai atsiduso, o gal jis per daug mąstė apie Aną ir 
traukinį... Šiaip ar taip, nenorėjo amžinai liūdinti Emos. 

— Kartais jis sapnuoja, - tarė Džekas. 

— Ką sapnuoja? Ką mato sapnuodamas, Džekai? 

— Tave, - atsakė berniukas. (Taip sakyti jam atrodė saugiau, 
negu užsiminti apie panelę Vurc.) 

— Ką aš darau tuose sapnuose, Džekai? 

— Ten dažniausiai būna tik tavo ūsai. 

— Ak tu iškrypėli, tu mano gražuoliuk, Džekai... 

— Ir panelė Vurc, tik su apatiniais, - staiga leptelėjo Džekas. 

— Aš su ta Vurc? Dievulėliau, Džekai! 

— Galima sakyti, kad panelė Vurc ten būna viena, su tavo 
ūsais, - prisipažino Džekas. - Ir su apatiniais. 

— Kieno apatiniais? - paklausė Ema. 

Jis antro aukšto koridoriumi nutykino į Lotės kambarį ir at- 
nešė Emai naujausią paštu atsiunčiamų prekių katalogą. 

— Gal tu trenktas, Džekai? Kaip gyva nedėvėčiau tokio šlamš- 
to. Aš tau parodysiu, kokie turi būti apatiniai! 

Jis jau buvo matęs jos ankstesnę mokomąją liemenėlę - da- 
bartinė buvo tik truputį didesnė. Bet kai Ema ją nusisegė, jos 
krūtys atrodė daug dailesnės ir putlesnės negu anksčiau; o kai 
ji nusimovė kelnaites ir laikė jas prisidėjusi prie klostuoto sijo- 

nėlio, nėriniais apsiūtas jų juosmuo buvo jaudinanti naujiena ir 
Džekui, ir mažyliui. 

— Jis krustelėjo, - pasakė Ema. 

- Kas? 

— Tu žinai kas, Džekai. - Juodu žiūrėjo į mažylį, kuris nebe- 
buvo toks mažas kaip pirmiau. Ema pasilenkė prie Džeko pe- 
nio. - Panelė Vurc, - tarė. - Užsimerk, Džekai. - Jis, žinoma, 
pakluso. - Karolina Vurc, - pašnibždėjo Ema jo peniui. - Aš 
tau atnešiu tikrus apatinius, mažyli. - Džekas net ir užsimerkęs 
suprato, kad mažyliui tas sumanymas patinka. 

— Regis, pagaliau bent kiek pažengėm į priekį, Džekai. 

— Gal galėčiau išpinti tau kasą, Ema? 

— Dabar? 

— Taip. 

Ji leido jam tai padaryti, o pati neatitraukė akių nuo jo penio. 
Palaidi jos plaukai iš visų pusių apgaubė jo klubus; jis jautė, kaip 
jie liečiasi jam prie šlaunų. 

— Tai veikia, pupuli, - pranešė Ema. - Tu neblogai sugal- 
vojai. 

— Arbatinis užvirė! - sušuko Lotė iš virtuvės. 

— Pažiūrėkim, ar aš gerai supratau, - tarė Ema, nekreipdama 
dėmesio į Lotę. - Vadinasi, ten būna ta Vurc su mano ūsais ir 
Lotės apatiniais? 

— Ne Lotės - tiesiog šiaip apatiniais iš jos katalogo. (Galvoti 
apie panelę Vurc su Lotės apatiniais nebuvo malonu.) 

— O plaukai kieno? - paklausė Ema. 

— Manau, kad tavo. Ilgi plaukai, šiaip ar taip. 

— Gerai, - tarė Ema. Džekas jos nematė; paleisti plaukai buvo 
visiškai uždengę jai veidą. - Berods nusitaikėm į keletą svar- 
biausių dalykų. 

- Į ką nusitaikėm? 

— Aišku, kad tavo silpnybė - plaukai, meiluti. Ir, kaip jau 
įprasta, vyresnės moterys. 

— O! (Džekui visa tai anaiptol neatrodė įprasta: ta jo silpny- 
bė vyresnėms moterims, ką jau kalbėti apie žavėjimąsi ūsais ir 
kasomis.) 

— Dieve mano, dabar tai jau tikrai pažengėm į priekį! - gar- 
siai paskelbė Ema; ji atmetė atgal savo plaukus. Džekas pirmą 
kartą matė mažylį taip pasistojusį. Jeigu jis būtų buvęs dar bent 
kiek ilgesnis, jo šešėlis būtų siekęs Džeko bambą - pilną visokių 
pūkelių. 

— Dievulėliau, Džekai, - ką tu dabar darysi? 

Džekas visiškai sutriko. 

— Ar aš turiu ką nors daryti? - paklausė. 

Ema jį prisispaudė prie nuogų krūtų; padidėjęs jo penis lietė- 
si prie šiurkštaus vilnonio jos sijonėlio. Džekas kiek pasimuistė 
tos dičkės glėbyje, ir mažylis daug patogiau prigludo prie nuo- 
gos Emos šlaunies. 

— O, Džekai, - tarė berniukui Ema, - taip gražiai pasakei - tu 
toks mielas, kad trūksta žodžių. Ne, žinoma, tu nieko neturi da- 
ryti! Kada nors žinosi, ką nori daryti! Kada nors tikrai taip bus. 

Jis ranka palietė vieną jos krūtį; ji kiek tvirčiau prispaudė prie 
tos vietos jo veidą. Visa kita buvo mažylio sumanymas, vien jo. 
Ema su Džeku sėdėjo ant lovos, susiglaudę klubais - ir apsikabi- 
nę, - bet jo penis tebebuvo prigludęs prie jos šlaunies. Kadangi 
Džekas jautė jos šlaunį, Ema turėjo jausti jo penį. Jam buvo aš- 
tuoneri; jai - penkiolika. Užmetęs vieną koją ant kitos jos šlau- 
nies, Džekas pasijuto gulįs ant Emos, o mažylis atsidūrė jai tarp 
kojų - dabar lietėsi prie abiejų jos šlaunų. 

- Ar tu Žinai, ką darai, Džekai? - paklausė Ema. (Jis, be abejo, 
nežinojo.) Jos tebekramtoma guma kvepėjo mėtomis. Džekas 
viršugalviu jautė, kaip ji kvėpuoja. - Gal mažylis žino, - tarė 
Ema, pati atsakydama į savo klausimą. Džekas negalėjo apimti 
jos klubų, bet laikė uždėjęs ant jų rankas - dešine liesdamas nė- 
riniuotą kelnaičių, kurias Ema buvo išskleidusi sau ant sijonėlio, 
juosmenį. - Parodyk, ką dar moka tavo mažylis, pupuli. - Iš jos 
balso galima buvo suprasti, kad ji Džeką erzina. Tas jos „pupu- 
li“ neabejotinai buvo maloninis žodelis, bet Ema jį dažniausiai 
ištardavo pašaipiai. 

— Aš nežinau, ką mažylis moka, - prisipažino Džekas, ir kaip 
tik tą akimirką juodu su mažyliu padarė stulbinantį atradimą. 
Emai Oustler tarp šlaunų auga plaukai! 

Penio galiuku prisilietęs prie tos plaukuotos vietos, Džekas 
pamanė, jog dabar tai jau Ema jį užmuš. Ji kojomis suėmė jį 
per liemenį ir pervertusi paguldė ant nugaros. Mažylis pakliuvo 
tarp šiurkštaus vilnonio jos sijonėlio klosčių. Ema, grabalioda- 
ma viena ranka, ne iškart jį surado; Džekas baiminosi, kad sura- 
dusi, ko gero, nuraus, - bet Ema jam penio nenurovė. Tik laikė 
jį gal kiek per smarkiai suspaudusi. 

— O kas ten? - paklausė Džekas. Jį labiau baugino plaukai, ku- 
riuos ten pajuto, negu tai, kad Ema jį šitaip prispaudė. 

- Aš tau tikrai nerodysiu, meiluti. Tai 'būtų vaiko tvir- 
kinimas. 

— Tai būtų kas? 

- Tu pernelyg susijaudintum, - tarė Ema. Džekui nebuvo 
sunku tuo patikėti. Jis ir netroško žiūrėti į tą plaukuotą vietą. 
Keista, bet Džekas, arba jo mažylis, kažkodėl norėjo būti joje. 
(Tiesą sakant, Džekas bijojo pamatyti, kaip ta vieta atrodo.) 

— Aš ir nenoriu žiūrėti, - greitai pasakė jis. 

Ema atleido kojų gniaužtus jam apie liemenį; ir jau truputį 
švelniau laikė jo penį. 

— Tavo silpnybė - plaukai, be jokios abejonės, - tarė. 

— Arbata bus per stipri! - iš virtuvės surėkė Lotė. 

— Tai ištrauk arbatžolių maišelius arba tą suknistą sietelį! - 
šūktelėjo jai Ema. 

- Ir atšals! - dar pridūrė Lotė. 

Kelnaites Ema užsimovė nusisukusi nuo Džeko; o liemenėlę 
bei palaidinukės sagas segėsi atsigręžusi į jį. Buvo aišku, kad ma- 
žylis palietė itin slaptą vietą, bet kodėl ten auga plaukai? 

— Kaip jums ten sekasi ruošti pamokas? - sušuko Lotė, jau 
kone apimta isterijos. Džekui toptelėjo, kad ji gal dar kartą išgy- 
vena nelemtos. epidurinės siaubą. 

— Ar įsivaizduoji, koks sumautas Lotės gyvenimas? - paklau- 
normalaus dydžio, tiesiog jų akyse. - Stebėk jį, Džekai. Čia kaip 
nuosavas mažytis stebuklas. Arba ne toks jau mažytis, - pridūrė 
Ema. - O, gražiausia! Žiūrėk! Atrodo, kad jis dingsta! 

— Gal jam liūdna, - tarė berniukas. 

— Įsimink šitą pasakymą, Džekai. Kada nors gal pravers. - 
Džekas niekaip nesučiuopė, kokiomis aplinkybėmis jam galė- 
tų praversti prisipažinimas, kad jo peniui liūdna. Panelė Vurc 
tikrai nusimanė apie visokius posakius. Bet Džekas kažkodėl 
jautė, jog šitas jai nepatiktų - gal todėl, kad jame per daug im- 
provizacijos. 


Po savaitės Ema Džekui atnešė vieną išsiskyrusios savo mamos 
liemenėlę - juodą. Džeko supratimu, tai buvo veikiau jau pusė 
liemenėlės, su kietos vielos puslankiais po kaušeliais - nedide- 
liais, bet keistai, įžūliai atsikišusiais. Ema jam paaiškino, jog tai 
vadinamoji „pakelianti“ liemenėlė. (Tokia valdinga, kokia tik 
gali būti liemenėlė, - bent jau taip pasirodė Džekui.) 

— O kam reikia kelti krūtis aukštyn? - nustebo jis. 

— Mano mamos labai maži papukai, - tarė Ema. - Ji nori kuo 
daugiau iš jų išspausti. 

Tačiau ta liemenėlė buvo įdomi dėl kitos priežasties: nuo jos 
dvelkė kvepalais ir, beveik taip pat smarkiai, prakaitu. Ema ją 
atnešė nukniaukusi iš skalbinių dėžės - nešvarią. 

— Bet taip dar geriau, ar ne? - paklausė Ema. 

— Kodėl? 

— Nes tujją užuosi! - pareiškė Ema. 

— Bet aš nepažįstu tavo mamos. Kodėl turėčiau norėti ją 
užuosti? 

— Tiesiog pamėgink, meiluti. Ką tu žinai, kas gali patikti ma- 
Žyliui? 

Tik to betrūko! (Deja, praėjo daug metų, kol Džekas viską 
apie tai išsiaiškino.) 

Nemažai laiko praėjo ir kol kažkas jam pasakė, kad Kino ta- 
tuiruočių salonas šiaurvakariniame Dando ir Džarvio kampe 
niekada nebūdavo atidarytas iki nakties. Paprastai tas pusrūsyje 
esantis salonas, į kurį galėjai įžengti tiesiai nuo Dando gatvės ša- 
ligatvio, būdavo uždaromas apie pavakarę. Džekas vėliau nepri- 
siminė, kas jam tai pasakė. Gal koks senas tatuiruotojų klientas, 
įjunkęs į dažus, „kolekcionierius“, viename iš salonų Karalienės 
gatvėje - maždaug tada, kai Alisa ten atidarė savo saloną. 

Aštuntajame dvidešimto amžiaus dešimtmetyje Karalienės 
gatvėje tokie tatuiruotojai kaip Duktė Alisa nieku gyvu nebūtų 
galėję išsilaikyti - tai buvo nuolatinė rokerių susitikimų vieta, 
antihipiškai nusiteikusių tipų, vilkinčių baltais trumparanko- 
viais marškinėliais ir maukiančių viskį, rajonas. Gal kaip tik 
toks žmogus Džekui viską ir papasakojo, bet tai, ko gero, buvo 
tiesa. Bevardis Kino salonas vakarais būdavo uždarytas; na, gal 
penktadieniais ir šeštadieniais jie padirbėdavo ilgiau - bet tik iki 
aštuntos ar devintos valandos. 

Tai kur ji užtrukdavo - šitaip vėlai, beveik kiekvieną vakarą, 
kai Džekas mokėsi Šventos Hildos mokykloje? Jis nė nenumanė. 
Tik mintyse atkūręs praeitį, - o tuo niekada negalima visiškai 
pasikliauti, - Džekas padarė išvadą, kad jo mama galbūt mėgino 
nutraukti savo savininkišką ryšį su sūnumi. Augdamas jis darėsi 
vis panašesnis į tėvą; gal kuo labiau Džekas panašėjo į Viljamą, 
tuo labiau Alisa stengėsi atsiriboti nuo berniuko. 

Čia, regis, dar prisidėjo ir tai, kad Ema Oustler jam atnešė 
savo mamos liemenėlę. Buvo galima numatyti, kad Alisa ją ti- 
krai aptiks. Džekas kasnakt miegodavo su ta nelemta liemenė- 
le - netgi nešdavosi ją į mamos lovą, kai eidavo gulti ten. Vieną 
iš tų naktų Alisa, kaip kartais būdavo, per miegus užmetė koją 
ant Džeko ir jį pažadino. Tąnakt kažkodėl pabudo ir pati. Pa- 
slaptingoji liemenėlė sumankyta gulėjo tarp jų; Alisai tikriausiai 
dūrė tie kietos vielos puslankiai po kaušeliais. Ji atsisėdo lovoje 
ir įjungė šviesą. 

— Kas čia, Džekai? - paklausė, laikydama rankoje prakaitu 
dvokiančią liemenėlę. Ir taip pažvelgė į sūnų... Na, jis niekad 
nepamirš to žvilgsnio. Tarytum staiga būtų pamačiusi Emos 
mamą, gulinčią lovoje tarp jųdviejų; tarytum būtų užklupusi 
Džeką in flagrante delicto, savo mažyliu liečiantį tą plaukuotą, 
slaptą vietą. 

- Čia „pakelianti“ liemenėlė, - paaiškino Džekas. 

- Žinau, kas čia. Turėjau omeny, žinau kieno. - Alisa pauostė 
liemenėlę ir suraukė nosį. Paskui, atitraukusi antklodes, įsiste- 
beilijo į mažylį, kyšantį, lyg po komandos „ramiai“, iš berniuko 
pižamos. - Tai ką pasakysi, Džekai? 

— Ji Emos Oustler mamos - Ema ją nukniaukė ir davė man. 
Nežinau kodėl. 

— Užtat aš žinau, - tarė Alisa. Džekas apsiverkė. Aiškiai ma- 
tomas mamos pasibjaurėjimas jį tiesiog gniuždė; mažylis irgi 
atrodė sugniužęs. 

— Nustok žliumbti - nešniurkščiok, - supyko Alisa. Džekui 
reikėjo išsipūsti nosį. Mama padavė jam tą liemenėlę, bet jis 
dvejojo. - Nagi - pūsk! - sukomandavo Alisa. - Šiaip ar taip, 
prieš grąžindama turėsiu išskalbti. 

- O! 

— Aš klausau, pasakok, Džekai. Viską. Kokius žaidimus čia 
žaidžiate su Ema? Gali pradėti nuo to. 

Jis viską jai ir išklojo - na, gal ir ne viską. Galbūt neužsimi- 
nė apie tai, kad Ema kartais apnuogina savo krūtis; tikriausiai 
nepasakojo apie visus tuos kartus, kai Ema prašė parodyti ma- 
žylį; ir, žinoma, neprisipažino peniu prisilietęs prie tos Emos 
plaukuotos, slaptos vietos. Bet mama, regis, puikiai suprato, kas 
darosi. 

- Jai penkiolika, Džekai, o tau aštuoneri. Pasišnekėsiu su po- 
nia Oustler. 

— Ar Ema pateks į bėdą? 

— Nuoširdžiai to tikiuosi, - tarė Alisa. 

— O aš patekau? - paklausė Džekas. 

Kokiu žvilgsniu mama jį perliejo! Anksčiau Džekas nežinojo, 
ką ji turėjo galvoje, kai sakė, kad juodu darosi „lyg svetimi“. Da- 
bar suprato. Mama pažvelgė į jį kaip į svetimą. 

— Netrukus pateksi, - tepasakė. 


11 
Tėvo prigimtis 

alyginti su dramatišku Džeko ir Emos bendravimu, ir su 

būsimais Alisos ir ponios Oustler santykiais, tai, kad panelė 
Vurc nesugebėdavo palaikyti drausmės trečiokų klasėje, buvo 
smulkmena; tačiau ir ten jau rutuliojosi drama, nors ir impro- 
vizuota. 

Lusinda Fleming, kuri Džekui viską užstodavo, sėdėjo suo- 
le priešais jį. Ji nuolatos - tyčia - čaižydavo Džekui veidą savo 
plaukais, surištais į didžiulę arklio uodegą, storą kaip šluota, sie- 
kiančią nugaros vidurį. Įpykęs Džekas abiem rankom sučiupda- 
vo tą jos uodegą ir trūktelėdavo žemyn. Kartais jam pavykda- 
vo prilenkti Lusindos pakaušį prie savo suolo viršaus. Džekas 
pastebėjo, kad gali ją šitaip ir laikyti, įrėmęs smakrą jai į kaktą, 
bet smakras jam netrukus įskausdavo. O Lusindai, regis, nie- 
kas negalėjo sukelti skausmo, nebent ji pati, neatsispyrusi taria- 
mam potraukiui žaloti savo kūną, tačiau Džekas tuo jau abejojo. 
Gal Lusindai labai nepatiko, kad jai buvo paskirtas Dimsdeilo 
vaidmuo, kai Džekas vaidino Esterą, arba ji tiesiog nepatogiai 
jautėsi, būdama visa galva už jį aukštesnė; galbūt ji manė, kad 
plakdama Džeką savo plaukais privers jį greičiau užaugti. 

Karolina Vurc niekad nepastebėdavo, jog Lusinda vis pliekia 
Džekui per veidą savo vešlių plaukų šluota. Kas dedasi, ji pama- 

tydavo tik tada, kai Džekas jau būdavo atlenkęs Lusindos galvą 
atgal ir prispaudęs prie savo suolo. „Būk geras, Džekai, - saky- 
davo panelė Vurc, - nenuvilk manęs.“ 

Jo sapnuose, kai panelė Vurc tardavo „nenuvilk manęs", jos 
balsas skambėdavo gundomai. Bet ne trečiokų klasėje. Tikro- 
vėje geriau būdavo nenuvilti panelės Vurc - nuvilta ji nežino- 
davo, kaip turėtų elgtis. Tačiau trečiokai dažnai tyčia ją nuvil- 
davo. Mokinius piktino jos susikaupimas ir tironiškumas kitoje 
veiklos srityje, kai ji mokydavo juos dramos meno; tai, kad ji 
nemokėjo palaikyti tvarkos klasėje, buvo jos silpnoji vieta, ir jie 
tuo raudodavosi. 

Kartą Gordonas Frenčas paleido savo augintinį, žiurkėną, 
kaip visada priešiškai nusiteikusiai seseriai dvynei į plaukus. 
Matant Karolinos reakciją, galima buvo pamanyti, jog tas žiur- 
kėnas pasiutęs ir ką tik jai įkando. Tačiau kvailas gyvulėlis tik 
lakstė jai aplink galvą, tarsi bėgdamas savo nepaliaujamai be- 
sisukančiu ratu. Panelė Vurc, galbūt išsigandusi, kad žiurkėnas 
nukentės, pravirko. Verksmas jai būdavo paskutinė išeitis, kai 
kas nors ją nuliūdindavo, ir ji labai dažnai taip gelbėdavosi. „O, 
niekad nemaniau, kad taip nusivilsiu! - aimanuodavo. „O, man 
taip skaudu, kad trūksta žodžių! Bet kai panelė Vurc pradėdavo 
verkti, vaikai nebeklausydavo, ką ji šneka. Visi sutelkdavo dė- 
mesį į tai, kas, kaip jie žinodavo, tuoj atsitiks, kam nebuvo įma- 
noma pasirengti. Staigus Pilkosios Šmėklos pasirodymas, netgi 
kai to tikėdavaisi, keldavo šiurpulį. 

Trečiokų klasėje buvo tik vienerios durys, o kiaurai sienų po- 
nia Makvot, nors, visų manymu, ir turinti antgamtinių galių, dar 
nevaikščiojo; tačiau vaikai net ir matydami, kaip pasisuka durų 
rankenos bumbulas, nutirpdavo iš baimės. Kartais durys stai- 
ga atsilapodavo, bet už jų nieko nebūdavo. Jie girdėdavo sunkų 
Pilkosios Šmėklos kvėpavimą koridoriuje; tada Džimis Beiko- 
nas imdavo dejuoti, o abi dvynių poros - savaip skelbti pavojų. 
Kitais kartais ponia Makvot įpuldavo į klasę durų rankenai be- 
rods dar net nekrustelėjus. Tik Rolandas Simpsonas, būsima- 
sis nusikaltėlis, tyčia užsimerkdavo. (Rolandui patikdavo būti 
gąsdinamam.) 

Pasak ponios Vikstid, Pilkoji Šmėkla per karą buvo netekusi 
plaučio. Per kurį karą, kurio plaučio, Džekas nežinojo. Esą po- 
nia Makvot, karo seselė, apsinuodijo dujomis. Nuo to laiko ir 
švokščia. Pilkoji Šmėkla visada sunkiai gaudydavo kvapą. Kur ji 
apsinuodijo, kokiomis dujomis, Džekas irgi nenutuokė. 

Trečiokai būtų galėję tiesiog pažodžiui surašyti, ką sakys po- 
nia Makvot. Kaip visada neišvengiamai ir labai staigiai pasiro- 
džiusi, Pilkoji Šmėkla į klasę kreipdavosi tarytum kurio nors 
Karolinos Vurc inscenizuoto romano veikėja. Kapų šalčiu dvel- 
kiančiu dusulingu balsu ponia Makvot paklausdavo: „Kuris iš 
jūsų... pravirkdė... panelę Vurc?“ 

Vaikai nedvejodami parodydavo kaltininką. Išgirdę tą šiurpų 
klausimą, jie būtų išdavę bet ką. Tą akimirką klasėje nebebū- 
davo jokių draugų, jokios ištikimybės. Nes visi niūriai mąstė: 
jeigu ponia Makvot apsinuodijo ir neteko plaučio, tai gal ji ir 
mirė? Kas gali garantuoti, kad ji ne vaiduoklis? Jos oda, plaukai, 
drabužiai - viskas pilka, pilka, pilka. Ir kodėl jos rankos tokios 
šaltos? Kodėl niekas jos nemato nei atvykstančios į mokyklą, nei 
išvykstančios? Kodėl ji visada išdygsta kaip iš po žemių? 

Džekas ilgai atsimins, kaip Pilkoji Šmėkla Gordono Frenčo 
paklausė: 

— Tu paleidai... ką... seseriai... į plaukus? 

Gordonas atsakė: 

— Tik Žiurkėną, labai draugišką! 

— Atrodė, kad kokį šunį, Gordonai, - piktinosi Karolina. 

Gordonas laikėsi įprastos tvarkos. Įsitempęs kaip kareivis, 
stovėjo prie savo suolo, paralyžiuotas žinojimo, ką jam tuoj teks 
iškęsti. 

— Tikiuosi... tu nesužeidei... žiurkėno... Karolina, - tarė ponia 
Makvot, taigi Gordonas galėjo akimirką atsikvėpti. 

— Nelabai malonu, kai įsivelia į plaukus, - atsakė Karolina. 

— Kur dabar tas žiurkėnas? - staiga klyktelėjo panelė Vurc. 
(Dėl to, kad ir jos vardas buvo Karolina, kartais kildavo tam ti- 
kra painiava.) 

— Prašau... surask žiurkėną... Karolina, - paliepė Pilkoji Šmė- 
kla. Bet Karolinai Frenč dar nė nepradėjus jo ieškoti, panelė 

Vurc krito ant visų keturių ir ropomis palindo po Karolinos 
suolu. - Ne tu... mieloji, - priekaištingai tarė ponia Makvot. Visi 
vaikai jau ropinėjo ant grindų kartu su panele Vurc. 

— Kuo jis vardu, Gordonai? - paklausė Morina Jap. 

Pilkoji Šmėkla neketino Gordono taip lengvai paleisti. 

— Tu eisi su manimi... Gordonai, - pasakė. - Melskis, kad 
tavo žiurkėnas... nebūtų pasimetęs... nes jis tikrai Žūtų, jei pa- 
simestų. 

Vaikai žiūrėjo, kaip Gordonas išeina iš klasės su Pilkąja Šmė- 
kla. Visi žinojo, kad ponia Makvot jį veda į koplyčią. Joje dažnai 
nebūdavo nė vieno žmogaus. Bet netgi kai repetuodavo kuris 
nors choras, ponia Makvot nuvesdavo prasikaltusį vaiką į ko- 
plyčią ir ten palikdavo. Vaikas turėdavo klūpėti ant akmeninių 
grindų centrinėje navoje, prie vienos iš vidurinių klauptų eilių, 
nusigręžęs nuo altoriaus. „Tu atsukai... nugarą Dievui, - sakyda- 
vo tam vaikui Pilkoji Šmėkla. - Tikėkis... kad Jis nepamatys.“ 

Kaip vėliau pasakojo Gordonas, jam buvo labai nemalonu 
klūpėti nusigręžus nuo Dievo ir nežinoti, ar Jis mato, ar ne. Po 
kelių minučių Gordonas jau tarėsi jaučiąs, kad kažkas stovi už 
jo - prie altoriaus arba prie sakyklos. Gal kuri nors iš tų ketu- 
rių moterų, tupinėjančių apie Jėzų, - viena iš tų šventųjų, dabar 
irgi pavirtusių šmėklomis, - išlipusi iš vitražo, taikėsi paliesti jį 
ledine ranka. 

Trečiokų pamokos šitaip būdavo pertraukiamos taip dažnai, 
kad mokiniai kartais net nebeprisimindavo, kas yra ištremtas 
į koplyčią ir klūpi, atsukęs Dievui nugarą. Ponia Makvot nie- 
kada neparvesdavo vaiko iš koplyčios - tik nuvesdavo ten ir 
palikdavo. (Rolandas Simpsonas, galima sakyti, gyveno koply- 
čioje, nusigręžęs nuo Dievo.) Praeidavo nemažai laiko, kol kas 
nors - dažniausiai Japė Plepė - paklausdavo: „Panele Vurc, ar 
nereikėtų nueiti į koplyčią pažiūrėti, kaip ten Gordonas?“ 

„Viešpatie! - sušukdavo panelė Vurc. - Kaip aš galėjau pa- 
miršti!' Ir ką nors pasiųsdavo pasakyti Gordonui (arba Rolan- 
dui), kad jis atleidžiamas nuo neabejotinai siaubingo klūpėjimo 
vienumoje, tuščioje koplyčioje, užpakaliu į altorių. Atrodydavo, 

kad koplyčioje žiūrėdamas ne į tą pusę darai kažką bloga, tary- 
tum šaukiesi nelaimę. 

Užtat trečiokai gerai pasirengdavo ketvirtai klasei; ketvirto- 
kus, kaip žinome, mokė ponia Makvot. Vieninteliai ketvirtokai, 
kuriuos reikėdavo drausminti koplyčioje, būdavo nauji moki- 
niai, nepatyrę malonumo stebėti, kaip suskysta „ta Vurc“. Pilko- 
ji Šmėkla drausmę savo klasėje palaikydavo be vargo; šmėkliš- 
kų ponios Makvot sugebėjimų vis prireikdavo tik panelės Vurc 
mokiniams tramdyti. 

Trečiokai nuolat prisidarydavo nemalonumų ir galiausiai at- 
sidurdavo koplyčioje, užpakaliu į altorių, nes - kad ir kaip bijojo 
Pilkosios Šmėklos - jie negalėdavo atsispirti pagundai paerzinti 
taip Žaviai sugniūžtančią panelę Vurc. Vaikai ir mėgaudavosi jos 
verksmu, ir nekęsdavo jos už tai, - netgi būdami trečiokai, jie 
suprato, jog tik dėl panelės Vurc bejėgiškumo juos vis baudžia 
ponia Makvot. (Tokia pat bejėgė panelė Vurc dažnai atrodydavo 
ir su „pakeliančia“ ponios Oustler liemenėle, Džeko sapnuose, 
kuriuos jis ir toliau sapnavo, net kai Alisa grąžino tą liemenėlę 
poniai Oustler.) 

Pilkosios Šmėklos Džekas, ačiū Dievui, nesapnuodavo. Savo 
jaunu protu jis tai suvokė kaip dar vieną ženklą, kad ponia Ma- 
kvot jau mirusi. Tačiau ji būdavo netgi labai gyvybinga trečiokų 
klasėje, kur staigūs jos apsireiškimai ilgainiui pasidarė tokie pat 
įprasti kaip ir „tos Vurc“ ašarojimas. Taigi kai Džimis Beikonas 
pasirodė Morinai Jap - kilstelėjo savo vaiduoklišką paklodę, kad 
ji pamatytų, jog jis po Helovyno kostiumu tikrai nevilki jokiais 
apatiniais, - panelė Vurc vėl pasijuto taip įskaudinta, kad net 
pritrūko žodžių. (Ir graudžiai pareiškė niekad nemaniusi, jog 
bus šitaip nuvilta.) Ir kai Pilkoji Šmėkla paliko Džimį koplyčio- 
je, Žiūrintį ne į tą pusę, Džimis, tas persigandęs vaiduokliukas, 
apsikakojo po savo paklode. Pilvą Džimiui paleido iš karto, kai 
tik ponia Makvot išdygo šalia jo, o paskui, negalėdamas atsikra- 
tyti minties, kad Jėzus dingo iš virš altoriaus įtaisyto vitražo, jis 
galutinai apsidirbo. 

- Pasirinkai netinkamą kostiumą, Džimi, - tepasakė panelė 
Vurc, pamačiusi suterštą paklodę. 

Kad ir kiek kartų Lusinda Fleming pykdė Džeką švytruodama 
į arklio uodegą surištais plaukais, o jis laikė prispaudęs jos gal- 
vą prie savo suolo, dėl tokių jų nesutarimų Karolina Vurc ne- 
verkdavo. Lusinda su Džeku visada nustodavo peštis neprivedę 
panelės Vurc prie ašarų. Ir abu, ko gero, buvo tokie kvaili, kad 
tikėjosi išvengsią žaibiško Pilkosios Šmėklos pasirodymo. 

Bet Lusinda buvo už ausies nutempta į koplyčią dėl kito nu- 
sižengimo: ji ištrynė Rolando Simpsono matematikos testo at- 
sakymus, kol Rolandas klūpėjo, nusigręžęs nuo Dievo. (Visi kiti 
vaikai nesuprato, kam Lusinda taip varginosi; juk Rolando atsa- 
kymai veikiausiai buvo neteisingi.) 

Džeką ponia Makvot į koplyčią nuvedė tik vieną, bet tikrai 
įsimintiną kartą. Jis panelę Vurc pravirkdė ne čiupęs Lusindą 
Fleming už plaukų ir prispaudęs jos galvą prie savo suolo, o ją 
pabučiavęs. Džekas, žinoma, įsivaizdavo bučiuojąs panelę Vurc, 
bet iš tikrųjų į sprandą pabučiavo Lusindą Fleming. 

Tik vienas žmogus galėjo jį paskatinti taip bjauriai pasielgti - 
Ema Oustler. Ema pyko ant Džeko už tai, kad jis ją „įskundė“ 
savo mamai, nors vargu ar ta diena, kai ponia Oustler atgavo 
liemenėlę, Emai buvo atpildo diena. Emos mamos nesujaudi- 
no Alisos pasakymas, kad Ema „tvirkino“ Džeką. Ponia Oustler 
laikėsi nuomonės, jog nebūna taip, kad moteris ar mergaitė 
tvirkintų vyrą ar berniuką; kad ir kokius žaidimus Ema žaidė 
su Džeku, jam tai, matyt, patiko, - taip teigė ponia Oustler. Bet 
šiokios tokios bausmės Ema vis dėlto susilaukė. Ji buvo „nuso- 
dinta“, kaip pati sakė Džekui; visą mėnesį po pamokų turėjo eiti 
tiesiai namo. 

— Nebesitrainiosim ant užpakalinės sėdynės, pupuli. Nebe- 
statysim mažylio. 

— Tik vieną mėnesį, - priminė Emai Džekas. 

— Klasėje tavęs turbūt niekas neužveda? - paklausė Ema. - 
Na, be tos Vurc. 

Džekas suklydo: ėmė guostis dėl Lusindos Fleming, - kad ji 
nuolat kankina jį su tais savo plaukais, bet nemalonumų dėl to 

visada užsitraukia jis. Nekaip nusiteikusi Ema tikriausiai suma- 
nė užtraukti jam dar daugiau nemalonumų. 

— Lusinda nori, kad tu ją pabučiuotum, Džekai. 

— Tikrai? 

— Pati to nesuvokia, bet nori. 

- Ji už mane didesnė, - reikšmingai tarė Džekas. 

- Pabučiuok Lusindą, Džekai, - ir ji bus tavo vergė. 

— Man nereikia vergės! 

— Tu dar nesuvoki, bet reikia, - pasakė Ema. - Įsivaizduok, 
kad bučiuoji tą Vurc. 

Kai tą pačią savaitę Gordono žiurkėnas buvo rastas negyvas 
kreidos dėžutėje, Džekas tikrai turėjo susimąstyti. Čia tai bent 
blogas ženklas! Tačiau jis nekreipė į tai dėmesio. Labai ilgai ne- 
drįso pabučiuoti Lusindos Fleming, bet ir neišmetė tos minties 
iš galvos. Sėdėdamas už Lusindos ir žiūrėdamas, kaip ji švytuoja, 
tarsi botagu, ta savo surištų plaukų uodega... na, pakanka pasa- 
kyti, kad dažnai jam prieš akis suboluodavo atidengtas jos ka- 
klas. Taigi vieną dieną, kai panelė Vurc ant lentos rašė naujus 
žodžius, Džekas atsistojo, pasistiebė, persilenkė per savo suo- 
lą ir - pakėlęs plaukų uodegą - pabučiavo Lusindą Fleming į 
sprandą. 

Jo mažylis į tai nereagavo - dar vienas blogas ženklas, į kurį 
Džekas jau negalėjo nekreipti dėmesio. Ir kokia ten buvo nesą- 
monė - tas paliepimas vaikams žiūrėti, ar neprasiverš Lusindą 
apėmęs vadinamasis „tylus įniršis“. Jos įniršis tikrai nebuvo ty- 
lus! Lusinda niekada nė necyptelėdavo, kai Džekas tampydavo 
ją už plaukų arba spausdavo jos galvą prie savo suolo, bet kai 
pabučiavo, galėjai pamanyti, kad jai keršydama įkando pastipu- 
sio Gordono žiurkėno šmėkla. (Net beprotiškiausiuose Džeko 
sapnuose panelė Vurc, seginti įvairiomis liemenėlėmis ir kito- 
kiais kūną varžančiais įtaisais, į jo bučinius nereagu odavo taip 
audringai, kaip ta pusprotė Lusinda.) 

Lusinda Fleming spiegė, kol visa paraudonavo. Gulėjo ant 
grindų prie savo suolo, spardėsi, mosikavo rankomis ir purtė 
galvą bei plaukų uodegą tarsi apspista žiurkių. Toks išmėgini- 

mas panelei Vurc jau tikrai buvo per sunkus. Ji turbūt pamanė, 
kad Lusinda šitaip rengiasi nusižudyti. 

— Oi, Lusinda, kas tave taip nuliūdino? - lyg ir sušuko pane- 
lė Vurc - arba kažkokiais kitais kvailais žodžiais išreiškė savo 
susirūpinimą, nes „ta Vurc“ tokiais atvejais visada leptelėdavo 
ką nors visiškai netinkama. Gal vaikai ir pasiduodavo pagundai 
paišdykauti vien norėdami išgirsti, ką ji pasakys. 

Meistriškai kurdama savo mėgstamiausių romanų insceniza- 
cijas panelė Vurc be vargo atrinkdavo geriausias eilutes - ir ne- 
mažai jų pasiglemždavo sau, balsui už kadro. Spektaklyje pagal 
Protą ir jausmus pristatydama Džeko vaidinamą Elinorą, ji išties 
puikiai ją apibūdino. (Džekas buvo protingoji sesuo.) Apie Eli- 
norą žiūrovų nematoma panelė Vurc pasakė: „Ji buvo labai ge- 
ros širdies, meilaus būdo; ir jausminga, bet mokėjo valdyti savo 
jausmus; jos motinai dar reikėjo išmokti taip tvardytis, o viena 
iš seserų atrodė apsisprendusi niekada to nesimokyti.“ 

Deja, ketvirtoje klasėje panelė Vurc Džekui paskyrė tos ne- 
sitvardančios sesers, Marianos, kuria jis bjaurėjosi, vaidmenį. 
Džekas norėjo vaidinti įkyriąją motiną, ponią Dešvud, bet pa- 
nelė Vurc, lyg pamiršusi, kad Džekas jos valia jau buvo ir aklasis 
Ročesteris, ir nebe mergaitė Tesė, ir raide A paženklinta Estera, 
ir po traukiniu puolusi Ana, pareiškė, jog jis neatrodo pakan- 
kamai subrendęs, kad galėtų vaidinti moterį, pagimdžiusią tris 
dukteris. 

Nors panelė Vurc, regis, nežinodavo nei ko griebtis, nei ką 
sakyti, kai kas nors tiesiog atsitikdavo, ji visada kalbėdavo auto- 
ritetingu balsu, taisyklingai tardama žodžius, net jeigu iš tų jos 
žodžių paaiškėdavo, kad ji visiškai nesuvokia, kas darosi. Dėl to 
vaikai labai sutrikdavo. 

Taigi kai Lusinda Fleming staiga visa įsitempė ir ėmė pakau- 
šiu daužyti grindis, panelė Vurc mokinių paklausė: 

— Kuris iš jūsų, nerūpestingi vaikai, taip nuliūdino ir įskaudi- 
no Lusindą? 

— Ką? - nesuprato Morina Jap. 

- Lusinda sisioja! - sušuko Karolina Frenč. 

Iš tikrųjų: Lusinda gulėjo vis besiplečiančioje balutėje - pil- 
kas jos sijonėlis keliose vietose buvo patamsėjęs. Tarytum nesė- 
kmingai mėgindami pataikyti į Lusindos pakaušiu mušamą tak- 
tą, dvyniai Frenčai, kaip visada, sutuksėjo kulnais - nelyginant 
kokio orkestro, kuriam dar reikia repetuoti, mušamųjų grupė. 
Seserys But, užuot, kaip visi tikėjosi, ėmusios Žįsti nesamą ant- 
klodę, kažkodėl pradėjo sutartinai springti. Jų skleidžiami garsai 
buvo tarsi antklode dusinamo žmogaus; tačiau - kaip akompa- 
nimentas savo šlapimo baloje ritmingai galvą daužančiai Lusin- 
dai Fleming - tie garsai vis tiek atrodė tinkamesni negu tai, ką 
galėjo pasakyti panelė Vurc. 

- Lusinda dabar prastai jaučiasi, vaikai, - be jokio reikalo dar 
pranešė trečiokams panelė Vurc. - Ką mes galėtume padaryti, 
kad ji pasijustų geriau? 

Džimis Beikonas, žinoma, sudejavo. Džekas norėjo padėti, ta- 
čiau kaip? 

- Ašją tik pabučiavau, - mėgino paaiškinti. 

— Ką padarei? - nustebo panelė Vurc. 

— Į kaklą. 

Džekas matė, kaip Lusindos Fleming akys užvirto aukštyn; 
galėjai pamanyti, kad ji jau iškeliauja į aną pasaulį. Paskui ir Lu- 
sinda išleido savotišką dusimo garsą - lyg norėdama paguosti 
seseris But, seniai nebeturinčias vaikų darželyje pamėgtų ant- 
klodžių. Net Rolandas Simpsonas, kuriam buvo lemta atsidurti 
pataisos mokykloje ir galiausiai kalėjime, tą akimirką išsigando 
ir (neilgam) tapo paklusnus. O Džimis Beikonas, jei būtų vilkė- 
jęs savo paklode... na, gal nereikia to rašyti. 

"Karolina Frenč staiga ėmė elgtis kaip mergaitė, kuriai į plau- 
kus įsivėlė šimtas žiurkėnų. O visiški bukagalviai Grantas Por- 
teris ir Džeimsas Terneris, ir Gordonas Frenčas, - tiesą sakant, 
visi klasės berniukai, netgi Rolandas Simpsonas ir Džimis Bei- 
konas, - nuoširdžiai pasibjaurėjo Džeku. Jis pabučiavo Lusindą 
Fleming, neabejotinai protiškai atsilikusią mergaitę. (Užsitrau- 
kė šitokią gėdą!) Gal baimindamasi, kad jos niekada niekas ne- 
bučiuos, Japė Plepė pravirko, - bet toli gražu ne taip pastebimai 
kaip panelė Vurc. 


224. JOHN IRVING 


Ar Lusinda Fleming prarijo liežuvį? Gal todėl ji kriokia lyg 
dusdama? 

— Dabar jai bėga kraujas! - sušuko Karolina Frenč. Lusindos 
burna tikrai buvo kraujuota. Bet kraujas žliaugė ne iš liežuvio - 
ji buvo įsikandusi apatinę lūpą. 

- Ji save valgo! - klyktelėjo Morina Jap. 

— Oi, Džekai, aš taip nusivyliau, kad trūksta žodžių, - kūk- 
čiojo panelė Vurc. Apskritai ji sukėlė tokį sąmyšį, tarsi Džekas 
Lusindai būtų užtaisęs vaiką. Jau darėsi aišku, kad jis tuoj keliaus 
į koplyčią. Štai kuo gali baigtis bučiavimas: šlapimo bala, krauju 
ir įspūdinga stingstančio lavono pantomima. O juk Džekas ją 
pabučiavo tik į kaklą! 

Kaip tik tada nualpo Džimis Beikonas. Pilkoji Šmėkla pasiro- 
dė išties efektingai, Džimis turbūt pernelyg išsigando, kad apsi- 
kakotų. Nė vienas iš vaikų nepastebėjo, kaip ponia Makvot pri- 
siartino. Ir staiga pamatė ją jau klūpančią prie Lusindos. Pilkoji 
Šmėkla šiaip taip praskyrė sukąstus Lusindos dantis - išlaisvino 
sudarkytą apatinę lūpą. Paskui įspraudė Lusindai į burną čia pat 
pastvertą knygą. 

— Sukąsk šitą... Lusinda, - pasakė Pilkoji Šmėkla. - Lūpą jau 
apsikramtei... kaip reikiant. 

Džekas nepamirš tos knygos. Kartais jis, deja, vienodai gerai 
įsimindavo ir svarbius, ir nereikšmingus dalykus, - nors Ednos 
Mei Bernham Pianino kursas: antra dalis, kurią dažnai matyda- 
vo ant Lusindos suolo, Džekui Bernsui, ko gero, nebuvo nereikš- 
mingas dalykas. Jis manė, kad ta knyga naudojosi jo tėtis, - gal 
kažkam užduodavo iš jos šį bei tą išmokti tuo laiku, kai Šventos 
Hildos mokykloje kvailiojo su dviem mokinėmis. Galbūt kuri 
nors iš tų merginų (arba abi) skaitė Ednos Mei Bernham para- 
šytą vadovėlį! 

Japei Plepei viso to jau buvo per daug - ir to bučinio, ir vis- 
ko, kas dėjosi paskui. Morina irgi nualpo, bet ne taip įspūdin- 
gai kaip Džimis. Gal Morinai pasirodė, jog staiga apsireiškusi 
Pilkoji Šmėkla - juo labiau kad ji klūpojo prie Lusindos - yra 
Mirties angelas. Bet Pilkoji Šmėkla, be abejo, mokėjo suteikti 
pagalbą žmogui, persikandusiam lūpą. (Jeigu ji buvo karo sese- 

lė - nesvarbu, kurio karo, - tai tikriausiai buvo mačiusi ir dau- 
giau kraujo.) 

Panelė Vurc, savaime suprantama, niekaip negalėjo liautis 
verkusi, todėl netrukus įvyko tai, kas buvo neišvengiama. 

— Kuris išjūsų, - dusulingu balsu kreipėsi į vaikus ponia Mak- 
vot, - pravirkdė... panelę Vurc? 

— Aš, - atsakė Džekas. Visi atrodė apstulbę, kad jis pats prisi- 
pažino, nes paprastai niekas taip nesielgdavo. Tik Pilkoji Šmėkla 
berods nenustebo išgirdusi jo balsą. - Man labai gaila, - pridūrė 
Džekas, tačiau ponia Makvot nebesiklausė, ką jis šneka. 

Lusinda Fleming jau stovėjo ant kojų, nors ir nelabai tvirtai, 
iš smarkiai sukandžiotos jos lūpos sruvo kraujas; ir palaidinukė, 
ir kaklaraištis buvo permirkę. Ir dar tas šlapimas - Lusinda, re- 
gis, dar nematė, kad apsišlapino. Šypsojosi tokia pat nenorma- 
liai giedra šypsena kaip ir anksčiau. 

— Tau reikia... susiūti žaizdeles... Lusinda, - pasakė Pilkoji 
Šmėkla. - Nuvesk ją... pas seselę... Karolina. - Panelė Vurc vėl 
pamanė, kad ponia Makvot kreipiasi į ją, bet Karolina Frenč su- 
prato, jog padėti Lusindai turi ji. - Ne tu... mieloji, - tarė Pilkoji 
Šmėkla panelei Vurc. - Juk čia tavo klasė... tu pasilik. 

Dvynukėms But buvo liepta palydėti į seselės kabinetą Mo- 
riną Jap. Dar ne visai atsigavusi po nuoalpio, Morina atrodė 
lyg apdujusi. Ir Džimis Beikonas dar nebuvo kaip reikiant at- 
sipeikėjęs. Stovėjo keturpėsčias, lyg tebeieškodamas pastipusio 
Gordono žiurkėno. Grantas Porteris ir Džeimsas Terneris gavo 
užduotį nuvesti pas seselę Džimį. (Abu buvo tokie mulkiai, kad 
Džekas net suabejojo, ar jie žino, kur yra seselės kabinetas.) 

Dėl Džeko, tai jis nustebo pajutęs, kaip švelniai ponia Mak- 
vot paėmė jį už ausies. Jos nykštys bei smilius, suspaudę jam 
ausies spenelį, buvo šalti kaip ledas, bet kai Pilkoji Šmėkla vedė 
jį iš klasės, jam neskaudėjo. O koridoriuje, kur ji paleido jo 
ausį, - tačiau tebevedė reikiama kryptimi, šalta ranka suėmusi 
už sprando, - juodu įsišnekėjo, gana nuoširdžiai, kaip tokiomis 
aplinkybėmis. 

— Tai kas gi... nutiko panelei Vurc... šį kartą? - pašnibždomis 
paklausė ponia Makvot. 

Džekas labiausiai ir baiminosi, kad, ko gero, reikės papasakoti 
apie bučinį, tačiau dvejojo tik akimirką. Meluoti Pilkajai Šmė- 
klai buvo tiesiog neįmanoma. 

— Aš pabučiavau Lusindą Fleming, - prisipažino. 

Ponia Makvot linktelėjo galvą, tarytum nenustebusi. 

— Į kurią vietą? - sušnibždėjo. 

- Į sprandą. 

- Tai... ne taip jau... blogai, - tarė Pilkoji Šmėkla. - Maniau, 
kad viskas... daug baisiau. 

Koplyčioje nebuvo nieko, ir Džekas net suvirpėjo iš baimės, 
pagalvojęs, kad dabar jau turės atsukti Dievui nugarą. Bet ponia 
Makvot jį nuvairavo į vieną iš priekinių klauptų. Juodu atsisėdo 
drauge, veidais į altorių. 

— Nenorite, kad nusigręžčiau? - paklausė Džekas. 

— Tik jau ne tu, Džekai. 

— Kodėl ne? 

— Manau,tu turi žiūrėti... reikiama linkme, - tarė Pilkoji Šmė- 
kla. - Niekada nenusigręžk nuo Dievo, Džekai... nes tave, aš nė 
kiek neabejoju... Jis stebi. 

- Stebi? 

— Tikrai. 

- O! 

— Tau... tik aštuoneri, Džekai. Ir tu... jau bučiuoji mergaites, 
būdamas aštuonerių! 

— Tik į sprandą. 

- Tai, ką padarei, buvo menkniekis... bet matei... kuo tai 
baigėsi. 

(Apsišlapinimu, krauju, lyg pomirtiniu sustingimu, siūlė- 
mis!) 

— Ką man daryti, ponia Makvot? 

— Melskis, - pasakė ji. - Ir turi... žiūrėti reikiama linkme, kai 
kalbėsi poterius. 

— Ko prašyti Dievą? 

— Kad galėtum... atsispirti savo potraukiams, - tarė Pilkoji 
Šmėkla. 


— Atsispirti savo kam? 

— Melsk Dievą stiprybės, kad... susilaikytum, Džekai. 

— Nuo bučiavimosi? 

— Nuo... blogesnių dalykų, Džekai. 

Ponia Makvot galėjo tiesiog pasakyti, kad jis turi stengtis ne- 
pasiduoti tėvo prigimčiai. Pridurdama: „Melsk Dievą stiprybės, 
kad... susilaikytum“, - ji neišdrįso pažvelgti Džekui į akis - Žiū- 
rėjojam į tarpkojį! Matyt, šnekėjo apie mažylį, apie visa tai, ką jis 
gali sumanyti. Kad ir kas buvo blogiau negu bučiavimasis, Dže- 
kas prašė Dievą jėgų nuo to susilaikyti. Jis meldėsi ir meldėsi. 

- Atleisk, kad... pertraukiu tavo maldas, Džekai, bet turiu... 
kai ko paklausti. 

— Klauskite. 

— Ar tu kada nors darei ką nors blogiau... ne tik bučiavaisi... 
su mergaite? 

— O kas būtų blogiau? 

— Na... daugiau negu bučiavimasis... tikriausiai. 

Dabar Džekas meldė Dievą, kad Pilkoji Šmėkla jam atleistų 
už tai, ką jis pasakys. 

- Aš miegojau su ponios Oustler liemenėle. 

— Emos Oustler? Ji tau davė... savo liemenėlę? 

— Ne Emos - ten buvo jos mamos liemenėlė. 

— Bet Ema... ją davė tau? 

— Taip. Paskui mano mama ją grąžino. 

— Dieve brangus! - sudejavo ponia Makvot. 

- Ten tokia pakelianti liemenėlė, - dar paaiškino Džekas. 

— Tu gal... melskis toliau, Džekai. 

Ji išėjo, kaip visada šmėkliškai, - prieš tai dar priklaupusi tar- 
pe tarp klauptų eilių ir persižegnojusi. Dabar, kai ponia Makvot 
jam buvo tokia gera, Džekas pajuto, kad ji gyvesnė, negu jis se- 
niau manė; bet ką tik iš jos išgirsta naujiena kėlė šiurpą - lyg 
perspėjimas iš kapo. 

Dievas stebi Džeką Bernsą. Jei Džekas nusigręžtų nuo Dievo, 
Jis pamatytų. Ir jeigu Dievas taip atidžiai į jį Žiūri, tai tikriausiai 
todėl, kad žino, jog Džekas nusidės. (Ir Pilkoji Šmėkla tuo berods 
neabejoja.) Nežinia, ar dėl to kalta jo tėvo prigimtis, ar mažylio 
jau parodytas gebėjimas nepriklausomai mąstyti bei laki vaiz- 

duotė, bet Džekui, regis, lemta ištvirkauti, kaip Ema Oustler ir 
numatė. 

Džekas meldėsi ir meldėsi. Jam įskaudo keliai, maudė nugarą. 
Po kurio laiko jis atpažino kramtomosios gumos kvapą, sklin- 
dantį iš klaupto jam už nugaros, - šįkart guma buvo vaisinė. 

— Ką čia veiki, pupuli? - pašnibždomis paklausė Ema. 

Džekas nedrįso atsisukti. 

— Meldžiuosi, - atsakė. - O kaip tau atrodo? 

— Girdėjau, kad ją pabučiavai, Džekai. Prireikė keturių siū- 
lių jos lūpai susiūti! Dievulėliau, nejaugi mes blogai paruošėm 
namų darbus! Neturėtum griebti mergaitės dantimis, tarsi ji 
būtų koks mėsos gabalas! 

— Ji pati susikandžiojo, - paaiškino Džekas, be reikalo. 

— Staiga apėmė aistra, a? - toliau klausinėjo Ema. 

- Aš meldžiuosi, - tarė Džekas, vis dar neatsisukdamas. 

— Maldos tau nepadės, meiluti. Verčiau ruošk namų darbus. 

Taigi Ema Oustler atitraukė jį nuo maldų. Jei Ema nebūtų 
jo radusi koplyčioje, jis gal būtų skrupulingai laikęsis Pilkosios 
Šmėklos nurodymų. Ir jei būtų sėkmingai meldęs Dievą stipry- 
bės, kad pajėgtų susilaikyti - ir suvaldyti savo mažylį, be abe- 
jo, - na, kas gali žinoti, ko Džekas Bernsas būtų išvengęs ir ko 
per jį nebūtų patyrę kiti? 


12 
Ne tik dar viena Jericho rožė | 


CAko 


r po daugelio metų Džekas tebebuvo vienas iš žmonių, gau- 
LŽ jau gerokai įkyrėjusius Lusindos Fleming kalėdinius 
sveikinimus. Jis nežinojo kodėl. Daugiau nė karto jos nebučia- 
vo. Nepalaikė su ja jokio ryšio. 

Ema Oustler manė, jog tas Džeko pabučiavimas į sprandą tre- 
čioje klasėje, ko gero, buvo pirmas ir maloniausias - ir galbūt 
paskutinis - Lusindos patirtas bučinys. Bet atsižvelgdamas į tai, 
kad Lusinda Fleming turėjo krūvą vaikų, - tuose nuobodžiuose 
kalėdiniuose laiškuose ji būtinai surašydavo visų vardus ir kiek 
kuriam metų, - Džekas buvo linkęs atmesti tokį Emos spėjimą. 
Apstulbintas tiesiog neįtikimo Lusindos vaisingumo, Džekas 
galėjo daryti vienintelę išvadą: kad jos vyras ją bučiuoja - netgi 
sėkmingai. Bučiuojama vyro, tai darančio kone visą gyvenimą, 
Lusinda Fleming tikriausiai nesusikandžioja apatinės lūpos ir 
neapsišlapina. 

Prisimindamas praeitį Džekas nesiilgėdavo Lusindos - ir jos, 
regis, jam vienam savyje laikyto įniršio. Jis pasiilgdavo Pilkosios 
Šmėklos. Ponia Makvot nuoširdžiai stengėsi padėti jam netapti 
tokiam kaip tėvas. Ne ji kalta, kad Džekas nepakankamai uoliai 
meldėsi, kad pritrūko jėgų atsispirti tam, ką Pilkoji Šmėkla pa- 

vadino jo „potraukiais'; kad nusigręžė nuo Dievo, kaltesnis pats 
Džekas negu ponia Makvot ar jo tėtis. 

Ketvirtoje klasėje pamokų jam būdavo užduodama per akis. 
Ema tikrai padėdavo jas ruošti. Be to, Ema toliau rūpinosi ir 
kitais Džeko namų darbais, jo lytiniu lavinimu; kaip visas pa- 
slaptis atskleidžianti savanorė vedlė, ji dirbo nenuilsdama. 

Ponia Makvot, Džeko ketvirtos klasės mokytoja, dvi dienas 
per savaitę pasilikdavo po pamokų ir papildomai mokydavo jį 
matematikos. Jis iš tikrųjų susikaupdavo ir galvodavo vien apie 
matematiką; kai būdavo su Pilkąja Šmėkla, niekas neblaškydavo 
jo dėmesio, nereikėdavo kovoti su noru traukti į save jos kvapą. 
Jis nesapnuodavo ponios Makvot su niekieno apatiniais. Atvirai 
kalbant, Džekas turėjo jai padėkoti už tokį palankumą - ne tik 
už tai, ką ji jam pasakė koplyčioje, bet ir už nuoširdžias pastan- 
gas bent kiek sumažinti įtaką, kurią Karolina Vurc darydavo 
berniukui kiekvieną kartą, kai tik duodavo jam valią scenoje. 
(Arba neduodavo valios, kaip dažniau būdavo, kai Džekas vai- 
dindavo vadovaujamas griežtosios režisierės Vurc.) 

Šleikštulį keliančioje panelės Vurc Adamo Bido inscenizaci- 
joje Džekas vaidino Adamą. JIE DŽIAUGSMINGAI BUČIUO- 
JASI, tokia buvo scenos remarka. Stengdamasis negalvoti apie 
pragaištingas jokio džiaugsmo niekam nesuteikusio Lusindos 
Fleming pabučiavimo pasekmes, Džekas ėmėsi užduoties. Ka- 
dangi Dinos vaidmeniui panelė Vurc buvo parinkusi vieną iš 
dvynukių, Heter But, kad ryžtumeisi tam bučiniui, iš tiesų rei- 
kėjo drąsos. Negana to, kad Džeko bučiuojama Heter šiurpiai 
čiulpsėjo lūpomis, lyg žįsdama antklodę, tokius pat garsus sklei- 
dė ir užkulisiuose lūkuriuojanti jos sesuo, Patsė. 

Patsei panelė Vurc paskyrė Hetės vaidmenį - moters, kuri iš- 
duoda Adamą. Išties pasibaisėtina Adamo Bido interpretacija! 
Džeko vaidinamas Adamas galiausiai veda identišką jį apgaudi- 
nėjusios moters seserį dvynę! (Džordž Eliot tikriausiai apsivertė 
karste dėl tokio savavaliavimo!) 

Be to, panelei Vurc labai patiko viena pastraipa penkiasdešimt 
ketvirto skyriaus pabaigoje. Kaip visada viską darydama p'agal 
savo pačios norą, ji tą pastraipą atidavė Džekui, kaip dialogą, 

nors iš tikrųjų tai yra romano autorės Džordž Eliot pasakoji- 
mo dalis. Džekui nekiek tepadėjo žiūrėjimas į iš meilės apduju- 
sias Heter But akis, kai jis tarė tuos reikšmingus žodžius. „Kas 
gali būti geriau dviem žmonėms, negu jausti, jog jie sujungti 
visam gyvenimui, - kad paremtų vienas kitą visuose darbuose, 
paguostų visose nelaimėse, kad pagelbėtų vienas kitam visuose 
skausmuose, kad būtų kartu tyliuose neišsakytuose prisimini- 
muose paskutinio išsiskyrimo akimirką? - klausė Džekas, tai 
yra Adamas, Diną vaidinančios Heter, o ši nesiliovė vos girdimai 
čiulpsėjusi; tas garsas sklido iš jos galugerklio - atrodė, kad nuo 
Džeko bučinio ją ėmė pykinti ir ji tuoj susivems. 

— Džekai, - tarė ponia Makvot, kai pamatė, kaip jis vaidina, - 
neimk visko už gryną pinigą, ką sako panelė Vurc. 

- Už ką? 

— Čia toks posakis - „neimk už gryną pinigą“ reiškia, kad ne- 
turėtum to laikyti tikru dalyku. 

- O! 

— Aš nemanau, kad dviem žmonėms nėra nieko geriau, negu 
būti sujungtiems visam gyvenimui. Atvirai kalbant, neįsivaiz- 
duoju didesnio siaubo. 

Iš to Džekas padarė išvadą, kad ponios Makvot santuokinis 
gyvenimas nenusisekęs, - o jeigu jos vyras jau miręs ir ji yra 
našlė, tebesivadinanti ponia Makvot, tai gal Pilkoji Šmėkla su 
velioniu ponu Makvotu nebuvo kartu „tyliuose neišsakytuose 
prisiminimuose paskutinio išsiskyrimo akimirką. 

Savaime suprantama, Ema Oustler davė Džekui velnių už 
„džiaugsmingą“ Heter But bučiavimą matant vyresniosioms 
mergaitėms. 

— Berods darbavaisi liežuviu? - paklausė Ema. - Atrodė, kad 
bučiuoji „prancūziškai“. 

— Kaip darbavausi liežuviu? 

— Prie to dar prieisim, meiluti. Susikaupė nemažai namų dar- 
bų. Per tą savo matematiką gerokai atsilikai. 

— Nuo ko? 

— Garsas buvo toks, lyg būtum ją dusinęs, pusproti. 

Tačiau dvynukės But šitaip šlykščiai čiulpsėdavo lūpomis, 
lyg žįsdamos antklodę, dar nuo darželio laikų, - Ema turėjo tai 

prisiminti. (Emos „pasakėlės prieš miegą“, ko gero, ir buvo pa- 
grindinė priežastis, dėl kurios dvynukės ėmė skleisti tuos bai- 
sius garsus!) 

— Palauk, tuoj prieisi prie Midlmarčo, Džekai, - guodė jį Pil- 
koji Šmėkla. - Tai ne tik kad geresnis romanas negu Adamas 
Bidas; panelė Vurc dar nesugalvojo, kaip galėtų jį subanalinti. 

Taigi ketvirtoje klasėje ponios Makvot dėka Džekas išvydo 
šiokią tokią perspektyvą. Vėliau jis apgailestavo, kad Pilkoji 
Šmėkla nebuvo jo auklėtoja ir patarėja dar keletą metų, kol jis 
baigė vidurinę, bet Džekui tikrai pasisekė, kad ji mokė jį bent jau 
tais paskutiniais metais Šventos Hildos mokykloje. 

Perspektyvą pamatyti nelengva. Karolina Vurc buvo viena iš 
tų skaitytojų, kurie išnaršo romaną, išrankioja visokias tiesas, 
pamokymus bei sąmojingas mintis - nesukdami galvos dėl to, 
kas lieka iš paties romano. Jei Pilkoji šmėkla nebūtų Džekui pa- 
tarusi neimti visko už gryną pinigą, nežinia, kaip ilgai jis dar 
būtų laikęsis klaidingo įsitikinimo, kad perskaitė Džeinę Eir ir 
Tesę d Erbervilių giminės - ir Purpurinę raidę, Aną Kareniną, 
Protą ir jausmus, Adamą Bidą ir Midlmarčą. Iš tikrųjų ketvir- 
toje klasėje Džekas dar nebuvo skaitęs tų nuostabių knygų - jis 
tik vaidino spektakliuose, pastatytuose pagal tai, ką panelė Vurc 
tikslingai iš jų išvogė. 

"Džekas, be abejo, apžiūrėdavo Šventos Hildos mokyklos skel- 
bimų lentas, nusagstytas visokiais ditirambais moterims; ten 
tarp įprastų skelbimų buvo ir labai rimta Emersono pastaba. 
(„Nemažą įtaką civilizacijai daro geros moterys.“) O prieš gau- 
damas Dorotėjos vaidmenį panelės Vurc inscenizuotame Midl- 
marče, Džekas tarp įvairių pranešimų pamatė citatą iš kažkurio 
Džordž Eliot kūrinio. Tuomet Džekas, žinoma, neabejojo, kad 
Džordž Eliot - vyras. Galbūt nekenčiantis kitų vyrų, bent jau 
taip galima buvo pamanyti remiantis tuo itin populiariu skel- 
bimų lentoje kabančiu pono Elioto, kaip manė Džekas, teiginiu. 
(„Vyro protas - kiek jis jo turi - visada pranašesnis tuo, kad yra 
vyriškas, - kaip mažiausias beržas viršesnis už aukščiausią pal- 
mę - ir netgi vyro nemokšiškumas visada logiškesnis.') Ką tai 
reiškia? - vis galvojo Džekas. 

Kaip Dorotėja, „trokštanti pažinti gyvenimo tiesas“, Džekas 
spinduliuote spinduliavo (panelės Vurc nurodymu) „labai vai- 
kišką požiūrį į vedybas“. Tai jau tikrai - juk jis ir buvo vaikas! 

„Išdidumas mums padeda, - plepėjo Džekas-Dorotėja, - be 
to, išdidumas - neblogas dalykas, kai verčia mus tik slėpti savo 
skausmą, o ne skaudinti kitus.“ (Ir šie žodžiai romane nebuvo 
nei Dorotėjos, nei kurio nors kito veikėjo.) 

Panelės Vurc išsakytą Džeko, kaip aktoriaus, talento vertini- 
mą, - kad scenoje jo „galimybės“ beribės, - ponia Makvot atrė- 
mė trupučiu tiesos, rastos Midlmarčo puslapiuose. 

— „Iš tikrųjų pasaulis pilnas vilties teikiančių panašumų ir 
gražių, bet abejotinų nežinia kokios veiklos užuomazgų, vadi- 
namų galimybėmis“, - sušnibždėjo Pilkoji Šmėkla. 

— Džordž Eliot? - paklausė Džekas. - Iš Midlmarčo? 

- Žinoma, - atsakė ponia Makvot. - Ta knyga - ne vien jau- 
dinantys pamokslai, Džekai. 

Savo nuomonę apie panelės Vurc pranašystę, kad Džekas 
kada nors bus garsus aktorius, - bet tik jei negailėdamas jėgų 
atsidės skrupulingam personažų kūrimui, ko „ta Vurc“ jį taip 
griežtai ir mokė, - Pilkoji Šmėkla išreiškė pacituodama kitą ne- 
inscenizuotą mintį iš Midlmarčo: „Iš visų klaidų pranašavimas 
yra didžiausia beprasmybė.“ 

— Didžiausia kas? 

- Aš tik sakau, Džekai, kad savo ateitimi labiau turėtum rū- 
pintis tu pats, o ne panelė Vurc. 

- O! 

— Negi nematai, kas yra tai Vurc, pupuli? - nusistebėjo Ema 
Oustler. 

— O kasjai yra? 

— Aišku, kad tos Vurc gyvenimas nenusisekęs, Džekai, - tarė 
Ema. - Tikriausiai suklydau, kai sakiau, kad ji turi kažkokį drau- 
gą. Galbūt kas nors iš jos šeimos pripirko jai gražių drabužių. Juk 
nemanai, kad ji gyvena lytinį gyvenimą, ar kada nors gyveno? 

Džekas tikėjosi, kad tik jo sapnuose. Jis turėjo prisipažinti, bet 
gal ne Emai, kad visa tai jį trikdo, - na, kad jis tiek daug išmoks- 
ta iš panelės Vurc, nors ji tikrai ne be ydų. 

Kaip Karolina Vurc aklai naršė romanus, taip Džekas vis ap- 
žvelgdavo Šventos Hildos mokyklos skelbimų lentas, lyg bran- 
genybių ieškodamas dvasią pakeliančių patarimų; bet ne taip, 
kaip panelė Vurc romanuose, jis ten rasdavo ne kažin kiek nau- 
dingų minčių. Tais metais vyresniosios mergaitės labai mėgo 
Kalilį Džibraną. Džekas vieną iš gluminančių Džibrano pamo- 
kymų atnešė Pilkajai Šmėklai, kad ši jam paaiškintų, kaip tai 
reikėtų suprasti. 


Tegu būna erdvės jūsų buvime kartu, 
Ir tegu tarp jūsų siaučia dangaus vėjai. 


— Ką tai reiškia? - paklausė Džekas ponios Makvot. 
- Paistalai, sapalas, kliedesys, - suburbėjo Pilkoji Šmėkla. 
„- Ką? 

— Tai nieko nereiškia, Džekai. 

- O! - Ponia Makvot laikė paėmusi iš jo lapelį su citata. Jis 
žiūrėjo, kaip ji glamžo tą lapelį šaltoje savo rankoje. - Ar neturė- 
čiau jo vėl prisegti prie skelbimų lentos? - paklausė Džekas. 

— Pažiūrėsim, ar ponas Džibranas pats sugebės ten grįžti, — 
tarė Pilkoji Šmėkla. 

Džekas pasitikėjo ja. Ją išdrįsdavo paklausti to, ko bijodavo 
klausinėti ką nors kitą. Kaupėsi vis daugiau dalykų, apie kuriuos 
jis nenorėjo šnekėtis su motina; jos pastangos atitolti nuo jo 
buvo savotiškas įspėjimas, bet Džekas nelabai suprato, dėl ko ji 
nori jį įspėti. Jam jau buvo atsibodę jos pažadai viską paaiškinti, 
kai jis bus „pakankamai subrendęs“, kad ir dėl kokių priežasčių 
ji nuo jo tolo. 

O Lotė buvo Lotė. Kadaise ji jam atrodė labai svarbi - galbūt 
svarbiausia tada, kai jis keliavo iš vieno Šiaurės jūros uosto į kitą 
ir jos ilgėjosi, - tačiau dabar, kai jau buvo vyresnis, Lotė nebelai- 
kydavo jo apkabinusi, kad galėtų palyginti, kaip plaka jų širdys 
suglaustose krūtinėse. Dabar, kiek paaugęs, Džekas tą žaidimą 
mieliau žaisdavo su Ema. (Ema apie tai pasakė: „Aišku, kad įdo- 
miausias Lotės gyvenimo tarpsnis jau pasibaigė. ) 

Ponia Vikstid buvo sena ir dar labiau seno; virš arbatos puo- 
delio šildydamasi vis sunkiau jai paklūstančius pirštus, ji nejučia 

įmerkdavo juos į arbatą ir kartais aptaškydavo Džekui marški- 
nius bei kaklaraištį. Meistriškai rišti kaklaraiščius ji išmoko, kai 
jos vyras keletą metų sirgo artritu. | 

— O dabar jo liga kankina mane, Džekai, - sakydavo berniu- 
kui ponia Vikstid. - Tik pamanyk! Ar tau tai atrodo teisinga? 

Apie teisingumą Džekas neretai pamąstydavo ir susidūręs su 
kitais dalykais. 

— Neteisinga, kad aš pasidarysiu toks kaip tėtis, - kartą atvirai 
pasakė jis poniai Makvot. (Tuo laiku su Ema apie tai jis kalbė- 
davo ne visai atvirai.) - Kaip jūs manote, ar tai teisinga? - pa- 
klausė Džekas Pilkosios Šmėklos. Dabar jis matė, kad ji tikrai 
buvo karo seselė, nors negalėjo žinoti, kiek tiesos yra, ar išvis 
nėra, pasakojimuose, kad ji turi tik vieną plautį, nes apsinuodijo 
dujomis. - Ar ir jūs manote, kad aš pasidarysiu toks kaip jis, 
ponia Makvot? 

- Pasivaikščiokim, Džekai. 

Džekas iškart suprato, kad jie žingsniuoja į koplyčią. 

— Jūs mane baudžiate? - paklausė. 

— Ne! Mudu tik einam ten, kur galėsim ramiai pagalvoti. 

Jie drauge įsitaisė viename iš priekinių klauptų, atsigręžę į 
reikiamą pusę. Susikaupti jiems šiek tiek trukdė tai, kad viduri- 
niame tarpe tarp eilių klūpėjo kažkoks trečiokas, atsukęs Dievui 
nugarą. Nors pati Pilkoji Šmėkla ir buvo jį ten paklupdžiusi, — 
nežinia, prieš kiek laiko, - ji tarytum nustebo, kai jį pamatė, bet 
netrukus nebekreipė dėmesio. 

- Jei pasidarysi toks kaip tėtis, Džekai, tėčio dėl to nekaltink. 

— Kodėl? 

- Išskyrus nelaimes, kurias galima pavadinti Dievo rykšte, 
auka esi tik tada, kai pats nori ja būti, - pasakė Pilkoji Šmėkla. 
Iš to, kaip persigando vidury koplyčios klūpintis trečiokas, gali- 
ma buvo suprasti, jog tam vargšui pasirodė, kad ponia Makvot 
kalba apie jį. 

Ačiū Dievui, kad Džekas nesumanė Emos Oustler paklausti 
to, ko sėdėdamas koplyčioje paklausė ponią Makvot. 

— Ojei nuolat galvoji apie seksą, ar tai irgi Dievo rykštė? 

- Viešpatie! - aiktelėjo Pilkoji Šmėkla, atitraukdama akis nuo 
altoriaus ir žiūrėdama į Džeką. - Tikrai? 

— Nuolat, - pakartojo jis.- Be to, nieko daugiau ir ne- 
sapnuoju. 

— Džekai, ar kalbėjaisi apie tai su savo mama? - paklausė po- 
nia Makvot. 

- Ji tik pasakytų, jog aš dar nepakankamai subrendęs, kad ga- 
lėtume apie tai kalbėtis. 

— Tačiau tu, regis, jau pakankamai subrendęs, kad beveik vien 
apie tai tegalvotum ir tik tai sapnuotum! 

— Gal berniukų mokykloje bus geriau? - tarė Džekas. Jis Ži- 
nojo, kad toliau mama ketina jį leisti į berniukų mokyklą. Visai 
netoli Šventos Hildos, prie to paties kelio, - tiesą sakant, taip 
arti, kad lengvai galėjai nueiti pėsčiomis, - buvo Aukštutinės 
Kanados koledžas. (AKK berniukai nuolat sukinėdavosi apie 
vyresniąsias Šventos Hildos mergaites.) Ponia Vikstid, kaip ir 
reikėjo tikėtis, „kai ką pažinojo“ Aukštutinės Kanados koledže, 
be to, buvo aišku, kad Džekas gaus puikias Šventos Hildos mo- 
kytojų rekomendacijas - bent jau todėl, kad gerai mokosi. Jis 
jau buvo nuėjęs į AKK pasikalbėti. Jam, pripratusiam prie pil- 
kų ir kaštoninių Šventos Hildos mokyklos atspalvių, pasirodė, 
kad Aukštutinės Kanados koledže gerokai per daug mėlynos 
spalvos, - jų uniforminiai kaklaraiščiai buvo išmarginti tamsiai 
mėlynais ir baltais dryžiais. O sportuojančių mokinių, vadina- 
viai, tamsiai mėlyni, tiesiais galais. Alisa sunerimo pamačiusi, 
kad sportininkai taip išskiriami iš kitų berniukų ir garbinami. 
Tardamasi dėl Džeko priėmimo, ji neklausiama pasakė, kad jos 
sūnus nesportiškas. 

— Iš kur tu žinai? - papriekaištavo jai Džekas. (Juk jis niekada 
neturėjo progos bent pamėginti sportuoti!) 

— Patikėk manim, Džekai. Tu nesportiškas. - Bet jam buvo 
vis sunkiau tikėti savo motina. 

— Kurioje berniukų mokykloje manai mokytis? - dabar pa- 
klausė jo Pilkoji Šmėkla. 

- Aukštutinės Kanados koledže, taip sako mama. 

— Pasikalbėsiu su tavo mama, Džekai. Tie AKK bernai suės 


tave gyvą. 

Kadangi jis gerbė ponią Makvot ir pasitikėjo jos nuomone, ta 
mintis jo nepadrąsino. Džekas išsakė savo susirūpinimą Emai. 

— Kodėl jie suės mane gyvą? Kaip suės? 

— Sunku įsivaizduoti tave sportuojantį, Džekai. 

— Taigič.. 

— Taigi jie suės tave gyvą, na ir kas? Gyvenime tu dar prisi- 
sportuosi - savaip, pupuli. 

— Prisisportuosiu savaip... 

— Užsičiaupk ir pabučiuok mane, meiluti, - tarė Ema. Jie vėl 
susiglaudę drybsojo ant užpakalinės „Linkolno“ sėdynės. Nau- 
jovė buvo tai, kad Ema dabar galėdavo per kelias sekundes pri- 
versti Džeko penį atsistoti - arba ne, viskas priklausydavo nuo 
nenuspėjamos mažylio reakcijos. Ema mokėsi jau dešimtoje kla- 
sėje, jai buvo šešiolika, bet galėjai pamanyti, kad bemaž trisde- 
šimt ar keturiasdešimt; be to, ji neseniai buvo pradėjusi nešioti 
dantų kabes - ir labai dėl to niršo. Džekas šiek tiek bijojo su ja 
bučiuotis. 

— Ne šitaip! - mokė jį Ema. - Ar aš koks paukštelis? Gal tu 
kiši man kirminą? 

— Čia mano liežuvis. 

- Žinau, kas čia, Džekai. Noriu pasakyt, jog svarbiausia, koks 
jausmas, kai jį kiši. 

— Tarsi kiščiau kirminą? 

- Tarsi mėgintum mane uždusint. 

Ji laikė jo galvą pasidėjusi sau ant kelių ir žiūrėjo į jį nekan- 
triai, bet meiliai. Ema kasmet darėsi vis didesnė ir stipresnė. 
O Džekas, kaip jam pačiam atrodė, beveik neaugo. Bet dabar 
jam sukietėjo, o Ema visada tai pajusdavo. 

— Tavo mažylis tuoj sukels sensaciją, meiluti. 

— Ką? 

— Taip sakoma apie filmų premjeras, kad sukels sensaciją... 

- O! 

— Tu tuoj čia išsiliesi, Džekai. Aš tai norėjau pasakyt. 

— Šita panelė tampo tave už virvutės, ponaiti, - tarė Mažius. 

— Užsičiaupk ir vairuok, ponaiti, - nutildė jį Ema. Mažius, 
kaip ir Džekas, buvo visiškai jos pavergtas. 


238 JOHN IRVING 


Džekas vis galvojo, - po to, kai jo mama grąžino „pakelian- 
čią“ liemenėlę poniai Oustler, - kas paaiškėjo susitikus abiem 
motinoms, kad jam vėl leidžiama būti vienam su Ema. O vieni 
Džekas su Ema būdavo dažnai; kartais netgi - kokią valandą ar 
ilgiau - pas Emą. Nesvarbu, ar Emos mama būdavo namuose, 
ar ne, jiedviem ten niekas netrukdydavo - jokia Lotė nesitran- 
kydavo virtuvėje ir nešūkalodavo nesąmonių apie arbatą. 

Didžiulį trijų aukštų namą Forest Hile poniai Oustler buvo 
palikęs jos buvęs vyras; priteisti alimentai Emą bei jos mamą 
padarė turtingas. Bulvariniai Toronto laikraščiai apie moteris, 
pasipelniusias iš skyrybų, rašydavo su didžiausia panieka, tačiau 
ponia Oustler būtų pasakiusi, jog toks būdas praturtėti nė kiek 
ne blogesnis už bet kurį kitą. 

Emos mama buvo nedidukė, smulkaus sudėjimo moteris - tai 
galėjai suprasti ir iš jos liemenėlės. O matant Emos ūsiukus, ne- 
sunku buvo numanyti, kad jos mama nepaprastai plaukuota - 
bent jau kaip moteris, ir dar tokia smulki. Emos mama būtų tu- 
rėjusi dar pastebimesnius ūsus negu jos duktė, bet ponia Oustler 
(anot Emos) plaukelius nuo viršutinės lūpos dažnai šalindavo 
vašku. Jai tikrai reikėjo pagalvoti, ar nevertėtų šitaip depiliuoti 
ir rankų, tačiau kol kas vienintelė kita matoma jos noro išvengti 
pernelyg didelio plaukuotumo išraiška buvo itin trumpai, ber- 
niukiškai, nukirptų Žvilgančių juodų elfiškai sutaršytų -plaukų 
šukuosena. Nors ponia Oustler buvo daili ir mažutė, Džeko ma- 
nymu, ji šiek tiek panėšėjo į vyrą. 

— Taip, bet labai patrauklų, - pasakė sūnui Alisa. Ji šnekėjo, 
kad Emos mama „labai graži“, ir tikrai gaila, kad Ema „atsigi- 
musi į tėvą. 

Džekas taip ir nesusipažino su Emos tėčiu. Po kiekvienų 
žiemos atostogų į Šventos Hildos mokyklą Ema sugrįždavo 
įdegusi. Tėvas ją nusiveždavo į Vest Indiją arba į Meksiką; iš 
esmės tai ir būdavo vienintelis laikas, kurį juodu praleisdavo 
kartu. Tiesa, kiekvieną vasarą Ema vieną mėnesį gyvendavo 
vasarnamyje prie Džordžijos įlankos, tačiau ten ją dažniausiai 
prižiūrėdavo kokia nors auklė arba samdoma namų šeiminin- 

kė - tėtis atvažiuodavo tik savaitgaliais. Ema niekada apie jį 
nekalbėdavo. 

Ponios Oustler įsitikinimas, jog Ema dar per jauna, kad jai 
reikėtų vašku šalinti ūsiukus, buvo viena iš motinos ir dukters 
nesutarimų priežasčių. „Juk jie beveik nepastebimi, - sakydavo 
Emai mama. - Be to, tavo amžiuje tai ne taip jau svarbu.“ Tarp 
jų, be abejo, iškildavo ir kitokių ginčų, kaip dažniausiai ir būna, 
kai išsiskyrusi moteris augina sunkiai auklėjamą vienturtį vai- 
ką - šešiolikmetę dukterį, jau aukštesnę, stambesnę ir stipresnę 
negu motina, ir vis dar augančią. 

Ponia Oustler manė,jog Ema dar per jauna ir kad galėtų tatui- 
ruotis, - Emai atrodė, jog tai baisi veidmainystė, nes jos mama 
turėjo visai neseniai Dukters Alisos padarytą tatuiruotę. Džekui 
tai buvo naujiena, kaip beveik viskas, ką jam pasakydavo Ema. 

— Kąjai ištatuiravo? Kurioj vietoj? - paklausė jis. 

Čia tai bent staigmena! Emos mama panoro tatuiruotės, kad 
paslėptų randą. 

— Jai darė cezario pjūvį, - pasakė Ema. Vėl ta pati istorija, gal- 
vojo Džekas. - Taigi nuo sekcijos liko randas, - pridūrė Ema. 
O jis kadaise manė, jog taip vadinamas kažkoks ypatingas Hali- 
fakso ligoninės skyrius, kur guldomos sunkiai gimdančios mo- 
terys! - Pjovė palei bikinio liniją, - dar paaiškino Ema. 

— Palei ką? 

— Na, horizontaliai, ne vertikaliai. 

- Vis tiek nesuprantu, - tarė Džekas. 

Taigi juodu turėjo nueiti į ponios Oustler miegamąjį. (Emos 
mamos namie nebuvo.) Ten Ema Džekui parodė mamos kel- 
naites - juodas, mažučiukes, neabejotinai priderintas prie anos 
„pakeliančios“ liemenėlės. Ponios Oustler randas buvo vadina- 
mas pjūviu „palei bikinio liniją“, nes jis ėjo kiek žemiau kelnai- 
čių gumelės. 

— A! O kokia tatuiruotė? 

— Kažkokia idiotiška rožė. 

Džekas taip nemanė. Jis buvo beveik tikras, jog žino, kokia tai | 
rožė, - turbūt per didelė, kad ją visiškai uždengtų mažučiukės 
ponios Oustler kelnaitės. 

- Jericho rožė? - paklausė jis Emos. 

Dabar - bent kartą - atėjo eilė jai pasirodyti nieko neiš- 
manančiai. 

— Kieno“ 

Devynerių metų berniukui nebuvo lengva tai paaiškinti. Dže- 
kas sugniaužė kumštį. 

— Maždaug tokio didumo, gal truputį didesnė, - tarė. 

— Taip, - linktelėjo Ema. - pasakok, Džekai. 

— Tai gėlė su joje paslėptais kitos gėlės vainiklapiais. 

— Kokios kitos gėlės? 

Buvo tiek daug žodžių, kuriuos jis girdėjo ir įsiminė, - nors 
ne visus suprato. Lytinės lūpos, vagina - juk jos kaip gėlės, argi 
ne? Tas kitas Jericho rožėje esantis žiedas, jo vainiklapiai, juk at- 
rodo kaip lūpos, kokias turi moterys, - tai vagina, paslėpta rožė- 
je. Džekas nė pats nesuvokė, kaip viską supainiojo, aiškindamas 
tai Emai, bet Ema, be abejo, suprato, ką jis mėgina pasakyti. 

— Tu turbūt juokauji, Džekai. 

— Turi žinoti, ko ieškai, kad pamatytum, - tarė berniukas. 

— Tik jau man čia nepasakok, kad žinai, kaip atrodo vagina, 
meiluti. 

— Kaip atrodo tikra, tai ne, - prisipažino Džekas. 

Tačiau jis buvo matęs Jericho rožę - netgi ne vieną, o dau- 
gybę. Buvo gerai apžiūrėjęs tos gėlės vainiklapius. Buvo aptikęs 
rožėje užmaskuotas „lūpytės“, kaip jas vadino Mergišius Mad- 
senas, - tą labai jau savotišką, bet galiausiai įžvelgiamą paslaptį, 
kurį daro Jericho rožę ne visai tokią kaip kitos rožės. 

— Gal tu gerai neįsižiūrėjai, - pasakė jis Emai, kuri atrodė kaip 
nesava - lyg paralyžiuota iš netikėtumo. - Na, į tatuiruotę. 

Ema paėmė Džeką už rankos ir parsivedė į savo miegamąjį. 
Kitoje rankoje ji tebelaikė mamos kelnaites; galėjai pamanyti, 
jog Džekui Bernsui iki grabo lentos reikės nešti lemtingo ben- 
dravimo su ponios Oustler apatiniais naštą. 

Emos miegamasis buvo kaip tik toks, kokį ir galima tikėtis 
išvysti mergaitės, iš vaikystės įžengusios į geidulių kupiną ly- 
tinės brandos amžių, kambarį. Ant didžiulės lovos, ne pačiose 
garbingiausiose vietose, sėdėjo niekam neberūpintys meškiukai 
bei kiti minkšti žaislai; ant sienos kabojo „The Beatles“ koncerto 

plakatas, ir kažkurio Roberto Redfordo filmo. (Gal Džeremijo 
Džonsono, nes Redfordas buvo su barzda.) Visur: ant grindų, ant 
lovos mėtėsi begėdiškai išdraikytos Emos kelnaitės bei liemenė- 
lės - viena tarytum smaugė meškiuką. Iš tų moterimi tampan- 
čios paauglės, kokia Ema ir buvo, apatinių galėjai suprasti (bet 
Džekas nesuprato), kad Ema labiau skuba suaugti negu daugu- 
ma jos amžiaus mergaičių. 

O Džekas, palyginti su ja, visai neskubėjo tapti vaikinu. Tie- 
siog atsitiko taip, kad jis susipažino su Ema Oustler, šį tą gir- 
dėjusia apie jo tėvo praeitį; nors ir būdama septyneriais metais 
vyresnė, Ema troško, kad Džekas greičiau ją pasivytų. 

— Taigi tu žinai, kaip atrodo vagina, - tarė Ema, atvirsdama 
tarp išmėtytų savo kelnaičių, liemenėlių ir meškiukų. 

— Žinau, kaip ji atrodo Jericho rožėje, - atsakė Džekas. Ema 
nepaleido jo rankos. Jis norom nenorom turėjo gultis ant lovos 
šalia jos. 

— Vadinasi, moters lyties organai tau gana įprastas daly- 
kas - lytinės lūpos, ir visa kita, - šnekėjo Ema, pasikeldama savo 
trumpą klostuotą sijonėlį ir išsirangydama iš kelnaičių. Emos 
užpakalis niekaip nebūtų tilpęs į mažučiukes jos mamos kelnai- 
tes. Kaip ir reikėjo tikėtis iš nerūpestingai rengtis (ir nusireng- 
ti) įpratusios Šventos Hildos mokyklos mokinės, Ema kelnaičių 
visiškai nenusimovė; ištraukusi vieną koją, paliko jas tabaluoti 
ant kitos kulkšnies, tokias kontrastiškai baltas prie pilkų koji- 
nių iki kelių, kaip paprastai nusmauktų žemiau negu iki pu- 
sės blauzdų, - tarsi tos kojinės būtų buvusios dar vienas Žžen- 
klas, kad Emai patinka būti pusiau apsirengusiai (arba pusiau 
nusirengusiai). 

— Kokios didelės tavo pėdos! - tarė Džekas. 

— Negalvok apie pėdas, Džekai. Tu pirmąsyk matai vaginą ir 
nori man pasakyt, kad nenustebai? 

Džeką vėl nustebino plaukai - nors nebe taip kaip anąkart, 
kai jis juos pajuto nematydamas. Bet visa kita... na, jis žinojo, 
kad tai bus sudėtinga. Keistos odos raukšlės („lūpytės“, kaip sa- 
kydavo Mergišius Madsenas) buvo tokio sveiko rausvumo, ko- 
kio jokiais dažais negalėtų pavaizduoti joks tatuiruotojas; tačiau 

apskritai šios puošnios durys, nes vagina juk yra anga, atrodė 
seniai pažįstamos, tokios pat kaip mamos Jericho rožėje, kurių 
Džekas buvo matęs gal kokį šimtą. Dabar apžiūrėjęs Emos, jis 
visada be vargo ras tą kitą gėlę rožėje, bet ar daug yra devynme- 
čių berniukų, kuriems pirmąsyk matomi moters lyties organai 
nepadarytų įspūdžio? 

— Gal liežuvį prarijai, Džekai? - tarė Ema. 

— Skirtumas tas, kad čia visur plaukai - tatuiruotėje jų nėra, - 
pasakė jis. 

— Nori pasakyt, kad tau įdomūs tik plaukai? Visa kita jau esi 
matęs? 

— Čia Jericho rožė, - linktelėjo Džekas. - Atpažinčiau ją 
bet kur. 

— Čia vagina, meiluti! 

- Taip, bet ir Jericho rožė, - nenusileido Džekas. - Tu tik ge- 
riau įsižiūrėk į mamos - na, į jos tatuiruotę. 

— Gal mažylį tikrovėje tai domina labiau negu tave, Džekai. — 
Deja, mažylis neatrodė pakankamai susidomėjęs, kad pelnytų 
Emos pagyrimą. - Dievulėliau, pupuli, man regis, kažkas nege- 
rai! - Bet Džekas, einantis dešimtus metus, tiesiog buvo dar per 
jaunas. Nenuspėjamas jo penio elgesys - čia jis susijaudinęs, čia 
viskam abejingas - jį liūdino kur kas mažiau negu Emą. - Pabu- 
čiuok mane, - pareikalavo Ema. - Kartais tai padeda. 

Bet ne šį kartą. Džekas jautė, kad Ema bučiuojasi energingiau 
negu paprastai ir kad, - nors jai ir nepatiko, kai jis anąsyk įkišo 
liežuvį jai į burną ir judino kaip kokį kirminą, - jo burną tyrinė- 
jančio jos liežuvio judesiai tuoj patrauks mažylio dėmesį. Tačiau 
tą pačią akimirką, kai jo penis, ne didesnis už mažąjį pirštelį, 
ėmė rodyti susidomėjimą, Emos žodžiais tariant, „teikiantį vil- 
čių , apatinė Džeko lūpa užkibo už atsikišusios naujųjų Emos 
dantų kabių vielos. Kai juodu tai pastebėjo, Džekas jau buvo 
nuo galvos iki kojų iškruvinęs Emą ir išsikruvinęs pats - ir dar 
išterliojęs krauju lovą, keletą minkštų žaislų bei minėtąją lieme- 
nėlę. (Tą, kuri tarytum smaugė meškiuką.) 

Kraujo buvo visur; negana to, Ema su Džeku niekaip negalėjo 
vienas nuo kito atsikabinti. Tebebuvo nepatogiai - Džekui tai ir 

skausmingai - sukibę ir kai Ema savo sujauktame miegamaja- 
me ieškojo veidrodėlio. Apatinė Džeko lūpa laikėsi tarsi prisegta 
prie viela sutvirtintų Emos dantų. O veidrodėlyje, kai Ema jį 
pagaliau rado, matomas vaizdas tik klaidino, nes buvo atvirkš- 
čias. Taigi namo grįžusi Emos mama užtiko juos nesėkmingai 
tebemėginančius ištraukti kabių suspaustą Džeko lūpą ir meis- 
triškai, per kelias sekundes, atskyrė vieną nuo kito. 

— Gal tau tikrai jau reikėtų depiliuoti viršutinę lūpą, Ema, - 
tarė ponia Oustler. 

Džekas nerimavo, ar jam lūpos nereikės susiūti. Juk kraujas 
plūsta taip pat kaip anąkart Lusindai Fleming, kai ji norėjo pati 
save suvalgyti! Pavojingas bučiavimasis Džekui Bernsui buvo ne 
naujiena. 

- Čia tik durtinė žaizdelė, - pasakė Emos mama, nykščiu 
bei smiliumi sugnybusi jo lūpą. Neatrodė, kad ji jaudintųsi dėl 
kraujo. Džekas atpažino kvepalų aromatą, kurį užuosdavo nak- 
timis, miegodamas su jos liemenėle. Tą pačią akimirką, kai jis 
prisiminė nukniauktą liemenėlę, ponia Oustler pastebėjo ant iš- 
kruvintos Emos lovos numestas savo mažučiukes juodas kelnai- 
tes. - Būtų geriau, jei šituos žaidimus Žaistum su savo apatiniais, 
Ema, - susiraukė ponia Oustler. Matant baltas, nėriniuotas kel- 
naites, apsivyniojusias Emai aplink kairę kulkšnį ir užkritusias 
ant pėdos, galima buvo suprasti, kad Ema su Džeku kažkokį žai- 
dimą Žaidė ir su jos apatiniais. Bet poniai Oustler labiau rūpė- 
jo atgauti savo juodąsias kelnaites. - Tu, matyt, ne pagal metus 
subrendęs berniukas, Džekai, - tarė Emos mama. 

— Džekas viską žino apie tatuiruotes, - pasakė jai Ema. - Bent 
jau apie tavąją. 

— Nejaugi? Tikrai, Džekai? - paklausė ponia Oustler. 

- Jei tai Jericho rožė, kai ką žinau, - linktelėjo Džekas. 

— Nagi - parodyk jam, - paprašė mamos Ema. 

- Vargu ar Džekui būtų įdomu pamatyti dar vieną Jericho 
rožę. Manau, kad jis jų jau prisižiūrėjęs. 

— Na, aš pati norėčiau geriau įsižiūrėti, - prašė Ema. - Dabar, 
kai jau Žinau, kas tai. 

— Gal vėliau, Ema, - tarė ponia Oustler. - Negalim išsiųsti 
Džeko namo viso kruvino. 

- Tu turi vaginą virš savo vaginos, o man neleidi išsitatuiruot 
net peteliškės ant kulkšnies! - sušuko Ema. 

— Ant kulkšnies skauda, - įsikišo Džekas. - Skauda, kai tatui- 
ruoja ten, kur tik oda ir kaulai. 

— Džekas, regis, tikrai nusimano apie tatuiruotes, Ema. Tau 
derėtų jo paklausyti. 

— Aš noriu tik peteliškės! - šaukė Ema. 

— Štai ką dabar darysim, Džekai, - tarė ponia Oustler, nekreip- 
dama dėmesio į dukterį. - Nusivesiu tave į savo vonios kambarį, 
kur galėsi apsiprausti. Ema apsipraus savo vonioje. 

Emos mama paėmė Džeką už rankos ir jam jau žinomu keliu 
vedėsi į savo miegamąjį, šalia kurio buvo erdvus vonios kamba- 
rys su didžiuliais veidrodžiais ant visų sienų. Kitoje rankoje po- 
nia Oustler nešėsi savo mažučiukes juodas kelnaites ir vis suko 
jas aplink smilių. Švelniame besisukančių kelnaičių keliamame 
vėjelyje Džekas dar geriau užuodė jos kvepalus. 

Ji nurišo jam krauju suteptą kaklaraištį, nuvilko marškinius 
ir prileido į vonios kambario kriauklę šilto vandens; drėgnu fro- 
tiniu rankšluostėliu nušluostė veidelį bei kaklą, labai atsargiai 
prisiliesdama prie pradurtos lūpos, iš kurios vis dar bėgo krau- 
jas, bet nebesmarkiai. Kol Džekas kriauklėje plovėsi kruvinas 
rankas, Emos mama vėsiais, švelniais delnais trynė jam pečius. 
Džeko pečiai nebuvo ištepti krauju; poniai Oustler tiesiog pati- 
ko jį liesti, kaip ir jos dukteriai. 

— Tu būsi stiprus vaikinas, Džekai, - nelabai aukštas, bet 
stiprus. 

— Jūs taip manote? 

— Aš žinau. Tai jau matyti. 

— O! - Jis suprato, kodėl jos delnai atrodo tokie vėsūs ir švel- 
nūs kaip šilkas. Ji trynė jam nugarą bei pečius savo juodosiomis 
kelnaitėmis. 

— Pagal metus tu berods jau labai subrendęs, - toliau šnekėjo 
Emos mama, - o Ema, nors ir tokia didelė mergaitė, kitais at- 
žvilgiais tikra nebrendila. Jai, pavyzdžiui, anaiptol nelengva ben- 
drauti su savo amžiaus berniukais. 

— O! - vėl tarė Džekas. Jis rankšluosčiu šluostėsi rankas, o 
ponia Oustler tebetrynė jam nugarą bei pečius savo kelnaitė- 
mis. Veidrodyje jis matė jos mąslų, rimtą veidą, įrėmintą elfiškos 
trumpų plaukų šukuosenos. 

— O tu, Džekai, regis, visai gerai jautiesi su vyresnėmis mer- 
gaitėmis ir moterimis. - Jis pasijuto ne visai gerai, kai Emos 
mama savo šilkinėmis kelnaitėmis perbraukė jam per sprandą ir 
užmaukšlino jas jam ant galvos, kaip kokią kepurę - keistos for- 
mos beretę. Jo ausys kyšojo ten, kur turėjo būti jos šlaunys. - Ką, 
po galais, pasakysim tavo mamai dėl lūpos? - paklausė ponia 
Oustler. Džekui dar nespėjus nieko sugalvoti, ji tarė: - Jaučiu, 
kad Alisa nelabai pasirengusi išgirsti, jog tu bučiuojiesi su šešio- 
likos metų mergaite. 

Taigi jo mama poniai Oustler jau „Alisa“; jis nustebo, bet ne 
per labiausiai. Turėjo ir pats susivokti. Jericho rožės tatuiravi- 
mas - ganėtinai ilga procedūra, trunkanti keletą valandų, ge- 
riausiomis sąlygomis, o šįkart dar tokioje intymioje kūno vieto- 
je... Džekas neabejojo, kad jo mama su ponia Oustler įsišnekėjo 
kaip reikiant. Aukštielninka gulėdama ant lovos arba ant stalo, 
kelias valandas be jokios pertraukos, kai tau prie pat vaginos, tik 
truputį aukščiau, tatuiruoja Jericho rožę... na, apie ką nedrįstum 
šnekėti? Žmonės artimai susidraugauja ir per gerokai trumpes- 
nį laiką, negu reikia, kad ištatuiruotum Jericho rožę. Alisa kelias 
valandas stebeilijo į ponios Oustler gaktą; tokiomis aplinkybė- 
mis, argi jos galėjo nesusipažinti? Bet nors Alisa, rodos, sutiko su 
ponia Oustler dėl Džeko ir Emos elgesio, buvo aišku, jog tai, kad 

"Džekas įsidūrė lūpą nevykusiai bučiuodamasis, gali pakirsti Ali- 
sos ir ponios Oustler draugystę pačioje pradžioje. Šiaip ar taip, 
Džekas nusprendė, kad bus geriau, jeigu jis mamai nesakys, kad 
susižeidė bučiuodamas Emą. 

— Gal pasakyk, kad įsidūrei vieline popieriaus kabe, Džekai. 
Kad aš niekaip negalėjau atskirti dviejų susegtų lapų ir tu norė- 
jai man padėti. Atlenkei vielutę dantimis. 

— Kodėl turėčiau tai daryti dantimis? - nustebo Džekas. 

— Nes esi vaikas, - tarė ponia Oustler. Ji patapšnojo per savo 
kelnaites, su kuriomis Džekas ir stovėjo, tarsi su kepure; paskui 

nutraukė jas jam nuo galvos ir per visą vonios kambarį svie- 
dė į atvirą skalbinių pintinę. Metimas buvo taiklus. Visi ponios 
Oustler judesiai atrodė sportiški, kaip berniuko. - Paieškosiu 
tau kokių nors marškinėlių, kad galėtum pareiti namo. Pasakyk 
mamai, kad tavo marškinius ir kaklaraištį atiduosiu į valyklą. 

— Gerai, - linktelėjo Džekas. 

Emos mama savo miegamajame pradarė kažkurį stalčių. 
nuoga krūtine, virš kriauklės kabančiame veidrodyje - tar- 
si tikėdamasis, kad ims pastebimai augti. Ponia Oustler grįžo 
su marškinėliais - juodais, kaip ir jos kelnaitės, trumpomis ir 
siauromis rankovytėmis, kokios patinka moterims. Emos mama 
buvo tokia smulki, kad jos marškinėliai Džekui atrodė tik tru- 
putį laisvoki. 

— Čia mano, žinoma, - pasakė ponia Oustler. - Emos drabu- 
Žiai, - nepritariamai pridūrė, - tau būtų per dideli. 

Jo apatinė lūpa pagaliau liovėsi kraujavusi, bet gerokai išti- 
no, ir buvo matyti, kur įsmigo Emos dantų kabių viela. Ponia 
Oustler atsargiai patepė žaizdelę blizgiu lūpų balzamu. Kaip tik 
tada į vonios kambarį įėjo Ema. 

— Su šitais marškinėliais atrodai kaip mergaitė, Džekai, - pa- 
reiškė ji. 

— Na, Džekas toks gražus, kad tikrai gali palaikyti mergai- 
te, - tarė ponia Oustler. Iš piktos Emos veido išraiškos bei kū- 
prinimosi galima buvo suprasti, kad ji susigėdo, tarytum moti- 
nos žodžiai būtų užgavę jai širdį. (Džekas gražus kaip mergaitė, 
o ji - mamos manymu - ne.) - Džeko mamai pasakysim, kad 
jis įsidūrė vieline popieriaus kabe. Mėgino ją atlenkti dantimis, 
kvailiukas. 

— Parodyk man tą sušiktą Jericho rožę, - pareikalavo Ema. - 
Ir Džekui. 

Netardama nė žodžio, ponia Oustler, kuri mūvėjo priglu- 
dusiais juodais džinsais su sidabriniu diržu, išpešė iš jų savo 
medvilninį golfą, irgi juodą. Paskui atsisegė diržą ir rangyda- 
masi nusmaukė džinsus ant grakščių šlaunų. Džekas matė tik 
viršutinę Jericho rožės pusę, virš mažučiukių juodų kelnaičių. 

Ponia Oustler užkišo nykščius už kelnaičių juosmens, bet prieš 
patraukdama jas žemyn dar pasakė: 

— Tai, Džekai, tik be reikalo nuliūdintų tavo mamą - gal netgi 
labiau negu bučiavimasis su šešiolikmete, jei supranti, ką noriu 
pasakyti. 

— O! - tarė Džekas, kai ji nusismaukė kelnaites. 

Štai jis ir pamatė. (Ne Jericho rožę. Džekas negaišo laiko 
žiūrėdamas į dar vieną tokią tatuiruotę. Jo mama išmanė savo 
darbą; jis žinojo, kad visos Dukters Alisos Jericho rožės visiš- 
kai vienodos.) Kol Ema net išsižiojusi spoksojo į rožėje aiškiai 
matomą kitą gėlę, Džekas gerai įsižiūrėjo į tai, kas tikra, - jis 
antrą kartą tą pačią dieną iš tikrųjų matė moters lyties organus. 
Emos gaktos plaukai buvo netvarkingi kaip ir ji pati, o ponios 
Oustler - gražiai apkarpyti. Be to, seniau Džekas gal kiek abejo- 
jo autoritetingų Emos tvirtinimu, kad jį traukia vyresnės mote- 
rys, 0 dabar dėl to jokių abejonių neliko. Emos vagina mažylio 
beveik nesujaudino, o ką Džekui daryti dabar, kai mažylis šitaip 
pašoko, sužavėtas Emos mamos? 

- Kaip šlykštu! - sušuko Ema. (Ji turėjo omenyje tatuiruotę.) 

— Čia Jericho rožė, tokia pat kaip visada, - patikino ją Dže- 
kas. - Mano mamai jos puikiai pavyksta. 

Jis tebespoksojo į ponios Oustler tarpukojį, kai ji, taršydama 
jam plaukus, tarė: 

— Tai jau tikrai, Džekai, - jai puikiai pavyksta. 

Staiga Ema jam smogė - taip smarkiai, kad jis perskrido visą 
plytelėmis išklotą vonios kambarį ir nusileido prie skalbinių 
pintinės. Džekas nejučia prisidėjo pirštą prie apatinės lūpos, iš- 
sigandęs, kad gal vėl papliupo kraujas. 

- Žiūrėjai ne į tatuiruotę, pupuli. 

— Tokie jau tie berniukai, Ema, - pasakė dukteriai ponia 
Oustler. - Neskriausk Džeko. Būk gera, nebesužeisk jo iki kraujo. 

Ema pastatė jį ant kojų, trūktelėjusi už mažučių mamos 
marškinėlių. Viename iš daugybės vonios kambario veidrodžių 
Džekas spėjo pamatyti, kaip ponia Oustler maunasi kelnaites ir 
vėl rangydamasi užsitempia džinsus. 

— Na, ar mažyliui patiko mano mamos Jericho rožė? - pa- 
klausė Ema Džeko, kaip visada lyg ir grasindama. 

Ponia Oustler, žinoma, nesuprato, kad Ema kalba apie Džeko 
penį. Ji tikriausiai pamanė, kad duktė šaiposi iš berniuko dėl 
mažo jo ūgio. 

— Nesikabinėk prie jo, Ema, - tarė ponia Oustler. - Negražu 
taip elgtis. 

Išeidamas Džekas kiek sutriko, kai ir Ema, ir jos mama atsi- 
sveikindamos jį pabučiavo - ponia Oustler į skruostą, o Ema 
į nesužeistą viršutinę lūpą. Kad be reikalo neliūdintų mamos, 
Džekas nusprendė kalbėdamas su ja apie trikdančius jų buči- 
nius neužsiminti - ir apskritai nepasakoti apie įvykių kupiną 
dieną didžiuliame ponios Oustler name Forest Hile. 

Tą vakarą Džekas ir miegoti atsigulė su juodaisiais ponios 
Oustler marškinėliais, nors Lotė sakė, kad jis jai labiau patin- 
ka, kai vilki savo pižama. Lotė į frotinį rankšluostuką įvyniojo 
ledo kubelį ir laikė priglaudusi jam prie apatinės lūpos, kol prie 
jo meldėsi. 

— Tesaugo tave Viešpats, Džekai, - pradėjo savo įprastą mal- 
dą Lotė, - ir teneleidžia tau nieko skriausti. - Pastaroji min- 
tis Džekui pasirodė tiesiog juokinga. Kodėl jis turėtų ką nors 
skriausti? - Tesaugo Viešpats ponią Vikstid, kad ji dar šiek tiek 
pagyventų, - toliau meldėsi Lotė. - Leisk man, Viešpatie, mirti 
Toronte, neversk grįžti į Princo Edvardo salą. 

— Amen, - kaip visada šitoje vietoje tarė Džekas, tikėdamasis, 
kad čia jau viskas. 

Bet Lotė dar nebuvo baigusi. 

- Prašau tavęs, Viešpatie, apsaugok Alisą nuo jos polinkių... 

— Nuojos ko? 

- Juk žinai, Džekai, - nuo to, kas jai patinka, - pasakė Lotė. — 
Nuo pasirenkamų draugų. 

- O! 

— Teneleidžia Dievas tavo mamai savęs skaudinti, tiesiai 
sakant, - šnekėjo Lotė. - Ir telaimina Viešpats žemę, kuria tu 
vaikštai, Džekai Bernsai, kad nepasiduotum pagundoms. Kad 

užaugtum toks, koks turėtų būti vyras, Džekai, o ne kokie dau- 
guma jų yra. 

—- Amen, - vėl tarė Džekas. 

— Pirma aš tai pasakysiu, o tu pakartosi, - kaip visada primi- 
nė jam Lotė. 

— O, gerai. 

- Ačiū jums, ponia Vikstid, - galiausiai sušnibždėjo Lotė - 
tarsi ponia Vikstid būtų buvusi Viešpats Dievas ir Lotė nuo pat 
pradžių būtų kalbėjusi su Ja. - Amen. 

- Amen. 

Ji atitraukė į rankšluostuką įvyniotą ledo kubelį nuo jau susti- 
rusios jo lūpos. Bet kai tik Lotė išėjo, Džekui išlakstė visi miegai; 
jis nutykino į mamos kambarį, įlipo į jos lovą ir tik po kurio 
laiko ten užmigo. (Džekui galvoje sukosi pernelyg daug ryškių 
tos dviejų vaginų dienos atsiminimų; jis negalėjo iškart kristi 
į miegą.) 

Pabudo pajutęs, kad mama permetė per jį koją; 0 mamą 
pažadino marškinėliai. Alisa uždegė šviesą, norėdama geriau 
įsižiūrėti. 

— Kodėl tu vilki Leslės marškinėliais, Džekai? Ar dabar Ema 
jau vagia mamos marškinėlius? 

Taigi ponia Oustler jau „Leslė“ - Džekas vėl šiek tiek nustebo. 
Netgi tuos marškinėlius mama buvo įsidėmėjusi geriau, negu 
Džekas manė. Jis atsargiai paaiškino, kad ponia Oustler pasko- 
lino jam savo marškinėlius, nes jo drabužiai ištepti krauju - ir 
atiduoti į valyklą, - o Emos marškinėliai jam būtų buvę per 
dideli. Paskui Džekas mamai parodė išsipūtusią apatinę lūpą, 
kurią atseit prasidūrė popieriaus kabe, mėgindamas ją atlenkti 
dantimis. 

— Nemaniau, kad tu toks kvailas, - tarė Alisa. 

Jis neskubėdamas, dar atsargiau, mamai papasakojo supratęs, 
jog ji kažką ištatuiravo poniai Oustler, - lyg ir Jericho rožę, kaip 
galima spėti iš Emos apibūdinimo, nelabai įtikimai paaiškino 
Džekas, - tačiau tatuiruotė tokioje intymioje vietoje, kad Emos 
mama nenorėjusi jam rodyti. 

— Stebiuosi, kad ji tau neparodė, - pasakė Alisa. 

- Ką ten žiūrėti: dar viena Jericho rožė, - toliau šnekėjo Dže- 
kas. (Net pats pajuto, kad ištarė tai pernelyg atsainiai.) - Kuo ta 
jos tatuiruotė jau tokia ypatinga? 

— Ne tatuiruotė, tik vieta, Džekai, - ji ypatingoje vietoje. 

— (0! - Džekas tikriausiai nusuko akis, neatlaikęs mamos 
žvilgsnio. Ji buvo tokia gera melagė, jam visada būdavo sunku 
jai meluoti. 

— Ne visos moterys taip apsiskuta gaktos plaukus, - pasakė 
jam mama. 

— Ką apsiskuta? 

- Tie plaukai vadinami gaktos plaukais, Džekai. 

- O! 

— Tau dar neauga, bet augs. 

— O tu taip apsiskutusi savo gaktos plaukus? - paklausė Dže- 
kas mamos. 

— Tai ne tavo reikalas, vaikine, - atšovė Alisa, bet Džekas matė, 
kad ji verkia. Jis nieko nesakė. - Leslė - tau tai ponia Oustler — 
labai... nepriklausoma moteris, - pradėjo pasakoti Alisa, tarytum 
garsiai skaitydama ištrauką iš storos knygos. = Išgyveno skyry- 
bas, nemalonų laikotarpį, tačiau ji labai... turtinga. Ir pasiryžusi 
pati viską reguliuoti savo gyvenime. Ji labai... tvirta moteris. 

— Bet nedidelė - šiaip ar taip, mažesnė už Emą, - pertraukė 
mamą Džekas. (Jis nė nenumanė, ką ji nori jam pasakyti.) 

— Būk atsargus su ponia Oustler, Džekai. 

- Stengiuosi būti labai atsargus su Ema, - išdrįso prisipažinti 
Džekas. 

— Taip, tau reikėtų saugotis ir Emos, - tarė Alisa, - bet dar 
labiau jos mamos. 

- Gerai. 

- Nieko baisaus, kad ji tau parodė, - pridūrė Alisa. - Žinau, 
kad tu neprašei. 

— Ema prašė, kad ji man parodytų. 

— O dabar papasakok, kas nutiko tavo lūpai. 

Džekas jau seniai buvo pastebėjęs, kad suaugusieji geriau 
moka kai ką nuslėpti negu vaikai; be to, jis vis dažniau jausdavo, 
kad mama toli gražu ne viską jam sako. Pavyzdžiui, apie ponios 

Vikstid sveikatą: Džekas žinojo, kad ji serga artritu, nes ir pats 
tai matė, ir ponia Vikstid apie tai su juo kalbėdavo. Bet niekas 
jam nesakė, kad ji serga vėžiu, iki pat tos dienos, kai ji rytą ne- 
beatsikėlė parišti jam kaklaraiščio, - ir tada Džekui tai pasakė 
Lotė, ne mama. (Gal mama buvo labai užsiėmusi; tai, ko gero, 
nutiko kaip tik tą savaitę, kai ji tatuiravo ponią Oustler.) 

Staiga paaiškėjo, kad niekas kitas namuose nemoka parišti 
kaklaraiščio, tik ponia Vikstid, o ji jau miršta! 

— Miršta nuo artrito? - paklausė Džekas Lotės. 

— Ne, mielasis. Ji serga vėžiu. 

— O! - Štai kodėl Lotė kiekvieną vakarą melsdavo Viešpatį 
Dievą, kad leistų poniai Vikstid dar šiek tiek pagyventi. 

Tą rytą kaklaraištį Džekui parišo Mažius. Jis juk buvo limuzi- 
no vairuotojas; kasryt pats rišdavosi kaklaraištį. Mažius Džekui 
pagelbėjo labai dalykiškai, nesikrapštė taip ilgai, kaip krapštyda- 
vosi ponia Vikstid - netgi prieš susirgdama artritu. 

— Ponia Vikstid miršta, Mažiau. 

— Tai labai blogai, ponaiti. Ką dabar darys ta šluba moteriš- 
kė? - Štai kodėl Lotė meldė Dievą, kad leistų jai numirti To- 
ronte. Visi, net ir Mažius, žinojo, kad Lotė nenori grįžti į Princo 
Edvardo salą. 

Džekui dingtelėjo, kad tikriausiai kiekvienas žmogus turi kur 
nors paslėptą Jericho rožę. Gal ji ne visada matoma - gal kartais 
būna tarytum nemokama tatuiruotė. Bet vis tiek tai žymė visam 
gyvenimui, tik jos nepamatysi ant odos. 


13 
Neįprasta paštu užsisakyta nuotaka 

usirūpinęs dėl ponios Vikstid, Džekas paprašė, kad panelė 
S tą savaitę jį atleistų nuo Džeinės Eir repeticijų; šiaip ar 
taip, jis juk ne pirmą kartą buvo Ročesteris. (Galėjo suvaidinti 
tą vaidmenį net užsimerkęs, kaip sakoma.) Tačiau Džeinę da- 
bar vaidino nebe Konė Turnbul, o Karolina Frenč. Džekas dar 
niekada nebuvo laikęs glėbyje savo ūgio mergaitės. Karolinos 
plaukai lindo jam į burną, jis negalėjo to pakęsti. Tą akimirką, 
kai aistros apimtas Ročesteris Džeinei sako, jog ji turbūt manan- 
ti, kad jis „bedievis šunsnukis“, susijaudinusi Karolina pradėda- 
vo karštligiškai tuksėti kulnais. Džekas įsivaizduodavo užkuli- 
siuose lygiai taip pat kulnais tuksintį bukaprotį jos brolį dvynį, 
Gordoną. O kai Džeinę vaidinanti Karolina pirmąkart paėmė 
Džeko, tai yra Ročesterio, ranką ir prisispaudė prie lūpų, Džekas 
pasibjaurėjo - ir Karolinos ranka, ir lūpos buvo lipnios. 

Ne tik todėl, kad ponia Vikstid jau merdėjo, jis nenorėjo daly- 
vauti repeticijose; panelė Vurc visą tą savaitę liejo ašaras. Mama 
Džekui pasakė, kad ponia Vikstid kadaise padėjo panelei Vurc 
išsisukti iš „bėdos“. Ar ta „bėda“ kaip nors susijusi su skonin- 
gais ir brangiais panelės Vurc drabužiais, - su draugužiu, kurio 
egzistavimu Ema nebetikėjo, - Džekas taip ir nesužinojo. Jis 

buvo atleistas nuo repeticijų. Karolina Frenč turėjo jį įsivaiz- 
duoti savo lipniame glėbyje. 

Tačiau ir būdamas laisvas jis niekuo negalėjo padėti poniai 
Vikstid, kuri, paguldyta į ligoninę, kentė daugybės tyrimų ke- 
liamą skausmą. Lotė Džeką patikino, jog bus geriau, jeigu jis se- 
nosios ponios tokios nematys. Mama, nors ji su Džeku apie tai, 
kaip jaučiasi, beveik nesikalbėdavo, atrodė iš nerimo tiesiog pa- 
metusi galvą. Savo miegamojo prieblandoje Alisa Džekui atvirai 
pasakė, kad po ponios Vikstid mirties Lotė neišvengiamai turės 
laivu grįžti į Princo Edvardo salą, o juodu bus išmesti į gatvę. 
Džekas paklausė, ar jie, jeigu jau gresia pavojus atsidurti gatvėje, 
negalėtų prisigausti Kino salone. „Ant adatų nebemiegosim“, - 
teatsakė jam mama. 

Ar išsiskyrusi ponios Vikstid duktė dabar didžiausias jų 
priešas? Jai niekada nepatiko, kad jie įsikūrę pas jos motiną 
kaip nemokamai gyvenantys nuomininkai. Bet argi ji nėra po- 
nios Oustler draugė? Ar jiedvi su Lesle Oustler kartu nesimokė 
Šventos Hildos mokykloje? Dabar, kai Leslė susidraugavo su 
Alisa, Džekas manė, kad gal ponia Oustler galėtų pasišnekėti 
su ponios Vikstid dukterimi ir juos užtarti. Bet Alisa tik pasakė, 
kad ponios Vikstid duktė ir Leslė Oustler jau nebe draugės. 

Nieko keista, kad Džekas tuo neramiu laiku patarimo krei- 
pėsi į Pilkąją Šmėklą, tačiau ponia Makvot žinojo kažką, ko 
nenorėjo jam sakyti. Ji Džekui primygtinai patarė kartu su ja 
pasimelsti koplyčioje, o tai reiškė tik tai, kad juodu ten melsis 
dar daugiau. Ir kai jis Pilkosios Šmėklos paklausė, ar jai pavyko 
įtikinti jo mamą, kad Aukštutinės Kanados koledžo berniukai jį 
„suės gyvą , ponios Makvot atsakymas buvo nei šioks, nei toks. 
Buvusiai karo seselei netiko taip išsisukinėti. 

— Gal tame AKK... nebūtų buvę... taip blogai, Džekai. 

Ką reiškė tas „nebūtų buvę ? 

— Atleiskite, ponia Makvot... - buvo besakąs Džekas. 

— Tu truputį... per mažas... gyventi internate... Džekai... bet yra 
mokyklų - daugiausia Jungtinėse Valstijose... kur tai... įprasta. 

— Kur gyventi? 

Juodu sėdėjo antrame klaupte, į kairę nuo vidurinio tar- 
po - altorius buvo užlietas auksinės šviesos, vitraže šventosios 
rūpinosi Jėzumi. Tai bent pasisekė vyrukui, turi keturias apie jį 
tupinėjančias moteris! Ponia Makvot savo šalta ranka apkabino 
Džeką per pečius ir prisitraukė prie savęs. Paskui, priglaudusi 
sausas lūpas jam prie smilkinio, vos juntamai pabučiavo. („Ji 
bučiuoja jį sausu bučiniu“, - po daugelio metų perskaitys Dže- 
kas scenarijuje ir prisimins tą akimirką koplyčioje.) 

— Berniukui, patekusiam į tokią... padėtį, Džekai... šiek tiek... 
savarankiškumo... gal bus kaip tik tai, ko reikia. 

— Šiek tiek ko? 

— Pasišnekėk su mama, Džekai. 

Bet jos taip ir neprakalbinęs, Džekas nusprendė verčiau pa- 
sišnekėti su Ema Oustler. Ema jį vedžiojo po motinos rūmus 
Forest Hile. Juodu apžiūrinėjo svečių miegamuosius - svečių 
„sparną“, kaip sakydavo ponia Oustler. Ten buvo trys miega- 
mieji, kiekvienas su vonios kambariu; tai tikrai atrodė kaip at- 
skiras sparnas. 

— Tiesą sakant, - kalbėjo Ema, - aš nesuprantu, kodėl judu 
nepersikraustot čia. Manau, labai kvaila tave išsiųst. 

— Kur išsiųst? 

- Pasišnekėk su mama. Čia ji taip sugalvojo. Mano, kad mum 
nereikėtų tiek bendraut. Nenori, kad tu lytiškai bręstum gyven- 
damas kartu su manim. 

— Kaip bręsčiau? 

— Aišku, neturėtumėm miegot vienam kambary, — pasakė 
Ema, parversdama jį ant plačiausios svečių lovos. - Tavo ma- 
mos, ir mano, galvosena kaip Šventos Hildos mokytojų. Mergai- 
tės mato berniukus, kol jiems sueina devyneri, paskui berniukai 
dingsta! 

— Kur dingsta? 

Ema kaip visada žiūrėjo, kokią pažangą padarė jo penis, kuris 
ją, regis, nuliūdino. Nutempusi žemyn kelnes bei apatines kel- 
naites, ji gulėjo, padėjusi savo sunkią galvą Džekui ant nuogos 
šlaunies. 

— Žinai, ką aš dabar manau? - tarė Ema, berods kreipdamasi 
tik į mažylį. - Gal tu jau pakankamai subrendęs. Gal aš dar per 
jauna... turiu galvoje, per jauna tau. 

— Kur dingsta? - dar kartą paklausė Džekas. - Kur mane 
išsiųs? 

— Į berniukų mokyklą Meine, pupuli. Girdėjau, kad ji gana 
atokioj vietoj. 

— Kokioj vietoj? 

— Gal mažyliui patinka dar vyresnės moterys, negu iš pradžių 
maniau, - kalbėjo Ema. Džeko penis nekrutėdamas, susitraukęs 
gulėjo jos delne. Taigi Džeką išsiųs į Meiną, bet mažyliui tai ne- 
rūpi. - Šnekėjausi su dviem tryliktokėm ir viena dvyliktoke. Jos 
išmano apie penius, - pasakė Ema. - Gal galėtų padėt. 

— Kaip padėt? 

— Vienintelis keblumas tas, kad jos gyvena mokyklos bendra- 
buty. Negalim tavęs ten įvest, nebent būtum mergaitė. 

Džekas turėjo tai numatyti. Jam juk nesunku pabūti mer- 
gaite. Jis pakankamai gražus, kaip sakė ponia Oustler, - be to, 
daugybėje Šventos Hildos mokyklos spektaklių dažniau vaidino 
moteris negu vyrus. 

Neseniai jam - prieš panelės Vurc valią - buvo paskirtas mo- 
ters vaidmuo vyresniųjų klasių mokinių spektaklyje Paštu už- 
sisakyta nuotaka Šiaurės Vakarų teritorijose - devyniolikto am- 
žiaus melodramoje, kurios panelė Vurc negalėjo pakęsti. Džekas 
vaidino tą vargšę iš vaiko amžiaus dar neišaugusią nuotaką. Dėl 
opios pjesės temos - jos pastatymas kasmet būdavo rodomas tik 
vyresniųjų klasių mergaitėms - Džekas turėjo gauti motinos lei- 
dimą imtis to vaidmens. Alisa, kaip visada, kad ir nenoromis, su 
viskuo sutiko. Ji nebuvo skaičiusi tos pjesės. Kadangi Alisa augo 
ne Kanadoje, jai paauglystėje neteko išgyventi Paštu užsisakytos 
nuotakos Šiaurės Vakarų teritorijose siaubo, kurį buvo išgyvenu- 
sios beveik visos jos kartos kanadietės. (Ir kurį Kanadoje turėjo 
išgyventi beveik visos Emos kartos mergaitės.) 

Tais laikais - ypač Šventos Hildos mokykloje - kanadiečių li- 
teratūra buvo nuolatinis vyresniųjų klasių mergaičių penas. Pa- 
nelė Vurc piktinosi tuo, kad daugelį pasaulinės reikšmės roma- 

nų - jos garbinamą klasiką - neretai išstumia kūriniai su prie- 
rašu kan. lit. Tiesa, kartais - kai akimirką nustodavo liaupsinti 
vadinamuosius klasikus - panelė Vurc pareikšdavo, kad Kana- 
da turi daug puikių rašytojų. (Robertsonas Deivis, Alisa Munro 
ir Margareta Atvud buvo jos mėgstamiausi.) Po daugelio metų, 
tarsi tebesiginčydama su Džeku dėl Paštu užsisakytos nuotakos 
Šiaurės Vakarų teritorijose, panelė Vurc parašė jam laišką ir lie- 
pė perskaityti Alisos Munro Stotelę tyruose - nuostabų pasako- 
jimą apie paštu užsisakytą nuotaką. Panelė Vurc nenorėjo, kad 
Džekas manytų, jog kasmetinis vyresniųjų klasių spektaklis jai iš 
anksto nepatiko dėl temos. 

Abigailė Kuk, dramaturgė, nevykusiai ištekėjusi moteris, gy- 
venusi Šiaurės Vakarų teritorijose, tikrai nebuvo viena iš geres- 
niųjų Kanados rašytojų. (Toli gražu neprilygo Alisai Munro.) 
Tai, kad Šventos Hildos mokyklos vyresniųjų klasių mokinės 
turi skaityti Abigailės Kuk Paštu užsisakytą nuotaką Šiaurės Va- 
karų teritorijose, panelės Vurc manymu, buvo „tiesiog šlykštu“, 
o tai, kad ta pjesė statoma kiekvienais metais, jos raiškiai ištartais 
žodžiais sakant, „tikra teatro parodija“. Tą pjesę buvo išleidusi 
kažkokia maža, beveik niekam nežinoma scholastinės literatū- 
ros leidyklėlė. (Panelė Vurc, kuri šiaip jau niekada nekalbėdavo 
vulgariai, to Kanados leidėjo įmonę kartą pavadino Barzdotų 
penių spaustuve; ir tuoj pat atsiprašė Džeko dėl žodžio „penis“.) 
Panelė Vurc Džeką įtikinėjo, kad ta pjesė neverta jo, kaip akto- 
riaus, talento; tai esą ne kas kita, kaip siūlymas žemintis prieš 
vyresnių mergaičių auditoriją. 

Džekui labai palengvėjo, kai Pilkoji Šmėkla jam vėl patarė ne- 
imti visko už gryną pinigą. Ponia Makvot sutiko, jog tai tikrai 
pasibaisėtina pjesė - „menkos rašytojos ir neabejotinos isterikės 
kliedesiai“. Tūkstantis aštuoni šimtai aštuoniasdešimt antrais 
metais Abigailė Kuk nužudė savo vyrą, esą ją skriaudusį, ir nusi- 
šovė; pjesė, rasta palėpėje, buvo išleista po jos mirties, tūkstantis 
devyni šimtai penkiasdešimt kažkelintaisiais. Daugelis buvusių 
Šventos Hildos mokyklos auklėtinių, tarp jų ir ponia Vikstid, tą 
rašytoją laikė savo epochą aplenkusia feministe. 

Ponia Makvot pareiškė, kad vienintelis įdomus vaidmuo toje 
pjesėje ir yra tas, kuris Džekui pasiūlytas, - paštu užsisakytos 
nuotakos. Pilkoji Šmėkla manė, jog Džekui tai gera proga „lais- 
viau atsiskleisti , - ji turėjo galvoje, kad režisierė bus ne panelė 
Vurc. Vyresniųjų klasių dramos meno mokytojas - vienintelis 
kitas, be pono Malkomo, tuomet Šventos Hildos mokykloje dir- 
bęs vyras - buvo veiklusis ponas Ramzis. Tais laikais tokius kaip 
jis visi vadino užkietėjusiais senberniais. Tik penkių pėdų ir dvie- 
jų colių* ūgio, su šviesia apverstos širdies formos barzda ir ilgais 
šviesiais plaukais, - kaip koks neūžauga vikingas, - ponas Ram- 
zis buvo visa galva žemesnis už daugelį vyresniųjų klasių mer- 
gaičių, o už kai kurias ir dešimčia ar penkiolika svarų lengvesnis. 
Jis kalbėdavo aukštu, mergaitišku balsu; įkarštis, kurio apimtas 
mokė mergaites, atrodė ne tik rėksmingas, bet ir pagirtinai pa- 
stovus. Ponas Ramzis buvo nesulaikomas jaunų moterų gynėjas, 
vyresniosios Šventos Hildos mokyklos mokinės jį labai mėgo. 

Vien berniukų ar netgi mišrioje mokymo įstaigoje iš pono 
Ramzio visi būtų tyčiojęsi ir šiaip blogai su juo elgęsi, o Šventos 
Hildos mokykloje tai, kad jis neabejotinai homoseksualus, nie- 
kam nerūpėjo. Jei koks mokinys būtų storžieviškai pavadinęs jį 
„žydručiu“ ar „pederastu“, ar kuriuo nors kitu menkinamuoju 
žodžiu, kokiais paprastai svaidosi berniukai, kabinėdamiesi prie 
kitų berniukų, vyresniųjų klasių mergaitės būtų sumalusios tą 
prasikaltėlį į miltus - ir ne be pagrindo. 

Ponas Ramzis, nors nežinia kodėl itin pamėgęs Paštu užsi- 
sakytą nuotaką Šiaurės Vakarų teritorijose, Džekui buvo tarsi 
atgaiva - pirmas iš tikrųjų kūrybiškai (o ne diktatoriškai) dir- 
bantis režisierius. 

- Čia tas Džekas Bernsas? Negali būti, kad mums taip pasise- 
kė! - sušuko ponas Ramzis, išskėtęs rankas, per pirmą repetici- 
ją. - Jūs tik pažiūrėkit į jį! - įsakė ponas Ramzis vyresniosioms 
mergaitėms, jau kurį laiką žiūrinčioms į Džeką; joms nereikėjo 
pono Ramzio paraginimo. - Argi čia ne nuotaka, dar vaikas, gi- 
męs tam, kad sužeistų mums širdis? Argi čia ne ta neįkainojama 


*157,4 cm (Vert. past.) 

nekaltybė ir tobulas grožis, dėl kurių tais tamsiais laikais dauge- 
liui paštu užsisakytų nuotakų tekdavo keliauti į pražūtį? 

Džekas šį tą jau žinojo apie „pražūtį - jau buvo vaidinęs 
Tesę. Paštu užsisakyta nuotaka Šiaurės Vakarų teritorijose litera- 
tūriniu požiūriu vargu ar galėjo būti toks pat reikšmingas kūri- 
nys; tačiau svarbiausia pjesės veikėja, kaip nė kiek neklysdamas 
sakė ponas Ramzis, neabejotinai turėjo sužeisti širdis daugybei 
bręstančių (ir dažnai apimamų isterijos) mergaičių. 

Iš atšiaurių Šiaurės Vakarų teritorijų, kur vyrai vyriški, o mo- 
terų beveik nėra, pirmųjų kolonistų bendruomenė, kailinių žvė- 
relių medžiotojai ir po ledu žuvis gaudantys žvejai, siunčia ne- 
mažai pinigų - „kelionės išlaidoms“ - „Nuotakų iš rytų“ agen- 
tūrai. Vargšės nuotakos parenkamos iš neįvaikintų Kvebeko 
našlaičių; daugelis jų net nekalba angliškai. Kai kurios mergaitės 
į Šiaurės Vakarų teritorijas susitikti su jas paštu užsisakiusiais 
vyrais iškeliauja lytiškai dar nesubrendusios. Pjesės veiksmas 
vyksta septintajame devyniolikto amžiaus dešimtmetyje; kelio- 
nė iš Kvebeko į Šiaurės Vakarų teritorijas ilga ir sunki. Tikimasi, 
kad daugumai nuotakų, kai atvyks, jau bus suėję pakankamai, 
arba daugiau negu pakankamai, metų ir jos galės tekėti. Be to, 
kailinių žvėrelių medžiotojai ir po ledu Žuvis gaudantys žvejai 
vyresnių mergaičių nepageidauja. Pagrindinis medžiotojas, bū- 
simas Džeko vyras, ponas Halidėjus, paštu užsisakydamas nuo- 
taką prašo: „Noriu kuo jaunesnės žmonos. Supratot?“ 

Pjesėje keturios mergaitės keliauja į vakarus su žiauria paly- 
dove, madam Ober, kuri vieną iš jų parduoda kažkokiam kal- 
viui Manitoboje, kitą - gyvulių fermos savininkui Albertoje. 
Abi tos nelaimingos nuotakos kalba tik prancūziškai. Madam 
Ober, nors pati yra prancūzė, joms jaučia vien panieką. Viena iš 
dviejų mergaičių, kurios nuvyksta į Šiaurės Vakarų teritorijas, 
Sara, dviem kalbomis kalbanti miknė, praranda nekaltybę paštu 
ją užsisakiusio vyro užgulta ant šunų traukiamų rogių; po to ji 
nuklysta į sniegynus ir mirtinai sušąla pūgoje. 

Džekas turėjo vaidinti antrąją iš tų dviejų mergaičių, Meilutę 
Dženę, kuriai pavyksta maldomis atitolinti pirmąsias menstru- 
acijas - „mėnesines“, kaip jos vadinamos per visą pjesę. Ji žino, 

kad kai pradės kraujuoti, bus pakankamai subrendusi, kad tap- 
tų pono Halidėjaus žmona, - bent jau to storžievio Halidėjaus 
supratimu. Taigi Dženė, gelbėdamasi vien maldomis, valios jėga 
prisiverčia nekraujuoti. Kaip tik dėl šitos siužeto vietos Džekui 
prireikė Alisos leidimo vaidinti ir gluminančio apsilankymo pas 
mokyklos seselę, jaunąją panelę Bel, kuri jam kai ką paaiškino 
apie „gyvenimo tikrovę“, - bet tik apie tai, ką patiria mergaitės, 
pirmiausia apie menstruacijas. 

Džekas, neseniai tą pačią dieną pirmą kartą pamatęs išsyk dvi 
vaginas, labai nenustebo, kai išgirdo, kad tokia sudėtinga ir svarbi 
vieta periodiškai kraujuoja, bet įsivaizduokite, kaip jis persigan- 
do pamanęs, jog tai ir yra tas laukiamas įvykis, kurio padarinius 
Ema Oustler tikisi aptikti ant jo paklodės. Kiek Džekas žinojo, 
jo penis dar nebuvo „švirkštelėjęs'; berniukas bijojo ir pagalvoti, 
jog Ema, ko gero, turėjo omenyje, kad iš jo ištrykš kraujas. 

Pamačiusi, koks Džekas sutrikęs, mokyklos seselė, be abejo, 
susirūpino. Panelė Bel apie pirmąsias menstruacijas buvo pasa- 
kojusi daugybei mergaičių; dabar drovėjosi apie tai šnekėtis su 
devynerių metų berniuku, tačiau bent jau jautėsi tam pasiren- 
gusi. O vyrų poliucijos buvo toli gražu ne panelės Bel sritis. Ji 
pakraupo nuo minties, kad Džekas bus supainiojęs naktinį sė- 
klos ištekėjimą su menstruacijų kraujavimu, bet nemokėjo jam 
gerai paaiškinti, kuo tai skiriasi. 

— Tikriausiai, Džekai, tu net nepastebėsi, kai miegodamas pir- 
mą kartą ejakuliuosi. 

— Kai pirmą kartą ką darysiu? 

Panelė Bel buvo jauna ir uoli. Džekas iš mokyklos seselės ka- 
bineto išėjo apie menstruacijas žinodamas daugiau, negu jam 
reikėjo žinoti. O dėl gresiančio pirmo „šlapio sapno“, tai jį ap- 
ėmė siaubas. Naktinis sėklos ištekėjimas Džekui atrodė kaip 
kažkas, ką galima patirti Karališkojo Ontarijo muziejaus šikšno- 
sparnių olų paviljone. Jeigu Džekas tikriausiai - kaip sakė pane- 
lė Bel - net nepastebės, kai miegodamas pirmą kartą ejakuliuos, 
tai gal jis kraujuos, kol numirs, taip ir neatsibudęs! 

Spektaklyje Džeką paštu užsisakiusį vyrą, poną Halidėjų, vai- 
dino pati įspūdingiausia, itin dramblota tryliktokė, Virdžinija 


260 JOHN IRVING 


Džarvis. Džinė Džarvis tikrai atrodė panaši į kailinių Žvėre- 
lių medžiotoją. Ji buvo stambi ir labai moteriška - kaip Ema 
Oustler ir Šarlotė Barford, tik vyresnė. Ant jos viršutinės lūpos 
žėlė dar tankesni ūsai negu Emos, o krūtys niekaip nebūtų til- 
pusios į „pakeliančią“ ponios Oustler liemenėlę. Prieš pirmą re- 
peticiją Ema Džekui pasakė, kad Džinė Džarvis yra viena iš tų 
dviejų tryliktokių, kurios išmano apie penius; kita buvo geriau- 
sia Džinės draugė, Penė Hamilton, vaidinanti bjauriąją palydo- 
vę, madam Ober. (Penė kurį laiką gyveno Monrealyje ir mokėjo 
kalbėti su tikrų tikriausiu prancūzišku akcentu, kuris Toronte 
visiems atrodė labai juokingas.) 

O dėl dvyliktokės, kuri, pasak Emos, irgi išmanė apie penius, 
tai ji - ta trečia bendrabutyje gyvenanti mokinė - pasirodė 
esanti Penės jaunesnioji sesuo, Bonė. Penė Hamilton buvo graži 
mergaitė, ir pati tai žinojo. Bonė Hamilton kadaise buvo pate- 
kusi į automobilio avariją; net po daugybės operacijų ji liko šlu- 
ba. (Dar šlubesnė negu Lotė.) Dėl kažkaip keistai, visam laikui 
išnirusių dubens kaulų Bonė Hamilton eidama į priekį keldavo 
kairę koją, o dešinę vilkdavo iš paskos, kaip kokį maišą. Džekas 
nemanė, kad ji šlubuoja labai negražiai, tačiau Bonė laikėsi ki- 
tokios nuomonės. 

Bonė Hamilton Paštu užsisakytoje nuotakoje Šiaurės Vakarų 
teritorijose vaidmens neturėjo; ji niekada nevaidindavo spekta- 
kliuose, dėl to šlubavimo. Bet Džekui Bonė atrodė gražesnė už 
Penę. Per repeticijas jis Bonę matydavo tik sėdinčią. Ji buvo suf- 
lerė. Įsitaisiusi ant sulankstomos metalinės kėdutės, ant kelių pa- 
sidėjusi atverstą scenarijų, Bonė rankoje laikydavo pieštuką, kad 
galėtų pažymėti klaidas. Sėdėdama ji, žinoma, nešlubuodavo. 


Per pirmą repeticiją, kai poną Halidėjų vaidinanti Džinė Džar- 
vis Džeko, tai yra Meilutės Dženės, paklausė, ar ji jau „pradė- 
jo kraujuoti“, visi kiti aktoriai susidrovėję nuščiuvo ir stojo 
nesmagi tyla. 

- Žinau, žinau - nedovanotinas klausimas, tačiau kaip tik tai 
ir yra svarbiausia, - tarė ponas Ramzis. 

Džekas atsakė, kaip turėjo atsakyti; jis jau buvo išmokęs žo- 
džius. Jam Bonės Hamilton sufleravimo nereikėjo. „Ką čia kal- 
bate? - šaukia Dženė Halidėjui. - Kodėl turėčiau kraujuoti?“ Bet 
Dženė puikiai žino, ką Halidėjus turi galvoje. 

Halidėjus vis labiau nekantrauja. Jam sunku patikėti, kad 
jaunutė jo nuotaka taip ilgai netampa moterimi. Vieną vaka- 
rą, kai Džekas, tai yra Dženė, supdamasi verandos sūpuoklėse, 
dainuoja ilgesingą dainą, Džinės vaidinamas Halidėjus ją už- 
puola. Dženė, sumani mergaitė, turi iš madam Ober pasivogtą 
pistoletą - jį ponas Ramzis pasiskolino iš Aukštutinės Kanados 
koledžo bėgikų komandos. Tai buvo starto pistoletas, šaudantis 
tuščiais šoviniais. Antro veiksmo pabaigoje Džekas-Dženė tuo 
starto pistoletu nušauna Džinę-Halidėjų. Jis labai garsiai palei- 
džia du tuščius šūvius jai į krūtinę, ir Džinė Džarvis - Šventos 
Hildos mokyklos žolės riedulio komandos žvaigždė - sportiškai 
dunkstelėdama krinta ant scenos. 

Trečiame veiksme Dženė teisiama už Halidėjaus nužudy- 
mą. Ji ginasi sakydama, kad buvo dar vaikas, kai per prievartą 
turėjo tekėti už to kailinių žvėrelių medžiotojo, ir kad iki šiol 
tebėra skaisti. „Stebuklą“ - kad Dženei dar neprasidėjo mėne- 
sinės - aptarinėja visi jos kaltintojai. Dženė nesileidžia apžiūri- 
ma vienintelio bendruomenės gydytojo, nes jis vyras. Kelios čia 
gyvenančios moterys - tarp prisiekusiųjų moterys tik dvi - su- 
pranta, kodėl ji atsisako apžiūros. (Jos nekenčia to gydytojo). 

Dženės likimas dabar iš Jelounaifo pakviestos gydytojos ran- 
kose. Bet tai gydytojai dar nespėjus atvykti, Dženę išgelbsti ki- 
tas - vėl jos maldomis išprašytas - stebuklas. Duodama parody- 
mus, kaip nušovė poną Halidėjų, Dženė staiga atsistoja, klykteli 
ir pradeda kraujuoti. Tam reikėjo dar vienos rekvizito detalės, 
panaudojamos kūrybiškiau negu Aukštutinės Kanados kole- 
džo bėgikų starto pistoletas. Džekas po suknele turėjo plastikinį 
maišelį su raudonais maistiniais dažais nuspalvintu vandeniu. 
Jo raiščiai surišti ties juosmeniu. Atsistojęs jis prispaudžia ran- 
kas prie pilvo apačios, tarsi iš skausmo, - ir praplėšia maišelį; 
raudonas kaip kraujas vanduo persisunkia jam per suknelę ir 
nudažo rankas. 


262 JOHN IRVING 


Girdėdami veriamą Meilutės Dženės klyksmą prisiekusieji 
supranta, kad tai pirmosios jos mėnesinės. Ji sakė tiesą. Ji ne- 
kalta. Bylos nagrinėjimas baigtas! Tačiau Džekas prieš pirmą 
spektaklį vos vieną kartą pamėgino praplėšti tą plastikinį mai- 
šelį - tąsyk pripiltą tik vandens. Paskui vis galvojo, kad jei būtų 
dar pasipratinęs tai daryti, gal viskas būtų pavykę geriau. 

Užkulisiuose, po generalinės repeticijos, Ema Oustler, Penė ir 
Bonė Hamilton, ir Džinė Džarvis slapčia aprengė Džeką iš vie- 
nos stambokos šeštokės iškaulyta mokykline uniforma - trum- 
pu pilku sijonėliu ir kojinėmis iki kelių. Kadangi Džeko veidas 
jau buvo nugrimuotas - parausvinti skruostai, sceniniais lūpų 
dažais padažytos lūpos, raudonesnės, negu atrodė rampos švie- 
soje, - nieko daugiau ir nereikėjo daryti, tik šiek tiek pataisyti 
jo dėvimą Meilutės Dženės peruką. Su Pene Hamilton ir Ema iš 
šonų, Džine Džarvis priekyje ir Bone Hamilton (bei kaip visa- 
da iš paskos velkama jos koja) ariergarde mergaite perrengtas 
Džekas tuoj pat nužingsniavo į vyresniųjų mokinių bendrabu- 
tį. Pamokos jau buvo pasibaigusios, todėl niekas nepastebėjo, 
kaip jie ten įžengė iš antrame aukšte esančių pradinės moky- 
klos patalpų. 

Seserys Hamilton gyveno viename kambaryje. Džinė Džar- 
vis - tiesiai priešais jas, kitapus koridoriaus. Visos durys buvo 
be užraktų, tačiau budėtoja paprastai žiūrėdavo, ką veikia mer- 
gaitės, tik po vakarienės - kai jos jau turėdavo būti savo. kamba- 
riuose ir mokytis. Džekui mergaitės pasiūlė atsigulti ant lovos. 
Jis tikriausiai atrodė sunerimęs, nes Ema pasilenkė ir pašnibž- 
dėjo jam į ausį: 

— Nesijaudink, meiluti, aš niekam neleisiu tavęs paliest. 

Bet aplink Džeką stovėjo mergaitės, vyresnės už Emą; jis iš- 
sigando. 

— Į kurią iš mūsų tau labiausiai patinka žiūrėt, Džekai? - pa- 
klausė Džinė Džarvis. Iš abejingo Džinės balso galima buvo su- 
prasti, jog ji nesitiki, kad berniukas pasirinks ją. Penė Hamil- 
ton stebeilijo į jį kupina bauginančio pasitikėjimo savimi. Bonė 

atkišusi kairę koją. 

— Manau, Bonė labai graži, - tarė Džekas. 

— Matot? - pasakė Džinė susispietusioms mergaitėms. - Ne- 
gali žinot, kas veikia vyrus ar berniukus. - Džekas suprato, kad 
supykdė Penę, nepasirinkęs jos, ir dėl to dar labiau sunerimo. - 
Prieik arčiau, Bone, - paliepė Džinė. - Pasirodyk jam. 

Bonė pasviro į priekį, žengdama kaire koja. Džekas bijojo, 
kad ji neužvirstų ant jo, bet ji atsiklaupė šalia lovos - abiem ran- 
kom įsirėmusi jam į krūtinę, kad neprarastų pusiausvyros. Ir 
dabar nepakėlė akių. Klūpėjo prie jo, pasidėjusi rankas sau ant 
šlaunų, žvilgsnį nudūrusi žemyn; kaip amžina suflerė, ji tarytum 
klausėsi, ar kas nesupainios žodžių. Staiga susidrovėjęs Džekas 
Džinė Džarvis pakėlė jam sijonėlį ir nutraukė kelnaites. Bent jau 
manė, kad tai Džinė, - Penė Hamilton atrodė pernelyg suirzusi, 
kad juo domėtųsi. Niekas jo nelietė. 

— Mažas, tikrai, - pareiškė Penė, kai Džinė jį apnuogino. 

— Dar pažiūrėsim, - atkirto Džinė. 

— Kas čia darosi? - paklausė Džekas Emos. 

— Nieko, pupuli. Nesijaudink. 

— Mažiau negu nieko, - burbtelėjo Penė Hamilton. 

- Jis išsigandęs. Taip negalima, - tarė Bonė Hamilton. - Per 
jaunas - dar vaikas! - Ji pasilenkė prie Džeko. Žvelgė į jį ati- 
džiai, kaip į jai, suflerei, patikėtą tekstą, tarsi jo veidelis būtų bu- 
vęs vienintelis besirutuliojančios istorijos raktas ir tik ji, Bonė 
Hamilton, būtų galėjusi neginčijamai pasakyti, ką jis jaučia. 

Dėl to, kad Bonė šlubavo, Džekas nejučia vis žiūrėdavo į ją ir 
įsivaizduodavo jos patirtą nelaimę. Dabar jis pirmą kartą supra- 
to, kad fiziškai traukia, ir netgi geismą sužadina, ne tik tobulas 
kūnas ir gražus veidas. Jį viliojo Bonės praeitis - visa tai, ką jai 
teko išgyventi, kai jis jos dar nepažinojo. Džeko susidomėjimą 
kėlė automobilio avarija, per kurią nukentėjusi Bonė liko luoša. 
Tai buvo blogiau negu potraukis, kurį Ema neklysdama pavadi- 
no jo silpnybe vyresnėms moterims. Džeką traukė Bonės luošu- 
mas; dėl to, kad ji buvo sužeista, jis jos dar labiau geidė. Apie tai 
galvodamas Džekas taip sutriko, kad net apsiverkė. 

— Esu mačiusi tokių penių, - šnekėjo Džinė Džarvis. 

— Gal jis miega, ar ką, - garsiai mąstė Penė Hamilton. 

— Nesileisk jų gąsdinamas, Džekai, - pasakė Bonė Hamilton. 

Jis nustebo pamatęs, kad ji atrodo apimta baimės, tarytum 
įkalinta keleivio vietoje ir ką tik išvydusi greitai artėjantį kitą 
automobilį, su kuriuo susidurs, vairuotojui nespėjus sureaguo- 
ti. Bonė laikė prikandusi apatinę lūpą ir lyg nustėrusi iš siau- 
bo spoksojo į Džeką - galėjai pamanyti, kad jis yra ta netrukus 
ją ištiksianti nelaimė, bet Bonė, nors ir mato jį artėjant, negali 
nusisukti. 

— Kas atsitiko? - paklausė Džekas. - Ką tu matai? - Bonės 
akys prisipildė ašarų. 

— Neverk prie vaiko, Bone, - tu jį gąsdini, - subarė ją Penė 
Hamilton. 

— Kažkas jį veikia, - pranešė Džinė Džarvis. - Gal verksmas. 

- Žliumbk sau toliau. Man nerūpi, - metė seseriai Penė. 

- Jeigu Džekas bijo, turėtume liautis, - tarė Ema. 

— Manau, kad bijo Bonė, - nusijuokė Penė. 

- Jeigu Bonė bijo, turėtume liautis, - pasakė Džekas, nors 
jis net nežinojo, ką jos čia pradėjo. Bonė Hamilton jam atrodė 
persigandusi. Jis vis labiau baiminosi to, ko bijojo ji, kad ir kas 
tai buvo. 

- Jis gi tik mažas, išgąsdintas berniukas! - sušuko Bonė Ha- 
milton. 

- Aš čia, pupuli, - tarė Ema. Ji pasilenkė prie Džeko ir pa- 
bučiavo jį į lūpas. Vėliau jis neprisiminė, ar ji kišo liežuvį; jam 
labiausiai rūpėjo jos viršutinė lūpa. Tikriausiai pajutęs Emos 
ūsiukus, Džekas sulaikė kvėpavimą. 

— Bučiuok jį, Ema, nenustok, - paliepė Džinė Džarvis. 

— Kažkas čia tikrai bus, - geriau įsižiūrėjo Penė Hamilton. 

Jis galėjo kvėpuoti, bet tiesiog liovėsi. Jam akyse sužibo dau- 
gybė žvaigždžių, švystelėjo visų kanadiečių mėgstama marga 
Šiaurės pašvaistė. 

— Gal leisk jam atsikvėpti, Ema, - išgirdo jis sakant Bonę Ha- 
milton. 

— Pala! Atsargiai! - riktelėjo Džinė Džarvis. Sėkla jam ištryš- 
ko kaip tik kai Penė Hamilton, norėdama pažiūrėti, prisilenkė 

arčiau - pernelyg arti, kaip paaiškėjo. (O juk niekas jo net ne- 
palietė!) 

— Pataikei jai tiesiai į tarpuakį, meiluti, - vėliau pasakė Džekui 
Ema. - Aš taip tavim didžiuojuos! Jaučiaus kalta, kai pamačiau, 
kad tu bijai. Daugiau prie tavęs neprileisiu tų mergų, Džekai. 
Nuo šiol geriau tavim rūpinsiuos. 

Bonė Hamilton tada buvo įsmeigusi akis į Džeką, niekaip ne- 
galėjo liautis į jį stebeilijusi. 

— O ką tu matai? - paklausė ji. - Džekai, kas yra? 

— Tu - gražiausia iš visų mergaičių, - tarė Džekas, vis dar 
sunkiai gaudydamas kvapą. 

- Jis kliedi - nesuvokia, ką šneka, - negailestingai pareiškė 
Ema, tačiau Bonė to turbūt negirdėjo; ji tebežiūrėjo į Džeką. Jos 
sesuo, Penė, įsiutusi popierinių nosinių gniužulu valėsi kaktą. 
Džekas, savaime suprantama, panoro pamatyti kraują. 

— Ką, pupuli? 

- Jis tikriausiai manosi esąs Meilutė Dženė! - pasakė Džinė 
Džarvis. - Berniukai tikrai trenkti. 

Ema Oustler paėmė jį už rankos. Jie ištykino iš mergaičių 
bendrabučio - per pradinės mokyklos patalpas, kaip ir buvo 
atėję. Kai grįžo į teatrą, Džekas užkulisiuose apsirengė savo 
drabužiais. Jis dar norėjo parepetuoti, dar bent kartą praplėšti 
tą plastikinį kraujo maišelį, bet ponas Ramzis jau buvo išėjęs 
namo. 

Mažių Džekas su Ema rado miegantį „Linkolne“. Jie nuvažia- 
vo į namus prie Spadinos ir Louterio gatvių sankryžos, nes Lotė 
dažniausiai būdavo ligoninėje, kur, pasak jos, ponia Vikstid jau 
rengėsi keliauti į aną pasaulį, o Alisa - arba Kino salone, arba 
su ponia Oustler. Džekas jautėsi dėkingas, kad Ema jį užstojo 
ir pažadėjo neprileisti prie jo tų vyresnių mergaičių, bet ar ilgai 
taip bus? Juk penktus mokslo metus jis pradės išsiųstas į Meiną. 
(Kas prie jo neprileis vyresnių berniukų?) 

Nerimą kėlė ir tai, ką sužinojo Ema: kad ji, perėjusi į vienuo- . 
liktą klasę, turės įsikurti mokyklos bendrabutyje. Kodėl? - galvo- 
jo Džekas. Ema visada gyveno namuose. Į mokyklą jai nesunku 
nueiti pėsčiomis! 

— Mama nenori, kad trainiočiaus aplinkui, - tepasakė Ema. 
Vis mąstydama apie gyvenimą bendrabutyje ji atrodė dar labiau 
paniurusi negu paprastai. 

Juodu buvo Džeko miegamajame, Ema apžiūrinėjo mažylį. 

- Regis, nenukentėjo, - tarė ji. - Turbūt neprisimeni, apie ką 
tada galvojai? 

Džekas vos prisiminė tai, kad nekvėpavo, tačiau dabar - po 
kone mirtinos ejakuliacijos - jis svarstė, ar ponia Vikstid iške- 
liaudama pamatys tą spindulingą Šiaurės pašvaistę. Be to, Dže- 
kas stengėsi Emai kaip nors paaiškinti, kuo jį patraukė Bonė 
Hamilton, - ne tik tuo savo šlubavimu, bet ir vis dar jaučiama 
išgyventa kančia, patirtu skausmu. Jis nemokėjo to išreikšti Žo- 
džiais, negalėjo Emai tiksliai nupasakoti, kaip Bonė į jį žiūrė- 
jo - kaip jis suprato, kad Bonė jį įsimylėjusi, nors ji pati to gal 
ir nežino. 

Džekas net pamėgino apie tai pasišnekėti su ponia Makvot - 
neprasitardamas, žinoma, kad iššvirkštė sėklą (ir vos nenumirė) 
mergaičių bendrabutyje. 

- Tai buvo viena iš vyresniųjų mergaičių? - paklausė Pilkoji 
Šmėkla. - Kaip ji į tave žiūrėjo? 

- Tarsi negalėdama nusukti akių, lyg nepajėgdama atsispirti. 

— Pasakyk man, kas ji, Džekai. 

- Bonė Hamilton. 

- Juk ji dvyliktokė! 

— Sakiau, kad vyresnė. 

— Džekai, kai kokia vyresnė mergaitė į tave taip žiūrės, tiesiog 
nukreipk žvilgsnį kitur. 

— Ojeigu negaliu nukreipti kitur, jeigu ir aš neatsispiriu? 

- Dieve brangus! - sušuko ponia Makvot. Manydama, kad 
keičia pokalbio temą, ji pasidomėjo: - O kaip sekasi vaidinti 
nuotaką? 

- Vienintelis keblumas - tas kraujas. 

- Šįmet ten kraujas, tikras kraujas? 

— Raudonais maistiniais dažais nuspalvintas vanduo - tik bu- 
taforija. 

— Butaforija! Man labiau patinka, kai kraują reikia įsivaizduo- 
ti. Aš gal pasikalbėsiu su ponu Ramziu. 

Net jei Pilkoji Šmėkla iš tikrųjų pasikalbėjo su ponu Ram- 
ziu, jų pokalbis nepadarė jokios įtakos Paštu užsisakytos nuota- 
kos Šiaurės Vakarų teritorijose premjerai. Tą šeštadienio vakarą 
Šventos Hildos mokyklos teatras buvo sausakimšas. Džekas nu- 
stebo, pamatęs ne tik panelę Vurc, bet ir šalia jos pirmoje eilėje 
įsitaisiusią Pilkąją Šmėklą. Gal ponia Makvot tikėjosi padrą- 
sinančiu savo buvimu galėsianti sušvelninti kandžias panelės 
Vurc pastabas apie tą pjesę. 

Dar didesnis netikėtumas Džekui buvo tai, kad salėje, irgi 
pirmoje eilėje, sėdėjo Alisa su ponia Oustler ir Ema. (Džekas ži- 
nojo, kad Lotė budi prie ponios Vikstid mirties patalo, - kitaip 
Lotė irgi būtų buvusi teatre.) Bet labiausiai Džeką nustebino 
atėjęs Mažius. Jis turbūt kai ką nugirdo, kai Džekas su Ema 
ant užpakalinės „Linkolno“ sėdynės šnekėjosi apie spektaklį. 
Ir atėjo ne vienas, o su nepaprastai gražia juodaode moterimi. 
Mažius turi žmoną arba draugę! Kad ir kas buvo ta Mažiaus 
moteris, tarp išsiskyrusių mamų ir tėčių - nuolatinių vyresnių- 
jų Šventos Hildos mokinių teatro lankytojų - ji atrodė gero- 
kai per daug, tiesiog pribloškiamai, išsipuošusi. Mažiaus ponia 
vilkėjo gėlėta suknele su gilia iškirpte, o jos skrybėlė - Džeko, 
žiūrinčio iš užkulisių, nuomone - buvo tarytum kokia papūgos 
iškamša. 

Susirinko tikrai įspūdinga žiūrovų minia, ypač palyginti su 
publika, kurią Džekas matydavo vaidindamas panelės Vurc in- 
scenizacijose. Bet kai kurios aktorės labai jaudinosi prieš išei- 
damos į sceną. Madam Ober vaidinanti Penė Hamilton, kurios 
prancūziškas akcentas taip patiko torontiečiams, baisiausiai su- 
sinervino lįsdama į bjauriosios mergaičių palydovės kostiumą. 
(Vėliau Džekui į galvą vis ateidavo maloni mintis, kad Penė nie- 
kaip negalėjo susikaupti ir apsirengti turbūt prisiminusi, kaip jis 
švirkštelėjo tiesiai jai į kaktą.) 

Sandra Stiuart, pagal savo amžių labai maža devintokė, vai- 
dino Sarą - tą dviem kalbomis kalbančią miknę, kuri praranda 
nekaltybę ant šunų traukiamų rogių ir galiausiai mirtinai sušą- 

la. Sandra užkulisiuose susivėmė; tai matydamas ponas Ramzis 
pasakė: 

- Čia tik nervai. 

Poną Halidėjų vaidinanti Džinė Džarvis, visa išprakaitavusi 
su kailinių žvėrelių medžiotojo kostiumu, tarstelėjo: 

— Atrodo, kad ne tik. 

(Džekas, žinoma, pamanė, kad ponas Ramzis su Džine kalba 
apie Sandros vėmalus.) 

Per pirmus du veiksmus Džekas vogčiomis vis žvilgčiojo į 
Bonę Hamilton, kuri nė karto nepažvelgė jam į akis. Į žiūrovus 
Džekas tik kelissyk dirstelėjo iš užkulisių. Mažius atrodė paten- 
kintas. Jo ponia sėdėjo nusiėmusi nuo galvos tą savo papūgos 
iškamšą. Panelė Vurc beveik visą vakarą raukėsi ir kažką burbė- 
jo poniai Makvot. Pilkosios Šmėklos veido išraiška buvo tokia 
kaip visada - neperprantama. Ponia Oustler, regis, nuobodžia- 
vo - per savo rafinuotą gyvenimą, be abejo, buvo mačiusi geres- 
nių spektaklių. Ema muistėsi ant kėdės; ji stebėjo daugumą re- 
peticijų, todėl dabar jai rūpėjo tik kaip viskas pavyks su krauju. 

Kai Džekas-Dženė starto pistoletu dukart šovė į Džinę-Ha- 
lidėjų, Mažius pašoko ant kojų ir iškėlęs pakratė kumščius. 
(Panelė Vurc, žinodama, kad tuoj pasigirs šūviai, iš anksto užsi- 
dengė ausis.) Alisa, neskaičiusi pjesės ir neką tenutuokianti apie 
keblią jos temą, berods vis labiau baisėjosi. Kai pistoletas iššovė, 
ji krūptelėjo tarsi sužeista. 

Pasibaigus antram veiksmui ir nusileidus scenos uždangai, 
užsidegė šviesos žiūrovų salėje, todėl buvo geriau matyti publi- 
niekaip negalėjo nusiraminti po šaudymo. Ema kramtė gumą. 
Panelė Vurc, regis, ilgai ir nuobodžiai dėstė kritišką savo nuo- 
monę apie šią pjesę — ir, be abejo, apie tokią temą, kaip mens- 
truacijos, apskritai - nė žodžio nepratariančiai poniai Makvot. 
Alisa su ponia Oustler laikėsi susikabinusios už rankų. 

Kodėl jos susikabinusios? - galvojo Džekas. Jis žinojo, kad 
susiėmusios rankomis dažnai vaikšto olandės ir kitos europie- 
tės, tačiau dar nebuvo matęs, kad taip darytų kanadietės, - iš- 
skyrus kai kurias Šventos Hildos mokyklos mokines. Jaunos 

moterys arba mergaitės kartais laikosi už rankų, bet ne Alisos 
ir Leslės Oustler amžiaus moterys. Negana to, Emos mama 
buvo nusispyrusi batelius. Viena basa pėda, mažesne negu 
Emos, ji švelniai braukė Alisai per pliką blauzdą. Džekas nie- 
ko nesuvokdamas stebėjo tokį keistą jų elgesį. Jis dar nebuvo 
permatęs to, ką Ema permatys anksčiau už jį: kodėl jo mama su 
ponia Oustler nori gyventi vienidvi tokiame dideliame name, 
tai, kad Ema su Džeku būtų „nekoks derinys“, buvo ne svar- 
biausia priežastis. 

Priėjęs ponas Ramzis sutrukdė Džekui toliau iš užkulisių ap- 
žiūrinėti publiką - jau buvo laikas pririšti berniukui prie juos- 
mens kraujo maišelį, be to, Džekui jau reikėjo rengtis teisia- 
mosios suknele. Galbūt Džekas turėjo atrodyti panašus į Žaną 
d Ark, nors buvo aišku, jog jam (kad ir apsikraujavusiam sce- 
noje) viskas baigsis geriau negu vargšei Žanai. Siaura maišinio 
audeklo suknelė buvo rusvai gelsvos - bulvių - spalvos. Ponas 
Ramzis Džeką patikino, kad kraujas geriausiai matysis tokiame 
neutraliame fone. Su šaltu ir lipniu plastikiniu maišeliu, po su- 
knele besiliečiančiu prie nuogo pilvo, Džekas iš pradžių jautėsi 
nei šiaip, nei taip. Nors tas maišelis nebuvo labai didelis, ponas 
Ramzis nerimavo, kad žiūrovai gali pamanyti, jog Džeko vaidi- 
nama Dženė nėščia. Todėl jis atpalaidavo mazgą maišelio vir- 
šuje, norėdamas išleisti orą, jeigu jo ten yra. Gal po to skystis ir 
pradėjo po truputį sunktis, tačiau Džekas tai pajuto tik atsisėdęs 
į liudytojo vietą duoti parodymų. Jis manėsi prakaituojąs. Bet 
per vieną jo koją žemyn sruveno kraujas, arba raudonais maisti- 
niais dažais nuspalvintas vanduo, - ne prakaitas. Džekas, nese- 
niai patyręs kone mirtiną ejakuliaciją, išsigando, kad kraujuoja 
jo penis. Paskui suprato, jog čia iš maišelio varvantis raudonas 
vanduo, ir ėmė nerimauti, ar likusio kraujo pakaks svarbiausiai 
pliūptelėjimo scenai. 

Po spektaklio ponas Ramzis gyrė Džeką, kad jis taip įtikimai, 
pasak pono Ramzio, „rengėsi“ pašokti ant kojų, suklykti ir įspū- 
dingai paplūsti krauju, - kad taip muistėsi ant liudytojo kėdės, 
tarsi jam, nors jis to dar nežino, jau būtų prasidėjusios pirmo- 
sios mėnesinės. Tačiau taip ir buvo! 

Parodymus Dženė davė vis užsikirsdama; ponas Ramzis tokį 
miksėjimą vėliau pavadino „nuostabiu“, - bet patikimoji sufle- 
rė, Bonė Hamilton, dėl to net pakėlė akis nuo ant kelių laikomo 
teksto ir labai susirūpinusi pažvelgė į Dženę vaidinantį Džeką. 
(Iš jos lūpų Džekas galėjo išskaityti savo dar neištartus žodžius.) 
Jis matė, jog ir žiūrovai jau sėdi kaip ant adatų, ir tikėjosi, kad 
nė vienas iš jų neįžiūrės plonytės kraujo srovelės. Bet Mažius ją 
pastebėjo. Tas vargšas vyrukas nebuvo nuolatinis teatro lanky- 
tojas; šįkart jis atėjo tik todėl, kad jam patiko Džekas. Mažius 
nieko nežinojo apie butaforiją - baisiai nustebo, išvydęs ginklą. 
O dabar jis matė, kad Džekas kraujuoja, - gal iš didelės įtampos, 
arba jam hemorojus, o gal užkulisiuose kuri nors iš tų vyresnių 
mergaičių jį sužeidė kokiu aštriu daiktu? Džekui iki svarbiau- 
sios akimirkos buvo likę vos keli žodžiai, kai Mažius pakilo iš 
savo vietos ir, rodydamas pirštu, sušuko: 

— Džekai, tau bėga kraujas, ponaiti! 

Čia jau buvo tai, ko panelė Vurc labiausiai bijojo, - improvi- 
zacija. Džekas daug negalvodamas nusprendė praleisti likusią 
parodymų dalį; tai supratusi Bonė Hamilton tik žioptelėjo. Bet 
jis jau kraujavo. Argi kraujas, ir Dženės reakcija, kai jį pama- 
to, nėra geriausias nekaltumo įrodymas? Džekas pašoko ant 
kojų ir abiem kumščiais sudavė per varvantį raudono vandens 
maišelį. Tačiau kraujo jau buvo ištekėję daugiau, negu Džekas 
manė; maišelis nebebuvo toks pilnas, kad lengvai pratrūktų. 
Meilutė Dženė daužė ir daužė kumščiais sau per pilvo apa- 
čią. Paskutinį kartą trinktelėjo gal per smarkiai; nuo to smūgio 
Džekas-Dženė net susirietė. Maišelis plyšo taip garsiai, tarsi 
būtų nutrūkusi kokia sausgyslė; kraujas tuoj pat išsiliejo po 
bulvių spalvos suknele. 

— Džekai, dabar dar labiau, ponaiti! - riktelėjo Mažius. 

Bet įsijautęs Džekas tą akimirką galvojo tik apie savo svar- 
biausią žiūrovą. Jis klykė ir klykė. Surištus riešus iškėlė virš gal- 
vos; kraujas nuo plaštakų lašėjo jam ant veido. Atrodė, kad tai 
ne gerokai vėluojančios pirmosios mėnesinės, o mirtinas krau- 
joplūdis. Kažkas iš prisiekusiųjų (viena iš tų dviejų moterų) tu- 
rėjo pasakyti, jog tai neabejotinai pirmosios Dženės mėnesinės, 

bet Džekas tų žodžių neišgirdo. Jų, be abejo, negirdėjo ir žiū- 
rovai. Net Bonė, suflerė, liovėsi sufleravusi. Džekas staugė kaip 
mirtį pranašaujanti šmėkla. 

Jį išsiųs į Meiną! Sėkla jam ištryško ne tik dėl to, kad jį trau- 
kia Bonės Hamilton skausmas, bet ir todėl, kad jis seniai žavisi 
Emos Oustler ūsais - ir vos nenumirė, sulaikęs kvėpavimą, kai 
bučiavo Emą! Ponia Vikstid jau guli mirties patale. Lotė laivu 
plauks atgal į Princo Edvardo salą. Buvo aišku, kad Džeko gy- 
venimas tuoj pasikeis, dar kartą. Jis niekaip negalėjo nustoti 
klykęs. Džekas-Dženė plūdo krauju kaip mergaitė, vienu kartu 
sulaukusi penkerių pirmųjų mėnesinių! 

Iš susižavėjusios panelės Vurc veido išraiškos buvo maty- 
ti, kad ji, baisiausiai apstulbinta, staiga praregėjo: suprato, jog 
anksčiau dėl savo literatūrinio snobizmo deramai neįvertino nei 
Džeko sugebėjimo improvizuoti, nei Paštu užsisakytos nuotakos 
Šiaurės Vakarų teritorijose pastatymo galimybių. Visi aktoriai 
sustingo iš nuostabos. Užkulisiuose Sandra Stiuart vėl susivėmė. 
(Džinė Džarvis, dabar jau nužudytas ponas Halidėjus, pareiškė, 
jog dėl to kaltas Džekas.) 

Ema liovėsi kramčiusi gumą - taip ir liko prasižiojusi. Net 
poniai Oustler visas tas kraujas ir klyksmas, regis, padarė įspūdį. 
Mažiaus ponia gniaužė savo skrybėlę tarsi norėdama nusmaugti 
papūgą. Džekas ne iš karto pastebėjo, kad Mažius užšoko ant 
scenos jam padėti. Jis toliau klykė ir kraujavo. Apie savo svar- 
biausią žiūrovą nebegalvojo tik pažvelgęs į mamą. 

Alisai pastaruoju laiku nebuvo lengva. Ji neseniai sugavo 
Džeką mėginant po antklode vogčiomis žvilgtelėti į jos cezario 
pjūvio randą. Miegamojo prieblandoje Džekas jo taip ir nepa- 
matė. Teisinosi norėjęs tik pažiūrėti, ar jai pjovė palei bikinio 
liniją, kaip Leslei Oustler, ar vertikaliai. 

— Tai asmeniška, Džekai, - ne tavo reikalas! - suriko mama. 
Bet kodėl ji taip susinervino? 

Sėdėdama Šventos Hildos teatre, pirmoje eilėje, Alisa tikriau- 
siai prisiminė tą nesmagią akimirką - arba galvojo apie tai, kad 
ponia Vikstid jau miršta ir netrukus jie nebeturės Lotės. (Arba 

mąstė apie ateitį - apie persikraustymą pas ponią Oustler, be 
viso kito.) 

Netgi klykdamas ir kraujuodamas scenoje, Džekas suprato, 
kad jo mama, kaip ir Mažius, nėra tikra teatro mėgėja. Ji manėsi 
jau mačiusi, kaip jis vaidina, tačiau tokios vaidybos tikrai nesiti- 
kėjo. Dabar sėdėjo prasižiojusi taip pat kaip Ema, sugniaužtais 
kumščiais spausdama sau smilkinius, tvirtai suglaudusi kelius, 
tarsi ji būtų kraujavusi. Džekas, kadangi pats klykė, negirdėjo 
jos verksmo. Tik matė, kad jos skruostais plūsta ašaros. Ji verkė 
ir verkė - nesulaikomai, tiesiog isteriškai. Leslė Oustler visaip 
stengėsi ją nuraminti. Ema nebežiūrėjo į Džeką, ji nustebusi 
spoksojo į Alisą. 

— Man nieko neatsitiko, - pasakė Džekas Mažiui, kuris, pa- 
ėmęs jį ant rankų, jau šaukė, kad kas nors pakviestų gydyto- 
ją: - Čiagi spektaklis, Mažiau. 

— Ponaiti, tu netekai šitiek kraujo! - tarė Mažius; bet Džekas 
negalėjo atitraukti akių nuo mamos. 

— Oi, Džeki, Džeki, - verkė ji. - Atleisk, man, Džekai, - at- 
leisk! 

— Man viskas gerai, mama, - mėgino pasakyti Džekas, tačiau 
ji jo negirdėjo. Jam buvo sunku perrėkti aplodismentus, žiūro- 
vams atsistojus virtusius griausmingomis ovacijomis. (Plojo net 
panelė Vurc.) Visi aktoriai stovėjo scenoje, kartu su Mažiumi 
ir Džeku. Dabar visiems reikėjo nusilenkti, bet Mažius Džeką 
tebelaikė ant rankų. 

- Čia tik raudonais dažais nuspalvintas vanduo, Mažiau, - 
pašnibždėjo Džekas tam dičkiui į ausį. - Butaforija. Iš tiesų aš 
nekraujuoju. 

— Velniai griebtų, ponaiti! - susinepatogino Mažius. - Ką 
man dabar daryti? 

- Gal pamėgink nusilenkti, - patarė jam berniukas. Mažius, 
nepaleisdamas Džeko iš glėbio, nusilenkė. 

Vėliau, pirmadienį, ponas Ramzis pasiteiravo, ar negalėtų pa- 
kviesti Mažiaus dalyvauti ir kituose spektakliuose, bet Mažius 
nieku gyvu nenorėjo dar kartą to patirti. (Po daugelio metų jis 
Džekui prisipažino, kad taip ir neatsigavo po ano atsitikimo.) 

Džekas matė, kad Pilkoji Šmėkla stebuklingai išdygo prie jo 
mamos. Kaip patikima karo seselė, ponia Makvot irgi mėgino 
nuraminti Alisą, tačiau net Pilkoji Šmėkla nieko negalėjo pa- 
daryti. Triukšmas užgožė Alisos kūkčiojimą, bet Džekas vis dar 
matė persimainiusį jos veidą. Iš lūpų suprato, kad ji tebekartoja 
jo vardą ir vis prašo atleisti. 

Džekas norėjo jos paklausti, ar dabar jie bus nemokamai gy- 
venantys ponios Oustler nuomininkai — ir, jeigu jau kalbės apie 
„nemokamus“ dalykus, ar ji padarė Emos mamai nemokamą 
tatuiruotę. Bet matydamas, kaip mama suskydo, sujaudinta jo 
suvaidintos Meilutės Dženės, jis nusprendė nieko neklausinė- 
ti. Netgi nežinodamas, kokie iš tikrųjų yra mamos santykiai su 
Lesle Oustler, Džekas jautė, kad šiame pasaulyje niekas nieko 
(nieko svarbaus) negauna nemokamai. 

Nors žiūrovai tebeplojo, Džekas, ko gero, būtų vėl pratrū- 
kęs klykti, - bet staiga nusileido scenos uždanga, ir jis pasijuto 
esąs užkulisiuose, vis dar Mažiaus glėbyje. Mažius dirstelėjo į iš 
viršaus krintančią uždangą lyg baimindamasis dar vienos sce- 
narijuje nenumatytos nelaimės. Bet kai juos apspito daugybė 
mergaičių, jis nurimo ir pasveikino puikiai vaidinusį Džeką. Tik 
tada Mažius pagaliau pastatė berniuką ant grindų. 

— Džekai Bernsai! - šaukė ponas Ramzis. - Visos paštu užsi- 
sakytos nuotakos turėtų būti tau dėkingos! - Džekas pastebė- 
jo, kad ponas Ramzis rankose laiko fotoaparatą; jis fotografavo 
Džeką su Dženės suknele. 

— Gali šaudyti į mane, kai tik panorėsi, Džekai, - pernelyg 
garsiai sušnibždėjo Džinė Džarvis jam į ausį. 

Tai nugirdusi Penė Hamilton, kuri taip kvailai prikišo kaktą, 
kai jis kone mirdamas švirkštelėjo, pasakė: 

— Taigi, Džekai, yra šansų, kad šaudai ne tuščiais. 

— Ką? 

- Atstokit nuo jo, - tarė Ema Oustler. Ji kažkaip prasibrovė 
į užkulisius ir dabar stovėjo globėjiškai apkabinusi Džeką per. 
pečius. 

Užkulisiuose Džekas pamatė ir tą nerimastingą veidą, kuris 
jam vis vaidensis ateityje. Bonė Hamilton žiūrėjo į jį iš tolo, tarsi 

nedrįsdama prieiti arčiau. Ji jau niekam nieko nebesufleravo, 
bet iš virpančių jos lūpų Džekas suprato, ką ji nori pasakyti. 

— Matai? - šnipštelėjo jis Emai į ausį. - Matai, kaip Bonė į 
mane žiūri? Tai ir turiu omeny. 

Tačiau tokią akimirką, visiems garsiai klegant, Ema negirdėjo, 
ką jis sako, - arba buvo pernelyg užsiėmusi: gynė jį nuo kitų 
mergaičių. 

- Žinai ką, pupuli? - tarė Ema. - Gal ne taip jau blogai, kad tu 
keliausi į berniukų mokyklą Meine. 

— Kodėl? 

Jam dar reikėjo nusivalyti grimą ir sceninius lūpų dažus, - ką 
jau kalbėti apie kraują. Režisierius, ponas Ramzis, tas neūžauga 
vikingas, niekaip negalėjo liautis stripinėjęs aplinkui. 

- Kaip tik tada, kai jau ėmiau manyti, kad Abigailė Kuk gal 
kiek pasenusi... - šnekėjo ponas Ramzis panelei Vurc, atėjusiai 
(su ašaromis akyse) jo pasveikinti. 

Senosios Emos bičiulės, Vendė Holton ir Šarlotė Barford, irgi 
atskubėjo į užkulisius. 

- Jei man kada būtų tokios mėnesinės, turbūt pakratyčiau ko- 
jas, - pasakė Džekui Vendė. Šarlotė Barford rijo jį akimis kaip 
kokį be priežiūros paliktą užkandį. 

Mažius, nors buvo stambokas vyriškis, - be to, paskutinę 
akimirką taip svariai prisidėjęs prie pjesės pastatymo, - suge- 
bėjo išsmukti niekieno nepastebėtas. Aiškiai matomą motinos 
sielvartą po pavykusios premjeros kilusiame džiaugsmingame 
šurmulyje Džekas tiesiog nustūmė į pasąmonę. Bet Šventos Hil- 
dos mokykloje jis turėjo savotišką sąžinės balsą - ponią Makvot. 
Lyg varžydamasi su Džeku, kuriam taip pasisekė, Pilkoji Šmėkla 
kaip visada įspūdingai atsirado šalia jo - berniukui net užėmė 
kvapą. Jeigu jis dar būtų turėjęs bent kiek kraujo, tikriausiai būtų 
vėl juo paplūdęs. Jeigu jam nuo klyksmo nebūtų taip skaudėjusi 
gerklė, būtų vėl suklykęs - dar garsiau. 

Džekas su Ema jau rengėsi eiti namo. „Pirmąkart nakvosim 
drauge, meiluti!“ - tą vakarą pranešė jam Ema. Dabar ji buvo 
išėjusi iš užkulisių susirasti mamos, kuri lūkuriavo su Alisa. 
Džekas per kažkokį stebuklą, nors ir neilgam, užkulisiuose liko 

vienas. Net jo mieliausioji suflerė buvo patyliukais kažkur pra- 
dingusi - bent kartą niekas nematė jos iššlubuojant. 

Kaip tik tada Pilkoji Šmėkla ir išdygo prie Džeko - šalto- 
mis rankomis suėmė jį už abiejų riešų, už tų vietų, kur jie buvo 
surišti. 

— Gerai pasirodei, Džekai, - tyliai tarė ponia Makvot. - Ta- 
čiau tu dar turi kai ką padaryti. Na... ne scenoje, - sušnibždėjo. 

— Ką padaryti? - nesuprato Džekas. 

— Rūpinkis savo mama, Džekai. Paskui jausies kaltas... jei ne- 
sirūpinsi. 

— O! (Kaip turėčiau ja rūpintis? - norėjo paklausti Džekas. - 
Kodėl?) Bet Pilkoji Šmėkla, kuri beveik visada taip elgdavosi, jau 
buvo išnykusi. 

Džekas pajuto, kaip ne sykį pajus ir vėliau, po daugelio metų, 
kad užkulisiai kartais būna tamsūs ir niūrūs - kai išeina žiūro- 
vai bei kiti aktoriai ir lieki vienas. Džeko Bernso niekas negalėjo 
net lyginti su paštu užsisakyta nuotaka, tačiau tas kruvinas pa- 
grindinis vaidmuo pono Ramzio režisuotame spektaklyje buvo 
jo startas. 


14 


Ponia Mašado 


ko 


žaugę berniukai buvusių Šventos Hildos mokinių susi- 
11-27 paprastai nedalyvaudavo. Koks čia gali būti 
klasės susitikimas, jei nebaigei tos mokyklos? O Šventos Hil- 
dos berniukai iš mokyklos išeidavo po keturių klasių - be jokių 
iškilmių. 

Lusinda Fleming nenuilsdama rengdavo savo klasės susitiki- 
mus Šventos Hildos mokykloje - toje baigiamojoje klasėje būtų 
mokęsis ir Džekas, jei būtų buvęs mergaitė. Morina Jap, kurios 
santuokinės pavardės niekas taip ir nesužinojo, atvykdavo į visus 
bendraklasių susitikimus - netgi nesukaktiniais metais. Dvynės 
But irgi nepraleisdavo nė vieno susitikimo ir visada juose da- 
lyvaudavo drauge. Bet Lusinda savo kalėdiniuose laiškuose nė 
karto neužsiminė apie seserų But čiulpsėjimą lūpomis. (Džekas 
vis galvodavo, ar jiedvi taip tebečiulpsi, lyg žįsdamos antklodę.) 

Karolina Frenč susitikimuose nesirodydavo. Gal ji dar kartais 
ir patuksėdavo kulnais, bet jau viena. Priešiškasis jos brolis dvy- 
nys, Gordonas, žuvo plaukiodamas valtimi - netrukus po to, kai 
išėjo iš Šventos Hildos mokyklos, kai Džekas dar mokėsi kitur. 
Džekui atrodė keista, kad galima taip ilgėtis beveik nepažįstamų 
žmonių - netgi tų, kurie kadaise nelabai patiko. 

Paskutinė mokslo metų diena, tūkstantis devyni šimtai sep- 
tyniasdešimt penktųjų pavasarį, Džekui buvo įdomi tuo, kad 
ne tik Ema Oustler, bet ir ponia Makvot išlydėdama paėjėjo su 
juo iki „Linkolno“, stovinčio prie durų iš Roseterio kelio pusės 
kuriame, neišjungęs variklio, jo pareigingai laukė Mažius. Toks 
buvo ponios Vikstid priešmirtinis noras: kad Mažius ir toliau 
vežiotų Džeką, kol šis mokysis Šventos Hildos mokykloje. 

Ema su Džeku šmurkštelėję įsitaisė ant užpakalinės „Linkol- 
no“ sėdynės, tarsi nė negalvodami apie jokias gyvenimo per- 
mainas. Mažius ašarojo. Jo gyvenimas irgi keitėsi - galima saky- 
ti, po ponios Vikstid mirties ir skubaus Lotės išvykimo į Princo 
Edvardo salą, jau buvo pasikeitęs. Pilkoji Šmėkla pasilenkė prie 
atviro automobilio lango ir vėsia ranka paglostė Džekui skruos- 
tą - lyg Žiemos šalčiu dvelktelėjo žydintį pavasarį. 

— Tu gali... man rašyti, Džekai, - tarė ponia Makvot. - Tiesą 
sakant, aš... norėčiau, kad rašytum. 

— Gerai, ponia Makvot, - linktelėjo berniukas. Mažius tebe- 
kūkčiojo, kai „Linkolnas“ pajudėjo. 

— Rašyk ir man, pupuli, - pasakė Ema. 

— Būk atsargus, ponaiti, - sušniurkščiojo Mažius. - Užsiau- 
gink akis pakaušy ir saugok savo subinę! 

Džekas sėdėjo ant užpakalinės sėdynės netardamas nė žo- 
džio - kaip ir tada, kai važiavo į ponios Vikstid laidotuves ir 
iš jų. Jo mama tada neužsičiaupdama šnekėjo, kad ateinanti 
vasara bus „ne atostogos“. Sakėsi nusprendusi parengti Džeką 
išvykimui į tą toli esančią mokyklą. „Turi išmokti bendrauti su 
berniukais, Džekai.“ 

Alisa, kurios nuomonė, kad sūnus nesportiškas, buvo gal per- 
nelyg pesimistiška, bet iš esmės teisinga, pagalbos kreipėsi į ke- 
turis tatuiruotus vyrus, savo klientus, kad šie pamokytų Džeką 
vyriško savigynos meno. Kokios savigynos norėtų mokytis, jis 
galįs pasirinkti pats. 

Trys iš tų jos tatuiruotų vyrų buvo rusai - vienas iš Ukrainos 
ir du iš Baltarusijos. Visi imtynininkai. O ketvirtasis - kikbok- 
sininkas iš Tailando, eksčempionas, buvęs „Misteris Bankokas“, 
kaip kovotojas, pasivadinęs Krungu. „Misteris Bankokas“ ir im- 

tynininkas iš Ukrainos, - pavarde Ševčenka, bet Alisa jį vadi- 
no tiesiog Čenka, - buvo jau pagyvenę ir nuplikę. Krungas ant 
abiejų skruostų turėjo ištatuiruotus raidės V pavidalo ašmenis, 
o Čenka - dantis šiepiantį vilką ant pliko viršugalvio. (Kai Čen- 
ka nusilenkdavo priešininkui, šis pamatydavo tą nedraugiškai 
nusiteikusį vilką.) 

„Manau, kad tai ukrainietiška tatuiruotė“, - pasakė Džekui 
Alisa, neslėpdama pasibjaurėjimo. Krungo ašmenys ant veido, 
anot Alisos, buvo „iš Tailando“. Ant krūtinių abu vyrai turėjo 
plyšusias širdis. Ištatuiruotas Dukters Alisos - Džekas ir pats 
tai matė. 

Senoje, nešvarioje sporto salėje Batersto gatvėje lankėsi gal 
daugiau kikboksininkų negu imtynininkų. Dauguma klientų 
buvo juodukai ir azijiečiai, bet ateidavo ir keli portugalai bei ita- 
lai. Tuodu vaikinai iš Baltarusijos buvo taksi vairuotojai, gimę 
Minske, - „minskiečiai“, kaip juos vadino Čenka. Borisas Gin- 
kevičius ir Pavelas Markevičius nebuvo labai išsimarginę tatui- 
ruotėmis, bet puikūs imtynininkai; juos treniravo Čenka. 

Borisas ir Pavelas turėjo tatuiruotes daugelio imtynininkų 
mėgstamoje vietoje - aukštai ant nugaros, tarp menčių, kad 
būtų matyti virš triko. Borisas buvo išsitatuiravęs kinų hiero- 
glifą, reiškiantį sėkmę, kurį pamatęs Džekas iškart atpažino, 
jog tai viena iš naujausių mamos sukurtų tatuiruočių. Pavelas 
tarp menčių turėjo ištatuiruotą chirurginį instrumentą (laiki- 
klį) - ploną, nusmailintą kabliuką su rankenėle. Tokiu laikikliu, 
kaip Džekui paaiškino pats Pavelas, dažniausiai sugriebiamos ir 
prilaikomos arterijos. 

Senosios sporto salės sienas puošė Dukters Alisos ir Kino 
piešinių pavyzdžiai - tai buvo viena iš nedaugelio vietų Toron- 
te, kur Kinas reklamavo savo saloną. Net veidrodžiai priešais 
sunkumų kilnojimo treniruoklius buvo apkraštuoti Alisos ply- 
šusiomis širdimis, o vyrų persirengimo kambaryje kabojo jos 
„Žmogaus pražūties“ paveikslėliai, bet pačioje salėje daugiausia 
buvo visokių kinų hieroglifų. Džekas atpažino ilgaamžiškumo 
ženklą ir penkis šikšnosparnius, simbolizuojančius vadina- 


KOL TAVE RASIU 279 


mąsias penkias likimo dovanas. Čia buvo ir ypatingasis Kino 
skeptras, tas trumpas kardas, kurio reikšmė - „kad viskas būtų, 
kaip tu nori . 

Džekas mamai buvo sakęs, jog tas skeptras - jo mėgstamiau- 
sias iš visų Kino piešinių. „Nė nesvajok“, - tada atkirto Alisa. 
Berniukui patiko ir pirštų pavidalo citrono žiedas, žinomas kaip 
„Budos ranka“, kurį arba Alisa, arba Kinas buvo ištatuiravęs 
Krungui ant šlaunies. 

Ant senosios sporto salės sienų buvo ir kinų hieroglifų, reiš- 
kiančių elnią, ir laimingąjį šešetą, - ir dar bijūno simbolis, ir 
kiniška vaza, ir karpis, šokinėjantis virš drakono vartų. Vadina- 
mieji drakono vartai yra krioklys; karpis šoka prieš srovę, virš 
krioklio, ir ore tampa drakonu. Tokia tatuiruotė užima visą nu- 
garą; kad ją padarytum, prireikia kelių dienų, kartais netgi sa- 
vaičių. Alisa sakė, kad kai kuriems žmonėms, išsitatuiravusiems 
visą nugarą, nuolat būna šalta, bet Tatu Olė dėl to su ja ginčijosi. 
Olė tvirtino, kad šaltis krečia tik tuos, kurie išsitatuiravę visą 
kūną, ir tai ne visus. (Alisa teigė, kad šąla dauguma visą kūną 
išsitatuiravusių Žmonių.) 

Toje Batersto gatvėje esančioje sporto salėje buvo ir Mėnu- 
lio deivė, ir vadinamoji Vakarų karalienė motina - daosistai tiki, 
kad ji gali padaryti žmogų nemirtingą. Ten buvo ir kinų hiero- 
glifas, reiškiantis dvigubą laimę, kurio Alisa niekam netatuiravo; 
tai savotiškas santuokos sinonimas, o ji santuoka nebetikėjo. 

Ta aptriušusi sporto salė seniau buvo kilimų parduotuvė. Di- 
džiulės vitrinos, išeinančios į Batersto gatvę, ir dabar pritrauk- 
davo smalsesnius praeivius. Daugelis to rajono gyventojų Ži- 
nojo, kad buvęs „Misteris Bankokas“ moko kikbokso. Krungas, 
nors ir su raidės V pavidalo ašmenimis ant skruostų bei „Budos 
ranka“ ant šlaunies, buvo mokinių labai mėgstamas mokyto- 
jas. Jis turėjo kelias visų lygių kikbokso grupes. Džeką, žinoma, 
priėmė į pradedančiųjų grupę; kadangi berniukas buvo dar ma- 
žas ir lengvas, jam tinkamos treniruočių partnerės galėjo būti 
tik moterys. 

Mama Džeką atidavė į patikimas „Misterio Bankoko“ rankas 
(tikriau sakant, kojas), kad jis išmoktų apsiginti nuo tokių sil- 

pnesniuosius bauginančių mušeikų, kokie, kaip manoma, būna 
tam tikro amžiaus berniukai - ypač berniukų mokyklose. Tačiau 
aplinkybės susiklostė taip, kad pavojingiausios Džeko priešinin- 
kės vėl buvo už jį vyresnės moterys. Kai jis vienos storašiknės ja- 
maikietės paklausė, ar ji pažįsta jo draugą Mažių, ši atšovė: „Tavo 
mažius man nerūpi, ponaiti.“ Džekas lengviau atsiduso, supra- 
tęs, jog ji per sunki, kad galėtų būti jo treniruočių partnere. 

Jis buvo suporuotas su keturiasdešimt kelerių metų portu- 
gale, ponia Mašado, kuri jam papasakojo, kad suaugę jos vaikai 
išsikraustė gyventi kitur ir ji liko niekieno nesaugoma nuo ją 
vis užpuldinėjančio buvusio vyro. Ponia Mašado guodėsi tu- 
rinti nuolat keisti buto durų užraktus. Jos buvęs vyras ir toliau 
reikalaująs, kad ji „atliktų žmonos pareigas“, nors ji jam nebe 
žmona. Kadangi jis jau ne kartą buvo įsiveržęs į jos butą, kad 
ją išprievartautų arba kad sumuštų, ponia Mašado nusprendusi 
mokytis apsiginti. 

Dėl panašių priežasčių visos Krungo pradedančiųjų grupės 
moterys ypač norėjo išmokti koja smūgiuoti į paslėpsnį. (Dže- 
kui ponia Mašado spirdama vis pataikydavo į krūtinę arba į ka- 
klą.) Buvęs „Misteris Bankokas“ laikėsi nuomonės, kad spirti į 
paslėpsnį „negražu“; tačiau ir Džekui, ir pradedančiųjų grupės 
moterims, besimokančioms smūgiuoti į tą vietą, labiausiai rūpė- 
jo kas kita, ne kikbokso grožis. Žinodamas, kad tikriausiai reikės 
gintis nuo priekabių ieškančių vyresnių berniukų, Džekas mie- 
lai mokėsi koja smūgiuoti į paslėpsnį. 

Treniruotis su ponia Mašado jam buvo nelengva. Ta mažau- 
gė, bet kūninga moteris - šiurkščiais, žvilgančiais juodais plau- 
kais ir žemai nukarusiomis krūtimis - beveik kiekvieną kartą, 
kai berniukas taikydavosi jai spirti, jam sukliudydavo atkišdama 
storą šlaunį arba, pasisukusi šonu, atremdavo jo smūgius pla- 
čiais klubais. Ji buvo tikrai neaukšta, tačiau Džekas dar mažes- 
nis - tik keturių pėdų ir aštuonių colių* ūgio. O svėrė jis tik sep- 
tyniasdešimt penkis svarus**. Ponia Mašado buvo penkių pėdų 


* 142 cm (Vert. past.) 
** 34 kg (Vert. past.) 

ir dviejų colių“ ūgio ir svėrė šimtą penkiasdešimt**. Kojomis ji 
smūgiavo daug smarkiau negu jis. 

— Gal tau geriau sektųsi eiti su ja imtynių, - patarė Džekui 
Čenka. - Tik stenkis neatsidurti po ja. 

Čenka gerbė Krungą bei kikbokso jau pramokusius sporto 
salės lankytojus, bet į Krungo pradedančiųjų grupės moteris - ir 
į ponią Mašado - žiūrėjo su panieka. Ponia Mašado spardėsi 
smarkiai, bet nebuvo pakankamai judri. Čenka manė, kad ji ti- 
krai neapsigintų nuo savo buvusio vyro jį spardydama. Nebent 
jai pavyktų jį suluošinti pirmu spyriu; o jei gerai nepataikytų, 
kova būtų baigta. Čenkos nuomone, poniai Mašado verčiau rei- 
kėjo mokytis imtynių. 

O dėl galimos Džeko savigynos, tai Čenka sakė, kad berniu- 
kas turbūt negalės apsiginti - nei smūgiuodamas kojomis, nei 
imdamasis, - kol nebus keliais coliais aukštesnis ir nepriaugs 
dar bent penkiasdešimties ar septyniasdešimt penkių svarų. 

— Kol kas tavo mama, regis, veltui leidžia pinigus, - pasakė 
Džekui Čenka - tada jau buvo praėjusi kokia savaitė nuo tos die- 
nos, kai Džekas su ponia Mašado pradėjo vienas kitą spardyti. 

Bet argi tai ne ponios Oustler pinigai? (Džekas įtarė, kad ji 
savo pinigus leidžia ne veltui.) Leslė Oustler rytais jį nuveždavo 
į sporto salę Batersto gatvėje, kai jo mama dar nebūdavo atsi- 
kėlusi. Džekas ten praleisdavo visą dieną. Mokydavosi kikbok- 
so su ponia Mašado, paskui po penkias minutes nesustodamas 
šokinėdavo tai ant vienos, tai ant kitos kojos, atlikdavo daugybę 
raumenų tempimo pratimų, - kad galėtų nuosekliai smūgiuoti 
kojomis virš savo pečių lygio neprarasdamas pusiausvyros. 

Džekas su Čenka išvyniodavo kilimus, juos dezinfekuodavo ir 
sausai nušluostydavo. Jis kikboksininkams bei imtynininkams 
atnešdavo švarių rankšluosčių, geriamo vandens buteliukų ir į 
keturias dalis supjaustytų apelsinų. Kai popietei įpusėjus atei- 
davo minskiečiai, Džekas su Čenka sėdėdavo ant kilimo krašto 
ir žiūrėdavo, kaip Borisas su Pavelu minko vienas kitą. Abu tie 


* 157,4 cm (Vert. past.) 
** 68 kg (Vert. past.) 

vaikinai buvo maždaug tokio svorio kaip ponia Mašado, bet lie- 
kni - du labai stiprūs taksi vairuotojai, abu bebaigiantys arba 
neseniai peržengę trečią dešimtį. Čenkos ausys buvo labiausiai 
nukentėjusios, gumbuotos kaip žiediniai kopūstai, o Borisas su 
Pavelu atrodė lyg be kaklų ir vietoj antakių turėjo tik kažkokius 
rumbus, be to, ir minskiečių ausys pūpsojo tarytum nevienodi 
tešlos gumulai — ne ką panašesnės į ausis negu Čenkos. 

Imtynių veiksmai, kurių Džekas mokėsi, buvo patys papras- 
čiausi - dauguma jų gynybiniai. Rusiškas rankos suėmimas ir 
galvos suėmimas kabliu iš priekio, trijų ketvirčių nelsono veiks- 
mas ir laikymas už veido. Atsidūręs viršuje, Borisas būdavo la- 
bai pavojingas, jeigu jam pavykdavo užgulti priešininką skersai; 
iš stovimos padėties Pavelas atlikdavo neblogą „panėrimą“, dar 
geresnį rankos tempimą ir tiesiog meistriškai suimdavo varžo- 
vą už kulkšnies. Čenka priešininką dažniausiai pargriaudavo 
suėmęs per tarpukojį, bet Borisui su Pavelu labiau patiko pa- 
prastas vienos kojos suėmimas. Čenka mėgo ir permetimą per 
šoną, bet tik jei varžovas maždaug tokio pat ūgio. Džeko ūgio 
sportininkų Batersto gatvės salėje nebuvo. Jis neturėjo su kuo 
imtis — tik mokėsi atlikti įvairius imtynių veiksmus su Čenka, 
Pavelu ir Borisu. 

Kartais, kai ponia Mašado, pratindamasi koja smūgiuoti į pa- 
slėpsnį, itin gerai pataikydavo Džekui į krūtinę arba į kaklą, 
ypač kai nuo smūgio berniukui net užimdavo kvapą, - jam pa- 
sisekdavo ją prikalbinti „pasivolioti“ su juo ant imtynių kilimo. 
Permetimui per šoną ji buvo per aukšta, bet Džekas galėdavo 
kad ir visą dieną laikyti ją suėmęs už kulkšnies - ponia Mašado 
dėl to labai suirzdavo, - o jeigu kaip nors ją pargriaudavo, tai 
neleisdavo atsistoti, užgulęs skersai. Ji nepajėgdavo ištrūkti. 

Teisybės dėlei Čenka išmokė ponią Mašado staigiai numesti 
priešininką ant kilimo; kai ji numesdavo Džeką ant visų keturių, 
jis nesugebėdavo išsilaisvinti. (Būdama septyniasdešimt pen- 
kiais svarais sunkesnė, ji tiesiog gulėdavo ant berniuko ir sun- 
kiai šnopuodavo.) „Ha!“ - sušukdavo jį numetusi - tokiu pat 
šūksniu ponia Mašado išreikšdavo džiaugsmą ir gerai įspyrusi 
priešininkui į paslėpsnį. 

Gal Džekas bent kiek ir pramoko gintis, bet neturėjo kaip to 
patikrinti. Dienai baigiantis, jį negailestingai užpuldavo Ema - 
ant svetainėje stovinčios sofos, arba ant kilimo, arba savo mie- 
gamajame, arba kuriame nors svečių kambaryje; dviejuose iš jų 
tą vasarą gyveno Džekas su mama. Ema, jau septyniolikos metų, 
buvo ir aukštesnė, ir sunkesnė už ponią Mašado. Ema galėjo su- 
malti Džeką į miltus. Niekas, ko jis išmoko, jam nepadėdavo ap- 
siginti nuo jos; tai buvo baisus smūgis jo pasitikėjimui savimi. 

Birželio viduryje ponia Oustler išsiuntė Emą į, anot jos, svo- 
rio reguliavimo stovyklą Kalifornijoje. „Į storulių fermą“, kaip 
pasakė Ema. Džekas niekada nemanė, kad Ema stora, tačiau po- 
nios Oustler nuomonė buvo kitokia. Emai turbūt pasidarė dar 
sunkiau neprarasti savigarbos, kai jų namuose apsigyveno lie- 
kna ir patraukli Alisa, nors Alisa anaiptol nebuvo tokia smulki 
kaip Leslė Oustler. 

Tai buvo dviejų savaičių svorio metimo programa - varg- 
šė Ema! - ir tam laikui buvo pasamdyta ponia Mašado, kad 
kasdien virtų Džekui pietus ir jį prižiūrėtų, kol jo mama su 
ponia Oustler grįš namo (paprastai, kai jiedvi parsirasdavo, 
ponia Mašado jau seniai būdavo paguldžiusi berniuką miego- 
ti). Taigi Džeko kikbokso treniruočių partnerė ir, retkarčiais, 
priešininkė ant imtynių kilimo tapo jo aukle - labai jau keistu 
Lotės pakaitalu. 

Kai ateidavo nustatytas laikas gulti, ponia Mašado su Džeku 
dar šiek tiek pasitreniruodavo - nesueidami į sąlytį, „be baigia- 
mųjų judesių“, kaip būtų pasakęs Čenka, - o paskui ponia Ma- 
šado Džeką paguldydavo, bet duris į svečių sparno vestibiulį pa- 
likdavo atviras ir neužgesindavo kitame koridoriaus gale degan- 
čios šviesos. Prieš užmigdamas Džekas dažnai girdėdavo ponią 
Mašado kalbant telefonu. Ji kalbėdavo portugališkai - tarytum 
su kuriuo nors iš savo suaugusių ir „kitur“ išsikrausčiusių vaikų. 
Jie turbūt gyveno ne per toliausiai, Toronte; pokalbiai būdavo 
ilgi, taigi tikriausiai vietiniai. Neretai ponia Mašado baigdavo 
kalbėti pravirkusi. 

Džekas užmigdavo klausydamasis, kaip ji verkia, basomis ko- 
jomis tapsėdama po gražius didžiulio ponios Oustler namo apa- 

tinio aukšto kambarius, - kietmedžio grindys kartais sucypda- 
vo, kai ji pasistiebusi staigiai pasisukdavo ant vienos kojos, kita 
spirdama virš pečių lygio. Tada Džekas suprasdavo,-kad ponia 
Mašado įsivaizduoja spardanti savo buvusį vyrą - ar kokį kitą 
užpuoliką. Šiaip ar taip, berniukas buvo pripratęs prie tokių ju- 
desių - ir prie tokio grindų cypčiojimo. 


Vieną iš pirmų šiltų tos vasaros vakarų, birželio pabaigoje, ponia 
Mašado verkė, sukiojosi ir spardėsi taip garsiai, kad Džekas tai 
girdėjo net ūžiant palubėje besisukančiam vėdintuvui. (Ponios 
Oustler name oras buvo kondicionuojamas, bet ne svečių kam- 
bariuose - Džekas su mama turėjo vėdintuvus.) Šiltam metų 
laikui Alisa Džekui buvo nupirkusi keletą, kaip ji sakė, „vasari- 
nių pižamų“ - laisvų vyriškų kelnaičių su trumpomis klešnėmis. 
Kol kas tos pirmosios vyriškos trumpikės jam buvo didokos. 

Berniukas išlipo iš lovos mūvėdamas iki kelių nukabusiomis 
languotomis trumpikėmis. Langeliai buvo pilki ir kaštoniniai - 
lyg tyčia parinktų Šventos Hildos mokyklos spalvų. Jis pasuko 
į apšviestą svečių sparno koridoriaus galą ir ėmė lipti laiptais 
žemyn, norėdamas kaip nors paguosti ponią Mašado. Matė ją 
vestibiulyje, besisukiojančią apie senovišką ant grindų stovintį 
laikrodį, tarsi tas laikrodis būtų buvęs jos priešininkas. Kurį lai- 
ką, kol ji balansavo ant kairės kojos, Džekas grožėjosi jos poza, 
tiksliai taip, kaip reikia, per kelį sulenkta smūgiui parengta koja; 
aukštyn iškelta ir reikiamu kampu pakreipta jos pėda atrodė 
kaip išsipūtusi kobros galva. 

Džekas turėjo ką nors pasakyti ar bent jau kostelėti, bet ponia 
Mašado buvo tokia susikaupusi, jog jis baiminosi, kad ją išgąs- 
dins, jei prakalbės. Ji pernelyg garsiai šnopavo, kad išgirstų Že- 
myn lipančio berniuko žingsnius ant laiptų, - jai kvapą gniaužė 
slopinamas kūkčiojimas. Jos veidu sruvo ašaros, be to, ji visa 
buvo išmušta prakaito, juoda berankovė trikotažinė palaidinu- 
kė išsipešusi iš melsvų sportinių šortų; sunkios, nukabusios jos 
krūtys siūbavo, kai ji sverdėjo pirmyn ir atgal ant kairės kojos, 

kurią Krungas vadino „atramine“, iš paskutiniųjų stengdamasi 
išlaikyti pusiausvyrą. 

Ponia Mašado turbūt pastebėjo dalinį Džeko atspindį ant 
senoviško laikrodžio durelių stiklo - jos ūgio ar kiek aukštesnį 
pusnuogį vyriškį, sėlinantį artyn iš užpakalio. Džekas tebesto- 
vėjo ant antros ar trečios laiptų pakopos, kai ponia Mašado jį 
pamatė, todėl jis jai ir pasirodė aukštesnis. (Gal buvęs jos vy- 
ras prieš ją puldamas išsirengdavo.) Staiga išgirdęs, kaip sucypė 
grindys po atramine jos koja, Džekas taip ir sustingo ant laiptų. 
„Misteris Bankokas“ būtų didžiavęsis, jei būtų matęs tą jos smū- 
gį į paslėpsnį, - nors Krungas ir laikėsi puristiško nusistatymo, 
kad nedera spirti į tą vietą. Kadangi Džekas stovėjo ant laiptų, 
ponia Mašado, šįkart jau „sueidama į sąlytį“, jam pataikė šiek 
tiek Žemiau, negu jis tikėjosi; tai buvo spyris tiesiai į kiaušius. 

— Ha! - riktelėjo ponia Mašado. 

Džekas susmuko - nelyginant kokios trumpikės, kažkieno 
nusimautos ir numestos ant žemės. Gulėjo vestibiulyje susirie- 
tęs kaip embrionas. Jam atrodė, kad sėklidės staiga pasidarė di- 
delės tarsi greipfrutai ir atsidūrė galugerklyje. 

— Oi! Oi! Oi! - aimanavo ponia Mašado, tebestraksėdama ant 
vienos kojos. 

Džekas mielai būtų numiręs, ar bent jau susivėmęs, tačiau to- 
kio palengvėjimo nesulaukė. 

- Ašjau einu, nešū tau ledo, daug ledo! - šaukė ponia Mašado 
iš virtuvės. 

Paskui ji padėjo jam atsistoti ir pusiau nešte užvilko laiptais į 
viršų, dantyse laikydama tabaluojantį plastikinį maišelį su ledo 
gabaliukais. 

— Džekai, Džekai, mano vargšeli meilūti.Džekai! - šiaip taip 
iškošė ponia Mašado pro sukąstus dantis. 

Patiesusi ant jo lovos didelį frotinį rankšluostį, ji privertė Dže- 
ką nusimauti trumpikes. Džekas, jau rodęs savo mažylį Emai bei 
jos draugėms, labiau jaudinosi dėl ledo, negu drovėjosi. Tačiau 
ponia Mašado, regis, sunerimo pamačiusi, koks mažas jo penis. 
Ji turbūt augino dukteris. (O jeigu sūnus, tai gal jau buvo pra- 
ėję daug metų nuo tada, kai jie augo; gal ponia Mašado tiesiog 

nebeprisiminė, kokie juokingai maži buvo jos sūnų kiaušiukai 
ir peniai.) 

— Ar jys mažesnis? - išsigandusi paklausė ji. ž 

— Mažesnis negu kas? 

— Mažesnis, negu būvo prieš tai, kai aš tau spyriau! 

Džekas greitai žvilgtelėjo ir pats, bet viskas atrodė kaip buvę. 
Kiaušius baisiai skaudėjo, penis tvinkčiojo, be to, mažylis galėjo 
būti susitraukęs ir nuo minties apie ledą, kuriuo ponia Maša- 
do Džekui viską apdėjo, kai jis aukštielninkas atsigulė ant rank- 
šluosčio. 

- Koks šaltas! Dabar skauda dar labiau, - pasakė jis. 

— Labiau skaudės tik kelias mynutes, Džekai. 

— O! Ar ilgai reikės šaldyti? 

— Penkiolika mynučių. 

Džekui dingtelėjo, kad per tiek laiko jo pimpis suledės. 

— Arjūs kada nors jau esate šaldžiusi penį? - paklausė jis po- 
nios Mašado. 

— Ne šytaip, - atsakė ji. 

Peniui buvo taip šalta, kad Džekas net pravirko. Ponia Maša- 
do prigulė prie jo ir apkabinusi supo glėbyje, dainuodama kaž- 
kokią portugališką dainelę. Ir po dešimties minučių Džekas te- 
bedrebėjo, bet nebekaleno dantimis. Kad berniukui būtų šilčiau, 
ponia Mašado užsiropštusi išsitiesė ant jo; jos krūtys išsiplojo 
tarsi tarp jų įkišta sofos pagalvėlė. 

- Žynai, dabar ir aš jaučiū ledą, - po kurio laiko tarė.ponia 
Mašado. - Ne toks jau šaltas. 

Skausmas atlėgo; kiaušiai buvo nutirpę, o penio Džekas išvis 
nejautė. 

Po penkiolikos minučių ponia Mašado nuėmė ledo maišelį. 
Džekas nedrįso apsižiūrėti — bijojo, kad jo penis bus dingęs. Jis 
girdėjo, kaip ponia Mašado vonioje į kriauklę išpylė ledinį van- 
denį su keliais neištirpusiais kubeliais. Paskui ji grįžo į kambarį 
ir atsisėdo ant lovos šalia Džeko. 

— Labai raudonas, - pasakė. 

- Aš nieko nejaučiu. Gal jis mirė, - tarė Džekas. 

Ponia Mašado rankšluosčiu švelniai patapšnojo per jo 
mažylį. 

— Manau, jys atsigaus, - nuramino Džeką, pridėjusi rank- 
šluostį prie jo penio. Džekas net per rankšluostį jautė jos ran- 
kos šilumą. Ji sėdėjo šonu į jį. Šiurkštūs, žvilgantys jos plaukai 
buvo nubraukti nuo veido ir surišti į netvarkingą arklio uode- 
gą - ponia Mašado ją vadino savo „kovine šukuosena . Džekas 
matė, kad jos pasmakrės ir kaklo oda padribusi, o nukarusios 
jos krūtys siekė storą juosmenį. Ji niekada nebuvo graži. Bet kai 
tau dešimt metų ir moteris laiko suėmusi tavo penį, visa kita 
nesvarbu. 

— Ha! - tarė ponia Mašado, patraukdama rankšluostį. - Po- 
nas Pėnis atsigavo ir kažką sumanė! - Mažylis nebuvo pripra- 
tęs prie tokios pagarbos. (Ponas Penis dažniau girdėdavo nu- 
sivylimo šūksnius - ir netgi priekaištus.) Ponios Mašado šitaip 
pamalonintas, mažylis ne tik kad atsigavo po smūgio; Džeko 
penis ryžtingai atsistojo ir visas įsitempė, kaip koks karo didvy- 
ris. - Dievūliau, pone Pėni! - sušuko ponia Mašado. - Ar tu čia 
tik stengies pasirodyt, ar kažko nori? 

Žinoma, peniai visada ko nors nori, - tačiau Džekas, būda- 
mas tik dešimties metų, negalėjo aiškiai pasakyti, ko nori jo pe- 
nis. Bet ponia Mašado turbūt mokėjo skaityti mintis. 

- Ir ką gi ponas Pėnis čia sumanė? - paklausė ji mažylio. 

— Nežinau, ponia Mašado, - sąžiningai atsakė Džekas. 

Jis viršutine plaštakos puse prisilietė prie jos klubo, bet ti- 
krai netyčia, - o ponia Mašado šlaunimi prie jo prisiglaudė, pri- 
spausdama jo plaštaką prie šono, ne atsitiktinai. Ji ranka siekte- 
lėjo savo pakaušio ir vienu greitu judesiu paleido arklio uode- 
gą - plaukai paslėpė jos veidą, kai ji pasilenkė prie Džeko penio. 
Mažylis jautė jos kvėpavimą. 

- Atrodo, aš žynau, ko nori ponas Pėnis,- pasakė ponia 
Mašado. 

Sunkios jos krūtys įsirėmė Džekui į pilvą, kai ji apžiojo jo 
penį. Tai prisimindamas Džekas vėliau pats sau prisipažino, kad 
nuo tos akimirkos ponas Penis elgėsi gal pernelyg nutrūktgal- 
viškai. Atitinkami Džeko klubų judesiai buvo nevalingi, bet jau- 
dulys ne toks jau malonus. (Berniukas bijojo, kad ponia Mašado 


jo neprarytų!) 

— Kas čia darosi? - paklausė jis. 

Gal Čenka klydo manydamas, kad ponia Mašado nelabai 
judri, nes dabar ji kūno svorį perkėlė ir pozą pakeitė taip grei- 
tai, kad Džekas nespėjo net krustelėti. Ponia Mašado tikriau- 
siai nebuvo burtininkė, bet Džekas nematė, kada ji nusirengė 
berankovę palaidinukę ir nusisegė liemenėlę, - ir nesuvokė, 
kaip ji sugebėjo nusimauti melsvus sportinius šortus bei kel- 
naites. Jam tik akimirką prieš akis šmėstelėjo didžiulis plau- 
kuotas jos tarpkojis - na, didžiulis palyginti su anksčiau ma- 
tytomis atitinkamomis ponios Oustler ir Emos kūno vietomis. 
Jo mamos tatuiruojamos Jericho rožės būdavo meniškai tapa- 
čios - rožėje paslėpta gėlė visada vienoda, - bet dabar Džekas 
suprato (kai ponia Mašado lipo ant jo), kad iš tikrųjų jų būna 
įvairiausių. Remdamasis tokiais nepaneigiamais pavyzdžiais, 
Džekas Bernsas ilgainiui, deja, ims manyti, kad kiekviena va- 
gina unikali. 

Kai ponia Mašado jį apžergė, šlaunimis suspausdama jam 
klubus, jis dar kartą, bet jau atkakliau, paklausė: 

— Kas čia darosi? 

Džekas būtų dar labiau išsigandęs (kai ji nukreipė mažy- 
lį į save), jei nebūtų taip gerai žinojęs, kokios ten keistos odos 
raukšlės slepiamos Jericho rožėje. Dabar jis bent jau suprato, 
kur lenda. Berniukas baiminosi tik kad visas neįslystų į ponią 
Mašado - jautėsi toks mažas. 

Džekui vis dar norėjosi judinti klubus, bet jis negalėjo judėti, 
prislėgtas ponios Mašado. Jai tarp krūtų, kabančių jam abipus 
veido, tekėjo prakaito srovelė. 

— Nieko nesidaro, mano meilūti Džekai, tik ponas Pėnis tuoj 
apsiverks. 

— Kaip apsiverks? - dar paklausė Džekas, nors tarp jos krūtų 
beveik negirdėjo savo balso. 

— Džiaugsmo ašarom, mažūti, - atsakė ponia Mašado. 

Džekas žinojo tą posakį, bet sunerimo, kai ponia Mašado jį 
pavartojo kalbėdama apie jo penį. 

— Nenoriu, kad ponas Penis verktų, - tarė jis. 

- Jau tuoj, meilūti. Nebijok - neskaudės. 

Bet Džekas bijojo. (Juk Čenka buvo jį perspėjęs, kad stengtųsi 
neatsidurti po ja.) 

- Aš bijau, ponia Mašado! - suriko. 

- Jau tuoj, tuoj, Džekai. 

Jis pajuto kažką išsiveržiant. Jei būtų mėginęs nupasakoti tą 
jausmą Pilkajai Šmėklai, ji būtų pasakiusi, kad jis neteko sielos. 
Staiga pradingo kažkas, kas jam labai svarbu, tačiau beveik ne- 
pastebimai - kaip vaikystė. Vėliau Džekas daug metų vis gal- 
vos, kad kaip tik tą akimirką nusigręžė nuo Dievo - netyčia. Gal 
Dievas paspruko, kai Džekas nematė. 

- Kas čia buvo? - paklausė jis ponios Mašado, dabar jau ne- 
besikilnojančios virš jo. 

— Džiaugsmo ašaros. Tau turbūt pyrmas kartas. 

Tiesą sakant, ne pirmas. (Pirmą kartą Džeko džiaugsmo aša- 
ros švirkštelėjo Penei Hamilton į kaktą.) 

— Antras, - pasakė berniukas poniai Mašado. - Bet anąkart 
pamiršau, kad reikia kvėpuoti. Šįkart buvo geriau. 

— Ha! - sušuko ponia Mašado. - Manęs neapgausi, meilūti. 

Jis nesistengė jos įtikinti. Kai ant tavęs sėdi šimtą penkiasde- 
šimt svarų sverianti moteris, o tu pats sveri tik septyniasdešimt 
kaip ponia Mašado rengiasi. Ji tai darė neskubėdama, ypač pa- 
lyginti su tuo, kaip greitai nusirengė. Tebesėdėdama ant Džeko, 
ponia Mašado užsisegė liemenėlę ir apsivilko palaidinukę; ga- 
liausiai turėjo nulipti, kad apsimautų kelnaites ir savo melsvuo- 
sius sportinius šortus. 

Ant lovos buvo šlapia dėmė; ponia Mašado ją patrynė rank- 
šluosčiu. Paskui įmetė rankšluostį į skalbinių pintinę, prileido 
į vonią vandens, bet tik iki pusės, ir liepė Džekui nusiprausti - 
ypač gerai nuplauti poną Penį. Džekas užuodė kažkokį smarkų, 
neįprastą kvapą, kuris nusiprausus pradingo. Tas kvapas buvo 
keistas tuo, kad Džekas taip ir nesuprato, ar jis malonus, ar ne. 

Dėmė tebebuvo drėgna, kai Džekas grįžo į lovą, bet ponia 
Mašado jam padavė švarias trumpikes ir liepė apsimauti. Taigi 
jis vėl atsigulė - ne ant tos drėgnos dėmės, bet taip arti, kad ga- 
lėjo ją liesti ranka. Liesdamas jautė vėsą - tarsi būtų klūpojęs ant 

akmeninių koplyčios grindų, nusigręžęs nuo Dievo, arba viena 
iš tų vitraže virš altoriaus apie Jėzų tupinėjančių moterų būtų 
nepastebimai prigulusi šalia jo. 

Džekas žinojo, kad ta moteris iš vitražo - šventoji, nes ji buvo 
nematoma. Ponia Mašado negalėjo jos matyti, bet jis jautė šaltį, 
sklindantį nuo neregimo jos kūno, tokio pat kieto kaip akmeni- 
nės koplyčios grindys ir tokio pat draudžiamo paliesti kaip tas 
vitražas virš altoriaus, iš kurio ji atėjo. 

— Neišeikite, - pašnibždomis paprašė Džekas ponios Mašado. 

— Laikas miegoti, meilūti. 

— Būkite gera, neišeikite! - maldavo berniukas. 

Džekas kažkodėl buvo įsitikinęs, jog šventoji iš vitražo tik 
ir laukia, kad ponia Mašado išeitų. Jis nė neįsivaizdavo, ką ta 
šventoji galėtų būti sumaniusi. Vėl palietė šaltą, drėgną dėmę 
ant paklodės, bet nedrįso ranka siekti toliau, nežinodamas, ką 
užčiuops. 

— Rytoj eisim imtynių kaip reikiant, - šnekėjo ponia Maša- 
do. - Daugiau nesispardysim, tik imsimės! 

— Aš bijau, - pasakė jai Džekas. 

— Tau skauda, meilūti? 

—- Ką skauda? 

— Poną Pėnį. 

— Ne, bet jis lyg ir kitoks, - tarė Džekas. 

— Taip, jys kitoks! Ponas Pėnis dabar turi paslaptį. 

— Kokią paslaptį? 

— Kas atsityko ponui Pėniui, yra mūsų paslaptys, meilūti. 

- O! 

Arjis susitarė su ponia Mašado, kad saugos jos paslaptį? Dže- 
kas pajuto, kad šventoji kažkur pradingo, arba ne ji, o jis pats. 
Ar ta šventoji grįžo į vitražą? (O gal Džekas jautė, kaip pradingo 
jo vaikystė?) 

— Boa noite, - portugališkai sušnibždėjo ponia Mašado. 

— Ką? 

— Labanakt, mažūti. 


— Labanakt, ponia Mašado. 

Miegamojo tarpduryje ją iš užpakalio apšvietė kitame svečių 
sparno koridoriaus gale deganti lempa. Matydamas jos žemą ir 
storą, tarsi pritūpusį, siluetą, Džekas prisiminė Čenkos pastabą, 
kad ponios Mašado stovėsena kaip imtynininkės, - kad ji stovi 
kaip meška ant užpakalinių kojų, tarsi poniai Mašado būtų pa- 
togiau vaikščioti keturiomis. 

Iš koridoriaus, lyg norėdama Džekui priminti, kad saugotų 
paslaptį, ponia Mašado dar kartą pašnibždomis pasakė: 

— Boa noite, pone Pėni. 


Džekas miegojo nekaip; kažką vis sapnavo, savaime suprantama. 
Gal bijojo, kad jam miegant ta šventoji iš vitražo vėl neįsliuogtų 
į jo lovą, - arba, dar labiau, kad ji nebūtų nuo jo nusigręžusi, 
kaip jis, ko gero, nusigręžė nuo Dievo? 

Džekas žinojo, kad jo mama su ponia Oustler jau grįžo namo, 
bet ne todėl, kad būtų prabudęs, kai mama užėjo į jo kambarį ir 
jį pabučiavo, - mama bent jau sakydavo, kad kiekvieną vakarą 
užeina jo pabučiuoti, - o dėl to, kad koridoriuje švietė kitokia 
šviesa. Lempa kitame jo gale nebedegė, užtat mamos miegamo- 
jo durys buvo praviros; blanki šviesa į koridorių sklido iš jos 
vonios kambario. Džeko vonioje irgi buvo šviesu - po durimis 
matyti siauras, ryškus ruoželis. 

Džekas žinojo ir kad susapnavo „šlapią sapną“, nes tas šaltas, 
drėgnas plotelis jo lovoje jau buvo pradžiūvęs, bet šalia jo atsira- 
dusi kita, drėgnesnė dėmė, dar šilta, - ten, kur mažylis nuvarvi- 
no dar kelias džiaugsmo ašaras. Gal jis sapnavo ponią Mašado. 
Džekas kurį laiką galvojo, ar papasakos Emai apie šį „šlapią sa- 
pną“, kurio Ema taip seniai laukia. (Vėliau Džekas Bernsas vis 
galvojo, ar kada nors kam nors papasakos apie ponią Mašado.) 

Jis išlipo iš lovos ir skersai koridorių nuėjo į mamos kambarį, 
bet mamos ten nerado; jos lova net nebuvo paklota. Džekas lei- 
dosi jos ieškoti po visą didžiulį tamsoje skendintį namą. Ponia 
Mašado tikriausiai jau buvo išėjusi, nes pirmame aukšte šviesa 
nebedegė. Iš svečių sparno berniukas pasuko į koridorių, vedan- 

tį pro tuščią Emos miegamąjį. Tada pastebėjo bliksint švieselę; ji 
sklido iš po Leslės Oustler miegamojo durų. 

Džekas pamanė, kad ponia Oustler su jo mama žiūri televi- 
zorių. Jis pasibeldė į duris, bet jiedvi, matyt, neišgirdo. O gal 
Džekas pamiršo pasibelsti, tiesiog atidarė duris? Televizorius 
nebuvo įjungtas - bliksėjo ant naktinio staliuko deganti žvakė. 

Iš pradžių Džekui pasirodė, kad ponia Oustler negyva. Jos 
kūnas buvo išsirietęs, lyg būtų lūžęs stuburas, o galva nukabusi 
nuo lovos krašto, veidas atgręžtas į Džeką, - bet atverstas smakru 
į viršų. Berniukas iškart suvokė, kad ji jo nemato. Ji buvo nuoga, 
spoksojo stiklinėmis plačiai atvertomis akimis, tarsi blausioje 
koridoriaus šviesoje Džekas būtų buvęs nepastebimas. O gal jis 
negyvas, ir ponia Oustler žiūri kiaurai jo? Džekui dingtelėjo, ar 
tik jis nebus numiręs sapnuodamas tą savo „šlapią sapną . (Jis 
nebūtų labai stebėjęsis sužinojęs, jog tai, ką patyrė su ponia Ma- 
šado, buvo jo mirties priežastis - ne tik tas spyris į paslėpsnį, bet 
ir visa kita.) 

Alisa staiga atsisėdo ir abiem rankom prisidengė krūtis. Ji irgi 
buvo nuoga, tačiau Džekas net nepastebėjo jos lovoje, kol ji ne- 
sujudėjo. Dabar ji įsitempė kaip strėlė tarp ją apkėtusios Leslės 
Oustler kojų. Ponia Oustler nė nekrustelėjo, bet Džekas pajuto, 
kad jos žvilgsnis įsmigo į jį; jam labai palengvėjo, kai suprato, 
kad ponia Oustler jį pamatė. 

- Aš nenumiriau, tik susapnavau sapną, - pasakė Džėkas. 

— Grįžk į savo kambarį, Džekai, - aš tuoj ateisiu, - paliepė 
jam mama. 

Alisa ieškojo savo naktinių marškinių, kuriuos galiausiai rado 
suveltus tarp patalynės lovos kojūgalyje. Leslė Oustler tiesiog 
gulėjo nuoga ir žiūrėjo į Džeką. Žvakės šviesoje ryškiai raudoni 
ir rausvi jos Jericho rožės vainiklapiai atrodė dviejų juodos spal- 
vos atspalvių - juodi ir dar juodesni. 

Džekas jau buvo koridoriuje, ėjo į savo kambarį, kai išgirdo 
ponią Oustler sakant: 

— Nebeturėtum su juo miegoti vienoj lovoj, Alisa. Jis jau per 


didelis. 

— Taip miegam tik kai Džekas susapnuoja baisų sapną, - tarė 
Alisa. 

— Visada, kai tik Džekas užsinori,- paprieštaravo ponia 
Oustler. 

- Atleisk, Lesle, - dar nugirdo Džekas sakant mamą. 

Berniukas gulėjo savo lovoje niekaip nesumodamas, ką reikė- 
tų daryti ar sakyti dėl tos drėgnos dėmės. Gal nieko. Bet mama, 
kai tik įsitaisė prie jo, iškart ją aptiko. 

— O, štai koks buvo tas tavo sapnas, - tarė ji, lyg norėdama 
pasakyti, jog tokių sapnų niekas nelaiko košmarais. 

- Čia ne kraujas ir ne sysis, - dar paaiškino berniukas. 

- Žinoma, Džekai, - čia sėkla. 

Džekas visai sutriko. (Jis nesuprato, kaip „šlapias sapnas“ gali 
būti susijęs su kažkokiomis sėklomis!) 

- Aš netyčia, - ėmė teisintis. - Net neprisimenu, kaip tai at- 
sitiko. 

— Tu dėl to nekaltas, Džeki, - berniukai kartais sapnuoja to- 
kius sapnus. 

- O! 

Jis norėjo, kad mama jį apkabintų; norėjo prisiglausti prie jos, 
kaip prisiglausdavo susapnavęs baisų sapną, kai buvo mažesnis. 
Bet mėgindamas pasislinkti arčiau, netyčia prisilietė prie ma- 
mos krūtų, ir mama jį atstūmė. 

— Manau, tu jau per didelis, kad miegotum su manimi, - 
pasakė. 

— Ne per didelis! - sušuko Džekas. Kaipgi jis, ką tik buvęs dar 
per mažas, nepakankamai subrendęs, taip greitai pasidarė per di- 
delis? Jis vos nepravirko, šiaip taip susitvardė. Mama, matyt, tai 
pajuto. 

— Neverk, Džekai, - tu jau tuoj būsi per didelis ir kad verk- 
tum, - tarė ji. - Kai išvažiuosi į tą mokyklą, negalėsi verkti. Jei 
verksi, berniukai tave erzins. 

— Kodėl aš turiu ten važiuoti? - paklausė Džekas. 

— Taip bus geriau visiems, - atsakė mama. - Tokiomis aplin- 
kybėmis... tiesiog geriau. 

— Kokiomis aplinkybėmis? 

— Tiesiog geriau, - pakartojo ji. 

— Man ne geriau! - riktelėjo Džekas. Mama jį apkabino ir lei- 
do prisiglausti jos glėbyje. Taip jis užmigdavo, kai buvo ketverių 
ir juodu keliavo po Europą. 

Džekas turėjo mamai papasakoti apie ponią Mašado. (Jei būtų 
papasakojęs, gal Alisa būtų supratusi, kad jis dar nepakankamai 
subrendęs - tikrai ne per didelis.) Bet Džekas jai nieko nepasa- 
kė. Užmigo jos glėbyje, kaip užmigdavo seniau - arba beveik 
kaip seniau. Mama dabar kvepėjo kitaip; kažkokiu keistu kvapu 
atsidavė jos veidas. Džekas atpažino, jog tai tas pats smarkus 
kvapas, kurį užuodė prausdamasis vonioje. Gal tai buvo ponios 
Mašado kvapas? Džekas vėl pasijuto nei šiaip, nei taip, nežino- 
damas, ar jam tas kvapas patinka, ar ne. Jautė jį ir per miegus. 

Kiek laiko Leslė Oustler buvo prie jų Džeko miegamajame, 
tiesiog sėdėjo ant lovos iš tos pusės, kur gulėjo Alisa? Pabudęs ir 
ją pamatęs, Džekas iš pradžių nesuprato, jog čia ponia Oustler. 
Jam pasirodė, kad tai šventoji iš vitražo. Grįžo jo pasiimti! (Gal 
kaip tik taip, nusimetusios visus drabužius, dvasios ir apsėda 
žmones?) 

Leslė Oustler buvo nuoga ir glostė Alisai tarpumentę - tą 
vietą, kur Borisas turėjo išsitatuiravęs kinų hieroglifą, reiškiantį 
sėkmę, o Pavelas - laikiklį. 

Džekas, matyt, pabudo tik akimirka anksčiau už mamą. 

— Tau reikėtų ką nors užsivilkti, Lesle, - tarė Alisa. 

— Susapnavau sapną, - atsakė ponia Oustler. - Labai baisų: 

— Grįžk į savo kambarį, Lesle, - aš tuoj ateisiu, - pažadėjo Ali- 
sa. Džekas žiūrėjo, kaip ponia Oustler išeina iš jo miegamojo; 
berniukui dingtelėjo, kad ji labai didžiuojasi savo kūnu. Mama 
pabučiavo jį į kaktą. Vėl tas kvapas; Džekas užsimerkė, vis dar 
mėgindamas suprasti, ar jis malonus. Dabar mama bučiavo jo 
akių vokus. Sunku mėgti tokį kvapą, tačiau Džekas pagalvojo, 
kad jis jam vis dėlto patinka. 

— Atleisk, Džekai, - pasakė mama. Jis neatsimerkė, tik klausė- 
si, kaip ji basa nutapsi koridoriumi paskui Leslę Oustler. 

Džekas netvėrė nekantrumu laukdamas, kada Ema sugrįš iš 
tos Kalifornijoje esančios storulių fermos. Ema jam, be abejo, 

padės suprasti, kokios čia susiklostė naujos, nerimą keliančios 
„aplinkybės ,- kaip mama pavadino savo santykius su ponia 
Oustler. 


Treniruodamasis su ponia Mašado, kuri tapo nuolatine jo part- 
nere, Džekas pastebimai pramoko imtynių, - bet ne taip paste- 
bimai kaip ji. Ji buvo arši varžovė - net Čenkai tai darė įspū- 
dį, - be to, už Džeką dukart sunkesnė; dėl tokio pranašumo jis ir 
negalėjo jos įveikti. Džekas vis dar pajėgdavo ją išlaikyti užgulęs 
skersai, bet jam būdavo sunku ją pargriauti; jai daug geriau se- 
kėsi veiksmai stovėsenoje, todėl jis nebeįstengdavo jos suimti 
už kulkšnies. Rankos tempimas, po kurio varžovas numetamas 
suėmus už vienos kojos, buvo vienintelis puolamasis veiksmas, 
kuris jam kartais pavykdavo, bet jis niekaip negalėdavo ponios 
Mašado prispausti prie kilimo, nebent sučiupdavo ją už veido. 
Ji jam buvo tiesiog per stipri, ypač kai juodu susikibdavo ranko- 
mis. Bet Džekas žinojo, kad imasi vis geriau. 

Tai žinojo ir ponia Mašado, ir jį vis padrąsindavo. Du treč- 
dalius taškų pelnydavo ji, tačiau būtent jai prireikdavo poilsio. 
Džekas taip greit nepavargdavo. 

Imtynės - toks sportas, kur labai svarbios svorio kategorijos, 
vis primindavo jam Čenka. Ir Borisas, ir Pavelas sakė maną, kad 
jei Džekui kada nors pasitaikys proga imtis su tokio pat ūgio ir 
svorio berniuku, tai Džekas jį sutriuškins. Bet Džeko gyvenime 
nebuvo nė vieno tokio ūgio ir svorio žmogaus, bent jau kol bai- 
gėsi ta vasara. 

Ema iš storulių fermos grįžo numetusi dešimt svarų, - tačiau 
nei jos charakteris, nei maitinimosi įpročiai nebuvo pagerėję. 

— Jie ten, po velnių, tiesiog marino mane badu, - tepasakė ji. 

Ema ir dabar tebebuvo sunkesnė už ponią Mašado, iš kurios 
trumpam perėmė Džeko auklės pareigas. Nė savaitės nepabu- 
vusi Toronte, Ema turėjo vykti į tėvo vasarnamį prie Džordžijos 
įlankos ir ten praleisti visą liepą. Vis dėlto, kai jie kelis vaka- 
rus buvo vienudu, Džekas galėjo Emai papasakoti apie ponią 
Mašado. Bet nepapasakojo. Jam atrodė, jog pakanka ir to, kad 

sugadino nuotaiką ir jai, ir sau, pasakodamas apie jųdviejų ma- 
mas - apie tai, kaip užtiko jas vienoje lovoje. Labiausiai Džekas 
nuliūdo pamatęs, kad Ema nenustebo. 

— Na, esu mačius jas darančias viską, bet ne laižančias viena 
kitai, - bjaurėdamasi tarė Ema. - Nieko keista, kad tave siunčia 
į sušiktą Meiną, o aš turėsiu gyvent bendrabuty! 

— Ką laižančias? 

— Tiek to, Džekai. Jos meilužės, supranti? Patinka viena kitai 
taip, kaip merginoms paprastai patinka vaikinai, ir atvirkščiai. 

- O! 

— Man nerūpi, ką jos daro! - sušuko Ema. - Aš, pupuli, siuntu 
tik dėl to, kad jos su mumis apie tai nekalba. Užuot kalbėjusios, 
mūsų atsikrato! 

"Džekas nusprendė, jog ir jis turi teisę siusti dėl to, kad niekas 
su juo apie tai nekalba. Tokia pat neteisybė atrodė ir tai, kad 
visame ponios Oustler name kabojo daugybė Emos ir Džeko 
nuotraukų, daug kur abiejų drauge. Tos nuotraukos, be abejo, 
buvo tarsi įrodymas, kad jie visi yra šeima, kad čia Emos ir Dže- 
ko namai, - tačiau juodu netrukus bus išvaryti! 

Be to, jei Džeko mama su juo nekalba apie savo meilužę, ko- 
dėl jis turėtų mamai pasakoti apie ponią Mašado? Apie ją jam 
reikėjo pasišnekėti su Ema - na, anksčiau, negu jis tai padarė. 
Bet nespėjus Džekui nė susivokti, atėjo liepa. Ema išvyko prie 
Džordžijos įlankos, o ponia Mašado vėl buvo Džeko treniruočių 
partnerė ir auklė. | 


15 
Draugai visam gyvenimui 


CA 


eigu tai, ką Džekui darė ponia Mašado, galima vertinti kaip 
| Itrio kodėl jis tuo laiku nesijautė prievartaujamas? 
Netrukus Džekas įsipainiojo į santykius su kitomis moterimis, 
jau žinodamas, jog tie santykiai lytiniai; tik tada suvokė, jog tai, 
ką daro, ir kas daroma jam, jau yra patyręs su ponia Mašado. 
O anuomet, kai visa tai vyko, jis neturėjo jokių gairių, kad su- 
prastų, kaip nederamai ji su juo elgiasi. 

Kartais ji net sukeldavo jam skausmą, bet niekada nedarė 
to tyčia. Jis ja bjaurėdavosi, tačiau labai dažnai, - kartais kaip 
tik kai atrodydavo itin atstumianti, - ji Džeką tuo pat metu ir 
traukdavo. Be to, jis neretai jos bijodavo. Na, bent jau nesusi- 
gaudydavo, ką ji jam daro, ir kodėl, - arba ko iš jo nori ir kaip 
jis turėtų tai padaryti. 

Aišku buvo tik viena: ji jam neabejinga. Jis tai jautė; ir vėliau, 
rausdamasis nelabai patikimoje savo atmintyje, Džekas nerado 
nieko, dėl ko būtų suabejojęs tuo, kad ponia Mašado širdyje jį 
dievino. Tiesą sakant, kad ir kaip jį tai trikdė, ponios Mašado 
dėka Džekas jautėsi mylimas - tuomet, kai mama jau buvo nu- 
sprendusi jį išsiųsti į Meiną! 

Įdomu tai, kad ponia Mašado supykdavo tik kai Džekas im- 
davo ją klausinėti apie jos vaikus. Jis manė, kad jie tiesiog užau- 

go, - todėl ir išsikraustė gyventi „kitur“, - bet jai ta tema buvo 
skaudi. 

Ponia Mašado gal per daug optimistiškai vylėsi (bent jau taip 
sakė), kad ponas Penis niekada nebus negailestingai išnaudoja- 
mas. Tačiau kas galėtų jį taip skriausti? Neklaužados mergaitės 
ir savanaudės moterys? 

Džekas buvo jau suaugęs vyras, kai pirmąkart apsilankė pas 
psichiatrę ir sužinojo, kad daugelis vaikus tvirkinančių moterų 
manosi juos saugančios, - kad tai, ką paprastai vadiname prie- 
vartavimu, tos moterys laiko motiniška globa. („Labai jau keista 
globa“, - pasakys mergaitė, su kuria Džekas tada dar nebuvo 
pažįstamas.) 

Jam pačiam tuo laiku keisčiausia atrodė tai, kad per vieną 
naktį jis taip pasikeitė: seniau nieko neslėpdavęs nuo mamos, 
dabar buvo pasiryžęs slėpti nuo jos viską. Jis paklusniai mylėjosi 
su ponia Mašado, bet dar labiau negu mylėjimasis jam patiko 
visas tas slaptumas - ypač mintis, kad apie ponią Mašado nieko 
nežino jo mama. 

Alisa, negana to, kad jau seniai stengėsi atitolti nuo Dže- 
ko, dabar dar buvo taip įsitraukusi į meilės žaidimus su Lesle 
Oustler, kad berniukas būtų galėjęs nuslėpti nuo jos bet ką. Į tai, 
kad ponia Mašado lyg kokios manijos apimta viską skalbia - ne 
tik Džeko paklodes, rankšluosčius, apatinius bei treniruočių ap- 
rangą, bet ir Alisos, ir ponios Oustler skalbinius, - nei Alisa, nei 
Leslė, regis, nekreipė dėmesio. (Net jei Džekas poniai Mašado 
būtų užtaisęs vaiką, - jei tai būtų buvę įmanoma, - vargu ar Ali- 
sa su ponia Oustler būtų ką pastebėjusios!) 

Kai rugpjūčio mėnesį grįžo prie Džordžijos įlankos atosto- 
gavusi Ema - visa įdegusi, nuo saulės pašviesėjusiais ant rankų 
augančiais plaukučiais, - ji pastebėjo, kad Džekas kažkoks pasi- 
keitęs, ir ne tik todėl, kad jųdviejų mamos - meilužės. 

— Kas tau yra, pupuli? - paklausė Ema. - Kaip ten tos tavo 
imtynės? Galima pamanyt, kad tu dulkinies sa ponia Mašado! 

Vėliau Džekas vis galvojo, kodėl nieko neįtarė Čenka - arba 
Borisas, arba Pavelas. Jie, be abejo, atkreipė dėmesį į tai, kad 
daugelis moterų iš Krungo kikbokso grupių labai jau susidomė- 
jusios stebi, kaip jis imasi su ponia Mašado. 

Be to, grįžusi nuo Džordžijos įlankos, Ema vėl tapo naktine 
Džeko aukle. Čenka, Borisas ir Pavelas, savaime suprantama, 
matydavo, kad Džekas dabar dažnai išeina iš sporto salės su po- 
nia Mašado - beveik kiekvieną dieną kažkur praleidžia kokią 
valandą ar netgi dvi, arba prieš vidurdienį, arba tuoj po pietų. 

- Jys gy augantys berniūkas, o mieste rugpjūtys! Jam reikia 
pakvėpuoty grynu oru! - pareikšdavo ponia Mašado. 

Juodu eidavo į jos vos išlaikomą menkai apstatytą butą, kuris 
buvo netoli, Sent Klero aveniu, purvino tamsiai rudo namo, be 
lifto, ketvirtame aukšte. Pro langus buvo šiek tiek matyti už Sero 
Vinstono Čerčilio parko ir Sent Klero vandens saugyklos esanti 
siaura dauba, o nedideliame namo kieme, kur nebeaugo žolė, 
riogsojo niekam nereikalinga konstrukcija, kažkada pastatyta 
vaikams laipioti, visa eilė sūpuoklių ir šliaužynė - galėjai pama- 
nyti, kad visi mažieji daugiabučio ponios Mašado namo gyven- 
tojai užaugo ir išsikraustė „kitur“, o daugiau vaikų negimė. 

Oras ankštame ponios Mašado butelyje buvo ne ką grynesnis 
negu Batersto gatvės sporto salėje, be to, Džekas stebėjosi ma- 
tydamas, kad čia nėra šeimos nuotraukų. Na, nieko keista, kad 
ponia Mašado namuose nelaiko nė vienos buvusio vyro nuo- 
traukos, - juk jis, pasak jos, nuolat ją užpuldinėja. Jo atvaizdo 
jai, be abejo, nereikia. Bet ir jos dviejų vaikų nuotraukos buvo 
tik dvi - ji turėjo tik po vieną abiejų berniukų portretą. Tose 
nuotraukose jie abu atrodė maždaug Džeko amžiaus, nors po- 
nia Mašado pasakojo, kad tarp jų yra ketverių metų skirtumas 
ir kad jie „jau suaugę. (Ji Džekui nesakė, kiek jiems metų da- 
bar, - tarsi būtų bijojusi nelaimingų skaičių ar tiesiog nenorėjusi 
pripažinti, kad jos berniukai jau nebe vaikai.) 

Ponios Mašado bute buvo tik vienas kambarėlis, kurį iš bė- 
dos galėjai pavadinti miegamuoju; ten stovėjo tik komoda,o ant 
grindų gulėjo platus čiužinys. Virtuvė buvo sujungta su valgo- 
muoju; svetainės ponia Mašado neturėjo - ir netgi jokio bufeto 
ar indaujos. Džekas pastebėjo vos kelis virtuvės reikmenis, iš to 
jis padarė išvadą, kad ponia Mašado, jeigu išvis valgo, tai ne na- 
mie. O kaip ji maitino savo šeimą, kai ją turėjo, jis visiškai nesu- 
prato; jos bute nebuvo nei valgomojo stalo, nei kėdžių, tik viena 

taburetė prie stulbinamai tuščios, niekuo neapkrautos virtuvės 
spintelės. 

Atrodė, jog tai ne tie namai, kuriuose ponia Mašado užaugino 
vaikus, o veikiau jau šiaip kažkoks butas, į kurį ji neseniai įsi- 
kraustė. Bet Džekas su ja ten eidavo tik pasimylėti ir greitai ap- 
siprausti po dušu. Jis neketino klausinėti, kur miegojo jos vaikai. 
Arba kodėl ji tebesivadina ponia Mašado - ir kodėl namo fojė 
šalia durų skambučio esančioje lentelėje parašyta P. Mašado, 
tarsi Ponia būtų jos vardas. (Jeigu jos buvęs vyras iš tikrųjų taip 
priešiškai nusiteikęs, kodėl ji apskritai dar nori būti ponia?) 

Kaip tik tie slapti pasismaginimai jos bute, nelabai gryname 
rugpjūčio ore, galiausiai ir atsiliepė Džeko sveikatai - ne im- 
tynės. Jis nuolat jautėsi pavargęs. Čenkai nerimą kėlė tai, kad 
penkiais svarais sumažėjo jo svoris, - tai sužinojusi mama nu- 
sprendė, kad Džekas turėtų gerti daugiau pieno, - be to, jis staiga 
nustojo sapnavęs „šlapius sapnus“. (Kaip galėjo juos sapnuoti, 
kai kone kasdien suguldavo su moterimi?) 

Dabar Džekas sapnavo kitokius sapnus - labai baisius, kaip 
būtų pasakiusi Leslė Oustler. Negana to, jam ausyse tebeskam- 
bėjo mamos žodžiai, jog jis jau per didelis, kad miegotų su ja. 
Jis žinojo, kad nevalia ropštis į lovą, kur mama guli su ponia 
Oustler; o jeigu jam pavykdavo - bet labai retai - įkalbėti mamą 
prigulti prie jo, ji ilgai neužsibūdavo. Džekas ir pats suprasdavo, 
kad tuoj ateis Leslė ir ją išsives. 

Jų „šeimyniniai pietūs“, apie kuriuos Ema šnekėdavo su vis 
didėjančia panieka, buvo tikras nesusipratimas. Alisa nemokėjo 
gaminti valgio, ponia Oustler išvis nemėgo valgyti, o Ema buvo 
vėl priaugusi tiek pat svorio, kiek numetė Kalifornijoje. 

— O ko tu tikėjaisi, išsiųsdama mane prie Džordžijos įlan- 
kos? - kartą paklausė Ema savo mamos. - Ar matei, kad kas lie- 
sėtų misdamas ant rėmo kepta mėsa? 

Pietauti jie paprastai eidavo į tailandiečių restoraną arba už- 
sisakydavo maisto išsineštinai. 

- Viskas visada baigiasi tuo, kad valgom kokį tailandiečių 
ėdalą arba picą, - sakydavo Ema. 

— Dėl Dievo meilės, Ema, - pykdavo ponia Oustler. - Užsisa- 
kyk tik salotų. 

Per vieną tokį kulinarinį renginį, - kai jie valgė atsineštą picą 
ir salotas, - Alisa su Lesle ėmė svarstyti, kas galėtų palydėti Dže- 
ką įjo naująją mokyklą Meine. Pasirodė, jog dar neaišku, kaip jis 
ten nusigaus, juo labiau kad ten nuvykti iš tikrųjų buvo nelen- 
gva. Berniukas turės skristi į Bostoną, o paskui, mažesniu lėktu- 
vu, į Portlendą; nuo Portlendo jau reikės keliauti išsinuomotu 
automobiliu; tačiau Alisa nemokėjo vairuoti. Ponia Oustler mo- 
kėjo, bet ji nenorėjo trenktis į Meiną. 

-— Jei Redingas būtų pakrantėje, gal dar pagalvočiau, - tarė 
Leslė. Tačiau Redingas (tai ir miestelio, ir berniukų mokyklos 
pavadinimas) buvo pietvakarinėje valstijos dalyje - Meino gilu- 
moje, ne pakrantėje. (O čia jau, kaip Džekas netrukus sužinojo, 
didžiulis skirtumas.) 

— Dėl Dievo, aš turiu vairuotojo pažymėjimą - galiu jį nu- 
vežti, - pasakė Ema. Bet Ema, septyniolikos metų, buvo per 
jauna, kad galėtų Portlende išsinuomoti automobilį; ir netgi 
Ema sutiko, kad kelionė automobiliu į Redingą iš Toronto būtų 
pernelyg ilga. 

Ema, užuot valgiusi salotas, nagrinėjo Meino kelių žemėlapį. 

— Redingas yra į šiaurę nuo Velšvilio, - pranešė ji. - Į pietus 
nuo Ramfordo, į rytus nuo Betelio, į vakarus nuo Livamor Fol- 
zo. Dievulėliau, jis visiškam užkampy! 

- Galėtume pasamdyti Mažių, kad palydėtų Džeką ir pabūtų 
vairuotoju, - pasiūlė ponia Oustler. 

— Mažius - Kanados pilietis, bet gimęs Jamaikoje, - reikšmin- 
gai pasakė Alisa. (Gal amerikiečiams atrodo, kad labai rizikinga 
į Jungtines Valstijas įsileisti užsienio kilmės kanadiečius?) 

— Mane galėtų nuvežti Borisas su Pavelu. Juk jie - taksi vai- 
ruotojai, - tarė Džekas, o pats sau galvojo, kad jie dar ir imtyni- 
ninkai. Su jais jis būtų saugus. Bet Borisas su Pavelu dar nebuvo 
Kanados piliečiai; sakėsi dar visai neseniai parašę prašymus, kad 
jiems būtų suteiktas pabėgėlių statusas. 

Čenka nemokėjo vairuoti, o Krungas, vairuojantis tiesiog pa- 
mišėliškai, buvo kraupus tailandietis su raidės V pavidalo ašme- 
nimis, ištatuiruotais ant skruostų. Kadangi karas Vietname buvo 
pasibaigęs tik prieš keletą metų, Leslė Oustler ir Alisa nemanė, 

kad Jungtinių Valstijų muitininkai svetingai sutiktų „Misterį 
Bankoką“. 

- Gal mane palydėtų ponia Makvot, - atėjo į galvą Džekui. Jo 
mama sustingo lyg gavusi antausį. 

— Nereikėtų trukdyti mokytojų vasarą, - tarstelėjo ponia 
Oustler - Džekui pasirodė, jog labai mįslingai. Jis jautė, kad 
mama Pilkosios Šmėklos pagalbos nenori prašyti dėl kitų prie- 
žasčių; galbūt ponia Makvot aiškiai pasakė, jog nepritaria ma- 
mos ketinimui išsiųsti jį į Meiną. 

Džekas žinojo, kad panelė Vurc dalį vasaros praleidžia 
Edmontone, - be to, jis ir šiaip nenorėjo, kad jį į Redingą vežtų 
„ta Vurc“. (Beveik neabejojo, jog tada jau pati kelionė būtų labai 
dramatiška.) 

- O ponia Mašado? - paklausė Alisa. Tik Ema pastebėjo, kad 
Džekas staiga neteko apetito. 

— Vargu ar ji moka vairuoti, - iškart atmetė Alisos mintį Leslė 
Oustler. - Ta moteris tokia kvaila - net skalbinių nesugeba su- 
dėlioti į reikiamus stalčius. 

- Neskani pica, meiluti? 

- Džekai, būk geras, išgerk pieną - net jeigu jautiesi sotus. Ši- 
taip sulysai! - susirūpino Alisa. 

— Jei nebenori picos, aš suvalgysiu, - tarė Ema. 

— O tas žydrutis, tavo vaidybos mokytojas? - paklausė Džeko 
ponia Oustler. - Kokia ten jo pavardė? 

- Ponas Ramzis, - pasakė Ema. - Jis labai simpatiškas - geras 
žmogus! Nevadink jo žydručiu. 

— Bet jis toks yra, mieloji, - atšovė Emai mama. - Manau, jis 
nepavojingas, - dar pridūrė Leslė, žiūrėdama į Alisą. - Jei būtų 
palietęs bent vieną Šventos Hildos berniuką, kas nors neabejoti- 
nai būtų jį įskundęs. 

- Juk sakėte, kad nereikėtų trukdyti mokytojų vasarą, - pri- 
minė poniai Oustler Džekas. 

— Ponas Ramzis tikrai neatsisakys, - tarė ji. - Juk aišku, kad 
jis tave dievina, Džekai. 

— Na, nežinau... - sudvejojo Alisa. 

— Ko nežinai, Alisa? - paklausė Leslė Oustler. 

— Vis dėlto jis homoseksualus. 

— Paprastai ne vyrai limpa prie Džeko, - pareiškė Ema. 

— Man patinka ponas Ramzis - viskas bus gerai, - nusprendė 
Džekas. 

- Jeigu jis matys kelią iš už vairo, pupuli. 

— Manau, nieko blogo nenutiks, jeigu jo paklausim, - tarė Ali- 
sa. - Gal ponas Ramzis norėtų tatuiruotės. 

— Jis juk mokytojas, Alisa - nekiek teuždirba, - nusišiepė 
Leslė. - Ponui Ramziui nereikia nemokamos tatuiruotės; jam 
reikia pinigų. 

- Na... 

Kai Alisa su ponia Oustler išėjo į kiną, Ema turėjo suplau- 
ti indus ir paguldyti Džeką. Ji valgė likusius picos gabalėlius iš 
visų lėkščių. Džekas suprato, kodėl Ema tokia alkana: juk net 
neparagavo savo salotų. 

— Uždėk kokios muzikos, meiluti. 

Ema valgydama mėgo dainuoti. Ir Bobą Dilaną geriausiai pa- 
mėgdžiodavo traukdama jo dainas pilna burna. Džekas uždėjo 
plokštelę, kurios pavadinimas buvo „Kita Bobo Dilano pusė“, - 
paleido garsiai, kaip Emai patiko, - ir užlipo į viršų rengtis mie- 
goti. Net vonios kambaryje, atsukęs čiaupą virš kriauklės ir va- 
lydamasis dantis, girdėjo Emą kartu su Dilanu dainuojant Mo- 
torpsycho Nightmare. Tikriausiai ta daina jį ir nuliūdino. 

Nusirengęs Džekas žvilgtelėjo į savo penį - truputį paraudu- 
sį, lyg apibrozdintą. Norėjo patepti drėkinamuoju kremu, bet 
išsigando, kad perštės. Taigi tiesiog apsirengė švaria „vasarine 
pižama“ - užsimovė dukslias trumpikes - ir gulėjo lovoje lauk- 
damas, kada Ema ateis jo pabučiuoti ir palinkėti labos nakties. 

Džekas galvojo apie tai, kad pasigenda.maldų su Lote. Vie- 
nintelė jo kartais vienumoje dar sukalbama maldelė buvo ta, 
kurią seniau prieš miegą sukalbėdavo su mama, dabar nebesi- 
meldžiančia su juo, - gal irgi todėl, kad jis jau per didelis. Bet ir 
ta įprastinė škotiška maldelė atrodė nebetinkama - dabar, kai jis. 
šitaip gyvena su ponia Mašado. „Diena, kurią man davei, Vieš- 
patie, pasibaigė. Dėkoju tau užją.“ (Džekas vakarais dažniausiai 
jau nebenorėdavo niekam dėkoti už praėjusią dieną.) 

O dėl Lotės, tai ji Džekui atsiuntė atviruką iš Princo Edvardo 
salos; žiūrėdamas į egles, pilkas uolas ir tamsiai mėlyną vande- 
nyną negalėjai suprasti, kad kažkas negerai. 

Ne, ne, ne manęs, mažyte, - dainavo Ema. - Ne manęs tu ieš- 
kai, mažyte. 

Džekui iš galvos neišėjo mintis, kad ponas Ramzis veš jį į Mei- 
ną; turbūt dar ir dėl to jam buvo taip liūdna. Pasidarė gaila savęs, 
o nuo tokios savijautos iki košmaro tik vienas žingsnis. Bobo 
Dilano plokštelė tebesisuko, kai Džeką suėmė miegas. Jam atro- 
dė, kad mama su ponia Oustler grįžo iš kino Emai dar nespėjus 
užlipti į viršų palinkėti jam labos nakties. Jis gulėjo ir galvojo, 
ar mama, ar Ema pirma jį pabučiuos, tačiau tai, be abejo, buvo 
sapnas - Džekas tik sapnavo, kad guli lovoje dar neužmigęs. 

Bobas Dilanas tebevirkavo, bet gal tik Džeko sapne. Gal tai 
gęstančios saulės šviesa / Nušviečia kryžkelę, o aš stoviu joje, - 
dainavo Ema kartu su Bobu. - O gal čia oras taip veikia mane, / 
Bet, mama, tu mano mintyse. (Švelniai pasakyta!) 

Kažkas įėjo į Džeko miegamąjį. Jis atsimerkė, norėdamas 
pažiūrėti, ar tai Ema, ar mama, tačiau tai buvo Leslė Oustler, 
nuoga. Ji atitraukė antklodę ir atsigulė šalia jo. Kadangi buvo 
tokia smulki, lovoje neužėmė tiek vietos, kiek užimdavo ponia 
Mašado, - be to, ponia Oustler daug maloniau kvepėjo. Ji iš- 
leido kažkokį gerklinį garsą, lyg suurzgė - tarsi kokia plėšrūnė, 
besitaikanti įkąsti. Ilgais, lakuotais nagais draskė Džekui krūti- 
nę; paskui jais perbraukė jam per pilvą. Mažytė, vikri jos ranka 
šmukštelėjo Džekui po trumpikėmis. Vienas nagas užkliudė jo 
mažylį; netyčia įdrėskė kaip tik tą vietą, kurią jau ir taip skaudė- 
jo. Džekas tikriausiai krūptelėjo. 

— Kas yra - aš tau nepatinku? - sušnibždėjo Leslė jam į ausį, 
smulkute savo plaštaka suimdama jo penį. Jis pasijuto tarytum 
paralyžiuotas kibiame ponios Oustler glėbyje. 

— Labai patinkate - tik man skauda penį, - mėgino pasakyti 
Džekas, bet neįstengė ištarti nė žodžio. (Sapnuose visada būda- 
vo tarsi be žado - išvis negalėdavo kalbėti.) 

Jis jautė, kad mažylis Leslės rankoje vis pampsta. „Ponios 
Oustler plaštaka ne didesnė už mano!“ - galvojo Džekas, o mu- 

zika tebeskambėjo. Net nesvarbu, kur pabusi rytoj ryte, - daina- 
vo Ema, - mama, tu visad mano mintyse. 

- Ten, kur eina ponas Penis, jam nebeskaudės, - pašnibždo- 
mis pasakė ponia Oustler Džekui į ausį. 

Bet iš kur Leslė žino apie poną Penį? - dingtelėjo berniukui. - 
Kaip ji suprato, kad jam skauda penį, juk jis nepratarė nė žodžio? 
„Ką jūs pasakėte?“ - norėjo paklausti jos Džekas, bet negirdėjo 
savo balso - tik ponios Oustler, kartojančios vis tą patį. 

Jos balsas dabar atrodė pasikeitęs. Prie Džeko glaudėsi nea- 
bejotinai Leslės Oustler kūnas, tvirtas ir liesas, bet balsas buvo 
ponios Mašado - bent jau labai panašus. „Ten, kur eina po- 
nas Pėnis, jam nebeskaudės.“ (Džekas stebėjosi, kad ji nesako 
„meilūti“.) 

— Būkite gera... Man tikrai skauda penį. Liaukitės, - mėgino 
paprašyti Džekas. Bet jeigu net pats negirdi savo balso, kaip jį 
išgirs ponia Oustler? (Jis žinojo, jog neverta tikėtis, kad išgirs 
mama, arba kad ji ateis jo gelbėti, jeigu išgirs.) 

Džekas galvojo, kad jei Bobas Dilanas nutiltų, gal Ema išgirstų 
jo šauksmą ir ateitų į pagalbą. Jis nebegirdėjo muzikos, tačiau tai 
dar nereiškė, kad Bobas pagaliau užsičiaupė. Kai Leslė Oustler 
šitaip šnopuoja į ausį, vargu ar įmanoma būtų girdėti Bobą Di- 
laną, net jeigu jis visa gerkle plyšautų čia pat, miegamajame. 

— Tu vėl pamiršai, kad reikia kvėpuoti, pupuli, - aiškiai išgir- 
do Džekas sakant Emą. Jis manė, kad jį bučiuoja ponia Oustler, 
tačiau tai buvo Ema! - Gali ir toliau mane bučiuot, bet nesiliauk 
kvėpavęs. 

— Aš sapnavau, - prisipažino Džekas. 

— Pati mačiau! Vos nenusirovei gaiduko, meiluti. Nieko keis- 
ta, kad skauda. 

- O! 

— Gal parodyk man savo mažylį, Džekai, - tarė Ema. - Pažiū- 
rėkim, kas ten jam atsitiko. 

— Nieko, - murmtelėjo Džekas. (Jam buvo gėda jai rodyti ge- 
rokai nukentėjusį savo penį.) 

— Džekai, čia aš, dėl Dievo meilės! Aš tavęs neskriausiu. - 
Šviesa degė ir vonios kambaryje, ir ant naktinio staliuko. Ema 

atidžiai apžiūrėjo poną Penį. - Lyg atvira žaizda - visas nutrin- 
tas! - pasakė. 

— Koks? 

- Viešpatie, Džekai, tu nutrynei odą! Bent porą naktų nebe- 
liesk. Kada pradėjai? 

— Ašjo netryniau. 

— Neskiesk, pupuli. Smaukeisi taip dažnai, kad mažylis atrodo 
visiškai nukamuotas! 

— Ką reiškia „smaukeisi“? 

- Žinai, ką tai reiškia, Džekai. Masturbavaisi. 

— Ką? 

— Tu dirginai jį ranka, Džekai! 

— Ne. 

— Džekai, tu tai darei miegodamas! - Tada Džekas ir pravirko. 
Jis.norėjo, kad Ema juo patikėtų, bet nežinojo, kaip jai viską pa- 
pasakoti. - Neverk, meiluti. Mes tuoj jį pagydysim. 

— Kaip? 

— Na, gal patepsim kremu. Nesijaudink, Džekai. Visi berniu- 
kai taip daro - tampo savo pimpalus. Aš klydau manydama, jog 
tu dar per mažas, kad taip darytum. 

— Aš taip nedarau! - atkakliai gynėsi Džekas. Turėjo šaukti, 
nes Ema buvo nuėjusi į kitapus koridoriaus esantį jo mamos 
vonios kambarį. Grįžo su drėkinamojo kremo indeliu. - Perš- 
tės? - paklausė Džekas. 

— Nuo šito - ne. Peršti tik kai būna pridėta visokių nesąmonių. 

—- Kokių nesąmonių? 

— Chemikalų, - paaiškino Ema. - Ir kvepalų, ir šiaip visokio 
nenatūralaus šlamšto. - Ji tepė Džekui penį skystu kremu; nors 
neskaudėjo, jis niekaip negalėjo nustoti verkęs. - Susiimk, mei- 
luti. Na ir kas, kad pasismaukei? Didelio čia daikto! 

- Aš nesismaukau. Tai ponia Mašado, - pasakė Džekas. 

Ema kaip nuplikyta paleido mažylį iš rankų. 

— Ponia Mašado tave liečia, Džekai? 

— Ji daug ką daro. Įsikiša poną Penį į save. 

— Poną Penį? 

— Ponia Mašado sako „Pėnį“. 

— Kur įsikiša, pupuli? - paklausė Ema. - Į burną? - pridūrė, 
Džekui nespėjus atsakyti. 

— Taip, ir į burną. 

— Džekai, tai, ką daro ponia Mašado, yra nusikaltimas! 

— Kas? 

— Taip elgtis negalima, meiluti. Kalbu ne apie tave - tu nepa- 
darei nieko blogo. Bet ji tai tikrai padarė. 

— Būk gera, nesakyk mano mamai, - paprašė berniukas. 

Ema jį apkabino ir suspaudė glėbyje. 

— Meiluti, - pašnibždėjo, - mes turim sustabdyti ponią Maša- 
do, kad ji taip nebedarytų. Būtinai turim ją sustabdyti. 

- Tu gali ją sustabdyti, - atėjo į galvą Džekui. - Žinau, kad 
galėtum. 

— Taip, tikrai galėčiau, - grėsmingai tarė Ema. 

— Neišeik! - maldaujamu balsu paprašė Džekas. Ir iš visų jėgų 
įsikibo į ją. Žinojo, kad ji galėtų suspausti jį daug smarkiau, bet 
Ema tebelaikė jį glėbyje kaip laikiusi. Ji glostė jam nugarą, tarp 
menčių, bučiavo akių vokus, dar drėgnus nuo ašarų, ir ausis. 

— Aš su tavim, pupuli. Miegok, Džekai. Aš niekur neišeisiu. 

Jis nugrimzdo į miegą, be jokių sapnų, įmigo taip kietai, kad 
gerai neprabudo net girdėdamas ginčą: 

- Jis susapnavo košmarą, dėl Dievo meilės, - šnekėjo Ema. - 
Aš tik laikiau jį apkabinusi, kol vėl užmigo. Matyt, užsnūdau 
ir pati. O ką dar, tavo manymu, čia dariau? Gal dulkinau jį net 
nenusirengusi? 

— Neturėtum gulėti su Džeku vienoj lovoj, Ema, - priekaištavo 
jai ponia Oustler. - Buvai palindusi po antklode, tiesą pasakius. 

— Manau, kad viskas gerai. Džekui nieko nenutiko, - įsiterpė 
Alisa. 

— O, jūs manote, kad jam nieko nenutiko. Ką gi, man, po vel- 
nių, labai palengvėjo! - sušuko Ema. 

— Nekalbėk šitaip su Alisa, Ema,- sudraudė ją ponia 
Oustler. 

— Džekai, tu nemiegi? - paklausė Ema. 

- Turbūt ne, - atsakė jis. 

- Jei vėl susapnuosi baisų sapną, sakyk man, - tarė Ema. - Ži- 
nai, kur mano kambarys. 

— Ačiū! - šūktelėjo jai Džekas, kai ji jau ėjo iš jo miegamojo. 

— Ema... - buvo besižiojanti toliau bartis ponia Oustler. 

— Tegu sau eina, Lesle, - pasakė jai Alisa. - Matau, kad nieko 
nenutiko. 

- Tikrai nieko, Džekai? - dar paklausė Leslė. 

- Žinoma, kad nieko. Viskas gerai, - patikino ją Džekas. Jis 
žvilgtelėjo į mamą, tarsi ji būtų buvusi jo svarbiausia žiūrovė, 
nors ir žinojo, kad taip nėra. - Visiškai nieko nenutiko, - tarė 
jai. Panelei Vurc būtų patikusi jo tarsena. Berniukas pats nuste- 
bo, kad šįkart pameluoti jam buvo taip pat lengva kaip ir sce- 
noje ištarti kokio nors vaidmens žodžius; jis pirmą kartą pajuto, 
kad meluoti mamai visiškai nesunku. 

Džekas girdėjo ponios Oustler žingsnius koridoriuje. Ir kaip 
Ema užtrenkė savo kambario duris, Leslei nespėjus prieiti. Jis 
suprato, kad mama su ponia Oustler Emą supykdė dar labiau 
negu jį, o jis, tiesą sakant, jautėsi gerokai supykęs. 

Kai mama jį pabučiavo, linkėdama labos nakties, Džekas nu- 
sišypsojo. Žinojo, kokia jo šypsena mamai labiausiai patinka, ir 
nusišypsojo kaip tik taip. Buvo pavargęs ir nusiminęs, bet kaž- 
kodėl jautė, kad naktį gerai išsimiegos. Ema Oustler poniai Ma- 
šado bus lygiavertė priešininkė - dėl to Džekas neabejojo. 


Kitą rytą Ema Džeką pažadino, kai jos mama dar nebuvo at- 
sikėlusi. (Džeko mama niekad nesikeldavo rytais; į Batersto 
gatvėje esančią sporto salę jį visada veždavo ponia Oustler.) 
Paprastai berniukas pats prisipildavo dubenėlį javainių arba 
pasiskrudindavo duonos, be to, išgerdavo vieną stiklinę pieno, 
o kitą - apelsinų sulčių; per tą laiką Leslė nulipdavo žemyn ir 
išsivirdavo kavos. 

Ponia Oustler rytais su Džeku elgdavosi draugiškai, tačiau 
daug nešnekėdavo. Ji delnu suglostydavo berniukui plaukus 
arba patapšnodavo per sprandą, paskui paruošdavo jam sumuš- 
tinį priešpiečiams, ir dar įdėdavo obuolį bei keletą sausainių - 
ypač jei bijodavo, kad tų sausainių neaptiktų Ema. 

Bet šį rugpjūčio vidurio rytą Džekas nubudo pajutęs, kad vė- 
dintuvas palubyje sukasi visu greičiu. Atsimerkęs pamatė Emą, 
į sportinį krepšį, kuriame jis nešiodavosi imtynių aprangą, grū- 
dančią savo šortus, kojines bei marškinėlius. 

- Šiandien į salę eisim anksčiau, pupuli. Nuo šiol aš būsiu 
tavo treniruočių partnerė. Bet kol dar nepradėjom, noriu su Vil- 
kagalviu pasimokyt kai kurių veiksmų. 

— Su Čenka? 

— Aha, su Vilkagalviu. 

— Bet kodėl taip anksti? - paklausė Džekas. 

— Todėl, kad aš didelė mergaitė, meiluti. Didelėms mergai- 
tėms reik apšilt. 

- O. 

Kai jie basi - kuo tyliau - lipo laiptais žemyn, ant virtuvės 
stalo jau gulėjo raštelis. Ema jį tikriausiai parašė dar iš vakaro. 
(Šiandien aš vedu Džeką į sporto salę, ar panašiai.) 

Ema su Džeku pėsčiomis nuėjo į Forest Hil Vilidžą ir papus- 
ryčiavo kavinėje Spadinos gatvėje. Džekas suvalgė paplotėlį su 
razinomis ir, kaip visada, išgėrė stiklinę pieno bei kitą apelsinų 
sulčių. Ema sau nusipirko tik kavos - ir atsikando didelį kąsnį 
Džeko paplotėlio. 

Paskui jie pasuko į Sent Klero aveniu ir Džekas Emai parodė 
purviną tamsiai rudą daugiabutį namą, kuriame gyveno ponia 
Mašado. Jis jau šiek tiek baiminosi, matydamas, kaip ryžtingai Ema 
žingsniuoja toliau; buvo keista, kad ji nieko nesako. Ema atrodė to- 
kia įpykusi, jog Džekas net pagalvojo, kad gal reikėtų jai papasakoti 
ką nors gero apie ponią Mašado, kas sužadintų gailestį. Kad ir kaip 
Džekui dėl to buvo gėda, iš esmės ponia Mašado jam patiko. (Jis tik 
vėliau supras, jog tai buvo viena iš jo nelaimės priežasčių.) 

— Ponia Mašado nuolat keičia buto durų užraktus, nes pas ją 
vis įsilaužia buvęs vyras, - pasakė Džekas Emai. 

— Ar tu ten matei naujus užraktus? - paklausė Ema. 

Dabar, apie tai pagalvojęs, Džekas prisiminė, jog nematė. 

- Lyg ir ne... - tarė. 

— Gal ten nėra jokių naujų užraktų, pupuli. 

Taigi pokalbis išėjo ne toks, kokį Džekas norėjo pradėti. 

Į Batersto gatvę jie atžingsniavo labai anksti, Krungo dar ne- 
buvo. Salėje vienas kitą puldinėjo du visai neblogi kikboksinin- 
kai. Čenka sėdėjo ant suvyniotų kilimų ir gėrė kavą. 

— Džeki! - sušuko jis, pamatęs Emą. - Atsivedei savo mergaitę? 

— Aš - naujoji Džeko treniruočių partnerė, - prisistatė Ema. — 
Džekas dar per jaunas, kad turėtų mergaitę. 

Čenka atsistojo, norėdamas paspausti Emai ranką. Tas ukrai- 
nietis buvo jau pradėjęs septintą dešimtį - kiek sustorėjęs per 
liemenį, bet jo krūtinės bei rankų raumenys pūpsojo lyg plieno 
luitai, be to, kaip penkių pėdų ir dešimties colių* ūgio vyriškis, 
sveriantis šimtą aštuoniasdešimt ar šimtą devyniasdešimt sva- 
rų**, jis buvo labai vikrus. 

— Čia Ema, - pasakė Džekas Čenkai ir šis nusilenkdamas pa- 
spaudė jai ranką. Į ant pliko Čenkos viršugalvio dantis šiepiantį 
vilką Ema pažvelgė kaip į kokį kambarinį gyvulėlį. (Džekas jau 
buvo jai apie jį pasakojęs.) 

— Tavo ūgis tikriausiai penkios pėdos ir vienuolika, Ema, - 

spėjo Čenka. 
“ - Penkios ir vienuolika su puse, - tarė jam Ema. - Bet aš dar 
augu. 

Prieš eidami į persirengimo kambarius, Ema su Džeku pa- 
dėjo Čenkai išvynioti kilimus. Ema neturėjo imtynių batų, tik 
kojines. 

- Tuoj surasiu tau batus, Ema, - pasakė Čenka. - Su kojinė- 
mis ant kilimo slidinėsi. 

— Paprastai neslidinėju, - atšovė Ema. 

— Kaip manai, kiek ji sveria? - pašnibždomis paklausė Džeko 
Čenka, ieškodamas Emai batų, bet Ema nugirdo jo klausimą. 

- Šimtą šešiasdešimt penkis***, jei diena nebloga, - atsakė ji. 

- Jei diena nebloga, - pakartojo Čenka, žiūrėdamas, kaip ji 
aunasi jo surastus batus. 

- Šiandien gal šimtą septyniasdešimt penkis****, — pridūrė Ema. 


* 177,4 cm (Vert. past.) 
** 81 ar 86 kg (Vert. past.) 
*** 75 kg (Vert. past.) 
**** Beveik 80 kg (Vert. past.) 

— Tu, ko gero, ne Džeko svorio kategorijos, Ema, - tarė Čenka. 

— Pradėsiu su jumis, - pasakė Čenkai Ema. - Jūs atrodote pa- 
kankamai didelis. 

— Na... - buvo besižiojąs Čenka, bet Ema, liuoktelėjusi ant ki- 
limo, jau ėjo ratu aplink jį. 

— Manau, pirmiausia turėtumėte man susakyti taisykles, - 
tarė Ema. - Jeigu yra kokios nors taisyklės, man turbūt reikėtų 
jas įsidėmėti. 

— Kelios taisyklės yra, nedaug, - ėmė ją mokyti Čenka. - Ne- 
galima badyti priešininkui akių. 

— Gaila, - burbtelėjo Ema. 

Čenka pradėjo nuo grumtynių rankomis - tiesiog suėmė Emą 
už riešų ir neleido jai judinti plaštakų, - tačiau ji greit susiorien- 
tavo ir, atlupusi jo pirštus, pati sučiupo jį už riešų bei plaštakų. 

- Gerai! - pagyrė ją Čenka. - Atrodo, tu jauti, kaip reikia ko- 
voti rankomis. Tik atsimink, kad turi iškart į saują suimti kuo 
daugiau pirštų, bent jau tris ar keturis. Negalima griebti tik už 
nykščio ar mažylio ir laužti. 

— Kodėl ne? - paklausė Ema. 

- Šitaip gali kam nors sulaužyti pirštą, - įspėjo ją Čenka. - Tai 
draudžiama. Turi suimti ne vieną, o kelis pirštus. 

— Turbūt draudžiama ir kandžiotis, - tarė Ema. (Iš balso at- 
rodė nusivylusi.) 

— Taip, aišku, kad draudžiama! - pasibaisėjo Čenka. - Be to, 
negalima tampyti priešininko už plaukų, laikyti už drabužių. 
Arba smaugti, - pridūrė. 

— Parodykit man smaugimo veiksmą, - paprašė Ema. 

Čenka suėmė jai kaklą kabliu iš priekio, jos galvą staigiu jude- 
siu nulenkdamas žemyn, o sprandą prisispausdamas prie krūti- 
nės; jo dilbis atsidūrė jai ant gerklės. 

— Tai draudžiamas veiksmas, - paaiškino Čenka, - nes aš kartu 
neapėmiau tavo rankos. - Tai pasakęs jis apglėbė ir vieną Emos 
ranką; dabar Čenkos dilbis nebesilietė prie jos kaklo. - Kai su-. 
griebi priešininką kabliu už galvos, turi kartu apimti ir jo ranką. 
Negalima apkabinus ranka spausti kaklo ir tiesiog smaugti. 

— Gaila, - vėl burbtelėjo Ema. 


312 JOHN IRVING 


Čenka jai parodė taisyklingą imtynininko stovėseną ir vie- 
ną iš pagrindinių suėmimų už kelio. Be to, dar pademonstravo 
kablį iš apačios bei dvigubą kablį iš apačios, ir kaip, užgriebus 
sprandą, galima pereiti prie galvos suėmimo kabliu iš priekio. 
„Kartu su ranka“, - vis kartojo Čenka. Jis parodė Emai ir varžo- 
vo permetimą per šoną, ir netgi leidosi jos šitaip permetamas. 
(Džekas matė, kad Čenka į kilimą trenkėsi šiek tiek smarkiau, 
negu tikėjosi, drauge su jį visu svoriu užgriuvusia Ema.) 

- Tavo puikūs... - buvo besakąs Čenka, bet nutilo, pritrūkęs 
žodžių. Tik rodė pirštu į vidurinę Emos kūno dalį. 

— Klubai? - spėjo Ema. 

- Puikūs klubai, taip, - linktelėjo Čera. - Klubai - stipriau- 
sia tavo kūno dalis. 

— Ir pati visada taip maniau, - atsakė Ema. 

Juodu vartėsi ant kilimo - Čenka Emai rodė rankos užlauži- 
mą, - kai Džekas pastebėjo, kad ant kilimo krašto stovi ponia 
Mašado, jau su treniruočių apranga. Kol kas ji tik mankštinosi, 
bet Džekas suprato, kad ponia Mašado atidžiai stebi Emą. 

— Kas ta dydelė mergaitė, meilūti? - paklausė ji Džeko. 

Džekas neteko žado, kaip sapne; negalėjo ištarti nė žodžio. 
Ema tebesiraičiojo ant kilimo su Čenka. 

— Ponia Mašado tvirkina Džeką, - pasakė Ema ukrainiečiui. — 
Iki kraujo nuzulino jam pimpuką. 

Čenka persivertęs atsisėdo ir įsistebeilijo į Džeką su-ponia 
Mašado. Ema, pašokusi ant kojų, jau ėjo prie jų. 

— Džekai, ar tu šytai dydelei mergaitei pasakei mūsų paslap- 
tį? - sunerimo ponia Mašado. 

Tai nebuvo panašu į varžybas, vėliau pasakos Čenka Borisui 
ir Pavelui. Ema pirštais dūrė poniai Mašado į akis, į abi akis. Po- 
nia Mašado suriko iš skausmo ir užsidengė veidą delnais. Ema 
sugriebė dešinės jos rankos mažąjį pirštelį ir atlenkė atgal, iškart 
jį sulaužydama. Pirštelis taip ir liko atsikišęs stačiu kampu nuo 
plaštakos viršaus. Ponia Mašado sužviegė lyg skerdžiama. 

Ema sučiupo ją už sprando ir staigiai palenkė jos kaklą į prie- 
kį, neleistinai suimdama galvą kabliu - neužgriebdama rankos. 
Paskui ji visu svoriu užgulė ponios Mašado pakaušį; kadangi 

Emos dilbis buvo jai skersai gerklės, ponia Mašado nebegalėjo 
kvėpuoti. 

Džekas tik tada suprato, kad jau atėjo ir Krungas. Buvęs 
„Misteris Bankokas“ imtynėmis turbūt susidomėjo todėl, kad 
Ema su ponia Mašado buvo nusiritusios nuo kilimo, bet Ema 
priešininkę vis tiek tebesmaugė. Ponia Mašado nekvėpavo, ta- 
čiau dar spardėsi. 

— Kas ta naujokė? - paklausė Čenkos Krungas. 

- Ji sparčiai mokosi, ar ne? - tarė Čenka. Ema per mažiau 
negu dešimt sekundžių atliko tris draudžiamus veiksmus; sun- 
ku buvo įsivaizduoti sparčiau besimokančią imtynininkę. Nieko 
keista, kad ji taip norėjo sužinoti taisykles! 

— Neketini sustabdyti? - paklausė ukrainiečio Krungas. 

— Tuoj, - atsakė Čenka. Ponia Mašado tysojo priplota ant pil- 
vo; jos kojos beveik nebejudėjo, tik viena pėda dar trukčiojo. 
Spirti kam nors į paslėpsnį ji nebegalėjo. 

- Manau, jau pakaks, - tarė Čenka Džekui. Atsiklaupęs prie 
imtynininkių, jis sulaikė Emą trijų ketvirčių nelsono veiksmu. — 
Nepatikėsit, kaip turėjau ją užgulti, kad ji atleistų tą kablį! - po 
pietų pasakojo Pavelui ir Borisui, supažindinęs juos su naująja 
Džeko treniruočių partnere. 

Ponia Mašado neištarė nė žodžio. Kai ta nugalėta moteriškė 
sliūkino iš Batersto gatvės sporto salės, - kai tik pajėgė atsistoti 
ir bent kiek paeiti, - jai taip skaudėjo gerklę, kad ji išvis negalėjo 
kalbėti. Kalbėjo Ema. Ponia Mašado turbūt nesučiuopė minties, 
kai Ema riktelėjo, jog ji „ne kokia paštu užsisakyta nuotaka“, 
tačiau puikiai suprato, ką Ema norėjo pasakyti, pasivadindama 
vienintele Džeko treniruočių partnere. Nežinia, ką tą akimirką 
pamanė ponia Mašado, bet Krungui ir Čenkai tie žodžiai ti- 
krai padarė reikiamą įspūdį, - nors jie šiek tiek išsigando dėl 
berniuko. 

„Misteris Bankokas“ mėgino Emą sudominti kikbokso treni- 
ruotėmis, bet Ema pareiškė apsiribosianti vien imtynėmis. 

— Spardyti mėgstu tik tai, kas guli ant žemės, - pasakė Krun- 
gui, kuris galiausiai tarytum lengviau atsiduso, gal netgi pasijuto 
dėkingas, kad Ema taip tvirtai pasirinko kilimą. 

Kai Pavelas su Borisu tą popietę atėjo į salę pasigrumti, su 
jais raičiojosi ir Ema. Džekui jau reikėjo pailsėti. Jam degte degė 
nubrūžintas skruostas ir skaudėjo petį, - Čenka Emai parodė 
„gaisrininko permetimą“, kuris jai iškart lengvai pavyko, - be 
to, Džekas turėjo pasaugoti pirmą kartą pritrintą ausį. 

Pamačiusi, jog Pavelo ir Boriso ausys irgi gumbuotos, beveik 
tokios pat baisios kaip Čenkos, Ema pareikalavo, kad pritrinta 
Džeko ausis būtų „sutvarkyta“. Kad taip sužalotą ausį galima 
„sutvarkyti“, Džekui buvo naujiena, bet Čenka ir minskiečiai, 
nors ir nepritarė pritrintų ausų „drenavimui“, gerai žinojo, kaip 
tai daroma. 

- Atsiprašau, pupuli, - tau gali skaudėt, tačiau būtų nusikal- 
timas, jei leisčiau tau užaugt su tokiom ausim kaip šitų vyrukų. 
Tu būsi pernelyg gražus, kad gadintum sau ateitį įsitaisydamas 
tokias ausis - kaip šūdo gabalus. 

Džekas suprato, kad Čenka, Pavelas ir Borisas įsižeidė. Gum- 
buotos jų ausys - vyriškumo žymės, o ne šūdo gabalai! Bet Ema 
Oustler rūpinosi Džeko ateitimi, ir niekas nebūtų drįsęs atmesti 
jos prašymo. 


Ausys gumbuotos pasidaro nuo susitelkusių skysčių; kai ausis 
trinama į kilimą, arba smarkiai prispaudžiama prie varžovo vei- 
do, ji kraujuoja ir ištinsta. Skysčiams sukietėjus, ten, kur buvo 
įlinkiai, atsiranda gumbai. Taigi svarbiausia, kad skysčiai nesu- 
kietėtų. Jie ištraukiami adata ir švirkštu. Paskui reikia paimti 
šiek tiek marlės, pamirkytos skystame gipse, ir įspausti į ausies 
įlinkius. Kai gipsas sustingsta, ausis nebegali tinti - skysčiai po 
oda nebesikaupia. Ausies forma išlieka kokia buvusi. 

- Bus truputį nepatogu, - įspėjo Džeką Čenka. 

— Bet vis tiek geriau, negu su nuzulintu pimpiu, meiluti. - 
(Dėl to netgi minskiečiai visiškai sutiko su Ema.) Taigi Džekas 
namo grįžo su gipso tvarsčiu ant vienos ausies ir kitoje veido 
pusėje iki kraujo nubrūžintu skruostu. 

- Tu tik pažiūrėk į savo Džekį, Alisa! - sušuko Leslė Oustler, 
kai jie tą vakarą valgė iš restorano atsineštus pietus. - Tie Ba- 
tersto gatvės banditai vienąkart jį pribaigs. 

— Bet vis tiek geriau, negu su nuzulintu pimpiu, - tarė Džekas. 

— Ką jau kalbėti apie žodžius, kurių tie rusai jį primoko, - to- 
liau piktinosi ponia Oustler. 

— Džekai, prašau tavęs - galvok, ką šneki, - sudraudė jį 
mama. 

Kitą vakarą ir Ema grįžo su pritrinta ausimi. Džekas su Ema 
labai didžiavosi vienodais gipso tvarsčiais. Tądien Džekui pavy- 
ko suimti Emą už veido, tačiau nors jis kiek galėdamas dešiniu 
smilkiniu spaudėsi jai prie kairės ausies, ji spardydamasi išsilais- 
vino iš jo gniaužtų ir priplojo jį atvirkščiu pusiniu nelsonu. 

— Tu negali išlaikyti priešininko, kurio kūno sudėjimas kaip 
jos, kai pats esi tik toks, - pasakė Džekui Čenka. 

Tikra teisybė, bet Džekas žinojo, kad jam naudinga turė- 
ti tokią stiprią treniruočių partnerę kaip Ema Oustler. Be to, 
imtynės buvo į naudą ir Emai. Ji per savaitę numetė aštuonis 
svarus. Džekas suprato, kad Borisas su Pavelu jai padarė gerą 
įspūdį, - jei ne jų ausys, tai bent jau maitinimosi įpročiai. Mins- 
kiečiai visada laikėsi drausmės - ne tik treniruodamiesi, bet ir 
valgydami. 

— Galėjai sutaupyti pinigų: reikėjo iškart siųsti mane į Baters- 
to gatvės sporto salę, o ne į tą sušiktą storulių fermą, - pasakė 
Ema savo mamai. 

— Tu irgi galvok, ką šneki, panele, - pyktelėjo ponia Oustler. 

— Pimpis, pimpis, pimpis! - sudainavo Džekas. 

— Čia tai bent! — tarė Leslė Oustler. 

- Eik į savo kambarį, Džekai, - paliepė mama. 

Bet Džekas nekreipė dėmesio. Jam knietėjo pasakyti: „Jūs ver- 
čiat Emą gyventi nusmurgusiam bendrabuty, o mane siunčiat į 
sušiktą Meiną, ir dar norit, kad mes galvotume, ką šnekam!“ Ta- 
čiau, užuot tai išrėžęs, jis tik kartojo: „Pimpis, pimpis, pimpis“, 
kol užlipo laiptais. 

- Elgiesi kaip tikras vyras, Džekai! - šūktelėjo mama. 

— Nepyk ant jo, Alisa, - jis tik liūdi dėl to, kad turi išvykti į 
mokyklą, - išgirdo Džekas sakant Leslę Oustler. 

- Velniai griebtų - tiesiog nuostabu, - burbtelėjo Ema. 

— Eik į savo kambarį, Ema, - tarė ponia Oustler. 

— Smagiai susiplaukit indus! - pasakė Ema, dramblindama 
laiptais į viršų. (Paprastai indus plaudavo ji.) 


Ema su Džeku dabar būdavo kartu ne tik per treniruotes. Pa- 
galiau jie iš tikrųjų susidraugavo - iš dalies todėl, kad mamos 
ketino juos išskirti. Kadangi Ema su Džeku vienas kitam vis nu- 
brūžindavo skruostą, praskeldavo lūpą, pamušdavo akį ar pri- 
trindavo ausį, ir Alisai, ir poniai Oustler darėsi vis aiškiau, kad jų 
santykiai - kad ir kokie jie būtų - tikrai ne lytiniai. Džekas jau 
galėdavo atsikelti vidury nakties, nueiti į Emos kambarį ir įlįsti 
pas ją į lovą, - arba ji ateidavo į jo miegamąjį ir priguldavo šalia. 
Jų mamos nebesakydavo nieko. 

Šiaip ar taip, vasara jau ėjo į pabaigą. Nei Alisai, nei Leslei 
Oustler nerūpėjo, kad Ema su Džeku per dienas mala vienas 
kitą į miltus Batersto gatvės sporto salėje. (Džekas Emos „į mil- 
tus“, žinoma, nesumaldavo, bet kartais ir jam pavykdavo vienas 
ar kitas veiksmas.) 

— Tai tik hormonai... turiu omeny Emą, - kartą pasakė ponia 
Oustler. O Džekas, Alisos supratimu, tebesimokė apsiginti nuo 
berniukų. 

Per dvi savaites Ema numetė dvylika svarų - ir buvo aišku, 
kad numes dar daugiau. Ne tik todėl, kad nuolat treniravosi; ji 
dabar ir maitinosi kitaip. Jai patiko Čenka. „Tik ne jo ausys.“ 
Patiko ir Borisas su Pavelu - viskuo, išskyrus ausis. 

Kai Džekas gulėdavo šalia Emos jos lovoje, arba kai ji laikyda- 
vo jį glėbyje, atėjusi į jo kambarį, jam būdavo skaudu jos klausti, 
su kuo ji treniruosis - na, kai jis išvyks į Meiną. 

— O, manau, susirasiu ką nors kitą, ką galėsiu visaip mankyti, 
pupuli. 

Džekas jau mokėjo su ja bučiuotis nesulaikydamas kvėpavi- 
mo, nors kartais sunkiai atsispirdavo pagundai nekvėpuoti, kol 
apims alpulys. Be to, Ema tebebuvo tokia pat dėmesinga jo ma- 
žyliui; kaip ji ir sakė, Džeko penis sugijo. Padėjo drėkinamasis 
kremas, kuriuo Ema vis tepė mažylį, - netgi kai Džekui jau se- 
niai atrodė, kad nebereikia, - ir tai, kad prie jo pagaliau nebelin- 
do ponia Mašado, anksčiau tikrai nejautusi saiko. 

— Ar tu jos ilgiesi, Džekai? - vieną naktį paklausė Ema. Jis 
dažnai pagalvodavo, kad pasiilgsta kai ko, ką darydavo ponia 
Mašado, bet ne jos pačios. Jam buvo nesmagu su Ema šnekėtis 
apie tai, ko pasiilgsta. Džekas baiminosi, kad ji nepamanytų, jog 
jis nesijaučia jai dėkingas už išgelbėjimą nuo ponios Mašado. 
Bet juodu su Ema juk buvo tikri draugai ir treniruočių partne- 
riai. Ema visada jį suprasdavo. - Man atrodo, tu susijaudinda- 
vai, bet kartu ir bijodavai, - dabar tarė Ema. 

— Taip. 

— Mane ima šiurpas, kai pagalvoju, į kokią bėdą mažylis gali 
patekti Meine, - pasakė Ema. 

— Ką turi omeny, Ema? 

Juodu buvo jos kambaryje. Ema turėjo didžiulę lovą - tiesa, 
pilną minkštų žaislų. Džekas mūvėjo tik trumpikėmis, o Ema 
vilkėjo Pavelo arba Boriso jai padovanotais marškinėliais - iš 
imtynių turnyro, vykusio Tbilisyje, bet turėjai mokėti skaityti 
gruziniškai, kad suprastum, iš kur jie; Emai labiausiai patiko tai, 
kad tie marškinėliai buvo išblukę, suplėšyti ir su senomis kraujo 
dėmėmis. 

— Nusimauk trumpikes, meiluti. - Ema po antklode vilkosi 
marškinėlius, vartydama į šalis savo minkštus žaislus. - Aš tave 
pamokysiu, kaip nepatekti į bėdą, Džekai. - Ji paėmė jo ranką ir 
uždėjo ant penio. - Gali ir kita ranka, jei tau patogiau, - pasa- 
kė. - Daryk, kaip tau patogu. 

— Patogu? 

— Pasmaukyk, Džekai! Juk moki, ar ne? 

- Ką pasmaukyt? 

— Tik jau nešnekėk, kad dar niekad to nedarei, meiluti. 

— Nedariau. 

— Na, neskubėk - pats susivoksi, - padrąsino jį Ema. - Gali 
mane bučiuot, arba liest kita ranka. Tik ką nors daryk, Džekai, - 
dėl Dievo meilės! 

Džekas pamėgino. Bent jau nebijojo. 

— Kaire lyg ir geriau, - pasakė Emai, - nors šiaip aš deši- 
niarankis. 

— Ne taip jau sunku, juk čia ne koks rusiškas rankos suėmi- 
mas, - tarė Ema. - Nebūtina aptarinėt. 

Jis iš visų jėgų spaudė ją glėbyje - ji buvo tokia stipri, tokia 
tvirta. Jos bučiuojamas Džekas nenustojo kvėpavęs - bent jau 
ne iš karto. 

— Berods veikia, - pranešė jis. 

- Žiūrėk, kad čia visko neišterliotum, pupuli,- įspėjo jį 
Ema. - Juokauju! - greitai pridūrė. 

Džekui jau darėsi sunku ją bučiuoti ir nesiliauti kvėpavus - ir 
dar šnekėti. 

— Ką mes čia darom? Kaip tai vadinama? - paklausė jis 
Emos. 

— Taip tu ištversi Meine, - atsakė ji. 

— Bet tavęs ten nebus! - šuktelėjo Džekas. 

— Turėsi mane įsivaizduoti, pupuli, arba aš atsiųsiu tau nuo- 
traukų. - O, ta Šiaurės pašvaistė - ta dangaus šviesa! - Čia tai 
bent! Juk prašiau, kad visko neišterliotum, - šnekėjo Ema, o 
Džekas mėgino kaip nors vėl kvėpuoti. - Tu tik pažiūrėk, ką pa- 
darei. Ir kad niekad negirdėčiau sakant, jog aš tavęs nemyliu! 

- Aš tave myliu, Ema, - leptelėjo berniukas. 

— Neprivalai nieko tokio sakyt ar pasižadėt, - tarė Ema. - Vien 
tai, kad esi mano geriausias draugas, jau tikras stebuklas. 

— Aš tavęs ilgėsiuos! - sušuko Džekas. 

— Ššš, taip garsiai nešauk - išgirs. Nesuteik joms to malonumo. 

— Koė 

- Ir aš tavęs ilgėsiuos, meiluti, - sušnibždėjo Ema. 

Ji rengėsi marškinėliais, minkšti žaislai vėl ritosi į visas pu- 
ses - spruko, kur kuris galėjo, - kai Džekas išgirdo mamos balsą 
koridoriuje. Emos kambario durys buvo praviros. 

- Čia tu, Džeki? - šūktelėjo mama. (Jam tikriausiai išsprūdo 
kažkoks neįprastas garsas.) 

Ir Ema, ir pats Džekas žinojo, kad jis neužsimovė trumpikių. 
Džekas net nesusigaudė, kur jos galėtų būti; tikėjosi, kad po ant- 
klode. Jis gulėjo padėjęs galvą Emai ant peties; ji vieną ranką 
laikė laisvai užmetusi jam ant kaklo. Tai neatrodė kaip galvos 
suėmimas kabliu, bet kai Alisa įėjo į kambarį, buvo aiškiai ma- 
tyti, kad juodu susiglaudę po antklode. 

— Susapnavau sapną, - pasakė mamai Džekas. 

— Suprantu, - tarė ji. 

— Mano lova platesnė negu jo - daugiau vietos košmarams, - 
paaiškino Alisai Ema. 

— Taip, matau, - atsakė Alisa. 

- Vėl sapnavau tą gynybinį griovį, - ėmė pasakoti Džekas. — 
Prisimeni mažiausiąjį kareivį? 

— Taip, žinoma, - tarstelėjo Alisa. 

— Susapnavau t/4 sapną, - pasakė jai Džekas. 

— Nežinojau, kad tu jį tebesapnuoji, - tarė mama. 

— Nuolat, - pamelavo Džekas. - Dabar dažniau negu pa- 
prastai. 

— Suprantu, - linktelėjo mama. - Na, man labai gaila. 

Minkšti žaislai gulėjo išblaškyti po visą kambarį, tarsi negy- 
vėliai po žudynių. Džekas vis dar tikėjosi, kad tarp jų nėra jo 
trumpikių. Alisa jau buvo beeinanti iš Emos miegamojo, tačiau 
tarpduryje stabtelėjo ir atsisuko. 

- Ačiū, kad taip gražiai draugauji su Džeku, Ema, - tarė. 

— Mes - draugai visam gyvenimui, Alisa, - pasakė Ema. 

— Ką gi, tikiuosi, kad taip ir bus, - nusišypsojo Alisa. - Laba- 
nakt, vaikai, - švelniai pridūrė ir nuėjo tolyn koridoriumi. 

— Labanakt, mama! - dar suriko Džekas jai pavymui. 

— Labanakt! - šūktelėjo Ema. Jos ranka po antklode susirado 
ir suėmė mažylį, kuris atrodė užmigęs. 

— Kaip greitai tu viską pamiršti, - sušnibždėjo Ema Džeko 
peniui. 

„Kaip senais laikais“, - pagalvojo Džekas jau snausdamas - 
daug nemąstydamas, kas tais „senais laikais“ buvo gerai, o kas 
ne. Jį raminamai veikė net Emos knarkimas. 

Ema buvo išpleškinusi visą juostą, fotografuodama Džeką su 
Čenka Batersto gatvės sporto salėje. Ji iš visų pusių įamžino vil- 
ką ant Čenkos viršugalvio; ir ant imtynių kilimo šalia senojo 
ukrainiečio turkiškai sėdintį Džeką. Čenka sėdėjo viena ranka 
apkabinęs Džeką per pečius; berniuko manymu, labai tėviškai. 

Dabar Džekas gulėdamas klausėsi Emos knarkimo ir įsivaiz- 
davo tas nuotraukas. Jis žinojo, kad netrukus bus Meine, tačiau 

nebebijojo. Grimzdo į miegą įsitikinęs, kad Meine nėra nieko, 
kas galėtų jį išgąsdinti. 


Džekas Bernsas vėliau ilgėjosi tų mergaičių, tų vadinamųjų „vy- 
resnių moterų“. Netgi tų, kurios jį tvirkino. (Kartais ypač tų, 
kurios jį tvirkino!) Jis ilgėjosi ir ponios Mašado - labiau, negu 
galėjo prisipažinti Emai Oustler. 

Džekas ilgėjosi ir niekada jo neskriaudusių mergaičių - tarp 
jų ir Sandros Stiuart, tos vėmikės, vaidinusios dviem kalbomis 
kalbančią miknę, paštu užsisakytą nuotaką, kuri, išdulkinta ant 
šunų traukiamų rogių, nuklysta į sniegynus ir mirtinai sušąla 
per dramatišką pūgą! Gal jis nesveikas, kad įsiminė ir ją? 

Jis ilgėjosi visų, pagrindinių ir epizodinių, beribėse mergai- 
čių mariose sutiktų veikėjų. Tų mergaičių - tų moterų, kaip jam 
tada atrodė, - dėka jis tapo stiprus. Jos išmokė Džeką Bernsą pa- 
justi terra firma - tvirtą žemę (arba nelabai tvirtą) - po kojomis, 
parengė jį tolesniam gyvenimui, ne tik su moterimis, bet ir su 
berniukais bei vyrais. Po daugybės mergaičių, kokie silpni prie- 
šininkai buvo berniukai! Po to, ką Džekas patyrė su vyresnėmis 
moterimis, kaip lengva jam buvo bendrauti su vyrais! 

Ikona karštligiškos skubos dienomis, prieš Džekui išvyks- 
tant į Meiną, mama atsidėjusi siuvo juosteles su pavarde 
prie visų naujųjų jo drabužių. Ponia Oustler buvo nusivedusi jį 
apipirkti. Redinge nebuvo kokių nors ypatingų spalvų mokykli- 
nių uniformų, bet berniukai vilkėjo švarkais, ryšėjo kaklaraiščius 
ir mūvėjo arba chaki, arba vilnonės flanelės kelnėmis - ne džin- 
sais. Kadangi drabužius Džekui išrinko Leslė Oustler, galėjai nu- 
manyti, kad jis bus vienas iš gražiausiai apsirengusių mokinių. 

Alisa turėjo pasikalbėti su Džeku; turėjo jam viską papasako- 
ti. Tačiau užuot pasikalbėjusi, ji siuvo. 

Džekas išvis nieko nebesuprato: kai buvo ketverių, juodu 
kone ištisus metus blaškėsi po Šiaurės jūros uostus, ieškodami 
pasprukusio jo tėčio; bet paskui, kai Džekas penkerius metus 
mokėsi Šventos Hildos mokykloje, Alisa apie Viljamą beveik 
nebekalbėjo. Dabar, jau dešimtmetis, Džekas vis labiau troško 
ką nors sužinoti apie savo tėvą; seniau Alisa apie Viljamą šne- 
kėdavo kaip apie patį velnią, todėl berniukas ėmė bijoti savęs ir 
to, kuo jis gali tapti. Tačiau mama nenorėdavo atsakyti į Dže- 
ko klausimus apie tėtį. Ji su Džeku retai kada elgdavosi žiau- 
riai, bet kartais būdavo abejinga, ypač kai Džekas klausinėdavo 
apie tėvą. 

Alisa gal šimtą kartų atsisakė apie tai kalbėti. „Kai būsi pa- 
kankamai subrendęs“, - kirste nukirsdavo - ir berniukas su- 
prasdavo, kad pokalbis baigtas. 

Sykį jis pamėgino apie tai pasišnekėti su ponia Makvot. 

— Nesiskųsk dėl moters, mokančios laikyti paslaptį, - tarė Pil- 
koji Šmėkla. 

Kadangi Ema buvo dėl daug ko nepatenkinta savo motina, 
Džekas jautėsi galįs Emai pasiguosti dėl savosios. 

— Aš tik noriu žinot, kas jis per tipas, po velnių! 

— Nesikeik, pupuli. 

Ir Ema, ir Džekas jau buvo perskaitę Mokyklos etikos kodeksą, 
atsiunčiamą visiems Redingo naujokams bei jų šeimų nariams. 
„Priderama kalba“ buvo viena iš svarbiausių mokinio elgesio 
normų. Mokyklos etikos kodeksą susidomėjęs perskaitė ir ponas 
Ramzis, sutikęs nuvežti Džeką į Meiną; jis pareiškė, jog tų elge- 
sio normų „labai sunku laikytis“. 

Džeko bei pono Ramzio išvykimo į Meiną išvakarėse Ema su 
Džeku, užėję į vieną Forest Hil Vilidžo vyrų kirpyklą, vienodai 
apsikirpo plaukus. Džekui tokia šukuosena tiko, nors dabar jo 
plaukai buvo trumpesni - ne tokie laisvai krintantys gaurai, ko- 
kius tūkstantis devyni šimtai septyniasdešimt penktais metais 
nešiojo dauguma berniukų. Tačiau Ema, nusikirpdama trum- 
pai, neabejotinai padarė didžiulę klaidą. Tai nebuvo kirpimas 
pagal pirmą numerį, bet vis dėlto vyriškas, užpakalyje plaukai 
nebedengė kaklo. Nors Ema ir toliau metė svorį, jos kaklas pas- 
tebimai sustambėjo - nuo visų tų tris ar keturis kartus per sa- 
vaitę atliekamų „tiltelių“ su plokščiu dvidešimt penkių svarų 
svarmeniu ant krūtinės. Emos sprandas buvo kaip amerikie- 
tiško futbolo rikiuotės galo gynėjo, o trumpi plaukai tą nekokį 
pirmą įspūdį, kad Ema Oustler išvis be kaklo, darė dar prastesnį. 
Iš užpakalio ji atrodė kaip vyras. 

Džekas apsikirpo pirmas, o paskui stovėjo šalia krėslo ir žiū- 
rėjo, kaip kirpėjas kerpa Emą. 

— Mama tave už tai užmus, - tarė jai Džekas. 

— Kaip? - paklausė Ema. 

Iš tikrųjų: Ema būtų galėjusi perlaužti ponią Oustler perpus 
kaip šiaudelį. Netgi Čenka, kaip netrukus pats pamatė, nebepa- 

jėgė imtis su ja. Kai Džekas išvyko į Meiną, Čenka tapo Emos 
treniruočių partneriu. Kaip tokio amžiaus vyriškis, jis buvo geros 
sportinės formos, be to, už Emą dvidešimt penkiais ar trisdešimčia 
svarų sunkesnis - ir, svarbiausia, prityręs imtynininkas. Bet Dže- 
kas žinojo, kaip greitai galima nukentėti, kai labai stengiesi nesu- 
žeisti priešininko; imtynininkas neturėtų būti pernelyg atsargus. 

Čenka sugriebė į jį įsirėmusią Emą; galėjo permesti ją per 
šoną, tačiau sudvejojo, ar jos nesužeis. Kol mąstė, Ema kuo pui- 
kiausiai permetė jį. Ji sulaužė Čenkai krūtinkaulį, užvirtusi jam 
ant krūtinės. Toks lūžis sugyja negreit, ypač kai žmogus jau pra- 
dėjęs septintą dešimtį. 

Taigi Ema toliau treniruotis galėjo tik su Borisu ir Pavelu; jie 
bent jau buvo pakankamai jauni, kad nebijotų traumų. 

Kirpykloje prieš veidrodį apžiūrinėdamas vienodas savo ir 
Emos šukuosenas, Džekas iš anksto padarė išvadą, jog Šventos 
Hildos mokyklos vadovybei, matyt, buvo užtemęs protas, kai 
priėmė Emą į bendrabutį. Juk jos elgsena visiškai netinkama, ką 
jau kalbėti apie galingus pečius ir septyniolikos colių* storumo 
kaklą. 

„Tiek pat colių, kiek tau metų“, - pasakė Emai Čenka. 

Vėliau Džekas nenustebo sužinojęs, kad Ema Šventos Hildos 
mokyklos bendrabutyje gyveno tik vienerius metus. Atvirkščiai: 
jam pasirodė truputį keista, kad ją ten taip ilgai pakentė. Vi- 
siems mokykloje labai palengvėjo, kai, poniai Oustler nenorom 
sutikus, Ema parsikraustė atgal pas ją ir dvyliktoje bei trylik- 
toje klasėje mokėsi gyvendama namie. Ji užsigrobė visą buvusį 
svečių sparną, įsikūrė Alisos miegamajame, esančiame priešais 
Džeko kambarį, - nors buvo aišku, kad Džekui to kambario ke- 
letą ateinančių metų beveik nereikės. 

Alisa, žinoma, nustojo apsimetinėti ir persikėlė į Leslės 
Oustler miegamąjį. (Anot Emos, nepraėjus nė savaitei po to, kai 
Džekas išvyko į Meiną.) Ema svečių sparne įsikūrė ne tiek todėl, 
kad norėjo miegoti kuo toliau nuo jųdviejų, kiek piktindamasi 
tuo, kad nei jos mama, nei Džeko jai nieko nesako apie savo 
santykius. Bet Alisa apskritai niekada nesileisdavo į kalbas apie 

svarbius dalykus, o ponia Oustler pernelyg daug kartų buvo už- 
sisklendusi nuo Emos, kai ši norėdavo pasikalbėti, kad dabar 
galėtų tikėtis, jog duktė leis jai atsiverti. Ir Alisa pernelyg daug 
kartų atsisakė kalbėtis su Džeku. Džekas jau buvo nusprendęs, 
kad jos neklausys, kai ji pagaliau bus pasirengusi prabilti, kad ir 
kada tai būtų. 

Meine jis daugiau žinių sulaukdavo iš Emos negu iš moti- 
nos, - Ema jam pranešė ir naujieną apie ponią Mašado. Ši buvo 
suimta Sero Vinstono Čerčilio parke už tai, kad lytiškai prie- 
kabiavo prie nepilnamečio, kažkokio dešimties metų berniuko. 
Paaiškėjo, kad jos pačios vaikai nesuaugo ir neišsikraustė „ki- 
tur“; jos sūnūs, vienuolikos ir penkiolikos metų, gyveno kitoje 
Toronto dalyje su antrą kartą, jau sėkmingai, vedusiu tėvu. Po- 
niai Mašado, tvirkinusiai vyresnįjį, penkiolikmetį, berniuką, kai 
šiam buvo tik dešimt, teismas uždraudė artintis prie sūnų. 

Buvęs vyras ponios Mašado, be abejo, nepuldinėjo ir neprie- 
vartavo, jai nereikėjo keisti buto durų spynų. Raidė P lentelėje 
su užrašu P. Mašado galbūt reiškė ne „ponia“ - juo labiau po 
skyrybų. Taigi, kad ir kas tokia buvo ta ponia Mašado, priežas- 
tys, dėl kurių ji norėjo pramokti kikbokso ir imtynių, taip ir liko 
neaiškios. 

Alisa Džekui apie tas naujienas net neužsiminė, nors jas ti- 
kriausiai žinojo. Ema sakė, kad straipsnių apie tai buvo visuo- 
se laikraščiuose, „su nuotraukomis, kaip reikiant“. Gal Alisai 
nė nedingtelėjo, jog ponia Mašado galėjo tvirkinti Džeką. Bet 
labiau tikėtina, kad ji tiesiog nenorėjo apie tai galvoti, - arba 
jautėsi rami, nes neabejojo, kad Džekas būtų jai pasakęs, jei kas 
nors būtų buvę blogai. 

Ema tik šaipėsi: „Aha, galima pamanyt, kad jei kas blogo būtų 
nutikę jai, ji būtų pasakiusi tau! 


Džekas Pilkajai Šmėklai rašė ne taip dažnai, kaip ji jam. Ponia 
Makvot buvo išmintinga moteris, bet geriausia Džeko pata- 
rėja dabar tapo Ema. Kad ir kaip keista, ankstesnis klaidingas 
berniuko supratimas, jog prostitutės yra patarėjos, ne taip jau 

smarkiai prasilenkė su tiesa. Ema, žinoma, nebuvo prostitutė, 
bet, regis, neskyrė sekso nuo patarinėjimo. 

Ir panelei Vurc Džekas rašė su pertrūkiais. Jis labai prisirišo 
prie pono Ramzio, ne tik todėl, kad susidraugavo su juo vaidin- 
damas paštu užsisakytą nuotaką. Pirmoji kelionė į Meiną, su 
ponu Ramziu, Džeką taip paveikė, kad nuo tada savo vadovu 
pačioje svarbiausioje - dramos meno - srityje jis jau laikė poną 
Ramžį, nebe panelę Vurc. 

Džekas vis dar sapnuodavo panelę Vurc, vilkinčią vien apa- 
tiniais, ir panašiai, bet jau buvo priėjęs gyvenimo kryžkelę, ir 
dabar klausytis pono Ramzio jam atrodė prasmingiau, - nors 
neretai pono Ramzio šnekoje būdavo daugiau vaidybos negu 
prasmės. (Kaip aktorius, Džekas būtų buvęs veidmainis, jei dėl 
to ponas Ramzis jam būtų bent kiek mažiau patikęs.) 

Vos tik lėktuvas nusileido Portlende, ponas Ramzis sugriebė 
Džeką už rankų. 

— Džekai Bernsai! - sušuko, taip garsiai ir netikėtai, kad ber- 
niuką nusmelkė mintis, jog lėktuvas dūžta, atsitrenkęs į žemę. - 
Kad ir kaip viskas būtų, tu jau Meine! - Džekas sunerimęs pa- 
žvelgė į už lango skriejantį gudronuotą nusileidimo taką. - Ir 
atmink mano žodžius, Džekai: mokykla, kurios devizas toks, 
koks yra Redingo, negali būti labai bloga. Nagi, pasakyk! 

— Ką? 

— Savo mokyklos devizą! 

Džekas jau buvo jį pamiršęs. Kitaip negu ponas Ramzis, ber- 
niukas, skaitydamas Mokyklos etikos kodeksą, pastebėjo, jog ten 
labiausiai propaguojamas kovingas širdingumas. Žodis „cha- 
rakteris pakartotas daugybę kartų, įkištas visur, kur tik įmano- 
ma. „Padorumas - svarbiausia elgesio norma“, - dar skelbiama 
tame kodekse. Gal tai ir yra devizas? 

— „Padorumas - svarbiausia elgesio norma“? - paklausė Dže- 
kas pono Ramzio. 

— Na, žinoma! - nekantriai atsakė mokytojas. - Bet čia ne de- 
vizas. Džekai Bernsai, juk tavo tokia puiki atmintis! Tu mane: 
stebini! 

Džekas prisiminė, kas kodekse rašoma apie bendravimą su 
kitais mokiniais. „Venkite žodžių, prasidedančių raide n!“ - pa- 

tariama. Bet nors Džekas buvo gerai įsidėmėjęs tą neįprastą nu- 
rodymą, jam pakako sveiko proto, kad suprastų, jog čia ne mo- 
kyklos devizas, - nors būtų buvęs visai neblogas. Berniukams 
draudžiama su mokslo draugais kalbėti nepagarbiai ar niekina- 
mai. O svarbiausia kodekso dalis - kiekvieno mokinio pasira- 
šoma „sutartis dėl elgesio“, kurioje sakoma, jog žmogus nega- 
li gerbti savęs, jei nejaučia pagarbos kitiems. Džekas tą sutartį 
jau buvo pasirašęs, tačiau abejojo, ar tie žodžiai yra mokyklos 
devizas. 

- Užuomina, Džekai. Tai lotyniškas posakis. - Labai naudin- 
ga užuomina! 

Oras Portlende buvo gaivus, bet vis dar vasariškas - ne toks 
vėsus, koks, Džeko manymu, galėjo būti Meine, - nors netrukus 
turėjo atšalti. Oro uostas Džekui pasirodė toks pat senoviškas 
kaip ir nusileidimo takas. 

— Labor omnia vincit! - riktelėjo ponas Ramzis dviem pro šalį 
einantiems lakūnams. Tie neabejotinai pamanė, kad jis ne viso 
proto. - Negirdėjot, kaip skamba devizas, kol jo nepasakė Dže- 
kas Bernsas, - dar pridūrė ponas Ramzis, kreipdamasis į nuste- 
busią stiuardesę, patrauklią trisdešimt kelerių metų moterį. 

- Labor omnia vincit, - autoritetingai ištarė Džekas - pabrėž- 
damas žodį vincit. 

— Pasakyk jai, ką tai reiškia, Džekai, - toliau šnekėjo ponas 
Ramzis, bet stiuardesė į jį nekreipė dėmesio; matė tik Džeką. 

Štai jis, svetimoje šalyje, - ne kur kitur, o Meine, - ir nors ne- 
prisiminė savo naujosios mokyklos devizo, ir nė nenutuokia, ką 
tie žodžiai reiškia, dabar nesunkiai skaito stiuardesės mintis. Ji 
Džekui, be abejo, buvo dar viena vyresnė moteris. Berniukas jai 
nieko nesakė, tik šyptelėjo, bet puikiai suprato, ką ji galvoja. 

— Gerai, kad vaikas keliauja ne vienas, - tarė stiuardesė ponui 
Ramziui, neatitraukdama akių nuo Džeko. 

- Čia Džekas Bernsas, - pasakė jai ponas Ramzis. - Jo atmin- 
tis pasakiška, bet ne šiandien. 

- Labor omnia vincit, - pakartojo Džekas, sukdamas galvą, ką 
tai galėtų reikšti. 

— Darbas... - jau Žiojosi sakyti ponas Ramzis, bet Džekas jį 
pertraukė, staiga prisiminęs, kaip tas posakis buvo išverstas. | 

— Darbas viską nugali, - pasakė dešimtmetis berniukas stiu- 
ardesei. 

— Kokia aš kvaila - maniau, kad viską nugali meilė, - nusi- 
šypsojo ji. 

— Ne meilė, darbas, - tvirtu balsu patikino ją Džekas. 

Stiuardesė atsiduso ir švelniai pataršė berniukui plaukus. 
Paskui, tebežiūrėdama į Džeką, tarė ponui Ramziui: 

- Jūs tikriausiai nė neįsivaizduojate, kiek širdžių jis sužeis. 


Tebuvo šviesu, kai jie išsinuomotu automobiliu važiavo į šiaurę 
bei šiaurės vakarus, Redingo link, tolyn nuo vandenyno ir Port- 
lendo. Už Luistono beveik nebebuvo į ką žiūrėti. Vest Maino- 
tas - neįsimintinas, kaip ir Ist Samneris bei Vest Samneris; nors 
tai, kad nėra tiesiog Samnerio, patraukė pono Ramzio dėmesį. 

— Meino valstijoje miesteliai pavadinti ne itin protingai - bent 
jau aš taip manau, Džekai. 

Aplinkui plytintys tyrlaukiai prieš saulėlydį atrodė nykokai. 
Kiek anksčiau ponas Ramzis su Džeku buvo užmezgęs įkve- 
piantį pokalbį apie tai, kaip galima būtų taikyti ponios Viks- 
tid taisyklę, kad reikia būti mandagiam „pirmus du kartus', jei 
berniukas Redinge susidurtų su priešiškai nusiteikusiais moki- 
niais, bet dabar juodu tos problemos nebegvildeno. Užsižiūrėjęs 
į niūrų gamtovaizdį, netgi toks energija trykštantis vyrukas kaip 
ponas Ramzis staiga leptelėjo, ką tikrai derėjo nutylėti: 

- Žinai, Džekai, mano manymu, čia nelyginant kokia paštu už- 
sisakytų nuotakų teritorija. - Džekas visai nusiminė. Ponas Ram- 
zis mėgino pakeisti pokalbio temą: - Manau, dauguma Redingo 
mokinių gyvena bendrabutyje. O kaip tau atrodo, Džekai? 

— Tikriausiai, - atsakė berniukas. 

Redingo mokykla buvo privati (kitaip tariant, nevalstybinė), 
berniukai joje mokėsi nuo penktos iki aštuntos klasės imtinai. 
Ponia Oustler mokestį už Džeko mokslą toje mokykloje galėjo 
sumokėti, pasak Alisos, „nė nemirktelėjusi“, bet iš to, ką ponas 
Ramzis su Džeku matė važiuodami pro visokius miestelius ir 
mažytes gyvenvietes, netgi ne kaimus, buvo aišku, kad nedaug 
šio krašto šeimų išgali leisti savo sūnus į Redingą. Tiesa, mo- 

kykla kai kam skirdavo stipendijas, tačiau tik penkiolika ar dvi- 
dešimt procentų mokinių gaudavo kokią nors piniginę paramą. 
Redingas neturėjo dosnių rėmėjų. | 

Ponas Ramzis, beje, Džekui papasakojo ir ką jam pavyko iš- 
skaityti tarp Mokyklos etikos kodekso eilučių; jis įžvalgiai atkrei- 
pė berniuko dėmesį į išankstinį nusistatymą gintis ir teisintis, 
juntamą jau pačiame pirmame kodekso sakinyje: „Pirmiausia, 
ne visi Redingo mokiniai turi sunkumų . 

Iš to ponas Ramzis, žinoma, suprato, kad dauguma, ar bent 
jau daugelis, Redingo mokinių sunkumų turi, ir dabar garsiai 
mąstė, kokie tie sunkumai galėtų būti: 

— Tikriausiai tie mokiniai iš nedarnių šeimų, o gal išmesti iš 
kitų mokyklų. 

— Už ką? - paklausė Džekas. 

— Na, pakanka pasakyti, jog reta kuri internatinė mokykla, 
netgi Naujojoje Anglijoje, į bendrabutį priima tokius mažus 
vaikus, kokie yra penktokai. Bet aš manau, kad toks berniukas 
kaip Džekas Bernsas tokioje mokykloje tiesiog klestės! - pareiš- 
kė ponas Ramzis. 

— Kaip klestės? 

— Na, sakykime, jog čia mokykla, kurioje graži elgsena verti- 
nama labiau negu gabumai, Džekai. Manau, tu būsi pranašus 
tuo, kad pasižymi abiem šiom savybėm. - Džekas Bernsas iš 
kitų mokinių labiau išsiskyrė gražia elgsena negu gabumais, 
ir ponas Ramzis tai žinojo, bet gerasis mokytojas netvėrė savo 
kailyje. Apimtas entuziazmo dėl Džeko, jis pripažino tik vieną 
greitį ir kryptį: visu greičiu pirmyn. - Be to, man atrodo, kad va- 
dinamasis charakterio ugdymas tokioje mokykloje, kur mokosi 
vienos lyties vaikai, turėtų būti sėkmingesnis, nes čia mažiau kas 
atitraukia dėmesį — na, tokių gražių vaikinų, kaip Džekas Bern- 
sas, dėmesį! 

— Turite omenyje, kad nėra mergaičių? 

- Taigi, Džekai. Net negalvok apie mergaites. Tu turi būti di- 
dvyris tarp berniukų - arba, jei nepavyks, bent jau atrodyti kaip 
didvyris. 

— Kodėl turiu būti didvyris? - paklausė Džekas. 

- Berniukų mokykloje, Džekai, vieni būna didvyriai, o kiti — 
pėstininkai. Geriau, kai esi vienas iš didvyrių. 

Ema neklydo: ponas Ramzis sunkiai matė kelią iš už vairo. Jis 
buvo tokio pat žemo ūgio kaip ponia Mašado, ir dar dvidešim- 
čia svarų už ją lengvesnis. Tai, kad jam pavyko tapti didvyriu 
mergaičių mokykloje, Džekui netrukdė suprasti, jog seniau po- 
nas Ramzis tikriausiai buvo pėstininkas. Jo tvarkingai apkarpyta 
apverstos širdies formos barzdelė atrodė maždaug tokio pat di- 
dumo kaip vaikiškas smėlio kastuvėlis; nedidelės pėdos, įkištos 
į, Džeko manymu, šešto dydžio mokasinus, vos siekė stabdžio ir 
akceleratoriaus pedalus. 

— Kur jūs nakvosite? - paklausė Džekas. 

Staiga įsivaizdavęs, kaip ponas Ramzis važiuos atgal į Por- 
tlendą, - vienas, tamsoje, - berniukas išsigando dėl jo. Bet ponas 
Ramzis buvo drąsus žmogus; jis nerimavo tik dėl Džeko. 

- Jei pateksi į bėdą, Džekai, suburk minią. Jei mušeikų bus 
daugiau, ne vienas, iš karto pulk patį stipriausią. Tik žiūrėk, kad 
viskas vyktų viešai. 

— Kodėl viešai? 

- Jeigu jis norės tave pribaigti, gal kas nors iš minios jį sulaikys. 

- O. 

— Nebijok būti sumuštas, Džekai. Blogiausiu atveju, tai bent 
jau proga pavaidinti. 

— Suprantu. 

Taip jie ir pervažiavo pietvakarinę Meino dalį. To krašto ny- 
kumas tiesiog vėrė širdį. Kai jau buvo netoli mokyklos, ponas 
Ramzis užsuko į degalinę. Džekas lengviau atsiduso, pagalvojęs, 
kad atgal į Portlendą ponas Ramzis važiuos su pilnu baku. Tai 
buvo tokia kaimo degalinė, kokiose parduodamos įvairios ba- 
kalėjos prekės - daugiausia bulvių traškučiai ir gazuoti gėrimai, 
cigaretės ir alus. Šalia kasos aparato, prie kurio ant taburetės 
sėdėjo stambi moteriškė, šnopštė aklas šuo: Moteriškė net sėdė- 
dama atrodė aukštesnė už poną Ramzį. Džekas, būdamas imty- 
nininkas, galėdavo vos žvilgtelėjęs atspėti, kiek Žmogus sveria. 
Ta moteriškė svėrė daugiau negu du šimtus svarų“. 

— Kad ir kaip viskas būtų, mes važiuojam į Redingą, - pasakė 
jai ponas Ramzis. 

— Pati matau, - atšovė storulė. 

— Nepanašūs į čionykščius, a? - spėjo ponas Ramzis. Moteriš- 
kė nė nešyptelėjo. 

— Turbūt gaila atiduoti į internatą tokį berniuką, kuris dar net 
nesiskuta, - tarė ji, kryptelėdama galvą į Džeką. 

— Na, - atsakė ponas Ramzis, - šiais laikais, susidėjus įvai- 
rioms aplinkybėms, šeimos kartais patiria sunkumų. Kartais 
nebūna kitos išeities. 

— Visada yra kita išeitis, - paprieštaravo storulė. Siektelėjusi 
po kasos aparatu, ji išsitraukė revolverį ir padėjo ant prekys- 
talio. - Pavyzdžiui, - kalbėjo toliau, - galėčiau išsitaškyti sme- 
genis, tikėdamasi, kad kas nors iš ryto ras šunį, nors niekas, Ži- 
noma, nepriglaustų aklo šuns. Gal reikėtų pirma nušauti šunį, 
o paskui išsitaškyti smegenis. Aš tik noriu pasakyt, kad niekas 
nebūna paprasta, - bet visada yra kita išeitis. 

— Suprantu, - nesiginčijo ponas Ramzis. 

Storulė pastebėjo, kad Džekas žiūri į ginklą; ji vėl pakišo re- 
volverį po kasos aparatu. - Šįvakar dar ankstoka šaudyti, - pa- 
sakė, mirktelėdama berniukui. 

— Ačiū už benziną, - padėkojo ponas Ramzis. Grįžęs į auto- 
mobilį, jis tarė: - Buvau pamiršęs, kad šitoje šalyje visi apsigin- 
klavę. Būtų pigiau ir saugiau, jei vakarais jie tiesiog išgertų mig- 
domųjų, tačiau tų tablečių be recepto turbūt nenusipirksi. 

— O kai perki ginklą, recepto nereikia? - paklausė Džekas. 

— Berods ne, Džekai, bet dar blogiau, mano manymu, tai, kad 
ginklo turėjimas, regis, sužadina didesnį ar mažesnį norą jį pa- 
naudoti - bent jau nušauti aklą šunį! 

— Vargšas šuo, - atsiduso Džekas. 

— Paklausyk manęs, - tarė ponas Ramzis, kai iš upę gaubian- 
čio rūko išniro Redingo mokyklos miestelis - paprasti, be jokių 
papuošimų, raudonų plytų pastatai, panašūs į pataisos namus ar 
kalėjimą. Džekui dingtelėjo mintis, kad anksčiau čia gal ir buvo 
kalėjimas. Iš tikrųjų Redingas kadaise buvo didžiausia Meino 
psichiatrinė ligoninė, valstybinė įstaiga, netekusi finansavimo 
dvidešimto amžiaus penktojo dešimtmečio pradžioje, kai visas 
lėšas valdžia skyrė šalies gynybai. (Kaip kažin kokia kalinimo 
vieta mokykla atrodė todėl, kad bendrabučio langai tebebuvo 
apkalti grotomis.) 


KOL TAVE RASIU 333 


— Džekai Bernsai, - pabrėžtinai kreipėsi į Džeką ponas Ram- 
zis, - jei tau kada kils noras iš čia pabėgti, gerai pagalvok. Aplin- 
ka, į kurią ištrūksi, gali pasirodyti esanti priešiškesnė negu pati 
mokykla, be to, visiškai aišku, kad šitie žmonės ginkluoti. 

— Jie mane nušaus kaip aklą šunį. Ar tai turite galvoje? - pa- 
klausė berniukas. 

— Bravo, Džekai Bernsai! - sušuko ponas Ramzis. - Įžvalgus 
požiūris į padėtį, išsakytas scenos žvaigždės! 

Džekas nelabai panėšėjo į scenos žvaigždę, kai bendrabučio 
koridoriuje ašaringai atsisveikino su ponu Ramziu. Ponas Ram- 
zis irgi apsiverkė, sakydamas berniukui „sudie“. 

Džeko kambario draugas buvo išbalęs ilgaplaukis žydukas iš 
Bostono srities, Nojus Rozenas; jis maloniai išblaškė beįsirau- 
dantį Džeką išreikšdamas pasipiktinimą tuo, kad jų kambarys 
be durų. Nuo koridoriumi vaikštančių žmonių juos skyrė tik 
užuolaida. Džekas tučtuojau paspaudė Nojui ranką ir taip pat 
pareiškė esąs pasipiktinęs dėl tos užuolaidos. Juodu gal pernelyg 
mandagiai siūlė vienas kitam pasirinkti rašomąjį stalą prie lan- 
go arba patogesnę lovą, tai yra tą, kuri stovi toliau nuo užuolai- 
dos ir eismo koridoriuje, kai užuolaida staiga suplevėsavo ir į jų 
kambarį (be jokio perspėjimo) įžengęs iš pažiūros karingas vy- 
resnis berniukas, Džeko manymu, septintokas arba aštuntokas, 
garsiai, - taip užgauliai ir šiurkščiai, kad Džekas vos nepamiršo 
ponios Vikstid taisyklės, jog reikia būti mandagiam „pirmus du 
kartus“, - paklausė: 

— Kurio iš jūsų, suskiai, tėvas - tas neūžauga pederastas? 

- Čia Tomas Ebotas, - pašnibždėjo Džekui Nojus. - Prieš 
pusvalandį mačiau jį prausykloje, išvadino mane „Žžydpalaikiu“. 

- Sveikas, Tomai, - tarė Džekas, tiesdamas ranką. - Aš esu 
Džekas Bernsas, iš Toronto. 

„Na, vienąkart jau pabuvau mandagus ', - galvojo Džekas, bet 
nujautė, kad paskui per skubą gali ir apsirikti skaičiuodamas. 
(Netgi suaugusiam Džekui matematika bus tikra prapultis.) 

— Tas neūžauga pederastas su šviesia barzda - tavo tėvas? — 
paklausė Džeko Tomas Ebotas. 

— Tiesą sakant, ne. Jis mūsų šeimos draugas, - atsakė Dže- 
kas. - Vienas iš buvusių mano mokytojų, teatro vadovas - šau- 

nus vyrukas. - Džekas pasisuko į Nojų ir tarė: - Padėk man 
skaičiuoti. Buvau mandagus du kartus. Manau, mandagumo 
pakaks. - Jis pro Tomą Ebotą žengė į koridorių, atitraukdamas 
užuolaidą. 

— Ką pasakei, suski? - įtūžo Tomas Ebotas ir paskui Džeką 
taip pat išėjo į koridorių. - Manai, čia kas nors tave apgins? 

— Aš neprašau, kad apgintų, - atšovė Džekas. - Man tik reikia 
žiūrovų. 

Kažkoks berniukas, berods irgi penktokas, sėdėjo koridoriuje 
ant nedidelio lagamino. Jo kambario draugas stovėjo tarpdury- 
je, prilaikydamas į šalį patrauktos užuolaidos kraštą. 

— Sveiki! Aš - Džekas Bernsas, iš Toronto, - pasakė jiems 
Džekas. - Čia tikriausiai bus muštynės. Gal norėsite pažiūrė- 
ti? - Paskui, vis dar neatsigręždamas į Tomą Ebotą, jis šūktelėjo 
porai koridoriaus gale stoviniuojančių berniukų: - Tai bent pa- 
garba! Kai žmogų išvadina „žydpalaikiu“. Arba „pederastu“. Ar 
jums neatrodo, jog tai skamba niekinamai? 

Džekas pajuto ranką ant peties; suprato, kad ne Nojaus. Kai kas 
nors paliečia tave iš užpakalio, tai dažniausiai tikisi, kad atsigręši. 
Čenka buvo Džeką pamokęs atsigręžti per kitą petį - tada prie- 
šininkas sutrinka. Taigi Džekas atsigręžė per kitą petį ir susirė- 
mė krūtinėmis su Tomu Ebotu; Džeko viršugalvis nesiekė Eboto 
smakro. Tomas Ebotas už Džeką buvo keturiais ar penkiais coliais 
aukštesnis ir trisdešimčia ar keturiasdešimčia svarų sunkesnis, bet 
Ebotas nebuvo imtynininkas; jis visu svoriu palinko prie Džeko. 

Džekas trūktelėjo jį už rankos, ir Ebotas parkrito ant visų ke- 
turių; Džekas prilenkė jo galvą sau prie kelio ir suėmė jį už vei- 
do. Tomas Ebotas buvo daugiau negu triskart silpnesnis už Emą 
Ousitler; jis turėjo, geriausiu atveju, tik du trečdalius ponios Ma- 
šado jėgos. Džekas dar nieko nebuvo taip tvirtai suėmęs. Tomo 
Eboto nosis visiškai prisiplojo jam prie kelio; Ebotas šnopštė 
tarsi kankinamas sinusito. Tada Džekas ir išgirdo kažką sakant: 

— Pusėtinas suėmimas už veido. 

— O kas negerai? - paklausė Džekas. Jis nematė, kas kalba, bet 
balsas buvo neabejotinai vyresnio berniuko. 

— Galėčiau tau parodyt, kaip suimti dar tvirčiau, - pasakė 
Džekui tas vyresnis berniukas. Aplink susispietusių vaikų vei- 

deliai atrodė kaip penktokų. Džekas jautė, kad su juo kalbantis 
berniukas stovi tiesiai jam už nugaros. Tomas Ebotas, žinoma, 
negalėjo kalbėti - jis vos kvėpavo. Džekas toliau laikė jį suėmęs 
iš visų jėgų; jis laukė. - Jau gali paleisti, - tarė tas iš balso tikrai 
vyresnis berniukas. 

— Nereikėtų žmonių vadinti pederastais ar žydpalaikiais, - 
pasakė Džekas. - Tai skamba niekinamai. 

- Paleisk, - paliepė jam tas vyresnis berniukas. Džekas palei- 
do Tomą Ebotą ir atsistojo. - Ką tu veiki penktokų koridoriuje, 
Tomai? 

Džekas pažvelgė į dabar jau su Tomu kalbantį berniuką. Jis 
dar nežinojo, jog tai jų aukšto proktorius, bet iškart suprato, 
jog imtynininkas. Tik penkių pėdų ir aštuonių ar devynių co- 
lių* ūgio, tačiau tvirto kūno sudėjimo, Emos svorio kategorijos 
arba šiek tiek sunkesnis. Ir nors jo ausys atrodė nukentėjusios 
labai nežymiai, palyginti su Čenkos, - netgi ne tokios gumbuo- 
tos kaip Pavelo ar Boriso, - buvo aiškiai matyti, kad jis jomis 
didžiuojasi. 

Tomas Ebotas vis dar nešnekėjo. Stovėjo tarytum susitaikęs 
su likimu - na, su tuo, kad proktorius Džekui tuoj parodys, kaip 
galima tvirčiau suimti priešininką už veido. 

— Tai nori, kad parodyčiau? - paklausė proktorius Džeko. 

- Taip, prašyčiau parodyti, - atsakė Džekas. 

Dabar jau proktorius suėmė Tomą Ebotą už veido. Vieną kelį 
įrėmė jam į šonkaulius, todėl įstrižai laikomo Tomo klubai pa- 
sisuko į priešingą pusę negu galva ir kaklas. 

— Ne tik tvirčiau, bet ir dar nepatogiau priešininkui, - paaiš- 
kino proktorius. 

Jo pavardė buvo Lumis - visi ir vadino jį pavarde. Tas aš- 
tuntokas iš Pensilvanijos imtynių treniruotes lankė jau dešimt 
metų. Lumiui dėl kažkokio sveikatos sutrikimo nelabai sekėsi 
mokslas; antroje ir ketvirtoje klasėje jis kartojo kursą. Taigi Lu- 
mis buvo tik pora metų jaunesnis už Emą. 

Džekas nežinojo, kad Redingas turi imtynininkų komandą, 
tačiau to tikrai galėjai tikėtis mokykloje, kur pirmiausia atsi- 


* 172 ar 175 cm (Vert. past.) 

žvelgiama į charakterį - labiau pasikliaujama pastangomis negu 
gabumais. 

Pagal Redingo taškų sistemą už kiekvieną nepagarbų ar nie- 
kinamą žodį, pasakytą kitam berniukui, gaudavai baudos tašką; 
be to, taip pat, kaip už negražius žodžius, būdavai baudžiamas 
ir už nederamus poelgius. Pavyzdžiui, Tomas Ebotas gavo tris 
baudos taškus - vieną už Nojaus išvadinimą žydpalaikiu, kitą 
už tai, kad Džeką ir Nojų vadino suskiais, o trečią - kad pradėjo 
grumtynes su Džeku. („Jis pirmas mane palietė, - pasakė Dže- 
kas Lumiui, kuris berods nė kiek nenustebo.) 

Dar vienu tašku Tomas Ebotas buvo nubaustas už tai, kad jis, 
vyresniųjų klasių mokinys, vaikštinėjo po penktokų bendrabutį. 
Jei norėdavai užeiti į svečius pas kurį nors jaunesnį berniuką, 
turėdavai prašyti to aukšto proktoriaus leidimo. Per mėnesį ga- 
lėdavai gauti ne daugiau kaip keturis baudos taškus. Kas gauda- 
vo daugiau, būdavo išmetamas iš mokyklos - be jokių derybų. 
Tomas Ebotas jau pačią pirmą mokslo metų dieną gavo keturis 
taškus; jis Redinge neišbuvo nė dviejų savaičių. 

Vyresni berniukai sunkiai pritapdavo Redinge. Ebotas buvo 
atkeltas iš kitos mokyklos. Vaikams, priimtiems į penktą kla- 
sę, būdavo lengviau išlikti Redinge, kol baigs aštuntą. Lumis čia 
mokėsi jau ketvirtus metus, kaip dauguma aštuntokų. 

Jei stengdavaisi - ruošdavai pamokas ir dirbdavai savo pa- 
pildomą darbą, nes visi Redingo mokiniai turėdavo kokį nors 
papildomą darbą, - viskas būdavo gerai. Be to, reikėjo pagarbiai 
elgtis su kitais berniukais; privalėjai būti mandagus nuo pra- 
džios iki galo - tokios taisyklės laikytis sunkiau, negu būti man- 
dagiam „pirmus du kartus“. Poniai Vikstid Redingo mokykla 
būtų patikusi. 

Nusikeikęs gaudavai pusę baudos taško, pusę taško už kie- 
kvieną ištartą keiksmažodį. Pavyzdžiui, buvo geriau sakyti „Šū- 
das!“ arba „Mėšlas!“ negu „Sušiktas mėšlas!“ (Ema Redinge 
būtų prapuolusi.) 

Ne visi berniukai turėjo „sunkumų“, bet visi buvo nepagei- 
daujami savo namuose. Lumio tėvai bei vyresnioji sesuo buvo 
Žuvę per automobilio avariją, o seneliai norėjo, kad jis išvyktų iš 
jų namų, kol nepradėjo bręsti. 

— Viskas gana teisinga, - sakydavo Lumis. Tai irgi galėjo būti 
Redingo mokyklos devizas, nors ir ne toks skambus kaip Labor 
omnia vincit. 

Imtynių salėje Džekas išvydo dar vieną devizą, didžiosiomis 
raidėmis užrašytą ant lubų; ten jį galėjai perskaityti tik spau- 
džiamas prie kilimo. 


NEVERKŠLENK 


Itin gerų mokslo rezultatų Redingo mokykloje iš berniukų 
niekas nesitikėjo; namų darbai būdavo ne tiek sunkūs, kiek nuo- 
bodūs, vis tas pats per tą patį. Daug ką reikėdavo iškalti atmin- 
tinai, bet Džekas dėl to nereiškė nepasitenkinimo. „Panėrimas“, 
rankos tempimas, laikymas už kulkšnies, varžovo numetimas 
suėmus už vienos kojos, kaip Čenka berniuką jau buvo mokęs, — 
visa tai iš tikrųjų gana paprasta, bet reikia nuolat kartoti. Džekas 
Redinge jautėsi kaip namie. 

Nei panelė Vurc, nei ponas Ramzis nebūtų suabejoję moky- 
mosi atmintinai svarba. Redingo mokykloje berniukai mokėsi 
be jokio polėkio - viską tiesiog įsikaldavo į galvas, kartodami ir 
kartodami. Gabiems mokiniams, kokių, tiesą sakant, buvo ne- 
daug, beveik nepasitaikydavo progų pasireikšti; visiems atrodė 
svarbiausia, kad mokinys stengtųsi. Kuo daugiau sunkumų tu- 
rėdavai įveikti, tuo geriau būdavo vertinamos tavo pastangos. 

Mokyklos direktorius, kurio pagrindinis darbas buvo gauti 
mokyklai lėšų, dažnai kur nors keliaudavo. Kur jis yra, berniu- 
kams per rytinį susirinkimą pranešdavo jo žmona. „Ponas Ad- 
kinsas, tesaugo jį Viešpats, dabar Klivlende, - sakydavo. - Mes 
ten turim gerai įsitaisiusių buvusių auklėtinių, o ponas Adkin- 
sas kaip tik susipažino su keliais berniukais, kuriems reikia pa- 
ramos.“ 

Taigi jie buvo berniukai, kuriems „reikia paramos“, - jie dėl 
to neprieštaravo. „Svarbiausias Redingo mokyklos tikslas, - 
postringavo ponas Adkinsas vieną iš tų retų dienų, kai buvo na-. 
muose, - parengti jus geresnei mokyklai negu Redingo.“ 

Buvo manoma, kad berniukai, Redinge įpratę stropiai moky- 
tis, paskui kitose mokyklose, geresnėse, bus kaip reikiant išlavin- 

ti. Džekas netrukus suprato, jog patys nereikalingiausi daiktai 
Redinge yra tos grotos ant bendrabučio langų. Niekas nenorėjo 
pabėgti iš mokyklos - visi troško patekti į geresnę. 

Imtynių treneris, ponas Klamas, į Meiną buvo atvykęs iš Ko- 
lorado. Jis, nors kadaise ėmęsis kažkuriame iš Didžiojo Dešim- 
tuko universitetų, kalbėdamas su komanda būtinai pabrėždavo, 
jog niekad nebuvo vienas iš pagrindinių varžybų dalyvių. „Ke- 
tverius metus buvau kurio nors geresnio imtynininko duble- 
ris, - sakydavo treneris Klamas. - Kasmet vis kito, bet visada 
geresnio.“ 

Savo menkumo suvokimas buvo didžiausias jų pranašumas; 
jausdamiesi menkesni, ir būdami itin uolūs, Redingo berniukai 
ilgainiui pasidarė sunkiai įveikiami. 

Treneris Klamas, sudarydamas varžybų grafiką, pasistengda- 
vo, kad jo auklėtiniai būtų suporuoti su stipresniais priešinin- 
kais. Redingo imtynininkų komandai nė vienas sezonas nebuvo 
sėkmingas, tačiau berniukai nebijojo pralaimėti, - o kai retkar- 
čiais kokią kovą laimėdavo, jausdavosi lyg ant sparnų. Džekas 
tik vėliau, jau mokydamasis geresnėje mokykloje, sužinojo, kad 
niekas nenorėdavo rungtis su Redingu. Redingo berniukams, 
regis, būdavo malonu gauti į kaulus, - jie dažnai pralaimėdavo 
taškais, bet paprastai nesileisdavo paguldomi ant menčių, - be 
to, kad juos kur galai, jie būdavo tokie mandagūs. 

„Nugalėti pagirkite savo varžovą, - mokė Lumis jaunesnius 
komandos berniukus. - O laimėję priešininkui pasakykite, kad 
jį užjaučiate, kad ir patys esate tai patyrę, net jeigu iš tikrųjų 
nesate.“ 

Jie rungėsi su vienos Meino valstijos Bato miesto mokyklos 
komanda, kai Džekas pirmąkart laimėjo imtį. Jo varžovas buvo 
stiprus, bet nelabai vikrus berniukas, dar niekad nematęs suė- 
mimo už veido. Džekas jį spaudė vis smarkiau - taip, kaip aną- 
syk parodė Lumis, - ir staiga tas berniukas jam įkando. Suleido 
dantis į dilbį, iki kraujo. Džekas matė to imtynininko iš Bato 
veidą; jo akyse neįžvelgė nei piktos valios, nei suvokimo, kad 
neleistinai elgiasi, tik baimę. Galbūt tas berniukas bijojo pralai- 
mėti, ypač jei būtų paguldytas ant menčių, - tačiau dar labiau ti- 
kėtina, jog jis išsigando, kad Džekas gali jį sužeisti. Todėl kovėsi 
žūtbuūtinai, kaip koks užspeistas žvėrelis. 

Džekas jį paleido. Kąstinė žaizda nekėlė abejonių, - abie- 
berniukas iš Bato buvo diskvalifikuotas už nesportišką elgesį, o 
Redingo komanda gavo tiek taškų, kiek Džekas būtų pelnęs už 
„gryną“ pergalę. 

— Man labai gaila, - pasakė Džekas tam kandikui. - Ir pats 
esu tai patyręs. 

Tas berniukas iš Bato atrodė galutinai pažemintas, nepaguo- 
džiamas. Lumis tik purtė galvą. 

— Ką? - paklausė jo Džekas. 

- Imtynininkui, kuris kandžiojasi, negali sakyti, kad esi tai pa- 
tyręs, Džekai. 

Taigi Redinge reikėjo išmokti keletą taisyklių; kaip tik to- 
dėl, kad nuolat stengėsi jas įsiminti, Džekas ten ir jautėsi kaip 
namie. 


Ponia Adkins, kuri dėl amžinų mokyklos gerove besirūpinan- 
čio vyro kelionių gyveno kaip kokia gyvanašlė, berniukus mokė 
anglų kalbos ir parinkdavo aktorius kartą per savaitę mokykloje 
rengiamiems teatro vakarams. Ji buvo daugiau negu penkiasde- 
šimties metų, kankinama sunkios depresijos, - iš pažiūros ne- 
laiminga, išsekusi blondinė. Jos aukso spalvos plaukai jau žilo, 
šviesi veido oda darėsi pilkšva. Visi drabužiai atrodė jai vienu 
dydžiu per dideli, tarsi ji būtų džiūte džiūvusi nuo kažkokios 
baisios ligos. 

Ponia Adkins sugebėdavo puikiai paskirstyti vaidmenis ne- 
kantriai žvalgydamasi po mokyklą - ji be jokio įspėjimo įsiverž- 
davo į klasę per bet kurio dalyko pamoką. Tiesiog įeidavo ir 
imdavo vaikštinėti tarp mokinių, o šie stengdavosi kaip nors 
susikaupti ir mokytis toliau. | 

— Elkitės taip, lyg manęs čia nebūtų, - sakydavo ji penkto- 
kams. (Vyresni berniukai, ponios Adkins manymu, jau turėjo 
Žinoti, kad į ją nereikia kreipti dėmesio.) 

Po tokio jos apsilankymo klasėje savo pašto dėžutėje galėda- 
vai rasti raštelį: 


Užeik pas mane. - Ponia A. 

Mokydamasis penktoje ir šeštoje klasėse Džekas dažniausiai 
gaudavo moterų vaidmenis. Jis buvo neabejotinai gražiausias 
Redingo mokyklos berniukas, be to, - iš entuziastingų panelės 
Vurc bei pono Ramzio rekomendacijų - ponia Adkins žinojo, 
kad jis jau daug kartų yra vaidinęs moteris. 

Septintoje ir aštuntoje klasėse, kai Džekui jau neretai atitek- 
davo ir vyrų vaidmenys, ponia Adkins nebepalikinėjo raštelių jo 
pašto dėžutėje. Ji tik paliesdavo jam petį, ir jis suprasdavo, jog 
turi pas ją užeiti. 

Taip, Džekas su ja gulėjo, - bet tik aštuntoje klasėje, kai jau 
buvo trylikos, beveik keturiolikos, metų ir, šio to pasigesdamas 
berniukų mokykloje, ilgėjosi savo ankstesnio - tvirkinamo vai- 
ko - gyvenimo. Iki tol ponia Adkins ilgiau negu trejus metus 
jam vis skirdavo geriausius vaidmenis su žodžiais; be to, tada 
jis jau buvo pakankamai subrendęs, kad pajustų, kaip jį traukia 
nuolatinis jos liūdesys. 

„Už tai negausi baudos taškų“, - pasakė ji Džekui patį pirmą 
kartą. Bet jis numanė, jog vėliau, baigęs Redingo mokyklą, turės 
kitaip skaičiuoti taškus. Džekas Bernsas visada jausis gavęs bau- 
dos tašką už ponią Adkins. 


Per Redingą tekėjo Nezinskoto upė; beveik visus metus ji būdavo 
tokia sekli, jog tam, kad joje nuskęstum, būtų prireikę didžiausių 
(ir turbūt juokingų) pastangų. Bet praėjus keleriems metams po 
to, kai Džekas baigė Redingo mokyklą, poniai Adkins pavyko 
nusiskandinti Nezinskote. Tikriausiai pavasarį - na, jei sakysi- 
me, kad Meine būna šioks toks pavasaris. 

Ponia Adkins kartais blikstelėdavo nepatvariu panelės Vurc 
grožiu; be to, ir kaip teatro vakarų režisierė ji buvo truputį pa- 
naši į viską dramatizuoti linkusią panelę Vurc. Redingo berniu- 
kai nevaidindavo ištisų pjesių ar inscenizuotų romanų; repetici- 
jos būtų atėmusios per daug laiko, kurį tokioje praktiškų tikslų 
siekiančioje mokykloje mokiniai turėjo skirti rimtesniems dar- 
bams. Tačiau ponia Adkins, tarytum aidas kartojanti mokyklos 
mantrą, jog labai svarbu daug ką mokytis atmintinai, troško vi- 
sus berniukus padaryti tikrais dramos aktoriais. 

Jie būdavo aprengiami teatriniais kostiumais; ponia Adkins 
žiūrėdavo ir kad jie tinkamai nusigrimuotų. Moteriški apdarai, 
kaip Džekas po kurio laiko suprato, buvo pačios ponios Adkins 
nebenešiojami drabužiai - arba nykūs beveik vienodai prastai 
besirengiančių mokytojų žmonų suaukoti skudurai. (Ponia Ad- 
kins buvo viena iš tik dviejų Redinge mokytojaujančių moterų.) 

Per tuos kas savaitę Redingo mokykloje vykstančius teatro 
vakarus mokiniai sakydavo kalbas, vaidindavo komiškas scenas, 
įvairių apsakymų bei pjesių ištraukas, deklamuodavo eilėraščius 
ir poemas - dažnai tik kai kurias poemų dalis - ir stebindavo 
žiūrovus savo atminties galia, kaip žirnius berdami įkvėpimo 
pagautų valstybės veikėjų monologus. 

Penktoje klasėje Džekas deklamavo Anės Bredstrit Mano 
mielam ir mylinčiam vyrui. Vilkėdamas tvarkingais, bet pablu- 
kusiais ponios Adkins drabužiais, jis sugebėjo meniškai apsakyti 
puritono Žmonos, namų šeimininkės, pareigas bei pirmųjų ko- 
lonistų vargus, kuriuos ponia Bredstrit taip stojiškai kentė. 

Džekas vaidino ir nuostabiai gražią šmėklą (giljotinuotą mer- 
giną) šiurpiame Vašingtono Irvingo apsakyme Vokiečio studen- 
to nuotykis. Juoda jo suknelė iš tikrųjų buvo ponios Adkins nak- 
tiniai marškiniai - tikriausiai iš tų laikų, kai ponas Adkinsas ne 
taip dažnai keliavo. 

Džekas buvo ir užnuodytoji Beatričė Hotorno Rapačinio duk- 
teryje; mirdamas sode jis, kaip ir derėjo, buvo apsirengęs vasa- 
riškais drabužiais, kuriuos ponia Adkins prisiminė vilkėjusi per 
vienos senos draugės vestuves. Šeštoje klasėje Džekas dainavo 
„Neverk, mergele“ - tą trumpą dainelę iš Daug triukšmo dėl 
nieko. Ponia Adkins labai mėgo Šekspyrą. Džekas segėjo vienu 
iš jos klostuotų sijonų, kai scenoje traukė „Po sulapojusiu me- 
džiu“ iš Kaip jums patinka. | 

Jis gerai įsiminė, ką ponia Adkins jam tada pasakė: „Na, 
tu taip gražiai atrodai su šituo sijonu, Džekai. Gal aš vėl jį 
dėvėsiu!“ 

Džekas šiek tiek nustebo, kai netgi tada, kai jis pirmą kartą 
teatro vakare dalyvavo kaip berniukas, ponia Adkins jį vis tiek 
aprengė savo drabužiais. (Juodomis laisvo kirpimo kelnėmis ir 
balta ilgarankove palaidinuke su paraukta apykakle.) Džekas 

deklamavo „Mergužėle, kur klajoji?“ iš Dvyliktosios nakties ir 
ponia Adkins apibarė jį už tai, kad paskutinius žodžius jis ištarė 
jai - ne žiūrovams: 


Jaunystė juk ne amžina. 


Tikrai ne amžina; ponia Adkins, regis, tai jautė. Ji privertė 
Džeką dainuoti „Ak, patrauk, patrauk tas lūpas“ iš Akis už akį. 
(Jo balsas dar nebuvo pasikeitęs, bet jau keitėsi.) 

Perėjęs į septintą klasę, Džekas jau darėsi pernelyg raumenin- 
gas, kad jam tiktų ponios Adkins drabužiai. Bet netgi kai mo- 
kėsi aštuntoje, joks kitas Redingo mokyklos berniukas negalėjo 
būti geresnė mergaitė. Gaktos plaukai jam ėmė augti anksti, o 
veido - palyginti vėlai, tankios barzdos jis ir neturės. Džekas il- 
gėjosi Emos ir visada galvodavo apie ją masturbuodamasis. Jam 
buvo sunku įprasti praustis po dušu drauge su kitais berniukais, 
nemalonu žiūrėti į kitų berniukų penius. Kai jis tai pasakė po- 
niai Adkins, ši jam patarė išmokti kokį nors eilėraštį ir po dušu 
mintyse jį deklamuoti. 

Savaitgaliais, kai ponas Adkinsas būdavo išvykęs, Džekas lan- 
kydavosi pas ponią Adkins mokyklos direktoriaus namuose; ten 
ji rengdavo jį savo drabužiais - tais, kurių dar nenorėjo duoti 
teatro vakarams. Dramblio kaulo spalvos peniuaru su įsiūta pa- 
kietinta liemenėle; pumpuruotų verpalų nertiniu aukšta atlen- 
kiama apykakle; veliūriniu švarkeliu; glamžyto šilko palaidine; 
susisiaučiamu megztiniu su atlasiniais apvadais. Kaip smulkios 
moters, ponios Adkins pėdos buvo gana didelės - Džekas galėjo 
avėti jos karoliukais papuoštomis žalsvomis šlepetėmis. 

Ji niekada nepaliesdavo jo pirma ir nė karto neprašė, kad jis 
ją liestų. Jį rengdama - dažnai kaip tik tais drabužiais, kuriais 
tuo metu vilkėdavo, taigi ponia Adkins pirmiausia turėdavo nu- 
sirengti, - ji stovėdavo taip arti ir taip maloniai kvepėdavo, kad 
Džekas tiesiog negalėdavo atsispirti pagundai ją paliesti. Kai 
pirmą kartą tai padarė, ji užsimerkė ir sulaikė kvėpavimą - taip 
elgdamasi paskatino jį toliau ją glamonėti. Gundė visai kitaip 
negu atkaklioji ponia Mašado; tačiau Džekas suprato, jog drįsta 
liesti ponią Adkins tik todėl, kad ponia Mašado jį to išmokė. Po- 

nia Adkins jo neklausė, iš kur, būdamas trylikos metų, jis žino, 
kaip reikia ją glamonėti. 

„Gaila, kad ji neturi dukters“, - kartą pagalvojo Džekas - kai 
ponia Adkins jį rengė savo mėgstama aksomine glaustinuke. 
(Į liemenėlę su vieliniais lankeliais ji dėl juoko įdėjo dvi citri- 
nas - jos krūtys buvo mažos.) Džekas tik daug vėliau sužinojo, 
kad ponia Adkins su vyru turėjo sūnų, bet jo neteko. Sūnaus 
mirtis ir buvo svarbiausia Džeką patraukusio nuolatinio po- 
nios Adkins liūdesio priežastis, tačiau Džekas tada dar nieko nė 
nenumanė. 

- Tu man labai gražus su mano drabužiais, - tepasakė jam 
tąkart ponia Adkins. 

Septintoje klasėje Džekui paskyrusi Mildredos Daglas vai- 
dmenį Judžino O Nilo pjesėje Gauruotoji beždžionė, ponia Ad- 
kins juo taip žavėjosi, jog kitąmet užsigeidė, kad jis vaidintų 
bjauriąją Mildredos tetą. Tais metais, jau paskutiniais Redin- 
go mokykloje, kai Džekas gulėdavo jos glėbyje, ponia Adkins 
patamsyje kartais mėgdavo patikrinti, ar jis gerai atsimena re- 
plikas. Ji kimiu vieno iš Gauruotosios beždžionės veikėjų, An- 
trojo mechaniko, balsu tardavo: „Bijau, kad čia galite išsitepti 
tepalu ar šiaip kokiais nešvarumais, prie ko nors prisilietusi. 
To neišvengsi.“ 

Liesdamasis prie jos, Džekas atsakydavo kaip Mildreda: „Nie- 
ko tokio. Turiu daugybę baltų suknelių.“ Jos suknelių; visas su- 
kneles, kuriomis Džekas būdavo apsirengęs per teatro vakarus, 
kadaise nešiojo ponia Adkins. Kaip gerai jis jautėsi vilkėdamas 
jos drabužiais! 


Išskyrus keliones su imtynininkų komanda, Džekas mažai kur 
išvažiuodavo iš Redingo. Kadangi Torontas buvo taip toli, ame- 
rikiečių Padėkos dieną jis švęsdavo Bostone - tikriau sakant, 
prie Bostono esančiame Kembridže - su savo kambario draugu 
Nojumi. Į Torontą Džekas parvykdavo tik per Kalėdas ir per ne- 
Žinia kodėl taip vadinamas pavasario atostogas, kurios būdavo 
kovo arba balandžio mėnesį, - kai Toronte pavasariu dvelkdavo 
gal labiau negu Meine. (Meine išvis nebūdavo pavasario.) 

Bet su imtynininkais jis išmaišė beveik visą Naująją Angliją. 
Kartą treneris Klamas nusivežė komandą net į Niujorko valstiją, 
į turnyrą, kur pralaimėjo net Lumis. Džekas tik tą vienintelį sykį 
ir matė Lumį pralaimint, nors Lumiui, - negana to, kad jis jau 
buvo praradęs tėvus ir vyresniąją seserį, - gyvenime teko patirti 
dar daug nesėkmių. Jis vėliau buvo išmestas iš privačios Blei- 
ro mokyklos - už tai, kad užtaisė vaiką nepilnametei kažkokio 
teisėjo dukteriai. Todėl Lumis neteko vilties gauti imtynininko 
stipendiją ir mokytis koledže. Jis tapo jūrų pėstininku. Galiau- 
siai buvo nudurtas kažkur Filipinuose; gal ten vykdė kažkokią 
slaptą ir labai pavojingą užduotį, arba tiesiog pasigėręs triukš- 
mavo kokiame bare, - kad ir kaip ten buvo, sklido kalbos, kad jį 
nužudė parsidavinėjantis transvestitas. 

Tačiau Redingo imtynininkų komandoje Džekas stengėsi 
sekti Lumio pavyzdžiu. Džekas niekada nebuvo toks geras imty- 
nininkas, kaip Lumis, nors per paskutinius dvejus Redinge pra- 
leistus metus sugebėjo laimėti daugiau imčių, negu pralaimėjo. 

Jei kas nors būtų Džeką fotografavęs per teatro vakarus, jis 
būtų tai pastebėjęs, bet tikrai negalėjo matyti, ar kas žiūri, kai jis 
imasi, ar fotografuoja, - tada negalėjo girdėti fotoaparato sprag- 
telėjimo, negirdėdavo net žiūrovų keliamo triukšmo. Imdamasis 
Džekas negalvodavo net apie savo svarbiausią žiūrovą. Susiė- 
męs su priešininku, turi visą dėmesį sutelkti į jį, kitaip pralaimė- 
si; rungiesi tarytum tuščioje erdvėje, kur nėra jokių žiūrovų. Be 
to, kai Lumis išvyko iš Redingo, Džekas tapo komandos lyde- 
riu - jis pirmą kartą gyvenime buvo atsakingas už kitus. 

Džekas jausdavosi esąs komandos lyderis ir autobuse. Jo 
draugai arba miegodavo ir bezdėdavo, arba pasišviesdami ži- 
bintuvėliais ruošdavo pamokas ir bezdėdavo. (Jiems būdavo pa- 
sakyta stengtis kuo mažiau trukdyti vairuotojui.) 

Kartais Džekas, kai jie jau važiuodavo atgal į Redingą, visiems 
pasakodavo istorijas. Apie tai, kaip mažiausiasis kareivis jį ištrau- 
kė iš gynybinio griovio, ir kaip jis tvarstė Ingridai Moe krūtį, kai 
mama ją ištatuiravo. Pasakojo ir apie Saskijos apyrankes, ir kaip 
baisiai vienas iš klientų ją apdegino, - bet ne apie tai, kaip mamai 
sutrūko perlų vėrinys, kai ji Amsterdame patarinėjo tam jaunam 
vaikinui. Nė karto neužsiminė, žinoma, ir apie ponią Mašado. 

Džekas girdavosi, kad jo „įseserė“, Ema, galėtų suraityti bet 
kurį Redingo komandos imtynininką, tik ne Lumį, kuris tada 
dar nebuvo išspirtas iš Bleiro mokyklos. (Redinge visi, išskyrus 
Nojų ir ponią Adkins, manė, kad Džeko mama, garsi tatuiruoto- 
ja, gyvena su kažkokiu ponu Oustleriu, Emos tėvu.) 

Gal Džekas tas istorijas pasakodavo todėl, kad ilgėjosi ne tik 
Emos, bet ir mamos, ir ponios Oustler, netgi ponios Mašado - 
na, bent jau jos šiurkštumo, kurio pasigesdavo bendraudamas 
su tokia švelnių manierų moterimi kaip ponia Adkins. Galbūt 
jis ilgėjosi ir ponios Mašado primityvumo. 

Džekas visiems pasakojo ir apie kol kas didžiausią savo laimė- 
jimą scenoje - apie vaidmenį pjesėje Paštu užsisakyta nuotaka 
Šiaurės Vakarų teritorijose. Tą istoriją buvo pavojinga pasakoti 
komandos autobuse. Treneriui Klamui nepatiko žodis „mėnesi- 
nės“; kartą jį ištaręs Džekas gavo pusę baudos taško. 

Kai Džekas jau buvo aštuntokas ir vienas iš imtynininkų ko- 
mandos kapitonų, jie turėjo lengvasvorininką, pavarde Lam- 
brechtas, - į šeštą klasę priimtą naujoką iš Arizonos. Jis buvo 
užaugęs dykumoje ir dar niekada nematęs sniego, ką jau kalbėti 
apie kelio ženklą LEDO DAUBOS. 

Jam tikriausiai buvo sunku perskaityti užrašą tamsoje, juo 
labiau kad kelio ženklai, kai naktį Žiūri pro važiuojančio auto- 
buso langą, šmėkščioja labai greitai; šiaip ar taip, Lambrechtas 
paklausė, lyg ir pats savęs, į nieką nesikreipdamas: 

— Kas yra ledo baubas? - Jo klausimas taip ir pakibo pritem- 
dytame autobuse; be perstojo bezdantys miegaliai nė nekrus- 
telėjo. Džekas mokėsi Metjaus Arnoldo eilėraštį. Jis išjungė 
žibintuvėlį ir truputį palaukė, klausydamasis, ar kas nors atsa- 
kys Lambrechtui. - Arizonoj ledo baubų nėra, - toliau šnekėjo 
Lambrechtas. 

— Ledo baubus sunku pamatyti naktį, - pasakė jam Džekas. — 
Jie taip prigludę prie žemės, kad net automobilių žibintai neuž- 
griebia jų akių; negana to, jie kelio spalvos. 

— Bet kas jie tokie? - paklausė Lambrechtas. 

Tos kelionės autobusu būdavo gryniausios improvizacijos! 

— Klausyk, Lambrechtai, naktį tu geriau niekur neik iš miega- 
mojo - ypač šituo metų laiku. Ledo baubai slankioja naktimis. 

— Bet ką tie ledo baubai daro? - nesuprato Lambrechtas. Jis 
jau ėmė nervintis, labai keistai, kaip visi lengvasvorininkai. Jo 
balsas ir šiaip būdavo gana spigus. Gal todėl Maikas Heleris, 
komandos sunkiasvorininkas, nusprendė užbaigti Džeko žaidi- 
mą. Heleris neturėjo humoro jausmo. Jis buvo baisus bambe- 
klis, pernelyg kūdikiškai putlus, kad galėtų būti laikomas tikru 
sunkiasvorininku; be to, niekada nelaimėjęs nė vienos imties, 
bent jau kiek Džekas matė. 

- Velniai griebtų, Lambrechtai, negi nemoki skaityti? - pra- 
trūko Heleris. - Ten parašyta „daubos“,o ne „baubas“. Juk Žinai, 
kas yra daubos, tokie kelio įdubimai? Sušiktos duobės, pusproti! 

— Gauni pusantro taško, Maikai... ne, du, - ėmė skaičiuoti tre- 
neris Klamas. (Jis niekada kaip reikiant neįmigdavo.) - Pusę už 
„velnius“, pusę už „sušiktas“ ir visą tašką už „pusprotį“, nors tu, 
Lambrechtai, iš tikrųjų toks ir esi. Bet „pusprotis“ - neabejoti- 
nai niekinamas žodis. 

- Šūdas! - nusikeikė Heleris. 

— Du su puse, - tarė treneris Klamas. 

— Tai tos ledo daubos - tiesiog nelygumai kelyje? - paklausė 
Lambrechtas. 

— Negi Arizonoje niekad nešąla? - nustebo Džekas. 

— Kai kuriose vietose šąla, - atsakė Lambrechtas. - Bet pas 
mus nėra tokių kelio ženklų - ir tokių daubų, kiek žinau. 

— Po velnių, Lambrechtai! - riktelėjo Heleris. 

— Jau trys taškai, Heleri, - tarė treneris Klamas. - Tau ši išvy- 
ka nelabai sėkminga. 

— O kada gi Heleriui išvyka buvo sėkminga? - retoriškai pa- 
klausė Džekas. Jis tą mėnesį dar neturėjo baudos taškų. Taigi 
pamanė, jog nieko baisaus, jei vienu ir bus nubaustas. 

Didžiausiai Džeko nuostabai, treneris Klamas tarė: 

— Gauni du taškus, Bernsai. Pasielgei nepagarbiai, atkreip- 
damas mūsų dėmesį į tai, kad Heleris nuolat pralaimi, ir nie- 
kinai Lambrechto protinius sugebėjimus jį įtikinėdamas, kad 
čia iš tikrųjų yra kažkokių ledo baubų, prigludusių prie žemės, 
su akimis... 

—... ir sušikto kelio spalvos! - pertraukė trenerį Lambrechtas. 

— Pusė taško tau, Lambrechtai, - pasakė treneris Klamas. 

Jie buvo kažkur Rod Ailande, o gal Masačusetse. Džekas ži- 
nojo tik tai, kad toli nuo Meino. Kaip jam patiko tokios naktys! 
Jis vėl įsijungė žibintuvėlį ir susikaupęs toliau mokėsi atminti- 
nai „Duvro paplūdimį“ - netrumpą eilėraštį su ypač ilga pirma 
strofa. 

- Jūra šią naktį rami, - garsiai perskaitė Džekas. Jis manė, jog 
elgiasi kilniaširdiškai, pakeisdamas temą. 

— Čia tau ne teatro vakaras, Bernsai, - tarė treneris Klamas. - 
Mokykis tyliai, jei gali. 

Jis buvo neblogas vyrukas, tas treneris Klamas, bet neprita- 
rė Džeko nusistatymui kaskart drenuoti pritrintas ausis - laikė 
tai tuštybe. Kai Maikas Heleris Džeką, nenorintį visą gyvenimą 
vaikščioti su gumbuotomis ausimis, pavadino lepūnėliu, trene- 
ris Klamas ne tik kad nubaudė Helerį vienu tašku už „lepūnė- 
lį“, nes tas žodis tikrai skambėjo niekinamai, - treneris dar pri- 
vertė Helerį, kai šis kitą kartą prisitrynė ausį, iškęsti drenavimo 
procedūrą. 

- Skauda, Maikai? - paklausė treneris Klamas vargšo sun- 
kiasvorininko, stovėdamas prie jo, kai jam treniruočių salėje iš 
sužeistos ausies buvo traukiami skysčiai. 

— Aha, - atsakė Heleris. - Skauda. 

— Na, tai Bernso gal nereikėtų vadinti lepūnėliu, ar ne? - to- 
liau šnekėjo treneris. - Gal jis pliuškis, bet ne lepūnėlis. 

— Gerai, tada Bernsas - pliuškis, - tarė Heleris, raukydamasis 
iš skausmo. 

— Tu teisus, Maikai, - pasakė treneris Klamas. - Bet už „pliuš- 
kį“ gauni dar vieną baudos tašką. 

Vieną naktį komandos autobuse, kai treneris Klamas ir Dže- 
kas vieninteliai nemiegojo, Džekas, galima sakyti, filosofiškai 
pasikalbėjo su savo treneriu. 

— Norėčiau tapti aktoriumi, - pasakė Džekas. - Nemanau, 
kad aktoriaus nenoras būti gumbuotomis ausimis yra tuštybė. 
Man atrodo, jog tai tiesiog apdairumas. 

- Hmm, - sumurmėjo treneris Klamas. Džekui dingtelėjo, 
kad gal jis vis dėlto miega. Tačiau treneris tik norėjo viską ap- 
galvoti. - Štai ką tau pasakysiu, Džekai, - netrukus tarė. - Jei 
galiausiai paaiškės, jog tu - kino žvaigždė, aš visiems pasakosiu, 


348 JOHN IRVING 


kad buvai vienas iš apdairiausių imtynininkų, kuriuos man teko 
garbė treniruoti. 

— Suprantu, - linktelėjo Džekas. - O jei man nepavyks tapti 
geru aktoriumi... 

— Ką gi, svarbiausia, ar pavyks, juk taip, Džekai? Jei netapsi 
kino žvaigžde, visiems sakysiu, kad joks kitas mano treniruo- 
tas imtynininkas taip tuščiagarbiškai nesijaudino dėl savo ausų, 
kaip Džekas Bernsas. 

— Galiu lažintis, kad paaiškės, jog tai buvo apdairumas, - tarė 
Džekas. 

— Ką turi omeny, Džekai? 

— Lažinuosi iš dolerio, kad aš tapsiu geru aktoriumi, - pareiš- 
kė berniukas. 

— Kadangi visi kiti miega, - sušnibždėjo treneris Klamas, - 
apsimesiu, kad neišgirdau, Džekai. - Vėl tie mokyklos principai! 
Ponas Ramzis (etikos kodeksą perskaitęs daug atidžiau negu 
Džekas) būtų galėjęs jam priminti, kad Redinge nesilažinama. 
Džekas užsimerkė ir stengėsi užmigti, bet treneris Klamas tam- 
siame autobuse šnibždėjo toliau: - Žinok, Džekai, jei man reikė- 
tų spėti - spėti, ne lažintis, - sakyčiau, kad kada nors tu kur nors 
tikrai būsi vienas iš geriausių. 

— Galite tuo neabejoti, - patikino trenerį Džekas. 

Tokia buvo ta Redingo mokykla. Kad ir kaip pačiam Džekui, 
ir Emai, tai atrodė keista, - ką jau kalbėti apie Alisos bei ponios 
Oustler nuostabą, - jam ten patiko. Taip tokiose mokyklose ir 
jaučiasi, arba galėtų jaustis, kai kurie berniukai. Keliauji tarytum 
į svetimą šalį, arba tikrai į svetimą; galbūt kartu vežiesi ir savo 
rūpesčius, bet vis tiek pritampi. Džekas Bernsas dar niekada 
niekur nebuvo taip pritapęs. 


17 
Mišelė Maer, ir kitos 

žekas nepritapo Ekseteryje, kur buvo priimtas geros Re- 

dingo, kaip tvirtą charakterį ugdančios mokyklos, repu- 
tacijos dėka - ir dar todėl, kad priėmimo komisijoje jį užtarė 
Ekseterio imtynininkų treneris, kuris žinojo, jog trenerio Klamo 
berniukai „tikri kalikai . Džekas buvo kalikas - atkaklus vaiki- 
nas, nors šiaip niekuo neypatingas, - ir pakankamai geras im- 
tynininkas, kad galėtų rungtis Ekseterio komandoje, bet jis nė 
nenujautė, kaip sunku bus mokytis privačioje Filipso Ekseterio 
mokykloje. 

Tai, kad į Ekseterio mokyklą įstojo ir Nojus Rozenas (Nojus 
ten pateko pelnytai), Džekui buvo vienintelis išsigelbėjimas. Čia 
vėl įsikišo Ekseterio imtynininkų treneris, ponas Hadsonas: jis 
pasirūpino, kad Džekas su Nojumi būtų apgyvendinti viename 
kambaryje, taigi Nojus padėdavo Džekui ruošti pamokas. Dže- 
kas turėjo puikią atmintį, tačiau Ekseteryje iš mokinių buvo tiek 
daug reikalaujama, mokymosi lygis toks aukštas, kad vien jo ge- 
bėjimo viską mėgdžioti nepakako. Puiki atmintis jam labai pra- 
versdavo ir kaip imtynininkui, ir kaip būsimam aktoriui, bet iš 
mokyklos jis neišlėkė tik todėl, kad jį vis gelbėjo Nojus Rozenas. 

Džekas Nojui atsilygino miegodamas su jo vyresniąja seseri- 
mi, kuri tuo laiku buvo Redklifo koledžo studentė. Su Lėja Ro- 

zen Džekas susipažino per vieną iš Padėkos dienų, praleistų su 
Nojumi bei jo šeima Kembridže. Lėja buvo ketveriais metais vy- 
resnė už Nojų ir Džeką; kol jie baigė Redingo mokyklą, ji mokėsi 
Andoveryje; o kai ji įstojo į Redklifą, jie pradėjo mokslus Ekse- 
teryje. Ji neatrodė labai graži, bet jos plaukai buvo nuostabūs, o 
krūtinė - kaip Čarlso Gibsono pieštų merginų; Džeką ji traukė 
jau įprastai, kaip daugelis vyresnių moterų. 

Nojus buvo geriausias Džeko draugas; ne sportininkas, bet 
vis tiek artimesnis už visus jo draugus imtynininkus. Kai Lėja, 
mokydamasi Redklife, praleido vieną semestrą, - ne tik tam, kad 
pasidarytų abortą, bet ir kad galėtų kaip reikiant dėl to pasi- 
graužti, - Nojus nė nejįtarė, kad ji pastojo nuo Džeko. 

Vėliau, liovęsis sanguliauti su Lėja ir užmezgęs santykius su 
ištekėjusia moterimi, dirbančia mokyklos virtuvėje indų plovė- 
ja, - ponia Stekpoul buvo žema ir stora, ir turėjo keletą, laimė, 
jau išblukusių tatuiruočių, - Džekas iš Nojaus sužinojo, kad 
Lėja jaučiasi prislėgta ir lankosi pas psichiatrą. Bet Džekas ir 
tada nieko Nojui nepasakė. | 

Ne taip, kaip Redinge, kur visi mokiniai turėjo dirbti kokį 
nors papildomą darbą, Ekseteryje dirbo tik stipendininkai. No- 
jus Ekseteryje gaudavo stipendiją. Kartą, kai Nojus sirgo, Dže- 
kas laikinai perėmė jo darbą mokyklos valgykloje; jis rinko nau- 
dotus padėklus ir nešė juos į virtuvę, kaip tik ten ir susipažino 
su ponia Stekpoul. 

Į šalia dujų gamyklos stovintį nedidelį, aptriušusį ponios 
Stekpoul namelį Džekas užsukdavo rytais, bet ne anksti, tarp 
pamokų. Visada labai skubėdavo, nes jos vyras dirbo dujų ga- 
mykloje ir priešpiečius valgydavo namuose. Minėtieji priešpie- 
čiai, vakarienės likučiai, jau šildavo orkaitėje, kai ponia Stekpoul, 
svetainėje ant sofos patiesusi rankšluostį, energingai, lyg grum- 
damasi, mylėdavosi su Džeku, - berniukui tai atrodydavo pana- 
šu į pirmuosius lytinius santykius su ponia Mašado. Kambaryje 
būdavo girdėti ne tik indų plovėjos šnopavimas, bet ir kažkoks 
švilpesys; iš pradžių Džekas manė, jog tas garsas sklinda iš or- 
kaitės, kur, ko gero, tuoj susprogs paslaptingieji ponios Stekpoul 

nosies pertvara - tokia likusi po to, kai vyras ją sulaužė. (Galbūt 
per priešpiečius patyręs kažką nemalonaus - ponia Stekpoul 
Džekui nepasakojo, kokiomis aplinkybėmis tai nutiko.) 

Džekas niekaip negalėjo jos įsivaizduoti jaunos ir Žavios, ir taip 
pat nebūtų galėjęs aiškiai pasakyti, kaip čia yra, kad (iš dalies) dėl 
to ponia Stekpoul jį ir traukia - tas jos rūškanas, neišraiškingas 
veidas, liūdnai žemyn nulinkę lūpų kampučiai, riebaluota oda 
ir prastos tatuiruotės, ir lašinių rumbės ant storo juosmens, pa- 
sak jos, „meilės turėklai“, - tačiau ta indų plovėja ugningai mė- 
gaudavosi tam tikromis sueities pozomis, kurias ponia Adkins, 
kartais dūsaudama, tik šiaip taip pakęsdavo. Viena iš tokių pozų 
buvo ponios Stekpoul mėgstama padėtis „ant viršaus“ - taip ap- 
sižergusi ji galėdavo patogiai kilnotis ir žiūrėti į Džeką. 

— Kaip vaikinas, tu pernelyg gražus, - pasakė ji per vieną tokį 
pasiutišką pasijodinėjimą. 
rūkyta dešra - gal lenkiška kielbasa. Šiaip ar taip, kažkuo per 
daug stipriu, kad būtų galima laikyti orkaitėje. „Smarkus mar- 
malas - kaip ir pati ponia Stekpoul“, - galvojo Džekas. 

— Kažin, - kartą pasakė Džekas Nojui, kai juodu jau paskuti- 
nius metus mokėsi Ekseteryje, - ar vyresnės moterys, žiūrėda- 
mos į jaunesnius vaikinus, supranta, kuriuos iš jų traukia... net 
jeigu daugiau netraukia nieko. 

— Kodėl tau tai rūpi? - paklausė Nojus. 

Tada Džekas jam beveik viską ir papasakojo — ir apie ponią 
Mašado. Tačiau iš kažko, galbūt iš savo motinos, jis buvo išmo- 
kęs nesakyti visos tiesos. Kalbėdamas su Nojumi, jis nutylėjo, kad 
miegojo su Lėja, neužsiminė ir apie ponią Adkins. (Džekas žino- 
jo, kad Nojus myli seserį ir kad jam labai patiko ponia Adkins.) 

Džeko nelaimei, Nojus paprasčiausiai sakydavo tiesą; negal- 
vodamas, ką reikėtų nuslėpti. Nojus Lėjai pasakė, kad Džekas 
užmezgė keistą romaną su vyresne moterimi; jis seseriai papa- 
sakojo ir apie tą indų plovėją, ir apie ponią Mašado. 

Ekseteryje, kur mokiniai stengėsi susidėti į galvas kuo dau- 
giau visokiausių reikalingų - aukščiausio lygio - žinių, Džekas 
sužinojo vieną itin svarbų dalyką: kad gali sušikti draugystę sa- 

kydamas ne visą tiesą, nes tai juk tas pats, kas išvis nesakyti tie- 
sos. Pati Lėja, ne Džekas, Nojui pasakė, jog laukėsi Džeko kūdi- 
kio; ji broliui papasakojo ir apie abortą. Taigi kai Lėja vėl iškrito 
iš Redklifo - šįkart visam laikui, - Džekas suprato, jog tik pats 
yra kaltas, kad neteko Nojaus Rozeno kaip draugo. 

Džeko vaikystė, regėjosi, niekada nesibaigs, o paauglystė pralė- 
kė labai greitai ir nepastebimai, tik šmėstelėjo, kaip šmėsčiodavo 
kelio ženklai pro imtynininkų komandos autobuso langą. Dže- 
kas Bernsas apie moteris ir apie tai, kaip derėtų su jomis elgtis, 
išmanė ne ką daugiau negu vargšas Lambrechtas apie ledo dau- 
bas, - jis nesuvokė, jog ponia Adkins, ir ponia Stekpoul, ir netgi 
Lėja Rozen su juo sanguliavo iš liūdesio ir nuobodulio, puikiai 
žinodamos, kad jis tik berniūkštis, kuriam stojasi pimpalas. 

Kai Džekas tūkstantis devyni šimtai aštuoniasdešimt trečiųjų 
pavasarį baigė Ekseterio mokyklą, Nojus Rozenas nepaspaudė 
jam rankos. Džekui daug metų buvo skaudu apie jį galvoti. Iš 
esmės Džekas tarsi išbraukė Nojų iš savo gyvenimo - kaip tik 
tada, kai Nojus jam buvo artimiausias. 

Abu Nojaus tėvai buvo dėstytojai, ikimokyklinio amžiaus 
vaikų auklėjimo teorijas nagrinėjantys mokslininkai. Matyda- 
mas, kaip jie atrodo ir kaip apstatyti jų namai Kembridže, - ką 
jau kalbėti apie tai, kad Nojus Ekseteryje, o Lėja Andoveryje ir 
Redklife mokėsi gaudami stipendijas, - Džekas priėjo prie išva- 
dos, kad iš ikimokyklinio amžiaus vaikų auklėjimo nepraturtėsi. 
(Labai gaila, nes Džeko charakterio formavimąsi, kai jis buvo 
tokio amžiaus, auklėjimas neabejotinai paveikė.) 

Rozenai labai rimtai žiūrėjo į visas mokymo pakopas; jie ti- 
kriausiai buvo priblokšti, kai Lėja iškrito iš Redklifo koledžo. 
Vėliau ji mokėsi Medisone, Viskonsino valstijoje, tačiau ten pa- 
teko į kažkokią bėdą. Ne dėl narkotikų; tai buvo susiję su poli- 
tika, - anot Nojaus, ji susidėjo su netinkama kompanija. „Vieną 
po kito turėjo daugybę nevykusių vaikinų, - pasakė Džekui No- 
jus. - Tu buvai pirmas iš jų.“ 

Galiausiai Lėja Rozen mirė, Čilėje. Džekas tik tiek ir žinojo. 
Na, šįkart bent jau nebuvo jokio vandens - jokios nusmurgusios 
upės, tokios kaip Nezinskotas, pasiglemžęs ponią Adkins. 

Džekas nenorėjo tiems žmonėms nieko blogo! Kaip ir poniai 
Stekpoul. Jos lavonas buvo rastas Ekseterio upėje, žemiau krio- 
klių. Iki krioklių upės vanduo gėlas ir nelabai gilus, o žemiau 
sūrokas - žemupį pasiekia potvynio vandenys. Ponia Stekpoul 
buvo aptikta sūriame vandenyje, užliejamoje dumblėtoje seklu- 
moje, baigiantis potvyniui. Vanduo jau traukėsi, taigi kažkoks 
golfo žaidėjas ir pamatė lavoną; o gal ne golfo žaidėjas, gal ir- 
kluotojas iš Ekseterio komandos. Džekui tada labiausiai rūpėjo 
artėjantys baigiamieji egzaminai, todėl jis neįsidėmėjo smul- 
kmenų. Šiaip ar taip, mokyklos indų plovėja buvo neatpažįsta- 
ma; ji ilgai išgulėjo po vandeniu. 

Kaip rašė miestelio laikraštis, ponia Stekpoul buvo pasmaug- 
ta ir įmesta į upę - ji neprigėrė. Gal ji papasakojo vyrui apie 
Džeką? Arba jos vyras kažkaip pats viską sužinojo. O gal ji susi- 
tikinėjo ne tik su Džeku? Kaip dažnai būna Naujajame Hamp- 
šyre, visi įtarė vyrą, dirbantį dujų gamykloje ir pareinantį namo 
priešpiečių. Bet jis nebuvo apkaltintas. 

Niekas nekaltino ir Džeko, gal tik Nojus Rozenas, - bet netgi 
Nojus nelaikė Džeko kaltu dėl pačios žmogžudystės. „Na, saky- 
kime, kad tu šiek tiek prie to prisidėjai“, - pareiškė Nojus. 

Jo vertinimas tikriausiai būtų buvęs griežtesnis, jei Lėja Čilėje 
būtų mirusi anksčiau, negu ponia Stekpoul buvo rasta Ekseterio 
upėje. Bet Lėja tuo laiku dar mokėsi Medisone, Viskonsino vals- 
tijoje, nors, be abejo, jau buvo nusiteikusi vykti į Čilę. 


Per tuos metus, kai gyveno internatuose, Džekas dar labiau nu- 
tolo nuo motinos - Alisa pati pradėjo nuo jo tolti, kai jis dar 
lankė Šventos Hildos mokyklą. Tačiau susitikimai su Ema, nors 
ir nedažni, visada pakeldavo jam nuotaiką, juodu vis labiau my- 
lėjo vienas kitą. Bet Džekas buvo per jaunas - ir pernelyg linkęs 
į kiekvieną moterį žiūrėti kaip į naujovę, - kad prisipažintų, jog 
dievina Emą. 

Tik Ema suprato, kodėl per ketverius metus Ekseteryje, miš- 
rioje mokykloje, Džekas taip ir nesusirado draugės. Ema žino- 
jo, kad jam patinka vyresnės moterys; o Ekseterio mokyklos 

mergaitės buvo tiesiog mergaitės. Kai Džekas mokėsi devintoje 
klasėje, kai jam buvo keturiolika, beveik penkiolika, kai kurios 
vyresniųjų klasių mokinės, septyniolikmetės ar aštuoniolikme- 
Ras, jam atrodė patrauklios, bet jis jau buvo nebe mažas, dailus 
berniukas, o nerangus paauglys. Pirmus dvejus Ekseteryje pra- 
leistus metus vyresnės paauglės į jį nekreipė dėmesio. 

Savaime suprantama, tuo laiku Džekas kartais matydavo- 
si su Ema - ir ne tik per mokinių atostogas bei dalį kiekvie- 
nos vasaros. Baigusi Šventos Hildos mokyklą, Ema išvažiavo 
studijuoti į Monrealyje esantį Magilio universitetą; Torontui 
ištikimos ponios Oustler manymu, ji pasielgė netorontietiškai 
(arba antitorontiškai). 

Emai greitai įkyrėjo - ne Magilio universitetas, o Kvebeko 
gyventojai. Ji visada puikiai mokėsi, bet prancūzų kalba nebu- 
vo jos mėgstamiausia disciplina; Ema pastebėjo, jog prancūzų 
filmus jai maloniau žiūrėti su subtitrais, taigi nusprendė, kad jai 
patinka patys filmai. 

Ji įstojo į Niujorko universitetą, kur kaip pagrindinį speciali- 
zacijos dalyką pasirinko kino meną. Magilio universitete Emos 
pažymiai buvo geri; jai pavyko susitarti, kad būtų pripažintos 
visos ten išlaikytos įskaitos, ir labai patiko gyventi Niujorke. Kai 
Džekas pradėjo mokslus Ekseteryje, tūkstantis devyni šimtai 
septyniasdešimt devintųjų rudenį, Ema jau antrus metus mokė- 
si aukštojoje mokykloje, bet pirmus Niujorko universitete. Jos 
pakviestas Džekas tą rudenį nuvažiavo į Niujorką praleisti su 
ja savaitgalio. Tas savaitgalis buvo ne per ilgiausias. Ekseteryje 
pamokos vykdavo ir šeštadieniais, iki vidurdienio; antra dienos 
pusė praėjo, kol Džekas iš Naujojo Hampšyro nusigavo į Niu- 
jorką, o grįžti į mokyklą jam reikėjo sekmadienį, iki aštuntos 
valandos vakaro. 

Bet Džekui vis tiek labai patiko jaudinantis šeštadienio vaka- 
ras ir sekmadienio rytas su Ema ir kino meną studijuojančiais 
jos draugais. Jie visi nuėjo į naktinį kino teatrą, kur buvo rodo- 
mi Bilio Vailderio filmai. Džekas neką teišmanė apie Bilio Vail- 
derio kūrybą, nors prisiminė Toronte su mama matęs Džiaze 
tik merginos; tada jam tikriausiai buvo devyneri ar dešimt metų. 

Kai Merilina Monro, pasipuošusi blizgučiais nusagstyta suknele, 
uždainavo „Noriu, kad mane mylėtum“, Džekui pasistojo ir jis 
padarė didelę klaidą - parodė tai mamai. (Alisa kartais Žiauriai 
pasišaipydavo iš sūnaus penio. Ji nepasakė: „Visai kaip tėvas“, 
bet pažvelgė į Džeką taip, kad šis tai suprato ir be žodžių.) 
draugais, buvo Penki kapai pakeliui į Kairą, bet vėliau Džekas 
prisiminė tik jo pradžią: vaiduoklišką tanką, per dykumą vežan- 
tį negyvus kareivius. O po to tanko, kas toliau nutiko Frančui 
Tounui, Džekui visai iškrito iš atminties - pirmiausia todėl, kad 
Ema įkišo ranką jam į sterblę ir iki filmo pabaigos laikė suėmusi 
jo penį. Džekas tik po daugelio metų suvokė, kad Erichas fon 
Štrohaimas vaidino Romelį. 

Džeko penį Ema rankoje laikė ir per visą Prarastą savaitgalį, 
kurį žiūrėdamas Džekas įsikalė mintį, kad Rėjus Milandas pa- 
našus į jo tėvą - tokį, kokį jis įsivaizduoja, na, jei Viljamas būtų 
girtas. 

Užsnūdęs Emai ant peties, Džekas pramiegojo visą Sanseto 
bulvarą; paskui pabudo ir, nors labai norėjo nusišlapinti, nuo 
pradžios iki pabaigos žiūrėjo Atsarginį kozirį. Sekmadienio rytą, 
per pusryčius, kino meną studijuojantys Emos draugai juokėsi 
iš Džeko, sakydami, kad jis geriau būtų pramiegojęs Atsarginį 
kozirį ir pažiūrėjęs Sanseto bulvarą. 

— Todėl aš tave ir myliu, pupuli, - neklausyk jų, - tarė Ema. 
Džekui nelabai patiko jos draugai, bet jis buvo su Ema, todėl 
nesigailėjo leidęsis į tą ilgą kelionę. 

Jis niekada negarbins Bilio Vailderio, nors Vailderis buvo gimęs 
Vienoje, ir Džekas matė, kokie europietiški net patys amerikietiš- 
kiausi jo filmai. Kaip tik Europos kino filmų kūrėjais Džekas pir- 
miausia ėmė domėtis, ir supažindino jį su jais ne kas kitas, o Ema 
Oustler. Leisdamas savaitgalius su Ema Niujorke arba su Nojumi 
Kembridže, - ten, Harvardo aikštėje, jie žiūrėdavo visus užsienio 
kinematografijos kūrinius, - Džekas pamėgo filmus su subtitrais. 
Amerikiečių sukurti filmai, išskyrus vesternus, jam nepatiko. 

O dėl nepanašumo į tėvą, tai Džekas vis pagalvodavo, kad jei 
Viljamas būtų susipažinęs su Ema, kai buvo jaunas, tai tikriau- 

siai būtų su ja mylėjęsis, - ir Ema, tiek daug visko prisiklausiu- 
si apie Džeko tėvą, sakydavo, kad nebūtų įstengusi atsispirti jo 
kerams. 

- Štai tau priežastis, dėl kurios gali džiaugtis, kad mes nė kar- 
to nesimylėjom, - kartą pareiškė Ema Džekui. Ką pati mano 
apie tai, kad nesimyli su Džeku, ji nesakė. 


Kiekvieną žiemos trimestrą, kai mokėsi Ekseteryje, Džekas sa- 
vaitgalius skirdavo imtynėms. Ema dažnai išsinuomodavo 
automobilį ir atvažiuodavo pažiūrėti varžybų; ji pati jau buvo 
metusi imtynes ir vėl kovojo su antsvoriu. Ema buvo atsakanti 
rajūnė, bet ir atsakanti sunkumų kilnotoja. Ji pradėdavo rūkyti, 
paskui mesdavo, imdavo kimšti viską iš eilės, tačiau po kurio 
laiko nustodavo ir tada jau kamuodavosi sporto salėje. Kai visa 
tai prasidėdavo iš naujo, atrodydavo, kad Ema tiesiog nepajėgia 
pakeisti nesunkiai nuspėjamos jau įprasto ciklo eigos. 

Emai reikėjo Čenkos, mėgstamo treniruočių partnerio, bet 
Čenka ne tik kad gyveno labai toli, Toronte, - jis laukė klubo 
sąnario keitimo operacijos. Borisas buvo grįžęs į Baltarusiją. 
„Šeimos reikalai“, - tepasakė Pavelas, dabar įsikūręs Vankuve- 
ryje. Jis vedė kažkokią moterį iš Britų Kolumbijos - susipažino 
veždamas ją savo taksi. 

Kai Džekas jau antrus metus mokėsi Ekseteryje, kai jam buvo 
penkiolika, beveik šešiolika, o Emai - dvidešimt vieneri, Ema 
beveik kiekvieną šeštadienį, po varžybų, nusiveždavo jį į Dara- 
me, Naujojo Hampšyro valstijoje, esantį kino teatrą. Daramas — 
universiteto miestelis netoli Ekseterio; nedideliame tenykščia- 
me kino teatre buvo rodomi ir seni, ir naujausi nekomerciniai 
užsienio filmai, tuo tarpu Ekseteryje - tik seni. 

Džekui labai patiko Felinio Kelias, kurį jis žiūrėjo (ne vieną 
kartą) su Ema, laikančia jo penį. Juodu neabejojo, kad Čenka An- 
tonio Kvino vaidinamą vyruką būtų galėjęs sumalti į miltus, bet 
tik tada, kai Čenkai dar nereikėjo naujo klubo sąnario. La Dolce 
Vita Džekas taip nesižavėjo. Marčelo Mastrojanio vaidinamas 
veikėjas buvo kaip tik toks plevėsa, kokį Džekas įsivaizdavo esant 

savo tėvą, - nepasotinamas mergišius, kokiu Džekas būgštavo 
tapsiąs. 8 /4 jam išvis nepadarė įspūdžio - vėl tas Mastrojanis. 

Felinis Džeką Bernsą vėl pakerėjo savo Amarkordu. Ema jau 
buvo mačiusi tą filmą Niujorke, bet vis tiek nusivežė Džeką į 
Daramą jo pažiūrėti. Jai rūpėjo pamatyti, kaip Džekas reaguos į 
papingąją tabako pardavėją. Laikydama ranką Džeko sterblėje, 
Ema mažylio reakciją pajuto turbūt anksčiau negu pats Džekas. 
„Na, kaip tau šita vyresnė moteris, pupuli?“ 

Juodu įsiminė nelabai žinomą aktorės, vaidinančios didžia- 
papę tabako pardavėją iš Riminio, pavardę. Skambindama Dže- 
kui į Ekseterio mokyklos bendrabutį, kad ir kas ten pakeldavo 
ragelį, Ema kartais su itališku akcentu sakydavo: „Praneškyte 
Džekui Bernsui, kad jam skambyna Marija Antuaneta Beluči! 

Bet dažniausiai Ema paskambinusi prisistatydavo esanti Dže- 
ko sesuo. Ir Džekas, kalbėdamas apie Emą, ją vadino nebe įsese- 
re, o vyresniąja seserimi. 

Niekas Ekseteryje nebuvo toks netaktiškas, kad šnekėtų apie 
jųdviejų, kaip brolio ir sesers, panašumo stoką, - gal tik Edas 
Makartis, Džeko komandos draugas, kuris apskritai atrodė ti- 
kras vėpla. Kartą prieš treniruotę Makartis pamiršo užsisegti 
suspenzorijų; iš šortų išsprūdęs jo penis kaip koks šliužas tysojo 
ant imtynių kilimo, kol partneris, šimtą septyniasdešimt septy- 
nis svarus* sveriantis vaikinas, jį primynė. 

Ir Džekas mielai būtų primynęs Makarčiui penį tą dieną, kai 
šis negražiai pasakė apie Emą: 

— Kaip gaila, kad paveldėjai visą šeimos grožį, Bernsai. Tavo 
sesuo panašesnė į imtynininką negu tu. 

Jie persirengimo kambaryje, - kur ant cementbetonio grindų 
stovėjo mediniai suolai bei metalinės spintelės, - rengėsi treni- 
ruotei. Džekas kabliu iš apačios suėmė vieną Makarčio ranką ir, 
dešine užgriebęs to dičkio sprandą, staigiai palenkė į priekį. Kai 
Makartis stengėsi išsilaisvinti, visą svorį perkeldamas ant deši- 
nės pėdos kulno, Džekas iš užpakalio pakišo jam koją ir Ma- 
kartis nuogu pasturgaliu tėškėsi ant cementinių grindų - griū- 


* 80 kg (Vert. past.) 

damas į atdaras spintelės duris dar užsigavo nugarą ir tvoskė 
alkūne į suolą. 

Džekas manė, kad Makartis tuoj pat pašoks ant kojų ir kaip 
reikiant pačiupinės jam šonus, bet šis sėdėjo kur nukritęs. 

— Galėčiau tave priploti, Bernsai, - pasakė. 

— Pamėgink, - atšovė Džekas. 

Net mokydamasis baigiamojoje klasėje Džekas nė karto nesi- 
ėmė su daugiau negu šimtą keturiasdešimt penkis svarus* sve- 
riančiu priešininku. Kai liovėsi augęs, jis buvo penkių pėdų ir 
aštuonių colių** ūgio, bet tik jei pasistiebdavo, - ir jam geriau 
sekdavosi rungtis, kai sverdavo šimtą trisdešimt penkis***, negu 
kai pasunkėdavo iki šimto keturiasdešimties****. 

Paskutinius dvejus metus Ekseterio mokykloje Džekas buvo 
vienas iš geriausių imtynininkų, o Edas Makartis niekada niekuo 
neišsiskyrė iš kitų. Ant imtynių kilimo Džekas gal ir būtų nuga- 
lėjęs Makartį, bet ne muštynėse. Net vidutiniokas, jeigu jis sveria 
šimtą septyniasdešimt septynis svarus, gali įveikti neblogą imty- 
nininką, sveriantį šimtą trisdešimt penkis; Makartis tai žinojo. Po 
kurio laiko jis atsistojo, trindamasis nugarą ir sutrenktą alkūnę. 

Džekas, kaip kadaise jam buvo pataręs ponas Ramzis, turėjo 
keletą Žiūrovų, nors šįkart viskas taip išėjo netyčia. 

— Nederėtų žmogui sakyti, kad jo sesuo negraži, Edai, - tarė 
vienas iš lengvasvorininkų. 

—- Džeko sesuo tikra baidyklė, - atrėžė Makartis. | 

Kaip tik tai ir išgelbėjo Džeką - ne kvailas Makarčio karingu- 
mas, o tai, kad jis ištarė Žodį „baidyklė“. Ekseteryje mokiniai ne- 
silaikė jokių ypatingų gero elgesio taisyklių, negaudavo baudos 
taškų už kiekvieną nepagarbų ar niekinamą žodį, - tiesą sakant, 
didžiausi mokyklos išminčiai išvis nieko negerbė ir iš visko šai- 
pėsi, - tačiau seserys, kai kurių jautrios sielos vaikinukų įsitiki- 
nimu, buvo neliečiamos, ypač jeigu jos nepatrauklios. O Ema, 
negana to, kad negraži, dar ir kovojo su antsvoriu. 


* 66 kg (Vert. past.) 
** 172 cm (Vert. past.) 
*** 61 kg (Vert. past.) 
**** 63,5 kg (Vert. past.) 

— Kas paveldėjo visą grožį tavo šeimoje, Makarti? - paklausė 
komandos sunkiasvorininkas. Jis buvo vardu Hermanas Kas- 
tras, stipendiją gaunantis mokinys iš Teksaso valstijos El Paso 
miesto, neblogas imtynininkas, nors keletą imčių turbūt laimėjo 
vien todėl, kad kraupia savo išvaizda pergąsdino priešininkus. 
Jam girdint kalbėti apie negražumą buvo labai pavojinga. 

— Ne su tavim šneku, Hermanai, - pasakė jam Edas Makartis. 

— Dabar jau su manim, - tarė Hermanas Kastras; tuo viskas ir 
pasibaigė. Ar bent jau būtų pasibaigę, jei Džekas būtų viską taip 
ir palikęs. Bet jis kaip galėdamas gynė Emą. 

Edas Makartis pažiūrėti nebuvo bjaurus, - nors jo penis at- 
rodė nekaip, ypač po to, kai tas vaikinas jį primynė, - tačiau jo 
tikrai negalėjai pavadinti gražuoliu. Draugę jis susirado tik kai 
jau mokėsi baigiamojoje klasėje, ir tai ne kažin kokią: iš pažiūros 
baikščią strazdanotą raudonplaukę, dar tik dešimtokę. Tai ruč- 
kei buvo ką tik suėję šešiolika metų, o Makarčiui - aštuoniolika. 
Lytiškai jie turbūt nesantykiavo, bet tai tikriausiai jiems abiem 
buvo pirma tokia draugystė. 

Džekas sumanė pavilioti tą ručkę - ne todėl, žinoma, kad 
būtų norėjęs su ja sugulti, nes ji jam buvo pernelyg jauna ir 
baikšti, o tam, kad nuteiktų ją prieš Makartį, taip žiauriai šne- 
kėjusį apie Emą. 

Edo Makarčio draugę Džekas užtiko savitarnos valgykloje — 
prie prekystalio, nukrauto įvairiomis salotomis. Visą imtynių 
sezoną Džekas mito vien salotomis; norėdamas prieš varžybas 
sverti ne daugiau kaip šimtą trisdešimt keturis su puse svaro, jis 
beveik jokio kito maisto ir negalėjo imti į burną. (Pusryčiams 
suvalgydavo dubenėlį avižinės košės, kartais su bananų; anksty- 
viems pietums - salotų; vakarienei irgi salotų, retkarčiais su dar 
vienu bananu.) 

Strazdanotoji ručkė, regis, įsitempė iš baimės dar labiau negu 
paprastai, kai Džekas ją užkalbino. 

— Ar jis gerai su tavimi elgiasi? - paklausė Džekas. 

Ji buvo vardu Molė, - pavardės Džekas nežinojo, - ir spok- 
sojo į jį išplėtusi akis, lyg laukdama nežinia kokios, bet nesu- 
laikomos savo kūno reakcijos, tarsi jis būtų jai ką tik įšvirkštęs 
haliucinacijas sukeliančių vaistų. 

Jis prisilietė prie jos rankos, kuri, nejučia įslydusi į nerūdijan- 
čio plieno indą su žaliais grybais, gulėjo ten kaip nukirsta. 

— Kalbu apie Makartį, - tarė Džekas. - Jis kartais būna la- 
bai žiaurus moterims, ir nedėmesingas. Tikiuosi, su tavimi jis 
ne toks. 

— Ar jis įžeidė kurią nors tavo pažįstamą? - paklausė Molė; 
atrodė, jog ji tikrai bijo Makarčio. 

— Na, tarkime, kad tik užgavo mano jausmus - dėl sesers, - 
atsakė Džekas. 

Jo akys, kaip jis seniai buvo išmokęs, paplūdo ašaromis. Žiū- 
rėdamas filmus - su Ema, laikančia jo penį, - Džekas dažnai įsi- 
vaizduodavo, kaip atrodytų nufilmuotas iš arti. Ašarojantį An- 
tonį Kviną Džekas buvo matęs jau gal dešimt kartų. Jei verkia 
net cirko stipruolis Dzampano, tai gali ir jis. 

"Ekseteryje Džekas vaidindavo retai. Jis pernelyg daug mokėsi, 
kad galėtų dažniau imtis vaidmenų mokyklos dramos mėgėjų 
draugijos, „Dramato“, statomuose spektakliuose. 

"Jo beveik nedomino Komivojažieriaus mirtis, pastatyta tą 
rudenį, kai jis mokėsi devintoje klasėje. Džekas žinojo, jog per 
daug vaikiškai atrodo, kad galėtų vaidinti Vilį Lomeną, ir yra 
per smulkus, kad gautų kurio nors iš Vilio sūnų, Hepio arba 
Bifo, vaidmenį. Taigi jis drąsiai dalyvavo aktorių atrankoje dėl 
Lindos vaidmens ir nugalėjo daugybę mergaičių - tarp jų ir dvi 
abiturientes, kurios jau ketvirtus metus buvo „Dramato“ narės. 
Tačiau tada Džekas pirmą kartą patyrė, kas yra teatro kritika: 
mokyklos metraštyje jo vaidyba buvo apibūdinta kaip „labai jau 
pamišėliška“, o „Eksonietis“, mokyklos laikraštis, rašė, kad Lin- 
dos vaidmuo paskirtas netinkamam aktoriui - „ir išėjo trans- 
vestitiška parodija, kokias žiūrovai turėdavo pakęsti tais niūriais 
laikais, kai Ekseteryje mokėsi tik berniukai“. 

„Ką jie išmano? - galvojo Džekas. - Tegu Lindai pasako, kad 
ji elgiasi labai jau pamišėliškai!“ 

Vėliau, suvokęs, kad jam tikrai nelengva mokytis šitoje mo- 
kykloje, Džekas dėdavosi nekreipiąs dėmesio, kokius kūrinius 
„Dramatas“ pasirenka savo spektakliams. Dažniausiai tai nebū- 
davo sunku; dauguma pjesių atrodydavo pasirinktos pagal nu- 

senusio hipio - mokytojo, kuris buvo dramos mėgėjų draugi- 
jos konsultantas, - literatūrinį skonį. Be to, reikia pasakyti, kad 
Džekas tausojo jėgas retkarčiais statomoms Šekspyro pjesėms, 
kurių net mėgėjų teatro artistai negalėjo visiškai sugadinti. 

Džeko kolegoms, „Dramato“ aktoriams, nepatiko, kad Komi- 
vojažieriaus mirtyje jis buvo moteris, Linda. Jie mėgino jį pri- 
versti vaidinti vyrus, ragino dalyvauti atrankoje dėl pagrindinio 
vaidmens spektaklyje Ponas Robertsas - tarsi filmas nebūtų bu- 
vęs pakankamai prastas. Čia tai bent seniena! Džekas prisiminė 
Vendę Holton. „Verčiau jau mirčiau“, - pasakė. 

Kaip tik to ir reikėjo, kad dar labiau pakiltų Džeko, kaip ak- 
toriaus, reputacija, - šitoks branginimasis buvo neabejotinai 
veiksmingas. (Kita vertus, kuo Džekas rizikavo?) 

Nusprendęs visus nustebinti, jis pareiškė norįs imtis menko 
vaidmens „Rugpjūčio mėnulio“ arbatinėje. Džekas žinojo, kad 
suvaidinęs Lotoso Žiedą, jaunutę geišą, vėliau be vargo gaus vi- 
sus moterų vaidmenis, kurių tik norės. Vaidmuo, kurio Džekas 
iš tikrųjų troško, buvo spektaklyje, pastatytame pavasarį, kai jis 
jau priešpaskutinius metus mokėsi Ekseteryje. Džekas, be abejo, 
vaidino ledi Makbet - ir kas galėjo dėl to su juo varžytis? Kitas 
imtynininkas? (Viena „Dramato“ abiturientė išmąstė, kad tam 
vaidmeniui reikia „despotiškos“ moters - taigi, ko gero, kuo 
„vyriškesnės“.) 

Kai „Dramato“ nariai jau manė, kad pagaliau jį perprato, - 
Bernsui patinka Šekspyras, Bernsas labiausiai mėgsta vaidinti ap- 
sirengęs moteriškais drabužiais, - jis vėl juos nustebino. Dalyvavo 
prieš Ričardo III pastatymą surengtoje aktorių atrankoje, bet var- 
žėsi tik dėl Ričardo vaidmens. „Tegu jie sau gaišta laiką su viso- 
kiais Mūsų miesteliais, kad ir per amžius , - galvojo Džekas. Jis 
norėjo pajusti tą futbolo kamuolį, Ričardo kuprą, ant nugaros. 

Tai buvo paskutinė Džeko žiema Ekseteryje - imtynių sezo- 
nas, kai Džekas atrodė ypač sulysęs. Jis jiems parodys „nesan- 
taikos žiemą“, kokios jie dar nematė; pasiūlys „sostą už žirgą, 
labai įtikimai. 

Džeko ašaros dabar jau kapsėjo Molei ant rankos, kuri tebe- 
buvo inde su grybais; tiško ir ant brokolių, ir ant griežinėliais 

supjaustytų agurkų. Iš jo lėkštės išriedėjo ridikėlis. Džekas nė 
nemėgino jo sugauti. 

Molė nusivedė jį prie vieno iš valgyklos staliukų. Kiti moki- 
niai pasislinko, kad juodu galėtų atsisėsti. 

- Papasakok man viską, - paprašė Molė, tvirtai suėmusi Dže- 
ko ranką. Jos akys buvo balzganai mėlynos; viena strazdana ant 
kaklo atrodė supūliavusi. 

- Juk aš ne savo valia gimiau gražus, - pasakė Molei Džekas. - 
Mano seseriai ne taip pasisekė - vyresniajai seseriai, - pridūrė, 
tarsi tai, kad Ema vyresnė, būtų reiškę, jog ji niekada neturės 
vaikino. (Iš tiesų tai Ema kaip reikiant paišdykaudavo - daž- 
niausiai su Džeko amžiaus vaikinukais, arba dar jaunesniais. Ji 
tvirtino, kad su jais nesimyli - „galima sakyti, kad ne“.) 

— Tavo sesuo nepanaši į tave? - paklausė Molė. 

- Makartis sako, kad mano sesuo tikra baidyklė, - tarė Dže- 
kas. - Aš, aišku, taip nemanau - aš ją myliu! 

- Žinoma, kad myli! - sušuko Molė, dar smarkiau suspaus- 
dama jam ranką. 

Ji ne tik kad buvo negraži; šešiolikos metų Molė suprato, kad 
patrauklesnė tikriausiai jau nebus. Džekas neabejojo, kad ji nie- 
kada nemėgo žiūrėti į veidrodį ir darydamasi vyresnė turbūt dar 
labiau to nemėgs. Pasakydamas, kad jos draugas kitą merginą 
pavadino baidykle, jis pataikė tiesiai į tikslą. 

Džekas paverkė pakankamai; gal truputį ir persistengė - net 
jo salotos sudrėko. Staiga jam toptelėjo, koks galėtų būti kitas 
kadras iš arti: šiek tiek virpančios, bet tvirtai sučiauptos lūpos. 

- Atleisk, kad tau tai papasakojau, - tarė jis. - Nieko čia ne- 
pakeisi. Daugiau netrukdysiu. 

- Ne! - suriko Molė, čiupdama jį už riešo, kai jis su savo pa- 
dėklu jau buvo beeinąs šalin. Iš jo lėkštės iškrito žalia morka; 
iš stiklinės išsiliejo šlakelis šaltos arbatos. Visą imtynių sezoną 
Džekas be perstojo maukė šaltą arbatą, jis buvo kupinas ener- 
gijos. Jo pirštai nuolat drebėjo - kaip žmogaus, sėdinčio visu 
greičiu lekiančiame traukinyje. 

— Geriau jau eisiu, Mole, - pasakė Džekas; ir nuėjo neatsigręž- 
damas į ją. Žinojo, kad ji su Edu Makarčiu nebe pora. (Žinojo ir 
kad Edas tuoj ateis pietauti.) 

Džekas vėl nuklydo prie salotų prekystalio; jautėsi baisiai iš- 
alkęs. Ten stovėjo gražiausia mokyklos mergaitė - Mišelė Maer, 
irgi abiturientė. Ji buvo liekna, medaus spalvos plaukais, švy- 
tinčia tarsi manekenės oda ir - kaip kartą storžieviškai įvertino 
Makartis - „kietais, stačiais papukais“. 

Mišelė buvo daugiau negu penkių pėdų ir dešimties colių* 
ūgio - dviem coliais aukštesnė už Džeką. „Dramato“ narė. Dže- 
kas ir ją nugalėjo atrankoje dėl ledi Makbet vaidmens, tačiau ji - 
viena iš nedaugelio - tada nė kiek nesuirzo. Nors ir tokia graži, 
ji visiems patiko, nes buvo ne tik protinga, bet ir labai maloni. 
Mišelė buvo iš anksto priimta į Kolumbijos universitetą, nes jos 
tėvai gyveno Niujorke ir ji norėjo sugrįžti į gimtąjį miestą; taigi 
ne taip, kaip dauguma abiturientų, Mišelė nesuko galvos, kuria- 
me koledže ar universitete toliau mokysis,- ji jau žinojo. 

— Džekas Bernsas, toks lieknas ir žavus! - tarė Mišelė. 

— Taigi, - linktelėjo Džekas. - Išbadėjusi tamsos širdis. 

— Kur tavo kupra, Dikai? - paklausė Mišelė. Kadangi Džekas 
vaidino Ričardą III, visi „Dramato“ nariai jį sutikę juokais to 
paklausdavo. 

— Kostiumų spintoj, ir tai tik futbolo kamuolys, - atsakė Dže- 
kas, gal šimtąjį kartą. 

— Kodėl nesusirandi draugės, Džekai? - dar pasidomėjo Mi- 
šelė. Ji tik juokavo, bent jau Džekas taip manė. 

— Nes jaučiu, kad tavo širdis nelaisva, - tarė jis. 

Tai buvo tik žodžiai. Džekas vis dar vaidino - kalbėjo nerim- 
tai. Jis iškart suprato, kad padarė klaidą, bet nespėjo nieko su- 
mąstyti, kad ją ištaisytų. Nuo nuolat į tuščią skrandį pilamos 
šaltos arbatos jautėsi šiek tiek apsvaigęs. 

Mišelė Maer nuleido akis, lyg staiga labai susidomėjusi salo- 
tomis nukrautu prekystaliu, ir visa tarytum susmuko, nors pa- 
prastai jos laikysena būdavo nepriekaištinga. Tą akimirką Dže- 
kas atrodė beveik tokio pat ūgio kaip ji. „Ei, aš čia tik šiaip, 
buvo besakąs - turėjo tai pasakyti. Tačiau Mišelė jį aplenkė: 

— Nežinojau, kad tau rūpiu, Džekai. Maniau, tau nerūpi 
niekas. 


* 177 cm (Vert. past.) 

Didžiausias keblumas buvo tas, kad Džekui ji labai patiko; 
jis nenorėjo užgauti jos jausmų. O jei būtų Mišelei Maer pasa- 
kęs, kad dulkina ponią Stekpoul, Mišelė tikrai nebūtų patikėjusi. 
Juk ponia Stekpoul, Edo Makarčio žodžiais tariant, tikra baidy- 
klė - tokia nelaimėlė, palyginti su kitomis moterimis, netgi daug 
vyresnėmis. Ta indų plovėja kartą ir pati išreiškė nuostabą, kad 
Džekas Bernsas dulkinasi su ja. 

„Kodėl aš?“ - paklausė Džeko ponia Stekpoul, mankydama jį 
visu svoriu, neleisdama atgauti kvapo. Jis nepajėgė ištarti nė žo- 
džio; kita vertus, ir nesumojo, ką reikėtų sakyti. Poniai Stekpoul 
labai norėjosi būti su juo; tokie vaikinai kaip Džekas Bernsas 
jaunystėje į ją net nežiūrėdavo. Argi Džekas galėjo visa tai pasa- 
koti gražuolei Mišelei Maer? 

- Kaip tu gali kam nors nerūpėti, Mišele? - tarė jis. 

Jeigu Džekas, kai tai pasakė, būtų iškart nuėjęs, gal viskas būtų 
buvę gerai. Bet jis buvo pernelyg alkanas, kad bent per žingsnį 
atsitrauktų nuo salotų prekystalio. Kai kažkas jį sučiupo iš užpa- 
kalio, jis iš pradžių pamanė, jog tai Mišelė. Tikėjosi, kad Mišelė. 

— Kokį velnią ten pasakei Molei, šikniau? - paklausė Makartis. 

— Tik tiesą, - atsakė Džekas. - Juk šnekėjai, kad mano sesuo 
tikra baidyklė, argi ne? 

Džekas nenorėjo, kad Mišelė Maer jį įsimylėtų, bet ji stovė- 
jo šalia. Ir ką gi Edas Makartis galėjo padaryti? Džekas buvo 
Redingo auklėtinis. Makartis žinojo, kad Džekas kantrus. O ką 
treneris Hadsonas padarytų Makarčiui, jei šis sužeistų Džeką ir 
vienas iš geriausių Ekseterio komandos lengvasvorininkų pra- 
leistų keletą varžybų sezono pabaigoje? 

Be to, Hermanas Kastras būtų davęs Edui Makarčiui į kaulus, 
jei Makartis būtų prikišęs nagus prie Džeko. Hermanas Kastras 
dabar buvo Džeko draugas visam gyvenimui, vien todėl, kad 
Džekas stojo už tuos, kurie negražūs. 

— Edas sako, kad mano vyresnioji sesuo, Ema, tikra baidy- 
klė, - paaiškino Džekas Mišelei Maer. Jis matė, kad ji jau neat- 
sitokės; per giliai įklimpusi. - Man, aišku, taip neatrodo, nes aš 
Emą myliu. 

Dabar Edui Makarčiui geriausia išeitis - gal netgi vienintelė 
išeitis tokiomis aplinkybėmis - buvo tiesiog pasitraukti; tačiau 
Džekas vis tiek truputį nustebo, kai Makartis taip ir padarė. 
Juk Makartis ką tik neteko savo apgailėtinos draugės, o su šio 
pasaulio mišelėmis maer tuo pačiu oru kvėpuoti galės nebent 
stovėdamas šalia tokių vyrukų kaip Džekas Bernsas. Šiame pa- 
saulyje mišelės maer atitenka džekams bernsams - kartais, kaip 
šįkart Džekui, be jokių pastangų. 


Vieną savaitgalį, abitūros metų pavasarį, Mišelė nusivežė Džeką 
į savo namus Niujorke. Džekas pirmą kartą jautėsi neištikimas 
Emai - ne todėl, kad leido laiką su Mišele, o kad nepasakė Emai, 
jog lankysis mieste. Mišelė buvo tokia graži; Džekas bijojo, kad 
Emai bus skaudu susipažinti su Mišele - ir kad Ema, ko gero, 
blogai su ja elgsis. (Visi Maerių šeimos nariai buvo gražuoliai, 
netgi šuo.) 

Be to, Džekas pats save įtikinėjo, jog Emai turbūt nesvarbu, 
ar jis mieste, ar ne, kai ji to nežino. Ema jau buvo baigusi Niu- 
jorko universitetą ir neseniai pradėjusi rašyti scenarijus vienai 
vėlai vakare rodomai Niujorko televizijos humoro laidai. Jai tas 
darbas nepatiko. Ji buvo padariusi išvadą, kad kelias į kinema- 
tografiją, bent jau jos kelias, eina ne per televiziją; Ema netgi 
nebežinojo, ar vis dar nori kurti filmus. 

— Būsiu rašytoja, meiluti. Rašysiu romanus, ne scenarijus. 
Užsiimsiu literatūra, ne žurnalistika. 

— Kada gi tu rašysi? 

— Savaitgaliais. 

Taigi Džekas įsiteigė mintį, kad galbūt sutrukdytų Emai rašy- 
ti, jei užsuktų pas ją savaitgalį. 

Mišelės tėvai turėjo prabangų butą Parko aveniu; tas butas 
užėmė pusę namo ir buvo didesnis negu penktokų bendrabu- 
tis Redingo mokykloje. Džekas anksčiau nežinojo, kad kai kurie 
žmonės turi butus, išpuoštus jiems iš tikrųjų priklausančiais ver- 
tingais meno kūriniais. Netgi nebuvo girdėjęs, kad tokie meno 
kūriniai gali priklausyti privatiems asmenims. Gal jis, kaip dau- 

gelis kanadiečių, nepakankamai vertino privačios nuosavybės 
galią, arba jau per ilgai gyveno Meine bei Naujajame Hampšyre 
ir buvo netekęs miestietiško nuovokumo. 

Prie svečių miegamojo esančiame vonios kambaryje ant sie- 
nos kabėjo nedidelis Pikaso paveikslas; labai Žemai, šalia kloze- 
to, kad būtų patogu į jį žiūrėti atsisėdus. Džekui tas paveikslas 
padarė tokį įspūdį, kad jis stovėdamas vos jo neapšlapino. Srovė. 
iš jo penio kažkodėl krypo į šalį. 

Džekas pamanė, kad kažkas atsitiko jo peniui, - kad čia gal 
kokia gonorėja. Jis suprato, jog tikrai galėjo ja užsikrėsti nuo 
ponios Stekpoul. (Juk nežinia, su kuo dar ji dulkinasi ir ką dar 
dulkina jos vyras!) Taigi vos neapsisiojęs maždaug ties keliais 
kabančio pikaso, Džekas įtikėjo, kad serga venerine liga, kuria, 
ko gero, apkrėstų ir Mišelę Maer. Bet jam, žinoma, nė į galvą ne- 
atėjo, kad Mišelė norės su juo mylėtis. Tąsyk juodu pirmą kartą 
drauge išvyko iš Ekseterio. Taip, jis ją bučiuodavo, - tačiau dar 
nebuvo palietęs jos, storžievio Makarčio žodžiais tariant, „kietų, 
stačių papukų 

Na, Džekui ir sekėsi! Gražuoliai Mišelės tėvai išvyko į kažko- 
kį iškilmingą pobūvį - paliko Džeką ir Mišelę didžiuliame bute 
Parko aveniu vienus su gražuoliu šunimi. Kai jie išėjo, Džekas 
su Mišele įsijungė televizorių Mišelės miegamajame. 

- Jų nebus visą vakarą, - tarė Mišelė. 

Džekas buvo pasirengęs glamonėtis, bet tikrai nemanė, kad 
Mišelė Maer - iš tų merginų, kurios „eina iki galo“, kaip kartą 
pasakė Alisa, prisiminusi gal dar ankstesnių negu hipių laikų po- 
sakį. „Tikiuosi, tarp tavo pažįstamų nėra merginų, einančių iki 
galo, Džekai ,- šnekėjo mama, kai jis buvo parskridęs į apsnigtą 
Torontą per paskutines vadinamąsias pavasario atostogas. 

Mišelė Maer nebuvo iš tų „iki galo“ einančių merginų, tačiau 
norėjo apie tai pasikalbėti. Galbūt ji be reikalo iki šiol „to“ ne- 
dariusi. 

— Ne, manau, kad ne be reikalo, - skubiai pasakė Džekas. 

Vos neleptelėjęs, jog baiminasi, kad nuo vienos Ekseterio 
indų plovėjos bus užsikrėtęs triperiu, jis nesumojo, kaip dar ga- 
lėtų išsisukti, todėl pareiškė pritariąs nuomonei, jog nereikėtų 
„eiti iki galo. ė 

Vienas televizijos kanalas rodė filmus su Džonu Veinu, nuo 
pat Kareivio iš Kentukio. Ten Džonas Veinas vadovauja Ken- 
tukio šaulių pulkui, ant galvos užsidėjęs iš pažiūros lyg ir visą 
meškėną. Džekui patiko Džonas Veinas, bet Ema jį jau buvo at- 
pratinusi nuo žavėjimosi tokiu didvyriškumu; su ja Džekas kurį 
dievino Bergmaną. 

Tiesa, Keturi šimtai smūgių jam pasirodė nuobodokas, jis taip 
ir pasakė. Ema tada juo baisiai nusivylė, net nustojo laikiusi jo 
Džeko ypač mėgstamą filmą, ir laikė nė akimirką nepaleisdama 
per visą Žiulį ir Džimą, o Džekas įsivaizdavo, jog tai Žana Moro, 
ne Ema, laiko rankoje jo pimpalą. 

O dėl Ingmaro Bergmano, tai jo vis buvo negana. Septintasis 
antspaudas, Skaistybės šaltinis, Komunija, Tylėjimas - tai filmai, 
kuriuos žiūrėdamas Džekas Bernsas susižavėjo kinematogra- 
fija ir nusprendė, jog norėtų vaidinti kine, o ne teatre. Scenos 
iš vedybinio gyvenimo, Akis į akį, Rudens sonata - tie filmai jį 
įkvėpė. Jis mintyse vis matydavo save, nufilmuotą iš arti su Ber- 
gmano moterimis. Tardamas kiekvieną žodį, nepraleisdamas nė 
menkiausio judesio, Džekas įsivaizduodavo, kaip kino kameros 
priartintas jo veidas užpildo visą milžinišką ekraną, - arba tik 
vienos rankos pirštai, sugniaužti į kumštį, ar netgi smiliaus ga- 
liukas, atsirandantis kadre šalia durų skambučio. 

Ką jau kalbėti apie seksą Bergmano filmuose - o, tos vyresnės 
moterys! Juoba kad Džekui su jomis susipažįstant Ema Oustler 
laikė suėmusi jo penį! (Bibi Anderson, Gunela Lindblom, Ingri- 
da Tulin, Liv Ulman.) O Alisa tikėjosi, kad tarp Džeko pažįsta- 
mų nėra merginų, einančių iki galo! Ką ji sau manė? 

— Kas atsitiko, Dikai? Pametei savo kuprą? - paklausė Mišelė 
Maer. Tai buvo dar vienas juokelis iš Ričardo III repeticijų. 

Paprastai Džekas atšaudavo: 

— Ne, tik išleidau iš jos orą. 

Jis negalėjo sakyti, kad jo dėmesį atitraukia Kareivis iš Ken- 
tukio, tikrai ne. Mišelė su Džeku glamonėjosi ir per visą Rio 
Grandę. Džonas Veinas vėl kariavo, šįkart su apačiais. Ir su nuo 

jo nutolusia padūkėle žmona - papingąja Morina O'Hara. Bet 
Džekas matė tik Mišelę Maer. Dieve, kokia ji buvo graži! Ir tokia 
miela, protinga, linksma. Kaip jis jos norėjo! 

Ir Mišelė Maer tą vakarą jo norėjo, tačiau jis atsisakė su ja 
mylėtis, - nors negalėjo atplėšti nuo jos akių. Negalėjo liautis 
ją bučiavęs; vis lietė ją, spaudė glėbyje. Vis kartojo jos vardą. Jis 
daug metų šokinės iš miego šnibždėdamas: „Mišelė Maer, Miše- 
lė Maer, Mišelė Maer.“ 

— Džekas Bernsas, - sakė ji, tarytum jį mėgdžiodama. - Ri- 
čardas Kuprotasis, dar žinomas kaip Trečiasis, - juokėsi. - Ledi 
Makbet, - erzino. 

Nė viena iš Džeko vėliau sutiktų merginų nemokėjo taip 
puikiai bučiuotis, toli gražu, - nors Ema Oustler bučiuodama 
jį kaip reikiant įaudrindavo. Nė viena Džeką bučiavusi mergina 
neprilygo Mišelei Maer. 

Kodėl Džekas tada jai nepasakė tiesos? Kad baiminasi, jog, ko 
gero, serga gonorėja; kad galėjo užsikrėsti ta piktlige nuo ištvir- 
kusios indų plovėjos, pusamžės moters, tinkančios jam į moti- 
nas! (Tai skambėjo kaip kokios „Dramato“ pasirinktos pjesės 
siužetas — arba, dar labiau tikėtina, Paštu užsisakytos nuotakos 
Šiaurės Vakarų teritorijose tęsinys.) 

Kodėl Džekas Mišelei nepasakė, kad ją myli, kad labiausiai 
nori ją apsaugoti nuo visokio, jo supratimu, jame slypinčio blo- 
gio? Jis turėjo susigalvoti kokį nors pasiteisinimą - dievaži, juk 
buvo geras aktorius. Galėjo Mišelei Maer pameluoti, jog treni- 
ruočių partneris imtynių salėje užlipo jam ant penio, - kad ir 
kaip keista, tai ganėtinai dažna, nors beveik neaptarinėjama, 
imtynininkų trauma. Taigi dabar jam pernelyg skauda, kad my- 
lėtųsi, - juk jis galėjo taip sakyti. 

Tačiau Džekas buvo visiškas kvailys: jis Mišelei Maer pasiūlė 
drauge pasimasturbuoti, - užuot su ja pasimylėjęs! 

- Tai saugiausias seksas, - pasakė jis Mišelei, o aplink juos 
siautėjo kruvinas karas su indėnais - apačiai, bauginamai ūkau- 
dami, krito negyvi. Džonas Veinas kovojo iš visų jėgų, kai Dže- 
kas, galima sakyti, žudėsi Mišelės Maer akyse. - Žinai, nusireng- 
sim, bet abu liesim tik save, - toliau kalbėjo jis, tiesiog kasėsi sau 

duobę. - Žiūrėsim vienas į kitą, bučiuosimės - įsivaizduosime 
tai, kaip aktoriai. 

Ašaros Mišelės Maer akyse tikrai būtų sugraudinusios kino 
mėgėjus; ji buvo tokia mergina, kokias galima filmuoti ir iš la- 
bai arti. 

— O, Džekai, - tarė ji. - Visą šį laiką aš tave gyniau. Kai žmo- 
nės šneka: „Džekas Bernsas pernelyg keistas“, aš visada atremiu: 
„Jis toks kaip visi!“ 

— Mišele... - buvo besakąs Džekas, bet viską suprato iš jos 
akių. Anąsyk jis stebėjo, kaip Mišelė jį įsimyli, o dabar matė, 
kaip negrįžtamai ją prarado. Per televiziją rodomas vesternas su 
Džonu Veinu skendėjo gedulingose dulkėse - kritę žirgai, negy- 
vi apačiai. 

Džekas paliko Mišelę Maer vieną jos kambaryje; buvo pakan- 
kamai jautrus, kad suprastų, jog ji nori pabūti viena. Gražusis 
šuo pasiliko su ja. Svečių miegamajame, su vertingu meno kū- 
riniu papuoštu vonios kambariu, Džekui kompaniją sudarė tik 
maždaug ties keliais kabantis pikasas ir televizorius. Džekas vie- 
nas žiūrėjo Ramų žmogų. 

Džonas Veinas čia - airių kilmės amerikietis, boksininkas pro- 
fesionalas; jis meta boksą, kai ringe netyčia užmuša priešininką. 
Tada keliauja į Airiją ir įsimyli (vėl) papingąją Moriną O Harą. 
Bet Morinos brolis (Viktoras Maklaglenas) pasirodo esąs tikras 
šiknius; Veinas įsivelia į, ko gero, ilgiausias ir neįtikimiausias 
muštynes Airijos istorijoje - vėl turi kovoti kumščiais. 

Apimtas savigailos, Džekas padarė išvadą, kad Viktoras Mak- 
laglenas Džoną Veiną būtų galėjęs sumalti į miltus. (Maklagle- 
nas buvo profesionalas, kovęsis su Džeku Džonsonu ir jį ne- 
blogai supliekęs. Veinas prieš Maklagleną nebūtų atsilaikęs nė 
vieno raundo.) 

Kelionė atgal į Ekseterį Džekui pasirodė itin ilga; juodu su 
Mišele Maer beveik nesikalbėjo. Džekas dar labiau viską pablo- 
gino prisipažindamas, jog ją myli; jis pareiškė drauge mastur- 
buotis pasiūlęs iš pagarbos jai. 

— Aš tau pasakysiu, kodėl atrodai nenormalus, Džekai, - buvo 
beprašnekanti Mišelė, bet apsipylė ašaromis ir daugiau nieko 

jam nepasakė. Jis turėjo pats, savo fantazijose, užbaigti jos min- 
tį. Džekas Bernsas kone dvidešimt metų gailėsis, kad negali su- 
sigrąžinti to savaitgalio. 


- Jei klaustum manęs, - išdrįso pareikšti savo nuomonę Nojus 
Rozenas, - sakyčiau, jog tau su Mišele nieko neišėjo todėl, kad 

Po savaitės ar dviejų Džekas Nojui papasakojo apie ponią 
Stekpoul, o Nojus viską persakė seseriai, - tuo ir baigėsi Dže- 
ko draugystė su Nojumi. Skaudi netektis - tada Džekas dėl jos 
graužėsi labiau, negu dėl to, kad prarado Mišelę Maer. Bet No- 
jus ilgainiui išdilo jam iš atminties; o Mišelė liko. 

Mišelė nepadarė nieko blogo. Ji buvo Džeko amžiaus, septy- 
niolikos, beveik aštuoniolikos metų, tačiau pakankamai santūri 
ir ori, kad nešnekėtų artimiausioms draugėms, jog Džekas tikras 
bjaurybė, - ar netgi toks nenormalus, kokiu kai kurios iš jų jį 
laiko. Tiesą sakant, Mišelė ir toliau jį gynė, atmesdama kaltini- 
mus nenormalumu. Hermanas Kastras vėliau Džekui pasakojo, 
kad Mišelė apie jį visada kalbėdavo gražiai, net kai jie jau buvo 
„išsiskyrę . Hermanas sakė: „Kai galvoju apie judu drauge... na, 
tiesiog negaliu įsivaizduoti. Tikriausiai jautėtės kaip manekenai 
iš madų žurnalo, ar panašiai.“ 

Hermanas Kastras toliau mokėsi Harvarde, Harvardo univer- 
siteto Medicinos fakultete. Jis tapo infekcinių ligų gydytoju ir 
grįžo į El Pasą, kur gydė daugiausia AIDS aukas. Hermanas vedė 
labai patrauklią meksikiečių kilmės amerikietę, ir juodu susilau- 
kė krūvos vaikų. Gavęs iš Hermano kalėdinį atviruką, Džekas 
kaskart lengviau atsidusdavo, matydamas, kad vaikai atsigimę į 
motiną. Į Hermaną, nors Džekas jį labai mylėjo, visada būdavo 
baisu žiūrėti. Jo pečiai buvo nuolaidūs, figūra neproporcinga, 
nosis priplota, o kakta atsikišusi; kaip kepta bulvė virš labai arti 
viena prie kitos žibančių juodų akučių. 

Hermanas Kastras buvo imtynininkų komandos fotografas. 
Tais laikais sunkiasvorininkai imdavosi paskutiniai; Hermanas 
net apšildamas prieš varžybas fotografuodavo besigrumiančius 

komandos draugus. Džekui atrodydavo, kad Hermanas šitaip 
prisidengia veidą. Gal fotoaparatas jam buvo tarsi koks skydas. 

„Ei, amigo, - paprastai rašydavo Hermanas Kastras ant ka- 
lėdinio atviruko, - kai galvoju apie tavo meilės nuotykius... na, 
tiesiog negaliu įsivaizduoti.“ 

Ką tas Hermanas žinojo? Ilgainiui Džekas Bernsas ėmė ma- 
nyti, jog tą vakarą, kai prarado Mišelę Maer, iš tikrųjų neteko 
savo gyvenimo meilės. Mintis, kad jo tėvas, būdamas tokio am- 
žiaus, būtų ją išdulkinęs, - ir velniop visas gonorėjas, - Džekui 
buvo menka paguoda. 


Be to, Džekas gonorėja nesirgo! Grįžęs iš Niujorko, jis nuėjo į 
mokyklos izoliatorių pasitikrinti. Gydytojas pasakė, kad jam ten 
tik truputį sudirgusi oda, gal todėl, kad dabar, pasibaigus imty- 
nių sezonui, jis kitaip maitinasi. 

— Ne gonorėja? - netikėdamas dar paklausė Džekas. 

— Tikrai ne, Džekai. 

Šiaip ar taip, Džekas jau kelis mėnesius dulkino šimtą septy- 
niasdešimt svarų* sveriančią indų plovėją - kartais net keturis 
ar penkis kartus per savaitę. Tokio dirginimo, be abejo, pakako, 
kad jis švirkštelėtų į šoną, ant ties keliais kabančio pikaso, - ir, 
dar blogiau, susigadintų santykius su /a belle Mišele, kaip Nojus 
Rozenas vadino Mišelę Maer. 

Mišelė su Džeku toje pačioje klasėje sėdėdavo tik per vieno 
dalyko pamokas - jie abu ketvirtus metus mokėsi vokiečių kal- 
bos. Daugelis mokinių, pasirinkusių vokiečių kalbą, tikėjosi tapti 
gydytojais. Visi sakė, jog tai tinkama užsienio kalba norintiems 
studijuoti mediciną. Džekas tokių vilčių neturėjo - jam nekaip 
sekėsi gamtos mokslai. Vokiečių kalba Džekui labiausiai patiko 
dėl žodžių tvarkos - veiksmažodžiai ramiai laukia sakinio galo. 
Tai bent baigiamieji žodžiai! Vokiškame sakinyje visas veiksmas 
nukeliamas į galą. Tai aktorių kalba. 

Džekas mėgo Gėtę, bet dar labiau jam patiko Rilkė, o labiau- 
siai jis žavėjosi į vokiečių kalbą išverstu Šekspyru, ypač jo meilės 


* 77 kg (Vert. past.) 

sonetais, mokytojo, pono Richterio, tvirtinimu, geriau skam- 
bančiais auf Deutsch negu angliškai. 

Mišelė Maer, tesaugo ją Dievas, su tokia mokytojo nuomone 
nesutiko: 

— Herr Richter, juk nesakysite, jog „Dievybe geidulingoji, gė- 
riu pavertus blogį ' skamba ne taip gražiai kaip „Mutwillige An- 
mut, reizend noch im Schlimmen'! 

— Bet paklausykite, Mišele, - užgiedojo ponas Richteris, - tu- 
rite pripažinti, kad „Sonst prūft die kluge Welt der Tranen Sinn, 
Und hėhnt dich um mich, wenn ich nicht mehr bin“ skamba 
daug gražiau negu originalas. Gal padeklamuotumėte mums 
angliškai, Džekai? Jūs tai puikiai mokate. 

— „Kad šis gudrus pasaulis, išgirdęs tavo aimanas, - atmintinai 
pasakė Džekas Mišelei Maer, - nesišaipytų, jog jau nėr manęs.“ 

- Matote? - paklausė ponas Richteris klasės. - „Aimanas“ su 
„nėr manęs“ surimuota tik iš bėdos, ar ne? O „bin“ su „Sinn“... 
na, aš laikausi savo nuomonės. 

Džekas nedrįso pažvelgti į Mišelę, ir ji nežiūrėjo į jį. Galbūt 
paskutiniai jo žodžiai, ištarti jai, ir bus nevykęs mėginimas suri- 
muoti „aimanas“ su „nėr manęs“ - tai atrodė pernelyg žiauru. 

Per paskutinę vokiečių kalbos pamoką Mišelė Džekui padavė 
raštelį. 

— Būk geras - perskaityk vėliau, - tepasakė. 

Tai buvo Gėtės žodžiai. Mišelei Gėtė patiko labiau negu Dže- 
kui. Behandelt die Frauen mit Nachsicht. Džekas mokėjo tą eilu- 
tę atmintinai. „Su moterimis elkitės atlaidžiai.“ 

Jei Džekui būtų užtekę drąsos ką nors atrašyti Mišelei, jis būtų 
pasirinkęs Rilkę. Sie ldchelte einmal. Es tat fast weh. Bet Mišelė 
Maer būtų pasakiusi, jog tai labai jau kasdieniška. „Nusišypsojo. 
Tapo man graudu. 

Ekseteryje Džekas galėjo didžiuotis bent jau tuo, kad visą 
vokiečių kalbos ketverių metų kursą sugebėjo baigti be Nojaus 
Rozeno pagalbos. Vokiečių kalba buvo vienintelis dalykas, kurio 
mokytis Nojus jam negalėjo padėti, ir nepadėjo. (Savaime su- 
prantama, kad Nojus, kaip žydas, vokiečių kalbą laikė jo tautos 
žudikų kalba ir nieku gyvu nenorėjo jos mokytis.) 

Nojus Džekui negalėjo padėti ir per stojamuosius egzaminus. 
Čia Džekas jau turėjo kaip nors suktis pats; bet čia gabumai buvo 
daug svarbesni negu graži elgsena. Nors Džekas labai stengėsi, 
sugebėjimais jis neprilygo klasės draugams, su kuriais mokėsi 
Ekseterio mokykloje. Per stojamuosius egzaminus jis gavo ma- 
Žiausiai balų iš visų aštuoniasdešimt trečiųjų laidos abiturientų. 

— Aktoriai nemėgsta testų, kuriuose reikia pasirinkti vieną iš 
kelių atsakymų, - pasakė Džekas Hermanui Kastrui. 

— Kodėl? - paklausė Hermanas. 

— Aktoriai nespėlioja, - paaiškino Džekas. - Na, aktoriai gali 
rinktis, bet paprastai žino, kas jie tokie. Jei nežinai atsakymo, 
nespėlioji. 

— Nepyk, kad taip sakau, Džekai, tačiau tai gana kvailas po- 
žiūris į testus. 

Nekaip išlaikęs stojamuosius egzaminus, Džekas nepateko į 
Harvardą, kur toliau mokėsi Hermanas Kastras ir Nojus Roze- 
nas. Jis nebuvo priimtas nė į vieną iš atseit geriausių koledžų bei 
universitetų. Motina prašė, kad jis grįžtų į Torontą ir lankytų 
tenykštį universitetą. Bet Džekas nenorėjo grįžti į Torontą. 

Kadaise pati pradėjusi jį stumti nuo savęs, Alisa staiga užsi- 
geidė, kad Džekas vėl būtų netoliese. Jis nenorėjo turėti nieko 
bendra su ja. Džekas seniai nebesigraužė dėl tų, pasak Emos, 
„lesbietiškų nesąmonių“ - Emai tai berods irgi neberūpėjo. Jie- 
dviem dabar buvo nei šilta, nei šalta, kad Alisa su ponia Oustler 
gyvena kaip pora; tiesą sakant, ir Ema, ir Džekas jautėsi paten- 
kinti, netgi didžiavosi, kad jų mamos vis dar drauge. Tiek daug 
porų per tą laiką išsiskyrė — ir kelios jų pažįstamos įsimylėjėlių 
porelės, ir daugelio draugų tėvai. 

Tačiau Džekas negalėjo pamiršti, kad buvo išsiųstas iš Toron- 
to — ir iš Kanados, iš gimtosios šalies. Jis jau aštuonerius metus 
gyveno Jungtinėse Valstijose; dauguma jo mokslo draugų buvo 
amerikiečiai, o filmai, kuriuos žiūrėdamas jis panoro tapti kino 
aktoriumi, sukurti Europoje. 

Džekas parašė prašymą ir buvo priimtas į Naujojo Hampšyro 
universitetą. Ema kaip reikiant nudavė jam velnių: „Dėl Dievo 
meilės, pupuli, neturėtum rinktis NHU tik todėl, kad tau patinka 

tenykštis kino teatras! Bet Džekas jau buvo apsisprendęs. Jam 
tikrai patiko Daramas ir tas kino teatras, nors jis dabar - Džekas 
turėjo tai pripažinti - atrodė nebe toks, koks buvo seniau, kai 
šalia sėdėdavo Ema Oustler ir laikydavo rankoje jo penį. 


Toje kelionėje su mama po Šiaurės jūros uostamiesčius forma- 
vosi Džeko Bernso charakteris. Šventos Hildos mokykloje pasi- 
reiškė tai, ką Ema neklysdama pavadino jo silpnybe vyresnėms 
moterims; be to, ten Džekas pramoko vaidinti - ir pajuto, kad 
sugeba tai daryti įtikinamai, net kai vaidina moteris. Redinge jis 
įprato uoliai mokytis. Ponia Adkins jį patraukė liūdesiu. O Ek- 
seteryje Džekas suvokė, jog nėra intelektualas, bet moka skaityti 
ir rašyti. (Tada jis dar nežinojo, koks retas ir naudingas šis suge- 
bėjimas, - ir nebūtų galėjęs nusakyti, kokią jo silpnybę atskleidė 
ponia Stekpoul.) 

Ekseterio mokyklos darbuotojos bei mokytojų žmonos, kaip 
vyresnės moterys, Džekui atrodė nepasiekiamos. Gal jis ir klydo 
taip manydamas, bet jos tikrai nebuvo tokios lengvai prieina- 
mos kaip ponia Stekpoul - Džeką žavėjo storžieviškas, įtaigus 
jos nekantrumas. Redingas buvo dykynė, kur atvykusios mote- 
rys netrukus netekdavo jėgų, ar bent jau atrodydavo jų neteku- 
sios. O Ekseteryje kelios labai dailios mokytojų žmonos nuolat 
traukė berniukų dėmesį, - nors jie apie jas galėdavo tik pasvajo- 
ti. (Džekui nė į galvą neatėjo lįsti prie kurios nors iš jų; jos visos 
iš pažiūros buvo pernelyg laimingos). 

Sunkiausiai pasiekiama atrodė madam Delakor, žavi prancū- 
zė; ji dirbo bibliotekoje, o jos vyras mokytojavo Romanų kalbų 
katedroje. Niekas, atsidūręs šalia madam Delakor, nė negalvo- 
davo apie jokį romaną. Ekseterio mokykloje nebuvo nė vieno 
mokinio, kuris būtų drįsęs pažvelgti jai į akis, - kita vertus, visi 
berniukai, užėję į biblioteką, ilgesingai dairydavosi jos. 

Madam Delakor visada atrodydavo ką tik pasimylėjusi, ta- 
čiau trokštanti mylėtis toliau, dar daug kartų. (Bet jos plaukai po 
tos berniukų įsivaizduojamos pirmos karštos sueities kažkodėl 
nebūdavo susitaršę.) Savo išvaizda bei elgsena madam Delakor 

darė tokį pat įspūdį kaip Žana Moro filme Žiulis ir Džimas; net 
jos vyras negalėdavo jos užkalbinti nemikčiodamas, o jis juk 
buvo paryžietis. 

Vieną pavasario vakarą Džekas bibliotekoje paskubomis ren- 
gėsi baigiamajam istorijos egzaminui; antrame knygų saugyklos 
aukšte jis turėjo mėgstamą skaitytojo kabiną. Tada Džekas jau 
buvo nutraukęs ryšius ir su Nojumi Rozenu, ir su Mišele Maer, 
ir apsipratęs su mintimi, kad ateinančius ketverius metus pra- 
leis Darame, Naujajame Hampšyre. 

Ema Oustler ketino persikelti į Ajovą. Ji nusiuntė ten kai ku- 
riuos savo rašinius ir buvo priimta į Ajovos universiteto Ra- 
šytojų studiją. Džekas anksčiau nebuvo nieko apie ją girdėjęs. 
Žinojo tik tai, kad Ajova yra centrinėje Jungtinių Valstijų dalyje 
ir kad jis ilgėsis Emos. 

— Galėsi atvykti pas mane į svečius, meiluti. Neabejoju, kad 
ten yra ir kino teatrų, ne tik tuntai rašytojų. Kino teatrai ten 
tikriausiai reikalingi tam, kad varytų rašytojus iš proto. 

Šitaip susiklosčius aplinkybėms, Džekas dėl baigiamojo isto- 
rijos egzamino per daug nesijaudino - tik buvo truputį nusi- 
minęs. Kai madam Delakor užsuko į jo kabiną, jis sėdėjo ap- 
sikrovęs knygomis, kurias jau turėjo būti perskaitęs. Šiaip taip 
įveiktas dėjo į vieną krūvą; tarp jų buvo ir didžiulis dulkėtas 
tomas apie romėnų teisę, kurio, pasak madam Delakor, kažkas 
ieškojo. Madam Delakor paprašė Džeko nunešti tą knygą atgal 
į trečią saugyklos aukštą. Ten buvo laikoma klasika - ir graikų, 
ir lotynų. 
 - Gerai, - pasakė Džekas madam Delakor, žvelgdamas į lie- 
kną jos liemenį, kaip visada nedrįsdamas pakelti akių; vien jos 
liemens pakako, kad jis pasijustų nugalėtas. 

Taigi Džekas ėmė lipti į trečią aukštą, nešinas knyga apie ro- 
mėnų teisę. 

- Ir tuoj pat sugrįžk, Džekai! - dar šūktelėjo madam Delakor 
jam pavymui. - Nenoriu jaustis kalta, kad tave išblaškiau. - Tar- 
si tai būtų priklausę nuo jos ar nuo Džeko! 

Atrodė, kad trečiame saugyklos aukšte, kaip paprastai, nie- 
ko nėra. Džekas greit surado knygos vietą lentynoje, tačiau 

virš apipelėjusių tomų, iš kito tarpo tarp stelažų, į jį žvelgė kaž- 
kieno akys. 

— Mišelė Maer - ne tokia mergina, kokios tau reikia, - pasi- 
girdo tų akių savininkės balsas. - Juk tu pats labai gražus. Kam 
tau tokia gražuolė? Tau reikia kitokios, tikresnės. 

Dar vienos indų plovėjos? - smilktelėjo Džekui. Bet jis atpa- 
žino tą balsą ir balzganai mėlynas akis. Tai buvo Molė, kad ir ko- 
kia ten jos pavardė, buvusi Edo Makarčio draugė. (To pimpalo 
Makarčio, kaip jį ne itin draugiškai vadino Hermanas Kastras.) 

- Sveika, Mole, - tarė Džekas; jis apėjo stelažą ir atsidūrė 
prie jos. 

- Aš turėčiau būti tavo draugė, - pasakė jam Molė. - Žinau, 
kad tu myli savo seserį, ir kad ji negraži. Na, aš irgi negraži. 

—. Tu graži, Mole. 

— Ne, negraži. - Ji atrodė visai išprotėjusi. Be to, smarkiai 
slogavo; jos šnervės buvo raudonos, nosis varvėjo. Molė, kad ir 
kokia ten jos pavardė, atsirėmė į stelažą ir užsimerkė. - Paimk 
mane, - sušnibždėjo. 

Džekas nebesumojo, ar juoktis, ar verkti. Taigi nedarė nei 
to, nei to. Norėdamas kuo mažiau ją įskaudinti, jis staiga at- 
siklaupė ir pakėlė jos sijoną. Veidu įsikniaubęs jai į kelnaites, 
abiem rankom suėmė sėdmenis ir timptelėjo žemyn kelnaičių 
juosmenėlį. 

Džekas Bernsas laižė dešimtokę, šešiolikmetę, trečiame Ek-- 
seterio bibliotekos aukšte, tarp stelažų! Daug kartų mylėjęsis 
su ponia Mašado ir ponia Stekpoul, jis žinojo, kaip tai daroma; 
skirtumas buvo tik tas, kad šįkart pats tai pradėjo. Laižydamas 
jautė Molės pirštus, panirusius jam į plaukus; ji vis spaudė jo 
galvą prie savęs. Džekas jautė ir kaip ji baigdama visu svoriu 
atsišliejo į stelažą - keistas pojūtis bibliotekoje. Blogiausia buvo 
tai, kad jis nežinojo jos pavardės; negalėjo net parašyti jai laiš- 
kelio ir pasiaiškinti. 

Taip ir paliko ją stovinčią tarp stelažų, vos besilaikančią ant 
kojų. Molė buvo daug žemesnė negu Mišelė Maer; jis pabučiavo 
ją į kaktą - kaip mažą mergytę. O kai atsisveikino, galvodamas 

tik apie tai, kad reikia rengtis istorijos egzaminui, jam pasirodė, 
kad jai linksta keliai. 

Susiradęs geriamojo vandens fontanėlį, Džekas apsiprausė 
veidą. Kai galiausiai grįžo į savo kabiną antrame aukšte, jam 
dingtelėjo, jog madam Delakor turbūt pastebėjo, jog jis labai il- 
gai užtruko, - ką jau kalbėti apie tai, kad buvo taip išblaškytas. 
Gal kiek paklaikęs jo žvilgsnis, arba kokios kitos netikėto kuni- 
lingo pasekmės, patraukė madam Delakor dėmesį. 

— Dievaži, Džekai Bernsai, - tarė ji. - Ką, po galais, ten skai- 
tei? Matau, kad ne romėnų įstatymus. 

Jos balsas skambėjo labiau šelmiškai negu griežtai. Gal ma- 
dam Delakor flirtavo? Džekas pagaliau išdrįso pažvelgti į ją, bet 
madam Delakor mintys buvo tokios pat nenuspėjamos kaip ir 
Džeko ateitis. Jis žinojo tik tai, kad prasideda tolesnis jo gyveni- 
mas, ir kad jis toliau gyvens be Mišelės Maer - be savo pirmo- 
sios, ir galbūt paskutinės, tikros meilės. 


18 


Įeina Klaudija; 
išeina ponia Makvot 


CAko 


studijų metus Džekas Bernsas žvelgė tarsi pro teleskopą; taip 

žmogus jaučiasi, kai trokšta kažko kito, ką patirs vėliau, - kai 
tiesiog laukia geros progos. Naujojo Hampšyro universitetas 
buvo nelyginant priverstinis atokvėpis oro uoste - trumpas su- 
stojimas Džeko kelionėje kitur. Pažymius jis gaudavo gerus, to- 
kių tikrai nebūtų gavęs Ekseteryje, - ir netgi sugebėjo baigti uni- 
versitetą cum laude, - bet visą tą laiką buvo nuo visko atitolęs. 

Studentų teatre Džekui atitekdavo visi vaidmenys, kurių tik 
jis norėdavo, tačiau tokių nebuvo daug. Be to, jis žiūrėjo visus 
užsienio filmus, kurie tais metais buvo rodomi Daramo kino 
teatre; kartais, bet nedažnai, eidavo ten vienas. Merginas drauge 
vesdavosi tik tas, kurios laikydavo suėmusios jo penį. Tokios 
merginos buvo tik dvi. 

Dažniausiai filmus kartu su juo žiūrėdavo Klaudija, kaip pa- 
grindinį specializacijos dalyką studijuojanti teatro meną. Antro- 
ji mergina buvo japonė, vardu Midori; su ja Džekas dažniausiai 
matydavosi per piešimo iš natūros seansus. Jis, vienintelis mo- 
deliu dirbantis vyras, pozuodavo visoms iš natūros piešiančių 
studentų grupėms. Kaip būtų pasakęs ponas Ramzis, tai kaskart 
būdavo proga parodyti aktoriaus sugebėjimus, - be to, Džekui 
už tai mokėjo. Pozuodamas jį piešiantiems studentams Džekas 

taip įtemptai negalvodavo apie savo svarbiausią žiūrovą, kaip 
jam buvo patarusi panelė Vurc; verčiau stengdavosi įsivaizduo- 
ti, kaip atrodytų nufilmuotas, kadre iš arti. Jis tam rengėsi ir 
tikėjosi, kad tokių kadrų bus daug. 

Pozavimas iš natūros piešiantiems studentams buvo ir savo- 
tiškos susikaupimo pratybos, nes Džekas valios jėga slopindavo 
erekciją; gerokai sunkiau būdavo palaukti, kol penis truputį pa- 
sistos, o paskui nebeleisti jam toliau standėti, bet po kurio laiko 
Džekui jau puikiai pavykdavo ir tai. (Gal dėl to pratimo Midori 
ir tapo nuolatine kino lankytoja.) 

„Viešpatie, išvaduok mus iš nuodėmių“, - kadaise melsdavosi 
Lotė. Bet Džekas nebegaudavo jokių žinių iš Lotės, net atviru- 
kų. Jis taip ir nesužinojo, kas jai nutiko Princo Edvardo salo- 
je, - galbūt nieko. 

Ema buvo išmokiusi Džeką vairuoti - neteisėtai, kaip dary- 
davo daug ką, tačiau Džekas bent jau iškart, pirmai progai pasi- 
taikius, gavo vairuotojo pažymėjimą. Savo automobilio jis netu- 
rėjo; todėl labai savininkiškai prisirišo prie Klaudijos „Volvo“. 
Klaudija jam patiko, o jos automobilį jis tiesiog dievino. 

Klaudija troško tapti aktore - drauge su Džeku vaidino ke- 
liuose studentų spektakliuose, - be to, ji dažniausiai mielai 
laikydavo rankoje jo penį. Taip, juodu mylėdavosi, taigi neat- 
rodydavo labai keista, kad ji laiko jo penį (kita vertus, nebū- 
davo taip malonu, kaip tada, kai jį laikydavo Ema). Klaudija 
Džeką nuveždavo, kur tik jis norėdavo nuvažiuoti, o kai Džekas 
gavo vairuotojo pažymėjimą, negailėdama paskolindavo jam 
savo „Volvą“. 

Džekas keletą kartų per savaitę važiuodavo į Ekseterį - tie- 
siog pasitreniruoti su imtynininkų komanda ir pabėgioti sporto 
salėje esančiu kiek pasvirusiu mediniu taku. Universitete Dže- 
kas nenorėjo užsiimti imtynėmis; varžybos jam niekada neatro- 
dė svarbiausias dalykas. Jis tik stengėsi išlikti pakankamai geros 
sportinės formos, kad prireikus galėtų apsiginti; be to, Džekas 
jautėsi skolingas tai sporto šakai ir buvo nusiteikęs grąžinti 
skolą. Ekseterio imtynių salėje jis savanoriškai padėdavo trene- 
riams, dažniausiai rodydavo naujokams įvairius suėmimo bei 

laikymo veiksmus - kaip jam, kai buvo dar vaikas, rodė Čenka, 
Pavelas ir Borisas, o vėliau treneriai Klamas ir Hadsonas. 

Skirtingai nuo trenerio Klamo, treneris Hadsonas neniekino 
Džeko įpročio kaskart drenuoti pritrintas ausis. Priešingai negu 
treneris Klamas, treneris Hadsonas buvo gražus vyriškis; jis su- 
prato, kodėl Džekas nenori visą likusį gyvenimą atrodyti kaip 
imtynininkas, juo labiau jeigu trokšta tapti aktoriumi. 

— Turėdamas omenyje, kuo aš svajoju būti, ar nemanote, jog 
elgiuosi apdairiai, kai prašau drenuoti man ausis? - kartą pa- 
klausė jo Džekas. 

— Labai apdairiai, - atsakė treneris Hadsonas. 

Ekseteryje tais metais dirbo dar vienas imtynių treneris, po- 
nas Šapira. Jis mokykloje dėstė rusų kalbą, vėliau buvo paskirtas 
prodekanu. 

Sykį, kai Džekas atsivedė Klaudiją į imtynių salę, ji paniurusi 
sėdėjo ant kilimo, nugara atsirėmusi į minkštu apmušalu ap- 
kaltą sieną, - tiesiog žiūrėjo į imtynininkus, gana priešiškai ir 
įtariai, kaip žiūri kai kurios moterys; galėjai pamanyti, kad tuoj 
išsitrauks ginklą ir kurį nors nušaus. Klaudija apskritai atrodė 
šiek tiek pavojinga - tarsi būtų laikiusi kažką paslaptyje, kaž- 
kokius ateities planus, kurių nenori atskleisti. O gal ji, kaip ir 
Džekas, nuolat vaidino? 

Treneris Šapira kartą pasakė, kad Džeko draugė ne tik „nuo- 
stabiai graži“, bet ir „slaviškos išvaizdos“. Džekas ir pats. matė, 
kad Klaudija patraukli, nors visų moterų grožis nublankdavo, 
kai jis mintyse jas palygindavo su neprilygstamąja Mišele Maer. 
Tačiau kad Klaudijos išvaizda slaviška, jam nebuvo atėję į galvą. 
Kita vertus, treneris Šapira buvo rusų kilmės humanitaras; jis 
tikriausiai žinojo, ką šneka. Neblogai nusimanė ir apie imtynes. 
Ir treneris Šapira, ir Džekas kartais griebdavosi tų pačių senų 
Čenkos gudrybių. 

Su jokiais kitais vyrais Džekas, mokydamasis Darame, ir neben- 
dravo - tik su tais senojoje jo mokykloje dirbančiais imtynių tre- 
neriais bei keliais Ekseterio imtynininkų komandos naujokais. 

Džekas mokėsi jau antrame NHU kurse, kai pagaliau turėjo 
pasirinkti arba slaviškos išvaizdos gražuolę Klaudiją, arba per 
piešimo iš natūros seansus užvaldytą Rytų brangenybę Midori, 
su kuria pirmą kartą žiūrėjo Kurosavos Asmens sargybinį. (Jau- 
dinantis filmas, ypač kai jį žiūri su jauna japone, viena ranka 
švelniai suėmusia tavo penį!) Džekas, matyt, jau per ilgai gyveno 
Jungtinėse Valstijose ir buvo paveiktas amerikietiško materia- 
lizmo, nes jis pasirinko Klaudiją - ne tik todėl, kad ji turėjo au- 
tomobilį; ji turėjo ir nuosavą butą. Ne universiteto miestelyje, o 
toliau, Niumarkite - maždaug tarp Daramo ir Ekseterio. Be to, 
kadangi Klaudija buvo aktorė, ji ieškojo tokio pat vasaros darbo 
kaip ir Džekas. Tai buvo darbas vasaros gastrolėse. (Klaudija sa- 
kydavo, kad tas žodis skamba dviprasmiškai.) 

Naujojoje Anglijoje vasarą gastroliuodavo daugybė teatrų, ir 
neblogų, ir prastesnių, ir nors į mokamą darbą jie dažniausiai 
imdavo magistrantus, studijuojančius teatro meną, kartais ta- 
lentingi žemesnių kursų studentai juose galėdavo atlikti prak- 
tiką, o kai kurie, tokie kaip Klaudija ir Džekas, netgi gaudavo 
atlyginimą. 

Klaudijai teatras patiko labiau negu Džekui. Klaudija žino- 
jo, kad Džekas nori būti kino aktorius, tačiau jai filmai nedarė 
įspūdžio. Kartą ji Džekui pasakė, jog būtų išėjusi iš daugumos 
kartu su juo žiūrėtų filmų, jei nebūtų rankoje laikiusi jo penio. 

Klaudija buvo didžiakrūtė ir labai drovėjosi dėl savo klubų, 
bet jos veidas atrodė kaip tik toks, kokio reikia kadrams iš arti: 
lygi kreminės spalvos oda, iškilus smakras, dailūs skruostikau- 
liai. Gaila, kad Klaudija nelabai mėgo kiną, nes ji buvo neabejo- 
tinai tinkama filmuoti - ypač jos gelsvai rudos akys, blizgančios 
kaip poliruota mediena. Tačiau Klaudija manė, kad bus „bevil- 
tiškai stora“ nesulaukusi nė trisdešimties. „Tada galėsiu vaidinti 
nebent teatre, ir tik todėl, kad esu gera aktorė“, - sakydavo. 

Antro kurso pabaigoje, kovo mėnesį, Džekas su Klaudija 
„Volvu“ pervažiavo pusę šalies, norėdami pavasario atostogas 
praleisti su Ema. Džekas buvo nusprendęs kitą rudenį nusivežti 
Klaudiją į Torontą, ir Ema manė, kad ji su Džeku turėtų „varg- 
šę Klaudiją“ parengti būsimam susitikimui su Alisa ir ponia 

Oustler. Džekas Klaudiją į Torontą ketino vežtis ne vien tam, 
kad ji susipažintų su jo motina, nors kaip tik to iš jo buvo tiki- 
masi. Mama žinojo, kad juodu gyvena drauge; savaime supran- 
tama, ir Alisa, ir Leslė Oustler nekantriai laukė, kada pagaliau 
pamatys Klaudiją. 

Pagrindinė priežastis, dėl kurios Džekas rengėsi vykti į Toron- 
tą, buvo ta, kad jis norėjo nusivesti Klaudiją į kino festivalį ir pa- 
mėginti ją ten pristatyti kaip rusų aktorę, nė žodžio nemokančią 
angliškai; Džekas tikėjosi, kad ta kelionė jiems abiem bus, anot 
pono Ramzio, „proga parodyti aktoriaus sugebėjimus“. Be to, ir 
Klaudija, ir Džekas žūtbūt troško bent kelias dienas pagyventi 
dideliame mieste - taip jaučiasi daugelis žmonių, užsitupėjusių 
Naujajame Hampšyre. 

Kad ir kaip Džekui tai atrodė keista, Emai Klaudija patiko — 
gal todėl, kad ir Klaudija kovojo su antsvoriu. Nors Klaudija 
buvo graži, įpročiu save menkinti ji iškart palenkė Emą į savo 
pusę. (Kita vertus, Ema galbūt jautė, kad Klaudija su Džeku ilgai 
kartu neišbus.) 

Džekas nebuvo taip tvirtai, kaip Ema, įsitikinęs, kad Klaudija 
linkusi save menkinti. Kritiškos jos pastabos apie savo kūną, ko 
gero, buvo vaidyba; nes šiaip jau Klaudija neabejojo, kad traukia 
vyrus, - ir tikrai negalėjo nepastebėti, jog Džekui jos apkūnu- 
mas patinka. Be to, Klaudija nugirdo, kai Džekas Emai telefonu 
pasakė, kad kelionė automobiliu į Ajovą, ir dar pavasarį, pir- 
miausia bus „proga apsistoti motelyje 

— Ir ką gi tu turėjai omeny? - paklausė Klaudija, kai jis padėjo 
ragelį. 

— Kad tu tokia mergina, su kokia man norisi greičiau atsidurti 
motelyje, - tarė Džekas; jis nevaidino. 

O Klaudija, atsakydama į tą jo prisipažinimą, ko gero, vaidi- 
no - tuo ji ir buvo šiek tiek pavojinga. 

— Su tavimi man nereikia motelio, Džekai. Su tavimi galiu ir 
stovėdama. 

Juodu jau buvo taip pamėginę - iš pradžių abu galvojo, kaip 
atrodytų, jei darytų tai stebint žiūrovams, bet paskui įsijautė. 
Bent jau Džekas; dėl Klaudijos jis niekada negalėjo būti tikras. 

Progų apsistoti moteliuose jų kelionėje į centrinę JAV dalį 
ir atgal tikrai netrūko; be to, Džekas džiaugėsi matydamas, kad 
Ajovoje, ne taip kaip Naujojoje Anglijoje, būna tikras pavasa- 
ris; aplinkui plytintys laukai svaigino žaluma. Ema su dar trim 
Rašytojų studijos magistrantėmis nuomojosi ūkininko namą už 
kelių mylių nuo Ajovos miesto; tos kitos studentės buvo išvyku- 
sios atostogauti pas tėvus, taigi Ema, Klaudija ir Džekas sodybo- 
je gyveno vieni. Jie beveik kiekvieną vakarą važiuodavo į miestą 
pavalgyti - Ema buvo nekokia virėja. 

Ema norėjo Klaudijai šį tą paaiškinti apie jųdviejų su Dže- 
ku motinų „lesbietiškus santykius“, kurie, kaip ji sakė, iš tikrųjų 
nėra lesbietiški. 

— Ne? - nustebo Džekas. 

- Jos nėra tikros lesbietės, pupuli, - nė nepanašios į lesbietes, 
išskyrus tai, kad miega ir gyvena kartu. 

— Kaip suprantu, šiek tiek panašios, - išdrįso pareikšti savo 
nuomonę Klaudija. 

— Jų santykių nesuprasi be konteksto, - pasakė jai Ema. - Dže- 
ko mama jaučia, kad jo tėvas buvo jos gyvenimo su vyrais pra- 
džia ir pabaiga. Mano mama tiesiog nekenčia mano tėvo - kartu 
ir visų kitų vyrų. Prieš susipažindamos mūsų mamos bendravo 
su daugybe niekam tikusių vaikinų - tokių, kurie žiūri tik sa- 
vęs... na, supranti, ką turiu omeny. 

— Taip, - linktelėjo Klaudija. - Manai, kad visi vyrai šikniai, 
todėl kaip tik tokį ir pasirenki. Žinau. 

— Taigi, - šnekėjo Ema, - kai draugužis tave meta, arba tu jį 
meti, gali toliau laikytis įsitikinimo, kad visi vyrai tikri šikniai. 

„- Taip, - pritarė Klaudija. 

Džekas nesakė nieko. Tai, kad jo mama prieš susipažindama 
su ponia Oustler „bendravo su daugybe niekam tikusių vaiki- 
nų , jam buvo naujiena; be to, Džekui dingtelėjo, kad Ema su 
Klaudija kalba tarytum apie Emos meilės reikalus, - nors jis ne 
ką apie tai težinojo. Ema turėjo begales vaikinų, dažniausiai tai 
būdavo vienos nakties nuotykiai, - visi tie vaikinai, pasak Emos, 
pasirodė esą netinkami, tačiau lyg ir nepasitaikė nė vieno, kurį 
jai būtų buvę sunku pamiršti. (Dauguma jų buvo, Džeko nuo- 
mone, labai jauni - bent jau tie, kuriuos jis matė.) 

Mėgindamas šiek tiek pakeisti pokalbio temą ir dar kai ką 
sužinoti apie savo motiną, Džekas paklausė Emą to, apie ką gal- 
vojo jau daug metų. Jam buvo lengviau pateikti tą klausimą prie 
trečio žmogaus; Džekas tikėjosi, kad iš pagarbos Klaudijai Ema 
atsakydama kai kurias smulkmenas nutylės. 

— Nežinau, kaip tavo mama, Ema, - tarė jis, - bet labai nu- 
stebčiau, jei mano mamai neberūpėtų vyrai - netgi jauni. Nors 
retkarčiais. 

- Jeigu jau kalbam apie jaunus vyrus, neguldyčiau galvos ir 
dėl savo motinos, meiluti, 6 taviškei tai tikrai teberūpi vyrai - 
ypač jauni. 

Džekas nenustebo, tačiau tai buvo pirmas aiškus patvirti- 
nimas. Negana to, prisiminęs vieną iš Emos „pasakėlių prieš 
miegą“, Džekas pagalvojo, kad netikęs draugužis iš istorijos apie 
suspaustą vaiką, ko gero, buvo kuris nors ponios Oustler drau- 
gas — tas, dėl kurio Ema dabar bjaurisi ne tik vyresniais, bet ir 
savo amžiaus vyrais. 

O dėl Alisos, tai ji nebedirbo su Kinu - jau buvo persikėlusi į 
nuosavą tatuiruočių saloną Karalienės gatvėje. Tą saloną, kuris 
vadinosi Duktė Alisa, ji atidarė kaip viena iš pirmųjų investuo- 
tojų madinga tampančioje gatvėje. (Džekas neabejojo, kad nu- 
sipirkti pastatą jai padėjo Leslė Oustler.) 

Vėliau Karalienės gatvė pasidarė pernelyg madinga, ten at- 
sirado daugybė įmantriai pavadintų parduotuvių bei užkandi- 
nių. Duktė Alisa buvo truputį toliau į vakarus, jau šiek tiek ap- 
triušusiame Karalienės gatvės gale, - Emos manymu, „labai jau 
kiniškame . 

Nuo pat įsikraustymo į naująjį saloną Alisos klientai buvo 
„Itin jauni“ - pasak Emos. Bet Džekas taip ir nesuprato, ar tie 
jaunuoliai ten ateina dėl jo mamos, ar todėl, kad Karalienės ga- 
tvė apskritai beveik visada pilna jaunų žmonių. Ema pasakojo, 
kad į Dukterį Alisą užsuka daugiausia jauni vyrai. Kartais jie at- 
siveda savo drauges, kurios irgi pageidauja tatuiruočių. Tačiau 
Džekas jau žinojo, kad jo mama patinka jauniems vaikinams, ir 
kad jie ją traukia. 

Be to, Ema sakė, kad Leslė Oustler „ne toks žmogus, kad ža- 
vėtųsi Karalienės gatve“. Poniai Oustler nerūpėjo nei Dukters 

Alisos aplinka, nei klientai. Bet Alisa, šitiek metų išdirbusi tai 
pas vieną, tai pas kitą meistrą padėjėja, dabar džiaugėsi, galėda- 
ma dirbti pati sau. Jos salone visada būdavo žmonių; jie mielai 
palaukdavo savo eilės arba tiesiog žiūrėdavo, kaip Alisa dirba. 
Sienas ji buvo nukabinėjusi savo piešinių pavyzdžiais, niekieno 
kito; turėjo ir kelis trafaretų albumus, kuriuos klientai laukdami 
galėdavo vartyti. Ji jiems išvirdavo arbatos arba kavos; salone 
visada skambėdavo muzika. Ryškiai apšviestuose akvariumuose 
plaukiojo atogrąžų žuvys; kai kuriuos piešinių pavyzdžius Alisa 
buvo išdėsčiusi po vandeniu, tarp žuvų, taigi atrodė, kad žuvys 
plaukioja tatuiruočių pasaulyje. 

- Tas salonas - tikras hepeningas, - pasakė Ema Klaudijai. 

Džekas tai žinojo, tik anksčiau neatkreipė dėmesio, jog Ema 
vis pabrėžia žodžius „jauni vyrai ', - arba paprasčiausiai nenorė- 
jo apie tai galvoti. Mintis, kad jo mama prasideda su jo amžiaus, 
arba dar jaunesniais, vaikinais, jam kėlė nerimą. Džekui buvo 
daug maloniau įsivaizduoti mamą Leslės Oustler glėbyje, kur ji 
atrodydavo saugi, - nors ir nelabai laiminga. 

— Įdomu, ką tavo mama mano apie visus tuos mano mamos 
vaikinus, jei tokių yra? - paklausė Džekas Emos. 

— Apskritai... - tarė Ema; ji akimirką patylėjo, o paskui pa- 
sakė, labiau Klaudijai negu Džekui: - Apskritai, manau, mano 
mama džiaugiasi, kad Džeko mama ne vyras. 

Džekui visada būdavo sunku užginčyti autoritetingai reiškia- 
mą Emos nuomonę, ypač apie jo mamos ir ponios Oustler san- 
tykius. Nuo septyniasdešimt penktųjų, kai jis išvyko į Redingą, 
Ema su abiem mamomis praleisdavo daugiau laiko negu Dže- 
kas. Torontas nebebuvo jo miestas, dabar jau ne. 

Tiesą sakant, vienintelės jo gerai pažįstamos vietos Toronte 
buvo senasis ponios Vikstid namas prie Spadinos ir Louterio 
gatvių sankryžos ir Šventos Hildos mokyklos apylinkės Forest 
Hile. Na, gal dar sporto salė Batersto gatvėje ir daubos krašte- 
lis šalia Sero Vinstono Čerčilio parko, matomas pro Sent Klero 
aveniu esančio ponios Mašado buto langus. O Toronto centro 
Džekas niekada gerai nepažino, ypač to Džarvio ir Dando gatvių 
rajono, kur buvo Kino tatuiruočių salonas, - iš esmės svetimas 

jautėsi ir vakarinėje Karalienės gatvės dalyje, mamos hepeninge, 
kaip Ema vadino Dukters Alisos saloną. 

Iš Emos ir Džeko tikra torontietė buvo tik Ema - net kai gy- 
veno Ajovoje, ir vėliau, persikėlusi į Los Andželą. 

Alisa galiausiai padarė Emai tatuiruotę. Džekas nė neįsivaiz- 
davo, kiek Ema dėl to derėjosi, ne tik su jo mama, bet ir su ponia 
Oustler. Vietoj peteliškės, kurios seniau troško, Ema dabar turė- 
jo savo naujausią svajonių objektą - truputį sumažintą garsio- 
sios Alisos Jericho rožės variantą. 

„Tik jau nepradėk man čia pamokslauti, - taip Ema, jos pa- 
čios teigimu, pasakė savo mamai. - Jei būtum leidusi, kai norė- 
jau, ant kulkšnies išsitatuiruoti tą suknistą peteliškę, dabar ne- 
reikėtų putoti dėl vaginos.“ 

Kebliausia buvo tai, kad Ema nenorėjo slėpti tos savo vaginos. 
Pageidavo ne kokios rožėje užmaskuotos gėlytės, o tik lengvai 
atpažįstamos kitos gėlės vainiklapių. Tai buvo nors ir maža, bet 
vis dėlto aiškiai matoma vagina. („O, kad būčiau galėjęs slapta 
pasiklausyti tų motinos ir dukters ginčų!“ - galvojo Džekas.) 

Alisa jas kiek apramino. 

— Svarbiausia, kur ji bus, Ema, - pareiškė Alisa. - Ant kulkš- 
nies aš tau vaginos netatuiruosiu. 

Savaime suprantama, Ema jau „seniausiai“ (kaip ji sakė) ne- 
benorėjo tatuiruotės ant kulkšnies, - o ant stuburgalio Alisa 
moterims išvis nieko nebetatuiruodavo. Viename tatuiruotojų 
žurnale ji buvo skaičiusi, kad anesteziologai netaiko epidurinės 
nejautros, jei pacientas turi tatuiruotę toje vietoje. (Gal baimi- 
nasi, kad kiek nors dažų gali patekti į stuburo smegenų kanalą, 
nors tai atrodo vargiai tikėtina.) 

— Kas bus, jei gimdysi ir tau prireiks epidurinės? - paklausė 
Emos Alisa. 

— Aš neketinu turėti vaikų, Alisa, - atsakė Ema. 

— Negali to žinoti, - tarė Alisa. 

- Žinau, Alisa. 

— Netatuiruosiu tau vaginos ant stuburgalio, Ema. 

Net Ema turėjo pripažinti, kad stuburgalis būtų nelabai tin- 
kama vieta vaginai. Galiausiai Alisa sutiko padaryti Emai tatui- 

ruotę ant šlaunies, truputį žemiau kelnaičių kraštelio, kad Ema 
galėtų ją matyti ir nežiūrėdama į veidrodį, ir veidrodyje. 

- Ant kurios šlaunies? - paklausė Alisa. 

Ema kiek pagalvojo, bet neilgai. 

— Ant dešinės, - nusprendė. 

Anot Emos, Alisa jau buvo ištatuiravusi kone pusę vaginos, 
kai pasidomėjo: 

— Kodėl ant dešinės? 

— Paprastai miegu ant kairio šono, - paaiškino jai Ema. - Jei 
miegosiu su kokiu vaikinu, noriu, kad jis matytų mano vagi- 
ną - na, tatuiruotę. 

Ema pasakojo, kad jai patiko apgalvotas Alisos atsakymas, 
nors jo reikėjo palaukti. Džekas tai kuo puikiausiai įsivaizdavo: 
mama nė akimirką neatitraukia kojos nuo paminos, tatuiravimo 
mašinėlės adatos be perstojo sminga į odą, rašalas ir skausmas 
plūsta nenutrūkstamu srautu, kaip įsismaginęs lietus. Iš pradžių 
Ema aiškiai neprisiminė, kokia muzika tada skambėjo. 

— Gal Mr. Tambourine Man, - pasakė. 


Žinau, kad vakaro šviesa smėlynais jau nuslinko, 
Nejučia iš rankų dingo, 

Mane tamsoj paliko, bet aš vis dar nemiegu. 

Man nuovargis jau lenkia kojas, 

Stoviu čia vienas, ilgai klajojęs, 

Sena gatvė tokia tuščia, kad aš net nesvajoju. 


- Po saloną, kaip visada, slankiojo keli šiurpoki tipai, - pa- 
sakojo sako įspūdžius Ema. Džekas neabejojo, kad tie vyrukai 
negalėjo atplėšti akių nuo apnuogintos didžiulės Emos šlaunies, 
ką jau kalbėti apie jai daromą tatuiruotę. 

— Žinai... taip, ten buvo Dilanas, bet greičiausiai Just Like a 
Woman, - staiga atėjo į galvą Emai. Džekas nesunkiai įsivaiz- 
davo ir tai. 


Apsimetinėji visai kaip moteris, taip, tikrai, 
Ir myliesi visai kaip moteris, taip, tikrai, 

Ir skausmą kenti kaip moteris, 
Bet palužti kaip maža mergytė. 


- Jei gerai suprantu, Ema, - ilgokai tylėjusi pasitikslino Ali- 
sa, - jei miegosi su kokiu vaikinu, nori, kad jis matytų šitą tatui- 
ruotę - net kai tu miegi? 

— Mane jis, ko gero, pamirš, bet prisimins tatuiruotę, - atsakė 
Ema. 

— Tam vaikinui labai pasiseks, - tarė Alisa. Emai pasirodė, 
kad Alisa tatuiravimo mašinėlės paminą spaudo tarsi mušdama 
Bobo Dilano dainos taktą. 

— Mano mama - tikra kalė, o Alisą tu pamilsi, - dabar pasakė 
Ema Klaudijai. - Visi myli Alisą. 

— Aš mylėjau, - tarė Džekas. 

"Jis išėjo į kiemą pažiūrėti į Ajovos laukus. Aplinkui plytėjo ly- 
gumos, kiek tik akys užmatė - jokių medžiais apaugusių kalvų, 
ne taip kaip Meine ir Naujajame Hampšyre. Ema atsekė jam iš 
paskos. 

— Gerai, truputį pamelavau - ne visi myli tavo mamą, - pa- 
sakė ji. 

— Aš mylėjau, - pakartojo Džekas. 

— Važiuojam pažiūrėti kokio filmo, pupuli. Nusivežkim Klau- 
diją į kiną. 

- Žinoma, - tarė Džekas. 

Jeigu jis būtų turėjęs bent kiek smegenų, gal būtų numatęs; į 
kokią keblią padėtį paklius žiūrėdamas filmą su Ema ir Klaudi- 
ja. Džekas neįsiminė to filmo, nors paprastai įsimindavo net vi- 
sai nevykusius. Tačiau kai tik jis įsitaisė kino teatre, su Klaudija 
iš kairės ir Ema iš dešinės, iškart ir iškilo tas klausimas: kuri iš jų 
laikys jo penį? Džekas nebegalvojo apie filmą. 

Ema, kairiarankė, pirma kyštelėjo ranką Džekui į sterblę; ji 
buvo ką tik atsegusi užtrauktuką, kai dešiniarankė Klaudija irgi 
prisilietė prie Džeko penio, kurį Ema jau laikė suėmusi. Nė vie- 
nas iš jų nepasuko galvos; visi trys nė nemirktelėdami spoksojo į 
ekraną. Klaudija mandagiai atitraukė ranką, bet netoli - uždėjo 
Džekui ant kairės šlaunies. Taikiai nusiteikusi Ema pakreipė jo 

penį į Klaudijos pusę - taip, kad galiukas įsibedė į jos plaštaką. 
Klaudija vėl įkišo ranką Džekui į sterblę ir suėmė jo penį kartu 
su Emos ranka. Šitaip žiūrėdamas filmą, Džekas dvi valandas ir 
išsėdėjo su stačiu. 

Po filmo jie dar nuėjo išgerti alaus. Apskritai Džekas išgėri- 
nėti nemėgo. Alaus visiems nupirko Ema, bet tai padaryti galė- 
jo ir Klaudija arba Džekas. Iš Klaudijos niekas nereikalaudavo 
asmens amžiaus pažymėjimo; nors jai buvo tik devyniolika, ji 
atrodė daug vyresnė, ne kaip studentė. Džekas irgi - po to, kai 
nas. Ir jam buvo devyniolika, beveik dvidešimt, bet jis mokėjo 
nutaisyti rūstų Toširo Mifunės žvilgsnį, o plaukus visada kaip 
reikiant susitepdavo želė. Emai patiko tokia jo išvaizda, ypač tas 
rūstus žvilgsnis, bet Klaudija kartais reikšdavo nepasitenkinimą 
tuo, kad jis skutasi tik kas trečią dieną. 

Džekas puikiai pamėgdžiodavo pasipiktinusį Toširą Mifu- 
nę - ypač Asmens sargybinio pradžioje, kai samurajus atvyksta 
į miestą ir mato pro šalį bėgantį šunį su žmogaus plaštaka dan- 
tyse. Džeką sužavėjo piktas žvilgsnis, kuriuo Mifunė perveria tą 
šunėką. 

Ema pasigėrė; atgal į sodybą jos automobilį parvairavo Dže- 
kas, o Ema su Klaudija susikibusios glamonėjosi ant užpakali- 
nės sėdynės. 

- Jei būtum čia, su mumis, pupuli, pamyluotume ir tave, - 
šnekėjo Ema. 

Džekas nebesistebėjo nežabotu Emos elgesiu ir tuo, kad ji 
nuolat laužo taisykles, tačiau Klaudija, lyg ir prisidėdama prie 
jos, varė jį iš proto. Nors Ema buvo sudėtinga asmenybė - kar- 
tais beveik nepakenčiama, - ne jos, o Klaudijos Džekas niekaip 
negalėjo perprasti. Kaip ir jis, Klaudija tarytum tik stūmė laiką, 
laukė geros progos; ji atrodė kažkokia užsisklendusi, nuo visko 
atitolusi, nežinia ką galvojanti. O gal Klaudija tiesiog mėgdžiojo 
Džeką, tyčia glumino jį, kaip ir jis ją? 

Namie, kai Ema visai atsijungė, Klaudija padėjo Džekui nu- 
nešti ją į jos miegamąjį; ten juodu ją nurengė ir paguldė į lovą. 
Ema jau knarkė, tačiau tai neatitraukė Klaudijos ir Džeko dė- 

mesio: jie negalėjo nepastebėti tobulai ištatuiruotos vaginos ant 
dešinės Emos šlaunies. 

— Kokie iš tikrųjų tavo santykiai su Ema? - paklausė Klaudija. 

- Tiesą sakant, nežinau, - sąžiningai prisipažino Džekas. 

— Dievulėliau, ir aš manau, kad nežinai! - nusijuokė Klaudija. 

Kai juodu įsitaisė lovoje, Klaudija pasidomėjo: 

— Kada prasidėjo tas penio laikymas? Na, su Ema. Kada su 
manimi, tai ir pati Žinau. 

Džekas apsimetė tiksliai neprisimenąs. 

— Kai buvau aštuonerių ar devynerių, - pasakė. - Emai tada 
turėjo būti penkiolika ar šešiolika. O gal truputį anksčiau. Gal 
man buvo septyneri, o Emai keturiolika. 

Klaudija netardama nė žodžio tebelaikė jo penį. Kai jis jau 
beveik snaudė, ji paklausė: 

- Ar tu bent suvoki, kaip tai keista, Džekai? 

Džekas jautriai reaguodavo į kalbas apie tariamą jo nenor- 
malumą - nuo tada, kai Mišelė Maer pasakė, kad jis pernelyg 
keistas. Jis nepuoselėjo iliuzijų, kad Klaudija į jį žiūri kaip į savo 
gyvenimo meilę; Klaudija neabejotinai buvo per daug protinga, 
kad pati manytųsi esanti jo gyvenimo meilė. Bet Džekui pasida- 
rė skaudu, kad Klaudija jį laiko nenormaliu. 

— Pernelyg keista? 

— Kaip čia pasakius, Džekai, tai nuo kai ko priklauso. 

Jam tas žaidimas nepatiko. Nuo ko priklauso? Džekas suprato, 
jog ji nori, kad jis to paklaustų. Bet jis neklausė - jau žinojo, ką 
Klaudija atsakytų. Jis laikė suėmęs jos krūtis, nosimi trynėsi į jos 
kaklą, tačiau kai jo penis jau buvo beatgyjąs, Klaudija jį paleido 
iš rankos. 

— Kodėl Ema nenori turėti vaikų? - paklausė ji. 

Ką gi, Džekas Bernsas buvo aktorius - jis iškart pajuto, kad 
klausimas provokacinis. 

- Gal ji mano, kad nebūtų gera motina? - išdrįso atsaky- 
ti Džekas, vis dar suėmęs Klaudijos krūtis. Iš tikrųjų juodu, be 
abejo, kalbėjo apie jį. Kodėl jis nenori vaikų? Todėl, kad jis juos 
paliktų, jei būtų toks kaip jo tėvas; jis Klaudijai jau buvo tai sa- 
kęs. Jis nenori būti toks tėvas, kuris palieka vaikus. 

Tačiau Klaudijos tas jo atsakymas nepatenkino. Džekas žino- 
jo, jog ji trokšta turėti vaikų. Kaip aktorė, Klaudija nekentė savo 
kūno; kad jos kūnas „skirtas gimdyti“, buvo vienintelis geras 
dalykas iš to, ką ji šnekėjo apie save. Ji tai sakė rimtai. Ir berods 
nevaidino. Jai tikriausiai atrodė, kad koks Džekas bus tėvas, yra 
tik jo reikalas. 

— Tai priklauso nuo to, ar tu nori turėti vaikų, ar ne, Dže- 
kai, - pasakė Klaudija. 

Džekas atitraukė rankas nuo jos krūtų ir apsivertė ant kito 
šono, lovoje atgręžė jai nugarą. Klaudija pasisuko į jį, viena ran- 
ka apkabino per liemenį ir vėl suėmė jo penį. 

— Kol baigsim universitetą, praeis dar dveji metai, - reikš- 
mingai tarė Džekas. 

- Aš juk nesakau, kad noriu vaikų dabar pat, Džekai. 

Jis Klaudijai jau buvo sakęs, jog niekada nenorės vaikų. „Ne- 
bent sužinočiau, kad mano tėtis buvo mylintis tėvas ir turėjo 
vaiką, ar kelis vaikus, kurių nepaliko.“ Taip Džekas tąkart tai pa- 
aiškino. 

Tai ko jis dar stebėjosi, kad Klaudija jam nevisiškai atvira? 


Vis dėlto jiems būdavo smagu drauge - ypač per vasaros gas- 
troles. Praėjusią vasarą jie viename teatre Berkšyro apygardoje 
vaidino Romeo ir Džuljetą. Visus pagrindinius vaidmenis su- 
sigrobė vyresni, prityrę aktoriai. Klaudija buvo Džuljetos du- 
blerė. Nyki kaip robotė bepapė moteriškė, vaidinanti Džuljetą, 
nepraleido nė vieno spektaklio - netgi dieninio. Džekas norėjo 
būti Romeo - ar bent jau Merkucijus, - bet kadangi jis, buvęs 
imtynininkas, atrodė linkęs peštis, jam buvo paskirtas Tebaldo, 
to pasipūtusio šikniaus, vaidmuo. 

Klaudija nuolat fotografavosi su Džeku; galbūt jai atrodė, kad 
jei bus pakankamai nuotraukų, iš kurių aiškiai matyti, kad juo- 
du - pora, tai jie gal ir liks drauge. Ji turėjo aparatą su uždelsto 
fotografavimo funkcija; nustatydavo laikmatį ir bėgdavo, kad 
patektų į kadrą. (Dėl to liguisto Klaudijos pomėgio fotografuo- 
tis Džekas kartais imdavo manyti, kad ji galvis dėlto laiko jį savo 
gyvenimo meile.) 

Po viešnagės pas Emą Klaudija su Džeku vaidino Garsijos 
Lorkos pjesėje Bernardos Albos namai - vasaros teatre Konek- 
tikute. Tos pjesės veiksmas vyksta Ispanijoje tūkstantis devyni 
šimtai trisdešimt šeštais metais. Ir Klaudija, ir Džekas gavo mo- 
terų vaidmenis. Prieš vieną vakarinį spektaklį Džekas apsinuo- 
dijo maistu - užvalgė nešviežių moliuskų. Spektaklis buvo be 
pertraukų. Teatro direktorė Džekui patarė „susiimti“ ir dėl visa 
ko segėti ilgesnį sijoną. Jo dublerė sirgo makšties kandidamiko- 
ze; direktorė ją užjautė labiau negu Džeką. (Iš viso toje pjesėje 
vaidino devynios moterys ir Džekas.) 

Jam baisiai suko pilvą, paleido vidurius. Staiga pavojingai su- 
remtas dieglių, jis taip krūptelėjo, kad tik per plauką nepametė 
vienos iš liemenėlės išsprūdusios netikros krūties, - vos spėjo 
alkūne prispausti prie šonkaulių. Vėliau Klaudija jam pasakojo, 
jog iš šalies atrodė, kad jis parodijuoja patį iš skausmo besirai- 
tantį per Ispanijos pilietinį karą sušaudytą dramaturgą; Džekas 
dėkojo Dievui, kad Garsija Lorka jau miręs, taigi nesikankino 
matydamas tokią vaidybą. 

„Tai bent pamoka!“ - atsakė ponas Ramzis, kai Džekas jam 
parašė apie tą prailgusį spektaklį ir begalines pašvinkusių mo- 
liuskų sukeltas kančias. 

Panelė Vurc būtų galėjusi juo didžiuotis; jis vaidino kaip nie- 
kada anksčiau sutelkęs dėmesį į savo svarbiausią žiūrovą. Jau 
beveik matė tėvą salėje. (Džekas vis galvojo, kad tokia pjesė Vil- 
jamui turėtų patikti, juk visi personažai - moterys!) | 

Kai tą vasarą vaidino Kabarete, savo pirmame miuzikle, ir 
Klaudija, ir Džekas buvo dubleriai. Džekas - aktoriaus, vaidi- 
nančio konferansjė, kažkokio brito, kuris jam premjeros vakarą 
kandžiai patarė nieko per daug nesitikėti; mat kaip gyvas dar 
nėra sirgęs nė dienos. Džekas, šiaip ar taip, ir nesigviešė konfe- 
ransjė vaidmens. O Sali Bouls jis būtų suvaidinęs geriau negu 
moteris, gavusi tą vaidmenį, - netgi geriau negu Klaudija, kuri 
buvo tos moters dublerė. 

Tačiau tai būtų buvęs pernelyg įžūlus poelgis, pavojingas jų 
santykiams, - jei Džekas būtų dalyvavęs atrankoje dėl Sali Bouls 
vaidmens ir išstūmęs Klaudiją. Juodu visą mėnesį vienas kitam 

dainavo „Rytojus priklauso man“ ir „Galbūt šįkart" - niekieno 
nematomi savo buduare, kur didelio pasisekimo susilaukia visi 
dubleriai. 

Bet Džekas su Klaudija Kabarete gavo ir „Kit Kat“ mergaičių 
vaidmenis, taigi turėjo progą žiūrovams parodyti, ką sugeba. Su 
menkai kūną tedengiančiu kostiumu, ką jau kalbėti apie veiks- 
mo laiką ir vietą - 1929-1930 m. Berlyne, - Džekas jautėsi tarsi 
koks nevykėlis transvestitas, bet publikai labai patiko. Klaudija 
prisipažino jam pavydinti, nes jis atrodąs seksualiau negu ji. 

— Galvok, ką darai, Džekai, - perspėjo jį Klaudija. Tą vasarą ir 
jai, ir jam buvo dvidešimt metų. - Jei dar bent kiek geriau vai- 
dinsi moteris, niekas tau nebesiūlys vyrų vaidmenų. 

(Tokiomis aplinkybėmis Džekas nusprendė, jog neverta jai 
pasakoti, kaip jis norėjo Sali Bouls vaidmens.) 

Jis puikiai prisimins tą vasarą Konektikute. Kai Sali su „Kit 
Kat“ mergaitėmis dainavo „Nesakyk mamai“ ir „Mein Herr“, 
Džekas stovėjo atsisukęs tiesiai į publiką; matė žiūrovų veidus. 
Jie žiūrėjo į jį, į persirengėlę „Kit Kat“ mergaitę, - ne į Sali Bouls. 
Tiesiog negalėjo nuo jo atitraukti akių. O jam visas kūnas ėjo 
pagaugais, kai tik atidžiau pažvelgdavo į kurį nors salėje sėdintį 
vyrą. 


Ir Klaudija, ir Džekas buvo pakankamai geri studentai, kad 
galėtų praleisti keletą paskaitų ir tą rugsėjį nuvykti į Toronto 
kino festivalį. Su dėstytojais jie susitarė, kad už praleistas die- 
nas atsiskaitys parašydami apie matytus filmus, - Džekas pirmą 
ir paskūtinį kartą ėmėsi kino kritikos, jei neminėtume visokių 
nuomonės pareiškimų per kviestinius pietus. 

Nusivedęs Klaudiją į Dukters Alisos saloną supažindinti su 
motina, Džekas suabejojo Klaudijos tvirtinimu, jog ji mačiusi 
Raulį Chuliją, išeinantį iš vieno „Park Plazos“ vyrų tualeto. Ali- 
sa daug negalvodama palaikė Klaudiją. Džekas žinojo, kad per 
kino festivalius žmonės nuolat ką nors šitaip mato arba įsivaiz- 
duoja matą, bet jis norėjo, kad mama su Klaudija patiktų viena 
kitai; taigi prikando liežuvį. 

Alisa kažkokiai merginai ant pilvo tatuiravo nedidelį skor- 
pioną. Plona, nariuota to voragyvio uodega buvo užriesta virš 
nugaros. Uodegos gale esantis nuodingas geluonis - tiesiai mer- 
ginai po bamba, o žnyplės grėsmingai išskėstos virš jos gaktos 
plaukų. Mergina atrodė kiek kvaištelėjusi - Džekas suprato, kad 
ji greičiausiai gyva bėda, tačiau nieko nesakė ir dėl to. Matyda- 
mas, kaip Klaudija žavisi tatuiruočių salono aplinka, jis nenorė- 
jo ginčytis - nei dėl Raulio Chulijos, kurį Klaudija atseit matė, 
nei dėl nederamos tatuiruotės vietos. 

Kino festivalis buvo naudingas Dukters Alisos verslui. Alisa 
pasakojo, jog darė tatuiruotę vienam užkietėjusiam kino lanky- 
tojui, kai staiga pamatė Karalienės šaligatviu pražingsniuojan- 
čią Glen Klous. Džekas tuo nelabai tikėjo. Vargu ar Glen Klous 
galėjo vaikščioti Karalienės ir Palmerstono gatvių rajone; bet jis 
nesiginčijo, tik tarė: 

- Stebiuosi, kad Glen neužėjo išsitatuiruoti Jericho rožės. 

Klaudija, iškart pamilusi Alisą, - kaip Ema ir buvo numačiu- 
si, - pyktelėjo ant, pasak jos, nemandagiai kalbančio Džeko. To- 
dėl abu kiek susierzino; be to, jie nevienodai vertino filmą Mano 
gražioji skalbykla, kuris Alisai, poniai Oustler ir Klaudijai labai 
patiko. Džekas nesakė, kad tas filmas prastas, tik prisipažino: 

— Tikėjausi, kad bus apie gražią moterį. 

— Tada būtų skalbėja, mielasis, - tarė mama. 

— Tai gal pavadinime reikėjo rašyti savitarnos skalbykla? - pa- 
sakė Džekas. | 

— Dievulėliau, koks tu smulkmeniškas, - burbtelėjo Klaudija. 

— Ir kas gi čia nemandagus! - pasipiktino Džekas. 

Jo nesužavėjo ir Širdžių dykuma, net Leslės Oustler apibūdin- 
ta kaip lesbiečių meilės istorija, - Leslė baisiai norėjo pamatyti 
tą filmą. (Neabejotinai labiau negu Alisa.) Tas filmas sutraukė 
didžiules minias rankomis susikibusių moterų. Klaudija, kuri 
nelaikė suėmusi Džeko penio nė per vieną iš drauge su Alisa bei 
ponia Oustler žiūrėtų filmų, per Širdžių dykumą nelaikė net jo 
rankos. Atrodė, kad ji svarsto, ar nevertėtų ir jai važiuoti į Neva- 
dos dykumoje esantį Rinou be Džeko; gal Klaudija įsivaizdavo 
save su Helena Šeiver, ar ką. 

Džekas tepasakė: „Nevisiškai atskleisti veikėjų charakteriai.“ 
To pakako, kad visos trys moterys piestu stotų prieš jį: jis esąs 
homofobas, bijąs lesbiečių. „Man patinka Helena Šeiver“, - vis 
kartojo Džekas, tačiau tai jam nepadėjo. 

Kažkoks vyrukas, viename vakarėlyje po filmų peržiūros 
bumo pradžia. Džekas jautėsi labai kietas neatsakydamas nė žo- 
džio; jis tik laikė uždėjęs ranką Klaudijai ant užpakalio, tikrai 
neplatoniškai. Kai Klaudija nuėjo į tualetą, Džekas pervėrė tą 
žvilgsniu. Vyrukas nusliūkino šalin. 

Alisa su Lesle Džeką įspėjo, kad jis elgiasi „pernelyg savinin- 
kiškai“. Ir dar pridūrė, kad Klaudija joms labai patinka, ir kad 
nė viena moteris nemėgsta būti grabinėjama viešumoje - bent 
jau taip, kaip Džekas grabinėjo Klaudiją. (Tai bent patarimas iš 
meilužių, kurios sėdėjo susikabinusios ir meiliai lietėsi kojomis, 
kai Džekas labai jau novatoriškai vaidino paštu užsisakytą nuo- 
taką Šiaurės Vakarų teritorijose, lūpų!) 

Džekui nusibodo į kiną bei vakarėlius vaikščioti su mama ir 
ponia Oustler. Tą naktį, lovoje, jis dėl to pasiskundė Klaudijai. 
Juodu buvo apgyvendinti Emos kambaryje. („Jos lova plates- 
nė - pats Žinai, mielasis“, - priminė Džekui mama.) 

Klaudija tvirtino mananti, kad Alisa su Lesle - labai miela 
porelė. „Akivaizdu, kad jos tave dievina“, - pasakė Klaudija. Gal 
Džekas nemokėjo pažvelgti iš šalies, todėl to nematė? 

Jis sumanė nusivesti Klaudiją į Šventos Hildos mokyklą - ne 
tik kad ji pamatytų, kur mokydamasis jis ėmė jausti silpnybę 
vyresnėms moterims, bet ir kad susipažintų su jo mylimais mo- 
kytojais. Kokia klaida! Visos mergaitės atrodė antgamtiškai jau- 
nos. (Žinoma - juk ir Klaudijai, ir Džekui buvo jau dvidešimt!) 

Pirmiausia Džekas Klaudiją supažindino su ponu Malkomu, 
kuris iš mokyklos visada išeidavo paskubomis - priešais save 
stumdamas vežimėlyje sėdinčią ponią Malkom. Ratuotoji Džei- 
nė, negalinti matyti Klaudijos, ištiesė rankas ir apčiupinėjo jos 
klubus, liemenį, netgi krūtis. (Turbūt visos aklos moterys įžūlios 
kaip niekas kitas.) 

— Eina tėvo pėdomis, ar ne? - paklausė ji savo vyro. 

Džekas Klaudijai tebeaiškino, ką reiškia ši užuomina, kai juo- 
du sutiko poną Ramzį, išeinantį iš berniukų tualeto. 

— Džekas Bernsas! - sušuko ponas Ramzis, segdamasis kelnių 
praskiepą. - Šventasis paštu užsisakytų nuotakų globėjas! 

Džekas suprato, kad šitos užuominos greitai tikrai nepaaiš- 
kins. Klaudiją, regis, nervino prie jų pripuolęs ir be perstojo 
aplink strikinėjantis žmogeliukas. 

Ponas Ramzis primygtinai reikalavo, kad jie kartu su juo nuei- 
tų į po pamokų vyksiančią spektaklio repeticiją; vyresniųjų kla- 
sių mergaitės repetavo Anos Frank dienoraštį; Džekas žinojo, kad 
tas spektaklis Klaudijai sužadins nemalonius atsiminimus. Dar 
tik pradėjusi mokytis vidurinėje mokykloje, Klaudija dalyvavo 
atrankoje dėl pasmerktosios mergaitės vaidmens, bet atrodė jau 
pernelyg subrendusi. (Jos papai buvo per dideli - netgi tada.) 

Ponas Ramzis Džeką mergaitėms pristatė kaip geriausią 
Šventos Hildos mokyklos aktorių, kiek tik jis atsimenąs, - nors 
Džekas labiausiai pasižymėjęs vaidindamas moteris. Apie Klau- 
diją ponas Ramzis pasakė, kad ji - Džeko draugė, aktorė. 

- Jie atvyko į kino festivalį! - sušuko ponas Ramzis. Tai iš- 
girdusios pakerėtos mergaitės tikriausiai pamanė, kad Klaudija 
su Džeku - garsenybės, reklamuojančios kažkokį naują filmą. 
Ponas Ramzis su jais elgėsi kaip su kylančiomis kino pasaulio 
žvaigždėmis. 

Džekas prisiminė, kaip supyko ant Klaudijos už tai, kad ji 
nesutiko būti jo pristatinėjama kaip garsi rusų aktorė, nekal- 
banti angliškai. Ji apskritai bijojo improvizuoti - neturėdama 
vaidmens žodžių iškart pasimesdavo. Be to, Klaudija ne tik kad 
atrodė vyresnė, negu buvo iš tikrųjų, bet dar ir mėgdavo pame- 
luoti, jei kas paklausdavo, kiek jai metų. „Trisdešimt su trupu- 
čiu, tiksliau nenorėčiau sakyti“, - tardavo. Neblogas atsakymas, 
bet visiška nesąmonė - dešimčia metų per daug. 

Šventos Hildos mergaitės neabejotinai nusiminė. Džekas 
Bernsas - kaip tik toks, apie kokį jos seniai svajoja, bet su juo 
šita gašli moteris; šalia jos mergaitės pasijuto visiškai neseksua- 
lios. Negana to, ponas Ramzis užsigeidė, kad Klaudija su Džeku 

ką nors suvaidintų. (Džekas jam buvo rašęs, kad kartu su Klau- 
dija vaidina įvairiuose spektakliuose.) 

Džekas prieš savo sveiką protą leidosi Klaudijos įkalbamas 
padainuoti kurią nors „Kit Kat“ mergaičių dainą. „Mein Herr“ 
pasirinko Klaudija, ne Džekas; vėliau jis jai pasakė, kad tokios 
nešvankios dainos turbūt nederėjo dainuoti Šventos Hildos mo- 
kykloje. (Kai Džekas visa tai apmąstė, turėdamas omenyje, kokią 
pjesę mergaitės repetavo, jam net kvapą užėmė iš pasibaisėjimo, 
kad jie galėjo taip netaktiškai elgtis: dainuoti dainą iš šlykštaus 
Berlyno nacistų naktinio klubo repertuaro.) Tarsi to būtų buvę 
maža, „Mein Herr“ jie abu dainavo kaip Sali Bouls, taigi Klaudi- 
ja galiausiai suvokė, kaip Džekas troško jos vaidmens.) 

Kai jie baigė dainuoti tą geidulingą dainą, ponas Ramzis tie- 
siog savo kailyje netilpo iš susižavėjimo. Vargšės mergaitės jau 
alpėjo, arba netvėrė pavydu, ir atrodė baisiai susidrovėjusios. 
Klaudija pasakė, kad juodu su Džeku gal jau eisią, tegu mergai- 
tės toliau repetuoja Anos Frank dienoraštį. 

Bet ponui Ramziui buvo skaudu juos išleisti. Jis dar norėjo 
sužinoti, ką jie mano apie festivalį bei matytus filmus. 

— Matėte tą Godaro filmą? Sveika, Marija, ar koks ten jo pava- 
dinimas, - paklausė ponas Ramzis. - Popiežius jį pasmerkė! 

— Džekas jį pasmerkė net nematęs, - tarė Klaudija. - Jis ne- 
kenčia Godaro. - Džekas stengėsi nutaisyti nors kiek draugiš- 
kesnį žvilgsnį negu Toširo Mifunės, bent jau kad dar labiau ne- 
įŽeistų mergaičių. 

Mokinukė, vaidinanti Aną Frank, buvo išstumta į priekį su- 
sipažinti su jais. Klaudija negalėjo atitraukti akių nuo plokščios 
jos krūtinės. Džekas matė, kad vargšė mergaitė jų bijo, tarsi jie 
būtų akivaizdžiai paneigę įsimintiniausius Anos Frank žodžius, 
kuriuos Klaudija mokėjo atmintinai ir čia pat (be jokio sarkaz- 
mo) pacitavo: „Tikras stebuklas, kad aš neatsisakiau visų savo 
idealų, nors dabar jie atrodo absurdiški ir neįgyvendinami. Ta- 
čiau ašjų neprarandu, nes, kad ir kas čia dėtųsi, vis dar tikiu, jog 
žmonės širdies gilumoje iš tikrųjų geri.“ 

— Nuostabu! - suriko ponas Ramzis. - Gal reikėtų jausmin- 
giau, juk tai sako Ana... bet vis tiek nuostabu! 

— Dabar jau tikrai turime eiti, - tarė jam Klaudija, ačiū Dievui. 

Visos mergaitės stebeilijo į Džeką, tarytum Klaudija joms ma- 
dama, kad net Godaro filmas negalėtų būti toks nepakeliamai 
nuobodus kaip ši jų kelionė į praeitį. 

Tiesą sakant, Džeką ėmė pagunda nueiti pažiūrėti to Godaro 
filmo, nes katalikai jau kilo į kovą ir grasino protesto mitingais 
prieš jo peržiūrą Toronte. Bet Klaudijai Godaras patiko ne ką 
labiau negu Džekui. (Sveika, Marija buvo atnaujinta Kristaus gi- 
mimo istorija; šįkart jis gimsta nekaltai degalinės patarnautojai 
ir taksi vairuotoju dirbančiam jos vaikinui.) 

Šitaip nusiteikusius - Klaudija pyko ant Džeko, kad jis atsive- 
dėjąį savo senąją mokyklą, o Džekas gailėjosi, kad čia ėjo (ir dar 
ne vienas), - juos baisiausiai išgąsdino staiga priešais išdygusi 
Pilkoji Šmėkla, kaip tik kai Džekas norėjo Klaudijai parodyti 
koplyčią. Klaudija Džeko ketvirtos klasės mokytojai padarė tokį 
įspūdį, kad ši tuoj pat per visą vidurinę navą nusitempė juos abu 
į pirmą klauptą ir privertė atsisėsti; dar gerai, kad nepaklupdė. 

Klaudija buvo išvis nereliginga ir vėliau Džekui pasakė, kad 
ją nervino tos šventosios vitraže, „tos vergiškai nuolankios mo- 
terys, tupinėjančios apie Jėzų“. Ponia Makvot laikė Klaudiją ir 
Džeką už rankų; paskui pašnibždomis paklausė, kada jie ketina 
susituokti. Tai, kad ir Klaudija, ir Džekas dar studentai, Pilkajai 
Šmėklai, matyt, neatrodė labai svarbu; ją jau buvo pasiekusios 
žaibiškai, kaip miško gaisras, tarp Šventos Hildos mergaičių 
sklindančios kalbos, kad kažkas matė Džeką Bernsą festivalyje 
su amerikiečių kino žvaigžde, turbūt su Klaudija. Ir štai Džekas 
atsivedė ją į Šventos Hildos mokyklą parodyti koplyčios. Mer- 
gaitės šnekėjo, kad Džekas nori susituokti savo senosios moky- 
klos koplyčioje, kur buvo taip veiksmingai auklėjamas. 

— Mes dar nieko nesam nusprendę, - tarė Džekas, nesumoda- 
mas, kaip dar galėtų atsakyti į ponios Makvot klausimą. 

- Aš niekada netekėsiu už Džeko, - pasakė Pilkajai Šmėklai 
Klaudija. - Netekėsiu už vyro, kuris nenori vaikų. 

— Dieve brangus! - sušuko ponia Makvot. - Kodėl... tu neno- 
ri turėti... vaikų... Džekai? 

— Jūs juk žinote, - atsakė Džekas. 

- Jis tvirtina, kad dėl tėvo, - įsikišo Klaudija. 

— Nejaugi tu... vis dar nerimauji... kad būsi toks... kaip jis, 
Džekai? - paklausė Pilkoji Šmėkla. 

- Yra pagrindo taip manyti, - tarė Džekas. 

- Nesąmonė! - pyktelėjo ponia Makvot. - Žinai... ką aš ma- 
nau? - pasakė Klaudijai, tapšnodama jai per ranką. - Manau, 
kad tai tik dingstis... išvis nevesti! 

- Ir man taip atrodo, - linktelėjo Klaudija. 

Džekas jautėsi kaip Jėzus vitraže virš altoriaus; Toronte visur, 
kur tik jis ėjo, jį apspisdavo moterys. Dabar tikriausiai buvo ma- 
tyti, kad Džekas taikosi sprukti, nes Pilkoji Šmėkla kaip visada 
ryžtingai sugriebė jį už riešo. 

— Juk neišeisi... nepasimatęs su... panele Vurc? - tarė. - Dieve 
brangus, ji būtų... sugniuždyta, jei sužinotų, kad buvai čia... ir 
neužėjai pas ją! 

- O. 

— Turėtum Karoliną nusivesti... į kino festivalį, Džekai, - toliau 
šnekėjo ponia Makvot. - Ji tokia baikšti, nedrįsta eiti... viena. 

Pilkoji šmėkla Džekui visada buvo tarsi sąžinės balsas. Vėliau 
Džekas graužėsi, kad poniai Makvot taip ir nepasakė, kokia ji 
jam svarbi, ar bent jau kokia gera mokytoja. 

Ponia Makvot mirė Šventos Hildos koplyčioje - nubaudusi 
vieną iš nedrausmingų panelės Vurc trečiokų, liepusi jam pasi- 
sukti užpakaliu į altorių, nusigręžti nuo Dievo. Ji krito negyva 
vidurinėje navoje, ant įprasto savo tako, nusigręžusi nuo Dievo, 
ir tai matė tik Dievo bei to bausmę atliekančio trečioko akys. 
(Vargšas vaikas - čia tai bent auklėjimas!) 

Panelė Vurc tikriausiai atbėgo vos apie tai išgirdusi - nepa- 
liaujamai verkdama. 

Džekas į Pilkosios Šmėklos laidotuves nenuvyko. Kad ji mirė, 
jis sužinojo jau po laidotuvių, kai mama apie ponią Makvot jam 
pasakė tai, ką jis ir pats, regis, turėjo numanyti. Iš tikrųjų ponia 
Makvot buvo jokia ne ponia; niekada neturėjo vyro. Ji buvo pa- 
nelė, kaip ir panelė Vurc, - visą gyvenimą. Bet karo seselės pri- 

gimtis neleido jai prisipažinti, kad yra netekėjusi, - tais laikais 
tai buvo tas pats, kas visiems pasakyti, jog esi nemylima. 

Džekas vis galvojo, kodėl Pilkoji Šmėkla šią savo paslaptį pa- 
tikėjo jo mamai. Juk jiedvi nebuvo draugės. Paskui jis prisiminė, 
kaip kartą ponia Makvot jam patarė nesiskųsti dėl moters, mo- 
kančios laikyti paslaptį, - turėdama omenyje Alisą. (Ir save.) 

Žinia, kad Pilkoji Šmėkla buvo ne ponia, o panelė, Džeko 
labai nesukrėtė. Žvelgdamas į praeitį, Džekas suprato, jog ne- 
sistebėtų net išgirdęs, kad ponia Makvot, - kaip ji norėjo būti 
vadinama, - buvo vyras. 

Alisa su ponia Oustler dalyvavo Pilkosios Šmėklos laidotuvių 
apeigose Šventos Hildos koplyčioje. Leslei, kaip buvusiai auklė- 
tinei, būdavo pranešamos visos mokyklos naujienos. O dėl Ali- 
sos, tai ji Džekui pasakė ten ėjusi „iš ilgesio“, - Džekas vėliau dar 
prisiminė tąkart pagalvojęs, kad mama paprastai nevartoja šio 
žodžio, juo labiau kad tai jai visiškai nebūdingas jausmas. 

Alisa aiškiai nepasakė, kas dar atėjo į laidotuves. „Na, Ka- 
rolina, žinoma.“ Ji turėjo omenyje ne Karoliną Frenč, o panelę 
Vurc. Kita Karolina nepasirodė; Džekas žinojo, kad laidotuvė- 
se nebuvo ir jos brolio dvynio, Gordono. (Gordonas jau buvo 
miręs - nelaimė, nutikusi, kai jis plaukiojo valtimi, sukliudė 
jam ateiti.) 

Džekas mamos paklausė, ar ji per laidotuves girdėjo antklo- 
dės čiulpimo garsus arba dejones; iš to, kaip mama nustebo, jis 
suprato, jog dvynės But ir Džimis Beikonas tą renginį nuspren- 
dė praleisti, arba tiesiog buvo išvykę iš miesto. 

Lusinda Fleming, gal jau atsikračiusi savo paslaptingojo įnir- 
šio, 0 gal ir ne, kasmetiniame kalėdiniame laiške apie Pilkosios 
Šmėklos mirtį neužsiminė; Džekas neabejojo, kad jei Lusinda 
būtų dalyvavusi laidotuvėse, tikrai būtų visiems apie tai papasa- 
kojusi. Be to, Džekas žinojo, kad ten nebuvo ir Rolando Simpso- 
no, - Rolandas jau sėdėjo kalėjime. 

Nesunku buvo įsivaizduoti suėjusius mokytojus. Panelė Vong 
greičiausiai atrodė liūdesio draskoma į gabalus, galėjai pamany- 
ti, kad uraganas, kuriam siaučiant ji gimė, dabar pasireiškia tik 
trumpais škvalais - arba tik per laidotuves. Ponas Malkomas, be 

abejo, atsivežė vežimėlyje sėdinčią žmoną; tas vargšelis visada 
stengėsi Ratuotąją Džeinę saugiai pravežti pro aplinkui šmėk- 
šančias jos pamišimo kliūtis. Ponas Ramzis, pernelyg neramus, 
kad sėdėtų klaupte, turbūt stripinėjo koplyčios gale. O panelė 
Vurc... Dievulėliau, ji tikriausiai išverkė akis! 

— Karolina buvo visiškai palūžusi, - pasakė Džekui Alisa. 

Palūžusią panelę Vurc Džekas įsivaizdavo kuo aiškiausiai, 
tarsi ji būtų tebestovėjusi šalia, pasilenkusi prie jo neteisingai 
išspręsto uždavinio, ir jis būtų vis dar traukęs į save jos kvapą. 
(Džeko sapnuose panelės Vurc liemenėlė ir kelnaitės - iš paš- 
tu atsiunčiamų prekių katalogų - visada būdavo ten, kur reikia, 
kad ir kokia ji atrodydavo palūžusi.) 

Tačiau kaip panelė Vurc galėjo toliau mokyti Šventos Hildos 
trečiokus? Kaip ji drausmino klasę be ją gelbstinčios Pilkosios 
Šmėklos? 

Leslė Oustler Džekui papasakojo, kad po ponios Makvot mir- 
ties panelė Vurc pasidarė geresnė mokytoja; ji galiausiai išmoko 
mokytojauti. Bet per Pilkosios Šmėklos laidotuves „ta Vurc“ 
verkė be perstojo. Ašarojo ir ašarojo, nenumaldomai. Panelė 
Vurc, matyt, verkė, kol išliejo visas ašaras, o paskui - tai buvo 
lūžio diena trečiokų klasėje - staiga liovėsi ir daugiau nebeverkė 
nė karto. 

Džekas vis pagalvodavo, kad Karolina Vurc kas vakarą turbūt 
vis dar meldžiasi: „Telaimina jus Dievas, ponia Makvot.“ 

Kartais ir Džekas ištardavo tuos žodžius melsdamasis, bet ne 
taip dažnai — ir toli gražu ne taip aistringai - kaip šnibždėdavo, 
be paliovos: „Mišelė Maer, Mišelė Maer, Mišelė Maer.“ 


19 
Klaudija, kuri jam vaidensis 

D“ Pilkajai Šmėklai, galima sakyti, taip ir neatleido už 
tai, kad ji jam ir Klaudijai tūkstantis devyni šimtai aštuo- 
niasdešimt penktųjų rudenį patarė nusivesti panelę Vurc į To- 
ronto kino festivalį. Panelė Vurc tuomet buvo keturiasdešimt 
kelerių metų - amžiumi ne tiek jau daug vyresnė už Alisą, - bet 
atrodė gerokai vyresnė ir ne tokia ištverminga. Gal ji visada 
buvo pernelyg liekna ir silpnutė, tačiau dabar, Džeko manymu, 
liguistas jos liesumas labiausiai krito į akis. Panelė Vurc tebe- 
buvo trapiai graži, tačiau iš išvaizdos ne tik kad nesveika, bet 
ir, sakytum, dėl kažko susigėdusi, nors Džekas negalėjo įsivaiz- 
duoti, ką ji kada padarė, kad taip gėdijasi. Galbūt kadaise buvo 
kilęs kažkoks skandalas - toks nereikšmingas, kad kiti žmonės 
jo beveik ir nebeprisimena, bet pačiai panelei Vurc mintys apie 
jį vis smilksi galvoje. 

Jos išvaizda buvo visiškai priešinga santūriam, netgi asketiš- 
kam charakteriui: Karolina Vurc atrodė kaip kokia praėjusių lai- 
kų aktorė - kažkodėl visų pražiūrėta buvusi įžymybė. Bent jau 
tokį įspūdį Karolina visiems padarė kino festivalyje, kai Klaudi- 
ja su Džeku ją nusivedė į Polio Šreiderio Mišimos premjerą. 

— Priminkite man, kas tas Mišima, - paprašė panelė Vurc, kai 
jie jau artėjo prie kino teatro. 

Amžinai visur lendantys fotografai, iki tol nuolat fotografa- 
vę Klaudiją, - kadangi Klaudija buvo tokia gražuolė, fotografai 
neabejojo, kad ji garsi, - dabar sutelkė dėmesį į panelę Vurc. Iš 
festivalio žiūrovų minios ji išsiskyrė pernelyg puošnia apran- 
ga - tarsi moteris, maniusi, kad eina į operą, bet atsidūrusi roko 
koncerte. Džekas mūvėjo juodais džinsais ir buvo apsivilkęs juo- 
dą lininį švarką ant baltų trumparankovių marškinėlių. (Niekad 
Los Andžele nebuvusi Klaudija tokį rengimosi stilių vadino Los 
Andželo mada.) 

Fotografai, ypač jauni, atrodė įsitikinę, kad Karolina Vurc - 
įžymybė, paskutiniame savo filme nusifilmavusi, ko gero, jau 
seniai, kai nė vienas iš jų dar nebuvo gimęs. „Galėjai pamany- 
ti, kad ji - Džoana Kroford“, - vėliau pasakė Klaudija. Klaudija 
buvo apsitempusi tviskančia suknele su siaurutėmis petnešėlė- 
mis, bet nesubjuro dėl to, kad fotografai apspito „tą Vurc'. 

— Dievulėliau, - šnibždėjo panelė Vurc, - jie tikriausiai mano, 
kad tu jau garsus, Džekai. - Buvo labai miela girdėti, kad jai at- 
rodo, jog sambrūzdis kilo dėl jo. - Neabejoju, kad tuoj išgar- 
sėsi, - pridūrė panelė Vurc, spustelėdama Džekui ranką. - Tu 
irgi, mieloji, - tarė Klaudijai, kuri į tai atsakė tokiu pat švelniu 
rankos spustelėjimu. 

— Maniau, kad ji jau mirusi! - nustebo kažkoks pagyvenęs vy- 
riškis. Džekas nenugirdo garsios praėjusių laikų aktorės, kuria 
panelė Vurc buvo palaikyta, pavardės. 

— Ar tas Mišima - šokėjas? - paklausė Karolina. 

— Ne, rašytojas... - buvo bepasakojąs Džekas, bet Klaudija jį 
pertraukė. 

- Jis buvo rašytojas, - tarė. 

Ir dar aktorius, režisierius, ir puskvaišis militaristas, tačiau 
Džekas nespėjo to pasakyti. Jie buvo beveik nešte įnešti į 
kino teatrą ir pasodinti į rezervuotas vietas, nes visi aplinkui 
manė, kad Karolina Vurc - ne trečios klasės mokytoja, o kino 
žvaigždė. 

Džekas išgirdo Žodį „europietiška“; tikriausiai tai buvo pasa- 
kyta apie Karolinos Vurc suknelę, blyškios persikų spalvos, ka- 
daise jai, matyt, labai tikusią, - gal dar Edmontone. Dabar su ta 


4()4. JOHN IRVING 


suknele, labiau tinkama eiti į studentų šokių vakarą negu į filmo 
premjerą, panelė Vurc atrodė dar mažesnė. Ponia Adkins tokią 
suknelę, ko gero, būtų paaukojusi Redingo mokyklos teatro va- 
karams, tačiau plonytis, kone permatomas jos audinys Džekui 
priminė apatinius iš paštu atsiunčiamų prekių katalogų, kuriais 
jis rengdavo panelę Vurc - na, žinoma, tik savo fantazijose. 

— Mišima yra japonas, - mėgino šį tą paaiškinti Džekas. 

- Buvo... - įsiterpė Klaudija. 

— O dabar nebe japonas? - paklausė Karolina. 

Jie neatsakė į tą jos klausimą, nes prasidėjo filmas - stilingas 
kūrinys, kuriame Mišimos gyvenimo vaizdai (nespalvoti) įterp- 
ti į spalvotas jo romanų inscenizacijas. Džekas niekada nemėgo 
Mišimos kaip rašytojo, bet žavėjosi juo kaip visišku bepročiu; fil- 
mas baigėsi dramatiška Mišimos tūkstantis devyni šimtai septy- 
niasdešimtais metais viešai atliktos ritualinės savižudybės scena. 

Per visą filmą panelė Vurc laikė Džeko ranką; jam nuo to pa- 
sistojo, ir tai nepraslydo Klaudijai pro akis. Klaudija nesuėmė jo 
penio, išvis nedrįso lįsti prie praskiepo; ji sėdėjo sunėrusi rankas 
ant savo nemažos krūtinės ir nė nemirktelėjo, kai Mišima per- 
sirėžė pilvą; tuo tarpu Karolina iš siaubo suleido nagus Džekui 
į riešą. Mirgančioje ekrano šviesoje Džekas matė meškerės ka- 
bliuko formos randelį ant jos kaklo, virš žavingo apgamo. Panelė 
Vurc buvo tokia antgamtiškai liesa, kad jos kakle galėjai aiškiai 
įžiūrėti pulsą - prie pat randelio tvinksinčią kraujagyslę. Staiga 
Džekui į galvą atėjo mintis, kad tą tvinksėjimą galima numaldyti 
tik bučiniu, - bet jis, žinoma, nebūtų drįsęs pabučiuoti panelės 
Vurc, net jei Klaudija nebūtų sėdėjusi šalia. 

— Viešpatie! - sušuko Karolina, kai jie jau ėjo iš kino teatro. 
(Ji buvo tokia pat pridususi kaip ponia Makvot ir patraukli kaip 
ponia Adkins.) - Koks... pretenzingas filmas! 

Maždaug ketvirtą valandą po pietų jie išėję pateko tiesiai į 
pasipiktinusių katalikų, apsupusių ne tą kino teatrą, minią. Pro- 
testuotojai sukritę ant kelių be paliovos giedojo „Sveika, Ma- 
rija“; maldos žodžiai kaip aidas sklido ir iš didžiulio kasetinio 
magnetofono. Džekas iškart suprato, kad klūpantys katalikai 
mano, jog Žmonės iš kino teatro išeina pažiūrėję Godaro Sveika, 

Marija; katalikai per klaidą buvo susirinkę protestuoti ten, kur 
rodė Mišimą. 

Panelė Vurc ne tik kad nesitikėjo tokio reginio; ji nesuvokė, 
kad protestuotojai suklydo. 

— Aišku, jiems nepatinka ta savižudybė - nė kiek nesistebiu, - 
pasakė ji Klaudijai ir Džekui. - Lyg ir žinojau, kodėl katalikai 
taip jaudinasi dėl savižudybių, bet nebeprisimenu. Berods la- 
biausiai jie buvo sukilę dėl Grehemo Grino Būties esmės. Tačiau 
juos sunervino ir Galia ir šlovė, ir Meilės istorijos pabaiga. 

Klaudija su Džeku tik žvilgtelėjo vienas į kitą. Ar buvo pras- 
mės Karolinai pasakoti apie Godaro filmą? 

Kažkoks televizijos žurnalistas norėjo su ja pasikalbėti, ir pa- 
nelei Vurc tai, regis, atrodė visiškai normalu. 

— Ką jūs apie visa tai manote? - paklausė žurnalistas Džeko 
trečios klasės mokytojos. - Apie filmą, visą šią polemiką... 

— Manau, filmas labai... dramatiškas,- pareiškė panelė 
Vurc. - Truputį per ilgas, tarpais sunkiai suprantamas ir gal ne 
tiek malonus žiūrėti, kiek įdomus. Operatorius padirbėjo pui- 
kiai, o muzika... na, vieniems patinka, kitiems gal ne, bet ji tie- 
siog užvaldo. 

Čia jau buvo daugiau, negu žurnalistas tikėjosi; jam neabejo- 
tinai labiau rūpėjo klūpantys katalikai ir iš magnetofono nepa- 
liaujamai sklindanti „Sveika, Marija“ negu filmas apie Mišimą. 

— Tačiau ši polemika... - buvo besakąs žurnalistas, mėginda- 
mas priversti panelę Vurc atkreipti dėmesį į kylančius barnius 
(kaip elgiasi visi žurnalistai). 

— Kam tai rūpi? - numojo ranka Karolina. - Jei katalikams 
patinka čia plaktis dėl savižudybės, tegu plakasi! Prisimenu, 
kaip jie šnypštė dėl žuvies penktadieniais! 

Tai buvo parodyta per šeštos valandos žinias. Alisa su Lesle 
Oustler žiūrėjo televizorių ir staiga išvydo drąsiai postringau- 
jančią blyškios persikų spalvos suknele pasipuošusią panelę 
Vurc - su Klaudija ir Džeku iš abiejų pusių. Tai buvo beveik 
taip pat įdomu, kaip prakišti Klaudiją už rusų kino žvaigždę; 
be to, patiko ir Karolinai, nors ji nesuprato, kas čia visiems taip 
juokinga. 

Kino mėgėjai, išeinantys iš salės, kur žiūrėjo Mišimą, neap- 
sidžiaugė, pamatę juos klūpomis sutinkančius katalikus, trau- 
kiančius „Sveika, Marija“, - sukrėstiems žiūrovams prieš akis 
dar šmėkščiojo Mišimos charakirio vaizdai. (Džekas pagalvojo, 
kad ir pats Mišima nebūtų patenkintas; bent jau kai pasileido 
žarnas, jis atrodė nusiteikęs labai rimtai.) 

Klaudija su Džeku nusivedė panelę Vurc į vakarėlį. Jiems 
nebūdavo sunku visur prasmukti nekviestiems; Klaudiją tvark- 
dariai būtų įleidę net į vyrų tualetą, jei tik ji būtų norėjusi ten 
apsilankyti. Klaudija sakė, kad į vakarėlius jie taip lengvai pa- 
tenka todėl, kad Džekas atrodo kaip kino žvaigždė, bet iš tiesų 
tai juos įleisdavo dėl Klaudijos. O dabar, atėję su panele Vurc, jie 
į vidų, be abejo, pateko jos dėka. Tiesą sakant, visi trys jau buvo 
beišeiną, kai prie Karolinos meilikaujamai prisigretino kažkoks 
jaunuolis; jis įbruko jai į ranką iš ant baro stovinčios vazos nu- 
kniauktą gėlę. 

- Žaviuosi jūsų darbu! - tarė ir pradingo minioje. 

— Turiu prisipažinti, kad jo visiškai neprisimenu, - pasakė 
panelė Vurc Džekui. - Negaliu pažinti visų trečiokų, kuriuos 
kadaise mokiau, - paaiškino Klaudijai. - Ne visi buvo tokie įsi- 
mintini kaip Džekas! 

Klaudija su Džeku nė kiek neabejojo, kad tas jaunuolis kal- 
bėjo ne apie Karolinos mokytojavimą. Bet kaip jie galėjo visa 
tai paaiškinti panelei Vurc - ir kurių galų Klaudija arba Džekas 
būtų turėję vargintis? 

Priešais restoraną stovinčių limuzinų eilėje Džekas atpažino 
vieną iš vairuotojų, savo seną bičiulį. 

— Mažiau! - sušuko jis. 

Stambusis jamaikietis išsiropštė iš limuzino ir ant šaligatvio 
apkabino Džeką, kilstelėdamas jį aukštyn. Štai tada Sveika, Ma- 
rija besipiktinantys katalikai ir pamanė, kad Džekas yra tas taksi 
vairuotoju dirbantis vaikinas - Juozapas - iš Godaro filmo; tai- 
gi Klaudija, tų puspročių akimis žiūrint, buvo nėščioji degalinės 
patarnautoja - šių laikų Mergelė Marija. (Vienas Dievas težino, 
kuo jie palaikė panelę Vurc.) 

— Džekai Bernsai, tu jau tikra žvaigždė, ponaiti! - šūktelėjo 
Mažius, spausdamas Džeką taip, kad šis nebegalėjo kvėpuoti. 

Keliaklupsčiais aplinkui šliaužiojantys katalikai Klaudijai kėlė 
nerimą, o Karolinai jų fanatizmas jau buvo pakyrėjęs. 

— Verčiau eikit namo ir perskaitykit jo knygas! - patarė pane- 
lė Vurc vienai klūpančiai protestuotojai, jaunai moteriai purvi- 
nu ir ašarotu veidu. Džekas matė, kad ta moteris galvoja: Kristus 
buvo rašytojas? 

Kiti katalikai tebegiedojo tą savo tiesiog iš proto varančią 
„Sveika, Marija“. 

— Greičiau, šok vidun, Džekai! - tarė Mažius. Jis jau laikė ati- 
daręs automobilio dureles Klaudijai ir Karolinai. 

— Čia ponios Vikstid vairuotojas, mieloji, - nebijok, - pasakė 
Klaudijai panelė Vurc. (Tarsi poniai Vikstid būtų vis dar reikėję 
vairuotojo!) Bet Klaudiją, suėmęs už šlaunų, laikė kažkoks klū- 
pantis katalikas. 

— Tuoj pat paleisk, vištgalvi! - užriko ant jo Karolina. - Negi 
nesuvoki? Jis nusižudė, nes norėjo, kad jo gyvenimas būtų ne- 
atskiriamas nuo to, ką jis sukūrė. 

Panelė Vurc, žinoma, turėjo omenyje Mišimą, bet katalikas, 
kuris, nors ir nenoriai, vis dėlto paleido Klaudiją, neabejotinai 
pamanė, kad Karolina kalba apie Kristų. Tai buvo iš pažiūros 
viskuo nepatenkintas vyriškis - plikas, vidutinio amžiaus, ap- 
sivilkęs baltais ilgarankoviais marškiniais, pasiūtais iš plono, 
permatomo audinio, ir į jų kišenėlę įsikišęs varvantį parkerį. Jis 
atrodė kaip išprotėjęs mokesčių inspektorius. 

Mažiui šiaip taip pavyko įsodinti Klaudiją į automobilį, bet 
panelė Vurc tebeprotino klūpančią minią: 

- Jis juk buvo japonas, todėl ir norėjo šitaip numirti, - susier- 
zinusi šnekėjo ji. - Atsikvošėkite! 

Visi katalikai sužiuro į ją, lyg niekas, net šimtą kartų kartoda- 
mas „Sveika, Marija“, nebūtų galėjęs atpirkti savo kaltės, šitaip 
apšmeižęs vargšą Kristų. Jėzus buvo japonas? 

Džekas viena ranka apglėbė Karoliną per liekną liemenį, tary- 
tum šokių partnerę. 

— Panele Vurc, jie gi visai pakvaišę, - sušnibždėjo jai į ausį. - 
Lipkite į automobilį. 

— Dievulėliau - tu jau toks patyręs, Džekai, - tarė Karolina; ji 
pasilenkė, taikydamasi sėstis ant užpakalinės limuzino sėdynės. 

Klaudija sugriebė ją už rankos ir įsitraukė į vidų; Mažius jai iš 
paskos įstūmė Džeką ir uždarė dureles. 

Viena iš protestuotojų laikė Mažių už kojų, abiem rankom 
apsikabinusi per kelius, bet susiprotėjo paleisti, kai jis žengė 
vairuotojo durelių link, vilkdamas ją žeme. Džekas nė nenu- 
manė, kuri tikra kino žvaigždė tą vakarą buvo nusisamdžiusi 
Mažių, - Mažius dievagojosi, kad neprisimena, - šiaip ar taip, 
jis pirmiausia parvežė namo panelę Vurc, o paskui ir Klaudiją 
su Džeku. 

Džekas anksčiau nežinojo, kur gyvena panelė Vurc, bet nenu- 
stebo, kai Mažius sustabdė limuziną prie didžiulio namo Rasel 
Hilo kelyje, netoli Šventos Hildos mokyklos. Keistoka Džekui 
pasirodė tik tai, kad panelė Vurc paprašė Mažiaus privažiuoti 
prie užpakalinių durų; ten išoriniai laiptai vedė į jos nedidelį 
nuomojamą butelį. 

Iš kur Karolina gavo pinigų savo kadaise buvusiems madin- 
giems drabužiams? Jei tai buvo šeimos pinigai iš Edmontono, 
tai jie tikriausiai jau išleisti. Ar ji kada turėjo kokį gerbėją, arba 
slaptą mylimąjį, jautusį, kas yra gražu? Net jeigu jos gyvenime 
kada ir buvo koks pasiturintis draugužis, - arba, nors tai dar 
mažiau tikėtina, sutuoktinis, - jo, matyt, jau seniai nebėra. 

Panelė Vurc nenorėjo, kad Džekas ją lydėtų laiptais aukštyn, į 
kuklius jos kambarius. Gal jai atrodė, kad nedera vestis į namus 
jauno vyriškio; bet Klaudijai ji leido eiti drauge. Džekas su Ma- 
žiumi sėdėjo limuzine ir matė, kaip jiedvi uždegė šviesas. | 

Vėliau, Džeko spiriama papasakoti, kaip atrodo panelės Vurc 
butas, Klaudija suirzo. 

— Aš nešniukštinėjau, - pasakė. - Ji juk pagyvenusi moteris — 
turi begales visokių daiktų, kuriuos reikėtų išmesti. Daugybę 
senų Žurnalų, ir panašiai. 

— O televizorių? 

— Nepastebėjau, bet labai ir nesidairiau. 

— O nuotraukų? Ar ji turi kokių nors vyrų nuotraukų? 

— Viešpatie, Džekai! Gal tu ją įsimylėjęs, ar ką? - nustebo 
Klaudija. 

Juodu gulėjo Emos lovoje - jau be minkštų žaislų, kuriuos 
arba pati Ema, arba ponia Oustler buvo kažkur nukišusios. 

Džekas nebegalėjo prisiminti nė vieno iš jų - prieš savo valią 
galvojo tik apie tai, kad šitoje lovoje Ema apglėbusi išmokė jį 
masturbuotis. 

Kadangi Klaudija buvo nekaip nusiteikusi, Džekas nusprendė 
jai apie tai nepasakoti. 


Nors per kino festivalį Toronte netrūko nei vakarėlių, nei viso- 
kių intrigų, Klaudija su Džeku nemažai laiko praleido Dukters 
Alisos salone - na, bent jau Klaudija. Džekas dažnai išsprukda- 
vo iš tatuiruočių salono; jam labiau patiko netoliese esančios 
Gelbėjimo armijos parduotuvės klientai negu daugelis mamos 
garbintojų. 

Aberdino Bilas buvo jūreivių tatuiruotojas - kaip ir Čarlis 
Snou, ir Jūreivis Džeris, Tatu Olė ir Tatu Peteris, ir Dokas Fores- 
tas. Jie mokė Alisą. Tačiau dabar tatuiruočių pasaulis jau buvo 
pasikeitęs; retkarčiais Duktė Alisa vienam kitam klientui dar iš- 
tatuiruodavo „Žmogaus pražūtį“ ar sužeistą širdį, padedančią 
jūreiviui ištverti ilgus mėnesius jūroje, bet jauni vyrai, norintys 
būti paženklinti visam gyvenimui, vis dažniau pageidaudavo vi- 
sokių naujų vulgarybių. 

Kažkur pradingo Šiaurės jūros uostų romantika - ir nenu- 
trūkstamas mamos tatuiravimo mašinėlės zyzimas, kurio klau- 
sydamasis Džekas užmigdavo, kai buvo mažas. Nugrimzdo į 
užmarštį ir tos drąsios merginos, apsilankiusios „Torni“ vieš- 
butyje: Ritva, kurios krūtų Džekas taip ir nepamatė, ir Hanelė - 
neskustomis pažastimis, su įspūdingu Floridos formos apgamu, 
tarsi sumaigyta pralieto vyno spalvos skrybėle, virš bambos. 

Kadaise Džekas buvo toks drąsus, kad galėdavo tiesiog prieiti 
prie bet kurio žmogaus ir paklausti: „Ar turite kokią nors tatui- 
rtuotę? Osle, „Bristolio“ restorane, jis pasakė tai gražiai merginai: 
„Aš turiu kambarį ir visus reikmenis, jeigu jūs turite laiko.“ (Ir tik 
pamanykite - ne kas kitas, o jis sumąstė, kad mama turėtų pasi- 
siūlyti mažiausiajam kareiviui nemokamai padaryti tatuiruotę!) 

Per miegus Džekas girdėdavo naktimis prostitutėms gro- 
jančių milžiniškų Senosios bažnyčios vargonų gaudesį; netgi 

nemiegodamas, jei tik užsimerkdavo, jausdavo storą vaškuotą 
virvę vienoje įvijų tos bažnyčios laiptų pusėje ir glotnų medinį 
turėklą kitoje. 

Tačiau dabar (ypač todėl, kad buvo su Klaudija) matydamas 
tatuiruočių pavyzdžius, iškabintus Dukters Alisos salone, Džekas 
jautė gėdą dėl tokio mamos „meno; be to, neretai, kai pažvelg- 
davo į jos klientus, kažkokius Karalienės gatvės padugnes, jį ap- 
imdavo bloga nuojauta. Senąsias jūreiviškas tatuiruotes, atspin- 
dinčias jūrininkų, renkančių suvenyrus ant savo kūnų, jausmus, 
pakeitė neskoningas priešiškumo, smurto ir blogio demonstra- 
vimas. Visokie skustagalviai su savo baikeriškais ženklais - kru- 
vinomis kaukolėmis ir skeletais, kurių akiduobių kraštus laižo 
ugnies liežuviai. 

Atsirado ir daugybė besirangančių nuogų moterų, į ku- 
rias Tatu Olė nebūtų galėjęs žiūrėti nerausdamas; net Mergi- 
šius Madsenas, ko gero, būtų nusukęs akis. (Tų moterų gaktos 
plaukai jau būdavo pavaizduoti ne tik kaip apversti antakiai.) 
Darėsi populiarūs visokie genčių ženklai. Klaudiją sužavėjo 
kažkoks spuoguotas snarglius iš Kičinerio, Ontarijo provinci- 
jos, nusprendęs pasidaryti visą moko - maorių veido tatuiruo- 
tę. Perkarusi to snargliaus draugė ant šlaunies, kurią išdidžiai 
apnuogino, rodydama Klaudijai, turėjo koru - spiralę, panašią į 
susisukusį paparčio lapą. 

Džekas pasivedėjo Klaudiją į šalį ir tarė: 

— Apskritai kalbant, patrauklūs žmonės nesitatuiruoja. 

Tačiau tai buvo ne visai teisybė; Džekas kalbėjo pernelyg ap- 
skritai. Nepatenkintas tuo, ką matė Dukters Alisos salone, jis vis- 
ką gerokai perdėjo. 

Vos tik Džekas ištarė tuos žodžius, į saloną užsuko kažkoks 
„žydras“ kultūristas, tikriausiai dirbantis modeliu. Greitosiomis 
nužvelgęs Klaudiją, jis ėmė begėdiškai flirtuoti su Džeku. 

— Užbėgau, kad man šį tą patobulintum, Alisa, - pasakė tas 
kultūristas, šypsodamasis Džekui. - Bet jei žinočiau, kada tavo 
gražusis sūnelis bus čia, ateičiau tobulintis kasdien. 

Jis buvo vardu Edgaras; ir Alisai, ir Klaudijai atrodė labai 
linksmas ir žavus, bet Džekas stengėsi į jį nežiūrėti. Ant vienos 

mentės Edgaras turėjo fotografiškai tikslų kaubojų vaidinančio 
Klinto Istvudo atvaizdą, su tuo plonu cigaru. Ant kitos jo men- 
tės buvo tatuiruotė, kurią reikėjo patobulinti: labai jau šėtoniškai 
pavaizduotas Kristaus nukryžiavimas. Iškėtotas Jėzus grandine 
prirakintas prie motociklo rato. Edgaras pageidavo dar kokios 
nors detalės, kad būtų matyti, jog Kristus „kaip reikiant aplam- 
dytas',- gal kokio įbrėžimo ir kraujo lašo ant skruosto, arba 
žaizdos ant šonkaulių. 

— O gal reikia ir to, ir to? - tarė Alisa. 

— Nemanai, kad bus per daug vulgaru? - paklausė Edgaras. 

— Spręsk pats, čia tavo tatuiruotė, Edgarai, - atsakė Alisa. 

Gal todėl, kad Klaudijai apskritai patiko visoks teatriškumas, 
ją taip pakerėjo Dukters Alisos pasaulis. Džeko supratimu, jei ne 
pats Edgaras, tai bent jau jo tatuiruotės tikrai buvo bjaurios, - o 
pats Edgaras neabejotinai vulgarus. Džekui beveik viskas Duk- 
ters Alisos salone atrodė neapsakomai bjauru, ir tas bjaurumas 
ne šiaip koks, o tyčinis, - oda ne šiaip paženklinama visam gy- 
venimui, ji tiesiog sudarkoma. 

-Tu tikras snobas, - pasakė jam Klaudija. 

Na, ir taip, ir ne. Tatuiruočių pasaulis, kuriuo Džekas nė kiek 
nesibaisėjo, kai buvo ketverių, dabar jam, dvidešimtmečiui, kėlė 
siaubą. Džekas Bernsas į daug ką žvelgė rūsčiu Toširo Mifunės 
žvilgsniu - kaip pasipiktinęs samurajus į pro šalį bėgantį šunį su 
žmogaus plaštaka dantyse, - o tatuiruočių pavyzdžiai Dukters Ali- 
sos salone buvo dar šlykštesnio elgesio, negu to šuns, atspindys. 

Kadaise jūrininkystė buvo pagrindiniai visokių naujovių ir 
svetimybių vartai; tačiau daug kas pasikeitė. Dabar tatuiruo- 
tės - narkotikų sukelto svaigulio, kliedesių ir siaubingų haliu- 
cinacijų išraiška. Naujosiose tatuiruotėse galima įžvelgti lytinio 
palaidumo ir mirties šlovinimą. 

Amžinai būkite jauni, - traukė Bobas Dilanas, ir Alisa ne tik 
kad dainavo kartu su Bobu; ji perėmė jo pasaulėžiūrą, nesu- 
vokdama, kad ją supantys jauni žmonės - ne jos laikų hipiai su 
gėlėmis. 

Žinoma, buvo ir „kolekcionierių“, į dažus įjunkusių nelaimė- 
lių, vis marginančių savo odą, - tų senų pamišėlių, tokių kaip 

Viljamas Bernsas, kuriems lemta patirti, koks šaltis krečia visą 
kūną išsitatuiravusį žmogų, - bet labiausiai Džekas bjaurėjosi 
savo kartos žmonėmis, beveik dvidešimties ar jau dvidešimt ke- 
lerių metų jaunuoliais. Jis nekentė tų mažvaikių, persidūrusių 
lūpas, - kartais ne tik lūpas, bet ir akių vokus, ir liežuvius. Jam 
atrodė šlykščios tos merginos, prisivėrusios auskarų į spenelius, 
bambas - ir netgi į lytines lūpas! Džeko amžiaus žmonės, nuo- 
lat besilankantys Dukters Alisos salone, buvo visiški bepročiai ir 
nevykėliai. 

Bet Alisa išvirdavo jiems arbatos arba kavos, uždėdavo kurią 
nors iš mėgstamų plokštelių; kartais jie atsinešdavo savo muzi- 
kos, triukšmingesnės negu jos. Dukters Alisos salonas buvo nuo- 
latinė tokių žmonių susitikimų vieta. Ne visi ateidavo tatuiruo- 
tis, tačiau turėdavai būti tatuiruotas, kad čia jaustumeisi savas. 

Kartą Džekas čia sutiko Krungą - šis užėjo išgerti arbatos. 
Batersto gatvėje sporto salės nebebuvo; ten atidaryta sveiko 
maisto parduotuvė. 

— Taigi salės žiurkėms reikia ieškotis naujo laivo, Džeki, - tarė 
Krungas. Jis įdėmiai, vertindamas, nužvelgė Klaudiją; paskui 
Džekui pasakė, kad, jo nuomone, turėdama tokius klubus ji ga- 
lėtų būti grėsminga kikboksininkė. 

Kitą dieną užsuko Čenka; jis vaikščiojo su lazdele, bet Džekas 
vis tiek labai apsidžiaugė jį pamatęs ir apgailestavo, kad Čenka 
negali pabūti ilgiau. Su Čenka, netgi pasiramsčiuojančiu lazdele, 
Alisa buvo saugesnė, negu dažniausiai būdavo. 

Čenka labai galantiškai elgėsi su Klaudija, bet kalbėdamas su 
Džeku neužsiminė, jog ji galėtų būti gera imtynininkė; tik liū- 
dnai tarstelėjo, kad niekada nepamirš Emos, - turėdamas ome- 
nyje ne vien tai, kad lūžęs krūtinkaulis jam visiškai ir nesugijo 
po to, kai Ema jį permetė per šoną. 

Gatvės vaikigaliai, neturintys pinigų, ateidavo į saloną ir žiū- 
rėdavo, kaip Alisa dirba; jie stengėsi kur nors gauti grynųjų ir 
apsispręsti, kokios tatuiruotės norėtų. Seni „kolekcionieriai“ 
užbėgdavo pasipuikuoti; kai kurie, regis, sukdavo galvas, kaip 
"galėtų racionaliau paskirstyti likusį kūno paviršių, nes nedaug 
odos beturėdavo dar vienai tatuiruotei. (Džekas niršdavo girdė- 
damas, kad Klaudija juos vadina romantikais.) 

- Blogiausia, - sakydavo Alisa, - kai ištatuiruotas beveik visas 
kūnas. 

Ar tiems žmonėms visada beveik šalta? - galvodavo Džekas. 
Jis negalėdavo į juos žiūrėti neįsivaizduodamas savo tėvo. Ar 
Viljamas Bernsas dar turi bent kiek odos paskutinei natai? 


Džekas nujautė, kad Klaudija įsigeis tatuiruotės, bet apsimetė 
nustebęs, kai ji jam pranešė ką nusprendusi. 

— Bent jau nesidaryk ten, kur matytųsi, kai vaidinsi, - tarė jis. 

Alisa turėjo kilnojamąją kambario pertvarą su ratukais, pa- 
našią į širmas ligoninių pooperacinėse palatose; tais audiniu ap- 
trauktais rėmais ji atitverdavo klientą, pageidaujantį tatuiruotės 
intymioje vietoje. Klaudija norėjo, kad tatuiruotė būtų aukštai — 
vidinėje dešinės šlaunies pusėje; ji pasirinko Kino skeptrą. Žino- 
jo, jog tai Džeko itin mėgstamas piešinys, kurio reikšmė - „kad 
viskas būtų, kaip tu nori“. 

„Nė nesvajok“, - kadaise atkirto Alisa Džekui, kai jis pasakė, 
jog tai geriausia tatuiruotė iš visų, kurias ji nusižiūrėjo dirbda- 
ma su Kinu. Bet kai tos tatuiruotės panoro Klaudija, Alisa ne- 
prieštaravo. 

Mokydamasis Redinge, Džekas kurį laiką mėgavosi įspūdžiu, 
kurį padarydavo mokslo draugams, pasakęs, kad jo mama - gar- 
si tatuiruočių meistrė. (Tarytum ta profesija būtų atrodžiusi ne 
tokia egzotiška, jeigu Alisa nebūtų garsi.) Dabar jo mama tikrai 
išgarsėjo - bent jau Karalienės gatvėje, - bet Džekas Dukters 
Alisos salone jautėsi nesmagiai, jį trikdė tas niekingumas, vi- 
siškas ištvirkimas, jo supratimu, būdingas besitatuiruojantiems 
žmonėms. 

Tačiau kaip dar jo mama galėjo elgtis? Ji mėgino Džeką ap- 
saugoti nuo tatuiruočių pasaulio. Aiškiai parodė, kad jis nepa- 
geidaujamas Kino salone; ir ne Alisa kalta, kad Džekas, kai juo- 
du keliavo iš vieno Šiaurės jūros uosto į kitą, ieškodami Viljamo, 
galima sakyti, darbavosi kartu su ja, - išskyrus tas naktis Kopen- 
hagoje, kai berniuką miegoti paguldydavo Mergišius Larsas. 

Kaip ironiška, kad kaip tik dabar, kai Alisa, regis, didžiuoja- 
si savo darbu - ir tuo, kad yra pati sau viršininkė nuosavame 

salone, - Džekas vis labiau gėdijasi jos. Klaudija ne be reikalo 
Džekui dėl to priekaištavo, bet Klaudija nebuvo su juo anuomet, 
kai mama nuo jo nusisuko. 

Negana to, Džekas dabar neleido mamos mokiniui stebėti, 
kaip Klaudija tatuiruojama. Kam tada ta širma, jei šitas vyrukas 
spoksos į skeptrą? Juk tatuiruotė prie pat Klaudijos gaktos! 

Tas mokinys buvo jaunas vaikinas iš Naujosios Zelandijos. 
„Alisos kivis“, kaip sakė ponia Oustler. Leslė jo nemėgo, nepati- 
ko jis ir Džekui. Atkeliavęs iš Velingtono, jis Alisą išmokė kelių 
maoriškų gudrybių. Kaip ir kiti jauni mokiniai, šis vaikinas pas 
ją neturėjo būti ilgai - daugių daugiausia porą mėnesių. Paskui 
atvyks kitas mokinys; tai visada būdavo tatuiruotojas, iš kurio 
Alisa galėdavo ir pati kai ko išmokti, mokydama jį daugelio da- 
lykų. (Tai tatuiravimo versle nebuvo pasikeitę.) 


Gerokai prieš devintojo dešimtmečio pabaigą, dėl AIDS, visi 
savo darbą išmanantys tatuiruotojai Kanadoje ir Jungtinėse 
Valstijose jau dirbo su guminėmis pirštinėmis. Džekui buvo 
keista matyti mamą mūvint tas pirštines. Sanitarinės sąlygos jos 
salone neatrodė itin geros; bet štai ji pati, pirštinėtomis ranko- 
mis, kaip kokia gydytoja ar medicinos sesuo! Kai viskas gerai, 
tatuiruojant kraujas netyška. 

Tačiau kai kas Dukters Alisos salone buvo kaip ir seniau: da- 
Žai tuose mažuose popieriniuose indeliuose, viskam naudingas 
vazelinas, tas savotiškas elektrinės mašinėlės adatų skleidžiamas 
garsas, kaip dantisto grąžto, ir badomos odos kvapas - ir kava, 
arbata, ir medus lipniame stiklainyje. Ir, svarbiausia, tebestū- 
gaujantis Bobas - šiuo bei tuo tebesiskundžiantis, pranašaujan- 
tis pražūtį ar šiaip kažką nauja. 

- Kaip ir tatuiruotės dažai, - šnekėjo Alisa, - Bobo Dilano 
dainos, regis, skverbiasi į odą - ir į širdį. 

Skeptrą Klaudijai Alisa tatuiravo uždėjusi Its All Over Now, 
Baby Blue. Iš skausmo dantimis griežianti Klaudija turbūt negir- 
dėjo muzikos; Džekui Klaudija paslaptinga atrodė dar ir todėl, 
kad neleido Bobui (nei kam nors kitam) skverbtis jai į širdį. 

Kažkoks narkomanas dėjosi medaus į kavą; gal manė, kad ten 
arbata. Jo galva lingavo aukštyn žemyn, kaip tų dėmesį blaš- 
kančių prie prietaisų skydo klijuojamų žaisliukų. Jis sakėsi esąs 
„Iš pajūrio provincijų“ - tarsi gimtasis miestas ar miestelis būtų 
jo išsižadėjęs, arba tiesiog iškritęs jam iš kvaišalų beveik sunai- 
kintos atminties. Ant vieno dilbio jis turėjo ištatuiruotą pusiau 
žalią, pusiau raudoną omarą. Tas padaras atrodė ne visai išvi- 
ręs - taigi, ko gero nevalgomas. 

Bobas stūgavo: 


Štai stovi našlaitis su šautuvu, 
Girdi jo klyksmą. Ko lauki tu? 


Į Karalienės gatvę išeinančiame lange įtaisyta Dukters Alisos 
iškaba buvo medinė, išdažyta ryškiais dažais. „Čia linksma kaip 
saulėtame Leite, kur niekada nešviečia saulė“, - skelbė Alisa 
toje spalvingoje iškaboje. Visa tai kažkodėl priminė pajūrį, tarsi 
Duktė Alisa būtų buvęs kokio laivo ar uosto pavadinimas. „Duk- 
tė Alisa - jūreiviškas pavadinimas“, - visada sakydavo Alisa. Ži- 
noma, juk jį Kopenhagoje sugalvojo Tatu Olė. 

Visi išvargę jūreiviai, jie grįžta namo, - dainavo Bobas Dilanas. 

„Arba iriasi čia',- galvojo Džekas. Jis užėjo už širmos žvilg- 
telėti į Klaudiją; ši nusišypsojo jam, spausdama prie šonų su- 
gniaužtus kumščius. 

— Toks skeptras - budistų simbolis, - tyliai pasakojo Alisa, o 
tatuiravimo adatos vis smigo iš skausmo besiraukančiai Klaudi- 
jai į šlaunį. (Džekas žinojo, kad vidinėse galūnių pusėse skaus- 
mas juntamas labiau negu išorinėse.) - Šio skeptro forma - kaip 
stebuklingo nemirtingumo grybo, - toliau šnekėjo Alisa. 

Nemirtingumo grybo! Ką dar sugalvos? Džekas nusisuko. Tos 
guminės pirštinės jį nervino. Jau geriau žiūrėti į narkomaną „iš 
pajūrio provincijų ; atrodė, kad tas vyrukas kvaišta nuo medaus 
kavoje. Šįkart parvykęs į Torontą Džekas Bernsas įsitikino, jog 
čia niekada nebus jo tikrieji namai. 

Pamiršk, ką palikai, tai neseks tau iš paskos, - dainavo Bobas — 
kaip visada labai autoritetingai. Bobas dažnai būdavo teisus, bet 

ne šį kartą. Ilgainiui Džekas supras, kad žmogų persekioja vis- 
kas, ką jis paliko. 


Dėl to aukštai vidinėje šlaunies pusėje ištatuiruoto skeptro 
Klaudija kelias likusias dienas Toronte nelabai galėjo mylėtis, 
be to, Džekas vis aiškiau jautė, kad pateko į jos nemalonę; ir be 
naujosios tatuiruotės Klaudija, ko gero, nebūtų norėjusi su juo 
mylėtis. (Nepadėjo ir tai, kad jie miegojo Emos lovoje.) Iš To- 
ronto jie išvyko prieš kino festivalio uždarymo vakarą. 

Džekas matė, kad Klaudija nuliūdusi; jie abu jau buvo pa- 
vargę nuo barnių dėl visokių mažmožių. Negana to, naujoji 
tatuiruotė Klaudijai einant trynėsi į kitą šlaunį. Poniai Oustler 
leidus, Klaudija pasiskolino vieną iš Emos sijonų; jis jai buvo ge- 
rokai per didelis, bet juo segėdama ji galėjo vaikščioti išsiskėtusi, 
tarytum su vystyklu tarp kojų. 

Vėliau viską prisiminęs, Džekas padarė išvadą, kad retrospek- 
tyva kino festivalyje buvo įdomesnė negu dauguma konkursi- 
ni, buvo Fasbinderio Marijos Braun vedybinis gyvenimas. Džekui 
tas filmas patiko. 

Hana Šygula ten vaidina kareivio žmoną, kuriai puikiai sekasi 
Vokietijoje po karo. Žiūrėti į Haną Šygulą, kai moteris laiko su- 
ėmusi tavo penį, ganėtinai malonu. Vis dėlto, nors tai buvo pir- 
mas ir vienintelis kartas per visą festivalį, kai Klaudija laikė Džė- 
ko penį, iškilo vienas keblumas: Džekas jau buvo matęs Marijos 
Braun vedybinį gyvenimą su Ema, būdamas keturiolikos. (Juodu 
mokėsi Ekseteryje.) 

Tai, kad pasitaikė proga palyginti pojūčius, Džeką trikdė; jį 
apėmė nuojauta, jog dėl to, ką dabar patiria, daug kas jo gyveni- 
me pasikeis: Džekas suprato, kad jam labiausiai patinka, kai jo 
penį laiko Ema. (Žinoma, jis vis dar tikėjosi, kad kada nors tai 
darys Mišelė Maer.) 

- Čia aš, ar Hana? - sušnibždėjo jam į ausį Klaudija, pajutusi 
mažylio įkarštį. Bet Džekas jautė, kad mažylį pralinksmino ne 

Klaudija ir ne Frūulein Schygulla. Jis tiesiog prisiminė, kaip Ema 
laikė jo penį, kai jam buvo keturiolika. 

Nuo tos Marijos Braun vedybinio gyvenimo akimirkos Džekas 
žinojo, kad ir jis, ir Klaudija tik lūkuriuoja; tiesiog išgyvena visus 
reikiamus tarpsnius, kaip sutuoktiniai, suvokiantys, kad skyry- 
bos jau neišvengiamos. 

Juodu su Klaudija vienas nuo kito tolti pradėjo praėjusį pa- 
vasarį, kai svečiavosi Ajovoje pas Emą. Po to, pasak Klaudijos, 
„pokalbio apie vaikus“. Dar labiau susvetimėjo nuvykę į Toron- 
to kino festivalį. O kai keliavo atgal, reikalai visai pakriko. 

Namo Džekas su Klaudija važiavo kitu keliu, negu buvo atvykę, 
ne pačiu geriausiu, bet tokia kelionė, šiaip ar taip, nuobodi, kad 
ir kuriuo keliu važiuotum. Jie nusigavo į Ontarijo provincijoje 
esantį Kingstoną, ties Gananoku pervažiavo tiltą per Šv. Laury- 
no upę ir atsidūrė Niujorko valstijoje, prie Aleksandrijos įlan- 
kos. Jungtinių Valstijų muitinėje Džekas pateikė studento vizą ir 
Kanados piliečio pasą. Klaudija muitininkui padavė Amerikos 
pasą. „Volvą“ vairavo Džekas. Klaudijai buvo nelabai patogu su 
dar nesugijusia tatuiruote; ji nenorėjo sėstis prie vairo. 

Klaudija tebesegėjo plačiu Emos sijonu; ponia Oustler pri- 
mygtinai reikalavo, kad ji tą sijoną pasiimtų. „Emai, kai kitą 
kartą parvažiuos, jis vis tiek jau bus keliais dydžiais per mažas, — 
pesimistiškai pasakė Klaudijai Leslė. - Tu su juo atrodai gražiau 
negu Ema, - nors tau jis gerokai per didelis.“ 

Beveik visą kelią Klaudija sėdėjo pasikėlusi sijoną iki pat lie- 
mens - vėdino savo kinišką skeptrą ir vis tepė jį drėkinamuoju 
kremu. Oda aplink tatuiruotę buvo kiek paraudusi, ir Klaudija 
nieko nebenorėjo girdėti apie tai, kad vidinėse galūnių pusėse ji 
ypač jautri. 

Kai Džekas sustabdė automobilį prie pasienio posto, Klau- 
dija, kaip ir derėjo, patempė Emos sijoną žemyn. Muitininkas 
nužvelgė juos nuo galvos iki kojų. 

— Svečiavomės pas mano motiną, gyvenančią Toronte, - ne- 
klausiamas pasakė jam Džekas. - Dar pažiūrėjom keletą kino 
festivalio filmų. 

— Ar ką nors vežatės iš Kanados? - paklausė muitininkas. 

— Ne, - atsakė Klaudija. 

— Nesivežat net kanadietiško alaus? - nusišypsojo tas vyrukas 
Klaudijai. Ji iš tikrųjų atrodė nuostabiai. 

— Aš alaus nemėgstu, o Džekas vis žiūri, kad nesustorėtų, - 
tarė jam Klaudija. 

— Tai neturite jokių apmuitinamų daiktų? - paklausė muiti- 
ninkas Džeko, jau griežčiau. 

Džekas ir pats nesuprato, kas jam užėjo. („Tiesiog panorau 
pakvailioti', - vėliau teisinosi Klaudijai, bet kai ko vis dėlto ne- 
pasakė.) 

Tai buvo proga pavaidinti - Džekas žvilgtelėjo į muitininką 
slapukišku žvilgsniu. Jis puikiai mokėjo nutaisyti tokį žvilgsnį; 
išmoko stebėdamas šunis, ypač bailius ir puolančius iš pasalų. 

— Na... - lyg ir buvo kažką besakąs Džekas, bet nutilo ir sla- 
pukiškai dirstelėjo į Klaudiją. - Tas kiniškas skeptras juk neap- 
muitinamas, ar ne? - paklausė jos. O, kokiu žvilgsniu Klaudija 
jį pervėrė! 

— Kas? - susidomėjo muitininkas. 

— Skeptras. Kartais būna kaip lazda, o šis tai kaip trumpas kar- 
das, - ėmė pasakoti Džekas. - Na, karaliaus valdžios ženklas. 

— Kiniškas? - paklausė muitininkas. - Ar labai senas? 

— Taip, labai - tiesą sakant, tai budistų skeptras, - paaiškino 
Džekas. 

— Verčiau pažiūrėsiu, - tarė muitininkas. 

- Tai tik tatuiruotė, - pasakė jam Klaudija. - Tatuiruotės juk 
neapmuitinamos? 

Kodėl Džekas su ja taip pasielgė? Jis gi mylėjo Klaudiją - na, 
šiaip ar taip, ji jam patiko. Taip juo nusivylusios Klaudijos Dže- 
kas nebuvo matęs nuo tada, kai ji rado nuogos Emos nuotrau- 
kas; tai buvo senos nuotraukos, Emos jam atsiųstos, kai jis dar 
gyveno Redinge ir nuolat masturbavosi. Ema tose nuotrauko- 
se buvo tik septyniolikos metų. Ją fotografavo Šarlotė Barford. 
Klaudija privertė Džeką tas nuotraukas išmesti, bet vieną jis vis 
dėlto pasiliko. 

— Norėčiau įsitikinti, kad tai tik tatuiruotė, - pasakė muiti- 
ninkas Klaudijai. - Dar niekada nemačiau kiniško skeptro. 

— Ar čia dirba bent viena moteris? - paklausė to vyruko Klau- 
dija. - Jai galėčiau parodyti. 

— Tas skeptras gana intymioje vietoje, - reikšmingai tarė 
Džekas. 

— Luktelkite, - paprašė muitininkas. Jis paliko juos sėdinčius 
automobilyje ir nuėjo atsivesti kolegės; ten buvo kažkoks lyg ir 
administracinis pastatas; jame muitininkas ir pradingo. 

— Elgiesi kaip mažvaikis, Džekai, - papriekaištavo Klaudija. 
Džekas prisiminė tą vakarą ponios Oustler namuose, kai kažką 
panašaus jam sakė mama. 

„Pimpis, pimpis, pimpis“, - buvo beuždainuojąs Džekas, bet 
prikando liežuvį. Muitininkas grįžo su stora juodaode moteri- 
mi. Klaudija išlipo ir su ta muitininke nuėjo į administracinį 
pastatą, o Džekas laukė automobilyje. 

— Kodėl jūs taip padarėte? - paklausė jo muitininkas. 

— Pastaruoju laiku nesutariame, - prisipažino Džekas. 

— Na, tai tikrai padės, - tarė tas vyrukas. 

Grįžusi į automobilį, Klaudija pažvelgė į Džeką nuskriaustos 
moters žvilgsniu ir jie keliavo toliau. Vėl važiuodamas Jungtinių 
Valstijų keliais Džekas kažkodėl pagyvėjo. 

Kanada buvo Džeko tėvynė, jo gimtoji šalis, tačiau jis džiūga- 
vo sugrįžęs į Ameriką, kur jautėsi geriau pritampąs. Kodėl? Argi 
jis ne kanadietis? Nejaugi atsiribodamas nuo motinos bei jos 
tatuiruočių pasaulio Džekas nusigręžė ir nuo tėvynės? 

Kokius tris šimtus mylių Klaudija važiavo nepratardama nė 
žodžio. Ji vėl sėdėjo pasikėlusi Emos sijoną iki pat liemens, ati- 
dengusi vidinėje dešinės šlaunies pusėje ištatuiruotą kinišką 
skeptrą, - Džekas jį matė šnairomis žvilgčiodamas į jos kojas. 
Tai buvo viena iš vos kelių jo matytų tatuiruočių, kurias jam 
ir pačiam knietėjo pasidaryti, bet ne ant šlaunies. Jis galvojo, 
kurioje vietoje kada nors galbūt išsitatuiruos tokį pat kinišką 
skeptrą, kai Klaudija galiausiai prabilo. 

Jie jau buvo Vermonte - maždaug už šimto mylių nuo namų 
Naujajame Hampšyre. Pastebėjusi, kad Džekas žvilgčioja jai į 
tarpkojį, - tiksliau sakant, į jos naujutėlį kinišką skeptrą, - Klau- 
dija tarė: 

— Pasidariau šitą suknistą tatuiruotę dėl tavęs, juk supranti. 

— Suprantu, - atsakė Džekas. - Man ji patinka. Tikrai. - Klau- 
dija ir pati žinojo, kad Džekui patinka ir šitoks skeptras, ir tai, 

kad jis ištatuiruotas tokioje vietoje. - Gailiuosi dėl to, ką pada- 
riau pasienyje, - pridūrė Džekas. - Tikrai gailiuosi. 

— Aš dėl to nebepykstu, Džekai. Kurį laiką pykau, bet dabar 
nebe. Man skaudžiau dėl kitko. 

- O. 

— Čia viskas, ką gali pasakyti? 

— Tikrai gailiuosi, - pakartojo Džekas. 

— Svarbu ne tik tai, kad niekada neturėsi vaikų, - šnekėjo 
Klaudija. - Tu ir toliau kaltinsi tėvo genus dėl to, kad negali 
ilgai gyventi su viena moterimi. 

Dabar jau Džekas šimtą mylių važiavo nepratardamas nė žo- 
džio. Kai tyčia nieko neatsakai pašnekovui, juk irgi savotiškai 
vaidini. 

Netrukus Džekas tyčia neatsakė Pilkajai Šmėklai. Jos laišką 
gavo tuoj po to, kai su Klaudija grįžo į Naująjį Hampšyrą. Pil- 
koji Šmėkla tik tarp kitko užsiminė, kad Klaudija „nuostabiai 
graži“,- ir dar pavadino ją Džeko „besispyriojančia nuotaka“. 
Bet iš tikrųjų Pilkajai Šmėklai rūpėjo ne Klaudija ir ne Džeko 
nenoras turėti vaikų. Ponia Makvot Džekui parašė norėdama 
priminti, kad jam derėtų labiau rūpintis savo motina, į kurią jis 
dabar, regis, visai nekreipiąs dėmesio. 

„Rūpinkis ja, Džekai“, - rašė Pilkoji Šmėkla. 

Ar ji nebuvo jam to sakiusi seniau? Džekas išmetė jos laiš- 
ką nieko neatrašęs. Vėliau, sužinojęs, kad ponia Makvot mirė, 
Džekas vis galvojo, ar tuomet nujautė, kad ji mirs. Jis ne.tik kad 
nepradėjo labiau rūpintis savo motina; galėjai pamanyti, jog į 
Pilkosios Šmėklos laišką jis neatsakė žinodamas, kad ji nebeilgai 
gyvens - kad, galima sakyti, jau baigia dienas, - o kai jos nebe- 
bus, nutils ir jo sąžinės balsas. 

Daramas jau buvo vos už kelių mylių, nebetoli ir Klaudijos 
butas Niumarkete, kai Klaudija nutraukė tylą: 

— Velniai tave griebtų, Džekai, - pasakė. - Kai numirsiu, aš tau 
vaidensiuos - perspėju. O gal ir anksčiau, dar būdama gyva. 

Na, Džekas Bernsas buvo aktorius - turėjo suprasti, jog tai 
baigiamieji Žodžiai. Turėjo geriau įsidėmėti tą Klaudijos per- 
spėjimą. 


20) 
Du kanadiečiai angelų mieste 


CAko 


ors Džekas su Klaudija vis labiau tolo vienas nuo kito, jie 

dar dvejus metus gyveno kartu, kol baigė Naujojo Hamp- 
šyro universitetą. Laikėsi drauge ne tik iš inercijos; kaip būsimi 
aktoriai, jie pratinosi slėpti jausmus. Daug ko neatskleisdami, 
mokėsi vienas iš kito. Abu buvo tarsi pastabūs, bet tylūs slap- 
čiausių minčių, nematomų būdo bruožų sergėtojai. 

Kitą vasarą, po kelionės į Torontą, jie vėl įsidarbino gastro- 
liuojančiame teatre, šį kartą Kodo kyšulyje. Trupei vadovavo 
homoseksualus režisierius, kuris Džekui labai patiko. Brunas 
Litkinsas buvo aukštas, gracingas vyriškis, tiesiog nardantis sce- 
noje; jis nuolat mosuodavo savo ilgomis rankomis - atrodyda- 
vo kaip garnys, energingai, bet nelabai vykusiai mokantis kitus, 
mažesnius, paukščius skraidyti. 

Brunas Litkinsas laikėsi nuomonės, kad iš miuziklo, sukurto 
pagal kokią nors pjesę arba romaną, gali daryti ką panorėjęs, 
kaskart vis kitaip, šokiruojamai, jį interpretuoti. Originalaus 
teksto jis gal ir nebūtų drįsęs kraipyti, bet jeigu kažkas pagal tą 
kūrinį būdavo parašęs miuziklą, Brunas jausdavosi galįs toliau 
jau kaip tinkamas keisti ir siužetą, ir veikėjus. 

Paskelbęs, kad renkasi aktorius Paryžiaus katedros kupriui, - 
Klaudija labai norėjo tame spektaklyje vaidinti gražiąją čigonę 

Esmeraldą, - Brunas Litkinsas pridūrė, kad jo Esmeralda bus 
gražuolis transvestitas, išlaisvinsiantis kapitono Febo širdyje ru- 
senantį homoseksualumą - tarsi liepsną, kuriai reikia oro. Es- 
meralda, ta vyriškosios lyties Paryžiaus čigonų karalienė, jėga iš- 
vilksianti besislapstantį homoseksualų kapitoną į dienos šviesą. 
Ji - deguonis, kurio kapitonas Febas turi įkvėpti, kad pabustų ir 
susivoktų esąs gėjus! 

Nuodėmingasis tėvas Frolo, kuris iš pradžių manosi mylįs Es- 
meraldą, vėliau nori, kad jai būtų įvykdyta mirties bausmė, - ne 
tik todėl, kad Esmeralda jo nemyli, bet ir dėl to, kad ji - vyras. 
(Tėvas Frolo - prancūzų homofobas.) Kvazimodas, irgi įsimylė- 
jęs Esmeraldą, galiausiai pajunta palengvėjimą, matydamas, kad 
Esmeralda myli kapitoną Febą. 

- Tai geresnė istorija, - pareiškė Brunas Litkinsas apstulbu- 
siai trupei, - nes Kvazimodas nesigraužia, atiduodamas Esme- 
raldą tam kareiviui. 

(Kvazimodas kuprotas, bet ne iškrypėlis.) 

— Ką pasakytų Viktoras Hugo? - baisėjosi Klaudija. Vargšė 
Klaudija matė, kad negaus trokštamo vaidmens; bent jau sceno- 
je, Džekas Bernsas atrodė gimęs būti transvestitu Esmeralda. 

— Tegu žiūrovai spėlioja! - šnekėjo Brunas Litkinsas, plasno- 
damas ilgomis rankomis. - Ar Esmeralda moteris, ar vyras? Pri- 
verskite juos spėlioti! 

Ten, žinoma, buvo ir kita graži čigonė - nužudytoji Kvazimo- 
do motina - nedidelis, bet jaudinantis vaidmuo. Be to, tas teatras 
vasarą Kodo kyšulyje rodė ir keletą kitokių spektaklių - ne vien 
naujoviškai, gėjų maniera interpretuojamus miuziklus. Klaudi- 
jai atiteko ir keli svarbesni vaidmenys. Ji vaidino Salomėją Bru- 
no Litkinso pastatytoje Oskaro Vaildo pjesėje - Brunas garbino 
Vaildą ir nenorėjo keisti nė vieno jo parašyto įmantraus žodžio. 
Klaudija buvo labai seksuali Salomėja. Tas absurdiškas septynių 
skraisčių šokis kvailai atrodė dėl Vaildo, ne dėl Klaudijos kal- 
tės, - nors jai reikėjo daug grimo, kad paslėptų vidinėje dešinės 
šlaunies pusėje ištatuiruotą kinišką skeptrą. (Kitaip Žiūrovai, ko 
gero, būtų sukę galvas, kas ten, - gal koks apgamas, ar žaizda.) 

Džekas Salomėjoje vaidino ne tokį reikšmingą vaidmenį - 
pranašo Johanano, šauniojo Jono Krikštytojo, kurio nukirstą 

galvą bučiuoja Salomėja. Tai bent bučinys! (Džekas klūpojo po 
stalu su išpjauta skyle galvai; staltiesė dengė jį visą, ne tik pasi- 
stojusį jo penį.) Tačiau jo santykiai su Klaudija jau buvo pašliję; 
netgi tas bučinys negalėjo jų vėl suartinti.) 

Vaidindami gėjiškoje Paryžiaus katedros kupriaus versijoje, 
jie tik dar labiau nutolo vienas nuo kito. Vėliau, žvelgdamas į 
praeitį, Džekas Klaudijos nesmerkė dėl atsitiktinio pasimylėji- 
mo su patraukliu aktoriumi, vaidinusiu homoseksualų kapitoną 
Febą, tačiau tuo laiku jam atrodė, kad ji labai nusikalto. (Džekas 
suprato, jog Klaudija turėjo teisę jam atkeršyti už tai, kad jis pa- 
vasarį ją apgaudinėjo su tango mokytoja.) 

Klaudijai nepasisekė. Aktorius, vaidinęs kapitoną Febą, ją ir 
Džeką apkrėtė gonorėja. Kitaip Džekas ir nebūtų sužinojęs apie 
tą jos meilės ryšį, nebent Klaudija po kurio laiko būtų jam pa- 
pasakojusi, - bet kadangi Klaudija nuolat visiems akiplėšiškai 
meluodavo sakydama, kiek jai metų, Džekas neturėjo pagrindo 
manyti, kad ji kada nors būtų jam atskleidusi savo paslaptį. Ją 
išdavė kapitono gonorėja. 

Savaime suprantama, Džekas apsimesdavo, kad jam skauda 
labiau, negu iš tikrųjų skaudėdavo, - šlapindamasis krisdavo 
ant kelių ir rėkdavo visa gerkle, o Klaudija iš miegamojo šauk- 
davo: „Atsiprašau, atsiprašau, atsiprašau! 

Bruno nuostabiai surežisuotoje scenoje, kur transvestitą Es- 
meraldą vaidinantis Džekas kapitonui Febui prisipažįsta iš tiesų 
žemiau juosmens esąs vyras, Džekas dainuoja iš visos širdies, o 
Febas čia leidžiasi gundomas, čia atsitraukia. (Tas mulkis kapi- 
tonas geidžia Džeko, bet vis dar mano, kad Džekas yra mergi- 
na, - todėl ir spyriojasi.) 

Džekas sučiumpa kapitono ranką ir prideda ją prie vienos iš 
savo netikrų krūtų; Febas neatrodo labai nustebęs. Džekas grie- 
bia kitą kapitono ranką ir prispaudžia sau prie praskiepo; Fe- 
bas priblokštas žvelgia į žiūrovus, o Džekas kažką šnibžda jam į 
ausį. Paskui jie abu dainuoja Bruno Litkinso specialiai šiai gėjiš- 
kai Paryžiaus katedros kupriaus versijai parašytą dainą - „Toks 
pat kaip aš, mielasis“, pagal Dilano It Ain't Me, Babe melodiją. 
(Džekas mokėjo nemažai Bobo dainų; taigi dainavo puikiai.) 

Tačiau tą vakarą, kai Džekas buvo ką tik sužinojęs, kad serga 
gonorėja, - kai Klaudija buvo ką tik prisipažinusi, kas ją apkrė- 
tė, - Džekas iš tikrųjų turėjo ką pasakyti kapitonui Febui į ausį, 
prisispaudęs jo ranką prie pimpalo. 

- Ačiū už triperį, mielasis, - pašnibždėjo Džekas. 

Febas kiekvieną vakarą gana išraiškingai žvelgdavo į žiūrovus — 
dažnai kildavo ovacijos. Šitoks tiesą suvokusio žmogaus žvilgs- 
nis - Esmeralda turi penį! Žiūrovai, be abejo, tai jau žinodavo. 
Džeko vaidinama Esmeralda jau būdavo parodžiusi tėvui Frolo, 
tikėdamasi, kad jis liausis prie jos lindęs, - nė nenujausdama, jog 
Frolo taip jautriai reaguos ir ims reikalauti, kad ji būtų pakarta! 

Tačiau tą įsimintiną vakarą, kai kapitonas Febas užčiuopė Es- 
meraldos penį ir Esmeraldą vaidinantis Džekas Febui padėkojo 
už triperį, viskas buvo ypač įspūdinga. Tą vakarą gražusis karei- 
vis savo žvilgsniu pertraukė vaidinimą; visi žiūrovai spontaniš- 
kai pašoko ant kojų ir kokią minutę, ar netgi ilgiau, stovėdami 
plojo kapitonui Febui. 

— Gal truputėlį persistengei, Febai, - po spektaklio pasakė tam 
aktoriui Brunas Litkinsas. 

Džekas tik pažvelgė į kapitoną meiliausiu transvestito Es- 
meraldos žvilgsniu. Febas žinojo, kad Džekas galėtų sumalti jį 
į miltus, jei norėtų. 

Tiesą sakant, Džekas buvo dėkingas kapitonui Febui už tai, 
kad per jį Klaudija pasijuto nusikaltusi; Febo dėka Džekas jau- 
tėsi šiek tiek mažiau kaltas dėl to, kad juodu su Klaudija tolsta 
vienas nuo kito. 


Dar kitą vasarą, baigę Naujojo Hampšyro universitetą, Džekas 
su Klaudija galutinai išsiskyrė. Klaudija pasirinko magistrantū- 
rą - tolesnes teatro meno studijas viename iš Didžiojo Dešim- 
tuko universitetų. (Džekas tyčia nesistengė atsiminti kuriame.) 
Jiems abiem tą vasarą atrodė, kad bus geriau, jei šįkart įsidarbins 
ne tame pačiame teatre. Klaudija dalyvavo kažkokiame Šekspy- 
ro festivalyje Naujajame Džersyje. Džekas vaidino spektakliuose 
Gražuolė ir Pabaisa bei Piteris Penas ir Vendė vaikų teatro studi- 
joje Kembridže, Masačusetso valstijoje. 

Gal jis ir ilgėjosi buvusio draugo Nojaus Rozeno, - arba jau 
negrįžtamai prarastos Nojaus sesers Lėjos, - bet jam buvo ma- 
lonu prisiminti užsienio filmus, matytus kino teatruose Harvar- 
do aikštėje. Vasara su subtitrais - ir vaikai bei jaunos jų motinos 
žiūrovų salėje - buvo kaip tik tai, ko Džekui reikėjo. 

Klaudija nustebo - ir jei tai nebuvo iš tikryjų paskutiniai jos 
Džekui pasakyti žodžiai, tai bent jau paskutiniai, kuriuos jis 
įsiminė: 

— Kodėl nusprendei vaidinti vaikams? Juk tu nenori vaikų. 

Džekas vaidino Pabaisą, o Gražuolė buvo vyresnė moteris, 
viena iš vaikų teatro studijos įkūrėjų; ji ir priėmė Džeką į darbą. 
Taip, jis su ja miegojo - jų romanas truko visą vasarą, nė dienos 
ilgiau. Ta moteris buvo gerokai per sena, kad vaidintų Džeko — 
Piterio Peno - draugę Vendę, bet kaip ponia Darling, Vendės 
mama, atrodė jaunoka. (Įsivaizduokite Piterį Peną, dulkinantį 
Vendės mamą, kad ir vieną vasarą.) 

Džekas turėjo arba stoti į magistrantūrą ir mokytis toliau, 
arba susirasti nuolatinį darbą — ir gauti žaliąją kortelę, - jei ne- 
norėjo grįžti į Kanadą, o jis tikrai nenorėjo. Jį vėl išgelbėjo Ema. 
Ji, jau prieš dvejus metus išvykusi iš Ajovos, dabar gyveno Los 
Andžele ir rašė savo pirmąjį romaną, nors tai skambėjo kaip 
loginis prieštaravimas. Kas gi važiuoja į Los Andželą rašyti ro- 
mano? Bet Ema visada buvo atžagarė. 

Ji dirbo vienoje iš kino studijų - recenzavo scenarijus; kaip ir 
Džekas, Ema tebebuvo Kanados pilietė, turėjo tik Kanados pasą, 
bet jau buvo gavusi žaliąją kortelę. Jos darbas - scenarijų skaity- 
mas - atrodė panašesnis į ankstesnį scenaristės darbą, kurį Ema 
vienerius metus dirbo Niujorko televizijoje, negu į tai, kam ji 
rengėsi Ajovos universiteto Rašytojų studijoje. Taigi Ema rašė 
romaną, pasak jos pačios, norėdama atsigriebti už laiką, kurį 
praleido veltui, studijuodama kino meną, - ir tuo pat metu, jos 
žodžiais tariant, dirbo priešui, mokančiam jai atlyginimą. 

Kodėl jam neatsikrausčius gyventi kartu su ja? - pasiūlė Ema 
Džekui. Ji surasianti jam kokį nors darbą kine. „Čia yra gra- 
žių vaikinų, pupuli, - konkurencija bus didesnė negu Toron- 
te. Bet gražuolių, sugebančių vaidinti taip gerai kaip tu, ne per 
daugiausia.“ 

Taigi toks ir buvo Džeko tolesnių veiksmų planas, jeigu jis 
apskritai jį turėjo. Teatras jam nusibodo - ir nieko keista, kai 
pagalvoji apie visus tuos miuziklus. Na ir kas, kad paskutinį kar- 
tą teatro scenoje Džekas vaidino Piterį Peną, išsivedantį Vendę 
Darling ir jos brolius į Niekados šalį, - o paryčiais, spektakliui 
seniai pasibaigus, dulkino Vendės mamą, ponią Darling. 

„Ką pasakytų Dž. M. Baris?“ - tikriausiai būtų pasibaisėju- 
si Klaudija, jei būtų tai žinojusi. Džekas nuliūsdavo, prisiminęs 
Klaudiją. 


Los Andželas, kaip Džekas netrukus pats pamatė, ypatingas 
tuo, kad tu jam nedarai jokio įspūdžio, - nors ir kas būtum. Tas 
miestas tarytum sako, kad anksčiau ar vėliau ateis atpildo die- 
na; išskirtinumas po truputį blėsta. Bet Džekas Bernsas, pirmą 
kartą atvykęs į Los Andželą, nesisukiojo aukštosiose sferose - jis 
dar nebuvo įžymus. Tūkstantis devyni šimtai aštuoniasdešimt 
septintųjų rudenį, kai jis apsigyveno su Ema, artimiausias orien- 
tyras, simbolizuojantis įvairias ateities linksmybes, buvo tas aki- 
nantis galimybių laukas - Santa Monikos prieplauka. 

Džekui su Ema svarbiausia buvo tai, kad jie kvėpuoja šiltu 
Ramiojo vandenyno pakrantės oru; na ir kas, kad traukia į plau- 
čius virš vandenyno tvyrantį smogą. Jie vėl gyveno kartu - ne 
Toronte, ir ne su savo motinomis. 

Dvidešimt devynerių metų Ema atrodė gerokai vyresnė. Visi 
jos draugai ir pažįstami aiškiai matė, kad ji nuolat kovoja su 
antsvoriu, bet dar labiau jai kenkė kita, vidinė kova; vis kintan- 
tys jos siekiai kirtosi su nežmonišku ryžtu ir užsispyrimu. Kad 
Ema baisi nenuorama, buvo akivaizdu, bet netgi Džekas (ir net 
pati Ema) nesuprato, kad kažkas jai iš tikrųjų labai negerai. 


Džekui niekada nesisekė su skaičiais. Gyvendamas su Ema Los 
Andžele, jis niekaip negalėjo įsiminti, kiek jie moka nuomos ir 
kelintą mėnesio dieną reikia sumokėti. 

— Tu nekoks matematikas, meiluti, bet kam tau ką skaičiuoti? 
Juk būsi aktorius! 

Šventos Hildos mokykloje Džekui reikėdavo, kad prie jo pa- 
silenktų panelė Vurc, - užuot mokęsis matematikos, jis įkvėp- 
davo jos kvepalų. Ir nors ponia Makvot jam tikrai padėjo, netgi 
daugiau negu panelė Vurc, skaičiuoti jis taip ir neišmoko. 

Redinge algebros uždavinius su Džeku spręsdavo ponia Ad- 
kins - moteris, kuri rengė jį senais savo drabužiais ir taip keistai, 
nuolankiai su juo mylėdavosi. (Ponia Adkins kiekvieną kartą 
nusirengdavo tarsi ketindama tuoj pat nusiskandinti Nezinsko- 
to upėje, ar bent jau galvodama apie tą būsimą nykiausią savo 
gyvenimo akimirką.) 

— Neturėtum skaičiuoti daugiau negu iki dešimties, - kartą 
įspėjo Džeką Nojus Rozenas. 

Ponas Vorenas, Džeko konsultantas Ekseteryje, buvo malo- 
nesnis, bet nusiteikęs taip pat pesimistiškai. 

— Patarčiau tau, Džekai, niekada nepasikliauti savo gebėjimu 
vertinti ką nors skaičiais. 

Džekas Bernsas Los Andžele gyveno šešiolika metų. Jam pati- 
ko nuolat visur važinėti automobiliu. Iš pradžių jis sa Ema nuo- 
mojosi pusę žiurkių apgraužto dviejų butų namo Venecijoje*. 
Tas namas buvo Vindvord** alėjoje, pavėjui nuo sušio restora- 
no, stovinčio prie Vindvord alėjos ir Mein gatvės sankryžos, - 
tiksliau sakant, pavėjui nuo to restorano šiukšlių konteinerio. 
„Hama sušis“ atrodė geras restoranas. Ema su Džeku dažnai ten 
valgydavo. Žuvis būdavo tikrai šviežia, bet jos atliekos šiukšlių 
konteineryje, deja, nelabai. 

Pirmoji Džeko mergina Los Andžele buvo padavėja, su kuria 
jis susipažino „Hama sušyje . Ji su keliomis draugėmis gyveno 
sausakimšame name vienoje iš mažų gatvelių šalia Oušen Frant 
bulvaro - Aštuonioliktoje, Devynioliktoje ar Dvidešimtoje alė- 
joje. Džekas neįsiminė numerio. Vieną vakarą jis užėjo ne į tą 
namą, gal netgi ne toje alėjoje. Kai paspaudė durų skambutį, 
būrys merginų apsidžiaugusios pasikvietė jį į vidų, bet jo pada- 
vėjos tarp jų nebuvo. Kol suvokė, kad čia ne tos merginos, Dže- 


* Taip pavadintas vienas iš Los Andželo priemiesčių. (Vert. past.) 


** Windward - priešvėjinis (angl.). 

kas spėjo susipažinti su viena iš jų, jį dominančia labiau negu ta 
sušio padavėja. Skaičiai jį vėl išvedė iš kelio. 

- Gal tu nešiokis skaičiuotuvą, - patarė jam Ema, - ar bent 
jau viską užsirašinėk. 

Džekui patiko Venecija - paplūdimys, sporto klubai, visa ta 
per daug į akis nekrintanti netvarka. Ema, nusvilusi Goldo spor- 
to klube, - ji ten susipažino su kultūristu, kuris ją sumušė, - nu- 
pirko Pasaulio sporto klubo nario bilietus sau ir Džekui; ji sakė, 
kad jai labai patinka gorila, nupiešta ant Pasaulio sporto klu- 
bo trumparankovių ir berankovių marškinėlių. Didžiulė gorila, 
stovinti ant Žemės rutulio, didelio kaip paplūdimio sviedinys, 
su štanga gauruotose letenose, - ta štanga turėjo sverti tris ar ke- 
turis šimtus svarų, bet vis tiek buvo neaišku, kodėl ji išlinkusi. 

Berankoviai Pasaulio sporto klubo marškinėliai buvo su gi- 
liomis apskritomis iškirptėmis ir taip pat plačiai iškirptomis 
pažastimis. Moterys jais nevilkėdavo - bent jau tokiais, kokių 
prisipirko Ema. Ji išsirinko pilkus treniruočių marškinėlius su 
dienos šviesoje švytinčiu oranžiniu užrašu. Tie marškinėliai be- 
veik nedengė tarpo tarp krūtų, be to, Emos krūtys kartais iš- 
sprūsdavo pro šonus, tačiau ji tais Pasaulio sporto klubo marš- 
kinėliais vilkėdavo tik vietoj naktinių arba kai rašydavo. 

Ema su Džeku nuomojamame bute turėjo atskirus miega- 
muosius, bet dažniausiai, kai neidavo į pasimatymus ir nieko 
neparsivesdavo, nakvodavo vienoje lovoje - nieko tokio neda- 
rydami. Ema laikydavo rankoje Džeko penį, kol kuris nors iš jų 
užmigdavo, - na, jei abu atsiguldavo tuo pat laiku, o taip būdavo 
nedažnai. Kartais Džekas liesdavo Emos krūtis, ir viskas. Jis nė 
sykio nesimasturbavo gulėdamas su ja. 

Ema su Džeku kadaise turėjo progą; berods abiem tai buvo 
aišku be žodžių. Ema išmokė Džeką smaukytis; netgi patarė įsi- 
vaizduoti ją, kai tai darys. Tačiau tik tam, kad Džekas lengviau 
ištvertų parengiamojoje mokykloje, Redinge; ir nors ji atsiuntė 
jam nuotraukų, kuriose buvo nuoga, - ir jis vieną jai nežinant 
tebeturėjo, - Los Andžele jie abu suprato, kad yra daugiau negu 
draugai, ir tikrai ne tokie kaip kiti broliai ir seserys, bet ne mei- 
lužiai. (Na ir kas, kad Ema kartais laiko suėmusi jo penį, - ir jie 
dažnai nusirengia būdami kartu, berods nė kiek nedvejodami.) 


KOL TAVE RASIU 429 


Ema susipažino su kitu kultūristu - dabar jau Pasaulio sporto 
klube - ir jis jos nesumušė. Jis dirbo padavėju Stano restorane, 
prie Rouz ir Mein gatvių sankryžos. 

Stano restoranas buvo vienas iš tų, kurie Venecijoje ilgai ne- 
išsilaikė. Jo padavėjai sukosi ne taip vikriai kaip jų kolegos Niu- 
jorko didkepsnių restoranuose, tokiuose kaip Smito ir Volens- 
kio, be to, prie kepsnių, žlėgtainių ir Meino omarų, - tai buvo 
viskas, ką jie patiekdavo, - nelabai tiko baltos staltiesės; tačiau 
padavėjai vilkėjo baltais marškiniais paraitytomis rankovėmis, 
be kaklaraiščių, ir ryšėjo baltas krakmolytas prijuostes, su kurio- 
mis atrodė tarsi mėsininkai, dar neprisilietę prie mėsos. Sunku 
jaustis už visus pranašesniam, kai dirbi kepsninėje, bet Stano 
padavėjai (moterys ten maisto nenešiojo) buvo įpratę elgtis iš- 
didžiai, tarytum gimę su tomis baltomis prijuostėmis - be jokio 
kraujo praliejimo, kad ir kaip keista. 

Emos pažįstamas Stano padavėjas buvo vardu Džordžijus, 
o gal Gvidas; gulėdamas jis galėjo išspausti tris šimtus svarų. 
Emai pavyko jį įtikinti, kad Džekas - prityręs padavėjas, ir tas 
Džordžijus, arba Gvidas, kad ir nenoriai, supažindino Džeką su 
Donaldu, Stano metrdoteliu - bauginamai pasipūtusiu tipu, va- 
dovaujančiu visiems padavėjams. 

Džekas, žinoma, dar nebuvo dirbęs padavėju, bet Ema su- 
maniai pataisė pono Ramzio Džekui, kaip aktoriui, parašytą 
rekomendaciją, kurioje buvo vis užsimenama apie jo „didžiulį 
potencialą“. Studijoje Vakarų Holivude, kur Ema kiekvieną rytą 
nuveždavo savo pastabas ir pasiimdavo glėbį naujų scenarijų, — 
ji perskaitydavo ir recenzuodavo tris ar keturis per dieną, - buvo 
daugybė puikiausių kopijavimo įrenginių, per kuriuos Ema ap- 
sukriai perleido paredaguotą pono Ramzio rekomendaciją. 

Vietoj žodžio „aktorius“ ji visur įrašė „padavėjas ; o dėl sumi- 
nėtų pjesių bei inscenizacijų (ir netgi miuziklų), tai nieko apie 
tokius dalykus nenutuokiantis amerikietis turėjo pamanyti, jog 
tai prašmatnių Toronto restoranų pavadinimai; ponas Ram- 
zis liaupsino Džeko juose parodytą „meistriškumą“ - Ema tą 
daug sykių pakartotą žodį paliko, tik keliose vietose pakeitė jį 
prieveiksmiu. 

Taigi Džekas viską „meistriškai“ atliko „Paštu užsisakytos 
nuotakos“ užkandinėje (ir restorane, kurio pavadinimas buvo 
„Šiaurės Vakarų teritorijos“), paskui tokį pat „meistriškumą“ 
rodė kažkokių D Erbervilių restorane, tikriausiai prancūzų, ir 
keliuose garsiuose Jungtinių Valstijų šiaurės rytuose esančiuose 
restoranuose, tokiuose kaip „Paryžiaus katedra“ bei Piterio ir 
Vendės užeigos namai, - ir dar kažkokiame, turbūt ispaniška- 
me, Bernardos Albos restoranėlyje. 

Pono Ramzio - tikriau sakant, Šventos Hildos mokyklos - fir- 
minį blanką, kuriame buvo parašyta, kad jis yra Anglų kalbos ir 
dramos meno katedros vedėjas, Ema nežymiai patobulino: po- 
nas Ramzis tapo labai keistai, religiškai, pavadinto viešbučio bei 
restorano administratoriumi. Įžanginėje rekomendacijos dalyje 
ponas Ramzis rašė, jog ta įstaiga (jis, žinoma, turėjo omenyje 
Šventos Hildos mokyklą) „viena iš geriausių Toronte“. 

Tačiau Donaldas buvo beširdis šiknius - tikras pragaro 
metrdotelis. 

— Kai manęs kas prašo patarti, kuriame Toronto viešbutyje 
reikėtų apsistoti, kad būtų geras restoranas, visada rekomen- 
duoju „Four Seasons“, - pasakė jis Džekui. Paskui liepė per porą 
minučių įsiminti specialių tos dienos patiekalų pavadinimus. 

— Per dešimt minučių galiu iškalti visą meniu, - patikino jį 
Džekas. 

Bet Donaldas jam neleido pasireikšti. Vėliau tas metrdotelis 
Džordžijui, arba Gvidui, prisipažino, kad jį suerzino Džeko lai- 
kysena. Jo nuomone, Džekas esąs „per Naująjį Hampšyrą atsibel- 
dęs Toronto stuobrys“, - bent jau taip pasakojo Džordžijus, arba 
Gvidas. Džekas ir pats jau buvo nusprendęs, kad nenorėtų dirbti 
padavėju, - juo labiau tokioje pasipūtėlių kepsninėje. Bet kai Do- 
naldas jam pasiūlė patarnautojo, statančio į aikštelę klientų auto- 
mobilius, vietą, Džekas sutiko. Jis buvo geras vairuotojas. 

Negalima sakyti, jog Ema manė, kad tas darbas jam per pras- 
tas; ji tam nepritarė politiniu požiūriu. 

— Tu neturėtum statyti automobilių, pupuli. Juk anglų kalba 
tau gimtoji. Atimsi darbą iš kokio vargšo nelegalaus imigranto. 

Bet Džordžijus, arba Gvidas, regis, lengviau atsiduso. Jis ne- 
norėjo, kad Džekas dirbtų padavėju Stano restorane. Pakanka- 

mai nervinosi jau vien dėl to, kad Džekas gyvena su Ema, nors 
Ema jam daugybę kartų sakė, jog su Džeku nesimyli. (Džekas 
niekaip nesuprato, kas yra tam Džordžijui, arba Gvidui. Kaip 
vaikinas, išspaudžiantis trijų šimtų svarų štangą, gali jaustis toks 
nesaugus?) 

Automobilių statytoju Džekas dirbo neilgai; buvo išmestas 
tą patį vakarą - tiesą sakant, taip ir nepastatė į aikštelę nė vieno 
automobilio. 

Tai buvo sidabro spalvos „Audi“ su pilkšva oda aptrauktomis 
sėdynėmis, o Džekui raktelius mestelėjęs jaunas vyrukas, iš pa- 
žiūros lyg ir pretenduojantis į menininkus, atrodė susikivirčijęs 
su savo jauna taip pat ganėtinai pretenzingos išvaizdos žmo- 
na - arba drauge; apie tai Džekas ir galvojo, kai staiga, jam dar 
nespėjus pervažiuoti kvartalo, ant galinės sėdynės atsisėdo maža 
mergaitė. Ašarotas jos veidukas tarsi įrėmintas atsispindėjo už- 
pakalinio vaizdo veidrodėlyje. Jai galėjo būti ketveri, daugiausia 
penkeri, bet ji sėdėjo tiesiog ant sėdynės, o ne paaukštintoje vai- 
ko kėdutėje. Buvo aišku, kad galinė automobilio sėdynė tą va- 
karą turėjo būti jos lova, nes mergaitė vilkėjo pižama ir spaudė 
prie krūtinės savo antklodėlę bei meškiuką. Džekas pastebėjo ir 
pagalvę, atremtą į porankį dešinėje galinės sėdynės pusėje; vai- 
ko kėdutė buvo ant grindų, numesta ten, kad nekliūtų. 

— Statysi į garažą, ar lauke? - paklausė Džeko mažoji mergai- 
tė, šluostydamasi nosį pižamos rankove. 

— Negali likti automobilyje, - pasakė jai Džekas. Jis sustabdė 
„Audi“ ir įjungė avarines šviesas; ta mergaitė jį kaip reikiant 
išgąsdino, jam daužėsi širdis. 

— Aš nemoku gražiai elgtis, todėl nevalgau suaugusiųjų resto- 
rane, - tarė mažylė. 

Džekas nežinojo, ką daryti. Gal ta jauna, pretenzinga pora 
kaip tik todėl ir kivirčijosi, kad vienas iš jų nusprendė palikti 
mergaitę ant galinės sėdynės? Vargu. Buvo matyti, kad mažylė 
nuolat šitaip paliekama. 

— Man labiau patinka garažuose negu lauke, - paaiškino ji. 
Tuoj bus tamsu, - pridūrė. 

Džekas važiavo Mein gatve iki Vindvord alėjos, kur kažko- 
kia triukšmadarių - šėlstančių nevedusių vaikinų - šutvė, nors 

buvo dar tik pavakarys, jau grūdosi prie „Hama sušio“, laukė 
staliukų. Jis paliko „Audi“ kelkraštyje, neišjungęs variklio, ir pa- 
spaudė skambutį prie jųdviejų su Ema nuomojamos aptriušusio 
namo pusės durų; paskui grįžo prie automobilio. Nė akimirką 
neišleido mažylės iš akių. 

— Čia ir pastatysi? - paklausė mergaitė. 

— Nepaliksiu tavęs vienos, niekur, - pasakė jai Džekas. 

Ema atidarė duris ir išėjo ant šaligatvio; ji vilkėjo vienus iš 
mėgstamų berankovių Pasaulio sporto klubo marškinėlių, dau- 
giau nieko. Kadangi atrodė suirzusi labiau negu paprastai, Dže- 
kas suprato, kad ji rašė savo romaną. 

— Graži mašinytė, meiluti. Atiteko tau su vaiku? 

Džekas Emai paaiškino, į kokią padėtį pakliuvo, o mažoji 
mergaitė stebėjo juos, tebesėdėdama ant galinės sėdynės. Ji ti- 
kriausiai dar nebuvo mačiusi nieko panašaus į Emą su beranko- 
viais Pasaulio sporto klubo marškinėliais. 

— Juk sakiau - neturėtum statyti automobilių, - papriekaišta- 
vo Ema. Ji žiūrėjo į mažylę. - Aš tau ne kokia auklė, Džekai. 

— Dažniausiai miegu ant grindų, jei manau, kad ant sėdynės 
kas nors gali pamatyti, - tarė mergaitė. 

Tas „dažniausiai padėjo Džekui apsispręsti - ir dar tai, ką 
Ema pasakė prieš grįždama į vidų toliau rašyti turbūt vienos iš 
tūžmingiausių savo romano pastraipų. 

— Nieko gero nebus iš šito darbo, pupuli. 

Džekas pasodino mažąją mergaitę galinės sėdynės viduryje ir 
apjuosė saugos diržu, nes niekaip nesusigaudė, kaip pritvirtina- 
ma ta idiotiška vaiko kėdutė. 

— Tikriausiai sunku suprasti, kai neturi vaikų, - atlaidžiai tarė 
mergaitė. Jos vardas buvo Lusė. - Man beveik penkeri, - pridūrė. 

Grįžęs į Rouz ir Mein gatvių sankryžą, Džekas sustojo prie 
šaligatvio krašto priešais Stano restoraną; jo kolegos nustebo jį 
pamatę. 

— ;0ue pasa? - paklausė Robertas, kai Džekas padavė jam 
raktelius. 

- Šito į aikštelę geriau kol kas nestatyk, - pasakė jam Džekas, 
vesdamas Lusę į restoraną. Ji norėjo neštis antklodėlę ir meškiu- 
ką, o pagalvę palikti; Džekas neprieštaravo. 

Tas šiknius metrdotelis, Donaldas, stovėjo prie savo stalo, tarsi 
kunigas sakykloje, pasidėjęs išankstinių užsakymų žurnalą - ne- 
lyginant kokią Bibliją. Lusė, matydama tiek žmonių, pasiprašė 
ant rankų, ir Džekas ją paėmė. 

- Dabar tai tikrai pakliūsim į bėdą, - pašnibždėjo mažylė jam 
į ausį. 

- Tau nieko nebus, Luse, - ramino ją Džekas. - Į bėdą pakliū- 
siu tik aš. 

— Jau pakliuvai, Bernsai, - tarė Donaldas, bet Džekas praė- 
jo pro jį ir įžengė į restoraną. Lusė savo tėvus pamatė pirmiau 
negu Džekas. Buvo dar ne vėlu, lauke švelni prieblanda; dar ne 
visi staliukai užimti. (Gal Stano restorane visada likdavo laisvų 
staliukų.) 

Lusės mama pašoko nuo kėdės ir pasitiko juos pusiaukelėje, 
nespėjusius prieiti prie staliuko. 

— Kažkas negerai? - paklausė ji Džeko. Tai bent klausimas! 
O moterys (ne tik Klaudija) dar pykdavo ant Džeko, kai jis pri- 
sipažindavo nesąs pasirengęs turėti vaikų! 

- Jūs kai ką pamiršote, - pasakė Džekas pretenzingajai ma- 
mytei. - Palikote Lusę automobilyje. - Moteris tik spoksojo į jį, 
bet Lusė ištiesė rankutes, ir mama paėmė ją iš Džeko - su visa 
antklodėle bei meškiuku. 

Džekas tikėjosi, kad tuo viskas ir baigsis, tačiau Donaldas, tas 
pragaro metrdotelis, neleido jam išeiti. 

— Tronte nėra jokios Šventos Hildos - nei viešbučio, nei res- 
torano, - sušnypštė, - nei jokios „Paštu užsisakytos nuotakos“ 
užkandinės... 

*- Vadinasi, jūs iš Toronto, - pertraukė jį Džekas. Sakydamas 
„Tronte“, Donaldas išsidavė. Džekas turėjo suprasti. Donaldas — 
vienas iš daugybės slapukų kanadiečių, Los Andžele dirbančių 
padavėjais. 

Savaime suprantama, į menininkus pretenduojantis niekam 
tikęs tėvelis irgi nenorėjo Džeko išleisti iš Stano kepsninės ne- 
pridėjęs savo trigrašio. 

— Pasirūpinsiu, kad tave išmestų, gražuolėli, - pasakė tas 
vyrukas. 

— Bus malonu netekti tokio darbo, - atšovė Džekas; jam ding- 
telėjo, kad reikėtų įsiminti šiuos žodžius. 

Džordžijus, arba Gvidas, sukinėjosi aplinkui - taip grakščiai 
ir nepastebimai, kaip tik gali kultūristas, išspaudžiantis trijų 
šimtų svarų štangą. 

— Geriau jau dink iš čia, Džekai, - patarė jis. 

— Kaip tik tai ir darau, - atsakė Džekas. 

Jis buvo prie pat išankstinių užsakymų stalo, kai pastebėjo 
ten stovintį telefoną; jau norėjo skambinti 911 ir pranešti apie 
vaiko nepriežiūrą, bet apsigalvojo. Džekas nežinojo to sidabri- 
nio „Audi“ numerio. Turės jį užsirašyti, kad nepamirštų, - vėl 
nelemti skaičiai. 

Tačiau niekam tikęs tėtušis atrodė pernelyg įsiutęs, kad leistų 
Džekui išeiti. Jis žengė į priekį, užtvėrė kelią; tai buvo vidutinio 
ūgio vaikinas, jo smakras - maždaug Džeko akių aukštyje. Dže- 
kas laukė, kol tas vyrukas pirmas jį palies. Kai šis griebė Džeką 
už pečių, Džekas šiek tiek atsitraukė, ir jaunasis tėvelis trūktelėjo 
jį prie savęs. Džekas nesipriešino - galva trenkėsi užpuolikui į 
lūpas. Nesmarkiai, bet tas vaikinas apsikraujavo kaip reikiant. 

- Paskambinsiu 911, kai tik grįšiu namo, - šūktelėjo Džekas 
Džordžijui, arba Gvidui. - Pasakyk Donaldui. 

— Donaldas sako, kad tu atleistas, Džekai, - tarė kultūristas. 

— Malonu netekti tokio darbo, - pakartojo Džekas. (Jis jautė, 
kad tie žodžiai jam dar pravers.) 

Ant šaligatvio lūkuriuojantis Robertas rankoje tebelaikė si- 
dabrinio „Audi“ raktelius. Tada Džekas ir prisiminė marškinių 
kišenėlėje turįs automobilio pastatymo kvitą; taigi jis jau užsi- 
rašęs numerį. 

- Šitam „Audi“ turėsi išrašyti kitą kvituką, - pasakė Džekas 
Robertui. 

— Gerai, - tarė Robertas. 

Mein gatve Džekas pėsčias grįžo į Vindvord alėją. Vakaras buvo 
gražus, tik dabar jau temo. (Kai esi užaugęs Toronte, Meine arba 
Naujajame Hampšyre, visi vakarai Los Andžele atrodo gražūs.) 

Ema teberašė, kai Džekas parėjo namo, bet ji nugirdo, kad jis 
skambina 911. 

- Kur dėjai tą vaiką? - paklausė Ema, kai jis baigė kalbėti. 


KOL TAVE RASIU 435 


-— Atidaviau tėvams. 

— Kas čia tau ant kaktos? 

— Gal šiek tiek pomidorų padažo - mėtėmės maistu. 

- Čia kraujas, pupuli, - matyti dantų žymės. 

— Gaila, kad nematei to šikniaus lūpų! 

— Ha! - tarė Ema. (Ponios Mašado šūksnio atgarsis - jį išgir- 
dęs Džekas visada nušiurpdavo.) 

Juodu nuėjo pavalgyti į „Hama sušį“. „Hama sušyje“ galėjai 
šnekėtis apie viską - tai buvo triukšmingas restoranas. Džekui 
jis iš tikrųjų patiko, bet iš dalies tai ir dėl to, pasak Emos, „/eau 
de Šiukšlyno“ (Monrealyje Ema pramoko prancūzų kalbos) jie 
galiausiai išsikraustė iš Vindvord alėjoje nuomotos dviejų butų 
namo pusės. 

— Tai ko tu pasimokei dirbdamas, kad ir neilgai, automobilių 
statytoju, meiluti? 

- Įsiminiau vieną gerą frazę, - tarė Džekas. 


Kad Džekas turėtų įsidarbinti padavėju „American Pacific“ 
restorane Santa Monikoje, netoli paplūdimio, Ema nusprendė 
ne todėl, kad jai būtų patikusi ta vieta ar restorano valgiaraštis. 
Vieną vakarą Ema ten nuvažiavo į pasimatymą ir jai į akį krito 
padavėjų uniformos - mėlyni standūs medvilniniai marškiniai 
su sagutėmis apykaklių kampuose, lygios bordo spalvos kakla- 
raiščiai, chaki kelnės su tamsiai rudais diržais ir tamsiai rudi 
nevarstomi batai. 

— Labai primena Ekseterį, pupuli, - tau bus kaip tik. Aš tau 
pavogiau pietų valgiaraštį. Žiūrėk į tai kaip į progą parodyti ak- 
toriaus sugebėjimus, kaip pasakytų ponas Ramzis. 

Ema turėjo omenyje sugebėjimą atmintinai išmokti valgia- 
raštį. Džekas sugaišo kone visą rytą. Su visomis salotomis bei 
kitais užkandžiais, ten buvo gal dvidešimt patiekalų. 

Paskui Džekas paskambino ponui Ramziui, į Torontą, ir pa- 
pasakojo jam, kaip Ema pakeitė jo rašytą rekomendaciją; na, dėl 
visa ko, kad jei kas skambintų ir klausinėtų apie Džeko, kaip 
padavėjo, įgūdžius, jo mylimas mokytojas žinotų, jog „Paštu už- 
sisakyta nuotaka“ yra puikus restoranėlis. 

- Staliukus žmonės užsisako prieš mėnesį! - sušuko ponas 
Ramzis, kaip visada apimtas entuziazmo. - Džekai Bernsai, ži- 
nau, kad tu toli nueisi! 

(Galbūt, pagalvojo Džekas, - nors gal tik kaip padavėjas.) 

Tą popietę Džekas apsilankė „American Pacific“ restorane; 
jam vis dar atrodė, jog taip turėtų skambėti kokios nors geležin- 
kelių bendrovės, o ne restorano pavadinimas, bet metrdotelis, 
dailus vyrukas, vardu Karlosas, iš išvaizdos buvo malonus. Dže- 
kas iškart suprato, kad Karlosas ne kanadietis. Peržvelgęs Džeko 
atneštą rekomendacinį laišką, Karlosas pritariamai linktelėjo, 
tarsi būtų daugybę kartų valgęs „Paštu užsisakytoje nuotakoje“. 

Specialūs tos dienos patiekalai buvo surašyti ant lentos šalia 
baro. 

— Neabejoju, kad gali akimirksniu juos įsiminti,- tarė 
Karlosas. 

— Jau įsiminiau visą meniu, - pasakė jam Džekas. - Norite 
išgirsti? 

Tuo susidomėjo ir kiti padavėjai. Buvo dar tik pusė šešių - 
kol kas nė vieno kliento, - bet Džekas jau turėjo kelis žiūrovus. 
Jis tyčia praleido veršienos muštinį su gorgonzola ir bulvių koše, 
kad jie manytų, jog pamiršo, - kad vėliau galėtų juos nustebinti 
paminėdamas tą veršienos muštinį atmintinai iškalto valgių są- 
rašo pabaigoje. Iš tikrųjų jis nepamiršo nieko. Be to, Džekas jau 
buvo apsirengęs kaip padavėjas ir žinojo, kad visiems patiko. 
Karlosas neprašė, kad jis išvardytų specialius dienos patiekalus. 

Tai buvo pirma iš daugybės atrankų, kuriose Džekas rodė savo 
sugebėjimus, - na, be tos, staiga nutrūkusios, su Donaldu, - bet 
visose kitose atrankose Džekas jau dalyvavo kaip aktorius, ne 
kaip padavėjas; „American Pacific“ jis dirbo tol, kol jam išvis 
nebereikėjo padavėjo darbo. 

Ema susitarė su pažįstamu fotografu, kad šis padarytų Džeko 
nuotraukų; jos buvo absurdiškai brangios. Ema visur jas nešio- 
josi. Studijoje Vakarų Holivude ji kartais sutikdavo vieną ar kitą 
agentą arba aktorių atrankos vadovą. Bet atrodė labiau tikėtina, 
kad su kokiu nors įtakingu žmogumi susipažins išėjusi į pasi- 
matymą arba kuriame nors iš kelių Vakarų Holivudo ir Beverli 
Hilso restoranų. 

Kažkoks jaunas apsukruolis iš Meno kūrėjų agentūros baisiai 
norėjo išdulkinti Emą. C.A.A.* nebuvo nė vieno agento, kuris 
būtų sutikęs atstovauti tokiam nežymiam žmogeliui kaip Dže- 
kas Bernsas, tačiau tas vaikinas Emai pažadėjo, kad padės Dže- 
kui derėtis dėl sutarties, - jei Džekas gaus kokį nors vaidmenį. 
(Kaip Džekas gali jį gauti be agento, apsukruolis nepaaiškino.) 

Ema pasinaudojo jaunojo agento aistra - vieną vakarą atsive- 
žė jį į „American Pacific“. Jo vardas buvo Lorensas. 

— Ne Laris, - pasakė jis Džekui, kilstelėdamas antakį. 

Kažin kiek naudos iš to susitikimo nebuvo, bet Lorensas kai 
kam vis dėlto paskambino dėl Džeko. Jis kreipėsi į kitus agentus, 
nepriklausančius C.A.A., bet esančius jo asmeniniame antraja- 
me sąraše — arba, ko gero, trečiajame. 

Kažkoks tipas, kurio pavardę Džekas vis painiojo su šunų, 
rotveilerių, veislės pavadinimu, pareiškė, kad Džeko turimos 
rekomendacijos ir patirtis mokyklų teatruose iš esmės yra visiš- 
kas nulis. 

— Kaip ir darbas vasaros gastrolėse, - šnekėjo Rotveileris. - 
Dėmesio vertas tik Brunas Litkinsas. - Brunas turėjo pažinčių 
Holivude: aktorių atrankų vadovai kartais tardavosi su juo dėl 
vaidmenų, susijusiu su transvestizmu. - Ar transvesticizmu, - su- 
abejojo Rotveileris. - Na, kad ir kaip tą nesąmonę pavadintum. 

Vienintelis Džeko koziris, nors ir keistokas, buvo tas, kad 
jis pelnė Bruno Litkinso palankumą, sukūręs homoseksualaus 
transvestito Esmeraldos vaidmenį Bruno savaip interpretuoja- 
mame Paryžiaus katedros kupriuje. 

— Bet nesakyčiau, kad tai turi didelę paklausą, - perspėjo Dže- 
ką Rotveileris. (Bet Džekas anaiptol nemanė, kad norėtų tik tų 
vaidmenų, kurie susiję su transvestizmu, ar transvesticizmu.) 

Kitas agentas iš Lorenso antrojo, arba trečiojo, sąrašo pasiun- 
tė Džeką į aktorių atranką dėl vaidmens Van Nuyse kuriama- 
me filme. Ten buvo kažkoks lyg ir privatus namas, bet kartu ir 
filmavimo aikštelė. Kai viena iš moterų, kirpėja arba grimuo- 
toja, Džekui pasakė filmo pavadinimą, Mafi - vampyrų kekšė 3, 
Džekas pamanė, kad ji juokauja. Jis taip nieko ir nesuprato, kol 
galiausiai prisistatė prodiuserė ir paprašė parodyti penį. 


* Creative Artists Agency - Meno kūrėjų agentūra (angl.). 

— Mažų mums čia nereikia, - pasakė. Ji buvo vardu Mili. Vil- 
kėjo pilkai melsvu smulkiai ruožuotu kostiumu su kelnėmis, la- 
bai elegantišku, kokius mėgsta verslininkės ir bankininkės, bet 
prie to kostiumo, regis, nelabai derėjo jos senamadžiai perlų ka- 
roliai - tokiais puošiasi damos, priklausančios bridžo klubams. 
Jos šukuosena buvo baisiai išpūsta - didžiulis sidabriškai gels- 
vas burbulas, tarsi motociklininko šalmas, tik be emblemų. 

Džekas tarstelėjo, jog tikriausiai kažką ne taip suprato, ir jau 
buvo beišeinąs. 

- Gal vis dėlto parodyk man savo strypą, - paragino jį Mili. 
Bent jau žinosi, ar tiktum. 

Jų pokalbiu susidomėjo kažkoks kultūristas, susirišęs plaukus 
į arklio uodegą, ir krūtinga mergina, panaši į vampyrę. Jie sėdėjo 
ant sofos ir žiūrėjo į vaizdajuostę įrašytą filmą. Tai buvo jų pačių 
filmas, gal Mafi - vampyrų kekšė 2, - ilga, monotoniška čiulpi- 
mo scena; ekrane įsijautusi Mafi kartkartėmis šiepė savo vam- 
pyriškus dantis. Reikėjo tikėtis, kad kai jai užeis noras siurbtelėti 
kultūristo kraujo, ji juos suleis jam į gerklę. Džekas pastebėjo, 
kad ant sofos filmą žiūrinti Mafi dabar be tų kraugeriškų ilčių; 
ji taikiai kramtė gumą. 

Vaikinas su arklio uodega sustabdė čiulpimo sceną, ir jie trise 
karjera, kokios Džekas siekė, bet juk daugumai vyrų rūpi suži- 
noti, kokie yra jų peniai, palyginti su kitų; šiaip ar taip, Džeko 
penį vertino ekspertų komisija. 

— Viskas gerai, biče, - pasakė jam kultūristas. 

— Nešnekėk nesąmonių, Henkai, - paprieštaravo Mili. 

— Taigi, Henkai, - pritarė jai vampyrų kekšė Mafi. 

Henkas vėl atsisėdo ant sofos ir, paspaudęs vaizdo magneto- 
fono mygtuką, toliau žiūrėjo, kaip jam čiulpia. 

— Manau, jo pimpalas neblogas, - pareiškė Henkas. 

— Gražus, - pasakė Džekui Mafi, - bet šitame versle to, kad 
gražus, ko gero, nepakanka. 

— Tikrai nepakanka, - tarė Mili. Ji buvo penkiasdešimt kelerių, 
gal šešiasdešimties, metų - buvusi pornografinių filmų žvaigždė, 
kaip Džekui pasakė vienas iš operatorių, tačiau tas operatorius 

turbūt juokavo. Jei ne pašiaušti plaukai, Mili, Džeko manymu, 
būtų atrodžiusi visai kaip Nojaus Rozeno motina. 

- Gražus, ir ne taip jau svarbu, kokio didumo, - pašnibždėjo 
Mafi Džekui į ausį. Priėjusi prie sofos, ji klestelėjo šalia Henko. 

— To nepakanka, ir baigta! Beje, svarbu, kokio didumo, - išrė- 
žė Mili. - Ne taip svarbu, ar gražus. 

— Ačiū, - padėkojo jiems Džekas, užsisegdamas užtrauktuką. 

Henkas, tas dičkis, kuriam ekrane vis čiulpė ir čiulpė vampyrė 
Mati, paėjėjo paskui Džeką iki automobilio; Henko strypas buvo 
ne itin gražus, bet, kaip Džekas matė, nežmoniškai didelis. 

— Neprarask vilties, - tarė Henkas. - Svarbiausia, sveikai mai- 
tinkis. Tavim dėtas, valgyčiau neriebų maistą, mažiau druskos, 
angliavandenių. 

— Henkai, ar tu pasirengęs? - iš namo šūktelėjo Mili. 

— Ne kiekvienas gali dirbti tokį darbą, - atvirai pasakė Džekui 
Henkas. - Baisi įtampa. - Jis kalbėjo aukštu, nosiniu balsu, ne- 
derančiu prie gremėzdiško jo kūno. 

— Henkai! - sušuko Mafi. Ji stovėjo tarpduryje ir plačiai iš- 
sišiepusi rodė dantis. Jau buvo įsistačiusi savo kraugeriškąsias 
iltis, pasirengusi kitai scenai, kad ir kokia ji būtų. 

— Ateinu! - riktelėjo jai Henkas. - Gal viskas būtų buvę kitaip, 
jei būčiau sutikęs Mildredos seserį, - pasakė jis Džekui, - bet aš 
pirma susipažinau su Mili. 

— Ji turi seserį? - paklausė Džekas. 

— Mira Ašaim visų pripažįstama, - tarė Henkas. - Iš jų šei- 
mos pornografinius filmus suka tik Mildreda. 

Džekas matė, kad tarpduryje šalia vampyrės Mafi jau stovi ir 
Mildreda Ašaim. 

— Nevilkink laiko, Henkai! - surėkė Mili. 

— O kuo užsiima ta visų pripažįstama Mira Ašaim? - pasido- 
mėjo Džekas. 

— Ji tokia lyg ir agentė, - pasakė jam Henkas. - Kadaise at- 
stovavo Valui Kilmeriui, o gal Maiklui Dž. Foksui... na, dauge- 
liui tokių žmonių. Čia svarbiausia, su kuo susipažįsti, - pridūrė. 
Henkas jau ėjo atgal, namo link, kaip vyrukas, pasirengęs valan- 
dų valandas mylėtis su ištvirkusia vampyre. Neatrodė, kad jam 
tai būtų labai malonu. 

— Sėkmės! - palinkėjo jam Džekas. 

— Dairysiuos tavęs didžiajame ekrane, - atsakė Henkas, pirštu 
rodydamas į dangų, tarsi didysis ekranas - ir jo, ir Džeko įsi- 
vaizdavimu - būtų buvęs neįžvelgiamose aukštybėse. 

- Laimingai, mažapimpi! - sušuko Džekui Mili. 

Henkas stabtelėjo ir trumpam grįžo prie Džeko. 

— Jei kada susipažinsi su Mira, nepasakok, kad pažįsti Mildre- 
dą, - įspėjo. - Tada jau būtų galas. 

— Iš tikrųjų tai negali sakyti, kad aš dalyvavau atrankoje, - tarė 
Džekas. 

— Čia ir buvo atranka, vaikine. Dairysiuos tavęs, - dar pakar- 
tojo Henkas. 

Ir Džekas vėliau vis atkreipdavo dėmesį, kur vaidina Henkas, 
nors tąkart nežadėjo, kad jo dairysis. Henko, kaip pornogra- 
finių filmų aktoriaus, vardas buvo Henkas Ilgasis, - tas stam- 
bus, patrauklus vaikinas, turbūt dažnai apsilankantis sunkumų 
kilnojimo salėje, visada gaudavo vaidmenis beveik be žodžių, 
tikriausiai dėl tokio aukšto, nosinio balso. Džekas po pirmojo 
susitikimo matė Henką gal penkiolikoje ar dvidešimtyje filmų 
„suaugusiesiems“, - bet dažniausiai nei filmo pavadinimas, nei 
siužetas nebūdavo įsidėmėtinas. 

Henko penį Džekas būtų atpažinęs net nematydamas paties 
Henko - Ema irgi. Po tos ne visai tikros atrankos Van Nuyse jie 
drauge žiūrėdavo Henko Ilgojo filmus. 

— Niekada nevažiuok į Van Nuysą,- pasakė Džekas. Emai 
grįžęs namo. - Ten sukinėjasi daugybė vyrukų su didžiuliais 
strypais. 

- Tarsi tai galėtų mane sulaikyti, - dviprasmiškai burbtelėjo 
Ema. 

Džekas jai papasakojo viską: kad jo penis, Mildredos Ašaim 
manymu, nepakankamai didelis; kad jis, pasak vampyrų kekšės 
Matfi, „gražus“, bet negali būti nė lyginamas su Henko Ilgojo. 

— Nesakyčiau, kad tavo labai mažas, pupuli, bet mačiau ir di- 
desnių. - Toks stačiokiškas Emos atvirumas Džeką pribloškė 
labiau negu Mili vertinimas. - Dėl Dievo meilės, juk nesvajoji 
tapti pornografinių filmų žvaigžde! - tarė Ema, norėdama jį pra- 
linksminti. 

Ji iškart paskambino Lorensui į Meno kūrėjų agentūrą ir pir- 
miausia pasakė, kad niekada su juo nesidulkins. 

— Apie tai galim nebegalvoti, - pareiškė Ema. - Ar dar turi 
kokių nors puikių minčių, su kuriais agentais Džekui reikėtų 
susitikti? - Ema delnu pridengė ragelio mikrofoną ir pasisuko į 
Džeką: - Jis sako, kad ne. 

— Paklausk, ar pažįsta Mirą Ašaim, - paprašė Džekas. 

Ema paklausė ir tuoj pat išgirdo atsakymą. 

— Lorensas sako, kad ji jau praeitis, meiluti. Visi nuo jos nusi- 
gręžė. Ji net padėjėjos nebeturi. 

— Atrodo, kad kaip tik nuo jos reikėtų pradėti, - tarė Dže- 
kas. - Paklausk Lorenso, ar jis galėtų paskambinti - tik paskam- 
binti. 

Ema tam šikniui perdavė jo prašymą. 

— Lorensas sako, kad Mira nebeturi net savo biuro. 

— Regis, ji - kaip tik tai, ko man reikia, - nusprendė Džekas. 

Ema tai telefonu persakė Lorensui. 

— Jis pataria neužsiminti apie Miros seserį, - netrukus įspėjo 
Džeką Ema. | 

- Žinau, - atsakė Džekas. - Man reikia Miros, ne Mildredos. 
Žinau, žinau. 


Tą vakarą, grįžęs iš „American Pacific“, Džekas atsakiklyje rado 
tris Žinutes. Jis sunerimo, kad vieną iš jų galėjo įrašyti jo pas- 
taruoju laiku dulkinama niekur nedirbanti namų šeimininkė, 
gyvenanti Benedikto kanjone. Ta moteris buvo ne viso proto; 
ji tvirtino iš savo miegamojo matanti dalį prabangios sodybos 
Cielo Draive, kur buvo nužudyta Šeron Teit; bet Džekas nematė 
nieko. Dar ji pasakojo, kad kai pučia Santa Anos vėjai, pasigirsta 
riksmas ir dejonės, ne tik ponios Teit, bet ir kitų aukų, - tarsi ten 
tebesiautėtų žudikai. 

Ta moteris dažnai skambindavo Džekui, neretai norėdama 
nukelti pasimatymą tolesniam laikui. Paprastai toks atidėjimas 
būdavo kaip nors susijęs su jos vyru arba kuriuo nors iš vaikų, 
tačiau pastarąjį kartą priežastis buvo šeimos šuo. Vargšas gyvu- 

lėlis suėdė kažką, ko neturėjo ėsti; viskas taip baisiai komplika- 
vosi, kad veterinaras net pažadėjo užsukti į namus. 

Ema sakė, jog Džekui reikėtų išmokti skaityti tarp eilučių, 
juk aišku, kad ta namų šeimininkė miega ir su veterinaru. Emai 
patikdavo klausytis, kaip ta moteris iš Benedikto kanjono tei- 
sinasi, kodėl atsisako sugulti su Džeku, ar bent jau atideda ne- 
teisėtą pasismaginimą vėlesniam laikui. Tačiau šįkart Ema visą 
vakarą rašė, nekėlė telefono ragelio. Ji išklausė žinutes kartu su 
Džeku, kai jis grįžo namo. 

Ir Lorensas, ir Rotveileris raportavo, jog paskambino Mirai 
Ašaim ir patarė jai susitikti su Džeku; jie jai pasakę jo telefono 
numerį. Trečia žinutė buvo Miros. Jos balsas atrodė bauginamai 
panašus į sesers. Iš pradžių Džekas net pamanė, jog tai Mildre- 
da, panorusi dar kartą pasijuokti iš mažyčio jo pimpalo. 

„Čia tokie du tipai, abu tikri šikniai, sako, kad turėčiau susi- 
tikti su tavimi, - buvo įrašiusi į atsakiklį Mira Ašaim. - Tai kur, 
po velnių, tu esi, Džekai Bernsai?“ 

Ir viskas - Mira šnekėjo nelabai mandagiai, be to, net nepri- 
sistatė kas esanti. Džekas suprato, jog tai Mira, tik todėl, kad 
jau buvo susitikęs su Mili ir atpažino panašiai skambantį jos 
sesers balsą. (Tame balse buvo daugiau Bruklino gaidelių negu 
Los Andželo.) 

Ema tikriausiai pastebėjo, koks nusiminęs Džekas keletą kartų 
išklausė visas tris žinutes. Buvo matyti, kad jis susikrimto, tarp jų 
neišgirdęs nė vieno tos nevisprotės namų šeimininkės iš Bene- 
dikto kanjono įrašyto žodžio. Tik Ema pakankamai gerai paži- 
nojo Džeką, kad suvoktų, jog, nors jam ir palengvėjo dėl to, kad 
jų meilės ryšys lyg ir nutrūko, jis vis dėlto ilgisi tos pamišėlės. 


Pirmąjį romaną, Skiedalų skaitytoja, Ema Oustler parašė beveik 
ištisai remdamasi savo darbo patirtimi, - nors oficialus jos pa- 
reigų pavadinimas, žinoma, buvo ne toks. (Studijoje Emą visi 
neįprastai pagarbiai, tarsi tai, ką ji daro, būtų itin svarbu, vadino 
„pirmąja skaitytoja, o visą tą darbą - „scenarijų rengimu“.) 
Ema skaitė ne tik be jokių sutarčių ar rekomendacijų atneštus 
rankraščius, bet ir scenarijus, siūlomus nelabai garsių agentų; 

kartais pasitaikydavo ir parašytų kokio nors žinomo scenaris- 
to, kurio agentas pastaruoju laiku tik gaišino studiją. Tik pagal 
vieną kitą scenarijų galiausiai būdavo statomi filmai - ir daugu- 
mą tų scenarijų būdavo įvertinę įtakingesni pirmieji skaitytojai 
negu Ema, bet po kurio laiko juos skaitydavo ir ji. 

Dirbdama tą darbą Ema jaudinosi ne dėl to, kad scenarijų 
tiek daug ar kad jie taip prastai parašyti. Labiausiai Emą nervi- 
no studijos bosai - jie perskaitydavo jos pastabas, bet ne pačius 
scenarijus. Ema pastebėjo, kad dažniausiai ji būna vienintelė 
rankraščio skaitytoja. Todėl netgi prastus scenarijus ėmė vertin- 
ti pernelyg atlaidžiai; nenorėdavo jaustis kalta dėl to, kad filmas 
taip ir nebuvo pastatytas, - nors kino teatruose Ema, reikšdama 
nepasitenkinimą, apie daugelį filmų sakydavo, kad jų apskritai 
nereikėjo kurti. 

— Bet kam tada studija samdytų recenzentą, jei bosai norėtų 
patys skaityti krūvas scenarijų, juo labiau tokių skiedalų? - kar- 
tą paklausė Emos Džekas. Jam atrodė savaime suprantama, kad 
dažniausiai pirmasis skaitytojas būna vienintelis. 

Ema tam nepritarė; ji vis piktinosi, regis, visai nepagrįstai. 

— Vis dėlto bosai turėtų juos skaityti, net jeigu jie prasti, - šne- 
kėjo. 

— Tačiau jie juk nusisamdė tave, Ema, kad patiems nereikėtų 
skaityti to šlamšto! 

— Tą šlamštą kažkas parašė, pupuli. Rašė valandų valandas. 

Ema viską neabejotinai perdėjo, sakydama, kad kino meno 
studijos buvo tik laiko gaišimas. Kurių galų ji mokėsi vertinti 
gerus filmus? - niurzgėjo Ema. Šitoks kino pramonės darbas 
išvis nesusijęs su kino menu. Džekui atrodė, kad Emos noras 
atsirevanšuoti nukreiptas ne ta linkme; laiką ji gaišo dėl kino 
pramonės intrigų, o ne studijuodama kino meną. 

Ema atkakliai laikėsi nuomonės, jog tik studijos bosai kalti, 
kad sukurta šitiek pasibaisėtinų filmų, kurių apskritai nereikėjo 
kurti; todėl, stengdamiesi atpirkti savo kaltes, jie turėtų skaityti 
ir prastus scenarijus. 

Džekas Emą įtikinėjo, kad jai reikėtų labiau jaudintis dėl to, 
kas būna tais retais atvejais, kai studijos bosai perskaito kokio 
nors nežinomo autoriaus parašytą scenarijų ir jis jiems patinka. 


444, JOHN IRVING 


Emai patiko tik du be jokių rekomendacijų atnešti scenarijai; 
abu kartus jai pavyko įkalbėti bosus perskaityti rankraštį. Abiem 
atvejais jie tuoj pat nusipirko teisę statyti filmą ir pasiūlė scena- 
rijaus autoriui honorarą už rankraščio pataisymą; paskui antrą- 
jį variantą atmetė, visiškai atsiskaitė su autoriumi ir pasisamdė 
garsų scenaristą, kad šis pertvarkytų siužetą, kad viskas būtų 
kaip įprasta. Visa tai, kas buvo padaryta gerai, kas (pirmajame 
variante) patraukė Emos dėmesį, buvo prarasta, tačiau studija 
jau turėjo ir toliau tobulino, kaip jie sakė, „vertą daiktą 

Dėl to Ema nesisielojo. 

- Čia jau kaltas pats autorius - pasidavė, gviešdamasis pini- 
gų. Visi tie rašytojai taip elgiasi. Jei nori išlaikyti savo pozicijas 
dėl scenarijaus, neimk jokio užmokesčio iš anksto - net nesi- 

— Ojei rašytojui labai reikia pinigų? - paklausė Džekas. - Gal 
rašytojui reikia tų priešpiečių! 

— Tada rašytojas turėtų susirasti kokį nors padienį darbą, - 
tarė Ema. 

Tie ginčai su Ema varė Džeką iš proto. Be to, jis nerimavo dėl 
Emos romano, - kad tai nebūtų koks autobiografiškas pavirka- 
vimas, tikra istorija, be jokių prasimanymų, prigrūsta skambių 
frazių ir jo jau girdėtų užgaulių anekdotų. Tai, kad pagrindinė 
Skiedalų skaitytojos veikėja buvo jauna kanadietė, - neseniai at- 
vykusi į Los Andželą, mokyklą baigusi „rytuose“ ir dirbanti tokį 
pat kaip Emos darbą, - Džekui neatrodė labai gerai. Tačiau ne- 
trukus paaiškėjo, kad Emos sukurta veikėja visai nepanaši į ją; 
Ema iš tikrųjų išgalvojo siužetą, daug įdomesnį negu jos pačios 
gyvenimo istorija. Ir rašė ji puikiai - neskubėdama, sakinys po 
sakinio, kai ką peržiūrėdama ir pataisydama. 

Negana to, Ema sukūrė didvyriškos prigimties veikėją - pasi- 
žyminčią jaudinamai kilniais poelgiais, - nors pati Ema į viską 
dažniausiai žiūrėdavo pernelyg ciniškai, kad elgtųsi kaip didvy- 
rė. Pagrindinė Skiedalų skaitytojos veikėja - ne cinikė. Atvirkš- 
čiai, Mišelė Maer (negalėjo sugalvoti kito vardo!) tyros širdies 
optimistė, į gyvenimą visada žiūrinti džiaugsmingai. Mišelė 
Maer - na, Emos veikėja - gera mergaitė, ji išlieka tyra netgi iš- 
gyvenusi nemažai visokių žeminančių nuotykių. 


KOL TAVE RASIU 445 


Priešingai negu Ema, Mišelė nežmoniškai liesa, ji kaskart turi 
prisiversti valgyti. Nuolat lankosi sporto klubuose bei sveiko 
maisto parduotuvėse, ryja proteino miltelius ir visokius kultū- 
ristų vartojamus maisto papildus, bet niekaip negali priaugti 
svorio. Nors ir mankštinasi su svarmenimis, atrodo kaip smil- 
ga. Mišelės Maer kūnas ir medžiagų apykaita kaip dvylikamečio 
berniuko. 

Be to, irgi priešingai negu Ema, Mišelė graužiasi matydama, 
kad jos skaitomi scenarijai taip nevykusiai parašyti. Jai skaudu 
dėl prasčiausių, save apgaudinėjančių scenaristų. Mišelė nori 
jiems padėti tapti geresniais rašytojais; siekdama to beprasmiš- 
ko tikslo, ji rašo jiems padrąsinamus laiškus ant studijos blankų. 
Ir tų laiškų turinys, ir tonas visai kitoks negu pastabų, kurias 
Mišelė pateikia studijos bosams; jos recenzijos itin kritiškos. 
Trumpai tariant, Mišelė puikiai dirba savo darbą: ji darbda- 
viams paaiškina visas priežastis, dėl kurių jie neturėtų gaišti lai- 
ko skaitydami tokį šlamštą. 

Bet patiems niekam tikusiems rašytojams Mišelė Maer tarsi 
koks vilties angelas; ji visada sugalvoja, ką gero galėtų pasakyti 
net apie šlykščiausius jų skiedalus. Pirmame Skiedalų skaityto- 
jos skyriuje Mišelė rašo malonų, entuziazmo kupiną laišką nuo 
galvos iki kojų išsitatuiravusiam kultūristui ir pornografinių fil- 
mų žvaigždei, kurio vardas Migelis Santjagas. Kaip aktorius, jis 
pasivadinęs Džimiu. 

Gailestį keliančiame scenarijuje, iš esmės savo gyvenimo 
istorijoje, Santjagas save aprašo kaip pornografijos įžymybę, 
nemėgstantį savo darbo. Režisieriui paliepus, santykiauti San- 
tjagas gali tik įsivaizduodamas, kad jis - dar jaunas Džeimsas 
Stiuartas, Purviname angele įsimylėjęs Margaretą Salivan, arba 
besimėgaujantis jausmingu šeimyniniu gyvenimu su Dona Rid 
Tame nuostabiame gyvenime. Tik įsiteigęs, kad jis yra vienintelis 
ir nepakartojamas Džimis Stiuartas tuose nespalvotuose melo- 
dramiškuose šedevruose, Santjagas sugeba darbuotis iki galo 
tokiose kino epopėjose kaip Nuobodžiaujančios namų šeimi- 
ninkės 4 ir Laikyk stačią. 

Siužeto lyg ir nėra: matome Migelį Santjagą sporto salė- 
je kilnojantį sunkumus, tatuiruojamą, besimokantį atmintinai 

Purvino angelo ir To nuostabaus gyvenimo pagrindinių veikėjų 
žodžius ir, žinoma, atliekantį kito Džimio vaidmenį. Studijos bo- 
sams pateiktoje recenzijoje Mišelė Maer daro išvadą, kad tokio 
filmo „neįmanoma sukurti“ - koks trečdalis jo būtų gryniausia 
pornografija! Tačiau Migeliui Santjagui Mišelė rašo, kad jo sce- 
narijus tarytum „karčiai saldūs memuarai“. Paskui ji laiške per- 
eina prie asmeniškumo: klausia, kur Migelis treniruojasi. 

Santjagas, be abejo, mano, kad Mišelė Maer - viena iš studijos 
vadovų, o ne scenarijų recenzentė. Jis nė neįtaria, kad ji vaiz- 
dajuosčių parduotuvėje išsinuomojo visus keturis Nuobodžiau- 
jančių namų šeimininkių filmus. Žemiausiai smukusi Mišelė 
pasijunta, kai masturbuojasi, žiūrėdama Laikyk stačią; apimta 
aistros, ji eina į Migelio Santjago (kitaip sakant, Džimio) mėgs- 
tamą sporto klubą ir žiūri, kaip jis mankštinasi. Šiuo atžvilgiu 
Mišelė Maer visai kaip Ema: ji jaučia silpnybę kultūristams. Bet, 
kitaip negu Ema, Mišelė dažniausiai nedaro nieko, kad gautų 
tai, ko trokšta. Be to, koks kultūristas galėtų susidomėti Mišele? 
Juk ji liesa kaip šiaudelis. 

Tolesnius įvykius Skiedalų skaitytojoje lemia tai, kad Migelis 
Santjagas, nors truputį kuoktelėjęs, iš tikrųjų yra malonus vai- 
kinas. Galiausiai įsidrąsinusi ir jam prisistačiusi, Mišelė Maer 
prisipažįsta, kad ji ne studijos vadovė - ji tik recenzentė, kuriai 
jo pagailo. Jie užmezga keistokus santykius; vienas literatūros 
apžvalgininkas, perskaitęs Skiedalų skaitytoją, juos pavadino 
„losandželiškai nenormaliais“ - taip jis norėjo pagirti romaną, 
apie kurį kritikai apskritai atsiliepė itin palankiai. „Labiau noir 
negu noir ,- rašė „The New York Times“. 

Migelis su Mišele po kurio laiko apsigyvena drauge - „Ve- 
necijoje, name, kur nuolat juntamas sušio restorano šiukšlių 
konteinerio dvokas“. (Džekas žinojo, iš kur ši detalė.) Jie ne- 
simyli. Migelio strypas Mišelei per didelis - jai skauda. Ji tik 
laiko jį rankoje. (Ir tai Džekui buvo ne naujiena - išskyrus tą 
„per didelis“.) 

Kartais Migelis, vis labiau mylintis Mišelę, supažindina ją su 
kitais jo sporto klube besilankančiais kultūristais; jis matė juos 
dušinėje, taigi žino, kurių pimpalai maži. Mišelė miega su jais. 
„Ne per labiausiai, bet vis dėlto malonu“, - prisipažįsta ji Mige- 

liui. Apimta prieštaringų jausmų, laikydama rankoje pornogra- 
finių filmų žvaigždės penį, ji sako, kad yra laiminga. 

O dėl Migelio Santjago, to didžiapimpio Džimio, tai jis seksu 
pasisotina toliau kantriai dirbdamas savo darbą. Migelis apsi- 
pranta irjaučiasi patenkintas tokiais santykiais su Mišele. Mišelė 
retkarčiais permiega su kokiu mažą strypuką turinčiu kultūris- 
tu, bet visada grįžta namo, pas Migelį, ir guli su juo lovoje, laiko 
suėmusi jo didžiulį, jai netinkantį penį, - netardami nė žodžio, 
jie įsijungia vaizdo magnetofoną ir žiūri Vaterlo tiltą, 1940 metų 
perdirbinį su Vivjena Li ir Robertu Teiloru. Tai vienas iš Migelio 
mėgstamų ašaringų filmų. 

Emos romano pabaigoje Mišelė Maer ir Migelis Santjagas 
tebegyvena kartu. Mišelė nebesiunčia vilčių teikiančių laiškų 
nevykėliams scenaristams; ji tik surašo savo pastabas studijos 
bosams, kurie niekada neskaito jos perskaitytų scenarijų. Jai vis 
dar gelia širdį, kai mato ypač prastai parašytą niekalą, bet grįžusi 
namo ji Migeliui nepasakoja, kaip praleido dieną; Migelis, savai- 
me suprantama, irgi nešneka apie tai, ką veikė. Juodu makteli 
šiek tiek proteino miltelių bei maisto papildų ir eina į sporto 
klubą. Migelis sako, kad jam patinka, kai Mišelė miega su be- 
rankoviais Pasaulio sporto klubo marškinėliais, - pakišęs ranką 
po pikta gorila, laikančia išlinkusią štangą, jis liečia mažytes, vos 
apčiuopiamas Mišelės krūtis. 

„Los Andžele yra porų, kurių santykiai daug blogesni“, - rašo 
Ema; šiais žodžiais, pacituotais daugelyje recenzijų, ji parengia 
skaitytoją paskutiniam romano sakiniui: „Jeigu jūs ar jūsų an- 
tra pusė vaidinate prastame filme, arba keliuose prastuose fil- 
muose, - net jeigu vis perrašinėjate to paties prasto filmo sce- 
narijų, - žinokite, kad yra ir blogesnių dalykų, dėl kurių reikėtų 
gėdytis.“ 

Džekui labiau patiko pirmas romano sakinys: „Arba šiame 
mieste išvis nėra atsitiktinių sutapimų, arba viskas čia yra vienas 
didžiulis sutapimas.“ 

Pavyzdžiui, į atsakiklį įrašyta Miros Ašaim žinutė. Džekas ne- 
žinojo, kad Ema jau žino, kas yra Mildreda Ašaim, ką jau kalbėti 
apie tai, kad Ema dieną naktį žiūrėjo pornografinius filmus - ra- 
šydama Skiedalų skaitytoją dirbo „tiriamąjį darbą“, kaip paskui 

paaiškino, - ir tai buvo anksčiau, negu Džekas Mafi - vampyrų 
kekšės 3 filmavimo aikštelėje atsitiktinai susipažino su Henku 
Ilguoju; tik po kurio laiko Džekas su Ema pradėjo kartu Žiūrėti 
Henko Ilgojo filmus. 

Džekas Emai pasakė negalįs skaityti apie Migelį Santja- 
gą neįsivaizduodamas jį vaidinančio Henko Ilgojo, bet Ema 
nepritarė jo per anksti daromai išvadai, kad jos romanas bus 
ekranizuojamas. 

— Kol kas man nešnekėk apie filmą, pupuli, - pasakė. - Tu 
per daug skubi. 

Pirmą kartą Skiedalų skaitytoją Džekas skaitė tada, kai rank- 
raštį buvo matę dar tik keli Niujorko literatūros agentai; Ema 
jautėsi esanti labiau amerikietė negu kadadietė ir norėjo par- 
duoti teises Jungtinėse Valstijose dar net neparodžiusi savo ro- 
mano jokiam Toronto leidėjui, - nors jos Šventos Hildos mo- 
kyklos laikų bičiulė Šarlotė, Kaulėtapapė Barford, dabar buvo 
perspektyvi Kanados leidybos naujokė. 

— Ar tau būtinai reikėjo pagrindinę veikėją pavadinti Mi- 
šele Maer? - papriekaištavo Džekas Emai. - Man labai pati- 
ko Mišelė Maer, aš ją dievinau. Visada ją dievinsiu. Tu jos net 
nepažįsti, Ema. 

- Tują nuo manęs slėpei, Džekai. Be to, Mišelė labai teigiama 
veikėja - na, knygoje. 

- Mišelė labai teigiama veikėja tikrame gyvenime! - piktinosi 
Džekas. - O tu jai davei dvylikamečio berniuko kūną! Pavaiz- 
davai ją kaip apgailėtiną būtybę, negalinčią atplėšti akių nuo 
kultūristų! 

— Tai tik vardas, - tarė Ema. - Tu pernelyg jautriai reaguoji. 

Savaime suprantama, Džekas jautriai reagavo ir į tai, ką Ema 
rašė apie mažą penį, - kad miegoti su vaikinu, kurio strypukas 
nedidelis, „ne per labiausiai“ malonu. 

- Čia juk romanas, meiluti, - viskas išgalvota. Negi nemoki 
skaityti romanų? 

— Tu jau šitiek metų čiupinėji mano penį, Ema. Nemaniau, 
kad kaskart mintyse jį matuoji. 

- Čia romanas, - pakartojo Ema. - Neimk taip į širdį. Apie 
penius tu kai ko nesupratai, Džekai. 

- Ko? 

— Kai jis per didelis, skauda, pupuli. Na, skauda, jei moteris 
per smulki. 

Džekas susimąstė; jis nežinojo, kad moteris gali būti per smul- 
ki. (Per didelė gal ir būna, bet ne per smulki.) Ar Ema norėjo pa- 
sakyti, kad geriau jau tegu būna „ne per labiausiai“ malonu, kad 
tik neskaudėtų? Ar čia ir yra tai, ko jis nesuprato? Paskui Džekas 
pamatė, kad Ema verkia. 

— Man patiko tavo romanas, - tarė jis. - Nenorėjau pasakyti, 
kad nepatiko. 

- Tu nesupranti. 

Džekas manė, kad ji kalba apie romaną, kurį jis tarėsi supra- 
tęs kuo puikiausiai. 

— Aš viską suprantu, Ema, - ėmė įtikinėti. - Gal jis ne visai 
mano skonio - na, vargu ar tai senamadis sudėtingo siužeto ro- 
manas su daugybe įvairiausių veikėjų. Man gal pernelyg šiuo- 
laikiškas - ne pasakojimas, o greičiau jau psichologinė dviejų 
žmonių santykių analizė, be to, nenormalių santykių. Bet man 
patiko - tikrai. Manau, puikiai išlaikytas tinkamas stilius - sar- 
kastiškai santūrus, sakyčiau. Ir labiausiai jaudinančiose vie- 
tose abejingai išdėstomi faktai - tai skamba ypač gerai. Ir tie 
santykiai, nors jie netobuli, tačiau tai vis dėlto geriau, negu 
jokių santykių. Aš suprantu. Jie nesimyli, negali mylėtis, bet — 
dėl įvairių priežasčių - toks bendravimas be sekso jiems yra 
savotiška atgaiva. 

— Oi, gana, užsičiaupk! - tarė Ema; ji tebeverkė. 

— Ko aš nesuprantu? - paklausė Džekas. 

— Ne romano - manęs tu nesupranti! - sušuko Ema. - Aš per 
smulki, Džekai, - tyliai pridūrė. - Man skauda net su nelabai 
stambiais vaikinais. 

Džekas baisiai nustebo. Juk Ema tokia kūninga mergina, to- 
kia stipri, jauna moteris, ir nuolat kovoja su antsvoriu; ji daug 
aukštesnė ir.sunkesnė už jį. Kaip ji gali būti per smulki? 

— Ar buvai pas gydytoją? - paklausė jis. 

- Pas ginekologą - taip, pas kelis. Jie sako, kad nesu per smul- 
ki. Matyt, kažkas man negerai galvoje. 

— Tas skausmas kyla tavo galvoje? - nesuprato Džekas. 

— Ne, skauda ne ten. 

Emos būklė turėjo nemaloniai skambantį pavadinimą. Vagi- 
nizmas, kaip Ema paaiškino Džekui, yra sąlyginis refleksas; daž- 
niausiai tarpvietės raumenys susitraukia, kai ta vieta kaip nors 
dirginama. Bet kai kurios moterys vien pagalvojusios apie var- 
pos įstūmimą gali patirti tokį mėšlungį. 

— Tu nenori, kad į tave skverbtųsi? - paklausė Emos Džekas. 

— Tai įvyksta nevalingai, meiluti. Aš nieko negaliu padary- 
ti — čia tokia įsisenėjusi liga. 

— Ir neįmanoma išgydyti? 

Ema nusijuokė. Ji buvo gydoma hipnoze - kad raumenys, 
užuot nevalingai susitraukę, atsipalaiduotų. Tačiau pats psichi- 
atras ją iš anksto įspėjo, kad šitoks gydymo būdas padeda tik 
keliems procentams ligonių; Emai nepadėjo. 

Paklausiusi vieno Toronto ginekologo patarimo, Ema mėgino 
griebtis vadinamojo sistemingo desensibilizavimo - arba „ausų 
krapštuko metodo", kaip šaipydamasis pasakė ginekologas, pas 
kurį ji lankėsi Los Andžele. Pirmiausia įkišamas koks nors vi- 
siškai plonas daiktelis, toks kaip ausų krapštukas, - o paskui vis 
didesni... 

— Pakaks, - pasakė Džekas; jis daugiau nenorėjo nieko girdėti 
apie Emos išmėgintus gydymo būdus. - Ar kas nors padėjo? - 
paklausė jos. 

Vienintelis veiksmingas būdas (ir tai ne visada) būdavo visiš- 
kas partnerio paklusnumas. 

— Aš turiu būti viršuje, pupuli, ir reikia, kad tas vyrukas išvis 
nejudėtų. Jeigu jis bent kiek krusteli, mane sutraukia mėšlungis. 

Ema sakėsi turinti tvirtai valdyti vaikiną. Juda tik ji; tik šitaip 
ir pavyksta. Buvo aišku, kad labai sunku susirasti tokį geranorį, 
viskam pasirengusį partnerį. 

Džekui į galvą lindo visokios mintys, daugumos jų jis nebūtų 
galėjęs išreikšti žodžiais. Galvojo apie tai, kad Emai nereikėtų 
žavėtis kultūristais; kad jos domėjimasis daug jaunesniais vaiki- 
nukais turbūt tikrai geresnė išeitis. Be to, jis prisiminė, kaip tvir- 
tai Ema nusiteikusi niekada neturėti vaikų. Tikriausiai irgi dėl 
vaginizmo - tai, be abejo, įtikimesnė priežastis negu baimė, kad 
nesugebėtų būti gera motina arba būtų tokia kaip jos mama. 

Būtų buvę labai netaktiška klausti, ar Ema domėjosi chirur- 
giniu tos ligos gydymu. Gydytojo kabinete Emai iš baimės da- 
rydavosi bloga; ji bijojo medicininių procedūrų, ypač operacijų. 
Kita vertus, neatrodė, kad vaginizmą būtų galima išgydyti kokiu 
nors chirurginiu būdu, - jeigu Emai kažkas negerai galvoje. 

Džekas neišdrįso Emai pasakyti, kad ji turėtų peržiūrėti Skie- 
dalų skaitytoją ir kai ką pataisyti. Jis manė, kad pasakojimas apie 
vaginizmą būtų įdomesnis negu tie tauškalai apie didelius ir 
mažus penius, - ką jau kalbėti apie tai, kad tvirtinimas, jog Mi- 
šelės Maer vagina per maža, nelabai įtikimas. Bet Džekas supra- 
to, kad Ema viską sukūrė, kaip jai patiko, - išgalvojo tai, kas jai 
atrodė priimtina, ir priartėjo prie savo skaudulio, kiek tik galėjo. 
Visą gyvenimą viršuje; ir dar tas amžinas nejudančio partnerio 
ieškojimas. Juk tai tikra kankynė. O gal šitaip mankštinami jos 
tarpvietės raumenys galiausiai atsipalaiduos? 

— Kas sukelia vaginizmą? - paklausė Džekas, bet Ema tarytum 
neišgirdo arba staiga suglumo. Gal ir ji nežinojo, kas sukelia tą 
ligą, galbūt niekas; arba tiesiog nebenorėjo apie tai kalbėti. 

Juodu nusirengė ir atsigulė miegoti. Ema laikė rankoje Džeko 
penį. Džekui pasistojo - jam atrodė, kad labiau negu papras- 
tai, - bet Ema tik tarė: 

— Nesakyčiau, kad tavo labai mažas, Džekai. Veikiau apyma- 
žis. Tavim dėta, meiluti, dėl to nesijaudinčiau. 

Ema aiškiai nepasakė, kad yra mačiusi mažesnių, - kadaise 
išsitarė tik kad matė ir didesnių, - tačiau Džekas jos labai ir ne- 
spyrė. Jam pakako to, kad ji laiko jo penį. Džekui tai visada labai 
patikdavo. 

— Mums reikėtų persikraustyti, - jau apsnūdusi sumurmėjo 
Ema. 

— Galbūt kambario draugai - ne patys geriausi skaitytojai, - 
išdrįso pasakyti Džekas, liesdamas jos krūtis. 

— Neturėjau omenyje, kad reikėtų gyventi atskirai. Tiesiog 
man įgriso Venecija. 

Džekas dėl to nuliūdo, bet nesakė nieko. Jis ilgėsis Veneci- 
jos - netgi „Hama sušio“ V'eau de Šiukšlyno. Jam patiko Pasaulio 
sporto klubas, be to, jis kartais apsilankydavo ir Goldo klube, 
nors nebuvo kultūristas; abiejuose klubuose, panoręs pakilno- 

ti svarmenis, Džekas Bernsas tai darydavo sunkumų kilnojimo 
salės moterų gale. 

- Tu būsi stiprus vaikinas, Džekai, - nelabai aukštas, bet sti- 
prus, - kadaise pasakė jam Leslė Oustler. 

- Jūs taip manote? - tada paklausė Džekas. 

— Aš žinau, - patikino jį ponia Oustler. - Tai jau matyti. 

Dabar Džekas gulėjo tai prisimindamas, o apymažis jo penis, 
kietas kaip deimantas, styrojo dideliame, tvirtame Emos del- 
ne. Džeko plaštakos buvo mažos, kaip mamos. Gulėdamas jis 
mąstė, jog labai keista, kad nežinia kiek mėnesių nė nepagal- 
vojo apie mamą. Gal Džekas nenorėjo apie ją galvoti, nes ma- 
nėsi vis labiau primenąs jai tėtį; jis pats jaudinosi ne dėl fizinio 
savo panašumo į tėvą, bet buvo įsitikinęs, kad Alisą nervina bet 
koks jo panašumas į Viljamą. Džekas tiesiog jautė, kad mama jo 
nemėgsta. 

Be to, Džekas suko galvą, kur juodu su Ema galėtų persikraus- 
tyti. Jis vienąkart užsiminė apie Palisadus. Tai buvo tarsi koks 
kaimas; visur galima nueiti pėsčiomis. Bet Ema pareiškė, kad 
Palisaduose „knibždėte knibžda vaikų“ - tai vieta, kur „anks- 
čiau buvę normalūs žmonės persikelia daugintis . Taigi Džekas 
padarė išvadą, kad ten jie nesikraustys. 

Beverli Hilsas jiems, be abejo, buvo per brangus; ir per toli 
nuo paplūdimio. Ema sakė, kad jai patinka kasdien matyti van- 
denyną, - nors į paplūdimį ji išvis nekeldavo kojos. „Tai gal Ma- 
libu, - galvojo Džekas, - arba Santa Monika? Bet kadangi Ema 
buvo ką tik prisipažinusi, kad jai skauda, kai mylisi, - ko gero, 
beveik visada, - Džekas suprato, kad būtų labai netaktiška toliau 
su ja šnekėtis apie tai, kur jie galėtų persikraustyti. „Geriau kitą 
kartą ,- nusprendė. 

— Pasakyk man lotyniškai, - paprašė jis Emos. 

Ji žinojo, apie ką jis kalba, - tai buvo epigrafas, jos įrašytas 
romano pradžioje. Ema vis kartojo jį kaip kokią litaniją, tačiau 
Džekas tik dabar suvokė, kad ji turi omenyje juos. 

Nihil facimus sed id bene facimus, - sušnibždėjo Ema, laikyda- 
ma jo penį, kaip niekas nelaikė nei prieš ją, nei vėliau. 

„Nedarome nieko, bet mums tai gerai sekasi“, - pasakė Dže- 
kas angliškai, suėmęs jos krūtis. 

Buvo tūkstantis devyni šimtai aštuoniasdešimt aštuntųjų ru- 
duo. Tais metais Lietaus žmogus, pripažintas geriausiu filmu, su- 
sišlavė daugumą Kino akademijos apdovanojimų. Džekui iš visų 
tų metų filmų labiausiai patiko Žuvelė, vardu Vanda. Jis būtų ka- 
Žin ką atidavęs už Kevino Klaino vaidmenį, už kurį Klainas gavo 
„Oskarą“ kaip geriausias antraplanio vaidmens atlikėjas. 

Džekui Bernsui buvo dvidešimt treji. Emai Oustler - trisde- 
šimt. Na, jų gyvenimas netrukus turėjo pasikeisti! 


Su Mira Ašaim Džekas susitiko per pusryčius vienoje kavinė- 
je Montanos aveniu, netrukus po to, kai su Ema persikraustė į 
Santa Monikoje išsinuomotą namą. Ema, kuri Džekui pirkdavo 
visus drabužius, labai atidžiai aprengė jį šiam susitikimui. Il- 
garankoviais kavos spalvos marškiniais, - jų nesukišo ir paliko 
neužsegtas dvi viršutines sagas, - vidutinio tamsumo chaki kel- 
nėmis ir tamsiai rudais nevarstomais batais, kuriais Džekas avė- 
davo dirbdamas padavėju. Jo plaukai buvo ilgoki, labiau negu 
paprastai sutepti geliu, be to, jis buvo dvi dienas nesiskutęs - 
paklausęs Emos patarimo. Ji sakė, kad jis atrodo „beveik kaip 
moteris“, kai švariai nusiskuta, o su trijų dienų šeriais tai jau 
„pernelyg panašus į Toširo Mifunę“. Marškiniai buvo lininiai. 
Emai patiko, kad jie susiraukšlėję. 

Prisiminęs, kaip ponia Oustler pirko jam drabužius, kai jis 
rengėsi vykti į Redingą, - o vėliau į Ekseterį, - Džekas Emai pri- 
sipažino, kad jaučiasi pasielgęs negražiai, nes taip ir nepadėkojo 
jos mamai. Ema abiem rankom tepė jam plaukus geliu, nelabai 
švelniai. 

— Be to, ji juk sumokėjo už mano mokslą abiejose mokyklo- 
se, - pridūrė Džekas. - Tavo mama tikriausiai mano, kad aš ne- 
dėkingas. 

— Prašau tavęs - nedėkok jai, meiluti. 

— Kodėl? - paklausė jis. 

— Nedėkok, ir viskas, - atsakė Ema, tampydama jam plaukus. 

Buvo matyti, kad Miros Ašaim niekas neaprengė taip rūpes- 
tingai, kaip Leslė Oustler ir Ema rengė Džeką. Jis Mirą iš pra- 
džių palaikė kažkokia bename, atklydusia į Montanos aveniu 

iš siauro palei Oušen aveniu besidriekiančio pakrantės parko 
ruoželio. Ji stovėjo ant šaligatvio priešais „Marmalade Cafė“ ir 
rūkė cigaretę - septintą dešimtį bebaigianti, o gal jau ir perko- 
pusi moteris, apsiavusi purvinais sportbačiais, vilkinti seniai 
neskalbtu išblukusios rausvos spalvos sportiniu nertiniu ir ap- 
smukusiomis pilkomis treningo kelnėmis. Drumzlinai žili Mi- 
ros plaukai buvo visiškai tiesūs, surišti į uodegėlę, kyšančią iš 
Anaheim Angels beisbolo kepuraitės, nuo kurios buvo nukritusi 
raidės A aureolė, - Mira atrodė nė kiek nepanaši į savo jaunesnę 
ir daug elegantiškesnę seserį, Mildredą. 

Ji netgi turėjo rankoje didelį pirkinių krepšį, į kurį buvo su- 
grūdusi seną lietpaltį. Džekas nė nestabtelėjęs praėjo pro ją. Pa- 
žino tik kai Mira jį užkalbino, ir tai tik todėl, kad jos balsas buvo 
visai kaip pornografinių filmų prodiuserės Mili. 

- Atsikratyk tų šerių, - pasakė ji, - ir nereikia tiek gelio. Gali- 
ma pamanyti, kad miegojai po automobiliu. 

— Ponia Ašaim? - nustebo Džekas. 

- Koks tu protingas berniukas, Džekai Bernsai! Ir neklausyk 
Lorenso - nesi pernelyg gražus. 

- Lorensas sakė, kad aš pernelyg gražus? - paklausė Džekas, 
prilaikydamas duris ir praleisdamas ją pirmą. 

— Lorensas - tikras šunsnukis ir melagis. Šitame mieste gro- 
žio nebūna per daug, - tarė Mira Ašaim. - Kaip ir sėkmės. 

O dėl sėkmės, kuri kadaise lydėjo, arba nelydėjo, pačios Miros 
Ašaim, tai Džekas taip nieko ir neišsiaiškino - to, regis, išvis niekas 
gerai nežinojo. Niekas negalėjo nei patvirtinti, nei paneigti Holi- 
vudo legendų apie Mirą - pasakojimų apie tai, kas ji seniau buvo. 
Agentė, kurią I.C.M. persiviliojo iš Viljamo Moriso, o gal C.A.A. ją 
persiviliojo iš I.C.M.? Arji galiausiai buvo išmesta iš visų trijų agen- 
tūrų, ar išėjo pati, savo noru? Ar kažkada tikrai atstovavo Džulijai 
Roberts? Ir ką ji iš tikrųjų „atrado“: Šeron Stoun ar Demi Mur? Ar 
tikrai ne kas kitas, o Mira Demi pavadino „Gimme * Mur? 

Vėliau Džekas atsitiktinai susidūrė su Lorensu „Raffles 
LErmitage“ bare - Džekas ne itin mėgo tą Beverli Hilso viešbu- 


* Duok man (angl.). „Gimme Moore“ skamba beveik kaip „gimme more“ - duok 
man daugiau. (Vert. past.) 

tį, bet Lorensui ten esanti girdykla labai patiko. Lorensas tada 
Džekui pasakojo, kad Demi Mur pravardę „Gimme“ sugalvojo 
jis, o ne Mira. Tačiau Mira sakė tiesą - Lorensas buvo tikras 
šunsnukis ir melagis. Ir nesvarbu, ar Mira Ašaim kada nors at- 
stovavo Džulijai Roberts, ar ne; svarbiausia, kad ji nebuvo nu- 
traukusi ryšių su aktorių atrankų vadovais - ir jie, beveik visi, į 
ją žiūrėjo palankiai. Nors dabar Mira, ko gero, nebeatstovavo 
niekam, atrankų vadovai vis dar atsakydavo į jos skambučius. 

Bobas Bukmanas - Emos, o vėliau ir Džeko, agentas Meno 
kūrėjų agentūroje - Džekui papasakojo istoriją apie garsiąją 
Miros beisbolo kepuraitę. Mira nebuvo Anahaimo komandos 
aistruolė - išvis nežiūrėdavo beisbolo. Jai patiko raidė A ant tos 
kepuraitės, tačiau ji negalėjo pakęsti aureolės. „Kepuraitė klasiš- 
ka, bet aš ne angelas“, - sakydavo. 

Anot Bobo Bukmano, Mira kasmet nusipirkdavo naują 
Anaheim Angels kepuraitę ir nagų žnyplutėmis nulupdavo nuo 
jos aureolę. „Pats mačiau ją tai darant per priešpiečius, - pa- 
sakojo Bukmanas. - Mira nugnaibė tą aureolę čia pat, prie 
stalo, kol laukė Kobo salotų. Kadangi Bukmanas paminėjo 
Kobo salotas, jo pasakojimas skambėjo įtikimai; kiek Džekas 
matė, Mira Ašaim, be pusryčių, nieko daugiau ir nevalgydavo, 
tik Kobo salotas. 

Alanas Hergotas, - jis vėliau Džekui pramogų pasaulyje at- 
stovavo kaip teisininkas, - tvirtino, kad Mira į jo atsakiklį visada 
įrašo tokią pat žinutę: „Paskambink, arba paduosiu tave į teismą 
ir paliksiu pliku užpakaliu.“ Mira tikrai galėjo taip sakyti. 

„Šitame mieste nusibosta klausytis to, ką jau esi girdėjęs, - 
šnekėjo Alanas Džekui. - Turi atsakinėti, ar bent jau atrodyti 
taip, lyg tau būtų įdomu, bet iš tikrųjų tu pats daugiau Žinai 
apie tai, ką Žmogus tau pasakoja. Mira ne tokia. Ji visada Žino 
ką nors, kas tau yra naujiena. Ar tai tiesa, ar ne - ne taip jau 
svarbu.“ 

Holivude visokių gandų apie Mirą Ašaim sklido tiek pat, kiek 
ir apie Miltono Berlio penį. Ir tik pamanykite: Džekas Bernsas 
su ja susipažino, nes jo pimpalas buvo mažas, arba apymažis, - 
ir tik todėl, kad pirmiau susitiko su jos seserimi, pornografinių 

filmų prodiusere Mili! Tiesą sakant, jeigu ne Lorensas, Džekas 
gal niekad nebūtų susipažinęs su seserimis Ašaim, o į pažintį su 
Lorensu jis suėjo tik todėl, kad tas šunsnukis norėjo išdulkinti 
Emą. (Ema turbūt instinktyviai šalinosi Lorenso - gal jo strypas 
buvo ne toks, kokio jai reikėjo, arba ji jautė, kad Lorensas nieku 
gyvu neleistų jai būti viršuje.) 

- Iš tikrųjų tai aš nebe agentė, - pasakė Mira Džekui, kai jie 
pusryčiavo toje „Marmalade Cafė“. Sėdėjo prie bendro stalo — 
lyg per kokią iškylą ar Santa Monikos bendruomenės pietus. - 
Mudvi su seserimi įkūrėme talentų vadybos bendrovę. - Tai 
išgirdęs Džekas, nelabai gerai (bet labai savotiškai) pažįstamas 
su kita ponia Ašaim, kiek sutriko. Tačiau jis ir vėliau nesistengė 
perprasti to verslo subtilybių. Džekas Bernsas iškart suvokė, kad 
jo darbas yra susirasti darbą. Vaidinti jis jau mokėjo. 

Viename bendro stalo gale kažkoks vyriškis buvo išskleidęs 
laikraštį; jis sėdėjo ant suolo šalia Džeko ir kažką vis murmė- 
jo panosėje - kaip žmogus, amžinai nepatenkintas žiniomis. 
Kitame stalo gale, arčiau Miros, buvo įsitaisiusi keturių asme- 
nų šeima - nukamuoti jauni tėvai su dviem besivaidijančiais 
vaikais. 

Kaip ir Rotveileris, Mira Ašaim iš Džeko darbo veiklos apra- 
šymo išskyrė tik Bruną Litkinsą. „Žydrasis garnys“, kaip Džekas 
vadino Bruną, buvo vienintelis vertas dėmesio iš visų ankstes- 
nių Džeko rėmėjų. 

— Nemanau, kad tu transvestitas. Tu tik moki tokiu apsimes- 
ti, - tarė Mira. 

- Aš tik moku tokiu apsimesti, - linktelėjo Džekas. 

— Pranešiu tau, Džekai, jei ką suuosiu apie vaidmenis persi- 
rengėliams. 

Stalo gale sėdinčių vaikų ginčai Mirą jau nervino. Mažas 
berniukas, kokių šešerių ar septynerių metų, buvo užsisakęs 
avižinės košės su bananų griežinėliais, kuriuos tuoj pat išran- 
kiojo. Dabar jis iš vyresniosios sesers kaulijo bent kiek kumpio, 
bet ši nedavė. 

- Jei norėjai kumpio, turėjai jo ir užsisakyti, - vis aiškino ber- 
niukui motina. 

— Gali suvalgyti mano bananus, - siūlė berniukas seseriai, tačiau 
ji į nieką nenorėjo keisti savo kumpio - juo labiau į bananus. 

— Klausyk - čia tau gera pamoka, - piktai tarė mažyliui Mira. — 
Tu nori jos kumpio, bet neturi nieko, ko norėtų ji. Taip nesusitarsi. 

Kino pasaulyje, kaip Džekas jau matė, kiekviena nauja pažintis 
yra atranka. Netgi nebūtina žinoti, dėl kokio vaidmens dalyvauji 
toje atrankoje; tiesiog pats pasirenki vaidmenį ir vaidini, bet kokį 
vaidmenį. Džekas pažvelgė į mergaitę, užsisakiusią kumpio. Ji 
atrodė devynerių ar dešimties metų; turėjo tris plonai atpjautus 
kumpio gabalėlius. Dabar ji buvo Džeko žiūrovė, bet iš tikrųjų vai- 
dybos sugebėjimus Džekas rodė Mirai Ašaim, ir Mira tai žinojo. 

Filme Bėgantis skustuvo ašmenimis* Rutgeris Haueris vaidina 
šviesiaplaukį androidą - tą, kuris miršta paskutinis. Harisono 
Fordo gyvybė jo rankose, bet Rutgeris jau miršta; jam maloniau 
su kuo nors pasišnekėti, negu mirti vienam. „Mačiau tokių da- 
lykų, kokie jums, žmonėms, atrodytų neįtikimi “, - sako Rutgeris 
Haueris. Kaip tik tą akimirką Džekas ir turėjo galvoje. 

Kaip tik tokiu balsu Džekas prakalbo, kai kreipėsi į mergaitę 
dėl jos kumpio. 

- Turiu jaunesnį brolį, - pasakė Džekas visai kaip Rutgeris 
Haueris. - Jis nuolat mane ko nors prašinėjo - norėjo mano 
kumpio, kaip ir tavo brolis. Gal reikėjo jam duoti, bent vieną 
gabalėlį. 

— Kodėl? - paklausė mergaitė. 

— Važiuodamas motociklu patekau į avariją, - ėmė pasakoti 
Džekas. Jis krūptelėjo, ranka palietęs savo šoną, ir taip staigiai 
įtraukė oro, kad mažasis berniukas išsigandęs net sutrėškė tarp 
pirštų vieną iš banano griežinėlių. - Vairas smigo štai Čia - iš- 
lindo kiaurai. 

— Ne prie stalo, - burbtelėjo Mira Ašaim, bet vaikai ir Rutge- 
rio Hauerio balsu kalbantis Džekas jos nepaisė. 

— Maniau, kad viskas man bus gerai... netekau tik vieno inks- 
to, - paaiškino Džekas. - Inkstai būna du, - dar pasakė berniu- 
kui. - Pakanka turėti nors vieną. 


* Šis filmas lietuviškai dar vadinamas Likvidatoriumi. (Vert. past.) 

— O kas atsitiko tam inkstui, kurį dar turite? - paklausė 
mergaitė. 

Džekas patraukė pečiais ir vėl krūptelėjo; po to, kai įsmigo 
motociklo vairas, jam turbūt skaudėjo ir kai traukė pečiais. (Jis 
įsivaizdavo Rutgerį Hauerį, sakantį: „Visos tos akimirkos il- 
gainiui bus prarastos, išnyks kaip ašaros lietuje.“) Paskui Dže- 
kas tarė: 

— Dabar vienintelis man likęs inkstas vis labiau silpsta. 

— Laikas mirti, - gūžtelėjusi pasakė Mira Ašaim. (Tai pasku- 
tiniai Rutgerio Hauerio žodžiai iš Bėgančio skustuvo ašmenimis. 
Buvo aišku, kad ir Mira matė tą filmą.) 

- Žinoma, galėčiau paprašyti brolio, kad jis man padovanotų 
vieną savo inkstą, - toliau šnekėjo Džekas. - Tik brolio kūno 
dalis prigytų mano kūne - tik brolio arba sesers, bet sesers aš 
neturiu. 

- Tai paprašykite brolio! - susijaudinusi sušuko mergaitė. 

- Tikriausiai reikėtų paprašyti, - nesiginčijo Džekas. - Bet, 
supranti, yra toks keblumas... Aš nedaviau jam savo kumpio - 
nė vieno gabalėlio. 

— Kas yra inkstas? - paklausė berniukas. 

Sesutė atsargiai padėjo vieną kumpio gabaliuką šalia jo dube- 
nėlio su avižine koše, jau be bananų. 

- Štai - imk, - tarė. - Inksto tau nereikia. 

— Pranešiu tau, Džekai, jei ką suuosiu apie Rutgerio Hauerio 
stiliaus vaidmenis, - tepasakė Mira Ašaim, bet Džekas suprato, 
kad šioje atrankoje jam pasisekė. 

Mergaitė žiūrėjo, kaip broliukas valgo kumpį; Džekas aiškiai 
matė, kad ji tebegalvoja apie avariją. 

— Gal galėtumėte parodyti randą, kur įsmigo vairas? - pa- 
prašė ji. 

— Ne prie stalo, - vėl burbtelėjo Mira. 

Džekas buvo taip sutelkęs dėmesį į savo svarbiausią žiūrovę, 
kad net nepastebėjo, kada išėjo tas vyriškis su laikraščiu. Per 
kiekvieną spektaklį, netgi labai gerą, kas nors išeina. Bet po pus- 
ryčių, jau lauke, Montanos aveniu, Mira ėmė kritikuoti Džeko 
pasirodymą. 

— Nesudominai to tipo su laikraščiu. Jis nepatikėjo tavo isto- 
rija apie vairą, iškart pajuto, kad meluoji. 

— Mano žiūrovė buvo ta mergaitė, - tarė Džekas. - Ta mer- 
gaitė ir jūs. 

— Ta mergaitė - nereikli žiūrovė, - pasakė Mira. - O mano 
dėmesio su tuo vairu irgi kaip reikiant nepatraukei. 

- O. 

- Nesakyk nuolat „O“ - tai bereikšmis jaustukas, Džekai. 

Džekas suprato gerai net nežinąs, kuo užsiima talentų vadybos 
bendrovės ir kuo tai, ką daro Mira, skiriasi nuo agento darbo. 

— Ar man nereikia agento? - paklausė jis. 

- Gal pirmiau aš tau surasiu filmą, - tarė Mira. - Filmą ir re- 
žisierių. Geriausias laikas ieškotis agento - tada, kai tau jo ne- 
labai reikia. 

Džekas vėliau dažnai galvodavo, kad viskas — ir jo karjera, ir 
apskritai gyvenimas - gal būtų susiklostę visai kitaip, jei Mira 
Ašaim tąsyk jam būtų suradusi kitokį filmą - ar bent jau kitą 
režisierių. Bet jis žinojo, kad pirma gera proga yra vienas iš tų 
dalykų, kurių tikrai negali pakeisti, ir niekada negali numatyti, 
kokią įtaką ta pirmoji patirtis darys tolesnei tavo gyvenimo įvy- 
kių eigai. 

Kiekvienas jaunas aktorius mano, kad yra kažkoks ypatingas 
vaidmuo - tarytum savotiškos jam ar jai idealiai tinkančios vė- 
žės. Na, Džeko patarimas jauniems aktoriams bus toks: „Tikė- 
kitės, kad niekada negausite jums idealiai tinkančio vaidmens.“ 
Miros Ašaim įstatytas į vėžes (sukūręs savo pirmą vaidmenį fil- 
me), Džekas Bernsas pasidavė rutinai. 

Principiis obsta! - parašė jam laiške ponas Ramzis - pacitavo 
Ovidijų. „Būk atsargus iš pat pradžių!“ 


21 

aliausiai už tai, kad jam taip pasisekė, Džekas Bernsas tu- 
(G dėkoti Viljamui „Laukiniam Bilui“ Vanvlekui, dar va- 
dinamam Pamišėliu Olandu ir Didžiuoju Perdirbinėtoju, - pas- 
taroji pravardė jam prilipo todėl, kad jis niekingai vogdavo Eu- 
ropos kino klasikos siužetus ir be jokių skrupulų pritaikydavo 
juos Amerikos žiūrovams. 

Taip nuostabųjį Peilį vandenyje, pirmą Romano Polans- 
kio pilnametražį meninį filmą, sukurtą Lenkijoje 1962 metais, 
Vanvlekas 1989 metais perdirbo į Mano paskutinį pakeleivį - 
pasakojimą apie nekaip sutariančią porą, savaitgalį važiuojančią 
slidinėti, ne plaukioti jachta, ir pakeliui pasiimančią moteriškais 
drabužiais vilkintį keliautoją autostopu. Džekas Bernsas atrodė 
tiesiog iš prigimties tinkamas tam persirenginėjančio pakeleivio 
vaidmeniui. 

Viljamas Vanvlekas buvo ir scenarijų autorius, ir režisierius. 
„Variety“ kartą rašė, kad nėra tokio filmo ar lyties, kurių Didysis 
Perdirbinėtojas nesugebėtų sudarkyti. Bet nors Laukinis Bilas 
buvo labiau grobikas negu menininkas, sveiko proto jam netrū- 
ko; jis vogdavo tik gerus siužetus. Be to, Vanvlekas amerikietišką 
seksą ir smurtą atmiešdavo jei ne europietišku menu, tai bent 

jau visokiomis keistybėmis - visada su nemaža doze apgaulės ar 
dviveidiškumo, kuris Bilui, ir daugeliui žiūrovų, labai patiko. 

Pavyzdžiui, Kolorade yra toks Keturiasdešimtojo greitkelio 
ruožas tarp Empiro miesto ir Žiemos parko - labai status ir 
vingiuotas, einantis per Bertiu perėją. Žiemą, kai sprogdinamos 
pavojingos sniego sankaupos, tas kelias uždaromas, tada galima 
pamatyti nemažai atkampias vietas mėgstančių slidininkų bei 
snieglentininkų, autostopu grįžtančių ten, kur paliko savo au- 
tomobilius. 

Pirmame Mano paskutinio pakeleivio kadre matome gražutę 
slidininkę su kuprine ant nugaros ir slidėmis ant peties; ji Ketu- 
riasdešimtajame greitkelyje stabdo automobilius. Kaip visiems 
netrukus paaiškės, iš tikrųjų tai ne mergina - tai Džekas Bern- 
sas, jis atrodo nuostabiai. 

Tą vaidmenį Džekas gavo ne tik todėl, kad Bruno Litkinso 
spektaklyje vaidino transvestitą Esmeraldą; Pamišėliui Olandui 
patiko ir mintis, kad pakeleivį turėtų vaidinti niekam nežino- 
mas aktorius. 

Automobiliu važiuojanti pora gerai įsižiūri į mergina persi- 
rengusį Džeką. (Vargu ar kas galėtų nekreipti į jį dėmesio.) 

— Nestok, - sako moteris. 

Bet vyras spaudžia pedalą, stabdo automobilį. 

— Čia bus mano paskutinis pakeleivis, - sako jis. - Pažadu. 

— Jau seniai žadi, Etanai, - priekaištauja moteris. - Praėjusį 
kartą irgi buvo daili mergina. 

Kai Džekas deda slides ant prie automobilio stogo pritvirtin- 
tų rėmų, ir vyras, ir moteris nužvelgia jį iš arčiau. Etanas spok- 
so į gražiosios merginos krūtis; jo žmoną, arba draugę, labiau 
domina tamsūs, gana ilgi - iki pečių - Džeko plaukai. Džekui 
įsitaisius ant užpakalinės sėdynės, Etanas šiek tiek pakreipia vei- 
drodėlį, kad geriau matytų pakeleivę; moteris tai pastebi ir vis 
labiau pyksta. 

— Sveiki! Mano vardas Džekas, - sako Džekas nusiimdamas 
peruką ir viršutine slidinėjimo pirštinės puse valydamasis nuo 
lūpų blizgančius rausvai violetinius dažus. - Tikriausiai manėte, 
kad aš mergina? 

Atsisukusi moteris žiūri, kaip Džekas įsideda peruką į kupri- 
nę. Paskui Džekas atitraukia gražiai prie kūno prigludusios kai- 
linės striukės užtrauktuką, nusisega (matant ir pasibaisėjusiam 
Etanui) dirbtines krūtis ir jas taip pat įsideda į kuprinę, prie 
peruko. Žinoma, tai prastas filmas, - nors ir įkvepiantis sekė- 
jus, - bet pradžia puiki. 

— Sveikas - aš Nikolė, - sako Džekui priekyje sėdinti moteris; 
ji staiga ima šypsotis ir atrodo labai patenkinta. 

Nikolę vaidino Džastina Dan; tai paskutinis jos filmas prieš 
avariją, per kurią ji buvo taip subjaurota, kad vėliau nebegalė- 
jo filmuotis, - prieš garsųjį penkių automobilių susidūrimą toje 
vietoje, kur Vilšyro prospektas susikryžiuoja su Keturi šimtai 
penktąja gatve. 

Filme, pamatęs, kad Džekas iš tiesų yra vaikinas, Etanas liepia 
jam išlipti. 

— Juk pats jį paėmei, Etanai. Taigi pavėžėk, - sako Nikolė. 

— Vaikino aš neėmiau, - atkerta jai Etanas. 

Džekas per petį žiūri pro galinį langą į matomą kelio vingį. 

— Nelabai saugu čia sustoti, - tarsteli. 

— Nešdinkis! - šaukia Etanas. 

Greitai parodomas kažkokio juodo furgonėlio, laviruojančio 
vingiuota kelio atkarpa, vidus; keli apduję snieglentininkai per 
rankas leidžia cigaretę su marihuana. (Nikolės žodžiai - „Jeigu 
išlips jis, Etanai, išlipsiu ir aš“ - skamba už kadro.) | 

Vėl matome Etaną su Nikole sustojusiame automobilyje: jis 
neleidžia jai atsisegti saugos diržo. Autostopu keliaujantis vai- 
kinas, jau nusiėmęs nuo automobilio stogo savo slides, barbena 
į langą iš keleivio pusės, ir Nikolė jį praveria. Džekas dabar jau 
labai vyriškai sako: 

- Atsiprašau, kad pridariau nemalonumų, bet man tiesiog 
lengviau ką nors susistabdyti, kai atrodau kaip mergina. 

Paskui jis atsitraukia nuo automobilio. Atvažiuoja juodasis 
furgonėlis! 

Stabdomas furgonėlis šiaip taip praslysta pro stovintį au- 
tomobilį - vienas iš tų apsirūkiusių snieglentininkų paklaikęs 
rodo Etanui, Nikolei ir Džekui vidurinį pirštą. Vos išvengę su- 

sidūrimo, Etanas su Nikole pastebimai sukrėsti, o Džekas nė 
nemirkteli. 

Nuo tos vietos filmas išvis suprastėja. Reklaminiuose Mano 
paskutinio pakeleivio klipuose visada būdavo rodomi tie du pir- 
mi kadrai, kur Džekas nufilmuotas iš arti. 

Kai filmas pasiekė ekranus, Džekas buvo dvidešimt ketverių, 
o Džastina dvylika metų vyresnė - Džeko vaidinamam persi- 
renginėjančiam pakeleiviui labai patraukli subrendusi moteris. 

Toliau filme yra viena tikrai pikantiška scena. Džekas, vėl 
persirengęs mergina, kažkokio slidininkų viešbučio restorano 
moterų tualete stovi prieš veidrodį ir dažosi. Nikolę vaidinanti 
Džastina išeina iš kabinos, taisydamasi suknelę. Jie abu atrodo 
puikiai, bet Džastinai trisdešimt šešeri, taigi aišku, kuris iš jų 
gražesnis. | 

— Ir kokį gi automobilį tikiesi susistabdyti dabar? - užkalbina 
Džeką Džastina. | 

— Dabar tikiuosi pietų, - atsako Džekas. 

— O keltuvo bilietus perkiesi pats? 

— Slidinėjimas - brangus sportas, - paaiškina Džekas, gūžte- 
lėjęs pečiais. - Stengiuosi nemokėti už pietus. 

Nužvelgdama Džeką nuo galvos iki kojų, Džastina klausia: 

— O ką darai po pietų? 

— Kaip nors jį nuo to atkalbu, - sako Džekas. - O ką jūs da- 
rote po pietų“ 

Šioje filmo vietoje Džastinos vaidinama Nikolė vis dar gyve- 
na su Etanu - ir anaiptol nesijaučia laiminga. 

- Stengiuosi jį nuo to atkalbėti, - liūdnokai prisipažįsta ji. 

Štai tada Džekas ir pabučiuoja Džastiną į lūpas. Nerimą kelia 
tai, kad sunku suprasti, ar jis ją bučiuoja kaip moteris, ar kaip 
vyras. Bet argi tai svarbu? Mano paskutinis pakeleivis labai pa- 
tiko Džastinos Dan garbintojams. Po to, kai buvo taip tragiškai 
subjaurota ir dingo iš didžiųjų ekranų, Džastina įgijo minias 
garbintojų. Daugiausia visokių puspročių - nuolatinių kino 
lankytojų, tarsi kokius didvyrius šlovinančių per absurdiškas 
avarijas Žuvusius ar suluošintus žmones. 

O dėl Džeko, tai buvo aišku, kad prasideda kažkas, ko jis ne- 
gali sulaikyti. Kaip buvęs imtynininkas, Džekas mokėjo mesti 

svorį ir daugiau jo nepriaugti - neleido sau storėti. Juk jis, leng- 
vasvorininkas, seniau ėmėsi svorio kategorijoje iki šimto trisde- 
šimt penkių svarų“; visada buvo lieknas ir žavus, kaip kadaise 
sakė Mišelė Maer (tikroji Mišelė). 

— Manau, dvilytiškumas tau tinka, Džekai, - pareiškė Mira 
Ašaim, kai Laukinis Bilas Vanvlekas Džeką pavertė labai jau 
neįprastu sekso simboliu - itin seksualiu vaikinu, kuris atrodo, 
nors gal ne visiems, dar seksualesnis, kai persirengia mergina. 

Persirenginėjančio keliautojo autostopu vaidmenį Džekas 
gavo trejais metais anksčiau, negu debiutavo Džėjus Deividso- 
nas, Žiauriame žaidime suvaidinęs Dil, - taigi nors Nilas Džor- 
danas buvo puikus scenaristas ir režisierius, o Laukinis Bilas 
Vanvlekas, visų nuomone, tikrai nekoks, Džekas Bernsas vis dėl- 
to aplenkė Džėjų Deividsoną. 

Žinoma, tai buvo ne toks vaidmuo, kokius Džekas būtų galė- 
jęs tikėtis vaidinti ir kai senstelės. (Holivude nebūna vaidmenų, 
tinkamų tokioms žavioms, bet žilstančioms laputėms kaip po- 
nia Dautfajė, pertekliaus.) Vis dėlto Džekui tai buvo gera pra- 
džia. Tačiau jis iškart nepasidarė toks garsus kaip Ema, kurios 
pirmasis romanas „The New York Times“ perkamiausių knygų 
sąraše laikėsi jau penkiolika savaičių, kai Mano paskutinis pake- 
leivis buvo pristatytas „rinktiniuose kino teatruose“. Be to, Ema 
buvo daug geriau žinoma Toronte, kur niekas neišgarsėja taip, 
kaip tikri, ten gimę, kanadiečiai, kuriems labai pasiseka Jungti- 
nėse Valstijose. Bet pasiklausęs, ką šneka Džeko mama, ką jau 
kalbėti apie poną Ramzį, galėjai pamanyti, kad Džekas Bernsas 
užtemdė Džefą Bridžesą (bent jau kaip transvestitas) ir yra po- 
puliaresnis net už Harisoną Fordą. 

Mano paskutinis pakeleivis buvo pasibaisėtinas filmas, bet visi 
įsidėmėjo tuos du Džeko kadrus iš arti, - nepakenkė ir parodija 
per „Saturday Night Live“, - o Laukinis Bilas Vanvlekas vigilijos 
su žvakutėmis, surengtos prie Los Andželo universiteto Medici- 
nos centro, kur po baisiosios avarijos gulėjo komos ištikta Džastina 
Dan, dėka tapo pokalbių laidų garsenybe ir vis gyrė Džeką Bernsą. 


* 61 kg (Vert. past.) 

Nieko keista, kad gyrė. Mira Ašaim jau buvo susitarusi, kad 
Džekas vaidins dar viename Pamišėlio Olando filme. Liaupsin- 
damas Džeką, suvaidinusį gal netgi ne antraeilį, o veikiau šaluti- 
nį vaidmenį, Laukinis Bilas reklamavo būsimą savo filmą, kuris, 
deja, netapo tokiu kultiniu kūriniu, koks buvo Mano paskutinis 
pakeleivis. Džekas šiame, jam jau antrame, prastame Didžiojo 
Perdirbinėtojo režisuotame filme vaidino pagrindinį vyro (ir 
moters) vaidmenį, bet šįkart šalia jo nebuvo tokios žymios akto- 
rės, ar aktoriaus, kaip Džastina Dan - jokios garsenybės, pačiu 
laiku patyrusios automobilio avariją ir nepagydomai subjauro- 
tos. (Kitaip sakant, nebuvo nemokamos reklamos.) 

Tuo tarpu, prieš pasirodydamas - vėl ir kaip vyras, ir kaip 
moteris - kitame Vanvleko perdirbinyje, Džekas mėgavosi ga- 
nėtinai plačia ir jam labai naudinga Emos Skiedalų skaitytojos 
reklama. Vienas žurnalo „People“ straipsnis, kuriame Ema Dže- 
ką vadino savo „kambario draugu“, buvo iliustruotas jųdvie- 
jų, berods tikrai jaukiai įsitaisiusių, nuotraukomis - ir dar tuo 
visiems žinomu reklaminiu filmo kadru, kur Džekas iš moters 
virsta vyru: vienas dailių jo lūpų kamputis išterliotas blizgan- 
čiais rausvai violetiniais dažais, todėl jis atrodo įsiaudrinęs, ką 
tik šiurkštokai pabučiuotas. 

„Tai platoniška meilė, - buvo pacituoti Emos žodžiai. - Mes tik 
šiaip kartu gyvename.“ Kitąkart kalbėdamasi su žurnalistais Ema 
pasakė: „Aš mėgstu fotografuoti Džeką. Jis toks fotogeniškas. 
(Prie to interviu buvo pridėta miegančio Džeko nuotrauka.) 

Gal tik Alisa ir ponia Oustler tikėjo, kad Ema su Džeku ne- 
simyli; be to, Džekas jautė, kad Leslė dar abejoja. Abejojo ir 
tas šunsnukis Lorensas. Ema Džekui pasakojo atsitiktinai su- 
tikusi Lorensą, priešpiečiaujantį Mortono restorane. Lorensas 
jau buvo praradęs darbą Meno kūrėjų agentūroje, bet nenorė- 
jo apie tai kalbėti; jis Emai kažką tauškė apie nuosavą talentų 
vadybos bendrovę, atseit norįs būti „nepriklausomas“. (Kaip 
Mira Ašaim, apie kurią jis seniau taip arogantiškai pasakė, kad ji 
jau praeitis.) 

Ema pastebėjo, kad Lorensas „nepriklausomas“ ir per prieš- 
piečius; jis buvo tiesiog darbo nerandantis melagis. Sename ir 

brangiame Mortono restorane, - nuolatinėje garsenybių susiti- 
kimų vietoje Melrouzo prospekte, Vakarų Holivude, - niekas ne- 
nori priešpiečiauti vienas. Taigi Ema padarė išvadą, kad Loren- 
sas neturi su kuo sudarinėti sandėrių; gal todėl jis taip šiurkščiai 
ją užsipuolė. „Vis dar sakai, kad nesidulkini su tuo savo drau- 
gužiu? - paklausė jis, turėdamas omenyje Džeką. - Gal Džekas į 
pasimatymus eina kaip mergina?“ 

Ema žinojo, kad galėtų sumalti jį į miltus, bet nusprendė nu- 
leisti jo žodžius negirdomis. „Tu toks nevykėlis, Lorensai', - te- 
pasakė. Jai pakako ir to, kad Lorensas, regis, nesuvokė, jog sėdi 
vienoje iš neprestižinių kabinų. 


Scenarijų recenzentės darbo Ema atsisakė likus porai mėnesių 
iki Skiedalų skaitytojos pasirodymo. „Scenarijų rengimas - ne 
toks darbas, kokį norėčiau dirbti“, - paaiškino studijos bosams, 
bet vienas iš jų nusičiupo kai kurias jos rašytas skiltis. Holivu- 
de laikomasi savotiškos elgesio normos, per daug miglotos ir 
pernelyg piktai neigiamos, kad galėtum sakyti, jog tai taisyklė: 
nedera mulkio vadinti mulkiu, bent jau raštu. Minėtajam studi- 
jos bosui pasirodė, kad Ema nepaisė tos elgesio normos. Norė- 
damas ją nubausti, tas tipas padarė daugybę Emos pastabų apie 
scenarijus kopijų ir išdalijo scenaristų, kurių rankraščius Ema 
atmetė, agentams. Tačiau jo sugalvotos bausmės pasekmės buvo 
netikėtos: kai imi ką nors šitaip kopijuoti, tai pamato visi. Emos 
pastabas perskaitė kitų studijų bosai; šiaip ar taip, daugelį tų 
scenarijų agentai tebesiūlė visiems iš eilės. 

Pagal kelis iš jų kaip tik buvo kuriami filmai; du per kažkokį 
stebuklą jau sukurti, vienas neseniai pristatytas žiūrovams, bet 
atsiliepimai nekokie. Savaime suprantama, tie atsiliepimai ne- 
buvo tokie taiklūs ir taip gerai parašyti kaip Emos pastabos apie 
ankstesnį scenarijaus variantą. Net atmestų scenarijų autorių 
agentams patiko Emos recenzijos - du iš jų pasiūlė jai darbą. 

Vienos Los Andželo radijo stoties pokalbių su garsenybėmis 
laidos vedėjas paprašė Emos leidimo eteryje perskaityti kai ku- 
rias jos parašytas pastabas apie scenarijus. „Prašom! - atsakė 

Ema. - Visi kiti jas jau skaitė.“ (Tai irgi buvo Skiedalų skaitytojos 
reklama, nors Emai jos ir taip jau pakako.) 

Dėl viso to Emos santykiai su scenaristais nepagerėjo, bet la- 
biausiai kino pasaulio žmonės įsižeidė, kai Ema pareiškė pati 
neketinanti rašyti scenarijaus - juo labiau Skiedalų skaitytojos 
adaptacijos. Romane ji jau buvo aiškiai išsakiusi mintį, kad koks 
trečdalis tos istorijos būtų gryniausia pornografija, todėl niekas 
nesiimtų kurti rimto filmo. Norėdama apsidrausti nuo mėgini- 
mų kurti filmą pagal jos knygą, Ema sau, kaip autorei, pasiliko 
tiek teisių, kiek niekada nesuteikiama rašytojams - bent jau kol 
kas parašiusiems tik vieną romaną. Ji dar kartą patvirtino, kad 
nesirengia pati inscenizuoti Skiedalų skaitytojos, tačiau būtinai 
norėjo išlaikyti teisę aprobuoti scenarijų, jei koks kvailys jį vis 
dėlto parašytų; be to, filmo kūrėjai būtų turėję prašyti jos prita- 
rimo ir parinkdami aktorius bei režisierių, ir netgi apsispręsda- 
mi dėl galutinio montažo. Niekas, varžomas tokių nežmoniškų 
jos iškeltų sąlygų, nebūtų galėjęs sukurti filmo pagal Skiedalų 
skaitytoją. 

Kadangi Ema nuolat lankėsi visose įprastose pasilinksmini- 

mų vietose, - ji vis dažniau kartu vesdavosi ir Džeką, - daug kas 
manė, kad ji šitaip dirba savotišką tiriamąjį darbą prieš rašyda- 
ma kitą romaną apie Holivudą, bet Džekas (tuo laiku) nežinojo, 
kad viskas taip ir yra. Jam atrodė, kad ji tiesiog mėgsta skaniai 
pavalgyti ir išgerti. Tačiau Ema jautėsi nelyginant kokia šmėkla, 
pasiųsta priminti studijų bosams, kad yra scenarijų skaitytojų, 
sugebančių rašyti. 
Kino pasaulyje Skiedalų skaitytoja jau buvo žavimasi kaip 
knyga, pagal kurią „neįmanoma sukurti filmo“, - šiame vers- 
le toks pasakymas skamba kaip komplimentas, jei nepasidaro 
įprastas. 


Džekas nerimavo dėl Emos. Ji nežinia kodėl nusipirko namą 
Santa Monikoje, kurį juodu iki tol nuomojosi. Emą baisiai su- 
erzino persikraustymas į jį iš Venecijos; ji tada sakė daugiau 
niekad nenorėsianti niekur kraustytis. Tačiau tas namas Santa 

Monikoje atrodė ne per geriausias ir nuomotis, o jį pirkti buvo 
tikra kvailystė. 

Tai buvo dviaukštis trijų miegamųjų namas į pakalnę einan- 
čiame Entrados kelio gale - netoli tos vietos, kur Entrados ke- 
lias įsilieja į Ramiojo vandenyno pakrantės greitkelį. Greitkeliu 
lekiančių automobilių gausmas nustelbdavo oro kondicionierių 
ūžimą. Negana to, tarsi Emą su Džeku būtų traukę nuo resto- 
ranų šiukšlių konteinerių sklindantys kvapai, prie jų namo ve- 
dantis keliukas kirtosi su skersgatviu, esančiu už kažkokio italų 
restorano. Dabar juodu užuosdavo jau ne sušio, o pasenusių ba- 
klažanų, apkeptų su tarkuotu parmezanu, dvoką. 

Bet jie gyveno ten, prie Entrados kelio, kai išėjo pirmasis Emos 
romanas ir ji tapo, kaip pati (labai išdidžiai) sakė, „finansiškai 
nepriklausoma rašytoja“. Ema kaip reikiant atsikeršijo už laiką, 
kurį sugaišo studijuodama kino meną: kino pramonės lopšyje ji 
parašė ne šiaip ką, o romaną. Ir toliau gyvendama prie Entra- 
dos kelio, ir netgi nusipirkdama tą nelemtą namą, Ema norėjo 
paerzinti kino pasaulį. Į Los Andželą ji atvyko kaip pašalietė; jai 
buvo labai svarbu, kad tokia ir liktų. 

— Į Beverli Hilsą aš nesikraustysiu, pupuli. 

— Na, ką gi... bet mes nuolat ten valgom, - priminė Emai 
Džekas. 

Jie tikrai nuolat ten valgydavo, dažniausiai vėlai vakare. Dže- 
kas negėrė, taigi visada vairuodavo jis. Ema viena išgerdavo bute- 
lį raudonojo vyno - paprastai anksčiau, negu baigdavo pietauti. 
Jai labai patiko Beverli Hilse esantis Keitės Mantilini restoranas. 

— Keitė Mantilini pernelyg toli, neverta ten trenktis dėl tarp 
duonos riekių įkišto kepsnio ir bulvių košės, - bambėdavo Dže- 
kas; duonos jis nevalgė, ką jau kalbėti apie bulvių košę. Bet Ema 
mėgo pietauti prie ilgo baro, einančio per visą restoraną. Kino 
pasaulio žmonės ją pažinojo ir vis paklausdavo, kaip sekasi ra- 
šyti naują romaną. 

— Sekasi, - atsakydavo Ema. - Ar pažįstate Džeką Bernsą? 
Mes kartu gyvenam. Jis buvo ta paukštytė Mano paskutiniame 
pakeleivyje - na, tas seksualus vaikinas. 

— Vaidinau pakeleivį,- paaiškindavo Džekas. Nors Mira 
Ašaim jam buvo liepusi nusiskusti nuo veido šerius, jis papras- 

tai juos šiek tiek paaugindavo - kad iš pirmo žvilgsnio neatro- 


dytų toks dvilytis. 


Pirmadienių vakarais Ema su Džeku važiuodavo į Dano Tanos 
restoraną Vakarų Holivude. Ten prie baro buvo galima per te- 
levizorių žiūrėti „Pirmadienio vakaro futbolą , tačiau padavėjai 
vilkėjo smokingais. Tame restorane linksmindavosi madingiau- 
sia Holivudo publika - visokie į kino verslą įsisukę tipai, arba 
mėginantys įsisukti, kažkodėl kartu su rinktiniais gangsteriais 
ir prostitutėmis. Kabinų sienos ten buvo apkaltos raudonu vi- 
niplastu, staltiesės su raudonais ir baltais langeliais, o patiekalai 
valgiaraštyje pavadinti kino pramonės garsenybių vardais. 

— Kada nors čia valgysi tavo vardu pavadintą ėriuko nuga- 
rinės kepsnį, meiluti, - erzindavo Džeką Ema. Ji paprastai už- 
sisakydavo Lu Vasermano veršienos žlėgtainį. Kai Vasermanas 
mirė, Džekui pasidarė nejauku valgyti tame restorane - atro- 
dydavo, kad Emos mėgstamas veršienos žlėgtainis yra paties Lu 
kūno dalis. Emai labai patiko ir kepsnys a la Diler; o Džekas 
valgydavo nedaug - dažnai pasitenkindavo salotomis. Jis vėl 
be perstojo maukė šaltą arbatą, kaip seniau, kai prieš imtynių 
varžybas stengdavosi numesti bent kiek svorio. Į tuščią skrandį 
įsipylęs pusę galono arbatos, Džekas galėdavo šokti visą naktį. 

Ir Ema vėlai vakare mielai klausydavosi muzikos. Jos mėgsta- 
miausias klubas buvo Vakarų Holivude, Sanseto bulvare, esantis 
„Coconut Teaszer . Jis atrodė prastokas - daug rokenrolo ir šo- 
kančių prakaituotų kūnų. Ten lankydavosi labai jauni vaikinai. 
Retkarčiais Ema pasigaudavo kurį nors iš tų berniukų ir parsi- 
veždavo namo. Džekas stengdavosi nežiūrėti, kaip jie glamonė- 
jasi ant užpakalinės sėdynės. 

— Klausyk, - visada sakydavo Ema tam vaikinukui. - Turėsi 
viską daryti tiksliai taip, kaip aš liepsiu. - Džekas stengdavosi 
nesiklausyti. 

Be to, jis stengdavosi neįsivaizduoti Emos viršuje. Nenorė- 
jo galvoti apie jos vaginizmą, bet vis prisimindavo tą naktį, kai 
rado ją paplūdusią ašaromis vonios kambaryje - susirietusią iš 
skausmo. 

- Jis sakė, kad nejudės, - verkė Ema. - Žadėjo nejudėti... tas 
šiknius! 

Tik kai būdavo parsivežusi kokį vaikinuką iš „Coconut Te- 
aszer“, Ema iš ryto nesikeldavo anksti ir iškart nesėsdavo rašyti 
kito romano apie Holivudą. (Savo antrojo, kaip ji sakydavo, tarsi 
tai būtų buvęs jo pavadinimas.) Ema laikėsi nusistatytos tvarkos, 
dirbo gal netgi pernelyg atkakliai, bet jautėsi ramesnė; dabar, kai 
pirmasis jos romanas jau buvo išleistas, ji, regis, neabejojo, kad 
kas nors išleis ir antrąjį. 

Džekui gal ne taip juntamai, bet irgi palengvėjo. Tai, kad jis 
sukūrė savo pirmą vaidmenį kine, - ir, negana to, pasirašė su- 
tartį, kad vaidins dar viename Viljamo Vanvleko filme, - Meno 
kūrėjų agentūroje niekam nedarė įspūdžio. (Kaip ir I.C.M., ir 
Viljamo Moriso agentūroje.) Galbūt, kai Džekas nebebus įsipa- 
reigojęs Laukiniam Bilui, kuri nors iš tų agentūrų ir sutiks jam 
atstovauti. O kol kas juo rūpinosi Mira Ašaim - jam buvo nuro- 
dyta ją vadinti savo vadybininke. 

Iš darbo „American Pacific“ Džekas išėjo neskausmingai; jis 
buvo permiegojęs tik su dviem tenykštėmis padavėjomis, be to, 
viena iš jų tą darbą metė anksčiau už jį. Netgi dirbti vadovauja- 
mam Didžiojo Perdirbinėtojo buvo geriau negu būti padavėju. 

Ema norėjo, kad Džekas perskaitytų jos gaunamus skaitytojų 
laiškus, prieš parodydamas jai. Ji negalėjo pakęsti jokios neigia- 
mos nuomonės; visokią kritiką Džekas turėdavo tiesiog išmes- 
ti. „Ir nerodyk man grasinimų nužudyti, Džekai. Iškart siųsk 
FTB.“ Grasinimų nužudyti Ema negavo; dauguma laiškų buvo 
malonūs. Blogiausia Džekui atrodė tai, kad daugelis skaitytojų 
stengiasi Emai išpasakoti savo gyvenimo istorijas. Net keista, 
kiek daug nevykėlių troško, kad ji rašytų apie juos. 

Ema skaitydavo Džekui adresuotus laiškus, prieš atiduoda- 
ma jam, bet ir jis pats paskui perskaitydavo visus - ir malonius, 
ir nelabai. Jis gaudavo gal dvidešimt kartų mažiau laiškų negu 
Ema, ir dauguma jų būdavo kupini miglotų - o kartais ir gana 
aiškių - užuominų. Tuos laiškus, visada su nuotraukomis, jam 
siuntė transseksualai - „pupytės su gaidukais“, pasak Emos, - ir 
gėjai, klausiantys, ar Džekas ne gėjus. Tik retkarčiais jam para- 

šydavo kokia mergina - ir dažniausiai, bet ne visada, prisipažin- 
davo, jog tikisi, kad jis normalus. 

Džekui labiau rūpėjo Emos gaunami laiškai negu jo paties, nes 
jis vylėsi, kad kada nors Emai parašys Mišelė Maer - ir pareika- 
laus, kad Ema pasiaiškintų, kodėl savo veikėjai davė jos vardą. 
Bet Mišelė Maer Emai nerašė, ką mano apie Skiedalų skaitytoją. 

Džekui buvo tikra kančia nieko nežinoti apie Mišelę; negana 
to, jam į galvą vis lindo mintis, kad ji turbūt matė Mano paskuti- 
nį pakeleivį ir priėjo prie išvados, jog tas transvestito vaidmuo - 
dar vienas svarus įrodymas, kad jis „pernelyg keistas“. 

— Palauk, pupuli, kol Mišelė pamatys kitą tavo filmą. Ten tai 
tikrai būsi pernelyg keistas! 

Ir Džekas, ir Ema jau buvo skaitę Vanvleko parašytą scenari- 
jų, apie kurį net Ema pasakė: „Man trūksta žodžių.“ 

Šįkart Laukinis Bilas pasisavino nuostabų, bet visiškai neži- 
nomą filmą; jis pavogė tą lobį iš kito olando, Peterio van En- 
geno, kuris mirė nuo AIDS vos spėjęs sukurti savo pirmą ir 
vienintelį pilnametražį meninį filmą. Tas jo kūrinys, pavadintas 
Lieve Anne Frank (Mieloji Ana Frank - taip laiške kreipiamasi 
į mirusią mergaitę), laimėjo kažkokį prizą kažkokiame olandų 
kino festivalyje - ir buvo dubliuotas, kad būtų galima rodyti 
Vokietijoje, bet daugiau niekur. Už Olandijos ribų beveik niekas 
nebuvo jo matęs, tik Viljamas Vanvlekas; jis tą Lieve Anne Frank 
išdarkė taip, kad vargšas Peteris van Engenas, ko gero, nebūtų 
atpažinęs savo filmo - net viską reginčiomis akimis žvelgdamas 
iš kapo. 
 „Lieve Anne Frank“, - girdėti balsas už kadro. Tai jaunos žy- 
dės, dabar gyvenančios Amsterdame, balsas; ji maždaug tokio 
amžiaus, kokio buvo Ana Frank, kai fašistai ją sugavo ir išsiuntė 
į mirties stovyklą. 

Ema su Džeku Viljamo Vanvleko namų kino salėje žiūrėjo tą 
originalų olandų filmą. Didysis Perdirbinėtojas turėjo didžiulį, 
bet labai negražų namą Loma Vistos kelyje, Beverli Hilse. Lau- 
kinis Bilas mėgo skalikus; jie laisvi lakstė po visus kambarius, 
slidinėdami ir vis parvirsdami ant kietmedžio grindų. Vanvle- 
kas turėjo ir savą virėją bei sodininką - tai buvo pora iš Suri- 

namo, mažutė kaip vaikas moterytė su beveik tokiu pat minia- 
tiūrišku vyru. 

„Mieloji Ana Frank, - išvertė Laukinis Bilas Emai ir Džekui; 
jis kosėjo, kaip visi rūkaliai. - Jaučiu, kad tu gyveni manyje, ir 
kad aš turiu gyventi vardan tavęs.“ 

Jos vardas Rachilė. Šiokiadieniais po pamokų, ir savaitga- 
liais, ji dirba gide Anos Frank namuose - Princo kanalo 263. 
Tų namų, kaip muziejaus, durys atviros kasdien, ištisus metus, 
išskyrus Jom Kipuro - Permaldavimo - dieną. 

„Anos Frank namai liūdnai gražūs“, - sako Rachilė, žvelgda- 
ma tiesiai į kino kamerą, tarsi mes (žiūrovai) būtume turistai, o 
Rachilė - mūsų gidė. Matome Anos rašysenos pavyzdžius, jos 
dienoraščio faksimiles ir daugybę nuotraukų. Plaukus Rachilė 
apsikirpusi taip, kad atrodytų kuo panašesnė į Aną; ji niekina 
šių laikų madą ir rengiasi, kai tik gali, tokiais drabužiais, kokiais 
galėjo vilkėti Ana. 

Matome Rachilę apsiperkančią sendaikčių turguose ir dėvėtų 
drabužių parduotuvėse; naktį, pasislėpusi nuo tėvų savo mie- 
gamajame, ji mėgdžioja mūsų nuotraukose jau matytas Anos 
pozas ir veido išraišką. 

„Jie galėjo pabėgti, - vis kartoja Rachilė. - Jos tėvas, Otas, ga- 
lėjo pasivogti kokią valtį. Iš Princo kanalo galėjo visus nupluk- 
dyti iki Amstelio —- upės, platesnės už kanalą. Ne iki pat jūros, 
žinoma, bet kur nors, kur saugu. Žinau, kad jie galėjo pabėgti“. 

Iki tos filmo vietos dar nieko nebuvo įvykę, tačiau Ema jau 
ašarojo. 

— Matot? Geras, ar ne? - klausinėjo Vanvlekas. - Juk puikus? 

Rachilė įsitikėjusi, kad ji yra Ana Frank, sugrįžusi į gyvenimą; 
ji manosi galinti perrašyti istoriją. Jom Kipuro dieną, kai Anos 
Frank namai uždaryti, Rachilė atsirakina duris ir įeina į vidų. 
Ji apsirengia kaip Ana, - tiesą sakant, lyg ir pavirsta Ana, nes 
jųdviejų panašumas jau kelia šiurpą, - o kitą rytą, kai prie durų 
jau laukia turistai, ji tiesiog išeina iš Anos Frank namų, tarsi iš 
tikrųjų būtų Ana Frank. Kai kurie turistai suklinka, palaikę ją 
šmėkla; kiti seka jai iš paskos ir fotografuoja. 

Ji eina prie kanalo, prie to Prinsengracht, kur jos tėvas, Otas, 
jau laukia valtyje. Kad ir kaip keista, tai tarytum kokia gondo- 
la, - tokios valtys plaukioja Venecijoje, ne Amsterdame, - ir 
Otas labai jau neįprastai atrodantis gondolininkas, nepanašus į 
italą. Ana lipa į valtį ir mojuoja susižavėjusiems stebėtojams. 

Toliau tikrai gražus kadras: nuo auksinio Vesterkerko bokšto 
matyti Princo kanalu plaukianti valtis - daugybė gera linkin- 
čių Žmonių bėga prie tiltų ir atsisveikina mojuodami rankomis. 
Mažoji valtelė įplaukia į platesnius Amstelio vandenis; ir čia sto- 
vi minios žmonių, spragsi fotoaparatai. 

Kad svajonė miršta, suprantame beveik vien iš garsų - iš ka- 
reiviškų batų trepsėjimo akmenimis grįstose gatvėse; iš kareivių 
žingsnių aido Anos Frank namų, kurie, kaip matome, dabar jau 
tušti, laiptinėje. Baldai išvartyti; Anos dienoraščio lapai išmėty- 
ti. Ji nepabėgo. 

Atrodė, kad Ema tuoj išverks akis. Džekas sėdėjo tuose ne- 
skoninguose rūmuose prie Loma Vistos kelio, žaibišku greičiu 
aplinkui laigančių Pamišėlio Olando skalikų tapsėjimas jo są- 
monėje maišėsi su trankiais smogiamojo dalinio kareivių žings- 
niais. Jis nė neįsivaizdavo, kokią nesąmonę Laukinis Bilas Vanv- 
lekas padarys iš Mielosios Anos Frank. 

Netrukus perskaitę Didžiojo Perdirbinėtojo parašytą scenari- 
jų, Ema su Džeku kelias dienas jautėsi prislėgti. 

— Einu į klubą, pasportuosiu, - pirmąkart jį peržvelgęs, pasa- 
kė Džekas Emai. 

Tarstelėjusi: „Man trūksta žodžių“, - Ema atsiduso ir pareiškė 
grįžtanti prie savo darbo. 

— Turėjau suprasti jau tada, kai žiūrėjom tą filmą, - vėliau 
šnekėjo Džekui Ema. - Juk buvo aišku, kad nevaidinsi Anos 
Frank. 

Tačiau tą dieną, kai jie perskaitė perdirbinio scenarijų ir su- 
vokė, kuo pavirs Mieloji Ana Frank, Džekas galėjo tik eiti į spor- 
to klubą ir bausti savo kūną; o Ema sėdo toliau rašyti antrojo 
romano apie Holivudą. Pamišėlio Olando scenarijus buvo pa- 
sibaisėtinas. 

Pelniusi pripažinimą, Ema pasidarė dar didesnė darboholikė. Ji 
dažniausiai keldavosi, kai Ramiojo vandenyno pakrantės greit- 
kelyje prasidėdavo rytinis transporto pikas; atsikėlusi išgerdavo 
kelis puodelius stiprios kavos, kartais dar neatsimerkusi, tačiau 
visada klausydamasi muzikos - per daug triukšmingos, Džeko 
supratimu, ir pernelyg panašios į sunkųjį metalą, bet vis tiek 
malonesnės už nuobodžią greitkelio muziką. 

Ema rašydavo visą rytą - kava jai buvo, pasak jos pačios, „ge- 
riausias apetito supresantas“. Kaip reikiant išalkusi, Ema važiuo- 
davo priešpiečiauti. Per priešpiečius negerdavo, nors valgydavo 
daug - ir per priešpiečius, ir per itin vėlyvus pietus. 

Jai labai patiko „Le Dome“ restoranas Sanseto bulvare. Ten 
buvo aiškiai juntama sotaus ir aptingusio senojo Holivudo dva- 
sia, bet kartu tai buvo ir ultramadinga studijų vadovų, agentų 
bei pramogų pasaulio teisininkų susitikimų vieta. Ema mėgo ir 
Vakarų Holivude esantį „Spago“ restoraną - pirmąjį „Spago“, 
įkalnin kylančioje Sanseto bulvaro dalyje. Be to, nors kol kas tik 
vieną, kad ir kokį populiarų, romaną parašiusiai rašytojai ten 
buvo pernelyg brangu, Ema bent kartą per savaitę būtinai ap- 
silankydavo ir „Palmėje“, Santa Monikos bulvare, kur, anot jos, 
agentų visada būdavo daugiau negu kepsnių ir omarų. 

Atrodė, kad Ema tuoj sudegs kaip žvakė; ji labai neprotingai 
eikvojo jėgas: po priešpiečių važiuodavo į sporto klubą ir be- 
veik visą popietę kilnodavo svarmenis. Paskui, kai jau būdavo 
„viską suvirškinusi ', ji padarydavo šimtą ar daugiau atsilenki- 
mų - pilvo raumenims stiprinti. Jokios aerobikos. (Šokiai ir, kai 
pasisekdavo, seksas „viršuje“ buvo vienintelė Emos aerobinė 
mankšta.) 

Tokios stambios merginos kūnui tai tikrai nemažas krūvis; 
negana to, Džekui būdavo baisu ir pagalvoti, kaip Ema vairuo- 
ja, - netgi dieną, dar negėrusi. Ji lėkdavo kaip vėjas, tačiau Dže- 
kas jaudinosi ne tik dėl greičio. 

Emai labai patiko Sanseto bulvaras. Netgi Toronte, dar mo- 
kydamasi Šventos Hildos mokykloje, ji svajodavo, kaip važinės 
Sanseto bulvaru. Dabar Ema visur - ir į Beverli Hilsą, ir į Holi- 
vudą, ir į Vakarų Holivudą - skriedavo Sanseto bulvaru. 

Džekas labiausiai nerimaudavo, kai ji važiuodavo atgal, į 
Santa Moniką. Jis žinodavo, kad Ema atsakančiai prisikirto per 
priešpiečius, o paskui kaip pamišusi plūkėsi sporto klube, ko! iš- 
eikvojo kalorijas, arba ne. Jam būdavo neramu dėl Sanseto vin- 
gių. Be to, prieš pat Palisadus pasukusi į kairę, į Šatokvą, Ema 
iki Ramiojo vandenyno pakrantės greitkelio lėkdavo žemyn itin 
stačia nuokalne vingiuojančiu keliu. Paskui jai reikėdavo pereiti 
į kraštinę kairę juostą ir beveik apsigręžti - įsukti į Vakarinio 
Kanalo kelią. 

Būdavo jau vėlyva popietė, piko metas, o Ema ištroškusi po 
sekinančios mankštos - vėliau ji išgerdavo du ar tris litrinius 
butelius „Evian“ mineralinio vandens. Šatokvos keliu lekiančių 
automobiliu sraute Ema jau būdavo įveikusi tris ketvirtadalius 
paskutinio didžiojo vingio, kai išvysdavo vandenyną. Džekas 
puikiai žinojo, kaip Ema vairuoja: į automobilius ji tikrai nebe- 
žiūri - bent jau tą pirmą akimirką, kai prieš akis sutviska akina- 
mai žydras Ramusis vandenynas. Šiaip ar taip, ji juk iš Toronto. 
Los Andželas žmones veikia priklausomai nuo to, iš kur jie atvy- 
kę; Toronte tokio Ramiojo vandenyno vaizdo nepamatysi. 

Džekas sulaukdavo Emos namuose prie. Entrados kelio. Grį- 
žusi ji sėsdavo rašyti. Tik tada Džekas važiuodavo į sporto klu- 
bą. (Jis Emai nesakė, kad kartais sportuoja ir Goldo klube.) 

Tas laikas būdavo kaip tik tinkamas mankštintis: į klubą su- 
važiavę daugiausia negeriantieji, ir dar keletas nevalgančiųjų. 
Džekas susipažino su keliomis svarmenis kilnojančiomis ganė- 
tinai raumeningomis moterimis, bet merginos, kurios dažniau- 
siai naudodavosi širdies bei kraujagyslių sistemą stiprinančiais 
treniruokliais, buvo nežmoniškai liesos - dauguma tų skeletėlių, 
sportuojančių pietų laiku, neabejotinai sirgo anoreksija. Viena 
tokia mergina - ji kiekvieną vakarą visą valandą praleisdavo ant 
judančių laiptų - Džekui prisipažino, jog laikosi „tyrelių dietos“. 

— O energijos pakanka? - paklausė Džekas. 

- Šiek tiek uogų, arbatinis šaukštelis medaus, truputėlis ne- 
riebaus jogurto - ir dar, kas trečią dieną, bananas. Viską su- 
dedi į plakiklį, - pasakojo mergina. - Kūnui nieko daugiau ir 
nereikia. 

Vieną vakarą ta mergina nukrito nuo bėgtakio ir liko išsi- 
tiesusi ant grindų. Kažkuris iš jogos mokytojų pareiškė, kad jai 
turbūt subliūško gaubtinė žarna. Džekui ilgai akyse stovėjo keli 
kultūristai, lūkuriavę prie sporto klubo; pamatę greitosios pagal- 
bos automobilį, jie ėmė jį stabdyti, mojuodami rankšluosčiais. 

Džekas laikėsi savo įprastos dietos - daugiausia proteinų, gal 
per mažai angliavandenių, kaip žmogui, šitiek laiko praleidžian- 
čiam ant širdies bei kraujagyslių sistemą stiprinančių treniruo- 
klių. Svarmenis jis kilnojo nepersistengdamas: nesunkius, bet 
daug kartų. Džekas nenorėjo prisiauginti raumenų. Kad galėtų 
dirbti savo darbą, tai yra jį gauti - kitą vaidmenį, paskui dar vie- 
ną, - jis turėjo visada būti lieknas ir žavus. 

Iš sporto klubo Džekas kiekvieną vakarą išeidavo jau svaig- 
damas iš alkio; grįžęs namo, jis pasiimdavo Emą, ir jie važiuo- 
davo kur nors pavalgyti, - bet iš ryto Džeko pilvas vėl būdavo 
įdubęs. Galima sakyti, kad ir Džekas labai neprotingai eikvojo 
jėgas, - bet ne taip kaip Ema. 

Vieną vakarą, rydama bulvių košę Keitės Mantilini restora- 
ne, Ema pastebėjo, kad Džekas nepabaigė savo salotų. Nustojęs 
rėjimąsi, o nuoširdų susirūpinimą, bet Džekas turėjo Žinoti, jog 
pakęsti jo bjaurėjimąsi Emai būtų buvę lengviau. 

— Manai, kad mirsiu jauna? - paklausė ji. 

— Ne! - atsakė Džekas, per greitai. 

— Na, tikriausiai taip ir bus, - tarė Ema. - Mane vis tiek pri- 
baigs jei ne šitoks apetitas, tai vaginizmas. 

- Argi galima numirti nuo vaginizmo? - pasibaisėjo Džekas, 
bet Emos burna buvo pilna maisto; ji tik gūžtelėjo pečiais ir val- 
gė toliau. 


22 
Auksiniai kadrai 


Alo 


Ė Pino devyni šimtai aštuoniasdešimt devintaisiais Be- 
tmenas ir Mirtinas ginklas 2 buvo bene pelningiausi filmai, 
bet kaip geriausiam „Oskaras“ atiteko Ponios Deizės vairuotojui. 
Antras Džeko filmas, Gidas, režisuotas Viljamo Vanvleko, nega- 
vo jokio apdovanojimo. 

Anos Frank namai atkurti Las Vege. Neskoningai išpuošta 
Džeko vaidinamos velionės rokenrolo žvaigždės, labai panašios 
į Dženis Džoplin, tik dar gražesnės, šventovė traukia tą ugningą 
moterį, kuri filmo pradžioje po išgertuvių mirtinai užspringsta 
savo vėmalais, liguistai garbinančius muzikos mėgėjus. Tos mi- 
rusios dainininkės vardas - Melodi; jos grupė, „Tyra nekaltybė“, 
susibūrė bitnikų pamėgtoje Venecijoje bei Nortbiče dvidešim- 
to amžiaus septintojo dešimtmečio pradžioje. Jie atsiplėšia nuo 
savo folkroko-džiazo-bliuzo šaknų ir, ėmę groti psichodelinį 
roką, tūkstantis devyni šimtai šešiasdešimt šeštais metais susi- 
randa ir klausytojų, ir namus tarp hipių San Franciske. 

Viskas Viljamo Vanvleko perdirbinyje buvo iš kur nors pa- 
vogta; ta „Tyra nekaltybė“ ir nepaprastai greitas Melodi išgar- 
sėjimas labai primena Dženis Džoplin karjeros pradžią su „Big 
Brother and the Holding Company“. Pirmasis itin populiarus 
Melodi singlas - „Negali elgtis su mano širdimi, tarsi tai būtų 

kažkas kita - skamba įtartinai panašiai kaip Big Mama Tornton 
daina „Ball and Chain . Džekas ją sudainavo visai neblogai. 

Džeko vaidinama Melodi netrukus meta „Tyrą nekaltybę“ 
ir toliau dainuoja viena. Šešiasdešimt devintaisiais Melodi al- 
bumai jau auksiniai, platininiai ir trigubai platininiai. Ji grįžta 
prie bliuzo ir išleidžia paskutinį populiarų singlą, „Bjaurybės 
Bilo nebėra“, odę ją skriaudusiam draugužiui - buvusiam pa- 
grindiniam „Tyros nekaltybės“ gitaristui, kurį, anot bulvarinių 
laikraščių, Melodi kartą mėgino nužudyti, jo mėgstamą lazaniją 
su marihuana dar pagardinusi žiurkių nuodais. (Tai, kad „Bjau- 
rybės Bilo nebėra“ skambėjo kaip „Me and Bobby McGee“, ne- 
galėjo būti atsitiktinis sutapimas.) 

Džeko vaidinama Melodi miršta visai nusigėrusi ir užsprin- 
gusi savo vėmalais vieno Las Vego viešbučio kambaryje, po ten 
surengto koncerto, - taigi dabar ten, pietiniame Las Vego bulva- 
ro gale, kur stovi „Mandalay Bay“, atidarytas dar vienas roken- 
rolo muziejus, trumpo Melodi gyvenimo ir neblėstančios šlovės 
šventovė. Užgauli nekaltybe nė nekvepiančių Melodi apatinių 
ekspozicija atrodo ne vietoje, be to, ją sunku pastebėti tame vieš- 
bučių bei kazino bulvare, tačiau Pamišėlis Olandas visada norė- 
jo sukurti filmą Las Vege, todėl ir sukūrė ten Gidą. 

Melodi vaidmeniui Laukinis Bilas, be abejo, būtų galėjęs su- 
rasti kokią nors geriau dainuojančią merginą, bet ji veikiausiai 
nebūtų buvusi tokia patraukli. („Tu ten tikrai karšta pupytė, 
meiluti, - pagyrė Džeką Ema. - Dainuoji gal ir ne visai tobulai, 
bet atrodai - turiu pripažinti - kaip reikiant.“) Džekas neblogai 
atrodė ir kaip vaikinas - muziejuje dirbantis gidas. 

— Nėra čia ko daug galvoti, - pasakė Džekui Laukinis Bilas 
Vanvlekas. - Pavadinkim tą gidą Džeku. 

Džeko vaidinamas Džekas žavisi „Tyra nekaltybe“ - tuo lai- 
ku, kai joje dainuoja Melodi. Jis dar mokosi koledže, kai Melodi 
atsiskiria nuo grupės; o kai jis baigia mokslus, dainininkė mirš- 
ta. Džekas Melodi garbina nuoširdžiau, negu paprastai garbi- 
namos mirusios žvaigždės. (Filme Džekas ne vaikšto, o tarytum 
šoka - „Bjaurybės Bilo nebėra“ arba „Negali elgtis su mano šir- 
dimi, tarsi tai būtų kažkas kita“ skamba jam galvoje.) 

Nedorėlis Melodi muziejaus, kaip vadinama ta begėdiška 
šventovė, direktorius priima Džeką dirbti gidu, bet Džekui ne- 

patinka kai kurios ekspozicijos; jo manymu, tai neleistinas Me- 
lodi išnaudojimas, - nors ta patvirkusi dainininkė ir pati save 
negailestingai išnaudodavo. Surinkti jos instrumentai nekelia 
nederamų minčių, kaip ir gastrolių nuotraukos ir, be abejo, jos 
muzika. Tačiau muziejuje yra ir „kompromituojančių nuotrau- 
kų, kuriose matome Melodi su ją mušusiu pagrindiniu grupės 
gitaristu, ir visiškai girtą, drybsančią ant įvairių motelių lovų. Ir 
dar tie jos apdarai, ypač „apatiniai drabužėliai“; Džekas mano, 
kad niekas neturėtų matyti ar net grabalioti Melodi apatinių. 
Džekui nepatinka ir tuščių vyno butelių kolekcija; iš kai kurių 
ant etikečių užrašytų datų galima suprasti, kad tas vynas buvo 
išpilstytas jau po Melodi mirties. 

Direktorius, Harvio Keitelio Šventajame name vėliau suvai- 
dinto veikėjo pirmtakas, Džekui sako, jog tie vyno buteliai mu- 
ziejuje laikomi, kad būtų „tinkama aplinka“; o dėl apatinių, tarp 
jų ir siauručių rožinių kelnaičių, ekspozicijos... na, šie daikčiukai 
čia „svarbiausi . 

Kaip Rachilė įsivaizduoja, kad Ana Frank galėjo pabėgti, taip 
ir Džekas įsitikinęs, kad Melodi nebūtinai turėjo mirti. Jei tik jis 
būtų buvęs netoliese ir ją pažinojęs, gal būtų išgelbėjęs. Džeko 
nuomone, tas Melodi muziejus yra tikra išdavystė; o kai kurie 
nepadoriai atrodantys jos daiktai - tarytum pasityčiojimas. 

Vieną naktį, kai Melodi muziejus uždarytas, Džekas įeina į 
vidų - jis turi raktą. Atsinešęs porą tuščių lagaminų, Džekas į 
juos susideda pernelyg asmeniškus, jo supratimu, Melodi daik- 
tus, arba gadinančius jos reputaciją, kurią tik jis, matyt, ir laiko 
šventu dalyku. Du patruliniu automobiliu važiuojantys polici- 
ninkai pastebi, kad uždarytame pastate dega šviesa, ir atskuba 
pasižiūrėti. Bet Džekas jau nebe Džekas, o Melodi. Apsirengęs 
kaip mirusi dainininkė, jis prasineša lagaminus pro nustėru- 
sius policininkus — ir išeina į Las Vego bulvarą. (Ne kiekvie- 
nas vaikinas paspruktų vilkėdamas juoda elastano suknele su 
smaragdiniais blizgučiais.) Tik čia Pamišėlis Olandas pagaliau 
parodė savo, kaip režisieriaus, talentą: iki tos vietos, kur Dže- 
kas, persirengęs Melodi, išeina iš Melodi muziejaus, nešdamasis 
lagaminus, žiūrovai nė karto nematė Las Vego bulvaro naktį, 
tviskančio neono šviesomis. 

Policininkai nežinia kodėl nesulaiko Melodi persirengusio 
Džeko. Gal jie mano, jog tai Melodi šmėkla? (Bet neatrodo išsi- 
gandę.) Ar jie atpažįsta, kad jis - moteriškais drabužiais vilkintis 
vaikinas? (Jiems tai, regis, nė motais.) O gal ir policininkai - kaip 
Džekas, ir žiūrovai - supranta, kad Melodi muziejus kažkoks iš- 
krypėliškas? Gal jie mano, kad tą šventovę reikėtų apiplėšti? 

Laukinis Bilas Vanvlekas to nepaaiškina. Didžiajam Perdir- 
binėtojui rūpi tik meninis vaizdas - Melodi persirengęs Dže- 
kas, avintis skaisčiai žaliais aukštakulniais bateliais ir vilkintis ta 
gundomai prie kūno prigludusia suknele, kaukši bulvaru tolyn, 
tempdamasis neabejotinai sunkius lagaminus. Kai Džekas jau 
tolsta, dingsta naktyje, - gal iš tikrųjų atgimęs kaip Melodi, arba 
tik ieškodamas nebrangaus viešbučio, - jį, pavirtusį moterimi, 
pamato nedorėlis muziejaus direktorius. Džekas atrodo taip 
gražiai, kad direktorius nė nemėgina jo sustabdyti. Jis tik šaukia: 
„Tu atleistas, Džekai, - tu, kale!“ 

Džekas Melodi balsu atsako: „Malonu netekti tokio darbo.“ 
(Šitaip Džekas Bernsas prisidėjo prie pasibaisėtino Vanvleko 
scenarijaus - jis kadaise neklydo, kai jautė, kad tie žodžiai jam 
dar pravers.) 


Gidas anaiptol nebuvo prasčiausias tų metų filmas. (Nebūtų bu- 
vęs prasčiausias ir kitais metais, kai ekranuose pasirodė Vėž- 
liukai nindzės ir Kietas riešutėlis 2.) O tas kadras, kai Džekas 
Bernsas, persirengęs moterimi, sako: „Malonu netekti tokio 
darbo“, - na, tą kadrą įsiminė visi. Filmą gal ir pamiršo, bet tas 
kadras - ir tie žodžiai - visiems įkrito į atmintį. 

Tūkstantis devyni šimtai devyniasdešimt pirmų metų Akade- 
mijos apdovanojimų ceremoniją vedė Bilis Kristalas. Jam pui- 
kiai sekėsi, tačiau vienąsyk juokaudamas jis gal pernelyg pasku- 
bėjo. „Shrine Civic Auditorium“ salėje sėdėjo šiaip jau nežiopli 
žiūrovai, bet dauguma jų nesuprato sąmojo. Užtat Džekas, žiū- 
rintis tą įspūdingą renginį per televizorių, suprato iškart; tačiau 
tik todėl, kad tai buvo jo žodžiai. 

Bilis Kristalas kalbėjo apie tai, kad kitais metais gal nebe jis 
bus Akademijos apdovanojimų ceremonijos vedėjas. Tuo ne- 

patenkinti Žiūrovai garsiai suniurnėjo, ir dauguma jų neišgirdo, 
kaip Bilis - labai moterišku balsu - pasakė: „Malonu netekti to- 
kio darbo.“ 

Štai tada Ema su Džeku ir suvokė, kad Džekui pavyko. „Vel- 
niai griebtų, ar girdėjai, pupuli?“ Jie buvo ponios Oustler na- 
muose - parvykę į Torontą aplankyti savo motinų, - bet Alisa 
su Lesle šnibždėjosi virtuvėje; jos negirdėjo, kaip Bilis Kristalas 
pagerbė Džeką, ištardamas gerai žinomus jo baigiamuosius žo- 
džius iš Gido, ir jau buvo nuėjusios gulti, kai Šokis su vilkais gavo 
„Oskarą“ kaip geriausias filmas. 

Džekas ne tik kad išgirdo Bilio Kristalo pasakytą sąmojį; jis 
buvo sužavėtas Bilio sugebėjimo pamėgdžioti Melodi balsu kal- 
bantį Džeką. 

— Dievulėliau! - tarė jis. 

— Gana to Pamišėlio Olando, meiluti, - nusprendė Ema. — 
Laukiu nesulaukiu, koks bus kitas tavo filmas. 

Džekas su Ema sėdėjo ant sofos didžiojoje ponios Oustler 
rūmų, kaip jis mintyse vadino tą namą (kol nebuvo matęs ti- 
krų rūmų Beverli Hilse), svetainėje. Žiūrėdamas Emai per petį, 
Džekas matė vestibiulį pagrindinių laiptų papėdėje, kur ponia 
Mašado taip nelemtai įspyrė jam į paslėpsnį. 

Ema buvo ką tik labai brangiai pardavusi savo antrąjį roma- 
ną. Prieš įteikdama leidėjui, ji nuvežė rankraštį C.A.A. dirban- 
čiam Bobui Bukmanui. Šįkart Ema nesistengė apsidrausti nuo 
mėginimų inscenizuoti jos knygą. Bukmanas padėjo jai susitarti 
dėl filmo kūrimo, kai romanas dar nebuvo išleistas, - kaip Ema 
ir norėjo. 

„Antrasis Emos romanas, Normalūs ir malonūs, buvo apie tai, 
kas nutinka jaunai porai iš Ajovos, atvykusiai į Holivudą įgyven- 
dinti svajonių - tapti kino žvaigždėmis. Vyras, Džonis, savo sva- 
jonės atsisako anksčiau negu jo žmona, Kerolė. Džonis pernelyg 
jautrus, kad prasimuštų į aktorius; kelios šiurkštokos atrankos, 
ir jis pasiduoda. Be to, jis labai jau doras žmogus - negeria, ir 
apskritai yra itin sąžiningas. Kadangi Džonis berniukiškai žavus 
ir neturi jokių nuobaudų už kelių eismo taisyklių pažeidimus, 
jam pavyksta įsidarbinti limuzino vairuotoju; netrukus jis jau 
vairuoja pailgintą limuziną. 

Ema, žinoma, neapsiėjo be ironijos: Džonis vežioja kino 
žvaigždes. Seną Džonio troškimą gyventi taip, kaip, jo įsivaiz- 
davimu, gyvena aktoriai, išduoda tik ant pakaušio į uodegėlę 
surišti plaukai - tai vienintelė jo nepasitenkinimo išraiška, kuria 
jis skiriasi iš kitų limuzinų vairuotojų. Ta Džonio uodegėlė visa- 
da tvarkinga ir švari, nelabai ilga. (Ema apie Džonį rašo, kad jis 
„beveik moteriškai patrauklus“.) Ilgi plaukai jam tinka; Džonis 
džiaugiasi, kad limuzinų bendrovė jam leidžia nešioti uodegėlę. 

Jo žmonai, Kerolei, sekasi prasčiau. Ji ryžtasi dirbti palydo- 
ve - Džoniui dėl to labai gėda, bet jis, nors ir nenoromis, tam 
pritaria. Kerolė dirba vienoje palydovių tarnyboje po kitos, abė- 
cėlės tvarka: „Auksinėse panelėse“, „Beprotiškose gražuolėse“, 
ir taip toliau. 

Džonis nustato ribą: „Ar buvai negeras berniukas? Tačiau 
tai nieko nereiškia; kaip Kerolė netrukus patiria, jie visi vienodi. 
Kad ir kur ji dirba, „Gražiausiose palydovėse“ ar „Gražuolių vi- 
lionėse“, iš jos reikalaujama to paties - trumpai tariant, visko. 

Kartais vienoje palydovių tarnyboje Kerolė dirba mėnesį, 
kartais tik savaitę, arba netgi ne visą dieną. Viskas priklauso nuo 
to, kada ji sutinka, anot Emos, „neįprastą“ klientą. Kai tik Kerolė 
vieną, kitą kartą atsisako daryti tai, ko klientas nori, jos dienos 
toje palydovių tarnyboje jau būna suskaičiuotos. 

Kaip ir Skiedalų skaitytojoje, Normaliuose ir maloniuose buvo 
aiškiai juntama Emos užuojauta labai jau keistoms poroms, ku- 
rių santykiai pagrįsti kompromisais. Kerolė su Džoniu, kad ir 
kas nutiktų, myli vienas kitą; juodu išlieka kartu, nes tvirtai lai- 
kosi susitarimo, koks turėtų būti normalus ir malonus elgesys. 

Kerolė dirba tik kaip iškviečiama mergina. Ji visada paskam- 
bina Džoniui ir praneša, kur važiuoja, - pasako ne tik viešbu- 
čio pavadinimą, bet ir kliento pavardę bei kambario numerį, 
o paskui skambina dar kartą, kai nuvyksta į tą kambarį, ir kai 
iš jo išeina. Tačiau neįprasti pageidavimai - kasdienis dalykas; 
Kerolė netenka darbo visose palydovių tarnybose. 

Galiausiai Džonis jai pataria: ji turėtų į telefonų knygos gelto- 
nuosius puslapius įdėti savo skelbimą. Geriausia, ką Kerolė gali 
pasakyti apie klientą, yra tai, kad jis buvo „malonus“. Malonus 
reiškia „normalus“, - taigi Kerolė savo palydovių tarnybą taip ir 
pavadina: „Normalūs ir malonūs“. 

Ema rašo: „Ji, ko gero, būtų prisiviliojusi daugiau klientų, jei- 
gu jos įsteigtos tarnybos pavadinimas būtų buvęs „Motinystės 
atostogos“. Kas gi kviečiasi palydovę pageidaudamas, kad su juo 
būtų elgiamasi normaliai ir maloniai?“ 

Džonis tampa sąvadautoju. Jis turi nuolatinių klientų, kuriuos 
vežioja limuzinu, ir manosi puikiai juos pažįstąs, - tarp jų yra ir 
kino žvaigždžių. „Jūsų tai tikriausiai nedomina, - siūlo Džonis 
iš pažiūros maloniems jo limuzinu važinėjantiems džentelme- 
nams, - bet jei kada norėsite išsikviesti palydovę... Pažįstu vieną 
labai malonią moterį - normalią ir malonią, jeigu jums tai pa- 
tinka. Nieko neįprasto... na, suprantate, ką turiu omenyje.“ 

Pirmą kartą, kai Džonis tai sako vienam garsiam aktoriui, jam 
tiesiog plyšta širdis. Skaitytojai jau žino, kad, užuot tapęs kino 
žvaigžde, Džonis jas vežioja. Negana to, dabar Kerolė su tomis 
garsenybėmis dulkinasi! 

Toks pasiūlymas, regis, domina tik pagyvenusius vyriškius; 
be to, dauguma jų nėra kino žvaigždės. Jie - charakteriniai ak- 
toriai, piktadariai iš garsiausių vesternų, dabar jau raukšlių su- 
bjaurotais veidais ir nekaip besilaikantys ant kojų; krioštelėję 
kaubojai, kenčiantys įsisenėjusį juosmens skausmą. Kerolė su 
Džoniu, kai buvo vaikai, matė tuos klasika tapusius vesternus; 
žiūrėdami tokius filmus jie ir ėmė svajoti apie tai, kad išvyks iš 
Ajovos ir iškart patrauks į Holivudą. 

Namuose, nuomojamoje aptriušusio dviejų butų namo pusė- 
je Marina del Rėjuje, - kur galima ne tik girdėti, bet ir užuosti 
Los Andželo oro uostą, - Kerolė su Džoniu žaidžia persirengė- 
lių žaidimus, apsikeitę vaidmenimis. Ji susiriša šviesius plaukus 
į uodegėlę ir apsivelka jo baltais marškiniais, su juodu kaklaraiš- 
čių; tai matydamas Džonis sugalvoja nupirkti Kerolei jos dydžio 
vyrišką juodą kostiumą. Ji apsirengia kaip limuzino vairuotojas, 
paskui jį gundydama nusirengia. 

Džonis leidžiasi Kerolės rengiamas jos drabužiais; vėliau ji 
nuperka jam liemenėlę, su įdėklais, ir reikiamo dydžio suknelę. 
Kerolė Džoniui gražiai sušukuoja poilgius, iki pečių, plaukus ir 
padažo veidą - lūpas, akių vokus, skruostus. Jis paskambina prie 
durų, ir Kerolė jį, persirengusį moterimi, įsileidžia į vidų; Džo- 
nis elgiasi kaip palydovė, atėjusi į nepažįstamo vyriškio kambarį 

viešbutyje. „Tai jiedviem vienintelė proga pavaidinti - drauge, 
tame pačiame filme“, - rašo Ema. 

Senas aktorius, visą gyvenimą vaidinęs kaubojus, atvyko re- 
klamuoti savo naujo filmo - tokio, kokius Ema vadina „naujai- 
siais vesternais . Lesteris Bilingsas iš tikrųjų yra Lesteris Magru- 
deris, gimęs Bilingse, Montanoje; jis - tikras kaubojus, naujieji 
vesternai jam ne prie širdies. Lesteriui skaudu, kad vesternai 
dabar kuriami taip retai, jog jauni aktoriai net nebemoka nei 
jodinėti, nei šaudyti. Vadinamajame vesterne, kurį Lesteris re- 
klamuoja, nėra nei gerų, nei blogų vyrukų; vien antiherojai. „Čia 
kažkoks prancūziškas vesternas“, - sako Lesteris. 

Džonis siunčia Kerolę į Lesterio kambarį viešbutyje, - po to, 
kai Lesteris prisipažįsta, jog labai norėtų malonios, normalios 
moters. Bet Lesteris juk tikras kaubojus; jis užsėda ant Kerolės. 
(„Iš pradžių nebuvo nieko pernelyg neįprasto“, - vėliau tikina ji 
Džonį.) Paskui, daugmaž įprastai smagindamasis, Lesteris staiga 
prisideda sau prie smilkinio ginklą. Tai 45 kalibro koltas - tik 
viename jo būgnelio lizde yra šovinys. Lesteris tai vadina kau- 
bojiška rulete. 

„Arba mirsiu balne, arba dar bent dieną pajodinėsiu!“ - šau- 
kia jis. Tą akimirką, kai Lesteris spaudžia gaiduką, Kerolė gal- 
voja, kiek Los Andželo palydovių tarnybose dirbančių merginų 
girdėjo, kaip daužiklis taukšteli į tuščią šovinio lizdą, kiek kartų 
Lesteris išliko gyvas, kad dar bent dieną pajodinėtų. Tik ne šį 
kartą. Šiandien Lesteriui lemta mirti balne. 

Po pietų Beverli Hilso „The Peninsula“ viešbutyje svečių, 
galėjusių išgirsti šūvį, ne per daugiausia. Be to, labai jauni gy- 
ventojai šiame viešbutyje ne itin pageidaujami; taigi gretimuose 
kambariuose įkurdinti žmonės galbūt prigulę pogulio, arba ne- 
prigirdi. Ema rašo, kad „The Peninsula“ labai panašus į „Four 
Seasons“, tik čia „gal kiek daugiau prostitučių ir verslininkų . 

Kadangi viešbutis prie pat Meno kūrėjų agentūros pastato, 
galimas daiktas, kad šūvį, kuriuo Lesteris Bilingsas išsitaškė 
smegenis, girdėjo koks agentas, bet daugiau tai tikrai niekas. O 
agentams šūviai juk nerūpi. 

Kerolė skambina Džoniui. Ji žino, kad niekas jos nematė per 
vestibiulį einančios į liftą, tačiau kas nors gali pamatyti išeinan- 

čią! Savaime suprantama, ji kraustosi iš proto; manosi atrodanti 
kaip prostitutė. Iš tikrųjų ji taip neatrodo. Kerolė visada rengiasi 
kaip priešpiečiauti einanti atsakinga kino studijos darbuotoja; 
kaip ir dera normaliai ir maloniai moteriai, ji nė kiek nepanaši į 
telefonu iškviečiamą palydovę. 

Džonis ją gelbėja. Jis į Lesterio kambarį atsineša reikiamus 
drabužius, Kerolei ir sau. Jai - limuzino vairuotojo kostiumą, 
o sau - Kerolės nupirktą suknelę ir liemenėlę su įdėklais; kai 
Kerolė išdažo Džoniui veidą ir sušukuoja ilgus plaukus, jis pasi- 
daro daug panašesnis į prostitutę, negu kada nors buvo Kerolė. 

Džonis jai pasako, kur stovi limuzinas. Jis paliktas netoli - tik 
kad nebūtų matyti nuo viešbučio durų. Džonis Kerolę patikina, 
kad netrukus ją susiras. 

Iš viešbučio, persirengęs prostitute, jis išeina taip, kad būtų 
pastebėtas. Iš Lesterio kambaryje esančio mini baro pasiėmęs 
mažytį burbono buteliuką, Džonis juo prasiskalavo burną. Jis 
išdidžiai prieina prie registratūros, griebia jaunutį registratorių 
už atlapų ir, kvėpuodamas jam tiesiai į veidą, kimiu prostitu- 
tės balsu pareiškia: „Yra kai kas, ką turi žinot. Lesteris Bilingsas 
iškeliavo. Kambarį, deja, paliko priterštą.“ Paskui Džonis, atro- 
dantis kaip prostitutė, paleidžia tą vaikiną ir per vestibiulį išlin- 
guoja iš viešbučio. Juodu su Kerole grįžta į namus Marina del 
Rėjuje ir persirengia įprastais drabužiais. 

Romano pabaigoje matome juos nakčiai apsistojusius mote- 
lyje šalia Aštuoniasdešimtosios magistralės, kažkur centrinėje 
JAV dalyje. Jie važiuoja atgal į Ajovą, ten abu susiras normalų 
darbą ir maloniai sau gyvens. Kerolė nėščia. („Motinystės atos- 
togomis“ pavadinta palydovių tarnyba gal iš tiesų būtų kles- 
tėjusi, tačiau Kerolė nebenori tuo užsiimti - dabar jau nebe, - 
o Džoniui nusibodo vežioti kino žvaigždes.) 

Motelio kambaryje šalia magistralės jie per televizorių Žiūri. 
seną Lesterio Bilingso filmą, tikrą vesterną. Lesteris - galvijų va- 
gis; jis miršta balne, nušautas ant arklio. 

Netrukus paaiškėjo, jog Normalūs ir malonūs - geresnis fil- 
mas negu romanas; Ema žinojo, kad taip bus. Kai tas filmas 
buvo pradėtas kurti, romanas vis dar laikėsi „The New York 
Times“ perkamiausių knygų sąraše. Daugelis literatūros apžval- 

gininkų niurzgėjo, kad romaną Ema rašė jau galvodama apie 
būsimą scenarijų. Savaime suprantama, ji pati sukūrė ir scena- 
rijų; kai kurie kino kritikai tvirtino maną, kad scenarijų Ema pa- 
rašė pirmiau negu knygą. Ema niekam nesakė, kaip viskas buvo 
iš tikrųjų. 

Džekas nežinojo visų Emos sutarties su C.A.A. dirbančiu 
Bobu Bukmanu smulkmenų, bet Bukmanas, nors paprastai 
neatstovaudavo aktoriams, sutiko atstovauti Džekui. Nežinia, 
ar sutartį su Ema jis sudarė raštu, - ar jie tiesiog pasikalbėjo 
priešpiečiaudami, arba telefonu, - tačiau buvo aišku, kad Ema 
ir Džekas dalyvaus filmo pagal Normalius ir malonius kūrime. 
Ema rašys scenarijų, o Džekas bus Džonis. Žinoma, Ema iš pat 
pradžių buvo nusprendusi, kad tas mielo persirenginėtojo vai- 
dmuo turi atitekti Džekui. Šį kartą jo ilgi, iki pečių, plaukai bus 
tikri, ne perukas. 

Meri Kendal vaidino Kerolę - nekalčiausią palydovę, kokią 
tik galima įsivaizduoti. Džeikas „Prerijų Šuo“ Rolingsas gavo 
Lesterio Bilingso vaidmenį - pirmą po daugelio metų ir vienin- 
telį ne vesterne. 

Meri Kendal su Džeku motelio kambaryje šalia Aštuonias- 
dešimtosios magistralės sėdi susiėmę už rankų ir tiesiog žiūri 
televizorių, be žodžių. O toje pačioje romano vietoje, žiūrėdama 
į ką tik nušautą Lesterį Bilingsą, Kerolė sako: „Įdomu, kiek kartų 
per visą savo karjerą jis buvo nužudytas.“ 

„Pakankamai daug, kad nebijotų“, - prataria Džonis. - 

Bet Ema manė, jog bus geriau, jeigu filme jie nesakys nieko. 
Tada ta akimirka ekrane atrodo dar svarbesnė - tiesiog matome 
juos, tylomis žiūrinčius į mirštantį senąjį kaubojų. Jų svajonės 
tapti kino žvaigždėmis irgi mirė; tai galima įžvelgti Kerolės ir 
Džonio,jau susitaikiusių su likimu, veiduose, nutviekstuose mir- 
gančios žalsvos ar melsvai pilkos televizoriaus ekrano šviesos. 

Tačiau Džekui norėjosi ištarti tuos žodžius. („Pakankamai 
daug, kad nebijotų. ) 

- Galjie tau pravers vėliau, - pasakė jam Ema, - bet ne šį kar- 
tą. Šįkart scenarijų rašau aš. 

Ema buvo ne tik scenarijaus autorė. Ji kūrė Džekui ateitį kino 
versle, tik jos dėka Džekas nuo Laukinio Bilo Vanvleko peršoko 

prie, galima sakyti, pagrindinių kūrėjų. Džekas Bernsas, be abe- 
jo, ir toliau buvo geriausiai žinomas kaip moteris vaidinantis 
aktorius, bet staiga visi pripažino, kad jis vertas dėmesio. 

Džekas labai nustebo, kai buvo nominuotas Akademijos ap- 
dovanojimui; jis nemanė, kad tas moteriškais drabužiais per- 
sirenginėjantis limuzino vairuotojas visiems pasirodys toks 
mielas. Nieko keista, kad tais metais Džekas nelaimėjo. Ir Meri 
Kendal buvo pirmą kartą nominuota „Oskarui“, ir taip pat jo 
negavo. Tačiau jie abu buvo nominuoti, vien tai jau pranoko 
jų lūkesčius. 

Kaip geriausias filmas buvo apdovanotas Avinėlių tylėjimas, 
Džodi Foster ir Antonis Hopkinsas pelnė geriausios aktorės ir 
geriausio aktoriaus „Oskarus“ - tai buvo jų metai. 

Ema nebuvo nominuota. Scenaristus apdovanoti siūlydavo 
kiti scenaristai; kolegos tebejautė Emai pagiežą dėl garsiųjų jos 
pastabų apie scenarijus. Į „Oskarų“ įteikimo vakarą Ema ėjo 
kaip Džeko pora, tai atrodė tikrai juokinga. Dėl to, kas yra di- 
džiausi šikniai, jų nuomonės iš esmės sutapo; tokiame renginyje 
labai svarbu atpažinti šiknius. | 

Bilis Kristalas, vėl paskirtas vakaro vedėju, pajuokavo, jog del- 
sia pradėti ceremoniją - „nes Džekas Bernsas dar nubėgo pasi- 
keisti liemenėlės. 

Emai ant kaklo raudonavo aiškiai matoma bučinio žymė. Ją 
šitaip buvo paženklinęs Džekas, jos pačios prašymu. Ema jau 
kuris laikas su niekuo nesusitikinėjo, ji manėsi esanti nepatrau- 
kli; be to, jai labai nepatiko „Oskarų“ vakarui įsigyta suknelė. 
„Bent jau padaryk taip, kad atrodytų, jog kažkas mane bučiuoja, 
meiluti.“ 

Ponia Oustler pastebėjo tą bučinio žymę Toronte žiūrėdama 
ceremonijos transliaciją per televiziją. 

— Negi negalėjai užpudruoti? - paklausė Leslė Emos. 

Buvo tūkstantis devyni šimtai devyniasdešimt antrų metų 
kovo trisdešimta diena - ponia Oustler su Alisa pirmą kartą žiū- 
rėjo Kino akademijos apdovanojimų ceremoniją iki galo, nors : 
Džekas joms sakė, jog neverta vargintis. Jis žinojo, kad geriausio 
aktoriaus „Oskarą“ gaus Antonis Hopkinsas, bet Leslė su Alisa 
vis tiek nėjo miegoti ir matė, kaip Džekas nelaimėjo. 

Visada būdavo rodoma kokia nors nominuoto aktoriaus 
filmo ištrauka. Džekas tiksliai žinojo, kurį kadrą pats būtų la- 
biausiai norėjęs išvysti: savo veidą prie limuzino vairo - Džo- 
nis žvilgteli į užpakalinio vaizdo veidrodėlį, kuriame matyti jo 
žmona, Kerolė, tokia vieniša ant ilgos galinės sėdynės. Kerolė 
"mėgina pasitaisyti šukuoseną ir vėl pasidažyti lūpas; ji atrodo 
susivėlusi, ką tik „Beverly Wilshire“ viešbučio kambaryje grabi- 
nėta įsikarščiavusio turisto. Džeko akys tik akimirką nukrypsta 
į veidrodėlį, paskui jis vėl žiūri į kelią. Jo žvilgsnis stojiškas, bet 
kartu ir noir. Džekas didžiavosi tuo kadru iš arti. 

Tačiau rinkodaros specialistai turbūt nemano, kad kas nors 
gali būti pernelyg akivaizdu. Buvo parodyta filmo ištrauka, ku- 
rioje Džekas persirengęs prostitute: tvoksdamas burbonu Be- 
verli Hilso „The Peninsula“ viešbučio registratoriui tiesiai į vei- 
dą, jis kimiu balsu pareiškia: „Yra kai kas, ką turi žinot. Lesteris 
Bilingsas iškeliavo. Kambarį, deja, paliko priterštą.“ 

- Auksinis kadras, - pasakė Mira Ašaim, kai Ema su Džeku ją 
atsitiktinai sutiko „Oskarų“ pokylyje Mortono restorane. Daug 
laiko praėjo, kol jie ten pateko; Robertsono bulvare, kiek akys 
užmatė, buvo nutįsusi limuzinų eilė. 

Džekas pirmą kartą girdėjo tą posakį. 

— Auksinis kadras, - pakartojo jis. 

- Jis kanadietis, - tarė Mira. Džekas pamatė, kad ji sėdi su 
savo seserimi, Mildreda. („Dvi užsispyrusios senos kekšės di- 
džiausių šulų kabinoj“, - vėliau pašnibždėjo Džekui Ema.) 

— Pornografiniame filme, - paaiškino Mili Ašaim, nežiūrėda- 
ma į Džeką, - auksiniu kadru vadinama ejakuliacijos akimirka. 
Jeigu jos neturi, gali sakyt, kad neturi nieko. Arba vyrukas nu- 
leidžia, arba ne. 

- O kaip sakoma, kai nenuleidžia - na, kai negali? - paklausė 
Ema pornografinių filmų prodiuserės. 

- Tada sakoma, kad jam apšalo utėlės, - tarė Mili. - Būtinai 
reikia to auksinio kadro. 

- Tokio pat vertingo kaip tas kadras, kur tu persirengęs kekše, 
Džekai, - iš aukšto pridūrė Mira, gal kiek irztelėjusi, kad Dže- 
kas jos iškart nepažino. (Ji buvo be savo mėgstamos beisbolo 
kepuraitės.) 

— Suprantu, - pasakė Džekas abiem seserims Ašaim. Jis no- 
rėjo greičiau sprukti šalin. Ema laikė jį už rankos; Džekas jautė, 
kad ir ji mielai iš čia dingtų. Senosios kekšės apžiūrinėjo ją nuo 
galvos iki kojų, nelabai draugiškai. 

— Nesvarbu, kad nelaimėjai, Džekai, - toliau šnekėjo Mira, 
neatitraukdama akių nuo Emos. 

— Svarbu būna tik tada, kai laimi, - pataisė ją Mili. 

— Na, mums jau reikia keliauti - į kitą vakarėlį, - pamėgino 
išsisukti Ema. - Ten bus jaunesnė publika. 

— Oho bučinys - gražiai atrodo! - tarė Emai Mildreda 
Ašaim. 

- Ačiū, - atsakė Ema. - Čia Džekas į mane taip įsisiurbė — 
jėga, ar ne? 

Mildreda nukreipė įdėmų žvilgsnį į Džeką. 

— Matai, koks jis žavus? - paklausė sesers Mira. - Nieko keis- 
ta, kad visi taip sujudo. 

Džekas suprato, kad Mili Ašaim dabar apmąsto žodį žavus. 
Jis žinojo, jog Mili pasaulyje tai, kad vaikinas žavus, dar nieko 
nereiškia. 

— Man jis atrodo žavesnis, kai persirengia mergina, - tarė 
Mildreda Ašaim; ji vėl Žiūrėjo į Emą, visai nepaisydama Džeko. 
Jam smilktelėjo mintis, kad Mili turbūt svarsto, ar demaskuoti 
jį, ar ne. 

Tada Mira pasakė: 

— Tu, Mili, tiesiog pavydi, kad aš pirma susipažinau su Džeku. 

„Ojoi - dabar tai jau bus“, - pagalvojo Džekas. Bet Mildreda 
Ašaim jį nustebino. Ji tik pervėrė Džeką žvilgsniu, kad jis su- 
prastų, jog ji puikiai prisimena, koks mažas jo pimpukas; bet jo 
neišdavė. Tas jos žvilgsnis nebuvo raminamas - priešingai, Mili 
norėjo, kad Džekas žinotų, jog ji nepamiršo nė vienos nelemtos 
atrankos Van Nuyse smulkmenos. Tiesiog dar ne laikas visa tai 
atskleisti. 

— Dėl Dievo meilės, Mira, juk šiandien „Oskarų vakaras, - tarė 
Mili seseriai. - Negalim trukdyti šitiems vaikams linksmintis. 

- Taigi, mums jau reikia keliauti, - dar kartą pasakė Ema. 

— Ačiū, - padėkojo Džekas Mildredai Ašaim. 

Mili vėl įsistebeilijo į Emą; ji tik pamojo Džekui atgalia ranka. 
Džekas baiminosi, kad ji, jiedviem su Ema nueinant, dar ką nors 

pasakys - na, įgels atsisveikindama. („Ate, mažapimpi!“ - ar pa- 
našiai.) Bet Mili laikė liežuvį už dantų. 

— Paminėsi mano žodį, Mildreda. Džekui Bernsui prieš akis 
daugybė auksinių kadrų, - išgirdo Džekas sakant Mirą Ašaim. 

— Gal, - tarė Mili. - Bet man jis vis tiek atrodo žavesnis kaip 
mergina. 

— Nesuk galvos dėl tų senų raganų, pupuli, - pasakė Džekui 
Ema, kai juodu grįžo į savo limuziną. 

Paskui jie plaukė pasroviui limuzinų jūroje. Džekas nežinojo, 
į kurį vakarėlį dabar važiuoja, jam tai ir nerūpėjo. Jis visada leis- 
davo Emai viskuo pasirūpinti. 


Po tokio vakaro Džekas galėjo tikėtis, kad kaip nors apsireikš 
visi jo pažįstami, - nors jis ir nelaimėjo. (Gal kaip tik todėl, kad 
nelaimėjo.) Bet ne tiek jau daug žmonių su juo susisiekė. Tie- 
sa, Karolina Vurc paskambino Alisai. „Pasakykite Džekui, jog 
aš manau, kad laimėti turėjo jis, - paprašė panelė Vurc. - Tik 
pamanykit: apdovanojo „Oskaru“ tą tipą už tai, kad jis valgo 
žmones! 

Kai Džekas su Ema grįžo į namus Santa Monikoje, pirma ži- 
nutė jų atsakiklyje buvo pono Ramzio. „Džekai Bernsai!“ - su- 
šuko ponas Ramzis. Ir viskas; to pakako. 

Senieji Džeko draugai imtynininkai reagavo ne taip greitai. 
Treneris Klamas, iš Redingo, parašė: „Tu buvai teisus, Džekai. 
Gumbuotos ausys merginai nebūtų tikusios.“ 

Sveikinimus Džekui atsiuntė ir treneris Hadsonas, ir trene- 
ris Šapira. Hadsonas rašė, jog tikisi, kad Džekas nevartoja jokių 
moteriškų hormonų, ir kad tie Džeko papai buvo ne implan- 
tai - tik pagalvėlės. Šapira smalsavo, kur ta slaviškos išvaizdos 
gražuolė, kurios vardas jam iškritęs iš atminties; jis tikėjęsis ją 
pamatyti per Akademijos apdovanojimų ceremoniją. 

Treneris Šapira, be abejo, turėjo omenyje Klaudiją. Iš jos Dže- 
kas negavo jokios žinios. Nė žodelio nesulaukė ir iš Nojaus Ro- 
zeno - tiesą sakant, ir nesitikėjo sulaukti. Tylėjo ir nežinia kur 
pradingusi Mišelė Maer. Hermanas Kastras kadaise sakė, kad ji 
lyg ir studijuoja mediciną, bet paskui jis pametė jos pėdsakus. 

Hermanas, žinoma, pasveikino Džeką, tačiau parašė tik kelis žo- 
džius: „Taip ir toliau, amigo - patekai į finalą.“ 

Džekas taip ir jautėsi - jis pateko į finalą ir pralaimėjo, be ko- 
vos. Dabar sunku pasakyti, ar kada nors dar užkops taip aukštai; 
gal ši proga gauti „Oskarą“ buvo vienintelė. 

Ir Terminatorius 2: Paskutinio teismo diena, ir Nuogas ginklas 
2 4: Baimės kvapas turėjo daug didesnį pasisekimą negu Nor- 
malūs ir malonūs, tačiau to filmo ir nominacijos dėka Džekas 
Bernsas jau buvo visur atpažįstamas. Gal ir kaip vyras, ir kaip 
moteris; kaip vyras tai tikrai. (Džekas kol kas dar niekur ne- 
vaikščiojo persirengęs moterimi - taip elgėsi tik filmuose.) Jis 
dabar buvo garsenybė. 

Ema, matyt, nusprendė, kad jis turi kaip tik įmanoma naudo- 
tis savo populiarumu. Taigi ji įtikino Džeką, jog reikia visiems 
sakyti, kad jis „šį tą rašo, - nors iš tikrųjų Džekas, žinoma, ne- 
rašė nieko. „Daug apie tai nešnekėk, pupuli. Tik sakyk, kad nuo- 
lat ką nors rašai.“ Tokiu pasakymu dažnai ir baigdavosi Džeko 
pokalbiai su žurnalistais. Tai skambėjo lyg ir grėsmingai, tarsi 
tuo, ką tariamai rašė, Džekas būtų norėjęs kažką demaskuoti. 
Tačiau ką? „Taip sakydamas atrodai paslaptingesnis, - mokė 
Džeką Ema. - Toks, žinai, dar labiau noir.“ Ar ji turėjo galvoje, 
kad apsimetinėdamas rašytoju jis gali pagerinti abejotiną savo, 
dvilyčio aktoriaus, reputaciją? 

Kai kurie žurnalistai norėdavo kalbėtis tik apie tai, ką Džekas 
rašo; jie eidavo iš proto, kai jis nieko aiškiai nepasakydavo. Vien 
dėl to buvo verta taip šnekėti. 

— Neketinu surimtėti, vesti ir turėti vaikų - bent jau kol kas, - 
paprastai pradėdavo Džekas. - Dabar turiu sutelkti dėmesį į 
savo darbą. 

— Kalbate apie vaidybą? 

— Taip, žinoma. Ir apie rašymą. 

— Ką jūs rašote? 

— Šiaip, šį tą. Aš nuolat ką nors rašau. 

Net Džeko mama norėjo sužinoti, ką jis rašo. 

— Tikiuosi, kad ne memuarus! - pasakė Alisa, nervingai 
juokdamasi. 


492 JOHN IRVING 


būtų Žinojusi, kad jis taps rašytoju, nebūtų jam rodžiusi savo 
Jericho rožės. 

Ema sakė, kad jos mama ją vis klausinėja, ar ji skaičiusi ką 
nors iš to, ką Džekas rašo. Emai atrodė, kad jos sugalvotas melas 
labai juokingas. Džekas taip nemanė. Jis nesuprato, kam viso to 
reikia. 


Po Miros Ašaim mirties - Džekas perskaitė „Variety“ išspaus- 
dintą nekrologą; niekas jam nepaskambino - Bobas Bukmanas 
pareiškė, kad talentų vadybininkės Džekui, šiaip ar taip, nebe- 
reikia. Visiškai pakanka turėti C.A.A. dirbantį agentą. Džekas 
jau turėjo ir agentą, ir pramogų pasaulio reikalus išmanantį tei- 
sininką - Alaną Hergotą. 

- Tau reikia finansų vadybininko, o ne talentų, - pasakė jam 
Alanas. 

Džekas, kadangi norėjo pinigais remti savo motiną, susirado 
finansų vadybininką Niujorko valstijos Bafalo mieste - Vilardą 
Seiperstoną. Pats kilęs iš Bafalo, Vilardas turėjo pažinčių Toron- 
te. Džeką smaugė Kanados mokesčiai. Pirmiausia Vilardas jam 
patarė tapti Amerikos piliečiu; Džekas taip ir padarė. Paskui jis 
„investavo“ į Dukterį Alisą; taigi motinai nebereikėjo „iki ausų“ 
klimpti į mokesčius už kiekvieną jo atsiųstą JAV dolerį. 

Džekui į galvą atėjo mintis, kad mama galėtų tiesiog parduoti 
Dukterį Alisą ir nebedirbti tatuiruotoja; be to, Džekas pagalvojo, 
kad jeigu mama su ponia Oustler visą laiką gyveno tik dėl pinigi- 
nės paramos, kaip jis seniau manė, tai dabar galėtų mesti Leslę. 

Tačiau Džeko motina tatuiruočių pasaulyje buvo sava - tik 
ten ji jautėsi kompetentinga, - o dėl priežasčių, dėl kurių, Džeko 
įsitikinimu, ji apsigyveno pas ponią Oustler, tai jis klydo many- 
damas, kad mama Leslės gyvenimo drauge tapo ne savo noru. 
Jiedvi atrodė tvirta pora. Kaip kadaise pirmas pasakė Tatu Olė, 
Džeko mama buvo Duktė Alisa, sena hipė ir jūreivių fatuiruoto- 
ja, tikrai verta to vardo. 

Džekas gal būtų dažniau viešėjęs Toronte, jei būtų galėjęs su 
tuo apsiprasti — ir su mintimi, kad mama su juo niekada nekal- 
bės apie dingusį tėvą. 

Tai, kad Džekas Bernsas yra tatuiruotojos sūnus, nepažįstantis 
savo tėvo... na, nesunku įsivaizduoti, jog tie dalykai buvo kone 
pagrindiniai visokiuose interviu bei apybraižose apie populiarų 
jauną aktorių. Žiniasklaida visada nenuilstamai domisi egzotiš- 
ka kieno nors vaikyste; apie pramogų pasaulį rašantys Žžurna- 
listai iki kraujo įsikimba į viską, kas nenormalu vienos ar kitos 
garsenybės gyvenime. Vieno reporterio žodžiais tariant, Džekas 
buvo „žmogus su tatuiruota praeitimi“. (Toks pasakymas kėlė 
smalsumą, ypač todėl, kad nei Džekas, nei jo mama neturėjo nė 
vienos tatuiruotės.) 

Kanados televizijos žurnalistai vis norėdavo pasikalbėti su 
Džeku bei jo motina Dukters Alisos salone. Ir kai tik Amerikos 
spaudoje pasirodydavo Džeko, nufotografuoto su kokia nors 
mergina, nuotrauka, - visos tos merginos, išskyrus Emą, buvo 
ne kanadietės, be to, ir Ema (taip pat dėl mokesčių) jau buvo 
priėmusi Amerikos pilietybę, - į saloną būtinai ateidavo kas 
nors iš CBC ir imdavo Alisą klausinėti, ar ji pažįstanti tą moterį, 
su kuria Džekas „susitikinėja“, ir ar tie santykiai „rimti. 

- Oi, aš nekišu nosies į Džeko asmeninį gyvenimą, - nesku- 
bėdama, atsainiai, kaip nuolat nuo kvaišalų apdujęs žmogus, at- 
sakydavo Alisa. (Kažkur netoliese stūgaudavo Bobas Dilanas.) — 
Ir Džekas nekiša į manąjį. 


Niujorke Džekas susipažino su viena mėsos verslo paveldėtoja. 
Samanta buvo už jį vyresnė; ji mėgo rengti Džeką savo drabu- 
žiais. (Ne tam, kad jis taip papuoštas kur nors eitų, - Niujorke 
Džekas nė karto neišėjo į viešumą apsirengęs kaip moteris, be 
to, su Samanta neilgai ir tedraugavo.) 

Ir Londone jis užmezgė trumpą meilės romaną su vyresne 
moterimi - Emos leidėja. Koriną žavėjo tai, kad Džekas kažką 
rašo; savaime suprantama, jis jai nesakė ką. Kaip leidėja, ji ren- 
gėsi labai jau seksualiais drabužiais, bet Džekas ir su ja draugavo 
neilgai. | 

Abi tos vyresnės moterys pavyduliavo Emai, prie kurios Dže- 
kas buvo taip tvirtai prisirišęs; o Džekas jautė, kad praranda 
pernelyg daug laiko, iš Londono ir Niujorko skraidydamas į Los 


494 JOHN IRVING 


Andželą. Ema nieku gyvu nesutiko išsikelti iš apšepusio jųdvie- 
jų namo Entrados kelyje; Džekas, kur nors išvykęs, jos baisiai 
ilsėdavosi. 

Be to, nusprendę ir toliau gyventi Santa Monikoje, Ema su 
Džeku galėjo įsigyti tikrai gerą automobilį. Jie nusipirko sida- 
bro spalvos „Audi“ su pilkšva oda aptrauktomis sėdynėmis, to- 
kio pat modelio, kokį Džekas vairavo, kai kelias valandas dirbo 
patarnautoju Stano restorane. Ema suprato, jog tai labai sim- 
boliška. „Perkam, bet tik jei parduos be vaiko ant užpakalinės 
sėdynės, pupuli.“ 

Turėdamas tokį automobilį, Džekas dar labiau džiaugėsi, kad 
negeria, - bet vis tiek nepradėjo važinėti greičiau. Anot Emos, jis 
ir toliau važinėjo tiesiog nepakenčiamai lėtai ir atsargiai - kaip 
visada. Užtat pati Ema nebuvo nei lėta, nei atsargi. „Gal būtų 
buvę saugiau, jei būtume nusipirkę namą Beverli Hilse“, - vis 
bambėjo Džekas. Jis norėjo pasakyti, jog tada Ema gal nebūtų 
taip dažnai vairavusi. 

Taigi jie važiuodavo linksmintis, paskui grįždavo namo (arba 
ne) - ir, žinoma, mezgė naujas pažintis. Džekas niekada su jokia 
mergina nepalaikė „draugystės“ ilgiau negu mėnesį ar, daugių 
daugiausia, du. Ema apskritai su niekuo nedraugavo - nebent 
vieną naktį, kaip su tais gražuoliukais, su kuriais susipažindavo 
šokdama „Coconut Teaszer“ klube. 

Džekas nešiojo ilgus plaukus, beveik iki pečių; su jais atrody- 
davo natūraliau, kai kartais persirengdavo moterimi - na, kad 
ir kieno nors buduare. Kaip vaikinas, jis vis dar mėgo vaikščioti 
apaugęs dviejų dienų šeriais; ir stengėsi būti lieknas ir žavus, nes 
toks buvo jo darbas. 

Vaidindamas Džekas ne visada turėdavo iš vyro pavirsti 
moterimi, tačiau sugebėjimas tai padaryti ir toliau buvo viena 
iš svarbiausių jo ypatybių, dėl kurių jis atrodė toks noir, kaip 
sakė Ema. 

Ekrane Džekas „draugavo“, ko gero, su visomis: su Elizabe- 
ta Šu, dar prieš tą jos Tolyn nuo Las Vego; su Kameron Diaz 
kvailoje romantinėje komedijoje; su Dru Berimor vieno Stiveno 
Kingo siaubo romano ekranizacijoje. Jis buvo Nikolės Kidman 
lėtai mirštantis vyras - praėjo trys ketvirtadaliai filmo, kol Dže- 

kas galiausiai numirė. Nikolė Kidman buvo daug aukštesnė už 
Džeką Bernsą, tačiau žiūrovai to nematė, nes Džekas filme taip 
ir neišlipo iš lovos. 

Džekas vaidino tą vyruką, už kurio Džulijai Roberts užteko 
proto netekėti. Jis buvo ir tas melagis, kurį metė Meg Rajen, 
ir beviltiškai įsimylėjęs padavėjas, kuris apipylė Gvinet Paltrou 
nugarą prancūziška trintų porų sriuba. 

Briusas Vilis kaip reikiant iškaršė jam kailį. Denzelis Vašing- 
tonas jį suėmė. Negana to, Džekas buvo, nors ir neilgai, Bon- 
do mergina - ta, kuri mirė nuo užnuodytos strėlytės, paslėp- 
tos žiebtuvėlyje, dūrio, kai agentas 007 suvokė, kad Džekas yra 
vaikinas. 

Mira Ašaim neklydo: Džekui prieš akis buvo daugybė auksi- 
nių kadrų. Jeigu jis būtų turėjęs pasakyti, kuris jo mėgstamiau- 
sias, būtų pasirinkęs sceną su Džesika Li. Tą „beveik persiren- 
gimo akimirką“, kaip rašė kažkoks kritikas žurnale „The New 
Yorker“. 

Džesika - graži didžiulių turtų paveldėtoja. Džekas - vagis, 
ką tik su ja permiegojęs. Ji prausiasi po dušu, o jis vienas jos 
miegamajame apžvelgia, ką vertinga ji turi. Čia daug brangių 
daiktų. Džekas tiesiog vaikšto po miegamąjį, mūvėdamas vien 
trumpikėmis, o mes girdime, kaip Džesika dainuoja duše. 

Priėjęs prie sieninės spintos, Džekas susižavi Džesikos dra- 
bužiais. Tai jau savaime juokinga - Džekas Bernsas čiupinėja 
pilnutėlėje spintoje kabančius moteriškus drabužius. Net juve- 
lyriniai dirbiniai taip nesudomino vien trumpikėmis mūvinčio 
vagies. Aišku, kad Džekas negali atsiplėšti nuo Džesikos apdarų. 
Jis tarsi apkerėtas - net negirdi, kad Džesika jau užsuko vande- 
nį; ji nebedainuoja. 

Paskui vonios kambario durys prasiveria, ir pasirodo Dže- 
sika, - apsivilkusi frotiniu maudymosi chalatu, šlapius plaukus 
apsivyniojusi rankšluosčiu, - jos atvaizdas atsispindi sieninės 
spintos durų veidrodyje. Tai puikus kadras: atrodo, kad Džesika 
stovi šalia Džeko, kai jis laiko prisidėjęs prie beveik nuogo kūno. 
jos suknelę ir žiūri į save (ir į ją) veidrodyje. 

Jis tikrai šaltakraujis vagis. „Dievulėliau, dedu galvą, kad šita 
tau labai tinka“, - sako Džekas Džesikai Li. Filme Džesikos vai- 

dinama veikėja nieko bloga neįtaria. (Nes toks jau siužetas: ji 
įsimylėjusi žavųjį vagį.) Tačiau tą sceną teko filmuoti dešimt 
kartų. Pati Džesika nebuvo tokia patikli. Pirmą kartą, kai pama- 
tė Džeką Bernsą, prisidėjusį prie savęs suknelę, Džesika išbalo. 
To scenarijuje nebuvo. Kažkas jai, matyt, nepatiko - kažkokia 
Džeko ypatybė. Prireikė dešimties dublių, kad ji atsikvošėtų; 
Džekui irgi ne iškart viskas pavyko. 

— Kas tau buvo? Ką pamatei? - vėliau paklausė jis Džesikos. 
nušiurpau. 

Nors Džesiką Li ir ėmė šiurpas, paskutinis dublis tikrai nu- 
sisekė. Visose Džeko Bernso filmų retrospektyvose, tarp rink- 
tinių ištraukų, būdavo ir tas kadras: Džekas šalia Džesikos at- 
vaizdo veidrodyje. Jis laiko prisidėjęs prie savęs suknelę ir sako: 
„Dievulėliau, dedu galvą, kad šita tau labai tinka.“ Džesika stovi 
vonios kambario tarpduryje ir šypsosi. Jos šypsena tokia plati 
ir giedra, kad gali joje paskęsti. Tačiau Džekas, žiūrėdamas tą 
filmo ištrauką, visada prisimindavo, koks buvo pirmas Džesikos 
žvilgsnis. Pirmąkart ji nesišypsojo, ir nevaidino. 

Tokiomis akimirkomis Džekas ypač aiškiai pasijusdavo visur 
esąs pašalietis. Kai žinai, kad gąsdini žmones, išmoksti elgtis at- 
sargiau. Tai, ką Ema turėjo galvoje, sakydama, kad Džekas visa- 
da kažkoks noir, iš tiesų kėlė šiurpą. Tai buvo pelninga, taip, bet 
ar malonu? 

Filmuojamas iš arti, Džekas Bernsas nutaisydavo tik jam bū- 
dingą veido išraišką; ji visus trikdė labiau negu rūstus Toširo 
Mifunės žvilgsnis. Pats savęs Džekas nematė, tik kitų reakciją. 
Ar jo žvilgsnis seksualus? Taip, neabejotinai. Ar veikiau baugi- 
nantis negu noir? Na... ne šelmiškas, tai jau tikrai. 

— Jis nenuspėjamas, meiluti, - tas tavo žvilgsnis. 

— Aš tik vaidinu, - pasakė Džekas Emai. („Stengiuosi, kad 
mano svarbiausias žiūrovas pernelyg neatsipalaiduotų',- pa- 
galvojo.) 

— Ne, tu toks ir esi, pupuli. Nenuspėjamas. Tuo visus ir bau- 
gini, Džekai. 

— Aš nebauginu! - ginčijosi Džekas. Jam atrodė, kad visus 
baugina Ema. 

Džekas visada atsimins, kur juodu su Ema buvo, kai ji pasa- 
kė, kad jis visus baugina. Abu važiavo Sanseto bulvaru. Sida- 
bro spalvos „Audi“ vairavo Džekas. Jie buvo Holivude, - netoli 
„Chateau Marmont“, kur mirė Džonas Belušis, - ir Džekas mė- 
gino suprasti, ko taip išsigando Džesika Li. 

— Gal man labai netiko ta suknelė? - šnekėjo jis. - Norėčiau 
tai pamiršti. 

— Dievulėliau, kaip man atsibodo tas „Bar Marmont'! - te- 
pratarė Ema. 

Džeką, kaip garsenybę, visada įleisdavo į greta viešbučio esan- 
tį „Bar Marmont“. Tai buvo didelis ir triukšmingas baras - dau- 
gybė netikrų papų ir karjeros siekiančių talentų vadybininkų, 
visi lankytojai ultramadingai apsirengę, itin jauni. Paprastai 
bent trisdešimt žmonių stovėdavo lauke, neįleidžiami; tą vakarą 
tarpjų buvo ir Lorensas. Ema stengėsi į jį nežiūrėti, bet Lorensas 
sugriebė Džeką už riešo. 

— Tu šįvakar ne mergaitė? Tiesiog vaikinas? Kaip nusivils 
tavo garbintojai! - sušuko Lorensas. 

Ema kaip reikiant stūktelėjo jam keliu į kiaušius; paskui su 
Džeku įėjo į vidų. Lorensas gulėjo ant žemės, susirietęs kaip 
embrionas, kelius pritraukęs prie krūtinės, tarsi pasirengęs gim- 
ti, - tačiau viskas tuo ir baigėsi. Džekas dar pagalvojo, kad jeigu 
jis būtų šitaip keliu sudavęs Lorensui į tarpukojį, Lorensas būtų 
pareiškęs ieškinį, o Ema išsisuko. (Todėl jis ir manė, kad visus 
baugina ji.) 


„Chateau Marmont“ - pats viešbutis - buvo visai kas kita. Dže- 
kas į jo vestibiulį neidavo tam, kad pasisukiotų minioje, bet daž- 
nai matydavo ten su kuo nors susitinkančius aktorius. Jis ir pats 
keletą kartų ten su kai kuo šnekėjosi - tas vestibiulis iš tiesų 
buvo tarsi baras. 

Kai Džekas galėdavo rinktis, jam labiau patikdavo su reikalin- 
gais žmonėmis bendrauti viešbučio „Four Seasons“ bare Beverli 
Hilse. Jo manymu, ten rengiami susitikimai buvo stilingiausi. 
Džekas neabejojo, kad kada nors Beverli Hilso „Four Seasons“ 
viešbutyje ims vaidentis įžymybių šmėklos - aktorių, kuriems 

ten kažkas nepasisekė. Tačiau tai vis tiek buvo vienintelė Los 
Andželo vieta, kur Džekas jautėsi savas. 

O šiaip jis, kaip ir Ema, beveik visur jausdavosi esąs pašalietis; 
jie abu buvo liūdnai pagarsėję kaip nemokantys pritapti. Jung- 
tinės Valstijos buvo ne jų šalis. Los Andželas - ne jų miestas. 
Kita vertus, jie negalėjo sakyti, kad yra kanadiečiai. Ir Toronte 
nesijautė kaip namuose. 

Redingas buvo pirma ir paskutinė vieta, kur Džekas prita- 
po. Ir jis, ir Ema kažkodėl jautė, kad niekada nepritaps Los An- 
džele. Svarbiausia ne tai, kad esi įžymus; tik kitiems taip atro- 
do. Jau užsidirbę pakankamai pinigų, Ema su Džeku galėjo iš 
namo Entrados kelyje persikelti kur nors kitur, bet Džekas vis 
aiškiau matė, kad Ema ne be reikalo nusprendė likti pašaliete. 
Los Andželas - miestas, kuriame jie dirba; kad ir ką dar Ema su 
Džeku darė, darbas jiems rūpėjo labiausiai. Los Andželas buvo 
jų darbovietė. 

Jie stengėsi būti matomi, pastebimi - tai buvo jų darbo dalis. 
(Na, bent jau Džeko; Ema neėmė į galvą, kas ją mato.) 

Tam tikra prasme jie, Ema su Džeku, buvo tarsi dievukai - ne- 
pritampantys Kanados dievukai angelų mieste. Kaip visi dievai, 
jie laikėsi nuošaliai. Patys aiškiai savęs nematė; kaip paprastai 
būna kino pasaulyje, ko verti jų darbai, jie suprasdavo tik iš kitų 
žmonių reakcijos. Tačiau širdyje Džekas Bernsas jautė, kad Do- 
naldas, tas bjaurybė Stano restorano metrdotelis, neklydo. Do- 
naldas permatė jį kiaurai: Džekas išties tik kažkoks per Naująjį 
Hampšyrą atsibeldęs Toronto stuobrys. Taip, jis dabar Jungtinių 
Valstijų pilietis, teisėtai gyvenantis Santa Monikoje, Kaliforni- 
joje; bet iš tikrųjų Džekas negyvena niekur - jis tiesiog laukia 
geros progos. (Džekas bent jau mokėjo tai daryti. Juk laukė ir 
anksčiau, su Klaudija.) 

Savaime suprantama, Džekas užsidirbo krūvą pinigų. Tačiau 
žinojo, jog tai dar ne viskas, jis dar ne tas, kas turėtų būti. 


Džekas svečiavosi Toronte - nenoromis, kaip visada. Emos su 
juo nebuvo, nors paprastai ji ten praleisdavo daugiau laiko negu 
jis; Kanadoje rašytojai keliami į padanges. 

„Gyvenimas - tarytum režisieriaus asistento į rankas įduotas 
filmavimo grafikas, - rašė Ema Skiedalų skaitytojoje. - Privalai 
pasirodyti, kai tau liepiama, tačiau tai yra vienintelė taisyklė.“ 

Nuolat sukinėdamasis Dukters Alisos salone, Džekas pradėjo 
su mama ginčytis dėl tatuiruotojų suvažiavimų. Seniau tokių 
suvažiavimų nebūdavo, tačiau pastaruoju laiku Alisa į juos vyko 
kiekvieną mėnesį. Ji buvo Tokijuje, paskui Madride, tačiau daž- 
niausiai važiuodavo į Jungtines Valstijas. Tie suvažiavimai buvo 
rengiami visur. 

Į Los Andželą Alisa atskrisdavo retai, paprastai rudenį, ir ne 
vien tam, kad aplankytų Džeką, - gal neatsitiktinai kaip tik tada, 
kai Los Andžele rengiami kasmetiniai tatuiruotojų ir auskarų 
vėrimo meistrų suvažiavimai, vadinamieji „dažų mėgėjų poky- 
liai“. Manoma, kad tie suvažiavimai būna didžiausi pasaulyje; 
jie vyksta Sanseto bulvare esančiame Holivudo Paladiume, svin- 
go laikų šokių salėje. 

Niujorko tatuiruotojų suvažiavimai, kuriuose Duktė Alisa 
irgi visada dalyvaudavo, rengiami Rouzlando pokylių salėje Va- 
karinėje Penkiasdešimt antrojoje gatvėje - pavasarį. Atlantoje 
tatuiruotojai buvo susirinkę taip pat pavasarį. Vienas suvažia- 
vimas vyko netgi Meine - vasario mėnesį! Nors buvo žadėjusi, 
mama taip ir neatvažiavo į Meiną aplankyti Džeko, kai jis mo- 
kėsi Redingo mokykloje, bet nepraleido nė vienos „Beprotiškos 
Skrybėliaus arbatėlės“ Portlende. 

Alisa dalyvavo ir „Pragaro miesto tatuiruotojų festivalyje“ 
Ohajo sostinėje Kolumbe, „Hyatt Regency“ viešbutyje. (Birže- 
lio mėnesį, jei Džekas gerai prisiminė.) Jis manė, kad mamai 
labiausiai patinka Filadelfija. Ji turėjo nuotrauką, kur buvo nu- 
sifotografavusi su Pamišėliu Edžiu iš Filadelfijos; Edis visada 
vilkėdavo geltona sportine striuke, o plaukus taip susilipdydavo 
geliu, kad jie styrodavo tarsi gaidžio skiauterė. 

Kad ir kur būdavo rengiamas suvažiavimas, - Dalase ar Du- 
bline, ar tai būdavo „verslo susitikimas“ Pitsburge, ar kasme- 
tinė „Žmogaus pražūties“ paroda Dekature, Ilinojaus valstijo- 
je, - Duktė Alisa būtinai ten keliaudavo. 

Ji buvo ir Bostone, ir Hamburge, Vokietijoje. Labai nusivylė 
sužinojusi, kad Herbertas Hofmanas nebedirba, tačiau Ham- 

burge susipažino su Robertu Gorltu. „Jis šešių pėdų ir devynių 
colių* ūgio, žaidė krepšinį Kanadoje, - pasakojo Alisa Džekui. 

Į suvažiavimus atvykdavo tatuiruočių meistrai iš viso pasau- 
lio: iš Taičio, Kipro, Samoa; iš Tailando ir Meksikos, iš Paryžiaus, 
Berlyno ir Majamio. Net iš Oklahomos, kur tatuiruoti buvo drau- 
džiama. (Pasimatyti su kolegomis Alisa keliaudavo bet kur - kar- 
tą gyveno ir viename iš „Sheraton Meadowlands“ viešbučių, kaž- 
kokiame pelkyne.) Visada suvažiuodavo tie patys žmonės. 

- Jeigu visur susirenka tie patys puspročiai, tai ko ten leki? — 
paklausė Džekas mamos. - Kodėl nuolat važinėji? 

— Nes mes ir esam tie patys puspročiai, Džekai. Ką darom, tas 
ir esam. Niekas nesikeičia. 

- Po velnių, mama, ar bent įsivaizduoji, į kokį šūdą gali įsivelt 
kažkokiam „Hyatt Regency“ Kolumbe, Ohajo valstijoj, arba su- 
šiktam „Sheraton Meadowlands“? 

- Jei išgirstų panelė Vurc, Džekai... - tarė mama. - Arba varg- 
šė Lotė, ar ponia Vikstid... tegu ilsisi ramybėje... Tiesiog baisu, 
kaip tu pradėjai šnekėti. Ar čia Kalifornija, ar visas tas kinas tave 
taip paveikė? 

— Kaip paveikė? 

— O gal Ema, - garsiai mąstė Alisa. - Tai, kad gyveni su ta 
keikūne... žinoma. Po velnių tas, sušiktas anas! Girdint, kaip šne- 
ki, galima pamanyti, kad šūdas - universalus žodis! O seniau 
šnekėdavai taip gražiai. Kadaise puikiai mokėjai šnekėti. Ir tavo 
tarsena buvo tokia aiški. 

Alisa sakė tiesą, bet - kaip visada - ji keitė pokalbio temą. 
Džekas stengiasi mamą, vidutinio amžiaus moterį, kaip nors 
perspėti, kad ji suprastų, jog tie tatuiruotojų suvažiavimai - tikri 
pamišėlių spektakliai, o jai svarbiausia, kaip jis šneka. Džekui tie 
suvažiavimai kėlė siaubą. Susirenka visokie visą kūną išsimargi- 
nę ekscentrikai; rengiami konkursai! Tatuiruotėmis puikuojasi 
buvę kaliniai. Kalinių tatuiruotės - savito stiliaus, kaip ir baike- 
rių. Išsitatuiravusios ir striptizo šokėjos, ką jau kalbėti apie por- 
nografijos žvaigždes. (Džekas į tai atkreipė dėmesį dirbdamas 
„tiriamąjį darbą“ - žiūrėdamas daugybę Henko Ilgojo filmų.) 


* 205 cm (Vert. past.) 

Kam, Dukters Alisos manymu, tie suvažiavimai reikalingi? 
Džekas buvo matęs piktas vudu lėles ir į širdį įsmeigtą durklą - 
su užrašu JOKIO GAILESČIO - Railio Baksterio Tabu Tattoo 
salone Vakarų Los Andžele. (Baksterio kortelėje, po viena tokia 
vudu lėle, buvo parašyta: VIENKARTINĖS ADATOS.) 

Alisos liemuo buvo sustorėjęs, bet šypsena vis dar graži; jos 
plaukai, kadaise buvę geltoni kaip gintaras, ar kaip klevų siru- 
pas, jau po truputį, sruogomis, žilo. Tačiau oda atrodė nuosta- 
biai lygi; be to, Alisa rengėsi taip, kad būtų matyti, kokios putlios 
jos krūtys. Ji mėgo sukneles paaukštintu juosmeniu, su didelė- 
mis apskritomis arba kvadratinėmis iškirptėmis. Būdama tokio 
amžiaus, ji segėjo liemenėles su vieliniais lankeliais - jai patiko 
raudonos arba fuksijų spalvos. Tą dieną salone Alisa vilkėjo kai- 
miško stiliaus suknele su itin plačia iškirpte; buvo matyti jos lie- 
menėlės petnešėlės - kaip visada. Džekas pagalvojo, jog mama 
tikriausiai nori, kad jos matytųsi, nors niekad nevilki nei sukne- 
lių, nei palaidinukių su giliomis iškirptėmis. „Niekas man nekiš 
nosies tarp krūtų“, - sakydavo Alisa. (Džekui atrodė keistoka, 
kad mama, neabejotinai norinti, kad visi žinotų, kokios gražios 
jos krūtys, jų nė kiek neapnuogina.) 

Ir ką tokia moteris, niekada neapnuoginanti krūtų, veikia ta- 
tuiruotojų suvažiavimuose? 

— Mama... - buvo besakąs Džekas, bet mama plikė arbatą, nu- 
sisukusi. 

— O moterys, Džekai. Ar pažįsti bent vieną malonią merginą? 
O gal tiesiog man jų nerodai? 

- Malonią? 

— Kaip Klaudija. Ji buvo maloni. Kur dabar Klaudija? 

— Nežinau, mama. 

— O ta vargšė jauna moteris, kuri turėjo šiokį tokį darbą Vilja- 
mo Moriso agentūroje? Ji kažkaip keistai šveplavo, ar ne? 

— Gven, pavardės neprisimenu, - tarė Džekas. (Apie Gven jis 
išvis nieko daugiau neprisiminė - tik kad ji buvo švepla. Gal ji: 
tebedirba toje agentūroje, o gal ir ne.) 

— Tą Gven turbūt jau seniai pamiršai? - paklausė mama. - 
Arbatą vis dar geri su medum, mielasis? 

— Taip, Gven jau seniai pamiršau. Ne, be medaus - niekada 
jo nemėgau. 

— Aktorės, padavėjos, sekretorės, mėsos verslo paveldėtojos 
ką jau kalbėti apie šiaip visokias dūsautojas, - šnekėjo mama. 

- Apie ką? 

— O gal tujas vadini fanėmis? 

— Nepažįstu jokių fanių, mama. Tavo pasaulyje visokių fana- 
tikų tikriausiai daugiau negu mano. 

— Ką, po galais, čia man nori pasakyti, mielasis? 

- Tuose jūsų suvažiavimuose tai tikrai. 

— Turėtum bent kartą pamatyti tatuiruotojų suvažiavimą, 
Džekai. Tada taip nebijotum. 

— Lydėjau tave į tą „dažų mėgėjų pokylį“ Los Andžele, - pri- 
minė mamai Džekas. 

— Taip, bet tik iki Paladiumo, į vidų nėjai, - tarė ji. 

— Kažkokia motociklininkų gauja sukiojosi aplink Paladiumą! 

— Sakei, kad dirbtinių papų pakankamai prisižiūri vakarais, 
neketini į juos spoksoti vidurdienį. Štai ką sakei! Iš tikrųjų, kaip 
tu šneki... 

— Mama... 

— O tabritė, su kuria buvai Londone... juk ji mano amžiaus! - 
sušuko Alisa. Džekas žiūrėjo, kaip ji deda šaukštelį medaus jam 
į arbatą. 

Durys iš Karalienės gatvės atsivėrė, skimbtelėjo mažytis 
varpelis, tarsi Duktė Alisa būtų buvusi kokia krautuvėlė, kur 
parduodamos nėriniais apkraštuotos servetėlės ir gimtadienių 
atvirukai. Įėjusiai merginai aplink neseniai įvertą auskarą buvo 
prasidėjęs uždegimas; apatinė jos lūpa, kurioje styrojo iš pažiū- 
ros lyg ir rankogalių segtukas, atrodė gerokai atsikišusi į priekį. 
Virš akies jai tabalavo į vieną antakį, nuskustą, įverta grandi- 
nėlė su kažkokiu rutuliuku, bet paraudusi ir ištinusi buvo tik 
apatinė lūpa. 

— Ko norėtum, mieloji? - paklausė tos merginos Alisa. - Ką 
tik išviriau arbatos. Gal gersi? 

- Aha, - linktelėjo mergina. - Paprastai arbatos negeriu, bet 
bus gerai. 

— Džekai, būk geras, įpilk panelei arbatos, - paprašė Alisa. 

Tai merginai galėjo būti aštuoniolika - na, gal dvidešimt 
metų, daugių daugiausia. Tamsūs jos plaukai buvo nešvarūs; ji 
vilkėjo džinsais ir „Grateful Dead“ marškinėliais. 

— Velniai griebtų, koks tu panašus į Džeką Bernsą! - tarė ji, 
žiūrėdama į Džeką. - Išskyrus tai, kad atrodai normalus. 

Alisa uždėjo plokštelę - Bobo, žinoma. 

— Džekas - mano sūnus, - pasakė auskarų prisivėrusiai mer- 
ginai. - Jis ir yra Džekas Bernsas! 

— Oho! - apstulbo mergina. - Galvą guldau, kad turėjai dau- 
gybę moterų, a? 

— Ne tiek jau daug, - atsakė Džekas. - Arbatos gersi su 
medum? 

— Aha, žinoma, - linktelėjo mergina; ji liežuvio galiuku vis 
lietė turbūt skaudančią apatinę lūpą. 

— Kokios tatuiruotės norėtum, mieloji? - paklausė jos Alisa. 
(Dukters Alisos lange kabėjo lentelė su užrašu: AUSKARŲ NE- 
VERIU. Taigi buvo aišku, kad ši mergina atėjo tatuiruotės.) 

Ji atsisegė džinsų užtrauktuką ir užkišo nykščius už kelnaičių 
juosmens - pasimatė gaktos plaukų kuokštelis, ant kurio taikėsi 
nutūpti bitė. Ta bitė buvo ne didesnė už paskutinį Džeko ma- 
žojo piršto narelį; beveik permatomi jos sparniukai - gelsvi, o 
kūnelis - tamsesnio auksinio atspalvio. 

— Aukso spalvą sunku išgauti, - tarė Alisa - tikriausiai Ža- 
vėdamasi. Džekas gerai nesuprato. - Aš ryškiai geltonus dažus 
maišau su plytiniais, arba galima pridėti vadinamojo angliško 
cinoberio - tai gyvsidabrio sulfidas. Ir dar primaišau melasos. 

Džekas buvo įsitikinęs, kad trys ketvirtadaliai mamos pasa- 
kojimo - netiesa. Ji niekada niekam nesako, kaip maišo dažus, - 
juo labiau pašaliečiams. 

— Melasos? - nustebo mergina. 

- Ir dar reikia šiek tiek hamamelio, - toliau šnekėjo Alisa. 
Tenka pavargti, jei nori gražaus auksinio atspalvio. - Džekas 
pagalvojo, kad hamamelio, regis, tikrai reikia. 

Mergina žiūrėjo į savo bitę, tarsi pirmąkart ją matydama. 

— Man šitą bitę ištatuiravo Vinipege, - pasakė ji. 

- Tikriausiai Tattoos for the Individual salone, - tarė Alisa. 

— Aha. Pažįstate tuos vyrukus? - paklausė mergina. 

- Žinoma, pažįstu. Vinipege nepasiklysi. Turbūt nori gėlės 
savo bitei? 

— Aha, bet niekaip neapsisprendžiu kokios. 

Džekas pamažu slinko prie durų, pasiryžęs rizikuoti - sprukti 
į Karalienės gatvę; ten jį galėjo atpažinti garbintojai (arba koks 
nors pamišėlis), bet Džekas Bernsas vis tiek labiausiai nenorėjo 
žiūrėti, kaip mama klientei daro dar vieną tatuiruotę. 

— Kur eini, Džekai? - paklausė Alisa, neatsisukdama. Ji dėlio- 
jo gėlių piešinių pavyzdžius, kad merginai su bite būtų patogiau 
išsirinkti. 

— Gali neišeit, - tarė mergina Džekui. - Jei nori, žiūrėk - ne- 
svarbu, kurioj vietoj man tatuiruos. 

— Na, kaip čia pasakius... - lyg ir paprieštaravo Alisa. 

— Pasimatysime namie, - pasakė Džekas mamai. - Nusivesiu 
judvi su Lesle pietauti. 

Ir Alisa, ir ta mergina atrodė nusivylusios, kad Džekas išei- 
na. Salone stūgavo Bobas Dilanas. (Idiot Wind. Džekas niekada 
nepamirš tos dainos.) Mergina Džekui nerūpėjo; jis mėgino su- 
prasti, ką reiškia tas nusivylimas, aiškiai matomas motinos vei- 
de. „Kas yra, ką aš negerai darau, kad tau taip neramu? - norė- 
jo paklausti jos Džekas, bet ne prie merginos su bite. 

Kažkas griežia dantį ant manęs, - skundėsi Bobas. Kiekvieną 
kartą, atvykęs į Torontą, taip jausdavosi ir Džekas. - Sako, kad 
žmogų, vardu Grėjus, nušoviau aš ir išsivežiau jo žmoną Italijon, 
kur nieks neras, - toliau pasakojo Bobas. - Ji paveldėjo milijoną, 
bet jau numirė, ir milijonas jau mano. | 

Džekas sudainavo kitą eilutę kartu su Bobu - neatitraukda- 
mas akių nuo mamos. Ką padarysi, man sekasi, - garsiai pritarė 
Bobui, nes tai ir buvo svarbiausia mintis, kurią įžvelgė mamos 
akyse. Ji mano, kad jam tiesiog sekasi! 

— Kol kas, Džekai, - kol kas! - sušuko Alisa, kai jis jau žengė į 
Karalienės gatvę ir uždarė Dukters Alisos duris. 

D dalyvavo filmo pristatyme Niujorke. (Pasak Emos, 
vykdė „Miramax“ įsakymą pradėti žygį.) Vienintelis įsi- 
mintinas dalykas iš to interviu buvo ne pats pirmas klausimas, 
jau šimtą kartų girdėtas anksčiau, o itin nevykusi to klausimo 
formuluotė - ir dar tai, kad vidury įprasto, Džeko dažnai karto- 
jamo atsakymo paskambino Ema ir Džekas tada paskutinį kartą 
girdėjo jos balsą. 

Klausimą vargais negalais išstenėjusi matroniškos išvaizdos 
moteris, kalbanti su gluminančiu akcentu, buvo ta pati žurnalis- 
tė iš Holivudo užsienio spaudos asociacijos, kuri per vieną anks- 
tesnį pristatymą Džeko paklausė, ar jis stengiasi būti panašus į 
jauną Martiną Šiną Šių dienų apokalipsėje. Ji gurkšnojo dietinę 
kokakolą ir rūkė cigaretę su mentoliu, jos iškvepiamas nenatū- 
raliai saldus oras gaubė Džeką tarsi dūmai iš degančio mėtinių 
saldainių fabriko. 

— Kapitonas Vilardas juk trumpais plaukais, - tąkart atsakė 
tai žurnalistei Džekas. 

— Koks kapytonas? 

- Tas, kurį Martinas Šinas vaidina Šių dienų apokalipsėje. Ka- 
pitonas Vilardas, - paaiškino jai Džekas. - Na, dėl laipsnio tai 
nesu šimtu procentų įsitikinęs. 

- Tūrėjau... e... omeny ne jo plaukūs, - tarė žurnalistė. 

— Ne, aš nesistengiu būti panašus į jauną Martiną Šiną, - aiš- 
kiai pareiškė Džekas. - Ir neketinu žudyti Marlono Brando. 

— Tūryte galvoje... e... jauno Marlono Brando? - paklausė ta 
ponia iš Holivudo užsienio spaudos asociacijos. 

- Filme, apie kurį kalbėjote, - pasakė jai Džekas, lėtai tarda- 
mas žodžius, - veikėjas, kurį vaidina jaunas Martinas Šinas, yra 
siunčiamas nužudyti Marlono Brando - prisimenate? Marlonas 
Brando ten, beje, jau apysenis. 

- Tiek to, - tada numojo ranka žurnalistė. - Jūdėkim... e... 
toliau. 

Šį kartą jos klausimas buvo tiesiog pribloškiamai painus ir 
netaktiškas, bet ji bent jau pajudėjo toliau nuo to savo Marti- 
no Šino. 


psychologyškai susitapatyna sū kyta lytymy? Turiū omeny... e... 
su moterymys. 

— Klausiate, ar aš transvestitas? 

— Tayp! 

— Ne. 

— Bet jūs vysada rengiatės kayp moterys - arba, regys, apie tai 
galvojat, turiū omeny, kad noryt apsirengty kayp moterys, netgy 
kai esat apsirengęs kayp vyras. 

- Šią akimirką tikrai negalvoju apie tai, kad norėčiau apsi- 
rengti kaip moteris, - pasakė Džekas. - Aš tiesiog kartais taip 
darau filmuose - na, žinote, kai vaidinu. 

— Apie tay yr rašote? 

— Apie rengimąsi moteriškais drabužiais? 

— Tayp! 

— Ne. 

Suskambo Džeko mobilusis telefonas. Kalbėdamasis su žur- 
nalistais Džekas telefonu paprastai neatsiliepdavo, tačiau dabar 
matė, kad skambina Ema, o ji pastaruoju laiku atrodė labai nu- 
siminusi. Ema jautė, kad pralaimi kovą su antsvoriu; nuo tada, 
kai Džekas išvyko, ji kiekvieną rytą jam paskambinusi pasaky- 
davo, kiek sveria. Niujorke buvo jau beveik priešpiečių metas, 
bet Džekas suprato, kad Ema Los Andžele ką tik atsikėlė. 


KOL TAVE RASIU 509 


Jis jai buvo sakęs, kad jį kone ištisą parą kvočia Žurnalistai, - 
Ema puikiai žinojo, kam reikia tokių pristatymų. Šiek tiek irz- 
telėjęs Džekas padavė savo telefoną poniai iš Holivudo užsienio 
spaudos asociacijos. 

— Ši moteris nuo manęs neatstos, - tarė. - Pamėginkite jai 
pasakyti, kad aš dabar kalbuosi su žurnalistais. Pažiūrėsime, ar 
jums pavyks. 

Džekas tikėjosi šitaip bent jau pertraukti tos žurnalistės min- 
čių seką. Jis jau žinojo, kad Emos minčių sekos ponia iš Holivu- 
do užsienio spaudos asociacijos tikrai nepertrauks. 

- Aliuo? - tarė ta moteris, kuriai jis atrodė panašus į jauną 
Martiną Šiną. 

Staiga Džekui pasigirdo, kad Ema kalba itališkai, - jis, be abe- 
jo, prisiminė, kaip ji seniau maivydavosi. 

— Praneškyte Džekui Bernsui, kad jam skambyna Marija An- 
tuaneta Beluči! 

— Atleiskyte. Džekas Bernsas dabar kalbasy sū žurnalystais, — 
pasakė ponia iš Holivudo užsienio spaudos asociacijos. 

— Pasakykite jam, kad pasiylgau jo pėėėnio! - paprašė Ema. 

- Čia skambyna kažkokia panelė Beluči, - tarė Žurnalistė, 
grąžindama telefoną Džekui. - Atrodo, kad skubū. 

— Tai kiek sveri šįryt? - paklausė Džekas Emos. 

— Du šimtus penkis*! Tikras šūdas! - sustaugė Ema - taip 
garsiai, kad išgirdo ir žurnalistė. 

— Tau reikia laikytis dietos, Ema, - patarė Džekas, jau gal šim- 
tąjį kartą. 

Džekui Bernsui tūkstantis devyni šimtai devyniasdešimt sep- 
tintais metais buvo trisdešimt dveji, o Emai - trisdešimt devy- 
neri. Džeko medžiagų apykaita būvo greitesnė negu jos; be to, 
jis visada žiūrėdavo, ką valgo. Tačiau pradėjęs ketvirtą dešimtį 
netgi Džekas jau turėjo laikytis griežtesnės dietos. 

Ema jokių dietų nepripažino. Seniau per vakarą išgerdavo 
vieną butelį raudonojo vyno, o dabar jau du; priešpiečiams už- 
sisakydavo kokį nors patiekalą iš makaronų. Būdama beveik 
keturiasdešimties, ji vis dar labiausiai mėgo bulvių košę su gor- 

gonzola. Džekas ją vis protino: net ištisas dienas praleisdama 
Beverli Hilso „Four Seasons“ sporto salėje ant pilvo raumenų 
treniruoklio - net išspausdama savo pačios svorio štangą - ji 
neatsikratysianti visų tų angliavandenių. 

Džekas matė, jog žurnalistė iš Holivudo užsienio spaudos 
asociacijos viską užsirašo, - net kiek Ema sveria, kaip jis vėliau 
perskaitė tame interviu: „Du šimtus penkis! Tikras šūdas!“ Ji 
netgi sugebėjo be klaidų užsirašyti Marijos Antuanetos Belu- 
či vardus ir pavardę; žinoma, juk ta žurnalistė, kaip paaiškėjo, 
buvo italė. 

— Ema... - buvo besakąs Džekas. 

„Jis ją vadina Ema ir šiurkščiai liepia laikytis dietos“, - užsira- 
šė ponia iš Holivudo užsienio spaudos asociacijos. 

— Eik velniop su visom savo dietom, Džekai! - suriko Ema. — 
Tik noriu, kad žinotum, jog tavim gerai pasirūpinau savo testa- 
mente. - Tai pasakiusi ji baigė pokalbį. 

— Jūsų mergyna? - pasidomėjo žurnalistė. - Turiū omeny, 
viena iš mergynų. 

— Galima sakyti ir taip. 

— Ar panelė Beluči yrgi aktorė? 

— Panelė Beluči - putli tabako pardavėja, - atsakė Džekas. 
Nors žurnalistė to neužsirašė, žodis „putli“ vis tiek kažkaip atsi- 
rado jos interviu - tačiau ten taip buvo apibūdinta Ema. 

— Tykriausiai draugaujate, arba draugavote, su begale mergy- 
nų? - paklausė žurnalistė. 

- Rimtai dar nedraugavau su niekuo, - pasakė Džekas, jau gal 
šimtąjį kartą - mintyse atsiprašydamas Mišelės Maer. 

Džekas jautėsi pavargęs. Juk jis šitiek kartų kalbėjosi su šito- 
kia daugybe smalsių ir visko prasimanančių žurnalistų. Tačiau 
tai - ne pasiteisinimas. Jis neturėjo taip užsimiršti per tą inter- 
viu. Neturėjo taip nerūpestingai, netgi tyčia, leisti tai poniai iš 
Holivudo užsienio spaudos asociacijos įsivaizduoti, kas tik jai 
patinka, - bet leido. 

Žinoma, jis vėliau jaudinosi ne dėl paties interviu; tokie daly- 
kai smarkiai nepakenkia, niekas ilgai apie tai negalvoja. Tačiau 
dėl to, kad paskutiniai Emos jam pasakyti žodžiai buvo apie jos 
testamentą... na, dėl to Džekas graušis amžinai. 

Kai tas interviu pasirodė spaudoje, Ema jau buvo mirusi, - be 
to, matroniškoji italė iš Holivudo užsienio spaudos agentūros iš- 
siaiškino, kad Džekas tikrai negalėjo turėti meilės ryšių su Marija 
Antuaneta Beluči, papingąja tabako pardavėja iš Felinio Amar- 
kordo. (Ponia Beluči Džekui, ko gero, būtų tikusi į seneles!) 

Taigi ta žurnalistė parašė, kad Džekas telefonu tikriausiai kal- 
bėjosi su Ema Oustler, - su kuria atseit „tik šiaip gyvena kartu“, - 
ir dar pridūrė, jog pastaruoju laiku visi iš pirmo žvilgsnio pastebi, 
kad garsioji rašytoja turi antsvorio, bet gal ne visi žino, kad ji sve- 
ria net du šimtus penkis svarus. (Tokiame kontekste atrodė, kad 
žodį „putli“ Džekas pavartojo šaipydamasis iš storulės Emos.) 

Negana to, ta italė interviu pabaigoje dar įkišo mintį, jog 
Ema, kaip visi šneka, labai nusiminusi, nes trečiasis jos roma- 
nas, - kurį rašo jau daug metų ir niekaip negali užbaigti, - da- 
rosi per ilgas. 

„Kokio jis ilgumo?“ - vėliau, po Emos mirties, klausinėjo 
Džeką visi Žurnalistai. Bet Džekas jau buvo pamokytas, labai 
skaudžiai, kad su žurnalistais reikia būti atsargesniam. 


Tąkart Niujorke jis apsistojo „The Mark“ viešbutyje. Užsiregis- 
travo Bilio Reinbou - veikėjo, kurį vaidino spaudai pristatoma- 
me tuoj ekranuose pasirodysiančiame filme, - vardu. Džekas 
viešbučiuose beveik visada registruodavosi naujausių, žiūrovų 
dar nematytų filmų veikėjų vardais. Taip elgėsi tam, kad garbin- 
tojai nerastų Džeko Bernso. 

Tiesą sakant, ne visi jie buvo garbintojai. Kai kurie „vištgai- 
džiai įsižeisdavo, kai Džekas vis tvirtindavo nesąs nei transsek- 
sualas, nei transvestitas. Kone per kiekvieną interviu jis saky- 
davo, kad moteriškais drabužiais rengiasi tik retkarčiais — ir tik 
filmuose. Tikri .transseksualai ir transvestitai jausdavosi įskau- 
dinti; jie šnekėdavo, kad Džekas „tik vaidina“. Na - žinoma! 

Taigi Džekas „The Mark“ viešbutyje gyveno kaip Bilis Rein- 
bou; jam prisiskambinti buvo galima tik per registratūrą. Dže- 
kas mamai visada pasakydavo, kur apsistojo - ir kokiu vardu 
pasivadino šį kartą. Tai, be abejo, žinodavo ir Ema, ir jo agentas, 
Bobas Bukmanas, ir jam atstovaujantis teisininkas, Alanas Her- 

gotas. Ir dar kino studijos, kurioje būdavo kuriamas naujausias 
jo filmas, atstovas spaudai; šįkart tai buvo Erika Šteinberg iš 
„Miramax“. Savaime suprantama, viską žinojo ir Harvis Vain- 
šteinas. Jeigu jau vaidini „Miramax“ filme, Harvis visada žino, 
kur esi apsistojęs ir kokiu vardu pasivadinęs. 

Tuo laiku Džekas buvo užmezgęs romaną su garsia violonče- 
lininke Mimi Lederer, todėl ir ji žinojo, kur jis apsistojęs. Tiesą 
sakant, Džekas su ja gulėjo lovoje - miegojo „The Mark“ vieš- 
butyje, - kai Ema mirė. 

Tą vakarą, po pietų, Mimi į Džeko kambarį atsinešė violon- 
čelę; nuoga solo sugrojo du kūrinius. Pietaudami jie jautėsi ne- 
smagiai, nes Mimi drabužinėje nenorėjo atiduoti saugoti violon- 
čelės. Didžiulis instrumentas, įdėtas į dėklą, užėmė trečią kėdę 
prie jų staliuko; Mimi vis žvilgčiojo į tą savo violončelę - tarsi 
tikėdamasi, kad ji ką nors pasakys. 

Džekas Mimi nepasakojo, kad pažinojo vieną violončelinin- 
kę, kai buvo mažas, - Hanelę, Sibelijaus akademijos studentę, 
vieną iš dviejų tėvo merginų Helsinkyje. Hanelė ir jos draugė 
Ritva norėjo bendros tatuiruotės. Hanelei atiteko kairė verti- 
kaliai perplėštos širdies pusė; ji buvo jai ištatuiruota ant kairės 
krūties. Hanelės pažastys buvo neskustos - Džekas niekada to 
nepamirs. 

Kai Mimi Lederer grojo Džekui „The Mark“ viešbučio kam- 
baryje, jis net nušiurpo prisiminęs, kaip sėdėjo tatuiruojama 
Hanelė, - kaip Mimi, gal kaip visos violončelininkės: plačiai iš- 
skėtusi kojas. Tada Džekas ir susimąstė, ar Hanelė kada nors 
grojo jo tėvui nuoga; paskui ėmė galvoti, ar jis panašus į Vilja- 
mą. (Na, ar taip pat elgiasi su moterimis.) 

Džekas niekada nepamirš, ką Mimi Lederer jam grojo tą va- 
karą „The Mark“ viešbutyje, kai Ema dar buvo gyva, - solo vio- 
lončelei, iš kažkurio Mocarto trio. (Džekas nesidomėjo klasiki- 
ne muzika, nes ji jam primindavo vargonų muziką, bažnytinę, ir 
savo pareigų neatliekantį tėvą.) 

„Divertismentas... Es-dur“, - pašnibždėjo jam Mimi Lederer 
prieš pradėdama groti. Kaip ir Hanelė, gal kaip visos violonče- 
lininkės, Mimi buvo aukšta, ilgarankė, mažomis krūtimis. Sa- 

vaime suprantama, Džekas pagalvojo, kad krūtys gal kliūva, kai 
grieži violončele. 

Antras kūrinys, kurį Mimi jam sugrojo nuoga, buvo vieno 
Bethoveno styginių kvarteto dalis. „Iš Razumovskio, Opus 59, - 
sumurmėjo Mimi. - Pirmas.“ Jau vien girdėdamas tokius klasi- 
kos pavadinimus Džekas sukąsdavo dantis. Negi kompozitoriai 
negalėjo gražiau pavadinti savo kūrinių? Bet jam buvo malonu 
žiūrėti, kaip Mimi Lederer paklūsta tas ryžtingai apžergtas di- 
džiulis instrumentas. 

Jie dar miegojo, kai suskambo telefonas. Pirmiausia Džekui 
dingtelėjo, kad tai tikrai ne Ema, nes dar gerokai per anksti. To- 
rontas, kaip ir Niujorkas, yra rytinėje laiko juostoje; tai buvo 
antra Džekui į galvą atėjusi mintis. Jis matė, jog dar tik kelios 
minutės po šešių, - mama irgi neskambintų taip anksti, bent jau 
Džekas taip manė. 

Erika Šteinberg buvo pernelyg maloni ir taktiška, kad žadintų 
jį paryčiais; be to, Erika žinojo, kad Džekas miega su Mimi Le- 
derer, - Erika žinojo viską. Džekas pagalvojo, kad čia, ko gero, 
Harvis Vainšteinas. Harvis žmonėms skambina kada panorėjęs; 
jis Džeką kelis kartus jau buvo prikėlęs anksti rytą. Gal Džekas 
kažką pasakė kalbėdamasis su žurnalistais, ko nederėjo sakyti. 

Ir Mimi Lederer, ir Džekas, šiaip ar taip, turėjo keltis anksti, - 
nors gal ne tokioje ankstybėje. Džekui reikėjo toliau dalyvauti 
filmo pristatymo renginiuose, o Mimi - skubėti pas mokinius 
į Džuliardo muzikos akademiją; paskui ji dar turėjo suspėti į 
lėktuvą. Mimi grojo kažkokiame trio ar kvartete; tądien jie 
rengėsi koncertuoti Mineapolyje, o gal Klivlende. Džekas gerai 
neprisiminė. 

- Čia tikriausiai kambarių tarnyba, - tarė Mimi. - Gal dėl 
tavo pusryčių. Juk vakar tave įspėjau, Džekai, - geriau užsisakyk 
normalius pusryčius. 

Mimi vakare buvo susiginčijusi su Džeku dėl jo pusryčių už- 
sakymo - arba „pusryčių manifesto“, kaip ji tai pavadino. Sve- 
timkalbiai „The Mark“ kambarių tarnybos darbuotojai (kaip ir 
daugumos kitų Niujorko viešbučių personalas) ne per geriau- 
siai suprato angliškai. Mimi Džekui sakė, kad jis verčiau būtų 
tiesiog pažymėjęs paukščiukais, ko norėtų pusryčiams; nereikėjo 

toje ant durų rankenos kabinamoje kortelėje rašyti „išsamaus 
rašinio 

Tačiau Džekas tvirtino, kad kai pageidauji minkštai virto 
kiaušinio, turi tiksliai nusakyti, kokio minkštumo. Be to, argi 
taip sunku suprasti, kai žmogus prašo: „Neriebaus jogurto, arba 
jo išvis nereikia“? 

— Čia Harvis Vainšteinas, - pasakė Džekas Mimi, pagaliau pa- 
keldamas ragelį. - Alio? - tarė. 

— Skambina jūsų motina, pone Reinbou, - pranešė registratū- 
roje dirbantis vaikinas. 

Filme Bilis Reinbou neturėjo motinos, bet Džekas paprašė: 

- Sujunkite. 

„Iš kur ji skambina?“ - galvojo Džekas. (Anot Mimi Lederer, 
jis dar nebuvo kaip reikiant atsibudęs.) 


Vienas tatuiruotojų suvažiavimas neseniai buvo Santa Rozoje. 
Ar mama į Los Andželą užsuko keliaudama į tą suvažiavimą, 
ar jau grįždama namo? Džekas šiaip taip prisiminė, kad lyg ir 
grįždama, - juk ji jam pasakojo, kaip ten viskas atrodė. 

Tatuiruotojai susirinko „Flamingo“ viešbutyje, o gal „Raus- 
vojo flamingo“. Mama šnekėjo apie kažkokią bliuzo grupę - gal 
„Wine Drinkin Roosters“. Ji Džekui pasakojo apie visus to su- 
važiavimo dalyvius. 

Be to, mama neneigė, jog tai buvo tris paras trukęs vakarėlis; 
tatuiruotojai linksminasi kaip gerti įjunkę nepilnamečiai. Ali- 
sa atrodė visai nusivariusi, kai tada vyko namo iš Santa Rozos. 
Kaip Džekas galėjo pamiršti, kad ji jam pasakojo apie Kapitono 
Dono, kardų rijiko, numerį? Ir apie Suzi Ming, tą „moterį be 
kaulų“, kurios rangymasis, nors gal ir nelabai meniškas, daro 
neišdildomą įspūdį. (Taigi mama skambina ne iš Santa Rozos.) 

Galbūt iš Paryžiaus - todėl ir taip anksti. Paryžiuje jau vidur- 
dienis; gal Alisa apsiriko skaičiuodama laiko skirtumą. Bet negi 
ji dar negrįžo iš Paryžiaus? 

Taip, Džekas prisiminė, - grįžo. Sakė ten susipažinusi su Dėde 
Poliu ir Mažuoju Viniu Majersu, ir su keliais kitais tatuiruočių 
meistrais. Iš tikrųjų tai buvo ne suvažiavimas; jie ten tik tarėsi, 

kaip reikės surengti Mondial du Tatouage Paryžiuje. Visa tai, ko 
gero, sumanė Tin Tinas; Alisa sakė, kad jis - geriausias Pary- 
žiaus tatuiruotojas. Ten, be abejo, buvo ir Stefanas Šodesegu iš 
Avinjono, ir Filipas Liu iš Lozanos, - gal netgi Runuji iš Prancū- 
zijos Polinezijoje esančios Murea salos. 

Jie visi gyveno kažkokiame viešbutyje „raudonųjų žibintų“ 
rajone. „Prie pat Mulen Ružo',- pasakojo Džekui Alisa. „Le 
Tribal Act“ - kūnus įvairiose vietose persivėrusių artistų tru- 
pė - vieną vakarą surengė įsimintiną pasirodymą: jie kilnojo 
visokius, gana įspūdingus, namuose naudojamus daiktus, pasi- 
kabinę juos ant spenelių, penių bei kitų perdurtų kūno dalių. 

Tačiau tai buvo prieš kelias savaites (gal netgi mėnesius)! Da- 
bar mama skambina iš Toronto, kur toks pat ankstus rytas kaip 
ir Niujorke. Džekas pagaliau susiorientavo. 

— Oi, Džeki, man taip gaila - taip gaila! - proverksmiais sušu- 
ko į ragelį mama. 

— Mama, tu Toronte“ 

- Žinoma, kad Toronte, mielasis, - atsakė Alisa, staiga lyg ir 
pyktelėjusi. - Oi, Džeki... kaip baisu! 

Gal ji nusmigo, pasigėrusi arba apsirūkiusi, savo salone? Ir 
ką tik pabudo - permiegojusi naktį ant adatų. O gal mirė kuris 
nors iš jos kolegų, koks tatuiruočių pasaulio veteranas; gal kuris 
nors jūreivių tatuiruotojas amžiams užmigo ant adatų. Gal se- 
nas jos bičiulis Jūreivis Džeris, su kuriuo ji dirbo Halifakse, - jis 
irgi buvo Čarlio Snou mokinys. 

— Man tiesiog silpna darosi, vien pagalvojus, kad turiu tau pa- 
sakyti, mielasis, - šnekėjo Alisa. 

Džekui į galvą atėjo mintis, kad Leslė Oustler, ko gero, metė jo 
mamą - susirado kitą moterį! 

— Mama, sakyk, kas yra, dėl Dievo meilės. 

— Ema... Emos nebėra, Džeki. Nebėra. 

— Kaip nebėra, mama? 

Bet vos tai ištaręs jis viską suprato - telefono ragelis prie au- 
sies staiga pasidarė šaltas kaip ledas. Džekas prieš akis išvydo. 
tviskantį akinamai žydrą Ramųjį vandenyną - tokį, kokį pa- 
matai pirmą kartą, kai iš Sanseto bulvaro pasuki į Šatokvą ir 
leki žemyn stačia nuokalne. Apačioje, nelygu kuris paros me- 

tas, Ramiojo vandenyno pakrantės greitkeliu šliaužia arba lekia 
automobiliai; kartais ten mirguliuoja ištisa automobilių jūra, ir 
visada stūkso siaura betono užtvara - paskutinis barjeras tarp 
tavęs ir nuostabiosios Vakarų pakrantės. 

— Kaip? - paklausė Džekas mamos. 

Jis nejautė, kad visas dreba, atsisėdęs lovoje, - pajuto tik kai 
Mimi Lederer apglėbė jį iš užpakalio, kaip violončelę. Ji apsika- 
bino Džeką ilgomis rankomis; išskėtusi ilgas kojas, suspaudė jo 
klubus. 

— Leslė jau išvažiavo į oro uostą, - toliau kalbėjo Alisa, tarsi 
neišgirdusi Džeko klausimo. - Turėjau važiuoti su ja, bet juk 
pažįsti Leslę - ji net neverkė! 

— Mama, kas atsitiko Emai? 

— O, ne - tik ne Ema! - sušuko Mimi Lederer. Ji laikė pri- 
dengusi Džeką savo kūnu kaip kokia skraiste; jis jautė, kaip jos 
lūpos liečiasi jam prie sprando. 

— Džekai - tu ne vienas! - tarė mama. 

- Žinoma, kad ne vienas! Kas atsitiko Emai, mama? 

— Gaila, kad nebuvai su ja, Džekai. 

— Mama... 

— Ema buvo nuvažiavusi pašokti, - ėmė pasakoti Alisa. - Šok- 
dama susipažino su kažkokiu vaikinuku. Leslė man sakė to klu- 
bo pavadinimą. O, tai baisu! Lyg ir „Coconut Sgueezer'. 

— Teaszer, ne Sgueezer*“, mama. „Coconut Teaszer'. 

— Ema parsivežė tą vaikinuką namo, - pasakojo Alisa. 

Džekas pagalvojo, kad jeigu Ema į Entrados kelyje esančią 
jų lindynę parsivežė kažkokį vaikinuką iš „Coconut Teaszer“, 
vadinasi, ji nemirė šokdama. 

— Nuo ko ji mirė, mama? 

— O, tai baisu! - vėl sudejavo Alisa. - Jie ten sakė, kad nuo 
kažkokio širdies priepuolio, bet ji juk buvo jauna moteris. 

— Kas sakė? Kas tie jie? - paklausė Džekas. 

— Policija - jie mums ir paskambino. Bet kaip ją galėjo ištikti 
širdies priepuolis, Džekai? 

Nors Emai buvo tik trisdešimt devyneri, turėdamas omenyje 
jos maitinimosi įpročius, vyną, sunkumų kilnojimą bei kartais 


* Sgueezer - spaudyklė (angl.). 

iš „Coconut Teaszer“ parsivežamus berniukus, Džekas galėjo tai 
įsivaizduoti. Tačiau Ema nevartojo narkotikų. Pastaruoju laiku 
kokį nors berniokėlį iš „Coconut Teaszer“ ji parsiveždavo vis 
dažniau. (Ir pati Ema, ir Džekas manė, kad berniukai ne tokie 
pavojingi kaip kultūristai.) 

— Turbūt darys skrodimą, - pasakė mamai Džekas. 

— Skrodimą? Net jeigu ji mirė nuo širdies priepuolio? - nu- 
stebo Alisa. 

— Paprastai trisdešimt devynerių metų moterų mirtini širdies 
priepuoliai neištinka, mama. 

- Tas vaikinukas buvo... nepilnametis, - sušnibždėjo Alisa. 
Policija nesako jo pavardės. 

— Kam rūpi jo pavardė? - tarė Džekas. Jam daugelis Emos 
vaikinukų atrodė nepilnamečiai. Vargšė Ema mirė dulkindama 
kažkokį mažvaikį iš „Coconut Teaszer'! 

Na, dėl paties berniokėlio, tai Džekas puikiai įsivaizdavo, ko- 
kią psichinę traumą jis patyrė. Džekas žinojo, kad Ema mėgo 
būti viršuje ir kad ji tikriausiai liepė tam berniukui nekrutėti. 
(Gal jis krustelėjo?) Jei tas berniukas buvo dar nekaltas, - juk 
Ema nebūtų jo ėmusi, jeigu jis nebūtų atrodęs mažas, - jei varg- 
šeliui tai buvo pirmas kartas, tai kaip jis pasijuto, kai du šimtus 
penkis svarus sverianti moteris ant jo tiesiog numirė? 

— Tas vaikinukas paskambino policijai, - toliau pasakojo Dže- 
kui mama, vis dar pašnibždomis. - Oi, Džekai, ar Ema dažnai... 

— Kartais, - tepasakė Džekas. 

— Turi pasimatyti su Lesle Los Andžele, Džekai. Kad jai ne- 
reikėtų viso to išgyventi vienai. Aš Leslę pažįstu. Ji palūš, po 
kurio laiko. 

Džekas to negalėjo įsivaizduoti, bet jam buvo nemalonu, kad 
ponia Oustler viena dairysis po jo ir Emos namus prie Entra- 
dos kelio. Kokie Emos palikti daiktai ten dabar mėtosi? Džekas 
sunerimo pagalvojęs, kad Leslė gali rasti Emos pornografinių 
filmų kolekciją, bet dar baisiau jam atrodė tai, kad ji, ko gero, 
ims skaityti Emos rankraščius - tai, ko Ema neužbaigė, arba ko: 
nenorėjo duoti leidėjams. Džekas nebuvo matęs nė vienos Emos 
rašomo naujausio kūrinio eilutės - jos trečiojo romano, kuris, 
kaip visi šnekėjo, jau darėsi per ilgas. 

- Išskrisiu iš Niujorko, kai tik galėsiu, mama. Jei Leslė skam- 
bins, sakyk, kad būsiu Los Andžele prieš sutemstant. 

Džekas žinojo, kad Erika Šteinberg geros širdies; ji tikriau- 
siai atleis jį nuo kitų filmo pristatymo programoje numatytų 
interviu. 

Niekam iš Džeko pažįstamų nebuvo paslaptis, kad Ema - jo 
šeimos narė. Kaip netrukus paaiškėjo, „Miramax“ viskuo pasi- 
rūpino - net atsiuntė automobilį, nuvešiantį jį į oro uostą. Eri- 
ka nupirko Džekui bilietą; ji netgi pasisiūlė skristi kartu su juo. 
Džekas atsakė, kad to tikrai nereikia, bet jis esąs jai dėkingas už 
tokį rūpinimąsi. 


Tą rytą Džeko kambaryje „The Mark“ viešbutyje telefonas su- 
skambo dar kartą. Mimi Lederer ne be reikalo buvo Džeką įspė- 
jusi - kambarių tarnybos darbuotojai nesuprato, ko jis norėtų 
pusryčiams. Nors Džekas nebedrebėjo, Mimi laikė jį apglėbusi 
kaip violončelę, kol pasigirdo tas antras telefono skambutis. 

— Man nusispjaut, kokio jogurto jūs ten turit, - išgirdo Mimi 
Džeką sakant į ragelį. - Bus gerai bet koks. 

— Kas tau, Džekai? - tarė Mimi. 

- Ema mirė, - atrėžė Džekas. - Manau, dėl sušikto jogurto 
galėsiu pasijaudinti kitą kartą. 

— Tu vaidini? - paklausė Mimi. - Na, netgi dabar. Vis dar 
vaidini? | 

Džekas nesuprato, ką ji turi omenyje, bet Mimi prisidengė 
antklode, tarytum jis staiga būtų pasidaręs jai visiškai svetimas. 

— Kas yra? - nustebo Džekas. 

— Kas tau yra, Džekai? 

Jie abu sėdėjo lovoje; Džekas matė save virš tualetinio staliu- 
ko kabančiame veidrodyje. Nepastebėjo nieko blogo, bet kaip 
tik tai ir buvo negerai. Džekas neatrodė kaip žmogus, ką tik ne- 
tekęs geriausios draugės; priešingai, į jį žiūrėdamas galėjai pa- 
manyti, kad jam visiškai nieko nenutiko. Jo veido išraiška buvo 
neperprantama - „labiau noir negu noir“, kaip ją būtų apibūdi- 
nęs „The New York Times“. 

Džekas niekaip nepajėgė atplėšti akių nuo savo atvaizdo - tai 
irgi buvo negerai. Vėliau Mimi Lederer pasakė tą akimirką ne- 
galėjusi į jį Žiūrėti. 

- Tu ne filme, Džekai, - buvo besakanti Mimi, tačiau Džekas 
pažvelgė į ją, tarsi iš tikrųjų būtų Bilis Reinbou. - Kodėl never- 
ki? - paklausė jo Mimi Lederer. 

Džekas negalėjo jai atsakyti, o jis juk mokėjo verkti. Kai vai- 
dindamas turėdavo apsiašaroti, pradėdavo iškart, vos tik režisie- 
riaus asistentas sušukdavo: „Prašom tylos!“ 

„Sukasi', - sakydavo operatorius; Džeko akys jau būdavo su- 
drėkusios. 

„Yra'“,- tarstelėdavo garso operatorius - Džeko veidas pa- 
plūsdavo ašaromis. 

Kai režisierius (netgi Laukinis Bilas Vanvlekas) sukomanduo- 
davo: „Pradedam!“ - na, Džekas prieš kameras verkdavo atsa- 
kančiai. Ašarodavo net skaitydamas scenarijų! 

Tačiau tą rytą „The Mark“ viešbutyje Džekas atrodė toks kie- 
tas vyrukas, toks noir, koks gal niekada nebuvo anksčiau - nei 
filmuose, nei gyvenime. Toks pat viskam abejingas, kokia turbūt 
jautėsi Ema, kai rašė: „Gyvenimas - tarytum režisieriaus asis- 
tento į rankas įduotas filmavimo grafikas. Privalai pasirodyti, 
kai tau liepiama, tačiau tai yra vienintelė taisyklė.“ 

Kaip tik tai Džekas Bernsas ir darė - skrido į Los Andželą 
tiesiog pasirodyti. Jis tikriausiai laikys ponią Oustler už rankos, 
nes to iš jo tikimasi - tokios taisyklės. 

— Viešpatie, Džekai... - lyg ir norėjo kažką sakyti Mimi Lede- 
rer, bet nutilo. Džekas suvokė, tarsi būtų kažko nenugirdęs, kad 
„ji jau rengiasi. - Jei tu nemylėjai Emos, tai dar išvis nieko nesi 
mylėjęs, - šnekėjo Mimi. - Ji tau buvo artimiausia, Džekai. Ar tu 
apskritai sugebi mylėti? Jeigu nemylėjai jos, tai manau, kad ne. 

Tada Džekas paskutinį kartą matė Mimi Lederer, o juk Mimi 
jam patiko - tikrai. Tačiau po to ryto „The Mark“ viešbutyje jis 
nebepatiko jai. Išeidama Mimi pasakė nebežinanti, kas jis per 
žmogus. Bet baisiausia buvo tai, kad Džekas ir pats nežinojo, kas 
jis iš tikrųjų yra. 

Kaip aktorius, jis galėjo būti bet kas. Visas pasaulis ekranuose 
buvo matęs Džeką Bernsą verkiantį - ir kaip vyrą, ir kaip mo- 

terį. Jam šitiek kartų per veidą tekėjo blakstienų tušas - filmuo- 
jamas jis būtų padaręs viską. Tačiau Džekas negalėjo pravirkti 
dėl Emos; tą rytą „The Mark“ viešbutyje jam nenuriedėjo nė 
viena ašara. 

Buvo dar gana anksti, kai jis ėjo iš viešbučio, pasirengęs va- 
žiuoti į oro uostą. Registratūroje dirbo Džeko pirmą kartą ma- 
tomas jaunas vaikinas - tikriausiai tas pats, kuris jam pranešė, 
kad skambina Alisa. Tas vaikinas, be abejo, žinojo, kad čia gar- 
susis Džekas Bernsas, - tai žinojo visi. Bet kai Džekas jau žengė 
pro duris, registratorius šūktelėjo - labai nuoširdžiai, kaip daž- 
nai šūkčioja jaunuoliai, kai tikrai nori įtikti: 

— Maloniai praleiskite dieną, pone Reinbou! 


Kaip netrukus paaiškėjo, Džekas klydo, įsivaizduodamas Emą 
ištikusį širdies priepuolį su visais gerai žinomais priešmirtiniais 
simptomais - tokiais kaip prakaitavimas, dusulys, galvos svaigi- 
mas ir krūtinės skausmas. Emos Oustler mirties priežastis buvo 
širdies anomalija, vadinama ilgo O-T intervalo sindromu; tai 
paveldima liga, ji paveikia širdies natrio ir kalio kanalus. (To- 
dėl sutrinka širdies laidumo sistema.) Ema mirė nuo staigios 
aritmijos — skilvelių virpėjimo, kaip Džekui paaiškino jos gydy- 
tojas. Jos širdis staiga nustojo plakusi; Ema mirė net nespėjusi 
suvokti, kad blogai jaučiasi. 

Staigi mirtis dažnai būna pirmas ilgo O-T intervalo sindro- 
mo požymis. Šešiasdešimties procentų tą sindromą paveldėju- 
sių žmonių elektrokardiogramose, darytose ramybės būsenoje, 
įmanoma įžiūrėti, kad kažkas negerai, tada gydytojas supranta, 
kad gali būti tokia anomalija. Tačiau kitų keturiasdešimties pro- 
centų ligonių tyrimų rezultatai atrodo visiškai normalūs, - jeigu 
nedaroma krūvio EKG. (Emos gydytojas Džekui pasakė, kad jai 
tokia kardiograma nebuvo daryta.) 

Be to, gydytojas dar pridūrė, kad mirtino priepuolio priežas- 
tis gali būti netikėtas triukšmas, smarkus jaudinimasis, įtampa, 
arba elektrolitų pusiausvyros sutrikimas, - kai žmogus išgeria 
per daug alkoholio arba mylisi. 


KOL TAVE RASIU 521 


Tas iš „Coconut Teaszer“ parsivežtas vaikinukas, - kurio 
pavardė nebuvo iškelta į viešumą, - pasakojo, kad Ema ant jo 
susmuko taip netikėtai, kad jis iš pradžių net pamanė, jog jai 
tiesiog patinka taip mylėtis; jis pats mylėjosi pirmą kartą. Viską 
darė tiksliai taip, kaip Ema jam liepė; tikrai nejudėjo. (Turbūt 
buvo pernelyg išsigandęs, kad išdrįstų krustelėti.) Paskui, šiaip 
taip išsilaisvinęs iš Emos glėbio, vargšelis paskambino policijai. 

Kadangi ilgo O-T intervalo sindromas paveldimas, po Emos 
mirties reikėjo nuodugniai ištirti visus dar gyvus jos šeimos na- 
rius. Leslės Oustler, vienintelės gyvos Emos šeimos narės, or- 
ganizme gydytojai neaptiko jokių tos genetinės anomalijos po- 
žymių. Jos buvęs vyras, Emos tėvas, buvo miręs prieš kelerius 
metus - lyg ir miegodamas. 

— Tam šikniui pasisekė, - sakydavo Leslė. 

Džekas namo parvyko taip ir nespėjęs pasirengti susitikimui 
su ponia Oustler. Lėktuve jis galvojo apie Emą - ne apie Leslę. 
(Džekas svarstė, kodėl jam trūksta jausmingumo, nors nežinia, 
ar taip galima buvo pavadinti tai, ko jam trūko.) 

Leslė Oustler užsipuolė Džeką kaip viesulas. „Aš Leslę pa- 
žįstu, - sakė Alisa. - Ji palūš, po kurio laiko.“ Kol kas ponios 
Oustler sielvartas nebuvo prasiveržęs - tik pyktis. 

Leslė sutiko Džeką prie durų. 

— Kur, po velnių, tas Emos romanas, Džekai? Na, naujasis. 

— Aš nežinau, kur Emos romanas, Lesle. 

— O kur tavo romanas, Džekai? Ar ką tu ten atseit rašai... Tu 
net neturi kompiuterio! 

—- Aš namie nedirbu, - atsakė Džekas. Tai nebuvo visiškas 
melas: jei kalbėtume apie rašymą, Džekas nedirbo niekur. 

— Neturi net rašomosios mašinėlės! - putojo ponia Oustler. - 
Gal rašai ranka? 

- Taip. Tiesą sakant, man patinka rašyti ranka, Lesle. - Tai 
irgi nebuvo visiškas melas. Džekas viską - pirkinių sąrašus, pa- 
stabas dėl scenarijų, autografus - visada rašydavo ranka. 

Ponia Oustler jau buvo išnaršiusi Emos kompiuterį. Ji ieškojo 
Emos romano visokiais pavadinimais, kokius tik galėjo sugal- 
voti; bet nerado nė vienos rinkmenos, kurioje būtų žodis „ro- 

manas“, arba „trečias“, arba skaičius 3. Kompiuteryje nebuvo ir 
nieko panašaus į neužbaigto kūrinio antraštę. 

Tas iš „Coconut Teaszer“ parsivežtas vaikinukas turbūt šne- 
kėjo labai įtikimai; policija namo Entrados kelyje nelaikė nusi- 
kaltimo vieta. Be to, kadangi Ema buvo garsi rašytoja, - nors tas 
berniokėlis net nežinojo, kad ji rašo knygas, - ir policininkai, ir 
Emos gydytojas viską, ką reikia, padarė greitai, nieko per daug 
nesujaukdami. 

Bet paskui ponia Oustler apieškojo visus namus. Šioks toks 
sąmyšis, kilęs po to, kai Ema staiga numirė ant vaikinuko iš 
„Coconut Teaszer“, buvo smulkmena, palyginti su Leslės karš- 
tligiškai atlikta krata, po kurios namai atrodė tarsi po įsilaužusių 
narkomanų siautėjimo - stalčiai ištraukti, spintų durys atdaros, 
drabužiai išmėtyti. Emos miegamajame Leslė rado dvejas Dže- 
ko trumpikes, o Džeko kambaryje, po lova, gulėjo Emos kelnai- 
tės ir pora liemenėlių; Leslė aptiko ir slaptavietę, kur Ema laikė 
pornografinius filmus. 

- Žiūrėdavot juos drauge? - paklausė ponia Oustler. 

— Kartais - tai buvo savotiškas tiriamasis darbas, - paaiškino 
Džekas. | 

— Neskiesk! 

— Mums nereikėtų čia būti, Lesle. Norėčiau nusivežti jus kur 
nors papietauti. - Džekas mėgino įsivaizduoti, ką dar ponia 
Oustler galėjo rasti apieškodama namą. 

— Tai jūs dulkinotės ar ne? - paklausė Leslė. 

- Tikrai ne, - patikino ją Džekas. - Nė karto. 

— Kodėl ne? - pasidomėjo ponia Oustler. Džekas nežinojo, 
kaip reikėtų atsakyti į tą klausimą, todėl nesakė nieko. - Miego- 
davot kartu, bet nieko nedarydavot? Ar taip viskas buvo, Dže- 
kai? - Jis linktelėjo. - Kaip ta scenarijų recenzentė su pornogra- 
finių filmų žvaigžde tame į neviltį varančiame Emos romane? 

- Panašiai, - tegalėjo pasakyti Džekas. Jis nenorėjo, kad ponia 
Oustler manytų, jog jo galas Emai buvo per didelis, nes tai reikš- 
tų, kad jie mėgino. Bet Leslė jau buvo pati priėjusi prie tam tikrų 
išvadų - bent jau dėl to, kaip Ema prisitaikė prie savo vaginiz- 
mo. (Noras būti viršuje; jauni vaikinukai, kuriems ji galėdavo 
įsakinėti.) 

Džekas neklydo, kai Emos klausė, ar buvo kokia nors prie- 
žastis, dėl kurios ji susirgo vaginizmu, - žinoma, kad buvo, tik 
Ema niekada nebūtų jam pasakojusi. Ji patyrė lytinę prievartą, 
kai buvo devynerių ar dešimties metų, - ją išžagino vienas iš ne- 
tikusių mamos draugužių. Tai buvo paskutinis ponios Oustler 
draugužis. Dėl tos baisios psichinės traumos Ema turėjo pra- 
leisti vienerius mokslo metus. Džekas prisiminė kažkada girdė- 
jęs tik tai, kad ji nesimokė „dėl kažkokių sunkumų šeimoje“; jis 
tada manė, jog tai buvo susiję su Leslės skyrybomis. 

Sužinojęs tiesą apie paskutinį ponios Oustler draugužį, Dže- 
kas įžvelgė kitą Emos pasakojimo apie suspaustą vaiką prasmę; 
gal tai buvo pirmas dvylikametės mergaitės mėginimas beletri- 
zuoti savo skriaudas. 

— Žinoma, buvo daug nemalonių apsilankymų pas gydytojus, 
pirma ginekologinė apžiūra, - pasakojo Džekui Leslė. - Be to, 
Ema nekentė savo tėvo. Suprantama, juk jis buvo gydytojas. 

Džekas anksčiau nežinojo, kad Emos tėtis buvo gydytojas. 
Kai Ema arba jos mama apie jį kalbėdavo, dažniausiai vadinda- 
vo šiknium. Net jei žodis „gydytojas“ kada nors ir buvo ištartas, 
iš Džeko atminties jį, matyt, išstūmė tas „šiknius“. 

— Norėčiau nusivežti jus kur nors papietauti, Lesle, - vėl 
pasiūlė Džekas. - Važiuojam į kurį nors iš Emai patikusių 
restoranų. 

— Aš nemėgstu valgyti, - priminė jam ponia Oustler. 

— Na, aš paprastai užsisakau tik salotų, - tarė Džekas. - Va- 
žiuojam kur nors valgyti salotų. 

— Kuriam iš jūsų patiko japoniški prezervatyvai? - paklausė 
Leslė. (Ji surado net Džeko „Kimono Micro Thins“!) 

- Jie mano, - prisipažino jis. - „One Pico“ restorane puikios 
salotos. - Buvęs Džeko bosas - Karlosas iš „American Pacific“ - 
dabar ten dirbo padavėju. Džekas jam paskambino ir paprašė 
staliuko su vaizdu į vandenyną bei pasivaikščiojimo taką. 

Atsakiklyje buvo daugybė žinučių, bet ponia Oustlėr Dže- 
ką patikino, kad neverta jų klausytis - ji tai jau padariusi. Ten 
draugų užuojautos - skambinęs net Laukinis Bilas Vanvlekas. 
(Pamišėlis Olandas jau daug metų nebuvo sukūręs nė vieno fil- 
mo. Džekas baiminosi, kad jis gal jau miręs.) 

Vienintelis šiek tiek įdomesnis, pasak Leslės, buvo Alano Her- 
goto skambutis - Alanas pranešė, kad Džekas paskirtas Emos 
literatūrinio testamento vykdytoju. (Alanas buvo ir Emos teisi- 
ninkas.) Be to, skambino ir Bobas Bukmanas, jųdviejų agentas; 
Bukmanas sakė, kad jis ir Džekas būtinai turį susitikti su Alanu 
ir aptarti Emos testamentą. (Džekas buvo ką tik sužinojęs - iš 
pačios Emos, kai paskutinį kartą, nelabai maloniai, su ja kalbėjo- 
si, - kad ji surašė testamentą, kuriame juo „gerai pasirūpino“.) 

— Galiu lažintis, kad ji tau paliko viską,- pasakė ponia 
Oustler, plačiu liesos rankos mostu rodydama, jog turi omenyje 
visą kruopščiai išnaršytą niekam tikusį namą šalia Entrados ke- 
lio. - Tau pasisekė. 

Kol Leslė nusiprausė po dušu ir persirengė, Džekas tyliai iš- 
klausė visas į atsakiklį įrašytas Žinutes. Ir Bobas Bukmanas, ir 
Alanas Hergotas kalbėjo taip, kad galima buvo suprasti, jog tas 
„literatūrinio testamento vykdytojo“ vaidmuo bus svarbesnis, 
negu Džekas iš pradžių pamanė; jų balsai skambėjo kažkaip itin 
reikšmingai; ponia Oustler to tikriausiai nepastebėjo, arba tie- 
siog nekreipė dėmesio. 

Leslė apsirengė seksualiai atrodančia už kaklo surišama su- 
knele, nedengiančia nugaros. Poniai Oustler, tik devyneriais 
metais vyresnei už Alisą, buvo ką tik suėję šešiasdešimt, bet ji, 
tokia liekna, elegantiška ir nė kiek nesusiraukšlėjusi, atrodė de- 
šimčia metų jaunesnė - ir pati tai žinojo. Jos tamsūs, berniu- 
kiškai nukirpti plaukai buvo nudažyti iki pat šaknų, nedidelės 
krūtys nė trupučio nenukabusios, užpakaliukas iš pažiūros stan- 
grus. Ją išduoti galėjo tik viršutinėse plaštakų pusėse pūpsančios 
kraujagyslės, bet ji nuolat judino rankas - tarsi tam, kad gerai 
neįsižiūrėtum. 

Leslė pareiškė, kad Emos miegamajame nejauku, kaip nusi- 
kaltimo vietoje, - ji ten nemiegosianti. Džekas jai pasiūlė nakvo- 
ti jo miegamajame arba svečių kambaryje, tačiau ponia Oustler 
jam pranešė jau užsisakiusi kambarį „Shutters“ viešbutyje. Šiaip 
ar taip, juk jie pietausią ten esančiame restorane. 

— Taigi ten ir pernakvosime, - pasakė ji. 

— Pernakvosime? - nustebo Džekas. 

— Dabar neturėtum būti vienas, - tarė Leslė. - Jei nieko neda- 
rydamas miegodavai su Ema, manau, kad galėsi taip pat nieko 
nedarydamas miegoti ir su manimi, Džekai. 

Jis padėjo jos nedidelį kelioninį lagaminėlį ant užpakalinės 
„Audi“ sėdynės ir nuvežė ją į „Shutters“ viešbutį. Saulė jau buvo 
nusileidusi, tačiau Santa Monikos prieplauka tebešvytėjo raus- 
voje vakaro žaroje; ryškiai švietė apžvalgos ratas. Žemiau „One 
Pico“ einančiu pasivaikščiojimo taku be perstojo zujo rieduti- 
ninkai. Leslė valgydama salotas išgėrė butelį raudonojo vyno, 
o Džekas - kone galoną šaltos arbatos. 

— Įdomu, kokio literatūrinio testamento vykdytoju tu paskir- 
tas, - tarė ponia Oustler. (Kai ji buvo nuėjusi užsiregistruoti 
viešbutyje, Karlosas Džekui pasakė jau seniai jo nematęs su to- 
kia gražia moterimi.) 

— Gal jos romano, - spėjo Džekas. 

- Jei taip, tai ką tu darysi, Džekai? 

— Gal Ema norėjo, kad nuspręsčiau, ar jį galima spausdinti, ar 
ne, - atsakė Džekas. 

— Jo nėra, Džekai. Nėra jokio trečiojo romano. Ne jos roma- 
nas jau darėsi per ilgas, o laikas, per kurį ji nieko neparašė, - 
tarė Leslė. 

— Ema jums tai sakė? - paklausė Džekas, nes tai nuskambėjo 
įtikimai. 

Ponia Oustler gūžtelėjo pečiais. 

— Ema man niekada nieko nesakydavo, Džekai. O su tavimi 
ji kalbėjo? 

— Apie trečiąjį romaną tai ne. 

— Nėra jokio trečiojo romano, - pakartojo Leslė. 

Paaiškėjo, kad ponia Oustler skambino Alanui Hergotui. Ala- 
nas tik kažką numykęs: atseit tai „literatūriniai dalykai '; 0 iš tie- 
sų tai Ema buvo aiškiai išreiškusi pageidavimą, kad jos motina 
nebūtų prie to prileidžiama. Alanas poniai Oustler pasakęs, jog 
net testamento skaitymas būsiąs uždaras; tik Bobas Bukmanas. 
ir Džekas galėsią išgirsti Emos valią dėl palikimo. 

— Bet ar jūs tik spėjate, kad nėra jokio trečiojo romano, net ir 
neužbaigto, ar tikrai žinote?- paklausė Leslės Džekas. 

— Tik spėju, - prisipažino ponia Oustler. - Bendraudama su 
Ema, nuolat turėdavau spėlioti. 

- Aš irgi, - pasakė Džekas. 

Staiga ponia Oustler paėmė jį už rankos. Žiūrėdamas į 
dailų jos veidą - į spindinčias tamsias akis, tiesutėlę nosy- 
tę ir gundomą šypseną sučiauptose lūpose - Džekas galvojo, 
kaip tokia didžiulė būtybė, Ema, galėjo gimti iš tokio liekno, 
grakštaus kūno. 

Jis nustebo, kai ponia Oustler tarė: 

— Tu nekaltas dėl Emos mirties, Džekai. Buvai vienintelis jai 
rūpėjęs žmogus. Kartą ji man sakė, kad nori tik rūpintis tavimi, 
o visa kita ne taip jau svarbu. 

- Su manimi ji niekada taip nešnekėdavo, - pasakė Džekas. 
Tai būtų buvusi tinkama akimirka pravirkti, bet jis ir dabar dar 
negalėjo. Leslė Oustler irgi dar laikėsi, nors Džeko mama gal ir 
neklydo manydama, kad po kurio laiko ji palūš. 

— Gal jau paprašykim sąskaitos, - tarė Leslė.- Man no- 
risi greičiau pažiūrėti, kaip galima miegoti su tavimi ir nieko 
nedaryti. 

Džekas manė, kad juodu turėtų pasakyti jo mamai, kur na- 
kvos. Juk Alisa jaudinsis dėl Leslės - ir dėl Džeko, bet ne taip. 
Kas bus, jei mama paskambins į namus Entrados kelyje ir išgirs 
tik atsakiklį? Tada Alisa visą naktį skambins Džekui į mobilųjį. 

- Aš jai paskambinsiu, kol tu būsi vonioje, - pasakė ponia 
Oustler. | 

Džekas buvo pamiršęs pasiimti dantų šepetėlį. Jis nenorėjo 
naudotis Leslės šepetėliu, - dėl daugybės su visokiais praeities 
įvykiais susijusių priežasčių, - bet išsispaudė ant smiliaus šiek 
tiek jos pastos ir pasitrynė dantis. 

— Gali imti mano šepetėlį, Džekai, - šūktelėjo jam ponia 
Oustler per uždarytas vonios kambario duris. - Iš tikrųjų, jei 
tikiesi galėsiąs mane bučiuoti, būtinai juo pasinaudok. 

Džekas nesitikėjo galėsiąs bučiuoti Leslę Oustler - na, kol ji 
apie tai nekalbėjo. Tačiau dabar, nors ir žinojo, kad nereikėtų 
taip daryti, jis paėmė jos šepetėlį ir išsivalė dantis. 

Kai išėjo iš vonios kambario, ponia Oustler jau buvo nusi- 
rengusi. Beveik nuoga, tik su mažučiukėmis juodomis kelnaitė- 

mis - gudriai priderintomis prie jos cezario pjūvio, daryto „palei 
bikinio liniją“, rando ir prie Alisos Jericho rožės. Sukryžiavusi 
rankas ant mažyčių, tobulai gražių krūtų, Leslė pro Džeką įsmu- 
ko į vonią; tas jos drovumas jam buvo toks pat netikėtas kaip ir, 
po kelių minučių, jos bučiniai. 

Leslė bučiavosi tiesiog bauginamai, lyg apimta laukinės ais- 
tros, - nė akimirką neužmerkdama spindinčių, budrių akių. Bet 
Džekas jautė, kad jai visa tai tik savotiškas eksperimentas, ji tik 
nori kai ką išmėginti. 

Paskui, kai jie pavargo nuo bučinių, - kai turėjo arba liau- 
tis, arba pereiti prie rimtesnės įžangos, - ponia Oustler ramiai 
paklausė: 

— Taip darydavot su Ema, ar ne? Turiu omeny, bučiuodavotės. 

— Taip. 

— Ir liesdavote vienas kitą? 

— Kartais. 

— Kaip? - Džekas abiem rankom suėmė ponios Oustler krū- 
tis. — Ir viskas? - paklausė ji. 

— Aš Emą liesdavau tik taip, - tarė jis. 

— O kurią tavo kūno dalį liesdavo ji, Džekai? 

Džekas niekaip negalėjo pasakyti, kad penį, - vienas Dievas 
težino kodėl, juk seniai buvo pripratęs prie visokio penio laiky- 
mo. Jis atitraukė rankas nuo Leslės krūtų ir pasivertė ant šono, 
nusisuko nuo jos. Ponia Oustler nedvejojo; liesa, lanksčia kaip 
gyvatė ranka ji apkabino Džeką per liemenį, mažyte plaštaka 
suėmė jau sustandėjusį jo penį. 

— Taip, - tepasakė Džekas. 

— Na, nelabai didelis, - tarė Leslė. - Toks Emai tikriausiai ne- 
būtų sukėlęs mėšlungio. O kaip tu manai, Džekai? 

— Gal ir ne, - atsakė jis. 

Ponia Oustler nepaleido jo penio. Džekas mėgino valios jėga 
nuslopinti erekciją, tačiau jam nepavyko. Jis galvojo apie tai, 
kad Leslė Oustler tam tikra prasme, ko gero, visada turės jį savo 
valdžioje. Ji įsibrovė į jo vaikystę kaip tik tada, kai jis buvo ypač 
jautrus; pirmiausia su ta „pakeliančia“ liemenėle, - kai jos pačios 
jis dar net nepažinojo, - o paskui dar parodė jam savo Jericho 

rožę; Džekas, tada dar paauglys, tai, kaip ji buvo apsikarpiusi 
gaktos plaukus, įsidėjo į atmintį tarsi kokį grožio etaloną. 

Šitaip, juntamai arba ne, iš mūsų ir pavagiama vaikystė - daž- 
niausiai tai būna ne vienas įsimintinas įvykis, o daug nedidelių 
apiplėšimų, bet netektis vis tiek tokia pat. Ponia Oustler neabe- 
jotinai buvo viena iš Džeko vaikystės vagių, - nors ji gal neno- 
rėjo jo skriausti, gal išvis apie tai negalvojo. Leslė Oustler tiesiog 
nemėgo nekaltybės, arba žiūrėjo į nekaltybę su panieka - dėl 
kažkokių net jai pačiai nežinomų priežasčių. 

Ją baisiai nuvylė jos buvęs vyras, gydytojas, kurio didžiuliai 
turtai buvo paveldėti; ir jis pats, ir ponia Oustler tuos turtus lai- 
kė savaime suprantamu dalyku. (Daktaras Oustleris tiek pinigų 
tikrai neužsidirbo kaip gydytojas - tik jau ne Kanadoje.) Taigi 
nuvilta ponia Oustler ėmėsi griauti ir kitų žmonių iliuzijas; ka- 
dangi ji susipažino su Alisa, Džekas pasipainiojo jos kelyje ir 
buvo apžavėtas. 

Emos rankoje Džeko penis netrukus suminkštėdavo, o su po- 
nia Oustler viskas buvo kitaip. Džekas nė kiek neabejojo, kad 
jo galas taip ir stirksos, kol Leslė jį laikys, o ji, regis, nesirengė 
jo paleisti. Džekas pamėgino atitraukti jos dėmesį pradėdamas 
visiškai netinkamą pokalbį, bet Leslė tebelaikė jo penį, tik da- 
bar suėmė dar tvirčiau - abejingai glostė ir tampė jį, tiesiog varė 
Džeką iš proto. 

— Man atrodo, kad aš deramai jums taip ir nepadėkojau, - pa- 
sakė Džekas. Nepaisydamas Emos aiškiai išreikšto noro - kad 
jis nedėkotų jos motinai - Džekas jautėsi išduodąs savo ką tik 
mirusią mieliausią draugę taip pat bjauriai, kaip išdavė ją nepa- 
jėgdamas nuslopinti erekcijos jos motinos rankoje. 

— Už ką nepadėkojai? - paklausė ponia Oustler. 

— Už tai, kad pripirkote man drabužių, kai rengiausi vykti į 
Redingą, ir į Ekseterį. Ir kad sumokėjote už mano mokslą abie- 
jose mokyklose. Ir už tai, kad rūpinotės mumis - ir mano mama, 
ir manimi. Už viską, ką dėl mūsų padarėte po ponios Vikstid... 

- Liaukis, Džekai. - Jis jau būtų liovęsis ir be jos sakymo, nes 
ji suspaudė jam penį - labai skaudžiai. Leslė Oustler pražiota 
burna prigludo Džekui prie nugaros, tarp menčių, tarsi norėda- 

ma įkąsti; gal ji taip užgniaužė riksmą. Bet nieko daugiau nepa- 
sakė, tik tarstelėjo: - Man nedėkok. 

— Kodėl ne, Lesle? Juk buvote tokia dosni. 

— Aš? Dosni? - nustebo ponia Oustler. Džekas pajuto, kad 
jos plaštaka pagaliau glemba; ji pirštais atsargiai, lyg brėždama 
įsivaizduojamus kontūrus, perbraukė jam per nė kiek nesugle- 
busį penį. 

Džekas prisiminė, kaip nuščiuvo Dukters Alisos salone lūku- 
riavę klientai, kai mama jam tarė - tokiu balsu, tarsi būtų jau 
kurį laiką su juo apie tai kalbėjusi, o ne paprašiusi nei iš šio, nei 
iš to, kaip iš tikrųjų ir buvo: 

— Pažadėk man, Džekai, kad niekada nemiegosi su Lesle. 

— Nieku gyvu to nedaryčiau, mama! - tada pareiškė Džekas. 

O paskui dar buvo tas vakaras nedideliame „Sunset Marguis“ 
viešbutyje, Vakarų Holivude, kur Džekas dulkino vieną tokią 
manekenę; ji gyveno atskirame namelyje, o ne kokiame pigia- 
me numeryje pagrindiniame pastate. Visai netoli, gretimame 
namelyje, triukšmingai linksminosi kažkokie muzikantai - ro- 
kenrolo grupė su būriu garbintojų - ir Džeko manekenė panoro 
prasmukti į jų vakarėlį. Pats Džekas troško tik kaip nors išsmuk- 
ti lauk - važiuoti namo, griūti į lovą ir užmigti. Kad jis nepa- 
spruktų, ta manekenė įmetė jo automobilio raktelius į klozetą ir 
nuleido vandenį. 

Džekas būtų galėjęs nueiti į registratūrą ir ko nors paprašy- 
ti, kad jam pakviestų taksi, bet jis nenorėjo visai nakčiai palikti 
savo „Audi“ prie „Sunset Marguis'; ten kartais nutikdavo vi- 
sokių negerų dalykų. Be to, manekenė į muzikantų vakarėlį iš- 
ėjo apsirengusi Džeko drabužiais, jos pačios buvo tik liemenėlė. 
Džekas iš viešbučio būtų turėjęs išvažiuoti vilkėdamas jos apda- 
rais, į kuriuos vargiai galėjo įsibraškinti. (Jie buvo šešto dydžio, 
ar panašiai.) 

Džekas paskambino Emai, kuri tuo metu rašė. Jis ėmė mal- 
dauti, kad ji pasikviestų taksi ir atvežtų jam atsarginius „Audi“ 
raktelius; dar aiškino, kad jie guli virtuvės stalčiuje, šalia telefo- 
no, bet Ema staiga jį pertraukė: 

— Pažadėk man, Džekai, kad niekada nemiegosi su mano 
mama. 

— Nieku gyvu to nedaryčiau, Ema! 

— Nesu tuo įsitikinusi, pupuli. Ir žinau, kad ji su tavim tai 
mielai permiegotų. 

— Pažadu, - tada pasakė Emai Džekas. - Būk gera - atvažiuok 
manęs pasiimti. 

Manekenė buvo išėjusi su Džeko pinigine, įkišta į kairę prie- 
kinę kostiumo kelnių kišenę, todėl ir Džekas turėjo kaip nors 
prasmukti į rokenrolo grupės vakarėlį, kad ją susirastų. Jis visai 
neblogai pasidažė - lūpas, akių vokus, kaip visada. Manekenės 
liemenėlės buvo tokios mažos, kad Džekas, paėmęs vieną iš jų, 
iš pradžių pamanė, jog tai kelnaitės su juostele, bet paskui šiaip 
taip įspraudė į dubenėlius po pusę teniso kamuoliuko; prieš tai 
kamuoliuką dar reikėjo perkirpti. 

Tai manekenei „trukčiojo“ pirštai - gal dėl netinkamos dietos. 
Asmeninis treneris jai buvo pataręs daryti savotišką gydomąją 
mankštą - spaudyti teniso kamuoliuką. Taigi daugybė kamuo- 
liukų mėtėsi visame namelyje; Džekas vieną perkirpo pusiau jos 
nagų žirklutėmis. 

Jis vargais negalais įlindo į puošnų gelsvai žalsvą korsetą, ne- 
dengiantį pilvo, - bet, deja, buvo matyti jam nuo bambos žemyn 
einantis tamsių plaukų ruoželis. Džekas nugrandė tuos plaukus 
manekenės skustuvu. Paskui jos kriauklėje nusiskuto kojas - 
skusdamasis dar įsipjovė blauzdą. Užlipdęs žaizdelę tualetinio 
popieriaus skiaute, nusitepė kojų nagus prie ištryškusio kraujo 
gražiai derančios raudonos spalvos laku. 

Džekas rado persikų spalvos kelnaites su nėriniuotu juosme- 
niu, bet skylės kojoms buvo tokios mažos, kad jam būtų susto- 
jusi kraujotaka, taigi teko jas padidinti tomis pačiomis nagų žir- 
klutėmis. Savaime suprantama, jis negalėjo užsisegti trumpučio 
tamsiai mėlyno sijonėlio užtrauktuko, tačiau ir taip, užtraukęs jį 
tik iki pusės, su kyšančiais kelnaičių nėriniais, atrodė neblogai. 
Na, gerokai išsitaršęs, bet panaši buvo ir daugelio įžymybių gar- 
bintojų, nuolat karksančių „Sunset Marguis“ bare, išvaizda. 

Žiūrėdamas į didžiulį veidrodį, kuriame matė save visu ūgiu, 
Džekas suprato, kad nereikėtų taip skubėti, kai lakuojiesi na- 
gus, - galėjai pamanyti, kad jam per basas kojas pervažiavo 
žoliapjovė. Sijonėlis laikėsi kažkaip įstrižai, negana to, Džekas 

vienoje pusėje buvo įplėšęs korsetą - ten bolavo jam į kūną 
įsirėžusi keliskart persukta dramblio kaulo spalvos liemenėlės 
juostelė. Džeko pusės teniso kamuoliuko didumo krūtys buvo 
pastebimai mažesnės už bicepsus. Jis atrodė kaip kokia trečią ar 
ketvirtą mėnesį nėščia žolės riedulininkė, su ką tik pradėjusiu 
didėti pilvuku. 

Džekas būtų nesilakavęs kojų nagų, jei būtų galėjęs autis savo 
batais, tačiau ta manekenė jais buvo prislėgusi vonioje per gerą 
sprindį į vandenį panardintą jo švarką. 

Tai buvo paprasčiausias muzikantų vakarėlis - Džekas nema- 
nė, kad ten einantys svečiai turi laikytis griežtų aprangos tai- 
syklių. Nusprendęs, kad tokia šukuosena bus kaip tik, jis gerai 
įsitrynė plaukus manekenės kambaryje rastu standikliu ir kaip 
reikiant išpūtė džiovintuvu. Taip pasigražinęs atrodė kaip ką tik 
žaibo trenkta nėščia buvusi žolės riedulininkė (dabar jau pros- 
titutė), bet jam vis tiek toli gražu negalėjo prilygti nė viena iš 
daugybės „Sunset Marguis“ viešbutyje apie muzikantus besisu- 
kiojančių merginų. 

Nebent ta manekenė - tikrai karšta pupytė. Nusimetusi bal- 
tus marškinius bei kostiumines kelnes, ji kaip pašėlusi šoko tik 
su savo liemenėle ir Džeko trumpikėmis. Muzikantai bei jų gar- 
bintojai buvo taip apkvaitę, kad tikriausiai nebūtų pastebėję net 
moteriškais drabužiais apsirengusio Toširo Mifunės. Į Džeką 
dėmesį atkreipė tik vienas vyrukas, kuris tarytum gaivino - bur- 
na į burną - savo lūpinę armonikėlę. Jis liovėsi grojęs ir įsiste- 
beilijo į Džeką - tiksliau sakant, į jo teniso kamuoliuko puseles. 

— Tu suja? - paklausė, kriptelėjęs galvą į šokančią manekenę. 
 - Na, atpažįstu trumpikes ir liemenėlę, - atsakė Džekas. Tai 
buvo tipiški Džeko Bernso žodžiai - jis išsidavė. 

- Žinai, galima pamanyt, kad tu Džekas Bernsas, - tarė tas 
armonikininkas. - Be juoko. 

— Tikrai? - apsimetė nustebęs Džekas. - Gal matei, kur ta 
meilutė su trumpikėm nutrenkė visus kitus drabužius? 

Armonikininkas pirštu parodė į sofą, ant kurios tysojo kaž- 
kokia itin aukšta mergina - turbūt snaudė, arba buvo nualpusi, 
arba negyva. (Šiaip ar taip, kurtinantis triukšmas jai netrukdė.) 
Ta ilgšė gulėjo apsiklojusi baltais Džeko marškiniais, kuriais 

prieš tai arba ji, arba linksmoji manekenė buvo nusivaliusi 
lūpų dažus. Džekas susirado savo kelnes ir pasiėmė kairėje 
priekinėje kišenėje buvusią piniginę. Pačių kelnių jau never- 
tėjo vežtis namo - juk to kostiumo švarkas mirko manekenės 
vonioje, - o baltų marškinių Džekas turėjo gal šimtą. Tai buvo 
vienas iš tų vakarų, kai numoji ranka į nuostolius ir kuo grei- 
čiau išeini. 

Manekenė tebešoko. 

— Pasakyk jai, kad trumpikes ji gali pasilikti sau, o liemenėlę 
norėčiau atgauti, - tarė Džekas muzikantui, iš kurio armonikė- 
lės sklido nelyginant koks pervažiuotos katės kniaukimas; mu- 
zikantas tik linktelėjo. 

Kažkoks raumeningas tipas, lyg ir tvarkdarys, nematęs, kaip 
Džekas įėjo, išsekė paskui jį į prieblandoje skendintį nedidelį 
viešbučio parką, kur stovėjo dar keli nameliai - vieni apšviesti, 
kiti ne. Žolė jau buvo rasota. 

— Ei! - šūktelėjo tas galiūnas. - Kai kas čia šneka, kad tu - tas 
prietranka Džekas Bernsas. 

Džeko veidas buvo ties havajietiškais marškiniais pridengta 
plačia jam kelią pastojusio galiūno krūtine. Šiaip jau Džekas 
būtų žingtelėjęs į šalį ir pasileidęs bėgti prie šalia baro palei iš- 
tiestą aksominę virvę nutįsusios žmonių eilės; tas dičkis nebūtų 
jo pavijęs - ir nebūtų su juo terliojęsis minioje. Bet Džeko sijo- 
nėlis buvo toks siauras, kad einant keliai trynėsi vienas į kitą; 
bėgti Džekas išvis negalėjo. | 

— Ar čia tu, meilute? - staiga išgirdo Emos balsą. Galiūnas 
žengė žingsnį į šalį, leido jam praeiti. - Tik pažiūrėk - užtrauk- 
tukas atsisegęs! - pasakė Džekui Ema. Ji tvirta ranka apkabino jį 
per klubus ir prisitraukė arčiau. Paskui pabučiavo į lūpas, pusę 
veido ištepliojo dažais. - Kur tavo batai, pupule? - paklausė. 

— Vandeny, - atsakė Džekas. 

— Tikiuosi, ne tie Manolo Blaniko bačiukai, išdykėle, - tarė 
Ema, uždėjusi didžiulę leteną Džekui ant užpakalio. 

— Vištgaidės! - sušuko jiems iš paskos tvarkdarys. 

— Kai parodysiu tau savo daiktą, tai apsiverksi! - riktelėjo jam 
Ema; Džekui prieblandoje pasimatė, kad galiūnas išbalo. 


KOL TAVE RASIU 533 


Kažkoks aukštas, visiškai ištežęs vaikinas, tikra kaliausė, buvo 
užvirtęs ant priešais barą ištiestos virvės ir taip karojo - lyg koks 
padžiautas paltas. 

— Manau, kad Kalifornijoje draudžiama vairuoti basomis, - 
pasakė Džekui Ema. 

— Pažadu: niekada nemiegosiu su tavo mama, - pašnibždėjo 
jai Džekas. 


Džekas jau buvo beveik užmigęs, kai ponia Oustler, vis dar lai- 
kydama rankoje tebestirksantį jo penį, tarė: 

— Turėjau pažadėti tavo mamai, kad nemiegosiu su tavimi, 
Džekai. Žinoma, mes iš tikrųjų juk ir nemiegam - nedarom to, 
ką Alisa turėjo omeny, ar ne? 

— Žinoma, kad ne, - atsakė Džekas. 

Ponia Oustler nagu netyčia įbrėžė jam penio galiuką; jis 
krūptelėjo. 

- Atsiprašau, - tarė ji. - Senokai nežaidžiau su pimpiais. 

— Niekis. 

— Turėtum pasišnekėt su savo mama, Džekai, - pasakė Leslė, 
taip pat, kaip būtų pasakiusi Ema. 

— Kodėl? - paklausė Džekas. 

— Pasišnekėk su ja, kol dar yra laiko. 

— Dar yra laiko... kam? 

— Mudvi su Ema retai kada šnekėdavomės, - tarė ponia 
Oustler. - O dabar laikas baigėsi. 

— Apie ką turėčiau pasišnekėti su mama? 

— Juk nori kai ko paklausti, Džekai. 

— Ji niekada neatsakydavo į mano klausimus! 

— Na, gal dabar jau laikas. Paklausk dar kartą. 

- Jūs žinote kažką, ko nežinau aš, Lesle? 

— Be abejo. Bet aš tau nesakysiu. Klausk mamos. 

Lauke kažkas klykė - tikriausiai automobilių stovėjimo aikš- 
telėje šalia viešbučio; kita vertus, kadangi „Shutters“ buvo pa- 
plūdimyje, klyksmai čia atsklisdavo ir nuo Santa Monikos prie- 
plaukos. Džeko penis, gal dėl to klyksmo, pagaliau suglebo. 

— O, gražiausia! - pasakė ponia Oustler. (Ji visaip stengėsi jį 
atgaivinti.) - Atrodo, jis dingsta! 

— Gal jam liūdna, - tarė Džekas. 

„Įsimink šitą pasakymą, Džekai, - kadaise jam patarė Ema. - 
Kada nors gal pravers.“ O Džekas tada net nesuvokė, kokiomis 
aplinkybėmis jam galėtų praversti prisipažinimas, kad jo peniui 
liūdna! 

Jis tikrai negalėjo numatyti, kad žodis „liūdna“ taip paveiks 
Leslę Oustler. Ji paleido jo penį ir apsivertė ant kito šono, nusi- 
suko nuo Džeko. Kad ji verkia, jis suprato tik pajutęs, kaip virpa 
visa lova; ponia Oustler verkė be jokio garso. Džekas pagalvojo, 
kad mama turbūt tai ir turėjo omenyje, kai sakė, kad po kurio 
laiko Leslė palūš, - tačiau netgi palūžusi ponia Oustler išliko 
santūri. Liaunas jos kūnas tirtėjo, veidas buvo šlapias nuo ašarų, 
krūtys - kai Džekas jas palietė - šaltos kaip ledas, bet ji neištarė 
nė žodžio. 

Pabudęs Džekas išgirdo, kad ponia Oustler prausiasi po dušu; 
vaikinas iš kambarių tarnybos, matyt, jau buvo atėjęs ir išėjęs. 
Kavinukas atrodė gerokai pravėsęs - Leslė nieko daugiau ir 
neužsisakė, tik kavos. Ji jau buvo susidėjusi daiktus į savo la- 
gaminėlį, o drabužius, kuriais ketino vilkėti skrisdama lėktuvu, 
ištiesusi lovos kojūgalyje - juodą kostiumėlį su kelnėmis, siau- 
rutes kelnaites ir mažytę „pakeliančią“ liemenėlę. Ant savo pa- 
galvės ponia Oustler buvo padėjusi staigmeną Džekui: nuogos 
Emos nuotrauką, kurią jis turėjo pasilikęs. Leslė ją turbūt rado 
namuose prie Entrados kelio - ir norėjo, kad Džekas žinotų, jog 
ji ją Matė. 

Iš tos nuotraukos į Džeką kritiškai žvelgė septyniolikme- 
tė Ema - Džekui tada buvo dešimt, jis rengėsi vykti į Redingą. 
Ema niekada nebuvo geresnės formos. Vienas jos skruostas at- 
rodė nubrūžintas, tikriausiai pritrintas per susiėmimą su Čenka, 
arba su kuriuo nors iš minskiečių. 

Leslė Oustler iš vonios išėjo apsisiautusi viešbučio chalatu, jos 
plaukai buvo šlapi. 

— Graži nuotrauka, a? - tarė ponia Oustler. 

- Fotografavo Šarlotė Barford, - paaiškino Džekas. 

— Tai turbūt buvo ir daugiau - ar ne, Džekai? 

— Viena mano buvusi mergina privertė jas išmesti, - pasakė 
Džekas. 

— Ji tikriausiai manė, kad išmetei visas, Džekai. 

— Taigi. 

— Tokio garsaus vyruko, koks esi tu, namuose neturėtų mėty- 
tis tokios nuotraukos, - papriekaištavo Džekui ponia Oustler. — 
Bet aš tau nepadėsiu jos atsikratyti. Apskritai negalėčiau išmesti 
jokios Emos nuotraukos - tik jau ne dabar. 

— Ne, žinoma, kad ne, - tarė Džekas. 

Jis nuogas stabtelėjo prie lango, išeinančio į automobilių sto- 
vėjimo aikštelę; toliau buvo matyti dalis sustingusio, nejudančio 
apžvalgos rato, pilkšvoje šviesoje panašaus į didžiulius dinozau- 
ro griaučius. Santa Monika anksti rytą atrodo nekaip. 

Ponia Oustler atsistojo už Džeko ir abiem rankom suėmė 
jo penį, kuris tuoj pat sustandėjo. Dėl to - dėl visko - Džekas 
vėl pasijuto išduodąs Emą. Tada jis ir pravirko. Jautė, kad Leslė 
nuoga, nes ji visu kūnu trynėsi į jo nugarą. Jeigu ji būtų norėjusi 
pasimylėti, jis nebūtų priešinęsis; gal todėl ir verkė. Visi jo paža- 
dai Emai ir motinai iš tiesų buvo tik tušti žodžiai. 

- Vargšas Džekas, - kandžiai tarė Leslė Oustler. Ji pasitraukė 
toliau ir apsirengė; jos plaukai buvo tokie trumpi, kad net nerei- 
kėjo džiovintuvo, pakako rankšluosčio. - Neabejoju, kad šian- 
dien būsi labai užsiėmęs, - toliau šnekėjo ponia Oustler, - juk 
dabar turėsi daryti, ką daro literatūrinio testamento vykdyto- 
jai. - Džekas būtų galėjęs verkti visą dieną, bet ne jai matant. 
Taigi jis liovėsi ašarojęs. Susirado savo drabužius ir taip pat ėmė 
rengtis, Emos nuotrauką įsikišo į dešinę priekinę kišenę. - Tavo 
mama, be abejo skambins, kai aš dar nebūsiu grįžusi į Toron- 
tą, - pasakė ponia Oustler. - Klaus, kaip mes čia praleidom nak- 
tį... ar tikrai nemiegojom kartu, ir panašiai. 

- Žinau, ką reikia sakyti, - tarė Džekas. 

— Tu tik pasišnekėk su ja, Džekai. Paklausk visko, ką nori su- 
žinoti, kol nevėlu. 

Džekas baigė rengtis daugiau nepratardamas nė žodžio. Pas- 
kui nuėjo į vonios kambarį ir užsidarė duris. Mėgino kaip nors 
susitvarkyti plaukus; nusiprausė veidą. Buvo dėkingas poniai 
Oustler, palikusiai jam savo dantų pastos tūbelę; šepetuką ji, 

matyt, įsidėjo į lagaminėlį. Džekas vėl išsispaudė ant smiliaus 
šiek tiek pastos, pasitrynė dantis ir prie kriauklės prasiskalavo 
burną. Dar nebaigęs tvarkytis išgirdo, kaip užsivėrė kambario 
durys; kai išėjo iš vonios, Leslės nebebuvo. 

Nekliudomam išeiti iš viešbučio Džekui nepavyko. Ponia 
Oustler buvo apmokėjusi sąskaitą, bet apačioje jo laukė papa- 
racai. Ačiū Dievui, jie pražiopsojo ponią Oustler. Kažkas buvo 
pastebėjęs Džeką Bernsą „One Pico“ restorane, pietaujantį su 
labai gražia vyresne moterimi; kažkas suprato, kad jie bus pra- 
leidę naktį „Shutters“ viešbutyje. 

— Kas buvo ta moteris, Džekai? - prisispyręs klausė vienas iš 
fotografų. 

Dar keli paparacai laukė prie namo Entrados kelyje, tačiau 
to ir reikėjo tikėtis. Džekas pagalvojo, jog labai keista, kad jų 
nebuvo vakar; juk būtų galėję sekti paskui jį ir Leslę į viešbutį. 
Jis nurengė Emos patalynę ir sukimšo jos paklodes, užvalkalus 
bei rankšluosčius į skalbimo mašiną; paskui kiek aptvarkė visus 
namus. Mama paskambino jam dar nespėjus pasitaisyti kokių 
nors pusryčių. Džekas jai pasakė, kad Leslė jau lėktuve ir kad jie 
visą naktį vienas kitą guodė. 

— Guodėte? Tikiuosi, nemiegojai su ja, Džekai? 

- Žinoma, kad ne! - garsiai pasipiktino Džekas. 

— Na, Leslė kartais būna padūkusi, - tarė Alisa. 

Džekas puikiai įsivaizdavo, kaip į tokį pasakymą būtų reaga- 
vusi ponia Oustler. Jo manymu, iš tų dviejų moterų labiau pa- 
dūkusi buvo jo motina. Tačiau jis nesiginčijo. Suprato, kad tikrai 
reikia pasišnekėti su mama, bet nežinojo, nuo ko pradėti. 

— Leslė sakė, kad turėčiau su tavimi pasišnekėti, mama. Sakė, 
kad turėčiau paklausti visko, ką noriu sužinoti, kol nevėlu. 

— Dievulėliau, baisu ir pagalvoti, ką judviem teko išgyventi šią 
naktį! - tarė Alisa. 

— Mama, pasišnekėk su manim. 

— Juk mes ir šnekamės, mielasis. 

Ji vėl išsisukinėjo. Džekas tiesiog atstūmė ją. Kadaise jis mė- 
gino viską iš jos sužinoti, bet ji nieko nepasakojo. O dabar jis 
nenorėjo jai suteikti progos nusimesti naštą. Kodėl jam turėtų 

rūpėti? Visa tai juk nebesvarbu. Kai jis buvo mažas, kai būtų 
buvę svarbu, ji tylėjo. O dabar nutilo Džekas. 

— Jei nori ko nors paklausti, mielasis, tai klausk! - paragino 
jį mama. 

— Ar tu ištikima Leslei? - paklausė Džekas. - Gal ji ištikimes- 
nė tau, negu tu jai? 

Iš tikrųjų Džekui rūpėjo ne tai - jis tik norėjo pažiūrėti, ar 
mama pasirengusi atvirai atsakyti į jo klausimus. 

— Džeki, - kas čia per klausimas! 

— Koks žmogus buvo mano tėvas? Ar jis geras Žmogus, ar 
blogas? 

— Džekai, gal tu kelioms dienoms parskrisk į Torontą - tada 
pasišnekėsime. 

— Mes juk šnekamės, mama. 

- Tu tik nori pasiginčyti, mielasis. 

— Būk gera - pasakyk Leslei, kad mėginau su tavimi pasišne- 
kėti, - paprašė Džekas. 

— Tai tu su ja nemiegojai, iš tikrųjų? - dar paklausė mama. 

Džekas jau beveik gailėjosi, kad iš tikrųjų nepermiegojo su 
Lesle Oustler, bet daugiau nieko nesakė, tik tarstelėjo: 

— Ne, mama, nemiegojau. 

Paskui jie tik šiaip kalbėjosi apie šį bei tą. Kai Džekas mamai 
pasakė, jog padėkojo poniai Oustler už viską, ką ji dėl jo - dėl jų 
abiejų - padarė, mama jį, kaip visada, pagyrė: 

— Gražiai pasielgei, mielasis. 

Jis, žinoma, dar turėjo papasakoti, kaip keistai Leslė reagavo į 
jo padėką, bet nepapasakojo. 

Džekas kalbėjo belaidžiu telefonu, pro langą žvelgdamas į prie 
durų vedantį keliuką, kur stovėjo kažkurios televizijos reporte- 
riai. Jie filmavo namą iš išorės; Džeką tai nervino. Užsižiūrėjęs 
į tuos reporterius, jis nesuprato, ką mama šneka apie kažkokį 
tatuiruotojų suvažiavimą Vudstoke, Niujorko valstijoje. 

Staiga, nei iš šio, nei iš to, Džekas jos paklausė: 

— Prisimeni, kai aš mokiausi Redinge? Vienąkart ketinai atva- 
žiuoti į Meiną manęs aplankyti, bet kažkas atsitiko ir neatvažia- 
vai. Redinge gyvenau ketverius metus, tačiau tu nė karto manęs 
neaplankei. 

— Na, reikėtų ilgai pasakoti... kodėl neatvažiavau į Redingą. 
Žinoma, kad prisimenu! Kada nors tau viską papasakosiu, Dže- 
kai. Bus nebloga istorija. 

Džekas kažkodėl jautė, kad čia dar ne tai, ką ponia Oustler 
turėjo omenyje sakydama, kad jam reikėtų pasišnekėti su mama. 
Jie kalbėjo užuolankomis. Džekas dešimt metų gyveno su Ema; 
dabar Emos nebėra, o jis negali atvirai pasišnekėti su mama. Jie 
niekada nesišnekėdavo. Buvo aišku, kad ji jam nieko nepasakos, 
niekada. 

Alisai buvo smalsu, ką turi daryti literatūrinio testamento 
vykdytojas, bet Džekas ir pats nežinojo. 

— Manau, netrukus sužinosiu, - tepasakė jis. 

Džekas nustebo, atsakiklyje radęs tik vieną žinutę, ir išklausė 
ją tebekalbėdamas su mama. Tai buvo Mildreda (Mili) Ašaim, ta 
pornografinių filmų prodiuserė; ji skambino norėdama pareikš- 
ti užuojautą. Jos balsas skambėjo visai kaip Miros; pirmą aki- 
mirką Džekui net dingtelėjo, kad čia Mira kreipiasi į jį iš kapo. 
„Mielas Džekai Bernsai, - tarė Mili Ašaim, tarsi diktuodama 
laišką. - Man labai gaila, kad netekai draugės.“ 

Ji nepasakė nei savo telefono numerio, nei vardo, bet tikriau- 
siai žinojo, kad Džekas nebus pamiršęs, jog seserų Ašaim balsai 
buvo vienodi. Džekas pasijuto dėkingas, kad ji paskambino, ta- 
čiau ir vėl išsiblaškęs neišgirdo, ką pasakė mama - lyg ir apie 
ponią Oustler. 

— Džekai, tu vienas? 

— Taip, vienas, mama. 

— Girdėjau moters balsą. 

— Čia turbūt televizorius, - pamelavo Džekas. 

— Klausiau, ar Leslė nebuvo nusirengusi, Džekai. 

— Na, manau, būčiau pastebėjęs, jei būtų buvusi nuoga, - at- 
sakė jis. 

— Aktorius! - tarė Alisa. 

— Mama, man jau reik eit. 

(Taip būtų sakiusi Ema: reik eit. Jie abu atkreipė į tai dėmesį.) 

— Viso gero, Bili Reinbou, - atsisveikino mama ir padėjo 
ragelį. 


24 


Triukas su saga 


Co 


uvusios Šventos Hildos mokyklos auklėtinės, tokios kaip 

Leslė Oustler, dažnai pageidaudavo, kad pamaldos už jas 
būtų laikomos mokyklos koplyčioje, daugumai buvusių auklė- 
tinių sužadinančioje ir malonius, ir skaudžius prisiminimus 
apie jaunystės dienas, praleistas be protą drumsčiančių berniu- 
kų, - išskyrus tuos mažus berniukus, kurių negalėjai pavadinti 
nei grėsme, nei pagunda daug didesnėms mergaitėms. (Jei ne- 
kalbėtume apie Džeką Bernsą.) 

Vargu ar pati Ema pamaldoms už ją būtų pasirinkusi Šventos 
Hildos koplyčią, bet ji motinai nepaliko jokių nurodymų, kaip 
norėtų būti „pagerbta . Taigi ponia Oustler, savaime supran- 
tama, nusprendė Emos paminėjimą surengti ten. Šiaip ar taip, 
Šventos Hildos koplyčia buvo netoli Leslės namų, ir Leslė ją jau 
buvo pasirinkusi savo pačios laidotuvių pamaldoms. 

Alisa paskambino Džekui ir perdavė Leslės prašymą: ponia 
Oustler norinti, kad jis „ką nors pasakytų“ per pamaldas už Emą. 

— Juk tu moki pašnekėti, mielasis, - įkalbinėjo Džeką mama. - 
Beje, kiek jau metų tu ten kažką rašai? 

Na, kaip jis galėjo atsisakyti? Be to, nors Džeko mama su po- 
nia Oustler nieko apie tai nežinojo, Emos įžvalgiai sukurtas mi- 
tas, kad Džekas kažką rašo, dabar jau buvo teisybė. 

Ema testamentu jam iš tikrųjų paliko viską. („Tau pasise- 
kė,“ - tada pasakė Leslė - nė nenujausdama, kaip jam netrukus 
nuskils.) Džekas buvo Emos „literatūrinio testamento vykdy- 
tojas“ ne vienu, o daugeliu atžvilgių - visas smulkmenas žinojo 
tik Bobas Bukmanas, Alanas Hergotas ir pats Džekas Bernsas, 
nes neįmanoma įsivaizduoti tiksliau ir apdairiau surašyto testa- 
mento negu tas, kurį surašė Ema. 

Po Emos mirties visas su filmo pagal Skiedalų skaitytoją kū- 
rimu susijusias teises, kurių Ema sau buvo pasilikusi tiek daug, 
kiek niekada nesuteikiama rašytojams, - teisę parinkti aktorius, 
režisierių ir netgi galutinio montažo teisę, - be jokių išlygų pa- 
veldėjo Džekas. Jis galėjo ekranizuoti jos romaną kaip tinka- 
mas, su sąlyga, kad pats parašys scenarijų. Tik Bobas Bukmanas, 
Alanas Hergotas ir Džekas žinojo, kad Ema jau sukūrė Skiedalų 
skaitytojos adaptacijos metmenis - iš esmės parašė pirmąjį sce- 
narijaus variantą. Be to, prie jos palikto rankraščio Džekas rado 
daug visokių jam adresuotų pastabų - pasiūlymų, ką, jeigu jis 
nori, būtų galima pakeisti, arba pridurti, arba išmesti. Pasako- 
jime buvo tarpų, kai kur ir nemažų; jis turėjo juos užpildyti. 
Pavyzdžiui, Ema siūlė: „Sukurk dialogą pats, meiluti.“ Ji iš pat 
pradžių buvo numačiusi, kad Džekas filme vaidins tą pornogra- 
fijos žvaigždę. 

Jeigu jis atmestų pasiūlymą užsiimti tokiu skandalingu pla- 
giatu, - jei nenorėtų savintis pagal Skiedalų skaitytoją parašyto 
scenarijaus autorystės, - tai filmas galėtų būti kuriamas nebent 
po daugelio metų (tiek, kiek turi praeiti pagal esamą autorinės 
teisės įstatymą), Emos romanui tapus viešo naudojimo kūriniu. 

O dėl trečiojo Emos romano, tai ponia Oustler neklydo - jo 
išvis nebuvo. Bet Ema nepatyrė jokios kūrybinės krizės; ji tiesiog 
rašė scenarijų pagal Skiedalų skaitytoją, Džeko Bernso vardu. 

Bobas Bukmanas, - kurio kiti klientai buvo režisieriai arba 
scenarijų autoriai, ne aktoriai, - Džekui papasakojo, kaip Ema jį 
įkalbėjo tapti jo agentu. Ji pasakė: „Džekas Bernsas yra rašytojas, 
ne aktorius; tik pats to dar nežino.“ 

Džekas paveldėjo ir honorarus už dar neparduotas Emos 
knygas, išleistas su plonais viršeliais, - už Skiedalų skaitytoją ir 
Normalius ir malonius. Tai jam turėjo būti daugiau negu pakan- 

kama kompensacija už laiką, kurį jis sugaišiąs „užbaigdamas“ 
Emos parašytą scenarijų. Trumpai tariant, Ema dar būdama 
gyva privertė Džeką pasiskelbti rašytoju, o mirusi suteikė jam 
progą iš tikrųjų juo tapti. 

Ir neužbaigtą scenarijų, ir Džekui adresuotas pastabas Ema 
buvo ištrynusi iš savo kompiuterio, nepasilikusi nieko nei dis- 
keliuose, nei standžiajame diske. Vienintelį spausdintą egzem- 
pliorių, kurį Alanas Hergotas saugiai laikė savo kontoroje, - kur 
jis su Bobu Bukmanu ir išaiškino Džekui visas Emos testamente 
iškeltas sąlygas, - Džekas turėjo persirašyti ranka. Iš jo inter- 
viu, dažniausiai absurdiškų, visi žinojo, kad Džekas Bernsas rašo 
ranka; net Leslė Oustler žinojo, kad jis neturi nei kompiuterio, 
nei rašomosios mašinėlės ir kad jam atseit patinka rašyti ranka. 

Ir Bobas, ir Alanas manė, kad Džekui reikėtų persirašyti 
scenarijų kuo greičiau. Paskui jis galėsiąs jau neskubėdamas jį 
„taisyti“. 

— Bet ar aš iš tiesų turėčiau tai daryti? - paklausė jų Džekas. - 
Na... ar dera taip elgtis? 

— To norėjo Ema, Džekai, tačiau tu neprivalai... - tarė Alanas. 

— Taip, apsispręsti turi pats, - pasakė Bukmanas. - Bet scena- 
rijus tikrai geras. 

Ji perskaitęs Džekas sutiko su jų nuomone; Ema juo rūpinosi 
būdama gyva, taigi jis nematė jokių priežasčių, dėl kurių turėtų 
priešintis jos norui prižiūrėti jį iš kapo. 

Ponios Oustler prašymas, kad Džekas „ką nors pasakytų“ 
Emos atminimui Šventos Hildos koplyčioje, kur ponia Makvot 
jį pirmą kartą įspėjo apie pavojus, iškylančius žmogui, nusigrę- 
žusiam nuo Dievo, negalėjo stebinti tokio rašytojo, koks jis da- 
bar buvo. 

Prie visiems susidariusio įspūdžio, kad Ema Oustler išgyveno 
kelerius metus trukusią kūrybinę krizę ir kaip tik dėl to nutuko, 
prisidėjo ir tos italės iš Holivudo užsienio spaudos asociacijos 
paleistas gandas. Ta Džeką kalbinusi žurnalistė rašė, jog taria- 
mai platoniški Emos santykiai su aktoriumi Džeku Bernsu, su 
kuriuo ji vis dėlto gyveno drauge, pastaruoju laiku atrodė pašli- 
ję; tačiau populiarioji rašytoja jį vis tiek itin dosniai apdovanojo 
savo testamentu. Visi jau seniai žinojo, kad Džekas - „užsislėpęs 

rašytojas“, kaip jis buvo pavadintas „Entertainment Weekly“ 
išspausdintame pranešime apie Emos mirtį. O dabar pasklido 
šnekos, kad jis „tobulina“ scenarijų pagal Skiedalų skaitytoją. 
(Ema, kol buvo gyva, „kažkodėl“ nenorėjo, kad pagal jos roma- 
ną būtų kuriamas filmas.) 

Gal Džekas ir jautėsi kaltas, - na, kad savinasi Emos dovaną 
kaip teisėtai jam priklausančią, - tačiau tą jausmą nustelbė įsi- 
tikinimas, kad net jeigu jis pasakytų tiesą, tiesa būtų ne tai, ko 
Ema norėjo. Ji norėjo, kad Skiedalų skaitytoja būtų ekranizuo- 
jama - daugmaž pagal jos parašytą scenarijų. Tačiau su jos var- 
du ant scenarijaus toks filmas, kokį ji įsivaizdavo, išvis nebūtų 
sukurtas. Ema žinojo, kad Džekas Bernsas - kino žvaigždė; jei 
scenarijus bus parašytas jo vardu, jis galės viskam vadovauti. 

Taigi vienoje iš geriausių jam žinomų tokio tipo įstaigų - Be- 
verli Hilse esančioje teisininkų Blumo, Hergoto, Dimerio ir 
Kuko kontoroje - Džekas Bernsas persirašė Emos sukurto Skie- 
dalų skaitytojos scenarijaus juodraštį; kruopščiai nusirašė ir jos 
pastabas. Vos tik šį tą pakeitęs, - nors tai buvo visai nereikšmin- 
gas pakeitimas, net negalėjai sakyti, kad pavartotas kitas žodis: 
Džekas vietoj Emos „nė karto“ parašė trumpinį „nėkart“, - jis 
suprato, kaip lengva būsimam rašytojui pasijusti, bent jau iš da- 
lies, tikro rašytojo kūrinio autoriumi. (Paskui, kadangi Džekas ir 
toliau kai ką keitė, braukė, arba kokį žodį pridurdavo, tas teisė- 
tos autorystės jausmas - nors ir apgaulingas - vis stiprėjo.) 

Tai neturėjo jo stebinti. Šiaip ar taip, Džekas juk sukosi kino 
pasaulyje; jis matė, kaip keičiasi scenarijai, kiek visokių diletan- 
tų prikiša prie jų nagus. Antrą ar trečią kartą perrašytas Skiedalų 
skaitytojos scenarijus jau netgi Džekui atrodys jo paties sukur- 
tas. Tačiau visa to scenarijaus struktūra ir pasakojimo stilius 
neabejotinai buvo tik Emos. Kaip aktorius, Džekas puikiai pa- 
mėgdžiojo jos stilių. 

Menas ne visada yra mėgdžiojimas, bet mėgdžioti Džekas 
Bernsas mokėjo geriausiai. Su tam tikrais nurodymais - Ema 
įvairiausių nurodymų paliko nemažai - Skiedalų skaitytojos sce- 
narijaus rašymas (tikriau sakant, perrašymas) buvo tarsi dar vie- 
no vaidmens kūrimas. Džekas savo darbą dirbo gerai. 

Kad už kadro turi skambėti Mišelės Maer (pagrindinės veikė- 
jos) balsas, nusprendė Ema. O kad priešpaskutinis romano sa- 
kinys būtų puiki filmo įžanga, sugalvojo Džekas. („Los Andžele 
yra porų, kurių santykiai daug blogesni. ) Matome Mišelę, sce- 
narijų recenzentę, lovoje su pornografinių filmų žvaigžde - ga- 
lima suprasti, kad ji laiko suėmusi jo penį, po antklode. Viskas 
atrodo labai skoningai. Istorija, kaip jie susipažino (kai Mišelė 
perskaitė tą pasibaisėtiną scenarijų), pateikiama kaip praeities 
intarpas. Savaime suprantama, žiūrovai taip ir nepamato por- 
nografinių filmų žvaigždės (tai yra Džeko) penio. 

Džekas išdrįso taip pat laisvai pasielgti ir su pirmu romano 
sakiniu, kuris jam visada labiausiai patiko; jis nukėlė tą sakinį į 
filmo pabaigą, kad tai būtų paskutiniai Mišelės už kadro ištarti 
žodžiai, nes manė, kad tada jie skambės reikšmingiau. („Arba 
šiame mieste išvis nėra atsitiktinių sutapimų, arba viskas čia yra 
vienas didžiulis sutapimas.) Tai buvo pernelyg geras sakinys, 
Džekas negalėjo leisti, kad jį užgožtų filmo pradžioje pasirodan- 
tys titrai. 

Apskritai Džekas stengėsi laikytis Emos nurodymų. Mišelė 
Maer ir filme tarsi koks vilties angelas, guodžiantis nevykėlius 
scenaristus; ji graužiasi, skaitydama niekam tikusius scenarijus, 
bet vis tiek yra nepataisoma optimistė ciniškame scenarijų ren- 
gimo pasaulyje. 

Ema Džekui patarė pornografinių filmų žvaigždę, Mige- 
lį Santjagą, pavadinti kokiu nors anglosaksiškiau skambančiu 
vardu. („Tu nepanašus į vyruką, kilusį iš Centrinės Amerikos, 
pupuli.') Džekas nusprendė, kad jis bus Džeimsas Stronačas. Ta 
pavardė turėjo patikti jo mamai, o vardas Džeimsas buvo pats 
tinkamiausias todėl, kad nelaimingasis aktorius ir Nuobodžiau- 
jančiose namų šeimininkėse (visose keturiose dalyse), ir filme 
Laikyk stačią, ir daugelyje kitų jį išgarsinusių pornografinių fil- 
mų vaidino pasivadinęs Džimiu. 

Iš to, kaip Džeimsas (Džimis) Stronačas garbina Džeimsą 
Stiuartą, galima suprasti, kas jis per žmogus; taigi buvo aišku, 
jog tos vietos, kur Džeimsą Stronačą vaidinantis Džekas Bernsas 
mokosi atmintinai Purvino angelo ir To nuostabaus gyvenimo 

„pagrindinių veikėjų žodžius, bus vienos iš labiausiai jaudinančių 
filmo akimirkų. 

Prieš Skiedalų skaitytojos filmavimą Džekas nebuvo panašus į 
kultūristą; bet jis dar turėjo šiek tiek laiko - ėmė kitaip maitintis 
ir dažniau kilnojo svarmenis. Tiesą sakant, visi žinojo, kad Dže- 
kas niekada neatrodys kaip kultūristas; tiesiog reikėjo, kad jis at- 
rodytų bent jau kaip Žmogus, sportuojantis sunkumų kilnojimo 
salės vyrų gale, ne moterų. (Jo tatuiruotės, filme, bus netikros.) 

Geriausias romano eilutes Ema buvo atidavusi už kadro visą 
istoriją pasakojančiai Mišelei Maer. „Aš gyvenau Venecijoje, 
name, kur buvo juntamas sušio restorano šiukšlių konteinerio 
dvokas...“ - ir panašiai. O masturbavimosi dviese sceną ji Dže- 
kui patarė išmesti. („Šitame filme masturbavimosi, kad ir nu- 
manomo, jau ir taip daugoka.) 

Ema ne be reikalo Džeką įspėjo, kad jis viso to nepadaugin- 
tų, - nors Skiedalų skaitytoja ekranuose pasirodė tais pačiais 
metais, kai kitas filmas apie masturbavimąsi, Amerikos grožybės, 
susišlavė kone visus Akademijos apdovanojimus. (Panelė Vurc, 
kuri labai nusivylė, kai Antonis Hopkinsas buvo apdovanotas 
geriausio aktoriaus „Oskaru“ už tai, kad valgė žmones, nenorėjo 
sakyti, ką mano apie tai, kad Kevinas Speisis gavo „Oskarą už 
pasismaukymą duše.) 

Be to, Džekas nusprendė išmesti nelemtą Mišelės Maer nuo- 
tykį su švedų sunkiaatlečiu, Peru Griovėju. (Peras atrodė perne- 
lyg panašus į Emą sumušusį kultūristą iš Goldo sporto klubo.) 
Vietoj to epizodo Džekas įkišo kitokią sceną: Džeimsas Stro- 
načas Pasaulio sporto klubo persirengimo kambaryje dairosi 
kultūristų su mažais pimpiais. Bet jis apsirinka. Kultūristo, su 
kuriuo Džeimsas supažindina Mišelę, penis ne toks mažas, kaip 
jam pasirodė. Tas tipas sužeidžia Mišelę. 

- Jo buvo didesnis, negu tu manei, - teprataria Mišelė. (Filme 
žodžiai „penis“ arba „pimpis“ išvis nevartojami.) 

— Negi negalėjai jam pasakyti, kad skauda? Neprašei, kad 
liautųsi? - stebisi Džeko vaidinamas Džeimsas. 

— Prašiau, bet jis nesiliovė, - sako Mišelė. 

Savaime suprantama, Džeimsas sporto klube atkeršija Miše- 
lės skriaudikui. (Džekas pridėjo ir tą sceną.) Tas kultūristas su 

ne tokiu jau mažu pimpiu, atsigulęs ant suoliuko, rengiasi kil- 
noti tris šimtus svarų sveriančią štangą; jis prašo, kad Džeimsas 
pastovėtų šalia ir, jei reikės, jam padėtų. Džeimsas negali praleis- 
ti tokios progos. 

— Laikau! - sako Džeimsas, tarsi jį vaidinantis Džekas būtų 
galėjęs išlaikyti tris šimtus svarų; jis meta štangą nelemtam di- 
džiapimpiui ant krūtinės, šiam lūžta raktikaulis. 

Pati Ema išbraukė Mišelės prisipažinimą, kad miegoti su vai- 
kinais, kurių pimpiai maži, „ne per labiausiai, bet vis dėlto ma- 
lonu“, - be to, filme nė vienas aktorius nuogas nerodomas iš 
priekio, nėra jokių tikros pornografijos intarpų. Pornožvaigždes 
dažniausiai matome per pertraukėles tarp dublių, arba papras- 
čiausiai gyvenančias savo gyvenimą. (Įsiaistrinę vyrai motelių 
kambariuose, sustingę jų veidai nutvieksti blyksinčios televizo- 
riaus ekrano šviesos - na, tai ir yra tos numanomo masturba- 
vimosi scenos, apie kurias Ema užsiminė savo pastabose.) Bet 
filmas vis tiek buvo pažymėtas indeksu „N-17“. Džeimsas su 
Mišele filmo pabaigoje tiesiog guli apsikabinę, nesikalba, „tik 
traukia į plaučius sušio restorano šiukšlių konteinerio dvoką,, 
kaip už kadro sako Mišelė. Tai parašęs Džekas nusprendė, jog 
tikrai kiek galėdamas stengėsi nenutolti nuo Emos romano ir 
jos palikto pirmojo scenarijaus varianto. 

Emos įsitikinimo, jog autoriai savo pozicijų dėl scenarijų ne- 
išlaiko todėl, kad išsyk gviešiasi pinigų, Džekas neperteikė, nors 
šimtą kartų buvo girdėjęs ją tai sakant. Tai, kad pagrindinė vei- 
kėja, Mišelė Maer, daug labiau užjautė scenaristus, negu užjaus- 
davo Ema, tam tikra prasme buvo Emos pergalė - jei ne gyveni- 
me, tai bent jau romane. 

Visas tas filmas buvo savotiškas paminklas neperskaitytam 
scenarijui, nesukurtam filmui. Be to, ir Ema, ir Džekas labai sten- 
gėsi neįžeisti pornožvaigždžių; kaip tik todėl Džekas primygti- 
nai reikalavo, kad vienas iš vaidmenų būtų pasiūlytas Henkui 
Ilgajam. Džeimsui (Džimiui) Stronačui juk reikia bičiulio, ar 
ne? Juo labiau kad nenormaliai aukštu balsu kalbantis Henkas 
Ilgasis buvo tarsi koks mikčiojančio Džeimso prototipas.(Kad 
Džeimsas turi mikčioti, nusprendė Ema, - kad būtų aišku, kodėl 
jis gali vaidinti tik filmuose „suaugusiesiems“.) 

Ypatingoji vampyrė Mafi jau buvo išėjusi į pensiją, kai prasi- 
dėjo Skiedalų skaitytojos filmavimas, bet Džekas pasistengė, kad 
ji gautų pornografiniuose filmuose vaidinančios vienišos moti- 
nos vaidmenį - moters, auginančios du nesuvaldomus, pernelyg 
judrius berniukus. Mafi savaitgaliais rengia priešpiečius lauke; 
vyrai, tokie kaip Henkas ir Džeko vaidinamas Džeimsas, varto 
ant grotelių kepamą mėsą ir eina gaudynių su Mafi vaikais. 

Ema Džekui patarė į filmo kūrimą kaip nors įtraukti ir Mil- 
dredą Ašaim - kad ir kaip konsultantę. Net Bobas Bukmanas su 
Alanu Hergotu nežinojo kodėl. Mili (kaip ir Henkas bei Mafi) 
buvo mačiusi nedidelį Džeko pimpuką. Džekui gavus porno- 
žvaigždės vaidmenį, galėjo pasklisti nemalonūs gandai, bet buvo 
aišku, kad taip neatsitiks, jei vieninteliai liudininkai, to verslo 
profesionalai, prisidės prie filmo kūrimo. 

-Ar buvo kas nors, ko Ema Oustler nepadarė Džeko Bernso 
labui? Džekas nemanė, kad „ką nors pasakyti“ jos atminimui 
Šventos Hildos koplyčioje bus labai sunku. Jis tikrai turėjo tai 
padaryti dėl Emos. 


Pirmame klaupte, iš krašto, sėdėjo panelė Vong, sustingusi kaip 
virtas kiaušinis. Ji buvo įsitaisiusi tiesiai po sakykla, iš kurios 
Džekas turėjo kalbėti, tvirtai suglaudusi kelius, - tarsi jos kojos, 
veikiamos tariamai keistos Džeko, Holivudo aktoriaus, reputa- 
cijos, būtų galėjusios nevalingai prasiskėsti. 

Tikriausiai ne kas kitas, o Ema ją pirma pavadino „Mis Ba- 
hamomis . Dėl ko dar panelė Vong būtų čia atėjusi? Galimas 
daiktas, kad perskaičiusi knygas, kuriose Ema vaizdžiai aprašė 
itin keistus, bet vis dėlto pakenčiamus žmonių santykius, panelė 
Vong suprato, kad jos gyvenimas ne toks jau nevykęs. Moteris, 
gimusi siaučiant uraganui, o paskui atsidūrusi tokiame ramybės 
uoste, mergaičių mokykloje... na, nesunku įsivaizduoti, kaip ji 
jautėsi apvilta. 

Ar visas mirusias auklėtines šitaip susirinkę pagerbia Šventos 
Hildos mokyklos mokytojai? Džekas neprisiminė, kad per pa- 
maldas už ponią Vikstid koplyčioje jų būtų buvę tiek daug, bet 
ponia Vikstid buvo sena. O dabar pirmame klaupte sėdėjo ne tik 

panelė Vong, bet ir ponas Malkomas, viduriniame tarpe tarp ei- 
lių pastatęs aklosios ponios Malkom vežimėlį. Ponas Malkomas 
buvo prisėdęs prie savo pamišėlės žmonos, vieną ranką uždėjęs 
ant jos vežimėlio porankio, kad ji, sujaudinta Džeko žodžių, ne- 
nusitaikytų į altorių ar į kitapus tarpo sėdinčią Džeko mamą bei 
ponią Oustler. 

Panelė Karolina Vurc Džeko pasirodymą stebėjo įsitaisiusi 
šoninėje navoje, toliau nuo sakyklos - ten, iš kur į Džeką galėjo 
žvelgti ir svarbiausias žiūrovas. 

Koplyčia neatrodė sausakimša. Iš kraštų klauptuose dar buvo 
vietų atsisėsti, ir daug vietos stovėti prie galinių durų, kur ne- 
kantriai stripinėjo ponas Ramzis - tarsi negalėdamas nusėdėti 
klaupte, pernelyg susigraužęs dėl Emos, kurios beveik nepaži- 
nojo, mirties. 

Gal Ema turėjo daugiau draugių, negu Džekas manė? Kieta- 
kumštė Vendė Holton, žinoma, sėdėjo vidurinėje navoje, viena- 
me iš priekinių klauptų. Vendė - blyškiaveidė džiūsna skystu- 
čiais sidabriškai gelsvais plaukais - buvo neseniai išsiskyrusi su 
vyru, ausų, nosies ir gerklės gydytoju, kuris, išsigandęs kaltini- 
mo, jog užtaisė vaiką savo seselei, pasiskelbė esąs gėjus. (Prieš 
pamaldas Vendė šnekėjosi su Džeku; sakė, kad būtų malonu 
drauge išgerti kavos, „ar šiaip ko nors, jeigu jis turįs laiko.) 

Klaupte už panelės Vong sėdėjo tikrų tikriausias uraganas, 
besitaikantis praryti Bahamų salas: daugiau negu du šimtus sva- 
rų sverianti Šarlotė, Kaulėtapapė Barford, Emos leidėja Kana- 
doje. Šarlotė pasisiūlė padėti Džekui kaip redaktorė, vien už iš- 
imtinę teisę perskaityti tai, ką jis ten atseit rašo, - romaną, o gal 
memuarus, kurių pavadinimas galėtų būti Penis Šventos Hildos 
mokykloje. (Šarlotė atrodė pernelyg įsileidusi į fantazijas.) Prieš 
pamaldas ji lyg tarp kitko pasakė, kad Džekui, matyt, buvo „vel- 
niškai sunku atidėti tą kitą rašymą ir imtis Skiedalų skaitytojos 
scenarijaus. 

— Taigi, - tepratarė Džekas - nenormaliai aukštu, kaip Henko 
Ilgojo, balsu. Tarp suaugusių moterų, su kuriomis bendravo, kai . 
buvo mažas berniukas, jis vėl pasijuto kaip vaikas. 

Čia buvo ir seserys Hamilton; turbūt daug kas atkreipė dėme- 
sį į tai, kad jos sėdi ne kartu. Penė, kuriai Džekas kadaise švirkš- 

telėjo tiesiai į tarpuakį, dabar nekantriai žiūrėjo į jį tyromis gerai 
aprūpintai šeimai atsidavusios mamytės akimis, seniai išmetusi 
iš galvos mintis apie spermą ant kaktos. Penė pamaldose daly- 
vavo su savo vaikais, dviem labai mandagiomis ir labai gražiai 
aprengtomis mergytėmis; jos vyras, kaip ji pati sakė Džekui, tą 
savaitgalį buvo „išvykęs su bičiuliais pailsėti . (Džekas pamanė, 
kad jis gal žaidžia golfą, bet nieko daugiau neklausė.) 

Penės sesuo, Bonė, kuri buvo dvyliktokė, kai Džekas mokėsi 
ketvirtoje klasėje, į koplyčią įėjo taip, kad jis nė nepamatė, kada 
ji atsidūrė klaupte, - bet Bonė tikriausiai tebebuvo šluba. Iš to, 
kad ji atsisėdo prie pat galinių durų, kur kaip judantis taikinys 
vis dar stripinėjo ponas Ramzis, Džekas suprato, kad jos dubens 
kaulai išnirę neatitaisomai; ji visada vilks iš paskos negyvą deši- 
nę koją, kaire žengdama į priekį. 

Tai, kad Bonė aštuoneriais metais vyresnė, dabar nebeatrodė 
svarbu. Mama Džekui buvo sakiusi, kad ji taip ir neištekėjo. Bonė 
Hamilton, pasak ponios Oustler, buvo labiausiai pageidaujama 
nekilnojamojo turto pardavimo ir pirkimo agentė visame Toron- 
te. „Šitaip šlubuodama, - dar pridūrė Leslė, - ji turbūt ilgokai už- 
trunka, jei kas paprašo aprodyti namus, kuriuose daug laiptų.“ 

Bonė, amžina suflerė, sėdėjo koplyčios gale ir jau judino lū- 
pas, Džekui dar neprabilus, - lyg žinodama, ką jis turėtų pasa- 
kyti apie Emą; tarsi jis būtų iš anksto kai ką pasirašęs, o Bonė 
per kažkokį stebuklą tai perskaičiusi ir įsiminusi. Jai buvo jau 
keturiasdešimt, tačiau fatališka aistra, kurią Džekas pirmąkart 
pajuto, kai buvo devynerių (o Bonė - septyniolikos), tebetraukė 
juos vieną prie kito. Kaip Džekas kadaise mėgino pasakyti Emai, 
bet pasakė tik poniai Makvot, Bonė Hamilton buvo vyresnė mo- 
teris, kuri, pažvelgusi į jį, negalėjo nusukti akių. 

Džekui galvoje šmėstelėjo mintis, kad čia suėjo visos jo vai- 
kystėje pažinotos vyresnės moterys. 

Konė Turnbul, kuri pribėgo prie ponios Oustler, Alisos ir 
Džeko vos pastačiusi savo automobilį su dideliu šunimi viduje, 
neabejotinai buvo pasikartojusi žodžius iš panelės Vurc prieš 
daug metų inscenizuotos Džeinės Eir. 

- „Tuščia tvirtinti, kad žmogus turi būti patenkintas ramy- 
be', - uždususi išpyškino Konė - suėmusi Džeką už pečių, tary- 

tum matuodama; lyg rengdamasi dirbdinti jam karstą arba siūti 
kostiumą. 

— “Bijokite sąžinės graužimo, kai ima pagunda nusidėti...“ - 
buvo beatsakąs Džekas, tačiau nutilo, pajutęs, kad Konė iš tikrų- 
jų labai nepatenkinta ramybe. 

Džekas Konei buvo vos iki krūtų, kai juodu kadaise šitaip kal- 
bėjosi, - kai jis, trečiokas, vaidino Ročesterį, o ji, šeštokė, Džeinę. 
Dabar Konė, avinti bateliais su dviejų colių kulnais, atrodė tik 
puse galvos aukštesnė už Džeką. 

— „Jūs turbūt manote, kad aš - bedievis šunsnukis“, - tarė jis. 

Tai išgirdusi Konė pabučiavo jam ranką. Jos lūpos buvo pra- 
viros; be to, ji vėl prisilietė prie jo plaštakos ir dantimis bei lie- 
žuviu - tik šį kartą niekas jiems neplojo. Alisa su ponia Oustler 
išpūtė akis; turbūt nė viena iš jųdviejų Džeinės Eir dialogų at- 
mintinai nemokėjo. Ką jos pamanė? Kad Džekas susitarė slapta 
susitikti su Kone Turnbul iškart po pamaldų už Emą; ar kad jis 
miegojo su Kone praėjusią naktį? 

- Bravo, Džekai, - sušnibždėjo Konė Džekui į ausį. Jos plau- 
kai atsidavė šunimi, nuo kurio kvėpavimo ką tik pastatyto auto- 
mobilio langai jau rasojo. 

Ačiū Dievui, čia nebuvo Džinės Džarvis. Galėjai pamanyti, 
kad pistoletas, kuriuo Džekas ją nušovė - scenoje, kai jie vaidino 
Paštu užsisakytą nuotaką Šiaurės Vakarų teritorijose, - šaudė ne 
tuščiais. Bet Džekas nebuvo pasirengęs išvysti tiek kitų buvusių 
mokyklos auklėtinių, atėjusių pagerbti Emos. O gal jos atėjo ne 
dėl Emos? Džekas daugelio jų nepažinojo. 

„Jos čia dėl tavęs, pupuli, - įsivaizdavo kimiu balsu šnibždant 
Emą. - Visos šitos bobšės sulėkė pažiūrėti į tave.“ Galbūt. Jei ne, 
tai ko čia atėjo Džeko bendraklasės? Keturios, tik mergaitės. 

Dvynės But, Heter ir Patsė, kurios, darželyje prisiklausiusios 
šeštokės Emos Oustler „pasakėlių prieš miegą“, kaskart, kai tik 
ko nors išsigąsdavo, imdavo skleisti vienodus antklodės čiulpi- 
mo garsus, - jos tai tikrai atvyko ne iš pagarbos savo kankinto- 
jai. Kaip ir Morina Jap, kurios santuokinės pavardės Džekas nie- 
kaip negalėjo prisiminti; Morina tikriausiai nebuvo pamiršusi, 
kaip Ema ją skriaudė. 

Dabar Morina, budri kaip pergąsdinta voverė, sėdėjo vidu- 
rinės navos gale, tarytum pasirengusi sprukti - na, jei Džekas 
staiga ką nors pasakytų apie Karališkojo Ontarijo muziejaus 
šikšnosparnių olų paviljoną arba, dar blogiau, primintų Emos 
pasakojimą apie su mama išsiskyrusį tėtį. („Jis ką tik apalpo nuo 
pernelyg intensyvaus sekso. ') 


Ne kas kitas, o Morina Jap kadaise Emos paklausė: 

— Kas yra pernelyg intensyvus seksas? 

— Tau tai negresia, - tada atsakė Ema, duodama suprasti, kad 
klausimas nesvarstytinas. 

Po pamaldų, per, pasak ponios Oustler, „savotiškus gedulin- 
gus pietus“, surengtus didžiojoje salėje, Morina Jap priėjo prie 
Džeko. Viena plaukų sruoga buvo įlindusi jai į lūpų kamputį, 
ten pat užsilikę ir keli sūrio trupinėliai. Mažyčiai čederio ku- 
beliai, pasmeigti ant dantų krapštukų, buvo vienintelis patiek- 
tas maistas - juos galėjai užgerti baltuoju vynu, kaip sakė Alisa, 
apydrungniu, arba gazuotu vandeniu, kuris Džekui pasirodė 
„geriausiu atveju kambario temperatūros . 

Nežinia, ar dėl tų sūrio trupinėlių bei plaukų sruogos, - ar dėl 
nelemto Morinos įsitikinimo, jog Ema nė kiek neklydo, prana- 
šaudama, kad ji niekada nepatirs, kas yra pernelyg intensyvus 
seksas, - dabar buvo sunku suprasti, ką Morina šneka. 

— Užtrukau dėl Pamo Huverio, - lyg ir tarė ji, iš jaudulio ap- 
siliedama vynu. | 

Džekas gurkštelėjo drungno gazuoto vandens, galvodamas, 
ką Morina norėjo pasakyti. Visos į pamaldas už Emą susirin- 
kusios moterys - ir tos, kurias Džekas pažino, ir daugybė nepa- 
žįstamų - atrodė geriau, kai vilkėdavo uniformomis. Bet gal ir 
Džekas tada buvo gražesnis. 

— Atleisk, gerai nenugirdau, ką sakei, Morina, - atsiprašė jis, ir 
jos akyse sublizgo ašaros. 

— Atvykau iš Vankuverio, - pakartojo Morina Jap. - Apsisto- 
jau „Four Seasons“, mergautinė pavarde. 

Ir Džekas gyveno „Four Seasons“ viešbutyje - dėl to net buvo 
šiek tiek apsipykęs su mama. Ką apie jo pabėgimą į viešbutį 

mano Leslė Oustler, Džekas nežinojo. Mama tai gal ir ne, bet 
ponia Oustler turbūt suprato, kodėl jis nenori nakvoti Emos lo- 
voje, arba kambaryje, kuris kadaise buvo skirtas jam, kur Ema 
daug kartų laikė jį glėbyje, - kur ponia Mašado juo taip nedova- 
notinai, ir nepamirštamai, naudojosi. 

Tai, kad jie abu turėjo kambarius „Four Seasons“ viešbuty- 
je, dar nereiškė, jog Džekui lemta permiegoti su Morina Jap. 
Jis kaip tik dabar galvojo, kad Morina jo tikrai nesuras; buvo 
užsiregistravęs nauja pavarde. Filmas apie Bilį Reinbou jau ėjo 
daugelyje kino teatrų, todėl šįsyk Džekas pasivadino Džimiu 
Stronaču. Kadangi jis buvo savo vaidinamai pornožvaigždei ne- 
seniai pats sugalvojęs šį naują vardą, ir netgi Bobas Bukmanas 
su Alanu Hergotu dar nebuvo perskaitę jo daug kartų taisyto 
Emos rankraščio, šį kartą tikrai niekas nežinojo, kokiu vardu ir 
pavarde viešbutyje užsiregistravęs Džekas Bernsas. 

Šios moterys, susirinkusios Šventos Hildos koplyčioje, atėjo 
pažiūrėti į jį - Džeką Bernsą, kino žvaigždę. Daugumos jų jis 
nepažino, tačiau beveik visoms buvo trisdešimt ar netgi ketu- 
riasdešimt keleri. Gal jos ir nebendravo su Džeku, kai jis buvo 
mažas, bet tikriausiai matydavo jį mokykloje - ir, be abejo, buvo 
mačiusios jo filmus. Jos čia atėjo be vyrų (nežinia, ar apskritai 
juos turėjo); kai kurios su vaikais. Visos, žinoma, buvo apsiren- 
gusios juodai arba tamsiai mėlynai, tačiau tie jų drabužiai Dže- 
kui atrodė tinkamesni kviestiniams pietums negu laidotuvėms. 
Tai krito į akis, ko gero, dar ir todėl, kad pamaldos už Emą vyko 
kokteilių laiku, sekmadienio pavakary. 

Ketvirta į tas pamaldas atėjusi Džeko bendraklasė Šventos 
„Hildos darželio nelankė. Lusinda Fleming buvo naujokė, kai 
Džekas su ja susipažino, pirmoje klasėje; jai neteko klausytis 
Emos „pasakėlių prieš miegą . „Tylaus įniršio“, pasak panelės 
Vong, apimta Lusinda artimai nepažinojo Emos Oustler. 

Kodėl Lusinda įsirašė Džeko vardą į žmonių, kuriems kas- 
met siuntė kalėdinius laiškus, sąrašą? Kodėl nenuilsdama rengė 
klasės draugų susitikimus Šventos Hildos mokykloje, nors ti- 
krai niekas nebuvo pamiršęs, kaip audringai ji reagavo į bučinį? 
(Taip susikandžiojo, kad net reikėjo siūti, ir gulėjo šlapimo ba- 
loje ant trečiokų klasės grindų!) 

Jei Lusinda Fleming būtų žinojusi, kaip Ema nemėgo kalė- 
dinių laiškų ir juos rašančių žmonių, tikriausiai nebūtų atėjusi 
jai pareikšti paskutinės pagarbos. Jei būtų numaniusi, kaip Ema 
niekino moteris, vis pranešančias, kad susilaukė kūdikio, ir kad 
dėl tokių pranešimų Ema jos kalėdinius laiškus vadino „perėji- 
mo statistika ... na, Lusinda Fleming (jei apskritai būtų pažino- 
jusi Ema) nebūtų norėjusi melstis už jos sielą. 

Tačiau iš tikrųjų ir Lusindai, ir visoms kitoms moterims rū- 
pėjo Džeko siela - ir jis, nors tų moterų akimis žiūrint gal buvo 
kino žvaigždė, tarp jų staiga neteko esminio ryšio su savo svar- 
biausiu žiūrovu. Šventos Hildos koplyčioje, kur net Jėzus pa- 
vaizduotas iš visų pusių apsuptas moterų, - galbūt šventųjų, bet 
vis tiek neabejotinai moterų, - Džekas nebesijautė esąs Džekas 
Bernsas, garsus aktorius. Jis vėl buvo anas Džekas Bernsas, ma- 
žas berniukas, - vėl pasimetęs beribėse mergaičių mariose. Ne- 
svarbu, kad jos jau suaugusios. Dar kartą įžengęs į jų pasaulį, 
Džekas sugrįžo į visokių baimių kupiną vaikystę, pasijuto kaip 
vaikas - išsigandęs ir nepasitikintis savimi. 

Kaip Džekas galėjo „ką nors pasakyti apie Emą šitoms vyres- 
nėms moterims - tarp jų ir toms jau suaugusioms mergaitėms, 
kurios darė didžiulę įtaką jo charakterio formavimuisi? Kaip jis 
galėjo laisvai jaustis šitoje šventovėje, kur, netgi būdamas dar 
mažas berniukas, nusisuko nuo Dievo? 

Džekas abiem rankom įsitvėrė į sakyklą, bet vis tiek neprabi- 
lo; nepajėgė ištarti nė žodžio. Gedėtojų minia laukė; visa koply- 
čia sustingo - kaip Emos širdis. 

Tiesiog baisu, kokius pokštus krečia sąmonė, kai žmogus išsigan- 
dęs, - galvojo Džekas. Jis būtų galėjęs prisiekti, kad tarp daugybės 
į jį žiūrinčių moterų mato ponią Stekpoul - seniai mirusią indų 
plovėją, su kuria bendravo, kai mokėsi Ekseteryje. Jei būtų turėjęs 
drąsos atidžiau patyrinėti veidus, gal būtų išvydęs ir ponią Adkins, 
prieš daug metų nuskendusią Nezinskote, - arba Klaudiją, grasi- 
nusią, kad jam vaidensis, arba Lėją Rozen, mirusią Čilėje, arba 
netgi pačią Emą, kuri, be abejo, būtų buvusi labai nepatenkinta 
Džeku, niekaip negalinčiu ištarti to, ko jis ir atvyko pasakyti. 

Džekas mėgino žiūrėti į tolį, už tų veidų, nesutelkdamas dė- 
mesio į nieką - na, nebent į poną Ramzį, kuris visada jį padrą- 

sindavo. Bet ponas Ramzis buvo dingęs jam iš akių. Tiesą sa- 
kant, jį prarijo šiek tiek pavėlavusių mergaičių, Šventos Hildos 
mokyklos mokinių, jūra, - jos visos vilkėjo uniformomis, tarsi 
šios ypatingos sekmadienio vakaro pamaldos būtų buvusios tie- 
siog dar viena pamoka. 

Visiškai sutrikęs Džekas tas mergaites palaikė šmėklomis, bet 
iš tikrųjų tai buvo bendrabučio gyventojos - vienintelės Šven- 
tos Hildos mokinės, sekmadienį leidžiančios mokykloje. Jos ti- 
kriausiai turėjo sukaupti visą drąsą, kad šitaip, vienu pulku, iš 
savo kambarių ateitų į koplyčią. Jų niekas nekvietė, nors kaip tik 
tokio amžiaus mergaitės nuoširdžiausiai garbino Emą Oustler. 
(Jaunos moterys buvo uoliausios Emos knygų skaitytojos.) 

Džekas apstulbo, išvydęs jas ten, stovinčias koplyčios gale, 
vienas paniurusias, kitas baisiai susijaudinusias, ir gražias, ir su- 
sikūprinusias, netvarkingas - tokias, kokias matė, kai jam buvo 
ketveri, kai jis pirmą kartą pajuto poreikį įsikibti į mamos ran- 
ką. Žiūrėdamas į tas mergaites, jis prisiminė, kaip bijojo jų nuo- 
gų kojų, - pilkos jų kojinės buvo nusmauktos iki kulkšnių, tarsi 
tam, kad dar aiškiau būtų matyti jų vidinis nerimas. Aptakūs 
klubai, į sijonėlius nesukištos palaidinukės, atsegtos sagos, pri- 
kąstos lūpos ir tyčia nešukuojami plaukai... na, štai jos, bevardės 
mergaitės, kai kurios rankose laiko pirmąjį arba antrąjį Emos 
romaną gerokai aptrintu plonu viršeliu, ir visos Džekui siun- 
čia bundančio seksualumo signalus, kuriuos jis, aktorius, visada 
puikiai pamėgdžioja. (Netgi kai vaidina vyrus!) 

Džekui net kvapą užėmė, kai jas pamatė, bet netrukus jis atsi- 
peikėjo ir prisiminė, ką turi daryti. Atgavęs balsą, pagaliau pra- 
bilo, nors labai tyliai, kone pašnibždomis, ir kreipėsi tarytum tik 
įjas- į tas jaunutes bendrabutyje gyvenančias mergaites. Jos 
tikriausiai buvo dvyliktokės ir tryliktokės. 

— Prisimenu, - tarė Džekas, - kaip ji laikė mane už... rankos. 

Tik išgirdęs, su kokiu palengvėjimu atsiduso ponia Oustler, 
jis suprato, kad ji buvo sulaikiusi kvėpavimą. Panelei Vong per 
pečius perėjo nevalingas drebulys; jos keliai atsiplėšė vienas nuo 
kito, kojos prasiskėtė. 

- Ema Oustler manimi rūpinosi, - toliau kalbėjo Džekas. - 
Aš neturėjau tėvo, - pasakė mergaitėms - tarsi jos būtų to dar 
nežinojusios! - Bet Ema buvo mano gynėja. 

Žodis „gynėja“ supurtė Moriną Jap nelyginant elektros išlydis; 
ant kelių sudėtos jos rankos pakilo į viršų, delnai atvirto aukštyn 
ir į šalis, kaip maldaknygės ar giesmyno puslapiai. (Džekas jau 
manė, kad ji, ko gero, užgiedos.) Lusinda Fleming patempusi 
sugriebė dantimis apatinę lūpą. Pasigirdo keistas garsas, tarsi 
plyštų naujos knygos nugarėlė, - Kietakumštė Holton traškino 
krumplius, įremtus į plokščią krūtinę. 

Tada Džekui iš akių pabiro ašaros - netikėtai, jis nevaidino. 
Tiesiog tyliai pravirko - ir negalėjo nustoti verkęs. Dar norė- 
jo kai ką pasakyti, bet argi tai svarbu? Argi ne tokio spektaklio 
jie visi čia tikėjosi? DŽEKAS BERNSAS PALŪŽO. O GAL TAI 
BUVO VAIDYBA? - rašys vienas iš bulvarinių laikraščių. Ta- 
čiau tai nebuvo vaidyba. 

Žiūrėdamas į tas širdį graudinančias mergaites (visų pamirš- 
tas vienišas bendrabučio gyventojas), - susigrūdusias prie durų 
ir niekaip nenustovinčias vietoje, - Džekas tiesiog liovėsi tvar- 
dęs savo jausmus. Mergaitės purtė plaukus, gūžčiojo pečiais — 
stovėjo tai ant vienos kojos, tai ant kitos. Atstačiusios klubus, 
atkišusios alkūnes. Jos kasėsi nuogus kelius, kažko ieškojo pa- 
nagėse, pravėrusios burnas liežuvių galiukais lietė lūpų kampu- 
čius - tarsi matydamos Džeką Bernsą filme, didžiuliame ekrane; 
lyg žvelgdamos į jį iš tamsos, pačios saugios ir nematomos. 

Džekas nutilo ir leido ašaroms laisvai riedėti skruostais, iš 
pradžių net nesuvokdamas, kad šitaip sugraudins visus koply- 
čioje susirinkusius gedėtojus. Jis nenorėjo jų pravirkdyti, bet tai 
buvo neišvengiama. | 

Ponia Malkom ėmė nesulaikomai linguoti pirmyn ir atgal 
savo vežimėlyje, tarytum ją staiga būtų ištikusi trečia nelai- 
mė - darsyk atėmusi kojas, arba regėjimą, arba viską iš karto. 
Susisielojęs ponas Malkomas, matyt, nebegalėjo jos apsaugoti. 
Ašaromis paplūdęs aukštyn, į Džeką, žiūrinčios Alisos veidas 
atrodė labai jaunas. Džekas iš lūpų suprato, ką ji šnibžda. („At- 
leisk, Džeki!“) 

- Džekai Bernsai! - sušuko ponas Ramzis, užgniauždamas 
raudą. 

Panelė Vurc užsidengė veidą balta nosinaite, tarsi pastatyta 
prieš ją sušaudyti pasirengusių kareivių būrį ir paskutinę aki- 
mirką išsigandusi. 

Karolina Frenč, paprastai nesirodanti buvusių klasės draugų 
susitikimuose, neatvyko ir į pamaldas už Emą. Džekas pasige- 
do jos tuksėjimo kulnais, taip pat kaip Karolina tikriausiai pasi- 
gesdavo savotiško atgarsio - seniai nuskendusio brolio dvynio, 
Gordono, kulnų tuksėjimo. Širdį draskančios Džimio Beikono 
aimanos tikrai būtų pritikusios per gedulingas pamaldas, bet 
Džimis irgi nepasirodė. Laimė, kad bent jau dvynės But Džeko 
neapvylė, - Heter ir Patsė čiulpsėjo lūpomis, lyg žįsdamos ant- 
klodę, ir tas jų čiulpsėjimas dabar sumišo su staiga prasiveržusiu 
kitų gedėtojų sielvartu. 

Skausmingai sudejavo Vendė Holton, kietais kaip akmenys 
kumščiais spausdama sau smilkinius. Garsiai užbaubė Šarlotė 
Barford; ji griebėsi už savo didžiulių ir kietų, tarytum su kaulais, 
papų, kitaip turbūt nebesuvaldydama besidaužančios širdies. 

Jie visi tikriausiai būtų taip ir verkę, jei Džekas nebūtų vėl 
prabilęs; ko gero, ir dabar tebeverktų, jeigu jis nebūtų sugalvo- 
jęs, ką reikia pasakyti. 

- Pasimelskime, - tarė Džekas, lyg nuo pat pradžių būtų ži- 
nojęs, ką daro. (Juk jie bažnyčioje - taigi turėtų melstis!) 

„Diena buvo sunki, jūs labai pavargę ,- monotonišku bal- 
su pasakodavo Ema darželinukams. Tačiau tai nebuvo panašu į 
maldą. „Trims iš jūsų, - visada sakydavo Ema, prieš užbaigda- 
ma pasaką apie suspaustą vaiką, - šią sunkią dieną viskas ėmė 
dar labiau nesisekti. Bet čia trūko aiškios pabaigos, be to, tai 
skambėjo grasinamai - anaiptol ne kaip įprasta dvasią pakelian- 
ti malda. 

Taigi Džekas Bernsas sukalbėjo vienintelę maldą, kurią tą aki- 
„mirką prisiminė. Tai buvo ta maldelė, kurios jis jau seniai nebe- 
kalbėdavo su mama; prisiminęs tą maldą, Džekas dažniausiai 
nuliūsdavo, nes jam atrodė, kad ji - savotiškas visko, ko juodu 
su mama nesako vienas kitam, simbolis; tačiau ta maldelė bent 
jau buvo trumpa. 

Daugybė galvas nuleidusių žmonių - įspūdingas reginys; tie- 
siai už mamos sėdėjusį Čenką Džekas tik tada ir pastebėjo, kai 
jis nulenkė galvą. Ten, ant pliko Čenkos viršugalvio, buvo ta 
ukrainietiška tatuiruotė - dantis šiepiantis vilkas, į kurį pažvel- 
gęs (nors jau nežinia kelintą kartą) Džekas nušiurpo. 

— Diena, kurią mums davei, Viešpatie, pasibaigė, - pasakė 
Džekas, žiūrėdamas į vienintelį matomą veidą - to vilko. - Dė- 
kojame tau už ją. 

„O dabar?“ - sunerimęs dar pagalvojo Džekas, bet jį išgelbėjo 
nematomas vargonininkas. (Jis, arba ji, sėdėjo toliau, Džekui už 
nugaros.) Vargonininkas, arba vargonininkė, žinojo, kada ir kaip 
reikia užpildyti tylą; be to, Šventos Hildos mokykloje, buvo vi- 
siškai aišku, kuo tokia netikėtai stojusi tyla turi būti užpildoma. 
Staiga sugriaudėjusį himną visi mokėjo atmintinai. Net seniai 
atstumti berniukai, išprašyti iš mokyklos (ir iš rytais koplyčioje 
"laikomų pamaldų) vos baigę keturias klases, nebuvo jo pamiršę. 
Tie ketureiliai posmai, žinoma, buvo įkritę į atmintį ir visoms 
buvusioms Šventos Hildos mokyklos auklėtinėms, - nesvarbu, 
kokio amžiaus, - jos tikriausiai šnibždėdavo mėgstamas Vilja- 
mo Bleiko eilutes per miegus. 

O tos koplyčios gale nenustygstančios paauglės, bendrabu- 
čio gyventojos, kurių chorvedžiu dabar tapo ponas Ramzis? 
Tos jaunos moterys, svajojančios apie tolesnį gyvenimą, jau be 
mokyklinių uniformų, bet kartu ir bijančios pagalvoti, koks tas 
gyvenimas bus, kaip dažnai bijo tokios ką tik pražydusios mer- 
gaitės... Dievulėliau, kaip jos plėšė tą himną! Juk giedojo jį kartą 
ar du kartus per savaitę, visus tuos, regis, niekad nesibaigsiančio 
mokslo metus Šventos Hildos mokykloje. 

„Jeruzalės“ melodija - šimtas penkiasdešimt septintas him- 
nas iš Šventos Hildos giesmyno, iš to lapo užlenktu kampe- 
lių - džiaugsmingai skambėjo visų buvusių auklėtinių širdyse. 
Tai buvo iškilminga giesme paversti Viljamo Bleiko žodžiai, - 
Bleikas kažkodėl manė, kad Jėzus lankėsi Anglijoje, dvasiniame 
Izraelyje. 

Ar tos kojos senais laikais / Anglijos žengė žaliais kalnais? - 
giedojo koplyčioje susirinkusi minia. 

Džekas nulipo altoriaus laipteliais, ir prie jo tuoj pat prikibo 
Ratuotoji Džeinė; užtvėrusi vidurinį tarpą tarp klauptų eilių, ji 
staugė kaip mirtį pranašaujanti šmėkla. Bet ponas Malkomas 
nedvejojo; iššokęs iš klaupto, jis apsuko persigandusios žmonos 
vežimėlį šimto aštuoniasdešimties laipsnių kampu ir ėmė stum- 
ti lauk. Džekas žengė paskui ponus Malkomus, tik akimirką 

stabtelėjo prie ponios Oustler, sielvartaujančios Emos motinos, 
kad ji įsikibtų jam į parankę ir leistųsi palydima. Čenka, turbūt 
vienintelis negiedantis žmogus visoje minioje, - Ukrainos imty- 
nininkai Viljamo Bleiko eilėraščių nemoka atmintinai, - tebe- 
verkė, kai Alisa jį vedė iš koplyčios. (Jis klibikščiavo, pasirams- 
čiuodamas lazdele.) Kauptas po klaupto, nuo priekinių eilių iki 
paskutinių, visi gedėtojai sekė paskui juos. 

Duokit man lanką degančio aukso! / Duokit strėles troškimų! / 
Duokite ietį! Rytas teaušta! / Duokit ugnies vežimą, - traukė dau- 
gybė balsų. 

Giedojo net Penės Hamilton mergytės. (Žinoma - juk jos ti- 
kriausiai buvo Šventos Hildos mokyklos mokinės!) 

Kai Džekas jau artinosi prie galinių koplyčios durų, viena iš 
ten stovinčių septyniolikmečių ar aštuoniolikmečių - išblyšku- 
si šviesiaplaukė, mėlynakė mergaitė, liesutė kaip manekenė, — 
staiga lyg ir apalpusi, arba už kažko užkliuvusi, krito draugėms 
ant rankų. Iš pažiūros atrodė, jog tai veikiau bado dietos negu 
Džeko Bernso, kino žvaigždės, artumo pasekmė, - nors Džekas 
jau buvo matęs ganėtinai daug prie jo leipstančių, alpstančių ar 
šiaip griūnančių tokio amžiaus mergaičių. Bet šią mokinę taip 
smarkiai, ko gero, galėjo paveikti ir koplyčioje aidintis himnas. 

Parkritusi mergaitė atitraukė Džeko dėmesį nuo artimiausio 
jo aistros objekto. Bonė Hamilton ne tik kad sugebėjo jo ne- 
pastebėta įsmukti į vieną iš galinių klauptų. Ji labai panašiai 
ir išsmuko - dar prieš baigiamąjį himną, aplenkusi vežimėlyje 
sėdinčią ponią Malkom, kuri teberiedėjo gedulingos procesijos 
priešakyje. Kaip Bonei pavyko taip greitai pasprukti, kad Dže- 
kas net nepamatė? (Gal šitaip šlubuojanti moteris tiesiog jaučia, 
kada reikia dingti?) 

Į koridorių išėjusius gedėtojus, žengiančius didžiosios salės 
link, nešte nešė merginų ir moterų balsai; visiems tolstant nuo 
koplyčios, vargonų gaudesys pritilo, tačiau dvi paskutinės him- 
no eilutės nuskambėjo garsiai ir aidžiai. 

Kol pastatysim Jeruzalę / Anglijos žemėj žalioj, - giedojo minia. 

— Turiu pripažint, Džekai, - sušnibždėjo jam į ausį Leslė 
Oustler - jos duktė irgi būtų sakiusi „pripažint“. - Čia visoms 
jau sudrėko ir akys, ir kelnaitės. 

Džekui tas sumanymas rengti gedulingus pietus nelabai patiko. 
Gal apskritai nereikėtų gedulo derinti su vynu ir sūriu? Arba mo- 
terų su vynu ir sūriu - gedulas čia, ko gero, išvis niekuo dėtas. 

Lusinda Fleming pati pirma Džekui pranešė, kad mokslo 
draugų susitikimų pobūviai rengiami sporto salėje, o ne didžio- 
joje, kuri nebuvo pakankamai didelė, kad sutilptų visos buvu- 
sios Šventos Hildos mokyklos auklėtinės, atėjusios pareikšti pa- 
skutinės pagarbos Emai - arba paspoksoti į Džeką Bernsą, arba 
net pamėginti jį pakabinti. 

Dauguma moterų avėjo vienokiais ar kitokiais aukštakulniais. 
Jos Džeką buvo mačiusios tik kai jis buvo mažas berniukas, arba 
didžiajame ekrane, todėl nė nenujautė, kad jis tokio žemo ūgio. 
Tos moterys, kurios (su kulniukais) atrodė už jį aukštesnės, staiga 
panoro nusiauti. Taigi dabar gundomai stovėjo priešais jį, arba 
basos, arba tik su kojinėmis, vienoje rankoje laikydamos bate- 
lius, kitoje plastikinį puodelį su baltuoju vynu - nebeturėdamos 
kuo paimti ant dantų krapštukų pasmeigtų sūrio kubelių. 

Džekas, dažnai dalyvaujantis Holivudo vakarėliuose, į ku- 
riuos daugelis aktorių žiūri kaip į savotiškas atrankas, buvo 
įpratęs tokiais atvejais nieko nevalgyti ir negerti. Kad į tarpdan- 
čius neprilįstų visokio šlamšto ir iš burnos nedvoktų myžalais. 
(Negeriančiam Žmogui visada atrodo, kad baltojo vyno prisi- 
pliaupusiems pašnekovams iš burnų tvoskia benzinu - ar šiaip 
kokiu degiu skysčiu, - o nuo Emos pagerbti atėjusių Šventos 
Hildos mokyklos auklėtinių sklindantis kvapas buvo toks, kad 
galėjai pamanyti, jog salėje tuoj kils gaisras.) 

Kai kurios ketvirtą dešimtį bebaigiančios arba jau peržengu- 
sios moterys atrodė pasiryžusios viskam. Ne viena iš jų buvo 
išsiskyrusi, vaikus tą savaitgalį išsiuntusi pas tėvą; bent jau taip 
sakė Džekui. Tos moterys buvo begėdiškai - na, gal tik nedera- 
mai - atkaklios, tarsi pamiršusios, kad čia gedulingi pietūs. 

Konė Turnbul, kurią Džekas kadaise, kai vaidino Ročesterį, 
spaudė glėbyje šaukdamas: „Dar niekada, niekada niekas nebuvo 
toks trapus ir kartu toks nepalenkiamas“, dabar stengėsi paneigti 

dama jam į ausį, kad iš tikrųjų ji „labai lengvai palenkiama“. 

Panelė Vurc, kurios Džekas nebuvo matęs nuo tada, kai prieš 
daugiau negu dešimt metų kartu su Klaudija vedėsi ją į Toronto 
kino festivalį, į pamaldas už Emą atėjo labai dramatiškai apsi- 
gaubusi galvą plačiu juodu šaliku - tarytum šydu. Ji atrodė kaip 
kokia dvylikto amžiaus piligrimė, viešai išsiplakti pasirengusi 
flagelantė. Buvo dar labiau sulysusi, bet trapus jos grožis visiš- 
kai nepradingęs, tik, sakytum, užgožtas kažkokio antgamtiško 
skausmo - lyg ją būtų kankinusios stigmos, arba kitoks nežinia 
nuo ko prasidėjęs kraujavimas. 

— Nepaliksiu tavęs vieno, Džekai, - šnipštelėjo panelė Vurc 
Džekui į tą pačią ausį, į kurią ką tik šnibždėjo Konė Turnbul. - 
Neabejoju, kad Kalifornijoje palaidų moterų tau nestinga, bet 
kai kurios iš šitų buvusių auklėtinių gali būti tiesiog pasiutiškai 
palaidos, kokios būna tik moterys, retai ištrūkstančios i laisvę. 

— Dieve mano! - tarė Džekas. Jam rūpėjo tik viena buvusi 
Šventos Hildos mokyklos auklėtinė, - nesvarbu, ar palaida, ar 
ne, - Bonė Hamilton. Bet atrodė, kad ji, nors ir tokia šluba, jau 
paspruko. 

O dėljaunųjų bendrabučio gyventojų, tai ponia Malkom, gąs- 
dindama vežimėliu, buvo suvariusi jas visas į vieną kampą di- 
džiosios salės gale; ponas Malkomas ten dabar stengėsi vargšes 
mergaites kaip nors apginti nuo savo kuoktelėjusios žmonos. 
Džekui staiga atėjo į galvą, kad Ratuotoji Džeinė, ko gero, taria- 
si sauganti tas jaunas moteris nuo jo. Juk ponios Malkom są- 
monėje, arba jos likučiuose, turbūt įstrigusi mintis, kad Džekas 
Bernsas - persikūnijęs nedorėlis jo tėvas; jos nuomone, Džekas 
į Šventos Hildos mokyklą sugrįžo tik tam, kad gašliai atimtų 
toms mergaitėms, iš kurių netvarkingų uniformų matyti, kad 
jos lytiškai jau subrendusios, nekaltybę. 

Džekas pastebėjo, kad paauglė, kuri ką tik buvo apalpusi, arba 
tiesiog už kažko užkliuvusi, pametė batelį. Ji vaikščiojo ratais, 
netekusi pusiausvyros, likusiu batu brūkšėdama per grindis. Tai 
matydamas Džekas prisibrovė tiesiai prie tų mokinių; tik jos buvo 
atsinešusios Emos knygų; tikriausiai tam, kad jis pasirašytų. 

Neatrodė, kad tos mergaitės juo domėtųsi kaip vyru, - jos nė 
nemėgino flirtuoti. Dauguma jų nedrįso pažvelgti Džekui į akis, 
kai jis į jas žiūrėjo, o tos, kurios vis dėlto pažvelgė, neįstengė 

ištarti nė žodžio. Jos buvo dar neišaugusios iš vaikystės, dro- 
vios ir nedrąsios. Tik tokia beprotė kaip ponia Malkom ir galėjo 
manyti, kad jas reikia saugoti nuo Džeko. Viena iš jų atkišo jam 
pirmąjį Emos romaną. 

— Norėjau gauti Emos autografą, - tarė, - bet dabar gal jūs 
galėtumėte pasirašyti? - Kitos mergaitės mandagiai laukė 
savo eilės. 

Morina Jap priėjo prie tos liesutės, su vienu batu netvirtai 
stovinčios mergaitės ir kažką pasakė, tikrai nemaloniai, bet ne- 
suprantamai. Tai nuskambėjo kaip: „Ar jūs neužuodžiat savų 
namų“ Bet Džekas jau buvo perpratęs Moriną; jis neabejojo, 
kad ji klausė: „Ar jums neužduota namų darbų?“ 

Nelaukdamas, kol vargšė mergaitė Japei Plepei kaip nors at- 
sakys, - vėl apalps arba už ko nors užklius ir parvirs, - Džekas 
sugriebė ją už šaltos ir drėgnos rankutės ir tarė: 

— Eime iš čia. Padėsiu tau surasti batelį. 

— Aha, einam, - įsikišo kita mokinė. - Einam paieškot Elės 
bato. 

— Kažkas man užlipo ant kulno, kai ėjau iš koplyčios, - pa- 
aiškino Elė.- Nenorėjau žiūrėt, kas toks, todėl nekreipiau 
dėmesio. 

— Ir man labai nepatinka, kai lipa ant kulnų, - pasakė Džekas 
mergaitėms. 

- Taip nemandagu! - tarė kažkuri iš jų. 

— Tiesiog užknisa, - linktelėjo Džekas. (Morina Jap, gal-išgir- 
dusi tą „užknisa“, pagaliau atsikabino.) 

Džekas su mergaitėmis ėjo koridoriumi, koplyčios link, dai- 
rydamasis pamesto batelio; pakeliui dar pasirašė kelias Emos 
knygas. 

— Nebendravau su panelėmis iš bendrabučio nuo tada, kai ke- 
lios mergaitės mane slapta įsivedė į savo kambarį, kai čia mo- 
kiausi, - pasakė Džekas. 

— Kiek jums tada buvo metų? - paklausė mergaitė, kuri jam 
atrodė labai panaši į Džinę Džarvis. 

— Manau, kokie devyneri arba dešimt, - atsakė jis. 

— O toms panoms iš bendrabučio? - pasidomėjo Elė. 

- Jos tikriausiai buvo jūsų amžiaus. 

— Kokios nesveikos! - sušuko Elė. 

— Nieko neatsitiko, ar ne? - paklausė Džeko viena iš jos 
draugių. 

— Ne, žinoma, nieko... aš tik prisimenu, kad išsigandau, - at- 
sakė Džekas. 

— Na, juk buvot mažas berniukas, - rimtai tarė kažkuri mer- 
gaitė. - Savaime suprantama, kad išsigandot. 

— Va kur tas suknistas batas! - pasakė Elė. Jos batelis gulėjo 
nuspirtas į šalį, prie koridoriaus sienos. 

- Ir kaip jūs sukursit filmą pagal Skiedalų skaitytoją? - pa- 
klausė Džeko viena iš jaunųjų jo palydovių. 

— Gali išeit toks nepadorus, - pridūrė kita. 

— Filme ne viskas bus rodoma taip atvirai, kaip aprašyta ro- 
mane, - paaiškino Džekas. - Pavyzdžiui, niekas nė karto neiš- 
tars žodžio „penis“. 

— O „vagina'? 

— To žodžio irgi nebus. 

— O kodėl ji nesikreipė į gydytojus, kad jai sutvarkytų vagi- 
ną? - paklausė Elė. Džekas, be abejo, suprato, kad ji turi ome- 
nyje pagrindinę romano veikėją, Mišelę Maer, bet jis pirmiausia 
pagalvojo apie Emą. 

— Nežinau, - atsakė Džekas. 

— Viskas turbūt dėl kokių nors psichologinių priežasčių, Ele, - 
tarė viena iš mergaičių. - Norėjau pasakyt, juk čia ne kokia kelio 
operacija, ar ne? 

Visos tos jaunos moterys, tarp jų ir Elė, kuo rimčiausiai su- 
linksėjo galvomis. Jos atrodė tokios protingos - širdyje dar vai- 
kai, bet šiaip, daugeliu atžvilgių, labiau subrendusios negu Ema, 
kai buvo jų amžiaus, ką jau kalbėti apie Džinę Džarvis ir Penę 
Hamilton (arba Šarlotę Barford ir Vendę Holton). Džekas gal- 
vojo, ką jis pats darė ne taip, galbūt nederamai, kad anos mer- 
gaitės tuomet manėsi galinčios jį tvirkinti. 

Šitos mergaitės nebūtų skriaudusios mažo berniuko. Su jomis 
Džekas pasijuto keistai - tarsi vėl būtų devynerių ar dešimties 
metų, tik dabar jau saugus. Toks saugus ir toks mažas, kad staiga 
pareiškė: 

— Noriu sysio. 

Taip būtų pasakęs devynerių ar dešimties metų vaikas. Mer- 
gaitės nenustebo; jos į tai reagavo dalykiškai. 

— Ar dar prisimenate, kur berniukų tualetas? - paklausė Dže- 
ko Elė. 

— Ir dabar tėra tik vienas, - pridūrė kita mergaitė. 

— Aš jums parodysiu kur, - pasisiūlė Elė, imdama Džeką už 
rankos. (Kaip būtų paėmusi devynerių ar dešimties metų ber- 
niuką; Džekui kažkodėl sugrudo širdis.) 

Jis galvojo, jog tikriausiai tik dėl jo kaltės tos vyresnės mer- 
gaitės anuolaik, kai jis mokėsi Šventos Hildos mokykloje, taip 
nenormaliai juo domėjosi. Jos turbūt kažką jautė. Džekas ne- 
abejojo, kad ne tos mergaitės, o jis tada buvo nenormalus. 

Jis ištraukė ranką iš Elės delno. Nenorėjo, kad ji ar jos drau- 
gės - tos tiesiog neįtikimai sveikos, normalios jaunos moterys - 
matytų jį verkiant. Džekas jautė, kad tuoj apsipils ašaromis - 
pravirks nė kiek nesidrovėdamas, kaip devynerių ar dešimties 
metų vaikas. Staiga jam pasidarė gėda dėl to, ką tikroji Mišelė 
Maer būtų pavadinusi jo keistumu. 

— Manau, kaip nors ir pats rasiu berniukų tualetą, - pasakė 
Džekas - nusijuokdamas, bet jau kaip aktorius. - Mirsiu - ne- 
užmiršiu to tualeto, - pridūrė, tarsi tai būtų buvęs ne papras- 
čiausias apsilankymas tualete, o kažin koks baisių pavojų kupi- 
nas žygis, į kurį jis, didvyris, turi leistis vienas. 

Netrukus Džekas pasiklydo, pasukęs į nematytą koridorių; 
jam dingtelėjo, kad senoji mokykla, ko gero, perdažyta. Laipti- 
nės atrodė kaip kokios šmėklų buveinės - jis jau baiminosi tuoj 
išvysiąs mirusią savo sąžinę, ponią Makvot, ar netgi Emą, nusi- 
vylusią, kad jo malda už ją buvo tokia trumpa. Eidamas tolyn, 
Džekas nebegirdėjo bendrabutyje gyvenančių mergaičių balsų; 
niekas nesekė jam iš paskos, bent jau jis taip manė. 

Priešais jį, netoli koridoriaus vingio, buvo valgykla - tuščia ir 
tamsi. Ar ten iš vakaro šešėlių tikrai išniro kažkokia pakumpusi 
figūra? Tai buvo senyva moteris; Džekas jos nepažino, bet matė, 
kad ne šmėkla; ji atrodė pernelyg apkūni, kad būtų šmėkla. Taigi 
jis nusprendė, jog čia greičiausiai valytoja. Bet ką valytoja veiktų 
Šventos Hildos mokykloje sekmadienį; ir kur jos plaušinė šluota 


bei kibiras? 


KOL TAVE RASIU 563 


— Džekai, meilūti - mano mažūti! - sušuko ponia Mašado. 

Ją matydamas, supratęs, jog čia tikrai ji, Džekas pasijuto taip 
pat, kaip jautėsi prieš daugybę metų, kai ji jam įspyrė į tarpuko- 
jį. Jis negalėjo nei pajudėti iš vietos, nei kalbėti - negalėjo net 
kvėpuoti. 

Džekas jau seniai žinojo, kad jį tam tikra prasme valdo Leslė 
Oustler, ir visada valdys. Tačiau visaip - ir sąmoningai, ir ins- 
tinktyviai - stengdamasis užmiršti ponią Mašado, jis dera- 
mai neįvertino šios moters galios. Jis jos taip ir nenugalėjo - 
tik Ema. 

Ponios Mašado liemens nebuvo likę nė žymės, - kita vertus, ji 
ir seniau jo beveik neturėjo. Nukabusios jos krūtys kyšojo iš po 
išsipešusios trumpos palaidinukės - labai pastebimai, kaip ne- 
vykėlio vagies iš parduotuvės pavogtos prekės. Bet dar aiškiau 
buvo matyti, ką ponia Mašado pavogė iš Džeko: ji iš jo atėmė 
gebėjimą pasakyti jai „ne“. (Arba kam nors kitam!) 

„Jis gi tik mažas, išgąsdintas berniukas!“ - kadaise sušuko 
Bonė Hamilton savo seseriai ir Džinei Džarvis, kai tos dičkės 
mėgino priversti Džeko penį kaip nors reaguoti. 

Šalia ponios Mašado Džekas vėl pasijuto esąs tik mažas, iš- 
gąsdintas berniukas. Ji dabar, koridoriuje, ėjo aplink jį ratu, tarsi 
taikydamasi smogti koja, kaip buvo įpratusi; paskui kabliu iš 
apačios užlaužė jam kairę ranką, storais pirštais tvirtai sugriebė 
už dešinio riešo. Džekas žinojo, kokį veiksmą ji lyg ir rengia- 
si atlikti, bet niekaip negalėjo išsijudinti; nė nekrustelėjo, kad 
apsigintų. 

Ponia Mašado kakta prisispaudė jam prie krūtinės. Jos vir- 
šugalvis - šiurkštūs žili plaukai - lietėsi prie jo kaklo. Džekas 
nustebo pamatęs, kokia ji žema, bet jis pats anuolaik, be abe- 
jo, buvo dar žemesnis, kai juodu paskutinį kartą taip šoko, - o 
Čenka vis kartojo savo įprastą litaniją, nelyginant kokią maldą: 
„Stebėk rankas! Sukis, sukis! Nesilenk prie jos, Džeki!“ 

Tačiau dabar poniai Mašado rūpėjo ne imtynės. Vis smarkiau 
spausdama dešinį Džeko riešą, ji pakišo jo ranką sau po palai- 
dinuke; plačia nosimi stumtelėjo į šalį jo kaklaraištį ir dantimis 
atsegė antrą marškinių sagą. Džekas tarėsi užuodžiąs nuo jos 
plaukų sklindantį ančiuvių kvapą. Tik tada, kai dešinė jo ranka 

įsibedė į nukabusias jos krūtis ir ji lyžtelėjo jam krūtinę, jis galu- 
tinai pasibjaurėjo ir pagaliau įstengė ją atstumti. 

Iki tos akimirkos Džekas nemanė, kad galima šitaip atgauti 
atmintį, - na, kad viskas, ką vaikystėje tvirkintas ir prievartautas 
žmogus, laimei, buvo pamiršęs, gali staiga sugrįžti ir tvykstelėti 
žaibu, labai vaizdžiai, po daugelio metų. Apytamsiame savo se- 
nosios mokyklos koridoriuje atšokdamas nuo ponios Mašado, 
Džekas prisiminė tą jos triuką su saga. Kaip ji dantimis atsags- 
tydavo jam marškinius, atitraukdavo kelnių užtrauktuką - ir 
ką dar darydavo burna; visa tai jis buvo tiesiog išbraukęs iš 
atminties. | 

— Nebūk toks žiaurūs, pone Pėni, - sušnibždėjo ponia Maša- 
do, kai Džekas ėmė atbulas trauktis tolyn. Ji kurį laiką krypavo 
paskui jį, vilkdama išvėpusiais sportbačiais, be raištelių, apautas 
kojas, paskui sustojo kaip įbesta. Ją sulaikė ne šioks toks Džeko 
priešinimasis. Staiga pasikeitė jos žvilgsnis. Akys įsmigo į kažką 
šalia Džeko, arba už jo, - ir vos tik jis atsisuko pažiūrėti, į ką ji 
taip spokso, ponia Mašado pradingo. 

Ji tikriausiai buvo bebaigianti, arba jau ir peržengusi, septintą 
dešimtį. Kaip galėjo būti tokia vikri ir greita? O gal koridoriaus 
vingis buvo arčiau, negu Džekui atrodė? Bet, žinoma, dar labiau 
tikėtina, kad ponios Mašado ten išvis nebuvo. 

Šiaip ar taip, Džekas negirdėjo, kada prie jo, iš užpakalio, pri- 
važiavo vežimėlis; ratukai lygiomis linoleumo grindimis riedėjo 
be jokio garso. (Na, jis juk buvo šmėklų buveinėje.) 

- Džekai, - tarė vežimėlyje sėdinti moteris, - atrodai kaip iš- 
vydęs vaiduoklį. 

Džekas jau manė, kad čia ponia Malkom - mergaičių, į ku- 
rių skaistybę, jos įsitikinimu, jis kėsinasi, gynėja. Tačiau veži- 
mėlyje sėdėjo patraukli keturiasdešimtmetė nekilnojamojo tur- 
to pardavimo ir pirkimo agentė, vilkinti juodu kostiumėliu su 
kelnėmis. 

Bonė Hamilton, matyt, buvo pastačiusi savo vežimėlį kokia- 
me nors užkaboryje netoli koplyčios durų, kad galėtų niekie- 
no nepastebėta įšlubuoti į klauptą, o paskui taip pat nemačiom 
išeiti. Vėliau Bonė Džekui pasakojo, jog nekilnojamojo turto 
verslas jai taip gerai sekasi todėl, kad ji visada palieka vežimėlį 

prie paradinių namo durų ir kartu su klientais klibikščiuoja iš 
vieno kambario į kitą - netgi laiptais, aukštyn ir žemyn, kaip 
šaipydamasi sakė Leslė Oustler. „Klientams manęs turbūt gai- 
la, - juokėsi Bonė. - Niekas nenori liūdinti invalidės - bijo už- 
gauti žmogų, kuriam ir taip jau blogai.“ 

Bet per viešus renginius, apskritai visur, kur susirinkdavo 
minia, Bonei Hamilton visada puikiai pavykdavo nuslėpti savo 
šlubumą; ji buvo įgudusi įsėsti į vežimėlį ir iš jo išlipti taip, kad 
niekas nepamatytų. Sėdėdama vežimėlyje, Bonė atrodė labai 
elegantiška; Džekui dingtelėjo, kad ji tokia pat graži, kokia buvo 
seniau, kai jie abu mokėsi šioje mokykloje. 

Jis vis dar negalėjo ištarti nė žodžio, taip netikėtai sutikęs po- 
nią Mašado - nesvarbu, tikrą ar ne, - ir staiga itin nemaloniai 
prisiminęs viską, ką ponia Mašado jam darė. Negana to, dabar 
Džeką išgelbėjo ne kas kitas, o Bonė Hamilton, kuri kadaise 
nuoširdžiai stengėsi jį apginti nuo savo sesers ir Džinės Džarvis, 
kai jis buvo devynerių ar dešimties metų. 

Džekas krito ant kelių ir paplūdo ašaromis. Bonė privažia- 
vusi prisitraukė jį arčiau ir įkniaubė jo veidą sau į sterblę. Bonė 
turbūt pamanė, kad ji pravirkdė Džeką; kad jis niekaip negali 
pamiršti tos psichinės traumos, kurią patyrė, kai buvo priverstas 
švirkštelėti jos seseriai į kaktą. (Juk jis tada taip baisiai, vyres- 
nių mergaičių kambaryje, prarado nekaltybę, kai buvo mažas, 
išsigandęs berniukas, o dabar dar neteko Emos - visa tai jį, be 
abejo, ir sugniuždė.) 

— Džekai, aš vis galvoju, kaip bjauriai mes su tavim pasiel- 
gėm... kiekvieną mielą dieną galvoju apie tave! - sušuko Bonė. 
Džekas mėgino papurtyti jai ant kelių padėtą galvą, bet Bonė 
tikriausiai pamanė, kad jis nori nuo jos pabėgti; ji dar tvirčiau jį 
apkabino. - Ne, ne - nebijok! - pasakė. - Nesistebiu, kad mane 
pamatęs pravirkai, ir kad kartais persirengi moterimi ar šiaip 
keistai elgiesi. Po to, ką mes tau padarėm, argi galėtum nebūti 
keistas? Savaime suprantama, kad tu ne toks kaip visi! - pro- 
verksmiais šnekėjo Bonė. 

„Ji turbūt išsikraustė iš proto“, - galvojo Džekas, stengdama- 
sis kaip nors įkvėpti oro; abiem rankom įsikibusi jam į plaukus, 
ji spraudė jo veidą sau tarp šlaunų. Jis jautė, kad Bonė Hamilton 

labai stipri; ji neabejotinai daug mankštinosi. Bet juk negalima 
griebtis imtynių veiksmų prieš moterį, sėdinčią vežimėlyje; taigi 
Džekas nesipriešino, kad ir kaip tvirtai Bonė jį laikė. 

Prisilenkusi arčiau, ji sušnibždėjo jam į ausį: 

- Galime padėti vienas kitam tai pamiršti, Džekai. Kalbėjausi 
su psichiatru, kaip būtų lengviausia to atsikratyti. Galime tie- 
siog žengti toliau. 

— Kaip? - paklausė Džekas Bonei tarp šlaunų, bet Bonė neiš- 
girdo prislopinto jo balso. Ji išskėstais pirštais braukė jam per 
plaukus, glostė sprandą. 

— Normalus seksas, Džekąi, - štai kas mums greičiausiai padė- 
tų pamiršti tą nemalonų atsitikimą, - pasakė Bonė Hamilton. 

Džekui buvo taip gaila, kad to jau neišgirs Ema! Argi ji nebū- 
tų užsiplieskusi vien nuo minties apie normalų seksą? 

O gal tai vis dėlto lemtis? Juk Bonė su Džeku kadaise žiūrėjo 
vienas į kitą, negalėdami nusukti akių. Jis tada buvo ketvirtokas, 
oji - dvyliktokė! 

Be to, jis juk Džekas Bernsas. Jis miega su visomis! Kaip pasi- 
justų B6nė Hamilton, jeigu jis nemiegotų su ja, invalide? 

Bet Džekas sudvejojo - ji atrodė tikrai kuoktelėjusi. Bonė, 
pagaliau paleidusi Džeko galvą, tikriausiai įžvelgė tą dvejonę 
jo akyse. Ji staiga tarytum neteko pasitikėjimo savimi ir baisiai 
susidrovėjo. 

— Nemanyk, kad aš tave verčiu tai daryti, Džekai. Tu. mano 
vargšeli! - sušuko. - Ir taip jau per ilgai buvai prievartaujamas! 

Ji vežimėliu atbula pavažiavo tolyn nuo jo; tai matydamas 
Džekas sunerimo. Jam smilktelėjo mintis, kad jie tarsi atsuka 
atgal filmo juostą, sugrįžta į praeitį. Tuoj vėl pasirodys ponia 
Mašado; jis jautė ją, jau šliurinančią artyn už koridoriaus vingio 
ir netrukus išlįsiančią iš tamsos. 

Šitaip susidėjus aplinkybėms, Džekas nusprendė verčiau išeiti 
su Bone. 


Per visą naktį „Four Seasons“ viešbutyje Džekas taip ir nepama- 
tė Bonės Hamilton šlubuojant. Gulėdama lovoje ji nešlubavo. 

O kai vienąkart išlipo, norėdama užeiti į vonią, - ir kitą kartą, 
kai ryte rengėsi, - ji paprašė, kad jis nusisuktų. 

Džekas pernakt nesumerkė akių. Bijojo, kad, prisiminęs po- 
nią Mašado, ims sapnuoti košmarus. Tamsoje pajutęs, kad jau 
artinasi pirmasis košmaras, - nors jis ir nemiega, - Džekas Bo- 
nės paklausė, ar ji matė neaukštą, bet labai apkūnią moterį, su 
kuria jis kalbėjosi koridoriuje. Džekas ją, matyt, užstojęs; sėdė- 
dama vežimėlyje, gana žemai, Bonė pamaniusi, kad jis kalbasi 
su savimi. 

— Man pasirodė, kad tu gal vaidini, - tarė Bonė. 

Tai dar nereiškė, kad ponia Mašado buvo tik šmėkla, arba 
kad Džekas ją tik įsivaizdavo. Jis rado prie kaklaraiščio prilipusį 
plauką; pastebėjo jį rengdamasis gulti. (Tas plaukas buvo labiau 
pražilęs ir šiurkštesnis negu Bonės Hamilton arba paties Džeko 
plaukai; be to, jokia kita moteris nebuvo padėjusi galvos jam ant 
krūtinės.) O paskui, nusirengdamas marškinius, Džekas pamatė, 
kad antra saga jau atsegta. Jis visas nušiurpo. 

Triukas su saga, žinoma, buvo greitu laiku, kaip Džekas bi- 
jojo, jį apniksiančių košmarų šaltinis - na, gal ne pats triukas, 
kurio jis daugybę metų, laimė, nė neprisiminė, o visa tai, prie ko 
tas triukas privesdavo. Visi kiti ponios Mašado žaidimai! 

Bonė Hamilton buvo labai supratinga, ji irgi nemiegojo. Be 
abejo, ji tą su Džeku praleistą naktį laikė savotiška psichoterapi- 
ja - ir turbūt neklydo. Bent jau tąnakt Bonė tikrai apgynė Džeką 
nuo minčių apie triuką su saga. 


25 
Duktė Alisa grįžta namo 


CAko 


lisa su Lesle Oustler gerokai sutriko, kai Džekas po pamal- 

dų už Emą išėjo iš Šventos Hildos mokyklos nė neatsisvei- 
kinęs. Kelios ir vėtytos, ir mėtytos buvusios auklėtinės - ponios 
Oustler klasės draugės - buvo pakvietusios Leslę su Alisa į res- 
toraną papietauti. Damos tikėjosi, kad prie jų prisidės ir Dže- 
kas, - na, bent jau nepabėgs su moterimi, sėdinčia vežimėlyje. 
(Kadangi Džekui visada patiko vyresnės moterys, ir jo mama, ir 
ponia Oustler iš pradžių pamanė, kad jis paspruko su Ratuotąja 
Džeine!) 

Kelios jaudinamo Džeko išvykimo su Bone Hamilton liudi- 
ninkės - tarp jų ir ta lūpų kandžiotoja Lusinda Fleming - apie 
tai pasakodamos viską, be abejo, perdėjo. Lusinda, tikriausiai 
apimta „tylaus įniršio“, matė, kaip Mažius sulankstė Bonės 
vežimėlį ir įdėjo į limuzino bagažinę. Alisai ir Leslei Oustler 
garsiai bemąstant, kaip, po galais, ponia Malkom su Džeku at- 
sikratė vargšo pono Malkomo, Penė Hamilton ėmė isteriškai 
šnypšti, nežiūrėdama, kad šalia stovi jos vaikai - tiedvi mielos 
mergytės. 

- Taip ir žinojau! - niršo Penė, kone raudamasi gražius 
savo plaukus. - Džekas Bernsas dulkina mano šlubę seserį - tą 
šliurę! 

Panelė Vurc, sugebėjusi ganėtinai pakiliai perteikti netgi Tesę 
d Erbervilių giminės, dabar ir Penės Hamilton praneštoje naujie- 
noje įžvelgė šį tą gera. 

— Ačiū Dievui, bent jau tai paaiškėjo! - pasakė Karolina Alisai 
ir poniai Oustler. 

— Džekai Bernsai! - kažkas nugirdo murmant poną Ramzį, 
kaip visada pritariamai. 

Buvusios auklėtinės, visos kaip viena, apstulbusios tylėjo. Tik 
mergaitės iš bendrabučio, tos septyniolikmetės ir aštuoniolik- 
metės nenuoramos, šnekėjosi toliau - savotiška greitakalbe, su- 
prantama tik joms pačioms. 

Panelė Vurc, vis dar stengdamasi pralinksminti Alisą ir ponią 
Oustler, tarė: 

— Na, būtų buvę labiau tikėtina, bet anaiptol ne taip įdomu, jei 
Džekas būtų išėjęs kaip moteris, o ne su moterimi. 


Kitą rytą Džekas iš viešbučio išsiregistravo gana anksti, - bet 
ne taip anksti kaip Bonė Hamilton, kuriai septintą reikėjo su 
kažkuo susitikti Rouzdeile. Registratūroje Džekas sužinojo, jog 
Džekui Bernsui kažkas skambino gal penkiasdešimt kartų; be- 
veik taip pat dažnai, ir vis pikčiau, buvo reikalaujama sujungti 
su Biliu Reinbou, bet niekas nesusiprotėjo ieškoti Džimio Stro- 
načo. Taigi jiedviem su Bone niekas netrukdė. 

Džekas taksi nuvažiavo į Forest Hilą. Jis manė, kad mama dar 
miegos, o ponia Oustler bus jau seniai atsikėlusi. Leslė, be abejo, 
bus išvirusi kavos. Dėl kavos jis neklydo. 

Ponia Oustler jam pasakė, kad mama išėjo dar prieš septin- 
tą, - tai buvo išties negirdėtas dalykas: kad Alisa tokiu laiku ne- 
bemiegotų, negana to, jau būtų apsirengusi ir kur nors eitų. (Juk 
niekas nenori tatuiruotis iš pat ryto.) 

Šįkart Leslė atrodė kaip ką tik atsikėlusi. Ji vilkėjo senais 
trumparankoviais Emos marškinėliais, tarsi kokia apsmukusia 
suknele; tikriausiai su tais marškinėliais ir miegojo. Jie jai buvo 
beveik iki kelių, rankovės - žemiau alkūnių. Džekas paskui Leslę 
nuėjo į virtuvę, kur kvepėjo ką tik išvirta kava. Kriauklėje nebu- 

vo jokių indų ir nė vieno trupinėlio ant virtuvės stalo; neatrodė, 
kad Alisa būtų pusryčiavusi. 

Ponia Oustler atsisėdo prie švarutėlio stalo ir, šiek tiek dre- 
bančiomis rankomis laikydama puodelį, ėmė gerti kavą. Džekas 
irgi įsipylė kavos ir prisėdo šalia Leslės. 

— Buvau susilažinusi su tavo mama, Džekai. Sakiau, kad tave 
patvarkys mergiūkštės iš bendrabučio. Alisa manė, kad išsive- 
si tą įkyrėlę su didžiuliu šunimi. Niekas nė nepagalvojo apie 
invalidę. 

- Kur mama išėjo, Lesle? 

- Darytis dar vieno magnetinio rezonanso tyrimo, - atsakė 
ponia Oustler. - Magneto, kaip sakoma. 

— Kam jai reikia to tyrimo? 

— Nagi, Džekai. Kada paskutinį kartą su ja kalbėjaisi? Man 
atrodo, kad judu taip ir nepasišnekėjot. 

— Aš mėginau, - tarė Džekas. - Ji man nieko nesako. 

— Turbūt ne taip klausei, Džekai. 

Ant virtuvės stalo buvo baltas vokas - stovėjo stačias, įkištas 
tarp druskos ir pipirų indelių, iš pažiūros niekuo neypatingas, 
tarsi koks kvietimas į vestuves. Jei Alisa tą voką būtų palikusi 
Džekui, ant jo būtų didelėmis raidėmis užrašiusi jo vardą - būtų 
nupiešusi didžiulę motiniška meile trykštančią širdį, ar kokią 
kitą pernelyg efektingą begalinio švelnumo iliustraciją. Tačiau 
tas vokas buvo be jokio užrašo ir neužklijuotas. 

— Ar mama serga, Lesle? | 

—- Vokas? Koks vokas? Nematau jokio voko, - tarė ponia 
Oustler, kaip tik į jį ir žiūrėdama. 

- Kas jame? - paklausė Džekas. 

— Tu neturėtum to matyti, Džekai. Aš tau tikrai nerodyčiau. 

Džekas praskleidė voką, nes kaip tik tai Leslė, be abejo, ir pa- 
tarė jam padaryti, ir išdėjo ant švaraus virtuvės stalo keturias 
nuotraukas - tarytum pagal visai kitokias taisykles dėliojamo 
šiurpaus pasianso kortas. 

Tose nuotraukose, kurios nedaug kuo skyrėsi viena nuo ki- 
tos, buvo matyti jaunos moters torsas, nuo dailios bambos iki 
pečių. Ji buvo nuoga; krūtys visiškai susiformavusios, dar nė 
kiek nenukabusios. Iš krūtų bei lygios odos Džekas ir supra- 

to, kad ta moteris jauna, bet labiausiai jo dėmesį patraukė jos 
tatuiruotė. Tikrai gera, „senosios mokyklos“, kaip būtų sakiusi 
jo motina. Tai buvo tradicinė jūreiviška širdis - plyšusi perpus 
vertikaliai, ištatuiruota įprastiniais mėlynais dažais. Tik kontū- 
rai, be jokio spalvinimo. Viršutiniame išoriniame kairės krūties 
kvadrante - ant pačios krūties bei kairės krūtinės ląstos pusės. 
Ta plyšusi širdis, ištatuiruota kaip tik ten, kur, kaip sakydavo 
Alisa, lengviausia paslėpti sužeistą širdį, buvo aprišta užrašu Kol 
tave rasiu, tarsi tvarsčiu. Žodžiai parašyti kursyvu ant siauros 
plevenančios juostos. 

Tatuiruotė buvo tokia gera, kad galėjai pamanyti, jog tai Duk- 
ters Alisos darbas, bet Džekas matė, kad rašysena ne jos. Beje, 
paprastai ten, kur buvo žodžiai Kol tave rasiu, rašomas paspru- 
kusio, neištikimo arba kitaip širdį sužeidusio mylimojo, ar my- 
limosios, vardas. 

Džekas beveik neabejojo žiūrįs į Tatu Olės, arba Doko Fores- 
to, arba Tatu Peterio, - o gal Jūreivio Džerio, prieš daug metų, 
Halifakse, - darytą tatuiruotę. Nuotraukos atrodė ganėtinai se- 
nos. Tačiau iš tikrųjų Džekui reikėjo galvoti apie tą jauną mote- 
rį, ne apie jos tatuiruotę. 

— Ne į tą krūtį žiūri, Džekai, - tarė Leslė Oustler. - Nežinau, 
kodėl Alisa šitiek metų slėpė nuo tavęs tą tatuiruotę. Ne tatui- 
ruotė ją pražudys. 

Tai išgirdęs Džekas pagaliau suprato, kad žiūri į mamos krūtų 
nuotraukas, - turbūt darytas prieš dvidešimt ar daugiau metų. 
Priešingai, negu visi manė, o ką jau kalbėti apie jos melavimą 
Džekui, Alisa vis dėlto buvo tatuiruota - tikriausiai tada, kai 
Viljamas sudaužė jai širdį, arba netrukus po to; Džekas tada, be 
abejo, buvo mažas, gal dar net negimęs. 

Alisos pastangas nuslėpti nuo jo savo tatuiruotę Džekas vi- 
sada laikė drovumu, nors tai atrodė tikra nesąmonė, nes šiaip 
mama jam darė visai kitokį įspūdį. Vadinasi, ji taip elgėsi ne iš 
drovumo - nenorėdavo maudytis kartu su Džeku vonioje, nie- 
kada prie jo neapsinuogindavo. (Tai, žinoma, nebuvo susiję ir su 
jokiu cezario pjūvio randu.) Alisa nenorėjo Džekui rodyti savo 
tatuiruotės - ne tik todėl, kad vis dėlto buvo tatuiruota, nors 
tvirtino esanti ne tokia kaip kiti tatuiruotojai. Ji labiausiai bijo- 

jo, kad Džekas pamatys, kokia ta jos tatuiruotė. Nes žodis „tave“ 
tame užraše Kol tave rasiu turbūt buvo kreipimasis į dingusį jo 
tėvą - tai jį, Viljamą, ji taip slėpė, nuo pat pradžių! Matydamas, 
jog mama dėl jo pasiženklino visam gyvenimui, Džekas būtų su- 
pratęs, kad ji tik apsimetė abejinga, - kai liovėsi ieškojusi Vilja- 
mo ir nieko Džekui apie jį nebepasakojo. 

Dviejų colių ilgumo randas viršutiniame išoriniame dešinės, 
netatuiruotos, Alisos krūties kvadrante buvo plonytis, be jokių 
matomų siūlių žymių. 

— Krūties auglio operacija daryta, kai jai buvo trisdešimt vie- 
neri, - pasakė Džekui ponia Oustler. - Tau tada buvo dvylika - 
mokeisi septintoje klasėje, jei neklystu. 

— Taip, Redinge, - garsiai prisiminė Džekas. - Tada mama ža- 
dėjo mane aplankyti, bet taip ir neatvažiavo. 

-— Ji buvo švitinama, Džekai. Be to, dar chemoterapija - kas 
keturias savaites, šeši kursai. Nuo tos chemijos ją kiekvieną mė- 
nesį kelias dienas pykindavo - na, supranti, ji vemdavo - ir, Ži- 
noma, nuslinko plaukai. Ji nenorėjo rodytis tau plika, arba su 
peruku. Nuotraukose nematyti rando dešinėje pažastyje; sunku 
įžiūrėti ir iš arti. Limfmazgio pašalinimas - įprasta procedūra, - 
paaiškino Leslė. 

— Ar ji tai sužinojo pasidariusi mamogramą, ar pati užčiuopė 
gumbą? - paklausė Džekas. 

- Aš jį užčiuopiau, - tarė ponia Oustler. - Tokį gana standų 
mazgelį, galima sakyti, kietą. 

— O dabar vėžys sugrįžo, Lesle? 

- Jis labai dažnai pasireiškia ir kitoje krūtyje, - pasakė po- 
nia Oustler, - tačiau jai sugrįžo kitur, ne į krūtį. Galėjo išplisti į 
plaučius, arba į kepenis, bet nukeliavo į smegenis. Ne pati blo- 
giausia vieta, kur galėjo pasirodyti... Baisiausias būtų kaulų. 

— Kaip gydomas smegenų vėžys? - paklausė Džekas. 

- Iš tikrųjų tai ne smegenų vėžys, Džekai. Krūties vėžys me- 
tastazavo į smegenis - ten krūties vėžio ląstelės. Kai krūties vėžys 
nukeliauja kitur, turbūt jau beveik nieko nebegalima padaryti. 

— Vadinasi, mamos smegenyse atsirado auglys? 

— „Papildomą tūrį sudarantis pakitimas“, jie berods šitaip 
sako, bet, mudviejų supratimu, taip, tai auglys, - gūžtelėjo pe- 

čiais Leslė. - Chirurginė intervencija, pasak jų, šiuo atveju be- 
prasmė. Net chemoterapija būtų tik paliatyvus gydymas, slopi- 
nantis simptomus. To gal netgi negalima vadinti gydymu. Tiesą 
sakant, gydymo išvis nėr, - pridūrė. Tas keistai nuskambėjęs 
„nėr“ (kaip ir jos vis dažniau vartojami „reik“ ir „duokš“) buvo 
galbūt nesąmoningas gedinčios motinos mėginimas atkurti ne 
itin taisyklingą, bet skaitytojams labai patinkančią mirusios 
dukters kalbėseną. 

Ponia Oustler paėmė nuotraukas ir įdėjo į vieną virtuvės stal- 
čių. Tame stalčiuje buvo laikomos įvairių prietaisų naudojimo 
instrukcijos, bet prigrūsta ir kitokio šlamšto; ten Ema su Džeku, 
kai buvo vaikai, ieškodavo ir lipniosios juostelės, ir smeigtukų, 
sąvaržėlių, gumelių. 

Nutotografuoti krūtis buvęs pačios Alisos sumanymas; ji 
Leslės prašiusi parodyti tas nuotraukas Džekui, bet tik po jos 
mirties. 

— Kaip pasireiškia jos liga, Lesle? 

— Ji geria vaistus, kad nebūtų priepuolių, bet kelis dar gali pa- 
tirti. Šiaip ar taip, vieną jau patyrė - pati mačiau. Užčiuopiau 
gumbą, mačiau priepuolį. Beveik nieko nepraleidžiu, - pasakė 
ponia Oustler. 

— Tai būna traukuliai, kažkoks smūgis? - paklausė Džekas. 

— Tikriausiai, - vėl gūžtelėjo pečiais Leslė. - Be to, pastebėjau, 
kad kažkaip neaiškiai kinta jos nuotaika, netgi charakteris. 

- Lesle, mamos nuotaika kinta nuolat, o charakteris visada 
buvo neaiškus! 

— Ji dabar tarsi kitas žmogus, Džekai. Pats pamatysi. Ypač jei 
tau pavyks ją prakalbinti. 

Džekas pasikvietė taksi, nusprendė važiuoti į Karalienės ga- 
tvę. Pamanė, kad bus geriau, jei palauks mamos Dukters Alisos 
salone. Ponia Oustler apkabino Džeką - suspaudė glėbyje, pri- 
gaudusi galvą jam prie krūtinės. 

— Ji jau greit užges, Džekai. Gydytojai sako, kad smarkiai ne- 
skaudės, bet jai nedaug teliko. 

Džekas stovėjo virtuvėje, apglėbęs Leslę, ir glostė jai nugarą. Ji 
jam nesimeilino, tik norėjo, kad jis ją apkabintų. 

— Turėtum pasišnekėti su Morina Jap, Džekai. Ji tau skambi- 
no visą naktį, iš „Four Seasons'. 

— Nemanau, kad Morina nori su manimi pasišnekėti, - tarė 
Džekas poniai Oustler. 

— Sakiau, kad tu turėtum pasišnekėti su ja, Džekai. Morina 
Jap - gydytoja. Sušikta onkologė. 

- O. 


„Four Seasons“ vestibiulyje registratoriai labai nustebo pama- 
tę, kad Džekas Bernsas vėl įsiregistruoja. Jis ketino porą dienų 
praleisti Niujorke, prieš skrisdamas atgal į Los Andželą, tačiau 
dabar, registruodamasis, - vėl Džimio Stronačo vardu, - Džekas 
pasakė dar nežinąs, kiek laiko būsiąs Toronte, pranešiąs vėliau. 
Be to, jis lyg tarp kitko paklausė, ar neišsiregistravo Morina Jap. 
(Tiesą sakant, daktarė Jap buvo ką tik skambinusi kambarių tar- 
nybai ir užsisakiusi pusryčius.) 

Džekas gavo tą patį kambarį. Kadangi buvo pamiršęs nuo 
durų rankenos nukabinti kortelę su prašymu netrukdyti, o 
kambarinėms niekas nepranešė, kad šis gyventojas išsiregistra- 
vo, jį bemaž apėmė jausmas, kad gal apskritai nebuvo išvykęs iš 
viešbučio, - nevažiavo į Forest Hilą ir atgal, - tik kad dabar jis 
jau žinojo, jog miršta jo motina. 

Jam dingtelėjo, kad reikėtų paskambinti Morinai. „Čia kam- 
barių tarnyba, daktare Jap, - prisistatytų. - Gal pusryčiams no- 
rėtumėte Džeko Bernso? 

Džekas įsivaizdavo Moriną atsakant: „Taip. Ačiū, bet dabar 
nebuvo nusiteikęs juokauti. Juk Morina nejuokavo, kai sakė, jog 
apsistojo „Four Seasons“ viešbutyje, mergautine pavarde. 

Greitai nusiprausęs po dušu, Džekas apsirengė viešbučio cha- 
latu ir įsispyrė į tas idiotiškas baltas šlepetes; galėjai pamanyti, 
kad eina į baseiną arba iš jo grįžta. Jis žinojo Morinos Jap kam- 
bario numerį; registratūroje dirbantys garbintojai jam pasakė, 
nors neturėjo sakyti. Šiaip ar taip, jis juk Džekas Bernsas; net 
jei, paskambinęs į registratūrą, paprašytų picos su raudonaisiais 
ankštiniais pipirais pagardinta dešra ir dviejų kekšių, po kokių 
keturiasdešimt penkių minučių jam visa tai būtų pristatyta. 

Vaidindamas filmuose, Džekas buvo išmokęs įspūdingai pa- 
sirodyti be žodžių, taigi pažvelgusi pro kambario duryse įtaisy- 

tą akutę, Morina Jap staiga iš arti pamatė savo mėgstamiausią 
aktorių. Vos prieš kelias akimirkas jai buvo atnešti pusryčiai, - 
o dabar už durų stovi Džekas Bernsas, apsirengęs tik maudymosi 
chalatu! 

— Užtrukau dėl Pamo Huverio, - įsileisdama Džeką vėl su- 
vapėjo Morina. Ir ji vilkėjo viešbučio chalatu - tik buvo be tų 
kvailų baltų šlepečių. (Džekas savąsias nusikratė nuo kojų prie 
durų.) 

— Ir ko gi tu atvykai iš Vankuverio? - paklausė jis, atrišdamas 
jos chalato diržą. 

— Norėjau su tavim pasimėgauti pernelyg intensyviu sek- 
su, - atsakė Morina Jap, atlapodama jo chalatą. Na ir kas, kad tai 
nuskambėjo kaip: „Turėjau su tavim pasimėtyti šįryt neskaniu 
keksu“; Džekas žinojo, ką ji turi omenyje. 

Morina buvo smulkutė: jos dubuo - ne didesnis negu tryli- 
kametės mergaitės. Krūtų oda permatoma kaip vaiko - tarytum 
įgavusi melsvą atspalvį nuo kraujagyslių, nors ir nematomų. 
O jos šlaunį Džekas lengvai apėmė abiejų rankų pirštais. 

— Mano šlaunikaulis plonesnis negu tavo žastikaulis, - tarė 
Morina; sunku apsakyti, kaip nuskambėjo šitie jos žodžiai, bet 
Džekas kažkaip suprato, ką ji sako. 

Morinos vyras su sūnumi paskambino jai į viešbučio kam- 
barį, kai buvo be penkiolikos dešimt, o Vankuveryje - be pen- 
kiolikos septynios; ten tėvas žadino berniuką rengtis į mokyklą. 
Morina vieną Džeko ausį uždengė delnu - spausdama jo galvą, 
ir kitą ausį, prie plokščio savo pilvuko. Bet Džekas vis tiek gir- 
dėjo, kaip meiliai ji šneka su vyru, kuris irgi buvo gydytojas, ir 
su sūneliu, - nors kai kurių žodžių, žinoma, nesuprato. Morinos 
veidas paplūdo ašaromis; Džekas jautė, kaip įsitempė jos pilvo 
apačios raumenys. 

Saviškiams Morina pasakė, kad ją taip liūdnai nuteikė pamal- 
dos už Emą, - ji apsiverkianti vos apie tai pagalvojusi. Džekas 
vėl išgirdo Pamo Huverio vardą - Morina tarytum užsiminė, 
kad Pamas vėl labai keistas. Tik po kurio laiko, kai Morina Jap 
padėjo ragelį, Džekas suvokė, kad ji pasakė parskrisianti „į Van- 
kuverį vėlesniu reisu“. 

Po to pokalbio telefonu Džekas Morinai priminė, kad jie, įsi- 
taisę „Four Seasons“ viešbučio lovoje, iš tiesų yra visai netoli 

Karališkojo Ontarijo muziejaus šikšnosparnių olų paviljono; tai 
išgirdusi Morina jam parodė, kaip moka pamėgdžioti vaisėdį 
šikšnosparnį ir vampyrą. Paskui jie, savaime suprantama, suvai- 
dino Emos sakmę apie suspaustą vaiką - visas tris jos pabaigas. 

— Su tavim man niekad nebus gana pernelyg intensyvaus sek- 
so, - pasakė Japė Plepė - vėliau, kai Džekas šiaip ne taip šlapi- 
nosi jos vonios kambaryje. Jam, be abejo, pasigirdo: „Su tavim 
nebūsiu nuoga, jeigu kas vėpso“, ar kažkas panašaus. 

— Mano mamai vėžys, - šūktelėjo Džekas iš vonios. (Nelabai 
garsiai; durys buvo atviros.) - Ji miršta. 

— Grįžk į lovą, - jau suprantamai tarė Morina. Kai tik jie per- 
ėjo prie medicininių dalykų, Džekui nebebuvo sunku pagauti, 
ką ji sako. Daktarė Jap kalbėjo labai aiškiai. 

Džekas norėjo žinoti, kas atsitiks jo motinos smegenims. Mo- 
rinai tas jo klausimas turbūt pasirodė vaikiškas, nes ji Džeką 
tvirtai apkabino, priglaudė jo galvą sau prie krūtų ir kalbėjo su 
juo kaip su vaiku. 

— Jai visa tai ištverti tikriausiai nebus taip sunku kaip tau, Dže- 
kai, - ėmė aiškinti Morina. - Nelygu kurioje smegenų vietoje yra 
tas auglys. Atsiųsk man magnetinio rezonanso nuotraukas. 

— Gerai, - tarė Džekas. Jis tik dabar pastebėjo, kad verkia. 

- Jei žieviniame regos centre, ji apaks. Jei kalbos... na, pats 
supranti. Jei vėžys pragrauš kokią kraujagyslę, ims kraujuoti ir 
mirs net nesuvokusi ir nepajutusi, kas atsitiko. Arba, kai smege- 
nys sutins, ji tiesiog pamažu užges. 

— Panirs į komą? - paklausė Džekas. 

— Galbūt, Džekai. Gal ji ramiai numirs, ištikta komos. Gal pa- 
prasčiausiai nustos kvėpavusi. Bet prieš mirtį gali manytis esan- 
ti kažkas kitas. Ją gali apnikti haliucinacijos - na, gal ji užuos 
keistus, nesamus kvapus. Iš tikrųjų tai visaip gali būti. Ji mirs 
gana greitai ir neskausmingai, tačiau mirdama galbūt nebeži- 
nos, kas ji tokia. Baisiausia, Džekai, yra tai, kad ir tu, ko gero, 
nebežinosi, kas ji tokia. 

Baisiausia Džekui, kaip jis pasakė Morinai, buvo tai, kad jis 
niekada nežinojo, kas per žmogus yra jo motina. Klausydamasis 
jos priešmirtinės būklės nupasakojimo, Džekas suvokė, kad jam 
visa tai ne naujiena. 

— Ar nesupyksi, jeigu tau paskambinsiu, daktare Jap? - atsi- 
sveikindamas paklausė Džekas Morinos. 

— Nepyksiu, jei skambinsi nuolat, - atsakė ji. 

Jis, be abejo, jai dažnai neskambinės; Morina tai žinojo. Kai 
nusiuntė jai mamos magnetinio rezonanso nuotraukas, Džekas 
jau daugmaž numanė, kur yra tas auglys - vadinamasis papil- 
domą tūrį sudarantis pakitimas. Numanė ir pati Alisa. Paaiškin- 
dama, kas matyti iš nuotraukų, daktarė Jap tik patvirtino pro- 
gnozę. Auglys buvo limbinėje sistemoje - smegenyse esančiame 
emocinių reakcijų centre. 

— Na, velniai griebtų, tiesiog nuostabu! - pasakė Leslė 
Oustler. - Alisa tikriausiai manys, kad visa tai labai juokinga, 
arba ji čia verks, čia juoksis - bus toks emocijų jo jo. Čia pasakos 
riebius anekdotus, čia pasiners į neapsakomą sielvartą! 

Žinoma, Džeko manymu, jo mama visada buvo tokia; tai, kad 
piktybinis auglys jos smegenyse užvaldė ne kurį nors kitą, o emo- 
cijų centrą, jam atrodė savaime suprantama, netgi normalu. 

— Kadangi viskas taip progresuoja, Džekai, - tąkart viešbutyje 
įspėjo jį Morina Jap, - aš neabejoju, kad tavo mama jau apsi- 
prato su mintimi, jog tuoj mirs. Tu tik įsivaizduok, kiek daug ji 
apie tai galvojo. Kažkada begalvodama netgi nusprendė nieko 
tau nesakyti. Mano supratimu, tai reiškia, kad ji jau gerai viską 
apmąstė - ir jai pakanka dvasios ramybės, kad išlaikytų paslaptį. 
Neapsipranta tik ponia Oustler. Ir tu - tu nespėsi su tuo apsi- 
prasti iki jos mirties. Tai įvyks labai greitai, Džekai. 

— Bet jai tik penkiasdešimt vieneri! - sušuko jis, įsikniau- 
bęs į standžias kaip trylikametės Morinos krūtis, į vaikišką jos 
kūnelį. 

-- Vėžiui patinki, kai esi jaunas, Džekai, - pasakė Morina. — 
Senatvėje net vėžys sulėtėja. 


Niekas negalėjo sulėtinti Alisos vėžio; buvo aišku, kad jis nusi- 
neš ją paskubomis, kaip ir dera ligai, prasidėjusiai prieš dvide- 
šimt metų. Truputį vėliau, tą patį rytą, - atsisveikinęs su daktare 
Jap, - Džekas nuvažiavo į Karalienės gatvę, dar kartą įžengė į 
Dukters Alisos tatuiruočių pasaulį ir šiek tiek pasišnekėjo su 
mama. (Tiksliau sakant, ji šiek tiek pavedžiojo jį už nosies.) 

- Arbatą vis dar geri su medum, mielasis? - paklausė Alisa, 
kai jis įėjo į saloną. - Ką tik išviriau. 

— Be medaus, mama. Turime pasišnekėti. 

— Vaje, kokie mes šįryt rimti! - pasakė mama. - Tikriausiai 
Leslė išplepėjo paslaptį, kaip visada dramatiškai. Galima pama- 
nyti, kad miršta ji... Leslė dėl to taip pyksta! 

Džekas nieko nesakė; tiesiog leido mamai kalbėti; žinojo, kad 
ji bet kurią akimirką gali nutilti. 

— Žinoma, Leslė turi teisę pykti, - šnekėjo Alisa. - Šiaip ar 
taip, aš ją palieku, nors žadėjau niekada nepalikti. Ji mane išleis- 
davo į tuos tatuiruotojų suvažiavimus, kur neretai ir pakvailio- 
davom. Bet aš visada sugrįždavau pas ją. 

— Kaip suprantu, palieki ir mane, - tarė Džekas. - Kada keti- 
nai man pasakyti? 

'- Vienintelis žmogus, kurį troškau matyti besikankinantį dėl 
manęs, buvo tavo tėvas, Džekai, bet jis nesikankino. Jis manęs 
nenorėjo, nors ir žinojo, kad, jei mane atstums, aš jam niekada 
neleisiu būti su tavimi. 

Gal todėl, kad buvo ką tik šnekėjęsis su Morina Jap, Džekas 
iš pradžių pamanė, kad turbūt kažką ne taip išgirdo, tačiau 
matydamas, jog mama staiga visą dėmesį sutelkė į jam pilamos 
arbatos puodelį, jis suprato, kad ji, ko gero, leptelėjo tai, ko 
nenorėjo sakyti. 

- Jis norėjo būti su manimi? - paklausė jos Džekas. 

— Mirštu aš, mielasis. Ar nemanai, kad turėtum klausinėti 
apie mane“ 
telį medaus; jos rankos, kaip ir ponios Oustler rankos ant virtu- 
vės stalo, šiek tiek drebėjo, kai ji šaukšteliu maišė medų arbatos 
puodelyje. 

Džekas jautė, kad išgirdo gerai. Ji iš tikrųjų pasakė, kad Vil- 
jamas jos nenorėjo, nors ir žinojo, kad, jeigu ją atstums, ji jam 
niekada neleis būti su Džeku. Kai mama padavė jam puodelį, - 
nutaisiusi tokį veidą, tarsi vis tiek ne kas kitas, o ji būtų labiausiai 
nuskriausta, - Džekas pagalvojo, kad šį kartą tai jam jau tikrai 
niekas nesukliudys, neprivers atsitraukti. 

- Jei tėtis norėjo būti su manimi, - primygtinai paklausė Dže- 
kas, - tai kodėl jis nuo mūsų vis pasprukdavo? Na, visur, kur tik 
nukeliaudavom. Iš vieno miesto į kitą. Kodėl visada jau būdavo 
pabėgęs, kai atvykdavom? 

— Vėžys įsitaisė mano smegenyse - turbūt Žinai,- atsa- 
kė mama. - Nenustebčiau, jei paaiškėtų, kad dėl to susilpnėjo 
mano atmintis, mielasis. 

— Pradėkime nuo Halifakso, - toliau klausinėjo Džekas. - Ar 
iš Halifakso jis pabėgo anksčiau, negu tu atplaukei? Jeigu jis dar 
buvo ten, tai tikriausiai norėjo pamatyti, kaip aš gimstu. 

- Taip, jis dar buvo ten, kai aš atplaukiau, - pasakė Alisa, nu- 
sigręžusi nuo Džeko. - Aš jam neleidau žiūrėti, kaip tu gimsti. 

— Tai gal iš tikrųjų jis nuo tavęs nebėgo? - tarė Džekas 

— Ar Leslė tau pasakojo, kaip kinta mano nuotaika? - paklau- 
sė mama. - Kartais nežinia kodėl, ir labai netikėtai. 

— Manau, tu melavai, kai sakei, kad man gimstant prireikė ce- 
zario pjūvio, - pasakė Džekas. - Ir visai ne dėl rando niekada 
neleidai man žiūrėti į tave nuogą. Buvo kažkas kita, ką norėjai 
nuo manęs nuslėpti. Ar ne? 

- Leslė tau parodė nuotraukas - ta kalė! - supyko Alisa. - Tu- 
rėjai jas pamatyti tik po mano mirties! 

— Kam išvis reikėjo man rodyti? - paklausė Džekas. 

— Kadaise buvau graži! - sušuko mama. (Ji turėjo ome- 
nyje savo krūtis, kai buvo jaunesnė, o Džekas kalbėjo apie 
tatuiruotę.) 

— Ašvis galvoju - na, ta tavo tatuiruotė... - tarė Džekas. - Ga- 
liu lažintis, jog tai Tatu Olės darbas, iš Kopenhagos. Turėjai ją 
beveik nuo pat pradžių. 

— Na, žinoma, kad Tatu Olės, Džekai. Olei. patiko tik kontūrai, 
ir aš neketinau pati spalvintis. 

- Ir turbūt nenorėjai, kad spalvintų Mergišius. 

— Nenorėjau, kad Larsas mane liestų, Džekai, - kad ir spalvin- 
damas. Nenorėjau Mergišiui Madsenui rodyti savo krūtų! 

— Mes per daug skubam, mama. Pirmiau pakalbėkim apie 
Torontą, paskui apie Kopenhagą. Kai persikėlėm į Torontą, ar 
mano tėtis jau buvo išvykęs? 

- Jis pridarė bėdos kažkokiai Šventos Hildos mokyklos moki- 
nei - ir čia suvedžiojo merginą, Džekai; be to, kiek žinau, buvo 
užmezgęs romaną su viena ar netgi keliomis mokytojomis! 

— Ašjau girdėjau apie merginas, mama. 

— Ir Halifakse jis turėjo kelias moteris! - išrėžė Alisa. 

— Mama, tu man jau pasakojai. Žinau, kad tėtis tave paliko. 
Bet nežinojau, kad jis norėjo matyti mane. 

— Aš juk negalėjau jam uždrausti tave matyti! - tarė Alisa. - 
Kai būdavai viešose vietose, ką galėjau padaryti, kad jis į tave 
nežiūrėtų? Bet jis nenorėjo manęs, tai kodėl turėjau jam leisti 
būti su tavimi? | 

— Gal kad aš turėčiau tėvą? 

— Kas dabar pasakys, koks jis būtų buvęs tėvas, Džekai? Kai 
bendrauji su tokiu žmogumi, niekada negali žinoti. 

. - Arjis matė mane Toronte, mama? Ar bent kartą žvilgtelėjo, 
kai buvau kūdikis - kai dar nebuvai jo išvijusi? 

— Kaip tu drįsti! - pasipiktino mama. - Ašjo neišvijau! Jis Žiū- 
rėdavo į tave, kai tik galėdavo tai ištverti! Leisdavau jam žvilgte- 
lėti - bent jau iš tolo - kiekvieną kartą, kai tik paprašydavo! 

— Jis prašydavo? Ką turi galvoje, sakydama „iš tolo“, mama? 

— Na, niekada nepalikdavau tavęs su juo vieno, - paaiškino 
Alisa. - Jam buvo draudžiama tave kalbinti. 

Džekas galvojo, kas dar buvo iš jo atimta. Be to, ką jau žino. 
Ar jis buvo parodomasis vaikas, savotiškas jaukas Viljamui, kad 
šis sutiktų su Alisos iškeltomis sąlygomis - kad gyventų su ja? 

- Sakyk man aiškiai, - toliau kamantinėjo Džekas motiną. - 
Tu leisdavai jam į mane pažiūrėti, bet jeigu jis norėjo bendrauti 
su manimi artimiau, turėjo tave vesti? 

— Jis mane vedė, Džekai, bet tik su sąlyga, kad tuoj pat 
išsiskirsime! 

— Maniau, ponia Vikstid sugalvojo, jog man reikia duoti jo 
pavardę, kad neatrodyčiau toks neteisėtas, - tarė Džekas. - Ne- 
žinojau, kad buvai už jo ištekėjusi! 

— Ponia Vikstid sugalvojo, kad mes turime susituokti ir netru- 
kus išsiskirti, nes tik taip tu gali teisėtai gauti jo pavardę, - pa- 
sakė Džekui mama, tarsi tai būtų buvusi visiškai nereikšminga 
smulkmena. 

— Vadinasi, jis buvo netoliese, Toronte, gana ilgai, kai gyve- 
nom čia. 

— Tiktai kol susituokėm ir išsiskyrėm. Tu buvai dar kūdikis. 
Žinojau, kad jo neprisiminsi, - tarė Alisa. (Buvo aišku, jog ji 1e- 
norėjo, kad Džekas prisimintų Viljamą.) 

— Bet ponia Vikstid tikrai buvo mano geradarė? - paklausė 
Džekas. - Na, mes iš tikrųjų buvom jos „nemokamai gyvenan- 
tys nuomininkai“, ar ne? 

— Ponia Vikstid buvo tikras dosnumo pavyzdys! - lyg pykte- 
lėjo mama, tarytum jis būtų suabejojęs ponios Vikstid dorybė- 
mis bei gerais ketinimais, dėl kurių jam išties niekada nebuvo 
kilę jokių abejonių. 

— Kas už viską mokėjo, mama? 

— Dažniausiai ponia Vikstid, - lediniu balsu atsakė Alisa. - 
Kartais padėdavo ir tavo tėvas. 

- Jis atsiųsdavo pinigų? 

— Tai buvo mažiausia, ką jis galėjo padaryti! - sušuko mama. - 
Niekada Viljamo neprašiau nė penso - jis tiesiog atsiųsdavo, 
kiek galėdavo. 

Džekui dingtelėjo, kad pinigai juk turėdavo būti iš kažkur iš- 
siųsti; taigi mama žinodavo, kur yra Viljamas, jai nebuvo sunku 
sekti kiekvieną jo žingsnį. 

— Ką gi, priėjome prie Kopenhagos, - tarė Džekas. - Iš tikrųjų 
mes jo neieškojome, ar ne? Tu jau žinojai, kad jis ten. 

— Tu negeri arbatos, mielasis. Neskani? 

— Nusivežei mane į Kopenhagą, kad parodytum jam? - pa- 
klausė Džekas. 

— Kai kuriems Žmonėms - ypač vyrams - atrodo, kad visi 
maži vaikai iš pažiūros labai panašūs, o kūdikiai tai visiškai vie- 
nodi. Tačiau tu ketverių metų buvai iš tiesų nepaprastas - labai 
gražus berniukas, Džekai. 

Jam tik dabar viskas pradėjo aiškėti: mama jį vežiojo kaip 
masalą! 

— Kiek kartų tėtis mane matė? Na, Kopenhagoje, - pasidomė- 
jo Džekas. (Iš tikrųjų Džekas norėjo paklausti, jei būtų kalbė- 
jęs įprastais kino pasaulio terminais, kiek kartų mama Viljamui 
siūlė sudaryti sandėrį.) 

— Džeki... - buvo besakanti Alisa, bet staiga nutilo, tarsi pati 
pajutusi, kad kalba tokiu pat balsu, kokiu drausmindavo sūnų, 
kai jis buvo mažas. Kai vėl prašneko, jos balsas jau buvo kitoks: 
netvirtas, lyg maldaujamas - kaip moters, kurios smegenyse 
emocijų centrą užvaldė krūties vėžio ląstelės. - Kiekvienas tėvas 
būtų didžiavęsis tokiu nuostabiai gražiu berniuku, koks buvai 
tu, Džekai. Koks tėvas nebūtų norėjęs pamatyti, kokiu dailiu 
vaikinu tu tapsi? 

- Bet tu jam neleidai, - priminė mamai Džekas. 

— Aš jam siūliau pasirinkti! - paprieštaravo ji. - Mudu, tu ir 
aš, buvom neatskiriami, Džeki. Negi neprisimeni? Tarsi kom- 
plektas! Tavo tėvas galėjo imti mus, arba nieko. Jis nusprendė 
verčiau neimti nieko. 

— Tačiau kiek kartų tu vertei jį rinktis? - paklausė Džekas. — 
Mes keliavom paskui jį į Švediją, į Norvegiją, Suomiją ir į Olan- 
diją. Mama, tu galiausiai pasidavei tik todėl, kad Australija buvo 
taip sušiktai toli! 

Jis turėjo kalbėti mandagiau, ypač dabar, su mirštančia mo- 
terimi, - nors jo motina ir seniau piktindavosi, kai jis sakydavo 
„sušiktai . 

— Manaisi viską perpratęs! - atkirto Alisa. - Nieko tu neži- 
nai, Džekai. Mes nepersekiojom tavo tėvo. Aš priverčiau jį sekti 
paskui mus! Ne aš, o jis galiausiai pasidavė, - tarė ji - tyliai, bet 
piktai, kaip moteris, kuri vis dar jaučiasi užgauta labiau, negu 
gali prisiversti pasakyti. 

Džekas suprato, kad tikrai nežino nieko ir kad mama atsakys 
tik į tiesmukus klausimus, - taigi jis turės spėlioti, kokius ties- 
mukus klausimus jai reikėtų pateikti. Beviltiška užduotis. 

— Turėtum pasišnekėti su Lesle, - patarė jam mama. - Leslei 
patinka šnekėtis. Pasakyk jai, kad man vis tiek, ką ji tau papasa- 
kos, Džekai. 

— Mama, Leslės ten nebuvo. 

Jis turėjo omeny, kad Leslės nebuvo Europoje. Bet mama ne- 
bekreipė į jį dėmesio; ji spaudė naujo kompaktinių diskų grotu- 
vo mygtukus, ketindama nustelbti jo balsą įprasta muzika. 

— Noriu nusiųsti tavo magnetinio rezonanso nuotraukas Mo- 
rinai Jap, - tarė Džekas. - Ji onkologė. 

— Pasakyk Leslei. Ji viską sutvarkys, Džekai. - Alisa vėl atrodė 
beužsisklendžianti - nors, tiesą sakant, ir iš pradžių atsivėrė tik 
tiek, kiek buvo priversta atsiverti. 

Džekas paskutinį kartą pamėgino ją prakalbinti. 

— Ko gero, man reikėtų pakeliauti, - pasakė. - Pradėsiu nuo 
Kopenhagos, kaip mudu pradėjom anąkart. 

— Gal pasiimk ir Leslę, Džekai? Ji man čia jau įkyrėjo iki gyvo 
kaulo. 

— Manau, keliausiu vienas, - tarė Džekas. 

Mama susierzinusi vis pikčiau spaudė grotuvo mygtukus. 

— Kur distancinio valdymo pultelis? - paklausė Džekas. - 
Naudokis pulteliu, mama. 

Alisa surado pultelį ir nukreipė į Džeką, - paskui į grotuvą, - 
kaip kokį ginklą. 

— Būk geras, Džeki, - paprašė ji. - Jei ketini jo ieškoti, ieškok, 
kai manęs nebebus. 

Kompaktinių diskų grotuvas buvo naujas, o Bobas Dilanas 
tas pats, - tik dabar užrėkė daug garsiau, negu jie tikėjosi. 


Štai nusidėjęs laidotuvininkas atsidūsi, 
Ir liūdnas rylininkas verkia, 
Sidabro saksofonai sako, kad man tavęs nereikia. 


— Dieve mano, pritildyk! - sušuko Džekas, bet mama paspau- 
dė ne tą - ne garsumo reguliavimo - mygtuką. Daina suskambo 
iš naujo, nuo pradžios. 

— Keliauk, susirask jį, kai manęs nebebus, - tarė Alisa, vėl nu- 
kreipdama pultelį į Džeką - ne į savo nelemtą grotuvą. 

- Aš tik noriu žinoti, kas ten iš tikrųjų atsitiko! Klausinėjau 
tave apie praeitį, mama. Jo nepažįstu, todėl nežinau, ar noriu jį 
susirasti! 

— Na, jei nori leistis į tokią kelionę, tai ir leiskis, - pasakė 
mama, nutaikiusi pultelį kur reikia ir pagaliau pritildžiusi gro- 
tuvą; bet Bobas vis tiek dainavo per garsiai. 


Varpai įskilę ir ragai prislopę 
Mane jau į akis pajuokia, 

Bet viskas juk ne taip, 
Gimiau ne tam, kad tavęs netekčiau. 


Per tą Bobo staugimą jie neišgirdo varpelio skimbtelėjimo, 
kai salono durys staiga plačiai atsivėrė. Salone buvo šilta, tie- 
siog tvanku, bet netgi uždaręs duris prie jų stovintis išblyškęs 
vyriškis visas drebėjo; žili jo plaukai siekė pečius, tarytum seno 
hipio. Džinsinis švarkas buvo papuoštas tekančios saulės apli- 
kacija, kaip tik ties širdimi, o ant kaklo jis ryšėjo raudoną skare- 
lę - atrodė kaip Ričardas Haris, vaidinantis kaubojų arba kokį 
rodeo dalyvį. 

— Gal išgertumėte puodelį arbatos? - pasiūlė Alisa. 

Tas vyriškis, kuriam vis dar buvo pernelyg šalta, kad galėtų 
kalbėti, tik linktelėjo galvą. Jis mūvėjo siaurais juodais džinsais, 
buvo apsiavęs juodos ir tamsiai raudonos spalvos, rombinio 
Teksaso barškuolės odos rašto, kaubojiškais batais. Apsižval- 
gęs lyg nutirpusiomis kojomis priėjo prie sofos; Džekas žinojo, 
jog tai miegamoji sofa. (Ponia Oustler jam buvo sakiusi, kad jo 
mama ant tos sofos kartais ir pernakvodavo, - tikriausiai, kai 
jiedvi pykdavosi.) Senasis kaubojus ant jos atsisėdo labai atsar- 
giai, lyg ant kokio mustango. 

Aš noriu, aš noriu, / Aš noriu tavęs, - staugė Bobas Dilanas. — 
Mieloji, aš noriu tavęs. 

- Jūs jau išsitatuiravęs visą kūną, ar ne? - paklausė Alisa tebe- 
drebančio kaubojaus. 

- Beveik, - atsakė jis. Nebuvo matyti nė vienos jo tatuiruo- 
tės - dėmesį traukė tik tas nepaliaujamas drebulys. 

Džekas pagalvojo, kad šis kaubojus turbūt bent dešimčia metų 
vyresnis už Viljamą Bernsą; bet jam vis tiek suspaudė širdį, tarsi 
čia būtų tirtėjęs jo tėtis. Senasis hipis drebančiomis rankomis 
niekaip negalėjo nusiauti vieno savo kaubojiško bato. Džekas 
priklaupęs jam padėjo jį nusitraukti; drauge su ankštoku batu 
nusimovė ir kojinė. Plika kaubojaus pėda buvo stulbinamai bal- 
ta. Iš po džinsų klešnės kyšojo ilgaragio jaučio kaukolė, ištatui- 
ruota per visą kulkšnį; iš praviros kaukolės burnos besiveržian- 
čios liepsnos laižė kol kas nepaliestos pėdos viršų. 

Kito bato kaubojus nė nemėgino nusiauti. (Džekas suprato, 
kad ta jo pėda, ko gero, jau išmarginta, kaip ir visos kitos kūno 
dalys.) 

- Turiu tik vieną laisvą plotelį, - pasakė Alisai kaubojiškai 
apsirengęs hipis. - Jūs į jį ir žiūrite. 

— Jūsų dar ir rankos švarios, ir veidas, - tarė Alisa. 

— Man reikia švarių rankų ir veido, ponia, jei noriu gaut kokį 
įdomesnį darbą. 

Džekas paspruko, kaip dažnai pasprukdavo ir seniau. Arbatą 
iš savo puodelio išpylė į kriauklę ir ėmė slinkti prie durų. 

— Pasimatysim namie, mama, - tyliai pasakė. Jis nė kiek ne- 
abejojo, kad trumpas jų pokalbis jau baigtas; ir buvo toks kvai- 
las, jog manė, kad mama daugiau nebevedžios jo už nosies. 

- Atsigulkite - įsitaisykite patogiai, - pasiūlė Alisa kaubojui, 
nežiūrėdama į Džeką. Senasis hipis išsitiesė ant sofos; Alisa jį 
apklojo vilnone antklode. 

Bobas vėl verksmingu balsu traukė priedainį, taip pat garsiai, 
bet Džekas vis tiek girdėjo, kaip kaubojus kalena dantimis. 


Aš noriu, aš noriu, 
Aš noriu tavęs, 
Mieloji, aš noriu tavęs. 


— Pasiimk ir Leslę, mielasis, - pasakė mama, kai Džekas jau ėjo 
pro duris; ji ir dabar nežiūrėjo į jį, verčiau tupinėjo apie seną- 
jį kaubojų. Durims užsiveriant, Alisa dar šūktelėjo sūnui: - Jau 
nebesvarbu, Džekai. Man neberūpi, ar tu su ja miegosi! 


Džekas ėjo pietine Karalienės gatvės puse, širdyje nešdamasis 
dalį nerimastingo mamos laukimo bei siaubo, kol pasigavo į ry- 
tus važiuojantį taksi ir grįžo į „Four Seasons“. Registratūroje 
dirbantys jo garbintojai subruzdo, kai jis antrą kartą tą pačią 
dieną išsiregistravo iš viešbučio. Apskritai Džekui toks chaotiš- 
kas elgesys nepatiko; nesinorėjo pasirodyti sutrikusiam ar netgi 
visiškai pasimetusiam, bet Džekas buvo kai ką sumanęs. 

Jis įsikurs ponios Oustler „rūmų“ Forest Hile, kaip kitados 
vadindavo tą namą, svečių sparne. Miegos Emos miegamajame, 
su kuriuo - ypač su lova - susiję tiek mielų prisiminimų. Di- 
džiulį Emos rašomąjį stalą persineš į tą kambarį, kuris buvo jo 
paties miegamasis, kuriame jį tvirkino ponia Mašado; ten, kur 
Džekas prarado nekaltybę, dabar bus jo darbo kambarys. Prie to 
komplekto, kaip tikriausiai būtų pasakiusi Alisa, mintyse pridė- 
jęs mirštančią motiną ir Leslę Oustler, Džekas suprato, kad bus 
pasirinkęs kaip tik tinkamą atmosferą savo (arba Emos) Skieda- 
lų skaitytojos scenarijui užbaigti. 

Tą scenarijų, ir Emos pastabas, Džekas jau buvo persirašęs 
ranka ir turėjo atsivežęs į Torontą - kad galėtų padirbėti. Taigi 
jam reikėjo tik šiek tiek daugiau rašomojo popieriaus ir dar ke- 
lių rašiklių. Leslė - savaime suprantama, juk ji buvo tokia paty- 
rusi pirkėja - tuoj pat nulėkė į parduotuvę ir nupirko jam visus 
tuos rašymo reikmenis. (Ir netgi naują lempą, tinkamą pasista- 
tyti ant Emos stalo.) 

Leslė jautėsi dėkinga Džekui, kad jis nepalieka jos vienos su 
Alisa, ypač kai taip kinta Alisos nuotaika ir net charakteris. 

Iš pradžių Džeką glumino tai, kad juodu su ponia Oustler 
visą dieną, darbo laiku, namuose būna vieni. Jam atrodė, kad ji 
tuoj puls prie jo nusirenginėdama. Šiaip ar taip, mama ne tik 
kad leido Džekui miegoti su Lesle - ji kelis kartus ragino Leslę 
sugulti su Džeku. (Pavyzdžiui, vieną vakarą, kai ponia Oustler 
po pietų plovė indus, - Džekas tada svetainėje klausėsi muzikos, 
ojo mama išsitiesusi gulėjo ant sofos.) 

— Lesle, kodėl tau šiąnakt nepermiegojus su Džeku? - šūkte- 
lėjo Alisa virtuvėje besitvarkančiai poniai Oustler. 

— Mama, dėl Dievo meilės... 

— Ačiū, ne, Alisa! - atsakė ponia Oustler. 

- Turėtumėt pamėginti - gal patiktų, - kitą kartą, prie va- 
karienės stalo, prašneko Alisa. - Tu juk neknarki, Džekai? Jis 
netrukdys tau miegoti, Lesle... na, bent jau nebus taip, kaip su 
manimi. Turiu omeny, jis netrukdys tau visą naktį. 

— Prašau tavęs - liaukis, Alisa, - tarė Leslė. 

— Kiek laiko, tavo manymu, aš realiai dar galėsiu miegoti su 
tavimi? - metė Alisa poniai Oustler. - Tikiuosi, nemiegosi su 
manimi, kai aš jau būsiu ištikta komos! 

— Mama, mudu su Lesle nenorim miegoti kartu, - pasakė 
Džekas. 

— Norit, norit, mielasis, - paprieštaravo mama. - Negi nenori 
permiegoti su Džeku, Lesle? Na, žinoma, kad nori! - linksmai 
pridūrė, poniai Oustler dar nespėjus nieko atsakyti. 

Džekas galėjo tik įsivaizduoti, kaip Ema būtų aprašiusi pai- 
nius jų trijulės santykius, - tokius pat nenormalius, kaip ir tos 
pernelyg smulkios skiedalų skaitytojos meilės ryšys su scena- 
rijus kuriančiu pernelyg stambiu pornografinių filmų aktoriu- 
mi! Džekas iš tikrųjų gyveno, kaip ir tikėjosi, kaip tik tokioje 
aplinkoje, kokios jam reikėjo, kad užbaigtų savo (arba Emos) 
scenarijų. 

Tas scenarijus dabar jau išties buvo tvirtas plagiato ir teisėtos 
autorystės derinys; labai gudriai supintas, tarpais nutviekstas 
kone akinančios šviesos spindulių, kuriuose matyti į orą pakilu- 
sios įprastos, bet vis tiek stebinančios dulkės. („Kaip tik tokius 
paprastus, bet gerai nušviestus dalykus lengviausiai ir įsimena- 
me, žiūrėdami gerą filmą“, - kadaise pasakė Ema.) 

Gal todėl, kad Džekas visą laiką skyrė filmui pagal geriausią 
Emos romaną kurti, bet, kita vertus, dar ir dėl to, kad jo mama 
ir jį, ir ponią Oustler vis atkakliau prievartavo, Džekas ilgainiui 
liovėsi bijojęs, kad Leslė puls prie jo nusirenginėdama. Dažniau- 
siai ji išvis prie jo nelįsdavo. 

Kai jis išdrįsdavo nulipti laiptais Žemyn, į virtuvę, norėdamas 
išsivirti arbatos arba suvalgyti kokį obuolį ar bananą, neretai 
rasdavo ponią Oustler sėdinčią prie virtuvės stalo, - atrodyda- 
vo, kad Alisa ką tik išėjo iš namų arba jau tuoj turėtų sugrįžti. 
Tada, kaip galima trumpiau, ponia Oustler Džekui papasakoda- 
vo, ką dar prisiminė apie jo tėtį. 

Ponia Oustler Džekui dažniausiai atrodydavo pervargusi. 
Įvairios smulkmenos, ką Alisa nuslėpė nuo Džeko apie jo tėvą, 
jai į galvą ateidavo staiga, visai netikėtai, todėl Džekas prie jos 
būdavo baisiai įsitempęs - juk nežinodavo, kokią paslaptį ji jam 
atskleis šįkart. O Leslė dėl to, deja, imdavo elgtis taip, lyg būtų 
permiegojusi su Džeku, ir Alisa visada atkreipdavo į tai dėmesį. 

— Tu su juo sugulei, Lesle, ar ne? - dažnai paklausdavo Alisa, 
grįžusi namo iš savo salono. 

- Ne, nesuguliau, - atsakydavo ponia Oustler, tebesėdėda- 
ma - tarsi išleidusi šaknis - prie virtuvės stalo. 

— Na, atrodai, lyg būtum sugulusi, - pareikšdavo Alisa. - Lyg 
kažkas būtų išdulkinęs tau smegenis, Lesle. 

Lengviausia buvo sakyti, kad taip šneka Alisos auglys, - per- 
nelyg patogu visą kaltę dėl įžeidžiamo jos elgesio suversti vėžiui. 
Tačiau keitėsi net Alisos kalbėsena. Jos tarsena išliko nepriekaiš- 
tinga (puikus pavyzdys, kaip žmogus, padedamas ryžtingai nu- 
siteikusios panelės Vurc, gali atsikratyti škotiško akcento), bet ji 
kalbėjo vis nepadoriau - kaip visada kalbėdavo Ema, kartais ir 
Leslė, ir kaip kalbančiam Džekui Alisa nuolat priekaištaudavo. 
(Pasak jos, nuo tada, kai jis apsigyveno Kalifornijoje.) 

Tačiau Džekas dirbo toliau. Net parodė scenarijaus juodraš- 
tį poniai Oustler; ji sakėsi mirštanti iš smalsumo. Didžiausiai 
Džeko nuostabai, Leslę scenarijus, jos nuomone, iki smulkmenų 
atitinkantis romaną, labai sujaudino. Ji netgi nepatingėjo sura- 
šyti, kas scenarijuje vis dėlto kitaip. Tai nebuvo kritika - ponia 
Oustler tik norėjo, kad Džekas žinotų, jog ji atkreipė į tai dėme- 
sį. Daug ką, žinoma, buvo pakeitusi pati Ema - arba patarusi tai 
padaryti Džekui. Bet kai kuriuos dalykus jis kitaip pavaizdavo 
savo valia. 

— Tačiau jums patinka? - paklausė Džekas Leslės. 

— Labai patinka, Džekai, - atsakė ji su ašaromis akyse. 

Džekas Bernsas anksčiau nieko nebuvo rašęs; jis pirmą kartą 
susilaukė pritarimo kaip literatas. Dėl to šiek tiek pasikeitė jo 
santykiai su ponia Oustler. Juos dabar vienijo ne tik artėjanti jo 
motinos mirtis, bet ir tai, kad Ema suteikė jam progą ekranizuo- 
ti Skiedalų skaitytoją, o jis įtraukė į tą kūrybinį procesą ir Leslę. 

Be to, juos suartino ir Alisos nenoras kalbėtis su Džeku apie 
jo tėvą - ir dėl to Leslę prislėgusi žinojimo našta bei būtinybė 
visa tai papasakoti Džekui. Blogiausia - o gal, galų gale, ir ge- 
riausia - buvo tai, kad Leslę Oustler ir Džeką vieną prie kito 
stūmė pati Alisa, nežinia kodėl atkakliai stengdamasi priversti 
juos sugulti, nors ir Leslė, ir Džekas buvo nusprendę to nedary- 
ti, bent jau kol Alisa gyva ir taip primygtinai, netaktiškai siūlo 
jiems miegoti kartu. (Padėtis, be abejo, buvo itin kebli dėl to, 

kad Alisa, netgi šitaip išsikrausčiusi iš proto, dėl vieno dalyko 
neklydo: Leslė su Džeku vis labiau norėjo pasimylėti.) 

Alisa atrodė neabejotinai pamišusi, bet ar todėl, kad jos sme- 
genis užvaldė krūties vėžio ląstelės, - ar tiesiog iš pykčio, kurį 
tebejautė Viljamui Bernsui, - ponia Oustler su Džeku taip ir 
nesuprato. 

Vieną vakarą Džekas rado motiną nuogą ir jau užmigušią 
Emos - na, dabar jau jo - lovoje; pažadinta ji pareiškė ten įsi- 
taisiusi, kad jis galėtų miegoti su Lesle. Džekas tą naktį miego- 
jo buvusiame savo miegamajame (naujajame darbo kambary- 
je), toje pačioje lovoje, kurioje jį taip šiurkščiai auklėjo ponia 
Mašado. 

Tas atsitikimas nepasikartojo, bet Alisa vis iškrėsdavo ką nors 
nauja. Vieną dieną poniai Oustler paskambino policija ir pra- 
nešė, kad Dukters Alisos salonas „berods uždarytas“, - šviesos 
nedega, pakeliamosios žaliuzės nuleistos, - tačiau viduje plyšoja 
Bobas Dilanas; skundžiasi net pro šalį, Karalienės gatve, einan- 
tys žmonės. Šitaip Leslė su Džeku ir sužinojo, kad Alisa dabar 
uždaro savo tatuiruočių saloną vos tik jį atidariusi ir visą dieną 
snūduriuoja ant sofos. Ji jiems paaiškino, kad pastaruoju laiku 
jai smegenyse vis aidi kažkokie garsai, neleidžia užmigti naktį. 
(Anot ponios Oustler, Alisa naktimis arba gulėdavo nesumerk- 
dama akių, arba garsiai knarkdavo.) 

— Kokie garsai, Alisa? - paklausė Leslė. 

— Nežinau, sunku suprasti, - atsakė Alisa. - Gal kažkieno bal- 
sai — ne tavo ir ne Džeko. Nenoriu jų klausyti. 

(Taigi ji verčiau klausydavosi Bobo, labai garsiai; todėl žmo- 
nės ir skundėsi.) 

— Tavo kelias į mirtį, ko gero, labai vingiuotas, Alisa, gal tau 
susisuko galva, - pasakė ponia Oustler. 

- Tik pamanykit, ji tapo rašytoja! - sušuko Alisa, plodama 
Džekui per petį ir pašaipiai rodydama į Leslę. - Gyvenu su ra- 
šytojų pora! 

Džekas staiga prisiminė, ko stengėsi nematyti, kai rado mamą 
nuogą, knarkiančią jo (seniau buvusioje Emos) lovoje: kokios 
suglebusios buvo miegančios mamos krūtys, o tatuiruotė - jos 
plyšusi širdis - tarsi pasislinkusi į šoną iš ankstesnės tobulai pa- 

rinktos vietos ant pačios krūties bei kairės krūtinės ląstos pusės. 
Dabar tai buvo ne tik plyšusi, bet ir keistai perkrypusi širdis, ta- 
rytum neatitaisomai nukentėjusi daug anksčiau, negu ją sužeidė 
Viljamas Bernsas. Nors Alisa jau seniai miegojo, po abiem jos 
krūtimis dar buvo šiek tiek matyti vielinių liemenėlės lankelių 
įspaustos žymės; be to, iš vonios kambario pro praviras duris 
sklindančioje šviesoje bolavo krūties auglio operacijos ran- 
das - nenatūraliai baltas, kaip ir kitas randelis, dešinėje pažas- 
tyje, iš kur buvo pašalintas limfmazgis. (Tą randelį Džekas matė 
pirmą kartą.) 

- Jeigu tik bent sykį gerai pasidulkintumėt! - vieną vakarą 
riktelėjo jo mama, trenkdama kumščiu į virtuvės stalą; Džekas 
su ponia Oustler net pašoko. - Jeigu jūs, rašytojai, visą dieną 
dulkintumėtės, galvą guldau, kad nebūtumėt tokie poetiški! 


Nors scenarijus vis gerėjo, Džekas retai kada būdavo nusiteikęs 
poetiškai. Jis nenustebo, bet vis tiek pasijuto įžeistas, kai mama 
atsisakė perskaityti scenarijų. („Aš būsiu jau mirusi, kai tu su- 
kursi tą filmą, mielasis', - paaiškino ji.) 

Jei tomis paskutinėmis Alisos gyvenimo dienomis kas nors 
namuose ir atrodė nusiteikęs poetiškai, tai, Džeko manymu, ne- 
bent Leslė, kuri vieną ankstyvą popietę nei iš šio, nei iš to išdygo 
jo laikino darbo kambario tarpduryje - pirmą kartą jam taip 
sutrukdė. Buvo nuoga. Matydamas, kokia paraudusi jos oda 
aplink Jericho rožę, Džekas suprato, kad ji draskė savo tatuiruo- 
tę. Leslė kūkčiojo. 

— Geriau būčiau nesidariusi šitos tatuiruotės, - pasakė ji. 

— Man labai gaila, Lesle. 

— Gyvenimas ganėtinai dažnai mums primeta galutinius 
sprendimus, — dar pridūrė ponia Oustler. - Reikėtų turėti svei- 
ko proto ir jų vengti, kai tik galime. 

Džekas tiesiog sėdėjo prie senojo Emos stalo; ponia Oustler 
nusigręžė nuo jo ir nuėjo tolyn koridoriumi. 

— Ar galiu taip ir parašyti, Lesle? - šūktelėjo Džekas jai iš pa- 
skos. (Jam labai reikėjo kokių nors svarių žodžių Mišelės Maer 

balsui už kadro; ir štai jie nuskambėjo.) - Kaip jūs ką tik pasa- 
kėte — ar galiu taip ir parašyti? 

- Žinoma, - tarė ponia Oustler, taip tyliai, kad Džekas vos 
išgirdo. 

Kai galiausiai buvo nuspręsta, kad Mišelę Maer vaidins Lučija 
Delvečijo, ir pasirašyta sutartis, Lučija pareiškė, kad kaip tik dėl 
balso už kadro ir norėjo gauti tą vaidmenį - ir dar todėl, kad 
žinojo, jog turės numesti dvidešimt svarų*, kad galėtų vaidinti 
Mišelę. „Miramax“ tuos už kadro skambančius žodžius užra- 
šė ant filmo plakato, jie skambėjo ir visuose reklamos klipuose: 
„Gyvenimas ganėtinai dažnai mums primeta galutinius spren- 
dimus. Reikėtų turėti sveiko proto ir jų vengti, kai tik galime.“ 

— Puiku! - sušuko Džekas per visą koridorių. Bet ponia 
Oustler jau buvo įėjusi į savo miegamąjį ir, nors paprastai taip 
nesielgdavo, užsidariusi duris. 


Vėliau, vieną naktį, kai Džekas jau miegojo, Leslė atėjo į jo kam- 
barį, - bet ir šį kartą vargu ar ketino jį gundyti. Dabar, ką nors 
prisiminusi, - kokią nors smulkmeną apie dingusį jo tėvą, - po- 
nia Oustler pabusdavo ir vidurnaktį, ir paryčiais. Taip pat dažnai 
ją pažadindavo Alisa, čia negalinti užmigti, čia garsiai knarkian- 
ti; o kartais būdavo dar blogiau: Alisa imdavo kumščiais daužy- 
ti Leslei nugarą, - jei pabudusi pamatydavo, kad Leslė nuo jos 
nusigręžė; tai jųdviejų lovoje, ko gero, buvo draudžiama. 

Nei Alisa, nei ponia Oustler negalėjo prisiminti, kada atsira- 
do ta taisyklė, ir netgi ar jos kada nors tos taisyklės laikėsi, bet 
Alisa vis tiek užsipuldavo Leslę, o ši dar jautėsi dėkinga Alisai, 
bent jau nereikalaujančiai, kad namuose visą naktį staugtų Bo- 
bas Dilanas, - kaip per dienų dienas, pasak policijos pranešimų, 
stūgaudavo Dukters Alisos salone. 

— Kai matysi, kad jau išeinu, Džekai, - nuvežk mane ten, - 
buvo prašiusi mama. Džekas žinojo, kad ji turėjo omenyje ta- 
tuiruočių saloną. - Kai bus laikas išeiti, noriu užmigti ant ada- 
tų - niekur kitur, mielasis. 


* 9 kg (Vert. past.) 

Taigi vieną iš tokių beveik bemiegių naktų ponia Oustler 
įslinkusi prigulė prie Džeko; suėmė jo penį taip netikėtai, bet 
lyg ir nesistengdama labiau suartėti, jog Džekas iš pradžių net 
pamanė, kad jį apglėbė Emos šmėkla. (Šiaip ar taip, ta lova juk 
buvo Emos.) 

— Atėjau pasišnekėti, Džekai, - sušnibždėjo Leslė. - Man ne- 
rūpi, kad tavo mamai galbūt pasirodys, jog dulkinamės. Aš tik 
noriu tau kai ką pasakyti. 

- Sakykit, - tarė Džekas. 

Ji jau buvo jam pasakojusi, kad didžiąją mokesčių už jo 
mokslą Šventos Hildos mokykloje dalį sumokėjo jo tėvas; ne jis, 
o ponia Vikstid, Alisos žodžiais tariant, tik „kartais padėdavo“. 
O drabužiai, kurių, kaip Džekas manė, jam pripirko ponia 
Oustler, kai jis rengėsi vykti į Redingą, ir į Ekseterį, - ką jau kal- 
bėti apie mokesčius už mokslą tose mokyklose? 

"— Aš tik padėjau tau apsipirkti, - tąsyk paaiškino Džekui 
Leslė. - Pinigų atsiųsdavo Viljamas. 

- Ir už mokslą universitete - visus tuos metus, kai mokiausi 
Darame? - paklausė Džekas. 

— Netgi pirmus dvejus metus, kai jau gyvenai Los Andžele, - 
pasakė Leslė. - Jis liovėsi siuntęs tau pinigus tik kai išgarsėjai, 
Džekai. 

— O Duktė Alisa? Turiu omeny saloną, Lesle. 

— Viljamas jai nupirko tą suknistą saloną. 

"Tai buvo visai kitokio tėčio portretas, tarsi ne to, kurį Džekas 
įsivaizdavo, - apie kurį paskutinį kartą girdėjo mamą kalbant, 
kad jis skambina pianinu kruiziniame laive ir kad plaukia į Aus- 
traliją, kur jį tatuiruos garsioji Sindė Rei! Gal viskas buvo visai 
ne taip. Ponia Oustler prisiminė, jog Alisa kažkada sakė, kad 
Viljamas neplaukė į Australiją. Negana to, Leslė Džeką nustebi- 
no pareikšdama, kad, jos manymu, Viljamas tebebuvo Amster- 
dame, kai Džekas su mama išvyko. 

Oustler. 

Taigi kai Leslė įslinkusi prigulė prie Džeko ir suėmė jo penį, - 
ir užsimiegojęs Džekas pasijuto beveik kaip senais laikais, - jam 
knietėjo išgirsti, kokia dar sensacinga žinia apie jo tėvą iški- 

lo į paviršių iš tarpais snustelinčios ponios Oustler atminties 
gelmių. 

— Noriu pasakyti apie jos tatuiruotę - na, apie tą „tave“ tame 
užraše: Kol tave rasiu, - sušnibždėjo Leslė Džekui į ausį. - Tai 
gali būti ir ne Viljamas. 

— Ką? - nustebęs šnibžtelėjo Džekas. 

— Pagalvok, Džekai. Ji jo neieškojo - jau buvo radusi! Vilja- 
mas išvis niekur nebuvo pradingęs. 

— Kur jis dabar? - pasidomėjo Džekas. 

— Neturiu nė mažiausio supratimo. Nežino ir Alisa. 

— Nustokit ten šnibždėtis! - sušuko Alisa; ji šaukė iš kitame 
koridoriaus gale esančio ponios Oustler miegamojo, bet jos bal- 
sas nuskambėjo taip garsiai, kad galėjai pamanyti, jog ir ji guli 
Emos lovoje, su Lesle ir Džeku. - Geriau, kalbėkitės, nesišnibž- 
dėkit! - dar riktelėjo. 

Džekas pašnibždomis paklausė Leslės: 

— Kas dar galėtų būti tas „tave“ tame: Kol tave rasiu? 

— Gal jos gyvenimo meilė. Kažkas, galintis pagydyti jos širdį, 
kurią sužeidė tavo tėtis. Tokio žmogaus ji, matyt, taip ir nerado. 
Tai tikrai ne aš! - pareiškė ponia Oustler, o Džeko mama vėl 
ėmė juos tildyti. 

— Nesišnibždėkit, geriau dulkinkitės! - rėkė Alisa. 

— Turite omeny, kad tas „tave“ - realiai gal išvis neegzistuo- 
jantis mylimasis? - paklausė Džekas Leslės. 

— Dėl Dievo meilės, Džekai! Tai tikrai ne aš ir galbūt ne Vilja- 
mas - tik tai ir tenorėjau pasakyti. 

— Noriu važiuoti namo! - sušuko Alisa. 

— Dėl Dievo meilės, Alisa - tu gi namie! - riktelėjo jai ponia 
Oustler. 

Džekas gulėjo su Lesle, laikančia rankoje jo penį, ir galvojo tik 
apie tą „tave“ užraše: Kol tave rasiu. (Tarsi kas nors būtų galėjęs 
pagydyti sužeistą jo motinos širdį - tarsi ji kada nors būtų puo- 
selėjusi viltį, kad sutiks žmogų, turintį kad ir menkiausią šansą 
ją pagydyti!) 

— Panelė Vurc! - sušnibždėjo Leslė, taip netikėtai, kad Džeko 
penis net pašoko jos rankoje. - Jis rašė panelei Vurc! Karolina 
susirašinėjo su tavo tėčiu. 

— Vurc? - šnibžtelėjo Džekas. 

— Panelė Vurc pati man sakė, - pašnibždomis tarė Leslė. - 
Tavo mama turbūt ir nežinojo. 

Kažkas, staiga pasirodęs kambaryje, kaip kadaise visur pasi- 
rodydavo Pilkoji Šmėkla, užstojo pro praviras duris iš vonios 
sklindančią šviesą, - galėjai pamanyti, jog ponia Makvot, kuri 
taip stengėsi išgelbėti Džeką, mėgina vėl užmegzti su juo ryšį. 
O gal ponia Mašado, arba jos šmėkla, ateina jo pasiimti? Tačiau 
tai buvo Džeko mama, nuogutėlė ir jau bežengianti į aną pasau- 
lį, visai kaip šmėkla. 

— Noriu namo, - sušnibždėjo Alisa. - Jeigu jūs čia nesiliausit 
šnibždėję, šnibždėsiu ir aš, - pridūrė, lipdama į Emos lovą. 

Kad ir kaip keista, sudarkyta atrodė jos kairė krūtis, - ne 
dešinė, iš kurios išpjautas auglys. Melsvai juodais dažais išta- 
tuiruota plyšusi širdis tamsavo nelyginant kokia mėlynė, o tas 
kursyvu parašytas „tave“ buvo toks pat bereikšmis kaip užrašas 
kortelėje ant lavoninėje gulinčio visiškai nepažįstamo numirėlio 
kojos piršto. 

Ponia Oustler su Džeku iš abiejų pusių apkabino Alisą. 

- Labai prašau - vežkit mane namo,- šnibždėjo Džeko 
mama. 

— Tu namie, - vis kartojo Leslė - bučiuodama ją į kaklą, į petį, 
į veidą. - O gal turi omeny Edinburgą, Alisa? 

— Ne, noriu namo, - jau pikčiau pasakė Alisa. - Tu žinai, ką 
turiu omeny, Džekai. 

— Ką, mama? - Džekas žinojo, ką mama turi omeny; jis tik 
norėjo pažiūrėti, ar ji galės tai ištarti. 

— Kalbu apie adatas, mielasis, - tarė Alisa. - Jau laikas mane 
vežti ten, kur mano adatos. 

Nieko keista, kad Duktė Alisa tai vadino grįžimu namo. 


26 
Skeptikas 
ko 


žeko mama mirė ramiai, miegodama; maždaug taip, kaip 

buvo numačiusi Morina Jap. Penkias dienas ir naktis ji tai 
užmigdavo, tai pabusdavo, paskui vėl nugrimzdavo į miegą ant 
sofos Dukters Alisos salone. Leslė su Džeku pasikeisdami bu- 
dėjo prie jos. Jie pastebėjo, kad Alisa ne taip smarkiai juos už- 
gaulioja, kai nemato abiejų drauge; be to, ant sofos buvo sunku 
sutilpti trise. 

Penktą naktį, kai buvo ponios Oustler eilė budėti, Alisa pra- 
budusi paprašė, kad Leslė jai leistų šiek tiek pasiklausyti Bobo 
Dilano. Leslė žinojo, kad kas nors gali pasiskųsti policijai, todėl 
garso atsuko nedaug. 

— Ar pakankamai garsiai, Alisa? - paklausė. 

Alisa nieko neatsakė. Ponia Oustler iš pradžių pamanė, kad ji 
vėl užmigo; tik atsigulusi ant sofos šalia Alisos Leslė suprato, kad 
Alisa nebekvėpuoja. (Vėliau paaiškėjo, kad iš vėžio pragraužtos 
kraujagyslės jai į smegenis išsiliejo kraujas.) 

Džekas gulėjo su Bone Hamilton, Bonės namuose, kai su- 
skambo telefonas. Kad mama užmigo ant adatų, Džekas suvokė 
dar Bonei nepakėlus ragelio. 

— Aš jam pasakysiu, - išgirdo jis tarstelint Bonę, mėginda- 
mas kaip nors susiorientuoti tamsiame miegamajame. (Ne- 

norėjo išlipęs iš lovos įvirsti į vežimėlį.) - Pasakysiu ir tai, - 
pridūrė Bonė. 

— Alisa mirė miegodama - tiesiog nustojo kvėpuoti, - be 
užuolankų pranešė ponia Oustler. - Manau, mudu su Džeku 
turėtume pabūti su ja iki ryto. Nenoriu, kad ją išneštų tamsoje. 

Alisa Leslei su Džeku buvo sakiusi, kokio paminėjimo norė- 
tų. Net keista, kad ji taip tiksliai išdėstė savo pageidavimus. 

— Visa tai reikėtų surengti kurį nors šeštadienio vakarą. Tada 
dar nebus uždarytos alaus ir degtinės parduotuvės, jei kartais 
pritrūktumėte gėralo. 

Džekas su ponia Oustler sutiko patenkinti Alisos norą, pa- 
žadėjo pamaldas surengti šeštadienį vakare, nors jiems buvo 
sunku įsivaizduoti, kad kas nors per kokį nors renginį, prasi- 
dėjusį Šventos Hildos koplyčioje, galėtų pritrūkti gėralo. Alisa 
juk nesimokė Šventos Hildos mokykloje. Gal ir pasirodys kelios 
buvusios auklėtinės, tačiau tai bus senos Leslės draugės, o jos tai 
tikrai daug negeria. Džekas Bernsas (jau matytas per pamaldas 
už Emą) šįkart, be abejo, nieko taip nebedomins - naujovės ža- 
vesys bus priblėsęs. Tikriausiai ateis kai kurie Džeką nuoširdžiai 
mylintys Šventos Hildos mokyklos mokytojai. Ir, žinoma, kelios 
mergaitės iš bendrabučio, bet tos mergaitės juk irgi nekokios 
gėrikės. Ir ponia Oustler, ir Džekas manė, kad, palyginti su pa- 
maldomis už Emą, šį kartą koplyčia bus apytuštė. 

- Gedulingus pietus turėtumėte surengti sporto salėje, ne di- 
džiojoje, - nurodė jiems Alisa. - Ir tegu niekas nieko nesako - 
nereikia jokių maldų, pakaks vien giedojimo. 

— Vien giesmių? —- paklausė Leslė. 

— Tai turėtų būti mišparai, - paaiškino Džeko mama, buvu- 
si bažnyčios choro giedotoja. - Tegu tuo pasirūpina Karolina 
Vurc, Lesle. Tu juk nieko neišmanai apie bažnytinę muziką, 
o Džekui muzika netgi nepatinka. 

— Man patinka Bobas Dilanas, mama. 

— Bobą gal palikim gedulingiems pietums, - nustebusi pasiūlė 
ponia Oustler. 

Leslė su Džeku apskritai nieko nesuprato. Nors turėjo sune- 
rimti išgirdę, kad gali pritrūkti gėralo, - ką jau kalbėti apie Ali- 
sos prašymą pranešti žinią „keliems“ seniems draugams. 

Džekas paskambino Džeriui Svolou - Jūreiviui Džeriui, su 
kuriuo Alisa dirbo Halifakse, nors dabar Džeris jau buvo persi- 
kėlęs į Naujojoje Škotijoje esantį Niu Glazgą. Telefonu atsiliepė 
kažkokia moteris, gal Džerio žmona. Džekas jos paprašė pasa- 
kyti Džeriui, kad mirė Duktė Alisa. Didžiausiai jo nuostabai, ta 
moteris paklausė, kur ir kada bus pamaldos. Džekas jai greit vis- 
ką susakė telefonu, - beveik nesitikėdamas, kad Jūreivis Džeris, 
ir visi kiti, pasirodys. 

Nei Tatu Olei, nei Tatu Peteriui Džekas neskambino - žinojo, 
kad jie jau mirę. Tatu Teo vardo nerado Alisos duotame sąraše; 
gal ir jis jau buvo miręs. 

Dokas Forestas buvo antras tatuiruotojas, kuriam Džekas 
paskambino. Dokas tebegyveno Stokholme. Džekas prisiminė 
Doko dilbius (kaip Popajaus), tvarkingai pakirptus ūsus, žande- 
nas - ir skaisčias, žibančias akis. Jis nebuvo pamiršęs ir ką Do- 
kas jam pasakė - tąkart, kai Džekas su mama jau rengėsi išvykti 
iš Švedijos. „Apsilankyk pas mane dar kartą, kai būsi vyresnis. 
Gal tada norėsi tatuiruotės.“ 

Dokas apgailestavo, kad negali iš taip toli atvykti į pamal- 
das už Alisą, bet pažadėjo perduoti liūdną žinią kitiems. Džekas 
manė, kad Dokas apie tokią kelionę užsiminė tik iš mandagumo. 
Paskutinį kartą Dokas Alisą buvo matęs tatuiruotojų suvažiavi- 
me „Sheraton Meadowlands“ viešbutyje, Naujajame Džersyje. 

— Ji buvo jūreiviškos prigimties, - pasakė Džekui Dokas Fo- 
restas, buvęs jūrininkas; jo balsas užlūžo - arba tiesiog nutrūko 
tarptautinis telefono ryšys. 

Paskui Džekas paskambino Henkiui Penkiui - tatuiruoto- 
jui Henkui Šifmacheriui, dirbančiam Amsterdamo Skausmo 
namuose. Šifmacheris jau buvo parašęs kelias knygas, tarp jų 
ir garsiąją 1000 tatuiruočių; daugelis tos knygos iliustracijų yra 
nuotraukos iš „raudonųjų žibintų“ rajone esančio Tatuiruočių 
muziejaus rinkinių. Alisa visada sakydavo, kad Henkis Penkis - 
vienas iš geriausių pasaulio tatuiruočių meistrų; ji buvo su juo . 
susitikusi daugybėje tatuiruotojų suvažiavimų; be to, svečiavosi 
pas jį bei jo žmoną Amsterdame. Henkas Šifmacheris irgi labai 
apgailestavo, kad negali tuoj pat atvykti į Kanadą. 

— Bet pranešiu kitiems, - pridūrė. - Neabejoju, kad nemažai 
mūsiškių pasirodys. 

Tik po kurio laiko - Šventos Hildos koplyčioje rengiamų pa- 
maldų už Alisą išvakarėse - Leslė Džekui pasakė, jog skambino 
kitiems trims tatuiruotojams. Alisa Leslei buvo davusi kitą sąrašą; 
Leslė irgi turėjo paskambinti „tik keliems“ seniems draugams. 

— Kam jūs skambinote? - paklausė Džekas ponios Oustler. 

— Dieve mano, Džekai! Kaip aš galiu prisiminti? Juk žinai, ko- 
kie jų vardai. 

— Gal Edžiui iš Filadelfijos? - spėjo Džekas. (Turėjo omenyje 
Pamišėlį Edį iš Filadelfijos.) - O gal Mao iš Madrido, arba Bag- 
sui iš Londono... 

- Tik trims vyrukams, - tarė Leslė. - Visi gyvena Jungtinėse 
Valstijose. Visi sakė, kad praneš kitiems. 

- Gal Mažajam Viniui Majersui? - toliau spėliojo Džekas. 
„Arba Dėdei Poliui, - pagalvojo, - arba Raudonajam Šarvuo- 
čiui.“ Džekas nebuvo jų matęs, bet žinojo vardus. 

— Na, šiaip ar taip, jie neatvyks, - pasakė ponia Oustler, bet iš 
balso neatrodė tuo įsitikinusi. 

— Kas yra, Lesle? 

Ponia Oustler prisiminė, kad vienas iš tų tatuiruotojų, išgir- 
dęs blogą žinią, jos paklausė: „Kur bus vakarėlis?“ 

- Jis taip ir pasakė? Vakarėlis? - nustebo Džekas. 

— Juk jie nieko daugiau ir neveikia, Džekai. Bent jau man su- 
sidarė toks įspūdis. Tik linksminasi vakarėliuose! | 

Apnikti tokių minčių, jie abu tąnakt beveik neužmigo. Apie 
antrą valandą nakties ponia Oustler prigulė prie Emos lovoje 
įsitaisiusio Džeko, bet jo penis jai nerūpėjo. 

— Ojeigu jie visi čia sulėks? - sušnibždėjo Leslė, tarytum Ali- 
sa būtų buvusi dar gyva ar kaip nors kitaip galėjusi tai nugirs- 
ti. - Ką darysim? 

- Surengsim vakarėlį, - pasakė Džekas poniai Oustler, nela- 
bai tikėdamas, kad taip gali nutikti. 


Tą rytą, kai Leslė virė kavą, Džekas virtuvėje pakėlė telefono ra- 
gelį. Skambino Brusas Smakas, vienas iš Toronto tatuiruotojų, 

geras Alisos draugas; jai patiko jo piešiniai, be to, ji buvo tarsi jo 
mokytoja. Brusas jau buvo skambinęs Leslei ir pareiškęs užuo- 
jautą; dabar jis klausė, ką galėtų atsinešti. 

— O, nieko, tiesiog ateik, Brusai, - sutrikęs atsakė Džekas. - 
Mums bus malonu tave matyti. 

— Vėl tas Brusas Smakas? - tarė ponia Oustler, kai Džekas pa- 
dėjo ragelį. 

— Klausė, ką galėtų atsinešti, - pasakė Džekas, pamažu imda- 
mas suprasti, kuo kvepia toks Bruso pasiūlymas. 

— Ką atsinešti? - nesusigaudė Leslė. 

Džekui į galvą atėjo mintis, kad Brusas tikriausiai kalbėjo apie 
gėralą. Jis buvo malonus vaikinas - siūlėsi padėti. Brusas, matyt, 
tikėjosi, kad susirinks minia! 

Džekas paskambino Mažiui, į mobilųjį, ir paprašė iš gėrimų 
parduotuvės paimti daugiau vyno: ne po vieną dėžę baltojo 
ir raudonojo, o tris dėžes baltojo ir penkias raudonojo. (Alisa 
Leslei buvo sakiusi, kad dauguma tatuiruotojų labiau mėgsta 
raudonąjį vyną.) 

— Pasakyk Mažiui,kad užsuktų ir įalinę, - tarė ponia Oustler. - 
Baikeriai maukia alų. Tegu Mažius prisikrauna į savo suknistą 
limuziną alaus - kiek tilps, dėl visa ko. - Leslė sėdėjo prie vir- 
tuvės stalo, abiem rankom susiėmusi galvą, godžiai traukdama 
į save garuojančios kavos kvapą; atrodė kaip Žmogus, neseniai 
metęs rūkyti ir dabar baisiai norintis įkvėpti cigaretės dūmo. 

Džekas irgi įsipylė kavos, tačiau jam dar nespėjus jos gurkšte- 
lėti vėl suskambo telefonas. 

— Ojoi! - sudejavo ponia Oustler. 

Buvo šeštadienio rytas, - mišparai už Alisą turėjo prasidėti 
po pietų, pusę šešių, - bet Karolina Vurc skambino mobiliuoju 
telefonu jau iš Šventos Hildos koplyčios; ji ten repetavo su var- 
gonininke ir bendrabutyje gyvenančių mergaičių choru. Atsilie- 
pęs Džekas vargonų gaudesį ir choro giedojimą girdėjo geriau 
negu Karolinos balsą. 

— Džekai, čia iškilo toks keblumas - dvasininko pavidalu, - 
sušnibždėjo panelė Vurc tokiu balsu, tarsi būtų gulėjusi su Dže- 
ku Emos lovoje - kaip jis dažnai sapnuodavo - ir bijojusi, kad 
šnabždesio neišgirstų kažkur netoliese esanti jo mama. 

— Koks keblumas? - irgi pašnibždomis paklausė Džekas. 

— Pastorius Parkeris - mūsų kapelionas, Džekai, - nori vado- 
vauti susirinkusiesiems per Apaštalų tikybos išpažinimą. 

— Mama prašė, kad nebūtų jokių maldų, Karolina. 

- Žinau, - sušnibždėjo panelė Vurc. - Aš jam sakiau. 

— Gal aš turėčiau su juo pasikalbėti? - tarė Džekas. Pastorių 
Parkerį jis buvo matęs tik vieną kartą. Tas žioplas piemengalys 
tikriausiai jautėsi ignoruojamas per Emos atminus; taigi dabar 
žūtbūt troško įsiterpti į pamaldas už Alisą. 

— Manau, man pavyks su juo susitarti, Džekai, - pašnibždo- 
mis pasakė panelė Vurc. Vargonų gaudesys tarytum prislopo — 
nebe taip aiškiai skambėjo ir mergaitiški chorisčių balsai. Panelė 
Vurc kalbėdama turbūt ėjo tolyn nuo koplyčios; Džekas girdėjo, 
kaip po jos kojomis girgžčioja linoleumu išklotos koridoriaus 
grindys. 

— Ir kaipgi jūs tarsitės? - paklausė jis. 

- Tegu perskaito Dvidešimt trečią psalmę, nes aišku, kad jis 
nori bent kiek pavadovauti, - jau garsiau tarė Karolina. 

— Mama norėjo, kad niekas nieko nesakytų. O psalmės juk 
irgi savotiškos maldos. 

— Pastorius Parkeris, šiaip ar taip, mūsų kapelionas, Džekai. 

— Na, Dvidešimt trečia psalmė man patinka labiau negu Apaš- 
talų tikybos išpažinimas, - nusileido Džekas. 

— Regis, iškilo dar vienas nedidelis keblumas, - pasakė panelė 
Vurc. Džekas išvis nebegirdėjo nei vargonų gaudesio, nei choro 
giedojimo. Tikriausiai Karolina koridoriumi priėjo prie paradi- 
nių durų, tačiau Džekui vėl buvo sunku nuklausyti, ką ji sako; 
tik dabar trukdė jau ne vargonai ir ne bendrabučio mergaičių 
choras. - Dievuliau! - sušuko panelė Vurc, perrėkdama kone 
kurtinantį variklių griausmą. (Iš tikrųjų iškilo dar vienas keblu- 
mas - šįkart, kaip Džekas suprato, vargu ar nedidelis.) 

— Kas ten darosi? - paklausė jis, nors ir pats jau žinojo. Mama 
visada sakydavo, jog baikeriai į tatuiruotojų suvažiavimus at- 
vyksta anksti; gal kad rastų gerą vietą motociklams sustatyti. 

— Garbės žodis, čia motociklininkų gauja! - surėkė Karolina, 
taip garsiai, kad išgirdo ir ponia Oustler. - Ką, po galais, moto- 
ciklininkų gauja veikia prie mergaičių mokyklos? 

— Tuoj ateisiu, - pasakė Džekas. - Bendrabučio mergaites 
būtų ne pro šalį užrakinti. 

- Tavo mama mus prakeikė, Džekai, - tai tik pradžia, - tarė 
Leslė, vis dar susiėmusi galvą. 


Karolina Džekui jau buvo šį tą papasakojusi apie savo susiraši- 
nėjimą su Viljamu. Tėtis ypač domėjęsis meniniu, arba kūrybi- 
niu, Džeko lavinimu. 

- Tavo ugdymu, - pasakė panelė Vurc. 

- Kai mokiausi Šventos Hildos mokykloje? - paklausė 
Džekas. 

- Iš tikrųjų, Džekai, kai tu tik pradėjai mokytis vaidybos. 

— Kalbate apie savo inscenizacijas? 

— Pirmiausia apie tau puikiai pavykusius moterų vaidmenis, 
bet ne tik apie juos, - paaiškino panelė Vurc. - Maniau, Vilja- 
mas bus labai patenkintas tuo, kad mudu kalbėdamiesi priėjome 
prie išvados, jog ne kas kitas, o jis - tėvas - yra tavo svarbiausias, 
ypatingas žiūrovas. Jei prisimeni... 

— Kaip galėčiau pamiršti? 

— Betjis nebuvo patenkintas, - liūdnai pasakojo Džekui Karo- 
lina. - Tiesą sakant, tavo tėvas netgi labai prieštaravo. 

— Jam nepatiko, kad įsivaizduoju, jog jis - mano vienintelis 
žiūrovas? 

— Apskritai nepatiko ta mintis, kad gali būti kažkoks svar- 
biausias žiūrovas, Džekai. Viljamas tam nepritarė dėl meninių 
priežasčių. 

— Kodėl? - paklausė Džekas. Jis pastebėjo, kad panelė Vurc 
jau du kartus ištarė vardą Viljamas. 

Karolina atsiduso. (Turbūt niekas niekada nebuvo matęs tra- 
pesnio grožio.) 

— Na, - tarė ji, - manau, jo požiūrį lengviau suprasti, kai kal- 
bama apie vargonus. 

— Apie vargonus? 

— Tavo tėvas primygtinai reikalavo, kad būtum mokomas 
vaidinti iš visos širdies, Džekai. O tavo žiūrovai - kad ir įsi- 
vaizduojami - turėjo būti ir visi vargšai nesėkmių prislėgti, 

neprigirdintys nelaimėliai galinėse bažnyčios klauptų eilėse, ir 
netgi anapus. 

- Anapus ko? 

- Jis norėjo pasakyti, kad tave turi išgirsti net girtuokliai, 
snaudžiantys gatvėse ir skersgatviuose už bažnyčios sienų. Taip 
kalbėjo Viljamas. 

Džekui dingtelėjo, kad jo tėtis turbūt turėjo omenyje ir pros- 
titutes, įsikūrusias prie Senosios bažnyčios; taip, tėtis tikriausiai 
norėjo pasakyti, kad Džekas turi suvirpinti ne vieno, o daugybės 
žiūrovų širdis. (Na, jeigu jis šio to vertas.) 

— Manau, kad suprantu, - pasakė Džekas Karolinai. 

— Nevadinčiau to susirašinėjimu, Džekai. Mes vienas kitam 
parašėm, daugių daugiausia, du ar tris laiškus. Nenorėčiau, kad 
manytum, jog iki šiol gaunu iš jo kokių nors Žinių. 

- Bet jis mokytojavo šitoje mokykloje, nors ir neilgai, kai ir 
jūs jau dirbote mokytoja, - priminė panelei Vurc Džekas. - Jūs 
jį pažinojote, ar ne, Karolina? 

Džekas su panele Vurc sėdėjo kavinėje prie Lonsdeilo ir Spa- 
dinos gatvių sankryžos. Pirmą savaitgalį po Alisos mirties. Dže- 
kas pirmą kartą matė Karoliną apsirengusią mėlynais džinsais 
ir vyriškais flaneliniais marškiniais; lyg ir be liemenėlės. Bet ji 
vis tiek, kaip šeštą dešimtį pradėjusi moteris, buvo nuostabiai 
graži - visa švytėjo, tiesiog spinduliavo. Tie iškilūs skruostikau- 
liai, daili smakro linija, raustelėjusi persikų spalvos oda... Panelė 
Vurc atrodė pribloškiamai. Ji vėl atsiduso ir ilgais pirštais per- 
braukė sau per banguotus plaukus, kurie buvo jau visiškai Žili, 
bet vis dar žvilgantys; saulės šviesoje jos plaukai blizgėjo kaip 
žėručio skalūnas. 

- Taip, Džekai... jeigu jau tau parūpo... aš jį pažinojau, - pa- 
sakė Karolina. Paskui, žiūrėdama į puodelyje auštančią kavą, ji 
tyliai pridūrė: - Viljamas man padovanojo kai kuriuos mano 
mėgstamiausius drabužius. Jis nusimanė, kas moterims tinka. 
Gal dabar tie drabužiai jau išėję iš mados, bet man jie vis tiek 
gražiausi, Džekai. 

Žinoma, juk ir Ema atkreipė dėmesį į tuos drabužius. Karoli- 
na pastebėjo, kad Džekas neteko žado; ji ištiesė ranką per nedi- 
delį kavinės staliuką ir paglostė jam skruostą. 

- Jis buvo mano mylimasis - vienintelis mano mylimasis, 
tarė panelė Vurc. - Na, tai ilgai netruko, - dar pasakė, kone 
linksmai. - Labai jau daug kitų moterų norėjo Viljamo - ir mo- 
terų, ir mergaičių, - juokdamasi pridūrė Karolina. Džekas ste- 
bėjosi, kad galvodama apie tai ji labiau džiaugiasi, negu pyksta; 
gal todėl, kad nuo tada praėjo tiek daug laiko. - Tavo tėvas buvo 
daug labiau atsidavęs savo muzikai negu mums, gražiajai lyčiai, 
Džekai, - kalbėjo panelė Vurc. - Jei bent kartą išgirstum, kaip 
jis groja... - sušnibždėjo, abiem rankom suimdama Džeko plaš- 
takas. - Na, pakanka pasakyti, jog nieko keista, kad jam labiau 
rūpėjo jo muzika negu mes! 

Nieko keista, kad Džekas sapnuose rengdavo panelę Vurc apa- 
tiniais iš paštu atsiunčiamų prekių katalogų! Kas galėjo atsispir- 
ti pagundai dovanoti jai drabužius? Džeko tėvas neatsispyrė jos 
žavesiui! 

Džekas neįprastai sunkiai nurijo gurkšnelį kavos. 

—- Mano mama žinojo? - paklausė jis Karolinos. 

— Tavo mama žinojo tik tai, kad Viljamui patinka mano kal- 
bėsena. Daugiau nieko, - tarė panelė Vurc. - Viljamas Alisai 
turbūt kažką pasakė apie mano balsą - apie gerą tartį. Jis man 
vis sakydavo, žavėdamasis, kad kalbu be jokio akcento. 

— Vadinasi, tai buvo mamos sumanymas - kad jūs išmokytu- 
mėte ją taisyklingai kalbėti? - paklausė Džekas. - Maniau, ponia 
Vikstid norėjo, kad ji atsikratytų škotiško akcento. 

— Dievulėliau, tikrai ne! - nusijuokė Karolina. - Ponia Viks- 
tid juk buvo senų pažiūrų kanadietė - jai patiko škotiškas ak- 
centas! 

— Tačiau jūs tikriausiai Žinojote apie tas mergaites - na, mo- 
kines iš bendrabučio, Karolina. 

— O, kas galėjo nežinoti apie tas kvailiukes! - sušuko panelė 
Vurc. - Juk matei, kokios tos bendrabučio mergaitės, Džekai. Jei 
tik įmanytų, jos turbūt pastotų ir be vyrų. 

— Bet jis paliko ir jus, argi ne? - paklausė Džekas. - Kalbate 
taip, tarsi nejaustumėte jam neapykantos. 

- Aš ir nesitikėjau, kad jis bus su manimi, Džekai. Žinoma, 
kad nejaučiu jam neapykantos! Viljamas man buvo vienas iš 
tokių malonumų, kokį svajoja patirti visos moterys, bent kartą 

gyvenime. Nors ir gerbiu Alisą, Džekai, turiu pasakyti, jog tik 
visiška pamišėlė, bendraudama su tokiu žmogumi, gali puose- 
lėti viltį išlaikyti jį prie savęs. Ypač tokio amžiaus. Jis tada buvo 
toks jaunas! 

Džekas žiūrėjo į Karoliną Vurc; jo veide buvo galima įžvelgti 
viską, ko jis neteko, - kaip ir tąkart, kai mama tarė: „Kas dabar 
pasakys, koks jis būtų buvęs tėvas, Džekai? Kai bendrauji su to- 
kiu žmogumi, - tada dar piktai pridūrė Alisa, - niekada negali 
žinoti.“ O panelė Vurc tuos pačius žodžius - su tokiu žmogu- 
mi - ištarė vis dar žavėdamasi! 

- Jeigu jūs būtumėte mano motina, - pasakė Džekas Karoli- 
nai, - aš būčiau turėjęs tėvą. Bent jau retkarčiais būčiau jį matęs. 

— Aš jau daug metų negaunu jokių žinių nei iš jo, nei apie 
jį, - tarė panelė Vurc. - Tačiau tai nereiškia, kad tu negali jo 
susirasti. 

— Gal jis jau miręs, Karolina. Mama juk mirė. 

Panelė Vurc palinko artyn virš kavinės staliuko ir sučiupo 
Džeką už kairės ausies; tarytum ji būtų buvusi ponia Makvot, 
ojis - trečiokas, Pilkosios Šmėklos vedamas į koplyčią. 

— Koks tu skeptikas! - tarė ji. - Jei Viljamas būtų miręs, man 
būtų sustojusi širdis! Tą dieną, kai jis mirs, mano krūtys susi- 
trauks, pasidarys kaip razinos - arba pavirsiu linoleumu, ar dar 
kuo nors! 

„Linoleumu?“ - nustebo Džekas. (Vargšė moteris pernelyg il- 
gai dirbo Šventos Hildos mokykloje.) Džeko ausis, kurią ji laikė 
sugriebusi, jau tvinkčiojo. Staiga panelė Vurc jį paleido, juokda- 
masi iš savęs lyg maža mergaitė. 

— Na, šneku kaip kokia kvaišelė iš bendrabučio! - sušuko Ka- 
rolina. - Koks tu skeptikas, - vėl pasakė Džekui, šįkart jau mei- 
liai. - Keliauk, susirask jį! 


„Papasakok, koks kontekstas, pupuli, - sakydavo Ema. - Nieko 
nebūna be konteksto.“ 

Tą kovo šeštadienį - tūkstantis devyni šimtai devyniasdešimt 
aštuntais metais, o kovo mėnesį Toronte oras ne kasdien tinka- 
mas važinėtis motociklu - Džekas įžengė į prie mokyklos ve- 

dantį žiedinį keliuką, šalia Pikthol gatvės ir Hačings Hilo kelio 
daugybės mergaičių. 

Motociklai, išjungtais varikliais, stovėjo sustatyti į vieną eilę — 
vos ne kariška tvarka. Diena buvo apniūkusi, oras darganotas, 
žvarbus; ant motociklų benzino bakų žvilgėjo dulksnos - smul- 
kaus, beveik nepastebimo lietaus - lašeliai. Tokiu oru Džekas 
jau negaišo - neskaičiavo, kiek ten tų motociklų, - bet jų buvo 
maždaug trisdešimt; iš jų numerių lentelių galėjai suprasti, kokį 
kelią sukorė kai kurie motociklininkai. 

Šiaurės Dakotos Danas atvyko net iš Bismarko; Mineapolyje 
jis užsuko į Twin Cities Tattoo saloną ir paėmė Laimingąjį Pjerą, 
paskui juodu nuskriejo į Madisoną, Viskonsino valstijos sostinę, 
kur jų laukė Barsukas Šulcas su žmona, Mažąja Vištyte. Vėliau 
jie paėmė brolius Eronhoferius, iš Windy City Tattoo salono Či- 
kagoje, ir visi įvažiavo į Mičiganą; Kalamazo mieste ir Betl Krike 
pakliuvo į pūgą, bet šiaip taip nusigavo į Ist Lansingą ir dar spė- 
jo pasilinksminti su Fliperiu Folkmanu Spartan Tattoo salone. 
Kitą rytą jie su Fliperiu nulėkė į En Arborą, kur prie jų prisidėjo 
Ernis Volis. Pereiti Kanados muitinę, savaime suprantama, ne- 
buvo lengva, bet galiausiai, Vindzore, jie įsuko į Keturi šimtai 
pirmąjį greitkelį ir per lietų pasiekė Kičinerį, paskui Gvelfą, kur 
susitiko su dviem tatuiruotojais iš Ontarijo provincijos, kurių 
vardų Džekas seniau nebuvo girdėjęs. (Ir dabar neįsiminė.) 

Keli baikeriai į šiaurę važiavo iš Luisvilio, Kentukio valsti- 
jos, ir iš trijų Ohajo miestų. Tiger Skin Tattoo salone dirbantis 
Rašalinis Džo - iš Cincinačio, seserys Skretkovič - iš Kolumbo. 
Viena iš tų seserų kadaise buvo Ežiuko Tomo žmona; Tomas 
prie jų prisidėjo Klivlende. 

Pensilvanijos tatuiruotojų būryje, pernelyg dideliame, kad 
galėtum visus išvardyti, buvo keli garsūs meistrai iš Pitsburgo, 
Harisbergo, Alentauno ir Skrentono, - o Panaktinis Maikas, dir- 
bantis Sailors' Friend Tattoo salone, į šiaurę atlėkė net iš Nortfol- 
ko, iš Virdžinijos. 

Prie Šventos Hildos mokyklos stovėjo ir keli motociklai 
su Merilando, Masačusetso, Niujorko bei Naujojo Džersio 
numeriais. 

Išgirdęs iš koplyčios sklindantį griausmingą giedojimą, - vyrų 
balsai tarytum varžėsi su vargonais, visiškai nustelbę bendrabu- 
čio mergaičių chorą, - Džekas suprato, kad panelė Vurc laiko 
tuščiai neleido. Ji buvo sukvietusi baikerius į vidų ir pasirūpinu- 
si, kad jie, patogiai įsitaisę, šiek tiek parepetuotų. Be to, panelė 
Vurc jiems pažadėjo, kad sporto salėje visi netrukus galės išgerti 
karštos kavos, - na, gal truputį pamelavo sakydama, jog tai bus 
„netrukus“. 

— Keli iš jūsų mokate giedoti „Dieve, sergėk Karalienę'? - dar 
paklausė panelė Vurc. Kadangi baikeriai sutrikę tylėjo, Karolina 
tarė: - Ką gi, taip ir maniau! Jums, regis, reikėtų parepetuoti. 

Kai Džekas atėjo į Šventos Hildos mokyklą, jie jau giedojo. 
Dauguma tatuiruotojų nė nenutuokė, kurią karalienę prašo ser- 
gėti, - bet žinojo, kad šitaip pagerbia Dukterį Alisą, juk to ir at- 
važiavo, ir dabar jų pačių balsų skambesys juos tarsi šildė. Nuo 
šlapių odinių jų drabužių varvėjo lietaus lašai; kelio, tepalo ir 
išmetamųjų dujų kvapas maišėsi su nudėvėtos aprangos, vėjo 
sutaršytų barzdų ir po šalmais susivėlusių, priplotų plaukų kva- 
pu. Bendrabučio mergaitės smalsiai žiūrėjo į juos, išrikiuotos 
saugioje vietoje, prie altoriaus. Mergaičių balseliai tarp baikerių, 
daugiausia vyrų, skambėjo keistai, lyg vaikų. 

Vargonininkė, daili mergina, Šventos Hildos mokykloje pra- 
dėjusi dirbti visai neseniai, kaip ir tas mulkis kapelionas, nuolat 
klydo; net Džekas matė, kad ji baisiai jaudinasi ir kaskart, pada- 
riusi klaidą, ima klysti dar labiau. 

— Nusiramink, Eleonora, - pasakė jai panelė Vurc, - kitaip 
turėsiu pati sėsti prie vargonų, o aš jau daug metų negrojau. 

Kol Eleonora kiek atsikvėpė, Džekas prisistatė mamos 
draugams. 

— Gražuolis Džekas Bernsas! - išgirdo Panaktinio Maiko 
įvertinimą. 

— Dukters Alisos sūnelis, - atsiduso viena iš seserų Skretkovič. 

— Aš - kita Skretkovič, - pasakė Džekui jos sesuo. - Ta, kuri 
nebuvo ištekėjusi nei už Ežiuko Tomo, nei už ko nors kito, - dar 
pašnibždėjo ir krimstelėjo jam į ausies spenelį. 

— Mama tavimi labai didžiavosi, - tarė Barsukas Šulcas. Jo 
žmona, Mažoji Vištytė, jau ašarojo, - o buvo dar net ne vidur- 
dienis. Pamaldos už Alisą turėjo prasidėti tik po kelių valandų. 

Karolina suplojo delnais. 

— Mes vis dar repetuojame - repetuosime, kol pasakysiu 
„Stop!“ - sušuko, atsistojusi šalia altoriaus. Eleonora, vargoni- 
ninkė, atrodė jau aprimusi. 

— Nežinojau, kad mokate groti vargonais, Karolina, - tarė 
Eleonora. Tai nuskambėjo garsiau, negu ji norėjo, nes Džekas su 
baikeriais staiga nutilo. 

Panelė Vurc paraudusi žvilgtelėjo į Džeką. 

— Na, kai kas man davė keletą įsimintinų pamokų, - pasakė. 


Dieve, sergėk mūsų maloningą Karalienę, 
Tegyvuoja mūsų kilni Karalienė, 

Dieve, sergėk Karalienę! 

Tegu ji nugali, 

Laiminga ir šlovinga, 

Kad mus valdytų ilgai; 

Dieve, sergėk Karalienę! 


Panelės Vurc vadovaujami, jie giedojo ir giedojo. Bendrabu- 
čio gyventojos savo tyrais, mergaitiškais balseliais negalėjo pri- 
lygti su didžiausiu įkarščiu, tarsi kokioje alinėje, staugiantiems 
baikeriams, kurie dabar - atsigavę po ilgos kelionės per žvarbų 
kovo lietų - nusimetė odines striukes. Jų tatuiruotės spalvomis 
varžėsi su koplyčios vitraže pavaizduotu Jėzumi bei apie jį tupi- 
nėjančiomis šventosiomis. 

Džekas tyliai išslinko lauk. Jis žinojo, kad panelė Vurc gali 
inscenizuoti bet ką; iki palaimingojo renginio Karolina spės to- 
bulai nugludinti ir mergaičių, ir baikerių balsų skambesį. Kai 
Džekas jau ėjo pro duris, tatuiruotojai pagarbiai klausėsi, kaip 
mergaitės gieda „Šokio dievą“. 


Šokau aš rytą, 

Pasaulio pradžioj, 

Šokau mėnuly, 

Žvaigždėse ir saulėj karštoj, 
Iš dausų nusileidau, 

Šokau žemėj šitoj, 

Betliejuj 
Užgimiau tuoj. 


Žiediniu keliuku prie mokyklos buvo privažiavę dar du bai- 
keriai; jie kaip tik statė savo motociklus šalia kitų. Slidusis Edis 
Espozitas iš Konektikute, Niuheiveno mieste, esančio The Blue 
Bulldog salono ir Nenaudėlis Bilas Letersas, dirbantis Black 
Bear Season Tattoo salone Bransvike, Meino valstijoje. Suūsi- 
raukšlėjusios odinės jų striukės buvo permirkusios nuo lietaus, 
jie atrodė sustirę, bet abu pažino Džeką Bernsą ir maloniai nu- 
sišypsojo. Džekas sveikindamasis paspaudė jiems kone suledė- 
jusias rankas. 

Jis buvo greitosiomis apsirengęs ponios Oustler namuose 
rastais senais drabužiais - džinsais, sportbačiais ir šilta, neper- 
šlampama Emos striuke su gobtuvu, jam gerokai per didele. 

— Aš tik nubėgsiu namo persirengti pamaldoms, - pasakė 
Džekas ką tik atvykusiems baikeriams. Šie suglumę klausė- 
si iš koplyčios sklindančių mergaičių balsų. - Kiti jau viduje, 
repetuoja. 

— Ką repetuoja? - nustebęs paklausė Nenaudėlis Bilas. „Šokio 
dievo“ priedainis skambėjo jau trečią ar ketvirtą kartą; panelė 
Vurc, matyt, buvo nusprendusi, kad jį kartu su mergaičių choru 
turėtų giedoti ir baikeriai. Per lietų atsklido sodrūs vyrų balsai. 


Tai šok, kad ir kur esi, 

Esu Šokio dievas, girdžiu sakant jį, 
Ir aš jus vesiu, kad ir kur jūs visi, 
Ašvesiu, jūs šokit, girdžiu sakant jį. 


— Eime, Bilai, - padainuosim, - tarė Slidusis Edis. 

- Grįši persirengęs mergina? - paklausė Džeko Nenaudėlis 
Bilas. 

- Šiandien gal ne, - atsakė Džekas. 

Tuodu baikeriai jau ėjo pro duris į mokyklą, kai Džekas nu- 
girdo Slidųjį Edį burbtelint: 

— Koks tu šiknius, Bilai! 

- Žinoma, kad šiknius! - atšovė Nenaudėlis Bilas. 

Džekas grįžo į ponios Oustler namus ir išsitiesė karštoje vo- 
nioje. Leslė įėjo į vonios kambarį vilkėdama tik juodais apati- 
niais - siaurutėmis kelnaitėmis ir liemenėle; ji nuleido klozeto 
dangtį ir atsisėdo ant jo, nežiūrėdama į Džeką. 

— Kiek ten jų? - paklausė. 

— Maždaug trisdešimt motociklų, gal keturiasdešimt baike- 
rių, - atsakė Džekas. 

— Dauguma tavo mamos pažinotų tatuiruotojų - ne baike- 
riai, Džekai. Šitie baikeriai — tik ledkalnio viršūnė. 

- Žinau, - tarė Džekas. - Gal paskambinkim Mažiui. 

— Geriau policijai, - pasakė ponia Oustler. - Juk visi negalės 
nakvoti mokykloje - nesutilps net sporto salėje. 

— Gal kai kurie galėtų permiegoti čia, - pasiūlė Džekas. 

- Tavo mama tyčia tai padarė, Džekai. Gal, jei mudu būtume 
sugulę, ji būtų mūsų pasigailėjusi, taip nežeminusi. 

— Kažin... - tarė Džekas. - Man atrodo, mama ir norėdama 
nebūtų galėjusi jų sulaikyti. 

Vėliau, po vidurdienio, paskambino Mažius. 

- Man jau reikėtų furgono, ne limuzino, ponaiti. Į limuziną 
daugiau gėralo nesukišiu, Džekai. 

— Verčiau suvažinėk dukart, - patarė jam Džekas. 

— Važiuoju jau trečią kartą, ponaiti! Jeigu jūs su ponia Oustler 
tuoj pat neatnešit savo užpakalių į koplyčią, galit nebegaut vietų 
atsisėsti! - Mažius iš prigimties buvo panikos kėlėjas. Džekas ži- 
nojo, kad panelė Vurc viskuo pasirūpins; Karolina tikrai paliks 
jiedviem su Lesle porą vietų. 

Panelė Vurc padarė dar geriau. Ji tarpe tarp eilių pastatė 
Dvokiančią Beždžionę, kaip kokį tvarkdarį, kad saugotų visą 
klauptą. Ten sukiojosi ir Nevidonas, ir Sesutė Meška, ir Mėnulio 
Drakonas. Atvyko visi - visi iki vieno, kuriuos Džekas tikėjosi 
pamatyti, ir dar daugiau. 

Keletas žmonių atkeliavo iš Italijos. Luka Brusas (iš Šveica- 
rijos) Džekui pareiškė nieku gyvu negalėjęs praleisti tokio ren- 
ginio. Rojus ir Pragaras atskrido iš Vokietijos, Manu ir Tin Ti- 
nas - iš Prancūzijos. Čia buvo ir Las Vego Adatos, ir Purpurinė 
Holivudo Pantera. 

Jie susigrūdo į klauptus, į tarpus tarp eilių - minia užtvin- 
dė net koridorių, beveik iki sporto salės. Nedidelė iš pažiūros 
persigandusių buvusių mokyklos auklėtinių grupelė - tirtančios 
ponios Oustler bendraklasės - gūžėsi dviejuose priekiniuose šo- 
ninės navos klauptuose, kur jas, regis, saugojo Drąsuolis Edas, 
Bailys Bilas ir Laukinis Pikčiurna, tarytum savanoriai asmens 
sargybiniai. Jie bent jau neprileido kitų tatuiruotojų prie šių 
pagyvenusių damų, kurios (kaip kadaise, kai buvo mokinukės) 
laikėsi susikibusios už rankų. 

Panelė Vurc du savo chorus - bendrabučio mergaičių ir bai- 
kerių - išrikiavo abiejose vidurinės navos pusėse, iš kur tos skir- 
tingos žmonių grupės dabar žvelgė į suglumusius gedėtojus. Ta- 
tuiruotojai, atvykę laiku, o ne gerokai anksčiau, traukė pečiais, 
girdėdami „Dieve, sergėk Karalienę . 

-- Kas ta Karalienė? - paklausė Džeko plačiapetis vyriškis ryš- 
kiai geltona sportine striuke. Jis buvo geliu taip susilipdęs plau- 
kus, kad jie viršugalvyje stovėjo stati - nelyginant ryklio nugaros 
pelekas. Ir tą ryškiai geltoną striukę, ir sustatytus plaukus Dže- 
kas jau buvo matęs tatuiruotojų žurnaluose - taigi jį užkalbino 
Pamišėlis Edis iš Filadelfijos; be jokios abejonės. 

Pastorius Parkeris atlėkė pavėlavęs. 

— Neturėjau kur pastatyti automobilio! - irzliai pasiskundė 
kapelionas, dar gerai neįsižiūrėjęs į susirinkusią minią - į beran- 
kovius rištine batika margintus marškinėlius, tatuiruotas ran- 
kas, prasegtus havajietiškus marškinius, tatuiruotes ant krūti- 
nių. Tikros gyvatės ir kažkokios besiraitančios mitinės pabaisos 
nedraugiškai spoksojo į kapelioną; tokių padarų kaip tos išta- 
tuiruotos reptilijos nebuvo matęs nei rojaus sodas, nei pastorius 
Parkeris. Daugybei erškėčių vainiku apjuostos kraujuojančios 
Kristaus širdies paveikslėlių neabejotinai stigo įprasto angliko- 
nų santūrumo. Be to, buvo matyti nemažai skeletų - vieniems iš 
burnų veržėsi liepsnos, kiti kalbėjo nešvankybes. 

Įkvėpta visų tų tatuiruotų kūnų, panelė Vurc pranoko pati 
save - „Šokio dievas“ skambėjo nuostabiai. Bendrabučio gyven- 
tojų (pasak Leslės, „ne visai skaisčių mergelių ') choras sugiedojo 
visus penkis posmus, - o baikeriai kartu su mergaitėmis penkis 
kartus traukė priedainį. Ta išsekusi šviesiaplaukė paauglė, kuri 

po pamaldų už Emą pametė batelį, ketvirtą posmą giedojo solo; 
ji buvo tokia graži solistė, kad baikeriai, nors jau kelis kartus re- 
petavę „Šokio dievą“ drauge su ja, iš jaudulio net apsiašarojo. 


Šokau penktadienį, 

Dangus ėmė tamsėti - 
Nelengva šokti, 

Kai velnias ant sprando sėdi. 
Jie laidojo kūną, 

Manė, jau manęs nebėr, 

Bet aš esu Šokis, 

Aš šoku vėl. 


Kai kapelionas turėjo skaityti Dvidešimt trečią psalmę, ko- 
plyčioje jau buvo labai šilta; kai kurie be saiko išsimarginę tipai 
nusimetė marškinius. Pamaldose dalyvavo ne vien tatuiruoto- 
jai - pareikšti pagarbos atvyko nemažai Dukters Alisos klientų. 
Džekas atpažino daugybę mamos sukurtų tatuiruočių. 

Be to, jis pastebėjo, kad ponia Oustler verkia. Ji sėdėjo susmu- 
kusi klaupte, prisiglaudusi prie jo, smulkutis jos kūnelis virpčio- 
jo. Tai matydami Alisos kolegos ir suprato, kas ji tokia. „Toronte 
turiu simpatiją ,- ne vienam iš jų buvo sakiusi Alisa. (Pavyz- 
džiui: „Ačiū, ne - ne šiąnakt. Toronte turiu simpatiją.) 

„Viešpats yra mano Ganytojas; man nieko netrūksta“, - ėmė 
skaityti pastorius Parkeris, netverdamas savo kailyje. Jis jau kone 
duso iš susijaudinimo, kai priėjo prie: „Nors einu per tamsiausią 
slėnį, nejaučiu jokio pavojaus...“ 

— „nebijau jokio pavojaus“, ne „nejaučiu“, - pataisė jį pane- 
lė Vurc. 

„... nebijau jokio pavojaus, - užsikirsdamas toliau skaitė kape- 
lionas, - nes Tu su manimi; Tavo ganytojo lazda ir vėzdas - jie 
mane apgins.“ | 

— Tavo kas? - paklausė kažkas iš gedėtojų - balsas buvo mo- 
ters. (Džekas nematė, kas prakalbo, bet galėjo lažintis, kad tai 
buvo kuri nors iš seserų Skretkovič.) Išgirdę tą klausimą, visi 
nusijuokė; vieną iš buvusių mokyklos auklėtinių, ponios Oustler 
bendraklasę, apėmė isterija. 

Štai tada Leslė ir nesusilaikė. 

— Nesimelskit, nieko nesakykit! - riktelėjo ji kapelionui. - Ali- 
sa norėjo, kad visi tik giedotų! 

„Tu padengi man stalą mano priešų matomoje vietoje...“ — 
dar sumurmėjo pastorius Parkeris; paskui nutilo. Pamatė, kad ir 
jį supa priešai, iš visų pusių. 

— Tik giedotų, biče, - tarė Nenaudėlis Bilas Letersas. 

— Taigi - giedok arba užsičiaupk, - pridūrė vienas iš brolių 
Eronhoferių. 

— Giedok arba užsičiaupk! - pakartojo Ežiukas Tomas. 

— Giedok arba užsičiaupk! - šaukė minia. 

Eleonora, vargonininkė, atrodė suakmenėjusi iš baimės. Ka- 
rolina prisėdo ant vargonų suolelio šalia jos. 

- Jei pamiršai „Jeruzalės“ melodiją, Eleonora, - pasakė pa- 
nelė Vurc, - teatleidžia tau Viešpats Dievas, bet aš tai tikrai 
neatleisiu. 

Eleonora, tesaugo Dievas tą bailiukę, atsipeikėjusi palinko į 
priekį - gulte užgulė manualą. Vargonai sugaudė garsiau, negu 
visi tikėjosi, bet ir abu chorai - mergaičių ir baikerių - plėšėsi 
kiek galėdami. 


Ar tos kojos senais laikais 
Anglijos žengė žaliais kalnais? 
Ar laigė Dievo Avinėlis vešliaisiais Anglijos laukais? 


Kai jie visi žengė viduriniu tarpu tarp eilių, ponia Oustler 
staiga atsidūrė Pamišėlio Edžio iš Filadelfijos glėbyje; baisiau- 
siai susijaudinusi, ji jam nesipriešino, gal ir nebūtų pajėgusi. Visi 
Alisos draugai buvo girdėję apie Leslę ir norėjo ją apkabinti. 

- Čia Alisos simpatija, - šnibždėjosi tatuiruotojai. 

— Iš kur jie žino, kas aš? - paklausė Leslė Džeko. 

- Tikriausiai mama jiems apie jus pasakojo, - tarė Džekas. 

— Nejaugi? - nustebo ponia Oustler, paplūdusi ašaromis. Ver- 
kė visi - tatuiruotojai, Dukters Alisos klientai, draugai. (To pa- 
saulio žmonės itin jausmingi — Leslė tik dabar tai suprato.) 

Jie jau ėjo koridoriumi sporto salės link, kai bendrabučio 
mergaitės ir baikeriai užplėšė ketvirtą posmą; neatsiliko net pa- 
nelės Vurc vis drąsinama Eleonora. 

Aš nenurimsiu dvasinėj kovoj, 
Nenusvirs kardas rankoje manoj, 
Kol pastatysim Jeruzalę 

Anglijos žemėj žalioj. 


Sporto salėje stovėjo vonios didumo kubilas su ledo gabaliu- 
kais, prikrautas šalto alaus; pokšėjo vyno butelių kamščiai. Išky- 
lų stalai linko nuo didžiulių jautienos kepsnių ir į pusdubenius 
sudėtų dešrų - įprastinių ant dantų krapštukų pasmeigtų sūrio 
kubelių nebuvo matyti. 

— Kas užsakė šitiek maisto? - paklausė Džekas Leslės. 

— Aš, Džekai. Mažius turėjo suvažinėti dar kelis kartus. 

Ernis Volis dėl kažko gana piktai ginčijosi su Eliperiu 
Folkmanu. 

— Dėl savų, Mičigano, reikalų, - juos perskirdamas diploma- 
tiškai pasakė Barsukas Šulcas. 

Barsuko žmona, Mažoji Vištytė, laikė ponią Oustler už paran- 
kės. Rašalinis Džo, iš Cincinačio Tiger Skin Tattoo salono, uždėjo 
ranką Leslei ant peties - viršutinėje jo plaštakos pusėje buvo iš- 
tatuiruotas pikų tūzas, užmestas ant čirvų tūzo. 

— Jei kada būsite Norfolke, - šnekėjo poniai Oustler Pa- 
naktinis Maikas,- parodysiu jums tokį miestą, kokio net 
neįsivaizduojate! 

- Jie ją mylėjo! - tarė Džekui Leslė, jau sunkiai gaudydama 
kvapą. - Pakviesk juos pernakvoti, Džekai, - pridūrė. (Slidusis 
Edis Espozitas jai rodė ant pilvo ištatuiruotą „Žmogaus pražū- 
ties paveikslėlį - Dukters Alisos kūrinį.) 

— Visus? - paklausė Džekas ponios Oustler. - Pernakvoti 
pas mus? 

- Žinoma, kad pas mus! - pasakė Leslė. - Kurgi daugiau jie 
nakvos? 

„Seserų Skretkovič gal nereikia, - dingtelėjo Džekui, - bent 
jau abiejų. Gal būtų geriau, jei pakviestume tik tą, kuri nebuvo 
ištekėjusi už Ežiuko Tomo? Bet Džekas suprato, kad tatuiruo- 
tojų vakarėlio savaip nesureguliuosi; taigi geriausia eiti pasro- 
viui, kaip sakydavo Alisos karta. 

Pakiliai nusiteikusi panelė Vurc gyrė baikerių debiutą. Dže- 
kas, kaip visada negeriantis, saugojo bendrabučio mergaites ta- 

rytum koks aviganis. Bet visi elgėsi labai gražiai, nors Fliperis 
Folkmanas su Erniu Voliu dar truputį pasiginčijo, - tačiau net 
ir tas jų ginčas „dėl Mičigano reikalų“ nesibaigė muštynėmis. 

Džekas šiek tiek stebėjosi matydamas, kad ir buvusios ponios 
Oustler bendraklasės, regis, gana maloniai leidžia laiką. Tos 
pagyvenusios Šventos Hildos mokyklos auklėtinės jau seniai — 
o gal išvis niekada - nebuvo mačiusios tiek niekuo neprideng- 
tos odos. Visa mokyklos sporto salė šurmuliavo; iš kompaktinių 
diskų grotuvo be perstojo sklido Bobo Dilano dainos. 

Mama buvo sakiusi, kad Džeris Svolou - tradicijų šalininkas; 
Džekas negalėjo jo nepažinti. Ant vieno bicepso Džeris turėjo 
ištatuiruotą dailią merginą su medicinos sesers kepuraite. Kas 
gali būti tradiciškiau? Užrašas ant Jūreivio Džerio marškinėlių 
buvo japoniškas, kaip ir tatuiruotė ant dešinio jo dilbio. 

.- Kazuo Ogurio darbas, - išdidžiai pasakė Džekui Jūreivis 
Džeris. 

Taigi Džeris Svolou atvyko net iš Niu Glazgo, iš Naujosios 
Škotijos, - ką jau kalbėti apie tai, kad jis telefonu paskambino 
daugiau negu šimtui žmonių. 

— Seni bičiuliai palaiko ryšius, Džeki. 

Džekas padėkojo Džeriui, nepatingėjusiam leistis į tokį ilgą 
kelią. 

— Gyvenimas yra ilgas kelias, ponaiti Bernsai, - tarė Jūreivis 
Džeris. - O Naujoji Škotija ne taip jau toli. 


Vėliau, kai Džekas jau manėsi prisistatęs visiems mamos drau- 
gams, - bendrabučio mergaičių choras sekiojo paskui jį kaip 
koks ne visai skaisčių sargybinių būrys, - jo dėmesį patraukė 
pažįstama figūra kitame sporto salės gale. Griaudėjant Bobo Di- 
lano dainai Rainy Day Women + 12 K 35, Džekas ėmė atsargiai 
brautis prie drovaus, gerokai apsvaigusio vyriškio, linguojančio 
į taktą po krepšinio lanku. Svajinga to vyriškio veido išraiška, 
žilų gyvaplaukių kuokštas ant smakro - tarsi jam, nors gal jau 
peržengusiam penktą dešimtį, ir dabar dar nebūtų augusi nor- 
mali barzda - ir kažkoks keistas, save menkinantis nuolat žemyn 
nuleistų akių žvilgsnis Džekui priminė žmogų, kuriam visada 

trūko pasitikėjimo šiokiais tokiais savo gabumais. (Ir tada, kai 
jis, Tatu Teo mokinys, dirbo salone Zedeiko gatvėje, ir vėliau.) 

„Tik ne sužeistą širdį, - kadaise atsisveikindama pasakė Alisa 
Robiui de Vitui. - Man jau gana tų širdžių, plyšusių perpus ar 
dar kaip.“ Tada Robis apsisprendė, jog norėtų Alisos parašo ant 
dešinio žasto, - tą kiek pablukusį parašą, Duktė Alisa, jis dabar 
ir parodė priėjusiam Džekui. 

— Vis dar klausaisi der Zimmerman, Džeki? - tarė Robis. 

Bobas kaip tik traukė priedainį: 


Bet nenoriu toks vienišas jaustis, 
Visi turi apsvaigti. 


— Vis dar klausausi den Zimmerman, Robi. 

— Negaliu lygintis su šitais vyrukais, - pasakė Džekui Robis 
de Vitas, netvirta ranka mostelėdamas į salėje susirinkusius ta- 
tuiruotojus. - Amsterdame man nesisekė. 

— Labai gaila, - tarė Džekas. 

— Aš dabar Roterdame. Turiu nuosavą saloną, bet vis tek te- 
besu mokinys... na, supranti, ką noriu pasakyti. Šiaip man viskas 
gerai, - pridūrė Robis, vos nulaikydamas tabaluojančią galvą. Jis 
jau buvo pradėjęs plikti - paaukštėjusi jo kakta Džeką iš pradžių 
ir suklaidino, kaip ir gilios raukšlės blausių, ašarojančių Robio 
akių kampučiuose. 

— Kas atsitiko Amsterdame, Robi? Kas atsitiko mano mamai? 
Kas privertė ją išvykti? 

— Oi, Džeki, - neskrisk ten. Kas buvo, tas supuvo. (Robis tu- 
rėjo. omenyje „Kas buvo, tas pražuvo“, bet Džekas suprato, ką jis 
nori pasakyti.) 

- Prisimenu tą naktį, kai ji buvo prostitutė. Bent jau taip elgė- 
mamai berods atnešei kažko parūkyti. 

— Nereikia, Džeki, - tarė Robis. - Išmesk tai iš galvos. 

— Mano tėtis juk neplaukė į Australiją? - dar paklausė Džekas 
Robio de Vito. - Jis visą laiką buvo Amsterdame, ar ne? 

— Tavo tėvas turėjo daug garbintojų, Džeki. Mama tiesiog ne- 
galėjo susilaikyti. 

— Nuo ko susilaikyti? - nesuprato Džekas. 

Robis palinko į priekį, vos nepargriuvo; jis atkišo dešinį Žastą 
su pablukusiu parašu - Duktė Alisa - tarsi ragindamas Džeką 
niuktelėti jam kumščiu į tą mamos sukurtą tatuiruotę. 

— Aš jos neišduosiu, Džekai, - pasakė Robis. - Neprašyk. 

— Atleisk, Robi. - Džekas susigėdo pajutęs, kad gal pernelyg 
agresyviai jį užsipuolė. 

Robis uždėjo ranką Džekui ant sprando; linguodamas, ne- 
tekęs pusiausvyros, jis priglaudė plinkančią savo kaktą Džekui 
prie nosies galiuko. 

— Mama tave mylėjo, Džeki. Bet labiausiai, netgi labiau negu 
tave, ji mylėjo Viljamą. 

Visos pagyvenusios Šventos Hildos mokyklos auklėtinės, iš- 
skyrus Leslę Oustler, jau buvo išėjusios namo. Tos, kurios gy- 
veno vienos, - buvo išsiskyrusios ir tuo didžiavosi, - išsivedė 
kelis tatuiruotojus. Ponas Ramzis, su Džeku atsisveikinęs įpras- 
tu šūksniu - „Džekai Bernsai!“ - taip pat išsivedė tatuiruotoją. 
(Panaktinis Maikas iš Norfolke, Virdžinijos valstijoje, esančio 
Sailors' Friend Tattoo salono, iš tikrųjų buvo jūreivių draugas!) 

Net panelė Vong pagaliau pajuto uragano, kuriam siaučiant 
gimė, atgarsius ir kaip reikiant įsišėlo - užsimiršusi labai įspū- 
dingai šoko sporto salėje su abiem broliais Fronhotferiais, skam- 
bant Bobo Dilano Stuck Inside of Mobile with the Memphis Blues 
Again. (Panelė Vong namo išėjo su gražiau atrodančiu broliu.) 

Visų nuostabai, itin ilgai užsibuvo ponai Malkomai. Ponią 
Malkom kaip niekad pradžiugino tai, kad vakarėlyje dalyvavo 
Marvinas „Mekongo Delta“ Džounsas iš Tuskaluzos, Alabamos 
valstijos. Marvinas Vietnamo kare buvo netekęs abiejų kojų ir 
nosies galo; jis pristatė savo vežimėlį prie ponios Malkom ir 
linksmino ją bei poną Malkomą komiškais, nors gal ir abejoti- 
nais, pasakojimais apie tai, kaip, jau prikaustytas prie vežimėlio 
ir turėdamas tik pusę nosies, mėgino su kuo nors sugulti. („Ne 
visos moterys mane užjaučia“, - tokia buvo vieno pasakojimo 
pradžia; Ratuotoji Džeinė plyšo juokais.) 

Panelė Vurc, kuri namo išėjo deramu laiku, - turbūt nereikia 
nė sakyti, kad „ta Vurc“ išėjo viena, - visus pakerėjo pritardama 
Bobui. All I Really Want to Do ir VII Be Your Baby Tonight ji 

dainavo išties nepamirštamai. Ežiukas Tomas Džeką tikino, kad 
Klivlende tokios moters nė su žiburiu nerasi; Šiaurės Dakotos 
Danas pareiškė, kad tokių kaip panelė Vurc nėra ir Bismarke. 
(„Kaip čia Edmontonui šitaip pasisekė?“ - galvojo Džekas.) 


Ponios Oustler namas tąnakt atrodė kaip koks motelis, ant pie- 
velės lyg sargybiniai stovėjo motociklai, - o kiti prie pat langų, 
tarsi į vidų besibraunantys neprašyti svečiai. 

Laimingasis Pjeras smigo svetainėje ant sofos; baikeriai ant jo 
užmetė tiek odinių striukių, kad kitą rytą niekas nežinojo, kur jis 
dingo, - na, kol Rašalinis Džo ant jo neatsisėdo. 

Eliperį Folkmaną ir Ernį Volį reikėjo išskirti - dėl tų pačių 
Mičigano reikalų. Fliperis buvo paguldytas buvusiame Džeko 
čiau atrodantis brolis Fronhoferis - tas, kuris neišėjo su panele 
Vong ir jos širdyje siaučiančiu uraganu. 

Nenaudėlis Bilas Letersas su Slidžiuoju Edžiu Espozitu mie- 
gojo „bartuku“ valgomajame ant stalo; visame name buvo gir- 
dėti, ką jie kalba apie jūreivių draugą Panaktinį Maiką. 

— Kur tavo akys, Bilai? Gal šiknoj, jei nematei, kad Panaktinis 
žydras, - šaipėsi Slidusis Edis. 

— Tas, kieno akys šiknoj, Edi, tai būtų pamatęs pats pirmas, — 
atšovė Nenaudėlis Bilas. 

— Koks tu šiknius, Bilai! - tarė Slidusis Edis. 

- Žinoma, kad šiknius! - nesiginčijo Nenaudėlis Bilas. - Ką 
dar pasakysi? - Bet Slidusis Edis, matyt, užmigo; net užknar- 
kė. - Saldžių sapnų, šikniai! - garsiai sušuko Nenaudėlis Bilas, 
kad išgirstų visi. 

— Saldžių sapnų, šikniai! - iš skalbyklos atsiliepė Barsukas 
Šulcas su žmona, Mažąja Vištyte; jie ten miegojo - ant grindų, 
pasitiesę seną dygsniuotą antklodę. 

— Puikus vakarėlis, a? - pašnibždėjo Džekas vienai iš seserų 
Skretkovič, su kuria gulėjo Emos lovoje. 

— Aha, tavo mamai būtų labai patikęs! - atsakė panelė, ar po- 
nia, Skretkovič. Deja, ta, kuri buvo ištekėjusi už Ežiuko Tomo. 
Ant užpakalio ji turėjo nuostabią tatuiruotę - didžiulį aštuon- 

kojį, per abu sėdmenis. - Ežiuko Tomo darbas, - liūdnokai pa- 
aiškino. - Bet aštuonkojis vis tiek gražus, turiu pripažinti. 

Kitame koridoriaus gale Leslė miegojo su kita seserimi 
Skretkovič. 

— Ji buvo tokia miela! - vėliau pasakė Džekui ponia Oustler. 
Leslė nesistebėjo, kad toji kita Skretkovič niekada nebuvo iš- 
tekėjusi - nei už Ežiuko Tomo, nei už ko nors kito. (Džekui į 
ausies spenelį ji krimstelėjo nenuoširdžiai.) 


Džekas ilgai neužmigo, ne tik todėl, kad juo švelniai rūpinosi 
buvusi Ežiuko Tomo žmona. Ema sakydavo, kad Džeką neretai 
kankinanti nemiga yra neišvengiamas nepatogumas, kurį turi 
kęsti negeriantis žmogus girtuoklių pasaulyje. (Džekas tuo abe- 
jojo.) Reikia pasakyti, jog turbūt niekas negalėtų ramiai užmigti, 
pamatęs, ką toji heteroseksuali Skretkovič išdarinėja su ant už- 
pakalio ištatuiruotu aštuonkoju, tačiau Džekas mąstė ne vien 
apie tą įspūdingą aštuonkojį. 

Jis vėl gailėjosi, kad užsipuolė Robį de Vitą, iš meilės Alisai at- 
keliavusį net iš Roterdamo. Juk savaime suprantama, kad Robis, 
jo žodžiais tariant, jos niekada neišduos. Jei Džekas nori sužinoti, 
ką mama nuo jo nuslėpė, arba kaip iškraipė tiesą, pasakodama 
jam apie tėvą, jis turi tai išsiaiškinti pats. 

Jam reikia keliauti ten, kur grasino mamai keliausiąs, kai 
ji dar buvo gyva. Ne ieškoti Viljamo, kaip jam patarė panelė 
Vurc, - bent jau kol kas dar ne. Į tą kelionę Džekas dar nesileis; 
jis keliaus ten pat, kur keliavo su mama, kai jam buvo ketveri. 

Būdamas trejų, gebėjimu viską įsiminti Džekas tariamai pri- 
lygo devynerių metų vaikui. O kai Džekui sukako ketveri, jo 
gebėjimas išlaikyti atmintyje visokias smulkmenas bei laiko tė- 
kmės suvokimas jau buvo kaip vienuolikamečio - bent jau taip 
jam sakė mama. O jeigu tai netiesa? Kas, jeigu jis buvo normalus 
berniukas? Ketverių metų vaikas, kurio atsiminimus buvo taip 
pat lengva suklastoti kaip ir bet kurio kito tokio amžiaus mažy- 
lio; toks pat kaip visi keturmečiai vaikai, kurių gebėjimu išlai- 
kyti atmintyje visokias smulkmenas bei laiko tėkmės suvokimu 
tikrai negalima pasikliauti. 

Apie tai įsigalvojęs Džekas niekaip negalėjo užmigti. Jis staiga 
suprato, kaip apsikvailino manydamas, kad gali prisiminti, kas 
jam nutiko tuose Šiaurės jūros uostuose beveik prieš trisdešimt 
metų, kai jam buvo ketveri! Štai kur jis turi keliauti - vienas. Na, 
bent jau ne su Lesle Oustler. Ten jis kadaise jau buvo; tačiau tai 
dar ne viskas: galimas daiktas, kad didesnę tos kelionės dalį jis 
tik įsivaizdavo, arba viskam vadovavusi jo motina daug ką pati 
įsivaizdavo už jį. 

Dabar ne laikas ieškoti tėvo; dabar laikas išsiaiškinti, ar verta 
Viljamo ieškoti. 

Jie pirmiausia nuvyko į Kopenhagą. To atsiminimo mama 
nesuklastojo; Džekas bent jau žinojo, kur prasidėjo jų kelionė, ir 
kur jis netrukus sugrįš. 

- Į Kopenhagą, - ištarė jis garsiai - netyčia. Nors tuo tikriau- 
siai sunku patikėti, Džekas buvo visai pamiršęs, kad guli su vie- 
na iš seserų Skretkovič, kuri miegojo uždėjusi stiprią šlaunį jam 
ant juosmens. 

Ji buvo nusispardžiusi antklodes; žodis Kopenhaga jai turbūt 
sužadino kažkokius jausmus, nes ji ėmė judinti klubus. Tolimas 
keliones mėgstančių motociklininkių klubų judesiai būna labai 
valdingi - kartais, kaip šios sesers Skretkovič, netgi kai jos miega. 
Jai ant dilbio, dabar užmesto Džekui skersai krūtinės, buvo išta- 
tuiruotas iš pažiūros lyg ir persigandęs žalias jūrų arkliukas. Tas 
arkliukas nemirksėdamas žiūrėjo į mirgančią nedidelio Emos 
televizoriaus ekrano šviesą; buvo įjungtas orų kanalas, be garso. 
Abi seserys Skretkovič iš pat ryto turėjo leistis į ilgą kelionę; bu- 
vusi Ežiuko Tomo Žmona norėjo žinoti, koks bus oras Ohajyje. 

Orų kanalas rodė reportažą apie audrą. Palmės lūžo perpus, 
prieplaukos plūduriavo vandenyje, nuneštos į atvirą jūrą, ant 
kažkokių uolų gulėjo sudužęs laivelis, aukštos bangos mušė į 
krantą - visa tai be garso. Melsvai žalia televizoriaus šviesa nu- 
tvieskė tatuiruotę ant ponios Skretkovič klubo; tokioje švieso- 
je buvo aiškiai matyti reljefiškai pavaizduoti aštrūs dygliai ant 
dygliuotosios rajos nugaros, prie ilgos tarsi botagas uodegos: 
pagrindo. 

Taip, Džekas matė, kad ant atkakliai besikilnojančio jam ati- 
tekusios sesers Skretkovič klubo ištatuiruota dygliuotoji raja. 

Atrodė, kad aštuonkojis (įkurdintas ant užpakalio) savo čiup- 
tuvais tuoj pagriebs rają, - šios tatuiruotojos kūnas buvo tarsi 
vandenyno dugno žemėlapis. 

Džekas kiek galėdamas išrietė nugarą, kad pasiektų distan- 
cinio valdymo pultelį, bet vis tiek nepasiekė; tai buvo ne toks 
atsakas į klubų judesius, kokio tikėjosi jo draugė baikerė. 

— Neišeik, - sušnibždėjo ji kimiu balsu, dar ne visai pabudu- 
si. - Kur susirengei? 

— Į Kopenhagą, - pakartojo Džekas. 

— Ar ten lyja? - paklausė ponia Skretkovič, vos apversdama 
liežuvį. 

Džekas pagalvojo, kad bus jau balandis, kai jis ten nukeliaus; 
taigi tikėtina, kad lis. 

— Tikriausiai, - atsakė jis. 

-— Neišeik, - murmtelėjo baikerė, tarsi vėl užmigdama - ar 
bent jau norėdama užmigti. 

— Man reikia ten nuvykti, - tarė Džekas. 

— Kas toje Kopenhagoje? - pasidomėjo ponia Skretkovič. 
Džekas suprato, kad ji jau visiškai išsibudino. - Kuo ji var- 
du? - paklausė baikerė, dar tvirčiau prispausdama jį savo stipria 
šlaunimi. 

Džeką labiausiai dominantis žmogus buvo jis, o ne ji. Kadan- 
gi Džekas nežino jo vardo, bus sunku jį surasti. Tačiau buvo aiš- 
ku, apie ką Džekas galvoja, - apie kadaise jį išgelbėjusį mažiau- 
siąjį kareivį. Džekui, be abejo, rūpėjo ir ką pasakys Meėrgišius 
Madsenas; bet Larsą surasti bus lengviau. Džekas bent jau žino 
jo vardą. 

žekas paspruko iš Toronto panelei Vurc taip ir nepasakęs, 
ką ketina daryti; net neatsisveikinęs. Bijojo, kad Karolina 
nusivils išgirdusi, jog jis nusprendė kol kas tėvo neieškoti. 

Iškeliaudamas Džekas pasiėmė tik žieminius drabužius; manė, 
kad balandžio mėnesį Šiaurės jūros uostamiesčiuose jie bus tin- 
kamiausi. Toronto drabužiai, kaip juos vadino ponia Oustler. 
Leslė Džekui padėjo viską susikrauti. Šiaip ar taip, ji juk pirko 
jam drabužius - už daugumą jų pati ir sumokėjo - tą žiemą, kai 
Alisa jau merdėjo; be to, ponia Oustler turėjo tvirtą nuomonę, 
kaip Džekui derėtų rengtis tuose Europos uostamiesčiuose. 

- Tikiuosi, kad žinai, Džekai, - negali eiti į tatuiruočių salo- 
ną vilkėdamas tokiais pat drabužiais, kokiais apsirengęs eitum į 
bažnyčią, ir atvirkščiai. 

Džekas Leslę įpareigojo išsiųsti jo parašytą Skiedalų skaity- 
tojos scenarijų Bobui Bukmanui į Beverli Hilse esančią Meno 
kūrėjų agentūrą. Per tą ilgą Kanados žiemą Leslė tapo gera Dže- 
ko, kaip scenaristo, pagalbininke; porą kartų jis vos susilaikė jai 
nepasakęs, kad Ema jam paliko ne tik pastabas dėl scenarijaus. . 
Tačiau taip pasielgdamas jis būtų nusižengęs Emos valiai. 

Visus tuos mėnesius, kuriuos Džekas praleido su mama, jam 
adresuoti laiškai iš Kalifornijos buvo persiunčiami į Torontą. 

Ponia Oustler, kaip ir velionė jos duktė, juos visada perskaity- 
davo prieš atiduodama Džekui. Be to, ji jam atiduodavo ne vi- 
sus laiškus; Leslė pasirodė esanti griežtesnė cenzorė negu Ema. 
Džeką garbinančių moterų laiškai, pasak ponios Oustler, nebuvo 
verti jo dėmesio. Ji jam nerodydavo ir tų įkyrėlių nuotraukų. 

Turbūt buvo jau vasario mėnuo, kai Džekas Leslės paklausė: 

— Nejaugi šįmet negavau nė vieno kalėdinio atviruko? 

— Gavai. Visą krūvą,- atsakė ponia Oustler.- Aš juos 
išmečiau. 

- Jums nepatinka kalėdiniai atvirukai, Lesle? 

— Kam jų reikia, Džekai? Juk tu labai užsiėmęs vaikinas. 

Mišelės Maer laiškas griežtajai cenzorei kažkaip neužkliuvo ir 
galiausiai pateko į Džeko rankas, nors tik po gero mėnesio nuo 
tada, kai Leslė jį pirmąkart perskaitė. 

- Šitas įdomus, - pasakė ponia Oustler. - Kažkokia gydy- 
toja iš Masačusetso; vardas ir pavardė - kaip Emos romano 
veikėjos. 

Džekas turbūt atrodė apstulbęs, arba pernelyg pastebimai 
troško pamatyti tą laišką, tikriausiai todėl Leslė jam iškart jo 
neatidavė. 

— Tu ją pažįsti? - paklausė ji. 

— Pažinojau, - pataisė ją Džekas, ištiesęs ranką. Ponia Oustler 
dar kartą peržvelgė laišką - atidžiau negu pirmąsyk. - Ema ži- 
nojo, kad aš ją pažįstu, - paaiškino Džekas. - Žinojo, kad savo 
veikėjai duoda realiai egzistuojančio žmogaus vardą. 

— Čia toks slaptas pajuokavimas - ar tai nori pasakyti, Dže- 
kai? - Ponia Oustler vis dar nedavė jam to laiško. 

— Panašiai... - linktelėjo Džekas. 

— Gal nori, kad perskaityčiau garsiai? - pasisiūlė Leslė. Dže- 
kas tebestovėjo ištiesęs ranką. - „Mielas Džekai...“ - ėmė skai- 
tyti ponia Oustler, tačiau tuoj pati save pertraukė: - Na, netgi 
žiūrovės į tave kreipiasi „Džekai“ - todėl man nė į galvą neatėjo, 
kad ji iš tikrųjų tave pažįsta. 

— Suprantu, - ramiu balsu pasakė Džekas. 

— Daktarė Maer - ji, beje, dermatologė - rašo... - tarė Leslė ir 
ėmė skaityti toliau: - „Žinau, kad buvai artimas Emai Oustler 
ir kad ketini ekranizuoti jos romaną, Skiedalų skaitytoją. Noriu 

palinkėti tau sėkmės rašant scenarijų, ir visuose kituose darbuo- 
se. Tas romanas - vienas iš mano mėgstamiausių, ne tik dėl pa- 
grindinės veikėjos vardo. Dar kartą linkiu tau geriausios kloties 
ir sveikinu tapusį puikiu aktoriumi.“ Na, čia viskas, - atsiduso 
ponia Oustler. - Laiškas spausdintas mašinėle - turbūt spausdi- 
no kažkas kitas. Ji tik pasirašė: „Mišelė“. Popieriaus lapas firmi- 
nis, adresas jos darbovietės - kažkokios poliklinikos prie Maunt 
Oberno ligoninės Kembridže, Masačusetso valstijoje. Geriau 
pagalvojus, šitas laiškas ne toks jau įdomus; jame nėra nieko 
asmeniško, tikrai. Niekas tai skaitydamas nejįtartų, kad ji kadaise 
tave pažinojo. 

Leslė laikė laišką ištiestoje rankoje, toliau nuo savęs, - ne kaip 
kokį purviną skudurą, o, dar blogiau, kaip tai, ko, ji jautė, Džekui 
labai reikia. 

— Gal galėčiau pats pažiūrėti? - paprašė jis. 

— Čia ne toks laiškas, į kokį reikėtų atsakyti, Džekai. 

— Duokite man šitą suknistą laišką, Lesle! 

— Kaip suprantu, slaptas pajuokavimas nebuvo labai juokin- 
gas - na, kad Ema savo veikėjai davė Mišelės Maer vardą, - tarė 
ponia Oustler. Džekas turėjo pats pasiekti laišką ir atimti iš jos. 

Specialus rašymo popierius buvo ne visai baltas, veikiau kre- 
mo spalvos - labai geros kokybės. Adresas lapo viršuje išspaus- 
dintas žydrais dažais, didelėmis, aiškiomis raidėmis - gotiškuo- 
ju šriftu. Tikrai nieko asmeniško, kaip sakė Leslė. „Linkiu tau 
geriausios kloties“, - vargu ar šiuos žodžius galima laikyti mei- 
lės ir švelnumo išraiška. 

- Žinai, čia greičiau raštelis negu laiškas, - šnekėjo ponia 
Oustler, o Džekas tyrinėjo greitosiomis susuktą, beveik neįskai- 
tomą Mišelės parašą, tikėdamasis jame įžvelgti tikruosius jos 
jausmus. - Tiesą sakant, man nemalonu liesti tai, ką lietė der- 
matologė, - dar pridūrė Leslė. - Bet jos laiškas čia mėtosi jau 
taip seniai... Juk ant jo nebegali būti jokio užkrato, ar ne? 

— Manau, kad ne, - tarė Džekas. 

Šį laišką jis pasiims į kelionę prie Šiaurės jūros; skaitys jį kas- | 
dien. Tikriausiai niekada neišmes šio santūraus, nieko neįparei- 
gojančio, be jokios meilės parašyto laiško, - nes tai, ko gero, bus 
vienintelis jo ryšys su Mišele Maer. 

Džekui nepavyko gauti bilieto į lėktuvą, skrendantį tiesiai į Ko- 
penhagą. Jis turėjo keliauti per Amsterdamą - ten anksti rytą 
persėsti į Karališkųjų Olandijos oro linijų lėktuvą, iš Toronto 
išskridęs pavakary. Kai jam jau reikėjo važiuoti į oro uostą, po- 
nia Oustler maudėsi vonioje. Džekui dingtelėjo, kad jis galėtų 
ant virtuvės stalo palikti jai raštelį, bet Leslė buvo sumaniusi 
ką kita. 

— Nedrįsk pasprukti neatsisveikinęs ir manęs nepabučia- 
vęs, Džekai! - riktelėjo ji, galėdama vonioje. Vonios kambario 
durų Leslė niekada neužsidarydavo - kaip, dažniausiai, ir savo 
miegamojo. 

Po to, kai išvyko baikeriai, Džekas su Lesle ilgiau negu savai- 
tę gyveno vieni du. Bet naktimis vienas pas kitą nevaikščiojo, 
nė karto neperėjo koridoriaus. Nebuvo jokio penio laikymo; 
jie apskritai vienas kitam nebesirodė nei nuogi, nei pusnuogiai. 
Galbūt Alisa kiek persistengė, ragindama juos pasimylėti. Nors 
juodu - lyg apkerėti - vienas kitą tebetraukė, Džekas jautė, kad 
ir jis, ir ponia Oustler vis dar priešinasi jo motinai; jam atrodė, 
kad seserys Skretkovič gal šiek tiek prasklaidė kerus. 

Šiaip ar taip, atsisveikinant jiedviem tikrai derėjo pasibučiuo- 
ti. Džekas klusniai užlipo laiptais į viršų. Jis stengėsi nepastebėti 
ant nepaklotos ponios Oustler lovos numestų siauručių juodų 
apatinių. Vonioje iš muilo putų kyšojo tik įsitempęs Leslės vei- 
delis, tarsi budraus laukinio žvėriuko. Džekas pagalvojo, kad 
tokiomis aplinkybėmis atsisveikinimo bučinys tikriausiai bus 
visai nekaltas. 

- Tikiuosi, nebėgi nuo manęs, Džekai, - tarė ponia Oustler. — 
Ir Ema, ir Alisa mane paliko. Tu juk nepaliksi? 

— Ne, aš jūsų nepaliksiu, - atsakė Džekas, kiek galėdamas 
abejingiau. Leslė atkišo jam nedidelę savo burnytę ir užmerkė 
tamsias akis. 

Džekas, atsiklaupęs prie vonios, labai švelniai pabučiavo Leslę 
į lūpas. Tada jos akys staiga atsimerkė, liežuvis įslydo jam į bur- 
ną. Leslė muiluotais pirštais čiupo Džeką už riešo ir įsitraukė jo 
ranką į vandenį, sušlapino marškinių rankovę. Jei Džekui būtų 
reikėję atspėti, prie ko, jam dar nespėjus ištraukti rankos, vande- 


KOL TAVE RASIU 625 


nyje prisilietė jo pirštai, jis būtų sakęs, kad prie ponios Oustler 
Jericho rožės. 

Juodu dar kurį laiką bučiavosi. Po visko, ką buvo drauge iš- 
gyvenę, Džekas nenorėjo užgauti Leslės jausmų. Jis stengėsi ne- 
pasirodyti nekantrus, bet iš tikrųjų susierzino dėl to, kad turės 
persirengti marškinius. 

Ponia Oustler niekad per daug nesižavėjo Džeko, kaip akto- 
riaus, sugebėjimais; gal todėl, kad pažinojo jį nuo vaikystės, ji 
visada iš jo veido suprasdavo, ką jis galvoja. 

— Nagi, Džekai. Aš gal ir ne Mišelė Maer, bet bučinys juk buvo 
ganėtinai malonus, ar ne? 

— Man reikia pasikeisti marškinius, - tarė Džekas, tikėdama- 
sis, kad Leslė nepastebės, jog jam pasistojo. Nusisukęs nuo jos 
ir jau išeidamas pro atviras vonios kambario duris, jis pridū- 
rė: - Taip, tikrai malonus. 

— Nepamiršk! - dar šūktelėjo Leslė. - To norėjo tavo mama! 

Su ta mintimi, sunkesne už žieminių drabužių prigrūs- 
tą lagaminą, Džekas Bernsas atskrido į Kopenhagą. Apsisto- 
jo „D'Angleterre“ viešbutyje - šįkart ne kambarinių fligelyje, 
o kambaryje, pro kurio langus buvo matyti aikštėje stovinti sta- 
tula. Ir ta statula, ir virš jos esanti arka atrodė mažesnės - ne 
tokios, kokias Džekas jas prisiminė; užtat Nyhavnas, Naujasis 
uostas, nė kiek nepasikeitęs - ant pilko kanalo bangų pliaukšė- 
dami tebesisupo laivai, nuo Baltijos pūtė smarkus vėjas. O dėl 
to, ką Džekas pasakė vienai iš seserų Skretkovič, tai jis neklydo: 
Kopenhagoje iš tikrųjų lijo. 

Išsiimdamas daiktus Džekas rado tatuiruotos mamos krūties 
nuotraukas. Ponia Oustler buvo rūpestingai padėjusi jas ant jo 
drabužių; dvi ji pasiliko sau, o kitas dvi atidavė Džekui, tai at- 
rodė teisinga. Džekas apsidžiaugė, kad jas turės, - ne tik todėl, 
kad suprato galėsiąs kai ką patikrinti. Mama jam tiek daug visko 
primelavo; gal tas jos Kol tave rasiu - ne Tatu Olės kūrinys, nors 
Džekas beveik neabejojo, kad jo. 

Septynioliktame Nyhavno gatvės name esantis tatuiruočių 
salonas tebebuvo vadinamas Tatu Olės salonu. Kai kurie ant 
sienų kabantys piešinių pavyzdžiai buvo Olės; be to, mažyčiame 
kambarėlyje vis dar kvepėjo cigarečių dūmais ir obuoliais, spiri- 

tu ir hamamelio ekstraktu; kai kurie dažai irgi skleidė savotiškus 
kvapus, bet Džekas jų neatpažino. 

Dabar čia viskam vadovavo Frantas, į saloną atėjęs tūkstan- 
tis devyni šimtai septyniasdešimt penktaisiais, buvęs Tatu Olės 
mokinys. Frantas buvo Žemo ūgio, stambaus sudėjimo; dėvė- 
jo vilnonę jūrininko kepuraitę. Jo piešiniai nedaug kuo skyrė- 
si nuo Olės. Buvo matyti, kad Frantas - jūreiviškos prigimties 
žmogus, vienas iš „senųjų bičiulių“, kaip būtų pasakęs Jūreivis 
Džeris. Pats Frantas, kaip ir Olė, nieku gyvu nebūtų sakęsis esąs 
tatuiruočių meistras. Jis buvo tiesiog tatuiruotojas, besilaikantis 
senųjų tradicijų, - toks, kokie labiausiai patiko Dukteriai Alisai. 

Frantas tatuiravo plyšusią širdį, kai Džekas įėjo į saloną. „Iš 
tiesų niekas nesikeičia“, - pagalvojo Džekas. Frantas net nepa- 
kėlė akių nuo daromos tatuiruotės. 

- Džekas Bernsas, - pasakė jis, tarytum būtų Džeko laukęs; jo 
vardą ir pavardę ištarė ne taip džiaugsmingai kaip ponas Ram- 
zis, bet gana draugiškai. - Kai sužinojau, kad mirė tavo mama, 
iškart supratau, jog netrukus atvyksi, - pridūrė Frantas. 

Vaikinukas, kuriam jis tatuiravo plyšusią širdį, atrodė išsigan- 
dęs. Buvo matyti, kaip paraudusioje krūtinėje daužosi tikroji jo 
širdis. Tatuiruotėje laužtinė plyšio linija per širdį ėjo horizon- 
taliai; sužeistas organas gulėjo ant labai gražios rožės. Tai buvo 
puiki tatuiruotė. Apatinė plyšusios širdies pusė perrišta pleve- 
nančia juosta — tik juosta, be jokio vardo. Jei vaikinukas turi 
bent kiek proto, tai palauks - vardą įsirašys vėliau, kai sutiks 
žmogų, galintį jį pagydyti. | 

— Iš kur žinojote, kad atvyksiu? - paklausė Džekas Franto. 

— Olė vis šnekėjo, kad pasirodysi ir norėsi daug ko paklaus- 
ti, - paaiškino Frantas. - Sakė, kad tavo galvoje visokios dezin- 
formacijos daugiau negu laikraščiuose ir žurnaluose, o tai šį tą 
reiškia. - Džekas jau ir pats taip manė. - Be to, Olė sakydavo: 
„Nenustebsiu, jei paaiškės, kad tas vaikas kuoktelėjo!“ Tačiau tu, 
regis, užaugai normalus. 

— Kaip suprantu, jūs nepažinojote mano motinos, - tarė 
Džekas. 

-— Taigi, su ta moterimi nebuvau pažįstamas - tai tiesa, - atsa- 
kė Frantas, labai atsargiai parinkdamas žodžius. 

— O su mano tėčiu? - paklausė Džekas. 

— Visi mylėjo tavo tėtį, bet aš nepažinojau ir jo. 

Tai, kad visi mylėjo jo tėvą, Džekui buvo netikėta naujiena. 

— Nesakau, kad niekas nemylėjo tavo mamos, - pridūrė Fran- 
tas. - Bet ji padarė kai ką, dėl ko buvo sunku ją mylėti. 

— Ką? - paklausė Džekas. 

Frantas tyliai atsiduso - kartu atsikvėpė ir vaikinukas, kuriam 
jis tatuiravo plyšusią širdį. To vaikinuko lūpos buvo sukepusios, 
kiek pravertos; jis jau griežė dantimis. 

— Na, turėtum pasišnekėti su kuo nors, kas iš tikrųjų ją paži- 
nojo, - patarė Džekui Frantas. - Aš žinau tik tai, ką girdėjau. 

— Olė turėjo kitą mokinį - tada, kai čia dirbo mano mama, - 
pasakė Džekas. 

— Taip - aš jį pažįstu, - linktelėjo Frantas. 

— Olė jį vadino Mergišium. Mes irgi - Mergišium Larsu arba 
Mergišium Madsenu, - tarė Džekas. 

- Šneki apie Žuvininką, - pataisė Džeką Frantas. - Jis nebe Mer- 
gišius. Dabar užsiima Žuvų verslu - na, nesakau, kad tai blogai. 

Džekas prisiminė, kad Mergišius netroško prisidėti prie Mad- 
senų šeimos žuvų verslo. Ir kad Larsas, išsitrinkęs galvą, dar 
praskalaudavo plaukus vandeniu su ką tik išspaustomis citrinų 
sultimis. 

Ant kairės Mergišiaus Madseno kulkšnies buvo ištatuiruo- 
tas Kirsten vardas, įpintas tarp širdelių ir dyglių; kai Džekas jį 
paslėpė, kairė Larso kulkšnis liko apjuosta tik padriku vaini- 
ku, supintu iš kažkieno kūnų dalimis apkarstytų krūmokšnių 
šakų.(Tarsi kas būtų nužudęs daugybę mažų gyvulėlių ir išmėtęs 
jų širdeles neprižiūrimame sode.) 

— Tai Larsas grįžo prie žuvų verslo? - paklausė Džekas. 

— Aš nebūčiau leidęsis jo tatuiruojamas, - tarė Frantas. - Ne- 
patikėčiau jam net spalvinimo. 

— Mano mama sukūrė jam tatuiruotę, - pasakė Frantui Dže- 
kas. Jis prisiminė, jog tai buvo skaisčiai raudona širdis, plyšusi 
perpus; tarp nelygių plyšio kraštų baltavo švarios odos ruoželis, 
ganėtinai platus, kad tilptų kieno nors vardas. Dėl to kilo ginčas, 
bet galiausiai Džeko mama Larsui toje vietoje, tarp plyšusios šir- 
dies dalių, ištatuiravo savo parašą - Duktė Alisa. 

Džekas norėjo Frantui nupasakoti tą tatuiruotę, tačiau Fran- 
tas jį pertraukė: 

- Žinau, - tarė senasis jūreivių tatuiruotojas. - Aš paslėpiau 
Dukters Alisos parašą. 

Tai ką gi padarė Alisa, dėl ko buvo sunku ją mylėti? Džekas 
neabejojo, kad Žuvininkas Madsenas kažką apie tai žino; Mergi- 
šius tikriausiai ne šiaip sau liovėsi mylėjęs Alisą. 

Frantas dar pridūrė: 

— Tatu Olė manęs prašė: „Jei Džekas sugrįš, pasakyk jam, kad 
labai nepyktų.“ 

Džekas padėkojo Frantui už tuos žodžius; Erantas buvo labai 
malonus: trumpam atsitraukęs nuo įpusėtos tatuiruotės, jis Dže- 
kui nubraižė nedidelį gatvių planą. Ta Naujojo uosto dalis buvo 
netoli žuvų prekyvietės, kurioje dirbo Larsas Madsenas, - Fiske- 
huset Hojbro, Hojbro Plads 19. Ten, aikštėje, stovi vyskupo Absa- 
lono statula, prie pat Kristianborgo rūmų - dabar juose įsikūręs 
Danijos parlamentas. (Vyskupas Absalonas - Kopenhagos įkū- 
rėjas.) Frantas Džekui dar pasakė, kad senieji rūmai puikiai ma- 
tyti iš Žuvų prekyvietės.Ta aikštė - daugelio žmonių mėgstama 
susitikimų vieta, ten daug visokių kavinių bei restoranų. 

Džekas vos nepamiršo parodyti nuotraukų, prisiminė tik 
išeidamas. 

- Žvilgtelkite, - paprašė, paduodamas jas Frantui. - Ar kada 
matėte tokią tatuiruotę? 

— Tatu Olės darbą atpažinčiau bet kur, - tarė Frantas, grąžin- 
damas nuotraukas Džekui. - Olė man sakė, kad darė tatuiruotę 
tavo mamai. - Tik tokio patvirtinimo Džekui ir reikėjo. 

Atrodė, kad nedideliame salone beveik niekas nepasikei- 
tę; net radijas tebegrojo, nors imtuvas gal buvo ne tas pats. 
Tačiau Frantas taip nemanė. Kai Džekas jau ėjo prie durų, 
Frantas tarė: 

— Dabar viskas kitaip. Septintojo dešimtmečio pabaigoje 
ir aštuntojo pradžioje galėjai atpažinti visų darbus. Tatuiruo- 
tė būdavo tarsi parašas. O dabar jau ne; per daug atsirado vi- 
sokių terlių. - Džekas linktelėjo. (Jis buvo girdėjęs taip sakant 
mamą - taip šnekėjo visi jūreivių tatuiruotojai.) - Prieš dvide- 
šimt metų, - pasakė Frantas, - čia kasdien atplaukdavo bent du 

laivai. O dabar vienas, - pridūrė, tais žodžiais tarytum apibrėž- 
damas viską, kas pasikeitė. 

- Labai ačiū, - dar kartą padėkojo Džekas. 

Popietė buvo lietinga, vėjuota. Restoranuose palei Nyhavno 
kanalą virėjai jau ruošė valgį. Džekui ir dabar nebuvo sunku at- 
skirti kvapus: triušienos, elnio kojos, laukinės anties, keptuvėje 
skrudinto oto, ant grotelių keptos lašišos, netgi švelnios veršie- 
nos. Jis užuodė ir troškintus vaisius žvėrienos padažuose, ir kva- 
pnius daniškus sūrius. Bet niekaip negalėjo atpažinti restorano, 
į kurį Olė su Mergišiumi nusivedė jį bei jo mamą tą paskutinį 
vakarą Kopenhagoje. Ten buvo atviras židinys; Džekas dabar 
lyg ir prisiminė, jog tąkart užsisakė triušienos. 

„Horno kyšulys“ - Cap Horn, Nyhavno 21 - atrodė matytas, 
bet į vidų Džekas nėjo. Nebuvo alkanas ir norėjo greičiau su- 
sirasti Žuvininką Madseną. Džekas neabejojo, kad Mergišius, 
kaip ir Erantas, - netgi labiau negu Frantas, - tikisi, kad jis pasi- 
rodys. Be to, jei Larsas Madsenas paslėpė tarp plyšusios širdies 
dalių įrašytą Dukters Alisos vardą, tai jis tikriausiai žino kažką, 
ko dar nežino Džekas; Larsas, matyt, pasijuto įskaudintas, kai 
tai sužinojo. 


Mergišius Madsenas tebebuvo mėlynakis blondinas nuolat iš- 
sišiepusia švarplėta burna ir suknabinta nosimi. Džekas apsi- 
džiaugė pamatęs, kad Larsas nebeaugina apgailėtinos barzdelės 
ir truputį pastambėjo. Žuvininkas, jau beveik penkiasdešimt- 
metis vyriškis, iš pažiūros atrodė jaunesnis. Žuvų verslas, kurio 
jis taip nenorėjo imtis, turbūt buvo kaip tik tai, ko jam reikė- 
jo, - galėjai pamanyti, kad Larsui galiausiai į gera išėjo ir Alisos 
neprielankumas, o nesėkmė tatuiruočių pasaulyje kažkaip pa- 
dėjo jam išlikti nekaltam. 

Mergišius dabar jau buvo vedęs, su žmona augino tris vaikus. 

— Prisimeni Elizą? - droviai paklausė jis Džeko. 

— Prisimenu, kaip paslėpiau jos vardą, - atsakė Džekas. 

Eliza buvo vardas, prikabintas prie grandinės ant dešinės Lar- 
so kulkšnies; Džekas jį nelabai vykusiai uždengė savo ypatingąja 
bugienio šakele. (Jo pastangų rezultatas atrodė nelyginant koks 

sudarkytas Kalėdų papuošalas - Olė tai pavadino „antikalėdine 
propaganda“.) 

— Na,ji grįžo, Džekai, - šypsodamasis pasakė Mergišius Mad- 
senas. - Elizos visam laikui nepaslėpsi. 

Nors nebelijo, oras tebebuvo drėgnas ir vėjuotas, sėdėti lauke 
prie staliuko nelabai malonu, tačiau iš žuvų prekyvietės mato- 
mas vaizdas - kitapus šlapios akmenimis grįstos aikštės stūk- 
santys parlamento rūmai - išties traukė akį. 

— Kartais tu mane prižiūrėdavai, - pradėjo pokalbį Džekas. 

— Maniau, kad ji dirba iki vėlumos, Džekai. Nežinojau, kad 
susitikinėja su tuo vaiku... Prisiekiu! 

— Su kokiu vaiku? 

— Su tuo vargšu berniuku, - pasakė Larsas. 

- Palauk, - nesuprato Džekas. - Su kokiu berniuku? 

Mergišius Larsas atrodė baisiai susirūpinęs. 

— Olė sakė, kad taip bus! - staiga išpyškino. 

— Kaip bus? 

— Taip - kad tu mane susirasi! - tarė Madsenas. - Gerai, ge- 
rai. Nuo to ir pradėkim, Džekai. Ar sunku buvo mane rasti? 

— Nelabai, - atsakė Džekas. 

— Taigi, žmogų surasti ne taip jau sunku, Džekai, - pradėkim 
nuo to. Tavo mama tėčio neieškojo. Jau buvo jį radusi, kai čia 
atvyko. Supranti? 

— Taip, suprantu, - linktelėjo Džekas. - Jo išvis nereikėjo ieš- 
koti, taip? | 

— Taip - tu neklysti, - tarė Mergišius. - Gerai, gerai, - pakar- 
tojo. Džekas suprato, kad Žuvininkas šios akimirkos bijojo kone 
trisdešimt metų! - Gerai, gerai. Pasišnekėkim, Džekai. 


Manydamas, kad gavusi tą žinią Alisa pagaliau liausis jį kanki- 
nusi, - ir, žinoma, tikėdamasis, kad ji jam leis bent retkarčiais 
lankyti sūnų, - Džeko tėvas parašė Alisai į Torontą ir pranešė, 
jog susižadėjo, netrukus ketina vesti. Laimingoji mergina buvo 
Frederikshavno citadelės, daniškai vadinamos Kastellet, komen- 
danto duktė; Viljamas Bernsas tos citadelės bažnyčioje dirbo 
vargonininko, Ankerio Rasmuseno, padėjėju. 

Džekas lyg ir prisiminė, kad Mergišius jam ir jo mamai sakė, 
jog Viljamas užmezgė romaną su jauna kariškio žmona, bet iš ti- 
krųjų Viljamas Bernsas susižadėjo su kariškio dukterimi. Jokios 
jaunos žmonos nebuvo; jei Džekas ką ir girdėjo apie kažkokią 
žmoną, tai turbūt iš motinos, ne iš Larso. Alisa Džeką į Kopen- 
hagą atsivežė tam, kad sukliudytų Viljamui vesti. 

Dabar Larsas Madsenas Džekui papasakojo, kad komendan- 
tas, Hansas Henrikas Ringhofas, buvo papulkininkis. Viljamą jis 
mylėjo kaip sūnų. Papulkininkis Ringhofas turėjo ir tikrą sūnų, 
Nilsą, kuriam buvo dvylika metų, gal beveik trylika. Vyresnio- 
ji sesuo, Karina - Viljamo sužadėtinė - Nilsą tiesiog dievino. 
Viljamas jį mokė groti vargonais; Nilsas buvo gana talentingas 
pianistas. Karina - puiki vargonininkė; jos velionė motina buvo 
muzikė. Papulkininkis Ringhofas žmonos neteko per automo- 
bilio avariją. Visa šeima važiavo atgal į Kopenhagą po vasaros 
atostogų Bornholmo saloje, kai nutiko ta nelaimė. 

Jie tokia nuostabi šeima! Viljamas Alisai rašė, kad jaučiasi susi- 
žadėjęs su jais visais. Džeko tėvas tikėjosi, kad kai Džekas pradės 
lankyti mokyklą, mama jam leis dalį Kalėdų atostogų praleisti 
Kopenhagoje; Viljamas neabejojo, kad Džekui patiktų svečiuotis 
Frederikshavno citadelėje tuo metų laiku, kai visus apima ypa- 
tinga nuotaika. Rengiami kalėdiniai koncertai; be to, koks ber- 
niukas nenorėtų pagyventi tvirtovėje su daugybe kareivių? 

— Tačiau tavo mama buvo sumaniusi ką kita, - pasakė Džekui 
Mergišius Madsenas. 

Netrukus papulkininkis Ringhofas ir jo duktė buvo priversti 
nuolat matyti Alisą - ir Džeką, bet tik iš tolo, taip pat, kaip To- 
ronte į jį būdavo leidžiama žiūrėti jo tėčiui. Alisa nė kiek nepa- 
sikeitė. Pasak Mergišiaus, ji ir toliau laikėsi savo nusistatymo: 
„Imk ir mane, arba neteksi Džeko.“ 

Kopenhagoje prie Viljamui primestų sąlygų Alisa pridėjo dar 
vieną taisyklę: jei norėdavo žvilgtelėti į sūnų, Viljamas turėdavo 
atsivesti ir savo sužadėtinę. Kad ir ji pamatytų Džeką. Savai- 
me suprantama, iš tiesų tai Alisa norėjo pažiūrėti, kaip atrodo 
Karina Ringhof, bet Karina neprieštaravo; ji mylėjo Viljamą ir 
taip pat tikėjosi, kad Alisa kada nors leis berniukui pasisvečiuoti 
pas tėvą. 

Be to, Larsas Džekui dar papasakojo, kad Alisa mėgino suvi- 
lioti tuos vienintelius vyrus, kurie Viljamui buvo svarbūs. An- 
keris Rasmusenas, vargonininkas, pasibaisėjo jos elgesiu - Ras- 
musenas pareiškė nenorįs jos matyti. Papulkininkis Ringhofas, 
našlys, Viljamą mylintis beveik taip pat kaip savo paauglį sūnų, 
irgi piktinosi. Papulkininkis Ringhofas stengėsi Alisą atvesti į 
protą, bet jam nepavyko; jis su ja tikrai nemiegojo. 

— Padėtis buvo be išeities, - pasakojo Džekui Mergišius Mad- 
senas. - Paskui tu įsmukai į tą prakeiktą gynybinį griovį! 

— Tačiau kaip tai susiję? - nesuprato Džekas. 

—- Komendantas pasiuntė mažąjį Nilsą, kad tave ištrauktų! - 
pasakė Džekui Larsas. Vadinasi, Džeką išgelbėjo Nilsas Ringho- 
fas, o ne kažkoks „mažiausiasis kareivis“! - Iki tol, - pasakojo 
Mergišius, - visi labai stengėsi neprileisti tavo mamos prie Nil- 
so. Ji gal tik buvo girdėjusi, kad yra toks berniukas. Aš žinau, 
kad Nilsas nieko nežinojo apie ją. Tačiau tada ji su juo susipa- 
žino, Džekai. Tavo mama tam berniukui, matyt, kažką pasakė; 
tikriausiai padėkojo, kad tave išgelbėjo. 

Tai buvo Džeko sumanymas, - kad mama pasisiūlytų jo iš- 
gelbėtojui nemokamai padaryti tatuiruotę, bet ji Nilsui, žinoma, 
pasiūlė ką kita. 

- Ji suviliojo tą vaiką? - paklausė Džekas Mergišiaus Madseno. 

— Taigi, Džekai, suviliojo. Kažkaip prie jo prisikasė. 

Nilso Ringhofo drabužiai Džekui beveik tiko, o kareivio uni- 
forma buvo gerokai per didelė; Nilsas ją turbūt pasiskolino arba 
pasivogė. Gal kaip tik taip Alisa jį išsivesdavo iš citadelės ir įves- 
davo atgal - persirengusį kareiviu. O tą naktį, kai ji išsiuntė Nil- 
są iš viešbučio, jis namo turėjo pareiti vienas! 

— Kiek jam buvo metų? Berods sakei, kad dvylika? - dar pa- 
klausė Larso Džekas. 

- Na, gal beveik trylika, Džekai. Sakyčiau, trylika, daugių 
daugiausia. 

Paskutinį vakarą Kopenhagoje Tatu Olė ir Larsas nusivedė 
Džeką su mama į prašmatnų restoraną prie Nyhavno kanalo. 
Bet sąskaitą apmokėjo Viljamas. Tada Viljamas tikriausiai pa- 
skutinį kartą matė sūnų Kopenhagoje - jis ir Karina, nes Džeko 

mama reikalavo, kad jo tėtis į restoraną ateitų su Karina. („Ši- 
taip mus išlydėsite“, - pasakė Alisa Viljamui.) 

— Tai jie buvo ten, restorane? - paklausė Džekas Larso. 

— Prie kito staliuko toje pačioje pusėje nuo židinio, - atsa- 
kė Mergišius. - Gali būti, kad tu prisimeni tą restoraną, Džekai. 
Užsisakei triušienos. 

Bet Nilsui Ringhofui Alisa nepasakė, kad išvyksta; tam dvy- 
likos ar trylikos metų berniukui tai buvo baisus smūgis. Iki 
Džeko ir jo mamos išvykimo nei Karina Ringhof, nei jos tėvas, 
komendantas, nė nejįtarė, kad Nilsas susitikinėja su Alisa, - ir, Ži- 
noma, nesuprato, kaip berniukas ją įsimylėjęs. Nieko nenujautė 
ir Viljamas. 

— Kas atsitiko tam vaikui? - pasidomėjo Džekas. Vėl pradėjo 
lyti, tai buvo nekoks ženklas. 

- Nilsas nusišovė, - tarė Madsenas. - Šiaip ar taip, ten buvo 
kareivinės - kariškių teritorija. Aplinkui daugybė ginklų. Ber- 
niukas arba mirė nuo šautinės žaizdos, arba prigėrė gynybinia- 
me griovyje. Jo kūną rado vandenyje, maždaug toje vietoje, kur 
tu buvai įlūžęs. Jis mirė ten, kur tave išgelbėjo, Džekai. 


Tas griovys, Kastelsgraven, labiau panėšėjo į tvenkinį ar nedidelį 
ežerėlį. Balandžio mėnesį, be ledo, vanduo buvo žalsvai pilkas. 
Džekui jis neatrodė toks gilus, kad kas galėtų nuskęsti, tačiau 
anuomet, kai jam buvo ketveri, tokio gylio tikriausiai būtų pa- 
kakę. O Nilsui Ringhofui buvo tik dvylika ar trylika, be to, jis 
persišovė; gynybinis griovys, be abejo, buvo pakankamai gilus 
Nilsui. 

Jei ant vandens būtų buvę bent kiek ledo, Džekas būtų vėl jį 
išmėginęs - tikėdamasis, kad šįkart niekas jo negelbės. Medi- 
nis parapetas, kurį kadaise triukšmingai perbėgo sunkiais batais 
avintys kareiviai, - pabaidydami net antis, - dabar atrodė kaip 
žaislinis keliukas. 

Džekas, žinoma, suprato, jog tąkart su Alisa atlėkė ne Ankeris 
Rasmusenas, ne vargonininkas. Citadelės bažnyčios vargonais 
turbūt niekada negrojo joks kariškis. Tas uniformuotas vyras 
veikiausiai buvo komendantas, papulkininkis Ringhofas; jis 

kažkam liepė pakviesti jo paauglį sūnų, kuris tada sirgo ir gulėjo 
lovoje; komendantas žinojo, kad ledas išlaikys tik Nilsą, o bet 
kuris iš kareivių tuoj pat įlūžtų. 

Tą balandžio rytą Kopenhagoje Džekas pagaliau suvokė, 
kodėl vis sapnuoja mirtį, vis tą patį košmarą. Lietus nesiliovė, 
bet argi tai svarbu? Džekas jautėsi jau seniai nuskendęs. Jis kie- 
kvieną kartą atsibunda drebėdamas iš šalčio; dabar Džekas jau 
žinojo, iš kur tas begalinis šaltis: iš gynybinio griovio, to Kastels- 
graven, kur jis kaskart mato šimtus negyvų Europos kareivių. Iš 
jų aiškiai išsiskiria mažasis jį išgelbėjęs didvyris - ne todėl, kad 
turi neproporcingai didelį penį (kuris iš tikrųjų gal nebuvo toks 
didelis, koks išliko nepatikimoje Džeko atmintyje), o dėl to, kad 
stovi taip stojiškai sustingęs, kariškai reikšdamas pagarbą. 

Džekas gerai įsiminė tą karišką atsisveikinimą; tai buvo ne 
tikro kareivio, o kareiviu apsimetančio berniuko gestas. Ne 
Džeko įsivaizduojamo mažiausiojo kareivio, o Nilso Ringhofo, 
dvylikos ar beveik trylikos - daugių daugiausia trylikos - metų 
vaiko, kurį tvirkino Džeko mama. (Taip pat, kaip ponia Mašado 
vėliau tvirkino Džeką!) 


Džekas buvo susitaręs susitikti su citadelės bažnyčios - Kastels- 
kirken - vargonininku. Tas vaizdas iš bažnyčios aikštės, neto- 
liese stovintis komendanto namas, buvo tikrai matytas; Džekas 
prisiminė, kaip jį, ištrauktą iš griovio, kažkas nunešė į komen- 
danto namą ir perrengė Nilso Ringhofo drabužiais. (Paprastais, 
vilkimais ne tarnyboje, kaip tada sakė Alisa. Ji buvo talentinga 
melagė.) 

Citadelės bažnyčios vargonininko, Lasės Everliofo, vardas ir 
pavardė atrodė švediški - gal jis ir buvo švedas. Būdamas ke- 
turiolikos mokėsi groti sitaru, smuiku ir pianinu; prie vargonų 
sėdo palyginti vėlai, kai jam jau buvo devyniolika ar dvidešimt. 
Džekas nusivylė sužinojęs, kad Everliofas negalės su juo susitik- 
ti, nes turėjo netikėtai išvykti iš Kopenhagos groti vargonais per 
seno bičiulio laidotuves; bet Everliofas buvo labai malonus - pa- 
prašė jį citadelės bažnyčioje pavaduojančio vargonininko, kad 
šis vietoj jo pasikalbėtų su Džeku. 

Lasė Everliofas žinojo, jog Džekas norėtų pasiklausyti Kalėdų 
muzikos, - kad įsivaizduotų, ką būtų girdėjęs per tuos kalėdi- 
nius koncertus, kurie, tėčio manymu, jam būtų labai patikę. (Tų 
koncertų jis taip ir neišgirdo.) Everliofas Džekui buvo palikęs 
savo mėgstamiausių kalėdinių kūrinių sąrašą; jį pavaduojantis 
vargonininkas - senyvas vyriškis, kuris sakėsi dėl rankas sukan- 
čio artrito jau beveik išėjęs į pensiją, - pasisiūlė tuos kūrinius 
pagroti. 

— Bet arjums neįskaus rankos? - paklausė jo Džekas. Everlio- 
fą pavaduojantis vargonininkas, Madsas Lindhartas, buvo An- 
kerio Rasmuseno mokinys, kadaise pažinojęs Džeko tėvą. 

— Ne, jei negrosiu pernelyg ilgai, - atsakė Lindhartas. - Be to, 
man didelė garbė groti Viljamo Bernso sūnui. Viljamas buvo 
išties ypatingas. Žinoma, aš jam pavydėjau, kai pirmąkart išgir- 
dau jį grojant, nes jis geresnis muzikantas negu aš. Tai baisi ne- 
teisybė, nes jūsų tėvas juk jaunesnis! 

Džekas nesitikėjo, kad citadelėje sutiks žmogų, iš tikrųjų paži- 
nojusį jo tėvą - ir manantį, kad Viljamas „išties ypatingas. Jam 
tiesiog užkando žadą; taigi Džekas tik sėdėjo ir klausėsi, kaip 
Madsas Lindhartas groja vargonais. Jis beveik nepastebėjo, kad 
kažkas negerai Lindharto rankoms. 

Citadelės bažnyčioje, be jųdviejų, buvo tik pora valytojų, 
plaunančių akmenines grindis; tos moterys gal stebėjosi, lietin- 
gą balandžio rytą girdėdamos Kalėdų muziką, tačiau dirbti joms 
ta muzika berods netrukdė. 

Madsas Lindhartas Džekui pasakė, kad tarp Lasės Everlio- 
fo mėgstamų kalėdinių kūrinių yra keli, kuriuos labai mėgo ir 
Viljamas. Bacho Weihnachtsoratorium bei Kanonische Verūnde- 
rungen ūber das Weihnachtslied; Džekas jau žinojo, kad jo tėtis 
mėgo groti tuos kūrinius; ir dar Mesiano La nativitė du seigneur 
ir Šarpentjė Messe de minuit - tai Džekui buvo naujiena. 

Klausydamasis Madso Lindharto grojimo, Džekas suprato, 
jog Viljamas tikriausiai daugybę kartų įsivaizdavo, kad groja 
vargonais savo sūnui. Tačiau Alisa jam tai buvo uždraudusi, 
kaip ir daugelį kitų dalykų. 

- Čia Kalėdų muzika, pone Bernsai, - tyliai tarė Madsas 
Lindhartas; Džekas tik tada ir suvokė, kad vargonininkas nebe- 

groja. - Ji turėtų džiuginti. - Tačiau Džekas verkė. - Tas berniu- 
kas, Nilsas, buvo visos citadelės numylėtinis, - pasakė Madsas. - 
O jūsų tėvą mylėjo visa Ringhofų šeima. Todėl tai ir buvo to- 
kia baisi tragedija. Niekas nekaltino Viljamo dėl to, kas atsitiko 
Nilsui. Bet Karina dievino savo broliuką; į jūsų tėvą ji, žinoma, 
nebegalėjo žiūrėti kaip anksčiau. Net komendantas viską supra- 
to, bet jis buvo visai sugniuždytas; komendantas, galima sakyti, 
neteko dviejų sūnų. 

— Kur jie dabar? - paklausė Džekas. 

Papulkininkis Ringhofas išėjo į atsargą. Dabar jis buvo jau 
senas, gyveno EFrederiksberge - miestelyje netoli Kopenhagos, 
kur persikelia daugelis pensininkų. Karina, komendanto duktė, 
taip ir neištekėjo; ji irgi išsikėlė kitur. Dėstė muziką Odensėje, 
viename iš Karališkosios Danijos konservatorijos filialų. 

Iš šio pasakojimo apie nelaimę Kopenhagoje nepaaiškėjo tik 
kodėl Viljamas išvyko paskui Alisą ir Džeką - į Stokholmą. Dže- 
kas suprato, kad jo tėvui būtų buvę pernelyg - gal netgi nepa- 
keliamai - skaudu pasilikti Erederikshavno citadelėje, bet kodėl 
Viljamas sekė paskui juos po to, kai dėl Alisos kaltės patyrė tokią 
siaubingą netektį? 

— Kad matytų jus, savo sūnų, - paaiškino Džekui Madsas 
Lindhartas. - Kaip kitaip jis būtų galėjęs bent retkarčiais į jus 
žvilgtelėti, Džekai? 

- Ji elgėsi kaip pamišėlė, ar ne? - paklausė Džekas. - Mano 
motina buvo beprotė! 

- Štai ką man kartą pasakė Lasė Everliofas, - tarė Madsas 
Lindhartas. - „Dauguma vargonininkų jais tampa todėl, kad su- 
sipažįsta su kokiu nors vargonininku.“ - Lindhartas matė, kad 
Džekas nesuvokia, ką jis turi omeny. - Daugelis moterų elgiasi 
kaip pamišėlės, nes niekaip negali pamiršti pirmo vyro, kurį įsi- 
mylėjo, Džekai. Negi taip sunku suprasti? 

Džekas padėkojo Madsui Lindhartui už sugaištą laiką ir už 
kalėdinės muzikos koncertą. Išeidamas iš Frederikshavno cita- 
delės Džekas apgailestavo, kad nepamatė nė vieno kareivio; bet 
gal jie per lietų nemarširuoja. Žingsniuodamas tolyn, - apimtas 
tokio pat su pykčiu sumišusio liūdesio, koks, kaip Džekas jau ži- 
nojo, buvo apėmęs ir jo tėvą, kai jis ėjo iš tos tvirtovės, - Džekas 

mėgino įsivaizduoti, kaip jautėsi jo tėtis, kai paskui Alisą ir savo 
sūnų išplaukė į Stokholmą. 

Keliaudamas į Stokholmą - prieš antrąkart nuvykdamas į tą 
miestą - Džekas mėgino įsivaizduoti ir kokių gudrybių mama 
griebėsi, kaip apgaudinėjo jį ten. Kopenhagoje Džeką išgelbėjo 
ne kažkoks „mažiausiasis kareivis“, - negana to, Džeko išgelbė- 
tojas tapo jo mamos auka. Dabar Džekas vis galvojo, ar Stokhol- 
me jį nuo nelaimės tikrai apsaugojo švedų buhalteris, ar ne. Ir 
kas buvo jo mamos auka (arba aukos) ten? 

Daug kas iš to, ką tariesi atsimenąs, yra melas, tarsi gražūs at- 
virukai. Švarutėlis, dar nesumintas sniegas; Kalėdų žvakės namų 
languose; ir niekas nemato, negirdi, kokia žala tuose namuose da- 
roma vaikams. Arba tai, ką Džekas tarėsi atsimenąs apie Stokhol- 
me esančią Hedvigos Eleonoros bažnyčią - su auksiniu altoriu- 
mi... Ten jis susipažino su Torvaldu Torenu, jaunu švedų vargoni- 
ninku, bet ir tie jo atsiminimai (Džekas neabejojo) ne visai tikri. 

Torenas buvo tikras; Džekas jį pažino vos pamatęs. Bet Vilja- 
mas nemiegojo su jokia choro giedotoja - juo labiau su trimis! 
Alisa išgalvojo Ulriką, Astridą ir Vendelą; nieko keista, kad Dže- 
kas negalėjo jų prisiminti. Stokholme Džeko tėtis laikėsi celiba- 
to kaip koks katalikų kunigas - na, beveik. 

Hedvigos Eleonoros bažnyčia priklausė liuteronams; Tor- 
valdas Torenas džiaugėsi, kad turi tokį padėjėją kaip Viljamas 
Bernsas; Viljamas buvo vyresnis už Toreną ir, tiesą sakant, jau- 
nąjį vargonininką kai ko išmokė. Tačiau tai truko neilgai: Alisa 
juos prieš Viljamą; vis šnekėjo, kad jis - pabėgęs vyras ir tėvas. 

— Tie keli žodžiai, kuriuos aš kiekvieną sekmadienį spėdavau 
pasakyti bažnyčioje, negalėjo atsverti to, ką žmonės manė, ma- 
tydami tave ir tavo mamą „Grand“ viešbutyje. Ji labai jau viešo- 
je vietoje siūlėsi galimiems klientams; be to, mažam berniukui 
nebuvo gerai taip gyventi - būti nuolat rodomam, kaip ji rodė 
tave. Ir ten, „Grand viešbutyje, ir ant Melareno ežero, kai čiuo- 
žinėdavai su tėvo meiluže, tu buvai rodomas, Džekai. 

— Ką? - nustebo Džekas. Ar gali būti, kad Torenas kalba apie 
Torsteno Lindbergo žmoną? (Džekas prisiminė Agnetą Nilson - 
ji labiau mėgo vadintis mergautine pavarde.) 

Torvaldas Torenas papurtė galvą. 

— Gal geriau pasišnekėk su Torstenu Lindbergu, Džekai, - pa- 
tarė vargonininkas. Džekas ir pats ketino tai padaryti. Tik taip 
jau atsitiko, kad pirmiau šnekėjosi su Torenu; šiaip ar taip, jį 
buvo labai lengva surasti - Hedvigos Eleonoros bažnyčioje. Bet 
ir Lindbergo nereikėjo ilgai ieškoti - jis ir dabar kasdien pusry- 
čiavo „Grand“ viešbutyje. 

Savaime suprantama, Agneta Nilson, mokiusi Džeką čiuožti, 
niekada nebuvo ištekėjusi už Torsteno Lindbergo. (Džekas ne- 
trukus pamatė, kad Lindbergas žydras; visada toks buvo.) Agne- 
ta Nilson Stokholme esančioje Karališkojoje muzikos akade- 
mijoje dėstė choralinę muziką, Viljamas buvo jos mylimiausias 
studentas. Slegiamas sielvarto dėl Nilso Ringhofo mirties, - ką 
jau kalbėti apie išsiskyrimą su sužadėtine Karina Ringhof, kurią 
labai mylėjo, - Viljamas rado paguodą tos gerokai vyresnės mo- 
ters glėbyje. 

Jei norėdavo pamatyti sūnų Stokholme, - na, ne tik godžiai 
šlamščiantį per pusryčius, - Viljamas, laikydamasis primygtinio 
Alisos reikalavimo, turėdavo žiūrėti, kaip Džekas čiuožia ant 
Melareno ežero su Agneta Nilson, jo meiluže. 

„Aš turiu kambarį ir visus reikmenis, jeigu jūs turite laiko“, - 
Džekas gerai įsiminė šiuos žodžius - ir angliškai, ir švediškai. 
(Jag har rum och utrustning, om ni har tid.) 

Kaip Alisa juos šokdino - ir Džeką, ir jo tėtį! 

- Ji visa tai darė, kad juos pakankintų. Tavo tėvą ir-vargšę 
Agnetą, - pasakė Džekui Torstenas Lindbergas, kai Džekas su 
juo susitiko per pusryčius „Grand“ viešbutyje. - Be to, aš įsitiki- 
nęs, kad tavo motina žinojo, jog Agnetos Nilson širdis nesveika. 
Tikriausiai tavo tėvas jai pasakė - nieko blogo negalvodamas, 
be abejo. 

— Agneta mirė? - persigando Džekas. 

- Taip, mirė. Turiu omeny, po kurio laiko, Džekai. Jos mirtis 
nebuvo labai dramatiška - na, tai atsitiko ne ant ledo. Aš net 
nesakau, kad čiuožimas viską pagreitino. 

— O viešbučio valdytojas? - paklausė Džekas. 

— Kuo čia dėtas valdytojas? - nesuprato Lindbergas. 

— Ar jis prievartavo mano mamą? 

- Šito žodžio nevartočiau. Nėra abejonės, kad ji sugundė 
jį - ir ne kas kitas, o ji pasistengė, kad jų romanas iškiltų į viešu- 
mą, - pasakė Džekui Torstenas Lindbergas. - Tikriausiai norėjo 
užtraukti gėdą tavo tėvui, nors apskritai Alisos poelgiai niekada 
neatrodė logiški. 

Torstenas Lindbergas buvo neabejotinai žydras, tačiau kaip 
Džekas tada (būdamas ketverių) galėjo tai suprasti? Buhalteris 
tebebuvo toks pat liesas, kokį Džekas jį prisiminė, ir turėjo tokį 
pat žvėrišką apetitą. Džekas ir pats valgė šiek tiek daugiau, negu 
paprastai valgydavo per pusryčius. Ne todėl, kad jam būtų buvę 
malonu prisiminti, kaip čia kasryt šlamšdavo su mama, - kai 
būdavo rodomas, kaip dabar paaiškėjo, - o dėl to, kad Džekas 
jautė, jog jam reikia priaugti bent kiek svorio, kad Skiedalų skai- 
tytojos ekranizacijoje galėtų, kaip tikėjosi, vaidinti tą nevykėlį 
scenaristą ir žiūrovų mėgstamą pornografinių filmų žvaigždę. 

Po pusryčių, jau bijodamas, kad šitiek prisivalgęs tuoj susi- 
vems, Džekas Lindbergo paklausė, ar šis galėtų jam parodyti 
savo Jericho rožę. Džekas vylėsi, jog šiame pasaulyje vis dėlto 
yra nesikeičiančių dalykų, dėl kurių galima neabejoti. Jis Ži- 
nojo, kaip atrodo mamos Jericho rožė, - bent jau dėl to buvo 
visiškai tikras. 

— Savo ką? - nesuprato Torstenas Lindbergas. 

— Pradėkime nuo žuvies, - tarė Džekas. - Ant dilbio, jei ne- 
klystu, turite japonišką tatuiruotę - žuvį. 

— A, žuvį be vandens. Taip! - sušuko Lindbergas. - Kalbi apie 
mano tatuiruotes. Taip, žinoma! 

Juodu nuėjo į Džeko kambarį „Grand“ viešbutyje. Labiausiai 
Džekui rūpėjo mamos Jericho rožė. Be to, jis norėjo pamaty- 
ti Doko Foresto sukurtą tatuiruotę - tristiebį kliperį, po kurio 
pirmgaliu iš vandens kyla didžiulė jūrų gyvatė. Alisa sakė, kad 
tas plaukiantis burlaivis ant Torsteno Lindbergo krūtinės, Doko 
Foresto darbas, dar gražesnis negu namo grįžtantis laivas, jos 
matytas ant velionio Čarlio Snou krūtinkaulio. 

Bet ar Džekas galėjo tikėti kuo nors, ką jam sakė mama? Na, 
bent jau Doko Foresto tatuiruotė buvo tokia, kokią Džekas pri- 
siminė. (Koks berniukas neįsidėmėtų kliperio, kurį puola jūrų 
gyvatė?) Dėl akies obuolio kairėje Lindbergo užpakalio pusė- 


64() JOHN IRVING 


je, tai Džekas anąsyk, kai pirmą kartą jį matė, neįžvelgė gėjams 
iškart suprantamos to piešinio prasmės, - ką jau kalbėti apie 
atkištas lūpas, tarytum dar drėgną bučinio atspaudą, ant dešinio 
sėdmens. Beje, žuvis ant Lindbergo dilbio irgi buvo beveik tokia, 
kokią Džekas prisiminė, - be jokių gėjiškų užuominų. 

O dėl Alisos Jericho rožės, tai Džekas jos užbaigtos tada taip 
ir nepamatė - tik girdėjo Alisos pokalbius su Lindbergu apie 
būsimą tatuiruotę. Dabar paaiškėjo, jog tai, žinoma, ne Jericho 
rožė. Kam gėjui reikėtų rožėje paslėptos vaginos? Taip, tai buvo 
rožė, bet vargu ar galėjai sakyti, jog penis paslėptas tarp maištin- 
gojo gėlės žiedo vainiklapių. Tas penis veržte veržėsi iš rožės! 

— Kaip tu ją pavadinai? - paklausė Torstenas Lindbergas. 

Džekas nebesumojo, kaip reikėtų pavadinti tokią tatuiruo- 
tę, - gal Jericho peniu? - todėl nusprendė, jog bus geriau, jei ne- 
sakys nieko. 

Vadinamuosiuose Džeko atsiminimuose apie Torsteno Lind- 
bergo tatuiruotes buvo ir dar vienas, mažesnis, nukrypimas nuo 
tiesos. Tas Tatu Olės piešinys - nuoga moteris su apverstu anta- 
kiu vietoj gaktos plaukų. Na, tai tikrai buvo viena iš Olės nuoga- 
lių, - Džekas iškart atpažino, - bet ir ši nuogalė turėjo penį. 

— Mačiau visus tavo filmus - net nebežinau, kiek kartų! - tarė 
Džekui Torstenas Lindbergas. - Nenoriu tavęs trikdyti, Džekai, 
todėl nepasakosiu, ką mano draugai visada sako apie tave. Na, 
sakykime, tu jiems labai patinki kaip moteris! 


„Grand“ viešbutyje Džeką kasryt pažadindavo į salyną ir atgal 
kursuojančių laivų sirenos. Vieną tokį rytą jis nuėjo žvilgtelė- 
ti į Melareno ežerą. Kaip ir Frederikshavno citadelės gynybinis 
griovys, ežeras dabar - balandžio mėnesį - nebuvo užšalęs, bet 
Džekas nesunkiai įsivaizdavo, kur stovėdavo Viljamas, kai žiū- 
rėdavo, kaip sūnus čiuožia su širdimi sirguliuojančia jo meiluže, 
Agneta Nilson. 

O dėl Doko Foresto salono... na, aplinka ten buvo draugiška 
ir pažįstama. 

Džekas nebuvo matęs jokios tėvo nuotraukos. Jis žinojo tik 
tai, kad moterys Viljamą laikė labai patraukliu, tačiau tai juk 

ne tas pats, kas detalus išvaizdos apibūdinimas. Dokas Forestas 
buvo pirmas žmogus, Džekui nupasakojęs, kaip iš tikrųjų atrodė 
jo tėvas. 

— Jo plaukai buvo ilgi, iki pečių, - pasakojo Dokas. - Judesiai 
kaip sportininko, bet atrodė jis kaip kokia roko žvaigždė - tik 
geriau rengėsi. 

Pasišnekėjęs su Torvaldu Torenu, Džekas jau šiek tiek abe- 
jojo dėl tatuiruotės, kurią Viljamui atseit padarė Dokas Fores- 
tas, - Alisa manė, jog tai kažkurio Pachelbelio kūrinio ištrauka. 
(Lyg ir Hexachordum Apollinis; be to, ji sakė, kad tai galėjo būti 
arba Aria guarta, arba tokata.) 

- Viljamas, žinoma, grojo kelis Pachelbelio kūrinius, - pa- 
sakė Džekui Torenas. - Bet aš nemačiau nė vienos tavo tėvo 
tatuiruotės. 

Tą patį Džekui sakė ir Madsas Lindhartas, ne apie Pachelbelį, 
apie Viljamo tatuiruotes. 

Tatuiruotojai buvo matę Muzikanto tatuiruotes - ir, be abe- 
jo, moterys, su kuriomis Viljamas miegojo. Tačiau bent jau du 
jį gerai pažinoję ir mėgę vargonininkai tvirtino, kad jis nieka- 
da jų nerodė. Džekas stebėjosi, kad jo tėtis jiems nerodė savo 
tatuiruočių. 

Ir kadangi Alisa Džekui buvo tiek daug visko primelavusi, 
Džekas pas Doką Forestą ėjo pasirengęs išgirsti, jog ir pasako- 
jimas, kad jo tėtis išsitatuiravo kažką iš Pachelbelio, yra visiška 
nesąmonė. 

Tai, ką Džekas žinojo apie Doką, buvo tiesa. Dokas džiaugėsi 
vėl jį išvydęs; sakėsi matęs visus Džeko filmus - ir tuos, kuriuose 
Džekas vaidina pusnuogis. Dokas vis galvojęs, kada Džekas nu- 
spręs pasidaryti tatuiruotę. Jam didelė garbė, kad Dukters Alisos 
sūnus tatuiruotis atvyko pas jį. 

Džekas Dokui pasakė, jog atėjo ne tatuiruotis. 

Pagal savo metus Dokas buvo puikiai išsilaikęs: neaukštas, 
bet vis dar tvirtas, dar nepražilusiais smėlio spalvos plaukais. 
Kaip buvęs jūreivis, kuriam pirmą tatuiruotę - kadaise Amster- 
dame - padarė Tatu Peteris, Dokas Forestas atrodė nuostabiai. 

Apie Alisą Dokas nepasakė nė vieno blogo žodžio, - senieji 
jūreivių tatuiruotojai labai solidarūs, - bet jam patikęs ir Džeko 

tėtis. Kartą Dokas netgi nuėjęs į Hedvigos Eleonoros bažnyčią 
pasiklausyti, kaip Viljamas groja. 

— Norėjau paklausti, ar prisimenate, kokią tatuiruotę jam pa- 
darėte, gal net ne vieną, - tarė Džekas. - Gal tai buvo natos iš 
kažkokio Pachelbelio kūrinio? 

— Natų nebuvo, tik žodžiai, - atsakė Dokas. - Gal iš kokios 
nors dainos, bet ne giesmės. Ten buvo ne bažnytinės muzikos 
žodžiai - tai tikrai galiu pasakyti. 

— Gal prisimenate tuos žodžius? - paklausė Džekas. 

Doko Foresto salonas buvo toks pat švarus ir tvarkingas kaip 
ir pats Dokas. Jūreiviai visada laikosi tvarkos — bent jau geri jū- 
reiviai. Dokas greitai surado reikiamą trafaretą. 

— Tavo tėtis šiuo atžvilgiu, dėl tatuiruočių, buvo labai rei- 
klus, - tarė Dokas Forestas. - Jis man neleido rašyti tiesiai jam 
ant odos. Sakė pirma norįs pažiūrėti, kaip mano rašysena atro- 
dys ant trafareto. Be to,jis tiksliai žinojo, koks turi būti skyrybos 
ženklas! 

Doko Foresto kursyvas buvo lygus ir aiškus. Visi Džeko pažįs- 
tami tatuiruotojai rašė labai gražiai. Trafarete, nors jau truputį 
apdulkėjusiame, Džekas nesunkiai įžiūrėjo žodžius ir ypatingąjį 
skyrybos ženklą. 


Komendanto Duktė; jos bzoliukas 


— Dar niekur nebuvau jo rašęs, - pasakė Dokas, rodydamas į 
kabliataškį. | 

- Čia ne daina. Panašiau į pasakojimą, - tarė Džekas. 

— Na, tavo tėčiui tikrai patiko. Turiu omeny tatuiruotę. 

- Iš kur jūs žinote? - paklausė Džekas. 

— Jis verkė ir verkė, - atsakė Dokas Forestas. 

Džekas prisiminė, jog ir mama jam kadaise sakė, kad kartais 
iš to ir supranti, jog tatuiruotė kaip tik tokia, kokios reikėjo. 


28 
Ne tokia tatuiruotė 


CAko 


aikų atsiminimuose visada būna netikslumų, - be to, vai- 

kai daug ką įsimena nenuosekliai. Džekas ne tik kad „atsi- 
minė“ tai, ko niekad nebuvo, bet ir sumaišė įvykių seką; bent jau 
dėl vieno atsitikimo jis tikrai klydo. Tas vakaras, kai Džekas su 
mama nulipo į žemutinį „Bristolio“ viešbučio aukštą papietauti, 
buvo ne pirmas jųdviejų vakaras Osle, o paskutinis. 

Į restoraną tikrai įėjo jauna porelė, kaip Džekas ir atsiminė. 
Jis tada dar pagalvojo, jog pirmą kartą mato, kad jo mama šitaip 
persimainytų, išvydusi įsimylėjėlius. Jaunasis vyriškis buvo lie- 
knas, sportiškos išvaizdos, ilgais, pečius siekiančiais plaukais — 
kaip roko žvaigždė, tik geriau apsirengęs. Tiesą sakant, jis atrodė 
kaip tik taip, kaip Dokas Forestas apibūdino Viljamą Bernsą, - o 
jo žmona ar draugė tiesiog negalėjo nuo jo atitraukti nei rankų, 
nei akių. (Džekas atsiminė net tos merginos krūtis.) 

Jis nebuvo pamiršęs ir kaip ragino mamą tų įsimylėjėlių pa- 
klausti, ar jie nenorėtų tatuiruotės. „Ne, - sušnibždėjo mama, - 
tik ne jų. Aš negaliu.“ 

Tada Džekas drąsiai paėmė visa tai į savo rankutes. Jis priė- 
jo tiesiai prie gražiosios merginos ir išpyškino žodžius, kuriuos 
tebekartodavo lovoje, kai stengdavosi užmigti: „Ar turite kokią 
nors tatuiruotę?“ 

Na, tas jaunas vyriškis, be abejo, buvo Džeko tėvas - tik Dže- 
kas to nežinojo. Alisa tąkart leido Viljamui paskutinį kartą 
žvilgtelėti į Džeką, prieš išsiveždama jį į Helsinkį. (Džekas nė 
nenutuokė, kas buvo ta mergina; kol kas dar ne.) Niekas - nei 
Alisa, nei juo labiau Viljamas - nesitikėjo, kad Džekas prieis prie 
jaunosios poros ir ją užkalbins. 

Džekas tada nesuprato, kas atsitiko tam patraukliam ilgaplau- 
kiui vyriškiui. Atrodė, kad jam skaudu žiūrėti į Džeką; Viljamas 
į Džeką žvelgė labai keistai, tarsi pirmą kartą gyvenime maty- 
damas vaiką. Bet vos Džekui dirstelėjus į jį, tuoj pat nusukdavo 
akis į šalį. 

Be to, Viljamo balse pasigirdo lyg ir koks kartėlis, kurį paju- 
tęs Džekas vėl pažvelgė į jį - tada, kai jaunasis tėtis pasakė savo 
sūnui: „Gal kitą kartą.“ 

„Eime, tu mano aktoriuk“, - tada pašnibždėjo Alisa Džekui į 
ausį, o Džeko tėtis užsimerkė - Viljamas nenorėjo matyti, kaip 
jo sūnus nueina. 

Tik dabar, įsiregistravęs „Bristolio“ viešbutyje, tūkstantis de- 
vyni šimtai devyniasdešimt aštuntų metų balandžio mėnesį, ir 
vienas pietaudamas tame pačiame tyliame, sename restorane, 
Džekas suprato, jog čia, šiame niūrokame kambaryje, tąkart 
matė savo tėvą. 

„Gal kitą kartą ,- pasakė Viljamas; tada Džekas, siektelėjęs 
atgal, įsikibo į mamos ranką, ir ji išsivedė berniuką iš restorano. 

Viljamas, be abejo, dar matė Džeką ir vėliau, - ir Helsinkyje, 
ir Amsterdame, - tačiau Džekas tąsyk, ko gero, pirmą ir pasku- 
tinį kartą žiūrėjo į savo tėtį, tik nežinojo, kas jis toks! 

Bet kas buvo ta mergina, ir kodėl Viljamas ją atsivedė? Ar jie 
tikrai buvo įsimylėję? Viljamas turbūt žinojo, kad pamatys savo 
sūnų; Džeko tėtis tik nesitikėjo, kad berniukas jį užkalbins. Tam 
Viljamas nebuvo pasirengęs - kaip ir Alisa. Aišku, kad Džekas 
nustebino juos abu. 

Džekas susinervino pagalvojęs, kad gerai atsimena tą susitiki- 
mą, bet klydo dėl laiko, kada tai iš tikrųjų nutiko; dabar Džekas 
nebegalėjo pasikliauti tariama įvykių seka. Jeigu jis savo tėvą 
matė - nežinodamas, kad Viljamas yra jo tėvas, - ne pirmą, o 
paskutinį vakarą Osle, tai kada jo mama susitiko su Andreasu 

Breiviku? Kada ji Andreasui pasisiūlė nemokamai padaryti ta- 
tuiruotę? Ir kada Džekas ir Alisa susipažino su ta gražia mergai- 
te, kuriai buvo sutrikusi kalba, su Ingrida Moe? 

Vos išlipęs iš taksi, sustojusio prie paradinių „Bristolio“ durų, 
Džekas atpažino Oslo katedrą - su pažaliavusio vario kupolu ir 
didžiuliu, įspūdingu bokšto laikrodžiu. Jis nusprendė, kad nueis 
ten iš ryto ir pasišnekės su vargonininku; tai, kad paaiškės, jog 
vargonininkas yra ne kas kitas, o Andreasas Breivikas, Džekui 
bus ne vienintelis netikėtumas. 

Dabar ten buvo nauji vargonai - nebe tie, senieji, vokiečių 
„Walcker“ firmos, šimto dviejų registrų, kaip Džekas atsiminė. 
(Netgi kiti vargonai, pastatyti vietoj senųjų, jau buvo pakeis- 
ti.) Naujieji pasirodė esantys iš tiesų ypatingi, saviti; Andreasas 
Breivikas Džekui viską apie juos papasakojo. Jei Breivikui buvo 
šešiolika ar septyniolika metų, kai Alisa jį suviliojo, - arba pada- 
rė jam nematomą tatuiruotę, kaip būtų pasakiusi pati Alisa, - tai 
jis turėjo būti ne daugiau kaip keturiasdešimt penkerių, kai kal- 
bėjosi su Džeku Oslo katedroje. Bet Andreasas Breivikas buvo 
tapęs šiokiu tokiu maestro ir dėl to gerokai pasipūtęs. 

Jo, mėlynakio blondino, grožis atrodė nublankęs. Vyras, kurio 
veido bruožai tokie švelnūs, turi būti atsargus. Breiviko veidas 
buvo papurtęs; gal jis gėrė. Breivikas paskaitė Džekui paskaitą 
apie naujuosius katedros vargonus, baigtus statyti tik prieš mė- 
nesį iki Džeko atvykimo, - juos statė kažkoks Norvegijoje gyve- 
nantis suomis. (Džekui iš tikrųjų nėmaž nerūpėjo nei vargonai, 
nei tas suomis.) 

Didingu mostu parodęs į tviskantį žalios ir aukso spalvos ins- 
trumentą, Breivikas tarė: 

- Šituos gavom karaliaus Olafo Penktojo laidotuvių dėka. 
Buvo devyniasdešimt pirmųjų sausio mėnuo - niekada nepamir- 
šiu. Senieji, Jorgenseno, skambėjo išties apgailėtinai. Tada pats 
premjeras reikalavo, kad būtų skirta lėšų naujiems vargonams. 

— Suprantu, - tarė Džekas. 

Andreasas Breivikas choralinę muziką studijavo Štutgarte; 
paskui groti vargonais dar mokėsi Londone. (Džekui tai neatro- 
dė labai svarbu, bet jis mandagiai linkčiojo galvą; Breiviko išsi- 
lavinimas ir tai, kad jis puikiai šneka angliškai, neabejotinai darė 
didžiulį įspūdį pačiam Breivikui.) 

— Aš, žinoma, mačiau jūsų filmus - labai įdomūs! Bet jūs, re- 
gis, nepasekėte muzikinėmis savo tėvo pėdomis, kaip sakoma. 

— Ne - jokių muzikinių pėdų, - tarė Džekas. - Aš turbūt nu- 
sidavęs į motiną. 

- Jūs tatuiruotas? - paklausė Breivikas. 

— Ne. O jūs? 

— Dieve mano, ne! - sušuko Andreasas Breivikas. - Jūsų tėtis 
buvo talentingas muzikantas, puikus mokytojas, labai patrau- 
klus žmogus. Tačiau jo tatuiruotės - tik jo paties reikalas. Mes 
apie jas nekalbėdavom. Aš jų net nemačiau. 

— Pone Breivikai, prašau jūsų - pasakykite, kas atsitiko. Aš 
nesuprantu, kas atsitiko. 

Džekas prisiminė bažnyčioje sutiktą valytoją - kaip ji išsigan- 
do, pamačiusi jį ir jo mamą. Jis nebuvo pamiršęs ir to, ką jau lyg 
ir-suvokė tada, kai mama suviliojo Andreasą Breiviką, ir kaip 
Ingrida Moe atėjo pas jo mamą darytis tatuiruotės - Ingrida no- 
rėjo plyšusios širdies, bet Alisa jai ištatuiravo sveikut sveikutė- 
lę. Tačiau kodėl Alisai pirmiausia reikėjo pasišnekėti su Ingrida 
Moe, ką Ingrida arba Andreasas galėjo pasakyti Džeko mamai 
apie jo tėvą? Juk jo tėtis nepaspruko; Alisa Viljamo neieškojo. 
Ką ji dar tikėjosi apie jį sužinoti? 

Pasakodamas apie tai Andreasas Breivikas taip nebesipūtė; 
jis tuo nesididžiavo, jam buvo sunku apie tai šnekėti. Bet pa- 
aiškėjo, kad viskas, ko Džekas iki tol nesuprato, iš tikrųjų gana 
paprasta. 

Visur, kur tik Džekas su mama keliavo, po Kopenhagos, jie 
nuvykdavo pirmiau negu jo tėtis. Alisa ne tik kad vylėsi, jog Vil- 
jamas seks paskui juos, - nes trokšta matyti savo sūnų, - bet 
ir iš anksto žinodavo, kur jis norėtų keliauti. Breivikas Džekui 
papasakojo, jog to, kad pasirinkai bažnyčią ir vargonus, dar ne- 
pakanka; praeina šiek tiek laiko, kol susitari, kad tave priimtų. 
Visada yra koks nors prityręs vargonininkas, iš kurio kitas, ne 
toks prityręs, vargonininkas norėtų pasimokyti; be to, į bažny- 
čią, kurioje groja tas mentorius, mokiniai priimami pagal tam 
tikrą hierarchiją. 

Joks vargonininkas nenori turėti per daug mokinių, taigi pa- 
sirenkami tik patys gabiausi. Kadangi vargonininkui prieš akis 

visada būna daugybė natų, jis turi mokėti groti iš jų iš anksto ne- 
pasiruošęs. Mokiniai, kurie apsiriboja vieno stiliaus muzika arba 
nemėgsta kai kurių garsių kompozitorių, paprastai nepageidau- 
jami; daugelis jaunų mokinių nervina mokytojus, nes tiems jau- 
nikliams patinka tik triukšmingi, ausį rėžiantys kūriniai. 

— Visada turi žiūrėti į priekį, - tarė Andreasas Breivikas. Jis 
norėjo pasakyti, kad viską reikia planuoti iš anksto. Kur gyvena 
kitas vargonininkas, iš kurio norėtum pasimokyti? Kurioje baž- 
nyčioje jis groja? Kokie ten vargonai? Šiame pasaulyje visada esi 
ir mokinys, ir mokytojas; mokytis keliauji ten, kur ir pats turėsi 
mokinių. (Ne per daug, tik kad galėtum nuomotis butą.) 

Taip viskas ir buvo: dar grodamas citadelės bažnyčioje, Dani- 
joje, Viljamas jau galvojo apie Švediją, - kad norėtų, kaip padė- 
jėjas, padirbėti kartu su Torvaldu Torenu, groti vargonais Stok- 
holmo Hedvigos Eleonoros bažnyčioje, - o dirbdamas Stokhol- 
me Viljamas mąstė apie tai, kad (po kurio laiko) vyks į Oslą, kur 
galės pasimokyti iš Rolfo Karlseno, groti Oslo katedroje. 

Nuo tada, kai atvyko į Kopenhagą, Alisa pirmiausia sužino- 
davo, kur krypsta Viljamo žvilgsnis, - į kurį miestą jis rengiasi 
persikelti. Džekas su mama keliaudavo ten ir įsikurdavo; Alisa 
imdavosi savo verslo ir laukdavo Viljamo. Paskni ji pradėdavo, 
labai nuosekliai, gadinti Viljamo santykius su jam ypač bran- 
giais žmonėmis. Pirmiausia su tais, su kuriais jis susidraugau- 
davo bažnyčioje, - gal net su jį mokančiu vargonininku. Bet 
dažniausiai Alisa pasirinkdavo lengviau pasiekiamus taikinius; 
Osle ji nusižiūrėjo du geriausius Viljamo mokinius, Andreasą 
Breiviką ir Ingridą Moe. 

Priešingai, negu Džekas manė ištisus dvidešimt aštuonerius 
metus, jo tėtis nesuvedžiojo Ingridos Moe. Ji tada buvo šešiolik- 
metė, susižadėjusi su jaunuoju Andreasu Breiviku. Juodu mylėjo 
vienas kitą nuo pat vaikystės, netgi grojo tais pačiais instrumen- 
tais, iš pradžių pianinu, paskui vargonais. Viljamas labai ver- 
tino juos kaip mokinius - ne tik todėl, kad jie buvo talentingi, 
bet ir dėl to, kad įsimylėję. (Viljamas Bernsas, nuoširdžiai my- 
lėjęs Kariną Ringhof, prijautė vienas kitą mylintiems jauniems 
muzikantams.) 

— Jūsų tėvas buvo ne tik kad nuostabus vargonininkas ir pui- 
kus mokytojas, - pasakė Džekui Andreasas Breivikas. - Kalbos 
apie tai, kas jam nutiko Kopenhagoje, Osle pasklido anksčiau, 
negu jis atvyko. Jis buvo tragedijos herojus. 

— Vadinasi, mano mama suviliojo jus? - paklausė Džekas. 

Kadaise buvęs dailus, o dabar papurtęs Breiviko veidas 
sustingo. 

— Aš turėjau tik Ingridą, - tarė Breivikas. - Jaunam vaikinui, 
turėjusiam tik vieną draugę, sunku atsilaikyti prieš vyresnę mo- 
terį - ypač jei ta moteris šitaip pagarsėjusi. Jūsų mama man taip 
ir pasakė - ji, žinoma, mane erzino: „Andreasai, juk tam tikra 
prasme tu tebesi nekaltas.“ 

„Kur jam padarei tatuiruotę?“ - Džekas prisiminė tada pa- 
klausęs mamos. 

„Tokioje vietoje, kad jis niekada nepamirštų“, - sušnibždėjo 
Alisa, šypsodamasi Andreasui. (Džekas pamanė, jog veikiausiai 
ant krūtinkaulio; turbūt todėl vaikinukas visas ir suvirpėjo, kai 
Alisa prie jo prisilietė.) 

„Vieną dieną palaikyk uždengtą, - patarė Džekas Breivikui, 
kai jaunasis vargonininko mokinys jau ėjo iš kambario; atrodė, 
kad iš skausmo jis vos bepaeina. - Perštės kaip nudegimas nuo 
saulės, - dar pasakė jam Džekas. - Reikėtų patepti drėkinamuo- 
ju kremu.“ 

Tačiau Andreasas nieko nežinojo. Kai jis išėjo, Alisa pravirko: 
„Jei būtų ką žinojęs, būtų man pasakęs.“ 

Ji turėjo omenyje, kad Andreasas Breivikas nė nenumanė, kur 
krypsta Viljamo žvilgsnis, kur jis norėtų keliauti. Bet Ingridai 
Moe tai nebuvo paslaptis, ir Alisa veltui laiko neleido - tuoj pat 
pasistengė, kad Ingrida sužinotų, jog ji pergulėjo su jos sužadė- 
tiniu. Ingrida pirmą kartą gyvenime pasijuto taip išduota. Dėl 
kalbos defekto ji drovėjosi žmonių; jai būdavo sunku su kuo 
nors susipažinti. Ingrida negalėjo Andreasui atleisti tokios ne- 
ištikimybės. Viską dar labiau pablogino tai, kad Alisa vis lindo 
mergaitei į akis. 

Džekas prisiminė tą sekmadienį, kai mama į bažnyčią nusi- 
nešė vieną iš kartono lapų, ant kurių viešbutyje būdavo sulanks- 
tomi išskalbti marškiniai, -pamaldoms pasibaigus, ji stovėjo 

centrinėje navoje, prie krūtinės laikydama tą kartono lapą su 
užrašu INGRIDA MOE. Džekas tada manė, kad vargonais groja 
Rolfas Karlsenas, nes visi sakė, kad Karlsenas - didis muzikan- 
tas, o tąsyk vargonų muzika skambėjo ypač gražiai. 

Tačiau iš tikrųjų tą sekmadienį vargonavo Viljamas Bernsas. 
Tai buvo vienintelis kartas, kai tėvas grojo Džekui, bet - kaip ir 
tada, kai berniukas sutiko savo tėtį „Bristolio“ viešbučio restora- 
ne, - Džekas to nežinojo; nieko nenumanė ir Viljamas. 

„Man labai gaila, kad jis tave įskaudino“, - pasakė Alisa Ingri- 
dai Moe, kai ši atėjo į viešbutį, kad Alisa jai ištatuiruotų plyšusią 
širdį. Tačiau tas „jis buvo Andreasas Breivikas, pergulėjęs su 
Džeko mama, o ne Džeko tėtis, kaip Džekas tada manė, - Vilja- 
mas nemiegojo su Ingrida Moe. 

Džekas prisiminė ir kaip nenormalios pastangos, aiškiai ma- 
tomos Ingridai tariant žodžius, sudarkė nuostabų jos grožį. 
Tiesą sakant, jis tada gerai ir nesuprato, ką ji šneka; visus šiuos 
metus Džekas šiurpo pagalvojęs, kaip jai sunku bučiuotis. (Įsi- 
vaizduodavęs savo tėvą, bučiuojantį tą mergaitę, Džekas baisiai 
susigėdo.) 

„Jo vardo tai nerašysiu“, - pasakė Ingridai Alisa. 

„Aš ir nenoriu jo vardo ',- atkirto mergaitė - iškošė pro su- 
kąstus dantis, lyg bijodama ar nenorėdama parodyti liežuvio. Ji 
pageidavo tik širdies, plyšusios perpus. 

Bet Alisa jai ištatuiravo neplyšusią širdį - sveikut sveikutėlę, 
kaip Džekas prisiminė. 

„Čia ne tai, ko prašiau!“ - išrėžė Ingrida Moe. 

"Nupiešiau tai, ką tu iš tiesų ir turi, tikrą širdį - mažytę“, — 
pareiškė Alisa. 

„Nieko jums nesakysiu“, - tarė mergaitė. 

Ji pasakė tik Džekui. „Sibelijus“, - pašnibždėjo. Turėjo ome- 
nyje ne kompozitoriaus pavardę, o Helsinkyje esančios muzi- 
kos akademijos pavadinimą, - ten studijavo kiti geriausi Vil- 
jamo mokiniai arba mokinės. (Nauji mokiniai buvo dalis to, 
apie ką kalbėjo Andreasas Breivikas, kai sakė, kad reikia žiūrėti. 
į priekį.) 

— Ingrida nebegroja vargonais, - dabar tarė Džekui Andre- 
asas. - Grįžo prie pianino, bet jai nelabai sekėsi. Aš likau prie 

vargonų. Vis tobulėjau, kaip ir dera, - pasakojo, baisiai didžiuo- 
damasis. - Ir ištekėjo Ingrida nelabai sėkmingai. 

Džekui Breivikas nepatiko; atrodė pernelyg patenkintas savi- 
mi, netgi žiaurokas. 

— O kaip jūsų santuoka? - paklausė jo Džekas. - Arjūs vis dar 
nevedęs? 

Andreasas gūžtelėjo pečiais. 

- Aš tapau vargonininku, - pasakė, tarytum tik tai būtų buvę 
svarbu. - Jaučiuosi dėkingas jūsų motinai, jei norite žinoti. Šiaip 
ar taip, ji mane apsaugojo nuo vedybų tada, kai buvau gerokai 
per jaunas vesti. Asmeninis gyvenimas būtų atėmęs daug lai- 
ko, o man juk reikėjo visą dėmesį sutelkti į muziką. Ingrida tai 
tikriausiai vis tiek būtų labiau Žiūrėjusi asmeninio gyvenimo 
negu karjeros - nesvarbu, ar ištekėjusi už manęs, ar už ko nors 
kito. Be to, nemanau, kad jos asmeninis gyvenimas būtų buvęs 
sėkmingesnis, arba kitoks, jei būtume susituokę. Mudviem su 
Ingrida vis tiek nieko nebūtų išėję - tiesiog nebuvo lemta. 

Kaip ir kai kurie kiti Džeko pažinoti sėkmingai karjeros sie- 
kiantys žmonės, Andreasas Breivikas nedvejodamas galėjo at- 
sakyti į visus klausimus. Kuo ilgiau jis postringavo, tuo labiau 
Džekui norėjosi pasišnekėti su Ingrida Moe. 

— Ir dar... - tarė Džekas. - Prisimenu bažnyčios valytoją - pa- 
gyvenusią moterį, labai taisyklingai kalbančią, valdingą... 

— Negali būti! - pareiškė Breivikas. - Dar nesu matęs taisy- 
klingai kalbančios valytojos. Norite pasakyti, kad ta valytoja kal- 
bėjo angliškai? | 

— Taip, - linktelėjo Džekas. - Gana gerai. 

— Tai negalėjo būti valytoja, - jau suirzęs tarė Andreasas. - Jos 
vardo turbūt neprisimenate? 

— Ji turėjo plaušinę šluotą - buvo ja pasirėmusi, visaip moja- 
vo, - pasakojo Džekas. - Prisistatė esanti Elsė Meri Lotė. 

Breivikas niekinamai nusijuokė. 

— Ten buvo Ingridos motina! O kad valdinga, tai tikrai! Dėl to 
jūs nesuklydote. Bet Elsė Meri kalbėjo ne taip jau taisyklingai; 
angliškai — ne itin gerai, tik pakenčiamai. 

— Jos pavardė buvo Lotė. Be to, ji turėjo plaušinę šluotą, - pa- 
kartojo Džekas. 

— Ji buvo išsiskyrusi su Ingridos tėvu. Ir vėl ištekėjusi, - paaiš- 
kino Andreasas. - Turėjo lazdą, o ne šluotą. Kadaise susilaužė 
kulkšnį, lipdama iš tramvajaus, kaip tik priešais katedrą. Batas 
kažkaip įstrigo tarp bėgių. Ta kulkšnis jai taip ir nesugijo - todėl 
ir vaikščiojo su lazda. 

— Jos rankos buvo šiurkščios kaip valytojos, - jau abejodamas 
pasakė Džekas. 

— Ji buvo keramikė - tokia lyg ir menininkė. Visų keramikų 
rankos šiurkščios, - tarė Breivikas. 

Elsė Meri Lotė, savaime suprantama, nekentė Alisos; galiau- 
siai ėmė nekęsti ir Andreaso Breiviko. (Džekas aiškiai matė 
kodėl.) 

Džekas Breiviko dar paklausė, ar šis žino Ingridos Moe san- 
tuokinę pavardę ir adresą. 

— Jums tikrai nėra reikalo su ja susitikti, - pareiškė Andrea- 
sas. - Nesitikėkite, kad dabar bus lengviau suprasti, ką ji šne- 
ka. - Bet paskui, kiek pabambėjęs, Breivikas Džekui vis dėlto 
pasakė Ingridos pavardę ir adresą. 

Taigi paaiškėjo, kad Andreasas Breivikas, netgi tokiomis 
aplinkybėmis, apie Ingridą Moe žino daugiau, negu Džekas iš 
pradžių manė. Jos pavardė dabar buvo Amundsen. 

— Po skyrybų, - pasakojo Breivikas, - ji persikėlė į butą Te- 
resės gatvėje, trečiame aukšte - kairėje pusėje, jei žiūrėtumėte 
į šiaurę. Iš ten iki Oslo centro dvidešimt penkios minutės kelio 
pėsčiomis. - Breivikas tai pasakė lyg tarp kitko - kaip žmogus, 
pats nuėjęs minėtąjį kelią, ne vieną kartą. - Netoliese eina mėly- 
noji tramvajaus linija, - šnekėjo Andreasas, neskubėdamas, tarsi 
laukdamas tramvajaus. - Kai buvo pastatyta naujoji valstybinė 
ligoninė, Rikshospitalet, ten nutiestos trys skirtingos linijos. Iš 
pradžių tas triukšmas Ingridą gal nervino, tačiau dabar ji jo ti- 
kriausiai nebegirdi. 

Ingrida Amundsen buvo pianino mokytoja; priiminėjo mo- 
kinius privačiai, savo bute. 

— Teresės gatvė gana graži, - pasakė Andreasas užsimerkda- 
mas, tarsi eidamas ta gatve per miegus. Jis, žinoma, tai ir darė — 
sapnuose. - Pietiniame gale, netoli Bisleto stadiono, iki kurio 
nuo Ingridos namų tik penkios minutės pėsčiomis, yra kelios 


652 JOHN IRVING 


kavinės, visai neblogas knygynas - netgi antikvariatas - ir dieną 
naktį atidaryta „7-Eleven“ parduotuvė. Prie pat Ingridos, toje 
pačioje gatvės pusėje, dar yra didžiulis „Rimi“ prekybos cen- 
tras, o šalia Steno gatvės tramvajaus stotelės - jauki daržovių 
parduotuvėlė. Ji priklauso imigrantams - berods turkams. Ten 
galima nusipirkti įvežtinių produktų - marinuotų alyvuogių, 
visokių sūrių. Viskas labai paprasta, bet gražu. - Tai pasakęs 
Breivikas nutilo. 

— Ojos bute, viduje, nebuvote? - paklausė jo Džekas. 

Breivikas liūdnai papurtė galvą. 

— Tai senas namas, keturių aukštų, pastatytas gal tūkstantis 
aštuoni šimtai septyniasdešimt penktaisiais. Truputį aptriušęs, 
sakyčiau. Kiek pažįstu Ingridą, ji tikriausiai nusprendė nekeisti 
senų medinių grindų. Turbūt pati kai ką atnaujino. Neabejoju, 
kad jai padėjo vaikai. | 

— Kiek jos vaikams metų? - pasidomėjo Džekas. 

— Duktė vyresnė, - tarė Breivikas. - Gyvena su kažkokiu vai- 
kinu, su kuriuo susipažino universitete, bet vaikų jie neturi. Abu 
įsikūrę Sofienberge. Tai jaunimo labai mėgstamas, naujoviškas 
rajonas. Ingridos duktė gali sėsti į tramvajų Tronheimo gatvėje 
ir per dvidešimt minučių atvažiuoti pas motiną; 0 jeigu dvira- 
čiu, tai per dešimt ar penkiolika. Manau, jeigu ji turėtų vaikų, tai 
išsikeltų iš Oslo centro - gal į Holmliją, ten kainos prieinamos, 
ir norvegų kol kas dar gyvena beveik tiek pat, kiek imigrantų. 

- Ingrida turi ir sūnų? - paklausė Džekas. 

— Berniukas studijuoja Bergeno universitete, - atsakė Andre- 
asas Breivikas. - Pas motiną svečiuojasi tik per atostogas. 

Dabar Breivikas Džekui patiko labiau negu pokalbio pradžio- 
je. Džekas Andreasui vos nepasakė, kad, apsilankęs pas Ingridą, 
dar kartą užeis pas jį - ir papasakos, kaip viskas atrodo jos bute, 
kad vargonininkas galėtų įsivaizduoti ir vidinę Ingridos gyveni- 
mo pusę, taip pat aiškiai, kaip įsivaizduoja visa kita. Tačiau tai 
būtų buvę pernelyg žiauru. Andreasas tikriausiai nė nesuvokė, 
kaip liguistai ištyrinėjo viską, kas susiję su buvusia jo drauge. 

Ingridai Moe buvo šešiolika, kai Džekas, ant sulankstyto mar- 
lės gabalo užtepęs truputį vazelino, uždengė tatuiruotę ant kai- 

rės jos krūties. Jis prisiminė, kad pleistras ne iš karto prilipo prie 
Ingridos odos, nes ji dar prakaitavo iš skausmo. 

„Ar jau esi tai daręs?“ - tada paklausė Ingrida. 

„Žinoma“, - pamelavo Džekas. 

„Ne, nesi, - tarė ji. - Tik jau ne ant krūties.“ 

Pridėjęs prie Ingridos odos sulankstytą marlę, Džekas jautė 
tatuiruotės karštį - įkaitusi jos širdis net ir per tvarstį degino 
jam ranką. 

Kaip ir Andreasui Breivikui, Ingridai Amundsen dabar turėjo 
būti maždaug keturiasdešimt penkeri. 

— Kaip apmaudu! - staiga sušuko Andreasas, Džekas net 
krūptelėjo. - Jos buvo tokie ilgi pirštai - kaip tik tinkami gro- 
ti vargonais. Pianinas... - niekinamai tarė Breivikas. - Kaip 
apmaudu! 


Džekas prisiminė ilgas Ingridos rankas bei pirštus. Ir storą švie- 
sių plaukų kasą, nukabusią žemyn ant tiesutėlės nugaros, kone 
siekiančią kryžkaulį. Ir mažytes krūtis - ypač kairę, kurią jis lie- 
tė per tvarstį. 

Kalbėdama Ingrida Moe (dabar Amundsen) atitraukdavo 
lūpas atgal ir atidengdavo sukąstus dantis; jos kaklo raumenys 
įsitempdavo, apatinis žandikaulis atsikišdavo į priekį - galėjai 
pamanyti, kad ji tuoj ims spjaudytis. Džekui buvo baisu žiūrėti 
į akimirksniu persimainančią tokią gražią mergaitę; vargais ne- 
galais košdama žodžius ji atrodė bjauri. 

Džekas šiek tiek bijojo vėl ją pamatyti. „Ta mergaitė - gyva pa- 
gunda ', - pasakė jam mama prieš dvidešimt aštuonerius metus. 

„Tavo akys kaip tėvo, ir burna“, - tada sušnibždėjo Džekui 
Ingrida, bet dėl kalbos sutrikimo tai buvo ne šnibždesys, o kaž- 
kokia garsų maišalynė. (Jos sudarkytas žodis „burna“ nuskam- 
bėjo kaip „čiurna“.) Paskui Džekas vos nenualpo, kai Ingrida jį 
pabučiavo. Jos lūpos prasivėrė, dantys barkštelėjo į jo dantis; 
dabar jis prisiminė, jog tada sunerimo, ar jos kalbos sutrikimas . 
neužkrečiamas. 

Gal kažkas negerai jos liežuviui? Bet, žinoma, gali būti, kad 
Ingridos liežuvis čia niekuo dėtas. Andreaso Breiviko Džekas 

neklausė, kodėl Ingridai sutrikusi kalba; savaime suprantama, 
neketino klausti ir pačios Ingridos. 

Skambindamas jai telefonu, iš „Bristolio“, Džekas bijojo, kad 
ji nenorės jo matyti. Kam jai vėl prisiminti tai, kas atsitiko? Ta- 
čiau jis pasielgė labai kvailai, mėgindamas ją apgauti; be to, ir 
darė tai nevykusiai. („Na tu ir aktorius! - būtų pasišaipiusi iš 
jo Ema.) 

Kai Ingrida Amundsen, pakėlusi ragelį, kažką pasakė norve- 
giškai, Džekas visai sutriko. Bet kaipgi dar galėjo ta vargšė mo- 
teris kalbėti Norvegijoje? 

— Alio! Esu amerikietis, gyvensiu Osle neribotą laiką! - išpyš- 
kino Džekas, tarsi ir jam būtų kažkas sutrikę - ne kalba, o kai 
kas daugiau. - Noriu čia toliau mokytis skambinti pianinu. 

— Džekas Bernsas! - tarė Ingrida - taip, kad Džekas vos atpa- 
žino savo vardą ir pavardę. - Žmogus, kalbantis kaip aš, - paaiš- 
kino Ingrida, - visada gerai įsiklauso į kitų žmonių balsus. Tavo 
balsą pažinčiau bet kur, Džekai Bernsai. Gal vienintelis dalykas, 
ką turiu bendra su normaliai kalbančiais žmonėmis, yra tai, kad 
mačiau visus tavo filmus. 

— O! - susigėdo Džekas, tarytum keturmetis mažylis. 

- Ir jeigu tu skambini pianinu, Džekai, tai tikriausiai geriau 
negu aš. Vargu ar galėčiau tave ko nors išmokyti. 

— Neskambinu, - prisipažino Džekas. - Mano mama mirė, o 
tėvo aš nepažįstu. Norėjau su tavimi pasišnekėti apie jį. 

Džekas girdėjo, kad Ingrida verkia; tas garsas nebuvo malo- 
nus. Ji net verkti negalėjo normaliai. | 

— Džiaugiuosi, kad tavo mama mirė! - pasakė Ingrida. - Ma- 
nau, tai reikėtų atšvęsti! Mielai tau papasakosiu apie tėvą, Dže- 
kai. Ateik, pasišnekėsime, surengsime nedidelį vakarėlį. 

Džekas prisiminė, kaip žiūrėjo į ją, nueinančią kilimine danga 
išklotu ilgu „Bristolio“ koridoriumi. Jai tada buvo šešiolika, bet 
galėjai pamanyti, kad bemaž trisdešimt. Iš nugaros ji neatrodė 
kaip vaikas; ėjo tolyn nuojo kaip moteris. Ir koks balsas! Tas balsas 
visada buvo kaip šešiolikmetės, kuriai tuoj sukaks keturiasdešimt 
penkeri. 

Nors lijo lietus, Džekas gal penkiolika minučių stovėjo prie 
Ingridos namo Teresės gatvėje - laimė, kad po skėčiu. Taksi jį 

atvežė greičiau, negu jis tikėjosi. Ingrida buvo pakvietusi apsi- 
lankyti penktą po pietų - tada ji turėjo išleisti tądien jau pa- 
skutinį mokinį. Pakėlęs akis nuo laikrodžio, Džekas pamatė iš 
Ingridos namo išeinantį maždaug dvylikos ar trylikos metų ber- 
niuką. Džekui dingtelėjo, kad tas berniukas atrodo kaip vaikas, 
kuris mokosi skambinti pianinu, - gal kiek užsisvajojęs, gležnu- 
tis, prie pianino sėdantis ne visai savo noru. 

— Atsiprašau! - užkalbino Džekas tą berniuką. - Tu skambini 
pianinu? - Vaikas išsigando; tarytum galvojo, į kurią pusę bėg- 
ti. - Atleisk, kad taip smalsauju, - pasakė Džekas, norėdamas jį 
nuraminti. - Tu man pasirodei labai muzikalus. Šiaip ar taip, jei 
mokaisi skambinti pianinu, tai mokykis ir toliau. Nemesk muzi- 
kos! Aš negaliu apsakyti, kaip gailiuosi, kad mečiau. 

— Atstok! - tarė berniukas, atatupstas traukdamasis tolyn. 
Džekas nustebo išgirdęs, kad angliškai jis kalba be jokio akcen- 
to. - Atrodai kaip tas iškrypėlis Džekas Bernsas. Taigi atstok! 

Džekas žiūrėjo, kaip berniukas nubėga Steno gatvės tramva- 
jaus stotelės link. Džekui į galvą atėjo mintis, kad šis Ingridos 
mokinys maždaug tokio amžiaus, kokio buvo Nilsas Ringhofas, 
kai miegojo su Alisa. Paskui Džekas paspaudė elektrinį durų 
skambutį, šalia kurio buvo parašyta AMUNDSEN - be jokio 
vardo, be inicialų. 

Į trečią aukštą reikėjo lipti laiptais, lifto nebuvo, tačiau netgi 
tokiam snobui kaip Andreasas Breivikas būtų patikęs vaizdas, 
matomas pro langus. Virtuvės ir dviejų mažesnių miegamųjų 
langai išėjo į Steno parką - iš pažiūros tvarkingą, nusidriekusį 
ant kalvos. Ingrida Džekui parodė pietiniame parko gale stovin- 
čią Fagerborgo bažnyčią - ten ji einanti kiekvieną sekmadienį. 
Dar pasakė, kad sekmadienių rytais tos bažnyčios varpai aidi 
per visą apylinkę. 

— Fagerborgo bažnyčios vargonininko negalima nė lyginti su 
tavo tėvu ar Andreasu Breiviku, - tarė Ingrida, - tačiau tokiai 
paprastai pianino mokytojai kaip aš jis daugiau negu pakanka- 
mai geras. 

Dabar Ingrida kalbėdama prisidengdavo burną ilgais pirštais 
arba nusukdavo veidą į šalį. Ir nuolat mojavo ilgomis ranko- 
mis - labai grakščiai, tarytum diriguodama tik jos pačios gir- 

dimam orkestrui; ji buvo visa galva aukštesnė už Džeką, nors 
po namus vaikščiojo tik su baltomis sportinėmis kojinėmis. 
(Ir Džeką prie durų privertė nusiauti batus.) 

Dėl grindų Breivikas neklydo - Ingrida išsaugojo senąsias, 
medines. Sūnus jai padėjo nugremžti kelis seno lako sluoksnius. 
Dešimtojo dešimtmečio pradžioje iš esmės pertvarkyta virtuvė 
buvo geriausias Ingridos buto kambarys. 

— Čia „Ikea“ spintelės, ir visa kita. Nieko ypatinga, - pasakė 
Ingrida. Visi virtuvės baldai buvo mėlynos ir baltos spalvos, dar- 
bastalis medinis; virtuvėje aplink stalą stovėjo trys kėdės; valgo- 
mojo nebuvo. 

Svetainėje, kurios langai išėjo į gatvę, buvo senas židinys; iš- 
likę ir originalūs lipdytiniai pagražinimai. Ant sienos prie pia- 
nino kabėjo nemažai nuotraukų - daugiausia šeimos. Ingridos 
miegamojo, didžiausio iš visų trijų, langai irgi buvo į gatvę - ne 
į parką. 

— Man parkas naktį atrodo nykokas, - pasakė Džekui Ingri- 
da, - be to, mano vaikai norėjo iš savo miegamųjų Matyti par- 
ką. Šitame bute mes dėl nieko per daug nesukome galvų. - Ji ir 
šiaip kalbėjo labai keistai - na, ne tik kad sunkiai tarė žodžius. 

Storos kasos, kadaise siekusios juosmenį, Ingrida nebeturė- 
jo; dabar jos plaukai buvo šiek tiek trumpesni negu iki pečių, 
bet vis dar gelsvi, beveik nepražilę. Ji buvo apsirengusi džinsais 
ir turbūt mėgstamiausiais sūnaus paliktais marškiniais - vy- 
riškais, flaneliniais, nesukištais į džinsus, kaip kartą vilkėjo ir 
panelė Vurc. 

— Taip apsirengiau dėl tavęs, labai amerikietiškai atrodo, - 
tarė Ingrida, ilgais pirštais timpčiodama savo marškinius. - Ši- 
tame bute nesipuošiu ir nesidažau. - (Džekas neabejojo, kad ji 
nesuko galvos ir dėl to.) - Jei išsipuoščiau ir išsidažyčiau, mano 
mokiniai, ko gero, išsigąstų. 

Džekas prisipažino, kad berods bus sutikęs vieną jos mokinį 
ir išgąsdinęs - netyčia. 

- Tokį dvylikos ar trylikos metų berniuką, anglą, - pasakė. 

Ingrida linktelėjo ir nusišypsojo. Daugelis jos mokinių - di- 
plomatų vaikai; tėvai norį, kad jų atžalos užsiimtų kultūriniais 
dalykais. 

— Kad neturėtų per daug laiko išdykauti, - tarė Ingrida. - Ne- 
bloga priežastis mokytis skambinti pianinu. 

Džekas paprašė, kad Ingrida jam ką nors paskambintų, bet ji 
papurtė galvą. Ir paaiškino, kad jos buto sienos be garso izoliaci- 
jos. Tokiame sename name kaimynai girdėtų muziką. Po penk- 
tos valandos ji nebegrojanti; iš ryto pirmas mokinys ateinąs ne 
anksčiau kaip devintą, o dažniausiai - dešimtą. 

Juodu sėdėjo virtuvėje, Ingrida išvirė arbatos. Nors jau šiek 
tiek įdubusiais skruostais, ji vis dar buvo graži, tik nebe tokio 
kūdikiško veido; o ilgos jos galūnės ir platūs klubai visada atro- 
dė kaip subrendusios moters. Tiesą sakant, dabar Ingrida buvo 
labiau patraukli negu daili, kokia ir turėjo būti dviejų suaugu- 
sių vaikų motina, - daugybė tų vaikų nuotraukų kabėjo ant visų 
buto sienų, ne tik prie pianino. 

Džekas atkreipė dėmesį į su vaikais, dar mažais, nufotogra- 
fuotą malonios išvaizdos vyriškį; kai kuriose nuotraukose tas 
vyriškis buvo jūreivis, kitose - slidininkas. Džekas nusprendė, 
jog tai, matyt, vaikų tėvas, buvęs Ingridos vyras; jis atrodė malo- 
nus tuo atžvilgiu, kurį kadaise turėjo omenyje Ema, nusakyda- 
ma šio žodžio reikšmę, - na, normalus. Apskritai viskas Ingridos 
gyvenime atrodė normalu - gerąja šio žodžio prasme. 

— Man nederėjo sakyti, jog džiaugiuosi, kad tavo mama mirė. 
Baisu, kai sūnus girdi ką nors taip šnekant apie jo motiną! - su- 
šuko Ingrida. - Atsiprašau! 

— Ne, neatsiprašinėk, - tarė Džekas. - Aš suprantu. 

— Nekenčiau jos dėl dviejų priežasčių, - pasakė jam Ingrida. - 
Dėl to, ką ji padarė man... suviliojo Andreasą - žinoma, neken- 
čiau jos dėl to. Bet paskui, kai jau pati turėjau du vaikus, tokio 
amžiaus, kokio buvai tu, kai susipažinome, tada ėmiau nekęsti 
tavo motinos dar labiau. Pajutau jai neapykantą ir dėl to, ką ji 
darė tau. Iš pradžių nekenčiau jos kaip moteris, o paskui kaip 
motina. Moteris, turinti vaiką, negali ir toliau labiausiai rūpintis 
savimi, bet ji elgėsi kaip tik taip. Apie tave Alisa negalvojo - na, 
kad tu neturi tėvo. Ji žiūrėjo tik savęs. 

Džekas sėdėjo nepratardamas nė žodžio; atrodė, kad viskas, 
ką sako Ingrida, yra tiesa. Jis negalėjo su ja ginčytis; kita vertus, 
negalėjo ir su viskuo sutikti. Džekas Bernsas juk nežinojo, kaip 

jaučiasi Žmogus, turintis vaikų, kaip jis pasikeičia. Tik po kurio 
laiko Džekas tarė: 

— Tu turi ir trečią priežastį, dėl kurios gali jos nekęsti. Dėl ta- 
tuiruotės. Prisimenu, kad mama ištatuiravo ne tai, ko prašei. 

Ingrida nusijuokė; jos juokas skambėjo natūraliau negu 
verksmas, Džeko girdėtas telefonu. Dabar ji gracingai vaikščiojo 
po virtuvę - atidarė šaldytuvą, dėjo ant stalo maistą. Džekas su- 
prato, kad vakarienei ji iš anksto paruošė šaltų patiekalų - sau- 
sai marinuotos lašišos su garstyčių padažu, bulvių salotų su 
agurkais bei krapais ir gražiai suraikytos labai tamsios ruginės 
duonos. 

— Na, tai tik tatuiruotė - ji nepakeitė mano gyvenimo, - šne- 
kėjo Ingrida. - Bet aš didžiavausi savimi, kad išdrįsau jai pa- 
sakyti, ko noriu. Žinojau, kad jai tai nepatiks. „Noriu širdies, 
sveikut sveikutėlės, neplyšusios. Kad kada nors mano kūdikiams 
būtų malonu ją liesti, - pasakiau. - Mano širdžiai nieko neat- 
sitiko, - dar paaiškinau tavo mamai. - Tik gal nupieškite šiek 
tiek mažesnę, negu paprastai piešiate, - pridūriau, - nes mano 
krūtis mažoka.“ Tai pasakiusi jaučiausi pasielgusi labai drąsiai, 
nors mano širdis buvo sudaužyta. Ją sudaužė Andreasas su tavo 
mama, bet aš nenorėjau, kad ji tai žinotų. 

- Ką tu pasakei? - paklausė Džekas. Ne dėl Ingridos kalbos 
defekto; jis neabejojo, kad gerai suprato, ką ji šneka. - Tu nepra- 
šei plyšusios širdies, Ingrida? 

- Žinoma, kad neprašiau! Kas tokios norėtų? Pasakiau tavo 
mamai, kad man reikia tokios širdies, kokią turėjau anksčiau, 
kai ji dar nebuvo išdulkinusi Andreaso! - Tvarkingai išdėsčiusi 
indus ir įrankius, Ingrida degė žvakę. Šviesos virtuvėje nejungė, 
jai labiau patiko prieblanda ir vaizdas į Steno parką. - Tačiau ta 
kalė man ištatuiravo plyšusią širdį! - toliau pasakojo Ingrida. - 
Tokią šlykščią, kokią tik galima įsivaizduoti. Na, tu juk prilipinai 
tvarstį, Džekai. Pats prisimeni. 

- Aš viską prisimenu atvirkščiai, - tarė Džekas. Ingrida įsi- 
pylė taurę vyno. (Ji iš kažkur žinojo, kad Džekas negeria; vėliau 
pasakė, jog tai, kad jis blaivininkas, buvo parašyta viename iš 
interviu.) - Prisimenu, kad prašei plyšusios širdies, bet mano 
mama tau ištatuiravo gerą. 


KOL TAVE RASIU 659 


— Taip, gerą, tikrai, - tarė Ingrida. - Stovėdama prie Džeko 
kėdės, ji atsisegė flanelinius marškinius; buvo be liemenėlės. 
(Džekas įsivaizdavo panelę Vurc, vilkinčią tokiais marškiniais, 
be liemenėlės, ir atsisagstančią sagas prieš jo tėvą.) 

Netgi temstant, blausioje žvakės šviesoje, perpus perplyšusi 
Ingridos Amundsen širdis atrodė kaip kraujuojanti žaizda. Dan- 
tytas plyšys ėjo įstrižai; jo krašteliai, raudoni kaip kraujas, buvo 
tamsesni negu visa širdis ir ryškesni negu jos kontūrai. Džekui 
dingtelėjo, jog tai šlykščiausia iš visų jo matytų mamos sukurtų 
tatuiruočių, bet Ingrida, regis, jau buvo su ja apsipratusi. 

— Tik pamanyk! - pasakė, užsisegdama marškinius. - Mano 
vaikams ji labai patiko! Jiems buvo malonu ją liesti! Be to, po 
kurio laiko supratau, kad tavo mama man ištatuiravo tokią 
širdį, kokią turiu, o ne kokią turėjau pirmiau. Juk būtų buvę 
daug sunkiau nuolat matyti tokią širdį, kokią turėjau. Bet Alisa, 
žinoma, nesuvokė, kad daro man paslaugą. - Ingrida atsisėdo 
prie stalo ir įdėjo Džekui į lėkštę šiek tiek maisto. - Bon appėtit, 
Džekai, - tarė. - Kai matau tave filmuose, vis pagalvoju, kaip ta- 
vimi didžiuojasi tavo tėvas - ir kaip buvo skaudu tavo motinai 
matyti tave ekrane. 

— Skaudu? Kodėl? - nesuprato Džekas. 

— Nes ji galų gale vis tiek turėjo tavimi dalytis, - paaiškino 
Ingrida. - Ji niekada nemokėjo tavimi dalytis, Džekai. 

Valgiai buvo labai skanūs, Džekas jautėsi išalkęs; atrodė keis- 
ta, kad negirdėti jokios muzikos, tačiau muzikantų namuose 
muzika niekada neskamba kaip fonas. 

— Tavo tėvas buvo labai religingas, - pasakė Ingrida, kai Dže- 
kas padėjo jai plauti indus. - Sunku groti bažnytinę muziką 
bažnyčioje ir nebūti religingam, nors aš tai nebuvau. Pamal- 
desnė pasidariau grįžusi prie pianino - na, kai jau grojau nebe 
bažnyčioje. 

— Iš kur Žinai, kad jis buvo /abai religingas? - paklausė Džekas. 

— Kai Andreasas su tavo motina mane įskaudino, Viljamas 
man kai ką pasakė. Jis tarė: „Susirask kokį žmogų; gyvenk su 
juo, nuoširdžiai jam atsidavusi; turėk vaiką, arba kelis vaikus; 
garbink Dievą.“ Nesakau, kad viskas klojosi sėkmingai! Tačiau 
kaip tik taip Viljamas man patarė gyventi; jis tuo tikėjo. Na, aš 
turiu du vaikus ir garbinu Dievą. Viskas buvo neblogai. 

— Tai tu irgi religinga? 

— Taip - bet ne tokia kaip tavo tėvas, Džekai. 

— Papasakok daugiau, kaip pasireiškė tas jo religingumas, - 
paprašė Džekas. 

— Kad ir tavo motina, pavyzdžiui, - lyg ir irztelėjusi tarė In- 
grida. - Tavo tėvas jai atleido. O aš ne. 

- Jis jai atleido? 

— Kartą mėgino smogti atsakomąjį smūgį, bet rezultatas buvo 
netikėtas. Daugiau jis turbūt nebekovojo, - pasakė Ingrida. Jos 
kalbos sutrikimas dabar buvo beveik nebejuntamas, arba Dže- 
kas tiesiog nebekreipė į tai dėmesio; Ingrida jam atrodė visais 
atžvilgiais sveikas žmogus. 

Ji nuėjo į svetainę ir netrukus grįžo į virtuvę su nuotrauka. 

— Daili mergina, ar ne? - paklausė, rodydama nuotrauką Dže- 
kui. Jis iškart atpažino tą gražią jauną moterį; ją Viljamas buvo 
atsivedęs į „Bristolio“ restoraną. 

— Aš jos paklausiau, ar ji turi kokią nors tatuiruotę, - tarė 
Džekas. 

— Tai ir buvo tas netikėtas rezultatas, - pasakė Ingrida. - Tavo 
tėtis nesitikėjo, kad tu juos užkalbinsi. Jis pasijuto siaubingai. 

— Kas buvo ta mergina? - pasidomėjo Džekas. 

— Mano sesuo, aktorė, - atsakė Ingrida. - Ji ne tokia kino 
žvaigždė kaip tu, bet Norvegijoje gana gerai žinoma, vaidina 
teatre. Aš tavo tėvą įkalbėjau pasiimti ją į tą restoraną. Ma- 
niau, kad tavo mamai tai bus pelnyta bausmė. Alisa Viljamui 
nuolat nurodinėjo, kur ir kaip jis gali į tave žvilgtelėti. Ko- 
penhagoje ir Stokholme netgi pasakydavo, ką jis turi atsivesti 
drauge! 

- Taip, Žinau, - tarė Džekas. 

- Taigi aš jį įkalbėjau pasiimti mano seserį, aktorę, 0 sesers 
paprašiau, kad visaip prie jo glaustytųsi. Abiem pasakiau: „Tegu 
ta kalė mano, kad jūs vienas kitą įsimylėję. Tegu mano, kad vis- 
kas, ką ji melavo Džekui, išsipildė!“ Bet kai tu prie jų priėjai, jie 
nebežinojo, ką daryti. Tavo mama, savaime suprantama, neiš- 
tvėrė ir tave išsivedė. Ji visada tave išsivesdavo. 

— Taip, - linktelėjo Džekas. 

- Tavo tėvas man šnekėjo: „Gal atlaidumas būtų paveikęs ge- 
riau, Ingrida.“ Bet aš jam pasakiau, kad Alisos nepaveiks niekas. 
Juk niekas negalėjo jos paveikti, ar ne, Džekai? 

- Ne, niekas. 

— Tavo tėvas dar sakydavo: „Dievas nori, kad vienas kitam 
atleistume, Ingrida.“ Tai viskas, ką žinau apie jo religingumą, 
Džekai. 

Lauke jau buvo sutemę, - Steno parke tikrai nykoka, - o In- 
gridos bute švietė tik ant virtuvės stalo stovinti žvakė. 

- Žiūrėk, kaip tamsu, Džekai Bernsai, - sušnibždėjo Ingrida 
pasilenkdama ir sukąstais dantimis prisiliesdama prie Džeko 
ausies. - Man tu tebesi mažas berniukas. Negaliu tavęs išleisti 
į naktį. 

Tie jos žodžiai, nors ir sunkiai ištarti, nuskambėjo kaip dar 
vienas visai paprastas sprendimas nuostabiame bute, kuriame 
niekas dėl nieko per daug nesuko galvos - niekada. 


Ingrida Amundsen bučiavosi beveik normaliai; kartais pasigirs- 
davo kažkoks keistas garsas, kai ji nugurkdavo seiles, tačiau jis 
nebuvo nemalonus. Džekas laikė uždėjęs ranką ant mažytės In- 
gridos kairės krūties, suėmęs kadaise jo mamos jai ištatuiruotą 
plyšusią širdį, - kurią mėgo liesti jos kūdikiai. 

Tiesą sakant, Ingrida krūtų beveik neturėjo; auksinės odos 
fone buvo aiškiai matyti mėlynos jos dilbių venos, - kaip Džekas 
ir atsiminė. Dar viena mėlyna kraujagyslė nuo kaklo vingiavo 
žemyn, tarp dviejų mažučių kauburėlių; ji visa pulsavo — tary- 
tum po oda būtų krutėjęs koks gyvuliukas. Gal tas gyvuliukas ir 
trukdo Ingridai kalbėti? Na, bent jau dėl per odą persišviečian- 
čių kraujagyslių Džekas neklydo. 

- Aš vis galvojau, kuris iš mūsų labiau nukentėjo, bet iš tikrų- 
jų mums viskas gerai, ar ne? - pasakė Ingrida; menkas jos balsas 
tą akimirką skambėjo apgailėtinai. 

— Taip, tikriausiai, - tarė Džekas, tačiau iš tiesų nesijautė kaip 
žmogus, kuriam viskas gerai, ir nežinojo, kaip jaučiasi Ingrida. 
Ji atrodė apsipratusi su savo liūdesiu. Džekui buvo baisu ir pa- 
galvoti, kaip ji susipažįsta su žmonėmis, ką tada patiria. Jis netgi 

pyko ant jos sūnaus, išvykusio studijuoti į Bergeną. Ar negalėjo 
tas berniūkštis likti Osle ir dažniau matytis su motina? 

Vis dėlto Ingridos gyvenimas - ta tariama pilnatvė - Džekui 
patiko labiau negu tai, kaip gyveno Andreasas Breivikas. Brei- 
viko nuomonė, - na, kad Ingridai niekas nesisekė, - Džeko su- 
pratimu, buvo arogantiška ir klaidinga. Bet Andreasas Ingridą 
pažinojo geriau negu Džekas. Ji buvo tokia graži moteris, tačiau 
turėjo vieną trūkumą; Džeko mama nesunkiai įtikino berniuką, 
kad Ingrida ir Viljamas - meilužiai. (Kas nebūtų norėjęs su ja 
mylėtis?) 

— Tavo tėvui tikriausiai niekur nebuvo taip blogai, kaip Kopen- 
hagoje, - pasakojo Džekui Ingrida, - bet nemanau, kad jo santy- 
kiai su tavo motina kada nors pagerėjo. Helsinkyje tai tikrai ne. 
Ten Alisa su juo elgėsi pasibaisėtinai. Tačiau trokštamo tikslo ji 
nepasiekė. Helsinkyje tavo mama, regis, išsikvėpė, Džekai. 

Džekas irgi visada taip manė. 

— Kas atsitiko Helsinkyje? - paklausė jis Ingridos. 

— Visko aš nežinau, Džekai. Tik tai, kad Alisa ten mėgino iš- 
skirti dvi lesbietes, bet jai nepavyko. Jos abi miegojo su Alisa - ir 
gerai pasismagino, arba ne, - bet ir toliau gyveno kaip pora. 

— Kas jos buvo? - pasidomėjo Džekas. 

— Muzikos studentės - dvi geriausios tavo tėčio mokinės, 
kaip Andreasas ir aš. Tik viena iš jų buvo vargonininkė; kita 
grojo violončele. | 

— Ritva ir Hanelė - lesbietės? - nustebo Džekas. 

— Taip, berods tokie buvo jų vardai, - tarė Ingrida. - Svar- 
biausia, Džekai, kad tavo mama ir vėl negavo to, ko norėjo. Bet 
negavo ir tėvas. 

— Tu palaikei su juo ryšį? - paklausė Džekas. 

— Kol jis iškeliavo į Amsterdamą, - atsakė Ingrida. - Kas at- 
sitiko ten, Viljamas man neberašė. Mūsų ryšys nutrūko, kai jis 
išvyko iš Helsinkio. 

Bučiuotis darėsi vis įdomiau; tai galėjo būti kažkaip susiję su 
Ingridos kalbos sutrikimu. Jos burna atrodė neabejotinai, bet 
nenusakomai keista - gal tai iš tikrųjų buvo ne koks nors ap- 
čiuopiamas defektas, o savotiškas, nevalingas virpulys. Džekas 
nežinojo, kas tai, tik jautė, kad jį tai labai jaudina. 

Dabar turbūt nederėjo to klausti, tačiau Džekui į galvą staiga 
atėjo ta mintis, - kai Ingrida užsiminė, kad kurį laiką susiraši- 
nėjo su jo tėvu, kol šis gyveno Suomijoje. Džekas tiesiog nesusi- 
laikė nepaklausęs: 

— Tarp tavęs ir mano tėčio kas nors buvo, Ingrida? 

— Kas per klausimas, begėdi! - atsakė ji juokdamasi. - Jis 
buvo žavus vyriškis, bet ne toks, kokie man patinka. Pirmiausia 
todėl, kad per žemo ūgio. 

- Žemesnis negu aš? - paklausė Džekas. 

— Gal šiek tiek žemesnis - nedaug. Bet aš prie jo, žinoma, nie- 
kada negulėjau! - pridūrė Ingrida vėl nusijuokdama. Ir suėmė 
Džeko penį. Džekas iš patirties žinojo, kad tai reiškia, jog mote- 
riai jau nusibodo pokalbis - kad ir koks jis buvo. 

— Vadinasi, ir aš ne toks, kokie tau patinka? 

Ingrida tebesijuokė; juokas buvo normaliausias jos skleidžia- 
mas garsas. (Išskyrus gal tik skambinimą pianinu.) 

— Su tavimi permiegoti noriu dėl kitų priežasčių, Džekai, - te- 
pratarė ji. 

— Dėl kokių kitų priežasčių, Ingrida? 

— Kai mane daug daug kartų pamylėsi, tada pasakysiu, - pa- 
žadėjo Ingrida Džekui. - Vėliau pasakysiu - tikrai. - Dabar ji 
kalbėjo ypač neaiškiai, gal ne tik todėl, kad nekantravo. Pir- 
miausia Džekas išbučiavo plyšusią širdį ant jos krūties, ir jai tai, 
regis, patiko. 

Iš ryto Džekas ją pažadino vėl bučiuodamas tatuiruotę; atro- 
dė, kad ta širdis tebesrūva krauju. Prieš atsimerkdama Ingrida 
nusišypsojo. 

„- Taip, dar... - sušnibždėjo, dar neatmerkdama akių. Džekas 
toliau bučiavo jos sužeistą širdį. - Jei toliau taip darysi, pasaky- 
siu, kaip įsivaizduoju pragarą. - Dabar Ingridos akys jau buvo 
plačiai atvertos - tikriausiai neįmanoma kalbėti apie pragarą 
užsimerkus. 

- Jei ką nors skaudini... ir žinai, kad skaudini, tai keliauji į 
pragarą, - ėmė pasakoti Ingrida. - Atsidūręs pragare, turi nuo- 
lat Žiūrėti į žmones, kuriuos įskaudinai. Į tuos, kurie dar gyvi. 
Jei du tavo įskaudinti žmonės susitinka, tu turi atidžiai stebėti 
viską, ką jie daro. Bet negali girdėti, ką kalba. Visi pragare kurti. 

Taigi tu žiūri į žmones, kuriuos įskaudinai, bet nežinai, apie ką 
jie kalba. Ir kadangi pragaras yra pragaras, tu, savaime supran- 
tama, manai, kad jie kalba apie tave, ir ta mintis niekaip neišeina 
tau iš galvos, tačiau tu nieko negali padaryti, tik žiūri ir žiūri. 
Bučiuok mane visą, Džekai, ne tik tatuiruotę. - Jis bučiavo ją 
visą, ir jie vėl mylėjosi. - Šiąnakt tavo motinos turbūt neėmė 
miegas, Džekai, - galiausiai tarė Ingrida. - Ji visą naktį žiūrėjo, 
nesumerkdama akių. 


Džekas, matyt, buvo vėl užmigęs; pabudo išgirdęs pianiną. Visa- 
me bute kvepėjo kava. Jis išlipo iš lovos ir nuėjo į svetainę, kur 
Ingrida nuoga sėdėjo prie pianino ir tyliai skambino. 

— Malonu taip pabusti, ar ne? - paklausė ji neatsigręždama. 

- Taip, tikrai, - atsakė Džekas. 

— Turime apsirengti, ir tau jau reikia eiti, - tarė Ingrida. — 
Tuoj pasirodys pirmas mano mokinys. 

- Gerai, - linktelėjo Džekas ir buvo begrįžtąs į miegamąjį. 

— Bet pirma dar mane pabučiuok, - paprašė Ingrida, - kol ta 
kalė dar žiūri. 

Džekas neką teišmanė apie religingumą. Jo tėtis, matyt, buvo 
linkęs atleisti. O Ingrida Moe (dabar Amundsen) - ne; ji taip 
ir neatleido nei Andreasui Breivikui, nei Alisai. Bučiuodamas 
Ingridą - priglaudęs lūpas prie keistos jos burnos - Džekas gal- 
vojo, kad ir jis nelabai atlaidus. 

Alisa pragare, žiūrėdama į juos, turbūt gailėjosi, kad kadaise 
Ingridai padarė ne tokią tatuiruotę, kokios ji prašė, - bent jau 
taip manė Džekas Bernsas. 


Tiesa 


žekas taip ir nepamatė, kaip atrodo likusi Suomijos dalis. 

Iš oro uosto į Helsinkį jis važiavo jau sutemus. Nors buvo 
balandžio mėnuo, lauke beveik snigo; dar pora laipsnių šalčiau, 
ir lietus būtų virtęs pūga. 

Registruodamasis viešbutyje „Torni“, Džekas kiek nustebęs 
apžvelgė didelę apskritą erdvę antrame aukšte - dabar tai buvo 
viešbučio vestibiulis. Džekas jį prisiminė kaip amerikietišką barą, 
kur rinkdavosi pašėlęs jaunimėlis, pasitaikydavo ir labai drąsių 
merginų. Senas liftas su geležinėmis grotomis, „laikinai“ nevei- 
kęs, kai Džekas čia gyveno su mama, dabar jau buvo sutaisytas. 

Viešbutis „Torni“, nors jau be amerikietiško baro, tebebuvo 
jaunimo mėgstama susitikimų vieta. Pirmame aukšte, trilapiais 
dobilais išpuoštoje airiškoje aludėje „O Malleys“, putojo iš stati- 
nės pilstomas ginesas. Šio pasaulio džekams bernsams tikrai ne- 
reikėjo ten lįsti - kino mėgėjų ten visada būdavo daugiau negu 
„Coconut Teaszer“ klube. Bet Džekas nesijautė alkanas ir buvo 
gerai numigęs lėktuve. Jis nenorėjo nei valgyti, nei gulti į lovą. 

Aludėje susirinkusią publiką linksmino visai neblogas airių 
liaudies muzikos ansambliukas - smuikininkas, gitaristas ir dai- 
nininkas, kuris pasakojo, kad jam labai patinka Jeitsas. Iš Airijos 
į Suomiją jis sakėsi persikėlęs prieš penkiolika metų. 

Per pertraukėlę Džekas persimetė keliais žodžiais su ansam- 
blio nariais. Aludėje laiką leidžiantys jauni suomiai nedrįso 
šnekinti Džeko, nors nuolat į jį spoksojo. Kai airių liaudies dai- 
nas dainuojantys muzikantai vėl ėmėsi savo darbo, Džeką pa- 
galiau užkalbino dvi merginos, suomės. Jos neatrodė drąsios; iš 
tikrųjų buvo labai neryžtingos. Džekas nesuprato, ko jos tikisi 
ir ko norėtų. Iš pradžių su juo flirtavo viena; paskui liovėsi, tada 
pradėjo kita. 

- Šokiams tokia muzika netinka, - pareiškė ta mergina, kuri 
nebeflirtavo. 

- Jūs, aišku, galėtumėte šokti ir be muzikos, - tarė Džekui 
kita, pradėjusi flirtuoti. 

— Tikriausiai, - atsakė jai Džekas. 

— Turbūt manote, jog siūlausi, - tarė ji. 

Džekas neketino gadinti atsiminimų apie Ingridą Moe miego- 
damas su kuria nors iš tų suomių, arba su abiem. Jis pagalvojo, 
kad gal jau ir praalko, galėtų šiek tiek užkąsti. Bet kai palinkėjo 
merginoms labos nakties, viena iš jų burbtelėjo: 

— Kaip suprantu, mes ne tokios, kokių ieškote. 

— Tiesą sakant, - tarė joms Džekas, - ieškau dviejų lesbiečių. 

Kaip gaila, kad tokie puikūs baigiamieji žodžiai nuskambėjo 
ne filme, o airiškoje aludėje „O Malleys“, Helsinkyje! 

Džekas užsuko į „Torni“ vestibiulį ir ten durininko paklausė, 
ar Helsinkyje dar yra restoranas „Salve“. 

— Seniau jame mėgo lankytis jūreiviai, - pridūrė Džekas. | 

— Dabar jau ne, - pasakė durininkas. - Be to, manau, kad 
Džekui Bernsui nereikėtų ten eiti. Tai tokia vietinė skylė. 

(Airiškoje aludėje „O'Malleys“ išvydęs daugybę kino mėgėjų, 
Džekas džiaugėsi, kad viešbutyje įsiregistravo Džimio Stronačo 
vardu.) 

Nuėjęs į savo kambarį, Džekas persirengė, pasak Leslės 
Oustler, „tatuiruočių salonų drabužiais“ - džinsais ir juodu 
megztiniu aukšta atlenkiama apykakle. Ponia Oustler jam buvo 
įdėjusi ir Emos striukę - trumpą, su užtrauktuku; nors rankovės 
Džekui buvo gerokai per ilgos, jam ta striukė labai patiko. 

Lauke tebebuvo taip šalta, jog atrodė, kad tuoj ims snigti, kai 
Džekas įžengė į „Salve“ - senovišką restoraną, kur patiekiamas 

gana paprastas, bet skanus, visai kaip namie ruoštas maistas. 
Kadaise Džekas manė, kad Helsinkis - itin nemaloni vieta 
graužtis apniktam abejonių, o dabar suprato, ką durininkas 
turėjo omenyje, sakydamas, kad kino žvaigždei nereikėtų eiti 
į „Salve“. Kai kurie tame restorane sėdintys vietos gyventojai 
tikrai lankėsi kino teatruose; tik jiems, ko gero, nepatiko Džeko 
Bernso filmai. 

Padavėjos buvo tokios, kokias Džekas prisiminė, - nuvargu- 
sios ir jau senstelėjusios. Džekas galvojo apie kietakaktę pada- 
vėją, kuri buvo ištekėjusi už to terliaus Samio Salo; ji čia būtų 
puikiai pritapusi ir dabar, po dvidešimt aštuonerių metų. Ta 
padavėja Alisą įžūliai vadino „brangute“, Džekas nebuvo to pa- 
miršęs, - bet jau abejojo, ar jiedvi priešiškumą viena kitai jautė 
todėl, kad jo mama stūmė Samį iš verslo. 

Džekas prisiminė, kad į ankštus drabužius įsibraškinusi žema 
ir apkūni ponia Salo - jeigu ji tikrai buvo Samio žmona - vaikš- 
čiojo kas žingsnis prisimerkdama, tarsi jai būtų skaudėjusios 
kojos; storos jos rankos tirtėjo. 

Džekas stengėsi į nieką pernelyg įdėmiai nežiūrėti, - jokiu 
būdu su niekuo nesusidurti žvilgsniais, - kai prie jo staliuko, kurį 
dar reikėjo nuvalyti, priėjo padavėja. Ji nubraukė trupinius drė- 
gna pašluoste. Džekas labai nespoksojo ir į ją. Priešingai negu 
ponia Salo, ji buvo liesa. O gal ponios Salo tik rankos buvo storos? 
Džekas gerai nebeprisiminė. Liesosios padavėjos pečiai atrodė 
pakumpę, oda šiurkšti, bet iš nuovargio ištįsęs pailgas veidas gana 
gražus, ypač akys - kaip katės; prie Džeko staliuko ji stovėjo vieną 
klubą atkišusi į šoną, tarytum ir jai būtų įskaudusios kojos. 

— Tikiuosi, čia su kuo nors susitinkate, - tarė ji. - Juk nebū- 
site vienas“ 

— Čia negalima būti vienam? — nustebo Džekas. 

- Jums čia tikrai negalima būti vienam, - pasakė padavėja. - 
Gal būtų buvę saugiau, jei būtumėte atėjęs kaip mergina. 

- Tikėjausi, kad man pasakysite, kur galėčiau pasidaryti tatui- 
ruotę, - tarė Džekas. - Seniau kaip tik čia reikėdavo teirautis. 

— Manęs ir reikia teirautis, - linktelėjo padavėja. - Bet aš ne- 
juokauju - jei nesate susitaręs čia su kuo nors susitikti, bent jau 
žiūrėkite, kad išeitumėte ne vienas. 

— O tatuiruotė* 

— Kino žvaigždės neturėtų tatuiruotis. Paskui filmuose nega- 
lėsite apsinuoginti. 

— Tam yra visokio grimo. 

— Jums, ko gero, ir tatuiruotis nereikėtų vienam, - tarė pada- 
vėja. - Atvykote čia filmuotis? 

- Tiesą sakant, ieškau dviejų lesbiečių. Bet pirmiausia noriu 
sužinoti, kur galėčiau pasidaryti tatuiruotę, - pasakė Džekas. 
Pagaliau padavėja nusišypsojo; ji neturėjo vieno viršutinio ilti- 
nio danties, gal todėl ir nebuvo linkusi šypsotis. 

- Jeigu jūs čia vienas, aš eisiu namo su jumis, - tarė pada- 
vėja. - Su dviem lesbietėm neką tenuveiksite. - Ji matė, kad jis 
mąsto apie tai - apie dar vieną jam pasitaikiusią progą. Tačiau 
Džekas staiga pasijuto pervargęs; be to, jis norėjo kuo ilgiau iš- 
laikyti širdyje atsiminimus apie Ingridą Moe. - Iš tikrųjų aš nesu 
tokia sena, kad tikčiau jums į motinas, - pridūrė padavėja. - Tik 
taip atrodau. 

— Ne dėl to. Aš tiesiog baisiai pavargęs, - ėmė teisintis Dže- 
kas. - Iš toli atkeliavau. 

— Jeigu jau atsidūrėte čia, tai aišku, kad atkeliavote iš toli. 

- Norėčiau arktinio šalvio, - užsisakė Džekas. 

— Ką gersite? 

— Aš negeriu. 

— Atnešiu alaus, - pasakė padavėja. - Galėsite apsimesti, kad 
geriate. 

Ji labai protingai pasielgė, nes restorane sėdintys vietos gy- 
ventojai vis siūlė tostus Džeko garbei - visą laiką, kol jis vaka- 
rieniavo. Tie jų tostai buvo kažkokie grėsmingi, netgi priešiš- 
ki - panašesni į iššūkius negu į draugiškumo apraiškas. Džekas 
pakeldavo savo bokalą ir apsimesdavo, kad gurkšteli alaus. Vyrai 
tarytum nematė, kad jo bokalas netuštėja, arba tiesiog nekreipė 
į tai dėmesio. Jei Džekas Bernsas Suomijoje ir turėjo garbintojų, 
tai jie puikiai mokėjo slėpti savo Žavėjimąsi. 

Namo su padavėja Džekas nėjo. Ji dėl to nepyko. Privertė 
jį palaukti prie staliuko, kol pakvietė jam taksi. Paleido tik kai 
automobilis jau stovėjo prie restorano; netgi palydėjo iki durų, 
įsikibusi į parankę. 

— Mano vardas Marianė. Suomijoje tikrai yra daug sunkiau 
įsimenamų vardų, - tarė ji. 

— Nė kiek tuo neabejoju, Mariane. 

Ji padavė jam nespalvotą vizitinę kortelę - tiesą sakant, šiur- 
poką. Salonas vadinosi The Ducks Tattoo. Antinas Donaldas 
ant kortelės buvo nupieštas išties puikiai, tik kad jis rūkė cigarą 
su marihuana. Jo akys buvo apdujusios, ir apskritai jis atrodė 
trenktas. Kažkas aplink tą „žolę“ traukiantį antiną buvo apvy- 
niojęs gyvatę, greičiau kaip tramdomuosius marškinius negu 
kaip šaliką. 

Kitoje kortelės pusėje buvo užrašytas telefono numeris. 

- Čia mano numeris, - pasakė Džekui Marianė.- Turiu 
porą tatuiruočių, galėsiu parodyti, jei kada nors nebūsite toks 
pavargęs. 

— Ačiū, Mariane. 

— Tatuiruotojas, kurio ieškote, vardu Diegas. 

— Kaip suprantu, tai ne suomiškas vardas. 

— Diegas - italas, bet gimęs Suomijoje, - paaiškino Maria- 
nė. - Čia dirba jau penkiolika metų. 

The Ducks Tattoo buvo Kalevo gatvėje; kitą rytą durininkas 
Džekui pasakė, kad nuo „Torni“ iki to salono bus maždaug de- 
šimt minučių kelio pėsčiomis. Be to, durininkas Džekui reko- 
mendavo netoli viešbučio esantį sporto klubą „Kuntokeskus 
Motivus'“. („Trumpumo dėlei vadinkite tiesiog „Motivus“, - pa- 
tarė.) Ten buvo švaru, daug visokių svarmenų, tačiau Džekas 
mankštindamasis niekaip negalėjo susikaupti - jo žvilgsnis vis 
krypo į nėščių moterų aerobikos grupę. Tos moterys iš pažiūros 
labai jau pavojingai strikinėjo. 

Pakeliui į The Ducks Tattoo Džekas praėjo pro pornografi- 
jos parduotuvę. Vienas iš vitrinoje išdėliotų žurnalų buvo vo- 
kiškas - „Schwangere Girls“. Visos moterys jame - nėščios. Dar 
daugiau pavojingai strikinėjančių nėščių moterų! Džekui jau at- 
rodė, kad nėštumas tampa nepageidaujamu dienos leitmotyvu. 

Apskritai Džekui susidarė įspūdis, kad Helsinkis - nelyginant 
didžiulė statybvietė. Jis atsidūrė toje miesto dalyje, kurią prieš 
šimtą metų pastatė rusai. The Ducks Tattoo buvo priešais buvu- 
sią rusų kariuomenės ligoninę. Seniau ten, daugybėje smuklių 

bei restoranų, tokių kaip „Salve“, mėgo lankytis jūreiviai, tačiau 
dabar tas rajonas, kaip Džekui vėliau papasakojo Diegas, diena 
iš dienos darėsi vis prašmatnesnis. 

Diegas pasirodė esąs smulkaus sudėjimo vyriškis, draugiškų 
akių, su ožiška barzdele; jo dilbiai buvo išmarginti tatuiruotėmis. 
Vienas moters portretas atrodė beveik kaip nuotrauka. Kita mo- 
teris, nuoga, buvo pavaizduota daug išraiškingiau; tiesą sakant, 
ta nuogalė buvo su antinu. Diegas turėjo ir daugiau tatuiruočių, 
bet tą nuogą moterį su antinu Džekas įsiminė geriausiai. 

Džekui patiko Diegas, niekada nematęs Dukters Alisos, bet 
apie ją girdėjęs. Diegas augino tris vaikus ir nebuvo nuolatinis 
tatuiruotojų suvažiavimų dalyvis. Jis Džekui papasakojo mokę- 
sis iš Ferberio, Berlyne, paskui dirbęs Keiptaune, Pietų Afrikos 
Respublikoje. Dabar ketinąs vykti į Tailandą; ten, vyrų vienuoly- 
ne, jį „ranka“ tatuiruosiąs vienuolis. Tai būsianti „krūtinės tatui- 
ruotė“. Diegas sakėsi mėgstąs „didelius darbus“ - ir juos kurti, 
ir turėti ant savo kūno. Visai neseniai jis vienam klientui ant 
nugaros nukopijavęs visą filmo plakatą. 

Kartu su Diegu dirbo du jo mokiniai. Vienas iš jų, raumenin- 
gas vaikinas, vilkėjo maskuojamųjų spalvų kelnėmis ir juodais 
„Jack Daniels“ marškinėliais. Antra buvo šviesiaplaukė mote- 
ris, vardu Taru. Ji, matyt, vėrė auskarus; ir pati turėjo kažkokį 
sidabrinį segutį liežuvyje. The Ducks Tattoo salone sukiojosi ir 
dar vienas vyrukas - Diego draugas Nipa, kuris Džekui ėmė pa- 
sakoti gana painią istoriją apie tai, kaip netyčia įmetė į klozetą 
knygą plonais viršeliais. Tai buvęs jo mėgstamas romanas, taigi 
jis ilgai sukęs galvą, kaip tą knygą išdžiovinti. 

Džekas su Diegu truputį pasišnekėjo apie jūreivystės ir tatui- 
ravimosi ryšį. Diegas sakė pirmą laivelį nusipirkęs būdamas tik 
keturiolikos. Piešinių pavyzdžiai The Ducks Tattoo salone buvo 
įspūdingi: indėnų vadai, drakonai, kaukolės, paukščiai, „Harley- 
Davidson“ motociklai, daug visokių komiksų veikėjų, tokių kaip 
Džiokeris, - ir, žinoma, antinų; šimtai kuoktelėjusių antinų. 

Diegas prisipažino į kiną einąs nedažnai, - jis vėl užsiminė 
apie tris vaikus, - bet auskarų vėrėja Taru ir „Jack Daniel's“ 
marškinėliais vilkintis žaliūkas buvo matę visus Džeko filmus. 

(Nipa sakėsi labiau mėgstąs knygas negu kiną; tai galima buvo 
suprasti ir iš jo pasakojimo apie nelemtą atsitikimą tualete.) 

- Jūs tikriausiai netatuiravote vargonininko Viljamo Bern- 
so, - tarė Diegui Džekas. - Tatuiruotojai jį vadina Muzikantu. 
Kiek žinau, dauguma jo tatuiruočių - vien natos. Jis, ko gero, 
jau išsimarginęs visą kūną. 

— Ko gero! - nusijuokė Diegas. - Aš jo netatuiravau, nesu jo 
matęs, bet girdėjau, kad Muzikantas beveik nebeturi švarios 
odos! 


Grįžęs į savo kambarį viešbutyje „Torni“, Džekas sėdo rašyti 
laiško Mišelei Maer. Juk ji dermatologė; gal žinos, kodėl kai ku- 
riems visą kūną išsitatuiravusiems žmonėms nuolat šalta. Tikrai 
neįprasta taip pradėti laišką žmogui, kuriam nerašei - ir su ku- 
riuo nekalbėjai - penkiolika metų; be to, visą kūną išsitatuiravu- 
siems žmonėms galbūt tik atrodo, kad juos krečia šaltis. O kas, 
jeigu jie tik įsivaizduoja, kad jiems šalta, ir iš tiesų tai visiškai 
nesusiję su jų oda? 

Net patys tatuiruočių meistrai laikosi skirtingų nuomonių apie 
tokius žmones; Alisa buvo įsitikinusi, kad dauguma visą kūną iš- 
sitatuiravusių Žmonių nuolat šąla, bet kai kurie kiti tatuiruotojai, 
su kuriais Džekas susipažino per pamaldas už mamą, jam sakė, 
jog daugelis tokių tatuiruočių mėgėjų jaučiasi normaliai. 

„Tiems, kuriuos krečia šaltis, arba iš tikrųjų šalta, arba jiems 
susimaišęs protas“, - pareiškė Šiaurės Dakotos Danas. 

Tačiau kaip dar galėjo Džekas pradėti laišką Mišelei Maer po 
penkiolikos metų tylos? 


Miela Mišele! 
Aš esu Helsinkyje, ieškau dviejų lesbiečių. Kaip tu lai- 
kaisi? 


Argi tai nebūtų buvusi pernelyg keista pradžia? Dže- 
kas suglamžė laiškinio popieriaus lapą. Gal reikėtų pradėti 
paprasčiau. 

Miela Mišele! 

Spėk, kas atsitiko. Mirė mano mama. Pasirodo, ji man 
melavo apie mano tėvą - gal ir apie daugelį kitų dalykų. 
Dabar esu Europoje, kur kadaise maniau, kad mano tėtis 
permiegojo su visomis moterimis, su kuriomis tik susipa- 
žino, bet paaiškėjo, kad ne jis, o mano mama miegojo su 
visais - net su dvylikos ar trylikos metų berniuku, ir su 
dviem lesbietėmis. 

Įdomu, a? Tiek mes ir težinom! 


Džekas suglamžė ir šitą lapą. Jis jau buvo bepradedąs manyti, 
kad su Mišele Maer pabendrauti galės tik susirgęs kokia nors 
odos liga. Bet palaukit! Ar Mišelė savo laiške jam nelinkėjo sėk- 
mingai ekranizuoti Skiedalų skaitytoją? Mišelei patinka Emos 
Oustler romanai! Gal jai įspūdį padarytų pamąstymai apie 
literatūrą? 


Miela Mišele! 

Ačiū už laišką. Taip, aš buvau artimas Emai Oustler, 
nors mudu niekada iš tikrųjų nesimylėjom. Ema tik laiky- 
davo suėmusi mano penį. O dėl jos romano, tai, be abejo, 
kaip visada būna, kai ekranizuojamas literatūros kūrinys, 
rašydamas scenarijų leidau sau kai ką pakeisti. Pavyzdžiui, 
to vyruko, pornografinių filmų žvaigždės, vardą. Juk aš ne- 
panašus į Migelį Santjagą, ar ne? Ir, žinoma, nemanyk, 
kad Skiedalų skaitytojoje bus tikros pornografijos intarpų; 
tai ne toks filmas. Pornografija bus tik numanoma. Be to, 
visi sako, kad mano penis mažokas (arba apymažis). 


Džekas negalėjo parašyti laiško Mišelei Maer. Mišelei jis buvo 
pernelyg keistas - ne tik jai, bet ir visoms kitoms moterims, iš- 
skyrus gal tik slegiamas vienatvės arba truputį kvanktelėjusias, 
dar nesubrendusias, palaužtas sielvarto (arba šiaip apimtas liū- 
desio), neištikimas savo vyrams, tatuiruotas (su aštuonkoju ant 
užpakalio) arba gerokai pagyvenusias! 

Be to, Džekas jau buvo sugadinęs tuos vos kelis viešbučio 
„Torni“ jam, kaip svečiui, skirtus laiškinio popieriaus lapus. 

Džekui atrodė, kad jam nesiseka nuo tada, kai susijaudino, žiū- 
rėdamas į nėščių moterų aerobikos grupę, - ką jau kalbėti apie 
tai, kaip pasijuto išvydęs tą „Schwangere Girls“. Jam netgi knie- 
tėjo nueiti ir nusipirkti tą žurnalą, bet iš tiesų jis norėjo - ir dėl 
to tikrai sunerimo - pasimylėti su kokia nors malonia nėščia 
moterimi. („Pavyzdžiui, su žmona, - galvojo Džekas, - su mo- 
terimi, besilaukiančia mano kūdikio. Su Mišele Maer“, - vis 
dar vylėsi.) 

Tiesą sakant, kadangi nebuvo nei alkanas, nei pernelyg pavar- 
gęs, Džekas galėjo išbandyti savo laimę su kuo nors, ką jam gal- 
būt pavyktų „pakabinti“ apačioje, aludėje „O'Malley's“, - arba 
paskambinti tai „Salve“ padavėjai. Bet kai Marianė baigtų darbą, 
Džekas tikriausiai jau būtų pavargęs. O dėl „O'Malleys“, tai vien 
ta mintis, kad toje airiškoje aludėje būtų galima pasiieškoti drą- 
sios merginos, jau buvo žeminanti. 

Dangus dar nebuvo visiškai sutemęs, kai Džekas paskambino 
į Sibelijaus akademiją - aukštąją muzikos mokyklą - ir paklau- 
sė, ar ten kas nors jam galėtų pasakyti, kur dabar gyvena dvi 
merginos, akademiją baigusios aštuntojo dešimtmečio pradžio- 
je. Pasirodė, kad viskas ne taip paprasta. Pirmiausia Džekas tu- 
rėjo šiek tiek palaukti, kol bus sujungtas su kuo nors, kalbančiu 
angliškai; be to, jis nežinojo tų merginų pavardžių. (Tai bent 
adatų ieškojimas šieno kupetoje!) 

— Suprantu, kad tai skamba absurdiškai, - pasakė Džekas, - 
bet Hanelė griežė violončele, o Ritva grojo vargonais, ir manau, 
kad jos buvo pora. 

— Pora? - pasitikslino angliškai kalbanti moteris. Iš jos bal- 
so buvo galima suprasti, kad ji abejoja - nelyginant kokia ge- 
rai apie literatūrą nusimananti knygų pardavėja, įsitikinusi, kad 
tavo ieškomos knygos pavadinimas ne visai toks. 

— Taip, turiu omeny, lesbiečių pora, - paaiškino Džekas. 

Moteris atsiduso. 

- Jūs tikriausiai žurnalistas? - paklausė. Abejonė jos balse 
dabar virto pagieža; „Žurnalistas“ ji ištarė taip, lyg būtų sakiusi 
„prievartautojas“. 

— Ne, aš Džekas Bernsas - aktorius, - atsakė Džekas. - Ma- 
nau, kad tos moterys buvo mano tėvo mokinės. Viljamo Bernso, 

vargonininko. Aš jas mačiau, kai buvau dar mažas. Jos pažinojo 
ir Mano motiną. 

— Nagi, nagi... - nustebo moteris. - Ar aš iš tiesų kalbu su tuo 
Džeku Bernsu - tikrai? 

— Taip, tikrai. 

— Nagi, nagi... - vėl sumurmėjo Džeko pašnekovė. - Hanelė 
ir Ritva ne tokios garsenybės, koks esate jūs, pone Bernsai, bet 
Suomijoje jos gana gerai žinomos. 

— Tikrai? 

— Taip, tikrai, - patikino Džeką ta moteris. - Helsinkyje joms 
būtų sunku pasislėpti. Čia jums, ko gero, bet kas galėtų pasakyti, 
kur jos dažniausiai būna. - Džekas tylėjo, o moteris vėl atsiduso; 
tikriausiai neskubėdama parinko tolesnius žodžius: - Man labai 
norėtųsi, Džekai Bernsai, bet gal susilaikysiu nepaklaususi, kuo 
jūs dabar apsirengęs. 


Vėliau Džekas paskambino kambarių tarnybai ir užsisakė šio 
to pavalgyti; paskui dar skimbtelėjo į registratūrą - paprašė 
daugiau „Torni“ laiškinio popieriaus. Jis atsispyrė bekylančiam 
norui pasižvalgyti aludėje „O Malleys“ ir truputį didesnei pa- 
gundai paskambinti padavėjai Marianei ir paprašyti, kad ji pa- 
rodytų savo tatuiruotes. 

„Kitą rytą Džekas vėl atsikėlė gana anksti ir nuėjo į sporto klu- 
bą „Motivus“. 

Jis nežinojo, kaip būtų geriausia užkalbinti Hanelę ir Ritvą. 
Tiedvi muzikantės kiekvieną vidurdienį repetavo bažnyčioje 
sunkiai ištariamu pavadinimu - Temppeliaukion kirkko. Bažny- 
čia Uoloje, kaip ji dažnai vadinama, Helsinkyje buvo dar gar- 
sesnė negu Hanelė su Ritva. Ta bažnyčia beveik po Žeme, po 
didžiuliu uolos kupolu, - suprojektuota naujoviškai, turbūt dėl 
akustikos. Ten dažnai rengiami koncertai, o sekmadieniais, Ži- 
noma, laikomos pamaldos - liuteronų. („Labai liuteroniškos“, - 
pasakė Džekui ta moteris iš Sibelijaus akademijos - kad ir ką 
tai reiškė.) 

Ritva, kaip nuolatinė vargonininkė, visada grodavo per svar- 
biausias sekmadienio pamaldas, bet kartu su ja dažnai muzi- 

kuodavo ir Hanelė. Džekas pasiteiravo, ar daug yra kūrinių 
vargonams ir violončelei, - jis tai tikrai dar nebuvo girdėjęs nė 
vieno, - tačiau ta moteris iš Sibelijaus akademijos tik tarstelė- 
jo, kad Ritva su Hanele visiems žinomos kaip „improvizatorės'. 
Improvizuoti mėgstanti pora, kaip Džekas ir manė. Tikrai: jeigu 
jos abi miegojo su Alisa ir vis tiek liko pora, kaip Džekui sakė 
Ingrida Moe, tai aišku, kad Hanelė su Ritva jau seniai ir sėkmin- 
gai eksperimentuoja. 

Net jų repeticijos buvo populiarios. Nemažai Žmonių per 
priešpiečių pertrauką ateidavo į Bažnyčią Uoloje tiesiog pasi- 
klausyti, kaip Hanelė su Ritva mokosi groti vieną ar kitą kūrinį. 
Džekas pagalvojo, kad tokioje aplinkoje būtų sunku su jomis 
kalbėtis; ir Hanelė su Ritva, ir Džekas čia buvo pernelyg gerai 
žinomi, kad galėtų tikėtis, jog niekas jiems netrukdys. Gal jam 
reikėtų tik pasirodyti bažnyčioje, tuoj po vidurdienio, ir pasi- 
kviesti jas kur nors papietauti. 

Džekas jau buvo bebaigiąs mankštintis ant pilvo raumenų 
treniruoklio, kai jo apmąstytus pertraukė koks pustuzinis jį 
apspitusių prakaituotų moterų iš nėščiųjų aerobikos grupės; 
Džekas suprato, kad jų treniruotė, tas iš pažiūros labai pavojin- 
gas strikinėjimas, pasibaigė. Kadangi jis vis galvojo apie Miše- 
lę Maer - ir niekaip negalėjo pamiršti neseniai matyto nerimą 
sukėlusio žurnalo, „Schwangere Girls“, - tos nėščios moterys jį 
dabar gerokai išgąsdino. 

— Labas! - tarė jis, tebegulėdamas ant nugaros. 

— Labas! - atsakė aerobikos instruktorė - jauna, tamsiaplau- 
kė, labai patrauklaus apvalaino veido, siaurų akių. Treniruotę ji 
vedė nusisukusi nuo Džeko, todėl jis tik dabar pastebėjo, kad ir 
ji pati nėščia; pirmiau jis ją, vadovaujančią šokinėjančioms mo- 
terims, matė tik iš užpakalio. 

- Jūs labai panašus į Džeką Bernsą, tą aktorių, - pareiškė la- 
biausiai išsipūtusi moteris. Džekas nebūtų nustebęs, jei vėliau 
jam kas nors būtų pasakęs, jog tai buvo paskutiniai žodžiai, jos 
ištarti prieš gimdymą. 

— Bet jūs negalite būti Džekas Bernsas... jeigu jau esate čia, 
abejodama prašneko kita moteris. - Jūs tik panašus į jį, ar ne? 

— Tai kaip koks prakeikimas, - apmaudingai burbtelėjo Dže- 
kas. - Aš nekaltas, kad atrodau visai kaip jis. Negaliu pakęsti to 
šikniaus. - Ištaręs šiuos žodžius Džekas ir išsidavė; tai buvo Bi- 
lio Reinbou žodžiai. Filme Džekas taip sakė tris kartus - kaskart 
vis apie kitą Žmogų. 

— Čia jis! - sušuko viena iš moterų. 

- Žinojau, kad jūs Džekas Bernsas, - tarė Džekui labiausiai iš- 
sipūtusi aerobikos mėgėja. - Mane visada nukrečia šiurpas, kai 
pamatau Džeką Bernsą. Nukrėtė ir dabar, kai tik pamačiau jus. 

— Ką gi... tada, manau, viskas aišku, - pasakė Džekas. Jis vis 
dar gulėjo aukštielninkas, nė nekrustelėjęs nuo tos akimirkos, 
kai pastebėjo, kad jį apspito moterys. 

— Kokiame filme čia filmuojatės? Kas dar jame vaidina? - pa- 
klausė kažkuri moteris. 

- - Nesifilmuoju, - atsakė Džekas. - Atvykau čia kai ko iš- 
siaiškinti. 

Viena iš nėščiųjų suniurnėjo, tarsi jai vien nuo minties, kad 
Džekas Bernsas Helsinkyje kažką aiškinasi, būtų prasidėję sąrė- 
miai. Pusė moterų nuėjo sau; dabar, kai paslaptis jau buvo at- 
skleista, Džekas joms neberūpėjo. Tačiau aerobikos instruktorė 
ir dar dvi moterys pasiliko, tarp jų ir ta, kuri atrodė labiausiai 
išsipūtusi. 

— Ir ką gi čia norite išsiaiškinti? — pasidomėjo aerobikos 
instruktorė. 

— Tai sena istorija - dvidešimt aštuonerių metų senumo, tiks- 
liau sakant, - ėmė pasakoti Džekas. - Apie vis besitatuiruojantį 
bažnyčios vargonininką ir moterį, kurios tėvas jam padarė pir- 
mą tatuiruotę. Jie turi vaiką. Yra keli pasakojimai apie tai, kas 
nutiko, bet, šiaip ar taip, jiems nieko neišėjo. 

- Jūs esate tas vargonininkas? - paklausė labiausiai išsipūtusi 
moteris. 

— Ne, aš - tas vaikas, jau suaugęs, po dvidešimt aštuonerių 
metų, - atsakė Džekas. - Noriu sužinoti, kas iš tikrųjų nutiko 
tarp mano motinos ir tėvo. 

Iki tol nekalbėjusi nėščia moteris tarė: 

— Kokia liūdna istorija! Nesuprantu, kam kuriami tokie fil- 
mai. - Ji nusisuko ir nuėjo - tikriausiai į moterų persirengimo 

kambarį. Labiausiai išsipūtusi nėščioji nukrypavo paskui ją. 
Džekas liko vienas su aerobikos instruktore. 

- Jūs juk nesakėte, kad norite kai ką išsiaiškinti filmui, ar 
ne? - tarė instruktorė. 

— Ne, nesakiau, - prisipažino Džekas. - Tai ne filmui. 

— Gal jums reikia gidės? - pasisiūlė instruktorė. Jos nėštumas 
buvo mažiausiai septynių mėnesių, gal aštuonių. Iššokusi bam- 
ba styrojo kaip sustandėjęs spenelis, aiškiai matoma po tam- 
praus audinio triko. - Na, kalbu apie pasimatymą. 

— Dar niekad nėjau į pasimatymą su nėščia moterimi, - tarė 
Džekas. 

— Aš netekėjusi - ir net neturiu jokio draugo, - paaiškino ji. - 
Šis kūdikis - savotiškas eksperimentas. 

— Be niekieno pagalbos? - paklausė Džekas. 

- Apsilankiau spermos banke, - atsakė ji. - Spermos dono- 
ras - anonimas. Apvaisinimą jau lyg ir pamiršau. 

Gulėdamas aukštielninkas ant pilvo raumenų treniruoklio, 
Džekas pernelyg greitai apsisprendė - tokie skuboti sprendimai 
apskritai buvo būdingi jo lytiniam gyvenimui. Kadangi Džekas 
manėsi norįs suartėti su kokia nors nėščia moterimi, jis nuspren- 
dė pabendrauti su nėščia sporto klubo „Motivus“ aerobikos ins- 
truktore, užuot bent pamėginęs susitarti dėl pietų su Hanele ir 
Ritva - tomis dviem lesbietėmis, dėl kurių ir atvyko į Helsinkį. 

Pats save įtikinėdamas, kad elgiasi gerai, Džekas išmąstė, jog 
viską, ką galėtų išgirsti iš vargonininkės ir violončelininkės, ku- 
rios buvo pora, kai jas pažinojo jo motina ir tėvas, - ir tebėra 
pora iki šiol, - jis, ko gero, ir taip jau žino arba nujaučia. Mama, 
pasakodama apie tas moteris, jį tyčia klaidino; jos miegojo su ja, 
o ne su jo tėvu. Be abejo, bus ir daugiau panašių naujienų, bet 
nieko, ko nebūtų galima pasakyti prie kavos ar arbatos puode- 
lio, - nieko tokio sudėtingo, kam atskleisti reikėtų viso vakaro. 

Džekas nusprendė į Bažnyčią Uoloje nueiti maždaug tada, kai 
Hanelė su Ritva bus bebaigiančios repeticiją. Jis pasikvies jas 
kur nors paplepėti; to tikriausiai ir pakaks. Džekas manė, jog. 
nėra jokios priežasties, dėl kurios jis negalėtų paskutinio vakaro 
Helsinkyje praleisti su nėščia aerobikos instruktore. Kaip vėliau 
paaiškėjo, viena priežastis vis dėlto buvo, bet Džekas pakluso vis- 

ką nustelbiančiam instinktui, kuris, deja, nesvetimas daugeliui 
vyrų, - apimtas troškimo suartėti su tam tikro tipo moterimi, 
jis beveik ir negalvojo, kas per žmogus ta aerobikos instruktorė, 
kurios vardas buvo Marja Liza. 

Jie susitarė dėl pasimatymo - tai buvo kebloka, nes reikėjo 
stabtelėti prie registratūros ir paprašyti rašiklio bei popieriaus; 
kiti žmonės spoksojo į juos. Marja Liza Džekui užrašė savo var- 
dą ir mobiliojo telefono numerį. Ji pastebimai suglumo per- 
skaičiusi, ką jai brūkštelėjo Džekas, - Džimis Stronačas, viešbutis 
„Torni“, - bet jis paaiškino, kad visada registruojasi veikėjo, kurį 
vaidina naujausiame, žiūrovų dar nematytame filme, vardu. 

Išėjęs iš sporto klubo ir grįždamas į „Torni“, Džekas užsuko į 
pornografijos parduotuvę, kurios vitrinoje buvo matęs labai jau 
neįprastą, bet viliojantį žurnalą „Schwangere Girls“. Jis parsi- 
nešė tą žurnalą į savo kambarį - norėjo pažiūrėti į nuotraukas, 
kurios gerokai trikdė, bet kartu ir žadino geismą. 

Eidamas iš viešbučio į Bažnyčią Uoloje, Džekas atsikratė to 
šlykštaus žurnalo, bet ne savo kambaryje, - įmetė į šiukšliadėžę 
koridoriuje, priešais liftą. Tačiau iš tikrųjų tokių nuotraukų ne- 
atsikratysi - jos neišeina iš galvos daugybę metų, gal netgi visą 
gyvenimą. Tai, ką tose nuotraukose daro nėščios moterys, kartu 
su Džeku Bernsu nukeliaus į kapą - arba į pragarą, kur, anot In- 
gridos, esi kurčias, bet matai visus žmones, kuriuos tyčia įskau- 
dinai. Tik negali girdėti, ką jie sako apie tave. 

Po tos popietės Helsinkyje Džekas jau puikiai įsivaizduos, 
kaip viskas bus pragare. Jis visą amžinybę žiūrės į tas, regis, la- 
bai nepatogiai besimylinčias nėščias moteris. Jos kalbėsis apie jį, 
bet jis nieko negirdės. Visą amžinybę Džekas galės tik spėlioti, 
ką jos sako. 


Džekui Tempeliaukio bažnyčios kupolas pasirodė panašus į 
apverstą katilą išgaubtu dugnu. Uolos luitai, dengiantys viską, 
išskyrus kupolą, buvo pagoniškai paprasti; kupolas atrodė kaip 
kiaušinis, išlindęs iš meteoro kraterio. Aplink Bažnyčią Uoloje 
stovėjo keli visiškai vienodi daugiabučiai namai be jokių pagra- 

žinimų. (Ketvirtajame dešimtmetyje pastatytas viduriniosios 
klasės kvartalas.) 

Ir bažnyčios viduje daug kas buvo iš uolos luitų. Vargonininko 
vieta - gerai matoma kairėje pusėje sėdintiems parapijiečiams. 
Dabar neužsėsti aptakūs suolai - chorui - sustatyti priekyje, 
pačiame viduryje, ant pakylos. Chorai čia itin svarbūs. Variniai 
vargonų vamzdžiai tamsesnio ir šviesesnio medžio fone atro- 
dė labai šiuolaikiškai. Sakykla buvo aptaisyta akmeniu; Džekui 
dingtelėjo, kad ji panaši į geriamojo vandens fontanėlį. 

Tą ankstyvą popietę Džekas atsisėdęs klausėsi Hanelės ir Ri- 
tvos muzikavimo - Ritva sėdėjo šonu į jį, ant vargonų suolelio, 
o Hanelė atsigręžusi, plačiai išskėtusi kojas, apžergusi violonče- 
lę. Klausytojų buvo nedaug; retkarčiais kas nors tyliai ateidavo 
arba išeidavo, abiem moterims repetuojant. Džekas suprato, kad 
Hanelė jį pažino iškart, vos tik jis atsisėdo; ji turbūt žinojo, kad 
jis pasirodys, nes pamačiusi tik nusišypsojo ir linktelėjo galvą. 
Ritva tik vienąkart pasisuko, kad pažvelgtų į Džeką; ji irgi nu- 
sišypsojo ir linktelėjo. (Ta moteris iš Sibelijaus akademijos, su 
kuria Džekas šnekėjo, tikriausiai buvo jas įspėjusi, kad jų ieško 
Džekas Bernsas.) 

Ne visi jų atliekami kūriniai buvo bažnytiniai - bent jau 
skambėjo ne taip, kaip paprastai skamba bažnytinė muzika. 
Kaip buvęs kanadietis, Džekas atpažino Leonardo Koheno „Jei 
tokia Tavo valia“, - nors anksčiau nebuvo girdėjęs, kad kas tą 
dainą grotų vargonais ir violončele. Kaip amerikietis, Džekas 
atpažino Van Morisono „Kai tik Dievas mane nušviečia savo 
šviesa“. Hanelė su Ritva buvo puikios muzikantės; net Džekas 
suprato, kad jos tikrai gražiai susigrojusios. Žinoma, jis buvo iš 
anksto labai palankiai nusiteikęs. Džekui Hanelė su Ritva atro- 
dė vertos didžiausios pagarbos jau vien todėl, kad atsilaikė kaip 
pora, kad ir kaip jas puolė jo motina. 

Džekas išklausė ir dvi jų repetuojamas įprastas bažnytines 
giesmes - „Giedokite ir garbinkite Jėzų“ ir „Ateik, ateik, Ema- 
nueli“. Pastaroji yra advento giesmė, be to, abi geriau žinomos 
Škotijoje negu Suomijoje, kaip Džekui vėliau pasakė Hanelė su 
Ritva. Tačiau tas giesmes labai mėgęs jo tėvas. 

- Viljamas mus ir išmokė jas groti, - tarė Ritva. — Na ir kas, 
kad dabar ne adventas. 

Jie gėrė arbatą stebėtinai gražiame ir erdviame Hanelės ir Ri- 
tvos bute, viename iš tų aplink Bažnyčią Uoloje stovinčių niū- 
rių, pilkų namų. Hanelė su Ritva buvo sujungusios du butus, 
kurių langai išėjo į Tempeliaukio bažnyčią. Kaip ir ta bažny- 
čia, jų būstas atrodė šiuolaikiškai - baldų nedaug, ant sienų tik 
kelios į plieninius rėmelius įdėtos nespalvotos nuotraukos. Abi 
moterys, dabar jau bebaigiančios penktą dešimtį, buvo gerai nu- 
siteikusios ir labai draugiškos. Ir jų išvaizda, savaime supranta- 
ma, anaiptol ne tokia bauginanti, kaip Džekui pasirodė, kai jam 
buvo ketveri. 

- Jūs buvote pirma moteris neskustomis pažastimis, kurią 
mačiau, - pasakė jis Hanelei. Stulbinantys plaukai Hanelės pa- 
žastyse buvo kiek tamsesni nei ant galvos, tačiau dabar Džekas 
tos smulkmenos neminėjo - neužsiminė ir apie Floridos formos 
apgamą virš Hanelės bambos, primenantį sumaigytą pralieto 
vyno spalvos skrybėlę. 

Hanelė nusijuokė. 

— Dauguma Žmonių įsimena mano apgamą, o ne pažastis, 
Džekai. 

— Prisimenu ir apgamą, - tarė Džekas. 

Ritva tebebuvo žema ir putli, ilgais plaukais ir dailiu veideliu. 
Ji vis dar rengėsi vien juodai, kaip kokia dramos meną studijuo- 
janti panelė. 

— Prisimenu, kaip tu užmigai, Džekai... ir kaip stengeisi neuž- 
migti! - pasakė Ritva. 

Džekas papasakojo, jog tada manė, kad jos prašo joms ištatui- 
ruoti po pusę širdies todėl, kad abi miegojo su jo tėvu. 

— Su Viljamu? - sušuko Hanelė, išliedama ant stalo savo ar- 
batą. Ritva įsikvatojo. 

Buvo matyti, kad šios homoseksualios moterys būdamos 
drauge jaučiasi taip gerai, kad gali flirtuoti su Džeku - arba su 
kitais vaikinais - nebijodamos, jog bus neteisingai suprastos. 

— Turbūt neturėčiau stebėtis, - tarė Hanelė. - Viljamas mums 
sakė, kad tavo mama tau gali prišnekėti galai žino ko, Džekai. 
Tik mudvi su Ritva nemanėme, kad ji taip toli nueis. 

Hanelė Džekui paaiškino, kad jųdviejų su Ritva meilės ryšys 
dar tik mezgėsi, jos dar nebuvo susisaisčiusios jokiais pažadais, 
kai jo mama ėmė jas „kabinti“; jaunosios muzikos studentės 
tada net svarsčiusios, kad mylėjimasis su Alisa gal būtų savotiš- 
kas jų santykių išmėginimas. 

— Tuomet, tūkstantis devyni šimtai septyniasdešimtaisiais, 
Džekai, - pasakė Ritva, - mudvi su Hanele buvome tokios jau- 
nos, kad manėme, jog į žmonių santykius visada galima žiūrėti 
kaip į eksperimentą. 

Viljamas Hanelę su Ritva buvo perspėjęs dėl Alisos, viską 
joms apie ją papasakojęs. Tačiau merginos manė, kad jeigu abi 
bus „neištikimos“ su Džeko mama, tai viena kitos neįskaudins. 

— Mums buvo skaudžiau, negu galėjome numatyti, - pasako- 
jo Džekui Hanelė. - Nusprendėm atkeršyti tavo mamai - įskau- 
dinti ją. Ta mūsų bendra tatuiruotė buvo skausmo, kurį viena 
kitai sukėlėme, simbolis - savotiškas atminas, kad daugiau nie- 
kada viena kitos neišduotume, kad nepamirštume, kiek daug tas 
miegojimas su tavo mama mums kainavo. Be to, mes jai pa- 
rodėm, kad esam pakankamai drąsios ir galim miegoti su bet 
kuo - netgi su Viljamu. 

— Mes, be abejo, neketinom miegoti su Viljamu, Džekai, ir jis 
nebūtų miegojęs nė su viena iš mūsų, - tarė Ritva. - Tačiau tavo 
mama labai jautriai reaguodavo į užuominas, kad tavo tėtis gal- 
būt su kažkuo miega, ir mudviem su Hanele nebuvo sunku ją 
įtikinti, kad esam patvirkusios. 

— Mes flirtavom net su tavimi, Džekai - tik tam, kad ją paner- 
vintumėm, - pasakė Hanelė. 

— Taip, atsimenu, - linktelėjo Džekas. 

Jų bendra tatuiruotė buvo dvi vertikaliai plyšusios širdies pu- 
sės; abiem moterims jos buvo ištatuiruotos ant kairės krūties. 

„Tavo blakstienos tokios, kad nors mirk“, - tada pasakė Dže- 
kui Hanelė. Ji po antklode ilgais pirštais pakėlė Džeko pižamos 
viršutinę dalį ir paglostė jam pilvuką. Kai ji užmigo greta jo, jis 
jos vos nepabučiavo. 

„Miegok, Džekai ,- tarė mama. 

— Papasakokit apie tą „Saldžių sapnų ,- paprašė Džekas 
Hanelės ir Ritvos gražiajame jų bute. Lauke jau temo; šviesa iš 

Tempeliaukio bažnyčios kupolo skverbėsi tarsi pro kiaušinio 
kevale atsivėrusius langus. (Džekas prisiminė, jog tada manė, 
kad „saldžių sapnų“ jo tėtis, ko gero, linkėdavo visoms savo 
draugėms.) 

- Jam jau nebe ketveri, - pasakė Ritva Hanelei, kuri purtė 
galvą. - Nagi, papasakok. 

- „Saldžių sapnų“ mums šnibždėjo tavo mama, prieš pradė- 
dama bučiuoti mus ten, apačioje, - paaiškino Hanelė, nežiūrė- 
dama Džekui į akis. 

- O. 

„Saldžių sapnų, Džekai! - tada palinkėjo Ritva; ir pabučiavo 
jį prieš miegą. - Argi ne taip jūs sakote angliškai? - paklausė 
Alisos. - „Saldžių sapnų?“ 

„Kartais“, - burbtelėjo Alisa, o Hanelė akimirką liovėsi drąsiai 
švilpavusi, tarsi kairę krūtį ir šoninę krūtinės ląstos dalį badan- 
čių spalvinimo mašinėlės adatų keliamas skausmas staiga būtų 
pasidaręs nebepakenčiamas. Bet Džekas neabejojo, kad kvapą 
užimantį skausmą jai sukėlė tie žodžiai, „saldžių sapnų ', o ne 
adatos. (Tai bent pokalbis „ne prie Džeko“!) 

Dabar Džekas Hanelei ir Ritvai papasakojo apie neįprastai 
ilgai trukusius mamos santykius su Lesle Oustler, - Alisa tuo 
pat laiku tikriausiai buvo užmezgusi ir daug kitų, trumpesnių, 
romanų, bet tik tas jos meilės ryšys - su moterimi - pasirodė 
esąs toks patvarus. Džekas Hanelės ir Ritvos paklausė, ar jų tai 
nestebina. 

Moterys susižvelgė ir patraukė pečiais. 

— Nebuvo nieko, kam tavo mama nebūtų ryžusis, Džekai, - 
tarė Ritva, - kad tik padarytų įspūdį - kokį nors įspūdį - tavo 
tėčiui. 

— Po Viljamo, manau, Alisai jau buvo vis tiek, su kuo ji mie- 
ga, - pasakė Džekui Hanelė. - Su vyru, moterimi ar berniuku. 

Ant buto sienų kabančiose nespalvotose nuotraukose buvo 
daugiausia Hanelė su Ritva, daug kur nufotografuotos per kon- 
certus. Vienoje - Ritva ant vargonų suolelio Šv. Jono bažnyčio- 
je, toje Johanneksen kirkko, kurioje Džekas apsilankė su mama; 
tada visur buvo daug prisnigta, kaip jis dabar prisiminė. Prie 
Ritvos, iš abiejų pusių, sėdėjo du jos mokytojai - Karis Vara (tas 

pasišiaušęs vargonininkas) ir kažkoks labai patrauklus jaunas 
vyriškis tvirtai sučiauptomis lūpomis, kurio ilgi plaukai, gražiai 
apgaubę dailų kaip mergaitės veidą, krito ant pečių. 

— Mano tėvas? - paklausė Džekas Ritvos, rodydamas į tą 
nuotrauką. Viljamas joje atrodė beveik taip pat kaip aną vakarą 
„Bristolio“ restorane. 

— Taip, žinoma, - atsakė Ritva. - Nesi matęs jo nuotraukų? 

— Galvok, ką šneki, Ritva! - papriekaištavo Hanelė. - Negi 
manai, kad Alisa Džekui laikė albumą? 

Džekas nustebo, pamatęs savo tėvą tokį jauną. Tūkstantis de- 
vyni šimtai septyniasdešimtaisiais, Helsinkyje, Viljamui Bernsui 
turėjo būti trisdešimt vieneri - pora metų mažiau negu Džekui 
dabar. (Labai keista pirmą kartą matyti savo tėvą nuotraukoje, 
kurioje jis už tave jaunesnis.) Be to, Džeką nustebino panašu- 
mas; Viljamas iš išvaizdos beveik niekuo nesiskyrė nuo Džeko. 

Šalia Ritvos ir Kario Varos Viljamas, be abejo, atrodė smulkus. 
Jis iš tikrųjų buvo smulkaus sudėjimo, tačiau pažiūrėti stiprus 
vyriškis; ne gležnas, bet kažkokio lyg ir moteriško veido; ir turė- 
jo ilgus pirštus, kaip dauguma vargonininkų. (Džeko plaštakos 
buvo mažos, kaip mamos, o pirštai tumpi ir tvirti.) 

Viljamas vilkėjo baltais marškiniais su ilgomis rankovėmis, 
prasegta apykakle; virš jo aukštyn kilo Viurtembergo „Walcker“ 
firmos vargonų vamzdžiai. Džekas Hanelės ir Ritvos paklausė, 
ką jos Žino apie jo tėvo tatuiruotes. 

— Niekada jų nemačiau, - atsakė Hanelė. Ritva jai pritarė; ir ji 
nebuvo jų mačiusi. 

Miegamajame Džekas atkreipė dėmesį į nespalvotas Hanelės 
ir Ritvos tatuiruočių nuotraukas - jose buvo matyti tik nuogi 
abiejų moterų torsai, abi plyšusios širdies pusės ant jų kairių 
krūtų. Na, bent jau šitos tatuiruotės tokios, kokias Džekas prisi- 
mena; bet Hanelė buvo išsiskutusi pažastų plaukus ir rankomis, 
sukryžiuotomis virš bambos, prisidengusi apgamą. 

Džekas šiek tiek nustebo pamatęs, kad Hanelė su Ritva turi ir 
daugiau tatuiruočių. Hanelei ant klubo buvo ištatuiruotas kaž- . 
kokio muzikos kūrinio fragmentas; dar daugiau natų - lyg ir 
iš to paties kūrinio - buvo ant Ritvos užpakalio. Ir šitos tatui- 
ruotės, kaip ir abiejų moterų pasidalintos širdies atvaizdai, buvo 

nufotografuotos iš arti - matoma tik viena ar kita kūno dalis. 
Bet jų kūnai buvo tokie nepanašūs, kad Džekas iškart suprato, 
kuri tatuiruotė yra Hanelės, o kuri Ritvos. 

— Iš kokio čia kūrinio? - paklausė Džekas. 

— Mes jį grojom - prieš tau ateinant į bažnyčią, - atsakė Ri- 
tva. — Ir šitą giesmę išmokom iš Viljamo, jis ją grodavo Senojoje 
šv. Pauliaus bažnyčioje. 

— „Švenčiausias dieviškasis sakramentas“, - tarė Hanelė. Ji 
ėmė niūniuoti. - Mokam tik melodiją, žodžių neprisimenam, 
tačiau tai giesmė. 

Melodija Džekui atrodė gerai žinoma; gal jis girdėjo tą gies- 
mę, ar netgi pats giedojo, Šventos Hildos mokykloje. Džekas 
prisiminė girdėjęs mamą giedant tą giesmę Amsterdame, „rau- 
donųjų žibintų“ rajone. Jeigu tėtis ją grodavo Senojoje šv. Pau- 
liaus bažnyčioje, tai čia tikriausiai anglikonų arba Škotijos epis- 
kopalininkų giesmė. 

Senojo terliaus vardo Džekas gal nebūtų prisiminęs, bet Ha- 
nelė - rodydama į nespalvotą jai ant klubo padarytos tatuiruo- 
tės nuotrauką - pasakė: 

— Ne tokia jau prasta, kaip Samio Salo darbas. 

Džekas Hanelei ir Ritvai papasakojo apie tą baisią naktį vieš- 
butyje „Torni“, kai Samis Salas daužė kambario duris, - ir kaip 
gerokai jaunesnė Samio Žmona, ta šiurkščiai kalbėjusi restorano 
„Salve“ padavėja, Alisai priekaištavo, kad ši stumianti Samį iš 
verslo. 

Hanelė vėl purtė galvą - jos trumpai nukirptos šviesios gar- 
banos nė nekrustelėjo. 

— Samio žmona buvo jau seniai mirusi, kai tu su mama at- 
plaukei į Helsinkį, Džekai, - tarė Ritva. - Ta „Salve“ padavėja 
buvo Samio duktė. 

— Jos vardas Mina, - pridūrė Hanelė. - Ji buvo Viljamo drau- 
gė, viena iš tavo tėčio vyresnių moterų. Jų santykiai man visada 
atrodė keistoki, bet Minai buvo tekę patirti visokiausių nelai- 
mių - kaip ir tavo tėčiui. Ji turėjo nesantuokinį vaiką, kuris mirė 
būdamas dar kūdikis - nuo kažkokios viršutinių kvėpavimo 
takų ligos. 

- Tavo tėvas mylimosios neieškojo, Džekai. Jis tikriausiai te- 
bemylėjo tą danę, - paaiškino Ritva. - Mina jam buvo tik pa- 
guoda. Manau, jis jautėsi tik tai ir galįs daryti - ką nors guos- 
ti. Na, supranti, čia tas senas krikščionių principas - susirandi 
žmogų, kuriam nesiseka, ir jam padedi. 

Savaime suprantama, Agneta Nilson, Stokholme Viljamui 
dėsčiusi choralinę muziką, - o Džeką mokiusi čiuožti ant Mela- 
reno ežero, - irgi buvo vyresnė moteris. Gal ir Agnetai nesisekė; 
šiaip ar taip, jos širdis juk buvo nesveika. 

- Klausyk, mes - muzikantės, Džekai. Tavo tėtis irgi buvo pir- 
miausia muzikantas, menininkas, - šnekėjo Hanelė. - Nesakau, 
kad tai, kaip gyvenu, ir kaip gyveno Viljamas, nėra nukrypimas 
nuo normos. Bet kas leido tavo mamai taip elgtis? Ji manėsi 
turinti teisę daryti ką tik nori! 

— Hanele, ta šlerva vis dėlto buvo jo motina - kad ir ką apie ją 
sakytum, - įsikišo Ritva. 

— Kai kas nors tave meta, tiesiog gyveni toliau, - pasakė Dže- 
kui Hanelė. - O tavo mama iš to padarė pilnametražį filmą! 

— Hanele! - tarė Ritva. - Mes matėm visus tavo filmus, Dže- 
kai. Ir negalim atsistebėti, kad užaugai toks normalus! 

Džekas nesijautė normalus. Jis vis galvojo apie tą storarankę 
padavėją - apie Miną, Samio Salo dukterį. Lašiniais apaugę jos 
žastai tirtėjo; ji buvo jo tėčio draugė! 

Taigi Džeko mama pasikasė netgi po dviejų vienas kitą guo- 
džiančių žmonių draugystės pamatais. Hanelė abejojo, ar Džeko 
tėtis su Mina bent kartą mylėjosi; Ritva manė, kad tikriausiai 
mylėjosi. Bet argi tai buvo svarbu? Alisa Samį Salą įtikino, kad 
nelaimingoji jo duktė iš Viljamo Bernso negali tikėtis nieko 
daugiau, tik išdavystės ir širdgėlos. Samis troško, kad Alisa su 
Džeku kuo greičiau išsinešdintų į Amsterdamą, žinodamas, jog 
paskui juos išvyks ir Viljamas. 

Samis Salas iš tiesų buvo terlius; bet vis tiek neprarado kažin 
kiek klientų dėl Duktės Alisos. Kaip Džekui paaiškino Hanelė 
su Ritva, jo mama tatuiravo daugiausia viešbutyje „Torni“ be- 
sisukiojančius studentus; o studentai, net ir pasiturintys, gailė- 
davo pinigų tatuiruotėms. Dauguma jūreivių vis dar eidavo pas 

Samį; tais laikais jūreiviai tatuiruotėms išleisdavo daugiau negu 
studentai. 

Iš Hanelės su Ritva Džekas sužinojo ir tai, kad Karis Vara 
daug keliavo - nuolat koncertuodavo užsienyje. Taigi Viljamas 
iš esmės buvo pagrindinis Šv.Jono bažnyčios vargonininkas; 
jam labai patiko ir ta bažnyčia, ir vargonai. Be to, jis mylėjo Si- 
belijaus akademijoje studijuojančius savo mokinius - Ritva su 
Hanele buvo vienos iš geriausių. 

Amsterdame Viljamas mokinių neturėjęs; jo darbas Senojoje 
bažnyčioje buvęs toks atsakingas, kad studentams mokyti tie- 
siog nelikdavę laiko. 

— Turite omenyje vargonų derinimą? - paklausė Džekas Ha- 
nelės ir Ritvos. 

— Ką? 

"Džekas atpasakojo, ką jam buvo sakiusi mama: kad jo tėtis 
Amsterdame nedirbo jokio kito darbo, tik derino Senosios baž- 
nyčios vargonus, kurie iš tikrųjų buvo, pasak Kario Varos, neap- 
rėpiami, bet nuolat išsiderindavo. 

— Viljamas nemokėjo suderinti net gitaros, ką jau kalbėti apie 
vargonus! - sušuko Ritva. 

— Groti toje Oude Kerk jis sutiko tik su sąlyga, kad bus nusam- 
dytas dar vienas vargonų derintojas, - pasakė Džekui Hanelė. 

— Kažkoks žmogus, suderinantis vargonus prieš kiekvieną 
koncertą, ten jau buvo, bet - kadangi tavo tėtis to reikalavo — 
beveik kasdien ateidavo dar vienas vargonų derintojas, - paaiš- 
kino Ritva. 

— Ne kasdien, o kasnakt, - pataisė ją Hanelė. 

Tada Džekas ir suprato, kas buvo tas dar vienas vargonų de- 
rintojas, - tas minkštabūdis vaikigalis, kurį Alisa pavadino vun- 
derkindu. Jaunasis genijus, pasipudravęs kelnių užpakalį, kad 
greičiau slysčiotų į šonus ant vargonų suolelio, irgi neaprėpia- 
mo. Fransas Donkeris, grojęs Džekui ir jo mamai - ir daugybei 
netoliese įsikūrusių prostitučių - vieną naktį, kai iš tikrųjų jis, 
tas „vunderkindas“, turėjo derinti vargonus. 

„Visi šneka, kad Senojoje bažnyčioje vargonininkai groja tu- 
ristams ir prostitutėms!“ - kadaise šūktelėjo Alisai ir Džekui 

Karis Vara. Hanelė su Ritva dabar pasakojo, kad Vara labai di- 
džiavosi Viljamu. Vara sakydavęs, kad Viljamas - geriausias mo- 
kinys, kokį tik jis kada turėjęs. 

Tačiau Alisa norėjo, kad Džekas manytų, jog jo tėvas buvo tik 
vargonų derintojas; ji visaip stengėsi sumenkinti Viljamą sūnaus 
akyse. 

— Amsterdame kažkas atsitiko, - pasakė Džekas Hanelei ir 
Ritvai. - Tėtis liovėsi sekiojęs paskui mus - aišku, kad kažkas 
atsitiko. 

Hanelė vėl purtė galvą, šviesios jos garbanos atrodė tarytum 
priklijuotos. 

— Advokatė sudarė sutartį su tavo mama, Džekai, - paaiškino 
Ritva. - Tai buvo žiauri sutartis, bet kas nors juk turėjo Alisą 
sustabdyti. 

- Viljamui iš to nebuvo nieko gero! - piktai pareiškė Hanelė. 

— Taip buvo geriausia Džekui, Hanele, - paprieštaravo Ritva. 

- Neprisimenu jokios advokatės, - tarė Džekas. - Kas buvo 
ta advokatė? 

— Kažkokia Femnkė. Pavardę pamiršau, - pasakė Hanelė. - Itin 
kieta skyrybų advokatė - pati išgyvenusi dramatiškas skyrybas. 

Na, dabar atrodė beveik juokinga, kad Džekas manė, jog Fem- 
kė - prostitutė; jis prisiminė absurdišką istoriją apie tai, kad 
Femkė parsidavinėjo, norėdama sugėdinti buvusį vyrą. (Femkė 
buvo turtinga, kiek Džekas atsiminė, tačiau tapo prostitute!) Bet 
argi gali kuo nors netikėti, kai tau ketveri ir mama savo nuožiū- 
ra rikiuoja vadinamuosius tavo atsiminimus? 

— Pradėk nuo policininko, Džekai, - patarė Ritva. - Ten buvo 
toks policininkas - geriausias tavo tėčio draugas. 

- Jis tave iš ten ištraukė - jis buvo ir tavo geriausias draugas, 
Džekai, - pridūrė Hanelė. 

— Taip, aš jį atsimenu, - tarė Džekas. Tas policininkas buvo 
malonus vyrukas, Nikas Oudejansas. Mėlynų kaip liepsnelės 
kiaušiniai akių, su nedideliu raidės L formos randeliu ant vie- 
no skruostikaulio. - Aš, savaime suprantama, maniau, kad jis 
mano mamos draugas, - pasakė Džekas Hanelei ir Ritvai. - Ir 
kad Femkė prostitutė! 

Jie visi sėdėjo svetainėje ant oda aptrauktos sofos; švytintį 
Tempeliaukio bažnyčios kupolą jau gaubė tamsa. Moterys buvo 
įsitaisiusios abipus Džeko; dabar jos jį apkabino. 

— Džekai, tavo mama buvo prostitutė. O Femkė tik advoka- 
tė, - pasakė Hanelė. 

— Mano mama prostitute pabuvo tik vieną naktį! - išpyškino 
Džekas. - Ji priėmė tik vieną klientą - jauną vaikinuką. Sakė, 
kad jis buvo dar nekaltas. 

Abi moterys tebelaikė Džeką glėbyje. 

— Džekai, niekas nebūna prostitute tik vieną naktį, - tarė 
Ritva. 

— Dar nėra taip buvę, kad prostitutė priimtų tik vieną klientą, 
Džekai, - pridūrė Hanelė. - Ir dar nekaltą! 

— Turėtume visi drauge pavakarieniauti! - staiga sušuko Ri- 
tva. 

— Nebent Džekas būtų sutaręs kokį pasimatymą, - paerzino 
Džeką Hanelė. - Nenoriu juo dalytis su moterimi, kuriai jis pa- 
skyrė pasimatymą. - Džekas tiesiog sėdėjo ant oda aptrauktos 
sofos ir žiūrėjo į tamsą už lango. 

— Atrodo, jis tikrai sutaręs pasimatymą, - pasakė Ritva. 

— Taip, tikrai. Matau iš akių, - pritarė jai Hanelė. 

— Man labai gaila, - atsiprašė Džekas. Bet jis dar ir pats neži- 
nojo, kaip gaila. 


Aerobikos instruktorės nėštumas buvo trisdešimt vienos savai- 
tės, ji laukėsi antro vaiko. 

— Nuo to paties nežinomo spermos donoro? - paklausė Dže- 
kas taip atsainiai, kaip tik buvo įmanoma tokiomis aplinkybė- 
mis. Jie nuogi gulėjo lovoje, viešbučio „Torni“ kambaryje; Marja 
Liza spaudė Džeko veidą prie didžiulio savo pilvo, kad jis pajus- 
tų, kaip spurda trisdešimt vienos savaitės vaisius. 

— Ne, mano vyras mirė, - atsakė Marja Liza. - Norėjom turėti 
du vaikus, bet praėjo beveik treji metai, kol ryžausi pasigimdyti 
antrą viena. 

- Jau turi mergaitę ar berniuką? 

— Ketverių metų berniuką. 

Džekui, sugrįžusiam prie Šiaurės jūros, buvo įdomu beveik 
viskas, kas susiję su ketverių metų berniukais; tačiau jis jautė, 
jog dabar netinkamas laikas ir vieta Marjai Lizai sakyti, kad la- 
bai gailisi taip ir nesusipažinęs su jos sūnumi. (Džekas anksti 
rytą turėjo išvykti į Amsterdamą.) 

Ji pasakojo, kad jos sūnelį prižiūri draugė - pamaitins ir pa- 
guldys miegoti. Marja Liza Džeką iškart įspėjo, kad ilgai neužsi- 
bus. Ji paprastai niekur neužtrunkanti po sūnaus guldymo laiko 
ir visada būnanti namuose, savo lovoje, kai berniukas atsibunda 
iš ryto. 

Džekas negalėjo atsistebėti trisdešimt vienos savaitės vaisiaus 
sportiškumu - aerobikos instruktorės mylėjimosi stilius jo taip 
nesužavėjo. Jis pirmą kartą gulėjo su nėščia moterimi; Džekas 
nežinojo, ko gali tikėtis. Tikriausiai nereikėjo nerimauti dėl to, 
kad Marja Liza tokia judri - na, kaip besilaukianti moteris. (Šiaip 
ar taip, jis juk pats matė, kaip ji vadovauja šokinėjančioms nėš- 
čioms aerobikos mėgėjoms; be to, Džekas žinojo, kad dauguma 
iš pažiūros labai nepatogių pozų, jo matytų žurnale „Schwange- 
re Girls“, nufotografuotos be jokios apgaulės.) 

Jis tik vėliau suprato, ko iš tikrųjų norėjo, - ne mylėtis su nėš- 
čia moterimi, o paprasčiausiai laikyti ją glėbyje ir taip užmigti. 
Iš tiesų Džekas troško tik uždėti ranką ant didžiulio jos pilvo ir 
įsivaizduoti, kad čia du jo mylimi žmonės - ne tik moteris, bet ir 
vaikas, kurį ji pagimdys. Kaip malonu buvo šitaip užmigti! 

Kažkas beldė į duris - iš pradžių tyliai, paskui jau atkakliau. 
Šis beldimas buvo ne toks kaip Samio Salo, bet kažkaip įsismel- 
kė į Džeko sapną - sapne Džekas buvo tėvas. 
 — Marja Liza, ar tu ten? - pasigirdo vyro balsas iš koridoriaus. 
Paskui jis, matyt, paklausė to paties suomiškai. 

Nėščiosios aerobikos instruktorės nebebuvo. Džekas lovoje 
pabudo vienas; jis nuėjo į vonios kambarį ir apsivyniojo juos- 
menį rankšluosčiu. Prie veidrodžio dantų pasta buvo prilipdy- 
tas „Torni“ vokas. Ji labai apdairiai paliko jam raštelį. Džekas 
suprato, kad tikriausiai kalbėjo per miegus. 


Mano vardas Marja Liza, ne Mišelė. Kas ta Mišelė? 

Džekas suglamžė voką ir įmetė į vonios kambaryje stovinčią 
šliukšliadėžę. Prilaikydamas apie juosmenį apsuktą rankšluostį, 
nuėjo pažiūrėti, kas beldžiasi. Bet jau nujautė, kas ten toks. 

— Marja Liza - žinau, kad tu ten, - pasakė tas vyriškis, tik tru- 
putį garsiau. 

Kol nebuvo atidaręs durų, Džekas nežinojo, kad tas vyriškis 
atėjo su ketverių metų berniuku. Tačiau kaip dar tas vargše- 
lis galėjo pasielgti? Jei esi rūpestingas tėvas, nepalieki ketverių 
metų vaiko vieno. 

Džekas iškart suvokė, kad tas jaunas vyriškis tamsiai geltonais 
plaukais - Marjos Lizos vyras, tikrai nemiręs. (Vargu ar tai ga- 
lėjo būti nežinomas spermos donoras.) Visas galimas abejones 
išsklaidė berniukas; tamsiai geltoni keturmečio mažylio plaukai 
buvo kaip tėčio, o apvalainas veidelis ir siauros akys - visai kaip 
mamos. 

- Taip ir žinojau, - tarė Marjos Lizos vyras. - Jūs - Džekas 
Bernsas. Marja Liza pasakojo, kad matė jus sporto klube. 

— Jos čia nėra, - pasakė Džekas. 

Nelaimingasis vyras pro Džeką pažvelgė į sujauktą kambarį. 
Berniukas ėmė prašytis, kad tėtis jį paimtų ant rankų; vaikas 
avėjo vilnonėmis kojinėmis šlepetėmis su elniais, jam ant piža- 
mos buvo užvilkta šilta striukytė su gobtuvu. Džekas žingtelė- 
jo atgal, ir tėvas įsinešė sūnų į kambarį. Pagalvės bei antklodės 
buvo sustumtos į vieną krūvą; jaunasis vyriškis stebeilijo į lovą, 
į sumankytą patalynę, tarsi įžvelgdamas įsispaudusias nėščios 
žmonos kūno žymes. | 

Marja Liza vyrui buvo pasakiusi, kad vėlai vakare sporto klu- 
be ves dar vieną aerobikos treniruotę, bet jis, paguldęs berniuką 
miegoti, spintoje rado jos sportinį krepšį; jis tvarkė butą ir no- 
rėjo į Marjos Lizos spintą padėti kažkokį jos drabužį, o ten buvo 
tas krepšys. 

Jaunasis vyriškis Džekui parodė tame krepšyje rastą popie- 
riaus lapelį: Džimis Stronačas, viešbutis „Torni“. Bet jis iškart su- 
pratęs, kad Džimis Stronačas iš tikrųjų yra Džekas Bernsas. 

— Ji vis šnekėjo: „Klube lankosi kino žvaigždė, o aš atrodau 
kaip banginis!“ Jūs netgi nesate jos mėgstamiausias aktorius, ta- 
čiau tai, matyt, nesvarbu, - dar pridūrė Marjos Lizos vyras. 

Keturmetis berniukas dabar prašėsi paleidžiamas; tėvui buvo 
skaudu žiūrėti, kaip jo vaikas lipa ant lovos ir rausiasi po pagal- 
vių krūva. 

- Antro vaiko ji nenorėjo, - pasakė Džekui Marjos Lizos vy- 
ras. - Šis nėštumas neplanuotas, taip išėjo netyčia, bet ji mane 
dėl to kaltina, nes aš norėjau turėti daugiau vaikų. 

Berniukas atrodė mieguistas, tačiau dar surado būdą pasi- 
smaginti su dygsniuota pūkine antklode ir keliomis pagalvėmis; 
jis ropojo ratu kaip koks žvėrelis, besitaikantis įsiknisti į tą krū- 
vą. Džekas pagalvojo, kad šis vaikas turbūt nekalba angliškai, 
todėl nesupranta, kas čia ką sako, - kita vertus, mažylis vis tiek 
nebūtų klausęsis tėčio pokalbio su Džeku, net jeigu jie būtų šne- 
kėję suomiškai. 

„Jam tik ketveri“, - galvojo Džekas. Jis tikėjosi, kad berniukas 
šito nuotykio neprisimins: kaip tėtis jį pažadino vidury nakties 
ir vilkintį pižama nusivedė į viešbutį. O gal vaiko atmintyje iš- 
liks tik tai, kas jam bus papasakota apie šią naktį? Bet kodėl tėvai 
turėtų jam apie tai pasakoti? (Na, nebent po šios nakties visiš- 
kai pasikeistų jo šeimos gyvenimas, bet Džekas vylėsi, kad taip 
nenutiks.) 

- Ji tikriausiai grįžo namo, gal kaip tik buvo kur nors pakeliui 
ir jūs prasilenkėte, - pasakė Džekas Marjos Lizos vyrui, kuris 
atrodė jau beveik pametęs galvą iš graužaties. Berniuko visai 
nebebuvo matyti po pagalvėmis bei antklode. Paskui mažylis 
prislopintu balsu kažko paprašė, kreipdamasis į tėvą. 

- Jis nori į tualetą, - tarė Džekui Marjos Lizos vyras. 

- Žinoma, prašom, - atsakė Džekas. 

Tėvas su sūnumi dar persimetė keliais žodžiais suomiškai; 
Džekas nieko nesuprato - ir dėl kalbos, ir dėl patalynės barjero. 
Jis matė, kad Marjos Lizos vyras vengia prisiliesti prie lovos, to- 
dėl pats padėjo berniukui išsipainioti iš antklodės bei pagalvių. 

Mažylis sisiojo neužsidaręs vonios kambario durų; be to, 
jis šnekėjosi su savimi ir dainavo. Tikriausiai taip pat elgėsi ir 
Džekas, kai su mama keliavo iš vieno Šiaurės jūros uosto į kitą:: 
sisiodavo palikęs atlapas duris, šnekėdavosi su savimi ir dainuo- 
davo, ir beveik nieko neįsiminė - na, gal tik tai, ką jam pasakojo 
mama, ką ji norėjo įkalti jam į galvą. 

— Man labai gaila, - atsiprašė Džekas nelaimingojo vyro ir 
tėvo. Jis nenorėjo dar labiau liūdinti to vargšo vyriškio pasa- 
kodamas, jog jo žmona pamelavo, kad jos vyras miręs ir kad ji 
šįkart pastojusi nuo nežinomo spermos donoro. 

— Kas tas Džimis Stronačas? - paklausė Džeko jaunasis 
vyriškis. 

Džekas paaiškino, jog tai naujausio filmo, kurį tikisi netrukus 
sukursiąs, pagrindinio veikėjo vardas ir pavardė; jis neužsiminė 
apie tai, kad tas veikėjas - pornožvaigždė, ir kad jis, Džekas, ne 
tik kad vaidina šiame filme, bet ir parašė scenarijų. 

Berniukas išėjo iš vonios kambario; Džekas negirdėjo, kad jis 
būtų nuleidęs vandenį; mažylis atrodė dėl kažko labai susirū- 


Gal Džekas Bernsas buvo sąmoningesnis keturmetis berniukas 
negu Marjos Lizos sūnelis, bet dabar Džekas tuo labai abejojo. 

Mažylis vėl prašėsi ant rankų, ir tėvas jį paėmė; vaikas veideliu 
prigludo prie tėčio kaklo ir užsimerkė, tarytum jau grimzdamas 
į miegą. Buvo baisiai vėlu; berniukas, be abejo, galėjo užmigti 
bet kur. 

Džekas atidarė duris į koridorių - tikėdamasis, kad Marjos 
Lizos vyras neatsigręš paskutinį kartą žvilgtelėti į sujauktą lovą, 
bet išduotas vyriškis, žinoma, atsigręžė. 

Jau žengdamas pro duris, Marjos Lizos vyras Džekui tarė: 

- Šitame filme Džimis Stronačas, manau, neigiamas veikė- 
jas. - Tai pasakęs tėvas su sūneliu nuėjo tolyn koridoriumi, ma- 
Žylis dainavo kažkokią suomišką dainelę. 

Džekas užsuko į vonios kambarį ir nuleido vandenį tualete; 
dar pastebėjo, kad vaikas apšlapino visą klozeto dangtį; kaip 
daugelis keturmečių berniukų, jis prieš sisiodamas jo nepakėlė. 
Džekas pats save įtikinėjo, kad jei Marjos Lizos sūnus normalus 
ketverių metų berniukas, - o elgėsi jis tikrai kaip dauguma tokio 
amžiaus mažylių, - tai šios siaubingos nakties išvis neprisimins, 
nė vienos jos akimirkos. 

Džekas visur išžiūrėjo, ieškodamas popiergalio, ant kurio 
Marja Liza jam užrašė savo vardą ir mobiliojo telefono numerį. 

Šiaip taip jį radęs, jis paskambino tuo numeriu. Jautėsi turįs ją 
perspėti, kad pas jį apsilankė jos vyras su sūneliu. Kai Marja Liza 
atsiliepė, Džekas suprato, jog ji jau grįžusi ir žino, kad vyro su 
vaiku nėra namuose; iš balso ji atrodė paklaikusi. 

Džekas jai papasakojo, kad jos vyras baisiai sukrėstas, bet 
elgėsi labai mandagiai. Be to, Džekas dar pridūrė, kad mažylis 
buvo mieguistas ir, regis, nieko nesuprato. 

— Geriau būtum pasakiusi man tiesą, - tarė Džekas. 

— Tiesą! - sušuko Marja Liza. - Ką tu išmanai apie tiesą? 


Iš viešbučio „Torni“ į oro uostą, esantį tolokai nuo Helsinkio, 
Džekas važiavo tamsoje. Buvo ankstus rytas, bet atrodė, kad 
vidurnaktis; savaime suprantama, lijo lietus. Vos prašvitus, kai 
lėktuvas pakilo, Džekas miškuose įžiūrėjo kažkokius lyg ir snie- 
go lopinėlius. 

Jis vis galvojo, kad daugiau nieko nebenori žinoti; ir taip jau 
per daug sužinojo apie tai, kas atsitiko. Daugiau nebereikia jo- 
kios tiesos, galvojo Džekas, - tiesos jam jau pakaks visam gy- 
venimui. Iš tikrųjų jis net nebenorėjo keliauti į Amsterdamą, 
tačiau lėktuvas skrido kaip tik ten. 

22 kartą atvykęs į Amsterdamą, Džekas apsistojo „Grand“ 
viešbutyje - tikrai gerame, Oudezeids Forburgvalio gatvė- 
je; nuo to viešbučio iki „raudonųjų žibintų“ rajono buvo gal dvi 
minutės kelio pėsčiomis. Lietus atsekė paskui Džeką iš Suomijos. 
Tą rytą, jau gana vėlai, Džekas perėjo per „raudonųjų žibintų“ 
rajoną, nepaisydamas dulksnos, berods atbaidžiusios turistus. 

Rėksmingų prostitučių - vilkinčių vien apatiniais ir stovinčių 
languose bei tarpduriuose - verslas nekėlė abejonių. Bet nors 
buvo visiškai aišku, kuo užsiima šios pusnuogės moterys, ke- 
turmetį berniuką, Džeko neseniai matytą Helsinkyje, turbūt ne- 
sunkiai būtų pavykę įtikinti, kad jos yra patarėjos. (Kaip kadaise 
buvo įtikintas Džekas.) 

Niekas negiedojo jokių himnų ar giesmių; nė viena moteris 
neatrodė stovinti čia pirmą kartą ar ketinanti pabūti prostitute 
tik vieną dieną. 

Moterys mojo Džekui, kad šis prieitų prie jų, ir šypsojosi, bet 
jeigu jis tuoj pat neatsakydavo joms šypsena, - jei tiesiog eida- 
vo toliau arba nežiūrėdavo joms į akis, - jos greitai nusukdavo 
žvilgsnius į šalį. Džekas keliskart išgirdo jas tariant jo vardą; tik 
vieną kartą tai nuskambėjo kaip klausimas. „Džekas Bernsas?“ — 
lyg suabejojo viena iš prostitučių, kai jis ėjo pro ją. Jis nepasu- 

ko galvos, išvis niekaip nereagavo. Dažniausiai žodžiai Džekas 
Bernsas būdavo konstatuojamojo sakinio dalis, bet visiškai ne- 
suprantamo - pasakyto olandiškai arba kažkokia kita kalba, ne 
anglų. (Olandžių tarp tų moterų buvo nedaug.) 

Džekas ėjo į šiaurę iki Zedeiko gatvės galo, vien tam, kad pats 
pamatytų, jog senojo Tatu Teo salono De Rode Draak - „Rau- 
donojo drakono“ - tikrai nebėra. Jis nesunkiai rado mažytį 
Šv. Olofo taką, tačiau pusrūsyje buvęs Tatu Peterio salonas jau 
seniai, prieš daug metų, buvo perkeltas į gretimą Niuvebrugo 
gatvę. Džekas užmetė akį į naująjį saloną, bet į vidų nėjo. Kai 
vienos prostitutės paklausė, ką ši žinanti apie tą saloną, ji ėmė 
pasakoti, jog ten viskam vadovauja kažkoks Edis - jaunesnysis 
Tatu Peterio sūnus, kaip Džekas suprato. 

— O, tikriausiai kalbi apie Bailį Edį, - vėliau pasakė Džekui 
kažkas kitas, lyg turėdamas omenyje, kad tas naujajam salonui 
vadovaujantis Edis su Tatu Peteriu nėra susijęs jokiais giminys- 
tės ryšiais. Tačiau tai neatrodė svarbu. Kad ir kas buvo tas Edis, 
Džekui jis negalėjo padėti. 

Tatu Peteris - gal Edžio tėvas, o gal ir ne - mirė Šv. Patriko 
dieną, tūkstantis devyni šimtai aštuoniasdešimt ketvirtais me- 
tais. Bent jau taip buvo parašyta sename tatuiruotojų Žurnale, 
kurį Džekas rado, kai su Lesle Oustler Toronte kraustė daiktus 
iš Dukters Alisos salono. 

„Tik paklausykite, - dabar prisiminė jis tada pasakęs poniai 
Oustler. - Tatu Peteris gimė Danijoje. Aš nežinojau, kad jis da- 
nas! Pasirodo, jis dirbo Tatu Olės salone, prieš persikeldamas į 
Amsterdamą.“ 
| „Na ir kas?“ - paklausė Leslė. 

„Aš viso to nežinojau! - sušuko Džekas..- Jis važinėjo „Mer- 
sedesu“? Niekada jo nemačiau! Vaikščiojo su lazdele? Nema- 
čiau jokios lazdelės! Nė karto nemačiau jo einančio! Jo žmona 
buvo prancūzė, dainininkė iš Paryžiaus? Žmonės ją lygino su 
Edita Piaf!“ 

„Alisa man, regis, pasakojo, kad jis užlipo ant minos, - tarė 
ponia Oustler. - Taip ir neteko kojos.“ 

„Bet ji niekada nepasakojo man! - riktelėjo Džekas. 

„Ji tau apskritai nė velnio nepasakojo“, - dabar prisiminė tada 
atsakius Leslę. 

Džekas per lietų apėjo Senąją bažnyčią, bet į vidų taip ir neį- 
žengė. Nė pats nežinojo, kodėl delsia. Vaikų darželis šalia Seno- 
sios bažnyčios atrodė naujas. Prostitučių Oudekerkspleine buvo 
daugiau, negu Džekas atsiminė, bet darželinukų anais laikais, kai 
jis su mama kulniuodavo per tą rajoną, ten tikrai nebūdavo. 

Džekas nesunkiai rado Varmustrato policijos nuovadą, tačiau 
ten irgi neužėjo. Dar nesijautė pasirengęs šnekėtis su Niku Ou- 
dejansu; pagalvojo, kad galės jį susirasti ir vėliau, na, jei Nikas 
tebėra policininkas. 

Eidamas Varmustratu Damo aikštės link, Džekas stabtelėjo 
prie Šv. Onos gatvės kampo - kaip tik toje vietoje, kur kadaise, 
vaikštinėdamas su mama, Saskija ir Else, netikėtai sutiko Jakobą 
Brilį, kuriam ant krūtinės buvo ištatuiruota Viešpaties malda. 
O ant pilvo Brilis turėjo iš kapo kylančio Lozoriaus paveikslą. 
Kai ko tiesiog negali pamiršti, kad ir koks mažas būdamas esi 
tai matęs. 

„Dievo akyse, - tada pasakė Jakobas Brilis Alisai, - su kuo su- 
tapsi, tokia pati patapsi!“ 

„Ką tu žinai apie Dievo akis? - pašaipiai paklausė jo Elsė. 
Bent jau Džekas prisiminė ją taip atšovus Briliui, - jeigu tai 
buvo tiesa! 


Tatuiruočių muziejus Oudezeids Achterburgvalio gatvėje, iki 
kurio nuo viešbučio buvo kokia minutė kelio pėsčiomis, Dže- 
kui pasirodė labai jaukus; tiek visokių tatuiravimo reikmenų bei 
atmintinų daiktų Džekas dar nebuvo matęs nė viename salo- 
ne. Vidurdienį, kai tas muziejus atidaromas, Džekas susitiko su 
Henku Šifmacheriu, ir Henkas jam viską aprodė. Ten buvo ir 
Henko tatuiruočių salonas - Henkio Penkio Skausmo namai. 
Kad ir kas buvo tas naujajam Tatu Peterio salonui vadovaujan- 
tis Edis, šių laikų Tatu Peteriu visi laikė Henką Šifmacherį; dažų 
ir skausmo versle visi pažinojo Henkį Penkį. 

Henkas buvo stambus vyriškis, žaliūkas su baikeriška barzda 
ir ilgais plaukais. Ant kairio jo bicepso ugnimi alsavo giltinės 

galva su lyg ir viena krūtimi ant kaktos. Per dešinį dilbį vingiavo 
išsivyniojusi kino juosta. Henkis Penkis, be abejo, turėjo ir dau- 
giau tatuiruočių; jo kūnas buvo tarytum jo kelionių žemėlapis. 
Bet Džekas geriausiai įsiminė tuos du piešinius. 

Jis žiūrėjo, kaip Henkas kažkokiam japonui daro tarakono 
irezumi ant kaklo. (Irezumi japoniškai reiškia „tatuiruotė“.) 
Henkis Penkis buvo apkeliavęs daug šali ir miestų: Japoniją, 
Filipinus, Singapūrą, Bankoką, Sumatrą, Nepalą, Samoa. 

Kol Henkas tam japonui ant kaklo tatuiravo tarakoną, Dže- 
kas klausėsi iš kompaktinių diskų grotuvo sklindančios Džo- 
nio Kešo dainos Rock of Ages. Jis ne kartą buvo girdėjęs mamą 
sakant, kad geras tatuiruočių salonas - tarytum visas pasaulis. 
„Tai vieta, kur atleidžiamos visos aistros“, - sakė Henkas Šifma- 
cheris. Tai kodėl Džeko mama neatleido jo tėčiui? Ir kaip Vilja- 
mas galėjo atleisti Alisai? Ar jis tikrai jai atleido? (Pats Džekas 
jautėsi negalįs jai atleisti.) 

— Ar tas vaikinas, Nikas Oudejansas, tebėra šio rajono polici- 
ninkas? - paklausė Džekas Henkio Penkio. 

— Nikas? Jis tebėra geriausias šio rajono policininkas, - atsakė 
Henkas. - Nikas dabar suknistas brigados vadas. 

Ant kaulėtos Jakobo Brilio nugaros buvo jo mėgstamiau- 
sia tatuiruotė, Kristaus žengimo į dangų scena - Kristus, iške- 
liaujantis iš šio pasaulio su būriu angelų. Per „raudonųjų ži- 
bintų“ rajoną eidamas į Varmustrato policijos nuovadą, Dže- 
kas prisiminė, kad rojų Brilis vaizduodavo tamsų ir debesuo- 
tą. Dabar nebelijo, tačiau grindinio akmenys po kojomis buvo 
glitūs, o dangus - kaip Jakobo Brilio rojus - vis dar tamsus ir 
debesuotas. 

Džekas Bernsas dar kelis kartus išgirdo savo vardą. Kai kurios 
iš tų languose bei tarpduriuose stovinčių moterų, kad ir iš kur 
atvykusios, turbūt lankėsi kino teatruose - arba lankydavosi se- 
niau, ankstesniame gyvenime. 

Džekas perėjo tiltą per kanalą šalia Senosios bažnyčios ir atsi- 
dūrė prie dvokiančio pisuaro - nedidelės kriauklės šlapintis vie- 
nam vyrui, - kur prisiminė kadaise sisiojęs. Tada buvo tamsu; 
mama laukė už užtvaros, kol jis sisiojo. Ji vis ragino jį paskubėti. 
Tikriausiai baiminosi, kad kas nors ją pamatys, naktį stovinčią 

vieną Oudekerkspleine. Džekas šlapindamasis girdėjo dainuo- 
jančių girtų vaikinų balsus; jie, matyt, plyšavo angliškai, kitaip 
Džekas nebūtų įsiminęs kai kurių jų dainos žodžių. 

Vėliau mama jam pasakė, kad ten buvo anglai, futbolo ais- 
truoliai. „Jie patys šlykščiausi“, - dar pridūrė. Tada jie šėlo po 
ką tik pasibaigusių rungtynių, kurias anglų komanda arba pra- 
kišo, arba laimėjo; tai buvo sunku suprasti, nes anglų aistruoliai 
„raudonųjų žibintų“ rajone abiem atvejais elgdavosi taip pat. 
Saskija, kaip Džekas prisiminė, juos kartą pavadino šūdinomis 
kiaulėmis; Džeko mama tokių žodžių kaip „šūdinos kiaulės“ 
nevartojo. | 

Džekas dar kartą apėjo Senąją bažnyčią, iš tos pusės, kur šalia 
prostitučių kambarėlių dabar buvo naujas vaikų darželis. Kaž- 
kas sekė Džekui iš paskos - kažkoks vyriškis, žingsniuojantis 
paskui jį, koja į koją, nuo Štofo tako kampo, bemaž nuo tada, 
kai Džekas išėjo iš Tatuiruočių muziejaus ir Skausmo namų. Kai 
Džekas sulėtindavo žingsnius, sulėtindavo ir tas vyriškis; o kai 
paspartindavo, tas jį sekantis tipas irgi žengdavo sparčiau. 

Tikriausiai koks garbintojas, galvojo Džekas. Jis negalėdavo 
pakęsti, kai jie imdavo šitaip sekioti iš paskos. Jei tiesiog pri- 
eitų ir pasakytų: „Labas! Man patinka tavo filmai!“ - paskui 
paspaustų ranką ir trauktų toliau savo keliais, - na, tada būtų 
gerai. O tokie persekiotojai Džeką tikrai nervino; dažniausiai tai 
būdavo moterys. 

Bet ne šįkart. Dabar jį sekė iš pažiūros tvirtas vyriškis su 
drumzlinai geltona barzda, apsiavęs sportbačiais, vilkintis ne- 
perpučiama striuke; jis ėjo susikišęs rankas į striukės kišenes, 
pečius atstatęs į priekį, lyg būtų tebeliję ar šiaip labai šalta. Tas 
vyriškis galėjo būti jau peržengęs - ar bent jau bebaigiąs - penk- 
tą dešimtį. Jis nė nesistengė apsimesti, kad neseka Džeko; tary- 
tum laukė, kada Džekas atsisuks į jį. 

Džekas nemanė, kad tas tipas išdrįstų sekti paskui jį į policijos 
nuovadą, todėl ramiai ėjo toliau. 

Iki Varmustrato buvo likusi tik viena maža gatvelė, kai kaž- 
kokia rudaodė prostitutė, vien su apatiniais ir aukštakulniais 
bateliais, staiga Žingtelėjo iš savo tarpdurio; ji beveik prisilietė 
prie Džeko. 

— Ei, Džekai, - mačiau tave kine, - pasakė. Kalbėjo su lyg ir 
ispanišku akcentu; gal buvo iš Dominikos ar Kolumbijos. 

Pamačiusi paskui Džeką einantį vyriškį, ji tuoj pat iškėlė ran- 
kas į viršų - tarsi jis būtų nutaikęs į ją ginklą - ir greitai spru- 
ko atgal į savo tarpdurį. Tada Džekas ir suprato, kad jį sekantis 
vyriškis yra policininkas. Ta iš Dominikos ar Kolumbijos atvy- 
kusi moteris, be abejo, žinojo, kas jis toks; ji nenorėjo prisida- 
ryti bėdos. 

Džekas sustojo ir atsigręžė į policininką, kurio akvs tebebuvo 
mėlynos kaip liepsnelės kiaušiniai; be to, ant vieno skruostikau- 
lio jis turėjo nedidelį raidės L formos randelį. Džeką suklaidino 
barzda. Kai šitam policininkui buvo maždaug trisdešimt metų, 
kai Džekas su juo susipažino, Nikas Oudejansas buvo be barz- 
dos. Džekas visada manė, kad Nikas - malonus vaikinas; jis la- 
bai gražiai elgėsi su Džeku, kai berniukui buvo ketveri. Dabar, 
peržengęs penktą dešimtį, Nikas atrodė tiesiog kietas vyrukas. 

- Taip ir maniau, kad atvyksi, Džekai. Jau keletą metų tavęs 
dairausi. Vis sakiau moterims, - tarė Nikas, linktelėdamas tai 
iš Dominikos ar Kolumbijos kilusiai prostitutei, kuri šypsojosi, 
vėl įsitaisiusi tarpduryje, - kurią nors dieną čia pasirodys Dže- 
kas Bernsas, tas aktorius. Paskambinkit man, kai jį pamatysit. 
Na, - pridūrė Nikas, spausdamas Džekui ranką, - šiandien man 
paskambino koks pustuzinis moterų. Žinojau, kad bent viena iš 
jų tikrai neklysta. 

Kai jie priėjo Varmustratą, policininkas uždėjo ranką Džekui 
ant peties, vesdamasis jį į dešinę - tarytum abejodamas, ar Dže- 
kas prisimins, kur yra nuovada. 

- Ėjai pas mane, Džekai? 

— Taip, - atsakė Džekas. 

— Vadinasi, tavo mama mirė? - tarė Nikas. 

Džekas manė, kad Nikas greičiausiai bus skaitęs apie Alisos. 
mirtį; kadangi ji buvo Džeko Bernso motina, žinią, kad ji mirė, 
pranešė beveik visi apie kiną rašantys žurnalai. Tačiau Nikas 
Oudejansas tokių žurnalų neskaitė. Tas policininkas tiesiog pats 
suprato, kad Džekas nebūtų atvykęs į Amsterdamą, jei Alisa te- 
bebūtų gyva. 

— Kodėl taip manote? - paklausė Džekas. 

— Galvą guldau, kad mama būtų tave atkalbėjusi nuo šios ke- 
lionės, - paaiškino Nikas. - Tikrai būtų mėginusi atkalbėti. 

Jie įėjo į Varmustrato nuovadą ir užlipo laiptais į menkai 
apstatytą, iš esmės tuščią kabinetą antrame aukšte. Ten buvo 
tik stalas ir trys ar keturios kėdės; Džekas atsisėdo vienoje stalo 
pusėje, o policininkas kitoje, tarsi rengdamasis Džeką apklausti 
dėl kažkokio nusikaltimo. Džekui atrodė labai keista, kad Nikas 
kabineto duris paliko atviras, lyg nebūtų nieko, apie ką juodu 
turėtų pasišnekėti konfidencialiai. Apskritai Džekas jautė, kad 
visi tame pastate esantys policininkai iš anksto žino ne tik ko jis 
gali paklausti Niką Oudejansą - jie žino ir visus atsakymus. 

Gal todėl, kad sėdėjo priešais policininką, Džekas neragi- 
namas pradėjo kalbėti. Papasakojo Nikui viską. (Tarytum tai, 
ką Džekas patyrė vaikystėje, visas tas melas ir apgavystės, būtų 
buvę jo nusikaltimai, ne jo motinos; tarytum viską, ką neseniai 
sužinojo, jis pats iki šiol būtų kažkaip slėpęs nuo savęs.) 

Džekas nė nemirktelėjo ir nenutilo, kai į kabinetą įėjo kitas 
policininkas ir padėjo ant stalo, priešais Niką, kažkiek pinigų; 
jam išėjus, užsuko antras, paskui trečias - visi jie dėjo ant stalo 
pinigus. Džekui dar net nepriėjus prie atsiminimų apie įvykius 
Amsterdame, tai padarė gal penki ar šeši policininkai - vieni 
uniformuoti, kiti apsirengę paprastais drabužiais, kaip Nikas. 

Džekas jau buvo gerokai susinervinęs, kai galiausiai ėmė pa- 
sakoti apie Amsterdamą. Kol Džekas šnekėjo, Nikas susisuko 
kelias cigaretes. Jis turėjo šiek tiek į nedidelį maišelį suberto 
tamsaus tabako ir vis suko tas cigaretes, labai kruopščiai, tarsi 
būtų vienas. Džekui susidarė įspūdis, kad jas sukti Nikas mėgsta 
labiau negu rūkyti. Bet dabar Nikas liovėsi jas sukęs. Ant stalo 
gulėjo ne daugiau kaip trys ar keturios cigaretės; policininkas 
dar nebuvo nė vienos prisidegęs. 

— Maniau, kad mama tai darė tik vieną naktį, - pasakė Dže- 
kas. - Maniau, kad priėmė tik vieną vaikinuką, tikriausiai dar 
nekaltą. Jis sutraukė jos perlų vėrinį. 

— Niekas to nedaro tik vieną naktį, Džekai. Kai liepiau jai 
liautis, antraip grasinau pasirūpinti, kad ji būtų deportuota, ji 
vis tiek nesiliovė. Alisai jie visi buvo dar nekalti. Bent jau sakėsi 
tokie esantys, arba atrodė kaip skaistuoliai. 

— Bet kodėl ji tai darė? - paklausė Džekas. - Juk turėjo dar- 
bą, argi ne? Pakankamai užsidirbdavo Tatu Peterio ir Tatu Teo 
salonuose. 

Tiesą sakant, Alisa turėjo du gana gerus darbus; be to, Vil- 
jamas jai duodavo pinigų Džeko išlaikymui - ir dar kažkiek 
atsiųsdavo ponia Vikstid. Pinigų Alisai netrūko. Bet ji dar ne- 
buvo išmėginusi vieno būdo, kaip priversti Viljamą sugrįžti pas 
ją, - dar nebuvo užtraukusi pavojaus Džekui; nebuvo dariusi 
nieko, ko tokio amžiaus vaikas neturėtų matyti. Taigi Alisa su- 
mąstė, kad jeigu taps prostitute, jeigu Džekas turės patirti tai, - 
na, kaip berniukas jausis, kai paaugęs prisimins, kad jo mama 
buvo kekšė? 

— „O jei Džekas prisimins, kad tokia tapau dėl tavo kaltės?“ — 
paklausė ji tavo tėčio, - pasakojo Džekui Nikas Oudejansas. — 
„Tau taip patinka prostitutės, kad tu net groji joms, Viljamai, - 
šnekėjo tavo mama, - bet kas bus, jei Džekas prisimins, jog aš 
kekše tapau todėl, kad tu nebegrojai man?“ 

Nikas Džeką patikino, kad Viljamas prostitutėms vargonais 
grojo vien dėl religinių priežasčių. 

— Jis buvo fanatiškas krikščionis, gerąja prasme, - paaiškino 
Nikas. Viljamas primygtinai reikalavo, kad bažnyčioje būtų pa- 
maldos prostitutėms, su vargonų muzika - paryčiais, kai dauge- 
lis tų moterų baigia darbą. Viljamas norėjo, kad jos žinotų, jog 
Senoji bažnyčia tuo laiku yra jų ir jis groja joms. Jis norėjo, kad 
jos ateitų į Senąją bažnyčią ir kad muzika jas nuramintų; norėjo, 
kad jos melstųsi. (Viljamas, be abejo, troško, kad jos nebebūtų 
prostitutės, bet nesistengė jų atvesti į doros kelią niekaip kitaip, 
tik joms grodamas.) 

Ne visi Senojoje bažnyčioje palankiai žiūrėjo į tai, kad Vil- 
jamas groja prostitutėms, tačiau jis nutildė daugumą kritikų 
primindamas, kaip uoliai darbavosi šventas Ignacijus Lojola. 
Viljamas Bernsas sakė Amsterdame matąs daugiau blogio, negu 
šventas Ignacijus matė Romos gatvėse. Ignacijus surinko pinigų 
iš turtingųjų; jis įsteigė prieglaudą puolusioms moterims. Ro- 
moje šis šventasis pareiškė, jog paaukotų savo gyvybę, jei šitaip 
galėtų bent vieną naktį apsaugoti nuo nuodėmių bent vieną 
prostitutę. 

- Savaime suprantama, kai kurie Senosios bažnyčios šulai 
reiškė abejones - šiaip ar taip, Lojola buvo katalikas, - pasako- 
jo Džekui Nikas Oudejansas. - Protestantams buvo truputį ne- 
ramu - tavo tėtis atrodė pernelyg artimas Romai. Bet Viljamas 
sakė: „Klausykite, aš nesitikiu, kad man pavyks apsaugoti nuo 
nuodėmių bent vieną prostitutę, - nors, tam tikra prasme, jis 
kaip tik tai ir stengėsi padaryti. - Aš tik noriu, kad šitos moterys 
pasijustų geriau. O jeigu kai kurios iš jų muzikoje girdi Dievo 
griausmą, argi tai blogai?“ 

— Dievo griausmą? - nustebo Džekas. 

— Taip sakydavo Viljamas, Džekai. Vis šnekėjo, kad jei vargo- 
nų muzikoje girdi Dievo griausmą, vadinasi, širdies gilumoje esi 
tikintysis. 

— Arjam pavyko? - paklausė Džekas. - Ar bent viena prosti- 
tutė atsivertė? 

— Kai kurios iš tų moterų jo dėka ėmė tikėti Dievą, - atsakė 
Nikas, - bet, regis, nė viena nemetė savo darbo - nebent gerokai 
vėliau, ne tada, kai tavo mama pradėjo parsidavinėti. Kai ku- 
rioms prostitutėms tavo tėtis nepatiko; jos manė, kad jis - tik 
dar vienas nepritariamai į jas žiūrintis geras krikščionis. Labai 
jau keistai Viljamas reiškė nepritarimą! Tačiau dar daugiau tų 
moterų nekentė tavo mamos. Savo vaikams jos neleisdavo nė 
prisiartinti prie „raudonųjų žibintų“ rajono, o tavo mama tave 
čia vedžiojosi dieną naktį - tiesiog tam, kad išvarytų tavo tėtį 
iš proto. 

- Jūs jai grasinote, jog pasirūpinsite, kad ji būtų deportuota? — 
paklausė Džekas. Į kabinetą įėjo dar vienas policininkas ir taip 
pat padėjo ant stalo kažkiek olandiškų guldenų. 

— Prostitutės, kurios nebuvo Olandijos pilietės, labai dažnai 
būdavo deportuojamos, - tarė Nikas. - Tačiau tavo tėtis neno- 
rėjo, kad ji būtų išsiųsta iš šalies. Jis nenorėjo prarasti tavęs, Dže- 
kai. Kita vertus, jam buvo skaudu matyti tave tokioje aplinkoje. 

Džekas paklausė, ką Nikas žino apie Fransą Donkerį, vargonų 
derintoją. Nikas papasakojo, jog Donkeris mėgdžiojo, ar bent 
jau stengėsi mėgdžioti, viską, ką tik Viljamas darė. Donkeris 
pusę jam skirto laiko praleisdavo mėgindamas groti vargonais, 
užuot juos derinęs. 

— Ir kai tavo tėtis norėdavo bent vieną naktį gerai išsimiegoti, 
kai būdavo pernelyg pavargęs, kad grotų toms Oudekerkspleino 
moterims, joms grodavo Fransas. Fransas Donkeris man atrodė 
kvailokas; gal kas nors jį, dar kūdikį, buvo išmetęs ant galvos, - 
spėjo policininkas. - Bet tavo tėtis su juo elgėsi kaip su bejėgiu 
kambariniu gyvulėliu. Viljamas Donkeriui nuolaidžiavo; jis jo 
gailėjo ir visada buvo jam dosnus. Nors Donkeris to nenusipel- 
nė - tas vaikinukas pats nesuvokė, ką daro. 

— Jis pasibarstydavo užpakalį kūdikių pudra, - prisiminęs 
garsiai pasakė Džekas. 

— Donkeris nusikopijavo netgi tavo tėčio tatuiruotes, bet la- 
bai nevykusiai, - toliau pasakojo Nikas. - Paskui jis kažkaip itin 
kvailai įsidarbino - tik Donkeriui ir galėjo ateiti į galvą mintis 
imtis tokio darbo - ir mes jo čia daugiau nebematėm. 

— Ko gero, žinau, koks tai buvo darbas, - pasakė Džekas po- 
licininkui. - Donkeris įsidarbino pianistu kruiziniame laive. Jis 
išplaukė į Australiją, kad jį ten tatuiruotų Sindė Rei. 

— Taip, tikrai! - sušuko Nikas Oudejansas. - Na tavo ir at- 
mintis, Džekai! Net aš, policininkas, tokią smulkmeną buvau 
visai pamiršęs. 

Džekas prisiminė ir tamsiaodę moterį iš Surinamo; ji buvo 
viena iš pirmųjų jį užkalbinusių prostitučių. Jis tada nustebo, 
kad ji žino jo vardą. Ta surinamietė sėdėjo savo lange arba Kors- 
jesporto take, arba Bergo gatvėje - ne „raudonųjų žibintų“ rajo- 
ne, o maždaug ten, kur Džekas su mama susipažino su Femke. 
(Jis tada dar pagalvojo, kad Femkė - labai jau keista prostitutė, 
o iš tikrųjų ji juk buvo advokatė!) 

Surinamietė Džekui padavė šokolado plytelę, tokios pat spal- 
vos kaip jos oda. „Laikiau tau, Džekai , - pasakė. Ir jis daug metų 
manė, kad ji tikriausiai buvo viena iš jo tėčio draugių - viena 
iš tų:prostitučių, kurios vesdavosi Viljamą namo ir miegodavo 
su juo, kaip Džekui leido suprasti jo motina. Tačiau tai buvo 
netiesa. 

Džeko tėvas nesimylėjo nė su viena Amsterdamo prostitute; 
Viljamas tik grojo joms vargonais, o jos, apžavėtos to didingo 
ir švento gaudesio, tik klausėsi. Kai kurias iš jų - tas, kurios su- 
gebėjo muzikoje išgirsti Dievo griausmą, - Viljamas gal ir ap- 

saugojo nuo nuodėmių, bent vieną naktį, nors ir ne iš karto, o 
vėliau, kai keletas jų vis dėlto metė tą darbą. 

— Aš tavo tėtį vadinau protestantų Lojola, ir jam tai, regis, pa- 
tiko, - pasakė Džekui Nikas Oudejansas. 

Be to, Nikas Džekui papasakojo, jog ta surinamietė buvo vie- 
na iš pirmųjų prostitučių, Viljamo dėka atsivertusių į krikščio- 
nybę; ji vargonų muzikoje išgirdo Dievo griausmą ir per vieną 
naktį tapo tikinčiąja. 

Džekas pasimetė skaičiuodamas, kiek Niko kolegų užėjo į 
kabinetą ir padėjo ant stalo, priešais Niką, keletą guldenų, bet 
kai atėjo ir išėjo dar vienas policininkas, Džekas Niko paklausė, 
ar tik šis nebus laimėjęs lažybų dėl kažkokių varžybų ar arklių 
lenktynių rezultato. 

— Laimėjau lažybas dėl tavęs, Džekai, - atsakė Nikas. - Buvau 
susilažinęs su visais antrosios apygardos policininkais, kad kada 
nors, prieš man išeinant į pensiją, Džekas Bernsas pasirodys 
Varmustrato nuovadoje ir mudu pasišnekėsime apie jo mamą 
ir tėtį. 


Kitą vakarą, trečiadienį, Džekas su Niku nuėjo į Senąją bažny- 
čią pasiklausyti, kaip repetuoja vargonininkas Vilemas Fogelis. 
Kaip dėstytojas ir dirigentas, Fogelis jau buvo oficialiai išėjęs į 
pensiją, bet jis vis dar kūrė muziką vargonams ir chorui - nese- 
niai buvo išleistas jo kūrinių kompaktinis diskas - ir tebegro- 
jo Senojoje bažnyčioje, per ilgąsias pamaldas sekmadieniais ir 
repeticijas trečiadienių vakarais. Vilemas Fogelis buvo jau be- 
baigiąs aštuntą dešimtį, bet atrodė jaunesnis. Jo plaštakos buvo 
pailgos, be jokio plaukelio; jis vilkėjo megztiniu išsiduobusiomis 
alkūnėmis, kaklą nešildomoje bažnyčioje buvo apsivyniojęs vil- 
noniu šaliku. 

Džekas gerai prisiminė siaurus mūrinius laiptus, vedančius į 
užslėptą vargonininko kambarėlį virš bažnyčioje sėdinčių para- 
je - vaškuota virvė, deginto cukraus spalvos. Už oda aptrauk- 
to vargonų suolelio skaisčiai degė niekuo nepridengta elektros 
lemputė; ryški jos šviesa, be šešėlių, krito ant pageltusių natų 

lapų. Buvo girdėti tylus tapsėjimas, kai Fogelis jau gerokai nu- 
avėtais batais apautomis kojomis spaudė vargonų pedalus, 
ir dar tylesnis klebenimas, kai ilgi jo pirštai prisiliesdavo prie 
klaviatūros. 

Kai vargonų gaudesys prislopdavo arba visai nutildavo, Dže- 
kas girdėdavo monotonišką kažkur toli, šešėlyje, esančio cho- 
ro giedojimą. Kai Fogelis grodavo garsiai, pritariančių choristų 
balsų vargonininko kambarėlyje beveik išvis nebebūdavo girdė- 
ti. Nutaikęs akimirką, kai choras giedojo be jo, Fogelis išsilupo 
nedidelį ledinuką - ir dar tvarkingai įsikišo popierėlį į kišenę, 
tik tada įsidėjo saldainį į burną. 

Džekas nežinojo, ką reiškia pavadinimai, spausdintinėmis 
raidėmis užrašyti ant rankenėlių (registrų). Tas pasaulis jam at- 
rodė nesuprantamas. 


BAARPIJjP 
8 VOET 


OCTAAF 
4 VOET 


NACHTHROORN 
2 VOET 


TREMULANT POSITIEF 


Džekas stengėsi muzikoje išgirsti Dievo griausmą. Bet Dievas 
jam nieko nesakė, netgi kai Fogelis grojo Sanctus ir Agnus Dei. 

Vilemas Fogelis Džeko tėvo nepažinojo. Kartą, tūkstantis 
devyni šimtai septyniasdešimtais metais, Fogelis gana vėlai va- 
karieniavo restorane su draugais; vienas iš jų pasiūlė visiems 
nueiti į Senąją bažnyčią pasiklausyti Viljamo Bernso koncerto 
puolusioms moterims, bet Fogelis tada buvo pavargęs ir to pa- 
siūlymo nepriėmė. 

— Gailiuosi, kad taip ir neišgirdau, kaip jis groja, - dabar tarė 
vargonininkas Džekui. - Kai kas šneka, kad jis buvo nuostabus; 
kiti sako, kad Viljamas Bernsas pernelyg stengėsi įtikti publikai, 
todėl jo negalima laikyti rimtu muzikantu. 

Kitą rytą Džekas su Niku Oudejansu nuėjo į kavinę, kur turėjo 
susitikti su Saskija. Prostitutės darbą Saskija buvo metusi prieš 
daugiau negu dešimt metų; tačiau Nikas Džeką įspėjo, kad nu- 
stojusi parsidavinėti ji nepasidarė švelnesnė. Saskija baigė kaž- 
kokią kosmetologų mokyklą, išmoko kirpti plaukus - ir galbūt 
dar daryti makiažą bei manikiūrą. Ji dabar dirbo grožio salone 
plačioje ir judrioje Rokino gatvėje - kur daug vidutinio brangu- 
mo parduotuvių. 

Saskija nenorėjo, kad Nikas su Džeku užeitų pas ją į grožio 
saloną. Dėl ankstesnio darbo specifikos netgi draugiškas poli- 
cininko apsilankymas jai atrodė nepageidautinas. Be to, Saskija 
bijojo, kad - kur jau kur, o grožio salone tai tikrai - moterys 
pernelyg susijaudins supratusios, kad ji pažįsta Džeką Bernsą. 

„Kai Džekas pamatė ją ateinančią, jam dingtelėjo, kad ji pa- 
keitė ne tik profesiją. Ir jos išvaizda dabar buvo visai kitokia. 
Ji nebenešiojo daugybės nudegimo randą dengiančių apyran- 
kių. Jau pradėjusi šeštą dešimtį, Saskija tebebuvo liesa, bet jos 
veidas nebe toks ištįsęs. Ankstesnio jos viliokiškumo nelikę nė 
žymės. Plaukus Saskija buvo nusikirpusi trumpai, berniukiškai. 
Ant balto megztinio aukšta atlenkiama apykakle ji vilkėjo iš pa- 
žiūros lyg ir vyrišką tvido švarką. Apsmukę džinsai tikrai ne- 
gražino jos figūros; negana to, apsiavusi žemakulniais batais su 
trumpais auliukais, ji žirgliojo kaip vyras. 

Džekas atsistojo ir ją pabučiavo, tačiau Saskija su juo pasi- 
sveikino šaltokai - ne priešiškai, bet ir ne itin meiliai. Su Niku ji 
elgėsi tik truputį draugiškiau. Didžiulėje rankinėje Saskija atsi- 
nešė Jorkšyro terjerą. Buvo matyti, kad tas šunelis ir Nikas - seni 
draugai; terjeras iššoko iš rankinės ir patenkintas sėdėjo Nikui 
ant kelių, kol Saskija kalbėjosi su padavėju, priėjusiu paklausti, 
ko ji norėtų. 

Džekas jau manė, kad Saskija užsisakys raguolį su kumpiu 
ir sūriu, bet ji paprašė tik kavos. Jis nenustebo pamatęs, kad ji 
susitvarkiusi dantis. Kai šitaip keiti išvaizdą, juk reikia ir naujų 
dantų! 

- Žinau, dėl ko čia atvykai, Džekai, bet man tai nerūpi, - pra- 
kalbo Saskija. - Aš tam nepritariu. - Džekas tylėjo. - Visi palai- 

kė tavo tėtį. Tačiau aš nekenčiu vyrų, o tavo mama man patiko. 
Be to, dirbdama tame rajone neturėjau kada eiti į bažnyčią ir 
klausytis, kaip jis groja tais savo prakeiktais vargonais. 

— Prisimenu, kaip nešdavom jums raguolius su kumpiu ir sū- 
riu, - pasakė Saskijai Džekas. (Jis mėgino ją nuraminti, nes ji 
atrodė įpykusi.) 

— Ten sukiodavosi tavo tėvas - ten tavo mama jam leisda- 
vo į tave pažiūrėti, kai pirkdavo tuos suknistus raguolius su 
kumpiu ir sūriu. Turbūt krisčiau vietoj, jei kada dar bent vieną 
suvalgyčiau. 

Džekas. 

—- Tavo mama padėdavo Elsei ir man sumokėti nuomą už 
mūsų kambarėlius, - atsakė Saskija. - Alisa sumokėdavo dalį 
Elsės nuomos mokesčio ir dalį manojo. Mes trys turėjome du 
kambarius. Tai buvo protingas sprendimas, labai praktiškas. 

— Mama priimdavo tik nekaltus berniukus? - dar pasidomėjo 
Džekas. 

- Kai kurie iš tų vaikinų buvo pergulėję su puse to rajono 
moterų! Alisai buvo svarbu tik kad jie atrodytų kaip nekalti ber- 
niukai, - paaiškino Saskija. 

— Nejaugi ji tikrai manė, kad tėtis vėl susieis su ja, vien tam, 
kad ją sulaikytų, kad ji nebūtų prostitutė? 

— Ji manė, kad tavo tėtis padarytų beveik viską, kad tik ap- 
saugotų tave, - kad tu galėtum gyventi taip, kaip turėtų gyventi 
vaikas, ne „raudonųjų žibintų“ rajone, - tarė Saskija. - Tai ta 
sušikta advokatė sugalvojo, kaip priversti tavo mamą liautis 
parsidavinėjus. 

— Jums ta advokatė nepatiko? - paklausė Džekas. Jis prisimi- 
nė, kaip Saskija su Else kartą aprėkė Femkę; jam tada atrodė, 
kad Elsė ir Femkė tuoj susimuš. 

— Femkė buvo tokia pat šiknė geradarė kaip ir tas tavo su- 
mautas tėvelis, Džekai. Ji visada ryžtingai ir atvirai kovojo dėl 
prostitučių teisių; kita vertus, ji norėjo, kad mes visos grįžtume į 
mokyklas ar šiaip įgytume kitokią profesiją! 

— Kokią sutartį ji pasiūlė mano mamai? 

— Femkė tavo mamai liepė liautis parsidavinėjus ir vežtis tave 
atgal į Kanadą. Femkė pažadėjo, kad šį kartą tavo tėtis neseks 
jums iš paskos. Jeigu mama tave įtaisys į gerą mokyklą, - jei pa- 
sirūpins, kad tu mokytumeisi, - tavo tėtis už viską mokės. Tačiau 
tavo mama buvo kieta moteris; ji Femkei atsakė, kad tavo tėvas 
turi pažadėti, jog niekada nesieks netgi dalinės globos. Negana 
to, jis turėjo duoti žodį, kad tavęs nelankys, net kai tu būsi vyres- 
nis, - net jeigu Alisa jau bus mirusi. 

— Bet kodėl mano tėtis davė tokį pažadą? 

- Jis nusprendė, jog svarbiausia, kad tu būtum saugus, Džekai, 
net jeigu tai reiškia, kad jis niekada negalės su tavimi bendrau- 
ti, - pasakė Nikas Oudejansas. 

— Jeigu jau tavo mama negalėjo turėti tavo tėčio, tai jis negavo 
tavęs, - tarė Saskija. - Viskas labai paprasta. Klausyk, Džekai — 
tavo mama būtų galėjusi persirėžti gerklę ir mirtinai nukrau- 
juoti tavo akivaizdoje, vien tam, kad tai būtų pamoka sumautam 
tavo tėvui. 

— Kokia pamoka? - sušuko Džekas. - Kad jam nederėjo jos 
palikti? | 

— Klausyk, Džekai, - vėl tarė Saskija. - Aš žavėjausi tavo 
mama, nes ji privertė jį užmokėti už tai, kad ją paliko. Labai 
brangiai užmokėti. Daugumai moterų niekada nebus deramai 
atlyginta už tai, ką vyrai joms daro. 

— Bet ką gi tokio baisaus jis padarė jai? - paklausė Džekas 
Saskijos. - Tiesiog ją paliko! Manimi jis rūpinosi; davė jai pinigų 
mano lavinimui ir kitoms mano išlaidoms... | 

— Negali užtaisyti moteriai vaiko, o paskui dėl jos persigalvoti 
ir tikėtis, kad tau tai nieko nekainuos, Džekai, - pareiškė Saski- 
ja. - Jei netiki, paklausk savo tėvo. 

Nikas neištarė nė žodžio nuo tada, kai Džekui pasakė, jog jo 
tėtis norėjo, kad jis būtų saugus. Buvo matyti, kad Saskija, kaip ir 
Alisa, galvoja tik apie kerštą, visai nepaisydama sveiko proto. 

— Ar jūs kerpate plaukus ir vyrams? Ar tik moterims? - pa- 
klausė jos Džekas. (Jis stengėsi bent kiek aprimti.) 

Saskija nusišypsojo. Ji jau buvo išgėrusi kavą. Dabar tik su- 
čiulpsėjo lūpomis, ir Jorkšyro terjeras, nušokęs Nikui nuo kelių, 
atsidūrė jos glėbyje. Ji vėl įsidėjo šuniuką į rankinę ir atsistojo. 

— Tik moterims, - pasakė Džekui tebesišypsodama. - Tačiau 
dabar, kai jau esi suaugęs, Džeki, jei norėsi, kad kas nors nukirp- 
tų tau kiaušius, prašyk manęs. 

— Kaip suprantu, kastracijos ji mokėsi ne grožio mokyklo- 
je, - tarė Džekui Nikas Oudejansas, kai juodu nulydėjo Saskiją 
akimis. Ji nė karto neatsisuko ir nepamojavo; tiesiog ėjo tolyn. 

— O Elsė? - paklausė Džekas Niko. - Tikriausiai žinote ir kaip 
sekasi jai. 

— Tavo laimei, - atsakė Nikas, - Elsė šiek tiek švelnesnio 
būdo. 

— Ji nekerpa plaukų? - pasidomėjo Džekas. 

- Pats pamatysi, - tarė policininkas. - Visi turi kokią nors 
praeitį, Džekai. 


Nikas vedėsi Džeką pro Damrako gatvę, tolyn nuo „raudonųjų 
žibintų“ rajono. Jie vingiavo tarp iš vienos parduotuvės į kitą 
plūstančių žmonių - skersai Niuvendeiko į mažytę Šv. Jokūbo 
gatvę, kur - antrame aukšte - buvo įsikūrusi Elsė. Jos raudonai 
nušviestas langas šiek tiek skyrėsi nuo kitų prostitučių langų, 
ne tik todėl, kad jis švietė už „raudonųjų žibintų“ rajono ribų, 
bet ir dėl to, kad Elsės kambarys buvo virš gatvės lygio. Tačiau 
pagalvojęs, kad Elsė dabar tarytum apžvelgia savo, kaip prosti- 
tutės, gyvenimą, - ir gyvenimą kaime, ūkininko sodyboje, kur 
užaugo, - Džekas suprato, kad ji, įsitaisiusi lange virš gatvės, yra 
kaip tik ten, kur ir turėtų būti. 

Nikas Džekui papasakojo, kad Elsė per dienas labai lipšniai 
sveikina praeivius, bet naktimis į juos žiūri daug kritiškiau; jei 
esi girtuoklis ar koks gatvėje besišlapinantis narkomanas, ji pa- 
švies į tave policijos duotu žibintuvėliu ir garsiai pasmerks tavo 
blogą elgesį. Šv. Jokūbo gatvėje Elsė dabar buvo ne tik prostitu- 
tė, bet ir savanorė tvarkos sergėtoja. Narkotikai pakeitė „raudo- 
nųjų žibintų rajoną, Elsė buvo priversta iš jo pasitraukti; alko- 
holis bei narkotikai pražudė jos vaikus. (Du jaunus vyrus - jie 
abu mirė nesulaukę nė trisdešimties.) 

Džekas kadaise klydo manydamas, kad Elsė yra maždaug jo 
mamos amžiaus, arba tik truputį vyresnė. Netgi iš gatvės žiū- 

rėdamas į viršų, jis dabar matė, kad ji jau pradėjusi aštuntą de- 
šimtį; taigi anuomet, kai Džekui buvo ketveri, Elsei turėjo būti 
daugiau negu keturiasdešimt. 

— Džeki! - sušuko Elsė, siųsdama jam oro bučinius. - Mano 
berniukas sugrįžo! - paskelbė visai Šv. Jokūbo gatvelei. - Džeki, 
Džeki, - eikš, apkabink savo seną auklytę! Ir tu, Nikai. Tu irgi 
gali mane apkabinti, jei nori. 

Jie užlipo laiptais pas ją. Kambarys su didžiuliu langu, kuria- 
me ji sėdėjo, buvo tik nedidelė švara tviskančio jos buto dalis; 
visuose kambariuose kvepėjo virtuvėje malama kava. Elsė turė- 
jo namų šeimininkę, daug jaunesnę moterį, vardu Marikė, kuri 
tuoj pat ėmė malti pupeles kavai. Kaip buvusi kaimietė, Elsė 
nemėgo tvarkytis po namus, bet žinojo, jog labai svarbu, kad 
namai būtų švarūs. Prostitute ji dirbo drauge su kita „mergina“, 
kaip paaiškino Džekui; abi moterys pasikeisdamos sėdėjo lange, 
nors Petra, ta kita prostitutė, Elsės bute negyveno. 

— Petra yra jaunoji, o aš - senoji! - linksmai šūktelėjo Elsė. 
(Džekas Petros taip ir nepamatė, bet Nikas vėliau jam pasakė, 
kad jai šešiasdešimt vieneri.) 

Elsė, kuriai, pasak jos pačios, buvo „maždaug septyniasdešimt 
penkeri“, Džekui papasakojo, kad dauguma nuolatinių klientų 
pas ją lankosi rytais. 

— Po pietų jie prigula nusnūsti, ir yra per seni, kad kur nors 
eitų vakare. 

Vakarais užsuka tik vyrai iš gatvės - na, jeigu jie atsitiktinai 
eina pro šalį, kai Elsė sėdi lange. Šiaip jau ji tokiu laiku dažniau- 
siai leidžianti lange sėdėti Petrai. 

— Aš vakarais paprastai miegu, - prisipažino Elsė, spustelėda- 
ma Džekui dilbį. - Arba einu į kiną - ypač jei rodo kurį nors-iš 
tavo filmų, Džeki! 

Elsė visada buvo stambi moteris, įspūdingomis krūtimis. Jos 
krūtinė ir dabar styrojo autoritetingai atsikišusi į priekį - kaip 
didžiulio laivo pirmagalys; o klubai jai einant siūbavo į šonus. 
Ji buvo masyvi, bet neapaugusi taukais, nors Džekas pastebėjo, 
kad jos dilbių bei žastų oda iš užpakalio jau nukabusi, - be to, 
Elsė šiek tiek šlubčiojo. Ji skundėsi silpna širdimi - ir „gal dar 
smegenų embolija“. Tai sakydama Elsė aiškiai sunerimusi baks- 

telėjo pirštu sau į galvą; ji vis dar nešiojo labai šviesų, platinos 
spalvos, peruką. 

— Kasdien, Džeki, - tarė, bučiuodama Džeką į skruostą, - ge- 
riu tiek tablečių, kad sunku ir suskaičiuot! 

Negana to, Elsė nesutarė su buto nuomotoju; ji norėjo, kad 
Nikas tai žinotų; gal policija galėtų imtis kokių nors priemonių 
prieš naująjį namo savininką. 

— Na, gal galėtumėte jį nušauti? - pasakė Elsė Nikui, šypsoda- 
masi ir pakštelėdama jam į skruostą, o paskui vėl bučiuodama 
Džeką. Su tuo namo savininku buvę ginčų dėl nuomos bei kitų 
mokesčių; jis esąs tikras šašas. 

Elsė jau seniai daug kur atstovavo prostitučių sąjungai; ji daž- 
nai kalbėdavosi su vidurinių mokyklų moksleivėmis, pasakoda- 
vo joms apie prostitučių gyvenimą. Tos moksleivės, daugelis jų 
dar tik šešiolikinės, ją nuolat klausinėdavo apie pirmuosius ly- 
tinius santykius. Kadaise Elsė turėjo vyrą; santuokoje išgyveno 
trejus metus, kol vyras sužinojo, kad ji prostitutė. 

Dabar Elsei ant veido buvo matyti mėlynė. Nikas spėjo, kad 
gal koks klientas „iš gatvės“ bus sumušęs jai paakį. 

— Ne, ne, - tarė Elsė. - Klientai nedrįsta manęs mušti. - Pas- 
kui prisipažino įsivėlusi į muštynes vienoje Nes gatvės kavinė- 
je, netoli Damo aikštės. Ten atsitiktinai sutikusi vieną buvusią 
prostitutę, kuri nenorėjusi su ja šnekėtis. - Ji, matot, geresnė už 
kitas! Šlerva! - piktinosi Elsė. - Gaila, kad nematei jos veido, 
Nikai. 

Džekui dingtelėjo, kad nuo tos „geresnės už kitas“ šlervos 
galima pereiti prie pokalbio apie jo tėvą. Elsė pasakė jį ne tik 
kad pažinojusi; ji gana dažnai, Alisai nežinant, po vidurnakčio 
nueidavusi į Senąją bažnyčią pasiklausyti, kaip Viljamas groja 
vargonais. Džekas suprato, kad Elsė bažnyčioje, matyt, negirdė- 
davo jokio Dievo griaudėjimo - tik muziką. Didžiausiai Džeko 
nuostabai, Elsė dar pridūrė, kad vieną naktį ir jis buvo Senojoje 
bažnyčioje kartu su ja. 

— Pamaniau, kad netgi jei tu neprisiminsi girdėjęs, kaip Vil- 
jamas groja, kuri nors tavo esybės dalis galbūt suims į save tą 
garsą, - tarė Elsė. - Tačiau turėjau tave ten nusinešti ant ran- 
kų - tu visą kelią miegojai - ir nė karto neprabudai, net nepakė- 

lei galvos nuo mano krūtinės. Pramiegojai visą dviejų valandų 
koncertą, Džeki. Neišgirdai nė vienos natos! Vargu ar išvis ką 
nors apie tai prisimeni. 

— Nedaug, - prisipažino jis. 

Džekas žinojo, kaip toli užslėptas Senosios bažnyčios var- 
gonininko kambarėlis. Jis suprato, jog tėtis negalėjo jo matyti, 
miegančio stambiajai prostitutei ant krūtinės, bet prisiminęs, 
koks buvo tėčio požiūris į, pasak Niko, „tokią aplinką“, pagalvo- 
jo, kad gal tai ir gerai. 

Kadangi Saskija ir Alisa buvo populiaresnės - turėjo daugiau 
klientų, kaip Elsė dabar pasakojo Džekui, - jį dažniausiai prižiū- 
rėdavo Elsė (anot jos pačios, buvo jo „auklė“ ). 

- Be to, aš buvau stipresnė negu tavo mama ar Saskija, todėl 
kaip tik aš tave ir nešiodavau! - sušuko ji. Elsė jį tampydavo iš 
vienos lovos į kitą. - Kartais man atrodydavo, kad ir tu tary- 
tum vienas iš mūsų, prostitučių, - dabar pasakė ji Džekui. - Nes 
tu niekada neišmiegodavai visos nakties vienoje vietoje; nes aš 
nuolat keldavau tave iš vienos lovos ir guldydavau į kitą! 

— Prisimenu, kad jūs vos nesusimušėte su Femke, - tarė 
Džekas. 

— Norėjau ją nudėti. Gaila, kad nenudėjau, Džeki! - susierzi- 
nusi šūktelėjo Elsė. - Tačiau Femkė buvo tarpininkė, o ką nors 
juk reikėjo daryti. Tik kad sutartis išėjo niekam tikusi - todėl 
ir įsiutau. Advokatams nerūpi, ar viskas teisinga. Jiems gera bet 
kokia sutartis, kad tik abi suinteresuotos šalys pritartų. ' | 

— Ką nors reikėjo daryti, Else, juk ir pati taip sakote, - įsikišo 
Nikas. 

- Eik tu šikt, Nikai, - tarė jam Elsė. - Gerk kavą ir tylėk. 

Kava buvo gera; be to, Marikė jiems buvo iškepusi sausainių. 

— Ar mano tėtis matė, kaip aš išvykau iš Amsterdamo? - pa- 
klausė Džekas Elsės. 

- Jis matė, kaip tu išvykai iš Roterdamo, Džeki. Žiūrėjo, kaip 
laivas išplaukia iš uosto. Femkė jį atvežė į Roterdamą, ir į prie- 
plauką, savo automobiliu. Saskijai visa tai nepatiko. Ji palydėjo 
tavo mamą, mane ir tave į Amsterdamo geležinkelio stotį, bet 
daugiau nebegalėjo pakęsti tokios dramos. Taip Saskija vadino 
tą atsisveikinimą - drama. 

— Tai jūs važiavote traukiniu į Roterdamą drauge su mumis? 

- Ir ėjau su jumis į prieplauką. Aš jus abu įsodinau į laivą, 
Džeki. Tavo mama jautėsi neką geriau negu tėtis. Ji tarytum tik 
išvykdama suvokė, kad niekada nebematys Viljamo, nors sakė, 
jog tokia sutartis yra kaip tik tai, ko ji nori. 

— Jūs matėte mano tėtį prieplaukoje? 

— Ta sušikta Femkė sėdėjo automobilyje, bet tavo tėtis išli- 
po, - pasakė Elsė. - Jis tik verkė ir verkė; visiškai suskydo. Pas- 
kui krito ant žemės. Turėjau jį pakelti nuo šaligatvio; turėjau 
ant rankų nunešti į tos šiknės advokatės „Mersedesą“. 

— O Tatu Peteris tikrai turėjo „Mersedesą“? - paklausė Elsės 
Džekas. 

— Femkės buvo geresnis, Džeki, - atsakė Elsė. - Ji tuo savo 
„Mersedesu“ ir parvežė Viljamą atgal į Amsterdamą. Aš iš Ro- 
terdamo parvažiavau traukiniu. Užsimerkusi dar ilgai mačiau 
tave stovintį laive ir mojuojantį. Tu manei, kad mojuoji man... 
ir aš, žinoma, mojavau tau atsisveikindama... bet iš tikrųjų tu 
atsisveikinai su savo tėvu. Tai bent sutartis, a, Nikai? - kandžiai 
tarė Elsė policininkui. 

— Ką nors juk reikėjo daryti, Else, - dar kartą pasakė Nikas. 

— Eik tu šikt, Nikai, - vėl atrėžė jam senoji prostitutė. 


Grįžęs į „Grand“ viešbutį, Džekas rado jam atsiųstus du faksus; 
iš pradžių jis nieko nesuvokė, nes ėmė juos skaityti atvirkšti- 
ne tvarka. Pradėjo nuo gerokai stebinančio Ričardo Gladštei- 
no, kino prodiuserio, pasiūlymo. Bobas Bukmanas Gladšteinui 
buvo nusiuntęs Skiedalų skaitytojos scenarijų. 


Mielas Džekai! 


Lik, kur esi, Amsterdame! O ką, jei susitiktume su Vilja- 
mu Vanvleku? Žinau, kad jau esi dirbęs su Laukiniu Bilu. 
Man atrodo, kad Skiedalų skaitytoja bus savotiškas perdir- 
binys, gal kaip tik iš Didžiojo Perdirbinėtojo srities. Pagal- 
vok: visa ši istorija - tarytum perfilmuotas pornografinis 
filmas, bet iš tikrųjų jis nėra pornografinis, ar ne? Mes ne- 

rodysim nieko, ką būtų galima laikyti pornografija, tačiau 
iš esmės Džeimso (Džimio) Stronačo santykiai su Mišele 
Maer juk šiek tiek pornografiški? (Jo per didelis, ji pernelyg 
smulki. Nuostabu!) Turėtume tai aptarti. Bet pirmiausia 
pasakyk, ką manai apie Pamišėlį Olandą. Dabar kaip tik 
ir jis Amsterdame, ir tu. Jei norėtum, kad režisierius būtų 
Vanvlekas, galėčiau susitikti su jumis ten. 
Ričardas 


Viskas paaiškėjo, kai Džekas perskaitė antrąjį faksą, kurį turė- 
jo skaityti pirmiau. Jam rašė Bobas Bukmanas iš C.A.A. 


Mielas Džekai, 

Ričardui Gladšteinui labai patiko tavo Skiedalų skai- 
tytojos scenarijus. Jis nori su tavimi pasitarti, kas galėtų 
būti režisierius. Ričardui į galvą atėjo beprotiška - o gal 
ir ne tokia jau beprotiška - mintis, kad reikėtų pasikvies- 
ti Laukinį Bilą Vanvleką. Paskambink man. Paskambink 
Ričardui. 

Bobas 


Džekas taip susijaudino, kad iškart ir paskambino Ričardui 
Gladšteinui į namus - ir jį pažadino. (Los Andžele buvo dar la- 
bai ankstus rytas.) 

Laukiniam Bilui Vanvlekui galėjo būti jau beveik septynias- 
dešimt, o gal ir daugiau negu septyniasdešimt. Iš Beverli Hilso 
jis buvo parsikraustęs atgal į Amsterdamą. Porą metų niekas 
Holivude jam nepasiūlė režisuoti jokio filmo. Didysis Perdirbi- 
nėtojas pardavė šlykštųjį savo namą Loma Vistos kelyje. Kažkas 
atsitiko jo skalikams. Džekas prisiminė, kaip tie laibi šuniūkš- 
čiai lakstė po visus didžiulio namo kambarius, slidinėdami ir vis 
parvirsdami ant kietmedžio grindų. 

Kažkokia nelaimė ištiko Laukinio Bilo virėją ir sodininką - tą 
surinamiečių porą. Ričardas Gladšteinas dabar Džekui pasakė, 
kad kažkas prigėrė Vanvleko baseine; Ričardas niekaip negalėjo 
prisiminti, ar tai buvo ta mažutė kaip vaikas moterytė iš Surina- 

mo, ar toks pat miniatiūriškas jos vyras. (O gal nuskendo kuris 
nors iš skalikų!) 

Taigi Pamišėlis Olandas grįžo į Amsterdamą, kur dabar gyve- 
no su gerokai jaunesne moterimi. Vanvlekas režisavo populiarų 
Olandijos televizijos serialą; anot Ričardo Gladšteino, Laukinis 
Bilas Amsterdamo „raudonųjų žibintų“ rajone perfilmavo Ma- 
jamio policiją. 

Ričardas dar šnekėjo apie tai, jog nebus lengva įtikinti „Mira- 
max“ studijos bosus, kad į Skiedalų skaitytojos režisieriaus vietą 
reikėtų nusamdyti Viljamą Vanvleką, - na, jei Ričardo ir Dže- 
ko susitikimas su Pamišėliu Olandu bus sėkmingas. Tačiau ap- 
skritai ta mintis ir Gladšteinui, ir Džekui atrodė verta dėmesio. 
(Bobas Bukmanas Džeko scenarijų iš vakaro jau buvo išsiuntęs 
Laukiniam Bilui.) 

Ričardas su Džeku aptarė ir tai, kad Mišelę Maer galėtų vai- 
dinti Lučija Delvečijo. 

— Ji turėtų numesti bent dvidešimt svarų, - pasakė Džekas 
Ričardui. 

- Neabejoju, kad mielai numestų! - tarė Ričardas. Džekas pa- 
galvojo, kad dėl to tikrai nekyla jokių abejonių. Holivude visada 
yra daugybė moterų, norinčių numesti dvidešimt svarų; joms 
tik reikia motyvo. 

Kuo ilgiau Džekas mąstė apie Laukinį Bilą Vanvleką, tuo la- 
biau jam patiko tas sumanymas. Silpniausia Didžiojo Perdirbi- 
nėtojo kūrinių dalis visada būdavo jo pasirinkta medžiaga fil- 
mams - Laukinio Bilo scenarijai. Ne tik todėl, kad jis pasisavin- 
davo kitų, geresnių, siužetų fragmentus, bet ir dėl to, kad per toli 
nueidavo; parodijuodamas nuolat nukrypdavo į kraštutinumus. 
Kai viską vaizduoji taip nepagarbiai, žiūrovai nemato nieko, kas 
jiems galėtų patikti. O Emos siužetas, atvirkščiai, buvo kupinas 
užuojautos - ir pernelyg smulkiai skiedalų skaitytojai, ir porno- 
grafijos žvaigždei, tam nevykėliui scenaristui, kurio penis per 
didelis. Vanvlekas dar niekada nebuvo režisavęs filmo pagal sce- 
narijų, kuriame juntama užuojauta. 

O kad Džekas būtų galėjęs paklausti Emos, ar jai patinka ta 
mintis! Bet jis tikrai nemanė, kad žinodama, jog jis dirba su Lau- 
kiniu Bilu Vanvleku, kaip režisieriumi, Ema apsiverstų karste. 

Džekas vėl išėjo į lietų. Pražingsniavo pro Casa Rosso, kur 
rodomi pornografiniai filmai ir tikro sekso spektakliai, - tam 
tikra prasme irgi patarinėjama, kaip Džekas kadaise manė. Žiū- 
rėti spektaklio jam nesinorėjo, nors tai gal būtų buvęs savotiškas 
tiriamasis darbas prieš Skiedalų skaitytojos filmavimą. 

Jis dar kartą užėjo į Varmustrato policijos nuovadą, bet Nikas 
buvo kažkur „raudonųjų žibintų“ rajone. Du jauni policinin- 
kai, abu uniformuoti, Džekui pasakė, kad, jų nuomone, Vilja- 
mo Vanvleko serialas apie žmogžudysčių skyriaus policininkus 
ganėtinai tikroviškas. Laukinis Bilas nemažai laiko praleidęs 
Varmustrato nuovadoje; jis vaikščiojęs po rajoną su tikrais pa- 
truliuojančiais policininkais. Tai, kad tikriems policininkams 
patiko televizijos serialas apie policininkus, buvo geras ženklas. 

Džekas pasimankštino sporto klube Rokino gatvėje. Tai buvo 
neblogas klubas, tik muzika grojo pernelyg garsiai ir įkyriai, dėl 
to jis jautėsi verčiamas skubėti, nors laiko turėjo į valias. Ni- 
kas buvo sutaręs, kad su Femke Džekas susitiks ketvirtą valandą 
po pietų. Taigi skubėti nebuvo ko. Kai Džekas iš sporto klubo 
grįžo į viešbutį, registratūroje Nikas Oudejansas jam jau buvo 
palikęs paketą - Vanvleko serialo apie žmogžudysčių skyrių 
vaizdajuostę. 

Džekas nusiprausė po dušu, nusiskuto, apsirengė padores- 
niais drabužiais ir vėl išėjo. Teisininkų Marino ir Jakobo Portv- 
litų kontora buvo Singelio gatvėje. Femkė, jų motina, jau nebe- 
dirbo. Džekas iškart suprato, kodėl mama kadaise taip lengvai jį 
įtikino, kad Femkė įsikūrusi prostitutės kambarėlyje Bergo ga- 
tvėje. Portvlitų kontora buvo maždaug pusiaukelėje tarp Bergo 
gatvės ir Korsjesporto tako - prie pat tų gatvelių, kur darbavosi 
aukštesnio lygio prostitutės. 

Džekas atpažino kai kurias kontoros interjero detales; Sin- 
gelio gatve važiuojantys automobiliai bei šaligatviu einantys 
pėstieji buvo matyti ir iš oda aptraukto skaitymo krėslo, ir nuo 
didelės odinės sofos. Džekas prisiminė ir kelis ant sienų tebeka- 
bančius peizažus. Nebuvo pamiršęs net kilimo - rytietiško. 

Femkė vėlavo; Džekas šnektelėjo su jos sūnumis. Tuodu kon- 
servatyviai apsirengę penkiasdešimt kelerių metų džentelmenai 
tūkstantis devyni šimtai septyniasdešimtaisiais buvo universi- 

teto studentai. Bet netgi tos kartos žmonės puikiai prisiminė 
prieštaringai vertintą vargonininką, Viljamą Bernsą, paryčiais 
Senojoje bažnyčioje grodavusį prostitutėms. Vargonų muzikos 
koncertai Senojoje bažnyčioje kadaise buvo universiteto stu- 
dentų labai mėgstama naktinė pramoga. 

— Jūsų tėvą kai kurie iš mūsų laikė aktyvistu, visuomenės re- 
formatoriumi. Šiaip ar taip, jis reiškė nuoširdžiausią užuojau- 
tą į keblią padėtį patekusioms prostitutėms, - pasakė Džekui 
Marinas. 

— Kiti pritarė kai kurių prostitučių nuomonei - na, tų mote- 
rų, kurios nesiklausydavo Viljamo grojimo Senojoje bažnyčioje. 
Jų akimis žiūrint, Viljamas buvo tiesiog kvanktelėjęs šventuolis; 
juk mėginimas atvesti prostitutes į tikėjimą iš esmės yra pastan- 
gos priversti jas mesti prostituciją, - paaiškino Jakobas. 

- Bet grojo jis nuostabiai, - tarė Marinas. - Kad ir ką žmonės 
manė apie Viljamą, jis buvo puikus vargonininkas. 

Portvlitai vertėsi šeimos teisės praktika; jie imdavosi ne tik 
skyrybų bei vaikų globos bylų, bet ir ginčų dėl paveldėjimo bei 
nekilnojamojo turto sandorių. Viljamo Bernso atvejis buvo ke- 
blus dėl to, kad jis tebebuvo Škotijos pilietis, nors ir turėjo vizą, 
leidžiančią jam kurį laiką dirbti Olandijoje. Alisa, Kanados pi- 
lietė, tokios vizos neturėjo, - tačiau užsieniečiams, atvykusiems 
mokytis amato iš olandų tatuiruočių meistrų, policija leisdavo 
kelis mėnesius nemokėti mokesčių. O paskui jie jau būdavo ver- 
čiami arba išvykti, arba mokėti Olandijos mokesčius. 

Olandijos teismuose byla dėl vaiko globos negalėjo būti na- 
grinėjama, nes nei Džeko mama, nei tėtis nebuvo Olandijos pi- 
liečiai. Kad ir kaip neleistinai mama įtraukė Džeką į savo nau- 
jąjį - prostitutės - gyvenimą, jo tėvas negalėjo reikalauti teisės 
jį globoti. Bet buvo galima priversti Alisą išvykti iš šalies - ypač 
dėl to, kad, kaip prostitutė, ji daug kartų santykiavo su nepil- 
namečiais. Be to, ji užsitraukė daugelio prostitučių nemalonę. 
(Stovėdama lange ar tarpduryje, Alisa meldėsi, giedojo giesmes 
ir, tarsi to būtų buvę negana, dar tampė savo keturmetį sūnų po: 
visą rajoną.) 

— Ta milžinė jus dieną naktį nešiodavo ant rankų tarp prosti- 
tučių, - pasakė Džekui Marinas Portvlitas. 

— Pusę to laiko jūs miegodavote, ar šiaip būdavote suglebęs 
kaip koks pirkinių maišas, - pridūrė jo brolis, Jakobas. 

— Prostitutės jus ir vadindavo „savaitės pirkiniu“, nes tos mo- 
ters glėbyje atrodydavote kaip parduotuvės maišelis su maisto 
produktais visai savaitei, - paaiškino Marinas. 

— Vadinasi, remiantis Olandijos įstatymais, buvo galima de- 
portuoti mano mamą, bet neįmanoma pasiekti, kad tėčiui būtų 
suteikta teisė mane globoti? - pasitikslino Džekas. Abu Femkės 
sūnūs pritariamai linktelėjo. 

Kaip tik tada atėjo Femkė, ir Džekas vėl pasijuto jos bijąs - ne 
todėl, kad ji būtų buvusi labai baisi, kitokia prostitutė, o dėl to, 
kad jam dingtelėjo, jog ji -nenuilstanti iniciatorė. (Kad ir kiek 
daug visko jaustumeisi patyręs, Femkė tikrai galėtų atskleisti tau 
tai, ko dar nežinojai ir net neįsivaizdavai.) 

- Kai Žiūriu į tave filmuose, - pasakė ji Džekui nė nepasisvei- 
kinusi, - matau, kad tu toks pat gražus ir talentingas kaip ir tavo 
tėvas, tačiau anaiptol ne toks atviras - ne toks pažeidžiamas. Tu 
labai atsargus, ar ne, Džekai Bernsai? - tarė Femkė, sėsdamasi į 
odinį skaitymo krėslą. O Džekas kadaise manė, kad įsitaisiusi 
tame prie lango stovinčiame krėsle ji vilioja šaligatviu einančius 
galimus klientus! 

— Ačiū, kad sutikote su manimi pasimatyti, - padėkojo Dže- 
kas Femkei. 

— Labai atsargus, ar ne? - paklausė ji sūnų, nesitikėdama, kad 
kuris nors iš jų linktelės arba papurtys galvą. Iš tikrųjų tai ne- 
buvo klausimas; Femkė jau buvo nusprendusi, koks turi būti 
atsakymas. 

Netgi sulaukusi septyniasdešimt aštuonerių, tik pora metų 
vyresnė už Elsę, Femkė tebebuvo gražios figūros, nesustorėjusi. 
Matydamas jos eleganciją, tikriausiai įgimtą, Džekas iškart su- 
prato, kad tik visiškas mulkis (arba ketverių metų vaikas) galėjo 
ją palaikyti prostitute. Jos oda buvo dar beveik neraukšlėta, kaip 
gerai savimi besirūpinančios penkiasdešimt kelerių metų mo- 
ters; o plaukai - tikri, ne perukas - balti kaip sniegas. 

- Jei tik būtum buvęs olandas, būčiau akimirksniu išrūpinusi 
tavo tėčiui teisę tave globoti, Džekai. Mielai būčiau išsiuntusi 
tavo motiną atgal į Kanadą be vaiko, - pasakė Femkė. - Di- 

džiausias keblumas buvo tas, kad tavo tėvas jai atleido. Jis jai 
būtų atleidęs viską, kad tik ji darytų, kas gerai tau. 

— Turite omenyje geras mokyklas, saugų rajoną ir šiokį tokį 
pastovumą? - paklausė Džekas. 

— Tai juk neblogai, ar ne? - tarė Femkė. - Tu, regis, išsilavinęs 
ir gyvas. Drįstu sakyti, kad, kadangi tavo mama jau buvo pasu- 
kusi tokiu keliu, vargu ar viskas būtų taip ėjęsi čia. Be to, ji bent 
jau šiek tiek apsiprato su mintimi, kad Viljamas niekada negrįš 
pas ją; pradėjo tai suvokti Helsinkyje. Bet kad Viljamas sutiks iš- 
gyventi tokį skausmą, išvis nutraukti ryšį su tavimi... jeigu Alisa 
išsiveš tave atgal į Kanadą ir rūpinsis tavimi, kaip dera motinai... 
na, tai buvo staigmena! Ir tavo mamai, ir man. Mes nemanėm, 
kad jis su tuo sutiks! Nei ji, nei aš deramai neįvertinom to, kad 
Viljamas toks geras krikščionis. - Žodį „krikščionis“ Femkė iš- 
tarė nelabai pritariamai. - Aš buvau tik derybininkė, Džekai. 
Tikėjausi susiderėti dėl tavo tėčiui palankesnių sąlygų. Bet ką 
gali padaryti, kai konfliktuojančios šalys susitaria? Juk sutartis 
yra sutartis! 

— Jūs nuvežėte jį į prieplauką Roterdame? - paklausė Dže- 
kas. - Jie abu laikėsi susitarimo, iki pat galo? 

Femkė pažvelgė pro langą - į Singelio gatve slenkančius au- 
tomobilius. 

— Tavo veidelis ant laivo denio buvo vienintelis besišypsan- 
tis veidas, kurį mačiau, Džekai. Mama turėjo tave pakelti, kad 
tu matytum virš turėklų. Tu mojavai tai milžiniškai prostitutei. 
Kai tavo tėtis parkrito ant žemės, man pasirodė, kad jį ištiko 
širdies smūgis. Jau maniau, kad turėsiu į Amsterdamą parvežti 
lavoną - veikiausiai ant užpakalinės savo „Mersedeso“ sėdynės. 
Ta dičkė prostitutė jį pakėlė ir atnešė man į automobilį; nešė 
taip pat lengvai, kaip nešiodavo tave! Turėk galvoje, aš tebema- 
niau, kad tavo tėtis negyvas. Nenorėjau, kad Viljamas būtų ant 
priekinės sėdynės, bet kaip tik ten ta milžinė jį pasodino. Tada 
pamačiau, kad jis, nors ir nelabai, bet vis dėlto dar gyvas. „Ką aš 
padariau? Kaip aš galėjau? Kas aš per žmogus, Femke? - šne- 
kėjo tavo tėvas. „Tu suknistas krikščionis, Viljamai. Tu per daug 
atlaidus!“ - pasakiau jam. Bet sutartis jau buvo sudaryta, ir tavo 
tėtis buvo gal vienintelis žmogus pasaulyje, galėjęs laikytis tokio 

pažado. Dabar, kai tave matau, Džekai, suprantu, kad ir tavo 
mama laikėsi susitarimo - na, daugmaž. 

Tą akimirką Džekas nekentė jų abiejų - ir savo motinos, ir 
tėvo. Dėl mamos tai priežastys buvo visiškai aiškios. O dėl tė- 
čio, tai Džekas staiga pagalvojo, kad jis labai jau neištvermingas. 
Viljamas Bernsas tiesiog liovėsi kovojęs dėl sūnaus! Džekas įpy- 
ko. Femkė, jau išėjusi į pensiją, bet gera advokatė, įžvelgė pyktį 
Džeko veide. 

— Nagi, susiimk. Nebūk mažvaikis! - tarė ji. - Kurių galų su- 
augusiam, sveikam vyriškiui raustis po praeitį? Tiesiog gyvenk 
toliau, Džekai. Vesk, stenkis būti geras vyras - ir būk geras tėvas 
savo vaikams. Jei pasiseks, pamatysi, jog tai nelengva. Liaukis 
juos teisęs - kalbu apie Viljamą ir tavo motiną! 

Matydamas, kaip du suaugę sūnūs šokinėja apie Femkę, Dže- 
kas suprato, kad jie ją dievina. Ji vėl pažvelgė pro langą; ryžtin- 
gai pasuko veidą šonu į Džeką, lyg užbaigdama pokalbį, tarytum 
nebeturėdama ką daugiau jam pasakyti. Nikas Oudejansas pa- 
prašė, kad Femkė susitiktų su Džeku, o ji tikriausiai labai ger- 
bia Niką - labiau negu Džeką. Dabar ji jaučiasi savo pareigą jau 
atlikusi, tai matyti iš šonu pasukto jos veido; Femkė daugiau 
neketina Džekui nieko pasakoti. 

— Gal galėčiau paklausti, ar žinote, kas jam nutiko... na, kur jis 
iškeliavo? — kreipėsi į ją Džekas. - Amsterdame, kaip suprantu, 
nepasiliko. 

- Žinoma, kad Viljamas čia nepasiliko, - atsakė Femkė. - Kaip 
galėjo pasilikti, kai kiekvienoje gatvėje, vos pasukęs už kampo, 
tardavosi matąs tave, kai gašlios prostitučių pozos jam nuolat 
primindavo tavo motiną - kai jos atvaizdas buvo įsirėžęs kiek- 
viename neskoningai išpuoštame to rajono lange, kiekviename 
purviname tarpduryje! 

Džekas nieko nesakė. Femkės sūnūs maldaujamais žvilgs- 
niais bei gestais jam patarė būti kantriam. Jeigu Džekas išlauks, 
kol senutė vėl prakalbės, tai tikriausiai sužinos, ko atėjo sužino- 
ti, - lyg ir tai Femkės sūnūs jam norėjo pasakyti. 

- Į Hamburgą, - tarė Femkė. - Koks vargonininkas nenorėtų 
groti kurioje nors iš tų Vokietijos bažnyčių - gal netgi ten, kur 
kadaise grojo pats Bachas? Viljamas neišvengiamai turėjo ke- 

liauti į Vokietiją, o Hamburgas dar buvo kažkuo ypatingas. Da- 
bar nebeprisimenu kuo. Viljamas sakė, jog norėtų prisikasti prie 
kažkokio Herberto Hofmano. Tai tikriausiai garsūs vargonai. 

Džekui buvo malonu pataisyti tokią moterį kaip Femkė. 

— Tai garsus tatuiruotojas, ne vargonai, - pasakė jis. 

— Nemačiau tavo tėčio tatuiruočių, ačiū Dievui, - tarė Femkė, 
duodama suprasti, kad pokalbis baigtas. - Man tik patikdavo 
klausytis, kaip jis groja. 

Džekas padėkojo Femkei ir jos sūnums už jam skirtą laiką. 
Prabėgomis dar žvilgtelėjęs į Bergo gatvės bei Korsjesporto tako 
languose ir tarpduriuose įsitaisiusias prostitutes, jis pėsčias pa- 
suko atgal į „Grand“ viešbutį, šįkart aplenkdamas „raudonųjų 
žibintų“ rajoną. Džekas džiaugėsi, kad turi Laukinio Bilo Vanv- 
leko serialo apie žmogžudysčių skyrių vaizdajuostę ir galės ją 
žiūrėti, nes daugiau nebenorėjo niekur eiti iš viešbučio. 

Vaizdajuostėje buvo ne viena, o kelios to televizijos serialo 
serijos. Džekui labiausiai patiko pasakojimas apie buvusį žmog- 
žudysčių skyriaus darbuotoją, jau pagyvenusį vyriškį, kuris, bū- 
damas penkiasdešimt trejų, sugrįžta į policijos mokyklą. Tas po- 
licininkas, vardu Kristianas Vinteris, ką tik išsiskyręs. Jis atitolęs 
nuo savo vienintelio vaiko - universitete studijuojančios duk- 
ters. Dabar jis pagal policininkams parengtą programą mokosi 
naujų kovos su smurtu šeimose metodų. Seniau policija į tokius 
nusikaltėlius žiūrėdavo pernelyg atlaidžiai; dabar jie suimami. 

Visi veikėjai, žinoma, kalbėjosi olandiškai; Džekas galėjo tik 
spėlioti, ką jie sako. Tačiau svarbiausi čia buvo charakterių ti- 
pai - Kristianą Vinterį Džekas jau buvo matęs vienoje iš anks- 
tesnių serijų, kurioje kaip tik žlugo šio policininko santuoka. 
Serijoje apie smurtą šeimose Vinteris baisisi, kad tiek daug viso 
to mato vaikai. Statistika rodo, kad žmonas mušančių vyrų sū- 
nūs užaugę muša savo žmonas, o mušami vaikai ilgainiui tampa 
tokiais pat vaikų mušėjais. 

Ta pagrindinė mintis Džekui nebuvo naujiena, tačiau Vanv- 
lekas ją susiejo su asmeniniu policininko gyvenimu. Vinteris 
niekada nemušė savo žmonos, bet žodinis smurtas - abipusis 
užgauliojimas - neabejotinai pakenkė jų dukteriai. Vienas iš 
pirmųjų smurto šeimoje atvejų, kurio imasi Kristianas Vinte- 

ris, baigiasi žmogžudyste - tuo, ką jis nuolat nagrinėdavo se- 
niau. Galiausiai Vinteris vėl dirba drauge su savo buvusiais 
bendradarbiais. 

Vanvleko seriale apie žmogžudysčių skyrių santūraus realiz- 
mo buvo daugiau negu Amerikoje per televiziją rodomuose fil- 
muose; mažiau akivaizdaus smurto, atviresnis seksualinis turi- 
nys. Be to, čia nebuvo nelabai įtikimų laimingų pabaigų - Kris- 
tianas Vinteris taip ir nebesusieina su savo šeima. Jam pavyksta 
tik mandagiai pasišnekėti su dukterimi - kavinėje, kur duktė jį 
supažindina su naujuoju savo draugu. Aiškiai matyti, kad se- 
najam policininkui dukters draugas nepatinka, tačiau garsiai 
savo minčių Vinteris neišsako. Paskutiniame kadre, kai duktė jį 
pabučiuoja į skruostą, Vinteris mato, kad jos draugas ant stalo 
paliko kažkiek pinigų už kavą. 

Taijau buvo noir warm, Laukinio Bilo kūrybos viršūnė, - bent 
jau taip Džekas pasakė Nikui Oudejansui, kai Nikas paskambi- 
no, norėdamas paklausti, ką Džekas mano apie Vanvleko serialą. 
Nikui tas serialas irgi patiko. Nikas nesiteiravo, kaip Džekui se- 
kėsi kalbėtis su Femke. Nikas pažinojo Femkę; be to, kaip geras 
policininkas, jis žinojo visas Dukters Alisos istorijos smulkme- 
nas. Džekas Nikui dar pasakė, kad Herbertas Hofmanas yra ta- 
tuiruočių meistras, 0 ne vargonai. Savaime suprantama, Nikas 
paklausė, ar Džekas vyks į Hamburgą. 

Ne, jis nesirengiąs ten vykti. Džekas žinojo, kad aktoriai ap- 
skritai gal meluoja įtikimiau negu kiti žmonės, bet jiems ne ką 
geriau sekasi meluoti sau, - ir netgi aktoriai neturėtų būti tokie 
kvaili, kad meluotų policininkams. 

— Ką dar aš turėčiau žinoti? - paklausė Džekas Niko, bet šis 
nieko neatsakė. Policininkui dabar labai norėjosi pažvelgti Dže- 
kui į akis - paskui į rankas, tada vėl į akis. Džekas ėmė šnekėti 
vos ne greitakalbe; Nikui atrodė, kad Džekas beria mintis bet 
kaip, nenuosekliai, tačiau policininkas nieko neklausinėjo. 

Džekas pasakė, jog tikisi, paties tėčio labui, kad Viljamas turi 
kitą šeimą. Džekas nelįsiąs į tėvo gyvenimą; šiaip ar taip, Vilja- 
mas juk nelindęs į Džeko. Be to, Džekas žinojo, kad Herbertas 
Hofmanas nebedirba. Alisa garbino Hofmaną, tačiau Džekas 

netrikdysiąs ir jo ramybės. Na ir kas, kad Hofmanas beveik ne- 
abejotinai buvo pažįstamas su Viljamu Bernsu? 

— Dabar, kai taip priartėjai, tu gal bijai jį rasti, Džekai, - tarė 
Nikas. 

Dabar jau buvo Džeko eilė nieko neatsakyti; jis nenorėjo iš- 
siduoti bijąs. 

— Gal baiminiesi, kad suteiksi savo tėvui skausmo, arba kad 
jis nenorės tavęs matyti, - šnekėjo policininkas. 

— Turite omenyje, dar daugiau skausmo? - paklausė Džekas. 

- Dabar, kai taip priartėjai, gal nebenori žengti dar arčiau — 
tik tai norėjau pasakyti, Džekai. 

— Gal, - tarė Džekas. Jis nebesijautė esąs geras aktorius. Dže- 
kas Bernsas dabar buvo berniukas, niekada nepažinojęs savo 
tėvo; berniukas, prie kurio tėvas nebuvo prileidžiamas; gal iš 
tikrųjų Džekas bijojo netekti dingusio tėvo kaip pasiteisinimo. 
Taip jam būtų pasakiusi Klaudija, o Nikas nebeištarė nė žodžio. 

Jei Viljamas norėjo Herberto Hofmano tatuiruotės, tai Dže- 
kas manėsi žinąs kokios. Jo supratimu, tai turėjo būti vienas iš 
Hofmano burlaivių - Hofmanas juos dažnai vaizduodavo iš- 
plaukiančius iš uosto arba skriejančius atvira jūra. Kartais ten 
dar būdavo užtemęs švyturys ir laivas lėkdavo tiesiai į uolas. 
Herberto Hofmano „Jūreivio kapo“ paveikslėliai buvo vieni iš 
garsiausių; ir dar, žinoma, jo „Paskutinis uostas“ ir „Letzte Rei- 
se“, arba „Paskutinė kelionė“. Hofmano burlaiviai dažniausiai | 
plaukdavo į didžiausią pavojų arba ieškoti nežinia kokių nuoty- 
kių; tos tatuiruotės dvelkte dvelkė atsisveikinimu, nors Herber- 
tas Hofmanas kartais vaizduodavo ir grįžimą namo. 

Džekas pagalvojo, kad vargu ar jo tėvas pageidavo tatuiruo- 
tės su namo grįžtančiu laivu. Tame laive, kuriuo Džekas plaukė 
tolyn nuo tėčio, tvyrojo, kaip jis dabar suprato, greičiau jau „Jū- 
reivio kapo“ arba atsisveikinimo nuotaika, - bent jau Viljamui 
turėjo taip atrodyti. Iš uosto išplaukiantis laivas simbolizuoja 
neaiškią ateitį. 

O gal Viljamui Bernsui norėjosi turėti dar daugiau natų ant 
odos? Džekas galėjo įsivaizduoti ir tai. 


124. JOHN IRVING 


Iš Los Andželo buvo galima be nutūpimo skristi tiesiai į Ams- 
terdamą - ore reikėjo išbūti šiek tiek ilgiau negu dešimt valan- 
dų. Taigi Ričardas Gladšteinas bus pavargęs. Iš Los Andželo 
jis išskris 4:10 po pietų, o Amsterdame nusileis 11:40 ryto, kitą 
dieną. Džekas neabejojo, kad Ričardas dar norės nusnūsti, prieš 
eidamas pietauti su juo ir Vanvleku. 

Džekas dvi dienas daugiau niekur nėjo iš viešbučio kamba- 
rio, tik į sporto klubą Rokino gatvėje. Maitinosi tuo, ką patiek- 
davo kambarių tarnyba; prirašė daugybę lapų Mišelei Maer. 
Taip nieko jai ir neišsiuntė, bet laiškinio popieriaus „Grand“ 
kambaryje buvo padėta tikrai daugiau, ir gražesnio, negu vieš- 
butyje „Torni“. 

Džekas vis dėlto sugalvojo, kaip galėtų Mišelei Maer pateikti 
klausimą apie visą kūną išsitatuiravusius žmones - na, ką ji apie 
tai mano kaip dermatologė. 


Miela Mišele! 
Ar Tu, kaip dermatologė, žinai kokią nors priežastį, dėl 
kurios visą kūną išsitatuiravusį žmogų galėtų krėsti šaltis? 
Gal, pažymėjusi atitinkamą langelį, grąžintum man at- 
viruką, ant kurio jau užklijavau pašto ženklą ir užrašiau 
savo adresą? 
Visada Tavo 
Džekas 


Ant atviruko su Oudezeids Forburgvalio kanalo vaizdu jis 
Mišelei užrašė du galimus atsakymus. 


[| Ne. 

[| Taip. Pasikalbėkime apie tai! 
Tave mylinti 
Mišelė 


Savaime suprantama, Džekas neišsiuntė nei to laiško, nei at- 
viruko. Pirmiausia todėl, kad neturėjo Jungtinių Valstijų paš- 

to ženklo atvirukui grąžinti; be to, po penkiolikos metų rašyti 
„Tave mylinti Mišelė“ buvo gal pernelyg įžūlu. 

Antrą dieną leisdamas vienui vienas, Džekas vos nenuėjo dar 
kartą pasimatyti su Else, į jos butą Šv. Jokūbo gatvėje. Jis ne- 
norėjo miegoti su aštuntą dešimtį įpusėjusia prostitute - jam 
tiesiog patiko Elsė. 

Naktimis Džekas dažniausiai gulėdavo nesumerkdamas 
akių — įsivaizduodavo savo veidelį ant laivo denio, kur mama 
jį pakėlė, kad jis matytų virš turėklų. Džekas tik šypsojosi ir vis 
mojavo, o juk kaip tik tada buvo daroma didžiausia žala - ypač 
jo tėčiui. 

Gal Hamburge Viljamas su kuo nors susipažino; gal tai jam 
padėjo pamiršti Džeką, jeigu jis apskritai galėjo pamiršti sūnų. 
Šiaip ar taip, jis juk susirašinėjo su panele Vurc, kai Džekas mo- 
kėsi Šventos Hildos mokykloje. Taigi vargu ar Viljamas liovėsi 
galvojęs apie Džeką. 

Atvykęs Ričardas tuojau pat griuvo į lovą, o Džekas nuėjo 
į sporto klubą. Pastaruoju laiku Džekas vartojo daugiau an- 
gliavandenių ir buvo pakeitęs savo įprastą svarmenų kilnoji- 
mo tvarką; jam pavyko truputį pastambėti, bet jis vis tiek dar 
nebuvo toks, koks turėjo būti Džimis Stronačas. (Užsiauginti 
tokio penio kaip Džimio Džekas, žinoma, negalėjo, kad ir ką 
būtų daręs.) 

Sporto klube Rokino gatvėje, galbūt beviltiškai stengdamasis 
nustelbti sunkumų kilnojimo salėje skambančią pasibaisėtiną 
muziką, Džekas mėgino dainuoti dainelę, kurią jo mama dai- 
nuodavo tik kai būdavo girta arba apkvaišusi nuo narkotikų, - 
tą, kurią dainuodama ji prisimindavo savo škotiška tartį. 


Oi, nebūsiu aš katytė, 
nei širdelė, 

nei pupa. 

Blogiau 

Nei uosto prieplauka 
tik Leito cypės kamera. 
Ne, nebūsiu aš katytė, 
Tuo jau aš esu tikra - 

Nestovėsiu ant krantinės, 
Aš - ne palaida merga. 


Kaip keista, kad kadaise Alisa kaip kokią mantrą kartojo, jog 
niekada nebus prostitutė. 

Džekui ausyse skambėjo kasvakarinė maldelė, kurią - kai jis 
buvo mažas - juodu su mama dažniausiai sukalbėdavo drauge. 
Jis prisiminė tą vakarą Amsterdame, kai mama užmigo anksčiau 
už jį ir jis kalbėjo maldelę vienas. Šiek tiek garsiau negu papras- 
tai, nes turėjo melstis už abu. „Diena, kurią mums davei, Vieš- 
patie, pasibaigė. Dėkojame Tau už ją.“ (Iš tikrųjų tokių vakarų 
turbūt buvo daugiau, ne vienas.) 

Atgal į viešbutį Džekas ėjo per kanalą nutiestu pėsčiųjų tiltu. 
Sustojęs ant jo, kurį laiką žvelgė į lėtai praplaukiantį ekskursinį 
spaudęs veidelį prie stiklo. Džekas jam pamojavo, bet berniukas 
nė nekrustelėjo. 

Buvo jau tamsu, kai Džekas su Ričardu Gladšteinu ėjo į He- 
rengrachtą, į restoraną „Zuid Zeeland“, kur juodu turėjo susi- 
tikti su Viljamu Vanvleku. Džekas nesijautė nusiteikęs su juo 
kalbėtis. Jis vis galvojo apie kitą Viljamą - tą, kurį būtų mylėjęs, 
bet dabar bijojo pamatyti. 


DAKTARĖ GARSIJA 


31 
Psichoterapija 


CAko 


o penkerių metų - tarytum brėždama degtuką, nuo kurio 
p įsiplieskusi ugnis nutvieks Džeko gyvenimą Los Andžele, 
apnuogins jo esybę ir galiausiai privers jį ieškoti tėvo, - Džeko 
svetainėje ant sofos, tame apšepusiame namiūkštyje Entrados 
kelyje, kur jis tebegyveno, ne visai apsirengusi sėdėjo jauna mer- 
gina (jaunesnė, negu jam tada atrodė). Ji vartė jo adresų knygelę, 
pasiėmusi ją nuo rašomojo stalo, ir garsiai skaitė moterų vardus. 
Pirmiausia reikšmingu balsu ištardavo vardą bei pavardę, o pas- 
kui spėliodavo, kokie galėjo būti, ar tebėra, Džeko santykiai su 
ta moterimi. 

Matydamas tokį paauglišką elgesį, Džekas turėjo suprasti, kad 
ji neabejotinai jaunesnė, negu sakėsi esanti, - be to, jis ir šiaip 
galėjo numanyti, kiek jai iš tikrųjų metų. Bet Džekui niekada 
nesisekė su skaičiais. 

Ji jau buvo priėjusi prie raidės G, kai Džekas, taręs: „Pakaks“, 
atėmė iš jos savo knygelę; tada ir prasidėjo visos bėdos. 

— Elena Garsija, - kaip tik perskaitė ta mergina. - Tavo valy- 
toja, o gal buvusi valytoja? Neabejoju, kad ją dulkinai. 

Elena Garsija - daktarė Garsija - buvo Džeko psichiatrė. Jis 
su ja nesimylėjo. Per penkerius metus Džekas nė karto nepaju- 
to noro sugulti su daktare Garsija, - bet jis dar niekada niekuo 

nepasikliovė taip, kaip dabar pasikliovė ja. Elena Garsija apie 
Džeką Bernsą žinojo daugiau negu bet kas kitas - įskaitant ir 
Emą Oustler. 

Džekas dažnai skambindavo daktarei Garsijai plūsdamas 
ašaromis, ne visada, bet kartais ir vidurnaktį. Skambino ir iš 
Kanų - kai dalyvavo „Hėtel du Cap surengtame pobūvyje. Tą 
dieną Džekas iš užsakytos jachtos išstūmė fotografę, įžymybes 
persekiojančią paparacę, ir turėjo sumokėti nežmoniškai didelę 
baudą. 

Kitąsyk jis Martineso viešbučio paplūdimyje barškino kaž- 
kokią vištelę. Ji sakėsi esanti aktorė, bet vėliau paaiškėjo, jog ta 
mergina - viena iš daugybės La Croisette krantine švytruojan- 
čių šunų vedžiotojų, jau ne kartą sulaikyta už tai, kad dulkinosi 
paplūdimyje. O dar kitą sykį Džekas tikrai turėjo gauti Palme 
d'Or - už peštynes, į kurias įsivėlė tame akį rėžiančiame stiklo ir 
betono gremėzde - Palais des Festivals. Tai nutiko po to vaka- 
ro pasivaikščiojimo raudonuoju kilimu. Džekas buvo siauroje 
laiptinėje, vedančioje į viršuje esantį rūmų kambarį. Staiga kaž- 
koks žurnalistas jį stumtelėjo, ir jis atsitrenkė į vieną iš festiva- 
lio apsaugos žaliūkų; tam apsaugininkui pasirodė, jog Džekas 
tyčia pastūmė jį; viskas baigėsi tuo, kad Džekas daug negalvo- 
damas permetė jį per šoną. Čenka būtų didžiavęsis Džeku, pui- 
kiai atlikusiu jo mėgstamą veiksmą, - taip pat ir treneriai Kla- 
mas, Hadsonas ir Šapira, - tačiau tas incidentas pateko į visus 
laikraščius. Apsaugos žaliūkas krisdamas susilaužė raktikaulį, ir 
Džekas turėjo sumokėti dar vieną didžiulę baudą. Jau tie sukčiai 
prancūzai! 

Galiausiai Džekas, gyvenęs Karltono viešbutyje, iš savo liukso 
kambario, su vaizdu į jūrą, išpylė visą butelį šampano „Taittin- 
ger“ (atšaldyto) ant to buvusio agento Lorenso. Tas šunsnukis, 
įsitaisęs terasoje, Džekui rodė vidurinį pirštą. Lorensas buvo 
kaip tik toks šiknius, kokius nuolat sutinki Kanuose. Džekas ne- 
kentė Kanų. 

Daktarės Garsijos manymu, ne ką geriau Džekas elgėsi ir 
Venecijoje, Dovilyje bei Toronte - trijuose kino festivaliuose, 
kuriuose jis su Ričardu Gladšteinu, Laukiniu Bilu Vanvleku ir 

Lučija Delvečijo reklamavo Skiedalų skaitytoją. (Neseniai pasi- 
rodžiusioje „Variety“ antraštėje - PAPLŪDIMĮ UŽPLŪDO LI- 
BIDO - turbūt buvo užsimenama apie Džeką Bernsą.) 

Emos filmą, kaip Džekas paprastai sakydavo, jie pristatė labai 
sėkmingai; karjeros atžvilgiu Džekui tie metai buvo gal patys 
geriausi. Baigę filmavimą devyniasdešimt aštuntųjų rudenį, jie 
rodė Skiedalų skaitytoją tuose festivaliuose devyniasdešimt de- 
vintųjų rugpjūčio ir rugsėjo mėnesį - prieš premjeras Niujorke 
ir Londone tų metų pabaigoje. 

Tiesa, Venecijoje, viešbutyje „Hotel des Bains“, kilo apmau- 
dus nesusipratimas tarp Džeko ir Lučijos Delvečijo; ji buvo per 
daug išgėrusi ir paskui baisiai apgailestavo, kad permiegojo su 
Džeku. Bet niekas to nesužinojo - netgi Ričardas ar Laukinis 
Bilas. Be to, niekam tai ir nebūtų rūpėję, tik Lučijos vyrui, kurio 
Venecijoje nebuvo. Toje apsnūdusioje lagūnoje neretai nutik- 
davo baisių dalykų. 

— Nesigraužk, - pasakė Lučijai Džekas. - Visas miestas grimz- 
ta. Viskontis Mirtį Venecijoje filmavo kaip tik šitame „Hotel des 
Bains“. Manau, jis žinojo, ką daro. 

Bet iš esmės kaltas turėjo jaustis Džekas. Lučija buvo girta; jis 
žinojo, kad ji ištekėjusi. Dėl to jis tuoj pat paskambino dakta- 
rei Garsijai. O vėliau dar skambino iš „Normandijos“ viešbučio 
Dovilyje. (Tąkart jau ne dėl Lučijos; dar blogiau: jis permiegojo 
su viena pagyvenusia Žiuri nare.) 

— Vėl pasireiškė silpnybė vyresnėms moterims? - telefonu 
paklausė daktarė Garsija. 

— Tikriausiai, - tarė Džekas. 

Nuvykęs į Toronto kino festivalį, Džekas apsistojo pas ponią 
Oustler; su ja ėjo ir į Rojaus Tomsono koncertų salėje surengtą 
Skiedalų skaitytojos peržiūrą; salė buvo sausakimša - tikras tri- 
umfo vakaras. Buvo labai malonu rodyti tą filmą Emos gimta- 
jame mieste. Tačiau Leslė turėjo naują draugę, blondinę, kuriai 
Džekas nepatiko. Ta blondinė norėjo, kad jis iš ponios Oustler 
namų pasiimtų visus savo drabužius. Džekas žinojo, kad Leslei 
vis tiek, ar jis pas ją paliks tuos drabužius, ar ne, bet blondinė 
reikalavo, kad jis dingtų (su visais savo daiktais). 

Džekas buvo gerai pažįstamoje ponios Oustler virtuvėje, kai 
blondinė jam padavė dvi nuogo mamos torso - su ištatuiruotu 
užrašu Kol tave rasiu - nuotraukas. 

— Čia Leslės, - paaiškino jai Džekas. — Aš dvi jau turiu, o šitos 
dvi yra jos. 

- Pasiimk, - pasakė blondinė. - Tavo mama mirė, Džekai. 
Leslė nebenori žiūrėti į jos krūtis. 

— Aš irgi nebenoriu, - tarė Džekas, bet pasiėmė tas nuotrau- 
kas. Dabar turėjo visas keturias - ir dar nuogos septyniolikme- 
tės Emos portretą. 

Ponios Oustler rūmai, kaip Džekas mintyse vadindavo jos 
namus, labai pasikeitė, kai ten apsigyveno ta blondinė. Leslės 
miegamojo durys dabar dažniausiai būdavo uždarytos; buvo 
sunku įsivaizduoti ponią Oustler užsidarančią vonios kambario 
duris, bet gal blondinė ją įpratino užsidaryti ir jas. 

Tąkart nuvykęs į Torontą, Džekas atsispyrė pagundai per- 
miegoti su Bone Hamilton. Ji norėjo jam parduoti butą naujame 
kooperatiniame name, kuris kaip tik buvo statomas Rouzdeile. 

— Gal prireiks, kai atsibos Los Andželas, - pasakė Bonė. Bet 
Džekas jautė, kad Torontas - ne jo miestas, nors Los Andželas 
jam buvo jau seniai atsibodęs. 

Viešėdamas Toronte Džekas pasikalbėjo su Karolina Vurc,bet 
ne visai atvirai. Ji buvo juo nusivylusi; manė, kad jis turėtų ieš- 
koti savo tėvo. Džekas jai nepapasakojo nė pusės to, ką sužinojo 
antrąkart nukeliavęs prie Šiaurės jūros. Tiesiog nepajėgė apie tai 
kalbėti. Tą istoriją jis galėjo pasakoti tik daktarei Garsijai, tačiau 
labai dažnai nieko nepasakydavo ir būdamas su ja. Mėgindavo, 
bet nerasdavo žodžių, - arba imdavo šaukti, arba verkti. 

Daktarės Garsijos nuomone, Džekas šūkavo ir verkė per 
daug. 

— Ypač tas verksmas... Vyrui tiesiog nedera taip elgtis, - šne- 
kėjo ji. - Tau tikrai reikėtų ką nors dėl to daryti. - Tuo tikslu 
daktarė Garsija Džeką skatino apie viską, kas jam nutiko, jai 
pasakoti chronologiškai. - Pradėk nuo tos siaubingos kelionės, 
į kurią leidaisi su mama, - patarė. - Nesakyk man, ką dabar 
žinai apie tą kelionę. Pasakok tik kaip tau viskas atrodė tada. 
Pradėk nuo to, ką pirmiau laikei savo atsiminimais. Ir stenkis 


KOL TAVE RASIU 133 


neužbėgti į priekį daugiau negu būtina. Kitaip sakant, nepra- 
našauk, Džekai. 

Vėliau, kai jis pradėjo pasakoti - nuo Kopenhagos, kai jam 
buvo ketveri, - daktarė Garsija jam dažnai primindavo: 

- Venk intarpų. Žinau, kad tu ne rašytojas, bet stenkis pasa- 
koti nuosekliai. 

Džekui buvo skaudu girdėti ją sakant, kad jis ne rašyto- 
jas; juk jis nemažai prisidėjo prie Emos Skiedalų skaitytojos 
scenarijaus. 

Be to, toks gyvenimo istorijos pasakojimas - rišlus ir nuo- 
seklus - truks metų metus! Daktarė Garsija tai žinojo; ji niekur 
neskubėjo. Iškart pamačiusi, koks Džekas sutrikęs, ji suprato tik 
kad turi kaip nors jam padėti, kad jis liautųsi šaukęs ir verkęs. 

— Deja, akivaizdu, jog tu nesugebi man pasakoti savo gyve- 
nimo istorijos taip, kad negirdėtų visi laukiamajame sėdintys 
žmonės, - pasakė ji. - Patikėk manim: tavęs klausytis galėsiu tik 
jei nusiraminsi. 

— Okurbus pabaiga? - paklausė Džekas daktarės Garsijos, kai 
savo gyvenimo istoriją jai garsiai pasakojo jau penktus metus. 

— Na, visa tai baigsis, kai imsi ieškoti savo tėvo — ar bent jau 
sužinosi, kas jam nutiko, - atsakė daktarė Garsija. - Tačiau tam 
tu būsi pasirengęs tik kai išklosi man viską. Pabaiga bus ten, 
Džekai, kur tu jį rasi; tai bus paskutinė vieta, kur turėsi nuke- 
liauti. Tavo kelionės dar nesibaigė. 

Džekas, gerai nepagalvojęs, padarė išvadą, kad jei savo pasa- 
kojimą sudėtų, pavyzdžiui, į knygą, tai tėvo radimas būtų pasku- 
tinis jos skyrius. 

— Vargu, - paprieštaravo daktarė Garsija. - Gal greičiau prieš- 
paskutinis, jei tau pasisektų. Jį radęs, Džekai, turbūt sužinosi ką 
nors, ko dar nežinojai, argi ne? Manau, kad tam sužinojimui pri- 
reiks dar vieno. skyriaus. 

Beje, visa tai juk reikėjo kaip nors pavadinti. Gyvenimo is- 
torija, kurią Džekas pasakojo - taip santūriai ir chronologiš- 
kai - savo psichiatrei, negalėjo būti be pavadinimo. Bet Džekas 
žinojo savo gyvenimo istorijos pavadinimą dar prieš pradėda- 
mas ją pasakoti; jau pačią pirmą dieną, kai nuėjo pas daktarę 
Garsiją, kai negalėjo nieko jai pasakyti nešaukdamas ir neverk- 

damas, Džekas žinojo, kad ta tatuiruotė - Kol tave rasiu - buvo 
didžiausia mamos apgavystė. Ji, žinoma, ja labiausiai didžiavosi; 
kitaip kodėl Alisa būtų norėjusi, kad Leslė Oustler, nors ir po jos 
mirties, parodytų Džekui tas nuotraukas? 

— Kam išvis reikėjo man rodyti? - jas pamatęs paklausė Dže- 
kas mamos. 

— Kadaise buvau graži! - sušuko Alisa - Džekas tada manė, 
kad ji turi omenyje savo krūtis, kokios jos buvo jaunystėje, bet jį 
sudomino tik tatuiruotė. 

Alisa taip didžiavosi, kad nuslėpė nuo jo tą tatuiruotę, jog 
netgi po visko, kas nutiko, norėjo, kad jis ją pamatytų! Ta tatui- 
ruotė su užrašu Kol tave rasiu simbolizavo viską, ką buvo galima 
pasakyti apie Džeką Bernsą, - nuo tada, kai jam buvo ketveri. 


Daktarė Garsija, kaip psichiatrė, buvo savotiška redaktoriaus 
priešybė. Džekas nieko negalėjo išmesti iš galvos - jam buvo 
liepta nieko nepraleisti. Be to, daktarė Garsija gana dažnai no- 
rėdavo išgirsti daugiau. Ji reikalavo „teiginius patvirtinančių 
smulkmenų. Tų atvejų, kai pasireikšdavo tai, ką daktarė Garsija 
identifikavo, labai greitai, kaip Džeko silpnybę vyresnėms mote- 
rims, svarbos apskritai nebuvo įmanoma perdėti; lyg ir niekuo 
nepagrįstas vyresnių mergaičių, su kuriomis Džekas bendravo, 
kai buvo mažas, žiaurumas ir agresyvus elgesys buvo „užslėpta 
problema“. Kodėl toms vyresnėms mergaitėms norėjosi su juo 
taip elgtis? | 

Ir dar tas penio laikymas. Kaip daktarė Garsija galėjo pasa- 
kyti iš patirties, keisčiausia Džeko atveju buvo tai, kad tas penio 
laikymas ne visada baigdavosi pasimylėjimu. Be to, Džekas, vai- 
kystėje jautęsis toks artimas mamai, labai jau greit nuo jos visiš- 
kai nutolo; galėjai pamanyti, kad jis suprato, jog Alisa meluoja, 
daug anksčiau, negu iš tikrųjų tai sužinojo. 

Daktarę Garsiją stebino ir Džeko santykiai su Ema, visiškai 
kitokie negu jo santykiai su Lesle Oustler (bet kai kuo vis dėlto 
panašūs). Ar jis tebenori pasimylėti su Lesle? Jei taip, tai kodėl? 
Jei ne, tai kodėl ne? 

Daktarė Garsija tvirtai laikėsi nuodugnumo principo. 

— Manau, apie Šventos Hildos mokyklą jau pasakiau viską, - 
keletą kartų pareiškė Džekas. 

— Oi, ne - ne viską, - kaskart tardavo daktarė Garsija. - Toks 
gražus berniukas mergaičių mokykloje! Turbūt juokauji? Tu ne 
tik kad kol kas dar nepasakei visko apie Šventos Hildos moky- 
klą, Džekai, - gali būti, kad taip niekada visko ir nepasakysi! 

Džekui atsibodo visi tie prieštaravimai - ir ypač tas gėdin- 
gas grįžimas prie Šiaurės jūros. Bet daktarei Garsijai vis buvo 
negana. 

— Kiek jau laiko praėjo nuo tada, kai paskutinį kartą norėjai 
persirengti mergina? - sykį paklausė ji. - Kalbu ne apie filma- 
vimąsi! - pridūrė. (Džekas turbūt sudvejojo.) - Matai? - tarė 
ji. - Pasakok, kur dar įžiūri kokį prieštaravimą. Pasakok viską, 
Džekai. 

Kartais Džekui atrodydavo, kad jis kalbasi ne su psichiatre, 
jis jausdavosi taip, lyg studijuotų rašymo meną, nieko nerašy- 
damas ant popieriaus. O kai daktarė Garsija uždavė kai ką iš 
tikrųjų parašyti, Džekas vos neatsisakė psichoterapijos. Daktarė 
norėjo, kad jis rašytų laiškus Mišelei Maer, bet jų nesiųstų, o at- 
sinešęs garsiai skaitytų per jųdviejų seansus. 

- Neįsivaizduoju, kaip galėčiau pasiaiškinti Mišelei, - prisi- 
pažino Džekas savo psichiatrei. Jau buvo praėję daugiau negu 
metai - gal beveik dveji - nuo tada, kai Mišelė jam parašė. Jis 
taip ir neatsakė į jos laišką. 

- Tačiau tu nori pasiaiškinti Mišelei, ar ne? - paklausė Džeko 
daktarė Garsija. Jis negalėjo to nuneigti. 

Džeką nervino ir tai, kad daktarės Garsijos kabinetas buvo 
Montanos aveniu, Santa Monikoje, visai netoli tos pusryčių ka- 
vinės, kurioje jis pirmą kartą susitiko su Mira Ašaim - dar viena 
vyresne moterimi, pakeitusia jo gyvenimą. 

— Įdomu, - tarė daktarė Garsija. - Bet dabar man apie tai ne- 
pasakok. Prašau tavęs - laikykis chronologijos, Džekai. 

Dutūkstantaisiais metais, kai Džekas gavo Amerikos kino 
akademijos apdovanojimą už geriausią adaptuotą scenarijų, 
daktarė Garsija pareiškė, jog viską „nušviečia“ tai, kad jis tą ap- 
dovanojimą (ir pačią statulėlę) vadina Emos „Oskaru“. Tačiau 

daktarė Garsija Džekui neleido išsakyti savo jausmų. Netgi prie 
pasakojimo apie „Oskarą“ jis turėjo prieiti chronologiškai. 

Be to, daktarė Garsija nepritarė pirmam Džeko mėginimui iš 
tikrųjų susisiekti su Mišele Maer, dėl kelių priežasčių. Pirmiau- 
sia todėl, kad Džekas neperskaitė laiško daktarei prieš išsiųsda- 
mas jį Mišelei; antra, tas laiškas atrodė kvailas - nereikėjo tokio 
siųsti Mišelei po to, kai beveik aštuoniolika metų tarp jų nieko 
nebuvo. 

Tačiau kai Džekas buvo nominuotas dviem Akademijos apdo- 
vanojimams (už geriausią antraplanį vaidmenį ir už scenarijų), 
jam dingtelėjo, jog tai puiki proga: jis gali pamėginti užmegzti 
ryšį su Mišele Maer - lyg tarp kitko, neišsiduodamas, kaip jam 
rūpi vėl su ja susieiti. 


Miela Mišele! 

Nežinau, ar Tu ištekėjusi, ar kitaip su kuo nors susisais- 
čiusi, bet - jeigu ne - gal norėtum su manimi eiti į Akade- 
mijos apdovanojimų ceremoniją? Tau reikėtų atvykti į Los 
Andželą - sekmadienį, kovo 26. Savaime suprantama, aš 
padengčiau kelionės išlaidas ir sumokėčiau už viešbutį. 

Visada Tavo 
Džekas Bernsas 


Ir kas gi čia galėjo būti negerai? Juk laiškas mandagus ir daly- 
kiškas. (Mišelė atsakė labai greit, tačiau taip, lyg būtų dar tvirtai 
neapsisprendusi.) 


Mielas Džekai! 

Vaje, kaip norėčiau ten eiti! Bet aš lyg ir turiu draugą. 
Negyvenu su niekuo, bet su kai kuo susitikinėju - kaip sa- 
koma. Žinoma, man labai malonu, kad pagalvojai apie 
mane - po tiek metų! Šįmet būtinai žiūrėsiu ceremoniją - 
neisiu miegoti - ir laikysiu už Tave špygas. 

Nuoširdžiai Tavo 
Mišelė 

— Sunku suprasti, ar ji iš tikrųjų norėtų eiti, - tarė Džekas 
daktarei Garsijai. Čia jau buvo trečia priežastis, dėl kurios Dže- 
ko psichiatrei nepatiko jo parašytas laiškas. 

— Džekai, tau labai pasisekė, kad Mišelė atmetė tavo kvieti- 
mą, - pasakė daktarė Garsija. - Koks būtum buvęs nelaimin- 
gas, jeigu ji būtų jį priėmusi! Jei būtum ėjęs su ja, būtum viską 
sugadinęs. 

Džekas negalėjo su tuo sutikti. Jis būtų kaip reikiant pasi- 
linksminęs su žiniasklaida - tiesiog pasakęs, kad į Akademijos 
apdovanojimų ceremoniją atėjo su savo dermatologe! Tačiau 
daktarei Garsijai tai neatrodė juokinga; ji manė, kad tas klai- 
dingas žingsnis - ta mintis pasikviesti Mišelę Maer į „Oskarų“ 
vakarą - buvo „iš neigimo kategorijos“. Daktarė Garsija sakė, 
kad Džekas visiškai nesuvokia, kaip yra nutolęs nuo normalaus 
pasaulio, normalių žmonių ir normalių santykių. 

— O ji? - sušuko Džekas. (Jis kalbėjo apie Mišelę Maer.) - Ką 
ji turėjo omenyje rašydama, kad lyg ir turi draugą? Argi tai 
normalu? 

- Tu dar nepasirengęs susitikti su Mišele Maer, Džekai, - pa- 
reiškė daktarė Garsija. - Tiek daug tikiesi iš santykių, kurie, 
kaip suprantu, net nebuvo kaip reikiant užsimezgę... Na, dabar 
nebenoriu nieko apie tai girdėti! Man tu tebesi ketverių metų 
berniukas prie Šiaurės jūros. Kaip psichiatrė turiu pasakyti, jog 
dar neatsipeikėjai, atėjęs iš ten, kur tave supo marios mergaičių, 
todėl man reikia kuo daugiau sužinoti apie Emą ir apie tavo sil- 
pnybę vyresnėms moterims. Noriu, kad viską pasakotum chro- 
nologiškai. Supratai? 

„Džekas suprato. Jo psichiatrė - tikra ragana, bent jau jam taip 
atrodė, bet jis turėjo pripažinti, kad jos gydymas veiksmingas: jam 
jau nebe taip norisi šaukti ir verkti, - be to, jis nebe taip dažnai, 
kaip tada, kai buvo ką tik grįžęs iš antros kelionės po Šiaurės jū- 
ros šalis, pabunda vidurnaktį plūsdamas ašaromis. Taigi Džekas 
toliau lankėsi pas daktarę Garsiją ir vis pasakojo niekaip nesibai- 
giančią savo gyvenimo istoriją. Jis tapo tuo, kuo, Emos manymu, 
galėjo būti - rašytoju; nors buvo labai jau linkęs į melancholišką 
logorėją. Tapo nieko neužrašančiu pasakotoju. (Džekas iš tikrųjų 
rašė tik tuos neišsiunčiamus laiškus Mišelei Maer.) 

Daktarė Garsija buvo stambaus sudėjimo, bet patraukli mek- 
sikiečių kilmės amerikietė. Atrodė bebaigianti penktą dešimtį. 
Matydamas jos kabinete esančias nuotraukas, galėjai tik spėlioti, 
ar ji kilusi iš didelės šeimos, ar pati turi didelę šeimą. Džekas jos 
neklausė, o iš nuotraukų buvo sunku suprasti. 

Tarp daugybės nufotografuotų vaikų Džekas neatpažino dak- 
tarės Garsijos vaikystėje - tai gal ten buvo jos vaikai. Tačiau 
nuotraukose matomas pagyvenęs vyriškis iš pažiūros galėjo būti 
veikiau jos tėvas negu vyras; jis visur buvo gražiai, beveik pe- 
dantiškai, apsirengęs, su plonyčiais lyg pieštuku nubrėžtais ūsais 
ir dailiai pakirptomis žandenomis - tarytum koks praėjusių lai- 
kų charakterinis aktorius. (Kažkoks Kliftono Vebo ir Gilberto 
Rolando hibridas.) 

. Daktarė Garsija nemūvėjo jokio žiedo; galima sakyti, išvis 
nenešiojo papuošalų. Taigi ji arba buvo ištekėjusi ir turėjo tiek 
vaikų, kad Džekas, žiūrėdamas į nuotraukas, net negalėjo visų 
suskaičiuoti, arba kilusi iš tokios didelės šeimos, kad apskritai 
nenorėjo tekėti ir turėti vaikų. 

Beviltiškai stengdamasis įminti šią mįslę, Džekas gudriai 
paklausė: 

— O gal jūs eitumėte į Akademijos apdovanojimų ceremoniją 
kaip mano pora, daktare Garsija? 

— Negali skirti pasimatymo savo psichiatrei, - atsakė daktarė 
Garsija. 

- O! 

— Pernelyg dažnai vartoji šį jaustuką, - tarė Džekui psichiatrė. 

Tas orios išvaizdos vyriškis daktarės Garsijos šeimos nuotrau- 
kose atrodė viskam abejingas, tarytum atsiribojęs nuo eilinio 
ginčo dar jam neprasidėjus. Kažin kur nutolęs nuo daugybės 
nuotraukose matomų vaikų klegesio, lyg jo negirdėtų. Gal dak- 
tarė Garsija ištekėjo už daug vyresnio vyro, arba kurčio? Džeko 
psichiatrė buvo tokia stipri moteris; ji tikriausiai nepaisė papro- 
čio mūvėti sutuoktuvių žiedus. 

Daktarę Garsiją Džekui rekomendavo Ričardas Gladšteinas. 

— Ji puikiai žino, kokie būna aktoriai, - pasakė Ričardas. - Tu 
jai nebūtum pirma kino žvaigždė. 

Tada tai nuskambėjo raminamai. Tačiau Džekas daktarės 
Garsijos laukiamajame nė karto nesutiko jokios įžymybės; jis 
net pamanė, kad garsesnes kino žvaigždes ji gal lanko namuose. 
Bet iš tiesų spręsti, ko verta daktarė Garsija, pagal tai, ką sutinki 
jos laukiamajame, buvo sunkoka. Ten lūkuriuodavo daug jaunų 
ištekėjusių moterų, kai kurios ateidavo su mažais vaikais; viena- 
me laukiamojo kampe vaikams buvo padėta žaislų ir knygelių, 
todėl susidarydavo nerimą keliantis įspūdis, kad lankaisi pas 
pediatrę. Jaunos ištekėjusios moterys, kurios į psichoterapijos 
seansus ateidavo su vaikais, visada atsivesdavo ir kokią draugę 
ar auklę; tos kitos moterys prižiūrėdavo vaikus, kol jų mamytės 
būdavo daktarės Garsijos kabinete. 

- Ar jūs atėjote pas gydytoją, ar prižiūrite kažkieno vaiką? - 
kartą užkalbino Džekas vieną iš tų jaunų moterų; ji, kaip ir dak- 
tarė Garsija, nemūvėjo sutuoktuvių žiedo. 

— Gal mėginate mane pakabinti, ar ką? - tarė ta moteris. 

Džekas vos nepaklausė, ar ji nenorėtų eiti į Akademijos apdo- 
vanojimų vakarą kaip jo pora, bet susilaikė pagalvojęs, ką dakta- 
rė Garsija apie tai pasakytų. 

— Ką man derėtų vestis į „Oskarų“ ceremoniją? - paklausė 
Džekas savo psichiatrės. 

- Aš tau ne kokia pažinčių tarnyba, Džekai. 

Taigi Džekas neturėjo su kuo eiti į Akademijos apdovano- 
jimų vakarą. Be tų jo dviejų nominacijų, Lučija Delvečijo dar 
buvo nominuota geriausios aktorės „Oskarui“, Laukinis Bilas 
Vanvlekas - geriausio režisieriaus, o Ričardas Gladšteinas - ge- 
riausio filmo. 

„Niekas nemanė, kad Lučija galėtų laimėti. Ji varžėsi su tikrų 
tikriausiomis žvaigždėmis - su Meril Stryp, Džuliana Mur, Ane- 
ta Benin, - be to, tai buvo Hilari Svonk metai. (Džekui, kuris 
ir pats kartais persirenginėjo, labai patiko Hilari filme Vaikinai 
neverkia.) O Ričardas Gladšteinas iš pat pradžių žinojo, kad už 
Skiedalų skaitytoją turbūt nebus apdovanotas geriausio filmo 
kategorijoje. (Tas „Oskaras“ atiteko Amerikos grožybėms.) 

Viljamas Vanvlekas tiesiog džiaugėsi, kad dalyvauja. Lauki- 
nis Bilas nė vienoje Skiedalų skaitytojos recenzijoje nebuvo va- 
dinamas Didžiuoju Perdirbinėtoju; į Pamišėlį Olandą visi da- 

„Oskarą kaip geriausias režisierius; tais metais toje kategorijoje 
konkuravo keli galiūnai. (Laimėjo Semas Mendesas - vėl Ame- 
rikos grožybės.) 

Tiesą sakant, ir Džekas neturėjo jokių šansų gauti „Oskarą“ 
už geriausią antraplanį vaidmenį - tas apdovanojimas atiteko 
Maiklui Keinui. (Visi užjautė Džeko suvaidintą mielą vaikiną, 
pornografinių filmų žvaigždę, bet, matyt, nepakankamai.) 

Džekas jau seniai žinojo, jog labiausiai tikėtina, kad jų filmas 
gaus „Oskarą“ už geriausią adaptuotą scenarijų - Emos scena- 
rijų, kaip jis mintyse jį vadino. Kaip jis galėjo į tą apdovanojimą 
nežiūrėti kaip į Emos „Oskarą ? Juk tai buvo jos filmas! 

Taip, Džekas pramoko rašyti tobulindamas Emos jam palik- 
tą scenarijų. Bet kaip pasakotojas, jis dar sparčiau mokėsi per 
daktarės Garsijos psichoterapijos seansus. (Nepranašauk; venk 
intarpų; pasakok chronologiškai.) 


Skiedalų skaitytojos pristatymas, kuriuo rūpinosi „Miramax“, 
buvo išties sekinantis, ir didžioji to krūvio dalis dutūkstantųjų 
metų vasario ir kovo mėnesį teko Džekui. Laukinis Bilas Vanv- 
lekas grįžo į Amsterdamą; jo gerokai jaunesnė draugė buvo 
Olandijos televizijos diktorė, o Laukinis Bilas tiesiog negalėjo 
nuo jos atsiplėšti. Be to, Vanvlekas labai jau nevykusiai rekla- 
mavo savo paties filmą. Pamišėlį Olandą nervino tai, kad Jung- 
tinėse Valstijose visi taip ginčijasi dėl pornografijos; Nyderlan- 
duose pornografija niekam neužkliūva. „Toks triukšmas kyla 
tik puritoniškoje Amerikoje, kur įsigalėjusios krikščioniškos 
teisės normos!“ - pareiškė Vanvlekas. („Miramax“ turbūt tikrai 
išmintingai pasielgė, kad leido Laukiniam Bilui būti Amsterda- 
me, pasikviesdavo jį tik į kino festivalius.) 

Po to tragiško vienos nakties nuklydimo Venecijoje Lučija 
Delvečijo vengė Džeko. Ji, galima sakyti, nusigręžė ir nuo filmo. 
Sena Džeko draugė Erika Šteinberg buvo „Miramax“ reklamos 
agentė. Džekas ir gastroliavo su Erika - reklamavo Skiedalų 
skaitytoją spaudoje bei per televiziją - beveik be perstojo. 

Vieną vakarą, po pasirodymo Lario Kingo pokalbių laidoje, 
Džekas paskambino Leslei Oustler ir paklausė, ar ji nenorėtų 

eiti su juo į Akademijos apdovanojimų ceremoniją. („Velniop 
tą blondinę“, - pagalvojo.) 

- Labai malonu, kad prisiminei mane, Džekai, - atsakė ponia 
Oustler. - Bet kaip jaustųsi Doloresa? Be to, nežinau, kuo reikė- 
tų apsirengti. 

— Tai Emos vakaras, Lesle, - tarė Džekas. 

— Ne, tai bus tavo vakaras, Džekai. Ema mirusi. Kodėl nepasi- 
kvieti panelės Vurc? - paklausė ponia Oustler. 

— Vurc! Turbūt juokaujate? 

— Man „Oskaras“ nepadarytų įspūdžio, Džekai. Kam man tas 
auksinis, nuplikęs, nuogas vyriškis, laikantis atseit savo kardą? - 
Leslės Oustler pastabos visada būdavo labai taiklios. 

Kitą rytą Džekas paskambino Karolinai Vurc ir be užuolankų 
pateikė klausimą. Ar ji nenorėtų atvykti į Los Andželą ir eiti su 
juo į Akademijos apdovanojimų vakarą? 

— Prisiklausiau visokių baisybių apie šaudymą iš važiuojančių 
automobilių, - tarė panelė Vurc. - Bet per „Oskarų“ ceremoniją 
žmonių juk niekas nešaudo? 

— Ne, - atsakė Džekas. - Sužeidžia tik dvasiškai. 

— Na, turbūt turėčiau nueiti į kiną pažiūrėti to filmo, ar ne? - 
paklausė Karolina. - Esu girdėjusi ir labai gerų, ir blogų jį ma- 
čiusių žmonių atsiliepimų. Kaip žinai, tavo draugė Ema nebuvo 
mano mėgstama rašytoja. 

— Manau, tai gana geras filmas, - pasakė Džekas. 

Stojo ilgoka tyla; atrodė, kad Karolina svarsto, ar verta priim- 
ti kvietimą, - o gal panelė Vurc apskritai pamiršo, kad Džekas 
ją kažkur kviečia? Džekas šiek tiek įsižeidė išgirdęs, kad ji dar 
nematė Skiedalų skaitytojos. (Juk filmas nominuotas penkiems 
„Oskarams '! Visi Džeko pažįstami jau buvo jį matę.) 

— Nejaugi tu daugiau neturi ko pasikviesti, Džekai? Nega- 
li būti, kad nerandi tinkamesnės už mane, - galiausiai tarė 
Karolina. 

— Jau porą metų lankausi pas psichiatrę, - prisipažino Dže- 
kas. - Pastaruoju laiku esu ne per geriausios formos. 

— Dievulėliau! - sušuko panelė Vurc. - Jeigu jau taip, tai aš, 
žinoma, eisiu su tavimi! Neabejoju, kad ponia Makvot, jei būtų 
gyva, irgi norėtų eiti drauge su mumis! 

Na, nebloga mintis! Kadaise, paragintas ponios Makvot, Dže- 
kas nusivedė panelę Vurc į tą atmintiną Toronto kino festiva- 
lį, - į kurį atvyko su Klaudija; tada panelė Vurc buvo įsitikinusi, 
kad tuos mulkius, protestuojančius prieš Godaro Sveika, Mari- 
ja, papiktino ritualinė savižudybė, parodyta filme apie Mišimą. 
Dabar Džekas galvojo, ką su kuo panelė Vurc supainios „Shrine 
Civic Auditorium“ salėje, kai bus įteikiami Akademijos apdova- 
nojimai. Kuo ji gali palaikyti Bilį Kristalą? 

Džekas Karolinai paaiškino, kad pasirūpins jos skrydžiu ir 
šiaip viskuo. Džeko Bernso ketinimas į „Oskarų“ vakarą vestis 
savo trečios klasės mokytoją buvo papildoma reklama; nepa- 
kenkė ir tai, kad Ema Oustler mirė, įpareigojusi jį rūpintis jos 
pirmo, geriausio, romano ekranizacija. Ta, pasak Džeko, „sąsaja 
su mirtimi“ irgi buvo papildoma reklama - ir „Miramax“ studi- 
jai, ir Džekui Bernsui. 

Ėmę svarstyti, kuo panelė Vurc apsirengs, juodu grįžo prie to, 
kas svarbiausia. Džekas pasakė, kad jį Akademijos apdovanoji- 
mų vakarui rengia Armanis. (Jie paskambino; jis priėmė pasiū- 
lymą. Taip paprastai ir daroma.) 

— Kas tave rengia? - nesuprato panelė Vurc. 

— Armanis - tas dizaineris, Karolina. Daug drabužių dizaine- 
rių rengia nominantus ir jų svečius „Oskarų vakarui. Jei pasa- 
kysite, kuris jums labiausiai patinka, man turbūt pavyks susitar- 
ti. Arba ir jus galėtų aprengti Armanis. 

- Manau, aš apsirengsiu pati, jeigu neprieštarauji, - tarė pa- 
nelė Vurc. - Turiu tikrai dailių drabužių, kuriuos man nupir- 
ko tavo tėvas. Juk aišku, kad Viljamas žiūrės. Jis taip didžiuosis 
tavimi! Nenoriu, kad Viljamas mane matytų vilkinčią suknele, 
kurią man išrinko ne jis, Džekai. 

Tai irgi buvo įdomi mintis - na, kad Džeko tėvas žiūrės. Pa- 
nelė Vurc pasipuoš, kad patiktų jam! 

- Turėsi man pasakyti, kas kam nominuotas, - šnekėjo Karo- 
lina. - Tada nueisiu pažiūrėti visų tų filmų. 

Džekui dingtelėjo, kad, ko gero, ne visi Akademijos balsuoto- 
jai tokie stropūs kaip jo trečios klasės mokytoja, bet vėliau - kai 
Džekas, pasakodamas savo gyvenimo istoriją, pagaliau priė- 
jo prie „Oskarų“ įteikimo - daktarė Garsija pareiškė, kad ta jo 
užuomina apie stropumą - dar vienas nereikalingas intarpas. 

Džekas abejojo, ar visi „Oskarams“ nominuoti filmai tebe- 
rodomi Toronte; gal kai kurie ten išvis nebuvo rodomi. Bet jis 
žinojo, kad panelė Vurc, šiaip ar taip, stengsis pamatyti visus. 

Džekas vos nepaskambino Leslei Oustler, - norėjo jai padė- 
koti, kad pasiūlė į Akademijos apdovanojimų vakarą pasikvies- 
ti panelę Vurc, - bet susilaikė pagalvojęs, jog ragelį gali pakelti 
Leslės blondinė. 

Džekui tikrai būtų knietėję tai kalei pasakyti: „Doloresa, no- 
riu jus įspėti, kad jums tuoj atgabens didelį siuntinį - dar šiek 
tiek mano drabužių. Būčiau dėkingas, jeigu jūs arba Leslė iškart 
sukabintumėte juos mano spintoje. Kad nebūtų susilamdėę, kai 
kitąsyk apsilankysiu.“ Arba ką nors panašaus; bet Džekas, ži- 
noma, nepaskambino. (Daktarė Garsija, jei būtų žinojusi, būtų 
pagyrusi jį už tai, kad jis taip susivaldė.) 


Beverli Hilso „Four Seasons“ viešbučio dviejų miegamųjų liukso 
numeris, kuriame „Miramax“ juos įkurdino visam ilgam „Oska- 
rų savaitgaliui, buvo didesnis negu panelės Vurc butas - bent 
jauji taip sakė Džekui. Ten buvo netgi fortepijonas, panelė Vurc 
mielai juo skambino, vilkėdama baltu frotiniu „Four Seasons“ 
maudymosi chalatu. Ji tvirtino mokanti groti tik giesmes ir 
Šventos Hildos mokyklos dainas, bet jos balsas buvo malonus, 
ir skambino ji gerai. 

— Oi, nelabai gerai - toli gražu ne taip kaip tavo tėvas. Jis mane 
vis erzindavo, - šnekėjo panelė Vurc. - Viljamas sakydavo: „Jei 
kada norėsi, kad muzika skambėtų dar švelniau, Karolina, gal 
pamėgink judinti klavišus savo kvėpavimu, užuot spaudžiusi 
pirštais.“ Jis mokėjo pajuokauti, tavo tėvas. Norėčiau, kad man 
daugiau papasakotum apie savo kelionę, Džekai. Gal pradėk nuo 
Kopenhagos? Aš ten niekada nebuvau. 

Prieš Akademijos apdovanojimų įteikimą visada rengiama 
daug visokių vakarėlių. Džekas - negeriantis trečios klasės mo- 
kytojos, septintą dešimtį pradėjusios moters, palydovas - ne- 
manė, kad juodu su Karolina pritaptų prie bakchanališkai be- 
silinksminančių jo kolegų iš kino pasaulio. Bet į tuos pobū- 
vius, kurių rengėjus Džeko nebuvimas būtų papiktinęs, jie vis 

dėlto nuėjo, nors laiką ten leido daugiausia tyliai kalbėdamiesi 
tarpusavyje. 

Džekas, daktarei Garsijai ramiai papasakojęs apie daugybę 
skaudžių savo gyvenimo įvykių, pajuto, kad jau įstengia tvar- 
dytis apsakydamas panelei Vurc viską, ką išsiaiškino antrąkart 
nuvykęs prie Šiaurės jūros, - nuo Alisos Kopenhagoje sukeltos 
Ringhofų šeimos tragedijos, apie kurią jis dabar kalbėjo bejaus- 
miu balsu; tai atrodė panašiau į rašytinę kalbą negu į pašnekesį. 
Džekas nė karto nepakėlė balso, jam nenuriedėjo nė viena ašara; 
jis nė nemirktelėjo. 

— Dievulėliau! - tegalėjo pasakyti panelė Vurc. 

Juodu šnekėjosi per pusryčius atvirame ore prie Bobo Buk- 
mano namo. Ten buvo suėję scenaristai, Džeko (arba Emos) 
varžovai geriausio adaptuoto scenarijaus kategorijoje, - Buk- 
manas atstovavo ne tik Džekui, bet ir trims kitiems nominan- 
tams. Tačiau Džekas Bobo Bukmano sode su savo trečios klasės 
mokytoja, buvusia tėvo meiluže, jautėsi taip, lyg tebebūtų kaž- 
kuriame iš tų Šiaurės jūros uostų, - jis panelei Vurc pasakojo, 
ką sužinojo. 

— Nesumenkink to, kas atsitiko Stokholme, Džekai, - na, vien 
todėl, kad ten nebuvo taip baisu kaip Kopenhagoje, - vėliau pa- 
sakė jam panelė Vurc, tą patį savaitgalį. - Ir net jeigu Osle su 
kažkuo mylėjaisi, labai prašau - nieko nuo manęs neslėpk. 

Jis ir neslėpė. (Daktarė Garsija jį jau buvo įpratinusi nieko 
neslėpti nuo jos.) Džekas pajuto, kad iš tikrųjų gali viską išsa- 
kyti - bent jau tokiai užuojautos kupinai būtybei kaip Karolina 
Vurc. Jis abejojo, ar būtų galėjęs pasakoti Šiaurės jūros istoriją 
Leslei Oustler ir itin nedraugiškai jos blondinei, - neašaroda- 
mas ir nešaukdamas tai tikrai ne. O panelei Vurc nė nemirkte- 
lėjęs išklojo viską apie Kopenhagą ir Stokholmą. Nesudvejojo 
netgi priėjęs prie Oslo. Džekas nenorėjo nusiteikti pernelyg op- 
timistiškai, bet jau matė, kad daktarės Garsijos psichoterapija 
veiksminga. 

Pastangos pamatyti 


ko 


B“ Vainšteinai tais metais finansavo kelis „Oskarams“ 
nominuotus filmus. Akademijos apdovanojimų įteikimo 
išvakarėse „Miramax“ surengė pobūvį „Regent Beverly Wils- 
hire“ viešbutyje. Pornografijos priešininkai prie to viešbučio 
reiškė pasipiktinimą Skiedalų skaitytoja. Filmas buvo pažymė- 
tas indeksu „N-17'; jis nebuvo pornografinis, bet pornografi- 
jos priešininkams nepatiko tai, kad Džeko vaidinamas veikėjas 
(Džimis Stronačas, pornografinių filmų žvaigždė) parodytas už- 
jaučiamai. Kiti filmo veikėjai, pornografijos verslo profesionalai, 
irgi atrodė verti užuojautos - ypač Henkas Ilgasis ir Mafi; epizo- 
dinį vaidmenį - save - suvaidino ir Mildreda (Mili) Ašaim. Dar 
blogiau, pornografijos priešininkų manymu, buvo tai, kad visos 
pornožvaigždės filme gyvena kaip normalūs Žmonės, - na, jei 
keistokus daugelio Los Andželo porų santykius galima vadinti 
normaliais, o Ema manė, kad galima. 

Prie viešbučio stovėjo tik saujelė protestuotojų, tačiau Ži- 
niasklaida jiems skyrė labai daug dėmesio. Kiekvienais metais 
susirinkdavo keli fanatikai - kai kurie viešai piktindavosi tuo, . 
ką Džeko mama būtų pavadinusi kino filmų „kalbos suprastėji- 
mu“. Žmonės, garsiai reiškiantys pasibaisėjimą nešvankybėmis, 
pornografijos priešininkai... Visada būdavo kuo nors nepaten- 

kintų niurgzlių, turinčių per daug laisvo laiko. Džekas manė, 
kad geriausia būtų išvis nekreipti į juos dėmesio, bet žiniasklai- 
da buvo linkusi išpūsti tų protestų svarbą ir dalyvių skaičių. 

Panelė Vurc įeidama į viešbutį protestuotojų nepastebėjo. 
Kai Laukinis Bilas Vanvlekas “Miramax pobūvyje ėmė keikti 
pornografijos priešininkus, Karolina suspaudė Džekui žastą ir 
sunerimusi paklausė: 

— Kažkas protestuoja? Prieš ką? 

— Prieš pornografiją, - atsakė Džekas. 

Panelė Vurc apsidairė, lyg manydama, kad kažkas salėje, tarp 
pobūvio svečių, užsiima pornografiniais dalykais, o ji tai iki šiol 
kažkodėl laikė nekaltu linksminimusi. Džekas jai paaiškino: 

- Suprantate, Karolina, mano suvaidintas veikėjas, Džimis 
Stronačas, yra pornografinių filmų žvaigždė. Manau, dėl to jie 
ir protestuoja. | 

- Nesąmonė! - sušuko panelė Vurc. - Visame filme nema- 
čiau nė vieno dauginimosi organo - nei penio, nei moteriškos 
kaip ji ten vadinasi. 

— Ko? - nustebo Laukinis Bilas. 

— Vaginos, - pašnibždėjo jam Džekas. 

— Nederėtų vartoti šito žodžio pobūvyje, - tarė Karolina. 

Netrukus paaiškėjo, kad panelė Vurc per trumpą laiką prisi- 
žiūrėjo per daug filmų, - ji pati Džekui sakė kelias pastarąsias 
savaites žiūrėjusi po tris kasdien. Panelė Vurc per visą gyvenimą 
nebuvo mačiusi tiek filmų; dabar jie visi jai susimaišė. Be to, šių 
metų filmai jos galvoje susipynė su matytais vaikystėje. Į pobū- 
vyje dalyvaujančias lengvai atpažįstamas garsenybes ji Žiūrėjo 
ne kaip į kino žvaigždes, o kaip į jų suvaidintus filmų veikėjus. 
Tačiau tuos filmus, deja, painiojo - kelių filmų siužetai jai susi- 
liejo į vieną visiškai nesuvokiamą kino epopėją, kurioje visi jos 
„Regent Beverly Wilshire“ viešbutyje „atpažinti“ aktoriai vaidi- 
no pagrindinius vaidmenis. 

— Oi, žiūrėk - ten tas pavydus vaikinas, kuris nužudė tuos 
žmones. Berods irklu, - pasakė panelė Vurc, rodydama į Matą 
Deimoną, suvaidinusį Tomą Riplį filme Talentingasis ponas Ri- 
plis. Negana to, panelė Vurc neskyrė Tomo Riplio nuo veikėjo, 

kurį Tomas Kruzas suvaidino Magnolijoje, ir buvo įsitikinusi, 
kad Kevinas Speisis niekaip negali išsivaduoti iš nevykusios 
santuokos ir dažnai užsigeidžia jaunų mergaičių. - Kas nors tu- 
rėtų jį stebėti, - tarė Džekui panelė Vurc, tikriausiai turėdama 
omenyje, kad reikia žiūrėti, kaip Kevinas Speisis elgiasi. 

Norėdamas pakeisti pokalbio temą, Džekas pasakė, jog Žavisi 
Gvinet Peltrou lieknumu, bet panelė Vurc atšovė: 

- Jai reikėtų parenterinio maitinimo. 

Kai prisižiūri per daug filmų, laikas tarytum sustoja; niekas 
nesensta ir nemiršta. Antonį Mingelą panelė Vurc palaikė Pite- 
riu Loriu. („Maniau, kad Piteris Loris jau miręs, - tarė ji Džekui 
kitą dieną. - Jis jau daug metų nesifilmuoja.“ Tai išgirdęs Dže- 
kas nieko neatsakė, tik pagalvojo: „Tikrai!“) 

Nerimastingai dairydamasi aplinkui, Karolina pareiškė, kad 
tokiame pobūvyje - kur tiek daug garsenybių - turėtų budėti 
daugiau apsaugininkų, ne vienas; tuo vieninteliu apsaugininku 
ji palaikė Beną Atfleką. 

Pamačiusi Džudi Denč, panelė Vurc Džekui prisipažino, jog 
visada manė, kad Džudi Denč būtų tinkamiausia ponios Ma- 
kvot vaidmeniui, - jei kas nors kurtų filmą apie Pilkąją Šmėklą. 

- Filmą apie ponią Makvot? - apstulbo Džekas. 

— Juk žinai, kad ji buvo karo seselė, Džekai. Sunkiai kvėpa- 
vo todėl, kad kadaise apsinuodijo dujomis - nebeprisimenu 
kokiomis. 

Džekas suprato, kad nuo šiol, matydamas Džudi Denč, visada 
įsivaizduos Pilkąją Šmėklą - apnuodytą dujomis, bet sugrįžusią 
iš ano pasaulio. Jis net nušiurpo nuo tos minties. 

Džekas vis žvilgčiojo į Laukinį Bilą Vanvleką, be žodžių klaus- 
damas: „Ar dar ne laikas iš čia dingti?“ 

Bet Laukinis Bilas, regis, nė nesirengė išeiti. Jis vėl buvo Ho- 
livude, atgimęs kaip „Oskarui“ nominuoto filmo režisierius. 
Džekas Pamišėliui Olandui nepavydėjo to triumfo; Didysis Per- 
dirbinėtojas pasigėrėtinai tvardėsi režisuodamas Skiedalų skai-- 
tytoją. Džekas visada pasitikėjo Vanvleku kaip geru savo amato 
meistru, ir Laukinis Bilas dirbo tikrai meistriškai; šįkart jis ne- 
nukrypo į parodiją. 

Galiausiai išėję iš „Miramax“ pobūvio, Džekas su panele 
Vurc, Ričardas Gladšteinas su žmona ir Vanvlekas su už jį daug 
jaunesne televizijos diktore, kurios vardas buvo Anekė, važiavo 
vakarieniauti. Prie „Regent Beverly Wilshire“ viešbučio protes- 
tuotojai tebeskandavo savo šūkius ir tebelaikė iškėlę plakatus su 
nupieštais vyriškais ir moteriškais dauginimosi organais - pe- 
niais ir tomis kaip jos ten vadinasi. Panelė Vurc vėl įsiuto. 

- Jeigu jums nepatinka pornografija, negalvokite apie tai! - 
riktelėjo ji pro limuzino langą kažkokiam pastebimai suglu- 
musiam vyriškiui, vilkinčiam gelsvai žaliais trumparankoviais 
marškiniais; tas vyriškis laikė plakatą, kuriame buvo pavaizduo- 
tas nuogas vaikas ir prie jo grėsmingai palinkęs suaugusio žmo- 
gaus šešėlis. 

Laimė, kad panelė Vurc važiavo ne su Henku Ilguoju, Mafi ir 
Mili Ašaim. Džekas vėliau sužinojo, kad Mili nuleido limuzino 
lango stiklą ir sušuko protestuotojams: 

- Jūs gal eikit namo, pažiūrėkit filmą ir pasismaukykit! Pasi- 
jusit geriau! 


— Dievulėliau, jau sekmadienio rytas! - paskelbė panelė Vurc, 
pusryčiaudama su Džeku prie „Four Seasons“ baseino Beverli 
Hilse. - O tavo istorija, kiek prisimenu, užstrigo Osle. Gal ne- 
sistenk mėgdžioti Ingridos Moe kalbėsenos. Tiesiog papasakok, 
ką ji sakė, šnekėk normaliai, Džekai. Tas jos kalbos defektas la- 
(bai blaško dėmesį. 

Nieko keista, kad Džekas nusprendė normaliai šią istoriją pa- 
sakoti ir daktarei Garsijai. Jis nė nemėgino perteikti pasibaisė- 
tino Ingridos stenėjimo. (Žinojo, kad jo pastangas pamėgdžioti 
Ingridos kalbos sutrikimą daktarė Garsija pavadintų nereikalin- 
gais intarpais.) 

Taigi Džekas nupasakojo, kaip Ingrida Moe įsivaizduoja pra- 
garą, tarsi pats būtų ten buvęs. Jis ypač pabrėžė, kad Ingrida 
nelinkusi atleisti jo motinai, o jo tėvas, atvirkščiai, atleido Alisai 
viską, netgi tai, kas nutiko Amsterdame, - prie tų įvykių Džekas 
tą sekmadienio rytą Beverli Hilse dar toli gražu nebuvo priėjęs. 

Jis jautė, kad prie Amsterdamo juodu su panele Vurc ir nespės 
prieiti - bent jau iki Akademijos apdovanojimų ceremonijos, 
kuri turėjo prasidėti tą popietę. 

Džekas, kartą jau dalyvavęs „Oskarų“ įteikime, žinojo, kad va- 
karas bus ilgas. Panelė Vurc, - su plačiakrašte šiaudine skrybėle, 
nuo galvos iki kojų išsitepusi kremu nuo saulės, kaip koks pir- 
mąkart išrengtas kūdikis, - jį dabar spyrė pasakoti apie Helsin- 
kį. Buvo matyti, kad jai jau atsibodo Oslas ir Ingrida Moe, nors 
Viljamo pasirodymas „Bristolio“ viešbutyje tikrai sujaudino. 
Panelė Vurc ypač apsidžiaugė išgirdusi, kad Viljamas nenusi- 
kirpo plaukų. 

- Viljamo plaukai buvo labai gražūs. Tu paveldėjai jo plau- 
kus, Džekai, - pasakė Karolina, imdama jį už rankos. - Aš taip 
džiaugiuosi, kad nenusikirpai trumpai, kaip dabar visi kerpasi. 
Tiesą sakant, visai nesvarbu, ar ilgi plaukai madingi, ar ne. Jeigu 
vyro plaukai gražūs, jis turėtų juos auginti. 

Apie Helsinkį Džekas pasakojo visą likusį laiką, kol juodu su 
Karolina tą sekmadienį buvo dviese. Rūpestingoji Erika Štein- 
berg buvo susitarusi, kad kas nors ateitų į viešbutį „sutvarkyti“ 
panelei Vurc plaukų. 

— Kad ir ką tai reiškia, - pašnibždėjo panelė Vurc Džekui po 
priešpiečių, prieš išeidama su Erika, - aš liksiu žila. Man jau per 
vėlu tapti blondine - juo labiau kad blondinių ir taip jau užten- 
ka, ypač čia. 

Džekas nuėjo į šalia baseino esantį sporto klubą. Ten sutiko 
Sigurni Viver. (Jis jai buvo iki raktikaulio.) 

— Sėkmės tau šį vakarą, Džekai! - palinkėjo ji. 

Štai tada Džekas ir ėmė jaudintis; tik tada suvokė, kad žūtbūt 
nori laimėti. 

— Galimas daiktas, Džekai, - vėliau pasakė jam daktarė Gar- 
sija, - kad „Oskaras“ tau buvo šiokia tokia paguoda po visų 
netekčių. 

Ji turėjo omenyje ne tik jo tėvą. Ir ne tik Emą. Daktarė Garsija 
kalbėjo ir apie Mišelę Maer, - nors anksčiau ir tvirtino, kad Dže- 
kas iš Mišelės „labai jau daug tikisi“, - ir apie netikrus Džeko at- 
siminimus, mamos išgalvotą vaikystę, kurios jis taip pat neteko. 
(Daktarė Garsija, be abejo, turėjo omenyje ir jo mamą.) 

Ilgu limuzinu į „Shrine Auditorium“ drauge su Džeku bei pa- 
nele Vurc važiavo ir Erika. Netrukus jie išvydo išvakarėse ma- 
tytus protestuotojus - tuos pačius teisuolių veidus, tuos pačius 
plakatus. Limuzinas šliaužė taip lėtai, kad šįkart Džekui pavyko 
juos suskaičiuoti. Iš viso ten stovėjo devyni pornografijos prie- 
šininkai, - bet „Entertainment Weekly“ numeryje, išleistame po 
„Oskarų“ vakaro, vis tiek buvo parašyta, kad pastatą supo „dau- 
gybė“ protestuotojų. 

Panelė Vurc atrodė nuostabiai. Ji vilkėjo gražiai prigulusia 
ilga suknele su karalienės Onos stiliaus iškirpte; tokios pat si- 
dabro spalvos kaip ir jos plaukai. Džekas, apsirengęs juodais 
Armanio drabužiais - juodais marškiniais, juodu smokingu, ir 
dar su juodu kaklaraiščiu, - panėšėjo į smulkutį gangsterį. Jau 
numetęs tuos dvidešimt svarų, kuriuos priaugo rengdamasis 
Džimio Stronačo vaidmeniui, jis vėl buvo lieknas ir žavus, kaip 
kadaise sakė Mišelė Maer. 

Ant raudonojo kilimo jie stoviniavo ne ilgiau negu dvidešimt 
minučių, paskui Erika juos nuvedė prie televizijos pokalbių 
laidos vedėjos Džoanos Rivers, kuriai jie turėjo duoti interviu. 
Džekas labiausiai bijojo panelės Vurc atsakymo į lengvai nuspė- 
jamą Džoanos klausimą, „kieno“ suknele ji vilki. Bet Karolina 
neišpyškino: „Ją man padovanojo Džeko tėvas, kai mudu bu- 
vom meilužiai.“ Ji tarė: „Šitą suknelę turiu jau seniai, tai vieno 
buvusio gerbėjo dovana.“ Puikiai pasakyta, pagalvojo Džekas. 

Džoana Rivers iš anksto žinojo, kad Džekas pasirodys su savo 
trečios klasės mokytoja; atrodė, kad tai žino visi žurnalistai. 

— Koks Džekas buvo mokinys? - paklausė Džoana panelės 
Vurc. 

— Netgi būdamas dar vaikas, Džekas taip pat įtikinamai vai- 
dino moteris kaip ir vyrus, - atsakė Karolina. - Jam tik reikėjo 
žinoti, kas yra jo žiūrovas. 

- Ir kas gi yra jūsų žiūrovas, Džekai Bernsai? - pasidomėjo 
Džoana Rivers. 

— Svarbiausias žiūrovas man yra mano tėvas, - pasakė jai 
Džekas, - bet tikiuosi, kad dabar jau turiu ir keletą kitų gerbė- 
jų. - Džekas pažvelgė tiesiai į televizijos kamerą ir pirmą kartą 

gyvenime tarė: - Sveikas, tėti! - Jis pastebėjo, kad panelė Vurc 
droviai šypsosi, irgi žiūrėdama į kamerą. 

Po to Džekas kaip galėdamas greičiau spruko nuo raudo- 
nojo kilimo. Jautėsi palūžęs. (Vos nepuolė skambinti daktarei 
Garsijai.) 

— Nesijaudink, - ramino jį Karolina. - Tau nebūtina ką nors 
sakyti Viljamui. Jis tik nori į tave pažiūrėti - labiau negu bet kas 
kitas nori pamatyti, kaip tu laimi. 


Tas Akademijos apdovanojimų vakaras buvo ištisas laukimas. 
Erika įvedė Džeką ir panelę Vurc į vidų ir jie ten laukė, regis, 
visą amžinybę. Džekas prisigėrė per daug „Evian“ vandens, jam 
reikėjo nusišlapinti, - dar prieš tai, kai kažkoks motociklininko 
apranga vilkintis policininkas, su saulės akiniais ir baltu šalmu, 
įnešė Bilį Kristalą, kaip kūdikį, į sceną ir ceremonija pagaliau 
prasidėjo. 

Džeko vieta buvo šeštoje eilėje, prie vieno iš vidurinių per- 
ėjimų. Visi nominantai sėdėjo prie perėjimų; Ričardas Gladštei- 
nas - priešais Džeką, o Laukinis Bilas Vanvlekas - už jo. Panelė 
Vurc buvo pasodinta tarp Džeko ir Harvio Vainšteino. Karolina 
niekaip negalėjo prisiminti, kas toks tas Harvis, - per pobūvį 
Akademijos apdovanojimų išvakarėse Džekas juos supažindino 
du kartus, - bet ji suprato, kad jis svarbus žmogus, nes viena iš 
televizijos kamerų nuo pat ceremonijos pradžios iki galo buvo 
atsukta į jį. Dėl kažkokių Džekui nežinomų priežasčių panelė 
Vurc nusprendė, kad Harvis yra garsus boksininkas profesiona- 
las - buvęs sunkiasvorininkų čempionas. (Galbūt ji nugirdo ką 
nors sakant, kad Harvis mėgsta pakovoti. Džekui į galvą neatėjo 
joks kitas paaiškinimas.) 

„Oskaras“ geriausiam antraplanio vaidmens atlikėjui buvo 
įteiktas gana greitai. Kai jį gavo Maiklas Keinas, Džekas žinojo, 
kad apdovanojimų už scenarijus laukti reikės dar labai ilgai, jie . 
turėjo būti skelbiami jau į vakaro pabaigą. Beveik niekas nesė- 
dėjo salėje visą laiką - ypač sunku buvo tiems, kurie prisigėrė 
mineralinio vandens, kaip Džekas. Bet reikėjo gerai apgalvoti, 

kada bėgsi į tualetą; išeiti arba grįžti į savo vietą buvo leidžiama 
tik per televizijos pertraukėles reklamai. 

Panelė Vurc vis labiau niršo ant tų laimėtojų, kuriems neuž- 
teko trumpai padėkos kalbai skirtų keturiasdešimt penkių se- 
kundžių. Pedras Almodovaras ją tikrai užkniso; gavęs „Oskarą“ 
už geriausią filmą užsienio kalba, už Viską apie mano mamą, Pe- 
dras taip įsiplepėjo, kad Antonijus Banderasas galiausiai turėjo 
tempte nutempti jį nuo scenos. 

— Buenas noches! - sušuko Almodovarui panelė Vurc. 

Į tualetą jie nusprendė eiti, - tikriau sakant, nusprendė Dže- 
kas, nes jam jau žūtbūt reikėjo, - per Irvingo G. Tolbergo atmi- 
nimo apdovanojimo įteikimą. Šįkart tas apdovanojimas atiteko 
Vorenui Byčiui. Karolina pyko ant Džeko, dėl kurio kaltės tai 
praleido. Panelė Vurc kadaise buvo įsimylėjusi Voreną Bytį. 

— Toli gražu ne taip kaip tavo tėvą, Džekai, bet vis tiek jau- 
čiausi įsimylėjusi. 

Kol juodu grįžo į savo vietas, Džekas vėl įsinorėjo šlapintis. 
Jis panelei Vurc pašnibždomis pasakė, kad, ko gero, turės nusi- 
čiurkšti į mineralinio buteliuką, jeigu nelaimėjo. (Džekas tikė- 
josi, kad užkulisiuose yra vyrų tualetas, į kurį jis ir užeis - jeigu 
ten pateks.) 

Pagaliau priėjo eilė apdovanoti scenarijų autorius; laimė, 
„Oskaras“ už geriausią adaptuotą scenarijų buvo įteikiamas 
anksčiau negu už geriausią originalų. Jo įteikti išėjo vienas Ke- 
vinas Speisis. Drauge su juo scenoje turėjo pasirodyti ir Aneta 
Benin, tačiau ji buvo nėščia ir jau tikrai pernelyg išsipūtusi, kad 
ryžtųsi ten ropštis iš savo vietos. Speisis pajuokavo, kad ji tuoj 
„pati pristatys savo kūrinį“. Paskui dar pridūrė: 

— Nedrįstu jos prašyti, kad liptų čia šitais laiptais... na, nebent 
ji laimėtų „Oskarą“. Tada tai užropotų visomis keturiomis. 

Džekui smilktelėjo, jog tai blogas ženklas - jis nelaimės „Os- 
karo“. Prisiminęs naktį Helsinkyje su nėščia aerobikos instruk- 
tore ir įsivaizduodamas keturpėsčią Anetą Benin, jis staiga pa- 
juto baisų sąžinės graužimą. Tačiau tuoj pat po tos nemalonios 
akimirkos Kevinas Speisis tarė: 

- Taigi „Oskaras“ atitenka... - Daugiau Džekas nieko nebe- 
girdėjo, nes šalia jo spiegė panelė Vurc. 

— Tik pagalvok, Džekai, kaip dėl tavęs džiaugiasi Viljamas! - 
šaukė Karolina Džekui į ausį, apiberdama jį bučiniais. Televizi- 
jos kamera, žinoma, pasisuko į juos, ir Džekas matė, kad pane- 
lė Vurc pro jį žiūri į ją; Karolina tiksliai žinojo, kur ta kamera 
yra, nes ji visą vakarą buvo nukreipta į Harvį Vainšteiną, buvusį 
boksininką profesionalą. Džekas atsistojo - jį bučiavo Ričardas, 
ir Laukinis Bilas. Harvis suspaudė panelę Vurc ir Džeką viena- 
me glėbyje. Žengdamas į tarpą tarp eilių, Džekas pastebėjo, kad 
Karolina, įsmeigusi akis į kamerą, siunčia oro bučinį, - jos lūpos 
tarė Viljamo vardą. 

Džekas paėmė „Oskarą“ iš Kevino Speisio rankų ir kalbėjo 
tik trisdešimt penkias iš jam skirtų keturiasdešimt penkių se- 
kundžių; tai bent kiek kompensavo Pedro Almodovaro, dėkoju- 
sio Gvadalupės Mergelei, Mergelei iš La Kabezos, Švenčiausiajai 
Marijos Širdžiai ir visiems kitiems gyviesiems bei mirusiesiems, 
sugaišintą laiką. Džekas, be abejo, padėkojo savo trečios klasės 
mokytojai, panelei Karolinai Vurc, nes žinojo, kad tada kame- 
ra vėl pasisuks į ją. Paskui jis pareiškė padėką ponui Ramziui 
ir, savaime suprantama, Ričardui, ir Laukiniam Bilui, ir visiems 
„Miramax“ darbuotojams. Labiausiai Džekas dėkojo Emai 
Oustler - už viską, ką ji dėl jo padarė, - ir, iš dalies todėl, kad 
žinojo, kaip tai įsiutins blondinę, dar pasakė esąs dėkingas Leslei 
Oustler, padėjusiai jam rašyti scenarijų. Galiausiai Džekas padė- 
kojo Mišelei Maer - už tai, kad ji taip vėlai nemiega ir žiūri, kaip 
jam sekasi. (Širdies gilumoje jis tikėjosi, kad žiūri ir tas Mišelės 
lyg ir draugas. Išgirdęs, kad Džekas dėkoja Mišelei, jis gal ims 
pavyduliauti, ir jie galų gale išsiskirs.) 

Džekas gal būtų kalbėjęs visas keturiasdešimt penkias sekun- 
des, jei nebūtų taip norėjęs šlapintis. Išeidami juodu su Kevinu 
Speisiu prasilenkė su į sceną skubančiu Melu Gibsonu - Melas 
turėjo įteikti apdovanojimą už geriausią originalų scenarijų. Tas 
„Oskaras“ atiteko Alanui Bolui, už Amerikos grožybes. Tomas 
Kruzas, irgi buvęs imtynininkas, užkulisiuose pamėgino iš Dže- 
ko atimti jo „Oskarą“; dabar, kai Džekas taip norėjo šlapintis, tas 
draugiškas pakvailiojimas galėjo blogai baigtis. Džeką užkalbino 
Klintas Istvudas. (Jis pasakė: „Taip ir toliau, vaike“, ar kažką pa- 

našaus. Džekas žinojo, kad negali pasikliauti savo atsiminimais 
apie tokias akimirkas - pačias svarbiausias.) 

Jis tebesidairė, kur galėtų būti vyrų tualetas, kai į užkulisius 
atėjo Alanas Bolas su „Oskaru“; Džekas jį pasveikino. („Gerai 
padirbėjai, brolau“, - lyg ir tarstelėjo Melas Gibsonas, bet ar 
Melas tai pasakė Džekui, ar Alanui?) Po tokio ilgo laukimo va- 
karo viskas tarytum pernelyg greit baigėsi. 

Pagaliau Džekas rado, ko ieškojo. Bet palengvėjimas, kurį pa- 
juto, tuoj pat virto sumišimu, nes jis pirmą kartą buvo tualete su 
„Oskaru“. Leslė Oustler mėgino sumenkinti Akademijos apdo- 
vanojimą sakydama, jog tai „auksinis, nuplikęs, nuogas vyriškis, 
laikantis atseit savo kardą“, tačiau „Oskaras“, Džeko nuomone, 
buvo ilgesnis už pornografinių filmų žvaigždės penį ir gerokai 
sunkesnis. Su tokiu šlapintis tikrai nepatogu. 

Džekas pasijuto esąs negrabus kaip vaikas ir prisiminė ke- 
į vidinę striukytės kišenę. Atvirai sakant, Džekas nežinojo, ką 
daryti. Jis mėgino pasikišti Akademijos apdovanojimą po pa- 
žastimi, bet jam nepavyko. Kai esi ką tik gavęs pirmą „Oskarą“ 
ir puikiai supranti, kad kito, ko gero, niekada nelaimėsi, nesinori 
jo dėti ant grindų viešame vyrų tualete - arba statyti ant pisuaro 
ir stengtis kaip nors prilaikyti glotnią statulėlės galvą smakru. 

Džekas džiaugėsi, kad tualete daugiau nieko nėra; manė, kad 
niekas nemato, kaip kvailai jis kankinasi. Bet staiga pastebėjo, 
kad kitame pisuarų eilės gale kažkas stovi. Tas vyriškis atrodė: 
jau atlikęs savo reikalą, o Džekui akivaizdžiai nesisekė. 

To vyriškio pečiai buvo platūs, kūnas tvirtas kaip sunkumų 
kilnotojo, o apatinis žandikaulinis iš pažiūros lyg plieninis. Iš 
pradžių Džekas nesuprato, kas ten toks, ir neprisiminė, kad tas 
buvęs kultūristas įteikė kažkurį apdovanojimą; iš ten, kur sto- 
vėjo Džekas, kitas pisuarų eilės galas atrodė nežmoniškai toli. 
Tačiau Džekas iškart atpažino nepakartojamą austrišką to dič- 
kio akcentą. 

— Gal norėtumėte, kad palaikyčiau? - paklausė Arnoldas 
Švarcnegeris. 

— Ne, ačiū - aš jau kaip nors... - atsakė Džekas. 

— Dievulėliau, tikiuosi, jis siūlėsi palaikyti tavo „Oskarą“! - 
tarė panelė Vurc, kai Džekas jai apie tai papasakojo. Na, žino- 
ma, Arnoldas turėjo omenyje „Oskarą“ - jis tik norėjo padėti! 
(Mintis, kad būsimas Kalifornijos gubernatorius galbūt siūlėsi 
palaikyti Džekui penį, buvo tiesiog absurdiška!) 

Užkulisiuose visi bėgiojo kaip be galvų. Per kitą televizijos 
reklamą Džekas grįžo į savo vietą salėje; jis nenorėjo palikti pa- 
nelės Vurc be priežiūros. Bijojo, kad ji gali imti klausinėti Harvį 
Vainšteiną apie jo garsiausias dvikovas. O kas būtų, jei, neduok 
Dieve, dingtų elektra ir panelę Vurc vėl ištiktų toks pat priepuo- 
lis, koks kadaise ištiko Karališkojo Ontarijo muziejaus šikšno- 
sparnių olų paviljone? Bet ceremonija jau ėjo į pabaigą; Skiedalų 
skaitytoja pelnė tik vieną „Oskarą“. Tai buvo Amerikos grožybių 
vakaras, bet kartu ir Džeko, ir Emos. 

Panelė Vurc suglumo matydama, kad Tarybos baliuje* - po 
Akademijos apdovanojimų įteikimo „Shrine Auditorium“ pa- 
talpose surengtame pokylyje - lyg ir niekas nešoka. Džekui taip 
ir nepavyko jos įtikinti, kad tokį pokylį galima vadinti baliumi, 
bet jam tai nelabai ir rūpėjo. Jis jautėsi laimingas. 

Iškilmingą vakarienę juodu valgė prie staliuko drauge su Meril 
Stryp, kuri atėjo su dukterimi. Džekas matė, kad panelei Vurc tie- 
siog netelpa į galvą: štai ta moteris iš Sofi pasirinkimo su tikru, gyvu 
vaiku! Taigi Džekas Erikai pašnibždėjo, kad jiems gal reikėtų išeiti 
ir važiuoti švęsti kitur, kol Karolina neišsakė visko, ką galvoja. 

Jie nuvažiavo į „Vanity Fair“ pokylį Mortono restorane; Erika 
jiems padėjo ten prasibrauti. Džekas prisiminė, kaip ilgai juodu 
su Ema laukė, kol pateko į tą pokylį tais metais, kai jis buvo 
nominuotas „Oskarui , bet nelaimėjo. Kai laimi, viskas būna ki- 
taip. Jų limuzino vairuotojas mosavo tuo auksiniu, nuplikusiu, 
nuogu vyriškiu, iškišęs jį pro langą, ir eismo reguliuotojai tuoj 
pat praskynė jiems kelią. Hju Hefneris (ir daugelis kitų garse- 
nybių) jau buvo ten; tikriausiai Hju anksčiau atvyko todėl, kad 
nebuvo „Shrine Auditorium“ salėje. „Playboy“ leidėjas pokylyje 
dalyvavo su tomis savo dvynėmis - Sende ir Mende. 


* Ball - iškilmingas šokių vakaras (angl.). 

Panelę Vurc Hefas papiktino labiau negu pornografijos 
priešininkai. 

— Ką tas senas šlykštūnas sau manosi darąs su tomis mergai- 
tėmis? — tarė Karolina Erikai ir Džekui. 

Robas Lou, Maikas Mejersas ir Denis Mileris apie kažką šnekė- 
josi, bet nutilo, kai tik Džekas atsidūrė netoli jų. Kaskart, kai taip 
nutikdavo prisiartinus prie vyrų, Džekas nenorom pagalvodavo, 
kad jie turbūt kalbėjosi apie jį kaip apie merginą. Dabar taip nu- 
tiko, kai Džekas vėl ėjo į tualetą, - bet Akademijos apdovanojimą 
jis šįkart buvo palikęs pasaugoti Erikai ir panelei Vurc. 

Paskui jie nuvyko į „Miramax“ vakarėlį „Beverli Hilso“ vieš- 
bučio „Polo Lounge“ restorane. Džekas žinojo, kad ten bus Ri- 
čardas ir Laukinis Bilas; jis norėjo pabūti su draugais. Panelė 
Vurc ir dabar, ačiū Dievui, nepuolė Harvio Vainšteino klausi- 
nėti.apie boksą. 

Karolina prisisiurbčiojo gal truputį per daug šampano. Džekas 
išgėrė alaus - žalią „Heineken“ butelį, kuris atrodė dar žalesnis 
šalia auksinio „Oskaro“. (Jis nebeprisiminė, kada paskutinį kartą 
buvo išgėręs visą butelį alaus - gal kai mokėsi universitete.) 

Kitoje „Beverli Hilso“ viešbučio dalyje buvo surengti šventi- 
niai pusryčiai. Džekas su panele Vurc nuėjo ir ten. Tie pusryčiai 
prasidėjo kokią trečią ar ketvirtą valandą ryto. Ten buvo Ro- 
džeris Ebertas*; jis valgė pusryčius įsitaisęs ant kažkokios lovos, 
Džekui tai pasirodė keistoka. Džekas mandagiai šnektelėjo su 
Rodžeriu, nors šis buvo žiauriai supliekęs Skiedalų skaitytoją. 
Rodžerio Žmona ir duktė, abi labai malonios, panelei Vurc pa- 
sakė, kad joms tas filmas patiko. Džekas apsidžiaugė pagalvojęs, 
kad juodu su Ema galbūt sukėlė ginčą Ebertų šeimoje. 

Buvo gal penkios ryto, kai Džekas panelei Vurc pasiskundė, 
jog pavargo ir norėtų kristi į lovą. 

— Galime grįžti į savo viešbutį, Džekai, - tarė ji, - bet į lovą 
tu nekrisi. Kol man nepapasakojai apie savo antrąjį pasibuvimą 
Amsterdame. - Panelė Vurc dar pridūrė, kad visą vakarą apie 
tai galvojo. Ji tikrai neužmigsianti, kol neišgirsianti, kaip ten vis- 
kas buvo. 


* Amerikos kino kritikas, apdovanotas Pulicerio premija. (Vert. past.) 

Džekas pranešė Erikai, kad jie jau turi išvykti, ir Erika drau- 
ge su jais važiavo limuzinu į viešbutį „Four Seasons“. Viename 
Beverli Hilso skersgatvyje jie užstrigo: negalėjo aplenkti šiukš- 
liavežio — vienintelio tą ankstų pirmadienio rytą sutikto auto- 
mobilio. Atsklidęs šiukšlių dvokas įsismelkė į limuziną kaip sa- 
votiškas perspėjimas, kad Džekas - netgi laikydamas rankoje ką 
tik laimėtą „Oskarą“ - nepamirštų, iog yra dalykų, nuo kurių 
nepabėgsi, kurie tave persekioja, kad ir kur būtum. 


Džekas gana ramiai papasakojo panelei Vurc, ką veikė Ams- 
terdame; tik istorijos pabaiga buvo kebloka. Daktarė Garsi- 
ja jį būtų pagyrusi - nė vienos ašaros, jokio šūkavimo. Kai 
Džekas Karolinai prisipažino, jog per tą pirmą susitikimą su 
Ričardu Gladšteinu ir Viljamu Vanvleku niekaip negalėjo su- 
sikaupti - vis galvojo apie kitą Viljamą, - pro atvirus langus į 
viešbučio „Four Seasons“ dviejų miegamųjų liukso numerio 
svetainę jau liejosi karštos Kalifornijos saulės šviesa. Panelė 
Vurc su Džeku sėdėjo ant sofos, susisupę į vienodus baltus 
frotinius maudymosi chalatus, basas kojas užsikėlę ant sti- 
klinio kavos stalelio, kur blizgėjo „Oskaras“. Karolinos kojų 
nagai buvo nulakuoti rožiniu laku. Jie irgi blizgėjo, apšviesti 
saulės, kaip ir „Oskaras“, ir glotnus juodas fortepijonas - lyg 
žvilganti tepalo bala. 

— Nežiūrėk į mano pėdas, Džekai, - tarė panelė Vurc. - Pė- 
dos - seniausia mano kūno dalis. Aš turbūt gimiau kojomis į 
priekį. 

Bet Džekas jau buvo toli, nakties tamsoje, - ten, kur Heren- 
grachto kanalo paviršiuje atsispindėjo gatvės žibintai. Ričar- 
das Gladšteinas, Laukinis Bilas Vanvlekas ir Džekas kalbėjosi 
restorane „Zuid Zeeland ; Laukinio Bilo daug jaunesnė drau- 
gė - Anekė, televizijos diktorė - pastebimai nuobodžiavo, buvo 
matyti, kad ji tuoj neteks kantrybės. (Juk nelabai smagu, kai esi 
jauna žaliaakė gražuolė, o trys vyrai sau šnekasi tarpusavyje ir 
nekreipia į tave dėmesio, - ypač jeigu jie šnekasi apie romano, 
kurio neskaitei, ekranizaciją.) 

Džekas, nors ir nelabai įsijautęs į pokalbį, matė, kad jo, Ri- 
čardo ir Laukinio Bilo mintys sutampa; atrodė, kad jie laikosi 
vienodos nuomonės dėl to, ką dar reikia patobulinti scenarijuje 
ir kokia turėtų būti bendra filmo nuotaika. Ričardui merkėsi 
akys - perskridęs keletą laiko juostų, jis jau knapsėjo. Laukinis 
Bilas jį erzino - žiūrėjo, kad Ričardas neužmigtų nepasirašęs če- 
kio. „Prodiuseriai apmoka sąskaitas!“ - vis kartojo Vanvlekas; 
tas vyriškis mėgo išgerti raudonojo vyno. 

Herengrachto gatvėje įkvėpęs drėgno nakties oro, Ričardas 
kiek pažvalėjo. Dabar, visa tai prisiminęs, Džekas suprato, jog iš 
karto buvo aišku, kad Laukinis Bilas pasiūlys visiems pasivaikš- 
čioti po „raudonųjų žibintų“ rajoną, tačiau tada jis nustebo. Kai 
jie ėjo pro pirmas kelias languose bei tarpduriuose stovinčias 
merginas, Džekas matė, kad Ričardas visai išsibudino. O Ane- 
kei vis dar buvo nuobodu. Laukinis Bilas į tokią ekskursiją po 
„raudonųjų žibintų“ rajoną turbūt vesdavosi visus iš kitur atvy- 
kusius draugus; šiaip ar taip, ten buvo filmuojamas jo serialas 
apie žmogžudysčių skyrių, todėl jis gerai žinojo, kas ten kur yra. 
(Beveik taip pat gerai kaip Džekas; bet Džekas neišsidavė ten 
jau buvęs.) 

Po kurio laiko Anekė pasidarė gyvesnė, ypač tada, kai pa- 
matė, kad languose bei tarpduriuose įsitaisiusios prostitutės 
Džeką Bernsą atpažįsta taip pat dažnai kaip ir ją. Kaip itin 
patraukli diktorė, jau seniai dirbanti Olandijos televizijoje, ji 
buvo tikrai garsi - bet ne garsesnė už Džeką. Džekas buvo kino 
žvaigždė; kita vertus, prie jo pranašumo prisidėjo ir tai, kad 
Nikas Oudejansas visoms rajono prostitutėms buvo liepęs dai- 
rytis Džeko Bernso. < 

— Tu tokia karšta pupytė, Džekai! - sušuko vienas iš parsi- 
davinėjančių transvestitų; tikriausiai brazilas. (Tie vištgaidžiai 
Džeką tiesiog persekiojo.) Tai patraukė Anekės dėmesį, o Lauki- 
nis Bilas buvo išmaukęs porą butelių raudonojo vyno; jis nieko 
nepastebėjo. Pamišėlis Olandas neužsičiaupdamas kažką aiški- 
no Ričardui. 

Staiga Džeką tai sunervino. Vanvlekas didžiuodamasis rodė 
„raudonųjų žibintų“ rajoną, tarsi pats būtų jį įkūręs, pats nu- 

samdęs visas merginas. Vargšas Ričardas buvo vos gyvas dėl 
laiko skirtumo, priblokštas šlykščios to rajono atmosferos. 
O Anekei šitoks vakaras turbūt išvis nedarė įspūdžio. 

„Na,- pagalvojo Džekas, - aš jiems parodysiu, ko tikrai 
nepamirš!“ 

— Čia tai niekis, - pareiškė Džekas, kai jie žingsniavo pasagos 
formos Oudekerkspleino gatve. Jis ėmė visus vesti skersai Var- 
mustrato, iš „raudonųjų žibintų“ rajono. - Kol nepamatėt Elsės, 
galima sakyti, kad nematėt nieko. 

— Elsės? - nustebo Vanvlekas. 

— Kur mes einam? - paklausė Ričardas. (Jis suprato tik kad 
eina tolyn nuo viešbučio.) 

- Elsė yra seniausia vis dar dirbanti prostitutė visame Ams- 
terdame, - pasakė Džekas. - Ji - sena mano draugė. 

— Draugė? - Laukinis Bilas vos nesuklupo. 

Džekas visus vedėsi per Damrako gatvę. Buvo labai vėlu. Jis 
žinojo, kad Elsė tikriausiai jau bus atsigulusi. Antro aukšto lan- 
ge turbūt sėdės Petra, jos kolegė, kuriai tik šešiasdešimt vieneri. 
O gal Petra jau bus išėjusi namo miegoti? Šiaip ar taip, Džekas 
pažadins Elsę, - kad parodytų Laukiniam Bilui, Ričardui ir Ane- 
kei, jog Amsterdame jis turi praeitį, siekiančią senesnius laikus 
negu tie, apie kuriuos pasakojama Olandijos televizijos seriale. 

Kai jie įėjo į siaurą Šv. Jokūbo gatvelę, Laukinis Bilas jau kaip 
reikiant svirduliavo. Naktį toje gatvelėje gal buvo šiurpoka. 
Džekas pastebėjo, kad Ričardas kelis kartus grįžtelėjo per petį; 0 
Anekė įsikibo Džekui į parankę ir ėjo prisiglaudusi prie jo. 

 Didžiausiai Džeko nuostabai, lange sėdėjo Elsė - ne Petra. 
(„Kažkoks girtuoklis rėkavo ir mane prižadino, - vėliau pasakė 
ji Džekui. - Petra išėjo namo, o aš nenorėjau miego. Gali vadinti 
tai mano intuicija, Džeki. ) 

Ją pamatęs Džekas ėmė mojuoti. 

- Elsė įpusėjusi aštuntą dešimtį, - tarė jis Laukiniam Bilui, 
kuris spoksojo į raudonai nušviestame lange sėdinčią Elsę, tarsi 
išvydęs piktąją dvasią - kokią požemių harpiją ar pragaro furiją. 

— Kiek jai metų? - paklausė Ričardas. 

— Maždaug tiek, kiek tavo močiutei, - atsakė Džekas. 

— Džeki! - sušuko Elsė, siųsdama oro bučinius. - Mano ber- 
niukas vėl sugrįžo! - dar kartą paskelbė visai Šv. Jokūbo gatvelei. 

Ir Džekas siuntė jai bučinius; ir mojavo, mojavo. Tada jis ir 
palūžo - kai Elsė ėmė mojuoti jam. 

Džekas negalėjo „atsiminti“, kaip mama jį pakėlė, kad jis ma- 
tytų virš laivo turėklų, kai jie plaukė iš Roterdamo uosto; negalėjo 
iš tikrųjų atkurti atmintyje, kaip mojavo Elsei, prieš dvidešimt aš- 
tuonerius metus, ir kad (kai jam buvo ketveri) tikrai matė, kaip jo 
tėvas krito ant žemės, abiem rankom susiėmęs plyštančią širdį. 

— Neverk, Džeki, - neverk! - šaukė Elsė pro antro aukšto lan- 
gą, bet Džekas jau klūpojo Šv. Jokūbo gatvelėje. Jis tebemojavo 
atsisveikindamas; tebemojavo ir Elsė. 

Ričardas su Laukiniu Bilu mėgino pakelti Džeką, tačiau Lau- 
kinis Bilas buvo girtas. Ir Ričardas atrodė apkvaišęs, ne tik dėl 
laiko skirtumo, - jis irgi maukė raudonąjį vyną. 

- Tu - jos berniukas? - vis klausė Ričardas, bet Džekas mo- 
javo savo tėčiui, todėl negalėjo atsakyti; jam kažkoks kamštis 
stojosi gerklėje. 

— Tikrai pažįsti šitą moterį? - stebėjosi Laukinis Bilas, netekęs 
pusiausvyros ir klestelėjęs ant grindinio. Ričardas dar laikė Dže- 
ką už parankės, bet paskui paleido. Džekas gulėjo gatvėje, šalia 
Laukinio Bilo, ir mojavo. 

— Džeki, Džeki; - mama tave mylėjo! - šaukė Elsė. - Kaip tik 
galėjo mylėti! 

Galiausiai Džekui atsistoti padėjo gražioji Laukinio Bilo dik- 
torė; ji, kaip Džekas matė, vyno beveik negėrė. 

— Dėl Dievo meilės, liaukis mojavęs tai senai kekšei! - tarė 
Anekė. - Liaukis ją skatinęs! 

— Ji buvo mano auklytė! - proverksmiais riktelėjo Džekas. 

- Ji buvo jo... kas? - paklausė Laukinis Bilas Ričardo. 

— Jo auklė, - paaiškino jam Ričardas. 

- Nuostabu! - sušuko Laukinis Bilas. 

— Oi, užsičiaupk, Bilai! Negi nematai, kad jis verkia? - tarė 
Anekė Pamišėliui Olandui. 

— Džekai, kodėl tu verki? - paklausė Laukinis Bilas. 

- Ji mane prižiūrėdavo, kai mano mama dirbdavo, - pasakė 
Džekas. 

— Kur dirbdavo? Čia? - nesuprato Ričardas. 

— Mano mama stovėdavo lange, arba viename iš tų tarpdu- 
rių - ten, - paaiškino Džekas, rodydamas į „raudonųjų žibintų“ 
rajoną. - Mano mama buvo prostitutė, - pridūrė. 

— Maniau, kad jo mama buvo tatuiruotoja! - pasakė Laukinis 
Bilas Ričardui. 

— Taip, ir tatuiruotoja, - tarė Džekas. - Prostitute ji buvo ne- 
ilgai, bet vis dėlto buvo. 

Džekas vėl ėmė mojuoti Elsei, tačiau Anekė apglėbė jį abiem 
rankom; prispaudė jo rankas prie šonų. 

— Dėl Dievo meilės, liaukis! - ramino Džeką gražioji diktorė. 

— Dar sugrįžk aplankyti manęs prieš mirtį, Džeki! - šaukė 
Elsė. 

Laukinis Bilas tebesėdėjo ant gatvės grindinio. Jis irgi buvo 
bepradedąs mojuoti Elsei, bet Anekė jam įspyrė. 

— Puikus sumanymas, Bilai! - pasakė ji. - Surengei ekskur- 
siją po „raudonųjų žibintų“ rajoną vaikinui, kurio mama buvo 
prostitutė! 

— Na, aš nežinojau! - sušuko Laukinis Bilas. Ričardas padėjo 
jam atsistoti; Anekė nukrapštė šokoladuko popierėlį, prilipusį 
prie į arklio uodegą surištų ilgų, pražilusių Vanvleko plaukų. 

Jie ėjo tolyn nuo lange sėdinčios Elsės, „raudonųjų žibin- 
tų“ rajono link; tai buvo tiesiausias kelias į „Grand“ viešbutį. 
Ričardas, žingsniuojantis šalia Džeko, viena ranka apkabino jį 
per pečius. 

— Kaip jautiesi, Džekai? - paklausė. 

— Viskas bus gerai, - atsakė Džekas. 

Bet Ričardas buvo pakankamai blaivus, kad sunerimtų dėl jo; 
be to, juodu jau buvo besusidraugaują. 

— Pažįstu žmogų, su kuriuo galėtum pasišnekėti, kai grįši į 
Los Andželą, - tarė Ričardas. 

— Kalbi apie psichiatrą? 

- Daktarė Garsija puikiai žino, kokie būna aktoriai, - pasakė 
Ričardas. - Tu jai nebūtum pirma kino žvaigždė. 

Mojavimas pagaliau baigėsi, bet Džekas vis dar įsivaizdavo 
Elsę, keliančią jo tėtį nuo šaligatvio ir kaip vaiką nešančią į Fem- 
kės „Mersedesą“. (Alisa tikriausiai jau buvo pastačiusi Džeką ant 

denio ir jis nieko nebematė per laivo turėklus.) Drėgnas nakties 
oras dvelkė Džekui į veidą lyg vandenyno alsavimas - lyg vėjas, 
pūtęs visą kelią iš Roterdamo į Monrealį, kur plaukė jų laivas. 

Džekas girdėjo, kad languose bei tarpduriuose įsitaisiusios mo- 
terys ir merginos šaukia jį vardu, bet ėjo nesidairydamas. „Nuos- 
tabu!“ - išgirdo tarstelint Ričardą, lyg ir be jokios priežasties. 

Anekė vėl įsikibo Džekui į parankę - šįkart tarytum norėda- 
ma jį apsaugoti nuo šūksniais sveikinančių prostitučių. 

— Kai grįši į viešbutį, iškart gulk miegoti ir pasistenk visa tai 
pamiršti, - pašnibždėjo Džekui Anekė.. 

— Labanakt, brangutės! - šaukė Laukinis Bilas „raudonųjų ži- 
bintų“ rajono moterims. 

Džekas niekada nepamirš iš uosto išplaukiančio laivo siūba- 
vimo - visada jaus, kaip linguoja denis po jo, keturmečio ber- 
niuko, kojomis, ir matys tolstantį Roterdamą. Kaip jis troško 
žvilgtelėti į tėčio herbertą hofmaną - tą tatuiruotę, kurią Vilja- 
mas veikiausiai pasidarė Hamburge! Plaukiantis laivas, mato- 
mas iš užpakalio, tolstantis nuo kranto. Hofmano „Jūreivio ka- 
pas“ arba „Paskutinis uostas“ - turbūt tokios tatuiruotės norėjo 
Viljamas. Džekas buvo tuo įsitikinęs. Tada Džekas ir suprato, 
kad turės jį susirasti. 


Beverli Hilse saulė jau buvo pakilusi gana aukštai, įkypi jos švie- 
sos spinduliai nebespigino pro atvirus langus. Rožiniu laku nu- 
lakuoti panelės Vurc kojų nagai nebeatrodė tokie ryškūs. Ir juo- 
das fortepijonas lyg priblėso - dabar buvo panašesnis į karstą 
negu į Žvilgančią tepalo balą. Bet „Oskaras“, stovintis ant stikli- 
nio stalelio, šalia basų Džeko ir Karolinos kojų, netgi neapšvies- 
tas saulės tebebuvo toks pat auksinis - toks pat akinantis. 

- Žinau, kad Viljamas vakar tave matė, Džekai, - šnekėjo pa- 
nelė Vurc. - Nesvarbu, kad Europoje, jeigu jis ten, buvo jau nak- 
tis ar ankstus rytas. Tiesiog žinau, kad jis nieku gyvu nepraleistų 
progos tave pamatyti. 

Karolina atsistojo nuo sofos ir pabučiavo Džeką į kaktą; pas- 
kui, tvirtai suėmusi maudymosi chalatą prie kaklo, pasilenkė ir 
pabučiavo „Oskarą“ - į blizgantį viršugalvį. 

— Einu bent kiek pamiegoti, berniukai, - pasakė. 
perbraukia per juodo fortepijono klavišus; pasigirdo tik tylus 
kelių natų skimbtelėjimas, ir ji, įėjusi į savo miegamąjį, užsi- 
darė duris. 

Džekas taip pat pakilo nuo sofos ir užsidarė savo miegama- 
jame; užuolaidų neatitraukė, bet atvėrė langus. Pro vėjelio ju- 
dinamas užuolaidas į miegamąjį skverbėsi šviesa, be to, Džekas 
girdėjo iš žarnos švirkščiančio vandens šniokštimą; kažkas apa- 
čioje, sode, laistė gėles. „Oskaras“ prigulė šalia Džeko. Statulėlė 
turėjo atskirą pagalvę. Džekas žiūrėjo į gulintį „Oskarą“, laikantį 
atseit savo kardą. Prieblandoje „Oskaras“ atrodė kaip negyvas 
kareivis; gal draugai jį rado mūšio lauke ir paguldė jo kūną ilsė- 
tis tokia orumo teikiančia poza. 

Džekas miegojo, kol tą pirmadienio popietę jį pažadino 
suskambęs telefonas. Skambino Ričardas. Džekas buvo pamir- 
šęs, kad su Vanvleku ir Ričardu susitarė važiuoti į garso įrašų 
studiją įrašyti komentarų filmo vaizdadiskiui. Jie turėjo peržiū- 
rėti visą filmą, retkarčiais jį sustabdydami ir drauge prisimin- 
dami, kokią mintį ketino išreikšti šiuo kadru ar ta scena, - kaip 
prie to priėjo, kaip šie vieno ar kito veikėjo arba balso už kadro 
žodžiai buvo atkelti iš kažkur kitur. 

Džekas nusiprausė po dušu ir apsirengė. „Oskarą padėjo ant 
fortepijono, juo prispaudė raštelį panelei Vurc; ji tebemiegojo. 
Džekas jai parašė, kad vėliau juodu papietausią - gal su Ričardu 
ir Laukiniu Bilu. Kad niekas nepavogtų „Oskaro“ ir nepažadin- 
tų panelės Vurc, Džekas ant numerio durų rankenos užkabino 
kortelę su užrašu PRAŠOM NETRUKDYTI; registratūroje jis 
paprašė jo numerio su niekuo nesujungti. 

Paskui Džekas išėjo į raižią saulės šviesą-ir kartu su Ričardu 
bei Laukiniu Bilu limuzinu nuvažiavo į garso įrašų studiją. Lau- 
kinį Bilą kankino sunkios pagirios; jam tikrai nepalengvėjo, kai 
vidurnaktį sublogavo Anekė. 

— Ji, matyt, kažko užvalgė, - šnekėjo Laukinis Bilas. - Gaila, 
kad to paties neužvalgiau ir aš. Gal tai būtų mane pribaigę. 

Ričardas Džekui pasakė, kad jokios pagirios nėra tokios bai- 
sios kaip jausmas, kuris apima, kai nelaimi „Oskaro. 

Atrodė, kad tuos komentarus vaizdadiskiui jie įrašinėja jau 
kelias valandas. Kaip ir per pirmą susitikimą su Ričardu ir Lau- 
kiniu Bilu Amsterdame, Džekui buvo sunku susikaupti. Bet jam 
patiko jų drauge sukurtas filmas; dabar jį žiūrėdamas, jis prisi- 
minė, kaip viskas ėjosi. 

— Kieno čia buvo mintis? - kartkartėmis paklausdavo Lauki- 
nis Bilas. 

— Berods tavo, - atsakydavo Ričardas. 

Apskritai kalbant, kaip tokiomis aplinkybėmis, viskas sekėsi 
neblogai. Laukinis Bilas lyg ir išsipagiriojo, arba tiesiog sukaupė 
jėgas. Netrukus Vanvlekas jau šnekėjo daugiausia. Vienąkart ne- 
užsičiaupdamas pliurpė kone pusvalandį; buvo net keista, kad 
jis tiek daug visko prisimena. Bet klausydamasis nuolat skam- 
bančio Olando balso Džekas mintimis kažkodėl vis nuklysdavo 
kitur. Jis jau tarėsi vėl girdįs Vanvleką klausiant: „Tikrai pažįsti 
šitą moterį?“ 

O kai Džekas paaiškino (tą naktį Šv. Jokūbo gatvelėje), kad 
Elsė buvo jo auklytė, Laukinis Bilas paklausė Ričardo: „Ji buvo 
jo... kas? 

„Džekai, kodėl tu verki?“ - dar paklausė Pamišėlis Olandas. 

O dabar jie Holivude, garso įrašų studijoje; Laukinis Bilas 
Vanvlekas postringauja apie tai, kaip jie kūrė Emos filmą. Bet 
žodžiai tarytum pradingsta monotoniškos jo kalbos sraute. 
Džekas vėl matė Laukinį Bilą girtą, sėdintį ant gatvės grindinio 
ir šaukiantį savo draugei: „Na, aš nežinojau! O vėliau, kai jie ėjo 
per „raudonųjų žibintų“ rajoną, Vanvlekas šūkavo: „Labanakt, 
brangutės!“ 

Ką gi, jie turėjo padirbėti - Ričardas, Laukinis Bilas ir Dže- 
kas - ir padirbėjo. Tą popietę, truputį vėliau, grįžęs į viešbutį 
„Four Seasons“, Džekas rado panelę Vurc jųdviejų liukso nu- 
merio svetainėje skambinančią fortepijonu. Prisėdęs ant sofos, 
Džekas kurį laiką tiesiog klausėsi. 

Paskui panelė Vurc prašneko, bet nenustojo skambinusi. 

— Noriu tau padėkoti, Džekai, - puikiai praleidau laiką! Tai 
bent vakaras senai moteriai! 

Džekui buvo nutirpęs sprandas ir skaudėjo kojų pirštus - jis 
pagalvojo, kad gal bus persistengęs mankštindamasis. 

— Tačiau turiu pasakyti, Džekai... - toliau šnekėjo panelė 
Vurc. -Nesuprask manęs klaidingai, bet netgi šis ką tik praėjęs 
vakaras man neatrodo toks ypatingas, kokie buvo visi vakarai, 
kuriuos praleidau su tavo tėvu. Net jeigu nebūtum manęs nu- 
sivedęs į „Oskarų“ ceremoniją, aš vis tiek turėjau Viljamą - tai 
man svarbiausia. 

Tą akimirką Džekas suprato, kodėl jam nutirpęs sprandas ir 
skauda kojų pirštus. Jis prisiminė, ką sapnavo, kai kelias valan- 
das miegojo - ankstų pirmadienio rytą po Akademijos apdo- 
vanojimų įteikimo. Džekas stovėjo ant to laivo, išplaukiančio iš 
Roterdamo, denio ir stengėsi ką nors pamatyti per turėklus. Sto- 
vėjo pasistiebęs, ištempęs kaklą; tas kelias valandas, kol miegojo, 
jis turbūt ir išgulėjo taip nepatogiai, visas įsitempęs. Bet kranto, 
žinoma, nepamatė, kad ir kaip stengėsi. 

Džekas Bernsas seniau nelabai tikėjo, kad galima staiga at- 
gauti atmintį, tačiau dabar, klausydamasis, kaip panelė Vurc 
skambina fortepijonu, jis kai ką prisiminė ir neabejojo, kad taip 
iš tikrųjų ir buvo, - žinojo, kad tai tiesa. 

— Pakelk mane! - paprašė Džekas mamos, stovėdamas ant to 
laivo denio. Prieplauka dar nebuvo nutolusi, tik Džekas jos ne- 
matė. - Pakelk! - maldavo jis. - Noriu matyti! - Bet mama jo 
nepakėlė. 

— Tu jau ir taip daug visko pamatei, Džekai, - pasakė ji. Ir 
paėmė jį už rankos. - Dabar einam į apačią. 

— Pakelk! Noriu matyti! - reikalavo Džekas. 

Bet Alisa neketino leistis, kad jai kas įsakinėtų. 

— Olandijos jau prisižiūrėjai tiek, kad pakaks visam gyveni- 
mui, Džeki, - tarė ji. 

Tiesą sakant, Džekas ir Kanados prisižiūrėjo tiek, kad pakako 
visam gyvenimui. Nes kaip tik Kanadą jis netrukus ir išvydo, ten 
mama jį vežėsi, - kad jis niekada nebematytų tėčio. 


33 
Nemalonumų ženklai 


CAko 


pr. Mašado gal per daug optimistiškai vylėsi (bent jau taip 
sakė), kad ponas Penis niekada nebus išnaudojamas. Tačiau 
kas galėtų jį taip skriausti? Neklaužados mergaitės ir savanau- 
dės moterys? Daktarė Garsija Džekui paaiškino, kad daugelis 
vaikus tvirkinančių moterų manosi juos saugančios, - kad tai, 
ką paprastai vadiname prievartavimu, tos moterys laiko moti- 
niška globa. 

Be to, daktarė Garsija sakė mananti, kad ponia Mašado paste- 
bėjo, jog Alisa neturi motiniško globos instinkto. 

- Tokios moterys kaip ponia Mašado visada jaučia, kurie ber- | 
niukai itin pažeidžiami, - kalbėjo Džeko psichiatrė. - Žinoma, 
daug lengviau, kai pažįsti berniuko motiną - kai matai, ko jam 
trūksta. 

Principiis obsta! - kadaise perspėjo Džeką ponas Ramzis. 
„Būk atsargus iš pat pradžių! 

Džeko motina ir tėvas buvo nemenka problema, o ką jau kal- 
bėti apie Lusę. Jai buvo ketveri, beveik penkeri, kai Džekas vieną 
tūkstantis devyni šimtai aštuoniasdešimt septintų metų rudens 
vakarą ją rado ant jos tėvų sidabro spalvos „Audi“ užpakalinės 
sėdynės; tą pirmą ir paskutinį vakarą, kai jis Stano restorane, 
Venecijoje, dirbo patarnautoju - turėjo statyti į aikštelę klientų 
automobilius. 

Antrą kartą Džekas Lusę matė daktarės Garsijos laukiama- 
jame Santa Monikoje, du tūkstančiai pirmųjų balandžio ar ge- 
gužės mėnesį, - nuo tada, kai jis laimėjo „Oskarą“, buvo praėję 
daugiau negu metai. Lusei jau turėjo būti aštuoniolika. Džekas 
jos nepažino, bet Lusė pažino jį; jį atpažindavo visi. („Graži 
mergina - turbūt kažkieno auklė“, - pagalvojo Džekas.) 

Jis buvo jau seniai pripratęs prie to, kad Lusės amžiaus mer- 
ginos į jį spokso, ir išmokęs tai pakęsti, tačiau Lusė išvis neati- 
traukė akių nuo jo veido, rankų, sekė kiekvieną jo žvilgsnį ar 
judesį. Jos susidomėjimas Džeku gerokai peržengė netgi atviro 
flirto ar garbintojos smalsumo ribas. Džekas jau norėjo klausti 
registratorės, ar negalėtų palaukti kitame kambaryje. Jis neži- 
nojo, ar ten yra daugiau kambarių, - ar tik vonios kambarys ir 
tualetas, - tačiau toks nepaliaujamas Lusės stebeilijimas, lyg ir 
be jokios priežasties, jį tikrai vargino. 

Bet vėliau tokių keblumų nebebuvo; daktarės Garsijos lau- 
kiamajame Džekas su Luse susitiko tik tą vieną kartą. Jis visai 
pamiršo keistąją merginą. 

Kuriais metais ir kuriuo metų laiku antrąkart matė Lusę, nors 
(tada) nežinojo, kad mato ją ne pirmą kartą, Džekas prisiminė 
tik todėl, kad tuo laiku rengėsi keliauti į Halifaksą - pirmąsyk 
nuo tada, kai perplaukė Atlanto vandenyną ir atvyko į Naująją 
Škotiją dar būdamas motinos gimdoje. Daktarė Garsija jį per- 
spėjo, kad dabar gal nereikėtų grįžti į gimtąjį miestą; ji manė, 
kad tai gali sutrukdyti gydymą. Bet Džekas Halifakse turėjo ir 
kitų reikalų. 

Ne kažin koks Kanados rašytojas ir scenaristas Dagas Maks- 
vainis ir garbi prancūzų režisierė Kornelija Lebrun norėjo, kad 
Džekas vaidintų pagrindinį vaidmenį filme apie Halifakso spro- 
gimą, įvykusį tūkstantis devyni šimtai septynioliktais metais. Jie 
tikriausiai negalėjo gauti reikiamo finansavimo, kol neprisivi- 
liojo kokios nors kino žvaigždės; be to, - dėl Maksvainio scena- 
rijaus ekscentriškumo, - ne bet kuri kino žvaigždė būtų tikusi. 
Kadangi pagrindinis filmo veikėjas buvo linkęs rengtis moteriš- 
kais drabužiais, ta kino žvaigždė turėjo būti Džekas Bernsas. 

Veikėjas, kurį Džekas turėjo vaidinti, parsidavinėjantis trans- 
vestitas, per sprogimą netenka atminties; visi jo drabužiai išlekia 

į orą, visą kūną subjauroja antrojo laipsnio nudegimai; paskui jis 
įsimyli jį prižiūrinčią medicinos seserį. Iš pradžių Džeko vaidina- 
mas veikėjas neprisimena, kad yra transvestitas ir verčiasi prosti- 
tucija. Bet koks gi būtų filmas, jeigu jis neatgautų atminties? 

Kai kurios scenarijaus vietos Džekui nepatiko, tačiau jis visada 
norėjo daugiau sužinoti apie Halifakso sprogimą - ir pamatyti 
savo gimtąjį miestą. Be to, Džekas džiaugėsi, kad galės dirbti su 
Kornelija Lebrun, kaip režisiere. Ji buvo neabejotinai pajėges- 
nė to tandemo dalis; taigi kai Kornelija Lebrun pasiūlė susitikti 
Halifakse, - ten ji jau dirbo su Maksvainiu, įtikinėjo jį, kad reikia 
patobulinti varganą scenarijų, - Džekas nusprendė pasinaudoti 
proga pamatyti gimtinę. Gal ir jis galės pridėti savo trigrašį, kad 
Dagas Maksvainis nesumenkintų Halifakso nelaimės. 

Po to, kai laimėjo „Oskarą“, Džekas atmetė begalę pasiūlymų. 
Dažniausiai jam buvo siūloma ekranizuoti literatūros kūrinius. 
Jis perskaitė daugybę romanų, ieškodamas tokio, pagal kokį gal- 
būt norėtų rašyti scenarijų. Tačiau nuo tada, kai pradėjo pasa- 
koti savo gyvenimo istoriją daktarei Garsijai, Džekas apskritai 
nebenorėjo rašyti jokio scenarijaus. 

Džekas Bernsas grįžo prie vaidybos, bent jau kuriam laikui, - 
taip jis sakė Bobui Bukmanui. Tačiau gavęs „Oskarą Džekas 
pasidarė pernelyg išrankus ir kaip aktorius. Bet sumanymas 
kurti filmą Halifakse jį sudomino. Nežinia, kokie atsiminimai 
ten gali iškilti į paviršių. (Veikiausiai vaikiški sapnai ir nuogąs- 
tavimai, įsivaizdavo Džekas.) 

Taip nusiteikęs Džekas du tūkstančiai pirmųjų metų birže- 
lio mėnesį atvažiavo į Santa Moniką pas daktarę Garsiją. Diena 
buvo šilta; pastatęs savo „Audi',jis visus langus paliko atvirus. 

Buvo kelios priežastys, dėl kurių Džekas jautė, kad ima pa- 
sitikėti savimi. Dabar, praėjus trejiems metams, jis jau buvo 
papasakojęs apie savo antrąjį apsilankymą tuose Šiaurės jūros 
uostamiesčiuose, išskyrus vieną, - ir matė, kad jau gali pasakoti 
daktarei Garsijai, kas ten atsitiko, neprarasdamas savitvardos. 
(Keliskart atrodė, kad pati daktarė Garsija nesusilaikys.) 

Be to, Džekas labai laukė kelionės į Halifaksą - iš dalies ir to- 
dėl, kad ketino ten vykti prieš daktarės Garsijos valią. Ir pasku- 

tinė, bet ne mažiau svarbi priežastis buvo ta, kad Džekas gavo 
Mišelės Maer laišką. Tai buvo išties nuostabu, juo labiau kad jis 
nebuvo gavęs jokios žinios iš jos ilgiau negu metus, - išvis nieko, 
net sveikinimo atviruko, kai laimėjo „Oskarą“. 

Tada Džekas, žinoma, padarė išvadą, kad tas lyg ir draugas 
Mišelę kaip reikiant prispaudė; Džekui į galvą netgi atėjo min- 
tis, kad tas draugas jai uždraudė bendrauti su Džeku Bernsu. 
O dabar Džekas gavo ilgą, išsamų - gal netgi per daug meilų — 
Mišelės laišką. Savaime suprantama, jis tą laišką parodė daktarei 
Garsijai, bet daktarė nebuvo patenkinta. 

Tai, kad Džekas, sakydamas kalbą per Akademijos apdovano- 
jimų ceremoniją, padėkojo Mišelei Maer, kad ji taip vėlai nemie- 
ga ir žiūri, kaip jam sekasi, atsigręžė prieš jį patį. Po tų jo žodžių 
tarp Mišelės ir jos lyg ir draugo įsiliepsnojo ginčas - tikriausiai 
dėl to, kad Mišelė jam gal nepakankamai įsipareigojusi. Iki tol 
Mišelė niekada su niekuo negyveno. Jos senovišku supratimu, 
gyventi drauge derėjo tik susituokusiems žmonėms, norintiems 
vaikų; jai atrodė, kad į tai negalima žiūrėti kaip į kokį eksperi- 
mentą. Bet kai Džekas ištarė Mišelės vardą - girdint milijonams 
žiūrovų, - jos lyg ir draugas pareikalavo, kad jie apsigyventų 
kartu. Mišelė nusileido, tačiau prie santuokos ir vaikų vis dėlto 
nepriėjo. 

Jis buvo jos bendradarbis, vidaus ligų gydytojas, - kažkokio 
studijų laikų draugo, ar draugės, draugas. Mišelė rašė, kad juodu 
labai (gal pernelyg) panašūs. 

— Iš daktarės Maer laiško matyti, - perskaičiusi pasakė dakta- 
rė Garsija, - kad ji į viską žiūri labai pragmatiškai, visai ne taip 
kaip tu, Džekai. 

Bet Džekas, skaitydamas Mišelės laišką, dėmesį atkreipė į ką 
kita: pirmiausia, iš jos gyvenimo kartu su draugu nieko neišėjo. 
(„Įsipareigojimo metai, per kuriuos jaučiausi kaip niekada nie- 
kam meįsipareigojusi“, - prisipažino Mišelė.) Dabar ji vėl gyve- 
nanti viena; ir neturinti jokio draugo. Pagaliau esanti laisva ir 
galinti pasveikinti Džeką, laimėjusį „Oskarą'; be to, ji norinti jį 
pakviesti - jeigu jis kada bus netoli Bostono - susitikti ir nueiti 
kur nors priešpiečių. 

„Suprantu, kad ne kasmet esi nominuojamas „Oskarui“, - 
rašė Mišelė. - Ir nesitikiu, kad, jeigu dar kartą eitum į Akademi- 
jos apdovanojimų vakarą, vėl kviestumeisi mane. Bet, kai dabar 
apie tai galvoju, tikriausiai būčiau išvengusi nelaimingų metų, 
jei tada būčiau priėmusi tavo pasiūlymą.“ 

- Tas jos „kai dabar apie tai galvoju“ jau ne šiaip užuomina, 
o aiški vilionė, ar ne? - dar pakomentavo laišką daktarė Garsija. 
(Tai nebuvo klausimas, Džekui nereikėjo nieko atsakyti; daktarė 
Garsija neabejojo, kad jis su tuo sutinka.) 

„Spūter - vielleicht“, - laiško pabaigoje buvo parašiusi Mišelė. 

- Turėsi man padėti, vokiškai nesuprantu, - tarė daktarė 
Garsija, tarytum ne iš karto susivokusi. 

— „Vėliau - galbūt“, - išvertė Džekas. 

- Hmm. 

(Daktarė Garsija visada taip numykdavo, kai norėdavo su- 
menkinti vieno ar kito dalyko, arba žodžių, svarbą.) 

— Iš Halifakso galėčiau grįžti per Bostoną, - pasakė Džekas. 

— Kiek dabar Mišelei - trisdešimt penkeri, šešeri? - paklausė 
daktarė Garsija, lyg nežinodama. 

-— Taip, tiek pat kiek ir man, - atsakė Džekas. 

—- Dauguma gydytojų apimti darbo manijos, - pareiškė dak- 
tarė Garsija, - bet, kaip visų tokio amžiaus moterų, Mišelės laik- 
rodis tiksi. 

Džekas pagalvojo, kad geriau būtų daktarei Garsijai apie Mi- 
šelės laišką papasakojęs vėliau, priėjęs prie to chronologiškai, bet 
nepasakė nieko. 

— Kita vertus, neatrodo, kad ji būtų žvaigždžių medžiotoja, ar 
ne? - tarė daktarė Garsija. 

- Ji siūlo tik nueiti kur nors priešpiečių. 

- Hmm. 

Naujų nuotraukų daktarės Garsijos kabinete nebuvo; per 
tuos trejus metus, kai Džekas pas ją lankėsi, jų nepadaugėjo. Bet 
nebuvo ir vietos naujoms nuotraukoms, nebent ji būtų išmetusi 
kai kurias senas. 

— Paskambink man iš Halifakso, jei pateksi į bėdą, Džekai. 

— Nepateksiu aš į jokią bėdą, - atsakė jis. 

Prieš atiduodama jam laišką, daktarė Garsija gerai įsižiūrėjo į 
dalykiškai atrodantį žydrais dažais išspausdintą adresą ant spe- 
cialaus Mišelės rašymo popierius lapo. 

— Tai paskambink iš Kembridžo, Masačusetso valstijos, - pa- 
sakė. - Beveik galiu garantuoti, Džekai, kad ten tikrai pateksi 
į bėdą. 

Tuo laiku, chronologiškai pasakodamas savo gyvenimo istori- 
ją, Džekas buvo priėjęs prie, pasak panelės Vurc, „antrojo pasi- 
buvimo Amsterdame“. Savaime suprantama, jis neskubėjo apie 
tai pasakoti daktarei Garsijai. Džekas manė, kad kelionė į Hali- 
faksą - su trumpu sustojimu Bostone, pakeliui į namus, - jam 
bus labai naudinga. 

Kai tik Džekas iš kabineto išėjo į laukiamąjį, jo dėmesį išblaš- 
kė moteris - viena iš jaunųjų mamyčių, nuolatinė daktarės Gar- 
sijos pacientė. Ji ėmė spiegti vos jį pamačiusi. (Džekui būdavo 
labai nemalonu, kai taip nutikdavo.) 

Registratorė greitai išlydėjo jį pro duris į Montanos aveniu. 
Džekas dar matė, kad kita jauna motina, o gal spiegiančios mo- 
ters draugė arba vaikų auklė, mėgina nuraminti rėksnę, kurios 
spiegimas išgąsdino vaikus; keli mažyliai pravirko. 

Džekas įsėdo į savo „Audi“ ir užkišo Mišelės Maer laišką už 
saulės skydelio vairuotojo pusėje. Jis jau artėjo prie Montanos 
aveniu ir Ketvirtosios gatvės sankryžos, kai užpakalinio vaizdo 
veidrodyje pasirodė Lusės veidas. Džekas vos nesukėlė avarijos, 
kai ji pasakė: 

— Aš nemoku gražiai elgtis, todėl nevalgau suaugusiųjų res- 
torane. 

Jis vis tiek dar nieko nesuprato. Tik prisiminė, kad paskutinį 
kartą ją matė daktarės Garsijos laukiamajame, bet nežinojo, kas 
ji tokia. (Gal kokia įžymybes garbinanti auklė, kaip jis anąkart 
pamanė.) 

— Dažniausiai miegu ant grindų, jei manau, kad ant sėdynės 
kas nors gali pamatyti, - tarė ta keista mergina. - Negaliu pati- 
kėti, kad vis perki „Audi“, ir visada sidabro spalvos! 

— Lusė? - nustebo Džekas. 

- Labai jau negreit tau prišilo, - pasakė ji. - Kita vertus, aš 
dar neturėjau papukų, kai susipažinom. Manau, galima suprast, 
kodėl nepažinai. 

Koks nelemtas sutapimas! Lusė buvo ne kažkieno auklė; kaip 
ir Džekas, ji buvo daktarės Garsijos pacientė. (Viena iš nesantū- 
riausių, kaip jis netrukus pamatys.) 

Buvo sunku įžvelgti šiokį tokį jos panašumą į tą susirūpinu- 
sią, bet drąsią ketverių metų mergytę, kurią Džekas paėmė ant 
rankų Stano restorane. Šiek tiek jos drąsos išliko, arba ta drąsa 
tiesiog sukietino jai širdį ir pavirto kažkuo kitu. Dabar Lusė, 
jau aštuoniolikos ar beveik devyniolikos metų, nebesirūpino dėl 
nieko - jau nebe. 

Ji žiūrėjo ramiomis, lyg sustingusiomis, nemirksinčiomis aki- 
mis - tarytum nieko nepaisanti automobilių grobikė. Jeigu ją 
bent kiek paskatintum, - arba susilažintum iš penkių dolerių, 
kad jai nepavyks, - ji nuspaustų akceleratorių „iki dugno“ ir 
lėktų pro visus Vilšyro prospekto šviesoforus nežiūrėdama, kad 
dega raudona, iš Santa Monikos į Beverli Hilsą. Jeigu į nieką 
neatsitrenktų Brentvude, ir jeigu Vestvud Vilidže jos nenušau- 
tų koks policininkas, tai niekas ir nesustabdytų - nuogą kairę 
ranką ji laikytų iškišusi pro langą ir visą kelią visiems rodytų 
vidurinį pirštą. 

Džekas pasuko į Oušen aveniu ir stabtelėjo, privažiavęs prie 
šaligatvio krašto. 

— Manau, bus geriau, jei išlipsi, Luse, - tarė jis. 

- Išsirengsiu nuoga greičiau, negu mane iš čia iškrapštysi, 
pagrasino jam mergina. 

Džekas laikė vairą abiem rankom ir žiūrėjo į Lusę užpaka- 
linio vaizdo veidrodyje. Ji vilkėjo rausva berankove trikotaži- 
ne glaustinuke - labai panašia į sportinę liemenėlę - ir juodais 
„Pumos“ šortukais, kaip kokia bėgikė. Džekas suprato, kad ji 
spėtų nusimesti tuos drabužėlius, kol jis išliptų iš vairuotojo vie- 
tos ir atidarytų užpakalines dureles. 

- Ko tu nori, Luse? - paklausė jis. 

- Važiuojam pas tave, - atsakė Lusė. - Žinau, kur gyveni, ir 
turiu tau papasakot velnionišką istoriją. 

- Žinai, kur gyvenu? - nustebo Džekas. 

— Mudvi su mama nuolat važinėjam pro tavo namą, - tarė 
ji. - Bet tavęs nematom. Turbūt retai kada ten būni. 

— Gal pasikalbėkim automobilyje? - pasiūlė Džekas. 

— Na, tai ilgoka istorija, - paaiškino mergina. Džekas veidro- 
dyje matė, kad ji rangydamasi smaukia šortukus žemyn, ant 
šlaunų. Siaurutėlės jos kelnaitės, su juostele, buvo rausvos; neat- 
rodė, kad su tokiomis būtų patogu bėgioti. 

— Būk gera, užsimauk šortus, - paprašė Džekas. - Važiuosim 
pas mane. 

Lusė avėjo purvinais sportbačiais ir visiems jaunuoliams, re- 
gis, labai patinkančiomis trumpomis - net kulkšnių nedengian- 
čiomis - kojinaitėmis. Ji stypseno po visą Džeko namą, lyg mėg- 
džiodama poną Ramzį - ar šiaip nenustygdama vienoje vietoje. 
Džekas sekiojo paskui ją kaip šunelis; galėjai pamanyti, kad jie 
Lusės namuose ir ji viskam vadovauja. 

— Kai tu galva trenkei mano tėtušiui į veidą... na, tai buvo 
lemiama akimirka, - pasakė Lusė. - Kaip tik tada mano mama 
nusprendė, kad jis jai įgriso. Prisimenu, kaip ji ant jo rėkė, visą 
kelią, kol parvažiavom namo. Jie, ko gero, būtų išsituokę dar iki 
ryto, jei mama būtų galėjusi taip greit suorganizuoti skyrybas. 

- Iš savo patirties žinau, kad ketverių metų vaikas negali ši- 
taip tiksliai visko įsiminti, - įspėjo Lusę Džekas. 

— Mano mamos supratimu, tu buvai sušiktas didvyris, - tarė 
Lusė. - Negi manai, kad galėjau tai pamiršti? Kai išgarsėjai, ėjom 
žiūrėti visų tavo filmų, ir mama vis sakydavo: „Štai tas vaikinas, 
kuris mane išvadavo iš apgailėtinos santuokos.“ Tėtušis tavęs, 
žinoma, nekentė. Kai jie išsiskyrė, turėdavau klausytis ir jo šnekų 
apie tave. „Jei kada sutiksiu Džeką Bernsą, jis net nesuvoks, kas 
jam trenkė!“ - šūkaudavo mano tėtis. 

— Tą pirmą kartą tavo tėtušis pasirodė nekaip, - priminė Lu- 
sei Džekas. 

— Noriu tau pasakyti, kad jei kada pasipainiosi mano mamai, 
ji išdulkins tau smegenis, o paskui viską papasakos tėtušiui, 
tarė Lusė. - Visą mano gyvenimą mūsų šeimoj visi vien apie 
tave ir galvojo. 

— Aš tik pasibaisėjau, kai pamačiau, kad tavo tėvai paliko ke- 
tverių metų mergytę automobilyje, ant užpakalinės sėdynės, Ve- 
necijoje, - pasakė Džekas. 

Lusė čiupinėjo magnetukus su tatuiruočių piešiniais, kuriuos 
Alisa buvo padovanojusi Džekui, kad prisilipintų prie šaldytuvo. 
Tai buvo japoniški piešiniai - irezumi, kaip sakė Henkas Šifma- 
cheris. Iš viso gal šeši dvidešimt penkių centų monetos didumo 
magnetukai. Džekas jais buvo prie šaldytuvo durų prispaudęs 
tas keturias nuogo mamos torso nuotraukas - keturis ne visai 
vienodus jos tatuiruotės su užrašu Kol tave rasiu atvaizdus, į ku- 
riuos dabar Lusė ir žiūrėjo, labai atidžiai. 

Bet ji vis tiek nenurimo. Netrukus dar nuėjo žvilgtelėti, kas 
padėta ant Džeko rašomojo stalo. Plokščias stiklinis prespapjė, 
šiek tiek didinantis nuogos septyniolikmetės Emos nuotrauką, 
jai iškart krito į akį. (Džekas žinojo, jog kada nors gailėsis, kad 
pasiliko vieną iš tų nuotraukų, kurių Klaudija jam buvo liepusi 
atsikratyti.) 

— Man reik užeit į vonią, - tarė Lusė. Name buvo dar du vo- 
nios kambariai, bet ji žvitriai perėjo Džeko miegamąjį ir užsida- 
rė jo vonioje. 

Buvusį Emos miegamąjį Džekas buvo pertvarkęs į nedidelę 
sporto salę - ten stovėjo du skirtingi mankštos dviračiai, bėgta- 
kis, pilvo raumenų treniruoklis, keli suoliukai, be to, gulėjo dau- 
gybė svarmenų. Veidrodžių ant sienų nebuvo - tik keletas Džeko 
mėgstamų filmų plakatų; dviejuose iš tų filmų vaidino ir jis pats. 
Kad galėtų atlikti raumenų tempimo pratimus ar šiaip pasirai- 
čioti, ant grindų Džekas buvo pasitiesęs kilimėlį - pailgo stačia- 
kampio formos, maždaug trečdalio imtynių kilimo didumo. 

Dabar Džekas atsisėdo ant to kilimėlio ir prisitraukė kelius 
prie krūtinės, įtemptai galvodamas, kaip atsikratyti Lusės. Jis 
girdėjo, kaip Lusė nuleido vandenį tualete ir kaip vanduo bėga į 
kriauklę; paskui išgirdo, kaip ji išėjo iš vonios ir pakėlė ant nak- 
tinio staliuko šalia jo lovos stovinčio telefono ragelį. Iš negyvo 
jos balso jis suprato, kad ji kalbasi su atsakikliu. 

- Labas, mama - čia aš, - išgirdo Džekas sakant Lusę. - Aš 
Džeko Bernso namuose, nuoga, jo lovoj. Argi ne to tu visada 

norėjai? Atleisk, kad tave aplenkiau, bet tai juk nesvarbu. Gal- 
vodamas apie tave arba mane su Džeku Bernsu, tėtušis turbūt 
kuoktelės. Myliu tave! 

Įėjęs į savo miegamąjį, Džekas pamatė, kad Lusė nemelavo. Ji 
buvo atitraukusi apklotus ir gulėjo nuoga jo lovoje. 

— Dabar tikrai pateksim į bėdą, - pasakė Lusė. 

— Tu gal ir pateksi, Luse, o aš tai ne, - tarė Džekas. 

Jis pro ją nuėjo į vonios kambarį; norėjo atnešti jai jos drabu- 
žius, bet nerado ir niekaip nesuvokė, kur ji juos nukišo. Purvi- 
nus sportbačius ir kojinaites Lusė buvo padėjusi ant svarstyklių, 
o kiti drabužėliai atrodė tiesiog išgaravę. („Kur jie galėjo pra- 
dingti? - galvojo Džekas.) 

Jis grįžo į miegamąjį. 

— Tuoj pat išeik, Luse. Kur tavo drabužiai? 

Lusė gūžtelėjo pečiais. Taip, ji buvo daili aštuoniolikmetė. 
Netgi Džekas sugebėjo suskaičiuoti metus nuo tūkstantis devy- 
ni šimtai aštuoniasdešimt septintųjų, kai atvyko į Los Andželą, 
ir pridėti dar ketverius. (Pastaruoju laiku jis, šiaip ar taip, nuolat 
galvojo apie keturmečius mažylius.) Tačiau Džekui nė mintis 
neatėjo į galvą, kad galėtų pasimylėti su Luse, nors tai nebūtų 
buvę neteisėta. 

Jis matė, kad ji - viena iš tų merginų, kurios tyčia stengia- 
si atrodyti apsileidusios ir ištvirkusios; jos plaukuose blizgėjo 
auksinės sruogelės, visi kojų nagai buvo nulakuoti skirtingomis 
spalvomis. Ant šlaunies, vidinėje pusėje, - labai aukštai, kur ne- 
buvo matyti po šortukais, - ji turėjo ištatuiruotą pirštų pavidalo 
citroną, vadinamą „Budos ranka“. Kai kurios jaunos moterys 
labiau jaudina nenusirengusios; be to, Džekas niekada nemėgo 
būti bauginamas. 

— Aš tau duosiu marškinėlius ir kokius nors savo sportinius 
šortus, - pasakė Džekas. - Pats tave aprengsiu, Luse, jei neapsi- 
rengsi ir neišsinešdinsi lauk. 

— Mano mama jau paskambino policijai, - tarė jam Lusė. — 
Ji per dienas sėdi namie ir neturi ką veikt. Tik dėl viso pikto 
laiko įjungusi atsakiklį, jei kartais skambintų tėtis. Sakau tau, ji 
jau du kartus išklausė žinutę - jau pasakė policijai tavo adresą, 
ir visa kita. 

Džekas nuėjo į virtuvę ir pakėlė ragelį ten. Paskambinęs 911 
pasakė,kadjo namuose yra nepageidaujama viešnia, aštuoniolik- 
metė, - buvo pasislėpusi jo automobilyje. Dabar ji nusirengė ir 
paskambino savo motinai. Be to, Džekas dar pridūrė, kad jis jos 
nelietė - net nenorėjo liesti. 

- Jeigu ši mergina pati neapsirengs, gal viena iš policininkų, 
kuriuos atsiųsite, galėtų būti moteris? - paprašė Džekas. 

Pirmiausia jis turėjo atsakyti į klausimą, ar tai šeimos konflik- 
tas. Ar jis pažįstąs tą merginą? 

— Nebuvau jos sutikęs nuo tada, kai jai buvo ketveri! - sušuko 
Džekas. 

Vadinasi, kažkada jis ją pažinojęs, ar ne? (Jis turėjo tai 
numatyti.) 

— Klausykite, ji mano, kad dėl manęs išsiskyrė jos tėvai. Jai ir 
jos motinai aš labai rūpiu. O jos tėvas manęs nekenčia! 

— Tai jūs pažįstate visą šeimą? 

Pasakęs savo adresą, Džekas išgirdo prašymą „luktelėti“. Bu- 
dintis policijos automobilis jau išsiųstas. Savaime suprantama, 
policijai jau buvo pranešta - skambinusi Lusės motina. Ji kažką 
šnekėjusi apie gresiantį išprievartavimą. 

- Tai netiesa! - riktelėjo Džekas. 

- Tualete nesustoja vanduo! - sušuko Lusė iš miegamojo. - 
Kam tau ta policija? Verčiau pasikviesk santechniką! 

Džekas padėjo ragelį ir per miegamąjį nutrepeno atgal į vo- 
nios kambarį. Lusė buvo sukišusi savo drabužius į klozeto van- 
dens bakelį. (Jie buvo šlapi; Džekas įmetė juos į vonią.) Svirtis, 
laikanti plūdę, buvo išlinkusi; todėl vanduo ir žliaugė. Bent jau 
čia Džekas žinojo, ką daryti. 

Kai jis grįžo į miegamąjį, Lusė raičiojosi ant jo lovos; patalynė 
buvo sujaukta, viena pagalvė nusviesta ant grindų. Lova atrodė 
taip, tarsi Džekas būtų ką tik mylėjęsis su keliomis aštuonioli- 
kmetėmis - su pulku gimnasčių. 

- Čia jau nemenkas tvarkos pažeidimas, - pasakė jis bjauria- 
jai mergiūkštei. - Pamatysi, tau nebus taip juokinga, kai tave 
tikrins, ieškos kūno skysčių. 

— Man tiesiog atsibodo klausytis kalbų, kaip tu išdūrei visą 
mano šeimą! - suriko Lusė. 

Džekas žengė iš miegamojo ir uždarė duris. Paskui išėjo į 
kiemą ir stovėjo atsirėmęs į savo „Audi“. Vis dar laukė, kada 
atvažiuos policija, kai pastebėjo fotografą, iki gyvo kaulo įgrisusį 
paparacą, labiausiai pagarsėjusį jaunos aktorės, nusivėmusios į 
baseiną per kažkokias vestuves Vestvude, nuotraukomis. Dže- 
kas matė, kad tas paparacas žiūri į jį pro ilgą teleobjektyvą iš 
kitos gatvės pusės. 

Kai pasirodė du policininkai, Džekas apsidžiaugė, kad viena 
išjų - moteris. Jis jai pasakė, kur yra Lusė, ir ta policininkė įėjo į 
vidų, o Džekas ėmė pasakoti, kas atsitiko, kitam pareigūnui. 

— Ar tikrai Žinote, kad jai aštuoniolika? - vienąkart pertraukė 
Džeką policininkas; šiaip jis tik klausėsi. Paparacas, jau perėjęs 
per gatvę, fotografavo juos stovėdamas keliuko, vedančio prie 
Džeko namo durų, gale. 

- Ji negali apsirengti savo drabužiais - jie šlapi, - aiškino 
Džekas policininkui, ir kaip tik tą akimirką pro duris išbėgo 
nuoga Lusė ir puolė Džekui ant kaklo. Policininkas stengėsi ją 
užstoti nuo fotografo. 

Policininkė išėjo į kiemą nešina vonios rankšluosčiu. Ji mė- 
gino juo apvynioti Lusę, bet ši vis raitėsi, nesileido apgaubiama. 
Galiausiai abu pareigūnai šiaip taip atplėšė merginos rankas 
nuo Džeko kaklo. Džekas tiesiog stovėjo, stengdamasis nesiliesti 
prie Lusės, o paparacas be perstojo spragsėjo fotoaparatu. Jei tas 
fotografas būtų žengęs bent žingsnį artyn Džeko keliuku, Dže- 
kas jam, ko gero, būtų sulaužęs visus pirštus - po vieną, netgi 
prie policininkų. 

- Jums taip tikriausiai nutinka dažnokai, - tarė Džekui 
policininkas. 

— Kad ir kąjis tau pasakojo, neabejoju, kad tai tiesa, - pasakė 
kolegai policininkė. - Jei šita mergiūkštė būtų mano duktė, man 
tikrai norėtųsi ją prigirdyti klozete. 

Policininkės, aukštos ir lieknos juodaodės, veidas atrodė 
kupinas nevilties, gal dėl gilaus rando, einančio per vieną ant- 
akį. Jos porininkas buvo augalotas baltasis vaikinas, apsikirpęs 
ežiuku, ramiomis melsvomis, net nemirksinčiomis, kaip Lusės, 
akimis. 

- Nepamirškite jos patikrinti, ar nėra kokių kūno skysčių, - 
tarė Džekas abiem pareigūnams. - Na, gal aš meluoju... 

Juodaodė policininkė šyptelėjo. 

- Žiūrėkite, kad pats neprisišauktumėte bėdos, - perspėjo ji 
Džeką. - Elkitės kaip pridera. 

— Norėtume apžiūrėti jūsų namus, kad galėtume kai ką pa- 
tvirtinti, - paprašė augalotasis policininkas. 

- Žinoma, - linktelėjo Džekas. 

Diena buvo ilga. Džekas vis žvilgčiojo pro langą. Jis tikėjosi, 
kad paparacas įžengs į jo valdas, bet šis toliau budėjo keliuko 
gale. Kai policininkai išsivežė Lusę, - Džekas primygtinai rei- 
kalavo, kad ji pasiimtų jo vonios rankšluostį, - išvažiavo ir tas 
fotografas. 

Džekas stebėjosi matydamas, kad abu policininkai nė kiek 
neabejoja tuo, ką jis pasakoja; bet moteris jį vis dėlto įspėjo dėl 
Alisos krūtų ir jos tatuiruotės nuotraukų ant šaldytuvo durų. 
Kai Džekas paaiškino, kas čia per nuotraukos, policininkė tarė: 

— Tai nesvarbu. Jei čia kada bus kokių nemalonumų, būtų ge- 
rai, kad jūsų šaldytuvas nebūtų aplipintas tokiais atvaizdais. 

Džekas policininkei parodė nuogos septyniolikmetės Emos 
nuotrauką - tą, kuri buvo prispausta plokščiu stikliniu prespa- 
pjė ant jo rašomojo stalo. 

— Ir tokiais? - paklausė. 

- Jūs sparčiai mokotės, - pasakė policininkė. - Jaučiu, kad 
esate gabus. 

Kai visi išvažiavo, Džekas vonioje rado Lusės kelnaites; jos 
buvo tokios mažutės, kad policininkai jų, matyt, nė nepastebėjo. 
Jis įmetė jas į šiukšlių kibirą, kartu su keturiomis mamos krūtų 
nuotraukomis ir tuo senu Emos portretu. 

Jei Džekas kitą rytą nebūtų turėjęs išvykti į Halifaksą, gal būtų 
atsargiau elgęsis su šiukšlėmis. Vėliau jis suprato, kad galėjo nu- 
matyti, jog Žurnalas, nusipirkęs iš paparaco tas nuotraukas, pa- 
siųs ką nors prie namo Entrados kelyje, kad pasiraustų po Dže- 
ko Bernso šiukšles. Negana to, žurnalistai pakalbins Lusę - ir ši 
pasakys, jog visa tai buvo tik „pokštas . 

Vėliau, kai tas žurnalas Džeko paprašė papasakoti, kas atsi- 
tiko, - jie sakėsi norį rašyti tos istorijos tęsinį, - jis tik pareiškė, 

kad policininkai pasielgė taip, kaip ir turėjo pasielgti. Pirmiau- 
sia, jie patikėjo Džeku. Juk išsivežė Lusę! 

— Taigi pati padarykite išvadą, - pasakė Džekas kažkokiai 
moteriai iš to žurnalo, kuri tvirtino esanti „kruopšti faktų ti- 
krintoja “. (Jis turėjo omenyje, kad jo policininkai neišsivežė.) 

Bet Džekas viso to dar nė nenujautė, kai kitą rytą išvyko į 
Halifaksą. Po visko, kas jam nutiko anksčiau, - po daugybės ne- 
vykusių sprendimų ir apgailėtinų metų, - tas epizodas su Luse 
jam atrodė visiškai nereikšmingas. Jis net nepaskambino dakta- 
rei Garsijai ir nieko jai apie tai nepapasakojo. („Tegu palaukia; 
išgirs, kai prieisiu prie to chronologiškai“, - galvojo Džekas.) 

Bet kartais netgi tokie nereikšmingi įvykiai įstringa Žmonių 
sąmonėje. Džekas Lusei nepadarė nieko blogo - jis tik stengėsi 
ja pasirūpinti, kai jai buvo ketveri. Tačiau tame skaitytojus šo- 
kiruoti mėgstančiame apie kiną rašančiame žurnale nemalonus 
Lusės „pokštas“ buvo pateiktas, su nuotraukomis, kaip išties 
skandalingas nutikimas; atrodė, kad Džekas Bernsas išsisuko 
kažko prisidirbęs. 

Apie tai bus nelengva pasakoti daktarei Garsijai, kai ateis lai- 
kas, bet - nors jie dar neegzistavo - spąstai Džekui jau buvo pa- 
spęsti. Tie spąstai buvo ne Lusė, bet ir ji prisidėjo prie pinklių, į 
kurias Džekas paklius.Ta maloni policininkė mėgino jam tai pa- 
sakyti. Džekas išmetė nuotraukas, tačiau policininkė jį perspėjo 
ne tik dėl nuotraukų. 

„Jei čia kada bus kokių nemalonumų...“ Argi ne taip ji sakė? 


34 
Halifaksas 


Alo 


[) žekas paskambino Mišelei Maer į darbą mobiliuoju telefo- 
nu, važiuodamas į oro uostą. Los Andžele brėško ankstus 
rytas, bet daktarės Maer kabinete, Kembridže, atsiliepė seselė; 
Masačusetse buvo trimis valandomis vėliau. Ta seselė, labai 
draugiška, vardu Amanda, Džekui pasakė, kad daktarė Maer už- 
siėmusi - apžiūri pacientą. 

Džekas Amandai prisistatė, kas jis toks, ir dar pranešė, kur ke- 
liauja. Paskui pridūrė esąs Mišelės mokyklos draugas - daugiau 
nieko nepasakojo. 

— Aš viską žinau, - tarė Amanda. - Visa poliklinika norėjo ją 
pasmaugti už tai, kad nėjo su jumis į „Oskarų“ vakarą. 

- O. 

- Tai eisite su ja kur nors priešpiečių? - paklausė Amanda. 
Džekas suprato, kad, ko gero, visa poliklinika viską žino apie 
laišką, kurį Mišelė jam parašė; gal kaip tik Amanda tą laišką ir 
spausdino. 

Džekas jai paaiškino, jog tikisi galėsiąs pasimatyti su daktare 
Maer grįždamas iš Halifakso. Jis užsisakęs bilietą skrydžiui su 
persėdimu Bostone. Jeigu Mišelė tą vakarą būsianti laisva ir no- 
rėsianti su juo papietauti, arba kitą dieną nueiti kur nors prieš- 
piečių... - tik tiek Džekas ir spėjo pasakyti. 

— Tai dabar jau papietauti! - nekantriai pertraukė jį Aman- 
da. - Gal bus ir priešpiečiai, ir pietūs. Gal ir pusryčiai! 

Džekas Amandai pasakė, jog dar paskambins vėliau, kurią 
nors tos darbo savaitės dieną, iš Halifakso, - kad žinotų, ar dak- 
tarė Maer turės laiko su juo susitikti. 

- Jums reikėtų apsistoti „Čarlzo“ viešbutyje, Kembridže. Iš 
ten galima pėsčiomis ateiti į ligoninę ir mūsų polikliniką. Galiu 
jums užsakyti kambarį, jei norite, - pasisiūlė Amanda. - Tame 
viešbutyje yra ir sporto salė, ir baseinas, ir šiaip viskas. 

— Ačiū, Amanda, - tarė Džekas. - Būtų labai malonu - jei 
daktarė Maer turės laiko su manimi pasimatyti. 

— Kas čia per „daktarė Maer“! - sušuko Amanda. 

Džekas Amandos neprašė, kad ji užsakytų jam kambarį „Čarl- 
zo“ viešbutyje kokia nors kita pavarde, nors buvo aišku, jog ne 
tik Mišelė, bet ir visa poliklinika žinos, kada Džekas Bernsas at- 
vyks ir kur jis apsistos. Kad ir kaip Džekas domėjosi Halifakso 
sprogimu ir sumanymu kurti filmą jo gimtajame mieste, jis kol 
kas tikrai nesijautė įsipareigojęs vaidinti tą atminties neteku- 
sį parsidavinėjantį transvestitą, pavaizduotą Dago Maksvainio 
scenarijuje; tiesą sakant, kuo ilgiau Džekas galvojo apie tai, kas 
jam nepatinka Maksvainio scenarijuje, tuo mažiau jam norėjosi 
registruotis viešbutyje - nesvarbu kuriame - atminties neteku- 
sio transvestito vardu. (Kambarį viešbutyje Halifakse jis buvo 
užsisakęs savo tikruoju vardu ir pavarde.) 

Džekas padėkojo Amandai už tokią draugišką pagalbą ir pa- 
diktavo jai viešbučio Halifakse telefono numerį, ir dar savo mo- 
biliojo — dėl visa ko, jei Mišelė norėtų paskambinti. 

[ kelionę lėktuvu Džekas pasiėmė pakankamai visokio 
skaitalo; be kita ko, žinoma, ir Dago Maksvainio scenarijų, 
kurį perskaitė dar du kartus. Tą scenarijų, kurio pavadinimas 
buvo Halifakso sprogimas, Maksvainis parašė neva pagal Mai- 
klo Dž. Berdo knygą Miestas, kuris mirė - Halifakso nelaimės 
kroniką, pirmąkart išleistą tūkstantis devyni šimtai šešias- 
dešimt septintaisiais. Berdo knygai, neabejotinai geriausiam 
Džeko lėktuve skaitinėtam kūriniui, tikrai buvo padaryta 
meškos paslauga. 

Tūkstantis devyni šimtai septynioliktų metų gruodžio šeštą 
dieną Nerouze - vienos mylios ilgumo ir tik penkių šimtų jar- 
dų platumo kanale, jungiančiame Bedfordo įlanką su Halifakso 
uostu ir atvira jūra, - susidūrė du laivai. Prancūzų krovininis 
laivas Mont Blanc, prikrautas amunicijos karo reikmėms, plaukė 
į Bordo. Norvegų laivas Imo, atvykęs į Halifaksą iš Roterdamo, 
turėjo plaukti toliau - į Niujorką. Mont Blanc gabeno daugiau 
negu du tūkstančius tonų pikrino rūgšties ir du šimtus tonų 
trinitrotoluolo. 

Tuoj po susidūrimo Mont Blanc užsidegė; nepraėjus nė va- 
landai pražūtingasis laivo krovinys susprogo. Žmonės beveik iš 
visų miesto vietų žiūrėjo, kaip dega laivas; jie nežinojo, kad ir 
patys tuoj išlėks į orą. Kone du tūkstančiai miestelėnų žuvo, de- 
vyni tūkstančiai buvo sužeisti, du šimtai apako. 

Šiaurinę miesto dalį sprogimas sulygino su žeme - Berdas 
rašo, kad ji tapo „dykyne, neapmatomu liepsnojančiu sąvarty- 
nu“. Žuvo šimtai vaikų. Buvo padaryta nesuskaičiuojamai daug 
žalos kitiems uoste stovėjusiems laivams, apgriautos prieplau- 
kos, laivų statyklos, Karinio jūrų laivyno mokykla - ir Velingto- 
no kareivinės, ir Nerouzo krantinė Dartmuto pusėje, kur į kran- 
tą išplaukė Mont Blanc kapitonas su visa įgula. 

Džeko, kaip aktoriaus, manymu, įdomiausias buvo to prancūzų 
kapitono, Ėmė le Medeko, vaidmuo. Berdas jį aprašo kaip mažo 
ūgio, „ne daugiau kaip penkių pėdų ir keturių colių“*, bet gražaus 
sudėjimo vyriškį su dailiai pakirpta juoda barzda, auginama ti- 
kriausiai tam, kad šiaip jau labai jaunatviškas veidas atrodytų val- 
dingesnis. Vienas Le Medeko amžininkas sakė, kad kapitonas — 
„patrauklus, bet nepastovios nuotaikos žmogus, kartais piktokas“, 
ir kad jis „gal ir ne puikus, tačiau tikrai geras jūrininkas . 

Džekas Bernsas nebuvo toks žemas, bet - kaip aktorių - jį pa- 
traukė netgi Le Medeko fiziniai duomenys; be to, Džekas pui- 
kiai mokėjo kalbėti su kokiu tik nori akcentu. 

Per tos katastrofos aplinkybių tyrimą visi atkreipė dėmesį į 
tai, kad laivo Mont Blanc locmanas, Frenkas Makėjus, nekalbėjo 


* 162,4 cm (Vert. past.) 

prancūziškai. Le Medekas angliškai mokėjo, bet nenorėjo kal- 
bėti, nes jam labai nepatikdavo, kai žmonės jį kartais ne taip 
suprasdavo. Makėjus su Le Medeku bendravo gestais. 

Džekui patiko viskas, ką jis perskaitė apie tą „piktoką“ pran- 
cūzų kapitoną. Džeko nuomone, kaip tik tas vaidmuo jam ir 
turėjo būti pasiūlytas. (Be to, scenarijus neturėjo nukrypti nuo 
tikrų įvykių, kurie pakankamai įdomūs; nereikėjo prie istorinių 
asmenybių priplakti išgalvotų veikėjų.) 

Kanados valdžia Halifakse nusprendė, kad nelaimė Nerou- 
zo kanale įvyko dėl kapitono Le Medeko ir jo locmano, Erenko 
Makėjaus, kaltės. Vėliau Kanados Aukščiausiasis teismas kaltais 
pripažino abu laivus. Tačiau Le Medekas ir jo įgula buvo pran- 
cūzai; daugelio angliškai kalbančių kanadiečių, ne tik Naujosios 
Škotijos gyventojų, supratimu, prancūzai buvo kalti dėl visų 
nelaimių. 

Prancūzų režisierė Kornelija Lebrun laikėsi nuomonės, kad Le 
Medekas turėjo prisiimti tik pusę kaltės. (Prancūzijos valdžia Le 
Medekui nepateikė jokių kaltinimų; jis plaukiojo iki tūkstantis 
devyni šimtai trisdešimt pirmųjų metų, o paskui dar tapo Garbės 
legiono ordino kavalieriumi.) Tačiau tai žinant buvo juo labiau 
neaišku, kodėl madam Lebrun taip įsikibusi į Dago Maksvainio 
scenarijų, kuriame Le Medekas - nežymus veikėjas, negana to, ir 
pačiam Halifakso sprogimui skirtas tik antraplanis vaidmuo. 

Maksvainiui rūpėjo paribiai. Berdas tik prabėgomis užsi- 
mena, kad po nelaimės daugelis Halifakso prostitučių persikė- 
lė į Torontą arba Monrealį - „nusprendusios grįžti vėliau, kai 
sąlygos pagerės“. O tos, kurios neišvyko iš miesto, „vos spėjo 
darbuotis“. 

Turbūt remdamasis šia trumpa užuomina apie prostitučių 
gyvenimą Halifakse Dagas Maksvainis ir išgalvojo savo šalutinę 
istoriją. Kažkuriame Voterio gatvės name (apie tai užsimenama 
Berdo knygoje) prostitutė žiūri, kaip jos klientas - „prekinio lai- 
vo jūrininkas“ - išeina pro duris ir pasuka uosto link. Brėkšta . 
rytas; Mont Blanc tuoj susprogs. 

Maksvainio scenarijuje ši prostitutė (arba veikėjas, sukurtas 
pagal jos paveikslą) per ilgai kvėpuoja šaltu ryto oru. Sprogimo 


184 JOHN IRVING 


banga nuplėšia jai nuo kūno drabužius, nuneša peruką ir staiga 
išmeta ją į viršų - žiūrovai mato, kad iš tikrųjų ši prostitutė, da- 
bar nuoga ir apdegusi, yra vyras! Džekas Bernsas, žinoma, - kas 
gi daugiau? 

Viskas nuniokota; atminties netekęs transvestitas vežamas 
į ligoninę. Vaizdai aplinkui graudūs. Kaip rašo Berdas: „Du 
šimtai vaikų, vyresnioji medicinos sesuo ir visi kiti darbuotojai 
Žuvo, prispausti nugriuvusio Protestantų našlaičių prieglaudos 
stogo ir sienų Kambelo kelyje. Tie, kurie nemirė iškart, iš lėto 
sudegė.“ 

Tačiau tikimasi, kad žiūrovai užjaus Džeko vaidinamą atmin- 
ties netekusį transvestitą? Nors ligoninėje guli daugybė apdegu- 
sių moterų ir vaikų, patraukliai seselei labiausiai gaila Džeko vai- 
dinamo prostituto. Į istorinį filmo foną, kuriam neskiriama per- 
nelyg daug dėmesio, įterpiamos lėto atmintį praradusio paciento 
gijimo ir beįsižiebiančios abipusės jo ir seselės meilės scenos. 

Transvestitas neprisimena, kas jis toks, - ir, be abejo, neži- 
no, kaip ten atsitiko, kad jis tą lemtingą ketvirtadienį nuogas, 
degantis išlėkė į orą Voterio gatvėje, šiek tiek po devintos ryto. 
Kai jis sustiprėja ir jau gali išeiti iš ligoninės, seselė parsiveda 
jį namo. 

Netrukus prieinama prie neišvengiamos atminties atgavimo 
scenos. (Žinodamas, koks yra Džeko Bernso amplua, gali tai 
numatyti.) Seselė išėjusi į darbą, į ligoninę; Džeko vaidinamas 
transvestitas pabunda jos miegamajame. Jis staiga pamato ant 
kėdės užmestą vieną iš jos uniformų, kuria ji vilkėjo praėjusią 
dieną. Apsivilkęs tais seselės drabužiais ir pažvelgęs į save veid- 
rodyje... na, galite įsivaizduoti. Užplūsta prisiminimai! Kaip ne- 
prideramai jis elgėsi apsirengęs kaip moteris! 

Taigi žiūrovai mato kitą Halifakso sprogimo versiją. Pražū- 
tingas parsidavinėjančio transvestito gyvenimas parodomas 
tarsi kitokios - tikros - pražūties įžanga. Kaip rašo Berdas: „Tą 
baisios kančios akimirką Halifakse žuvo arba buvo sužeista 
daugiau Žmonių, negu vėliau, Antrojo pasaulinio karo metais, 
nukentėdavo per antskrydžius Londone.“ Bet ką sau manė Da- 
gas Maksvainis? 

Džekas visada labai nepatogiai jausdavosi per būsimų filmų 
aptarimus, jeigu režisierius ir pagrindinė mintis jam patikdavo, 
tačiau scenarijus būdavo pasišlykštėtinas. Jis žinodavo, kad į jį 
bus žiūrima kaip į mėgstančią visur kištis kino žvaigždę, besi- 
stengiančią viską pakreipti sau naudinga linkme. O šiuo atveju 
ponui Maksvainiui, be abejo, atrodys, kad Akademijos apdo- 
vanojimą laimėjęs scenaristas (tai bent pradedančiojo sėkmė!) 
tokį prityrusį rašytoją kaip jis, Dagas Maksvainis, moko, kaip 
reikia rašyti. 

Halifaksas buvo Džeko gimtasis miestas, bet šiaip Džekas - 
dar nenusileidęs Naujojoje Škotijoje, į kurią prieš trisdešimt še- 
šerius metus atkeliavo dar būdamas motinos gimdoje, - jau ėmė 
galvoti, kad nė pats nežino, ko čia dabar atvyko. Gal tai tikrai 
gali sutrukdyti gydymą, kaip jį perspėjo daktarė Garsija. 

Džekas įsiregistravo „Princo Jurgio“ viešbutyje ir užsisakė 
stalelį pietums netoliese esančiame restorane „Press Gang“. Tas 
restoranas buvo priešais Princo ir Baringtono gatvių kampą, 
kur Viljamas Bernsas kadaise grojo vargonais Šv. Pauliaus baž- 
nyčioje. Netoli tos vietos, prie Argailo ir Princo sankryžos, buvo 
Šv. Pauliaus parapijos namai, kuriuose anglikonai įkurdino nėš- 
čią Džeko motiną; gal tame pastate Džekas ir gimė, be jokios 
„sekcijos . 

Baltomis medinėmis lentomis apkalta, malksnomis dengta 
Šv. Pauliaus bažnyčia buvo pastatyta tūkstantis septyni šimtai 
penkiasdešimtais metais. Halifakso sprogimui atminti toje baž- 
nyčioje, antrame aukšte, paliktas pradužęs skaidraus stiklo lan- 
gas, išeinantis į Argailo gatvę. Per Mont Blanc sprogimą to lango 
stikle atsirado Žmogaus galvos pavidalo skylė. Tarytum iš šono 
matomo veido, ypač nosies ir smakro, kontūrai Džekui atrodė 
visai kaip jo mamos. 

Šv. Pauliaus bažnyčios vargonai pastatyti tūkstantis devyni 
šimtai dvidešimtais metais mirusio vargonininko atminimui. Jų 
vamzdžiai mėlyni ir balti; be to, ten įamžintas ir kitas - vėliau 
vargonavusios moters - vardas. 

DIEVO GARBEI 
IR NATALI LITLER, 
1898-1963, 
ČIA VARGONAVUSIOS 1935-1962, 
ATMINIMUI 


Taigi šešiasdešimt antraisiais jiems tikriausiai reikėjo nau- 
jo vargonininko. Atminimo lentelės su, kaip Džekas tikėjosi, 
vis dar gyvo Viljamo Bernso vardu nebuvo. Į Halifaksą dirbti 
Šv. Pauliaus bažnyčios vargonininku Viljamas atvyko tūkstantis 
devyni šimtai šešiasdešimt ketvirtaisiais. (Vienas Dievas težino, 
kiek laiko jis ten grojo, apie tai nebuvo jokių įrašų.) 

Džekas išėjo iš bažnyčios ir, stabtelėjęs Senosiose kapinėse, 
Baringtono gatvėje, užsižiūrėjo į Halifakso uostą. Jis galvojo, 
kaip viskas būtų klojęsi, jeigu juodu su mama būtų pasilikę Ha- 
lifakse, - gal abu būtų buvę laimingi. 

Džekas suprato, kad vadinamasis „sprogimo langas“ - tie 
puikiai išsilaikę šonu pasuktos galvos kontūrai, palikti tūkstan- 
tis devyni šimtai septynioliktųjų metų nelaimei atminti, - daug 
geresnė medžiaga filmui apie Halifakso sprogimą negu nevykęs 
Dago Maksvainio scenarijus. Dabar Džekas pasijuto nesmagiai, 
pagalvojęs, kad iš taip toli atkeliavo pasišnekėti apie filmą, kuris, 
kaip jis jau žinojo, niekada nebus sukurtas, - na, bent jau Džekas 
Bernsas atminties netekusio transvestito jame tikrai nevaidins. 

Be to, Džėkas išvis nenorėjo susitikti su Dagu Maksvainiu. Jis 
nusprendė, jog reikėtų tiesiog išsakyti Kornelijai Lebrun savo 
nuomonę apie tą sumanymą ir daugiau nebesikišti. (Džekas 
neabejojo, kad daugelio būsimų filmų aptarimų būtų galima 
išvengti, jei žmonės prieš susitikdami vienas kitam atvirai pasa- 
kytų, ką apie tai mano.) 

Džekas žinojo, kad ir Kornelija Lebrun apsistojusi „Princo 
Jurgio“ viešbutyje, tačiau jis iš Emos buvo išmokęs, kad visa- 
da būna geriau, kai savo mintis išreiški raštu, - ypač jei esi dėl 
ko nors susinervinęs. Iki pietų dar buvo pakankamai laiko, tai- 
gi Džekas grįžo į viešbutį ir surašė viską, ką turėjo pasakyti tai 
prancūzų režisierei paprasčiausiai paskambinęs iš Los Andželo. 

Džekas jai paaiškino, kad dėl asmeninių priežasčių šiek tiek 
pabus Halifakse, bet nenorėtų prisidėti prie filmo apie Halifak- 
so sprogimą, kuriame ta katastrofa taip sumenkinama, kūrimo. 
Paskui Džekas dar parašė, kad jį sudomino Le Medekas, jis norįs 
daugiau sužinoti apie tą veikėją. Be to, Džekas pabrėžė, kad jo 
fiziniai duomenys kaip tik tinkami Le Medeko vaidmeniui, o 
nuolatinę, kaip pasakojama, to jūrų kapitono nuotaikos kaitą 
ir piktumą jis tikrai galėtų suvaidinti. (Džekas užsiminė ir apie 
savo sugebėjimą kalbėti su įvairiais akcentais.) 

Kitas geras vaidmuo, iš tikrų Žmonių, susijusių su ta istori- 
ne katastrofa, būtų Frenko Makėjaus - locmano, nekalbėjusio 
prancūziškai. Ir trečias vaidmuo, galintis sudominti bet kurį 
aktorių, - norvegų laivininkystės bendrovės advokato Č. Dž. 
Berčelio. Tuo laiku Berčelis buvo garsiausias jūrų teisės spe- 
cialistas visoje Rytų pakrantėje. Atstovaudamas Imo savinin- 
kams, Berčelis - Berdo žodžiais sakant - „teismo salėje griebėsi 
žiauriausios taktikos“. Kadangi teisėjas palaikė Imo, ir vietos 
žmonės buvo nusiteikę prieš Mont Blanc (ir apskritai visus 
prancūzus), Berčelis turbūt jautėsi raginamas „pulti ir bauginti 
liudytojus . 

„Tai kam dar reikia tos išgalvotos istorijos?“ - laiške klausė 
Džekas Kornelijos Lebrun. Kai kone du tūkstančiai žmonių 
žuvo, devyni tūkstančiai buvo sužeisti - ir beveik du šimtai apa- 
ko, - kam gali rūpėti parsidavinėjantis transvestitas, šiek tiek ap- 
degęs ir praradęs savo drabužius, atmintį ir peruką? Džekas tai 
prancūzų režisierei parašė, kad Maksvainio scenarijus, trumpai 
tariant, sušiktas. (Daktarė Garsija būtų Džeką įspėjusi, kad šito 
intarpo gal nereikia, ir - kaip netrukus paaiškėjo - būtų buvusi 
teisi. Bet įsikarščiavęs Džekas per daug negalvojo, ką rašo.) 

Jis atsiprašė, kad sugaišino madam Lebrun ir poną Maksvai- 
nį, sutikęs atvykti į pasitarimą Halifakse, kuris, kaip jis dabar 
suprantąs, būtų beprasmis. Be to, Džekas pridūrė, kad vos pa- 
žvelgęs į Šv. Pauliaus bažnyčioje esantį vadinamąjį „sprogimo 
langą“ suvokė, jog Maksvainio sukurptas katastrofų filmo sce- 
narijus nešvankus ir banalus; Halifakso sprogimą Maksvainis 
pavaizdavo kaip niekingą meilės istoriją. 

Džekas pamiršo Kornelijai Lebrun parašyti, kad vis dar norė- 
tų dirbti su ja, kaip režisiere, - juk dėl to jam iš pradžių ir patiko 
tas sumanymas susitikti Halifakse. Jis jai neparašė ir kad, šitiek 
kartų persirenginėjęs moterimi, jau seniai numalšino šiokį tokį 
savo norą vaidinti transvestitus; kaip aktorius, Džekas nesijautė 
per daug prašąs pageidaudamas, kad jam būtų leista būti vyru. 

Nors apie visa tai ir neužsiminęs, Džekas viešbučio registra- 
tūroje vis dėlto paliko gerą šūsnį prirašytų „Princo Jurgio“ laiš- 
kinio popieriaus lapų ir paprašė juos nunešti į madam Lebrun 
kambarį. Paskui jis nuėjo į restoraną „Press Gang“ ir vienas ten 
papietavo. Grįžęs į viešbutį, Džekas registratorių paklausė, ar 
Kornelija Lebrun jam nepaliko kokio raštelio; jam buvo pasaky- 
ta, kad ji kaip tik sėdi bare. 

Džekas tik apytikriai įsivaizdavo, kaip atrodo ta prancūzų 
režisierė. (Smulkaus sudėjimo šešiasdešimt kelerių metų mote- 
ris - gal panelės Vurc amžiaus, kaip Džekas manė.) Bet jis iš 
karto ją atpažino. Ar daug moterų Halifakse vilki vandens lelijų 
lapų žalumo zomšiniais kostiumėliais su kelnėmis? 

— Kornelija? - kreipėsi Džekas į tą smulkutę prancūzę, kurios 
lūpos buvo padažytos ryškiai oranžiniais dažais. 

- Žžžakas Bernsas! - sušuko ji, bet Džekui dar nespėjus pa- 
bučiuoti jos atkišto skruosto tarp jų įsispraudė kažkoks stam- 
bus, gauruotas vyriškis. 

Jis buvo didesnis, negu atrodė nuotraukose ant knygų aplan- 
kų; be to, visas apžėlęs plaukais, kaip koks medkirtys. Džekas 
taip ir neperskaitė nė vieno to barzdoto rašytojo romano; jį er- 
zino begaliniai atšiaurios gamtos aprašymai, kiekviename pus- 
lapyje, - užknisanti tokio pobūdžio prozos ypatybė. (Nuo vėjo 
linkstančios eglės, pilkos Kanados plynaukštės uolos, negailes- 
tinga jūra - šiurpus oras ir nuolatinis girtavimas.) Net viskio 
kvapas, sklindantis iš to rašytojo burnos, kėlė šiurpą - tai, žino- 
ma, buvo Dagas Maksvainis. Džekas jau tiesė ranką, norėdamas 
su juo pasisveikinti, kai Maksvainis kumščiu iš kairės žiebė jam 
į dešinį smilkinį. Džekas nė nematė, kada jis užsimojo. 

- Šikau ant tavęs! - suriko Maksvainis, bet Džekas išgirdo tik 
„Šikau ;jis neteko sąmonės dar prieš nugriūdamas. O juk turėjo 

suprasti, kad kaip tik tokio niekšiško smūgio ir galima tikėtis iš 
beširdžio rašytojo, Halifakso sprogimą pavertusio iškrypėliška 
meilės istorija. 

Džekas atsipeikėjo savo kambaryje. Jis aukštielninkas gulėjo 
ant lovos, su drabužiais, tačiau be batų; visa galva tvinksėjo. Ant 
lovos krašto šalia jo sėdėjo Kornelija Lebrun. Į drėgną frotinį 
rankšluostėlį ji buvo įvyniojusi keletą ledo kubelių ir dabar laikė 
pridėjusi prie ištinusio ir pamėlusio Džeko dešinio smilkinio. 
„Tas nusigėręs barzdotas šunsnukis galėjo mane užmušti“, - 
galvojo Džekas. 

— Tai mano kaldė, - šnekėjo madam Lebrun. - Nemoku skai- 
tyty anglyškai, kai paražyta rankomys. 

— Ranka, - pataisė ją Džekas. 

— Papražiau Dagio, kad man perskaitytų, ką paražei, garziai. 
Dydelė klaida, oui? Manau, jį sūpykdė tas žodys „sušyktas“. 

— Arba „nešvankus“... arba „banalus“, gal... 

— Oui. Bė to, jys gėrė. 

- Ir apie mane buvo blogų atsiliepimų, - tarė Džekas. - Bet aš 
nemėginau Rodžerio Eberto užtvatyti savo „Oskaru“. 

— Ko užvatyti? - nesuprato mažoji prancūzė. 

— Nesvarbu. Nenoriu vaidinti tame filme, - pasakė jai Džekas. 

- Le Medeko vaidmeniui aš ymčiau prancūzą, Žžžakai, - kad 
ir kaip gėrai tū kalby sū akzentū. 

Na, ji vis tiek taip ir nesukūrė to filmo. Vėliau, tais pačiais me- 
tais, po rugsėjo vienuoliktos dienos teroristų atakų, buvo per- 
nelyg sunku gauti lėšų filmui apie Halifakso sprogimą - net ir 
su kino žvaigžde. Katastrofų filmais staiga niekas nebesižavėjo. 
(Taip nusiteikę žmonės buvo ištisus metus, o gal ir ilgiau.) 

Kažkas apie Halifakso sprogimą buvo rodoma per Kanados 
televiziją, bet tik po poros metų; Džekas to filmo nematė. Net 
negirdėjo, ar jis dokumentinis, ar - kaip būtų sakiusi panelė 
Vurc - inscenizacija. Džekas žinojo tik tai, kad Dago Maksvai- 
nio tarp to filmo kūrėjų nebuvo. Beje, po tokio susipažinimo 
„Princo Jurgio“ bare Džekas labai abejojo, ar kada nors dirbs su. 
Kornelija Lebrun. 

Madam Lebrun tebesirūpinant Džeko galvos trauma, viešbu- 
čio administracija į jo kambarį atsiuntė gydytoją. Ta gydytoja 

Džekui pasakė, kad jam šiek tiek sukrėstos smegenys; jausda- 
mas, kaip dešiniame smilkinyje muša pulsas, jis būtų galėjęs su 
ja ginčytis dėl to „šiek tiek“. Gydytoja Džeką dar įspėjo, kad vie- 
nu kartu jam nereikėtų miegoti ilgiau negu dvi valandas. Regis- 
tratoriams gydytoja nurodė kas dvi valandas skambinti Džekui 
Bernsui, kad jis pabustų; jeigu Džekas nekeltų ragelio, kas nors 
patarė dar bent dieną niekur nekeliauti. 

Tą naktį, tarp registratorių skambučių, jis sapnavo save fil- 
mavimo aikštelėje. „Prašyčiau tylos“, - nuskambėjo kažkieno 
balsas, gal šimtąjį kartą. 

„Filmuojam!“ 

„Kamera!“ 

Sapnuodamas Džekas suvokė, kad ilgisi viso to proceso. Gal 
jis jau per ilgai nesifilmuoja. 

Iš ryto Džekas ėjo Baringtono gatve, ieškodamas ko nors 
paskaityti. Rado knygyną, kurio pavadinimas buvo „Knygų 
namai . To knygyno savininkas jį atpažino ir pasikvietė išger- 
ti kavos. Džekas pasisiūlė pasirašyti keletą knygų - na, kiek jie 
čia turi Skiedalų skaitytojos scenarijaus egzempliorių. (Leidėjas, 
leidęs Emos knygas plonais viršeliais, išleido ir scenarijų; dau- 
gumoje knygynų scenarijai buvo sudėti šalia Emos romano, ap- 
taisyto viršeliu su filmo scenos nuotrauka.) 

Svetingojo knygų pardavėjo vardas ir pavardė buvo Čarlzas 
Berčelis; paaiškėjo, kad jis - Č. Dž. Berčelio, to legendinio jūrų 
teisės specialisto, teismo salėje aršiausiai puolusio Mont Blanc 
kapitoną ir locmaną, anūkas. Kai Džekas Čarlzui pasisakė gimęs 
tikriausiai Šv. Pauliaus parapijos namuose, Čarlzas jam papasa- 
kojo, kad tos bažnyčios zakristija po Halifakso sprogimo buvo 
paversta savotiška greitosios pagalbos ligonine; šimtai lavonų 
gulėjo eilėmis palei sienas. 

Čarlzas buvo labai malonus, jis Džekui dar aprodė uostą. 
Džekas norėjo pamatyti terminalus, ypač tą prieplauką, kur iš- 
lipdavo imigrantai. Paskui Čarlzas Džeką nusivežė į „Fairview 
Lawn“ kapines. Džekui knietėjo žvilgtelėti, kur palaidoti Titani- 
ku plaukę žmonės. Halifaksas matė daug katastrofų. 


KOL TAVE RASIU 191 
Džekas su Čarlzu kiek pavaikščiojo tarp antkapių. 


PASTATYTAS 
NEŽINOMAM VAIKUI, 
KURIO PALAIKAI 
BUVO RASTI 
PO „TITANIKO“ KATASTROFOS 
1912 BALANDŽIO 15, 
ATMINTI 


Panašių užrašų buvo daugybė. 


ALMA PAULSON, 
29 METŲ, 
DINGUSI SU KETURIAIS VAIKAIS 


Ant kai kurių antkapių buvo užrašyti tik vardai, pavardės ir 
amžius. 


TOBURG DANDRIJA, 8 METŲ 
POLIS FOLKĖ, 6 METŲ 
STINA VIOLA, 4 METŲ 

GOSTA LEONARDAS, 2 METŲ 


Kitur - tik numeriai. 


MIRĖ 
1912 BALANDŽIO 15 
227 


Prie vieno nedidelio paminklėlio su užrašu DŽ. DOSONAS 
buvo daugiausia gėlių - jis tiesiog skendo puokštėse, beveik už- 
stojančiose lyg ir girdėtą pavardę. Čarlzas Džekui paaiškino, ko- 
dėl ta pavardė atrodo girdėta. Veikėjas, kurį Titanike - filme - 
vaidino Leonardas DiKaprijas, buvo vardu Džekas Dosonas. 

— Norite pasakyti, kad jis neišgalvotas?! - nustebo Džekas. 

- Nežinau, - tarė Čarlzas. 

Tame kape galėjo būti palaidotas koks nors kitas Dosonas. 
Džekas Dosonas, kurį vaidino DiKaprijas, turbūt išgalvotas. 
Tačiau nuo tada, kai tas filmas pasirodė ekranuose, Titaniko 
aukų kapinėse apsilankantys žmonės vis padeda gėlių prie pa- 
minklėlio su užrašu DŽ. DOSONAS, nes mano, kad jis ir buvo 
tas vaikinas. Dar blogiau: nesvarbu, ar tas Džekas Dosonas iš 
filmo kaip nors susijęs su Dž. Dosonu, kurio pavardė užrašyta 
ant antkapio, ar ne, jaunos merginos, atnešančios gėlių, vis tiek 
įsivaizduoja, kad tame kape guli žmogus, kadaise atrodęs kaip 
Leonardas DiKaprijas. 

- Jau tie filmai, - bjaurėdamasis pratarė Džekas. Čarlzas nu- 
sijuokė. 

Bet staiga Džekas suvokė - štai kaip tam gauruotam rašytojui 
ir scenaristui į galvą atėjo mintis Halifakso sprogimą pavaiz- 
duoti kaip meilės istoriją. Tai apskritai buvo nekoks sumany- 
mas; negana to, jis netgi ne Maksvainio. Maksvainis tą mintį 
pasivogė iš Titaniko; pasičiupo kapinėse, kur guli šitiek vaikų! 

— Dagas Maksvainis kilęs iš Halifakso? - paklausė Džekas 
Čarlzo Berčelio. Kadangi Čarlzas buvo knygų pardavėjas, Dže- 
kas neabejojo, kad jis žino. 

- Čia gimęs ir užaugęs, - atsakė Čarlzas. - Baisus žmogus -— 
tuoj šoka muštis. 

Dabar, apsilankęs Titaniko aukų kapinėse, Džekas turėjo dar 
vieną priežastį, dėl kurios norėjo sumalti Maksvainį į miltus; be 
to, Džekui vis dar skaudėjo galvą. (Jeigu jau kalbame apie niek- 
šišką elgesį, reikia pasakyti, kad mušeika, smūgiuojantis žmogui 
į smilkinį, neabejotinai ieško bėdos.) 

Džekas grįžo į viešbutį ir truputį nusnūdo. Jam, matyt, iš ti- 
krųjų buvo sukrėstos smegenys, - gal šiek tiek, o gal ir smar- 
kiai, - nes jis jautėsi prastai. Ir niekaip nesuprato, kodėl neskam- 
bina Mišelė Maer, - bent jau tam, kad pasakytų, jog labai laukia 
tų priešpiečių, arba pietų, arba dar ko nors. Gal ji drovisi; turbūt 
baisiai užsiėmusi. Džekas miegojo neramiai, ir neilgai. Atsisėdo 
lovoje vos tik išgirdęs jį žadinančio registratoriaus skambutį — 
pernelyg staigiai, net žvaigždės pasipylė iš akių. Jos tebemirgėjo 
ir kai jis valėsi dantis. 

Džekas galvojo, kad išnarintas petys būtų kaip tik tokia trau- 
ma, kokios Dagas Maksvainis nusipelnė. Kadangi Maksvainis 
Džeką partiesė šoniniu smūgiu iš kairės, Džekas spėjo, kad jis 
dešiniarankis; taigi reikėtų jam išnarinti dešinį petį. 

Džekas paskambino į daktarės Maer kabinetą ir ten vėl atsi- 
liepė Mišelės seselė, Amanda. 

— Sveika, Amanda, - čia Džekas Bernsas. Skambinu dėl pus- 
ryčių, priešpiečių ir pietų. 

Jis iškart pajuto, kad kažkas negerai; Amanda, anąkart buvusi 
tokia draugiška, dabar kalbėjo lediniu balsu. 

- Daktarė Maer užsiėmusi - apžiūri pacientą, - pasakė Mi- 
šelės seselė. 

— Kas čia per „daktarė Maer“, Amanda? 

- Jokių pusryčių, jokių priešpiečių, jokių pietų, - išpyškino 
Amanda. - Daktarė Maer nenori jūsų matyti - ji su jumis net 
nekalbės. Aš atšaukiau kambario užsakymą „Čarlzo“ viešbutyje. 

— Gal kažką ne taip supratau, Amanda, - tarė Džekas. - Man 
sukrėstos smegenys. 

— Ta mergaitė jums sukrėtė smegenis? - paklausė Amanda. 

— Kokia mergaitė? 

— Kalbu apie nuotykį su Luse - apie nuotraukas, ir visa kita. 
Negi Kanadoj nerodo žinių? 

Džekui prieš akis iškilo nelemtasis paparacas, tarsi tas foto- 
grafas būtų tebestovėjęs keliuko, vedančio prie jo namo durų, 
gale ir tebespragsėjęs savo aparatu. Vienas prastokas apie kiną 
rašantis žurnalas nusipirko tas nuotraukas. Negana to, reporta- 
žas apie tą įvykį, su nuotraukomis, buvo rodomas per televiziją. 

— Įspūdis nekoks, - paaiškino Amanda. 

— Aš nesimylėjau su ta mergina! - sušuko Džekas. 

— Tikiu, kad nesimylėjote, - pasakė Amanda. - Ta mergaitė 
tiesiog suprato, kad norite, ir tikrai būtumėte su ja sugulęs, jeigu 
ji nebūtų paskambinusi motinai. 

— Tai netiesa! Aš pats paskambinau policijai ir paprašiau, kad ją 
išsivežtų! Laukiau kieme, išėjęs iš savo namų, kol jie atvažiavo! 

— Nuoga aštuoniolikmetė buvo jūsų lovoje - jūs netgi lan- 
kotės pas tą pačią psichiatrę, - pabrėžtinai tarė Amanda. - Jūs 


1794. JOHN IRVING 


pažinojote Lusę, kai ji buvo maža... sumušėte jos tėvą! Ir kodėl 
pasilikote jos kelnaites, kodėl namuose laikėte tas baisias nuo- 
traukas? Ant jūsų rašomojo stalo buvo lyg ir dar vienos nuogos 
aštuoniolikmetės nuotrauka! Ir kelios nuogos tatuiruotos mo- 
ters krūtinės nuotraukos ant šaldytuvo! 

— Aš visa tai išmečiau! — riktelėjo Džekas. 

— Kur? Ant savo pievelės priešais namą? - paklausė Amanda. 

— Būkite gera, leiskite man pasikalbėti su Mišele, - maldavo 
Džekas. 

— Mišelė prašė: „Jei Džekas skambins, pasakykite jam, kad 
man jis pernelyg keistas.“ Taip sakė daktarė, - tarė Amanda pa- 
dėdama ragelį. 

Džekas savo kambaryje įsijungė televizorių. Kiek sugaišo, ko! 
tarp daugybės Kanados televizijos kanalų surado vieną Ame- 
rikos, nors (kaip jam netrukus pranešė Leslė Oustler) istoriją 
apie Lusę jau buvo pasičiupusi ir Kanados žiniasklaida. Pagaliau 
radęs „Žinių santrauką“, Džekas suprato, jog pasakojimas apie 
jį - pagrindinė pramogų skilties tema. 

Kai Lusei pasakė, kad jos rausvosios kelnaitės rastos tarp 
Džeko šiukšlių - kartu su tomis kompromituojančiomis nuo- 
traukomis, kurias Lusė jau buvo nupasakojusi reporteriams, - ji 
pareiškė mananti, jog Džekas norėjo pasilikti kokį nors jos apsi- 
lankymo atminą, todėl ir paslėpė jos kelnaites, kad nerastų poli- 
cija. O paskui jis, matyt, apsigalvojo ir išmetė tas kelnaites kartu 
su kitais „įkalčiais“. (Per televiziją tos kelnaitės atrodė tiktai la- 
bai mažos; piršosi mintis, kad Džekas jas pavogė iš vaiko.) 

Džekui reikėjo pačiam pamatyti tą šlykštų žurnaliūkštį, kad 
suprastų, kodėl visi mano, kad tos nuotraukos - na, tos, kurios 
buvo netinkamos rodyti per televiziją, - jį kompromituoja. Jis 
išėjo iš viešbučio ir pėsčias pasuko į „Knygų namus“. Čarlzas 
Berčelis juk knygų pardavėjas; Čarlzas tikrai žinos, kur Halifak- 
se yra laikraščių kioskai. Savaime suprantama, Čarlzas jau turė- 
jo nusipirkęs tą apie kiną rašantį žurnaliūkštį. 

— Skambinau jums į viešbutį, Džekai, bet man pasakė, kad jūs 
prigulėte nusnūsti. - Nė viena „Knygų namų“ pardavėja nežiū- 
rėjo į Džeką; jos visos jau buvo mačiusios nuotraukas ir perskai- 


we . 

Nuotraukoje ant to žurnalo viršelio buvo nuoga Lusė, kaip 
koks pornografinis papuošalas pakibusi Džekui ant kaklo. Atro- 
dė, kad abu policijos pareigūnai tramdo ne tik Lusę, bet ir Džeką. 
Ir kitos nuotraukos, vidiniuose žurnalo puslapiuose, - ypač tos, 
kurias reporteriai ištraukė iš Džeko šiukšlių, - buvo tokios pat 
kompromituojančios. Rausvosios kelnaitės - ne tik labai ma- 
žos, bet dar ir šlapios. Nuogos septyniolikmetės Emos nuotrau- 
ka šiek tiek „patvarkyta“, kad būtų galima spausdinti žurnale. 
Džekas manė, kad tas juodas brūkšnys, einantis per Emos akis, 
daro ją neatpažįstamą, netgi tiems žmonėms, kurie ją pažinojo, 
kai jai buvo septyniolika. Kita vertus, kas dar, be Džeko, tada iš 
tikrųjų pažinojo ją nuogą? (Džekas buvo pamiršęs, kad ponia 
Oustler kadaise matė tą nuotrauką.) 

O dėl Džeko motinos nuotraukų, tai tas žurnalas parinko tik 
vieną; du juodi brūkšniai ėjo per Alisos spenelius. Emos nuo- 
trauka tarp šiukšlių buvo taip sulamdyta, kad jos spenelių be- 
veik nebegalėjai įžiūrėti; todėl žurnalo redaktoriai jų nė neslėpė, 
nors jiems pakako padorumo, kad nukirptų nuotrauką aukščiau 
Emos juosmens. 

Straipsnyje buvo paminėta ir daktarė Garsija. Džekas nea- 
bejojo, kad ji atsisakė visa tai komentuoti. Tačiau viena buvusi 
jos pacientė, - kurios pavardę reporteriai nutylėjo ir kuri pa- 
reiškė, kad daktarės mėgstami psichoterapijos metodai „švel- 
niai tariant, neatitinka normų , - pasakojo, kad daktarė Garsija 
griežtai nusistačiusi prieš pacientų susitikinėjimą tarpusavyje. 
Džekas buvo įsitikinęs, jog daktarė Garsija tikrai nemano, kad 
jis susitikinėja su Luse, bet juk visi žino, kaip kai kurie žurnalai 
tai padaro; visa istorija tik numanoma, nėra nieko, kas būtų pa- 
sakyta aiškiai. Netgi antraštė, jau pats straipsnio pavadinimas, 
tyčia klaidinantis; tiesą sakant, tos istorijos apie Lusę antraštė 
buvo tiesiog neprilygstama. 


DŽEKAS BERNSAS NEPRISIPAŽĮSTA PAIŠDYKAVES, 
BET KĄ JIS SLEPIA TARP ŠIUKŠLIŲ? 

Džekas nepadarė nieko blogo, bet vis tiek atrodė nusikaltęs. 
Jis buvo pernelyg keistas, kaip būtų pasakiusi Mišelė. 


Čarlzas Berčelis buvo geras vyrukas; jis nuoširdžiai užjautė Dže- 
ką. Kai Džekas grįžo į „Princo Jurgio“ viešbutį, jam galva vėl 
tvinkčiojo iš skausmo. Jis išgėrė porą tailenolio tablečių, o gal 
advilio, - paskui išvis neprisiminė, kad kažko išgėrė. 

Džekui buvo įdomu paskambinti savo numeriu į Los Andželą 
ir išklausyti visas į atsakiklį įrašytas žinutes. Ričardas Gladštei- 
nas, Bobas Bukmanas ir Alanas Hergotas reiškė užuojautą; Lau- 
kinis Bilas Vanvlekas skambino iš Amsterdamo. (Vėliau Džekas 
sužinojo, kad Pamišėlio Olando draugė, televizijos diktorė, pati 
pirma Olandijoje pranešė apie tą skandalą.) Kažkas iš Šventos 
Hildos mokyklos buvo perspėjęs Leslę Oustler; ponia Oustler 
kunkuliavo pykčiu. „Negaliu patikėti, kad pasilikai tą Emos 
portretą ir tas mamos nuotraukas. Tu tikras asilas, Džekai!“ 

„Keista, kad man nepaskambinai, - išgirdo Džekas iš atsaki- 
klio sklindantį daktarės Garsijos balsą. - Tikiuosi, persigalvojai 
dėl stabtelėjimo Bostone, arba persigalvojo Mišelė. Ir nepatar- 
čiau tau toliau kaip nors bendrauti su Luse, Džekai. Gal mums 
reikėtų geriau pagalvoti, kiek laiko tu praleidi laukiamajame. 
Gali ten susidurti su Lusės motina.“ 

"Džekas stebėjosi, kad tas šlykštus žurnaliūkštis pražiopsojo 
tokią pikantišką smulkmeną, - na, kad ir Lusės motina yra dak- 
tarės Garsijos pacientė. (Nors buvo aišku, kad ji turėtų būti ku- 
rio nors psichiatro pacientė.) 

Kartą laukiamajame viena jauna mamytė Džeką tikino, kad 
daktarė Garsija - vienintelė tokia iš visų psichiatrų, pas kuriuos 
ji lankėsi. Pas ją nereikia užsirašyti iš anksto. Ta mamytė, matyt, 
dažnai pajusdavo poreikį tuoj pat pasimatyti su savo psichiatre. 
Daugelis daktarės Garsijos laukiamajame sėdinčių mamyčių 
sakė, kad kitų jaunų mamyčių buvimas šalia jas ramina. Sutartas 
apsilankymų laikas visada būdavo tik apytikris, joks Niujorko ar 
Vienos psichiatras nebūtų to leidęs. (Joks Niujorke ar Vienoje 
gyvenantis psichiatro pacientas nebūtų to pakentęs.) Bet Dže- 

kui, gyvenančiam Santa Monikoje, tokie apytikriai susitarimai 
patiko. 

Jis padavė savo lėktuvo bilietus „Princo Jurgio“ konsjeržei ir 
paprašė, kad ji, jei tik pavyks, juos pakeistų. 

— Tiesiog pasirūpinkite, kad rytoj galėčiau grįžti į Los Andže- 
lą - kuo tiesesniu keliu, - pasakė. - Be stabtelėjimo Bostone. 

Paskui Džekas nuėjo į „Press Gang“, ten jam vėl buvo rezer- 
vuotas stalelis pietums; jis visą dieną nieko nevalgė ir jautėsi 
alkanas. 

Džekas įsitaisė prie nedidelio stalelio ir užsisakė vieną iš už- 
kandžių. Išskyrus tą jo vienvietį stalelį, visas restoranas buvo 
prisigrūdęs Žmonių ir gana triukšmingas. O gal tik atrodė 
triukšmingas, nes Džekas pietavo vienas ir jam buvo sukrės- 
tos smegenys. Jis sėdėjo pasisukęs į langą, nusigręžęs nuo kitų 
stalelių. Turėjo atsinešęs knygą, kurią Čarlzas patarė nusipirkti, 
tačiau kai pamėgino skaityti, skausmas jam vėl suspaudė galvą 
ir triukšmas restorane tarytum dar pagarsėjo. Triukšmingiau- 
sias buvo arčiausiai esantis stalas, bet Džekas nematė, kas prie jo 
sėdi; ir tie žmonės, jeigu išvis žiūrėjo į jį, matė tik jo nugarą. 

Ypač garsiai rėkavo vienas beveik neužsičiaupiantis pasako- 
rius. Jis vis vambrijo apie kivirčą viešbučio bare, - pasak jo, tai 
buvo sąžininga kova. 

— Sušikti imtynininkai! - rėkė jis. - Griūna pasliki nuo vieno 
smūgio kumščiu. - Tie žodžiai, be abejo, patraukė Džeko dėme- 
sį, nors jam ir buvo sukrėstos smegenys. - Džekas Bernsas krito 
kaip lapas, - gyrėsi draugams tas vyriškis. 

Kaip žmogus, jau kurį laiką chronologiškai pasakojantis savo 
gyvenimo istoriją, Džekas buvo pastebėjęs, jog tai, ką daugelis 
žmonių, gal tingėdami gilintis, vadina atsitiktiniais sutapimais, 
ne visada įvyksta atsitiktinai. Pavyzdžiui, buvo galima pama- 
nyti, kad Džekas atsitiktinai atsidūrė tame pačiame restorane, 
kuriame pietavo Dagas Maksvainis, - kitą vakarą po to, kai tas 
nutukęs, gauruotas rašytojas Džeką partiesė niekšišku smū- 
giu į smilkinį. Bet Halifaksas buvo nedidelis miestas, o „Press 
Gang“ - labai populiarus restoranas. 

Džekas mėgino pažvelgti į Maksvainį, bet pamatė tik plačią 
jo nugarą. Iš to, kaip nustebo vienas rašytojo draugas, staiga 

atpažinęs Džeką, Džekas suprato, jog jie nežinojo, kad jis čia 
sėdi, - Maksvainis apie tą nuotykį pasakojo ne tam, kad išgirs- 
tų Džekas. Džekas atsistojo ir priėjo prie Maksvainio. Draugai 
Maksvainį perspėjo, kad jis čia pat, tačiau nelemtas šunsnukis 
neužsičiaupė. 

— Tas lengvasvoris neūžauga tysojo kaip negyvas, - toliau 
pliurpė Maksvainis. 

Džekas stovėjo šalia Maksvainio, bet šiek tiek už jo. Prie stalo 
sėdėjo trys poros; Džekas nesuprato, kuri iš moterų atėjusi su 
Maksvainiu. Kiti du vyrai šypsojosi Džekui - beveik šaipėsi, - 
tačiau moterų, žiūrinčių, kas bus toliau, veidai buvo be jokios 
išraiškos. 

— Norėčiau atsiprašyti, - pasakė Džekas Dagui Maksvai- 
niui. - Tas pastabas apie jūsų scenarijų rašiau ne jums. Jums 
pačiam tikrai nebūčiau išdėstęs savo nuomonės taip atvirai, taip 
asmeniškai. Tik todėl, kad negalėjo įskaityti mano rašysenos, 
Kornelija parodė tą laišką jums. Ji nemoka skaityti angliškai, kai 
parašyta ranka. Tikiuosi, suprantate, jog taip atsitiko netyčia. 
Tikrai nenorėjau užgauti jūsų jausmų. 

Dabar tuodu Maksvainio draugai jau neabejotinai šaipėsi, bet 
moterys buvo nuovokesnės; moterys visada perprasdavo Džeką 
Bernsą. 

Iš tikrųjų Džekas neatsiprašinėjo - jis tik stengėsi būti manda- 
gus pirmus du kartus, kaip jį mokė ponia Vikstid. („Princo Jur- 
gio“ bare, kai norėjo paspausti Dagui Maksvainiui ranką, - tada 
Džekas buvo mandagus pirmą kartą.) Žinoma, Džekas matė, jog 
Maksvainis pernelyg girtas ir pernelyg karingas, kad tai supras- 
tų. Rašytojas tiesiog pasakojo toliau savo istoriją. 

— Ta mažutė prancūzė pasišaukė viešbučio pasiuntinį ir jie 
drauge užkėlė Džeką Bernsą ant bagažo vežimėlio - nuvežė į 
kambarį kaip kūdikį kėdutėje su rateliais! - šnekėjo Maksvainis. 
Prie stalo sėdintys vyrai juokėsi, o moterys ne; moterys buvo 
budrios ir įsitempusios. 

Kai Džekas uždėjo ranką Maksvainiui ant sprando ir ėmė at- 
sargiai lenkti didžiulę, gauruotą storulio galvą prie pietų lėkš- 
tės, jis jau žinojo, kad Maksvainis stipresnis. Buvo pasirengęs 
tam, kad dičkis abiem rankom įsirems į stalą ir mėgins atsistoti. 

Džekas, žinoma, nesitikėjo išlaikyti Maksvainio viena ranka; jis 
tik norėjo, kad Maksvainis išskėstų rankas ir įsiremtų į stalą, 
nes taip Džekui buvo lengviau atlikti visiško nelsono veiksmą, 
Maksvainiui nespėjus atsistoti. 

Uždėjęs abi plaštakas - vieną ant kitos - Maksvainiui ant 
sprando, Džekas įmurkdė rašytojo veidą į paelją, iki ausų; ir pats 
pajuto, kaip jo riešai panyra į šiltą maistą. Iš lėkštės išlėkė šafra- 
no spalvos ryžiais aplipusi krevetė - ir dešrelė. Maksvainis knai- 
siojo paelją, mėgindamas išrausti duobutę, kad galėtų kvėpuoti. 

Imtynėse visiškas nelsonas draudžiamas dėl kelių priežasčių. 
Be abejo, šitaip sugriebęs gali sulaužyti žmogui kaklą, bet - im- 
tynių požiūriu - tas veiksmas netinkamas ne tik dėl to. Visišku 
nelsonu beveik neįmanoma prispausti varžovo prie kilimo, - 
nebent spausdamas sulaužytum jam kaklą. Kita vertus, šitaip 
sugriebtam žmogui labai sunku išsilaisvinti; taigi visiškas nelso- 
nas labai pavojingas, be to, tai gryniausias laiko vilkinimas. 

Maksvainis niekaip neįstengė ištrūkti; neturėjo į ką gerai atsi- 
remti, ypač sėdėdamas ant kėdės. Džekas laikė įmurkdęs jo veidą 
į paelją. Barzdotojo rašytojo kakta buvo prispausta prie lėkštės 
dugno; iš garso galėjai suprasti, kad Maksvainis į nosį įtraukė ry- 
žių. Anuodu vyrai, jo draugai, dabar nebesišaipė; Džekas stebėjo 
juos nenuleisdamas akių. Jeigu bent vienas iš jų būtų atsisto- 
jęs, Džekas nuo nelsono būtų perėjęs prie „viščiuko“ veiksmo: 
būtų prilenkęs dešinę Maksvainio alkūnę prie dešinės ausies - 
tikriausiai sulaužydamas jam raktikaulį ir beveik neabejotinai 
išnarindamas dešinį petį. Paskui Džekas būtų ėmęsis vieno iš tų 
dviejų draugų - pirmiau to, kuris jam atrodė stipresnis. 

Bet Džekas suprato, kad sunkumų nebus; anuodu vyrai sėdė- 
jo savo vietose. Maksvainis buvo stambesnis už juos abu kartu 
sudėtus, ir jie patys matė, kad jam nekaip sekasi. Moterys neri- 
mavo labiau negu vyrai. Vis susižvalgydamos tarpusavyje, jos 
žiūrėjo Džekui į akis - ne į Maksvainio galvą paeljos lėkštėje. 

Maksvainis šliurpčiojo, tarytum būtų tebevalgęs, tačiau tas 
garsas buvo labiau nosinis, ne visai toks, koks girdimas valgant. 
Jei dičkis būtų pradėjęs springti, Džekas būtų nuvertęs jį nuo 
kėdės ir kaip reikiant spūstelėjęs jam pilvą, kad jis išsivemtų ant 
grindų. Bet kol kas to nereikėjo; rašytojas kvėpavo beveik nor- 

maliai, tik labai garsiai. Kiekvienam storuliui būtų sunku kvė- 
puoti, jeigu jo smakras būtų prispaustas prie krūtinės; netgi be 
viską dar labiau komplikuojančios paeljos. 

- Jau tie rašytojai! - tarė Džekas, veikiau Maksvainio drau- 
gams negu pačiam Maksvainiui. - Jie net pavalgyti negali ne- 
pliurpdami. 

Viena iš moterų nusišypsojo; taigi turbūt ne ji buvo Maksvai- 
nio pora, O gal ir ji. 

Džekas įbedė smakrą į Maksvainio viršugalvį; norėjo būti ti- 
kras, kad Maksvainis jį girdi. 

- Yra dar kai kas, ką noriu pasakyti apie jūsų scenarijų, - tarė 
Džekas. - Kaip manote, kas būtų nutikę parsidavinėjančiam 
transvestitui mieste, pilname jūreivių, tūkstantis devyni šimtai 
septynioliktais metais? Kuris nors jūreivis būtų jį nužudęs - ge- 
rokai prieš Halifakso sprogimą. Jūsų istorija ne tik nešvanki ir 
banali - ji dar ir neįtikima. 

Džekas matė, kad Maksvainis mėgina kažką pasakyti, bet ne- 
ketino leisti tam nutukusiam rašeivai išsimuistyti iš paeljos. Tada 
ta moteris, kuri nusišypsojo Džekui, prabilo už Maksvainį. 

— Manau, Dagis sako, kad mums visiems baisiai knieti išgirsti 
apie Lusę, - tarė ta moteris. Džekui dingtelėjo, kad, ko gero, kaip 
tik ji yra Maksvainio draugė, o gal ir žmona. Ji buvo maždaug tokio 
pat amžiaus kaip ir Maksvainis, kuriam, Džeko supratimu, turėjo 
būti beveik penkiasdešimt - gal netgi penkiasdešimt su viršum. 

— Na, Lusė daug jaunesnė už jus visus, sėdinčius prie šito 
stalo. Jos gražesni papai, ir šiaip viskas, - pasakė Džekas - kaip 
būtų pasakęs Bilis Reinbou. Dabar jau niekas nesišypsojo. 

— Būkite geras, nesužeiskite jo, - paprašė ta moteris. 

— Tik tai ir norėjau išgirsti, - tarė Džekas. Jis atpalaidavo vi- 
sišką nelsoną. - Tikiuosi, suprantate, kad galėjau jus sužeisti, - 
pasakė Maksvainiui, kuris mėgino linktelėti. 

Džekas jį paleido ir žengė tolyn nuo jų stalo. Beveik tikėjosi, 
kad Maksvainis svirduliuodamas atsistos ir puls jį kumščiais. 
Tačiau storulis sėdėjo savo vietoje - atrodė labiau prislėgtas 
negu karingas. 

Ta moteris, kuri kalbėjo su Džeku, sudrėkino servetėlę savo 
vandens stiklinėje ir ėmė tupinėti apie Maksvainį. Išrinko ryžius 

jam iš plaukų bei barzdos, rado ir porą krevečių, ir kelis dešros 
griežinėlius, ir gabalėlį vištienos. Apvalė jį kaip galėdama, bet 
šafrano taip lengvai nenutrinsi; rašytojo barzda ir kakta buvo 
išmargintos oranžinėmis - moliūgo spalvos - dėmėmis. 

Visa tai stebėjęs padavėjas nepaleido iš akių Džeko, kuris grį- 
žo prie savo stalelio, bet dabar atsisėdo nugara į langą, atsisukęs 
tų Žmonių, jis tik norėjo laiku pamatyti artėjantį Maksvainį, jei 
šis sumanytų jį pulti. Ta moteris, kuri prašė nesužeisti Maksvai- 
nio, vis žvilgčiojo į Džeką, bet iš jos veido išraiškos buvo sunku 
suprasti, ką ji galvoja. 

Džekas pamojo padavėjui, kad prieitų, ir tarė: 

- Jeigu jie pasilieka, pasiūlykite ponui Maksvainiui kitą pael- 
jos porciją. Aš sumokėsiu. 

— Ne,jie nepasilieka, - atsakė padavėjas. - Ponui Maksvainiui 
skauda krūtinę - todėl ir išeina. 

Džekui dingtelėjo, jog būtų nekas, jei paaiškėtų, kad jis prisi- 
dėjo prie to girto storžievio mirties, - tas nutukęs rašytojas buvo 
baisiausiai išgarbintas Kanados literatūros stabas. Per skrodimą, 
ko gero, būtų nustatyta, kad Maksvainis į plaučius įtraukė ryžių. 
Jis nužudytas maistu; žmogžudystės įrankis - paelja! Panegiri- 
kos banga užlietų visą šalį. Nutildytas balsas, kaip štorminis vė- 
jas gairinęs Kanados laukus! Ir, kas blogiausia, visur būtų prikai- 
šiota ilgų Maksvainio kūrinių citatų, žurnalas „Ouill X Ouire“ 
spausdintų gargantiueliškus uolų, medžių ir kirų aprašymus. 

— Gal žinote, ar ponui Maksvainiui kada nors anksčiau šitaip 
skaudėjo krūtinę? - paklausė Džekas susirūpinusio padavėjo. 

— O, nuolat, - atsakė padavėjas. - Jį baisiai ėda rėmuo. 

Džekas užsisakė alaus. Nebuvo jo gėręs nuo tada, kai vaka- 
rėlyje „Polo Lounge“ restorane, po Akademijos apdovanojimų 
įteikimo, ištuštino „Heineken“ butelį. Jis tik dabar pamatė, kad 
nemažas Maksvainio paeljos gumulas užtiškęs jam ant kelnių; 
pirmiau buvo labai užsiėmęs, todėl ir nepastebėjo. Šafrano spal- 
vos ryžiais aplipusi krevetė, lipnus dešros griežinėlis... Džekas 
visa tai nubraukė servetėle, bet (kaip ir Maksvainis) negalėjo 
atsikratyti šafrano dėmės. 

Matydamas susirūpinusį padavėją, Džekas vis galvojo apie 
Maksvainio krūtinės skausmą. Jis nuoširdžiai vylėsi, kad tai 
tik rėmuo. Maksvainis buvo tikras šiknius, bet dar per jau- 
nas mirti. Džekas juk susilaikė, nesužeidė to šunsnukio; būtų 
pernelyg žiauru, jei paaiškėtų, kad jis, nors ir netyčia, nužudė 
Dagą Maksvainį! 

Toks buvo tas Halifaksas. Džekas prašė daktarės Garsijos, kad 
ši leistų bent šiek tiek papasakoti, kas ten nutiko. (Juk chrono- 
logiškai prie šitos savo gyvenimo istorijos dalies jis prieis tik 
po metų, o gal ir dar vėliau.) Matydama, koks Džekas susijau- 
dinęs, - ir todėl, kad jau buvo kalbėjusi su Luse, ir su Lusės m0- 
tina, apie tą Lusės išdaigą, - psichiatrė jam nusileido. Ji sutiko 
išklausyti Džeko pasakojimą bent jau apie Dagą Maksvainį. 

Džekas daktarei Garsijai prisipažino, jog jam pasisekė, kad 
Maksvainio krūtinės skausmas nebuvo pavojingas. Ponia 
Oustler laikraštyje rado trumpą pranešimą apie „girtų peštynes“ 
restorane „Press Gang“, Halifakse, - pasak vieno Kanados žur- 
nalisto, „susipešė du nesutariantys rašytojai, anksčiau apsikumš- 
čiavę „Princo Jurgio“ viešbučio bare“. Leslę, žinančią, jog Džekas 
negeria, visai suglumino reporterio pastaba, kad Džekas Bernsas 
ramiai gurkšnojo alų, kai draugai teikė pagalbą Maksvainiui. 

— Džekai, - pasakė daktarė Garsija, - man atrodo, kad tau rei- 
kėtų pasisamdyti asmens sargybinį. 

— Man nereikia asmens sargybinio, - papurtė galvą Džekas. — 
Tik turiu saugotis šoninių smūgių iš kairės. 

— Turėjau omenyje, tau reikia asmens sargybinio, kuris žiūrė- 
tų, kad fu ko nors nesužeistum, - paaiškino daktarė Garsija. 

- O. 

— Na, mums labai susitrukdė darbas - gal dabar daugiau apie 
tai nekalbėkim, - tarė psichiatrė. 

— Ką man daryti? - nuoširdžiai paklausė Džekas. 

— Būtų gerai, jei netrukus susirastum kokį filmą, kuriame no- 
rėtum vaidinti, - pasakė daktarė Garsija. - Ar nemanai, kad tau 
reikėtų kurį laiką pabūti kuo nors kitu, ne Džeku Bernsu? 


35 
Lengvai pamirštama 


Cido 


itais metais Džekas vaidino trijuose filmuose; dar kitais — 

dar dviejuose. Netgi pats Džekas, nors jam nesisekė mate- 
matika, sugebėjo suskaičiuoti, kad per dvejus metus nusifilmavo 
penkiose juostose. Taigi jis gana ilgai buvo ne Džekas Bernsas. 

Per tuos dvejus metus jis negavo jokios žinios iš Mišelės Maer; 
ji neatsakė į jo laišką, kuriame jis paaiškino, kaip ten viskas buvo 
su Luse. Daktarė Garsija ragino Džeką pripažinti, kad tas jo gy- 
venimo istorijos skyrius, kuriame kalbama apie Mišelę Maer, jau 
baigtas, ar bent jau turėtų būti baigtas. Daktarė sakė, jog labai 
gerai, kad jis nesulaukė jokios žinios iš Mišelės. 

Per tuos dvejus metus Džekas užsidirbo krūvą pinigų, o iš- 
leido labai nedaug. Turbūt vienintelis jo nusipirktas brangus 
daiktas buvo naujas „Audi“; savaime suprantama, vėl sidabro 
spalvos. Džekas nesugalvojo priežasties, dėl kurios turėtų par- 
duoti namą prie Entrados kelio ir įsigyti kokį tinkamesnį būstą. 
Tikriausiai todėl, kad iš tiesų jis norėjo išvis dingti iš Los Andže- 
lo, - nors nė vienas kitas miestas Džeko neviliojo, ir jis tvirtai 
laikėsi Emos minties, kad gal ir gerai būti pašaliečiu. Be to, ka- 
dangi Džekas tebepasakojo savo gyvenimo istoriją, jis negalėjo 
įsivaizduoti, kaip nutrauktų ryšį su daktare Garsija. Bendrau- 
damas su ja Džekas jautėsi labiausiai priartėjęs prie geros, ar 

netgi galimos, santuokos. Su daktare Garsija jis matydavosi du 
kartus per savaitę. Chronologiškas gyvenimo istorijos pasako- 
jimas šiame Džeko gyvenimo etape buvo reguliaresnė ir labiau 
stimuliuojanti veikla negu mylėjimasis. 

Na, dėl mylėjimosi per pastaruosius dvejus metus, - nuo tada, 
kai Džekas taip ryžtingai atsisakė mylėtis su Luse, - tai jis kurį 
laiką guodė Lučiją Delvečijo, kaip tik išgyvenančią itin nemalo- 
nias skyrybas. Atrodė, kad Lučijos skyrybos niekada nesibaigs, - 
ta užsitęsusi kova dėl vaikų, kredito kortelių, vasarnamių, au- 
tomobilių ir šunų, - ir kadangi pasipiktinęs jos vyras į Džeką 
žiūrėjo kaip į pagrindinę jų šeimos nesutarimų priežastį, Džeko 
buvimas nesantuokiniame Lučijos gyvenime jai buvo menka pa- 
guoda ir tai ilgai netruko. 

Paskui Džekas atseit užmezgė romantiškus santykius su trim 
kino žvaigždėmis - savo partnerėmis trijuose iš penkių pastarų- 
jų filmų, - tačiau tie gandai dviem atvejais iš trijų buvo klaidin- 
gi. Ta partnerė, su kuria Džekas iš tikrųjų miegojo, Margareta 
Beker, buvo vieniša motina, jau pradėjusi penktą dešimtį. Ji tu- 
rėjo dvylikos metų sūnų, Džulianą, ir namą Malibu pakrantėje. 
Jie abu - ir Margareta, ir Džulianas - buvo tikrai mieli, bet labai 
jau trapūs. Berniukas nepalaikė ryšių su savo tėvu ir pernelyg 
daug tikėjosi iš visų mamos mylimųjų - jie visi ją paliko. 
rūpinęs berniukas tarytum stengėsi įžvelgti kažkokius ženklus, 
iš kurių suprastų, kad Džekas rengiasi palikti jį ir jo mamą. 
Džekui tas berniukas patiko, - jis džiaugėsi, kad jo gyvenime 
yra vaikas, - bet Džulianas buvo toks nelaimingas, o Margare- 
ta, Džuliano mama, linkusi kibte prikibti prie mylimojo, kaip 
kokia erkė. 

Kai tik Džekas turėdavo kur nors išvykti, ji prikišdavo į jo la- 
gaminą savo nuotraukų; tose nuotraukose, specialiai padarytose 
prieš Džeko kelionę, Margareta atrodydavo pastėrusi iš baimės, 
kad jis pas ją negrįš. Negana to, naktimis Džekas dažnai pra- 
busdavo pajutęs, kad Margareta žiūri į jį - tarytum mėgindama 
įsiskverbti į jo, miegančio, sąmonę ir kaip nors jį paveikti, kad jis 
jos niekada nepaliktų. 

Džulianas sekiojo Džeką liūdnomis akimis - kaip šunelis, 
kurį Džekas pamiršo pašerti. O Margareta bent kartą per dieną 
Džekui pasakydavo: „Žinau, kad mane mesi, Džekai. Bet būk ge- 
ras, neišeik dabar, kai aš jaučiuosi pernelyg silpna, kad galėčiau 
tai pakelti, ir kai tai ypač pakenktų vargšui Džulianui.“ 

Džekas su ja išbuvo šešis mėnesius, bet tie mėnesiai jam pra- 
ilgo kaip šešeri metai; Džekui buvo skaudžiau palikti Džulianą 
negu Margaretą. Berniukas į jį žiūrėjo kaip į sprunkantį tėvą. 

— Mes baisiai rizikuojam, kai vaikai šitaip nuoširdžiai prie 
mūsų prisiriša, - vėliau pasakė Džekas daktarei Garsijai, bet ji 
pareiškė nepasitenkinimą, kad jis apie tuos santykius jai papa- 
sakojo taip paviršutiniškai. O gal visi jo santykiai su žmonėmis 
visada ir buvo tokie paviršutiniški? 

Ir po kelių mėnesių, nors Džeko name prie Entrados kelio 
visus kitus garsus užgoždavo Ramiojo vandenyno pakrantės 
greitkeliu lekiančių automobilių gausmas, gulėdamas lovoje 
Džekas tebegirdėdavo vandenyno ošimą, - kurio klausydavosi 
Margaretos namuose Malibu, kai laukdavo, kada Džulianas įeis į 
miegamąjį ir ims Žadinti jį ir Margaretą. Džekas ilgėjosi Marga- 
retos ir Džuliano, bet jie stūmė jį nuo savęs - beveik nuo pat tos 
akimirkos, kai jis įžengė į jų gyvenimą. Daktarė Garsija pareiškė, 
kad jie „dar nelaimingesni“ negu Džekas. 

— Aš nesu nelaimingas! - pasipiktino Džekas. 

— Hmm, - tarė daktarė Garsija. - Ar kada pagalvojai, Džekai, 
kad labiausiai trokšti tikrų santykių ir normalaus gyvenimo, bet 
nepažįsti nieko, kas būtų tikras ir normalus? 

— Taip, kartais apie tai pagalvoju, - atsakė Džekas. 

- Mudu matomės jau penkerius metus, bet neprisimenu, 
kad būtum bent kartą išreiškęs savo nuomonę apie politiką, - 
toliau kalbėjo daktarė Garsija. - Kokios tavo politinės pa- 
žiūros, Džekai? 

— Apskritai labiau liberalios negu konservatyvios. 

— Tai tu demokratas? 

— Aš nebalsuoju, - prisipažino Džekas. - Niekada nebalsavau. 

- Čia tai bent nusistatymas! - sušuko daktarė Garsija. 


806 JOHN IRVING 


— Gal todėl, kad gyvenimo pradžioje buvau kanadietis, paskui 
tapau amerikiečiu, - bet iš tikrųjų nesijaučiu esąs nei tas, nei 
tas, - pasakė Džekas. 

- Hmm. 

— Man tiesiog patinka darbas, kurį dirbu, - pridūrė jis. 

— Tu niekad neatostogauji? - paklausė daktarė. - Paskuti- 
nės atostogos, apie kurias man pasakojai, buvo mokinių vasaros 
atostogos. 

— Kai aktorius nesifilmuoja, jis atostogauja, - tarė Džekas. 

- Tačiau tai ne visai tiesa, ar ne? - paprieštaravo daktarė 
Garsija. - Juk nuolat skaitinėji scenarijus. Daug laiko sugaišti 
apgalvodamas naujus vaidmenis, net jeigu galiausiai pasiūlymą 
atmeti. Be to, pastaruoju laiku skaitai daug romanų. Nuo tada, 
kai tau buvo priskirti nuopelnai už tą scenarijų, turbūt kartais 
pamąstai apie kitą adaptaciją? O gal apie originalų scenarijų? 

Džekas nieko neatsakė; jam ir pačiam atrodė, kad jis nuolat 
dirba, netgi tada, kai nedaro nieko. 

— Tu mankštiniesi sporto klube, visada žiūri, ką valgai, ne- 
geri svaigalų, - kalbėjo daktarė Garsija. - Bet ką darai, kai nori 
tiesiog atsipalaiduoti? O gal tu niekada neatsipalaiduoji? - 
paklausė. 

— Su kuo nors pasimyliu, - atsakė Džekas. 

— Taip mylėdamasis, kaip myliesi tu, neatsipalaiduosi, - pa- 
reiškė daktarė Garsija. 

- Leidžiu laiką su draugais, - tarė Džekas. 

— Kokiais draugais? Ema mirusi, Džekai. 

— Aš turiu ir kitų draugų! - riktelėjo Džekas. 

- Tu neturi nė vieno draugo, - pasakė daktarė Garsija. - Turi 
tik pažįstamų, kolegų; su kai kuriais iš jų palaikai draugiškus 
santykius. Tačiau kas iš tikrųjų yra tavo draugai? 

Visai sutrikęs Džekas paminėjo Hermano Kastro vardą - to 
Ekseterio sunkiasvorininko, kuris dabar dirbo gydytoju El Pase. 
Ant kalėdinių atvirukų Hermanas visada rašydavo: „Ei, amigo“. 

- Žodis „amigo“ dar nereiškia, kad jis tavo draugas, - pabrėž- 
tinai tarė daktarė Garsija. - Ar tu prisimeni jo žmonos vardą, jo 
vaikų vardus? Ar kada nors svečiavaisi pas jį El Pase? 

— Jūs mane liūdinate, - pasiskundė Džekas. 

— Visada prašau, kad pacientai man papasakotų apie juos la- 
biausiai sujaudinusias gyvenimo akimirkas - apie sėkmės ir ne- 
sėkmės akimirkas, Džekai, - pasakė daktarė Garsija. - Taigi tu 
turi išsakyti, kas tave prajuokino, kas pravirkdė, dėl ko supykai. 

— Aš tai ir darau, argi ne? - paklausė Džekas. 

— Tačiau to reikia tam, Džekai, kad pasakodamas savo gyve- 
nimo istoriją atvertum širdį. Paprastai taip ir būna - bent jau 
turėtų būti, - paaiškino daktarė Garsija. - Man tikrai gaila, bet 
šiuo atveju - nors tu viską pasakoji labai sąžiningai ir, manau, 
išsamiai — aš nesijaučiu tave pažįstanti. Žinau, kas tau nutiko. 
Žinau viską iki koktumo! Bet tu neatvėrei širdies, Džekai. Aš vis 
dar nežinau, kas tu toks. Prašau tavęs - pasakyk, kas tu toks. 

— Anot mano motinos, - pasakė Džekas laibu balsu, ir jie 
abu - ir pats Džekas, ir daktarė Garsija - suprato, jog taip jis 
kalbėdavo, kai buvo mažas berniukas, - aš buvau aktorius dar 
prieš tapdamas aktoriumi, bet pats iš savo vaikystės aiškiausiai 
atsimenu tas akimirkas, kai jausdavausi turįs įsikibti į motinos 
ranką. Tuomet nevaidindavau. 

— Na, tada, manau, turėtum kaip nors jai atleisti, - švelniai 
tarė daktarė Garsija. - Gal tau reikėtų pasimokyti iš tėvo. Aš tik 
spėju, bet tikriausiai, kai jis atleido tavo motinai, tik tada galėjo 
gyventi toliau. Tau trisdešimt aštuoneri, Džekai, - esi turtingas, 
garsus, bet tu negyveni. 

— Mano tėtis neturėjo gyventi toliau be manęs! - sušuko Dže- 
kas. - Jis neturėjo manęs palikti! 

— Turėtum kaip nors atleisti ir jam, Džekai, - atsiduso dakta- 
rė Garsija. (Džekas negalėjo pakęsti tų jos atodūsių.) - Dabar tu 
vėl verki, - dar pasakė ji. - Verksmas čia nepadės. Turi liautis 
verkęs. 


Daktarė Garsija kartais būdavo tikra ragana! Todėl Džekas jai: 
nieko nesakė, kai gavo žinią iš Mišelės Maer. Jis daktarei nepra- 
nešė, kad ketina apsilankyti visos šalies dermatologų suvažiavi- 
me, - jautė, kad ji kaip galėdama stengtųsi jį perkalbėti; Džekas 


808 JOHN IRVING 


bijojo išgirsti tai, ką daktarė pasakytų, nes žinojo, kad ji niekada 
neklysta. 

O dėl Mišelės, tai ji - tarsi nė vienas iš jųdviejų nebūtų jautęs 
jokios nuoskaudos, tarsi tie dvidešimt metų, kai jie nebendra- 
vo, būtų prabėgę greičiau, negu prabėgdavo Ekseterio mokinių 
vasaros atostogos, - tiesiog parašė Džekui, kad atvyksta į Los 
Andželą ir labai norėtų su juo pasimatyti. 

Mišelė dar pridūrė, kad dermatologų suvažiavimuose daly- 
vauja ne kasmet - paprastai tik tada, kai jie rengiami šiaurės ry- 
tuose. Bet ji niekada nebuvusi Los Andžele. („Ar gali įsivaizduo- 
ti?“ — rašė.) Ir kadangi šis suvažiavimas jai puiki proga pamatyti 
Džeką... na, iš jos laiško buvo galima suprasti, kad dėl Džeko ji ir 
nusprendė visą ilgą savaitgalį praleisti spindinčiame Holivudo 
viešbutyje su būriu odos gydytojų. 

Dermatologai buvo pasirinkę vieną iš tų erzinančių „Univer- 
sal City“ viešbučių. „Sheraton Universal“, iškilęs virš daugybės į 
slėptuves panašių filmavimo angarų, atgręžtas į Holivudo kalvas, 
buvo prie „Universal Studios“ pramogų parko - kitapus gatvės. 
Tas viešbutis kažkuo priminė poilsio namus atostogaujantiems - 
jame suvažiavimų dalyviai dažnai apsistodavo su šeimomis. 

Kol dermatologai kalbėsis apie odą, jų vaikai galės pasivaži- 
nėti pramogų parke. Džekas įsivaizdavo, kad atvykę į pietų Ka- 
liforniją dermatologų vaikai bus išteplioti visokiais kremais nuo 
saulės ir apmuturiuoti iki ausų; tiesą sakant, Džekui apskritai 
atrodė keista, kad dermatologai savo suvažiavimą rengia tokia- 
me saulėtame mieste. 

Mišelės Maer laiškas buvo neabejotinai žaismingas; ji rašė 
kaip lengvabūdė privačios vidurinės mokyklos mokinė, kokia 
kadaise buvo. Skaitydamas jos laišką Džekas prisiminė, kaip 
ji kartą pajuokavo, turėdama omenyje jo vaidintą Ričardą III. 
„Kur tavo kupra, Dikai?“ - paklausė Mišelė. 

„Kostiumų spintoj, ir tai tik futbolo kamuolys“, - tada atsakė 
Džekas, gal šimtąjį kartą. 

Mišelė nė kiek nesuirzo, kai Džekas ją nugalėjo atrankoje dėl 
ledi Makbet vaidmens; be to, Džekas dabar, žinoma, prisiminė 
ir kad Mišelė buvo daugiau negu penkių pėdų ir dešimties colių 

ūgio - liekna, medaus spalvos plaukais, švytinčia tarsi maneke- 
nės oda ir (kaip kartą storžieviškai įvertino Edas Makartis) „kie- 
tais, stačiais papukais'. 

„Kodėl nesusirandi draugės, Džekai?“ - kadaise pasidomėjo 
Mišelė - kai juodu buvo septyniolikmečiai. Ji tik juokavo, bent 
jau Džekas taip manė. 

Bet jis turėjo ką nors atsakyti - Džekas vaidino, kalbėjo ne- 
rimtai. „Nes jaučiu, kad tavo širdis nelaisva“, - tarė jis. 

„Nežinojau, kad tau rūpiu, Džekai. Maniau, tau nerūpi nie- 
kas“, - pasakė Mišelė. 

„Kaip tu gali kam nors nerūpėti, Mišele? - tada paklausė 
Džekas - tai ir buvo nesėkmės pradžia. 

Juos labiausiai suartino vaidyba. Sąžiningai Džekas pasielgė 
tik tada, kai nepermiegojo su Mišele, - tik todėl, kad manė, jog 
nuo ponios Stekpoul, tos indų plovėjos, užsikrėtė gonorėja, ir 
bijojo užkrėsti Mišelę. Kita vertus, kaip Džekui paaiškino dak- 
tarė Garsija, vargu ar jis tąkart iš tikrųjų elgėsi sąžiningai. Juk 
Džekas Mišelei nepasakė, kodėl nenori su ja miegoti. 

Žinoma, Džekas tada manė, kad beveik niekas nepatikėtų, jei- 
gujis prisipažintų, jog dulkina ponią Stekpoul, - juo labiau Mi- 
šelė. Juk ji buvo tokia graži, o ponia Stekpoul - iš pažiūros tikra 
nelaimėlė (netgi palyginti su daug vyresnėmis moterimis). 

Kodėl koketiškas Mišelės laiško Žaismingumas dabar Džeko 
neatbaidė? Ar jis taip troško su kuo nors suartėti - užmegzti, 
kaip sakoma, tikrus ir normalius santykius už aktorių pasaulio 
ribų, - kad net nepastebėjo to, kas buvo akivaizdu? Džeko san- 
tykiai su Mišele niekada nebuvo iš tikrųjų artimi; jie net nepri- 
artėjo prie tikrų santykių. Jeigu Džekas būtų permiegojęs su Mi- 
šele - ir neužkrėtęs jos gonorėja, nes ir pats nebuvo ja užsikrėtęs 
nuo ponios Stekpoul, - kada jie būtų išsiskyrę? Mišelei pradėjus 
studijuoti Kolumbijos universitete, Niujorke, o Džekui - Naujo- 
jo Hampšyro universitete? Turbūt. Džekui susipažinus su Klau- 
dija? Neabejotinai! 

Trumpai tariant, Mišelė Maer visada buvo tik Džeko iliuzi- 
ja. Jųdviejų meilė - veikiau kitų Ekseterio mokinių vaizduotės 
padarinys, o ne tikras jausmas. Mokykloje jie buvo gražiausia 

mergina ir patraukliausias vaikinas; gal daugiau niekas jų nie- 
kada ir nesiejo. 

„Man visą dieną bus visokie susitikimai, o vakarais dar pa- 
skaitos, - rašė Mišelė apie viešbutyje „Sheraton Universal“ ren- 
giamą dermatologų suvažiavimą. - Bet iš paskaitų aš gal pa- 
spruksiu. Tik pranešk, kurį vakarą, ar kelis vakarus, būsi laisvas. 
Man taip knieti pažiūrėti, kur tu lankaisi. Turiu omeny, Džekai, 
kad tau tikriausiai priklauso tas miestas!“ 

Bet Holivudas - ne toks miestas. Jis tarytum amžinas, tviskan- 
tis pereinamasis prizas; dažniausiai Holivudas tiesiog išsprūsta 
iš rankų. Vieną vakarą jis tau tikrai priklauso - tą vakarą, kai 
tau įteikiamas „Oskaras“. Bet paskui ateina kitas vakaras (ir dar 
kitas). Labai greit pamatai, kad Holivudas jau nebe tavo miestas, 
ir nebebus tavo - nebent laimėtum dar vieną Akademijos apdo- 
vanojimą, ir dar... 

Kadaise Holivudas priklausė kino studijoms, tačiau viskas pa- 
sikeitė. Kai kurie agentai elgėsi taip, tarsi visas miestas priklau- 
sytų jiems; kai kurie aktoriai ir aktorės manė, kad Holivudas 
priklauso jiems, bet jie klydo. Vieninteliai žmonės, kuriems tas 
miestas iš tikrųjų priklauso, turi ne vieną „Oskarą ; jie „Oska- 
rus“ laimi nuolat, vieną po kito, o Džekas Bernsas nebuvo vienas 
iš tų Žmonių ir žinojo, kad niekada nebus. Bet Mišelė Maer į jį 
žiūrėjo kaip į kino žvaigždę. Ji manė, kad tai svarbiausia. 

Anot daktarės Garsijos, prie tikrų, arba normalių, santykių 
Džekas labiausiai priartėjo su Klaudija - tai bent jau buvo iš tie: 
sų artimi santykiai, na, kol jųdviejų keliai išsiskyrė. Bet Mišelė 
Maer Džekui buvo pavojingesnė, be to, sunkiau pamirštama, nes 
su ja jis kadaise bendravo tik kaip su galima mylimąja. „Tokie 
Garsija. (Ji, be abejo, turėjo omenyje ir Džeko tik įsivaizduoja- 
mą bendravimą su tėvu.) 

Šitaip perspėtas Džekas nuvažiavo į „Universal City“ paimti 
Mišelės Maer - daktarės Maer, netekėjusios trisdešimt aštuo- 
nerių metų dermatologės. Ir ką jis sau manė? Tiesą sakant, ir 
pats jau nujautė, jog tą laiką, ko gero, maloniau praleistų kad 
ir su kokiu atmintį praradusiu parsidavinėjančiu transvestitu. 

Taip nusiteikęs Džekas įžengė į „Sheraton Universal“ vestibiulį, 
užplūstą daugybės nenormaliai judrių vaikų, grįžtančių iš visą 
dieną trukusio pasivažinėjimo po pramogų parką. Mišelė buvo 
sakiusi, kad lauks Džeko bare; ten jis ją ir rado, geriančią marga- 
ritas su dar trimis ar keturiomis dermatologėmis. Jos visos buvo 
jau gerokai įkaušusios, bet Džeką kiek padrąsino tai, kad Mišelė 
dar pajėgė atsistoti; ji vienintelė atsistojo su juo sveikindamasi. 

Mišelė tikriausiai buvo pamiršusi, kad Džekas toks žemas, - ji 
avėjo bateliais su labai aukštais kulnais; penkių pėdų ir dešim- 
ties colių ūgio Mišelė netgi basa atrodydavo daug aukštesnė už 
Džeką. 

— Matot? - tarė ji kitoms gydytojoms. - Kino žvaigždės visa- 
da pasirodo esančios mažesnės, negu tikiesi. 

(Džeką nusmelkė nemaloni mintis, kad „tas pimpalas“ Ma- 
kartis, jei būtų buvęs šalia, būtų pasakęs, kad Džeko viršugalvis 
vos siekia kietus, stačius Mišelės papukus.) 

Džekas Mišelę nusivežė papietauti į Džounso restoraną - itin 
madingą Holivudo publikos susitikimų vietą. Pačiam Džekui tas 
restoranas nelabai patiko - nuolat sausakimšas, tiesiog erzina- 
mai klestintis, - tačiau jis suprato, kad Mišelė nusivils, jei negaus 
progos bent kiek pasižvalgyti. (Maistas ten buvo gana paprastas, 
bet klientai išties prašmatnūs: manekenės, visokios jaunos akto- 
riukės, gal būsimos žvaigždės, daugybė netikrų papų - visa tai 
prie picų ir makaronų.) 

Žinoma, ten buvo ir Lorensas, su viena iš manekenių; Džekas 
su Lorensu vienas kitam automatiškai parodė vidurinį pirštą. 
Iškart buvo matyti, kad Mišelei visa tai daro įspūdį, nors ji ne 
per tvirčiausiai laikėsi ant kojų. 

— Visą dieną nieko nevalgiau, - prisipažino. - Nereikėjo gerti 
tos antros margaritos. 

— Užvalgyk makaronų, - patarė Džekas. — Bus geriau. - Bet 
Mišelė išlenkė taurę baltojo vyno Džekui dar nespėjus išspausti 
citrinos į savo šaltą arbatą. 

Džekas vis dairėsi, kur dingo Lorensas, tikriausiai trokštantis | 
atkeršyti už tą „Taittinger“ butelį, Kanuose išpiltą jam ant galvos. 

— Viešpatie! - šnekėjo Mišelė - jos tartis buvo klaiki - su ryš- 
kiausiomis Bostono ir Niujorko gaidelėmis. - Čia taip žavu. 

Pati Mišelė, deja, neatrodė žavi. Jos oda, kadaise, kaip Džekas 
prisiminė, švytėte švytėjusi, dabar buvo sausa ir lyg nužvarbu- 
si - tarsi Mišelė būtų išlipusi iš karštos vonios ir ilgai stovėjusi 
lauke šaltą Naujosios Anglijos žiemos dieną. Šviesūs, medaus 
spalvos, Mišelės plaukai buvo papilkėję ir negražiai nutįsę. Ap- 
skritai ji Džekui atrodė pernelyg liesa ir gyslota, kokios būna 
moterys, kurios per daug mankštinasi arba laikosi itin griežtos 
dietos - arba daro ir tai, ir tai. Ji ne tiek jau daug išgėrė, bet 
jos skrandis buvo tuščias, - Mišelė buvo iš tų Žmonių, kurie iš 
pažiūros nuolat vaikšto tuščiais skrandžiais, - taigi ir nedidelis 
alkoholio kiekis ją galėjo išversti iš kojų. 

Ji buvo apsirengusi dailiai prigludusiu pilku kostiumu su kelnė- 
mis, po švarkeliu pasivilkusi puošnią sidabro spalvos glaustinukę. 
Niujorko drabužiai - Džekas žinojo, kad tokio kostiumo nenusi- 
pirksi nei Bostone, nei Kembridže; ir tuos batelius su labai aukštais 
kulnais ji tikriausiai pirko ne kur kitur, o Niujorke. Bet netgi šitaip 
apsirengusi Mišelė atrodė kaip gydytoja. Jos pečiai buvo įsitempę, 
tiesutėliai - kaip žmogaus, kuriam sužeistas kaklas, - galėjai pa- 
manyti, kad ji ir gimė su iškrakmolytu medikės chalatu. 

— Nežinau, kaip tau pavyksta tai, ką darai, - šnekėjo Miše- 
lė. - Na, kaip tu taip normaliai atrodai šitaip nenormaliai elgda- 
masis - persirengęs kažkur besibastančia slidininke, pavyzdžiui. 
Arba kai vaidinai mirusią roko žvaigždę - moterį! Ir limuzino 
vairuotoją, kurio žmona prostitutė. 

— Pažinojau daug limuzinų vairuotojų, - pasakė Džekas. 

— O kiek tu pažinojai homofobiškai nusiteikusių veterinarų, 
Džekai? - paklausė Mišelė. (Ji buvo mačiusi netgi tą nenusise- 
kusį filmą.) 

— Nori pasakyti, kad aš keistas? 

— Tačiau kažkaip išsisuki. Tu toks natūraliai keistas, - tarė 
Mišelė. 

Džekas tylėjo. Mišelė mėgino kažką išgriebti iš antros baltojo 
vyno taurės, jau beveik tuščios, dugno. Tai buvo žiedas, nuslydęs 
jai nuo piršto. 

— Rengdamasi šitam pasimatymui, numečiau neimažai svo- 
rio, - paaiškino ji. - Dabar esu dviem dydžiais lieknesnė negu 
prieš mėnesį. Vis persimaunu žiedus ant storesnių pirštų. 

Džekas šaukšteliu išėmė Mišelės žiedą iš vyno taurės. Tas 
žiedas buvo nusmukęs nuo vidurinio jos dešinės rankos piršto; 
Mišelė lyg teisindamasi pasakė, kad jos kairės rankos vidurinis 
pirštas dar plonesnis, o ant smilių tas žiedas neužlenda. 

Toks žiedas, iš pažiūros senamadis, nelabai tiko jos amžiaus 
moteriai. Pernelyg masyvus - su dideliu deimantais apkraštuo- 
tu safyru. 

- Jis turbūt susijęs su kokiais nors mielais prisiminimais, šitas 
žiedas? - paklausė Džekas. 

Mišelė Maer apvertė savo vyno taurę ir pravirko. Ji buvo užsi- 
sakiusi picą, nors Džekas jai patarė užvalgyti makaronų. Džoun- 
so restorane picos buvo plonapadės; Džekas nemanė, kad tokia 
pica Mišelės skrandyje galėtų sugerti bent kiek alkoholio. 

Tai buvo jos motinos žiedas - todėl Mišelė ir paplūdo ašaro- 
mis. Jos motina mirė nuo odos vėžio, kai ji dar studijavo me- 
diciną. Mišelė netrukus ir pati susirgo odos liga; ji sakė, jog tai 
streso sukelta egzema. Taigi dermatologiją Mišelė pasirinko dėl 
asmeninių priežasčių. 

Jos tėvas vėl vedė, daug jaunesnę moterį. 

— Ta barakuda mano amžiaus, - tarė Mišelė. Ji užsisakė trečią 
taurę baltojo vyno, o picos dar nebuvo palietusi. - Juk prisimeni 
mano tėvų butą Niujorke, ar ne, Džekai? - paklausė. Nuo pirš- 
tų smunkantį mirusios motinos žiedą Mišelė buvo padėjusi ant 
savo lėkštės krašto; ten jis ir gulėjo, tarsi besitaikydamas atsi- 
kąsti picos. (Tikrai atrodė, kad tas žiedas picos nori labiau negu 
Mišelė.) 

- Žinoma, - atsakė Džekas. Kaip jis būtų galėjęs pamiršti tą 
prabangų butą Parko aveniu? Tuos gražius kambarius, gražius 
tėvus ir gražų šunį! Ir svečių vonios kambaryje, labai Žemai, ša- 
lia klozeto, kabėjusį Pikaso paveikslą, kuris tiesiog prašėsi apsi- 
siojamas. 

— Aš turėjau paveldėti tą butą, - pasakė Mišelė. - tačiau dabar 
jis atiteks tai barakudai. 

- O. 

— Kodėl tu su manimi nemiegojai, Džekai? - paklausė Mi- 
šelė. - Kaip galėjai man siūlyti masturbuotis drauge? Juk toks 

masturbavimasis - daug intymesnis dalykas negu paprastas pa- 
simylėjimas, argi ne? 

— Maniau, kad esu užsikrėtęs gonorėja, - prisipažino Dže- 
kas. - Nenorėjau užkrėsti tavęs. 

— Užsikrėtęs gonorėja... nuo ko? Juk daugiau su niekuo nesu- 
sitikinėjai, ar ne? 

— Miegojau su ponia Stekpoul, ta indų plovėja. Tu jos turbūt 
neprisimeni, Mišele. 

— Visos tos moterys, kurios dirbo virtuvėj, buvo senos ir sto- 
ros! - sušuko Mišelė. 

— Taip, - linktelėjo Džekas. - Na, bent jau ponia Stekpoul tai 
tikrai. 

— Tu galėjai miegoti su manimi, bet miegojai su sena, stora 
indų plovėja? - pasibaisėjo Mišelė, Džekui net suspengė ausyse. 
(Žodžius „indų plovėja“ ji ištarė taip pat kaip „barakuda“.) 

— Miegojau su ponia Stekpoul, kai dar nežinojau, kad galėčiau 
miegoti su tavimi, - priminė Mišelei Džekas. 

— O tavo santykiai su Ema Oustler - kokie jie buvo iš tikrų- 
jų? - paklausė Mišelė. 

„Prasideda, - dingtelėjo Džekui. - Tuoj pasakys, kad aš per- 
nelyg keistas, ir taip toliau.“ 

— Mudu su Ema tik drauge gyvenom, bet niekada nesimy- 
lėjom. 

— Tai sunku įsivaizduoti, - tarė Mišelė, sukinėdama žiedą 
ant lėkštės krašto. - Nori pasakyti, kad judu drauge tik mastur- 
buodavotės? | 

— Nedarėm netgi to. 

— Tai ką darėt? Ką nors juk turėjot daryti. 

— Bučiuodavomės, aš liesdavau jos krūtis, ji laikydavo suėmu- 
si mano penį. ' 

Siekdama vyno taurės, Mišelė alkūne netyčia atsirėmė į savo 
lėkštės kraštą; jos motinos žiedas nuskriejo tolyn. Nukrito ant 
gretimo stalelio - baisiausiai išgąsdino dvi manekenes, kurios, 
matyt, laikėsi raudonojo vyno dietos. 

Viena iš tų manekenių jį paėmė ir žvilgtelėjo į Džeką. 

— Oi, nereikėjo... - tarė, užsimaudama žiedą ant dailaus 
pirštuko. 

— Atsiprašau - čia jos motinos žiedas, - pasakė Džekas tai 
manekenei; ji patempė lūpą, o Mišelė atrodė visa nutirpusi iš 
gėdos. 

— Tu manęs neprisimeni, ar ne, Džekai? - paklausė kita ma- 
nekenė. 

Džekas atsistojo, priėjo prie jų stalelio ir ištiesė ranką, žiūrė- 
damas į manekenę, užsimovusią Mišelės žiedą. Jis norėjo laimėti 
bent kiek laiko - stengėsi prisiminti, kas ta kita manekenė. 

- Bijojau, kad tu būsi mane pamiršusi, - pasakė jai Džekas. 
(Tai buvo Bilio Reinbou žodžiai - Džekui jie visada patiko.) 

Tačiau ta manekenė turbūt tikėjosi ne tokio atsakymo. Dže- 
kas niekaip negalėjo prisiminti, kur su ja susipažino. O gal jie 
nepažįstami, gal ji tik juokauja? 

Jos draugė, kuri buvo užsimovusi Mišelės žiedą, sumanė pa- 
juokauti kitaip: žiūrėjo, ar tas žiedas užlįs ant kurio nors Džeko 
piršto. 

- Kas galėjo pamanyti, kad Džeko Bernso tokios mažos ran- 
kutės? - šnekėjo ji. (Mišelės žiedas smukčiojo, užmautas Džekui 
ant kairės rankos mažylio; jį mūvėdamas Džekas grįžo prie savo 
stalelio.) 

- Džeko Bernso mažas pimpaliukas, - tarė kita manekenė. 

Tai išgirdęs Džekas pagalvojo, kad gal ji iš tikrųjų jį pažįsta, 
bet vis tiek jos neprisiminė. Mišelė žiūrėjo stiklinėmis akimis. 

— Nekaip jaučiuosi, - pasakė ji Džekui. - Ko gero, pasigėriau, 
jei nori Žinoti teisybę. 

— Tau reikėtų ko nors užvalgyti, - patarė Džekas. 

— Negi nežinai, kad gydytojai nemėgsta, kai kas nors jiems 
nurodinėja, ką reikėtų daryti, Džekai? 

— Eime. Parvešiu tave į viešbutį, - tarė Džekas. 

— Noriu pažiūrėti, kur tu gyveni! - gailiai paprašė Mišelė. - 
Ten turbūt nuostabu. 

- Ten tikra skylė, - įsikišo Džeką pažįstanti manekenė. - Tik 
nesakyk, kad išsikraustei iš tos krušyklos Entrados kelyje, Džekai. 

- Tavo viešbutis daug arčiau negu mano namai, - pasakė 
Džekas Mišelei. 

- Ar tu miegojai su ta mergina? - paklausė jo Mišelė, kai jie 
įsėdo į „Audi“. - Neatrodė, kad ją pažinotum. 

— Neprisimenu, kad būčiau su ja miegojęs, - prisipažino 
Džekas. 

— Kas yra krušykla? 

— Na, lyg ir viešnamis. 

- Tu tikrai gyveni kažkokioj skylėj La Strados kelyje? - dar 
pasidomėjo Mišelė. 

— Taip, tikrai, - linktelėjo Džekas. - Entrados. 

— Bet kodėl tu gyveni skylėj? Ar Džekas Bernsas neturėtų gy- 
venti rūmuose? 

— Aš iš tikrųjų nežinau, kur norėčiau gyventi, Mišele. 

— Viešpatie! - vėl tarė ji. 

Mišelė kaip reikiant įmigo, kai jie važiavo Holivudo greit- 
keliu. Džekas turėjo ją įnešti į „Sheraton Universal“ vestibiulį. 
Jis nežinojo jos kambario numerio; rakto jos rankinėje nerado. 
Kiek pagalvojęs Džekas nusinešė Mišelę į barą - neabejojo, kad 
ten pamatys keletą apkaušusių jos kolegų. Jis tikėjosi, jog bent 
vienas iš jų bus pakankamai blaivus, kad atpažintų Mišelę. 

Viena dermatologė iškart prišoko padėti Džekui; ji buvo neiš- 
vaizdi ir labai kandžiai nusiteikusi, tačiau bent jau negirta. Juodu 
drauge nutempė Mišelę į jos kambarį. Ta Mišelės kolegė buvo 
vardu Sandra, iš Mičigano. Sandra turbūt manė, kad Džekas 
miega su Mišele, nes ji ėmė Mišelę nurenginėti jo akivaizdoje. 

— Prileiskite jai vonią, - paliepė Sandra. - Nepaliksime jos ši- 
taip nusmigusios. Gali užspringti, jei susivems. Nusigėrę žmo- 
nės dažnai įkvepia savo vėmalų. Bus geriau, jei pažadinsime, kad 
išsivemtų nemiegodama. 

Džekas viską padarė, kaip liepė ta gydytoja. Paskui nunešė Mi- 
šelę į vonios kambarį ir, Sandros padedamas, atsargiai paguldė į 
vonią. Nuoga Mišelė atrodė nežmoniškai liesa - tiesiog išsekusi. 
Ant nedidelių Mišelės krūtų buvo matyti strijos, kokios išryškė- 
ja moterims po nėštumo; oda tose vietose buvo susiraukšlėjusi. 
(Tai buvo lieknėjimo pasekmės; Mišelė niekada nesilaukė.) 

— Dievulėliau, kiek svorio ji numetė? - paklausė Sandra Dže- 
ko, tarsi jis būtų privertęs Mišelę taip suliesėti. 

— Nežinau, kiek ji svėrė seniau, - atsakė Džekas. - Nemačiau 
Mišelės dvidešimt metų. 

— Na, turbūt nuostabu taip ją pamatyti, - tarė Sandra. 

Mišelė Džekui buvo kai ką papasakojusi apie tą streso sukel- 
tą egzemą; ji dažniausiai pasireiškianti ant alkūnių ir kelių. Kai 
labai smarkiai, oda būnanti raudona ir gruoblėta kaip gaidžio 
pakarūklai. Dabar Džekas stebeilijo į vonioje tysančios Mišelės 
alkūnes ir kelius, beveik tikėdamasis, kad paslaptingoji jos odos 
liga pasireikš jam bežiūrint. 

- Į ką taip žiūrite? - paklausė Sandra. (Mišelė, nors ir pagul- 
dyta į vonią, tebemiegojo lyg be sąmonės; Džekas ją laikė už 
pažastų, kad galva nenuslystų į vandenį.) 

Jis paaiškino mėginąs įžiūrėti streso sukeltą egzemą, bet 
Sandra jį patikino, kad raudonis Mišelės odos taip staiga 
nenutvieks. 

— Nepamatysite tokio vaizdo, koks būna daugybę nuotraukų 
sujungus į filmuką, - pasakė ji. Paskui žvilgtelėjo į Džeko ran- 
kas. - Gražus žiedas, - tarė. (Džekas ant kairės rankos mažylio 
tebemūvėjo Mišelės mamos žiedą.) 

Pradėjusi gaivelėtis Mišelė nežinojo, kad su jais yra Sandra. 

- Paliksiu judu, balandėliai, vienus, - pasakė Sandra Dže- 
kui. - Tik žiūrėkite, kad nesusivemtų užmigusi. Šiaip ar taip, 
jums, regis, patinka į ją spoksoti. 

— Ar mes jau?.. - paklausė Džeko Mišelė. Džekas išgirdo, kaip 
Sandra, jau einanti iš kambario, šiurkščiai susijuokė, užverdama 
duris. 

— Ne, - atsakė jis. - Mes nieko nedarėm. 

— Tai kada darysim, Džekai? O gal tu vėl manai, kad sergi go- 
norėja? 

— Ne. Nesirgau ir tąkart. Tik pamaniau, kad galiu būti užsi- 
krėtęs, - paaiškino Džekas. 

— Tačiau tu net neprisimeni, su kuo miegojai, - priminė jam 
Mišelė. - Ir neatrodo, kad gertum. Turbūt miegi su begale mo- 
terų, Džekai. 

— Na, ne, - tarė Džekas. 

Jis Mišelei nejautė nieko daugiau, tik savotišką su gailesčiu 
sumišusią panieką, kokią jaučiame Žmonėms, nesugebantiems 
valdytis. (Džekas turėjo prisipažinti, kad, kaip blaivininkas, jau- 

čiasi esąs pranašesnis už žmones, geriančius per daug - nesvar- 
bu, kokiomis aplinkybėmis.) Žinoma, jam buvo gaila Mišelės, 
nes žlugo visos jos viltys, susijusios su jųdviejų vakaru miesto 
linksmybių sūkuryje, ir su jos tėvų butu Niujorke, kurį iš jos nu- 
gvelbė ta barakuda, ir netgi su mirusios motinos žiedu, kuris jai 
smunka nuo pirštų. (Džekas nusimovė tą žiedą nuo kairės ran- 
kos mažylio ir įdėjo į muilinę virš vonios kambario kriauklės.) 

Paskui padėjo Mišelei nusišluostyti; ji truputį drebėjo. Mišelė 
pasakė norinti dar pabūti vonios kambaryje viena. 

Viešbučio kambarinė jau buvo paklojusi lovą ir užtraukusi 
užuolaidas, bet Džekas jas atitraukė - norėjo pažiūrėti į Holivu- 
do kalvas. Kambario langai buvo nuo lubų iki grindų, vaizdas 
išties įspūdingas, tačiau net Holivudo kalvos negalėjo atitraukti 
Džeko dėmesio nuo tualete vemiančios Mišelės žiaukčiojimo. 
Jis pritykino prie vonios kambario durų ir ten stovėjo, klausyda- 
masis, ar ji nespringsta. Vėliau, išgirdęs, kad ji nuleido vandenį 
tualete ir atsuko čiaupą virš kriauklės, Džekas grįžo prie didžiu- 
lių langų. 

Buvo du tūkstančiai tretieji. Jis Los Andžele gyveno jau šešio- 
lika metų. Dabar vėl stengėsi prisiminti, ar miegojo su ta mane- 
kene, kurią matė Džounso restorane, - su ta, kuri sakė, kad jo 
penis mažas, - bet išvis nieko apie ją neprisiminė. Užtraukda- 
mas užuolaidas Džekas pagalvojo, kad jau užtektinai prisižiūrė- 
jo į Holivudo kalvas. 

Mišelė išėjo iš vonios kambario apsirengusi vienu iš froti- 
nių viešbučio chalatų; ji atrodė susidrovėjusi, palyginti blaivi, 
ir iš tolo trenkė dantų pasta, tarsi būtų suvartojusi visą tūbelę. 
Džekas neapsidžiaugė supratęs, kad ji nori su juo miegoti, - jis 
tikėjosi, kad ji nenorės. Bet negalėjo antrąsyk jos nuvilti, tik ne 
dabar, kai jau žinojo, kad ji tebegalvoja apie tą pirmą kartą, kai 
jis ją atstūmė. 

Džekui tik vėliau atėjo į galvą, kad ir Mišelė, ko gero, tiesiog 
jautėsi turinti tai padaryti. Jų pasimylėjimas buvo niekuo ne- 
ypatingas, tikrai ne toks, kad užgožtų kitą, ilgiau išlikusį įspū- 
dį, - na, kad juodu iš tikrųjų nenorėjo mylėtis. (Abu tiesiog 
manė, kad taip turi būti.) 

- Ir kuo gi ši vieta tokia universali? - paklausė Mišelė, kai 
jie jau buvo pasimylėję ir Džekas švelniai čiupinėjo jos krūtis. 
Ji gulėjo ant nugaros, ilgas rankas prispaudusi prie šonų, kaip 
kareivis. 

Džekas pagalvojo, kad ji tikriausiai turi omenyje viešbučio 
pavadinimą, „Sheraton Universal“, - arba vietą, kurioje šis vieš- 
butis pastatytas, „Universal City“, - bet jam dar nespėjus pra- 
bilti, Mišelė tarė: 

— Galiu pasakyti, kas šiąnakt tikrai universalu. Tai universalus 
nusivylimas - kaip vienatvė, arba liga, arba mirtis. Arba Žinoji- 
mas, kad niekada neturėsi vaikų. Tokia didžiulė, universali ne- 
sėkmė, ar ne? 

- Iš tikrųjų tai kino studijos pavadinimas, - paaiškino Dže- 
kas. - „Universal Studios“. 

- Tavo penis nėra pernelyg mažas, Džekai, - tarė Mišelė 
Maer. - Ta manekenė tiesiog norėjo tave įskaudinti. 

— Gal ji po to, kai su ja bendravau, pasidailino nosį? - garsiai 
mąstė Džekas. - Na, juk ji manekenė - jai gali būti operuotas 
smakras, arba akys. Neabejoju, kad daryta plastinė veido opera- 
cija. Turi būti kokia nors priežastis, kodėl aš jos neprisimenu. 

— Oi, nežinau, - pasakė Mišelė. - O kaipgi mes? Po kelerių 
metų viso šito turbūt neprisiminsime, ar ne? 

Štai ir po viso tikėjimosi, kaip Džekas vėliau pasakys dakta- 
rei Garsijai. Daktarė Garsija nenustebs, bet galima įsivaizduo- 
ti, koks priblokštas buvo Džekas, kai suvokė, kaip greit Mišelė 
Maer tapo lengvai pamirštama. 


36 
Klaudijos šmėkla 


ko 


p“ to nutiko daug blogų dalykų. Džeko psichiatrė mėgino 
teigiamai nušviesti tai, kad jam nepavyko užmegzti ryšio 
su Mišele Maer. Gal Džekui pagaliau atsivers akys ir jis išmes iš 
galvos, pasak daktarės Garsijos, „tas savo fantazijas apie praeitį“, 
visus tuos „jeigu“, - na, jeigu tik jam su Mišele Maer viskas būtų 
sėkmingai susiklostę tą pirmą kartą, gal jis būtų išvengęs nesė- 
kmių paskesniais metais, nevisaverčių santykių. 

— Tu visada per daug galvojai apie praleistą progą suartėti su 
Mišele, Džekai, - šnekėjo daktarė Garsija, - ir nekreipei reikia- 
mo dėmesio į tai, kas puikiai sekėsi su Klaudija. Tie santykiai, 
šiaip ar taip, truko gana ilgai. 

— Tik ketverius metus, - priminė daktarei Džekas. 

— Su kuo dar tu ištvėrei bent aštuntąją to laiko dalį, Džekai? 
Tik nesakyk, kad su Ema! Penio laikymas rankoje juk nėra visa- 
verčiai santykiai. 

Bet Džekas priešinosi psichiatrei, besistengiančiai viską nu- 
šviesti teigiamai. Jis jautėsi prislėgtas. Darėsi panašus į save tokį, 
apie kokį rašė kino žurnalai, - į tikrą nenaudėlį. Džekui nerūpė- 
jo, kiek manekenių jis nebeprisimins po mėnesio. Jam jau buvo 
vis tiek, kokioje „krušykloje“ jis gyvena. (Daktarė Garsija tokią 
jo dvasinę būseną vadino „Entrados kelio nuotaika“.) 

Taip nusiteikęs Džekas du tūkstančiai trečiųjų metų gegužės 
mėnesį nuvyko į Niujorką filmuotis. Jis buvo priėmęs pasiūly- 
mą vaidinti Harį Moką australų režisierės Džilianos Skot filme 
Meilės poetas. Džiliana buvo ir to filmo scenarijaus autorė. 

Haris Mokas - suluošintas manekenas, arba „pusė maneke- 
no“, kaip jis pats sako. Vieno Niujorko namo liftas jam sutraiškė 
kojas. Haris visada norėjo tapti aktoriumi; jo puikus balsas. Bet 
juk ne kasdien pasitaiko vaidmenų, tinkamų vežimėlyje sėdin- 
čiam vaikinui. 

Haris darbo, netgi kaip manekenas, gauna ne per daugiausia. 
Jis dažnai matomas sėdintis lovoje anksti rytą - tik viršutinė jo 
kūno dalis, nuoga. (Visa kita po antklode.) Tai moteriškų drabu- 
žių reklama; daili manekenė, paprastai pirmajame nuotraukos 
plane, jau apsirengusi arba pradėjusi rengtis. Jos drabužiai ir yra 
reklamuojamos prekės; o toliau matoma viršutinė Hario kūno 
dalis pavaizduota tik kaip vienas iš jos aksesuarų. 

O kartais, kai jis pats demonstruoja drabužius, Džeko vaidi- 
namą Harį matome sėdintį prie rašomojo stalo arba prie bran- 
gaus automobilio vairo. Haris reklamuoja ir rankinius laikro- 
džius, tada vilki smokingu, bet dažniausiai jis būna tas aksesu- 
aras, pusė nuogo vyro, moteriškų drabužių reklamose - tai jo 
amplua. 

Pinigų Hariui Mokui lyg ir netrūksta. Jis praturtėjo pada- 
vęs į teismą namo, kurio liftas sutraiškė jam kojas, savinin- 
kus; Niujorke bei jo apylinkėse, kur vyksta veiksmas, Džeko 
vaidinamas Haris yra gana garsus, labai fotogeniškas luošys. 
Manekenu jis dirba veikiau tam, kad jaustų bent šiokią tokią 
savo vertę, o ne todėl, kad jam reikėtų pajamų. Tiesą sakant, jis 
gyvena visai neblogai - viename iš tų Niujorko namų, kuriuos 
saugo durininkai. Savaime suprantama, Haris be jokio vargo 
vežimėliu nuvažiuoja į sporto klubą. Jis pusę dienos kilnoja 
svarmenis ir, sėdėdamas vežimėlyje, dar žaidžia krepšinį - 
netgi tenisą. 

Be to, Džeko vaidinamas Haris nuolat mokosi atmintinai ir 
deklamuoja meilės eilėraščius, arba poemų dalis, - tai gal nela- 
bai gerai, ypač todėl, kad jis neturi mylimosios. Haris vis įtiki- 

nėja draugus - vaikinus, su kuriais mankštinasi sporto klube, ir 
kolegas manekenus, - kad jie turėtų vilioti savo merginas meilės 
eilėraščiais. Tačiau niekam tai nerūpi. Haris pažįsta daug garsių 
manekenių, labiausiai geidžiamų Niujorke. Bet jos tik draugės; 
tų manekenių meilės poezija nejaudina. 

Praeina pirma filmo valanda ir penkiolika minučių, o Dže- 
ko vaidinamas Haris ekrane pasimyli tik vieną kartą; nieko 
keista, kad tas pasimylėjimas - tikra nelaimė. Haris sugula su 
mergina, dažnai rengiančia jį prieš fotografavimą, - ji negraži 
ir labai nervinga, visai nepatraukli, su auskaru, įvertu į apatinę 
lūpą. Meilės poezija ją žavi, bet Hario luošumas tai tikrai ne. 
Džekas turėjo pripažinti, kad Džilianai Skot pavyko sukurti 
itin nesmagią, tiesiog „Oskaro“ vertą, nevykusio pasimylėjimo 
sceną. 

Už kadro skamba tik Hario Moko deklamuojami meilės ei- 
lėraščiai. Vienas už kitą niūresni, nuo Tomo Hardžio iki Filipo 
Larkino; nuo Džordžo Viterio iki Roberto Greivso. (Greivso, 
Džeko manymu, buvo per daug.) 

Haris Mokas dažniausiai padeklamuoja tik porą eilučių, re- 
tai kada visą posmą. Niekas iš jo pažįstamų nenori išgirsti viso 
eilėraščio. 

— Abejoju, ar šitas vaidmuo tau tinkamas, - perspėjo Džeką 
daktarė Garsija. - Suluošintas manekenas, niekaip nerandan- 
tis klausytojų. Ar nemanai, kad tai pernelyg skaudi tema? - Be 
to, daktarės Garsijos nuomone, Džekui buvo nepatartina taip 
ilgai būti toli nuo jos. - Pacientų, nusidanginusių į Niujor- 
ką, aš nelankau, Džekai... nors mielai ten pavaikščiočiau po 
parduotuves. 

Kodėl jūsų vaikai, jeigu čia iš tikrųjų jūsų vaikai, nė kiek nepa- 
auga? - norėjo paklausti Džekas. Tos nuotraukos daktarės Gar- 
sijos kabinete buvo tarsi kokia nesikeičianti kolekcija. Gerokai 
pagyvenęs daktarės vyras, arba tėvas, - Džekas nežinojo, kas jis 
toks, - atrodė tarytum sustingęs laiko tėkmėje. Jie visi buvo su- 
stingę laiko tėkmėje, nelyginant kokie vabzdžiai gintaro gabalė- 
liuose. Bet Džekas daktarės apie tai neklausinėjo. 

Jis tiesiog išvyko į Niujorką filmuotis. 

— Darbas yra darbas, daktare Garsija, - pasakė lyg teisinda- 
masis. - O vaidmuo - tik vaidmuo. Aš nesu Haris Mokas ir ti- 
krai juo netapsiu. Apskritai nežinau, kas aš. 

— Tai nemenka tavo problemos dalis, Džekai, - priminė jam 
daktarė. 


Visas filmas turėjo būti susuktas per penkiasdešimt dvi dienas. 
Įskaitant ir repeticijas, Harį Moką vaidinančiam Džekui Niujor- 
ke reikėjo išbūti porą mėnesių. 

Džekas buvo įpratęs pas daktarę Garsiją lankytis du kartus 
per savaitę - jis žinojo, kad per tuos du mėnesius, kai jos nema- 
tys, ne kartą turės jai paskambinti. Telefonu, žinoma, nepasakos 
daktarei Garsijai savo gyvenimo istorijos; jei staiga prireiks, jis 
galės su ja pasišnekėti, o chronologišką pasakojimą teks atidėti 
tolesniam laikui. 

Daktarės Garsijos nuomone, iš chronologiško gyvenimo isto- 
rijos pasakojimo buvo galima suprasti, kaip Džekui sekasi. Juk 
nesunku tiesiog išrėkti, kas tave jaudina ar slegia šią akimirką; 
daug sunkiau iš viso to sukurti istoriją ir ją papasakoti (tiksliai, 
kaip viskas buvo) atidžiai besiklausančiam žmogui. Šiuo atžvil- 
giu chronologiškas pasakojimas yra tarytum vaidyba. Daktarė 
Garsija buvo įsitikinusi, kad jei Džekas negali nuosekliai papa- 
sakoti, kas nutiko, tai reiškia, kad jis nei psichologiškai, nei emo- 
ciškai su tuo dar neapsipratęs. 

Džekas Bernsas į Hario Moko vaidmenį sudėjo viską. Prisiminė, 
kaip ponia Malkom baugino visą klasę, kaip ji, įsmaginusi vežimė- 
lį, trenkdavosi į suolus, - kaip skriedavo tarpais tarp eilių Šventos 
Hildos koplyčioje, vežimėliu kliudydama klauptus ir nusibruož- 
dama krumplius. Jis prisiminė ir Bonę Hamilton, įgudusią įsėsti į 
vežimėlį ir iš jo išlipti taip, kad niekas nepamatytų. Jo akivaizdoje 
ji nė karto nepaslydo ir neparkrito, bet jis pastebėjo kelias mėly- 
nes, iš kurių suprato, kad jai ne viskas taip puikiai pavyksta. 

Džekas ne tik kad rodė visokius triukus su invalido vežimė- 
liu Meilės poeto filmavimo aikštelėje; jis būtinai norėjo naudotis 
tuo vežimėliu ir kai nebūdavo filmuojamas. Tiesiog apsimesda- 

vo invalidu. Važinėdavosi po visą viešbutį kaip koks psichiškai 
nesveikas luošys; priversdavo Žmones įkelti jį į limuziną, paskui 
iškelti. Mėgino ir griūti. Kartą tikrai įspūdingai apvirto kūlia- 
virsčias Vakarinėje Centrinio Parko gatvėje esančio viešbučio 
„Trump International“ vestibiulyje - persigandęs pasiuntinys ir 
durininkas pripuolė jam padėti. 

Tame Trampo viešbutyje buvo puiki sporto salė. Džekas ten 
nuvažiuodavo vežimėliu; užlipdavo ant bėgtakio ir bėgdavo 
pusę valandos, o vežimėlis stovėdavo šalia, tarsi būtų ne jo. 

Kai Haris Mokas filme krinta iš vežimėlio, už kadro niūriai 
skamba Roberto Greivso eilėraštis. (Tos kelios Greivso eilutės 
labai reikšmingos. „Meilė - visuotinė migrena“, pavyzdžiui.) 

Arba: 


Kodėl tiek daug mergaičių, talentingų ir gražių, 
Susituokė su vyrais, nevertais jų rankos ir širdies? 

Naivų pasiaukojimą turbūt atmest galiu, 

Kaip ir misionierių ryžtą, devyniais atvejais iš dešimties. 


Kai Džeko vaidinamas Haris šliaužia iš lovos į vonios kamba- 
rį, ta mergina, kuri ką tik su juo mylėjosi, žiūri į jį - bjaurėdama- 
si. Už kadro girdėti Hario balsas; jis deklamuoja E. I. Kamingso 
eilėraštį. 


man patinka mano kūnas, kai jis su tavo 
kūnu. 


Haris dar tikisi tą merginą su auskaru lūpoje sužavėti Tedo 
Hjuzo meilės eilėmis, bet ir Hjuzo žodžiai, nors skamba reikš- 
mingai, nepasiekia tikslo. Mergina išeina pro duris Hariui dar 
nebaigus pirmo posmo. 


Mudu sėdim ilgai ir žiūrim, kaip temsta: 
Joks laikrodis to neskaičiuoja. 


Hario savigailos akimirkos, - kai jis daužo galvą į vamzdį, 
negalėdamas išlipti iš slidžios vonios, - išties patetiškos. (Tuo 

laiku už kadro skamba Hario deklamuojamas Džordžo Viterio 
eilėraštis.) 

Nejaugi aš, kai slegia neviltis tikra, 

Pražūsiu čia, nes moteris dora? 


Meilės poetas - niūri meilės istorija. Pirmi trys filmo ketvir- 
tadaliai - labiau film noir negu meilės istorija, o pabaiga gal pa- 
našesnė į meilės istoriją negu į juodąjį kiną. Džeko vaidinamas 
Haris sporto klube susipažįsta su neseniai paralyžiuota mergina. 
Ji irgi sėdi vežimėlyje. Haris iškart supranta, kad ta mergina pir- 
mą kartą pasirodė viešumoje būdama tokios jai pačiai neįpras- 
tos, bet nuolatinės būklės; ji labai nedrąsi. Pasipūtęs asmeninis 
treneris, kurio Haris nekenčia, jai rodo įvairius treniruoklius ir 
moko, kaip reikia mankštintis. Tokius neseniai prie vežimėlių 
prikaustytus žmones kaip ta mergina tokie veteranai kaip Haris 
vadina „naujagimiais“. 

— Palik tą naujagimę man, - sako Haris treneriui. 

Tada Haris pats imasi rodyti, kaip veikia treniruokliai; tai ti- 
kras farsas; Haris tyčia - labai įspūdingai - griuvinėja, jam vis- 
kas krinta iš rankų. 

— Matai? Tai visai lengva! - sako jis „naujagimei“, pamėg- 
džiodamas entuziastingai nesąmones pliauškusį asmeninį tre- 
nerį. Džeko vaidinamas Haris kiek galėdamas nerangiau išsirita 
iš vežimėlio, - kad ta neseniai paralyžiuota mergina suprastų, 
jog niekas jai nebus lengva. 

Kai juodu vienas kitą pamilsta, už kadro vėl girdėti Hario 
balsas; jis deklamuoja A. E. Hausmano eilėraštį. (Ne kur kitur, 
o sporto klube.) 


O, kai aš tave mylėjau, 
Jaučiausi tyras ir drąsus, 
Aplink visi labai stebėjos, 
Koks mano elgesys gražus. 


Džekui Bernsui turėjo būti gėda - tą mėnesį Niujorke jis el- 
gėsi ne taip gražiai kaip Haris Mokas. Viename miesto centre 

esančiame naktiniame klube Džekas susipažino su šokėja; ti- 
kriau sakant, su ten šokančiu transvestitu. Džeko dėmesį pa- 
traukė iš pažiūros labai jau stiprios tos šokėjos rankos ir išsiki- 
šęs Adomo obuolys. Jis suprato, kad iš tikrųjų ji yra vyras. Bet 
vis tiek leidosi jos gundomas - na, iki tam tikros ribos. Džekas 
nesipriešino, kai ta šokėja per Trampo viešbučio vestibiulį nu- 
stūmė jo vežimėlį į barą. Ten ji įsitaisė vežimėlyje jam ant kelių 
ir juodu drauge dainavo „The Beatles“ dainą; jiedviem pritarė 
visi baro lankytojai. 


Kai aš pasensiu ir gal prapliksiu, 
Kada nors ateity. 

Ar man atsiųsi meilės laiškelį 

Ir butelį vyno krepšy? 


Džekas mėgino atsisveikinti su ta šokėja prie lifto, bet ji bū- 
tinai norėjo užeiti į jo kambarį. Juodu dainavo ir lifte, kildami 
aukštyn. (Šokėja ir čia sėdėjo Džekui ant kelių.) 


Jeigu sugrįžčiau tik trečią ryto, 

Ar užrakintum duris? 

Ar tu branginsi mane, ar maitinsi, 
Kai man bus šešiasdešimt ketveri? 


Transvestitas stūmė Džeko vežimėlį koridoriumi iki jo kam- 
bario. Prie durų Džekas vėl mėgino atsisveikinti. 

— Nebūk kvailas, Džekai, - tarė šokėja ir įvežė jį į vidų. 

— Aš su tavimi nesimylėsiu, - perspėjo ją Džekas. 

- Tikrai mylėsies, - pasakė gražioji šokėja. 

Netrukus Džekas suprato, kad neišvengs muštynių. Transves- 
titas, kai nori mylėtis, įsiaudrina kaip vyras, - nes jis ir yra vyras! 
Taigi užvirė tikras mūšis. Šiek tiek nukentėjo kambarys - ypač 
viena lempa. Taip, Džekas buvo susijaudinęs, bet netgi jis žinojo, 
kad noras pasimylėti ir mylėjimasis - ne tas pats. Netgi jis kar- 
tais suvaldydavo geismą. 

- Žiūrėk, juk aišku, kad tu manęs nori, - šnekėjo šokėja. - 
Nesipriešink. - Ji jau buvo nusirengusi ir nuplėšusi beveik visus 

Džeko drabužius. - Tau stovi, - vis rodė, tarsi pats Džekas būtų 
to nežinojęs. 

— Man kartais stovi ir kai miegu, - pasakė jis. 

— Pažiūrėk į mane! - klykė šokėja. - Ir man stovi! 

— Matau, - tarė Džekas. - Be to, tu turi krūtis. (Jos buvo kie- 
tos kaip obuoliai; Džekas tai žinojo, nes iš visų jėgų stūmė jas 
tolyn nuo savo veido.) 

Šįkart jis laiku pastebėjo ir spėjo išvengti šoninio smūgio iš 
kairės - ir smūgio dešine iš apačios, ir galva į pilvą. Ta šokėja gal 
iš tiesų buvo šokėja, bet turbūt lankiusi ir kitokias treniruotes; 
mušėsi ji tikrai ne pirmą kartą. 

Savaime suprantama, ėmė skambėti telefonas - Džekas nu- 
manė, kad skambina administratorius. Gretimuose kambariuo- 
se apsistoję žmonės, kurie girdėjo, kaip dūžta lempa, ir visa kita, 
tikriausiai paskambino į registratūrą. Na, Donaldui Trampui tai, 
ko gero, patiktų! - galvojo Džekas. (Nuostabus vaizdas į Centrinį 
Parką, matomas pro Trampo viešbučio langus, dabar niekam 
nerūpėjo.) 

Paskui Džekas išgirdo, kad apsaugininkai jau knebinėja jo 
kambario durų užraktą, bet jis laikė suėmęs šokėjos galvą kabliu 
iš priekio ir neketino paleisti - netgi tam, kad atidarytų duris. 
Šokėjos nagai buvo kaip kokio vanago; Džekas ją vis dėlto palei- 
do, kai ji įkando jam į dilbį. 

— Grumiesi kaip mergiotė, - pasakė Džekas. 

Jis žinojo, kad tai išgirdusi šokėja galutinai įsius. Kai ji metėsi 
antjo,jis atliko visai neblogą „panėrimą“ ir atsidūrė jai už nuga- 
ros. Prispaudė jos krūtinę prie kilimo, užlaužęs abi rankas, kad ji 
nebegalėtų jam įkąsti. Apsaugininkai galiausiai atidarė duris; jie 
buvo dviese, be to, pasirodė ir naktį budintis administratorius. 

- Atėjome jums padėti, pone Bernsai... norėjau pasakyti, pone 
Mokai, - tarė administratorius. 

— Čia turiu tokią kuoktelėjusią šokėją,- paaiškino jiems 
Džekas. 

— Jam stovėjo. Aš mačiau, - mėgino teisintis transvestitas. 

Vienas iš apsaugininkų anksčiau turbūt manė, kad Džekas iš 
tikrųjų neįgalus. Jis nebuvo matęs Džeko be vežimėlio - niekur, 

netgi jokiame filme. (Tas apsaugininkas, matyt, retai nueidavo į 
kiną.) O iš kito apsaugininko reakcijos, kai jie trise per prievar- 
tą rengė šokėją, galima buvo suprasti, kad jis pirmą kartą mato 
pupytę su gaiduku. 

Džekas taip ir neatsigulė miegoti; jis repetavo, kaip šią savo 
gyvenimo istorijos dalį papasakos daktarei Garsijai. Jau žinojo, 
kad nelauks, kada galės apie šį nutikimą papasakoti chronologiš- 
kai. Prie tos dilbio vietos, kur buvo matyti įkandimo žymė, Dže- 
kas laikė pridėjęs šaltu vandeniu suvilgytą frotinį rankšluostuką. 
Transvestitas jam neperkando odos, tačiau tą vietą skaudėjo, be 
to, raudona žymė negražiai atrodė. 

Kitą rytą, jau gana vėlai, paskambinęs daktarei Garsijai iš Mei- 
lės poeto filmavimo aikštelės, Džekas pasakė, kad Haris Mokas 
vargu ar būtų patyręs tokį nelemtą nuotykį, o Džekui Bernsui 
tai, deja, būdinga. (Šitaip savikritiškai prakalbęs Džekas tikėjosi 
išvengsiąs kritiškų daktarės pastabų.) 

- Tu per dažnai paklūsti kitiems, Džekai, - tarė daktarė Gar- 
sija. - Nereikėjo įsileisti to transvestito į liftą - geriau jau būtum 
mušęsis su juo vestibiulyje, ten muštynės būtų greičiau pasibai- 
gusios. Beje, jeigu jau apie tai kalbam, neturėjai leisti tai šokėjai 
bare sėdėti tau ant kelių. 

— Nebūtų buvę gerai, jei būtume susimušę bare, - patikino 
daktarę Džekas. 

— Bet kodėl tu apskritai parsivedei ją iš to naktinio klubo? — 
paklausė daktarė Garsija. 

— Ji mane sujaudino. Buvau įkaitęs, - prisipažino Džekas. 

— Neabejoju, Džekai. Toks ir yra transvestitų tikslas, ar ne? 
Jie iš kailio neriasi, kad tik sujaudintų vyrus. Tačiau prie ko tai 
priveda, Džekai? Kiekvieną kartą, kuo tai baigiasi? 

Džekas nesugalvojo, ką galėtų atsakyti. 

— Tu vis pakliūni į bėdą, - pareiškė daktarė Garsija. - Kol kas 
tos bėdos nedidelės, bet žinai, prie ko tai gali privesti, - juk Žinai, 
Džekai? Negi nesuvoki, kuo tai baigsis? 


Buvo du tūkstančiai trečiųjų liepos mėnuo, kai jie Niujorke at- 
šventė Meilės poeto filmavimo pabaigtuves ir Džekas parskrido 

į Los Andželą. Jis buvo perėmęs Hario Moko įprotį deklamuo- 
ti meilės eilėraščių posmus visiškai nepažįstamiems žmonėms, 
tačiau tąkart kalta buvo ir labai patraukli iš Niujorko į Los An- 
dželą skridusio lėktuvo stiuardesė, ne tik Džekas. Ji jo paprašė 
papasakoti apie naujausią filmą, ir Džekas pirmiausia jai paaiš- 
kino, kad Haris Mokas kaip apsėstas kala atmintinai meilės eilė- 
raščius ir deklamuoja juos pirmai progai pasitaikius. 

- Pavyzdžiui, ar esate girdėjusi Filipo Larkino eilėraštį „Pa- 
šnekesys lovoje“? - paklausė jis. (Ta stiuardesė buvo maždaug 
jo amžiaus.) 

— Ar man būtinai reikia jį išgirsti? - sunerimo ji. - Aš ište- 
kėjusi. 

Bet Džekas neprarado vilties. (Jis jau seniai nebuvo sugulęs 
su jokia stiuardese.) 

- Arba Donaldo Džastiso „Bertramo sode“, - toliau šnekėjo 
jis, tarytum stiuardesė jį būtų kaip nors paskatinusi. - „Džeinė 
žvelgia į savo muslino sijoną, / Tarsi jis būtų užsitraukęs gėdą... 

— Gana! - nutildė Džeką stiuardesė. - Nenoriu nieko apie tai 
girdėti. 

Štai kas nutinka, kai aktoriaus paprašai, kad papasakotų apie 
naujausią filmą. 

Įėjęs į savo namus Entrados kelyje, Džekas tuoj pat paskam- 
bino nekilnojamojo turto pardavimo agentei ir paprašė, kad ši 
pradėtų siūlyti pirkėjams jo namą. („Parduosiu šitą krušyklą! - 
galvojo Džekas. - Gal tai mane privers gyventi kitaip.“) 

Susitikti su daktare Garsija - pirmą kartą po dviejų mėne- 
sių - jis važiavo jausdamasis esąs visai kitas Žmogus. 

— Tačiau tu dar neapsisprendei, kur norėtum gyventi, Dže- 
kai, - atkreipė jo dėmesį daktarė Garsija. - Ar neišmuši, taip sa- 
kant, pagrindo sau iš po kojų? 

Bet Džekas, nors dar nežinojo, kaip toliau gyvens, buvo bent 
jau pasiryžęs ką nors daryti. 

- Juk ne pats namas įsileido Lusę, - šnekėjo daktarė Garsi- 
ja. - Ar dėlto, kad mama tau melavo, ar todėl, kad neturėjai tėvo, 
tu dabar blaškaisi kaip laivas be inkaro - pats nežinodamas, kur 
tave nublokš vėjas, arba bangos, arba dar vienas netikėtas meilės 
nuotykis? 

Džekas tylėjo. 

— Pagalvok apie Klaudiją, - dar pasakė daktarė Garsija. - Jei- 
gu svajoji apie reikšmingas permainas, jeigu tikrai nori gyventi 
kitaip, pamėgink susirasti tokią moterį. Gal tau reikėtų su kuo 
nors užmegzti santykius ir stengtis juos palaikyti; tai netgi ne- 
būtinai turi trukti ketverius metus. Pagalvok apie ryšį su mote- 
rimi, su kuria galėtum išgyventi bent vienerius metus! Pradėk 
po truputį, bet pradėk. 

— Kadaise sakėte, kad jūs ne kokia pažinčių tarnyba, - primi- 
nė daktarei Džekas. 

— Aš sakau, kad turėtum liautis lakstęs į pasimatymus, Dže- 
kai. Turiu galvoje, jei mėginsi gyventi su kokia nors moterimi, 
tau reikės gyventi visai kitaip. Tau nereikia naujo namo. Turi 
susirasti ką nors, su kuo galėtum gyventi. 

—. Tokią moterį kaip Klaudija? Ji norėjo vaikų, daktare 
Garsija. 

— Nesakau, kad tokią kaip Klaudija tuo atžvilgiu; aš tik kalbu 
apie tokius santykius, kurie iškart nenutrūktų, Džekai. 

— Klaudija dabar turbūt labai stora, - pasakė Džekas daktarei 
Garsijai. - Jau tada buvo matyti, kad jai reikės nuolat kovoti su 
antsvoriu. 

— Neturėjau omeny panašumo į Klaudiją ir tuo atžvilgiu, 
Džekai. 

— Klaudija taip norėjo vaikų - dabar ji tikriausiai jau močiu- 
tė! - tarė Džekas. 

- Tu niekada nemokėjai skaičiuoti, Džekai, - pasakė daktarė 
Garsija. 


Džekas nekaltino daktarės Garsijos. Jautėsi tik pats kaltas dėl to, 
kas atsitiko. Tačiau Klaudiją jis pastaruoju laiku vis prisimin- 
davo, be abejo, todėl, kad per psichoterapijos seansą kalbėjosi 
apie ją su daktare Garsija. Teisindamasis jis galėjo pasakyti tik 
tai, kad galvojo apie Klaudiją ir tą šiltą vasaros vakarą, kai po 
kviestinių pietų grįžo į Santa Moniką. 

Tada Džekas prisiminė patį pirmą kartą, kai Klaudija jam 
leido pasivažinėti jos „Volvu“, - prisiminė tą nuostabų laisvės 

jausmą, kuris apima, kai esi jaunas, visiškai vienas, ir vairuoji 
automobilį. 

Apie tai galvodamas Džekas įsuko į keliuką, vedantį prie jo 
namo Entrados kelyje, - priekiniai automobilio žibintai apšvie- 
tė stulbinamai gražią neabejotinai slaviškos išvaizdos merginą, 
sėdinčią ant gerokai aptrinto, bet kažkur lyg ir matyto lagamino 
absurdiškai mažoje Džeko pievelėje. Ta mergina sėdėjo taip ra- 
miai, nė nekrustelėdama, tarytum pozuodama fotografui šalia 
ženklo PARDUODAMA, kad pirmą akimirką Džekas net pa- 
miršo, kas parduodama. Jam dingtelėjo, kad gal ji; tik po kurio 
laiko jis prisiminė, kad parduoda namą, - ta netikėta mintis, jog 
mergina parduodama, vėliau niekaip neišėjo Džekui iš galvos, 
nes paaiškėjo, kad jis ne taip jau smarkiai suklydo. 

Staiga jis suprato, kas ji tokia, - Klaudija, arba jos šmėkla. Ti- 
kras stebuklas, kad Džekas nepaleido „Audi“ vairo ir jos nesu- 
važinėjo, - būtų vietoje užmušęs Klaudiją, arba - dar kartą - jos 
šmėklą. Bet kaip čia gali būti Klaudija? - galvojo Džekas. Ta 
mergina ant jo pievelės buvo tokia pat jauna, kokia buvo Klau- 
dija, kai jis ją pažinojo, arba dar jaunesnė. (Be to, Klaudija visada 
atrodė vyresnė, negu buvo iš tikrųjų, ir dar mėgdavo pameluoti, 
jei kas paklausdavo, kiek jai metų.) 

„Velniai tave griebtų, Džekai, - kadaise pasakė Klaudija. - Kai 
numirsiu, aš tau vaidensiuos - perspėju. O gal ir anksčiau, dar 
būdama gyva. 

Kadangi Klaudija buvo Džeką perspėjusi, kad jam vaidensis, 
turbūt nereikėtų jo labai smerkti už tai, kad jis, išvydęs šalia žen- 
klo PARDUODAMA sėdintį vaiduoklį, pamanė, jog tai Klaudi- 
jos šmėkla. Šmėklos paprastai nekeliauja su lagaminais, bet gal ji 
išmesta iš rojaus, arba iš pragaro, - arba tam, kad galėtų vaiden- 
tis Džekui, jai reikia daugiau drabužių. Šiaip ar taip, Klaudija 
juk aktorė, arba buvo aktorė, ir jai patiko teatras, labiau negu 
Džekui. Klaudijos šmėklos lagaminas, ko gero, tik butaforija. 

Džekas kažkaip sugebėjo išlipti iš automobilio ir prieiti prie 
jos, nors jo kojos buvo kaip akmeninės. Jis suprato, kad dabar 
apsisukti ir nuvažiuoti arba tiesiog pabėgti būtų nekokia išeitis — 
nuo šmėklos juk nepaspruksi. Bet priekinius „Audi“ žibintus jis 

paliko įjungtus. Kai artiniesi prie šmėklos, norisi ją bent jau aiš- 
kiai matyti. Kas gi išdrįstų prieiti prie vaiduoklio tamsoje? 

- Klaudija? - drebančiu balsu paklausė Džekas. 

- O, Džekai, kiek daug laiko praėjo, - tarė ji. - Visą amžinybę 
tavęs nemačiau! 

Ji buvo ta pati Klaudija, tik jaunesnė. Ta pati sceninė laikyse- 
na, ta pati balso moduliacija - atrodė, jog net akis į akį su Džeku 
ji kalba lyg stengdamasi, kad ją puikiai girdėtų ir tie vargšeliai, 
sėdintys prasčiausiose vietose, viršutiniame balkone. 

— Tačiau tu tokia jauna. 

— Aš numiriau jauna, Džekai. 

— Kiek tau buvo metų, Klaudija? Atrodai dar jaunesnė, negu 
buvai! Argi taip gali būti? 

— Matyt, mirtis man tinka, - tarė ji. - Nepakviesi į vidų? Aš 
mirtinai norėjau tave pamatyti, Džekai. Visą amžinybę sėdėjau 
ant šitos nusmurgusios pievelės. 

Žodis „nusmurgusios“ nuskambėjo neįprastai, Klaudija taip 
nešnekėdavo. Bet kas galėjo žinoti, kur ji buvo - ir, tarp miru- 
siųjų, su kuo? Ji ištiesė rankas, ir Džekas padėjo jai atsistoti. Jis 
nustebo pajutęs, kad ji gana sunki. Kas galėjo pamanyti, kad 
šmėklos apskritai kiek nors sveria? Tačiau Klaudija, sprendžiant 
iš jos išvaizdos, netgi rojuje - ar toje kitoje vietoje - vis dar turė- 
jo žiūrėti, kad neišstorėtų. 

Ji ir dabar, matyt, drovėjosi dėl savo klubų. Segėjo tokį pat 
ilgą, platų sijoną, kokius segėdavo visada - netgi vasarą. Ir buvo 
tokia pat didžiakrūtė, kokią Džekas ją prisiminė; tiesą sakant, 
kaip šmėkla, - na, palyginti su šmėklomis, kokias žmonės pa- 
prastai įsivaizduoja, - ji buvo labai apkūni. 

Džekas nubėgo prie automobilio ir išjungė žibintus, beveik 
tikėdamasis, kad Klaudijos šmėkla pradings. Bet ji laukė jo, šyp- 
sodamasi; paskui leido jam įnešti į vidų jos seną odinį lagaminą. 
Įėjusi pasuko tiesiai į Džeko miegamąjį, tarytum juodu vis dar 
būtų buvę pora ir ji visus tuos metus būtų gyvenusi su juo, - 
nors iš tiesų Klaudija nė karto nebuvo apsilankiusi šitame Dže- 
ko name. Jis nustėręs palaukė, kol ji pasinaudojo tualetu. (Kas 
galėjo pamanyti, kad šmėklos tai daro?!) 

Džekas visai sutriko. Jis ir tikėjo ja, ir įtarė, kad čia kažkas ne 
taip. Jos oda buvo tokia pat lygi, kreminės spalvos, toks pat iški- 
lus smakras, dailūs skruostikauliai - jis visada sakė, kad jos vei- 
das kaip tik toks, kokio reikia kadrams iš arti. Gaila, kad Klau- 
dija nepasirinko kino, nors ji ir buvo linkusi storėti; toks veidas 
teatre deramai neįvertinamas, Džekas jai visada taip sakė. 

Išėjusi iš vonios kambario, Klaudijos šmėkla prisiartino prie 
Džeko ir prigludo nosimi prie jo kaklo. 

— Pasiilgau netgi tavo kvapo, - tarė. 

- Šmėklos turi uoslę? - nustebo Džekas. 

Jis laikė ją suėmęs už pečių, šiek tiek atitraukęs nuo savęs, ir 
blizgančios kaip poliruota mediena, tarytum liūtės akys. Bet 
kažkas vis dėlto atrodė ne visai taip; panašumas pribloškiantis, 
tačiau nevisiškas. Ne tik todėl, kad ji buvo lyg ir per jauna, kad 
galėtų būti Klaudija, kurią jis pažinojo, - net jeigu ji mirė kitą 
dieną po to, kai jie išsiskyrė, net jeigu mirtis (kaip sakė šmėkla) 
jai tinka. 

- Žinai, man į galvą atėjo tokia mintis, Klaudija... - tarė 
Džekas. Laikydamas ją, netgi atitraukęs nuo savęs, jis jautė jos 
kūno šilumą. Džekas visada manė, kad vaiduokliai (jeigu juos 
apskritai įmanoma jausti) būna šalti. - Nuo tada, kai mirė mano 
mama, aš vis galvoju, ar šmėklos tebeturi tatuiruotes, kurias tu- 
rėjo būdamos gyvos... na, po mirties. 

Ji vėl nusišypsojo, - bet netgi jos šypsena atrodė ne visai to- 
kia, kokią Džekas prisiminė. Klaudijos dantys lyg ir nebuvo to- 
kie balti. Paskui ji iš lėto pakėlė savo ilgą, platų sijoną. Jos akys 
žvelgė taip pat viliojamai, o ant šlaunies, dar putlesnės, negu 
jis prisiminė, labai aukštai, vidinėje pusėje, ji turėjo ištatuiruotą 
kinišką skeptrą, tą trumpą kardą, kurio reikšmė - „kad viskas 
būtų, kaip tu nori. 

— Negreit, bet pagaliau užgijo, - pasakė ji. 

Džekas matė, kad jos kiniškas skeptras tikrai neblogas, bet ne 
toks tobulas, kokį jo mama buvo nusižiūrėjusi iš Polio Harperio. 

— Tikra tatuiruotė, - tarė ta mergina. - Ranka nenutrinsi. 
Pats pažiūrėk, Džekai, - nagi, paliesk. 

Jos balso moduliacija gal ir buvo tokia pat, bet kalbėjo ji ne 
taip aiškiai kaip Klaudija, ne taip taisyklingai - nebuvo tokia 
išsilavinusi. Tas jos „nagi, paliesk“ - tas atsainus „nagi“ - nu- 
skambėjo taip pat neįprastai kaip ir žodis „nusmurgusios“, į 
kurį Džekas atkreipė dėmesį anksčiau. 

Jis palietė tos merginos tatuiruotę, labai aukštai, vidinė- 
je šlaunies pusėje, - tą kiniško skeptro imitaciją, kaip dabar 
pagalvojo. 

— Kas tu tokia? - paklausė. 

Ji paėmė jo ranką ir privertė jį paliesti ją dar aukščiau. Nemū- 
vėjo jokių kelnaičių, netgi su juostele. 

- Juk prisimeni tą jausmą, Džekai? Negi nenori vėl būti ten - 
vėl būti jaunas? 

- Tu ne Klaudija, - papurtė galvą Džekas. - Klaudija niekada 
nesielgė vulgariai. - Jis dar norėjo pasakyti, jog šmėklos ne tik 
kad nebūna šiltos; šmėkloms nesudrėksta. (O gal?..) 

— Tau stovi, Džekai, - tarė ta mergina jį paliesdama. 

— Man kartais stovi ir kai miegu, - atsakė jis, tarsi ta nemaloni 
scena su transvestitu Trampo viešbutyje būtų buvusi generalinė 
repeticija. - Didelis čia daiktas! 

— Pakankamai didelis, - sumurmėjo mergina, bučiuodama jį 
į lūpas; ji bučiavosi toli gražu ne taip kaip Klaudija. Bet Džekas 
tik didžiausiomis valios pastangomis liovėsi ją lietęs. Kad liau- 
tųsi ir ji, jis turėjo aiškiai parodyti, jog žino, kas ji tokia. 

— Ką apie tai pasakytų tavo mama? - paklausė Džekas Klau- 
dijos dukters. - Jei sužinotų, kad norėjai mylėtis su manimi! 
Mama nebūtų patenkinta, ar ne? 

— Mano mama mirusi, - tarė mergaitė. - Aš čia atėjau tau 
vaidentis - ji būtų to norėjusi. . 

— Man labai gaila, kad tavo mama mirusi, - pasakė Džekas. - 
Tačiau ko ji būtų norėjusi? 

- Aš netikiu šmėklomis, - paaiškino Klaudijos duktė. - At- 
ėjau čia tau vaidentis, nes nemanau, kad mama pati galėtų tai 
daryti. 


— Kuo tu vardu? - paklausė Džekas. 

— Sali, - atsakė mergaitė. - Kaip Sali Bouls iš Kabareto. Mama 
labai norėjo to vaidmens - ji man sakė, kad tu irgi norėjai. Ir 
kad tau tas vaidmuo tikriausiai būtų geriau pavykęs. 

- Nuo ko mirė tavo mama, Sali? Kada? 

— Nuo vėžio, prieš porą metų. Turėjau palaukti, kol man su- 
kaks aštuoniolika, kad galėčiau teisėtai tau vaidentis. 

Ji atrodė kaip dvidešimt kelerių metų mergina, bet ir jos mo- 
tina visada atrodė vyresnė, negu buvo iš tikrųjų. 

- Tau tikrai aštuoniolika, Sali? 

— Taip, kaip ir Lusei. Juk Lusei buvo aštuoniolika? - paklausė 
Sali. 

— Kaip suprantu, visi viską žino apie Lusę, - tarė Džekas. 

- Tas nuotykis su Luse buvo paskutinė naujiena, kurią mano 
mama išgirdo apie tave - prieš pat mirtį. Gal, kai tai sužinojo, jai 
buvo lengviau numirti be tavęs, - pareiškė Sali. 

Kaip ir Lusė, Sali vaikščiojo po Džeko namą, tarsi jis jai pri- 
klausytų. Džekas pastebėjo, kad ji nusispyrė batelius; strapalio- 
jo basa ant imtynių kilimo jo sporto kambaryje. Jos berankovė 
smėlio spalvos palaidinukė buvo permatoma; liemenėlė tokios 
pat smėlio ar gelsvai rusvos spalvos. Sijonas čiužėjo jai vaikštant. 
Ji stabtelėjo prie rašomojo stalo, perskaitė ant jo padėto scenari- 
jaus antraštinį puslapį. (Tada ir paėmė Džeko adresų knygelę.) 

— Mano mama taip ir nesiliovė tave mylėjusi, - šnekėjo Sali. - 
Vis galvodavo, kaip viskas būtų susiklostę, jei būtų likusi su ta- 
vimi; ar tu kada nors būtum sutikęs turėti su ja vaiką, arba kelis 
vaikus. Ji apgailestavo, kad išsiskyrė su tavimi, bet labai norė- 
jo vaikų. 

Iš to, kaip Sali ištarė „vaikų“, Džekas suprato, kad jai vaikai 
nepatinka, - arba ji tiesiog nejaučia tokio poreikio jų turėti, kokį 
jautė Klaudija. 

Sali klestelėjo ant sofos Džeko svetainėje ir atsivertė jo adresų 
knygelę. Jis prisėdo prie jos. 

— Ar tu turi brolių, seserų, Sali? 

- Šaipaisi? Mama išperėjo keturis, vieną po kito. Man labai 
pasisekė - buvau pirma. Taigi dirbau aukle. 

— O tavo tėtis? - pasidomėjo Džekas. 

- Jis nepiktybinis, - tarė Sali. - Mama, kai išsiskyrė su tavimi, 
buvo pasiryžusi tekėti už pirmo sutikto vaikino. Jis tik turėjo 
pažadėti, kad norės vaikų. Mano tėtis ir buvo tas pirmas sutiktas 
vaikinas, toks apgailėtinas nevykėlis. 

— Kodėl sakai, kad jis nevykėlis, Sali? 

— Jis turėdavo eiti su mama žiūrėti visų tavo filmų. Vargu 
ar jam būdavo malonu, jei supranti, ką turiu omeny, - pasakė 
Sali. - Žinoma, ir aš, kai paaugau, eidavau žiūrėti visų tavo fil- 
mų - su mama ir tėčiu. Ji tėčiui viską apie tave išpasakojo. Ne 
tik jam, bet ir man. Kaip judu nuvykote į Toronto kino festivalį; 
kaip tavo mama ją tatuiravo. Kaip tu ją privertei parodyti tatui- 
ruotę mMuitininkei - čia tai man patiko. Ir kaip ji tave užkrėtė 
gonorėja, kuri jai prilipo nuo kapitono Febo, kai tu vaidinai gėjų 
Esmeraldą Paryžiaus katedros kupriuje; ji sakė, kad tada baisiai 
pasišiaušei, lyg pats niekada nebūtum išdykavęs. 

— Bet tavo tėtis ją mylėjo? - paklausė Džekas. 

— O,jis ją dievino! - atsakė Sali. - Mama nutuko kaip karvė - 
pati visai nebekreipė dėmesio, kaip atrodo; be to, buvo aišku, 
kad ji tebemyli tave. Bet tėtis ją garbino. 

— Tu labai graži, Sali, - pasakė Džekas mergaitei. - Tokia pa- 
naši į mamą, kad aš beveik patikėjau. Pirmą akimirką iš tikrųjų 
maniau, kad esi Klaudijos šmėkla. 

- Galiu tau vaidentis kaip tikra šmėkla, Džekai. - Sali ne- 
Staiga atsivertė pirmą puslapį; pradėjo nuo A. Raiškiu motinos 
balsu perskaitė pirmą moters vardą. 

— Mildreda (Mili) Ašaim, - ištarė Sali; paskui prakalbo lyg 
kaltindama: - Ar tu ją dulkinai, Džekai? Gal ir dabar su ja 
barškiniesi? 

— Ne, niekada, - atsakė Džekas. 

- Čia tai bent! Dar viena Ašaim - Mira. Tu ją išbraukei. Iš to 
jau tikrai galima suprasti, kad judu dulkinotės. Paskui ją metei, 
ar ne? 

— Niekada su ja nesimylėjau. Išbraukiau jos vardą, nes ji mirė. 
Sali, gana, šitaip nežaisim, - tarė Džekas. 

Bet ji skaitė toliau; užsiplieskė radusi Lučijos Delvečijo vardą. 

— Netgi mama sakė, kad tu su ja tikrai miegojai, - pareiškė 
Sali. - Mama sakė, kad iš karto suprato, jog su ja sugulsi, kai tik 
pamatė tave su ja tame filme. 

Džekas per ilgai nuolaidžiavo. Sali jau buvo priėjusi prie rai- 
dės G, kai prasidėjo nemalonumai. (Džekas žinojo, ką pasakys 
daktarė Garsija, - na, kad jam išvis nederėjo sėdėti ant sofos 
prie Sali.) 

— Elena Garsija, - perskaitė Sali. Iš Džeko veido turbūt buvo 
galima suprasti, kad jį užgavo tokia nepagarba daktarei Garsijai, 
į kurią jis net nedrįsdavo kreiptis vardu. Daktarė Garsija buvo 
svarbiausias žmogus šiame Džeko gyvenimo etape, ir Sali tai 
matė. - Tavo valytoja, o gal buvusi valytoja? - paklausė Sali, dar 
nepagarbiau. - Neabejoju, kad ją dulkinai. 

— Ji mano gydytoja - psichiatrė, - paaiškino Džekas. - Aš jos 
net nevadinu vardu. 

- A, taip - ji ir Lusės psichiatrė, ar ne? Kaip galėjau pamirš- 
ti! - sušuko Sali. - Galvą guldau, kad Lusės mama dabar tave 
persekioja. 

Sali buvo nuostabi; talentinga kaip motina, nors toli gražu 
ne taip įgudusi vaidinti. Tą akimirką, kai ėmė meilintis Džekui, 
ji jam atrodė dar panašesnė į Klaudiją negu iš pradžių, kai jis 
manė, kad ji - Klaudijos šmėkla. 

— Būk geras, nepyk ant manęs, Džekai, - šnekėjo Sali, tokiu 
pat balsu, kokiu būtų šnekėjusi jos motina. - Aš tik ilgiuosi ma- 
mos. Tikėjausi, kad būdama su tavimi ją lyg ir susigrąžinsiu. 

Džekas negalėjo pajudėti; tiesiog sėdėjo ant sofos. Jau buvo 
patyręs, kad moterys, net labai jaunos, iškart pastebi, kai visas 
nutirpsti. Klaudija visada pajusdavo tas akimirkas, kai Džekas 
negalėdavo jai atsispirti. Pajuto ir Sali. Ji prisispaudė prie jo; 
pradėjo segioti jo marškinių sagas. Jis jos nesustabdė. 

— Prisimeni, kaip vaidinai Joną Krikštytoją? - paklausė Sali. 

— Tik jo galvą - nedidelis vaidmuo, - atsakė Džekas. - Aš bu- 
vau tik nukirsta galva. 

— Nukirsta galva, ant stalo, - priminė Sali, nutraukdama jam 
marškinius. Džekas nė nepastebėjo, kada ji atsisegiojo palaidi- 
nukę; tik pamatė, kad ji jau atlapa. - Mama buvo Salomėja, ar 
ne? - paklausė Klaudijos duktė. 

- Taip, - linktelėjo Džekas; jis vos galėjo kalbėti. Mergaitė jau 
buvo nurengusi jį ir nusirengusi pati. Nuoga ji buvo gyva Klau- 
dija - su tuo kinišku skeptru, ir šiaip. 

— Mama sakė, kad, kai tąkart tave pabučiavo, tai buvo geriau- 
sias jos bučinys. 

Tikrai įsidėmėtinas bučinys, Džekas puikiai prisiminė. Tačiau 
jo santykiai su Klaudija tada jau buvo pašliję; netgi tas bučinys 
negalėjo jų vėl suartinti. 

Džekas atpažino mėlyną mėgstamų japoniškų prezervatyvų 
foliją. Sali plėšė apvalkalėlį dantimis. Džekui pasirodė pernelyg 
keista, kad Klaudijos duktė žino, jog jam labiausiai patinka „Ki- 
mono Micro Thins“. Paskui jis prisiminė, kad mergaitė buvo 
užėjusi į jo vonios kambarį; ten, be abejo, ir rado prezervatyvus, 
vaistų spintelėje. 

"Džekas žiūrėjo į jos gelsvai rudas akis ir matė Klaudiją, ta- 
rytum ji būtų buvusi gyva ir tokia pat jauna kaip kadaise. Ta 
pati plati burna, tik dantys baltesni; tos pačios putlios krūtys 
ir platūs merginos, kuri vėliau tikrai turės kovoti su antsvoriu, 
klubai. Kaip ir jos motina, Sali buvo moteris, kurioje galima tie- 
siog paskęsti. 

Daktarė Garsija ir be Džeko aiškinimo supras, kas ten buvo 
negerai, - bet kas, išskyrus Džeką, būtų sugebėjęs sudėti skai- 
čius. Jeigu jis Klaudiją paskutinį kartą matė tūkstantis devyni 
šimtai aštuoniasdešimt septintųjų birželį, tai netgi jeigu ji Sali 
tėvą sutiko tuoj pat - ir už jo ištekėjo, ir pastojo dar tam mėnė- 
siui nesibaigus, - Sali negalėjo būti gimusi anksčiau negu aštuo- 
niasdešimt aštuntųjų kovo mėnesį. Taigi du tūkstančiai trečiųjų 
liepą Sali buvo penkiolikos metų. Aštuoniolika jai galėjo būti 
nebent jeigu ji būtų buvusi (veikiausiai) Džeko duktė! Daktarė 
Garsija Džekui kartą jau buvo priminusi, kad jis niekada nemo- 
kėjo skaičiuoti. 

Iš tikrųjų, kaip Džekui papasakojo Sali, - deja, po to, kai juodu 
pasimylėjo, - aštuoniasdešimt septintųjų birželio mėnesį Klau- 
dija nuvyko į kažkokį Šekspyro festivalį Naujajame Džersyje ir 
ten susipažino su jaunu režisieriumi, Šekspyro kūrinių tyrinėto- 
ju. Juodu susituokė tų metų rugpjūtį, Klaudija pastojo rugsėjį; 

Sali gimė aštuoniasdešimt aštuntųjų birželį. Kai ji mylėjosi su 
Džeku jo namuose Entrados kelyje, jai tik prieš mėnesį buvo 
suėję penkiolika metų. Bet ji atrodė daug vyresnė! 

Sali greitai prisileido vonią ir atsisėdo į vandenį, vonios kam- 
bario duris palikusi atviras. Sakė nemėgstanti taip išsyk išlėkti 
pasimylėjusi, bet šįkart turinti skubėti. Privalanti iki nustatyto 
laiko grįžti į „Džordžijos“ viešbutį Santa Monikoje, kur apsisto- 
jusi su mama, tėčiu ir seserimis. 

— Tavo mama gyva? 

— Ji stora kaip troba, bet sveikutėlė, - atsakė Sali. - Juk ne- 
būtum su manimi sugulęs, jei būtum žinojęs, kad mama gyva, 
ar ne? 

Džekas tylėjo, tiesiog sėdėjo vonios kambaryje ant grindų, at- 
beveik tobulą Klaudijos atvaizdą. 

— Mano tėvai - laimingiausia pora iš visų, kurias pažįstu, — 
šnekėjo Sali. - Mama baisiai susidrovi, kai ją paerzinam, kad 
buvo tavo draugė. Bet mano seserims, ir man, ir tėčiui tai labai 
juokinga. Užsisakom picą ir žiūrim kurį nors tavo filmą - visi 
plyštam juokais! Mama kartais turi išeiti iš kambario. Taip ją 
prijuokinam, kad jai net prireikia nusičiurkšti! „Sustabdykit 
juostą - tuoj grįšiu“, - sako. Kai tu laimėjai „Oskarą“, maniau, 
kad visi privarysim kelnes. 

— Kiek tau metų? - paklausė Džekas. 

— Tu tikrai nemoki skaičiuoti - mama nejuokavo,- tarė 
Sali. - Dėl visa ko, Džekai, tau reikėtų pasiskaityti Kalifornijos 
valstijos Baudžiamąjį kodeksą - skyrių apie neteisėtus lytinius 
santykius su nepilnamečiais. Tau daugiau negu dvidešimt vie- 
neri, man mažiau negu šešiolika - tai svarbiausia. Tai, ką pa- 
darei, yra arba baudžiamasis nusižengimas, arba netgi sunkus 
nusikaltimas. Ko gero, būtum pasodintas į kalėjimą vieneriems, 
dvejiems, trejiems arba net ketveriems metams - ir dar turėtum 
sumokėti baudą, iki dvidešimt penkių tūkstančių dolerių. Na, 
jeigu aš kam nors papasakočiau. 

Ji atsistojo vonioje, greitai apsišluostė ir numetė rankšluostį 
ant grindų. Džekas nusekė paskui ją per miegamąjį į svetainę, 

kur buvo išmėtyti jos drabužiai; kol Sali rengėsi, Džekas ieškojo 
jos batelių. 

— Čia, galima sakyti, mano vasaros darbas, - tarė ji. 

— Koks darbas? - (Sugundyti Džeką Bernsą? Išlupti pinigų?) 

Sali paaiškino, kad jos tėtis, - apie kurį, gal per daug opti- 
mistiška jos nuomone, vargu ar buvo galima sakyti, kad jis ap- 
gailėtinas nevykėlis, - Vermonte vadovauja nedideliam vietos 
bendruomenės teatrui, pavadintam Teatro pagrindų studija. Jie 
stato spektaklius vasaros gastrolėms; rengia vaidybos kursus, 
per mokslo metus režisuoja, rašo vaidinimų scenarijus. Viską 
finansuoja specialus fondas, ne pelno organizacija. Klaudija ir 
jos šekspyriškasis vyras, kai nestato spektaklių ir neveda kursų, 
nuo ryto iki vakaro renka lėšas tam fondui. 

—- Mūsų šeima didelė - keturios dukros, - toliau šnekėjo 
Sali. - Visos kada nors turėsime studijuoti koledže. Mūsų tėvų 
gyvenimas mums geras pavyzdys. Mes mylime teatrą, mokomės 
būti savarankiškos, pinigai mums nerūpi, bet jų visada trūksta. 
Supranti? 

— Kiek tu nori? - paklausė Džekas Klaudijos dukters. 

— Mano mama numirtų, jei sužinotų, kad suguliau su tavimi. 

— Kiek, Sali? 

Ji sugriebė Džeko riešą ir žvilgtelėjo į jo laikrodį. 

- Povelnių! Turėsi mane nuvežti prie „Džordžijos“, arba išleisi 
kur nors netoliese. Aš atseit buvau filmo peržiūroje, kur tikėjausi 
sutikti tave. Šlykštu, kai šitaip nustato laiką, kada turi grįžti! 

- Tavo mama ir tėtis žinojo, kad susitiksi sa manimi? - nu- 
stebo Džekas. 

— Taip, bet nemanė, kad su tavimi mylėsiuos! - juokdamasi 
sušuko Sali. - Jie tikrai nuostabūs tėvai - juk sakiau. 

Ji Džekui įteikė Teatro pagrindų studijos lankstinuką - ten 
buvo Klaudijos, jos vyro ir kitų dukterų nuotraukų. Čekį reikėjo 
išrašyti Teatro pagrindų fondui; kadangi tai ne pelno organi- 
zacija, Džeko „paaukoti“ pinigai, kaip jam paaiškino Sali, bus 
išskirti iš sumos, apmokestinamos pajamų mokesčiu. 

Jau daug metų dukterys vis klausinėjusios motinos, kodėl ji 
nesikreipianti į Džeką Bernsą ir neprašanti pinigų teatro išlai- 


KOL TAVE RASIU 841 


kymui. Džekas juk kino žvaigždė, o Klaudija jį pažįsta; jis tikrai 
kiek nors duotų. 

— O kodėl tu negalėjai tiesiog paprašyti manęs, kad kiek nors 
paaukočiau? - paklausė Džekas. 

— Ar būtum davęs tiek daug? - atšovė Sali. (Džekas Teatro 
pagrindų fondui išrašė šimto tūkstančių dolerių čekį. Palyginti 
su bausme, numatyta Kalifornijos valstijos Baudžiamajame ko- 
dekse, tai buvo neblogas sandėris.) 

Džekas nuvežė mergaitę ir senąjį Klaudijos lagaminą į Oušen 
aveniu. Bent jau dėl to lagamino jis neklydo; paaiškėjo, jog tai iš 
tikrųjų tik butaforija. 

Sali tėvai buvo naktiniai žmonės. Paguldę jaunesniąsias duk- 
teris, Klaudija su vyru dar eidavo į apačioje esantį viešbučio barą 
išgerti; ten jie ir žadėjo laukti iš „peržiūros“ grįžtančios Sali. Jie 
buvo leidę jai važiuoti į miestą susitikti su Džeku Bernsu - vien 
tam, kad ji paprašytų Džeko paaukoti kiek nors pinigų Klaudi- 
jos pirmajai, neblėstančiai meilei - teatrui. (Turbūt tai Sali ir 
turėjo omenyje sakydama, kad jos mokosi būti savarankiškos.) 
O dėl senojo Klaudijos lagamino, tai Sali jį buvo prikimšusi Tea- 
tro pagrindų studijos lankstinukų - dėl visa ko, jei toje „peržiū- 
roje“ kartais sutiktų daugiau turtingų ir garsių kino žvaigždžių. 

Sali su Džeku dar aptarė, ar jam derėtų drauge su ja užei- 
ti į „Džordžijos“ vestibiulį. Kad susipažintų su jos tėčiu - ir, 
praeities vardan, pasisveikintų su Klaudija. Sali galėtų praneš- 
ti, kaip dosniai Džekas juos parėmė. Retai kas dovanoja šimtą 
tūkstančių; tokią didelę paramą jau galima „įvardyti“, sakė Sali. 
Tai galėtų būti Džeko Bernso stipendija, skiriama jaunam, dar 
studijuojančiam aktoriui, režisieriui ar dramaturgui; be to, kaip 
tik renkamos lėšos naujo šešių šimtų vietų teatro statybai. (Taigi 
paramą tikrai galima kaip nors „įvardyti '.) 

- Arba,jei nori, gali išsaugoti anonimiškumą, - pridūrė Sali. 

Džekas nusprendė išsaugoti anonimiškumą. Jis Sali pasakė 
verčiau neisiąs į „Džordžijos“ barą susipažinti su jos tėčiu ir at-. 
naujinti pažinties su jos mama. 

— Turbūt taip bus geriausia, - tarė Sali. - Atvirai kalbant, man 
gal ir pavyktų. Repetavau tai, po velnių, visą amžinybę. Bet tikrai 

nežinau, ar tu pakankamai geras aktorius, kad galėtum tiesiog 
įeiti ten ir apsimesti, jog neišdulkinai man smegenų. 

— Tikriausiai nesu toks geras, - prisipažino Džekas. 

— Džekai, manau, kad tu labai mielas, - pasakė Klaudijos 
duktė, bučiuodama jį į skruostą. - Mama su tėčiu tau parašys - 
žinau, kad parašys. Ilgą padėkos laišką, mažų mažiausiai. Tavo 
adresas bus jų sąraše visą likusį tavo gyvenimą; jie tikriausiai 
kasmet prašys pinigų. Nesakau, kad kas kartą šimto tūkstan- 
čių, bet kiek nors tikrai prašys. Aš visada maniau, kad jie turėtų 
paprašyti. | 

Teatro pagrindų studijos lankstinuke Klaudija vilkėjo palapi- 
nės pavidalo suknelę ir atrodė storesnė už Keti Beits, lipančią į 
karštą vonią su Džeku Nikolsonu, kad ir kuriame filme tai buvo. 
Klaudijos vyras buvo aukštas, barzdotas, tarytum pasmerktas 
vaidinti išduotus karalius. Jaunesniosios dukterys - tokios pat 
stambios ir gražios kaip Sali. 

Kai Džekas sustabdė automobilį prie šaligatvio krašto prie- 
šais Oušen aveniu esantį „Džordžijos“ viešbutį, Sali pabučiavo 
jį į kaktą. 

- Tu, regis, geras žmogus, Džekai, - tik labai liūdnas, - tarė. 

— Perduok nuoširdžiausius linkėjimus savo mamai, - paprašė 
Džekas tos penkiolikmetės. 

- Ačiū už pinigus, Džekai. Mums tai labai svarbu - aš ne- 
juokauju. 

— Ką turėjai omeny sakydama, kad atėjai man vaidentis? - pa- 
klausė Džekas. - Na, tai buvo smūgis. Labai taiklus - turiu tai 
pripažinti, Sali. Bet kaipgi tu man vaidenaisi? 

— O, dar pamatysi, - pasakė Sali. - Visa tai tau tikrai vaiden- 
sis, Džekai. Beje, kalbu ne apie pinigus. 


Džekas grįžo į savo namus Entrados kelyje - į nusikaltimo vie- 
tą, taip sakant. Tai iš tikrųjų buvo nusikaltimas, ne tik pagal 
Kalifornijos valstijos Baudžiamąjį kodeksą; Džekas Bernsas ir 
pats jautė, kad nusikaltimas. Jis pasimylėjo su penkiolikos metų 
mergaite ir tai jam kainavo tik šimtą tūkstančių dolerių. 

Džekas ilgai negulė miegoti, perskaitė Sali jam paliktą lanksti- 
nuką, kiekvieną žodį; gerai įsižiūrėjo į visas nuotraukas. Teatro 
pagrindų studija siekė kilnaus tikslo - kad teatras būtų atviras 
visiems. Kažkoks kaimynas, elektrikas, nemokamai įtaisė nau- 
jus sceną apšviečiančius žibintus; pora vietos dailidžių padirbo 
dekoracijas trims Šekspyro pjesėms, irgi be jokio užmokesčio. 
Tame nedideliame pietų Vermonto miestelyje berods visi buvo 
kaip nors prisidėję prie bendruomenės teatro. 

Aplinkinių mokyklų mokiniai teatre statė savo spektaklius; 
moterų knygų klubas inscenizuodavo mėgstamų romanų iš- 
traukas. Sausio mėnesį prieš išvykdama į gastroles ten repetavo 
Niujorko operos trupė; profesionalūs operos dainininkai mokė 
dainuoti kelis balsingus vietos vaikus. Poetai ten skaitė savo ei- 
lėraščius; be to, buvo rengiami koncertai. Vasarą, be abejo, buvo 
stengiamasi įtikti populiarių pramogų trokštantiems turistams, 
tačiau kasmet rodomi ir bent du „rimti“ spektakliai. Džekas at- 
pažino kelis gastrolininkus - aktorius ir aktores iš Niujorko. 

Lankstinuke buvo dvi Klaudijos nuotraukos; abiejose ji at- 
rodė labai linksma, tiesiog švytinti, ir stora. Jos dukterys buvo 
itin fotogeniškos - savimi pasitikinčios mergaitės, išmokytos 
vaidinti. Klaudija tikrai galėjo didžiuotis ne pagal metus tvirta 
ir ryžtinga pirmagime Sali. Ar Klaudija ir jos vyras žino, kaip 
puikiai Sali sugeba tvardytis, kaip nepriklausomai mąsto? Ti- 
kriausiai. Ar Sali tėvai žino ir kad ji tokia lytiškai aktyvi (šeimos 
labui)? Tikriausiai ne. 

Klaudija teatrą pavertė šeimos verslu - gal daug sėkmingiau, 
negu pati manė. Bet Džekas, kad ir kaip stengėsi perprasti finan- 
savimą, vis tiek nesuvokė, kaip veikia tas atseit pelno nesiekian- 
tis fondas. (Jį vėl sutrikdė skaičiai.) Džekas žinojo tik kad visą 
likusį gyvenimą rašys čekius Teatro pagrindų fondui; reguliariai 
siunčiamos šimto tūkstančių dolerių, ar didesnės, aukos jam at- 
rodė menka bausmė už tai, ką jis padarė. 

Džekas norėjo tuoj pat paskambinti daktarei Garsijai, bet 
buvo jau antra ar trečia valanda ryto, be to, jis numanė, ką dak- 
tarė pasakytų. „Papasakosi, kai prieisime prie to chronologiškai, 
Džekai. Aš ne kunigas. Išpažinčių neklausau.“ Ji turėjo omenyje, 

kad iš jos Džekas negali tikėtis nuodėmių atleidimo; kita vertus, 
paties Džeko manymu, tai, kad jis pasimylėjo su Klaudijos duk- 
terimi, buvo išvis neatleistina - net jeigu Džekui būtų pavykę 
save įtikinti, kad Sali iš tikrųjų buvo Klaudijos šmėkla. 

Pagaliau nusprendęs eiti miegoti, Džekas jau norėjo išjungti 
šviesą virtuvėje, kai jo žvilgsnis užkliuvo už maisto produktų 
sąrašo, kurį jis pats kažkada buvo prispaudęs prie šaldytuvo du- 
relių vienu iš mamos dovanotų magnetukų su japoniškų tatui- 
ruočių piešiniais. 


KAVOS PUPELIŲ 
PIENO 
SPANGUOLIŲ SULČIŲ 


Tik toks ir tėra jo gyvenimas. Džekas jau buvo bepradedąs 
suprasti, kad Klaudija ištesėjo pažadą jam vaidentis. 


Džekas pastebėjo, kad kai jauti gėdą, prisigalvoji visokių „jeigu“. 
Klaudijos dukteriai Sali penkiolika metų; Džekui buvo nesunku 
įsivaizduoti, kad tokio amžiaus mergaitė, ko gero, dėl ko nors 
pykstasi su mama. Paauglės kartais ir be jokio pagrindo jau- 
čia priešiškumą savo motinoms. O jeigu dėl kokios nors kvailos 
priežasties Sali norėjo įskaudinti mamą? O kas, jeigu ji pasakė 
Klaudijai, kad pasimylėjo su Džeku? 

O kas bus, jeigu kada nors Sali ims apie tai galvoti ir prieis 
prie absurdiškos išvados, kad Džekas ja pasinaudojo? Jeigu - dėl 
daugybės priežasčių, galbūt išvis nesusijusių su tuo, kas paskati- 
no Sali suvilioti Džeką, - ta savavalė mergiūkštė tiesiog nuspręs, 
kad jis turi būti nubaustas už nusikaltimą, kurį padarė, arba kad 
Džeką Bernsą reikėtų bent jau demaskuoti? 

— Ką gi, Džekai, aš neabejoju, jog tave labiau slegia gėda negu 
baimė, kad gali būti nubaustas pagal Kalifornijos valstijos Bau- 
džiamąjį kodeksą, - vėliau pasakė daktarė Garsija. - Bet ar ne- 
manai, kad daugelio mūsų praeityje yra kas nors, kas galėtų mus 
sunaikinti vienu laišku ar telefono skambučiu? 

- Jūsų praeityje tikriausiai nėra tokio Žmogaus, daktare 
Garsija? 

— Ne aš čia pacientė, Džekai. Neprivalau atsakyti į tokį klausi- 
mą. Na, aišku tik tai, kad visi turime su kuo nors apsiprasti. 

Ėjo du tūkstančiai trečiųjų rugpjūčio mėnuo. Džeko namas 
Entrados kelyje tebebuvo parduodamas, bet Džekas jautė, kad 
Klaudijos šmėkla įsikraustė visam laikui; ji tarytum gyveno su 
juo. Kad ir kur jis persikeltų, prieš arba po to, kai tas nelemtas 
namas bus parduotas, Džekas neabejojo, kad ir Klaudijos šmė- 
kla persikeltų drauge. 

Krungas, tas tailandietis kikboksininkas iš Batersto gatvėje 
buvusios sporto salės, kurioje Džekas kadaise lankėsi, kartą pa- 
sakė: „Salės žiurkėms reikia ieškotis naujo laivo, Džeki.“ Ką gi, ir 
Džekas jautėsi esąs žiurkė, kuriai netrukus reikės ieškotis naujo 
laivo, bet dabar jis buvo žiurkė su šmėkla. 

Džekas patyrė, koks neramus būna miegas, kai gyveni su šmė- 
kla. Jis sapnavo beprasmius, nerimą keliančius sapnus, iš kurių 
pabusdavo įsitikinęs, kad jo ranka ką tik lietė Emos tatuiruotę. 
(Tą tobulą vaginą, ne Jericho rožę, kurią jo mama Emai ištatui- 
ravo ant dešinės šlaunies - truputį žemiau kelnaičių kraštelio.) 

Džekas paklausė nekilnojamojo turto agentės patarimo ir iš- 

sikraustė; dabar agentė galėjo išvežti iš namo visus senus, negra- 
žius baldus, - daugumą jų Ema buvo įsigijusi pirmajam butui 
Venecijoje, - ir kilimus, ir Džeko sporto kambario įtaisus; grin- 
dys buvo nušlifuotos, sienos išdažytos baltai. Tas namas ir dabar 
buvo tikra skylė, bet jau švari ir tuščia, - o Džekas persikėlė į 
kuklų butą „Okeanoje“, Santa Monikoje. 
“Tas butas buvo trečiame aukšte, keturių kambarių, įskaitant 
virtuvę; jo langai išėjo į kiemą ir į baseiną. Džekas galėjo pasi- 
rinkti butą su vaizdu į Oušen aveniu, bet „Okeana“ buvo ne per 
brangiausias viešbutis nuolatiniams gyventojams, labai mėgsta- 
mas šeimų su vaikais; Džekui patiko klausytis baseine žaidžian- 
čių vaikų krykštavimo. Kai kurios šeimos buvo iš Azijos arba. 
Europos; Džekui patiko klausytis ir užsienio kalbų skambesio. 
Jis apsiprato su mintimi, kad čia gyvena laikinai; nes Džekas 
Bernsas ir pats buvo laikinas - beveik nebeegzistuojantis. 

Iš to, ką turėjo gyvendamas Entrados kelyje, jis, galima sakyti, 
nepasiliko nieko. Gal tris ketvirtadalius savo drabužių atidavė 
labdarai, o „Oskarą“ nuvežė savo teisininkui, kad pasaugotų. 

Tiesa, Džekas pasiliko savo naujausią „Audi“. „Okeanos“ 
sporto klubas atrodė tarsi pasityčiojimas, bet Venecijoje buvo 
du klubai, kurie Džekui patiko, - be to, iš „Okeanos“ važinėti 
pas Montanos aveniu įsikūrusią daktarę Garsiją Džekui buvo 
netgi arčiau negu iš namo Entrados kelyje. 

„Okeanoje“ Džekas įsiregistravo Hario Moko vardu; kaip 
visada, tik keli jam svarbūs žmonės žinojo, kur jis apsistojęs. 
Džekas (kaip žmogus, bepriprantantis prie tokios netikrumo 
būsenos) nė kiek nenustebo, kai netrukus po persikraustymo 
jį susirado Leslė Oustler. Ponia Oustler paskambino, nes kurį 
laiką negavo iš jo jokių Žinių, - bet ji dėl to nepykstanti, greitai 
pridūrė. O Doloresa tuo, be abejo, buvo labai patenkinta. 

Doloresą taip nervinę Džeko, regis, visam laikui palikti dra- 
bužiai, kad ponia Oustler juos galiausiai padovanojusi Šventos 
Hildos mokyklai; ponas Ramzis labai apsidžiaugęs, nes tai bū- 
sią puikūs kostiumai mokinių spektakliams. Ir ponas Ramzis, 
ir panelė Vurc skambinę Leslei ir dėkoję už neįprastą dovaną. 
(„Mums visada trūksta vyriškų drabužių inscenizacijoms“, - pa- 
aiškinusi Karolina.) 

Buvęs Džeko miegamasis, kaip sakė ponia Oustler, pertvarky- 
tas į studiją Doloresai. (Leslės blondinė, matyt, buvo kokia poetė 
arba tapytoja, - aišku, kad kažkokia menininkė, - bet Džekas 
neklausinėjo.) O dėl buvusio Emos miegamojo, tai ten dabar 
oficialus svečių kambarys. Sienos išklijuotos kitokiais tapetais - 
„moteriškesniais“, kaip sakė Leslė. „Moteriškesni“ ir baldai, ir 
užuolaidos. Džekas numanė, kad viso to pageidavo Doloresa, 
bet jis neklausinėjo ir apie tai. 

— Kai atvyksi, turbūt labiau norėsi apsistoti viešbutyje, - tarė 
ponia Oustler. 

- Turbūt, - atsakė Džekas. Jis vis dar nesuprato, dėl ko ji 
skambina. 

— Gal sužinojai ką nors naujo apie savo tėtį, Džekai? - pa- 
klausė Leslė. 

— Ne. Bet ašjo ir neieškau, - paaiškino Džekas. 

— Ir kodėl gi? Juk jis jau turėtų būti pradėjęs septintą dešimtį, 
ar ne? Tokio amžiaus vyriškiams visko nutinka. Gali jo netekti 
net nespėjęs rasti... na, supranti, ką turiu omeny. 

— Norite pasakyti, kad jis gali numirti? 

- Gal jau ir numirė, - tarė ponia Oustler. - Seniau tu taip 
stengeisi ką nors apie jį sužinoti. Kur dingo tavo smalsumas, 
Džekai? - (To Džeką vis klausė ir daktarė Garsija.) 

— Aš lankausi pas psichiatrę, - lyg ir pasiteisino Džekas. 

— Gerai, kad bent su kuo nors pasikalbi! - sušuko Leslė. - Bet 
seniau viską suspėdavai. 

— Ponia Oustler tikriausiai turėjo galvoje, Džekai, - netrukus 
pasakė jam daktarė Garsija, - jog tai, kad lankaisi pas psichiatrę, 
dar nereiškia, kad negali truputį pasmalsauti. 

Bet Džekas nepateisinamai nusikalto. Jis ne tik kad pasimylėjo 
su penkiolikos metų mergaite - jis tarytum apsiprato su tuo, kas 
nutiko. Jį slegia baisi paslaptis, kurią - jei Klaudijos duktė jam 
leis - jis nusineš į kapus. Gėda nuslopino jo smalsumą. Kai jauti 
gėdą, nesinori ieškoti naujų nuotykių - bent jau kurį laiką. 


Prie Klaudijos ir jos vyro (kurį Džekas visada įsivaizduos kaip 
barzda apžėlusį, visų išduotą karalių) padėkos laiško buvo pri- 
dėtos kelios šeimos nuotraukos - tarp jų ir Sali, dar mažos mer- 
gytės, portretas, ir Klaudijos, kai ji buvo pastebimai lieknesnė. 
Vienoje nuotraukoje Klaudijos vyras ir mergaičių tėvas buvo 
švariai nusiskutęs; Džekas iškart suprato, kodėl tas karalius už- 
siaugino barzdą. 

„Jei kada norėtum sugrįžti į teatrą, - rašė Klaudija, - tik pasa- 
kyk!“ Koks mėnuo ar šešios savaitės Vermonte vidurvasarį, sce- 
na tokia maža, kad galima jaustis kaip namuose, jis pats galėtų 
pasirinkti ir pjesę, ir vaidmenį. Tokiomis aplinkybėmis Klaudi- 
jos pasiūlymas Džeką kartu ir sujaudino, ir atbaidė. 

„Mes visi tau tokie dėkingi, Džekai“, - toliau rašė Klaudija. 

„Ir taip didžiuojamės Sali, kad ji taip drąsiai į jus kreipėsi!“ - 
buvo pridūręs Klaudijos vyras (Sali tėvas). 

Džekas Klaudijai ir jos vyrui atsakė, jog džiaugiasi, kad galėjo 
bent šiek tiek padėti. Bet jis, deja, nesąs toks drąsus kaip Sali; 
Džekas parašė, kad jam jau būtų baisoka stovėti vienam sceno- 
je. „Iš konteksto išplėštos filmavimo akimirkos, prie kurių aš 
jau pripratau, leidžia aktoriui tarytum pasislėpti“, - rašė Dže- 
kas. (Kad ir ką tai reiškė!) Ir dar pridūrė, jog dažnai galvos apie 
nedidelį jų teatrą, kiekvieną vasarą gailėsis, kad praleido progą 
bent mėnesį ar šešias savaites idiliškai pagyventi Vermonte. (Iš 
tikrųjų jis būtų verčiau miręs, negu ten keliavęs!) 

Džekas jautė, kad Klaudijos šmėkla žiūri jam per petį; ji pa- 
tenkinta šypsojosi, kai jis išsiuntė tą laišką. 

Tuoj po to veidmainiško susirašymo Džekas išgyveno kitokio 
bendravimo jaudulį. Pokalbis telefonu su Karolina Vurc, kurios 
skambutis pažadino Džeką vieną ankstų rugpjūčio rytą, kai jis 
gal šimtąjį kartą sapnavo, kad liečia Emai ant šlaunies ištatui- 
ruotą vaginą, buvo tikrai nuoširdus. Šeima iš Diuseldorfo, su 
kuria Džekas kartais pasišnekėdavo, norėdamas pasitikrinti, ar 
dar nepamiršo Ekseteryje pramoktos vokiečių kalbos, jau buvo 
susikėlusi ir plaukiojo „Okeanos“ baseine. 

— Džekai Bernsai, kaip pasakytų ponas Ramzis, - prašneko 
panelė Vurc. - Pakilk ir švytėk! - Panelė Vurc, žinoma, nė ne- 
numanė, kaip gėdingai Džekas nusikalto. (Kad jis dar kils ir kils, 
buvo gal ir tikėtina; bet kad kada nors dar švytės, atrodė nejįsi- 
vaizduojama.) | 

— Kaip malonu girdėti jūsų balsą, Karolina, - nuoširdžiai pa- 
sakė Džekas. 

— O tavo balsas skamba baisiai, - tarė panelė Vurc. - Neapsi- 
mesk, kad tavęs nepažadinau. Bet aš noriu tau pranešti naujie- 
ną, dėl kurios buvo verta tave pažadinti, Džekai. 

— Gavote žinią iš jo? - paklausė Džekas, jau visiškai pabudęs, 
nors gal ir nešvytėdamas. 

— Ne išjo, o apie jį. Tu turi seserį, Džekai! 

Biologiniu požiūriu, jeigu jo tėvas vedė antrą kartą, - o dabar 
paaiškėjo, kad Viljamas tikrai vedė, - buvo galima suprasti, kad 
Džekas turi pusiau seserį, ir tai tikrai buvo netikėta naujiena ir 
jam, ir panelei Vurc. 

Ji buvo vardu Heter Berns, dirbo asistente Edinburgo univer- 
siteto Muzikos fakultete, kuriame (prieš kelerius metus) baigė 
studijas ir įgijo pirmą mokslo laipsnį, Muzikos katedroje. Heter 
buvo pianistė ir vargonininkė, ir dar grojo medine fleita. Filoso- 
fijos mokslų daktaro disertaciją apsigynė Belfaste. 

— Apie Bramsą, - pasakojo Džekui Karolina. - Parašė kažką 
apie Bramsą ir devynioliktą amžių. 

— Mano tėtis Edinburge? - paklausė Džekas panelės Vurc. 

- Viljamas ne visai sveikas, Džekai, - jis sanatorijoje. Vėl gro- 
jo vargonais Senojoje šv. Pauliaus bažnyčioje, dėstė Edinburge, 
bet paskui susirgo osteoartritu. Artrito pažeistomis rankomis 
nebegali groti, bent jau profesionaliai. 

— Jis sanatorijoje gydosi artritą? - pasitikslino Džekas. 

— Ne, ne - ten gydomos psichikos ligos, - pasakė panelė Vurc. 

- Jis beprotnamyje, Karolina? 

— Heter sako, kad ten labai gražu. Viljamui ten patinka. Tik 
kad labai daug kainuoja, - pridūrė panelė Vurc. 

— Mano sesuo paskambino, nes jai reikia pinigų? - paklausė 
Džekas. 

- Ji paskambino, nes jai reikia tavęs, Džekai. Klausė, kaip ga- 
lėtų su tavimi susisiekti. Pažadėjau, kad pati tau paskambinsiu. 
Kaip žinai, aš niekam nesakau tavo telefono numerio, - nors 
šiuo atveju man tikrai norėjosi pasakyti. Taip, Heter reikia pini- 
gų, - kad Viljamas galėtų toliau laimingai ir saugiai gyventi toje 
sanatorijoje. 

Džeko seseriai buvo dvidešimt aštuoneri. Panelė Vurc Dže- 
kui paaiškino, kad Heter, kaip Edinburgo universiteto asistentė, 
neuždirba tiek, kad galėtų turėti vaikų. Taigi ji tikrai neišgalės 
mokėti už Viljamo išlaikymą ir priežiūrą toje psichiatrinėje 
ligoninėje. 

- Heter ištekėjusi? - paklausė Džekas panelės Vurc. 

- Žinoma, kad ne! 

— Na, jūs užsiminėte apie vaikus, Karolina. 

— Kalbėjau hipoteziškai - apie menką tos vargšės mergaitės 
atlyginimą, - toliau aiškino Džekui panelė Vurc. - Heter turi 
draugą. Jis airis. Bet ji neketina už jo tekėti. Heter tik pasakė, 

kad gaudama tiek, kiek gauna dabar, negali net svajoti apie šei- 
mą ir nori tavęs paprašyti, kad padėtum išlaikyti Viljamą. 

Aš turiu seserį! - galvojo Džekas; kad jai reikia jo pagalbos 
(kad apskritai yra žmogus, kuriam jo reikia), buvo nuostabiau- 
sia naujiena! 

Dar geriau buvo tai, kad Džeko sesuo mylėjo jųdviejų tėvą. 
Anot panelės Vurc, Heter Viljamą tiesiog dievino. Bet jai nebu- 
vo lengva, kaip ir jam. Pasišnekėjusi su Džeko seserimi, panelė 
Vurc jau galėjo daug ką papasakoti. 

Kita Viljamo Bernso meilė, - nors jo jausmai jai turbūt ne- 
pranoko, gal netgi neprilygo tam, ką jis kadaise jautė komen- 
danto dukteriai, - buvo jauna moteris, kurią jis sutiko ir vedė 
Vokietijoje. Barbara Štainer buvo dainininkė; ji Viljamą supa- 
žindino su Šuberto dainomis. Tų vokiškų Lieder dainavimas su 
klavikordo akompanimentu, - panelė Vurc Džekui paaiškino, 
jog tai „šiuolaikinio pianino prototipas“, - Viljamui buvo nauja, 
jaudinanti patirtis. Jis nemanė, jog tai menkesnis menas, ir jo 
jausmai Barbarai Štainer nebuvo laikinas susižavėjimas; juodu 
drauge koncertavo ir dėstė muziką. 

„Aš turiu sūnų, bet jo gal niekada nebepamatysiu , - iškart 
pasakė Viljamas Barbarai. 

Heter panelei Vurc papasakojo, kad vaikystėje nuolat jautėsi 
taip, tarsi Džekas Bernsas būtų šalia, - net kai Džekas dar ne- 
buvo kino žvaigždė, tėtis kaip apsėstas žiūrėjo Džeko filmus ir 
didžiajame ekrane, ir įrašytus į vaizdajuostes bei vaizdadiskius. 
(Anot panelės Vurc, Viljamas visus Džeko žodžius - visų fil- 
mų - mokėjo atmintinai.) 

Viljamas Bernsas su Barbara Štainer gyveno Miunchene, 
Kelne, Štutgarte; iš viso Vokietijoje juodu drauge praleido gal 
penkerius metus. Kai Barbara jau laukėsi Heter, Viljamas gavo 
pasiūlymą grįžti „namo“, į Edinburgą; jis mielai pasinaudojo ta 
proga. Heter gimė Škotijoje; abu jos tėvai, kaip vėliau ir ji, buvo 
Edinburgo universiteto Muzikos fakulteto dėstytojai. 

Viljamas vėl grojo Tėvo Vilio vargonais Senojoje šv. Pauliaus 
bažnyčioje - tiesa, tie vargonai jau buvo šiek tiek pakeisti ir pa- 
didinti. Tačiau toje bažnyčioje, kur tokia pasakiška reverbera- 

cija, tai beveik neturėjo reikšmės; tai buvo Senoji šv. Pauliaus 
episkopalinė bažnyčia, kurią Viljamas labai mėgo, o Edinburgas 
buvo jo miestas. 

Panelė Vurc, telaimina ją Dievas, tai išgirdusi padarė skubotą 
išvadą, kad Viljamo gyvenimas pagaliau įėjo į vėžes, jis tarytum 
grįžo į pradinę padėtį. Atrodė tikrai nuostabu, kad po visų jau- 
nystės kelionių ir išgyvenimų Viljamas Bernsas vis dėlto „susi- 
tupėjo“. Rado tinkamą moterį; o gimus dukteriai, lyg prarasto 
sūnaus pakaitalui, Džeko tėvas, regis, turėjo aprimti. 

Bet viskas buvo ne visai taip. Barbara Štainer ilgėjosi Vokieti- 
jos. Edinburgo ji nelaikė didingu klasikinės muzikos miestu; na, 
muzikos ten netrūko, tačiau didesnė jos dalis, Barbaros nuomo- 
ne, buvo tik vidutiniška. O klimatas nemalonus, drėgnas. Bar- 
bara manė, kad toks oras pasunkino jos įsisenėjusį bronchitą; ji 
pusiau juokais sakydavo, kad tapo nuolat krenkščiančia daini- 
ninke, bet jos kosulys buvo nepaliaujamas - liga daug sunkesnė, 
negu ji manė. 

Iš to, ką papasakojo Džeko sesuo, vieną kartą paskambinusi 
telefonu, panelė Vurc suprato, kad jos motina buvo viskuo ne- 
patenkinta niurgzlė. Barbara vis sakydavo, kad Škotijoje vyrai 
(išskyrus Viljamą) nepatrauklūs ir prastai rengiasi; o moterys 
dar nepatrauklesnės ir išvis nemoka rengtis. Viskis - gryna pra- 
keiktis, ne tik todėl, kad Žmonės prasigeria (Viljamas negėrė), 
bet ir dėl to, kad jis užmuša skonio receptorius ir škotai net ne- 
besuvokia, koks prastas jų maistas. Kiltus, kaip ir vokiškas odi- 
nes kelnes iki kelių, turėtų dėvėti tik vaikai - bent jau taip manė 
Barbara. (Viljamas kaip gyvas nebūtų segęsis kilto.) Vasarą, kai 
oras pagaliau pagerėdavo, visur būdavo per daug turistų - ypač 
amerikiečių. Barbara buvo alergiška vilnai; visų tų škotiškų lan- 
guotų audinių ji negalėjo pakęsti. 

Heter panelei Vurc pasakojo, kad jos motinai ir vienas kūdi- 
kis buvo baisi našta, todėl ji nepasidavė Viljamo įkalbinėjimams 
pasigimdyti dar bent vieną ar du vaikus. Barbara neturėjo moti-. 
nystės instinkto, tačiau ji susimažino dėstytojavimo krūvį (per- 
pus), kad galėtų daugiau laiko praleisti su Heter, nors tas su kū- 
dikiu leidžiamas laikas jai buvo tikra kankynė. 

Barbara Štainer buvo išsiskyrusių tėvų vaikas; ji taip bijojo 
gyvenimo atskirai ir skyrybų, kad iš tos baimės dažnai net imda- 
vo įtarinėti, jog Viljamas jau rengiasi ją mesti. Ji klydo; iš tikrųjų 
Viljamas (pasak Heter) buvo „vergiškai ištikimas“ jį tvirtai savo 
gniaužtuose laikančiai žmonai. Jis manėsi esąs kaltas dėl to, kad 
ji taip liūdi, ir graužėsi, kad išvežė ją iš jos mylimos tėvynės; Vil- 
jamas sakė, kad jie galėtų keltis atgal į Vokietiją, tačiau Barbara 
manė, jog ten persikėlęs jos vyras jaustųsi labai nelaimingas ir 
dėl to dar greičiau su ja išsiskirtų. 

Kai Barbaros Štainer tėvai dar nebuvo išsiskyrę, jai labai pa- 
tikdavo visos šeimos atostogos slidinėjimo kurortuose - kiek- 
vieną žiemą ir pavasarį jie keliaudavo į Šveicarijos ir Austrijos 
Alpes. Po skyrybų tos kelionės, į kurias Barbara jau leisdavosi 
tik su mama arba tik su tėvu, buvo tarytum priverstinės pra- 
mogos - stojiškas sportavimas ir pietūs tylomis, kai tėvas arba 
mama gerdavo per daug vyno. Tačiau Heter vis tiek nuolat gir- 
dėdavo liūdinčios mamos pagarbiai tariamus tų Austrijos ir 
Šveicarijos slidinėjimo kurortų pavadinimus; galėjai pamanyti, 
kad tai šventųjų vardai ir kad Barbara atsivertė į katalikybę. 

Sankt Antonas, Klostersas, Lechas, Vengenas, Cermatas, Sankt 
Kristofas. Kai gyveno Vokietijoje, Barbara Štainer iš tikrųjų iš- 
mokė Viljamą Bernsą slidinėti - nors jam nelabai sekėsi. (Dže- 
kas niekaip negalėjo įsivaizduoti savo tėčio, išsitatuiravusio var- 
gonininko, su slidėmis.) Bet Šveicarijos ir Austrijos Alpės buvo. 
labai toli nuo Škotijos. 

„Nusivešim tave slidinėti, kai būsi pakankamai subrendusi“, - 
sakydavo Heter mama. 

(Nesunku suprasti, kad šitie panelės Vurc pakartoti žodžiai 
Džekui ausyse nuskambėjo tarsi Alisos pažadų aidas.) 

Tačiau netrukus paaiškėjo, kad vadinamasis įsisenėjęs bron- 
chitas iš tiesų yra plaučių vėžys; Barbara buvo įsitikinusi, kad jį 
„pasigavo (kaip kokį gripą) Edinburge. „Nenustebčiau sužino- 
jusi, kad plaučių vėžys ir atsirado Škotijoje“, - lyg ir juokaudavo 
ji tarp kosulio priepuolių. Nuo to laiko Barbara nebedainavo, 
bet nemirė. 


KOL TAVE RASIU 853 


Heter tada buvo per maža, kad išlaikytų atmintyje ką nors 
gero apie tai, kaip jos mama pasveiko. Karolina Džekui pasakė, 
kad Heter išvis nieko neprisimena apie švitinimą, o apie che- 
moterapiją - tik kad mama vėmė ir kad nešiojo peruką. Panelės 
Vurc manymu, Heter tada turėjo būti penkeri metai. Mergy- 
tė beveik neįsiminė pirmosios kelionės į slidinėjimo kurortą, į 
Klostersą, - jai į atmintį įkrito tik tai, kad jos mama, Barbara, 
labai liūdėjo, nes buvo pavargusi ir negalėjo slidinėti. 

Džekas, kalbėdamas su Karolina, suabejojo, ar Heter, kai jai 
buvo penkeri, apskritai galėjo ką nors tiksliai įsiminti. Panelė 
Vurc atmetė jo abejones sakydama, kad nors jo seseriai tada 
buvo tik penkeri, vieną dalyką apie motiną ji įsiminė kuo pui- 
kiausiai. Barbara Štainer negalėjo pakęsti škotų važinėjimo ne ta 
kelio puse. Ji vis baisėdavosi, kiek užsienio turistų žūsta Edin- 
burge kiekvieną vasarą. (Dėl to, kad nulipa nuo šaligatvio žiūrė- 
dami į kairę, o ne į dešinę.) 

„Jei vėžys nesugrįš manęs pribaigti, - sakydavo Barbara Vilja- 
mui ir savo penkiametei dukrytei, - tai tikrai nutrėkš koks ne ta 
gatvės puse lekiantis automobilis.“ Taip ir atsitiko. 

Barbara nulipo nuo šaligatvio, kur buvo parašyta - kuo aiš- 
kiausiai - PAŽVELKITE Į DEŠINĘ. Bet ji pažvelgė į kairę, nors 
Edinburge buvo išgyvenusi jau beveik šešerius metus, ir ją nu- 
bloškė gatve važiavęs taksi. 

— Heter berods sakė, kad tai nutiko netoli Šarlotės aikštės, - 
pasakojo Džekui panelė Vurc. - Kažkoks rašytojas, rašantis kny- 
geles vaikams, skaitė ištraukas iš savo kūrinių - vyko kažkoks 
literatūros festivalis. Mama nusivedė Heter pasiklausyti to skai- 
tymo, surengto kažkokioje palapinėje. Kai jiedvi jau Žžingsniavo 
namo ir ketino pereiti per gatvę, Heter ištiesė rankutę - norėjo 
įsikibti į motinos ranką. Heter žvilgtelėjo ten, kur reikėjo, ir pa- 
matė, kad atlekia taksi; o jos mama pažvelgė ne į tą pusę ir nuli- 
po nuo šaligatvio. Taksi Barbarą užmušė vietoje. Heter prisime- 
na, kad jos pirštai tik vos vos prisilietė prie motinos rankos. 

Ar jo sesuo neraginama išpasakojo panelei Vurc visas tas 
skaudžias smulkmenas, ar Karolina ją meiliai iškamantinėjo, 
Džekas nesuprato. Jis žinojo tik tai, kad panelė Vurc visada buvo 

linkusi viską, kas svarbu, dramatizuoti, - taigi ji Džekui pasakė, 
kad nuo smūgio Barbaros Štainer perukas nulėkė kažkur į šalį, 
ir kad Heter su mama (mamai primygtinai reikalaujant) būda- 
mos vienos kalbėdavosi tik vokiškai. 

Girdėdami, kad penkiametė Džeko sesuo žuvusią mamą šau- 
kia vokiškai, nelaimės liudininkai visai sutriko. (Tarp liudininkų 
buvo daug tėvų su vaikais; jie irgi ėjo iš susitikimo su tuo li- 
teratūros festivalyje dalyvavusiu vaikiškų knygelių autoriumi.) 
Policija neteisingai suprato, kas nutiko: automobilis nubloškė 
važiavimo juostas supainiojusią turistę iš Vokietijos; ta stulbi- 
namai plika moteris neturėjo jokių asmens dokumentų, o jos 
penkiametė duktė, apimta isterijos, kalba tik vokiškai. 

Iš tikrųjų Barbara turėjo rankinę. Kai taksi ją nubloškė, ta 
rankinė tikriausiai kažkur nuskriejo - ir dingo, kaip ir perukas. 
Šiek tiek aprimusi Heter vienam iš policininkų pasakė angliš- 
kai, kad nori eiti „namo“; ji paėmė tą policininką už rankos ir 
parodė, kur gyvena. Edinburge Heter su mama ir tėčiu visur 
vaikščiodavo pėsčiomis; niekas iš jų šeimos (netgi pati Heter, 
kai užaugo) nemokėjo vairuoti. 

Taigi Viljamas Bernsas, penkiametės mergytės tėvas, tapo vie- 
nišu tėvu. 

— Kadangi pažįstu Viljamą, - šnekėjo panelė Vurc, - neabe- 
joju, kad jis jautėsi esąs kaltas ir dėl to vargšo vaiko motinos 
mirties. 

— Taip sakė Heter? - paklausė Džekas. 

— Ne,ji taip nesakė, Džekai! Bet aš pažįstu Viljamą. Tavo mo- 
tinai jis atleido visas kaltes, bet neatleido sau. 

— O dabar jis išprotėjo? 

— Tau reikėtų pasikalbėti su seserimi, Džekai. Turėtum pasi- 
matyti su Heter, kol nevėlu. 

— Bet ar Heter nori mane matyti? - paklausė Džekas panelės 
Vurc. (Jam dingtelėjo, kad pirmiau gal reikėtų nusiųsti seseriai 
čekį.) 

— Tu pats jai paskambink ir pasikalbėk, - patarė panelė 
Vurc. - Esu įsitikinusi, kad judu turite daug ką bendra. 

- Ir ką gi, pavyzdžiui, Karolina? 

- Jums abiem nelabai patiko jūsų motinos, - pasakė panelė 
Vurc. 

— Aš mylėjau savo mamą, kai buvau mažas, - pabrėžtinai tarė 
Džekas. 

— Dievulėliau, Džekai, neabejoju, kad ir tavo sesuo mylėjo 
savo mamą, kai buvo maža. Tačiau dabar, kai apie tai galvoja, 
Heter supranta, kokio sunkaus būdo buvo jos motina. Ar tau tai 
neatrodo pažįstama? 

Panelė Vurc buvo įsitikinusi, kad tėvas Džeko nepaliko likimo 
valiai; priešingai, Viljamas išlaikė Džeką. Kai jis sudarė sutartį 
su Alisa, ši turėjo bent jau iš pažiūros elgtis tinkamai. Džekas 
mokėsi gerose mokyklose, vilkėjo švariais drabužiais, niekas jo 
nemušė ir neprievartavo - na, bent jau kiek Alisa žinojo. 

Be to, panelė Vurc - nors Džeko motina jai nepatiko - sakė 
mananti, kad Alisa stengėsi apsaugoti Džeką nuo, pasak Karoli- 
nos, „tam tikrų suaugusių žmonių sprendimų, kurių paslaptin- 
game Alisos asmeniniame gyvenime buvo per akis. (Nors Dže- 
kas bendravo su Lesle Oustler ir su kai kuriais Alisos draugais iš 
tatuiruočių pasaulio.) 

— Turėsi man papasakoti, kaip laikosi Viljamas, kai jį rasi, - 
paprašė panelė Vurc. - O kol kas dėkok Dievui, kad turi seserį. 

— Aš turiu seserį, - pakartojo Džekas. 

Kaip tik tokią žinutę jis įrašė į daktarės Garsijos atsakiklį, nes 
buvo dar per anksti, kad galėtų jai skambinti ir tartis dėl ap- 
silankymo. Daktarė Garsija būtų pasakiusi, jog vien to, kad jis 
sužinojo turįs seserį, „nepakanka“, - ji visada taip sakydavo, kai 
manydavo, jog Džeko sužinota naujiena nėra tokia svarbi, kad 
jis galėtų skambinti jai į namus. 

Taigi Džekas, užuot pasikalbėjęs su daktare, paskambino savo 
seseriai, Heter Berns. Santa Monikoje buvo dar tik 7:00 ryto; 
Toronte, iš kur skambino panelė Vurc, 10:00, o Edinburge jau 
seniai po pietų. Kai Heter pakėlė ragelį, Džekas išgirdo muzi- 
ką - dainininkų balsus, ir vargonus, ir gal dar trimitus. 

— Sekundėlę! - tarė jo sesuo ir pritildė grotuvą. 

— Aš - Džekas Bernsas, tavo brolis, - prisistatė Džekas. 

— O aš - Heter, tavo pusiau sesuo, iš tikrųjų, - pasakė ji. - Bet 
jaučiuosi taip, lyg tave pažinočiau. Lyg būčiau su tavimi užau- 
gusi. „Jeigu brolis tave pažinotų, tikrai mylėtų“, - sakydavo tėtis 
kiekvieną vakarą, kai guldydavo mane miegoti. Ir nuolat karto- 
davo, kaip kokį priedainį: „Aš turiu sūnų! Turiu sūnų ir dukte- 
rį!“ Kartais tai įgrisdavo, bet aš žinojau, ką jis nori pasakyti. 

— Gaila, kad mudu neaugom drauge, - tarė Džekas. 

— Tu dar nežinai, ar gaila, - pasakė Heter. Jos balsas buvo 
skambus ir ramus, tarsena ne tokia škotiška, kaip Džekas galė- 
jo tikėtis. (Jam pasirodė, kad ji kalba veikiau su airišku akcen- 
tu, - gal todėl, kad keletą metų gyveno Belfaste, arba dėl to, kad 
draugauja su airiu.) Bet svarbiausia buvo tai, kad Heter kalbėjo 
labai dalykiškai. 

— Noriu su tavimi pasimatyti, - tarė Džekas. 

— Tu dar nežinai, ar nori, Džekai Bernsai, - pasakė Heter. — 
Nesmagu prašyti tave pinigų, bet man jų labai reikia. Tikriau 
sakant, jų reikia mūsų tėvui, - nors jis pats to nežino. 

- Jis rūpinosi manimi; aš pasirūpinsiu juo, - pažadėjo jai 
Džekas. 

- Nevaidink, kai kalbi su manimi, pone Kino Žvaigžde. Sakyk 
tik tai, ką iš tikrųjų nori pasakyti. 

— Aš tai ir noriu pasakyti. 

— Tada gal atskrisk pas mane. Pažiūrėsim, kaip mums sek- 
sis, - tarė Heter. 

— Turėjau būti su tavimi, kai tu rengeisi į pirmą pasimaty- 
mą, - pasakė seseriai Džekas. - Būčiau galėjęs tave perspėti, kad 
būtum atsargi su tuo vaikinu. 

-— Gal nereikia, kaip pasakytų Bilis Reinbou, - atšovė Heter. - 
Aš irgi būčiau galėjusi tave perspėti, kad būtum atsargesnis su 
kai kuriomis merginomis. 

— Be jokios abejonės, - tarė Džekas. Tai irgi buvo Bilio Rein- 
bou žodžiai. (Visos to veikėjo frazės buvo jau tūkstančius kartų 
girdėtos, bet Bilio lūpose net banaliausi žodžiai skambėjo labai 
nuoširdžiai.) 

— Kalbi kaip jis, - lyg papriekaištavo Heter. - Kaip Bilis Rein- 
bou, norėjau pasakyti. 

— Bet aš ne toks kaip jis - tikrai ne toks, - patikino ją Dže- 
kas - tikėdamasis, kad tai tiesa. Jo sesuo tylėjo. Džekas girdėjo 
tebegrojančią muziką, tarytum kokį himną. - Aš turiu seserį, - 
pasakė jis. (Tie žodžiai, regis, derėjo prie himno.) 

— Taip, turi, Džekai Bernsai. Ir tėvą. Bet aš tau pasakysiu, kaip 
viskas bus, - tarė jo sesuo. - Turėsi praeiti pro mane, kad prisi- 
gautum prie jo. Net už visus tavo pinigus, pone Kino Žvaigžde, 
neleisiu tau pasimatyti su juo, kol nepasimatei su manimi. Už 
jokius pinigus! 

— Gali manimi pasitikėti, Heter. 

— Turėsi praeiti pro mane, kad prisigautum prie jo, - pakar- 
tojo Heter. - Man reikia žinoti, ar galiu tau patikėti jį. 

- Prisiekiu Dievu - tu gali manimi pasitikėti. 

— Prisieki Dievu? Ar tu religingas, Džekai Bernsai? 

— Ne, nelabai, - prisipažino Džekas. 

— Na, jis religingas. Pasistenk pasirengti ir tam, - patarė Dže- 
kui sesuo. 

— O tu tiki Dievą, Heter? 

— Ne taip, kad kada nors galėčiau atleisti tavo motinai, - pa- 
sakė ji. - Nesu tokia religinga. O jis - toks. 


Po Barbaros Štainer mirties Viljamas Bernsas su dukterimi iš ti- 
kryjų išmoko slidinėti. Juodu vykdavo į kalnų kurortus tik kartą 
per metus, savaitei arba dešimčiai dienų, - į kurią nors iš tų vie- 
tų, kurių pavadinimai skambėjo kaip šventųjų vardai; paskui į 
tą sąrašą dar įtraukė ir Davosą, ir Pontresiną. Slidinėjimas, kaip 
ir muzika, - kaip viskas, ką juodu darė drauge, - tapo savotišku 
ritualu. (Pasak Džeko sesers, po kurio laiko ir ji, ir tėtis jau buvo 
pusėtini slidininkai.) 

Heter Džekui papasakojo, kad mokytis skambinti pianinu 
pradėjo praėjus metams po motinos mirties, kai jai buvo šeše- 
ri. Viljamas Bernsas dukteriai sakęs, kad ji turinti skambinti po 
penkias valandas per dieną, viena. Būdama jau paauglė, Heter 
ėmė groti ir medine fleita. „Fleita - visuomeniškesnis instru- 

mentas',- paaiškino ji Džekui. Kadangi yra itin daug airiš- 
kos muzikos fleitai, mokslų daktaro disertaciją Heter apsigynė 
Belfaste. 

Tas airis, jos draugas, tebegyvenąs Airijoje. Heter prisipaži- 
no nelabai tikinti, kad įmanoma išlaikyti artimus santykius, kai 
žmonės taip toli vienas nuo kito. Tačiau juodu drauge groję vie- 
name orkestrėlyje Belfaste, drauge keliavę - į Portugaliją, per 
praėjusias Velykas. („Tas vaikinas man patinka, kai ne per daž- 
nai jį matau“, - tepasakė apie jį Heter.) 

Kaip asistentė, ji sakė uždirbanti dvidešimt du tūkstančius 
svarų sterlingų per metus. Belfaste už dviejų miegamųjų butą 
mokėdavusi tris šimtus aštuoniasdešimt svarų per mėnesį; O 
Edinburge mokanti tris šimtus už atskirą kambarį dideliame 
bute, kuriame gyvenanti su penkiomis kitomis merginomis. Ta- 
čiau jos vienerių metų sutartis pratęsta; atlyginimą jai ketinama 
didinti, kitąmet ji uždirbsianti dvidešimt tris tūkstančius svarų. 
Kol kas Heter esanti patenkinta gyvenimu Edinburge ir savo 
darbu; jei čia gyventų dar bent penkerius ar šešerius metus, ir 
jeigu tai, ką yra parašiusi, būtų išleista, tada ji jau turėtų pakan- 
kamai lėšų ir galėtų kurti šeimą. Bet Heter abejojo, ar pasiliks 
Škotijoje. (Džekui ji tepasakė, kad yra „kai ką sumaniusi“.) 

Paskutiniuosius metus gyvendama Belfaste Heter grojo var- 
gonais bažnyčioje. Vienas iš jos vyresniųjų kolegų, su kuriuo ji 
dabar dirbo Edinburgo universitete, Džonas Kičinas, vargonavo 
Senojoje šv. Pauliaus bažnyčioje - nuo tūkstantis devyni šim- 
tai aštuoniasdešimt aštuntųjų, kai Viljamas Bernsas, susirgęs 
artritu, turėjo pasitraukti iš pagrindinio vargonininko pareigų. 
Viljamas dar beveik penkiolika metų grojo vargonais Senojoje 
šv. Pauliaus bažnyčioje - kaip Džono Kičino padėjėjas. O dabar 
Džoną Kičiną Senojoje šv. Pauliaus bažnyčioje kartais pavaduo- 
davo Heter. Ji Džekui pasakė, kad Kičinas - senas jųdviejų tėvo 
bičiulis. (Ir dar pridūrė, kad jis jai „kaip dėdė“.) 

Be to, Heter vieną vakarą per savaitę savo medine fleita gro- 
davo airiškas melodijas „Centriniame bare“ - aludėje Leito alė- 
jos gale. 

— Parodysiu tau „Centrinį“, kai atvyksi, - pažadėjo Heter. 

— Noriu viską apie tave žinoti, - tarė Džekas. 
— Tu dar nežinai, ar nori, - priminė jam sesuo. 


Džekas pastatė savo „Audi“ prie šaligatvio krašto Montanos 
aveniu; jis laukė Elizabetos, daktarės Garsijos registratorės, kuri 
jau tuoj turėjo pasirodyti ir atrakinti kabinetą. Elizabeta pirma 
išgirs Džeko žinutę: „Aš turiu seserį.“ Džekas palauks, kol ji iš- 
klausys visas į atsakiklį įrašytas Žinutes, ir tik tada paklaus, ar 
daktarė Garsija galėtų jį priimti patį pirmą. 

Džekas niekada nebelūkuriuodavo laukiamajame. Jei iki psi- 
choterapijos seanso dar būdavo šiek tiek laiko, jis sėdėdavo au- 
tomobilyje. Kai prieidavo jo eilė, Elizabeta jam skambtelėdavo 
į mobilųjį; tada Džekas įmesdavo kelias monetas į automobi- 
lio stovėjimo skaitiklį ir eidavo tiesiai į kabinetą. Matydamos 
jį laukiamajame, jaunosios mamytės - ir kartais jų draugės 
arba vaikų auklės - imdavo, pasak daktarės Garsijos, „kone 
isterikuoti . 

Džekas klausėsi Emilu Haris kompaktinio disko, jos dainos 
Tougher than the Rest, ir pritardamas pirštais barbeno į vairą, kai 
pamatė šaligatviu ateinančią Elizabetą. Žiūrėdama į jį, Elizabeta 
pažvangino raktais, bet žvangesio Džekas negirdėjo - jį nustelbė 
Emilu. 

— Tuoj jums parodysiu, kas čia kietesnė už kitas, - tarė regis- 
tratorė, įleisdama Džeką į kabinetą. Ji buvo aukšta, vanagiško 
veido, jau peržengusi penktą dešimtį; pilkšvi jos plaukai visada 
būdavo surišti į arklio uodegą. Matydamas, kokie įsitempę jos 
kaklo raumenys, galėjai įtarti, kad ji tokia pat griežta kaip ponia 
Makvot. 

— Įrašiau žinutę į daktarės Garsijos atsakiklį, - pasakė Džekas. 

— Girdėjau. Maloni naujiena. Visada išklausau žinutes pa- 
skambinusi iš automobilio, - paaiškino Elizabeta. - Tikriausiai 
norite, kad daktarė jus priimtų patį pirmą? 

— Būčiau labai dėkingas, Elizabeta. 

Džekas sėdėjo daktarės Garsijos kabinete, ne laukiamajame, 
kol Elizabeta išvirė kavos. Jis pirmą kartą buvo vienas tame ka- 

binete; galėjo neskubėdamas įsižiūrėti į ten kabančias šeimos 
nuotraukas ir pastebėjo, kad daktarė Garsija jose daug jaunesnė, 
negu jam pirmiau atrodė. Jeigu tie vaikai jos, tai dabar jie jau 
suaugę - gal netgi turi savo vaikų. 

— Kiek daktarei Garsijai metų? - paklausė Džekas Elizabetos, 
kai ji jam atnešė puodelį kavos. 

- Šešiasdešimt vieneri, - atsakė Elizabeta. 

Džekas labai nustebo. Daktarė Garsija atrodė gerokai jaunesnė. 

— O tas vyriškis nuotraukose? - dar pasidomėjo Džekas. - Ar 
jis jos vyras, ar tėvas? 

- Jis buvo jos vyras, - tarė Elizabeta. - Mirė prieš beveik dvi- 
dešimt metų - aš tada daktarės dar nepažinojau. 

Gal todėl tas pagyvenęs vyriškis nuotraukose atrodė lyg šmė- 
kla; jis buvo tik dvasia, sklandanti toje šeimoje, nebe jos narys. 

— Antrą kartą ji netekėjo? - paklausė Džekas. 

— Ne. Gyvena su viena iš dukterų, ir tos dukters šeima. Dakta- 
rė Garsija turi tiek daug anūkų, kad sunku ir suskaičiuoti. 

Paaiškėjo, kad Elizabeta, prieš tapdama daktarės Garsijos re- 
gistratore, lankėsi pas ją kaip pacientė. Elizabeta buvo išsiskyru- 
si; be to, buvusi alkoholikė, kadaise praradusi teisę globoti savo 
vienintelį vaiką, mažą berniuką. Kai ji nustojo gėrusi ir susirado 
darbą, tas berniukas - jau paauglys - nusprendė grįžti gyven- 
ti su ja. Elizabeta tvirtino, kad daktarė Garsija ją išgelbėjo nuo 
pražūties. 

Džekas vienas gėrė kavą daktarės Garsijos kabinete; jautėsi 
nepritampąs prie jos šeimos narių, tarytum sustingusių laike. 
Džekui atrodė labai reikšminga, kad jo psichiatrė kabineto sie- 
nas nukabinėjo savo pačios bei vaikų nuotraukomis, darytomis 
tada, kai jos vyras dar nebuvo miręs, - lyg jai būtų reikėję ko 
nors, kas nuolat primintų, kad negalima perdėtai savęs gailėtis. 
(Savigaila nepadeda pasveikti, bent jau taip daktarė Garsija sa- 
kydavo pacientams.) 

Apsiprask ir gyvenk toliau, - tarytum sakė tos nuotraukos. - 
Praeities nepamiršk, bet atleisk. 

Dukters namuose, kur daktarė Garsija gyveno kaip močiu- 
tė, - turbūt griežtoka, kaip Džekas įsivaizdavo, - tikriausiai buvo 

naujesnių nuotraukų. (Jau suaugusių daktarės vaikų, daugybės 
jos anūkų - ir, ko gero, visos šeimos mylimų gyvulėlių.) Tačiau 
kabinete, kuriame dirbo, - konsultavo pragaištingai savęs besi- 
gailinčius žmones, - daktarė Garsija turėjo surinkusi viską, kas 
jai rūsčiai primindavo ankstesnį džiaugsmą ir nuolatinį liūdesį. 
Kadaise ji Elizabetai sakiusi, jog, ištekėjusi už gerokai vyresnio 
vyro, visada žinojo, kad jos vyras mirs anksčiau už ją. „Aš tik 
nenujaučiau, kad šitiek metų anksčiau!“ - juokdamasi pridūrusi 
daktarė Garsija. 

— Juokdamasi? - nustebęs paklausė Džekas Elizabetos. - Dak- 
tarė Garsija tikrai juokėsi, kai tai pasakė? 

— Tai ir yra svarbiausia, ar ne? - tarė Elizabeta. 

Čia jau buvo kitas apytikris susitarimas, kokio niekas nebūtų 
pakentęs Vienoje ar Niujorke, kur nuoširdų Elizabetos bendra- 
vimą su Džeku visi būtų pasmerkę kaip neatitinkantį profesinės 
etikos, - kur, kaip Džekas įtarė, ir primygtinis daktarės Garsijos 
reikalavimas, kad pacientai viską pasakotų chronologiškai, būtų 
laikomas neprofesionalumu. Tačiau tokia psichoterapija buvo 
veiksminga, argi ne? 

Ant daktarės Garsijos rašomojo stalo buvo padėta receptų 
blankų krūvelė. Džekas pagalvojo, ką norėtų pasakyti daktarei, 
ir ar tai tilps ant vieno recepto blanko. Nusprendė, kad kaip 
nors sutalpins, jei rašys kuo mažesnėmis raidėmis. 


Miela daktare Garsija, 

Išvykstu į Edinburgą pasimatyti su savo seserimi - 
gal ir su tėvu! Papasakosiu jums viską chronologiškai, 
kai grįšiu. 

Užjaučiu Jus dėl vyro. 
Džekas 


Tai parašęs Džekas išėjo į laukiamąjį, kur viena auklė ketve- 
rių ar penkerių metų mažyliui skaitė vaikišką knygelę. (Šiame 
apytikrių susitarimų pasaulyje Džekas jau žinojo, kad neverta 
klausti, kodėl jaunosios mamytės savo vaikų su auklėmis nepa- 
lieka namie.) Ta auklė pakėlė akis į Džeką, kai jis išėjo iš dakta- 

rės Garsijos kabineto, o vaikas nė nežvilgtelėjo. Ant nedidelės 
sofos gulėjo viena iš jaunųjų mamyčių, susirietusi kaip embrio- 
nas, nusisukusi nuo žmonių laukiamajame. Verksmo Džekas 
negirdėjo, bet jos pečiai krūpčiojo. 

— Palikau daktarei Garsijai raštelį - ant stalo, - pasakė Džekas 
Elizabetai. 

— Gal dar norėtumėte, kad jai ką nors pasakyčiau? Na, be to, 
ką parašėte tame raštelyje, - paklausė Elizabeta. 

— Pasakykite, kad man šiandien nebūtina su ja susitikti, - tarė 
Džekas. - Pasakykite, kad atrodžiau laimingas. 

— Na, čia jau būtų šiek tiek perdėta. Gal geriau pasakysiu, kad 
atrodėte „laimingesnis negu paprastai '? - pasiūlė Elizabeta. 

— Gerai, - linktelėjo Džekas. 

— Būkite atsargus, Džekai. Nekvailiokite, ir taip toliau. 

Edinburgas 
Go 


| DA buvo trisdešimt aštuoneri; jo seseriai Heter - dvide- 
šimt aštuoneri. Kaip susipažinti su žmogumi, kurį turėjai 
pažinoti beveik visą savo gyvenimą? Džekas stengėsi laimėti lai- 
ko. Atvyko į Edinburgą viena diena anksčiau, negu buvo Heter 
pasakęs, kad atvyks. Jam dar reikėjo pasidomėti tuo, kas buvo 
susiję su jo motina. Džeką su Heter suvedė tėvas. Džekas ne- 
norėjo, kad Heter turėtų ką nors bendra su jo mamos praeitimi 
Edinburge. 

„Balmoralo“ viešbučio durininkas, kiltu segintis augalotas 
vaikinas, pats pirmas Džeko paklausė, ar šis atvyko „į festiva- 
li“, - vėliau tą klausimą Džekas girdėjo dar daug kartų. 

Jis gavo kampinį liukso numerį, kurio langai išėjo į Princų 
gatvę. (Buvo matyti iš pažiūros chaotiška batutų aikštė.) Prin- 
cų gatve plūdo pėsčiųjų srautas: žmonės su pirkinių maišeliais, 
turistai, čia sulankstantys, čia vėl išskleidžiantys žemėlapius. 
Džekas, padedamas konsjeržo, išsinuomojo automobilį su vai- 
ruotoju, kad jį nuvežtų į Leitą - ten, kur Alisa praleido savo 
jaunystę. Žmonių ten buvo mažiau - ta miesto dalis, matyt, ne 
visiems patiko. 

Vairuotojo Rorio dantys buvo dirbtiniai, prastai įtvirtinti. 
Jam kalbant jie keistai klepsėjo. 


864 JOHN IRVING 


Džekas norėjo pamatyti Šv. Tomo bažnyčią, kurios chore Ali- 
sa giedojo - be jokių nuodėmingų minčių, prieš susipažindama 
su Viljamu Pietų Leito parapijos bažnyčioje. Šv. Tomo bažny- 
čios išvis nebebuvo, tačiau Roris, gimęs Leite, prisiminė, kur ji 
stovėjo ir kas jai nutiko. Daugiau negu dvidešimt metų ten buvo 
sikų šventykla. Iš ten atsiveriantis vaizdas į buvusią Leito ligo- 
ninę, kadaise taip slėgęs Alisą, kad ji net perėjo į kitą bažnyčią, 
kėlė liūdesį ir dabar. Roris Džekui papasakojo, kad buvusios li- 
goninės vietoje dabar likusi tik poliklinika. Ištuštėjusios pastato 
dalys atrodė apleistos ir apgriuvusios; pusė pirmo aukšto langų 
buvo išdaužti. 

Džekas žinojo, ką būtų pasakiusi daktarė Garsija, jei tą aki- 
mirką būtų buvusi su juo ir Roriu. „Jei Šv. Tomo bažnyčios 
tiesiog nebėra, jei visa tikinčiųjų bendrija gali nebegalvoti apie 
praeitį, kodėl negali tu, Džekai?“ 

Pietų Leito parapijos bažnyčia, kurioje Alisa giedojo Viljamui, 
Džekui padarė kitokį, prieštaringą įspūdį. Sienos, pastatytos pa- 
lei Konstitucijos gatvę, kad žmonės nelįstų į mėgstamas kapines, 
atrodė nežmoniškai aukštos, palyginti su nuvirtusiu antkapiu. 
Ant jo buvo parašyta: „ČIA GULI ROBERTO KOLDKLOJAUS 
PALAIKAI.“ Ir iškalta data, jau sunkiai įžiūrima: 1482. Apžiūri- 
nėdamas antkapius, Džekas atkreipė dėmesį į tai, kad paskutinis 
žmogus ten palaidotas tūkstantis devyni šimtai septyniasdešimt 
antrais metais. 

Džekas nebūtų norėjęs ten atgulti. Juk jeigu gulėtum tose ka- 
pinėse, atgręžtas į pietus, tai visą pomirtinį gyvenimą turėtum 
žiūrėti į šlykštų septyniolikos aukštų namą. 

O dėl tos Leito alėjos dalies, kur kadaise ėjo Mendelsono ir 
Džeinės gatves jungiantis geležinkelio tiltas, - Aberdino Bilo ta- 
tuiruočių salonas, Iškęsk, buvo kaip tik po dundančiais trauki- 
niais, - tai Džekas ten nepamatė tokių „nutriušusių būstų ', apie 
kokius jam pasakojo Alisa. (Kai ji buvo maža, ten stovėjo dau- 
giausia nedidelės krautuvėlės su viršuje įrengtais butais, „ati- 
tinkančiais tik minimaliausius patogumo ir saugumo reikalavi- 
mus“, - taip ji sakė.) Tačiau iš senųjų pastatų ten buvo išlikę tik 

arkiniai geležinkelio tilto skliautai, naudojami kaip autoservisai; 
labiausiai dėmesį traukė „Folksvagenų“ remonto dirbtuvė. 

Butai dabar ten buvo naujesni negu devyniolikto amžiaus 
pabaigoje Leito alėjoje pastatytuose ir jau gerokai apleistuose 
namuose - nebe tie „nutriušę būstai“, kuriais bjaurėjosi Alisa, 
o jaukūs globos namai pagyvenusiems žmonėms, pastatyti aš- 
tuntojo dešimtmečio pabaigoje. Anot Rorio, „namai našlėms ir 
našliams“. 

Džekas niekaip negalėjo rasti kino teatro, kuris, kaip tvirtino 
jo mama, buvo „už poros žingsnių“ nuo Iškęsk. Bet Roris pri- 
siminė, kur stovėjo vietos kino teatras, - dabar ten buvo bingo 
salonas, pavadintas „Meka“ 

Visose kitose Leito alėjos vietose buvo daugybė nedidelių 
kone dieną naktį atidarytų būtiniausių prekių parduotuvių, pa- 
sak Rorio, „prie kiekvieno kampo“. Apskritai atrodė, kad Leito 
alėja - gyvenamųjų namų rajonas, tačiau ten buvo ir aludžių, 
ir tokių restoranėlių, kuriuose maistas parduodamas išsinešti- 
nai, ir, žinoma, vaizdajuosčių nuomos punktų. Džekui susidarė 

Alisa kartą pasakojo, kaip susižavėjo, pirmą sykį, vaikystėje, 
pamačiusi Leito Centrinę stotį, bet buvusiame stoties pastate 
dabar buvo „Centrinis baras“, kuriame Džeko sesuo grojo me- 
dine fleita. Roris Džekui pasakė, kad visai neseniai, aštuntojo 
dešimtmečio pabaigoje ar devintojo pradžioje, ten pasirody- 
davo striptizo šokėjos. Popietė jau buvo įpusėjusi, kai Džekas 
užėjo į „Centrinį '; striptizo šokėjų ten nesimatė. Automatinis 
patefonas grojo Frenko Sinatros My Way. Per cigarečių dūmus 
vos galėjai įžiūrėti plytelėmis išklijuotas sienas, pailgus veidro- 
džius ir visokiais raštais išmargintas aukštas karalienės Viktori- 
jos laikų lubas. 

Prie Konstitucijos ir Bernardo gatvių sankryžos, kampinia- 
me pastate, buvo bankas ir tarytum kokia krovinių gabenimo 
agentūra. Džekas su Roriu tiltu pervažiavo Leito upę ir atsi- 
dūrė Dok Pleise, uosto rajone. Džekas prisiminė dainelę, kurią 
jo mama dainuodavo tik kai būdavo girta arba apsvaigusi nuo 
narkotikų, - tą dainelę, kurią ji pirmą kartą jam girdint dainavo 

Amsterdame. Jo mamai tai buvo tarsi mantra, kaip jis kadaise 
manė, - tarsi pasižadėjimas, kad ji niekada nebus prostitutė. 


Oi, nebūsiu aš katytė, 

nei širdelė, 

nei pupa. 

Blogiau 

Nei uosto prieplauka 

tik Leito cypės kamera. 
Ne, nebūsiu aš katytė, 
Tuo jau aš esu tikra - 
Nestovėsiu ant krantinės, 
Aš - ne palaida merga. 


- Škotiškos tarsenos Džekui dar reikėjo pasimokyti, bet jis su- 
dainavo tą dainelę Roriui, kuris pareiškė pirmą kartą ją girdįs. 
O dėl uosto rajono, tai čia neatrodė taip jau baisu - bent jau 
Džekui dabar. („Palaidos mergos“, jei čia kada ir trainiojosi, da- 
bar tikriausiai buvo persikėlusios kitur.) 

Rorio parvežtas į „Balmoralo“ viešbutį, Džekas prigulė vė- 
lyvo pogulio. Miegojo tik dvi ar tris valandas, tačiau to paka- 
ko, kad atsikratytų po ilgo skrydžio visada juntamo nuovargio. 
Papietavęs viešbučio restorane, Džekas išėjo į lauką, į Princų 
gatvę, ir ten stovinčio durininko paklausė, į kurią Leito aludę 
vertėtų užsukti. Prisigerti jis nenorėjo, tik šiaip pagalvojo, kad 
sunkiai nusakomoje motinos gimtinės aplinkoje mielai pa- 
gurkšnotų alaus. (Gal nejučia įsijautė į savo senelio, Aberdino 
Bilo, vaidmenį.) 

Durininkas Džekui rekomendavo dvi aludes; abi buvo Kons- 
titucijos gatvėje, viena šalia kitos. Džekas sėdo į taksi ir ten 
nuvažiavęs paprašė, kad vairuotojas palauktų, - jis ilgai neuž- 
truksiąs. „Leito uostas“, kur Džekas iš pradžių užėjo, buvo ankš- 
tas ir prisigrūdęs Žmonių, labai įvairaus plauko. Ten sėdėjo ir 
neabejotinai nuolatiniai lankytojai - kasdien užsukantys vie- 
tos gyventojai, - ir iš dokuose stovinčių laivų atėję jūreiviai, ir 
studentėliai, galbūt geriantys pirmą bokalą. (Škotijoje alų gerti 

leidžiama nuo aštuoniolikos metų, bet Džekui pasirodė, kad iš 
tikrųjų jaunimas geria nuo šešiolikos.) 

Tos aludės lubos buvo papuoštos vėliavų mozaika; ant sienų 
kabojo kaspinai nuo jūreivių kepurių ir iš laivų atnešti gelbė- 
jimosi ratai. Prie veidrodžio buvo prilipintas ženklas: IŠSAU- 
GOKIME LEITĄ. Padavėja Džekui paaiškino, jog tai politinis 
šūkis - atsakas į žmonėms nepatinkantį sumanymą Leitą pava- 
dinti „Šiaurės Edinburgu“. 

Džekas atsisakė jam pasiūlytų baro užkandžių, - be kita ko, ir 
kažkokių kiaulienos spirgučių, - jis tik gurkštelėjo stipraus ško- 
tiško avižinio porterio. 

Tolėliau, toje pačioje Konstitucijos gatvėje, buvo į didžiulį 
urvą panaši karalienės Viktorijos laikų aludė - „Kilmingųjų ba- 
ras“; priešingai negu „Leito uostas“, ji buvo apytuštė; kita vertus, 
net jeigu visa „Leito uosto“ publika būtų suėjusi į „Kilmingųjų 
barą“, čia vis tiek būtų atrodę palyginti tuščia. Šitoje aludėje ne- 
buvo nė vienos moters, sėdėjo tik keli iš pažiūros nelaimingi 
vyrai - papurtusiais veidais, žvairomis akimis, keisčiausių for- 
mų nosimis. Džekas svarstė, kurio alaus užsisakyti: Niukaslio 
šviesiojo ar kažkokio „Juodojo Daglo'; bet iš tikrųjų tai nebuvo 
svarbu, nes jis žinojo, kad neišgers nei vieno, nei kito. Džekas 
Bernsas negalėjo prisiminti, kada paskutinį kartą buvo bare ar 
aludėje ir niekas jo neatpažino; o dabar, tą patį vakarą, jo niekas 
neatpažino dviejose aludėse. 

Sugrįžęs į „Balmoralą“, Džekas bare išgėrė stiklinę minerali- 
nio vandens; ten skambėjo Bobo Dilano Lay, Lady, Lay. Ta sena 
daina, kadaise Džekui patikusi, dabar jį užklupo visai netikėtai. 
Jis mėgino atsisveikinti su savo motina ir nė nenumanė, kad 
niekas čia, Edinburge, jos gimtajame mieste, neprikels jos taip, 
kaip kaskart prikelia Bobas Dilanas. 

— Atvykote į festivalį, pone Bernsai? - paklausė baro padavėjas. 

- Tiesą sakant, čia gimė mano motina, - tarė Džekas. - Šiek 
tiek pasidairiau ten, kur ji kadaise gyveno, Leite. Be to, čia gyve- 
na mano sesuo. Rytoj su ja susitiksiu. - Džekas nepridūrė: „Pir- 
mą kartą!“ 

Jis buvo susitaręs susitikti su Heter kitą rytą kavinėje „Dram- 
bliai ir bandelės“, Nikolsono aikštėje. Iš jo viešbučio iki tos ka- 
vinės buvo mažiau negu dešimt minučių kelio pėsčiomis; be to, 
ta kavinė buvo prie pat Edinburgo universiteto pastato, kuriame 
dirbo Heter. Muzikos fakulteto dėstytojų kabinetai ir repeticijų 
kambariai yra Nikolsono aikštėje esančiuose Elisono rūmuose. 

Džekas perėjo Šiaurinį tiltą, nutiestą virš „Britų geležinkelių“ 
manevravimo stoties. Paskui pražingsniavo pro Nikolsono ga- 
tvėje stovintį didžiulį stiklinį pastatą, Festivalių teatrą, ir pasuko 
į dešinę, į Nikolsono aikštę. Į susitikimą Džekas, kaip papras- 
tai, atėjo pirma laiko. Kavinėje jis atsisėdo prie staliuko netoli 
durų ir užsisakė puodelį kavos. „Dramblių ir bandelių“ kavinės 
reklamoje buvo parašyta: VISAME EDINBURGE NERASITE 
GERESNIŲ VAISTŲ NUO PAGIRIŲ. 

"Kavinės sienos buvo išdažytos ryškiai geltona spalva. Languo- 
se žaliavo augalai; šalia jų stovėjo stiklinė dėžė, pilna dramblių 
statulėlių - iškaltų iš akmens, išdrožtų iš medžio ir nudažytų, ke- 
raminių ir porcelianinių. Didžiulė apvali atraminė kolona buvo 
apklijuota vaikų piešiniais - juose pavaizduoti paukščiai, me- 
džiai ir, žinoma, drambliai. Apskritai tos kavinės interjeras buvo 
informatyvus, bet keistokas, kaip kokios pradinukų klasės. 

Kai Heter įėjo pro duris, Džekas iš pradžių nesuprato, kuo 
ji panaši į jį. Jos plaukai buvo trumpi ir šviesūs kaip mamos, 
tos vokietės, bet rudos akys ir ryškūs veido bruožai visai kaip 
Džeko, arba kaip Viljamo; be to, ji buvo liesa ir mažutė - smulki 
ir stipri kaip jojikė. Nešiojo akinius ovaliais vėžlio kiauto rė- 
meliais; paaiškino esanti tokia pat trumparegė, kokia buvo jos 
mama, bet nenorinti dėtis kontaktinių lęšių. Negalinti pakęsti 
jausmo, kad kažkas yra akyse. Taigi dar šiek tiek palūkėsianti, 
o kai būsianti vyresnė, gal pasidarysianti tą naujovišką lazerinę 
operaciją. (Visa tai ji Džekui pasakė dar prieš atsisėsdama.) 

Juodu pasisveikino paspausdami vienas kitam ranką, nepasi- 
bučiavo. Heter užsisakė arbatos, ne kavos. 

- Atrodai visai kaip jis, - pareiškė. - Turiu galvoje, tu ne toks 
panašus į Džeką Bernsą, kaip maniau; daug panašesnis į mū- 
sų tėtį. 

— Negaliu sulaukti, kada jį pamatysiu, - pasakė Džekas. 

— Turėsi palaukti, - tarė Heter. 

— Na, čia tik toks posakis, - paaiškino Džekas. Jie abu labai 
jaudinosi. 

Heter pasakojo apie tas penkias merginas, su kuriomis gyve- 
na. Ji netrukus išsikraustysianti, su viena iš tų merginų. Kitos 
dvi jos buto draugės vadovaujančios nerūkančiųjų klinikai; jos 
esančios veganės ir manančios, kad visi smailūs daiktai pritrau- 
kia blogą energiją. Heter virtuvėje auginusi kelis kaktusus, bet 
jų reikėję atsikratyti - „per daug spyglių“. Paskui tos veganės 
priprašiusios viso daugiabučio namo savininką, kad nuo stogo 
nuimtų vėjarodį. Mano sesuo gyvena su kažkokiomis pusprotė- 
mis! - galvojo Džekas. 

Jis pasakė, kad parduoda savo namą Santa Monikoje, bet kol 
kas nė neįsivaizduoja, kur norėtų gyventi. 

Heter žinojo, kad „Balmoralo“ viešbutyje Džekas įsiregistra- 
vęs Hario Moko vardu; ji paklausė kodėl. Džekas pasidomėjo, ką 
ji dėsto universitete. (Heter dėstė penkis kursus - muzikos isto- 
rijos ir teorijos, daugiausia pirmakursiams, ir atlikimo meno.) 

— Mūsų katedroje dirba vien senukai! - geraširdiškai pridūrė 
Heter. 

Džekui dingtelėjo, kad jo sesuo - labai patraukli akiniuota 
mergina; ji atrodė akademiškai mąsli, nuo visko atitolusi, kone 
abejinga aplinkai. Buvo beveik, o gal ir visai, nepasidažiusi, bet 
vilkėjo dailiu lininiu sijonu ir gražiai prie kūno prigludusiais 
trumparankoviais marškinėliais, avėjo patogiais batais. 

Džekas paprašė, kad ji jam parodytų, kur dirba ir kur gyvena. 
Visą laiką, kol jie ėjo, Heter, pati nejausdama, judino pirštus, tar- 
si grodama pianinu ar vargonais. 

Elisono rūmų pusrūsyje esantys repeticijų kambariai atrodė 
kaip kalėjimo kameros. Jie buvo mažiukai, beveik be ventiliaci- 
jos, drumzlinai žalia - žirnių sriubos - spalva išdažytomis sie- 
nomis ir šlykščiai oranžiniu linoleumu išklotomis grindimis. 
Dienos šviesos lempos švietė pakankamai ryškiai - Heter pasi- 
skundė, kad jos tiesiog varo iš proto. 

Džekas pagalvojo, kad nuo žodžio „protas“ juodu galėtų per- 
eiti prie pokalbio apie tėtį, tačiau ir jis, ir Heter jautėsi kaip per 

pirmą pasimatymą. (Jiedviem pirmiau reikėjo pašnekėti apie 
daugybę visokių smulkmenų, kad galėtų aptarti svarbesnius 
dalykus.) 

Elisono rūmų auditorija, kurioje Heter dėstė, buvo jaukesnė 
negu repeticijų kambariai. Pro didelius langus sklido natūrali 
dienos šviesa, nors vaizdas buvo labai ribotas - matyti tik senas 
mūrinis pastatas. Auditorijoje stovėjo du pianinai ir nedideli 
vargonai, bet kai Džekas paprašė, kad Heter jam ką nors pa- 
grotų, ji papurtė galvą ir mostelėjo į siaurus sraigtinius laiptus, 
vedančius į jos kabinetą. Džekui pasirodė, jog ji nori, kad jis pir- 
mas liptų aukštyn tais laiptais. 

— Gal pasišnekėkim apie jį? - pasiūlė Džekas. - Galėtume 
pradėti nuo artrito, jeigu tai lengvesnė tema. 
jos pirštai tarytum bėgiojo tik jos vienos matoma klaviatūra, 
ieškodami reikiamų klavišų; ji sutrikusi timpčiojo savo sijoną. 
Kreminių kabineto sienų paviršius buvo grublėtas. Kabinete 
stovėjo du rašomieji stalai; ant vieno, didesnio, buvo padėtas 
kompiuteris, o ant mažesnio - vokiečių kalbos žodynas. Ste- 
reofoninė aparatūra atrodė brangesnė už visus kitus kabinete 
esančius daiktus, įskaitant ir nedidelį pianiną; ant knygų lenty- 
nų buvo daugiau kompaktinių diskų negu knygų, o prie skel- 
bimų lentos prismeigta tamsiai ruda Bramso nuotrauka. Ir dar 
atvirukas - spalvota iš pažiūros labai seno klavikordo, kokį gali 
pamatyti nebent muzikos istorijos muziejuje, nuotrauka. Gal tą 
atviruką jai atsiuntė koks draugas - gal tas airis - arba Viljamas, 
jei Viljamas dar gali atsiųsti atviruką. 

— Noriu tave pažinti po truputį, - tarė Heter, tebežiūrėdama 
į kilimą. Jos lūpos buvo tokios pat plonos kaip Džeko; viršuti- 
nė - kaip siaurutis, tiesus brūkšniukas. 

- Čia ankštoka, bet gražu, - pasakė Džekas apie jos kabinetą. 

— Erdvės man pakanka - trūksta laiko, - tarė Heter. - Vasarą 
gerai - nėra paskaitų, galiu daug ką patyrinėti. O kai prasideda 
mokslo metai, tai gal tik per Velykas turiu laiko rašyti. 

Džekas linktelėjo ir pažvelgė į Bramso nuotrauką - tarsi 
Bramsas būtų supratęs, ką Heter turi omenyje. (Džekas nė ne- 
numanė, apie ką ji šneka.) 

Heter užgesino šviesas kabinete. 

- Eik pirmas, - pasakė, jiedviem dar nepradėjus lipti laiptais 
žemyn. Gal ji manė, kad bus lengviau kalbėti, kai jis negalės pa- 
žvelgti į ją. - Tėtis slepia rankas arba mūvi pirštinėmis, nes liga 
subjaurojo jam plaštakas. Osteoartritas sąnarius pažeidžia labai 
pastebimai - jie ne tik patinsta, bet ir pasidaro gumbuoti. Tai 
vadinama Heberdeno mazgeliais. 

— Kur jam iššoko tie gumbai? - paklausė Džekas, lipdamas 
laiptais priešais Heter. 

— Ant galinių pirštų sąnarių - tarp vidurinio ir galinio piršta- 
kaulių. Bet jo plaštakos ne tokios baisios, kaip jam pačiam atro- 
do; svarbiausia, kad jam labai skauda, kai groja. 

— Arjis negalėtų liautis grojęs? 

- Visai pakvaišta, kai neprisėda prie instrumento. Žinoma, 
pirštinėmis jis mūvi ir todėl, kad jam šalta. 

— Kai kuriems visą kūną išsitatuiravusiems žmonėms nuolat 
būna šalta, - pasakė Džekas. 

— Nejaugi? - šyptelėjo jo sesuo. (Džekas pagalvojo, kad 
tą kandumą ji greičiausiai bus paveldėjusi iš savo vokietės 
motinos.) 

Juodu pėsti patraukė per automobilių stovėjimo aikštelę, pas- 
kui pro kitus universiteto pastatus, Čarlzo gatve į Džordžo aikš- 
tę. Heter žingsniavo sparčiai; netgi dabar, kai jie ėjo vienas šalia 
kito, ji kalbėdama nežiūrėjo į Džeką. 

— Artritas trukdo jam groti jau daugiau negu penkiolika 
metų, - šnekėjo Heter. - Šitai ligai būdingas kremzlių irimas ir, 
kaip jie sako, hipertrofija - sąnario kaulai nenormaliai padidėja. 
Kai serga pianistas arba vargonininkas, prisideda dar ir tai, kad 
sąnariai labai susidėvėję. Kai osteoartrito pažeisti sąnariai ju- 
dinami, juos skauda labiau, ramybės būklėje skausmas aprims- 
ta. Taigi kuo daugiau jis groja, tuo labiau jam skauda. Tačiau 
skausmas jį sušildo. - Tai pasakiusi Heter nusišypsojo. - Jam 
tai patinka. 

- Turbūt yra koks nors gydymas, - tarė Džekas. 

- Jis išmėgino visus nesteroidinius uždegimą malšinančius 
vaistus - jie gadino jam skrandį. Jis kaip tu - nevalgo. Tu juk 
nevalgai, ar ne? 

— Nori pasakyti, kad jis liesas? 

— Švelniai tariant, - atsakė Heter. Jie praėjo pro kelias festiva- 
lio palapines ir dabar jau žingsniavo didžiuliu Medouzo parku, 
kurio takai buvo apsodinti vyšniomis. Kažkokia moteris teniso 
rakete mušinėjo kamuoliuką, kad šuo bėgtų jo atnešti. 

— Kur mes einam? - paklausė sesers Džekas. 

— Juk sakei, kad nori pažiūrėti, kur gyvenu. 

Jie praėjo nedidelę Bruntsfildo golfo aikštelę, kur jaunas vy- 
riškis (be golfo kamuoliuko) mokėsi tinkamai užsimoti; į tą lau- 
kymę, į atvirą bendrą kapą, kaip Džekui dalykiškai paaiškino 
Heter, kadaise buvo vežamos maro aukos. 

— Tėtis vartoja gliukozamino sulfatą, maisto papildą; jis būna 
sumaišytas su chondroitinu - tai ryklio kremzlės. Jis mano, kad 
jam tai padeda, - pasakė Heter - taip, kad buvo aišku, jog jai tai 
atrodo visiškai neveiksminga. - Be to, jis mirko rankas ištirp- 
dyto parafino vonelėse, parafiną dar maišo su alyvų aliejumi. 
Karštas parafinas kaip vaškas sustingsta jam ant rankų. Tėtis 
baisiai apsišiukšlina, kol viską nusilaupo, bet jam, regis, malo- 
nu taip krapštinėtis. Tai kaip tik atitinka jo obsesinį-kompulsinį 
sutrikimą. | 

- Jo ką? 

— Dabar nekalbam apie jo psichiką, kol kas dar ne, - priminė 
Džekui sesuo. - Jis mirko rankas ir lediniame vandenyje - laiko 
įmerkęs tol, kol gali pakęsti. Tai gana mazochistiškas užsiėmi- 
mas žmogui, kurį nuolat krečia šaltis, tačiau karštas parafinas 
ir ledinis vanduo padeda - tėčiui bent jau kurį laiką ne taip 
skauda. 

Diena buvo šilta, vėjuota, bet matydamas, kaip Heter eina - 
galvą palenkusi žemyn, mosuodama rankomis, pečius atkišusi į 
priekį, - galėjai pamanyti, kad juodu žygiuoja per audrą. 

- Visus tuos metus, kol užaugau, tėtis man kasdien sakydavo, 
kad tave myli taip pat kaip ir mane, - pasakojo Heter, vis dar 
nežiūrėdama į Džeką. - Kadangi negalėjo būti su tavimi, saky- 
davo, kad kiekvieną akimirką, kurią praleidžia su manimi, myli 
mane dvigubai. Vis šnekėdavo, jog turi mylėti mane taip, kad tos 
meilės pakaktų dviem žmonėms. 

Heter pirštai ore vėl spaudė įsivaizduojamus klavišus; Džekas, 
be abejo, negalėjo žinoti, kokia muzika skamba sesers galvoje. 

— Savaime suprantama, aš tavęs nekenčiau, - prisipažino He- 
ter. - Jeigu jis turėjo mylėti mane dvigubai, nes baisiai ilgėjosi 
tavęs, na, aš maniau, jog tai reiškia, kad tave jis myli labiau. Ta- 
čiau daugelis vaikų taip jaučiasi, argi ne? - Heter staiga susto- 
jo ir pažvelgė į Džeką. Nelaukdama, kol jis ką nors atsakys, ji 
tarė: - Atėjom - štai mano gatvė, mano namas. - Tai pasakiusi 
sunėrė rankas ant mažyčių krūtų, tarsi jie būtų ginčijęsi. 

- Tačiau dabar tu nebejauti man neapykantos? - paklausė 
Džekas. 

— Stengiuosi nebejausti, Džekai. 

Ta gatvė atrodė judri - daugybė parduotuvėlių, nemažas eis- 
mas. Daugiabutis namas, kuriame Heter gyveno, buvo penkių 
ar šešių aukštų - aptvertas kaltine geležies tvora, ryškiai raudo- 
nomis durimis. Fojė sienos buvo išklijuotos plytelėmis, laiptų 
turėklai - iš medžio ir geležies, patys laiptai akmeniniai. 

- Eik pirmas, - tarė Heter, rodydama į tuos laiptus. 

Džekui dingtelėjo, kad ji gal tiki kokiu prietaru, susijusiu su 
laiptais. Užlipęs tris maršus, jis atsigręžė ir pažvelgė į ją. 

- Lipk, - mostelėjo Heter. - Jokia sveiko proto moteris ne- 
norės, kad Džekas Bernsas žiūrėtų, kaip ji užlipa ar nulipa laip- 
tais. Aš taip drovėčiausi, kad turbūt suklupčiau ir nusirisčiau 
žemyn. 

— Kodėl? - nesuprato Džekas. 

— Vis galvočiau, kaip atrodau, palyginti su visomis tomis gra- 
žuolėmis, kurias tu esi matęs — ir iš užpakalio, ir visaip kitaip, — 
paaiškino Heter. 

— Liftas sugedęs? - paklausė Džekas. 

— Lifto nėra, - atsakė Heter. - Butas šeštame aukšte, bet reikia 
lipti laiptais. Daugelyje Edinburgo namų labai aukštos lubos — 
tai reiškia, kad labai ilgi laiptų maršai. 

Koridoriaus sienos buvo šiltų, bet neįdomių atspalvių - raus- 
vai violetinės, kreminės, rusvai raudonos. Paties buto lubos 
aukštos, kaip Heter ir sakė, o sienos išdažytos ryškiomis spal- 
vomis; svetainės - raudonai, virtuvės - geltonai. Kad čia gyvena 

dar penkios merginos, galėjai suprasti tik iš to, kad virtuvėje sto- 
vėjo dvi viryklės ir du šaldytuvai. Visur buvo švaru ir tvarkin- 
ga - taip ir turi būti, kad gyvenimas su penkiais kitais žmonėmis 
būtų bent jau pakenčiamas. Džekas neklausė, kiek bute yra vo- 
nios kambarių. (Buvo aišku, kad šešioms merginoms jų, šiaip ar 
taip, nepakanka.) 

Heter kambario - kuriame stovėjo rašomasis stalas, plati lova 
ir buvo daugybė knygų lentynų - sienos buvo tamsiai raudonos, 
o pro milžiniškus langus atsivėrė Bruntsfildo sodų vaizdas. Dže- 
kas matė, kad Heter knygos daugiausia grožinės, be to, - kaip 
ir jos kabinete universiteto rūmuose, - kompaktinių diskų čia 
buvo daugiau negu knygų, akį traukė įspūdinga stereofoninė 
aparatūra. Priešais lovą stovėjo vaizdajuosčių ir vaizdadiskių 
leistuvai bei televizorius. Džekas pastebėjo, kad ant stalelio prie 
lovos, tarp kitų, padėtos ir kelios jo filmų vaizdajuostės. 

- Žiūriu į tave, kai negaliu užmigti, - pasakė jam sesuo. - 
Kartais be garso. 

— Kad netrukdytum buto draugėms? - paklausė Džekas. 

Heter gūžtelėjo pečiais. 

— Joms vis tiek, ar Žiūriu su garsu, ar be, - tarė. - Tiesiog 
moku visus tavo žodžius atmintinai ir kartais noriu pati juos 
pasakyti. 

Daugiau nebuvo kur sėstis - tik ant vienintelės kėdės prie 
rašomojo stalo arba ant lovos. Iš esmės Heter gyveno tarytum 
bendrabučio kambaryje, tik didesniame ir gražesniame. 

— Gali sėstis ant lovos, - pasiūlė ji. - Išvirsiu arbatos. 

Ant rašomojo stalo stovėjo įrėminta iš pažiūros jauno Vilja- 
mo Bernso nuotrauka - jis grojo vargonais, su dar maža Heter 
ant kelių. Kai Džekas atsisėdo ant lovos, Heter jam padavė odinį 
nuotraukų albumą. 

— Čia paaiškinimų, manau, nereikia, - pasakė, palikdama jį 
vieną kambaryje. 

Ji labai supratingai pasielgė, kad paliko jį vieną; tikriausiai 
žinojo, kad jis beveik nėra matęs tėčio nuotraukų, todėl dabar, 
tiek daug iš karto, norėtų peržiūrėti niekieno nestebimas. 


KOL TAVE RASIU 875 


Nuotraukos į albumą buvo sudėtos chronologiškai. Barbara 
Štainer buvo nedidukė, šviesiaplaukė, bet putlesnio veido negu 
jos duktė - ne tokia graži. Grožį Heter paveldėjo iš Viljamo. Jis 
nenusikirpo plaukų - panelė Vurc būtų buvusi patenkinta - ir 
sendamas vis liesėjo. Albume buvo daugybė jo nuotraukų su 
Heter, - kai ji buvo maža mergytė, o paskui jau paauglė, - ir 
nemažai Heter nuotraukų su mama, ir Viljamo Bernso su Bar- 
bara Štainer. Žinoma, tai juk buvo Heter albumas, tikriausiai ji 
ir parinko nuotraukas, kurias norėjo jame matyti. 

Jai turbūt labiausiai patiko tų tėvo ir dukters kelionių į slidi- 
nėjimo kurortus vaizdai; iš Vengeno, ir iš Lecho, ir iš Cermato 
parsivežti atvirukai buvo sudėti pramaišiui su slidinėjančių He- 
ter ir Viljamo nuotraukomis. (Džekas pagalvojo, kad tai tiesiog 
stingdanti pramoga žmogui, kuriam ir taip nuolat šalta; bet Vil- 
jamas Bernsas, regis, puikiai jautėsi vilkėdamas slidininko kos- 
tiumu - arba taip džiaugėsi, kad slidinėja su dukterimi, jog tas 
džiaugsmas jį ir šildė.) 

Nė vienoje nuotraukoje Heter mamos veido išraiška nebuvo 
tokia, kad iškart suprastum, jog ji nuolat jausdavosi kuo nors 
nepatenkinta; kita vertus, taip pat sunku buvo įžvelgti ką nors, 
iš ko būtų aišku, kad ji kadaise turėjo nuostabų balsą. Tiesa, jos 
pozos atrodė nelabai natūralios - ypač tose nuotraukose, kur ji 
buvo su peruku, - o paskui ji tiesiog dingo, be jokių pėdsakų. 
Džekas atsivertė kitą albumo puslapį, ir Barbaros Štainer ne- 
bebuvo. Jis tiksliai žinojo, kada pravertė jos mirties akimirką; 
nuo tos vietos visose nuotraukose buvo tik Heter ir tėtis - abu 
drauge arba atskirai. 

Albumo pradžioje tarp nuotraukų buvo prikaišiota ir koncer- 
tų programų, tačiau nuo tada, kai Heter iš pažiūros buvo dvyli- 
ka ar trylika metų, Viljamas Bernsas, matyt, nebekoncertavo. 

Džekas atpažino „Centrinio baro“ interjerą - ten buvo nuto- 
tografuota ne tik Heter, grojanti savo medine fleita, bet ir Vilja- 
mas, skambinantis kažkokiu į pianiną panašiu instrumentu; ir 
vienas, ir su dukterimi, akompanuojančia jam fleita. Tai buvo 
kažkoks elektrinis klavišinis instrumentas - lyg ir sintezatorius, 
jei Džekas gerai prisiminė pavadinimą, - be to, matydamas Vil- 

jamo ir Heter veidų išraiškas, Džekas labai abejojo, ar jie ten 
grojo klasikinius kūrinius. 

Džekas žinojo, kodėl jo tėvas daugelyje nuotraukų atrodo 
pernelyg šiltai apsirengęs. (Viljamui turbūt dažnai būdavo šal- 
ta, tik ne tada, kai jis slidinėdavo.) Bet netgi tose momentinėse 
vasaros atostogų nuotraukose, kur Viljamas buvo nufotografuo- 
tas paplūdimyje, tik su maudymosi kelnaitėmis, jo tatuiruotės 
buvo neryškios, tarytum susiliejusios. Natos, kai jos labai mažos 
ir sunkiai įžiūrimos, atrodo kaip ranka rašytos raidės - ypač to- 
kiam Žmogui kaip Džekas, nemokančiam skaityti natų. 

Džekas susigėdo prisiminęs, kad kadaise Klaudijai sakė, jog 
niekada nenorės vaikų. „Nebent sužinočiau, kad mano tėtis 
buvo mylintis tėvas ir turėjo vaiką, ar kelis vaikus, kurių nepali- 
ko“, - taip jis tąkart tai paaiškino. 

Ką gi, dabar Džekas ant kelių laikė daiktinį įrodymą, - Heter 
nuotraukų albumas buvo tarytum jos meilės jųdviejų tėčiui ir 
Viljamo meilės jai metraštis. Džekas jau buvo peržiūrėjęs visas 
nuotraukas ir susikaupęs ketino žiūrėti dar kartą, kai į kambarį 
grįžo Heter - atnešė arbatos. Ji atsisėdo ant lovos šalia Džeko. 

— Yra tuščių vietų, iš kur išėmei nuotraukas, arba jos pačios 
iškrito iš albumo, - tarė jis. 

— Buvę mano vaikinai. Jų nuotraukas išėmiau, - pasakė Heter. 

Vartydamas albumą Džekas nematė nė vieno vaikino, kuris 
būtų galėjęs būti tas airis, Heter draugas; jam piršosi mintis, kad 
tas airis, ko gero, nėra Heter gyvenimo meilė, bet jis jos apie tai 
neklausinėjo. 

Džekas atvertė tas nuotraukas, kuriose buvo Heter ir Vilja- 
mas Bernsas, grojantys „Centriniame bare. 

— Buvau ten vakar - pažiūrėjau, kur tu groji fleita, - prisipa- 
žino Džekas. 

- Žinau. Viena mano draugė tave matė. Kodėl nepasikvietei 
manęs? 

— Norėjau truputį pasižvalgyti Leite, pamatyti tas vietas, apie 
kurias man pasakojo mama, - paaiškino Džekas. 

Jis atvertė paskutinius albumo puslapius, kur jųdviejų tėvas 
mūvėjo pirštinėmis. 


KOL TAVE RASIU 877 


— Kas jam yra? - paklausė Džekas. - Turiu omeny psichiką, 
ne artritą. 

Heter pakreipė galvą į šoną; padėjo Džekui ant peties. Jis vie- 
na ranka suėmė jos plaštaką, kita laikė arbatos puodelį. Džekui 
ant kelių gulėjo atverstas albumas; vyriškis, toks panašus į Heter 
ir Džeką, žvelgė į juos. 

— Noriu, kad pasiklausytum Tėvo Vilio vargonų Senojoje 
šv. Pauliaus bažnyčioje, - tarė Heter. - Noriu kai ką tau pagroti, 
kad tu būtum pasirengęs. 

Juodu toliau sėdėjo drauge; Džekas siurbčiojo arbatą. Heter, 
padėjusi galvą jam ant peties, savosios, žinoma, negalėjo gerti. 

— Kodėl negeri arbatos? Nenori? - paklausė Džekas. 

— Noriu daryti kaip tik tai, ką dabar ir darau, - atsakė He- 
ter. - Noriu visada taip laikyti galvą tau ant peties. Noriu tave 
apkabinti ir bučiuoti - ir daužyti tave kumščiais, mušti per vei- 
dą. Noriu tau pasiguosti dėl visko, kas bloga man kada nutiko. 
Ypač dėl to, apie ką būčiau norėjusi pasišnekėti su tavimi tada, 
kai tai nutiko. Noriu tau papasakoti apie visus tuos vaikinus, 
nuo kurių tu gal būtum mane apsaugojęs. 

— Dabar tu gali visa tai daryti, - tarė Džekas. 

— Kol kas man pakaks to, ką darau, - pasakė Heter. - Tu nori 
visko per greitai. 

— Kaip pasireiškia jo obsesinis-kompulsinis sutrikimas? - pa- 
klausė Džekas. 

Heter suspaudė jam ranką ir papurtė galvą, nepakeldama jos 
nuo jo peties. Ji turėjusi parduoti butą, kuriame gyveno Vilja- 
mas, - kuriame ji užaugo, Mačmonte. 

- Tai didelis studentų miestelis, bet ten gyvena ir kai kurie 
dėstytojai, - paaiškino Heter. Būtų buvę puiku, jeigu ji būtų ga- 
lėjusi ten likti, bet jai tekę parduoti tą butą ir susirasti pigesnę 
pastogę. 

— Kad galėtum sumokėti už gydymą toje sanatorijoje? - pa- 
klausė Džekas. Heter linktelėjo galvą, neatsitraukdama nuo jo. 
Dauguma jos daiktų, ir visi Viljamo, saugomi sandėlyje. - Aš ga- 
liu nupirkti tau butą, - pasiūlė Džekas. 

Heter pakėlė galvą nuo jo peties ir pažvelgė į jį. 

— Tu negali man jo nupirkti, - tarė. - Na, tiesą sakant, turbūt 
galėtum. Bet tai būtų neteisinga. Nenoriu, kad tu viską darytum 
už mane, tik padėk man išlaikyti jį. 

— Padėsiu, bet tu man dar nepasakei, ką reikia daryti, - primi- 
nė jai Džekas. 

Heter gurkštelėjo arbatos. Paskui prisitraukė arčiau jo ranką, 
kurios nebuvo paleidusi, ir ėmė apžiūrinėti. 

— Tavo plaštakos tokios pat smulkios kaip jo, bet jo pirštai 
ilgesni. Tavo rankos ne tokios, kokių reikia, kad galėtum groti 
vargonais, - pareiškė. Ir pridėjo savo pirštus prie Džeko, pri- 
glaudė delną prie delno; jos pirštai buvo ilgesni. - Visas jo kū- 
nas ištatuiruotas, - pradėjo pasakoti, tebežiūrėdama į suglaus- 
tas savo ir Džeko rankas. - Net viršutinės pėdų pusės, net kojų 
pirštai. 

- Ir plaštakos? 

— Ne, plaštakos netatuiruotos, kaip ir veidas bei kaklas, ir 
penis. 

— Tu matei jo penį, ar jis tau sakė, kad netatuiruotas? - pa- 
klausė Džekas. 

— Nustebtum sužinojęs, kiek daug Žmonių matė tėčio 
penį, - nusišypsojo Heter. - Neabejoju, kad pamatysi ir tu. Tai 
neišvengiama. 

Ji buvo sudėjusi mažesnį nuotraukų albumą Džekui; maždaug 
tokio didumo, kokie būna romanai plonais viršeliais; kai kurios 
nuotraukos buvo tokios pat kaip ir didžiajame albume, arba tik 
truputį kitaip nufotografuotos tos pačios gyvenimo akimirkos. 
Mažajame albumėlyje nebuvo Heter motinos nuotraukų - tik 
pačios Heter ir Viljamo. Džekas su Heter dabar žiūrinėjo tas 
nuotraukas ir gėrė arbatą. 

— Galėčiau išmokti slidinėti, - pasakė Džekas. - Tada slidinė- 
tume visi drauge. 

— Tada slidinėtum su manimi, Džekai. Tėčio slidinėjimo lai- 
kai jau praėjo. 

- Jis nebegali slidinėti? 

— Jį pamatęs iš pradžių manysi, kad jam viskas gerai, - na, 
kad jis tik truputį ekscentriškas, - tarė Džekui sesuo. Ji nusiėmė 

akinius ir prikišo veidą prie pat Džeko veido - taip arti, kad jų 
nosys susilietė. - Be akinių turiu žiūrėti šitaip prisikišusi, kad 
aiškiai tave matyčiau, - pasakė Heter. Paskui iš lėto atšlijo nuo 
Džeko, bet tik per šešis ar aštuonis colius. - Maždaug nuo čia 
jau nebematau, - paaiškino vėl užsidėdama akinius. - Na, kai 
su juo susitiksi, tau atrodys, kad galėtum išsivežti jį į Los Andže- 
lą - ir judu ten puikiai gyventumėte. Tu manysi, kad aš pasiel- 
giau Žiauriai arba kvailai, išsiųsdama jį iš namų, bet jam reikia 
priežiūros, ir jie ten moka jį prižiūrėti. Nemanyk, kad tu pats 
galėtum juo rūpintis. Jeigu jau aš negaliu jo tinkamai prižiūrėti, 
o aš tikrai negaliu, negalėtum ir tu. Gal iš pradžių tau taip neat- 
rodys, bet jis yra ten, kur ir turėtų būti. 

— Tikiu, - linktelėjo Džekas. Jis nuėmė seseriai akinius ir pri- 
kišo savo veidą prie pat jos, susilietė su ja nosimis. - Žiūrėk į 
mane, - tarė. - Aš tavimi tikiu. 

- Žiūrėjau į tave iš arti pusę savo gyvenimo, - nusišypsojo ji. 

— O aš negaliu į tave atsižiūrėti, Heter. 

Ji brūkštelėjo ranka sau per plaukus ir tuo pat metu viršutine 
kitos plaštakos puse nusivalė lūpas. Džekas atpažino tą gestą. 
Kaip tik taip jis Mano paskutiniame pakeleivyje nusiėmė peruką 
ir viršutine slidinėjimo pirštinės puse nusivalė nuo lūpų bliz- 
gančius rausvai violetinius dažus. Beveik tobulai pamėgdžioda- 
ma Džeko balsą, Heter tarė: 

— Tikriausiai manėte, kad aš mergina? 

— Neblogai! - pagyrė ją Džekas, žiūrėdamas į rudas jos akis. 

— Nelabai saugu čia sustoti, - ištarė ji, taip pat kaip Džekas 
Mano paskutiniame pakeleivyje. - Atsiprašau, kad pridariau ne- 
malonumų, bet man tiesiog lengviau ką nors susistabdyti, kai 
atrodau kaip mergina, - toliau vaidino Heter. - Stengiuosi ne- 
mokėti už pietus, - dar pasakė, gūžtelėdama pečiais - irgi visai 
kaip Džekas. 

— O Melodi iš Gido? - paklausė jis. 

Heter atsikrenkštė. 

— Malonu netekti tokio darbo, - ištarė kuo puikiausiai. 

— O Džonis, persirengęs prostitute, iš Normalių ir malonių? 

(Jokia mergina negali to suvaidinti, - galvojo Džekas.) 

- Yra kai kas, ką turi žinot, - pasakė jo sesuo kimiu prosti- 
tutės balsu. - Lesteris Bilingsas iškeliavo. Kambarį, deja, paliko 
priterštą. 

— Užsidėk akinius, - paprašė Džekas atsistodamas nuo lovos. 
Jis priėjo prie Heter drabužių spintos ir atidarė duris. Išsirinko 
trumpą gelsvai rausvą peniuarą ir, laikydamas už pakabo, prisi- 
dėjo prie krūtinės. 

- Dievulėliau, dedu galvą, kad šita tau labai tinka, - pasakė 
Heter - taip pat, kaip Džekas, vagis, filme sako Džesikai Li. 

Džekas pakabino peniuarą į spintą ir su Heter nuėjo į virtuvę; 
išplovę ir sausai iššluostę arbatos puodelius, jie padėjo juos į 
indaują. Tokiam žmogui kaip Džekas, žinoma, buvo sunku įsi- 
vaizduoti, kaip galima gyventi su penkiomis buto draugėmis. 

— Turbūt jautiesi taip, tarsi gyventum laive, - tarė jis. 

— Netrukus iš čia išsikraustysiu, - nusijuokė Heter. 

Atgal juodu žingsniavo tuo pačiu keliu, kuriuo buvo atėję, 
per Medouzo parką. Džekas vienoje rankoje nešėsi mažąjį nuo- 
traukų albumėlį, nors Heter sakė, kad galėtų jį panešti įsidėjusi 
į savo kuprinę. 

Netoli Džordžo aikštės jie pamatė senyvą vyriškį sniego baltu- 
mo plaukais, skambinantį gitara ir švilpiniuojantį. Heter Džekui 
pasakė, kad tas senukas visada ten būna, kasdien - netgi Žiemą. 
Dažnai ateina į tą vietą aštuntą valandą ryto ir groja visą dieną. 

- Jis turbūt nuprotėjęs? - paklausė Džekas. 

— Nuprotėjęs - reliatyvus pasakymas, - tarė Heter. 

Ji šnekėjo apie skvošą, į kurį, regis, žiūrėjo labai rimtai. (Pa- 
sigyrė, kad Muzikos fakultetas turi skvošo komandą; ji toje ko- 
mandoje esanti viena iš geriausių žaidėjų.) Ir dar pasakojo apie 
„miesto žuvėdrų antplūdį 

— Miesto žuvėdrų? - nustebo Džekas. 

- Jų pilna visame Edinburge - kartą taip apipuolė vieną žmo- 
gų, kad jis pateko į ligoninę! - baisėjosi Heter. 

Žingsniuodami Pietiniu tiltu juodu priėjo tą vietą, kur tiltas 
susikerta su Karališkąja Mylia. Džekas nė nesuvokė, kad žvilg- 
telėjo ne į tą pusę, bet kai jie jau buvo beeiną per gatvę, Heter 
sugriebė jį už rankos ir griežtai tarė: 

- Žiūrėk į dešinę, Džekai. Nenoriu tavęs netekti. 

- O aš bijau, kad neprarasčiau tavęs, - atsakė Džekas. 

— Kalbu apie tai, kaip tu eini per gatvę, - paaiškino Heter. 

Džekas abejojo, ar būtų radęs Senąją šv. Pauliaus bažnyčią 
be žemėlapio ir detalių kelio nurodymų. Ta bažnyčia buvo pri- 
statyta prie stačios kalvos tarp Karališkosios Mylios ir Džefrio 
gatvės, kur buvo pagrindinės durys. Be to, į ją galėjai įeiti ir pro 
šonines duris, iš siauro Karaberio skersgatvio, - o iš kitos, dar 
siauresnės gatvelės, vadinamos Šiauriniu Grėjaus skersgatviu, 
įėjimo į bažnyčią nebuvo. 

Džekas pradėjo Heter pasakoti istoriją, kurią jam kadai- 
se papasakojo mama. Atseit vieną naktį, prieš pat vidurnaktį, 
Viljamas vargonavo Senojoje šv. Pauliaus bažnyčioje, dalyvavo 
vadinamajame „vargonų maratone“,- visą parą trukusiame 
koncerte vargonininkai grojo keisdamiesi kas valandą ar kas 
pusvalandį, - tada garsiai užgrojęs Viljamas pažadino vienoje iš 
palei bažnyčią einančių siauručių gatvelių miegojusį girtuoklį. 
Tas nepraustaburnis valkata baisiai piktinosi vargonų gausmu. 

Čia Heter tarė: 

— Girdėjau šitą istoriją. Pažadintas girtuoklis atseit ėmė skųs- 
tis, kad „nuo šitų, velniai griebtų, sušiktų vargonų eina toks su- 
šiktas triukšmas, kad tuoj prikels sušiktus numirėlius '. Taip? 

- Lyg ir taip, - linktelėjo Džekas. 

- Pagrosiu tau tą kūrinį, - pasakė Heter. - Bet lauke, už baž- 
nyčios sienų, ne kažin kas tegirdėti. Arba ši istorija gerokai per- 
dėta, arba girtuoklis miegojo klaupte. Netgi Boelmano tokata 
nepažadintų valkatos, nusmigusio Karaberio arba Šiauriniame 
Grėjaus skersgatvyje. 

Šoninės Senosios šv. Pauliaus bažnyčios durys, iš Karaberio 
skersgatvio, buvo užrakintos, o pagrindinės, Džefrio gatvėje, 
atviros. Bažnyčia buvo tuščia, bet prie altoriaus degė žibalinės 
lempos. Heter Džekui pasakė, kad jos visada dega, - net kai ji 
vargonuojanti labai vėlai vakare. 

— Vakarais čia šiurpoka, - prisipažino Heter. - Tačiau turiu 
mokytis groti tamsoje. 

— Kam? - paklausė Džekas. 

— Daug įdomių dalykų prasideda tamsoje, - pasakė jam se- 
suo. - Velykų vigilijos pamaldos, pavyzdžiui. Galima išmokti 
groti tamsoje, tik reikia įsiminti natas. 

Iš navos žiūrint į didžiulį altorių, vargonų vamzdžiai atrodė 
beveik tokie pat aukšti kaip ir vitražiniai langai. Pati bažnyčia 
buvo ne per didžiausia, tačiau tamsi ir santūri. Būdamas joje 
nelabai galėjai susigaudyti, kuris lauke metų laikas ir - nors pro 
langų vitražus ir durų portalus skverbėsi blausi šviesa - kuris 
paros metas, diena ar naktis. 

Heter pastebėjo, kad Džekas žiūri į lotynišką užrašą ant alto- 
riaus. Kaip kadaise įsitikino ponas Ramzis, Džekui nelabai se- 
kėsi lotynų kalba. 


VENITE 
EXULTEMUS 
DOMINO 


— „Ateikite, garbinkime Viešpatį ', - išvertė jam sesuo. 

— O, tikrai, - tarė Džekas. 

— Priprasi, - pasakė Heter. 

Prie altoriaus ji persižegnojo ir nusiėmė kuprinę. Džekas at- 
sisėdo ant vargonų suolelio galo šalia jos. 

- Vėliau tau pagrosiu kokį nors tylesnį kūrinį, - pažadėjo ji, - 
o Boelmano tokatos negalima groti tyliai. Kai išgirsi, kaip groja 
jis, jį skambės dar garsiau. Ten kitokia bažnyčia, - purtydama 
galvą pašnibždomis pridūrė Heter. 

Džekas nebuvo pasirengęs išvysti, kaip jos rankos šokinėja ant 
klaviatūros, kaip ji visa persimaino. Tai buvo triukšmingiausia, 
šaižiausia muzika, kokią tik jis kada girdėjo bažnyčioje. Nauji 
akordai pynėsi su tebeaidinčiais ankstesniais; vargonų suolelis 
drebėjo. Tai galėjo būti muzika filmui apie vampyrus - gotiškai 
persekiojimo scenai. 

— Jėzau! - šūktelėjo Džekas, pamiršęs, kad sėdi bažnyčioje. 

— Taigi, - tarė Heter; ji nebegrojo, tačiau tokata tebeaidėjo po 
Senosios šv. Pauliaus bažnyčios skliautais. - Dabar išeik į lau- 
ką - paskui man pasakysi, ar girdisi. - Heter dar kartą užgrojo 

Boelmano tokatą; nuo tų garsų Džekui vėl smarkiau sutvak- 
sėjo širdis. 

Jis išėjo pro duris į Džefrio gatvę ir Šiauriniu Grėjaus skers- 
gatviu pasuko Karališkosios Mylios link. Siaurutis, purvinas 
skersgatvis dvokė šlapimu ir alumi; palei bažnyčios sieną gulėjo 
sudaužytų butelių šukės, visur buvo primėtyta tuščių cigarečių 
pakelių ir kramtomosios gumos popierėlių. Kiek paėjęs ta ga- 
tvele, Džekas priglaudė ausį prie akmeninės bažnyčios sienos; 
Boelmano tokata čia skambėjo taip tyliai, kad jis vos galėjo sekti 
melodiją. 

Karališkojoje Mylioje vargonų išvis nebuvo girdėti, - jų gaus- 
mą, matyt, užgožė automobilių ūžimas bei kiti gatvės garsai, - o 
Karaberio skersgatvyje tokatos melodiją nustelbė baisiai pler- 
piantis kažkokio restorano kondicionierius arba virtuvės gar- 
traukis. Vargonų muzika čia tik tarpais atsklisdavo kaip tolimas, 
nutrūkstantis murmesys. Bet kai Džekas grįžo į Senąją šv. Pau- 
liaus bažnyčią, Tėvo Vilio griausmas jį tiesiog apkurtino. Jo se- 
suo grojo iš visos širdies. | 

Kaip Heter ir sakė, ta istorija apie girtuoklį buvo gerokai per- 
dėta, - arba tas valkata miegojo klaupte, kai jį užklupo Boelma- 
no tokata. Svarbiausia, Heter nuomone, toje istorijoje buvo tai, 
kad Viljamas Bernsas tokatą grojo taip garsiai, jog visi klausy- 
tojai, - netgi Alisa ir tas vargonininkas, kuris laukė savo eilės 
groti, - išlėkė iš bažnyčios ir stovėjo lietuje. 

- Tai buvo viena iš tėčio „bipolinių akimirkų“, - pareiškė 
Džeko sesuo. - Manau, tas pasakojimas iš tikrųjų ir yra apie tai. 
"Tėtis, galima sakyti, išvarė tavo motiną į lietų, ar ne? 

— Tai jam bipolinis sutrikimas? - paklausė Džekas. 

- Ne, obsesinis-kompulsinis, - tarė Heter, - bet kartais jį api- 
ma prieštaringi jausmai. O tau taip nebūna, Džekai? 

— Tikriausiai būna, - atsakė Džekas. 

Heter dabar grojo tyliau - nuo Boelmano buvo perėjusi prie 
kito kompozitoriaus. 

— Čia iš vienos Hendelio Saliamono arijos, - paaiškino. Kal- 
bėjo taip pat tyliai, kaip ir grojo. 

— Tave irgi kartais apima prieštaringi jausmai? - paklausė jos 
Džekas. 

— Noras visada būti su tavimi ir noras niekada tavęs nebeiš- 
vysti, - atsakė Heter. - Noras matyti tavo veidą, kai tu miegi, ant 
pagalvės šalia savo veido - ir žiūrėti, kaip tu rytą atmerki akis, 
kai aš guliu prie tavęs, - tiesiog žiūriu ir laukiu, kada tu pabusi. 
Kalbu ne apie seksą. 

- Žinau, - tarė Džekas. 

— Noras gyventi su tavimi, kad niekas manęs nuo tavęs nebe- 
atskirtų, - kalbėjo Heter. 

- Suprantu. 

— Ir vis galvoju, kaip būtų gerai, jeigu išvis nieko apie tave 
nežinočiau, jei mūsų tėvas apskritai nebūtų man pasakęs, kad 
turiu brolį; tai puikiai dera su noru niekada daugiau nematyti 
jokio Džeko Bernso filmo, ir kad visos visų tavo filmų scenos, 
kurias aš įsiminiau, iškristų man iš galvos, tarytum tie filmai 
išvis nebūtų buvę sukurti. 

Ji nesiliovė grojusi, tačiau dabar pagreitino tempą. Be to, var- 
gonai gaudė vis garsiau; Heter jau beveik šaukte šaukė, kad jos 
balso nenustelbtų iš visų pusių ataidintys garsai. 

— Mums tiesiog reikia ilgiau pabūti drauge, - pasakė jai 
Džekas. 

Ji abiem rankom atsirėmė į klaviatūrą - pasigirdo nedarnūs, 
ausį rėžantys garsai. Paskui slystelėjo vargonų suoleliu prie bro- 
lio ir puolė jam ant kaklo, suspaudė jį glėbyje. 

- Jeigu bent kartą jį aplankysi, turėsi matytis su juo nuolat, 
Džekai. Negali staiga atsirasti jo gyvenime ir vėl pradingti. Jis 
tave myli, - pasakė Heter. - Jei tu jį mylėsi, aš mylėsiu tave. Jei 
neįstengsi būti su juo, aš tavęs nekęsiu. 

— Labai aiškiai pasakyta, - tarė Džekas. 

Heter akimirksniu atsistūmė nuo jo - taip šiurkščiai, jog Dže- 
kas pamanė, kad ji jam trenks. 

- Jeigu nesi Bilis Reinbou, jo žodžiais su manimi nekalbėk, - 
piktai perspėjo. 

— Gerai, - linktelėjo Džekas ir ištiesė rankas. Kai ji leidosi ap- 
kabinama, jis pabučiavo ją į skruostą. 

— Ne, ne taip. Argi taip reikia bučiuoti seserį? - tarė Heter. — 
Turi pabučiuoti mane į lūpas, bet ne taip, kaip bučiuoji savo 
merginas, ne pravira burna. Šitaip, - pasakė, bučiuodama jį - 
sausomis lūpomis švelniai prisiliesdama prie tvirtai sučiauptų 
Džeko lūpų. 

Kas būtų galėjęs pamanyti, kad Džekui Bernsui kada nors 
patiks šitaip nekaltai bučiuoti moterį? Bet jam buvo trisdešimt 
aštuoneri, ir jis pirmą kartą bučiavo seserį. 


Tą naktį juodu praleido drauge Džeko liukso kambariuose „Bal- 
moralo“ viešbutyje. Paskambinę kambarių tarnybai, užsisakė 
savo kuprinę buvo įsidėjusi dantų šepetėlį, gerokai per didelius 
trumparankovius marškinėlius - vietoj naktinių marškinių - ir 
drabužius kitai dienai. Ji Džeką iškart perspėjo, kad keltis jie 
turėsią anksti. 

Heter buvo numačiusi viską, netgi tai, kad pamėgins atkurti 
išsvajotą sceną, apie kurią Džekui pasakojo Senojoje šv. Pauliaus 
bažnyčioje: kad nori matyti jo, miegančio, veidą ant pagalvės 
šalia savo veido - gulėti prie jo ir žiūrėti, kaip jis rytą atmerkia 
akis, tiesiog žiūrėti ir laukti, kada jis pabus. 

Ji Džekui pasakė, kad su tuo vaikinu, airiu, jos nesieja jokie 
ypatingi jausmai, kad labiausiai ji mylėjo vieną savo dėstytoją, 
Belfaste. Žinojo, kad tas dėstytojas vedęs, tačiau jis ją tikino, jog 
rengiasi mesti žmoną; bet galiausiai metė ne žmoną, o Heter. 

Džekas seseriai papasakojo apie ponią Mašado - ir apie po- 
nią Adkins, ir apie Lėją Rozen, ir apie ponią Stekpoul. (Jos buvo 
pirmosios aukos; vienos iš pirmųjų jį paženklinusių moterų, dėl 
kurių jis nusivylė savimi.) Jis Heter viską išpasakojo ir apie Emą 
bei ponią Oustler, ir apie Klaudiją bei jos dukterį - ir apie visas 
kitas. Netgi apie tą pamišėlę iš Benedikto kanjono - tą, kurią iš 
proto varė Čarlzo Mansono nužudytų žmonių riksmai ir dejo- 
nės, atseit pasigirstančios, kai pučia Santa Anos vėjai. 

Heter Džekui prisipažino, kad nekaltybės neteko su vienu iš 
Viljamo studentų; tas vaikinas tada jau studijavo universitete, 
oji dar mokėsi vidurinėje mokykloje. 

— Tuo laiku mūsų muzikavimo įgūdžiai buvo panašūs, o da- 
bar aš groju daug geriau negu jis, - dar pridūrė Heter. 

Džekas jai pasakė, kad pastaruosius penkerius metus pati 
svarbiausia moteris jam buvo daktarė Garsija. 

Heter pasakojo, kad beveik tiek pat laiko, kiek groja vargo- 
nais, - arba pianinu, arba medine fleita, - ji praleidžia ir toliau 
mokydamasi vokiečių kalbos. Su mama ji vokiškai kalbėjo tik 
kai buvo maža, o rimtai tos kalbos mokytis pradėjo pirmiau- 
sia todėl, kad domėjosi Bramsu; tačiau dabar atsirado dar vie- 
na priežastis, dėl kurios ji nori išmokti tą kalbą. Jeigu ji dėstys 
Edinburge dar dvejus ar trejus metus, jos, kaip dėstytojos, darbo 
veiklos aprašymas bus daug įspūdingesnis. Dirbdama Džono 
Kičino padėjėja Senojoje šv. Pauliaus bažnyčioje, ji gerokai pa- 
sitobulino kaip vargonininkė. Taigi po dvejų ar trejų metų, jei 
pakankamai gerai kalbės vokiškai, ji galės persikelti į Ciurichą ir 
susirasti kokį nors darbą ten. 

— Kodėl į Ciurichą? - paklausė Džekas. 

— Na, ten yra universitetas, ir konservatorija, ir neproporcingai 
daug bažnyčių, kaip tokiame palyginti nedideliame mieste. Kitaip 
sakant, daugybė vargonų. Be to, ten gyvendama galėčiau lankyti 
tėtį kasdien, o ne kartą per mėnesį arba kas šešias savaites. 

- Jis Ciuriche? 

— Aš juk nesakiau, kad jis Edinburge, Džekai. Sakiau tik kad 
pirmiau turėsi pasimatyti su manimi. 

Džekas lovoje pasirėmė alkūnėmis ir pažvelgė į sesers veidą 
ant pagalvės; ji šypsojosi jam, auksiniai jos plaukai buvo nu- 
braukti nuo kaktos ir užkišti už mažų ausyčių. Paskui Heter 
abiem rankom suėmė Džeką už sprando ir prisitraukė jo veidą 
arčiau. Jis buvo pamiršęs, kad ji turi žiūrėti prisikišusi per kelis 
colius - jei nori aiškiai matyti jį be akinių. 

— Tai keliausim į Ciurichą? - paklausė Džekas. 

-— Tu keliausi ten be manęs, šįsyk, - pasakė jam Heter. - Turi 
pasimatyti su juo vienas, pirmą kartą. 

— Kaip tu išgali skraidyti į Ciurichą kartą per mėnesį arba kas 
šešias savaites? - tarė Džekas. - Turi leisti man mokėti už tas 
keliones. 

— Gydymas toje sanatorijoje kainuoja tris šimtus penkiasde- 
šimt tūkstančių Šveicarijos frankų per metus - du šimtus dvy- 
lika tūkstančių JAV dolerių - na, jei norime, kad jis ir toliau gy- 
ventų privačiame klinikos skyriuje. Jeigu tu mokėsi už tai, man 
pakaks pinigų kelionėms. - Heter pritraukė Džeko galvą prie 
pagalvės šalia savęs. - Jei nori nupirkti man butą, gal geriau pirk 
tokį, kad pakaktų vietos mums abiem, Ciuriche, - pakišo min- 
tį. - Aš gimiau Edinburge. Čia tavo pagalbos man nereikia. 

— Nusipirksiu visą namą Ciuriche! - nusprendė Džekas. 

— Tu viską per daug skubini, - priminė jam Heter. 

Džekas nematė, kada ji užmigo, ar išvis buvo sumerkusi akis. 
Kai pabudo, Heter įdėmiai žiūrėjo į jį - jos didelės, rudos akys 
buvo prie pat Džeko akių, o maža nosytė beveik lietėsi prie jo 
veido. 

— Tu turi keturis žilus plaukus, - pasakė Heter. 

— Tuoj pažiūrėsiu, ar tu neturi, - nusijuokė Džekas, bet Heter 
plaukai buvo aukso spalvos iki pat šaknų. - Ne, neturi, kol kas 
dar ne. 

— Todėl, kad aš, apskritai kalbant, ganėtinai laiminga, - pa- 
aiškino ji. - Tu tik pažiūrėk į mane. Ką tik permiegojau su kino 
žvaigžde, ir nieko čia tokio. „Didelis čia daiktas , kaip pasakytų 
Bilis Reinbou. 

— Man tai didelis, - tarė Džekas. 

Heter suspaudė jį glėbyje. 

— Na, iš tikrųjų tai man irgi - labai. 

Kol Džekas prausėsi po dušu, Heter nusinešė jo lėktuvo bi- 
lietus prie viešbučio vestibiulyje esančio informacijos stalo; ji 
užsakė jam skrydį į Ciurichą, su persėdimu Amsterdame, ir grįž- 
tamąjį bilietą, iš Ciuricho į Los Andželą. 

Be to, ji susitarė dėl jo pirmo susitikimo - tą pačią dieną, po 
pietų - su Kilchbergo sanatorijos gydytojais; iš viso ten buvo 
penki gydytojai ir vienas profesorius. Heter Džekui davė lanks- 
tinuką su prie Ciuricho ežero įsikūrusios klinikos pastatų bei 
teritorijos planu. Kilchbergas buvo vakariniame ežero krante, 
Ciuriche tas krantas vadinamas kairiuoju; iš miesto centro iki 
klinikos - maždaug penkiolika minučių kelio automobiliu. 

Taigi Džekas į Šveicariją turėjo išvykti iškart po pusryčių; He- 
ter jam jau buvo užsakiusi kambarį Ciuricho viešbutyje „Zum 
Storchen“. 

— Tau gal labiau patiktų „Baur au Lac“, - pasakė ji, - bet „Zum 
Storchen“ tikrai gražus, be to, ant upės kranto. 

— Neabejoju, kad viskas bus gerai, - tarė Džekas. 

— Gydytojai ten puikūs - manau, jie tau patiks, - šnekėjo He- 
bučio kavinėje - šalia jų sėdėjo keli pavargę turistai, šeimos su 
mažais vaikais. Džekas matė, kad Heter vėl nervinasi - taip pat, 
kaip jie abu nervinosi pirmąkart susitikę. Džekas norėjo paimti 
ją už rankos, bet ji jam neleido. 

- Žmonės manys, kad mes kartu miegam... na, iš tikrųjų, - 
pasakė ji. - Žinai, man dar reikia priprasti, kad galėčiau būti su 
tavimi viešumoje. 

— Priprasi, - tarė Džekas. 

— Tik žiūrėk, kad tau nieko nenutiktų, nesielk kvailai, - išpyš- 
kino Heter. 

— Moki skaityti iš lūpų? - paklausė jos Džekas. 

— Džekai, būk geras, nesielk kvailai, - pakartojo Heter. Ji lyg ir 
pyktelėjo, neatrodė nusiteikusi žaisti. 

Džekas judino lūpas, be garso tarė žodžius, kiek galėdamas 
lėčiau ir aiškiau. „Aš turiu seserį ir ją myliu“, - pasakė jis Heter, 
iš tikrųjų to neištardamas. 

— Tu viską per daug skubini, - vėl priminė jam sesuo, bet Dže- 
kas matė, kad ji suprato, ką jis sakė. - Mums jau reikia važiuoti į 
oro uostą, - pareiškė Heter, žiūrėdama į savo laikrodėlį. 

Kai juodu važiavo taksi, Heter atrodė išsiblaškiusi - pasken- 
dusi mintyse. Vėl sukdama akis į šalį, ji paprašė: 

— Kai su juo pasimatysi - na, po to, kai truputį pabendrausite, 
paskambink man. 

- Žinoma, - pažadėjo Džekas. 

- Turėsi tik pasakyti: „Aš jį myliu.“ Nieko daugiau, bet ne- 
drįsk sakyti nieko mažiau, - perspėjo jį sesuo. Jos pirštai ant 
įsitempusių šlaunų grojo Boelmano tokatą, arba kažkokį kitą 
triukšmingą kūrinį. 

— Nesijaudink dėl manęs, Heter. 

— O tu moki skaityti iš lūpų? - paklausė ji, vis dar nežiūrėda- 
ma į Džeką. 

— Visi aktoriai moka, - pasakė jis. Bet Heter tiesiog žvelgė pro 
langą, nebešnekėjo - jos lūpos buvo sučiauptos taip pat tvirtai 
kaip tada, kai ji pirmą kartą bučiavo Džeką kaip brolį. 

Buvo dar gana ankstus rytas, kai jie nuvyko į oro uostą. Dže- 
kas nesitikėjo, kad Heter lydės jį iki oro uosto, ir juo labiau kad 
eis drauge su juo į vidų; dabar ji privedė jį prie registracijos sta- 
lo. Buvo matyti, kad jai tokios kelionės įprastos. 

- Tikiuosi, Šveicarija tau patiks, - tarė Heter, brūkšėdama 
kojomis. 

Ji mūvėjo mėlynais džinsais ir buvo apsirengusi jau kitais, 
tamsesnės spalvos, trumparankoviais marškinėliais; su kuprine 
ir trumpai nukirptais plaukais atrodė panašesnė į universite- 
to studentę negu į dėstytoją. Jei ne tie nuolat judantys pirštai, 
žiūrint į ją būtų buvę sunku suprasti, kad ji muzikantė. Ji buvo 
tiesiog nedidukė, daili mergina - iš pažiūros labai rimta, gal dėl 
akinių ir ryžtingos eisenos. 

Šalia metalo detekcijos įrenginio, kur apsaugininkas žvilg- 
telėjo į Džeko pasą ir patikrino nedidelį kelioninį krepšį, kurį 
Džekas nešėsi į lėktuvą, buvo organinio stiklo užtvara - Heter 
negalėjo lydėti brolio iki vartų. Džekas norėjo ją pabučiuoti, bet 
ji vis suko veidą į šalį. 

— Aš su tavimi neatsisveikinu, Džekai. Nedrįsk su manimi at- 
sisveikinti, - pasakė Heter, tebebrūkšėdama kojomis. 

— Gerai, - tarė Džekas. 

Nors tarp jų dabar buvo ta organinio stiklo užtvara, Džekas 
dar matė Heter, eidamas vartų link. Jis vis gręžiojosi pažiūrėti į 
ją; liovėsi ėjęs tolyn nuo jos, kai pamatė, kad ji pagaliau pakėlė 
akis į jį. Rodydama ranka į savo širdį, Heter judino lūpas - iš 
lėto, garsiai neištardama nė žodžio. 

„Aš turiu brolį ir jį myliu“, - sakė Džekui sesuo, nors jis neiš- 
girdo nė vieno skiemens. 

„Aš turiu seserį ir ją myliu“, - irgi be garso atsakė Džekas. 

Tarp jų zujo kiti Žmonės. Staiga Džekas pametė Heter iš 
akių - kai prie jo priėjo dvi merginos ir viena iš jų, juodukė, su 
deimantiniu auskaru nosyje, tarė: 

— Juk jūs ne Džekas Bernsas, ar ne? Juk negali būti, kad 
jūs - jis? 

— Galvą guldau, kad čia ne jis, - patikino ją draugė - baltaodė, 
saulėje nudegusiais pečiais, apsivilkusi berankove trikotažine 
palaidinuke. Jai truputį luposi nosis. 

Jos buvo amerikietės, koledžo studentės, grįžtančios iš kelio- 
nės po Europą, - bent jau taip spėjo Džekas. Jis dar pasidairė 
sesers, bet niekur jos nebematė. 

— Taip, aš - Džekas Bernsas, - pasakė Džekas merginoms. (Jis 
pats nebūtų galėjęs paaiškinti kodėl, bet - pirmą kartą gyveni- 
me - iš tikrųjų jautėsi esąs Džekas Bernsas!) - Jūs nesuklydot - 
čia aš. Aš tikrai esu Džekas Bernsas. 

Jis kažkodėl apsidžiaugė, kad tos merginos jį pažino. Tačiau 
dabar iš jų veidų buvo matyti, kad jos juo netiki; ūmus jųdviejų 
susidomėjimas Džeku taip pat staiga ir nuslūgo. 

— Puikus mėginimas, - nusišiepė baltoji mergina. - Bet nieko 
neapmulkinsite sakydamas, kad jūs - Džekas Bernsas. Tik jau 
ne kai šitaip atrodote. 

— Kaip? - paklausė jos Džekas. 

— Na, visai normaliai, - pasakė ta baltoji mergina. 

— Tarsi būtumėt laimingas, ar ką, - pridūrė juodukė. 

— Bet aš tikrai esu Džekas Bernsas, - tarė Džekas, nelabai įti- 
kinamai. 

— Patikėkite - jums neišdegs, - pareiškė baltoji mergina. - Be 
to, esate per senas, kad šitaip elgtumėtės. 

— Nuo kada jau čia Džekas Bernsas toks nuoširdus? - kan- 
džiai paklausė juodukė. 

— Norėčiau išgirsti, koks jūs būnate noir,- tarė baltoji 
mergina. 

— Pasakykite ką nors iš bet kurio Džeko Bernso filmo, - metė 
iššūkį juodukė. 

Kur Heter, kai jos taip reikia? - galvojo Džekas. Kur tėtis, at- 
seit mokantis visus Džeko Bernso žodžius atmintinai? 

Merginos jau buvo benueinančios. Džekas išpešė iš kelnių 
savo marškinėlius ir kilstelėjo apatinį jų kraštą aukštyn, iki krū- 
tinės, tarsi būtų laikęs ant pakabo kabančią suknelę. 

— Dievulėliau, dedu galvą, kad šita tau labai tinka, - pasakė, 
toli gražu ne taip, kaip filme sako vagis, kurį Džesika Li užklum- 
pa besikuičiantį po jos spintą. 

— Liaukitės! - šūktelėjo jam baltoji mergina. 

— Žinote ką? - pridūrė juodukė. Jai į nosį įvertas deimantinis 
auskaras žybčiojo ryškioje oro uosto šviesoje. - Jei tikrasis Dže- 
kas Bernsas kada jus sutiktų, tai praeitų pro šalį neatsigręžęs! 

— Malonu netekti tokio darbo! - dar suriko Džekas joms iš 
paskos, bet jos nė nestabtelėjo. Jis dabar buvo tikrai nekokia 
Melodi, net Laukinis Bilas Vanvlekas jam būtų liepęs pakartoti 
tuos žodžius. 

Taip buvo todėl, kad Džekas nevaidino. Tarytum nebemokėjo 
vaidinti! Žodžių jis nebuvo pamiršęs, bet nebegalėjo įsijausti. Jis 
turi seserį ir ją myli; ir ji sakė, kad myli jį. Džekas liovėsi vaidi- 
nęs. Jis buvo tiesiog Džekas Bernsas - tikrasis Džekas Bernsas, 
pagaliau. 


38 
Ciurichas 


CAko 


ai ištatuiruojamas paskutinis švarios odos lopinėlis ir visas 
kūnas atrodo kaip prirašytas sąsiuvinis, į dažus įjunkę „ko- 
lekcionieriai“ elgiasi nevienodai. 

Alisa sakydavo, kad kai kurie tiesiog pradeda darytis naujas 
tatuiruotes ant senų. Bet jei taip darai, oda ilgainiui tampa tamsi 
kaip naktis - išvis nebeįmanoma įžiūrėti piešinių. Džekas kartą 
matė vieną mamos klientą, kurio rankos, nuo riešų iki pažastų, 
buvo juodut juodutėlės; galėjai pamanyti, kad jis apdegęs. Ne 
tokiais radikaliais atvejais dukart tatuiruota oda atrodo išmar- 
ginta vingiuotomis, abstrakčiomis linijomis - kūnas tarytum 
įvyniotas į turkiško rašto skarą. 

Bet yra ir tokių „kolekcionierių“, kurie į savo kūną, į tą prira- 
šytą sąsiuvinį, žiūri kaip į kokį šventraštį; jie nė neįsivaizduoja, 
kad galėtų išsitatuiruoti ką nors naujo ant jau turimų tatuiruo- 
čių, ar bent jau ant kurios nors senos tatuiruotės dalies. Viljamui 
daugumą tatuiruočių sukūrė puikūs meistrai, tačiau jis brangino 
netgi prastas, nepavykusias tatuiruotes, nes tai buvo jam svarbi 
muzika. Ir ta muzika, ir žodžiai visam gyvenimui paženklino ne 
tik jo odą. 

Heter Džekui pasakojo, kad tarp jų tėvo tatuiruočių nėra 
švarios odos tarpų. Tokatos ir himnai, preliudai ir fugos iš da- 

lies dengia vienas kitą - kaip pasklidi natų lapai ant popieriais 
apkrauto rašomojo stalo; kiekvienas to stalo colis nuklotas 
natomis. 

Viljamui ant nugaros, kaip sakė Heter, tokioje vietoje, kurią 
jis pats tik labai pasistengęs galėjo pamatyti, buvo ištatuiruotas 
plaukiantis laivas - iš toli matomas laivagalis. Tas laivas plaukė 
tolyn nuo kranto, skrodė jį praryti besitaikančias muzikos ban- 
gas. Įtemptos burės irgi buvo išmargintos natomis, bet laivas 
taip toli nuplaukęs, kad tos natos jau neįskaitomos. Tai buvo 
Herberto Hofmano tatuiruotė, bet Heter sakė, kad ji „beveik 
pradingusi plačiame muzikos horizonte“, - „Jūreivio kapas“ 
arba „Paskutinis uostas“, bet mažesnis, negu Džekas įsivaizdavo, 
ir iš visų pusių apsuptas garsų. 

Ant tėčio labai mėgstamo Velykų himno „Viešpats Kristus 
šiandien prisikėlė“ šiek tiek užėjo Valterio Wachet auf, ruft uns 
die Stimme - dviejų viršutinių penklinių pradžia buvo ten, kur 
turėjo būti „Viešpaties Kristaus“ aleliuja. Kitoje vietoje mistišką 
Bacho Kalėdų adoraciją (Jesu, meine Freude) iš dalies dengė Bal- 
bastrė Joseph est bien mariė; žodžio Largo, virš viršutinės Bacho 
penklinės, buvo matyti tik pusė. 

Ir gerai žinomi Hendelio Mesijo soprano arijos žodžiai („Už- 
gimė mums Kūdikėlis“), ir natos buvo įsiskverbę į Vidoro to- 
katą - iš Penktosios simfonijos, op.42, - ištatuiruotas netgi tas 
chronologinės kūrinio eilės žymuo, 0p.42, ir kompozitoriaus 
vardai. Džekas nustebo išgirdęs, kad visur ištatuiruotos ne tik 
kompozitorių pavardės, bet ir vardai, - ne Bachas ir Vidoras, o 
Johanas Sebastianas Bachas ir Šarlis Mari Vidoras, - be to, pa- 
vardės ir vardai užrašyti ne šiaip kokiu rankraštiniu šriftu, o 
pusjuodžiu kursyvu, kurį (ilgainiui, kai jis pablunka) darosi vis 
sunkiau įskaityti. 

Laikui bėgant neberyškios darėsi ir kai kurios kitos Viljamo 
tatuiruotės - pavyzdžiui, Džono Stanlio Trimito solo, re tona- 
cijos kūrinys vargonams, ištatuiruotas Džeko tėčiui ant krūti- 
nės, ties dešiniu plaučiu; apatinė - pedalų - penklinė (kurioje 
surašytos natos, grojamos kojomis) buvo beveik išnykusi, kaip 
ir žodis Vivo virš pirmos Aleno Litanijų penklinės; bet Aleno 

žodžiai ant Viljamo užpakalio nebluko. Prancūziška citata buvo 
ištatuiruota kursyvu ant kairio sėdmens, o vertimas - ant deši- 
nio; Džeko tėvas susens greičiau, negu tie žodžiai nusitrins nuo 
jo odos. 


Dkotas jau pasiekė tibą. 
CŽik tikėjimas tebeauga. 


Viljamo Bernso protas irgi pasiekė ribą. Turbūt kaip tik tai se- 
suo ir norėjo pasakyti Džekui. Kiekviename jų tėčio kūno lopi- 
nėlyje išdėstyta kokia nors mintis; nė viena jo tatuiruotė nebuvo 
padaryta be priežasties. Tačiau dabar vietos liko tik tikėjimui. 

„Suprasi, ką turiu omeny, kai pamatysi jį nuogą, o kad pama- 
tysi, tai gali neabejoti“, - pasakė Džekui Heter. 

„Galiu neabejoti?“ 

Daugiau jo sesuo apie tai nebešnekėjo. Taigi pasakymas, kad 
Džekas dėl kai ko nuogąstavo, kai lėktuvas nusileido Ciuriche, 
būtų labai švelnus. 

Heter buvo jį įspėjusi, kad šveicarai įsimena tavo vardą ir ti- 
kisi, kad tu įsiminsi jų. Kaip aktorius, Džekas pasitikėjo savo 
sugebėjimu įsiminti žodžius, bet šį kartą jo, ne tik kaip akto- 
riaus, laukė tikrai sunkus išmėginimas. Veikėjų, su kuriais jis 
turėjo susitikti Kilchbergo sanatorijoje, vardai buvo įspūdingi, o 
vaidmenys glaudžiai susiję (kaip jo tėvo tatuiruotės) - kartais iš 
dalies sutampantys. 

Heter padedamas, Džekas kai ką išsiaiškino apie tuos penkis 
gydytojus ir vieną profesorių; prieš susipažindamas jis mėgino 
įsivaizduoti, kaip jie atrodo. Tačiau šiame spektaklyje vaidino ne 

Klinikos vadovas, profesorius Lijonelis Riteris, buvo vokietis. 
Heter Džekui pasakojo, kad profesorius Riteris gerai kalba an- 
gliškai ir taip stengiasi kalbėti diplomatiškai, jog tikrai reikia jam 
atleisti, jei kartais ir įkyri, nuolat kartodamas tą patį. Jis visada 
būna tvarkingai, bet labai paprastai apsirengęs - toks tvirtas, iš 
pažiūros sveikas vyras, besididžiuojantis Kilchbergo sanatorijos, 
privačios psichiatrijos klinikos, šimto trisdešimt šešerių metų 

istorija. (Džekas profesorių Riterį įsivaizdavo šiek tiek panašų į 
tenisininko apranga vilkintį Deividą Niveną.) 

Direktoriaus pavaduotojas gydymui, daktaras Klausas Hor- 
vatas, buvo austras. Heter sakė, kad jis patrauklus, draugiškas 
vyriškis - sportininkas, ypač geras slidininkas. Viljamas labai 
mėgstąs pasišnekėti apie slidinėjimą su daktaru Horvatu, ku- 
ris nuoširdžiai tikįs geru psichologiniu Kilchbergo sanatorijos 
bėgiojimo programos poveikiu, - toje programoje noriai daly- 
vaująs ir šešiasdešimt ketverių metų Viljamas Bernsas. Džekui 
buvo sunku įsivaizduoti savo tėtį, visą kūną išsitatuiravusį var- 
gonininką, bėgantį ristele, o daktarą Horvatą jis mintyse matė 
kalbantį su Arnoldo Švarcnegerio akcentu - ir gal tokį pat links- 
mą, nusiteikusį taip pat optimistiškai kaip Arnoldas, ypač toje 
komedijoje, kurioje jis, buvęs kultūristas, atseit yra Denio De 
Vito brolis dvynys. 

Antras vokietis, daktaras Manfredas Bergeris, buvo neurolo- 
gas ir psichiatras, klinikos Gerontopsichiatrijos skyriaus vedė- 
jas. Sesuo Džeką patikino, kad jų tėtis - jaunai atrodantis še- 
šiasdešimt ketverių metų vyriškis, kol kas tikrai ne toks, kokie 
labiausiai domina daktarą Bergerį. Heter pasakojo, kad daktaras 
Bergeris „pasikliauja tik faktais“ - nepripažįsta jokių spėlionių. 

Viljamą Bernsą, kai jis atvyko į Kilchbergą, kankino nuotai- 
kos svyravimai, būdingi bipoliniam sutrikimui. (Jį staiga apim- 
davo euforija, pereinanti į pyktį; kartais jis visą savaitę būdavo 
linksmas ir energingas, tarytum nejausdavo poreikio miegoti, 
bet visa tai baigdavosi stingdančia depresija.) Kaip vėliau pa- 
aiškėjo, Viljamui nebuvo bipolinio sutrikimo. Tačiau tai buvo 
diagnozuota tik po išsamaus neurologinio patikrinimo, kurio 
primygtinai reikalavo daktaras Bergeris. | 

Anot Heter, daktaras Bergeris laikėsi atmetimo principo. 
Gal Viljamui smegenų auglys? Daktaras Bergeris tuo abejojo, 
bet visų pirma reikėjo atmesti tai, kas būtų baisiausia. Kažko- 
kia „temporalinės skilties epilepsija“ irgi galėjo pasireikšti nuo- 
taikos svyravimais, tokiais kaip Viljamo, - ypač tokiais eufo- 
rijos ir triukšmingo pykčio priepuoliais. Bet Viljamas Bernsas 

nesirgo temporalinės skilties epilepsija, jo nekankino ir bipoli- 
nis sutrikimas. 

Negalėjai sakyti, kad bendravimas su daktaru Bergeriu atima 
drąsą; atrodė, kad daktaras Bergeris kaskart tikisi, jog paaiškės, 
kad jis klydo; bet jis buvo tikrai ne toks žmogus, kokį atbaidytų 
nesėkmė. 

Džekas kol kas dar nedarė išvados, kad įdomiausios psichi- 
kos ligos itin sunkiai diagnozuojamos ir gydomos. Šiaip ar taip, 
kas, matydamas tatuiruotes, kuriomis išmargintas visas jo tėčio 
kūnas, neįtartų, kad Viljamui Bernsui šitaip pasireiškia obsesi- 
nis-kompulsinis sutrikimas? Ir dar tai, kad vargonavimas jam 
kelia skausmą, bet jis visai pakvaišta, kai negroja, - na, kas dėl to 
nesijaustų prislėgtas, kas nepatirtų nuotaikos svyravimų? 

Tačiau daktaras Bergeris pasikliovė tik faktais; jis turėjo kai 
ką atmesti, o ne spėlioti. Sesuo Džekui sakė, kad daktaras Ber- 
geris yra labai svarbus komandos narys, - nors iš visų gydytojų 
mėgti jį turbūt sunkiausia. Jis, nors ir vokietis, buvo perėmęs 
šveicarų įprotį sveikinantis ilgai ir smarkiai purtyti žmogui ran- 
ką; Heter Džeką perspėjo, kad daktaras Bergeris sveikinasi „taip, 
lyg norėtų pasigalynėti ". 

Džekas nerimavo dėl to tipo, jo dar net nematęs; įsivaizdavo 
jį šiek tiek panašų į Džiną Hekmaną arba į Tomį Li Džounsą. 
(Netrukus paaiškės, kad Džekas labai klydo.) 

Kitos gydytojų komandos narės buvo moterys. Heter nuo- 
mone, tiesiog stulbinančios. Daktarė Regula Huber, pavyzdžiui, 
kuri rūpinosi vidaus ligų gydymu. Ji buvo šveicarė, keturiasdė- 
šimt kelerių metų, nenuilstanti blondinė. Kilchbergo sanatorijo- 
je gyveno daug senyvų pacientų; vidaus ligų gydytojai ten darbo 
netrūko. Daugumą senukų į psichiatrijos kliniką buvo paguldę 
šeimos nariai; tie pacientai negalėjo išvykti kada panorėję. 

Heter Džekui pasakojo, jog dažnai susitinka su profesoriumi 
Riteriu bei kitais Viljamą prižiūrinčiais gydytojais - ir nebuvo 
nė vieno karto, kad nesupypsėtų daktarės Huber pranešimų ga- 
viklis ir ji neišlėktų skubiai kažkuo pasirūpinti. O dėl Viljamo 
Bernso, į kliniką paguldyto dukters, bet paskui pasilikusio ten 
savo noru, - laimė, be jokio priešinimosi, - tai daktarė Huber, 
kaip ir daktaras Bergeris, pirmiausia norėjo kai ką atmesti. 

Ar jų tėvui sumažėjusi skydliaukės funkcija? (Dėl to žmogų 
gali krėsti šaltis.) Ne, nesumažėjusi. Gal jis serga miotonine dis- 
trofija? Ačiū Dievui, ne! Tai kodėl Viljamas Bernsas toks liesas? 
Nes jis negeria ir mano, kad persivalgyti - nuodėmė; jis laikosi 
griežtos dietos, tarsi būtų koks manekenas, arba žokėjus, arba 
aktorius. (Obuolys nuo obels netoli krenta!) 

Daktarė Huber Džeko ir Heter tėtį gydė, ar bent jau stengė- 
si gydyti, nuo artrito. Neseniai išmėgino naujos rūšies neste- 
roidinius uždegimą malšinančius vaistus - tikėjosi, kad jie ne 
taip trikdys virškinimą, kaip trikdė panašūs, tik šiek tiek senesni 
vaistai, - tačiau ir naujieji Viljamui taip sudirgino skrandį, kad 
daktarė Huber nusprendė verčiau skirti jam įprastų vietiškai 
veikiančių vaistų. 

Daktarė Huber laikėsi nuomonės, kad kai kurie vadinamieji 
placebai ganėtinai veiksmingi, - na, jei pacientai mano, kad jie 
veiksmingi. Ji neprieštaravo matydama, kaip Viljamas mėgsta 
gydytis karštu parafinu ir lediniu vandeniu, ir leido jam vartoti 
gliukozamino sulfatą su ryklio kremzlių ekstraktu. Be to, Vil- 
jamas Bernsas nešiojo varines apyrankes, nusimaudavo jas tik 
rengdamasis skambinti fortepijonu arba groti vargonais. 

Heter patiko daktarė Huber, anot jos, tikra pragmatikė. (Dže- 
kas kažkodėl manė, kad ji turėtų būti panaši į Fransę Makdor- 
mand, vieną iš jo mėgstamų aktorių.) 

Trečios iš klinikoje dirbančių vokiečių, daktarės Rutos fon 
Ror, pareigos buvo ne visai apibrėžtos; Heter žinojo tik tai, kad 
ji - kažkokio skyriaus vedėja. Kokio skyriaus, buvo neaišku, o 
gal ir tyčia nutylima. Daktarė fon Ror buvo aukšta, įspūdinga 
moteris vešliais kaip liūto karčiai rusvais plaukais, kuriuose ži- 
bėjo viena sidabrinė sruoga, atrodanti labai natūraliai, bet, pasak 
Heter, vargu ar iš tikrųjų natūrali. Daktarė fon Ror visada laikėsi 
iškilniai, kaip ir derėjo skyriaus vedėjai. Dažniausiai leisdavo ki- 
tiems kalbėti pirmiau, nors ir neslėpdavo tam tikros nepakan- 
tos. Ji žinojo, kada reikia atsidusti, o ilgi jos pirštai buvo itin 
mitrūs - neretai paėmusi sukdavo tarp jų pieštuką ir jis beveik 
niekada neišsprūsdavo jai iš rankos. Kai ji kalbėdavo, - papras- 
tai paskutinė ir tokiu balsu, kad visi suprastų, jog pokalbis baig- 

tas, - prakaulų veidą atsikišusiu smakru visada pasukdavo šonu 
į klausytojus, tarsi pozuodama dailininkui, įamžinsiančiam jos 
profilį ant monetos. 

„Kita vertus...“ - dažnai pradėdavo savo pasisakymą daktarė 
fon Ror, tarytum būtų buvusi Abejonių skyriaus vedėja, - tary- 
tum ta sidabrinė jos plaukų sruoga būtų buvusi nuoroda į visa 
tai, kas kiekvienoje diskusijoje lieka nepasakyta. Daktarės fon 
Ror darbas buvo priversti kitus suabejoti savo sugebėjimais; ji 
mėgdavo užsiminti apie tai, ko negalima atmesti. 

Visi Kilchbergo sanatorijos darbuotojai sakė, kad Viljamas 
Bernsas - pavyzdingas pacientas. Ir kad jam ten, matyt, patinka; 
šiaip ar taip, Viljamas nė karto nemėgino pabėgti. Jis labai retai 
skundžiasi dėl gyvenimo sąlygų arba dėl gydymo. Taip, kartais 
pasiduoda savo demonams; kartais jį ištinka įniršio ir bepro- 
tybės priepuoliai, tačiau Kilchberge jis tai patiria daug rečiau, 
negu patirdavo anapus klinikos sienų. Sesuo Džeką tikino, jog 
dabar jų tėvas yra ten, kur ir turėtų būti; kad ir kaip keista, su 
tuo lyg ir apsiprato ir pats Viljamas. („Ar jums neatrodo, kad jis 
pritaria šiam sumanymui?“ - kažkada entuziastingai paklausė 
daktaras Horvatas.) 

Tačiau daktarė fon Ror būtinai turėjo iškelti iki tol visų nu- 
tylėtą klausimą. „Ar nemanote, kad hospitalizmas - antra kai 
kurių mūsų pacientų liga? - tarė ji, kai atrodė, kad viskas tiesiog 
puiku. - O kas, jeigu mums pernelyg gerai sekasi su Viljamu? 
Tam tikra prasme, jeigu jis čia laimingas, tai gal mes padarėm jį 
priklausomą nuo mūsų ir nuo šios ligoninės? Aš tik klausiu“, - 
kaip visada pridūrė ji, pasėjusi abejonės sėklą. 

Kaip tik daktarė fon Ror nesiliovė klausinėjusi, kodėl Viljamą 
taip dažnai krečia šaltis. „Kas tai sukelia, koks dirgiklis?“ - vis 
domėjosi ji. (Kilchbergo sanatorijoje, kaip Džekui sakė sesuo, 
„dirgiklis“ buvo itin dažnai vartojamas žodis.) 

Kaip tik daktarė fon Ror užsiminė, kad Viljamas Bernsas, ko 
gero, linkęs į narcisizmą, gal jam netgi pasireiškia narcisistinis 
asmenybės sutrikimas. Juk jis kasdien su šampūnu plaunasi ži- 
lus, beveik baltus, ilgus kaip hipio plaukus; visada labai atidžiai 
renkasi minkštiklį ir gelį. (Kartą jį ištiko priepuolis - jis lakstė 

nuogas ir klykė, nes perdegė jo plaukų džiovintuvo saugiklis!) 
Ir dar tos jo kruopščiai išbadytos tatuiruotės, o ką jau kalbėti 
apie tai, kaip jis jas saugo. Dažniausiai slepia. Vilki marškiniais 
su ilgomis rankovėmis, užsisagsto juos iki pat pasmakrės, mūvi 
ilgomis kelnėmis, niekada neįsispiria į batus be kojinių - netgi 
vasarą. (Tačiau kai Viljamas Bernsas nori, kad pamatytum jo ta- 
tuiruotes, tai parodo visas.) 

Ilgomis kelnėmis ir ilgarankoviais marškiniais dažnai vil- 
ki šizofrenikai; jie jaučiasi nesaugūs. Bet Džeko ir Heter tėčiui 
šizofrenija nebuvo diagnozuota. Daktarė fon Ror tik atkreipė 
visų dėmesį į Viljamo pedantiškumą ir tuštybę - pavyzdžiui, į 
tai, kaip jis bijo sustorėti. „Ar nemanote, kad Viljamas baisus 
perfekcionistas? - sakydavo daktarė fon Ror. - Aš tik klausiu.“ 

Susirgęs osteoartritu Viljamas Bernsas nebegalėjo groti var- 
gonais kaip profesionalas, - todėl jis anksti išėjo į pensiją, o tai 
pagreitino jo protinį nuosmukį. Bet jis dar galėjo dirbti dėstyto- 
ju - netgi atlikimo meno, nors ir ribotai, kaip Džekui pasakojo 
Heter. Ir, be abejo, galėjo toliau dėstyti muzikos teoriją ir istori- 
ją; bet jis visai pasitraukė iš pareigų, turbūt be reikalo. 

„Juk tai, kad žmogus, nebegalintis gyventi taip, kaip gyveno 
seniau ar kaip tikėjosi gyvensiąs, nusprendžia anksčiau laiko iš- 
eiti į pensiją, yra vienas iš skiriamųjų narcisizmo požymių, argi 
ne?“ - kartą pasakė kitiems gydytojams daktarė fon Ror. (Jos 
žodžiai: „Aš tik klausiu“, - visada būdavo numanomi, net jeigu 
ji jų neištardavo.) 

„Pribloškianti moteris, - apibūdino daktarę fon Ror Džeko 
sesuo. - Tipiška skyriaus vedėja.“ 

Mėgindamas įsivaizduoti daktarę Rutą fon Ror, Džekas prisi- 
minė daktarę Garsiją - gerą klausytoją, visada iškeliančią dau- 
gybę naujų klausimų. Nejaugi ir daktarė Garsija - tipiška sky- 
riaus vedėja?! 

Šešta, paskutinė, bet ne mažiau svarbi gydytojų komandos 
narė buvo žavi jauna moteris - autoritetinga, bet santūri - dak-- 
tarė Ana Elizabeta Krauer-Popė. Ji visada vilkėdavo ilgu, iškra- 
kmolytu baltu chalatu - tikriausiai ne tam, kad visiems būtų 
aišku, jog ji yra gydytoja, o kad apsaugotų savo itin madingus 

drabužius. (Ji buvo šveicarė, bet jos drabužiai, Heter tvirtinimu, 
tikrai nešveicariški.) 

Kaip ir du jos vardai bei su brūkšneliu rašoma pavardė, dak- 
tarė Ana Elizabeta Krauer-Popė buvo įsidėmėtina, labai gražaus 
sudėjimo, tarsi kokia Paryžiuje ar Milane dirbanti „Vogue“ ma- 
nekenė; ji atrodė pernelyg elegantiška, kad būtų šveicarė, nors 
buvo gimusi Ciuriche ir tame mieste orientavosi taip pat puikiai 
kaip ir savo darbo srityje. Daktarė Krauer-Popė buvo Kilchber- 
go sanatorijos vaistų žinovė; niekas neabejojo, kad apie receptus 
ji nusimano taip pat gerai kaip ir apie drabužius. 

Ji nusivylė supratusi, kad Viljamo negalima gydyti naujais 
nesteroidiniais uždegimą malšinančiais vaistais (atseit ne taip 
trikdančiais virškinimą), kad jis pakenčia tik vietiškai veikian- 
čias gydomąsias priemones. Daktarė Krauer-Popė susigūždavo 
iš pasibaisėjimo matydama, kaip Viljamas mirko rankas karšto 
parafino vonelėse - ir kaip atrodo jo drabužiai, kai jis paskui tą 
sustingusį parafiną nusilaupo. Išvydusi, kaip jis panardina plaš- 
takas į ledinį vandenį, daktarė Krauer-Popė turbūt norėdavo 
persirengti. (O dėl varinių apyrankių, tai ji negalėjo į jas žiūrė- 
ti; gliukozaminą - ir ypač ryklio kremzlių ekstraktą - daktarė 
Krauer-Popė laikė dėmesio nevertais „liaudiškais vaistais.) 

Kad Viljamo Bernso taip nekankintų obsesinis-kompulsinis 
sutrikimas, daktarė Krauer-Popė išrašė antidepresantų; toks 
gydymas jį apramino. Tiesą sakant, daktarė išmėgino dvejus 
vaistus: „Zoloft“ ir „Seropram “. Ir vieni, ir kiti turėjo tam tikrų 
privalumų, abeji buvo selektyvūs serotonino reabsorbcijos inhi- 
bitoriai, kuriais paprastai gydoma nuo depresijos. 

O dėl šalutinio poveikio, tai, kaip Džekui sakė Heter, svai- 
gulys, burnos džiūvimas, mieguistumas ir apetito stoka jų tėvo 
per daug nevargino; beje, kaip tik dėl Viljamo apetito stokos 
gydytojai visada labiausiai nerimavo. (Bet pats Viljamas, kuris 
taip stengėsi išlikti lieknas, turbūt apsidžiaugė, netekęs apeti- 
to.) Jis skundėsi kartais skausmingomis, ilgai trunkančiomis 
erekcijomis; be to, šiek tiek „pakito“ - Heter Džekui nepasakojo 
kaip - Viljamo domėjimasis seksu ir lytinis pajėgumas. Tačiau 
ilgainiui Viljamas Bernsas, regis, susitaikė - ar bent jau apsipra- 
to - ir su tokiu šalutiniu poveikiu. 

Vaistai nesulėtino Viljamo motorikos. Antidepresantai nie- 
kaip nepaveikė jo sugebėjimo groti klavišiniais instrumentais. 
Kūriniai, kuriuos jis buvo išmokęs atmintinai, niekur nedingo, 
ir natas jis skaitė taip pat greitai kaip ir seniau. 

Daktarė Krauer-Popė nerimavo, kad Viljamui, ko gero, bus 
sunkiau sutelkti dėmesį, ir jis prisipažino, jog dažnai negali su- 
sikaupti, ne taip greitai įsimena naujus kūrinius; be to, Viljamas 
retkarčiais nusiskųsdavo neįprastu nuovargiu. Sakėsi anksčiau 
buvęs energingesnis; kita vertus, dabar geriau miegąs. 

Daktarė Krauer-Popė atidžiai stebėjo Viljamą ir todėl, kad 
baiminosi, jog ilgai gydomas antidepresantais jis gali pasidaryti 
viskam abejingas ar ne toks jautrus; ji sakė, jog tai kartais vadi- 
nama „išsekimo sindromu“, bet Viljamo elgesyje tokių požymių 
neįžvelgė. Pasak Heter, tėtis išvis niekam nebuvo abejingas - jis 
į viską reagavo, „deja“, taip pat jautriai kaip ir seniau. 

Apskritai daktarė Krauer-Popė manė, kad Viljamo gydymas 
antidepresantais gana sėkmingas. Ji pabrėžė, kad kalbėdama 
apie Viljamo lytinio pajėgumo „pokyčius“ neturėjo omenyje 
impotencijos, nors galimas ir toks šalutinis poveikis; taigi an- 
tidepresantus daktarė Krauer-Popė vadino „visiškai priimtina 
išeitimi-kompromisu“. (Daktarei Krauer-Popei, matyt, patiko 
žodžių junginiai, rašomi su brūkšneliais. Džekas neprisiminė, 
kad kada būtų pažinojęs bent vieną į ją panašią moterį.) 

Džekas nekantravo susipažinti su tais žmonėmis; jam labai 
palengvėjo, kai išgirdo, kad pirmiau susitiks su jais, - na, prieš 
pasimatydamas su tėvu. 

Viljamas Bernsas su Džeko mama susipažino būdamas dvi- 
dešimt penkerių; jam buvo dvidešimt šešeri, kai gimė Džekas. 
Ar ilgai pats Džekas, būdamas tokio amžiaus, būtų ištvėręs san- 
tuokoje? O kas, jeigu jam, dvidešimt šešerių metų vaikinui, būtų 
gimęs kūdikis? Tada, kai juodu su Ema taip netvarkingai gyveno 
Los Andžele. Koks jis būtų buvęs tėvas? 

Džekas žinojo, ką į tokį klausimą atsakytų daktarė Garsija, - ji 
tik numyktų: „Hmm. 

Džekas įsiregistravo Vyno aikštėje esančiame viešbutyje „Zum 
Storchen“. Iš savo kambario, su vaizdu į Limato upę, jis matė 
ekskursinį laivą, lėtai praplaukiantį pro upės pakrantėje įrengtą 
viešbučio kavinę. Aplinkui buvo senamiestis - akmenimis grįs- 
tos gatvelės, daugelis jų skirtos tik pėstiesiems. Bažnyčių varpai 
skambėjo, regis, kas penkiolika minučių; galėjai pamanyti, kad 
Ciuriche visi nuolat galvoja apie laiko tėkmę. Džekas nusiskuto 
ir apsirengė vakarienei, nors popietė buvo dar tik įpusėjusi. 

Taksi automobilyje - oro uoste, Klotene - Džekas pagalvojo, 
kad gal reikėtų važiuoti tiesiai į Kilchbergo sanatoriją, bet su 
profesoriumi Riteriu bei kitais gydytojais jis turėjo susitikti tik 
pavakary. Džekas nenorėjo rizikuoti - bijojo, kad gali susidurti 
su tėvu dar nepasišnekėjęs su gydytojais. Viljamas, nors ir nesi- 
tiki, kad Džekas tuoj pasirodys, tikrai jį atpažintų. 

“Džekas abejojo, ar klinikos gydytojai nesuklydo, nusprendę 
jo tėvui nesakyti, kad jis atvyksta, tačiau ir Heter, ir visa psichi- 
atrų komanda manė, jog bus geriausia, jei Džeko tėvas nieko 
nežinos; žinodamas jis per daug jaudintųsi. 

Daktarė Krauer-Popė nepatarė didinti Viljamo vartojamų 
vaistų, „Zoloft“ arba „Seropram“, dozės - nesvarbu, ar jam bus 
iš anksto pranešta apie Džeko apsilankymą, ar ne. Netgi daktarė 
fon Ror susilaikė neįterpusi to savo „kita vertus ; tiesą sakant, ji 
pareiškė, kad jeigu Viljamui būtų duota daugiau antidepresantų, 
pirmąkart atvykęs sūnus jį, ko gero, pamatytų „kone katatoniš- 
ką“ arba išvis sustingusį. 

Daktaras Horvatas, tas draugiškas austras, direktoriaus pava- 
duotojas gydymui, dažnai bėgiojantis drauge su Viljamu, savo 
pacientui pasakė, kad pas jį atvyks „ypatingas svečias“. Kadangi 
nuo paskutinio dukters apsilankymo buvo praėję dar labai ne- 
daug laiko, Viljamas turbūt manė, kad atvyks kas nors iš muzi- 
kos pasaulio, - koks nors iš kitur atkeliavęs muzikantas, kolega 
vargonininkas, pakviestas į Ciurichą koncertuoti arba groti ku- 
rioje nors bažnyčioje. (Tokie įžymūs svečiai retkarčiais užsuk- 
davo į Kilchbergą pareikšti pagarbos Viljamui Bernsui.) 

Džekas buvo paprašęs „Zum Storchen“ konsjeržo, kad šis jam 
rekomenduotų kokį restoraną, esantį netoli viešbučio, kad būtų 

galima pareiti pėsčiomis. Viljamui bus leista pavakarieniauti su 
sūnumi, bet jį lydės profesorius Riteris arba kuris nors iš klini- 
kos gydytojų (arba keli gydytojai). 

„Būtų geriausia, jei užsisakytum staliuką trims ar keturiems 
žmonėms, - patarė Džekui Heter. - Jie nenorės, kad išsivežtum 
iš sanatorijos jį vieną. Be to, patikėk manimi, Džekai, tu irgi ne- 
norėsi - bent jau ne pirmą kartą.“ 

Konsjeržas - trumpai ir aiškiai šnekantis vyriškis su kauptuko 
formos randu ant kaktos, tikriausiai kažkada trenkęsis galva į au- 
tomobilio priekinį stiklą, - užsakė staliuką keturiems „Kronen- 
halėje“. Jis Džeką patikino, jog tai puikus restoranas; be to, iki jo 
labai malonu paėjėti. „Kadangi jūs esate Džekas Bernsas, man 
pavyko gauti jums staliuką - netgi be išankstinio užsakymo.“ 

Išėjęs iš viešbučio, Džekas kurį laiką stebėjo Limato upėje 
plaukiojančias gulbes bei antis. Žvilgtelėjęs į dviejų įspūdingų 
bažnyčių bokštus, matomus iš Vyno aikštės, jis pasitikrino, ar 
tiksliai eina jo laikrodis; netoliese buvo taksi stovėjimo vieta. 
Džekas žinojo, kad nuo „Zum Storchen“ iki Kilchbergo - tik de- 
šimt ar penkiolika minučių kelio automobiliu; jis nenorėjo nei 
vėluoti, nei nuvažiuoti per anksti. 

Džekui buvo nesmagu, kad dėl visko taip kaltino savo mo- 
tiną. Jeigu ji būtų gyva ir jis lauktų pirmo pasimatymo su ja, 
tikriausiai jaudintųsi ir nerimautų nė kiek ne mažiau, negu jau- 
dinasi dabar, prieš susitikdamas su tėvu. Staiga Džekui pasirodė 
absurdiška, kad jis negali jai atleisti; juk jis jos ilgisi. Kaip norėtų 
dabar jai paskambinti! Tačiau ką jis jai pasakytų? 

Jo skambučio laukia panelė Vurc; ne kam kitam, o Karolinai 
jis turėjo paskambinti. Bet Džekas galvojo tik apie tai, kad norė- 
tų pasišnekėti su mama. 

„Labas, mama - čia aš, - pasakytų. - Darau tai ne tam, kad 
tave įskaudinčiau, bet kaip tik dabar važiuoju susitikti su tėčiu — 
po šitiek metų! Gal gali ką patarti?“ 


Džekas įsėdo į taksi ir Ciuricho ežero pakrante išvažiavo iš 
miesto - nuostabiai gražus kelias visą laiką vingiavo palei ežerą. 

Prie pat vandens stovėjo kažkokio teatro festivalio palapinės. 
Diena buvo šilta, saulėta, bet oras sausas - kalnų oras, ne toks 
kaip Edinburge. Kartkartėmis anapus ežero staiga šmėstelėda- 
vo stulbinantys Alpių vaizdai. Visur viskas švytėjo švara. (Netgi 
taksi automobilis.) 

Kilchbergas buvo maždaug septynių tūkstančių gyventojų 
bendruomenė. Kadangi ežere plaukiojo daugybė burinių lai- 
velių, - o pakrantėje stovėjo įspūdingi namai, daugelis su so- 
dais, - tas miestelis atrodė kaip koks kurortas. Taksi vairuotojas 
Džekui pasakė, kad dešiniajame ežero krante gyvena truputį 
turtingesni Žmonės. 

— Europiečiams labiau patinka žiūrėti į vakarus, - paaiškino. 
Kilchbergas, įsikūręs kairiajame Ciuricho ežero krante, žiūrėjo 
į rytus. 

"Bet Džekui Kilchbergas pasirodė žavus. Ten buvo netgi nedi- 
delis vynuogynas, ar šiaip kažkoks ūkis, o sanatorija stovėjo ant 
aukštos kalvos, iš ten atsivėrė puikus vaizdas į ežerą ir į šiaurėje 
plytintį Ciurichą; pietuose buvo matyti Alpės. 

— Dauguma pacientų važiuoja autobusu iš Biurklio aikštės — 
prie Kilchbergo sanatorijos yra stotelė, - pasakė Džekui taksi 
vairuotojas. - Kalbu apie tuos pacientus, kuriems leidžiama iš- 
eiti, - pridūrė ir atsargiai pažvelgė į Džeko atspindį užpakalinio 
vaizdo veidrodyje, tarytum neabejodamas, kad Džekas buvo pa- 
sprukęs. - Ir jūs kitą kartą gal norėsite važiuoti autobusu - šim- 
tas šešiasdešimt pirmu autobusu, jei prisiminsite. 

Tas vairuotojas buvo iš Vidurinių Rytų, arba iš Turkijos. 
(Žodį „europiečiams“ ištarė aiškiai bjaurėdamasis.) Angliškai 
jis kalbėjo daug geriau, o vokiškai - taip pat sunkiai ir vis už- 
sikirsdamas kaip ir Džekas. Iš pradžių juodu mėgino šnekėtis 
vokiškai, bet vairuotojas tuoj perėjo prie anglų kalbos. Džekas 
niekaip nesuprato, kodėl buvo palaikytas klinikos pacientu; gal 
jį vežęs vairuotojas nevaikščiojo į kiną. 

Užtat nežmoniškai liesa mergina su sportbačiais ir bėgikės 
apranga, sutikusi Džeką prie, kaip jis manė, pagrindinių ligoni- 
nės durų, tikrai buvo kino mėgėja. Ta mergina žingsniavo pir- 
myn ir atgal laukiamajame, prie registratūros, kai Džekas įėjo į 

vidų. Džekui dingtelėjo, kad ji turbūt kokia kūno rengybos spe- 
cialistė - arba slaugytoja, atsakinga už fizinę terapiją, arba sa- 
votiška asmeninė pacientų trenerė. Jai reikėtų priaugti šiek tiek 
svorio, - pagalvojo Džekas. - Kartais sbortiški žmonės lieknėda- 
mi persistengia. 

— Stok! - riktelėjo ta mergina, angliškai, rodydama pirštu į 
Džeką. (Nei tarpduryje, nei laukiamajame, nei prie registratūros 
stalo daugiau nieko ir nebuvo.) Džekas sustojo. 

Tada pasirodė slaugytoja, atskubėjo iš kažkokio koridoriaus. 

— Pamela, er ist harmlos, - pasakė. 

— Be abejo, nepavojingas - juk jis netikras, - tarė Pamela. — 
Vaistai veikia. Dėl to nesijaudinkite. Žinau, kad jis nepavojin- 
gas. Žinau, kad netikras. 

Iš jos tarsenos buvo galima suprasti, kad ji amerikietė, tačiau 
slaugytoja su ja kalbėjo vokiškai, ir ji suprato, ką slaugytoja sako. 
Džekas pagalvojo, jog ši liesutė mergina, matyt, taip ilgai čia gy- 
dosi, kad per tą laiką net spėjo išmokti vokiečių kalbą. 

— Es tut mir leid, - tarstelėjo slaugytoja Džekui, išvesdama 
jaunąją amerikietę. („Atsiprašau“, - pasakė ji.) 

— Su juo turėtumėte kalbėti angliškai, - patarė slaugytojai Pa- 
mela. - Jeigu jis būtų tikras, tai kalbėtų angliškai - kaip filmuose. 

- Aš susitaręs susitikti su profesoriumi Riteriu! - dar sušuko 
slaugytojai Džekas. 

— Ich bin gleich wieder da! - atsakė slaugytoja. („Aš tuoj 
grįšiu!) 

Abi moterys pradingo koridoriuje, bet Džekas vis dar girdėjo 
liesutės pacientės balsą - ji kalbėjo vis garsiau. Džekui į galvą 
atėjo mintis, kad jis pats gal ne viso proto, jei pamanė, kad ta 
mergina - viena iš klinikos darbuotojų. 

— Paprastai jie nešneka,- pasakojo slaugytojai Pamela. - 
Dažniausiai tik pasirodo, bet nieko nesako. Dieve, gal vaistai 
neveikia! 

— Das macht nichts, - švelniai ramino ją slaugytoja. („Tai ne- 
svarbu.“) 

Džekas Bernsas buvo kino žvaigždė psichiatrijos klinikoje; 
nieko keista, kad pirma pacientė, su kuria jis susidūrė, jį palaikė 

kalbančia haliucinacija. (Daktarė Garsija, ko gero, būtų pasakiu- 
si, jog tai visai neblogas aktoriaus apibūdinimas.) 

Netrukus slaugytoja grįžo, purtydama galvą ir kažką murmė- 
dama sau panosėje - beveik negirdimai ir, negana to, vokiškai. 
Jei ne jos uniforma, ir jei Džekas nebūtų jos matęs prieš kelias 
minutes, tai dabar, girdėdamas tą jos murmėjimą, tikrai būtų 
pamanęs, kad ji yra pacientė. Ji buvo žemo ūgio, penkiasdešimt 
kelerių metų, stambi ir stačiokiška, garbanotais pilkšvais plau- 
kais - buvusi blondinė, kaip Džekui atrodė. 

— Keista, kad pirmas žmogus, kurį jūs čia sutikote, yra mūsų 
vienintelė amerikietė, - pasakė slaugytoja. - Blaibel, - pridūrė, 
energingai kratydama Džekui ranką. 

-— Atsiprašau? —- nesuprato Džekas. 

— Valtraut Blaibel - sakau jums savo vardą ir pavardę! 

'- O. Džekas Bernsas. 

— Žinau. Profesorius Riteris jūsų laukia. Mes visi žinojom, 
kad atvyksite, tik ne vargšė Pamela. 

Jie išėjo iš pastato ir perėjo per vidaus kiemą; ten buvo skulp- 
tūrų parkas ir negilus tvenkinėlis su plaukiojančiais vandens 
lelijų lapais. (Toks, kad niekas nepaskęstų, - galvojo Džekas.) 
Daugumos pastatų langai buvo dideli, kai kurie su ant stiklo 
nupieštais juodais paukščių siluetais. 

- Čia mūsų paukščius atbaidantys paukščiai, - paaiškino 
slaugytoja Blaibel, mostelėdama ranka. - Tikriausiai matėte to- 
kių ir Amerikoje. 

— Kaip suprantu, užėjau ne į tą pastatą, - tarė Džekas. 

— Na, aš, jumis dėta, į moterų korpusą nebūčiau ėjusi, - šyp- 
telėjo slaugytoja Blaibel. 

Klinikos aplinka buvo tikrai gražiai prižiūrima. Takeliais 
vaikščiojo keliolika žmonių; kiti sėdėjo ant suoliukų, žiūrėjo į 
ežerą. (Nė vienas neatrodė išprotėjęs.) Ežere plaukiojo gal šim- 
tas burinių laivelių. 

— Kartais vežu Viljamą pirktis drabužių, - pasakė Džekui 
slaugytoja. - Dar nebuvau mačiusi vyro, taip mėgstančio pirktis 
drabužius, kaip mėgsta jūsų tėvas. Kai reikia prisimatuoti, kar- 
tais būna sunkoka. Veidrodžiai jam nemenkas išmėginimas - 

dirgikliai, kaip sako daktarė fon Ror. Bet su manimi Viljamas 
elgiasi gražiai. Apskritai kalbant, nekvailioja. 

Jie įėjo į tarytum kokį administracinį pastatą, nors jame skli- 
do verdamo valgio kvapai; gal ten buvo kokia kavinė arba klini- 
kos valgykla. Paskui slaugytoją lipdamas laiptais į viršų, Džekas 
pastebėjo, kad ji žengia per dvi pakopas; tik labai tvirta ir ryžtin- 
ga moteris galėjo taip žirglioti, būdama tokio žemo ūgio ir dar 
segėdama sijonu. (Džekui nebuvo sunku patikėti, kad jo tėvas 
su Valtraut Blaibel nekvailioja.) 

Profesorių Riterį jie rado pasitarimų kambaryje; jis sėdėjo 
vienas ilgo stalo gale ir kažką rašėsi į bloknotą. Pašoko ant kojų, 
kai slaugytoja Blaibel įvedė Džeką. Profesorius buvo liesas, bet 
raumeningas, ranką spaudė smarkiai, atrodė šiek tiek panašus 
į Deividą Niveną, bet vilkėjo, žinoma, ne tenisininko apranga. 
Jo chaki spalvos kelnės buvo su klostelėmis prie juosmens ir 
tvirtai sulygintais kantais, gelsvai rudi nevarstomi batai - ta- 
rytum ką tik nublizginti; marškiniai - trumpomis rankovėmis, 
tamsiai žali. 

- A,jūs mus radote! - sušuko profesorius. 

— Er hat zuerst Pamela gefunden, - pasakė slaugytoja Blaibel. 
(„Jis pirmiau rado Pamelą. ') 

— Vargšė Pamela, - tarė profesorius Riteris. 

— Das macht nichts. Pamela tik mano, kad ją vėl taip veikia 
vaistai, - išeidama paaiškino slaugytoja. 

— Merci vielmai, Valtraut! - šūktelėjo jai pavymui profesorius 
Riteris - dviem kalbomis, prancūzų ir vokiečių, padėkojo: „La- 
bai ačiū!“ 

- Bitte, bitte, - sumurmėjo slaugytoja Blaibel mostelėdama 
ranka - taip pat, kaip mostelėjo į didžiuosius langus, kuriuose 
buvo nupiešti paukščius atbaidantys paukščiai. 

— Valtraut turi brolį, Hugą, kuris nuveža jūsų tėvą į miestą — 
retkarčiais, - pasakė Džekui profesorius Riteris. - Bet Hugas 
nelydi Viljamo, kai jis eina pirktis drabužių. Tai geriau sekasi 
Valtraut. 

- Ji užsiminė apie veidrodžius, - tarė Džekas. - Sakė, kad 
jie - dirgikliai, ar kad viena iš gydytojų juos taip vadina. 

— A, taip - prie to dar prieisime! - Buvo matyti, jog profeso- 
rius Riteris įpratęs vesti susirinkimus. Jis kalbėjo draugiškai, bet 
laikėsi tvarkos; kad nekiltų jokių abejonių, kas čia vadovauja. 

Kai kiti gydytojai vorele suėjo į pasitarimų kambarį, Džekas 
pagalvojo, kad jie turbūt laukė kažkur netoliese. Kokį ženklą 
jam nematant jiems davė profesorius, kaip juos pasikvietė? At- 
rodė, kad jie netgi žino, kur kuriam reikia sėstis, - tarsi ant pliko 
stalo, kur dabar visi pasidėjo beveik vienodus bloknotus, būtų 
gulėjusios kortelės su vardais. Gydytojai atėjo pasirengę, neabe- 
jotinai nusiteikę kažką užsirašinėti. Bet pirmiausia Džekas turė- 
jo ištverti privalomus rankos paspaudimus, kurie - visi - buvo 
Šiek tiek, vienu ar dviem papurtymais, per ilgi. Be to, kiekvienas 
gydytojas, tarytum susipažinimas būtų buvęs surepetuotas, tu- 
rėjo ką Džekui pasakyti. 

„- Grūss Gott! - sušuko daktaras Horvatas, širdingasis austras, 
tampydamas Džeko ranką aukštyn ir žemyn. 

- Jau seniai pažįstame jus iš ekrano, pone Bernsai, - tarė dak- 
taras Bergeris (tik faktais pasikliaujantis neurologas), - bet kai į 
jus žiūriu, pirmiausia matau jauną Viljamą! 

- Kita vertus, - autoritetingai, kaip ir derėjo skyriaus vedė- 
jai, pridūrė daktarė fon Ror, - ar galime sakyti, kad pažįstame 
Džeką Bernsą, vien todėl, kad gerai pažįstame Viljamą? Aš tik 
klausiu. 

Daktarė Huber, spausdama Džekui ranką, žvilgtelėjo į savo 
pranešimų gaviklį. | 

— Aš tik vidaus ligų gydytoja, - prisistatė ji. - Suprantate, nor- 
mali gydytoja. - Sulig tais žodžiais jos gaviklis supypsėjo ir ji 
akimirksniu paleido Džeko ranką - tarsi jis staiga būtų miręs. 
Tada priėjo prie pasitarimų kambaryje, šalia durų, esančio tele- 
fono. - Huber hier, - pasakė į ragelį. O paskui, kiek patylėjusi, 
tarė: - Ja, aber nicht jetzt. („Taip, bet ne dabar.“) 

Džekas neabejojo, kad atpažino daktarę Aną Elizabetą Krau- 
er-Popę - tą manekenę, kuri visada vilki ilgu, iškrakmolytu baltu 
chalatu, kad apsaugotų savo drabužius. Ji supratingai pažiūrėjo 
jam į akis, tarsi mėgindama įžvelgti, kokius vaistus jis vartoja, 
arba kokius, jos nuomone, turėtų vartoti. 

— Paveldėjote puikius tėvo plaukus, - pareiškė. - Tikiuosi, kad 
nebūsite paveldėjęs jo potraukių. 

— Aš netatuiruotas, - tarė Džekas, spausdamas jai ranką. 

— Galima ir kitaip pasiženklinti visam gyvenimui, - įsiterpė 
daktarė Kita Vertus fon Ror. 

— Ne visi potraukiai liguisti, Ruta, - pasakė daktarė Huber, vi- 
daus ligų gydytoja. - Atrodo, kad ponas Bernsas, kaip ir jo tėvas, 
laikosi dietos. Juk mes visi pritariamai žiūrime į tai, kad Vilja- 
mas nori išlikti lieknas. 

- Turi omenyje jo narcisizmą? - oriai, kaip skyriaus vedėja, 
paklausė daktarė fon Ror. 

- Ar jūs lankotės pas kokį nors psichiatrą, pone Bernsai? — 
pasidomėjo daktaras Bergeris, pasikliaujantis tik faktais. - O gal 
tai galime atmesti? 

- Tiesą sakant, lankausi pas vieną gydytoją, - prisipažino 
Džekas. 

— Na... - buvo beprabyląs profesorius Riteris. 

— Nereikia to gėdytis! - sušuko jo pavaduotojas gydymui, 
daktaras Horvatas. 

— Turbūt nejaučiate jokių osteoartrito požymių, - tarė dak- 
tarė Huber. - Jūs dar per jaunas, - pridūrė. - Supraskite, aš ne- 
sakau, kad jums reikėtų nerimauti dėl Viljamui rankas susuku- 
sio artrito. Juk neskambinate fortepijonu, negrojate vargonais, 
ar ne“? 

— Ne. Ir nejaučiu jokių artrito požymių. 

— Gal vartojate kokius nors vaistus, apie kuriuos turėtume ži- 
noti? - paklausė daktarė Krauer-Popė. - Kalbu ne apie vaistus 
nuo artrito. 

— Ne, nieko, - atsakė jai Džekas. Ji lyg ir nustebo, arba nusivy- 
lė - Džekas nelabai suprato. 

— Nagi, nagi! - šūktelėjo profesorius Riteris, suplodamas ran- 
komis. - Dabar turėtume leisti Džekui paklausinėti mus! 

Džekas matė, kad gydytojai geranoriškai pakenčia profeso- 
rių Riterį. Profesorius, šiaip ar taip, buvo klinikos vadovas - ir 
neabejotinai turėjo daug visokių pareigų, susijusių su viešaisiais 
ryšiais, kurių turbūt kratėsi gydytojai. 

— Taip, prašom - klauskite, ko tik norite! - tarė daktaras Hor- 
vatas, slidininkas. 

— Kodėl veidrodžiai yra dirgikliai? - paklausė Džekas. 

Gydytojai, regis, nustebo, kad jis žino apie veidrodžius, - ką 
jau kalbėti apie dirgiklius. 

— Džekas šnektelėjo su Valtraut - apie tai, kaip ji veža Viljamą 
pirktis drabužių, - paaiškino kolegoms profesorius Riteris. 

— Kartais, pamatęs save veidrodyje, Viljamas tiesiog nusisu- 
ka - arba užsidengia veidą rankomis, - pasakė daktaras Berge- 
ris, nenutoldamas nuo faktų. 

- Bet gana dažnai, - ėmė pasakoti daktarė fon Ror, - vos 
žvilgtelėjęs į veidrodį, jis užsinori pamatyti savo tatuiruotes. 

- Visas! - sušuko daktaras Horvatas. 

— Kartais ir laikas, ir vieta būna visai netinkami tokiam deta- 
liam apsižiūrėjimui, - paaiškino profesorius Riteris, - bet Vilja- 
mas į tai tarytum nekreipia dėmesio. Kai kada jis ima nusiren- 
ginėti jau pradėjęs pasakoti. 

- Ką pasakoti? - nesuprato Džekas. 

- Jo kūnas - tarsi gobelenas, ir jis gali papasakoti, ką mato. 
Ir muzikos istoriją, ir savo gyvenimo, - tarė daktarė Huber. Dar 
kartą supypsėjo jos pranešimų gaviklis, ir ji vėl priėjo prie šalia 
durų esančio telefono. - Huber hier. Noch nicht! - jau pyktelėjo. 
(„Dar ne!“) 

— Pedantiškiems žmonėms, tokiems kaip jūsų tėvas, sunkiau- 
sia todėl, kad jie niekada nesijaučia viską padarę pakankamai 
pedantiškai, - pasakė Džekui profesorius Riteris. 

- Jis didžiuojasi savo tatuiruotėmis, bet žiūri į jas labai kritiš- 
kai, - pridūrė daktaras Bergeris. 

— Viljamas mano, kad kai kurios jo tatuiruotės yra ne ten, kur 
turėtų būti. Jis save kaltina, kad visko gerai nenumatė. Viljamas 
dėl daug ko apgailestauja, - toliau pasakojo daktaras Horvatas. 

— Kai kada, - patikslino daktarė fon Ror, - jis galvoja tik apie 
tai, kuri tatuiruotė turėjo būti arčiausiai širdies. 

— Bet iš tiesų juk nedaug kas gali būti tikrai arti širdies, - įsi- 
terpė daktarė Krauer-Popė. - Jis savo kūną išmargino ne tik tuo, 
kas jam patinka; jis šitaip išreiškė ir savo sielvartą. Antidepre- 
santai jį apramino, dabar jis ne taip jaudinasi, geriau miega... 

- Bet jie nemažina jo sielvarto, - tiesiai pasakė daktarė fon 
Ror - pasisukdama į Džeką tarsi monetoje įspaustu profiliu. 

— Na, nelabai, - pripažino daktarė Krauer-Popė. 

— Gal dabar neaptarinėkime tikslios diagnozės. Kol kas pa- 
kaks ir to, kad pasakysime, jog jūsų tėvas išgyveno daug netek- 
čių, - tarė Džekui profesorius Riteris. - Prarado tą Ringhof, pas- 
kui savo vokietę žmoną, bet pirmiausia neteko jūsų. 

- Jis tiesiog absurdiškai jausmingas, - pareiškė daktaras Ber- 
geris purtydamas galvą - turbūt apgailestaudamas, kad Viljamas 
Bernsas ne toks dalykiškas kaip jis. 

— Antidepresantai padėjo - aš tik tai norėjau pasakyti, - tarė 
daktarė Krauer-Popė. 

— Padeda ir tai, kad neleidžiame jam žiūrėti į veidrodžius, - 
autoritetingai, kaip skyriaus vedėja, pridūrė daktarė fon Ror. 

— Ar yra ir daugiau dirgiklių? - paklausė gydytojų Džekas. 

— Na... - lyg sudvejojo profesorius Riteris. - Gal Džekui pir- 
ma reikėtų susipažinti su tėvu? 

(Džekas matė, kad kiti gydytojai taip nemano.) 

— Bachas! - suriko daktaras Horvatas. - Visi Bacho kūriniai. 

— Bachas, Bukstehudė, Stanlis, Vidoras, Vjernas, Diubua, Ale- 
nas, Diuprė... - ėmė vardyti daktaras Bergeris. 

- Hendelis, Balbastrė, Mesianas, Pachelbelis, Šaidtas... - įsiki- 
šo daktarė fon Ror. 

- Ir viskas, kas susiję su Kalėdomis arba su Velykomis, visos 
giesmės ir himnai, - pridūrė daktarė Huber; ji sėdėjo įbedusi 
rūstų žvilgsnį į savo pranešimų gaviklį, lyg žiūrėdama, ar jis iš- 
drįs supypsėti. 

— Muzika yra dirgiklis? Ar netgi kai kurių kompozitorių pa- 
vardės? - nustebo Džekas. 

- Ir muzika, ir kai kurių kompozitorių pavardės, - linktelėjo 
daktarė Krauer-Popė. | 

- Ir kai jis skambina fortepijonu arba groja vargonais? - pa- 
klausė Džekas. 

— Na... - numykė profesorius Riteris. 

— Kai užplūsta skausmas... - buvo bepasakojanti daktarė 
Krauer-Popė. 

— Kai jam sutraukia pirštus... - įsiterpė daktarė Huber. 

- Kai jis suklysta, - nukirto daktarė fon Ror, tarytum tuo jau 
viskas būtų pasakyta - bent jau jos nuomone. Apskritai beveik 
viskas, ką sakė daktarė fon Ror, pabrėžtinai ir nė kiek neabejo- 
dama, skambėjo kaip baigiamieji žodžiai; be to, būdama tokio 
sėdusi atrodė ne ką žemesnė. (Sveikindamasis Džekas pastebėjo, 
kad jis jai vos iki peties.) 

— Taip, klaidos yra dirgikliai, - pritarė susirūpinęs profeso- 
rius Riteris. 

— Čia vėl viskas dėl to Viljamo pedantiškumo, - paaiškino 
daktaras Bergeris. 

— Ir, bet tik retkarčiais, kai jis žiūri jūsų filmus, - pasakė dak- 
tarė fon Ror, neatitraukdama akių nuo Džeko. 

- Jį sujaudina tam tikri jūsų vaidmenų žodžiai, - tarė profe- 
sorius Riteris. 

— Bet dažniausiai tie filmai jam padeda! - patikino Džeką 
daktarė Krauer-Popė. 

— Tačiau kartais... - dar norėjo kažką sakyti daktarė fon Ror. 

— Na... - pertraukė ją profesorius Riteris. - Manau, Džekas 
turėtų pamatyti savo tėvą, paklausyti, kaip jis groja, pasišnekėti 
su juo... 

- Ir ką po ko jis turėtų daryti? - paklausė daktaras Bergeris, 
galbūt kandžiai; Džekas nesuprato. 

Vėl supypsėjo daktarės Huber pranešimų gaviklis; ji atsistojo 
nuo stalo ir priėjo prie telefono. Daktarė Krauer-Popė abiem 
rankom užsidengė veidą. 

— Gal bent kiek papasakokime Džekui apie Viljamo dieno- 
tvarkę? - pasiūlė profesorius Riteris. 

— Čia tai bent pedantiškumas! - sušuko daktaras Horvatas. 

- Jūsų tėvas nori iš anksto žinoti, ką kurią dieną veiks, - pa- 
aiškino Džekui daktarė fon Ror. 

- Ir kelintą valandą! - pridūrė daktaras Horvatas. 

— Tiesiog pasakykite, kokia jo dienotvarkė, - įsikišo daktarė 
Krauer-Popė. - Gal bus geriau, jei žinos. 

— Huber hier, - prie durų pasakė į ragelį daktarė Huber. - Ich 
komme sofort. - („Jau einu.“) Ji grįžo prie stalo. - Sunki būklė, - 
tarė, spausdama Džekui ranką. - Noch ein Notfall. - („Dar vie- 
nas skubus iškvietimas.“) Džekas atsistojo, atsisveikindamas su 
ja; visi kiti irgi pakilo iš savo vietų. 

Džekas su gydytojais, tik be daktarės Huber, jau ėjo iš pasita- 
rimų kambario. (Daktarė Huber išlėkė bėgte.) 

— Atsikelia, tada karštas parafinas, ledinis vanduo, pusry- 
čiai... - pasakė daktaras Horvatas, kai jie lipo laiptais žemyn. 
Džekas suprato, jog tai pasakojimo apie jo tėvo dienotvarkę 
pradžia. 

— Pirštų mankšta mankštos salėje, tuoj po pusryčių, - toliau 
pasakojo daktaras Bergeris. 

— Pirštų mankšta? - nustebo Džekas. 

- Taip Viljamas vadina skambinimą fortepijonu per šokių 
pamokas, nes jis skambina užrištomis akimis, tik tuos kūrinius, 
kuriuos moka atmintinai, - paaiškino daktarė fon Ror. 

— Kodėl užrištomis akimis? - paklausė Džekas. 

— Mankštos salėje yra veidrodžių, - tarė profesorius Riteris. — 
Daug veidrodžių. Viljamas ten visada būna užrištomis akimis, 
arba - kartais, naktį - skambina tamsoje. 

— Bėgiojimas, po pirštų mankštos - jei tą dieną geras oras, 
toliau pasakojo daktaras Horvatas. - Arba, retkarčiais, išvyka į 
miestą su Hugu. 

— Apie Hugą, tiesą sakant, dar nešnekėjom, - įspėjo kolegas 
profesorius Riteris. 

— Ar būtina apie jį šnekėti? - suabejojo daktarė fon Ror. - Gal 
ne dabar? Aš tik klausiu. 

— Kartais - na, po pirštų mankštos - Viljamui vėl prireikia le- 
dinio vandens, ar ne? - pasakė daktaras Bergeris. 

- Tai, regis, padeda, - nuolankiai pripažino daktarė Krauer- 
Popė. 

— Arba po išvykos su Hugu, - purtydamas galvą patikslino 
daktaras Bergeris. 

— Ne dabar, Manfredai! - priminė jam daktarė fon Ror. 


014 JOHN IRVING 


- Ir vėl karštas parafinas, po priešpiečių, - pasakė daktarė 
Krauer-Popė. - Ir vėl ledinis vanduo. Tai Viljamas dažnai daro 
žiūrėdamas filmą. 

— Kurį nors iš jūsų filmų, tiesą sakant, - dar paaiškino Džekui 
daktaras Bergeris. - Kiekvieną popietę jis žiūri vis kitą Džeko 
Bernso filmą. 

- Ir dar vieną vakare! - sušuko daktaras Horvatas. - Visada 
pažiūri dar vieną filmą prieš miegą! 

— Tu peršokai į priekį, Klausai, - tarė daktarė fon Ror. 

Jie užsuko į pastatą, kuriame buvo mankštos salė, įrengta kaip 
šokių studija; palei visas vidines sienas ėjo specialūs turėklai, ka- 
bojo veidrodžiai. Vėlyvos popietės šviesoje juodo fortepijono, 
K. Bechšteino, paviršius žvilgėjo kaip gerai prižiūrimo gyvulio 
kailis. 

- Čia jis mankština pirštus, iš ryto ir po pietų, - pasakė dak- 
tarė Krauer-Popė, rodydama į fortepijoną. - Dar kartą, po pietų, 
skambina pažiūrėjęs filmą. Jau ne šokėjams - po pietų rengia- 
mos jogos pratybos. Tada muzika būna tokia lyg ir mistinė, ty- 
lesnė - kaip fonas, galima sakyti. Bet jis visada skambina užriš- 
tomis akimis, jeigu dar nesutemę. 

- Jogos grupė kartais sunerimsta, kai jam sutraukia pirštus, - 
įsiterpė daktaras Bergeris. - Šokėjai reaguoja ne taip jautriai, net 
jeigu aiškiai matyti, kad Viljamui skauda. 

- Viljamui labai nesmagu, jei turi liautis skambinęs, - pasako- 
jo daktarė Krauer-Popė. - Jis prisiverčia skambinti toliau. 

— Na... - tarė profesorius Riteris. - Po jogos pratybų jam jau 
būna įpilta ledinio vandens - ir karšto parafino, jeigu jis nori. 

— Paskui vėl ledinio vandens, - pridūrė daktaras Bergeris; jis 
norėjo, kad Džekui būtų papasakota viskas, ir reikiama tvarka. 

- Ritminė gimnastika! - sušuko daktaras Horvatas, mojuo- 
damas rankomis. - Ypač jei nebuvo bėgiojimo. Tik keli pratimai 
pilvo raumenims, keli įtūpstai ir šuoliukai! (Daktaras Horvatas 
rodė įtūpstus ir šuoliukus, didžiulėmis pėdomis dunksėdamas 
ant mankštos salės kietmedžio grindų.) 

- Tris kartus per savaitę būna grupinė terapija - pacientai 
aptaria, kaip jiems sekasi kovoti su savo ligomis. Jūsų tėvas ne- 

blogai kalba vokiškai, - pasakė Džekui profesorius Riteris. - Be 
to, jam jau geriau pavyksta susikaupti. 

- Jei niekas nepradeda niūniuoti, - įsiterpė daktaras Berge- 
ris. - Viljamas negali pakęsti niūniavimo. 

— Dar vienas dirgiklis? - paklausė Džekas. 

— Na... - numykė profesorius Riteris. 

— Kas antrą trečiadienį rengiame kino vakarus - tada jau ro- 
domi paprastai ne Džeko Bernso filmai, - toliau pasakojo dak- 
taras Bergeris. - Kartą per savaitę būna loto vakaras, Viljamas 
loto nemėgsta, bet jam labai patinka istorijų kavinė - na, kai 
garsiai skaitome visokias istorijas, arba skaito patys pacientai. 
Be to, dar būna tokie vakarai, kai jaunesni pacientai lankosi ge- 
rontopsichiatrijos korpuse. Viljamas nuoširdžiai užjaučia ser- 
gančius senukus. 

— Kartais, sutemus, atsivedame senukus į mankštos salę - 
jiems patinka klausytis, kaip Viljamas tamsoje skambina forte- 
pijonu, - pridūrė daktarė fon Ror. 

— Man irgi patinka! - sušuko daktaras Horvatas. 

— Čia yra pacientų, sergančių šizofrenija, ir maniakine-depre- 
sine psichoze, - pasakė Džekui daktarė Krauer-Popė. - Kalbu 
apie tuos, kurie išgyvena palyginti ramų remisijos periodą, kurie 
gali sutelkti dėmesį. Na, jūs nustebtumėte - ir šizofrenikai mėgs- 
ta klausytis, kaip jūsų tėvas tamsoje skambina fortepijonu. 

— Be to, fortepijono muzika, regis, raminamai veikia mūsų 
pacientus, kuriuos kankina panikos priepuoliai, - tarė daktaras 
Bergeris. 

— Išskyrus tuos, kuriuos panikos priepuoliai ištinka tamsoje, - 
pabrėžė daktarė fon Ror. (Džekas matė, kad ji puikiai suvokia, 
kaip gražiai pro langus sklindančioje šviesoje spindi sidabrinė 
jos plaukų sruoga.) 

— Ar Kilchberge yra daugiau tokių pacientų, kuriuos šeimos 
nariai čia paguldė... na, visam likusiam gyvenimui? - paklausė 
Džekas. 

— Na... - atsiduso profesorius Riteris. 

— Privačiame skyriuje pacientai retai kada apgyvendinami 
keleriems ar keliolikai metų, - atsakė daktaras Bergeris. 

— Pas mus nepigu, - paaiškino daktarė fon Ror. 

— Bet verta čia gydytis! - subaubė daktaras Horvatas. - Ir Vil- 
jamui čia patinka! 

— Jaudinuosi ne dėl kainos, - tarė Džekas. - Vis galvoju, kaip 
jį paveiks toks ilgas buvimas sanatorijoje. 

— Turite omenyje hospitalizmą? - kaip visada „tik paklausė“ 
daktarė fon Ror. 

— Kas iš tikrųjų yra tas hospitalizmas? - pasidomėjo Džekas. 

- Liga, kurią sukelia ilgas gydymasis ligoninėje - liguisti 
pakitimai, prisidedantys prie tų, dėl kurių žmogus ir buvo pa- 
guldytas, tarsi dar viena liga, - ėmė aiškinti daktaras Bergeris, 
tačiau neatrodė, kad jis pats tuo tikėtų. Galėjai pamanyti, kad 
hospitalizmas - vienas iš tokių hipotetinių sveikatos sutrikimų, 
apie kokius daktarė fon Ror „tik klausia“; tokia kone fantastinė 
liga, kokias daktaras Bergeris, pasikliaujantis tik faktais, papras- 
tai atmeta. 

— Nuo hospitalizmo nėra jokių vaistų, - tarstelėjo daktarė 
Krauer-Popė - irgi taip, lyg manytų, kad ta liga išgalvota. 

— Bet Viljamui čia patinka! - atkakliai tikino visus daktaras 
Horvatas. 

- Jam dar labiau patinka Šv. Petro bažnyčioje, - pataisė jį 
daktarė fon Ror. - Die Kirche St. Peter - taip vadinasi ta bažny- 
čia, - pasakė Džekui. - Jūsų tėvas ten vargonuoja - pirmadie- 
niais, trečiadieniais ir penktadieniais, iš ryto, aštuntą valandą. 

— Džekas rytoj rytą galės paklausyti, kaip jis groja! - sušuko 
daktaras Horvatas. 

— Dėl to verta atkeliauti - net iš Los Andželo, - pasakė Dže- 
kui daktaras Bergeris. 

— Kuriam nors iš mūsų reikėtų eiti su Džeku - jis neturėtų 
ten būti vienas su Viljamu, - tarė profesorius Riteris. 

- Viljamas niekada nevažiuoja į Šv. Petro bažnyčią vienas! - 
šūktelėjo daktarė fon Ror. 

— Gal būtų geriau, jeigu jie ten būtų ne su Hugu, - pasiūlė 
daktarė Krauer-Popė. - Vienas iš mūsų turėtų eiti su Džeku ir 
Viljamu. 

— Aš tai ir turėjau omeny! - jau susierzinęs tarė profesorius 
Riteris. 

— Aš galiu juos nuvežti! - sušuko daktaras Horvatas. - Jūsų 
tėvas džiaugsis, kad groja jums! - pasakė Džekui. 

— Gal pernelyg džiaugsis, - pridūrė daktarė Krauer-Popė. — 
Man irgi reikėtų ten būti - na, jei kartais prireiktų kokių vaistų. 
Greičiausiai raminamųjų. 

— Pernelyg didelis jaudulys irgi gali sukelti priepuolį, - paaiš- 
kino Džekui daktaras Bergeris. 

— Gali, bet paprastai nesukelia, - pasakė daktarė fon Ror. 

— Taigi abu - ir Ana Elizabeta, ir aš - važiuosime su jais į 
Šv. Petro bažnyčią. Negali nutikti nieko, kam mes nebūtume 
pasirengę! - tvirtu balsu pareiškė daktaras Horvatas. 

— Jūsų tėvas mums - ypatingas pacientas, Džekai. Mums ma- 
lonu juo rūpintis, - tarė profesorius Riteris. 

— Mums didelė garbė jį saugoti, - pataisė profesorių daktarė 
fon Ror - kaip visada priekabiai. 

— O kąjis veikia su Hugu, kai jie nuvažiuoja į miestą? - pa- 
klausė gydytojų Džekas. 

Daktaras Horvatas net pašoko ant mankštos salės grindų. 
Profesorius Riteris susilaikė nenumykęs: „Na... - bent kartą. 
Daktarė Krauer-Popė išraiškingai sunėrė rankas ant baltu cha- 
latu pridengtos krūtinės, tarsi norėdama pasakyti, kad nėra jo- 
kių vaistų nuo to, ką Viljamas su Hugu veikia mieste. Daktarė 
fon Ror, kad ir kaip tai atrodė keista, užsidengė veidą delnais, 
tarytum staiga įsijautusi į daktarės Krauer-Popės vaidmenį. 

— Kartais jie tiesiog užeina į kokią nors kavinę... - pradėjo pa- 
sakoti profesorius Riteris. 

— Eina ten pažiūrėti į moteris, bet daugiau nieko ir nedaro, tik 
žiūri, - patikino Džeką daktaras Horvatas. 

— Mano tėvas su kažkuo susitikinėja? - paklausė Džekas. 

- Jis neabejingas moterims, - atsakė daktarė Krauer-Popė. - 
Be to, jis jas labai traukia; taip pat kaip ir seniau. Ir čia nemažai 
mūsų pacienčių juo žavisi, bet mes klinikoje, žinoma, neleidžia- 
me palaikyti tokių santykių. 

— Jis vis dar lytiškai aktyvus? - paklausė Džekas. 

— Na, tikimės, kad ne čia! - sušuko daktaras Horvatas. 

— Turėjau omeny, kai būna mieste, - tarė Džekas. 

— Kartais, - ėmė pasakoti daktaras Bergeris, nenutoldamas 
nuo faktų, - Hugas nuveda jūsų tėvą pas prostitutę. 

— Ar tai saugu? - paklausė Džekas daktarės Krauer-Popės, 
kuri (kaip jis įsivaizdavo) galėjo paskirti kokių nors vaistų. 

— Būtų nesaugu, jeigu jis santykiautų su prostitute, bet jis ne- 
santykiauja, - atsakė daktarė Krauer-Popė. 

- Tie apsilankymai neoficialūs - na, oficialiai mes tam nepri- 
tariame, - paaiškino Džekui profesorius Riteris. 

— Mes tik neoficialiai leidžiame tai daryti, - pridūrė daktarė 
fon Ror; ji vėl kalbėjo kaip tikra skyriaus vedėja, pašaipi ir lin- 
kusi prieštarauti. 

— Juk jis fiziškai sveikas vyras! - sušuko daktaras Horvatas. — 
Jam reikia sekso! Savaime suprantama, jis neturėtų santykiauti 
čia - tik jau ne su pacientėmis ar klinikos darbuotojomis. 

— Bet jūs sakėte, kad jis nesantykiauja... - Džekas žvilgtelėjo į 
daktarę Krauer-Popę. 

— Jis masturbuojasi, būdamas su prostitute, - pasakė ji. - Tam 
nereikia jokių apsisaugojimo priemonių. 

- Čia, manau, kaip moters nuotrauka žurnale - tik jis žiūri į 
tikrą moterį, ne į nuotrauką, - tarė daktaras Bergeris. 

— Kaip pornografija? - paklausė Džekas. 

— Na... - vėl numykė profesorius Riteris. | 

- Viljamas turi ir tų žurnalų, - nepritariamai pareiškė dakta- 
rė fon Ror. 

— Tie Žurnalai juk yra saugus seksas, argi ne? - šyptelėjo dak- 
tarė Krauer-Popė. - Su prostitute irgi saugu - kai jis taip su ja 
bendrauja. 

— Suprantu, - pasakė gydytojams Džekas. - Aš neprieštarauju. 

- Jūsų sesuo dėl to, regis, irgi neprieštarauja, - tarė profeso- 
rius Riteris. - Mes tik oficialiai negalime tam pritarti. 

— Aš, matyt, kažko nesuvokiu. Kaip galima pritarti neoficia- 
liai? - piktinosi daktarė fon Ror. 

Daktaras Horvatas žirgliojo skersai salę - darė įtūpstus, girgž- 
dindamas grindis. 

— Būk geras, Klausai... - neištvėrė profesorius Riteris. 

— Ar mano tėtis visada eina pas tą pačią prostitutę, ar kaskart 
vis pas kitą? - paklausė Džekas. 

— Detaliau apie tai jums turbūt galėtų papasakoti Hugas, — 
tarė daktaras Bergeris. 

— Ar jam būtina susitikti su Hugu? Aš tik klausiu, - garsiai 
suabejojo daktarė fon Ror. (Daktaras Bergeris purtė galvą.) 

— Nesvarbu, ar čia, Kilchberge, ar kur nors kitur, mes visi ga- 
liausiai sutinkame savo Hugą, - pasakė profesorius Riteris. 

- Nuo Hugo nėra jokių vaistų, - pridūrė daktarė Krauer- 
Popė. 

— Leider nicht, - tarstelėjo daktarė fon Ror. („Deja, ne.“) 

— Ką gi, dabar norėčiau pasimatyti su savo tėvu, nebent būtų 
netinkamas laikas... - pasakė gydytojams Džekas. 

— Laikas kaip tik tinkamas! - sušuko daktaras Horvatas. 

— Dabar skaitymo valanda. Viljamas mėgsta skaityti, - tarė 
daktaras Bergeris. 

— Ramiausias laikas, - linktelėjo galvą daktarė fon Ror. 

— Manau, jis skaito Bramso biografiją, - spėjo daktarė Krau- 
er-Popė. 

— Bramsas - ne dirgiklis? - paklausė Džekas. 

— Skaitymas apie jį - ne,- dalykiškai paaiškino daktaras 
Bergeris. 

- Jūsų tėvas turi du kambarius, ir dar vonią, privačiame sky- 
riuje, - pasakė Džekui profesorius Riteris. 

— Todėl ir brangu, - pridūrė daktarė fon Ror. 

— Užsisakiau staliuką vakarienei, šiam vakarui, - tarė Dže- 
kas. - Nežinau, kas dar norės važiuoti su mumis, bet staliukas 
bus keturiems žmonėms, „Kronenhalėje“. 

- „Kronenhalėje“!- subaubė daktaras Horvatas. - Būtinai 
užsisakykite Vienos šnicelį arba keptų dešrelių! 

— „Kronenhalėje“ yra veidrodžių, - sunerimo daktarė Krauer- 
Popė. - Po vieną prie kiekvienų durų ir dar vienas virš bufeto. 

- Jų, be abejo, galima išvengti, - pasakė jai profesorius Riteris. 

- Tik ne to, kuris vyrų tualete! - paprieštaravo daktaras 
Horvatas. 

— Tai kas važiuos su jais? - paklausė daktaras Bergeris. - Aš 
negaliu - tik ne šį vakarą. 

- Aš galėčiau, - pasisiūlė daktarė Krauer-Popė. - Esu sutaru- 
si pasimatymą, bet atšauksiu. 

- Tai būtų geriausia, Ana Elizabeta, - Viljamui gali prireikti 
vaistų, - tarė profesorius Riteris. 

— Manau, kad Hugas ne per daug užsiėmęs, - pasiūlė daktarė 
fon Ror. 

— Nenorėčiau ten eiti su Hugu, Ruta, - pasakė daktarė Krau- 
er-Popė. - „Kronenhalė“ - ne tokia vieta, kokiose paprastai lan- 
kosi Hugas. 

— Aš negaliu šįvakar eiti į „Kronenhalę“, o rytoj rytą - į Šv. Pe- 
tro bažnyčią! - sušuko daktaras Horvatas. 

— Gal aš galėčiau - žvilgtelėsiu į savo kalendorių, - tarė pro- 
fesorius Riteris. - Arba daktarė Huber. 

— Tikrai pravartu į restoraną vestis vidaus ligų gydytoją, - pa- 
reiškė daktaras Bergeris. - Na, jei kam pasidarytų bloga. 

- „Kronenhalėje“ niekam nebūna bloga! - riktelėjo daktaras 
Horvatas. 

— Daktarę Huber nuolat kas nors iškviečia, - pasakė daktarė 
Krauer-Popė. - Jeigu ji išlėks, aš liksiu viena su Viljamu ir Dže- 
ku - ir visais tais veidrodžiais. Be to, reikia, kad būtų dar vienas 
vyras... jei Viljamas užsinorėtų į tualetą. 

— Juk aš būsiu ten, - priminė jai Džekas. 

- Turėjau omeny, dar vienas vyras, pažįstantis jūsų tėvą. 

- Žvilgtelėsiu į savo kalendorių, - pakartojo profesorius 
Riteris. 

Daktarė fon Ror tebežiūrėjo į visus kaip tipiška skyriaus ve- 
dėja, bet dabar ji šypsojosi. Džekui ta jos šypsena buvo naujiena, 
tačiau kiti pašnekovai, regis, nenustebo. 

— Kas yra, Ruta? - paklausė kolegės daktarė Krauer-Popė. 

— Tikrai neatsisakysiu išvykos į „Kronenhalę“ su Viljamu ir 
Džeku Bernsu - nė už ką! - tarėji. - Ir niekas man nesutrukdys 
užeiti į vyrų tualetą, jei ten bus Viljamas. Tegu net nemėgina! 

Daktarė Krauer-Popė užsidengė veidą rankomis; matyt, ne- 
buvo jokių vaistų, galinčių nuslopinti daktarės fon Ror norą va- 
žiuoti į „Kronenhalę“. (Daktaras Bergeris vėl purtė galvą.) 

— Vadinasi, sutarta, - lyg abejodamas pasakė profesorius 
Riteris. 

— Gerai bet kas, tik ne Hugas, - susitvardžiusi filosofiškai nu- 
sprendė daktarė Krauer-Popė. - Ten eisime mudvi su Ruta. 

— Negaliu apsakyti, kaip nekantrauju, Ana Elizabeta, - šypte- 
lėjo daktarė fon Ror. 

— Norėčiau važiuoti namo pasirengti vakarienei, - pranešė 
profesoriui Riteriui daktarė Krauer-Popė. 

- Žinoma! - linktelėjo profesorius. Jie visi akimis nulydėjo 
išeinančią daktarę Krauer-Popę. Ji buvo taip gražiai apsirengu- 
si; jai tiko netgi tas baltas chalatas. 

— Man taip smalsu, kuo Ana Elizabeta šįvakar bus pasipuo- 
šusi, - pasakė daktarė fon Ror, kai kolegė išėjo. - Juk ji važiuoja 
namo pasipuošti, o ne persirengti kitu chalatu! 

— Ji buvo sutarusi pasimatymą su savo vyru, - visiems paskel- 
bė daktaras Bergeris. - Tikriausiai važiuoja namo kaip nors, la- 
bai švelniai, jam pasakyti, kad šįvakar negalės. 

Džekui buvo nesmagu, kad dėl jo daktarė Krauer-Popė turėjo 
pakeisti savo planus. (Kita vertus, daktarė fon Ror, regis, mielai 
pakeitė savuosius.) 

— Nesijaudinkite! - padrąsino Džeką daktaras Horvatas, sun- 
kia letena plumpindamas jam per petį. - Kad ir kas šįvakar nu- 
tiktų, jūs važiuojate į „Kronenhalę“! 

— Aš tik noriu pasimatyti su savo tėvu. To ir atvykau, - pri- 
minė jiems Džekas. 

— O mes tik stengiamės jus parengti susitikimui su juo, - pa- 
sakė daktaras Bergeris. 

Daktaras Horvatas liovėsi plumpinęs Džekui per petį, bet da- 
bar didele, stipria ranka masažavo jam sprandą. 

— Noriu jus kai ko paprašyti, jei suteiksite man tą malonu- 
mą, - tarė draugiškasis austras. 

- Žinoma. Ko? - paklausė Džekas. 

— Gal galėtumėte ką nors pasakyti - na, kaip Bilis Reinbou. 
Žinau, kad galite! - paprašė daktaras Horvatas. 

- Be jokios abejonės, - atsakė Džekas Bilio balsu. (Po to nuti- 
kimo Edinburgo oro uoste, jam dabar labai palengvėjo, kai pa- 
juto, kad vis dar sugeba vaidinti.) 

— Wunderschon! - sušuko daktaras Horvatas. („Nuostabu!“) 

- Nekvailiok, Klausai, - tarstelėjo daktarė fon Ror. - Tikiuo- 
si, nesupyksite, - pasakė Džekui, - bet Bilis Reinbou man kelia 
šiurpą. 

— Taip ir turėtų būti, - pritarė jai Džekas. 

- Turiu jums pasakyti, Džekai, - įsiterpė profesorius Rite- 
ris, - kad Viljamas tuos žodžius ištaria taip pat kaip jūs! 

— Jūsų tėvas jus gerai išstudijavęs, - pridūrė daktaras Bergeris. 

— Turite būti tam pasirengęs, Džekai. Viljamas apie jus žino 
daugiau, negu jūs manote, - pasakė daktarė fon Ror. (Daktaras 
Horvatas nebemasažavo Džekui sprando, užtat daktarė fon Ror 
dabar laikė jį draugiškai apkabinusi per pečius.) 

— Taip, Heter man sakė - jis visus mano žodžius moka atmin- 
tinai, - linktelėjo Džekas. 

- Turėjau omenyje ne tik jūsų filmus, Džekai, - įspėjo jį dak- 
tarė fon Ror. 

— Manau, jis jau pasirengęs, Ruta, - pareiškė daktaras Bergeris. 

- Ja, der Musiker! - sušuko Džekui daktaras Horvatas. („Taip, 
muzikantas!') - Jums jau laikas susipažinti su muzikantu! 


39 
Muzikantas 


Alo 


rivačiame Kilchbergo sanatorijos skyriuje viešpatavo ramy- 

bė, kurios Džekas, pirmą kartą ten lankydamasis, gal dera- 
mai neįvertino. (Jis pats anaiptol nesijautė ramus.) Baltai aptin- 
kuotas pastatas su pilkšvai mėlynomis, ežero spalvos, langinė- 
mis atrodė panašesnis į nedidelį viešbutuką negu į ligoninę. Pro 
trečiame aukšte esančių kampinių Džeko tėvo kambarių langus 
buvo matyti Kilchbergo stogai; be to, atsivėrė vaizdas į rytinį 
Ciuricho ežero krantą. Tolumoje, į pietus nuo ežero, dunksojo 
padūmavusios Alpės. 

Ligoninės lovos, ant kurios gulėdamas Džeko tėvas skaitė 
knygą, galvūgalis buvo šiek tiek pakeltas. Tik iš tos lovos ir iš 
to, kad ant garsą sugeriančių gumuotų grindų nebuvo nė vieno 
kilimo, ir galėjai suprasti, kad šie privatūs kambariai yra gydy- 
mo įstaigos dalis - ir kad ant lovos skaitančiam vyriškiui reikia 
priežiūros. Nors pro atvirus langus nuo ežero pūtė šiltas vėjelis, 
Viljamas buvo apsirengęs kaip vėsią rudens dieną: storais fla- 
neliniais marškiniais ant baltų trumparankovių marškinėlių, 
velveto kelnėmis ir baltomis sportinėmis kojinėmis. (Džekas su 
tokiais drabužiais būtų prakaitavęs, - nors dabar, kai pažvelgė į 
tėvą, jį staiga nupurtė šaltis.) 

Miegamasis, susisiekiantis su kitu kambariu, - kuriame sto- 
vėjo sofa, kortų stalelis ir dvi kėdės tiesiomis atkaltėmis, - nebu- 
vo užgriozdintas baldais ar apkrautas kokiais atminais. Džeko 
dėmesį patraukė tik nuotraukos - didžiulės skelbimų lentos, 
nusmaigstytos viena ant kitos užeinančiomis momentinėmis 
nuotraukomis. Be to, ant rausvai oranžinių - persikų spalvos - 
abiejų kambarių sienų kabėjo filmų plakatai. Džeko Bernso fil- 
mų; iš pirmo žvilgsnio Džekui pasirodė, kad tėtis įsirėmino ir 
pasikabino visų jo filmų plakatus. O ant knygų lentynų Džekas 
matė daug proporcingesnį kompaktinių diskų, vaizdadiskių, 
vaizdajuosčių ir knygų rinkinį, negu buvo matęs sesers kabinete 
universiteto rūmuose ir jos miegamajame. 

Gydytojai, kartu su profesoriumi Riteriu ir Džeku, į dailų, bet 
kuklų jo tėvo butuką suėjo tylomis. Iš pradžių Džekui atrodė, 
jog tėtis nemato, kad jie čia. (Viljamas nepakėlė akių nuo kny- 
gos.) Bet, - kaip galėjai suprasti iš durų į koridorių, kurias jie 
rado atlapotas, - Džeko tėvui, gyvenančiam psichiatrijos klini- 
koje, tokie įsibrovimai buvo ne naujiena. Viljamas buvo pripra- 
tęs prie ne visada pasibeldžiančių gydytojų ir slaugytojų. 

Džeko tėtis žinojo, kad jie stovi jo miegamajame; jis tyčia 
nepakėlė akių nuo knygos. Džekas suprato, kad jo tėvas šitaip 
parodo, jog kartais norėtų pabūti vienas. Širdingasis daktaras 
Horvatas neklydo sakydamas, kad Viljamui Bernsui patinka 
Kilchbergo sanatorijoje, tačiau tai nereiškė, kad jam čia patin- | 
ka viskas. 

— Nesakykite - pamėginsiu atspėti, - tarė Džeko tėvas, atka- 
kliai tebežiūrėdamas į knygą. - Buvote susirinkę, pasitarėte ir, 
kad ir kaip keista, kažką nusprendėte. Oi, koks džiaugsmas - at- 
siuntėte komisiją, kad man papasakotų, ką įdomaus sugalvojote! 
(Viljamas vis dar nežiūrėjo į juos - varinės jo apyrankės žvilgėjo 
dulsvoje vėlyvos popietės šviesoje.) 

Viljamas Bernsas kalbėjo lyg ir be jokio akcento, tarytum 
daugybė metų, praleistų užsienio miestuose ir jų bažnyčiose, 
būtų galutinai išdildę visą jo škotiškumą. Jo tarsena buvo tikrai 
ne amerikietiška; kita vertus, ir ne britiška. Tai buvo savotiš- 

ka Europos anglų kalba, kokia kalbama Stokholme ir Štutgarte, 
Helsinkyje ir Hamburge. Ta gryna anglų kalba, kuria giedamos 
giesmės, daugybe balsų - nuo Frederikshavno citadelės bažny- 
čios, tos Kastelskirken, iki Senosios bažnyčios, garsiosios Oude 
Kerk, Amsterdame. 

O dėl Viljamo kandumo, tai Džekas suprato, kad jo sesuo 
Heter aštrų liežuvį, ko gero, bus paveldėjusi ne iš savo vokietės 
motinos, kaip jis anksčiau manė. 

— Nesielk kaip mažvaikis, Viljamai, - pasakė daktarė fon 
Ror. 

— Pas tave atėjo ypatingas svečias, Viljamai, - tarė daktaras 
Bergeris. 

Džeko tėvas sustingo; jis nebeskaitė, bet ir dabar dar nepakėlė 
akių nuo knygos. 

— Tavo sūnus, Džekas, atkeliavo iš taip toli ir nori pakviesti 
tave pavakarieniauti! - sušuko profesorius Riteris. 


“| 


— Į „Kronenhalę“! - sugriaudėjo daktaras Horvatas. 

Viljamas užvertė knygą ir užsimerkė; tarytum užmerktomis 
akimis jam būtų buvę lengviau matyti arba įsivaizduoti savo 
sūnų. Džekas negalėjo šitaip Žiūrėti į jį; laukdamas, kol tėvas 
atsimerks arba prakalbės, jis nukreipė žvilgsnį į nuotraukas, pri- 
smeigtas prie artimiausios skelbimų lentos. 

— Paliksime judu vienus, - nenoromis pasakė profesorius 
Riteris. 

Džekas tikėjosi čia pamatyti savo nuotraukų - veikiausiai iš- 
kirptų iš kino žurnalų, iš straipsnių apie filmų premjeras, pa- 
sivaikščiojimus raudonuoju kilimu ir Akademijos apdovanoji- 
mų vakarus. Bet ne asmeninių momentinių nuotraukų, o jų čia 
buvo nemažai. (Džeko nuotraukų buvo daugiau negu Heter!) 

Štai jis vaidina vienoje iš daugybės panelės Vurc inscenizaci- 
jų, Šventos Hildos mokykloje. Paskui Džekas, savaime supran- 
tama, iškart atpažino save, vilkintį paštu užsisakytos nuotakos 
kostiumu, - tame lemtingame, kruviname pono Ramzio reži- 
suotame spektaklyje. Tikriausiai jį fotografavo panelė Vurc ir 
ponas Ramzis. (Džekas neabejojo, kad tas nuotraukas jo tėčiui 
atsiuntė Karolina.) 

Bet iš kur tos nuotraukos, kuriose Džekas su Ema? Ponios 
Vikstid virtuvėje juos, žinoma, galėjo nufotografuoti Lotė, bet 
čia buvo ir daugiau Džeko nuotraukų su Ema, ponios Oustler 
namuose, - ir Džeko su Čenka Batersto gatvės sporto salėje, ir 
Džeko, su kažkuo besiimančio Redingo mokykloje! Gal Leslė 
Oustler kartais atsiųsdavo Viljamui nuotraukų? Gal Džeko mo- 
tinos širdis ilgainiui šiek tiek suminkštėjo? 

Tačiau nei ponia Oustler, nei Džeko mama nė karto nebuvo 
Redinge. Gal nuotraukas, kuriose Džekas imasi, Viljamui atsiun- 
tė treneris Klamas? Bet čia buvo ir Ekseterio mokyklos imtynių 
salėje darytų nuotraukų; gal Viljamas bendravo ir su treneriu 
Hadsonu, ir su treneriu Šapira? 

Džekas išgirdo, kaip tyliai užsivėrė durys į koridorių. Kai jis 
pažvelgė į tėvą, Viljamas jau buvo atsimerkęs ir šypsojosi. Dže- 
kas nė nenumanė, kiek laiko tėvas šitaip žiūrėjo į jį. O juk jis tik 
žvilgtelėjo į vieną iš keliolikos skelbimų lentų; pamatė tik kelias 
iš daugybės nuotraukų, tačiau to pakako, kad suprastų, jog tėtis 
gyvena tarp jo - mažo berniuko, paauglio, moksleivio - atvaiz- 
dų. (Dabar Džekui šiek tiek paaiškėjo, kodėl Heter ant jo pyks- 
ta, - gal todėl, kad Džeko praeities psichiatrijos klinikoje užda- 
ryto jųdviejų tėvo būste matyti daugiau negu jos.) 

— Bijojau, kad būsi mane pamiršęs, - pasakė Džekui tėtis. Tai 
buvo Bilio Reinbou žodžiai. Džekui jie visada patiko, ir dabar 
tėtis juos ištarė kuo puikiausiai. 

Džekas nedrąsiai parodė į visas tas nuotraukas. 

— O aš bijojau, kad tu būsi pamiršęs mane! - prisipažino - 
savo paties balsu, ne Bilio Reinbou. 

— Sūneli, - tarė tėvas; jis patapšnojo lovą ir Džekas prisėdo 
prie jo. - Tu neturi vaikų; kai turėsi, suprasi, kad jų neįmanoma 
pamiršti! 

Džekas tik dabar pastebėjo, kad tėtis su pirštinėmis.Tikriau- 
siai moteriškomis - tokiomis tampriomis ir plonytėmis, kad su 
jomis jis galėjo versti knygos lapus tarsi plikomis rankomis. Tos 
pirštinės buvo gelsvai rusvos, beveik kūno spalvos. 

— Mano rankos tokios negražios, - sušnibždėjo Džeko tėtis. — 
Suseno greičiau negu visos kitos kūno dalys. 

— Parodyk, - paprašė Džekas. 

Nusimaudamas pirštines Viljamas porąkart susiraukė iš 
skausmo, bet nenorėjo, kad Džekas jam pagelbėtų. Paskui padė- 
jo plaštakas sūnui ant delnų; Džekas jautė, kad jo tėvas trupu- 
tį virpa, tarsi jį krėstų šaltis. (Pačiam Džekui kambaryje dabar 
pasidarė karšta.) Tėčio pirštų sąnariai buvo tokie išsipūtę, jog 
Džekas abejojo, ar jis galėtų užsimauti arba nusimauti žiedą, - 
Viljamas žiedų nemūvėjo. Kieti gumbai, Heberdeno mazgeliai, 
pūpsantys ant galinių pirštų sąnarių, Viljamo plaštakas buvo su- 
darkę labiau, negu Džekas įsivaizdavo. 

- Šiaip man viskas gerai, Džekai, - pasakė tėtis. Jis prisidė- 
jo vieną ranką prie širdies. - Išskyrus čia, kartais. - Paskui ki- 
tos rankos smilių įbedė sau į smilkinį, tarytum nusitaikė kokiu 
ginklu. - Ir čia, - pridūrė šelmiškai šypsodamasis. - O kaip tu 
laikaisi? 

— Gerai, - atsakė Džekas. 

Jis jautėsi taip, tarsi Žiūrėtų į save ant ligoninės lovos, apsiren- 
gusį drabužiais, kokiais iš tikrųjų niekada nevilkėtų, - tarsi jis, 
trisdešimt aštuonerių metų vyras, vieną vakarą būtų užmigęs ir 
kitą rytą pabudęs jau šešiasdešimt ketverių. 

Viljamas Bernsas buvo liesas - kaip daugelis muzikantų. Bet, 
gal dėl ilgų plaukų ir smulkių, moteriškai dailių veido bruožų, 
atrodė veikiau kaip roko muzikos atlikėjas, o ne vargoninin- 
kas, - buvo panašesnis į pagrindinį kokios nors grupės daini- 
ninką (arba į vieną iš tų perkarusių tarytum belyčių būtybių su 
elektrinėmis gitaromis) negu į „klavišininką“, kaip jį pavadi- 
no Heter. 

— Tikrai važiuosime į „Kronenhalę'? - paklausė Džeko tėtis. 

— Taip. O kuo ji tokia ypatinga? - pasidomėjo Džekas. 

— Ten ant sienų kabo tikri paveikslai - Pikaso, ir panašiai. 
Džeimsas Džoisas ten turėjo savo staliuką. Be to, ir maistas ge- 
ras, - pasakė Viljamas. - Tikiuosi, su mumis važiuos ne dak- 
taras Horvatas. Šiaip Klausas man patinka, bet jis valgo kaip 
ūkininkas! 

- Važiuosime su daktare fon Ror ir daktare Krauer-Pope, - 
pranešė Džekas. 

— Oi, koks džiaugsmas, - vėl tarė Viljamas, taip pat pašai- 
piai. - Jos - vienos iš gražiausių daktarėlių, kokias tik galima 
pamatyti. Turiu tai pripažinti. Bet šiek tiek Rutos užtenka ilgam, 
o su Ana Elizabeta išvis niekur nenueisi be vaistų. 

Džekas stengėsi atsispirti jausmui, dėl kurio sesuo buvo jį 
įspėjusi: tėvas jam atrodė beveik normalus, ar bent jau ne toks 
ekscentriškas, kokį jis įsivaizdavo. Viljamas tikrai nebuvo nei 
toks įsiaudrinęs kaip profesorius Riteris, nei toks nesuvaldomas 
triukšmadarys kaip daktaras Horvatas, nei toks įsitempęs kaip 
daktaras Bergeris, arba daktarė fon Ror, arba daktarė Krauer- 
Popė. Tiesą sakant, iš visų Viljamą Bernsą prižiūrinčių gydytojų 
tik daktarė Huber Džekui pasirodė normali, - bet ji buvo vidaus 
ligų gydytoja, ne psichiatrė. (Pragmatikė, kaip sakė Heter.) 

— Tu čia turi tiek daug nuotraukų, - tarė tėvui Džekas. - Mano 
nuotraukų, norėjau pasakyti. 

— Na, taip - žinoma! - sušuko Viljamas. - Tau reikėtų geriau 
į jas įsižiūrėti. Neabejoju, kad kartais net nežinodavai, jog esi 
fotografuojamas! 

Džekas atsistojo nuo lovos ėmė apžiūrinėti skelbimų lentas; 
tėvas sekė paskui jį, tik su kojinėmis, - tyliai, neatsilikdamas, 
kaip šešėlis. 

Čia buvo ir daugiau besiimančio Džeko nuotraukų - perne- 
lyg daug, kaip jam atrodė. Kas galėjo tiek prifotografuoti? Štai 
net dešimt tos pačios imties akimirkų! Tiek kartų Džekas buvo 
nufotografuotas per vienas varžybas Redinge ir per dvejas Ekse- 
teryje. Jis nė nenumanė, kad kažkas juo taip žavėjosi tose moky- 
klose. Žinoma, Džekas jau žinojo, kad tėvas mokėjo už jo moks- 
lą bei išlaikymą, ir Ekseteryje, ir Redinge; gal Viljamas jautėsi 
turįs teisę ko nors paprašyti, kad fotografuotų Džeką imtynių 
salėje, tačiau kas galėjo būti tas žmogus? 

Staiga tėvas apsikabino Džeką per krūtinę, pakišęs rankas jam 
po pažastimis; ilgi, gumbuoti smulkių Viljamo plaštakų pirštai 
dabar buvo sunerti sūnui ant širdies. Paskui Džekas pajuto, kaip 
tėvas pabučiavo jį į pakaušį. 

— Sūneli! - pasakė. - Man buvo sunku įsivaizduoti, kad mano 
berniukas - imtynininkas! Turėjau pats pamatyti. 

— Matei mane imtynių salėje? 

— Tavo motinai pažadėjau, kad su tavimi nebendrausiu. Ne- 
sakiau, kad niekada tavęs nematysiu! - sušuko Viljamas. - Tos 
varžybos buvo vieši renginiai; net jei būtų Žinojusi, o ji nežinojo, 
ji nebūtų galėjusi manęs sulaikyti! 

- Tu pats padarei kai kurias iš šitų nuotraukų? - paklausė 
Džekas. 

— Kai kurias, žinoma! Be to, treneris Klamas buvo labai ma- 
lonus vyrukas, nors ne itin talentingas fotografas, ir treneris 
Hadsonas, ir Šapira - kokie nuostabūs žmonės! Tavo draugas 
Hermanas Kastras - puikus vaikinas! Turėtum palaikyti ryšį su 
Hermanu. Turiu omeny, ne tokį, kokį palaikai dabar, Džekai. 
Tačiau daugelį imtynių nuotraukų pasidariau pats. Taip! - Vil- 
jamas staiga lyg ir pyktelėjo matydamas, koks Džekas apstul- 
bęs. - Na, iš taip toli atkeliavęs juk galėjau šiek tiek pafotogra- 
fuoti! - susierzinęs pridūrė. - Kryžiaus kelius nueini, kol nusi- 
gauni į Meiną; ne ką lengviau nuvykti ir į Naująjį Hampšyrą. 

Džekas galvojo apie tai, kad Heter buvo ką tik gimusi, kai 
jis pirmą kartą dalyvavo varžybose Redinge; Viljamas į Meiną, 
ko gero, iškeliavo, kai Barbara dar laukėsi, arba kai Heter buvo 
naujagimė. O kai Viljamas vyko į Naująjį Hampšyrą, kai Džekas 
rungtyniavo Ekseteryje, Heter buvo dar maža mergytė - per- 
nelyg maža, kad prisimintų visus tuos kartus, kai tėčio nebuvo 
namie. Tačiau kaip tas Viljamo keliones ištvėrė Barbara? Iš pra- 
džių ji sirgo vėžiu, paskui ją užmušė taksi, nuo tada Viljamas į 
Ameriką nebekeliavo. 

Prie vienos iš Viljamo skelbimų lentų buvo prismeigta Džeko, 
sėdinčio „Hama sušio “restorane, nuotrauka - iš to, kaip jis šyp- 
sojosi, žiūrėdamas į objektyvą, Džekas suprato, kad jį fotogra- 
favo ne kas kitas, o Ema. Ir kitą Džeko nuotrauką, su Ema ant 
kelių, darė Ema - tą jis prisiminė. Juodu buvo savo pirmajame 
bute, toje nuomojamoje žiurkių apgraužto dviejų butų namo 
pusėje Venecijoje. O dar vienoje nuotraukoje Džekas vilkėjo 
„American Pacific“ padavėjo uniforma; ir tada jį galėjo nufoto- 
grafuoti tik Ema. 

- Šitas atsiuntė Ema? - paklausė Džekas tėvo. 

- Žinau, kad su Ema tau kartais būdavo nelengva, - atsakė 
jis, - bet ji buvo gera tavo draugė - nuoširdi ir ištikima. Aš pats 
nebuvau su ja susitikęs - mes tik retsykiais pasišnekėdavom te- 
lefonu. Žiūrėk! - staiga šūktelėjo tėvas, tempdamas Džeką prie 
kitos skelbimų lentos. - Ir tavo draugė Klaudija man atsiuntė 
kelias nuotraukas! 

Štai jie - Klaudija su Džeku - tą vasarą, kai vaidino Šekspyro 
tragedijoje Berkšyro apygardoje. Džekas tada norėjo būti Ro- 
meo, bet jam atiteko Tebaldo vaidmuo. Šalia buvo prismeigtos 
kelios nuotraukos iš vasaros teatro Konektikute, kur ir Klaudija, 
ir Džekas gavo moterų vaidmenis - Garsijos Lorkos pjesėje Ber- 
nardos Albos namai. (Laimė, kad niekas Džeko nefotografavo, 
kai jis ten buvo apsinuodijęs maistu.) 

- O su Klaudija buvai susitikęs? - paklausė Džekas tėvo. 

- Ir su ja bendravau tik telefonu, deja, - atsakė Viljamas. — 
Miela mergaitė, labai rimta. Bet ji norėjo vaikų? 

— Taip, - linktelėjo Džekas. 

- Su kai kuriais žmonėmis susipažįsti netinkamu laiku, ar 
ne? - tarė tėvas. - Ir aš su tavo mama susipažinau netinkamu 
laiku - kaip paaiškėjo, netinkamu ir jai, ir man. 

— Ji neturėjo teisės neprileisti tavęs prie manęs! - piktai pa- 
sakė Džekas. 

— Nebūk toks amerikietis! - subarė jį tėvas. - Jūs, amerikie- 
čiai, manotės turį tiek daug visokių teisių! Aš sutikau jauną mer- 
giną ir jai pasakiau, kad visada ją mylėsiu, bet nemylėjau. Atvirai 
kalbant, mylėjau ją neilgai. Tiesą pasakius, dėl jos apsigalvojau 
labai greitai, - bet tada jau buvau pakeitęs jos gyvenimą! Kai pa- 
keiti visą Žmogaus gyvenimą, Džekai, kokias teises dar gali turė- 
ti? Ar nemanai, kad tavo mama turėjo teisę pykti? 

Tėvas Džekui atrodė tokio pat sveiko proto kaip ir bet kas 
kitas iš jo pažįstamų. Kodėl mano tėtis čia? - vis galvojo Džekas, 
nors Heter buvo jį įspėjusi, kad susidarys toks įspūdis. 

Keliose nuotraukose Džekas vilkėjo Kabareto „Kit Kat“ mer- 
gaitės kostiumu - tą vasarą ir jis, ir Klaudija norėjo vaidinti 
Sali Bouls. Be to, tėvas turėjo nemažai aštuoniasdešimt šeštųjų 

vasaros nuotraukų; tada Džekas susipažino su Brunu Litkinsu, 
tuo žydru garniu, kuris jam paskyrė transvestito Esmeraldos 
vaidmenį Paryžiaus katedros kupriuje, - dėl to Džeko karjera 
pakrypo abejotina linkme, bet jis vis dėlto išsisuko nepakeitęs 
heteroseksualios orientacijos. 

— Puikiai atrodei kaip mergina, - šnekėjo Viljamas, - bet 
man - tikriausiai todėl, kad esu tavo tėvas, - labiau patiko tave 
matyti vaidinantį vyrus. 

Viljamas turėjo ir nuotraukų, kuriose Džekas buvo su mama 
ir Lesle Oustler, o vienoje - su mama Dukters Alisos salone. Ar 
juos tąkart fotografavo ponia Oustler, ar kuris nors iš Alisos 
klientų? 

— Ema norėjo, kad pamatyčiau, kaip atrodo jos motina, - pa- 
aiškino Džekui tėtis, - nes ji nerimavo, kad jos motina gal per- 
nelyg tvirtai laiko tave savo rankose. Kalbu ne apie imtynes! 

- Ir ponia Oustler atsiųsdavo tau nuotraukų? - paklausė 
Džekas. - O su ja kada nors šnekėjaisi telefonu? 

- Kaip suprantu, Leslė man atsiųsdavo kokią nuotrauką arba 
paskambindavo tik kai supykdavo ant tavo mamos, - pasakė 
Džekui tėvas. 

- Turbūt tada, kai mama būdavo jai neištikima, - tarė 
Džekas. 

— Aš niekada neklausinėjau apie tavo mamą, Džekai. Tik 
apie tave. 

Vienoje nuotraukoje Džekas buvo su panele Vurc - tada jis ir 
Klaudija vedėsi panelę Vurc į Toronto kino festivalio renginius. 
Karolina, apsirengusi kaip buvusi kino žvaigždė, tiesiog spindu- 
liavo. Ją su Džeku tikriausiai nufotografavo Klaudija, bet buvo 
aišku, kodėl panelė Vurc taip gundomai šypsosi, žiūrėdama į 
objektyvą; Karolina tikrai žinojo, kad arba ji pati, arba Klaudija 
nusiųs tą nuotrauką Viljamui. 

Kitoje nuotraukoje buvo Džekas su Klaudija, fotografavo tur- 
būt panelė Vurc. Džekas dabar neprisiminė, ar tai buvo vakaras 
prieš nesusipratimą dėl Mišimos, ar po. Jie tada sėkmingai pra- 
smuko į kažkieno vakarėlį, nes tvarkdariai panelę Vurc palai- 
kė garsenybe. Toje momentinėje nuotraukoje Klaudija meiliai 

nei į Klaudiją, nei į objektyvą. (Bet kas, pažįstantis Džeką, galėjo 
suprasti, kad jis dairosi Sonjos Bragos.) 

— Kaip tu mane radai, sūneli? - paklausė Džeko tėtis. 

— Heter rado mane. Ji paskambino panelei Vurc. Karolina vi- 
sada žino, kur aš. 

— Mieloji Karolina, - tarė Viljamas, tarytum būtų rašęs jai 
laišką. - Kaip jau sakiau, su kai kuriais žmonėmis susipažįstame 
netinkamu laiku! 

— Ką tik buvau Edinburge, susipažinau su Heter, - pasakė 
Džekas. 

— Ji valdinga mažylė, ar ne? - paklausė tėtis. 

- Ašją myliu, - tarė Džekas. 

- Ir aš, sūneli, — ir aš! 

Toliau buvo dar daugiau Džeko nuotraukų su Ema - juk ne- 
menką savo gyvenimo dalį jis praleido su ja. Štai jie „Marmont“ 
bare, ir prie „Mondriano“ viešbučio „Padangių baro“ basei- 
no Sanseto bulvare, ir vienoje iš tų atskirų viešbučio „Sunset 
Marguis“ parke stovinčių vilų, Vakarų Holivude. Buvo ir mo- 
mentinių nuotraukų, kuriose Džekas sėdėjo prie savo „Audi“ 
vairo - vieno „Audi“, paskui kito, ir dar kito. (Dabar jis žinojo, 
kad visas tas nuotraukas padarė Ema, bet apskritai niekada ne- 
kreipdavo dėmesio, ar jį kas fotografuoja, ar ne, nes buvo prie 
to pripratęs.) 

Viljamas turėjo ir Heter bei jos motinos nuotraukų, - kai ku- 
rios iš jų buvo tokios pat, kokias Džekui rodė Heter, - ir dar 
daugiau slidinėjimo vaizdų, bet labiausiai Džekas stebėjosi dau- 
gelyje nuotraukų šalia savęs matydamas Alisą. (Jis niekaip ne- 
suprato, kodėl tėtis jos neiškirpo; juo dėtas, Džekas tikrai būtų 
iškirpęs.) Kai kurios iš tų nuotraukų buvo padarytos tada, kai 
Džekas pirmą kartą lankėsi Šiaurės jūros uostamiesčiuose, kai 
jam buvo tik ketveri ir jis vis taikėsi įsikibti į motinos ranką. 

Štai jie Nyhavne, Naujajame uoste, priešais Tatu Olės salo- 
ną; fotografavo tikriausiai Mergišius Madsenas arba pats Olė. 
Ir Stokholme, prie iš salyno atplaukusio laivo, - jis stovėjo šalia 
„Grand“ viešbučio. Ar juos ten fotografavo Torstenas Lindber- 

gas? Džekas niekada nepamirš, kad matė savo tėvą, bet nežinojo, 
kas jis toks, - „Bristolio“ viešbučio restorane, Osle, kur Viljamas 
nemiegojo su Ingrida Moe. Bet kas padarė tą nuotrauką, kurioje 
Džekas, įsikibęs į mamos ranką, stovi priešais Domkirke, Oslo 
katedrą? 

Džekas ir miręs atpažintų amerikietišką barą, - nors ten da- 
bar jau viešbučio „Torni“ vestibiulis, - tačiau kuri iš tų lesbiečių, 
muzikos studenčių, Helsinkyje nufotografavo Džeką su mama, 
kai jie lipo laiptais į viršų? (Jie visada lipdavo laiptais, nes liftas 
neveikė, ir visada - kaip šitoje nuotraukoje - laikydavosi susiki- 
bę už rankų.) 

Kodėl Viljamas Bernsas neatsikratė visko, kas jam primena 
Džeko motiną, kad niekada jos daugiau nebematytų? 

Džekas taip įdėmiai žiūrėjo į nuotraukas iš Amsterdamo, kad 
nė nepastebėjo, kaip arti stovi tėvas, ir kaip atidžiai Viljamas 
stebi sūnų. Vienoje nuotraukoje Džekas buvo su mama ir Tatu 
Teo; kitoje su Tatu Peteriu - garsiuoju Peteriu de Hanu, kurio 
kairė koja buvo nutraukta žemiau kelio. Tatu Peterio plaukai 
buvo nuglostyti atgal, kaip Džekas ir prisiminė, bet nuotraukoje 
atrodė lyg ir šviesesni; ant dešinio bicepso Tatu Peteris turėjo 
ištatuiruotą geniuką Vudį. 

- Tatu Peteriui buvo tik penkiolika metų, kai jis užlipo ant tos 
minos, - pasakojo Viljamas, bet Džekas jau ėjo toliau. Žiūrėjo į 
save, keturmetį berniuką, su mama vaikštantį po „raudonųjų Ži- 
bintų“ rajoną. Fotoaparatai ten buvo nepageidaujami; prostitu- 
tės nenorėjo, kad jas kas fotografuotų. Bet kažkas - gal Elsė arba 
Saskija - tikriausiai vis dėlto atsinešė fotoaparatą. Alisa kaip 
niekur nieko šypsojosi, žiūrėdama į objektyvą, tarytum niekada 
nebūtų turėjusi jokių rūpesčių. | 

- Kaip drįsti šitaip žiūrėti į savo motiną? - griežtai pasakė 
Džekui tėvas. 

— Ką? 

- Sūneli! Kiek jau metų praėjo po jos mirties? O tu jai dar 
neatleidai! Kaip drįsti jai neatleisti? Ar ji kaltino tave? 

- Ji neturėjo kaltinti ir tavęs! - sušuko Džekas. 

— De mortuis nihil nisi bonum. Ar supranti lotyniškai, Dže- 
kai? - Buvo aišku, kad Viljamas žino, jog Džekui nelabai sekėsi 
lotynų kalba. - Apie mirusiuosius gerai, arba nieko. 

— Tai nelengva, - tarė Džekas. 

- Jeigu jai neatleisi, Džekai, niekada negalėsi užmegzti dė- 
mesio vertų santykių su jokia moterimi. O gal buvai užmezgęs 
dėmesio vertus santykius, apie kuriuos aš nieko nežinau? Santy- 
kiai su daktare Garsija nesiskaito! Ir su Ema beveik nesiskaito. 

(Jis žinojo net apie daktarę Garsiją!) 

Džekas nepastebėjo, kada tėvas pradėjo drebėti, bet dabar 
Viljamas jau drebėjo kaip reikiant. Žingsniavo pirmyn ir atgal, 
iš miegamojo į svetainėlę - paskui vėl į miegamąjį, susiėmęs 
rankomis krūtinę. 

— Tau šalta, tėtuk? - paklausė Džekas. Jis nė pats nesuprato, 
iš kur ištraukė tą „tėtuk“. (Laimė, tai buvo ne Bilio Reinbou žo- 
dis - šį kartą tikrai ne.) 

— Kaip tu mane pavadinai? - susidomėjo tėvas. 

— „Tėtuku“. 

— Man patinka! - sušuko Viljamas. - Skamba taip amerikie- 
tiškai! Heter mane vadina „tėčiu“ arba „tėveliu - taigi tu negali 
taip vadinti. Tiesiog nuostabu, kad vadinsi mane „tėtuku ! 

— Gerai, tėtuk. - Džekas jau manė, kad tėvas gal nebesikabins 
prie jo dėl mamos, bet jam nepavyko taip lengvai išsisukti. 

— Laikas uždaryti langus - dabar tas vakaro laikas, - šnekė- 
jo Viljamas, kalendamas dantimis. Džekas jam padėjo uždary- 
ti langus. Nors saulė dar nebuvo nusileidusi, ežeras atrodė jau 
tamsesnis; ant vandens buvo likę tik keli buriniai laiveliai. Tėvas 
drebėjo vis smarkiau; Džekas jį apkabino. 

- Jei negali atleisti savo motinai, Džekai, niekada neišsivaduo- 
si. Tai tavo paties labui, supranti - tavo sielos. Kai atleidi žmo- 
gui, kuris tave įskaudino, jautiesi lyg išsinėręs iš savo odos - toks 
laisvas. Tarytum žvelgi į save iš šalies. - Viljamas staiga nustojo 
drebėjęs. Džekas truputį atsitraukė nuo jo, kad geriau jį maty- 
tų; tėvas vėl šelmiškai šypsojosi, vėl atrodė neatpažįstamai pasi- 
keitęs. - Ojoi, - tarė. - Ar aš pasakiau „odos“? Juk nepasakiau 
„odos“, ar pasakiau? 

— Taip, pasakei, - linktelėjo Džekas. 

- Ojoi, - vėl sudejavo Viljamas. Jis jau segėsi savo flanelinius 
marškinius, bet staiga nusitraukė juos per galvą, atsisegęs tik 
iki pusės. 

— Kas atsitiko, tėtuk? 

— O, nieko tokio, - nekantriai burbtelėjo Viljamas, maudama- 
sis kojines. - „Oda“ yra vienas iš dirgiklių. Stebiuosi, kad jie tau 
nepasakė. Duodami man šitiek antidepresantų, neturėtų tikėtis, 
kad prisiminsiu visus tuos suknistus dirgiklius! 

Ant abiejų jo pėdų viršaus, kur labai skauda, kai tatuiruojama, 
buvo Džeko ir Heter vardai - Džekas ant dešinės pėdos, Heter 
ant kairės. (Kadangi Džekas nemokėjo skaityti natų, jis nežino- 
jo, kaip tai skambėtų, bet jų vardai buvo užrašyti ir natomis.) 

Dabar Džeko tėtis jau buvo nusirengęs ir marškinėlius, ir nu- 
simovęs velvetines kelnes. Likęs tik su dryžuotomis trumpikė- 
mis, kurios jam buvo per didelės, - ir kurias, Džeko manymu, jis 
vargu ar galėjo įsigyti pirkdamasis drabužius su Valtraut Blai- 
bel, - Viljamas atrodė kaip buvęs lengviausiojo svorio boksinin- 
kas. Jis svėrė tikrai ne daugiau kaip šimtą trisdešimt ar šimtą 
trisdešimt penkis svarus* - kadaise tai buvo Džeko svorio kate- 
gorija. Tatuiruotės dengė visą gyslotą Viljamo kūną kaip šlapio 
laikraščio skiautės. 

Doko Foresto kursyvas tarp daugybės natų iškart krito į 
akis - tarsi kokia nudegimo žymė. Tie žodžiai, ištatuiruoti ne 
taip arti širdies, kaip Viljamui dabar norėjosi, buvo paženklinę 
kairę jo krūtinės ląstos pusę lyg rimbo kirtis. 


Komendanto Juktė; j0S bzoliukas 


— Čia ne tatuiruotės, sūneli, - šnekėjo tėvas, stovėdamas nuo- 
gas priešais Džeką. Stulbinamai baltos Viljamo plaštakos, veidas, 
kaklas ir penis buvo vienintelės ne melsvai juodos ar jau papil- 
kėjusios jo kūno vietos. - Čia viskas, ką aš iš tikrųjų girdėjau 
ir jaučiau. Viskas, ką aš mylėjau! Ne tatuiruotės mane pažen- 


* 58 ar 61 kg (Vert. past.) 

klino. - Kaip tokio nedidelio vyriškio, jo buvo labai ilgos ran- 
kos - kaip gibono. 

— Gal tau reikėtų apsirengti, tėtuk, - kad galėtume važiuoti 
vakarieniauti. 

Džekas matė sugrūstas natas, tarytum suglamžytą popieriaus 
skiautę, ant kairio tėčio klubo - Džeko mama kadaise buvo įsi- 
tikinusi, kad Viljamą taip apterlino Bastūnas Bilas, o Tatu Olė 
sakė, jog ta tatuiruotė buvo „nevykusiai suplanuota“. Į natas, 
kurios juosė dešinį Viljamo bicepsą beveik iki pažasties, Dže- 
kas nespėjo gerai įsižiūrėti; didesnės tos tatuiruotės dalies išvis 
negalėjai matyti - tai buvo arba Kino, arba Bastūno Bilo klaida. 
O himno fragmentas ant kairės Viljamo blauzdos - Alsuoki 
many, Šventoji Dvasia (ir žodžiai, ne tik natos) - iš tiesų buvo 
ištatuiruotas taip gražiai, kaip Tatu Olė kadaise ir sakė. (Tai ti- 
kriausiai buvo Čarlio Snou darbas, arba Jūreivio Džerio.) 

O dėl tėčio mėgstamo Velykų himno, prasidedančio žodžiais 
„Viešpats Kristus šiandien prisikėlė“, tai jį Džekas matė atvirkš- 
čią - užtat Viljamas galėjo skaityti natas sėdėdamas ant klozeto. 
Kadangi žodžiai nebuvo ištatuiruoti, tik natos, Džekas suprato, 
jog čia „Viešpats Kristus“, tik todėl, kad žinojo, kur ta tatuiruotė 
turėtų būti, ir kad ji atvirkščia, - be to, Džekas prisiminė, jog tą 
himną Viljamui ištatuiravo Aberdino Bilas. Kaip Džekui ir sakė 
Heter, ant tos senos tatuiruotės dabar buvo šiek tiek užėjusi kita, 
naujesnė: Valterio Wachet auf, ruft uns die Stimme - dviejų vir- 
šutinių penklinių pradžia buvo ten, kur turėjo būti „Viešpaties 
Kristaus“ aleliuja. 

Džeko tėtis šokinėjo ant lovos kaip beždžionė; distancinio 
valdymo pulteliu, kurį laikė rankoje, Viljamas buvo nuleidęs lo- 
vos galvūgalį, kad ji būtų lygi. Dabar Džekas nebegalėjo gerai 
įžiūrėti visų jo tatuiruočių - pavyzdžiui, buvo sunku suprasti, 
kuri ilga ir sudėtinga Hendelio frazė ištatuiruota ties Viljamo 
inkstais. Džekas žinojo tik tai, kad tą tatuiruotę sukūrė Tatu Olė. 
(„Dar daugiau kalėdinės muzikos“, - kadaise atsainiai pasakė 
Olė.) Tačiau iš to, ką spėjo pamatyti, Džekas padarė išvadą, jog 
tai tikriausiai Hendelio Mesijo soprano arija („Užgimė mums 
Kūdikėlis“), - vadinasi, šalia jos buvo Vidoro tokata. 

Herberto Hofmano tolyn plaukiantis laivas, kone pradingęs 
natų vandenyne, dabar, kai Viljamas taip šokinėjo ant lovos, 
buvo beveik neįžiūrimas. Ant dešinio tėvo peties Džekas atpaži- 
no dar vieną Tatu Olės tatuiruotę - tarytum išskleistos vėliavos 
skiautę. Tai buvo Bacho muzika, bet ne kalėdinė, kaip kadai- 
se manė Džeko motina, - ne Bacho Weihnachtsoratorium ir ne 
jo Kanonische Verūnderungen ūber das Weihnachtslied. Džekui 
buvo nelengva įsižiūrėti į šokinėjančio tėvo petį, bet jis, Eksete- 
ryje mokęsis vokiečių kalbos ir dabar atvykęs čia, jautė, kad vis 
geriau supranta vokiškai, - Der Tag, der ist so freudenreich. 

Be to, Džekui prieš akis šmėstelėjo Pachelbelio pavardė, nors 
jis nesuspėjo pamatyti, koks ten kūrinys, - o ant tėvo stuburga- 
lio buvo beveik neįskaitoma pusračiu išriesta Teo Rademakerio 
tatuiruotė: Wir glauben all an einen Gott. (Kompozitorius - Sa- 
muelis Šaidtas.) 

Virš Bacho adoracijos Jesu, meine Freude („Jėzau, mano 
džiaugsme“), kurią Džeko tėčiui Amsterdame ištatuiravo Tatu 
Peteris, tikrai nebuvo matyti pusės žodžio Largo - kaip Džekui 
ir sakė sesuo. Bachą iš dalies dengė Balbastrė (Joseph est bien 
mariė), bet Džekas neatpažino, kuris meistras Viljamui sukūrė 
tą naujesnę tatuiruotę. 

Kadangi Džekas, galima sakyti, nemokėjo prancūziškai, jam 
buvo itin sunku įskaityti Diuprė Trois prėludes et fugues pour 
orgue, - o ką jau kalbėti apie Mesiano Dieu parmi nous, kur dar 
buvo prirašytas romėniškas skaitmuo IX. 

Ar tai reiškia „Dievas tarp mūsų“? - galvojo Džekas. 

- Aš turiu sūnų! - šaukė Džeko tėtis, šokinėdamas ant lo- 
vos. - Ačiu tau, Dieve, - aš turiu sūnų! 

— Tėti, nesusižeisk. 

— Tėtuk, - pataisė Džeką tėvas. 

— Būk atsargesnis, tėtuk. 

Mėgindamas iššifruoti tatuiruotes ant aukštyn žemyn šoki- 
nėjančio nuogo žmogaus kūno, gali įsivaryti galvos skausmą. 
Džekas stengėsi įžiūrėti „kažką iš Bacho“, ką Samis Salas atseit 
išbadė Viljamui ant užpakalio, - ir natas, kurias jam Osle išta- 

tuiravo Trondas Halvorsenas (tas terlius), kuris jį užkrėtė, - bet 
Džekui nuo tų pastangų jau sukosi galva. 

— Ar žinai, ką reiškia „tokata“, Džekai? 

— Ne, tėtuk. 

— Iš esmės „tokata“ yra prisilietimas - toks tarytum stuktelėji- 
mas, - paaiškino Džekui tėvas; jis net nebuvo pridusęs. Džekas 
nematė jokio pagrindo manyti, kad daktaras Horvatas neklydo, 
kai šnekėjo apie gerą psichologinį Kilchbergo sanatorijos bėgio- 
jimo programos poveikį, tačiau geras aerobinis poveikis buvo 
akivaizdus. 

Stanlio Trimito solo, re tonacijos kūrinys, ištatuiruotas Vilja- 
mui ant krūtinės, ties dešiniu plaučiu, atrodė tarytum vaizdinė 
agitacija. (Juk tam, kad galėtum pūsti trimitą, reikia gerų plau- 
čių, argi ne?) O ant nuogo Džeko tėvo užpakalio buvo garsioji 
Aleno citata, prancūzų ir anglų kalbomis, - bet Džekas negalėjo 
jos perskaityti, kai Viljamas šitaip nenustygo vietoje. 

— Tėtuk, gal tau jau reikėtų apsirengti vakarienei? 

— Jei sustosiu, man bus šalta, sūneli. Nenoriu jausti šalčio! — 
sušuko tėvas. 

Profesoriui Riteriui bei kitiems gydytojams - jie stovėjo ir 
klausėsi koridoriuje - tie Žodžiai, matyt, buvo įprastas signa- 
las. Pasigirdo garsus, tankus beldimas į duris - tikriausiai beldė 
daktaras Horvatas. 

- Gal mums reikėtų užeiti, Viljamai! — šūktelėjo profesorius 
Riteris; tai buvo ne klausimas. 

— Vielleicht! - surėkė Džeko tėvas. („Gal!“) 

Viljamas nušoko nuo lovos; rankomis atsirėmęs į gumuotas 
grindis, jis išsirietė, žiūrėdamas į Džeką, ir atkišo nuogus sėdme- 
nis atsiveriančių durų link. Taigi kai profesorius Riteris bei kiti 
gydytojai suėjo į kambarį, Viljamas jiems rodė nuogą užpakalį. 


Drotas jau pasiekė zibą. 
Ck tikėjimas tebeauga. 


- Turiu pasakyti, Viljamai, jog tu mus šiek tiek nuvylei, - tarė 
profesorius Riteris. 


KOL TAVE RASIU 039 


- Tik šiek tiek? - paklausė Džeko tėvas; jis jau buvo atsistojęs 
ir atsisukęs į juos, nuogas. 

- Viljamai, šitaip apsirengęs negali važiuoti į „Kronenhalę“! - 
perspėjo jį daktaras Horvatas. 

— Nevakarieniausiu su nuogu vyru - bent jau ne viešoje vie- 
toje, - pareiškė daktarė fon Ror, bet Džekas matė, jog ji tuoj pat 
ėmė gailėtis, kad ištarė tuos žodžius. - Es tut mir leid, - pridūrė. 
(„Atsiprašau“, - pasakė ji Džeko tėvui.) Kiti gydytojai ir pro- 
kaip skyriaus vedėja, tarstelėjo jiems daktarė fon Ror. 

— Berods išgirdau žodį „nuogu“, - šypsodamasis pranešė Vil- 
jamas sūnui. - Tai bent dirgiklis! 

— Juk sakiau, atsiprašau, Viljamai, - pasakė daktarė fon Ror. 

— O, nieko tokio, - irzliai tarė Džeko tėvas. Bet Džekas paste- 
bėjo pirmą ženklą, kad jo tėčiui vėl darosi šalta. Viljamas virp- 
telėjo. - Tik aš jums juk sakiau, kad nesu nuogas. Jūs žinot, kad 
taip nesijaučiu! 

— Mes žinom, Viljamai, - ramino jį daktaras Bergeris. - Tu 
mums sakei. 

- Bet Džekas negirdėjo, - įsiterpė profesorius Riteris. 

Daktarė fon Ror atsiduso; jei būtų rankoje turėjusi pieštuką, 
jau būtų pradėjusi jį sukti tarp ilgų pirštų. 

- Šitos tatuiruotės yra tikrieji jūsų tėvo drabužiai, Džekai, - 
pasakė daktarė fon Ror. Ji uždėjo rankas Viljamui ant pečių - 
paskui perbraukė abiem delnais per Viljamo žastus bei dilbius 
ir suėmė jį už riešų. - Jam šalta, nes tiek daug jo mėgstamų 
kompozitorių jau mirę. Tiesą sakant, dauguma jų mirę. Ar ne, 
Viljamai? 

- Sustingę kapuose, - linktelėjo Džeko tėvas; jis visas drebėjo. 

— O kas čia, ir čia, ir čia, visur? - paklausė daktarė fon Ror, 
rodydama į Viljamo tatuiruotes. - Nieko daugiau, tik Viešpaties 
garbinimas - Jam giedami himnai - ir verksmingos maldos. Tu 
arba ką nors liaupsini, arba gedi. Tu dėkoji Dievui, Viljamai, bet 
šiaip beveik visus ir viską apraudi. Na, kaip man sekasi? - pa- 
klausė daktarė fon Ror. Džekas matė, kad jai pavyko apramin- 
ti jo tėtį, bet jis vis tiek dar dreba. (Daktaras Horvatas, trin- 

damas Viljamui pečius, mėgino per tirtančią galvą užvilkti jam 
marškinėlius.) 

— Tau sekasi visai neblogai, - nuoširdžiai pasakė Džeko tėvas 
daktarei fon Ror. Jam buvo pernelyg šalta, kad dar šaipytųsi; jis 
vėl kaleno dantimis. 

- Tavo kūnas nenuogas, Viljamai. Jis puikiai pridengtas 
džiaugsmingais himnais ir neblėstančia Dievo meilės liepsna - 
bet taip pat ir neblėstančiu netekties sielvartu, - šnekėjo daktarė 
fon Ror. 

Daktaras Horvatas toliau rengė Džeko tėvą, kaip mažą vaiką. 
Džekas matė, kad jo tėtis visiškai pasidavė, ne tik jį rengiančiam 
daktarui Horvatui, bet ir daktarės fon Ror litanijai - tam, ką jis 
pats, be abejo, buvo daug kartų jai pasakojęs. 

- Tu apsirengęs savo sielvartu, Viljamai, - šnekėjo daktarė 
fon Ror, - ir tavo sužeista širdis dėkinga - tik ji negali tavęs su- 
šildyti, jau nebe. O muzika - na, kai kurie kūriniai pergalingi. 
Džiaugsmingi, kaip tu sakai. Bet labai daug yra ir liūdnų, ar ne, 
Viljamai? Tokių liūdnų tarsi laidotuvių giesmės, tarsi graudu- 
lingos raudos, kaip daug kartų girdėjau tave sakant. 

— Tas „daug kartų nuskambėjo kandžiai, Ruta, - tarė Džeko 
tėvas. - Iki tol tau sekės gerai. 

Daktarė fon Ror vėl atsiduso. 

— Aš tik noriu, kad laiku nuvažiuotume vakarieniauti, Vilja- 
mai. Atleisk, jeigu pasakodama Džekui kai ką sutrumpinu. 

- Manau, kad suprantu, - pasakė Džekas daktarei fon Ror. 
(Jis tikrai manė, kad ji puikiai padirbėjo, kaip tokiomis aplinky- 
bėmis.) - Aš suprantu, tėtuk, - tikrai. 

- Tėtuk? Was heisst „tėtuk'? - paklausė daktaras Horvatas. 
(„Ką reiškia tėtuk?) 

- Amerikanische Umgangssprache fūr „Vater“, - paaiškino jam 
profesorius Riteris. („Amerikiečių šnekamąja kalba tai reiškia 
„tėve“.) 

- Kaklaraiščio gal nereikia, Klausai, - pasakė daktarė fon 
Ror daktarui Horvatui, kuris nelabai sėkmingai mėgino surišti 
mazgą Viljamui po kaklu. - Džekas be kaklaraiščio - ir atrodo 
puikiai. 

„Juk važiuojate į Kronenhalę!“ - jau manė išgirsiąs Džekas; 
bet daktaras Horvatas, netardamas nė žodžio, padėjo kaklaraištį 
į šalį. 

- Gyvenimas - ne vien sielvartas ir Dievo garbinimas, Vilja- 
mai, - reikšmingu balsu pareiškė daktaras Bergeris. - Na, fak- 
tiškai. 

— Nebesakysiu to žodžio, kurį pasakiau, Viljamai, - atsargiai 
tarė daktarė fon Ror, - bet tu tikrai negali važiuoti į „Kronen- 
halę“ vilkėdamas tik savo tatuiruotėmis, nes - žinau, kad ir pats 
supranti, Viljamai, - jos socialiai nepriimtinos. 

— Socialiai nepriimtinos, - šypsodamasis pakartojo Džeko tė- 
vas. Džekas matė, kad Viljamui Bernsui patinka būti socialiai 
nepriimtinam, ir kad daktarė fon Ror tai žino. 

— Noriu pasakyti, jog matau, kaip gerai jūs rūpinatės mano 
tėčiu, - pasakė Džekas gydytojams. - Noriu, kad žinotumėt, jog 
mudu su seserimi jums už tai labai dėkingi - ir kad mūsų tėvas 
taip pat jums dėkingas. - Visi pasijuto nesmagiai, lyg susidrovė- 
jo, tik ne Viljamas - jis atrodė supykęs. 

- Apsieisim be iškilmingų kalbų, Džekai. Tu nebe kanadie- 
tis, - tarė jis. - Mes visi galim būti socialiai priimtini, kai reikia. 
Na, gal išskyrus Hugą, - pridūrė su Džeko beveik nebestebinan- 
čia šelmiška šypsena. - Ar jau susipažinai su Hugu, Džekai? 

— Noch nicht, - atsakė Džekas. („Dar ne.“) 

— Bet jie tau tikriausiai papasakojo, į kokias išvykas aš kartais 
leidžiuosi su Hugu? - paklausė tėvas jau nebesišypsodamas, nei 
šelmiškai, nei kaip nors kitaip, tarytum kažkoks žodis - nebūti- 
nai „Hugu“,bet netinkamas žodis - būtų galėjęs jį staiga neatpa- 
žįstamai pakeisti. - Juk papasakojo, ar ne? - Jis nejuokavo. 

— Kai ką apie tai žinau, - pamėgino išsisukti Džekas. Bet jo 
tėvas jau buvo atsigręžęs į profesorių Riterį bei kitus gydytojus. 

— Ar nemanote, kad tėvas su sūnumi tokius dalykus kaip sek- 
sas, apie kurį kalbėtis nesmagu, bet būtina, turėtų aptarti dvie- 
se? - paklausė Viljamas savo gydytojų. 

- Bitte, Viljamai... - buvo besakąs profesorius Riteris. 

-— Argi ne taip elgiasi kiekvienas rūpestingas tėvas? - toliau 
šnekėjo Džeko tėtis. - Ar tai ne mano pareiga? Pasikalbėti su 

sūnumi apie seksą - ar tai ne mano pareiga? Kodėl to ėmė- 
tės jūs? 

— Mes manėm, kad reikia Džekui pasakyti, ką tu veiki su 
Hugu, Viljamai, - tarė daktaras Bergeris. - Nežinojom, kad pats 
apie tai užsiminsi. 

— Faktiškai, - pridūrė Viljamas, jau truputį aprimęs. 

— Galėsime apie tai pasikalbėti vėliau, tėtuk. 

— Gal prie vakarienės stalo, - pasiūlė Viljamas, šypsodamasis 
daktarei fon Ror, kuri vėl atsiduso. 

- Jeigu jau apie tai užsiminėm, jums jau reikėtų važiuoti! - 
sušuko daktaras Horvatas. 

Bet kai visi pasuko koridoriaus link, - ir Džeko tėvas nusi- 
lenkdamas praleido į priekį daktarę fon Ror, - daktaras Horva- 
tas sulaikė Džeką, sugriebęs už pečių. 

— Kuris dirgiklis čia buvo? - sušnibždėjo jis Džekui į ausį; 
daktaras Horvatas net šnibždėti nemokėjo tyliai. - Das Wort, - 
pridūrė. („Žodis“.) - Koks? 

— „Oda“, - pašnibždomis atsakė Džekas. - Tai buvo žodis 
„oda“. 

— Gott! - riktelėjo daktaras Horvatas. - Tai vienas iš pavojin- 
giausių dirgiklių - nenuslopinamas! 

— Gerai, kad bent jau kai kurie nuslopinami, - pasakė Dže- 
kas. - „Nuogas“, pavyzdžiui. Daktarei fon Ror berods pavyko jį 
nuslopinti. 

- Ja, „nuogas“ dar pusė bėdos, - atsainiai tarė daktaras Hor-. 
vatas. - Bet apie 0dą „Kronenhalėje“ geriau nešnekėkite. Ir veid- 
rodžiai! - net žioptelėjo prisiminęs. - Neprileiskite Viljamo prie 
veidrodžių. 

— Veidrodis - nenuslopinamas dirgiklis? - paklausė Džekas. 

— Veidrodis - daugiau negu dirgiklis, - niauriai pasakė dak- 
taras Horvatas. - Veidrodis jam kaip das ganze Pulver! 

— Kas? - nesuprato Džekas; jis pirmą kartą girdėjo tą posakį. 

— Das ganze Pulver! - sušuko daktaras Horvatas. - Kaip pa- 
rako statinė! 


KOL TAVE RASIU 043 


Jų vakaras „Kronenhalėje“ prasidėjo nuo to, kad Viljamas ėmė 
grožėtis rusvuose daktarės fon Ror plaukuose žibančia sida- 
brine sruoga - ir pareiškė negalįs atsikratyti minties, kad vieną 
rytą, kai ji ėjo į darbą, į ją trenkė žaibas. Jis manąs, jog prieš 
priimdama pirmą pacientą ji aiškiai jautųsi, į kurią galvos vietą 
Žaibas pataikė, - nes toje vietoje plaukų šaknys buvo taip smar- 
kiai pažeistos, kad negyvi plaukai iškart ir pražilo. 

— Ar tai komplimentas, Viljamai? - paklausė daktarė fon Ror. 

Jie dar nebuvo susėdę prie užsakyto staliuko, kambaryje su 
matinio stiklo siena. Į „Kronenhalę“ jie įžengė iš Remio gatvės. 
Daktarei fon Ror, daug aukštesnei už Džeko tėvą, pavyko užstoti 
veidrodį prie baro. Paskui jie praėjo pro moterų ir vyrų tualetus, 
kur irgi buvo veidrodžių, tačiau eidamas koridoriumi, vedan- 
čiu į stiklo siena atitvertą kambarį, Viljamas jų negalėjo matyti. 
(Veidrodis virš bufeto buvo kitoje restorano pusėje.) 

Viljamas dairėsi aplinkui, bet nematė, kas yra už daktarės fon 
Ror, - jis jai buvo iki krūtų, - o daktarė Krauer-Popė jį laikė 
už kitos parankės. Džekas sekė iš paskos. Tėvas vis grįžčiojo ir 
šypsojosi jam. Džekas suprato, kad jo tėčiui labai smagu įeiti į 
tokį prašmatnų restoraną kaip „Kronenhalė“ lydimam dviejų 
puikiai atrodančių moterų. 

- Jei nebūtum tokia aukšta, Ruta, - pasakė Viljamas daktarei 
fon Ror, - žvilgtelėčiau į tavo viršugalvį ir pamatyčiau, ar ta si- 
dabrinė sruoga nudažyta iki pat šaknų.. 

— Tu šįvakar žarstai komplimentus, Viljamai, - tarė ji, šypso- 
damasi jam iš viršaus. 

Džeko tėtis patapšnojo nedidelį rankinuką, kurį daktarė 
Krauer-Popė nešėsi ant peties. 

— Raminamųjų pasiėmei, Ana Elizabeta?.- paklausė. 

— Elkis kaip pridera, Viljamai, - atsakė daktarė Krauer-Popė. 

Viljamas atsigręžęs mirktelėjo Džekui. Daktaras Horva- 
tas Džeko tėvą buvo aprengęs juodais ilgarankoviais šilkiniais 
marškiniais; kadangi Viljamo rankos buvo ilgos, o šiaip kūnas 
labai smulkus, visi marškiniai atrodydavo jam per dideli. Su 
pečius siekiančiais sidabriniais plaukais, tokios pat spindin- 
čios pilkšvos spalvos kaip ir daktarės fon Ror „žaibo pažeista“ 

sruoga, Viljamas buvo kažkaip itin moteriškai patrauklus - tą 
įspūdį dar sustiprino varinės apyrankės ir pirštinės. Jo „vakari- 
nės“ pirštinės, kaip jis jas vadino, buvo pasiūtos iš plonytės juo- 
dos veršiuko odos. Matydamas, kaip tėvas stripinėja ant pirštų 
galų, Džekas prisiminė poną Ramzį. Heter neklydo sakydama, 
kad Viljamas Bernsas - jaunai atrodantis šešiasdešimt ketverių 
metų vyriškis. 

— Rutai, deja, nepatinka Bilis Reinbou, Džekai, - pranešė Vil- 
jamas, kai jie jau sėdo prie staliuko. 

— Deja, ji man sakė, - tarė Džekas, šypsodamasis daktarei fon 
Ror, kuri jam irgi nusišypsojo. 

— Bet aš vis tiek, - atsikrenkštęs toliau šnekėjo Džeko tėvas, - 
turiu pasakyti, kad sėdim su dviem gražiausiom bobom, kokias 
tik čia matau. 

(Jis iš tikrųjų mokėjo visus Bilio Reinbou žodžius at- 
mintinai.) 

- Tu toks malonus, Viljamai, - šyptelėjo daktarė fon Ror. 

— Matai, koks Rutos rankinukas? - paklausė Džeko tėvas, ro- 
dydamas į didoką daktarės fon Ror rankinę, kuri net netilpo 
po kėde. - Čia jau, sakyčiau, ne rankinukas, o lagaminas - su 
drabužiais kitai dienai, - pridūrė Viljamas, mirktelėjęs Džekui. 
Tėvas įžeidžiamai užsiminė, kad daktarė fon Ror turbūt pasi- 
rengusi praleisti naktį viešbutyje „Zum Storchen“ su Džeku! 

— Ne kasdien sutinki vyriškį, kuris taip žavisi moters aksesua- 
rais, - šypsodamasi pasakė Džekui daktarė fon Ror. 

Daktarė Krauer-Popė neatrodė tokia pasitikinti savimi ir ne- 
sišypsojo; buvo matyti, kad daktarei Krauer-Popei, nors ji ir ap- 
sirengusi kaip manekenė, labiausiai rūpi gydymas. 

Be to, Džekas žinojo, kad daktarė Krauer-Popė ištekėjusi ir 
turi mažų vaikų, todėl jo tėvas, taip trikdomai stengdamasis jį su 
kuo nors supiršti, ir sutelkė dėmesį į daktarę fon Ror. (Ji, kaip 
Džekui sakė Heter, buvo seniai išsiskyrusi, vaikų neturėjo.) 

— Džekas lankosi pas psichiatrę - jau ilgiau, negu aš jus pažįs- 
tu, damos, - pranešė Viljamas. - Kaip tau ten sekasi, Džekai? 

— Nežinau, ar tokia psichoterapija kaip nors vadinama, - tarė 
Džekas. - Na, ar yra specialus psichiatrijos terminas. 

— Nebūtinai turi būti specialus terminas, - pasakė daktarė 
Krauer-Popė. - Galite tiesiog nupasakoti. 

— Na, daktarė Garsija... ji tikrai nuostabi moteris, neseniai 
pradėjusi septintą dešimtį, turi daugybę vaikų ir anūkų. Prieš 
daug metų neteko vyro... 

— Tačiau dauguma jos pacientų - moterys, ar ne, Džekai? — 
įsiterpė tėvas. - Man susidarė toks įspūdis, kai perskaičiau vieną 
iš tų straipsnių apie nuotykį su Luse. Juk prisimenate mergaitę, 
kuri buvo pasislėpusi ant užpakalinės Džeko automobilio sėdy- 
nės? - paklausė Viljamas gydytojų. - Ir ji, ir jos motina taip pat 
lankėsi pas tą psichiatrę! Galima pamanyti, kad pietų Kaliforni- 
joje trūksta psichiatrų! 

- Viljamai, tegu Džekas mums papasakoja apie tą psichotera- 
piją, - pertraukė jį daktarė fon Ror. 

— O, - susigriebė Džeko tėvas; Džekas net šiurptelėjo išgirdęs, 
kaip tėtis ištarė tą „O“. Taip pat kaip jis. 

— Na, daktarė Garsija man liepia apie viską pasakoti chrono- 
logiškai, - ėmė aiškinti Džekas. Abi gydytojos linksėjo galvomis, 
bet Viljamas staiga sunerimo. 

— Apie ką? - paklausė jis. 

— Apie viską, kas mane prajuokino, kas pravirkdė, dėl ko su- 
pykau... apie tokius dalykus, - atsakė Džekas. 

Dabar nei daktarė Krauer-Popė, nei daktarė fon Ror nebe- 
linksėjo; jos abi atidžiai stebėjo Viljamą. Pagalvojęs, kas jo sūnų 
galėjo prajuokinti, pravirkdyti ar supykdyti, jis, regis, labai 
susijaudino. 

Dešinę ranką Džeko tėtis buvo prisidėjęs prie širdies, bet jo 
pirštai ten nenurimo. Jie pamažu slinko kairės krūtinės ląstos 
pusės link - tarytum čiuopdami kažką po marškiniais, o gal ir 
po oda. Jis tiksliai žinojo, kur yra tai, ko ieško, - jam nereikė- 
jo žiūrėti. Žmogus, galėjęs prajuokinti arba pravirkdyti Viljamą 
Bernsą, buvo Karina Ringhof - komendanto duktė. O pravirk- 
dyti ir supykdyti jį galėjo tai, kas nutiko jos broliukui. 

— Tokia psichoterapija turbūt ilgai trunka, - tarė Džekui dak- 
tarė Krauer-Popė, neatitraukdama akių nuo pirštinėtos Viljamo 

rankos - juodos rankos ant juodų marškinių. Daktarė, kaip ir 
Džekas, žinojo, kurią tatuiruotę ta ranka liečia. 


„Komendanto Juktė; jos bzoliukas 


Matydamas skausmo iškreiptą tėvo veidą, Džekas supra- 
to, kad Viljamas laiko uždėjęs smilių tiesiai ant kabliataškio — 
pirmo (ir tikriausiai paskutinio) Doko Foresto ištatuiruoto 
kabliataškio. 

- Jūsų psichoterapija, matyt, kaip ištisas romanas, - pasakė 
Džekui daktarė fon Ror, bet jos akys - kaip ir kolegės - tebebu- 
vo įsmeigtos į jo tėvą. 

— Tu chronologiškai išpasakoji viską, kas tave prajuokino, kas 
pravirkdė, dėl ko supykai... - pakartojo Viljamas net susirauk- 
damas iš skausmo - tarsi kiekvienas jo tariamas žodis būtų jam 
ištatuiruotas ant krūtinės ląstos, arba ties inkstais, arba ant pėdų 
viršaus, kur Džekas matė savo ir sesers vardus. Visur, kur, kaip 
Džekas žinojo, velniškai skauda, kai badoma, Viljamas Bernsas 
turėjo tatuiruotes - jis buvo pasiženklinęs visam gyvenimui vi- 
sose skausmingiausiose kūno vietose, išskyrus penį. 

- Ir tokia psichoterapija jums padėjo? - lyg abejodama pa- 
klausė Džeko daktarė fon Ror. 

— Taip, manau, kad padėjo. Bent jau jaučiuosi geriau negu 
tada, kai pirmą kartą nuėjau pas daktarę Garsiją, - atsakė 
Džekas. | 

- Ir jūs manote, jog padėjo kaip tik tai, kad viską pasakojate 
chronologiškai? - dar pasidomėjo daktarė Krauer-Popė. (Džekas 
visas sėkmės ir nesėkmės akimirkas negali būti toks veiksmin- 
gas kaip gydymas vaistais.) 

— Taip, manau... - buvo besakąs Džekas, tačiau tėvas jį per- 
traukė. 

— Tai barbariška! - sušuko Viljamas. - Man tai atrodo tikra 
kankynė! Jau pats tas sumanymas - chronologiškai išdėsty- 
ti viską, kas prajuokino, kas pravirkdė, dėl ko supykai... na, tai 

baisiausias mazochizmas, apie kokį tik esu girdėjęs! Tu turbūt 
išsikraustei iš proto! 

— Manau, jog tai veiksminga, tėtuk. Pasakodamas apie viską 
chronologiškai aš aprimstu. 

— Akivaizdu, kad mano sūnų apėmusi kažkokia manija, - pa- 
sakė Viljamas gydytojoms. 

— Ne Džekas gydomas psichiatrijos klinikoje, Viljamai, - pri- 
minė jam daktarė fon Ror. 

Daktarė Krauer-Popė abiem rankom užsidengė savo dailų 
veidą; tą akimirką Džekas persigandęs pagalvojo, kad ir žodis 
„klinika“, ko gero, bus dirgiklis. Doko Foresto tatuiruotė kairėje 
Viljamo krūtinės ląstos pusėje tikrai buvo dirgiklis, bet nuslopi- 
namas - bent jau taip atrodė. Džeko tėvas vėl padėjo abi rankas 
ant stalo. 

Kaip tik tada prisistatė padavėjas - žemo ūgio vyriškis, nors 
ir nutukęs, bet taip pat nenustygstantis vietoje, vis stripinėjan- 
tis ant pirštų galų, kaip ir Viljamas ar ponas Ramzis. Jo burna 
buvo maža, o ūsai labai vešlūs; atrodė, kad kalbant jie kutena 
jam nosį. 

— Was darf ich Ihnen zu Trinken bringen? - paklausė padavė- 
jas. (Tai nuskambėjo taip, tarsi „Ko galėčiau jums atnešti išger- 
ti?“ būtų vienas žodis.) 

- Pasisekė, - murmtelėjo Džeko tėvas, turėdamas galvoje, kad 
padavėjas pasirodė pačiu laiku, bet padavėjas pamanė, kad Vil- 
jamas kažką užsisakė. 

— Bitte? - paklausė padavėjas. 

- Ein Bier, - tarė Džekas - rodydamas į save, kad išvengtų 
tolesnių nesusipratimų. („Vieną alaus.“) 

— Nežinojau, kad tu geri! - susirūpino jo tėtis. 

- Negeriu. Pats pamatysi. Neišgersiu net šito vieno bokalo, - 
patikino jį Džekas. 

— Noch ein Bier! - pasakė padavėjui Viljamas, rodydamas į 
save. („Dar vieną alaus!“) 

- Viljamai, tu negeri - net pusė bokalo tau būtų per daug, - 
priminė jam daktarė fon Ror. 

— Gersiu, ką gers Džekas, - kaip vaikas užsispyrė Viljamas. 

- Tik jau ne su antidepresantais. Tau negalima, - įspėjo jį 
daktarė Krauer-Popė. 

— Tai gal ir aš neužsisakysiu alaus, - nusprendė Džekas. - Das 
macht nichts. 

— Po kurio laiko Džekas geriau kalbės vokiškai, - pasakė Vil- 
jamas gydytojoms. 

— Džekas ir dabar kalba puikiai, Viljamai, - atrėmė jo pastabą 
daktarė fon Ror. 

— Matai? Tu jai patinki, Džekai, - tarė Viljamas. - Sakau, kad 
jos rankinėje drabužiai kitai dienai! 

Gydytojos, nekreipdamos dėmesio į Viljamo šnekas, užsisakė 
butelį raudonojo vyno. Viljamas paprašė jam atnešti mineralinio 
vandens. Džekas padavėjui pasakė, kad apsigalvojo. Gal padavė- 
jas jiems atneštų didelį butelį mineralinio? O alaus nereikia. 

- Ne, ne! Išgerk alaus! - paprieštaravo Viljamas, pirštinėtais 
pirštais suimdamas Džeko ranką. 

— Kein Bier, - dar kartą pasakė Džekas padavėjui, - nur Mine- 
ralwasser. („Alaus nereikia, tik mineralinio vandens.“) 

Džeko tėtis paniuręs sėdėjo prie stalo ir statė labai jau netvir- 
tą piramidę iš peilio, šaukšto ir šakutės. 

— Sušikti amerikiečiai, - burbtelėjo. Ir pakėlė akis žiūrėdamas, 
ar pavyko suerzinti sūnų. Nepavyko. Daktarė fon Ror ir daktarė 
Krauer-Popė susižvelgė, bet nesakė nieko. - Neužsisakyk Vienos 
šnicelio, Džekai, - toliau šnekėjo Viljamas, tarsi nuo pat pradžių 
būtų galvojęs tik apie valgiaraštį, kūrį ką tik paėmė į rankas. 

— Kodėl ne, tėtuk? 

— Jie papjauna veršiuką ir pusę jo sudeda tau į lėkštę, - pasa- 
kė Viljamas. - Ir neimk Bauernschmaus, - dar pridūrė. (Bauern- 
schmaus - pailgoje lėkštėje patiekiamas valstietiškas įvairios mė- 
sos ir dešrelių rinkinys; jį labai mėgsta austrai, taigi buvo galima 
numanyti, kad tokį rinkinį norėtų užsisakyti daktaras Horvatas, 
bet Džekas matė, kad Bauernschmaus net nėra „Kronenhalės“ 
valgiaraštyje.) - Ir juo labiau neprašyk Bratwurst. Atneštų arklio 
penio didumo veršienos dešrą. 

- Jeigu jau taip, tai tikrai nereikia, - tarė Džekas. 


KOL TAVE RASIU 049 


Daktarė fon Ror su daktare Krauer-Pope šnekėjosi Šveicari- 
jos vokiečių greitakalbe. Tai buvo ne ta vokiečių aukštaičių kal- 
ba, kurios Džekas mokėsi mokykloje - ne Schriftdeutsch, kaip 
sako šveicarai, ne literatūrinė vokiečių kalba. 

- Schwyzerdūtsch,-  niekinamai  sušnypštė Džeko tė- 
vas. - Jos šnekasi Šveicarijos vokiečių kalba, kai nori, kad aš 
nesuprasčiau. 

- Jei pats nebūtum šnekėjęs apie arklių penius, gal joms ne- 
reikėtų šnekėtis apie tave, tėtuk. 

— Manau, tau reikėtų susirasti kitą psichiatrę, arba psichiatrą, 
Džekai. Ką nors, kam galėtum viską papasakoti iškart - nebūti- 
nai chronologiškai, dėl Dievo meilės. 

Džekas nustebo išgirdęs tėvą sakant „dėl Dievo meilės“ - ne 
todėl, kad tėvas tuos žodžius ištarė tiksliai taip pat, kaip ištarda- 
vo jis, - Džekas labai retai vartodavo tą posakį, - o dėl to, kad 
jis pats nė karto neištarė tų žodžių nė viename iš savo filmų. 
(Daktaras Bergeris Džekui sakė, kad tėvas jį gerai išstudijavęs; O 
daktarė fon Ror dar įspėjo, jog turi omenyje ne tik jo filmus.) 

— Net keista, kiek daug jis žino, ar ne? - pasakė Džekui dak- 
tarė fon Ror. 

Padavėjas - tas laiku pasirodantis energingas storulis - grįžo 
priimti užsakymų. Džeko tėvas nedvejodamas užsisakė Vienos 
šnicelį. 

— Viljamai, žinau, kiek tu valgai... Nesuvalgysi nė pusės, - pro- 
tino jį daktarė Krauer-Popė. 

— Aš kaip Džekas su bokalu alaus, - atšovė Viljamas. - Ne- 
būtinai turiu visą suvalgyti. Be to, neužsisakiau prie jo pommes 
frites - tik salotų. Und noch ein Mineralwasser, bitte, - paprašė 
jis padavėjo. Džekas nustebo pamatęs, kad litrinis butelis jau 
tuščias. 

— Neskubėk, Viljamai, - pasakė daktarė Krauer-Popė, palies- 
dama viršutinę juoda pirštine apmautos jo plaštakos pusę. Vil- 
jamas atitraukė ranką. 

Restoranas šurmuliavo, bet nebuvo sausakimšas; jie vakarie- 
niavo palyginti anksti - grūstis „Kronenhalėje“ prasideda šiek 

tiek vėliau, bent jau taip Džekui sakė konsjeržas. Tačiau visi res- 
torano lankytojai atpažino Džeką Bernsą. 

- Apsidairyk, Viljamai, - paragino Džeko tėvą daktarė fon 
Ror - įsakmus jos balsas derėjo prie plaukuose spindinčio sida- 
brinio žaibo žybsnio. - Didžiuokis tokiu garsiu sūnumi. - Bet 
Viljamas nesidairė. | 

— Ir visi šitie svetimi žmonės, kurie atpažįsta Džeką, iškart su- 
pranta, kad tu esi jo tėvas. Jie atpažįsta ir tave, Viljamai, - pridū- 
rė daktarė Krauer-Popė. 

- Ir ką jie galvoja? - tarė Viljamas. - „Ten Džeko Bernso tė- 
vas su savo turbūt antra ar trečia žmona", - tai tu, Ruta, - pasa- 
kė Viljamas daktarei fon Ror, - nes aiškiai matyti, kad esi vyres- 
nė už kitą prie šio stalo sėdinčią žavią damą, bet tikrai ne tokia 
sena, kad galėtum būti Džeko motina. 

- Viljamai, liaukis... - mėgino jį nutildyti daktarė Krauer- 
Popė. 

— O kuo jie laiko tave, Ana Elizabeta? - toliau šnekėjo Vil- 
jamas. - „Kas ta graži jauna moteris su vestuviniu žiedu? Ti- 
kriausiai Džeko Bernso draugė!“ Apie Rutos lagaminėlį jie dar 
nepagalvojo. 

— Tėti... 

— Tėtuk! - pataisė Džeką tėvas. 

— Geriau tiesiog pasikalbėkim, tėtuk. 

- Apie seksą su prostitutėmis ar apie Hugą? - paklausė Vil- 
jamas. Pasigirdo spragtelėjimas - daktarė Krauer-Popė atsisegė 
rankinuką. - Gerai, liausiuos. Atsiprašau, Ana Elizabeta, - tarė 
Džeko tėtis. 

— Aš ieškau popierinės nosinės, Viljamai. Kažkas įkrito man į 
akį, - pasakė daktarė Krauer-Popė. - Neketinau duoti tau vais- 
tų; kol kas dar ne. - Ji atsidarė mažytę pudrinę - joje, be abejo, 
buvo veidrodėlis, bet Džeko tėvas jo nematė - ir atsargiai prilie- 
tė akies kamputį popierine nosine. 

— Gal galėtume pasikalbėti apie tą naktį, kai visi atsikėlėme 
antrą valandą ir žiūrėjome, kaip Džekas laimi „Oskarą“! - pa- 
siūlė daktarė fon Ror, imdama Viljamą už pirštinėtos rankos. 

Jis dėbtelėjo į jos plaštaką, suėmusią jo pirštus, tarsi ji būtų 
raupsuotoji. 

- Turi omeny Emos „Oskarą“, Ruta? - paklausė Viljamas. - 
Juk aišku, kad tas scenarijus Emos, nuo pradžios iki galo. Ar ne, 
Džekai? 
paleidžia jo tėvo ranką. 

— Kai atneš maistą, Viljamai, padėsiu tau nusimauti piršti- 
nes, - tarė ji. - Bus patogiau valgyti be jų. 

— Ich muss bald pinkeln, - pranešė Džeko tėtis. („Man tuoj 
reikės nusišlapinti.) 

— Aš jį nuvesiu, - pasakė gydytojoms Džekas. 

— Manau, turėčiau jus palydėti, - pasisiūlė daktarė fon Ror. 

— Nein, - paprieštaravo Viljamas. - Mes juk berniukai. Einam 
į berniukų tualetą. 

— Tik nekvailiok, Viljamai, - įspėjo jį daktarė Krauer-Popė. 
Džeko tėtis, stodamasis nuo stalo, iškišo jai liežuvį. 

- Jei negrįšite po kelių minučių, ateisiu pažiūrėti, - tarė dak- 
tarė fon Ror, paliesdama Džekui ranką. 

— Džekai, jūsų tėtis verkė, kai laimėjote „Oskarą“. Verkė ir 
šūkavo iš džiaugsmo, - pasakė daktarė Krauer-Popė. - Jis taip 
didžiavosi jumis - didžiuojasi ir dabar. 

- Aš tik norėjau pasakyti, kad Ema jam tikriausiai padėjo, - 
pyktelėjo Viljamas. 

— Tu verkei ir šūkavai iš džiaugsmo, Viljamai, - kaip ir mes 
visi, - atkirto daktarė fon Ror. 

Tik po kelių akimirkų, lydėdamas tėvą į tualetą, Džekas suvo- 
kė, kad jeigu jie žiūrėjo dutūkstantųjų metų Akademijos apdo- 
vanojimų ceremoniją, vadinasi, jo tėvas Kilchbergo sanatorijoje 
gyvena jau ilgiau negu trejus metus. Niekas, net Heter, Džekui 
nepasakė, kiek laiko Viljamas ten jau išbuvo. 

- Žinoma, Ema man padėjo, tėtuk, - prisipažino Džekas. - 
Labai daug padėjo. 

— Nenorėjau pasakyti, kad nesididžiuoju tavimi, Džekai. Sa- 
vaime aišku, kad didžiuojuosi! 

- Žinau, tėtuk. 

Tualete Džekas mėgino užstoti veidrodį, bet Viljamas kaip 
įbestas sustojo priešais kriauklę, ne prie pisuaro. Jie kiek pasi- 
varžė. Viljamas norėjo žvilgtelėti į veidrodį Džekui per petį; kai 
Džekas pasistiebė, Viljamas staiga palenkė galvą, tikėdamasis ką 
nors pamatyti jam pro šoną. Abu kraipėsi į šalis. Buvo neįmano- 
ma sukliudyti Viljamui pažvelgti į save veidrodyje. 

Veidrodžiai buvo dirgikliai, bet jie Džeko tėvą veikė ne taip, 
kaip pirmiau paveikė žodis „oda“. Šįkart jis nemėgino išsirengti. 
Tačiau jam bežiūrint į save, jo veido išraiška pasikeitė. 

— Matai tą žmogų? - paklausė Džeko tėtis, išvydęs savo atvaiz- 
dą. Galėjai pamanyti, kad tualete greta jų stovi kažkoks trečias 
vyriškis. - Jam daug visko nutiko, - pasakė Viljamas. - Daug vi- 
sokių baisių dalykų. 

Džekas nebesistengė pridengti tėčio, jis irgi pažvelgė į veidro- 
dį. To trečio vyriškio veidas vis keitėsi. Džekas matė, kaip jo tėtis 
atrodė tada, kai pirmą kartą žvilgtelėjo į jį, Džeką, dar kūdikį, 
kai mama dar nebuvo nuvijusi jo šalin, - Viljamo veide, kuris 
staiga pasidarė labai vaikiškas, buvo galima įžvelgti viltį, perei- 
nančią į nuostabą. Džekas matė ir ką jo tėvas tikriausiai išvydo 
veidrodyje tą dieną Kopenhagoje, kai iš gynybinio griovio buvo 
ištrauktas Nilso Ringhofo kūnas, - arba kai Viljamas sužinojo, 
kad Alisa miegojo su tuo berniuku, o paskui jį paliko. 

Tėtis susmuko Džeko glėbyje, tarsi būtų norėjęs atsiklaup- 
ti ant tualeto grindų - kristi ant kelių kaip tąkart Roterdamo 
uoste, kai Elsė turėjo jį nunešti į Eemkės automobilį. Arba kaip 
tada, kai policininkas parvedė Heter namo - ir pasakė, kad jie 
Barbarą, Žuvusią jo žmoną, iš pradžių palaikė turiste iš Vokie- 
tijos, kuri, eidama per gatvę netoli Šarlotės aikštės, pažvelgė ne 
į tą pusę. 

- To žmogaus kūnas kaip žemėlapis, - tarė Viljamas, rodyda- 
mas į suglebusį vyriškį veidrodyje. - Gal drauge patyrinėkim tą 
žemėlapį, Džekai? 

— Gal vėliau, tėtuk. Ne dabar. 

— Nicht jetzt, - neprieštaravo tėvas. 

- Sakei, kad tau reikia nusišlapinti, tėtuk, - priminė jam 
Džekas. 

— O, - tarstelėjo tėvas, atsitraukdamas nuo sūnaus. - Aš, at- 
rodo, jau... 

Jie abu pažvelgė į jo kelnes. Viljamas mūvėjo chaki spalvos 
kelnėmis su klostelėmis prie juosmens ir tvirtai sulygintais kan- 
tais, - tokiomis, kokias mėgo ir profesorius Riteris, - bet dabar 
Viljamo kelnės buvo su tamsia dėme; jis stovėjo ant grindų pa- 
sklidusioje šlapimo balutėje. 

- Labai nesmagu, kai taip nutinka, - pasakė tėtis. Džekas ne- 
žinojo, ką daryti. - Nesijaudink, Džekai. Daktarė fon Ror tuoj 
ateis manęs gelbėti. Kam, tavo manymu, ji iš tikrųjų pasiėmė tą 
lagaminą? - Viljamas staiga nusisuko nuo veidrodžio - tarsi tas 
trečias vyriškis būtų jį įžeidęs ar užtraukęs gėdą. 

Netrukus, tarytum tai būtų buvę numatyta Viljamo dieno- 
tvarkėje, pasigirdo autoritetingas beldimas į tualeto duris. 

— Herein! - sušuko Viljamas. (,Prašom!“) 

Daktarė fon Ror kyštelėjo ilgą ranką į vyrų tualetą - pasiūlė 
Džekui savo didžiulę rankinę, nerodydama veido. 

— Danke, - padėkojo Džekas, imdamas tą rankinę. 

— Visai kas kita, kai jis pamato save veidrodyje be drabužių, - 
dar perspėjo Džeką daktarė fon Ror, paleisdama duris. 

Džekas nurengė tėvą ir apšluostė apatinę jo kūno dalį popie- 
riniais rankšluosčiais, sudrėkinęs juos šiltu vandeniu; paskui pa- 
siėmė daugiau rankšluosčių ir gerai nusausino. Viljamas leidosi 
apšvarinamas - kaip paklusnus vaikas. 

Džekui pavyko jį išlaikyti nusisukusį nuo veidrodžio. Bet kai 
Viljamas šitaip stovėjo, nuogas, - kol Džekas talpioje daktarės 
fon Ror rankinėje ieškojo drabužių, - į tualetą įėjo kažkoks ele- 
gantiškai apsirengęs vyriškis; juodu su Džeko tėvu įsistebeilijo 
vienas į kitą. Tam elegantiškam ponui, iš pažiūros veikiausiai 
vidutinio amžiaus bankininkui, Džeko tėtis buvo tik nežinia 
koks nuogas, išsitatuiravęs tipas. O Viljamas Bernsas, jei Dže- 
kas gerai suprato, ką reiškia pasipiktinusio tėčio veido išraiška, 
į tą elegantiškai apsirengusį bankininką žiūrėjo kaip į įsibrovėlį, 
sutrukdžiusį tokį švelnų tėvo ir sūnaus bendravimą. Negana to, 
elegantiškasis ponas matė, kad Viljamas Bernsas, nuogas ir iš- 

sitatuiravęs, mūvi pirštinėmis, - o ką jis pagalvojo apie varines 
apyrankes, išvis sunku įsivaizduoti. 


“ v 


Bankininkas metė į Džeką įprastą „žinau, kas tu toks“ žvilgs- 

nį. (Jis atėjo nusišlapinti, o pateko į kažkokį iškrypėlišką filmą!) 
— Er ist harmlos, - patikino Džekas tą vyriškį, prisiminęs, ką 

slaugytoja Blaibel sakė vargšei Pamelai. („Jis nepavojingas.“) 

Buvo aiškiai matyti, kad bankininkas tuo abejoja. Džeko tėtis 
stovėjo įkvėpęs pilnus plaučius oro ir išpūtęs krūtinę kaip gai- 
dys; jis sugniaužė kumščius ir atkišo pirštinėtas rankas. 

Džekas mėgino viską paaiškinti Ekseteryje pramokta vokie- 
čių kalba, tikėdamasis, kad pavyks. 

— Keine Angst. Er ist mein Vater, - pasakė jis bankininkui. 
(„Nebijokite. Jis - mano tėvas.) O paskui jau buvo sunkiau: — 
Ich passe auf ihn auf. - („Aš jį prižiūriu.“) Bankininkas pasišali- 
no; turbūt nepatikėjo nė vienu Džeko žodžiu. 

Kai tas vyriškis dingo, - vienintelis tikras trečias žmogus, kurį 
laiką buvęs tualete su Džeku ir Viljamu, - Džekas aprengė savo 
tėvą, stengdamasis prisiminti, kaip mitriai ir švelniai jį klinikoje 
rengė daktaras Horvatas. 

Tėtis lyg ir nurimo, pasakodamas Džekui apie natas; Viljamas 
tikriausiai žinojo, kad jo sūnus nieko neišmano apie muziką. 

— Ketvirtinių natų viduriukai užtušuojami, jos su kojelėmis, - 
aiškino Džekui tėvas. - Aštuntinių irgi užtušuojami, jos būna 
arba su vėliavėlėmis, arba brūkšneliais sujungtos po dvi ar dau- 
giau. Šešioliktinių viduriukai taip pat užtušuojami, jos jungia- 
mos dvigubais brūkšneliais. 

— O pusinės? - paklausė Džekas. 

— Pusinių viduriukai balti - na, žiūrėdamas į mane, gali saky- 
ti, kad kūno spalvos, - tarė tėtis; ir netikėtai nutilo. 

„Kūno“: jie abu išgirdo tą žodį. Ar tai dirgiklis? (Gal netgi 
toks pat nenuslopinamas kaip „oda“, tikriausiai būtų pasakęs 
daktaras Horvatas.) 

— Pusinių viduriukai balti... - pasufleravo tėvui Džekas, tikė- 
damasis, kad šis ims pasakoti toliau. - Viduriukai balti, i7?.. 

- Viduriukai balti, ir jos su kojelėmis, - užsikirsdamas pasakė 
Džeko tėtis - žodis „kūno“ turbūt šmėkščiojo pritemusioje jo 

sąmonėje, kur glūdėjo visi dirgikliai. - Sveikosios natos irgi bal- 
tais viduriukais, tačiau be kojelių. 

— Palauk! Pastovėk ramiai, - staiga tarė Džekas, rodydamas į 
dešinį tėvo šoną. - Kas čia? 

Ten buvo ne žodžiai ir ne natos; ta tatuiruotė atrodė kaip 
žaizda. Negana to, gilios įpjovos kraštai buvo raudoni - tarytum 
apkepę krauju. (Matydamas tą kraują, Džekas turėjo ir pats su- 
prasti, bet jam tada juk buvo tik ketveri.) 

— Čia ta vieta, kur buvo sužeistas Kristus, - paaiškino Džekui 
tėvas. - Jam įkalė vinis į plaštakas, - pasakojo, sudėjęs juodomis 
pirštinėmis apmautas rankas, tarsi melsdamasis, - ir į pėdas, o 
čia, - pridūrė Viljamas, čiupinėdamas tatuiruotę dešinėje krūti- 
nės ląstos pusėje, - vienas iš kareivių perdūrė Jam šoną ietimi. 

— Kas tatuiravo? - paklausė tėčio Džekas. Jis manė, jog tė- 
tis atsakys, kad kažkoks terlius; bet Džekas juk ir pats turėjo 
suprasti. 

— Kadaise, Džekai, Amsterdame kiekvienam religingam žmo- 
gui norėjosi turėti bent vieną tatuiruotę, sukurtą tokio Jakobo 
Brilio. Tu gal buvai per mažas, kad jį prisimintum. 

— Ne, aš prisimenu Brilį, - tarė Džekas; jis palietė krauju ap- 
kepusią žaizdą ant tėčio šono - o paskui užvilko ant jos marš- 
kinius. 


„Kronenhalė“ buvo tikrai puikus restoranas. Džekas gailėjosi, 
kad paprašė tik salotų, bet jis suvalgė du trečdalius tėvo užsisa- 
kyto Vienos šnicelio. Viljamas Bernsas maistą tik paknebeno. 

— Na, bent jau Džekas šįvakar nesiskundžia apetitu, Vilja- 
mai, - niurnėjo daktarė Krauer-Popė, tačiau ir Viljamas, ir Dže- 
kas buvo gana linksmai nusiteikę. 

Jiems pavyko atsilaikyti prieš žodį „kūnas“, kuris, kaip paaiš- 
kėjo, buvo nuslopinamas dirgiklis, - ne toks kaip „oda“, - ir nors 
Džekas tėvo veide matė to trečio Žmogaus sielvartą, jis suprato, . 
kad jie iš tualeto ištrūko nepatyrę to, kas blogiausia gali nutikti 
jo tėčiui prieš veidrodį. Daktarė fon Ror juk sakė, kad būna vi- 
sai kas kita, kai Viljamas veidrodyje pamato save nuogą. Džekas 

pagalvojo, jog tai, ko gero, ir būtų kaip das ganze Pulver - kaip 
parako statinė, apie kurią kalbėjo daktaras Horvatas. Kada nors 
Džekas tai pamatys, gana greitai. Bet šį vakarą „Kronenhalėje“ 
Džekas jautėsi patenkintas, kol kas to išvengęs. 

Jie kurį laiką šnekėjosi apie Kilchbergo sanatorijoje dirban- 
čias jaunas slaugytojas. Atseit jos stoja į eilę, kad galėtų kas rytą 
skusti Džeko tėtį, arba skuta jį pakaitomis; Viljamas labai mėgs- 
tąs paflirtuoti. 

- Tu pats nesiskuti? - paklausė tėvo Džekas. 

- Tu pamėgink nusiskusti - be veidrodžio, - atšovė tėvas. — 
Ir paprašyk, kad tave bent kartą nuskustų jaunutės slaugytojos, 
Džekai. 

- Jei nesiliausi kvailiojęs, Viljamai, tave skusti pavesiu Val- 
traut, - pagrasino daktarė fon Ror. 

- Svarbiausia, kad nepavestum to Hugui, Ruta, - tarė Džeko 
tėtis. 

Šitaip Viljamui pavyko vėl pradėti kalbą apie Hugą ir seksą 
su prostitutėmis. Valdingoji daktarė fon Ror buvo pakankamai 
įžvalgi, kad tai nujaustų, bet ji negalėjo jam sukliudyti. 

— Iš esmės šios žavingos damos prieštarauja dėl Hugo, Dže- 
kai, - pareiškė Viljamas, - ne dėl prostitučių. 

Daktarė fon Ror, žinoma, atsiduso; daktarė Krauer-Popė su- 
siėmė galvą. 

— Pasakei „prostitučių —- daugiskaita. Susitikinėji su „kelio- 
mis, ne su viena? - paklausė tėvo Džekas. 

— Ne su keliomis iš karto, - vėl šelmiškai šyptelėjo Viljamas. 
(Buvo girdėti, kaip daktarė fon Ror sukinėja šaukštą bei šaku- 
tę, barkšnoja peiliu; o daktarei Krauer-Popei vėl kažkas įkrito 
į akį.) 

— Man tik smalsu, tėtuk, ar tu susitikinėji su tomis pačiomis 
dviem ar trim moterimis... na, su kiekviena atskirai... ar kaskart 
eini vis pas kitą. 

— Turiu kelias, kurios man patinka, - atsakė tėvas. - Yra trys 
ar keturios damos, pas kurias lankausi. 

— Taigi tu savaip joms ištikimas - ar tai norėjai pasakyti, Vil- 
jamai? - įsiterpė daktarė Krauer-Popė. - Čia kažkokios dainos 

žodžiai, ar ne? - Daktarė Krauer-Popė vyno buvo išgėrusi dau- 
giau negu daktarė fon Ror. - O gal aš įsimoviau, kažką ne taip 
supratau“ 

— „Susimoviau“, Ana Elizabeta, - pataisė ją daktarė fon Ror. 

— Ar tai saugu? - paklausė tėvo Džekas. 

- Aš su jomis nesantykiauju, jeigu tai turi omeny, - atsakė 
Viljamas; jo balse pasigirdo jau įprasta pasipiktinimo gaidelė. 

- Žinau. Norėjau paklausti, ar saugu visais atžvilgiais, - pa- 
aiškino Džekas. — Pati ta vieta, pavyzdžiui. Ar ten nepavojinga? 

— Su manimi būna Hugas! - sušuko Viljamas. - Na, ne tame 
pačiame kambaryje, žinoma. 

— Žinoma, - linktelėjo Džekas. 

Sidabrinis stalo įrankis, kurį daktarė fon Ror buvo gerai įsu- 
kusi, nužvangėjo ant grindų. 

— Palaukite, tuoj pamatysite Hugą, - tarė Džekui daktarė 
Krauer-Popė. - Jūsų tėvas su Hugu visiškai saugus. 

— Tai kodėl jūs dėl jo prieštaraujate? - paklausė Džekas abiejų 
gydytojų. 

— Tuoj pamatysite, - tepasakė daktarė fon Ror. 

— Nesigailėk manęs, Džekai, - tarė Viljamas. - Nemanyk, jog 
tai, kad masturbuojuosi su prostitute, reiškia, kad nuolankiai su- 
sitaikau su likimu. Tai nėra nuolankumo išraiška. 

— Aš turbūt nesuprantu, kas tai, - prisipažino Džekas. 

Jie visi matė, kaip Viljamas vėl prisidėjo dešinę ranką prie šir- 
dies; juoda pirštine aptraukti jo pirštai vėl slinko tos tatuiruotės 
su kabliataškiu link. (Džeko tėtis, padedamas daktarės fon Ror, 
buvo nusimovęs pirštines, kad galėtų pavalgyti. Bet baigęs vaka- 
rieniauti jas tuoj pat vėl užsimovė.) 

— Per savo gyvenimą turėjau kelias moteris, kurių troškau... 
nors jos su manimi buvo ne taip ilgai, kaip man norėjosi, - liū- 
dnai pasakė Viljamas. - Daugiau nebegaliu. Neištverčiau, jei vėl 
ką nors prarasčiau. 

Ir gydytojos, ir Džekas viską žinojo apie tatuiruotę, kurią Vil- - 
jamas Bernsas pasidarė netekęs Karinos Ringhof, ir kur ta tatui- 
ruotė yra. Bet Džekas nė nenumanė, ar jo tėtis turi kokią nors 
tatuiruotę Barbaros, savo vokietės žmonos, atminimui, - ir jeigu 

turi, tai kurioje vietoje. Gal tai kurios nors iš daugybės natų; 
Džekas nusprendė, jog paklaus Heter. 

— Suprantu, tėtuk. Suprantu, - tarė Džekas. 

Jis galvojo, ar tėtis kada nors liečia pirštais kitą savo krūtinės 
ląstos pusę, kur Jakobas Brilis jį perdūrė ir paliko kraujuojančią 
žaizdą. Džekui buvo įdomu, ar čiupinėdamas t4 tatuiruotę Vil- 
jamas kada nors jautė tokį pat skausmą, kokį jam kelia komen- 
danto dukters ir jos broliuko atminimui ištatuiruoti žodžiai. Jis 
tikėjosi, kad ne. Tas Jakobo Brilio pavaizduotas Kristaus kraujas 
buvo vienintelė spalvota iš visų Džeko tėvo tatuiruočių. 

— Mums jau laikas eiti, Viljamai, - atsargiai pasakė daktarė 
Krauer-Popė. - Ką tu rytoj mums pagrosi - Džekui, man ir dak- 
tarui Horvatui? 

Tai buvo gera gudrybė, ir Džeko tėvas, regis, nieko neįtarė. 
Jo dešinė plaštaka pamažu nuslinko žemyn nuo širdies ir nuo 
kairės krūtinės ląstos pusės. Jis išskėtė juodomis pirštinėmis ap- 
mautų rankų pirštus ant baltos staltiesės - ir sušlepsėjo kojo- 
mis po kėde, tarytum ieškodamas pedalų. Iš jo akių buvo galima 
suprasti, kad jis jau mato klaviatūrą. O jo širdyje gaudžia var- 
gonai - tokie neaprėpiami kaip Senosios bažnyčios; užsimerkęs 
Džeko tėtis beveik girdėjo jų gausmą. 

- Juk nesitiki, kad aš tau čia paniūniuosiu, ar ne, Ana Eliza- 
beta? - paklausė Viljamas daktarės Krauer-Popės. Taigi jai vis 
dėlto nepavyko jo apgauti. Tiesą sakant, ji dabar sulaikė kvė- 
pavimą, kaip ir Džekas bei daktarė fon Ror, nes jie visi žinojo, 
kad „paniūniuosiu“ gali būti dirgiklis. Kaip Džeką buvo įspėjęs 
daktaras Bergeris, Viljamas negalėjo pakęsti niūniavimo. (Nors 
jam gal nepatiko pats niūniavimas, o ne tai reiškiantis žodis.) 

— Gal bus geriau, jei dabar nesakysi, kad rytoj rytą galėtum 
juos nustebinti? - pasiūlė daktarė fon Ror. - Aš tik klausiu. 

— Kodėl gi ne? - tarstelėjo Džeko tėtis; jis atrodė pavargęs. 

— Duosiu šį tą, kad automobilyje apsnūstum, - pasakė Vilja- 
mui daktarė Krauer-Popė. 

Džeko tėtis purtė galvą; jis ir taip jau buvo apsnūdęs. 

— Nenoriu atsisveikinti su Džeku, - irzliai tarė Viljamas. - Aš 
jau daug kartų su tavimi atsisveikinau - pernelyg daug kartų, 

sūneli. Atsisveikinau su tavimi čia, - pasakė, vėl prispausdamas 
pirštinėtą ranką prie širdies, - ir čia, - dar pridūrė, rodydamas 
į savo akis, - ir čia! - Viljamas jau verkė, prisidėjęs smilių sau 
prie smilkinio. 

— Pamatysi mane rytoj rytą, tėtuk. - Džekas abiem rankom 
suėmė tėvo veidą. - Mes matysimės nuolat, - pažadėjo.- Aš 
dažnai čia lankysiuos. Mudu su Heter Ciuriche pirksim namą. 

Viljamas staiga liovėsi verkęs ir tarė: 

— Gal išprotėjai?! Čia vienas iš brangiausių pasaulio miestų! 
Paklausk Rutos, paklausk Anos Elizabetos! Pasakykit jam! - su- 
šuko jis moterims. - Nenoriu, kad mano vaikai bankrutuotų, - 
sudejavo, abiem rankom susiėmęs krūtinę ir susigūžęs, tarsi jam 
būtų šalta. 

— Sehr bald wird ihm kalt werden, - pasakė kolegei daktarė 
fon Ror. („Jam tuoj pasidarys šalta.) 

— Mirist nicht immer kalt, - paprieštaravo Džeko tėvas. („Man 
ne visada šalta.“) 

Daktarė Krauer-Popė atsistojo ir uždėjo ranką Viljamui ant 
peties; jis sėdėjo visas drebėdamas. 

- Išsižiok, Viljamai, - paprašė daktarė. - Jei išgersi šitą, ne- 
jausi šalčio - tik apsnūsi. | 

Džeko tėvas pasuko galvą ir iškišo liežuvį. (Džekui dingtelėjo, 
kad jis aną kartą gal neteisingai suprato, kodėl tėtis tai padarė.) 
Daktarė Krauer-Popė padėjo tabletę Viljamui ant liežuvio ga- 
liuko; paskui priglaudė jam prie lūpų stiklinę vandens ir jis tą 
tabletę nurijo. 

— Aš tik pažiūrėsiu, ar Hugas jau atvažiavo čia automobi- 
liu. Turėjo atvažiuoti, - pasakė daktarė fon Ror, nueidama nuo 
stalo. 

- Profesorius Riteris gyvena viename iš tų siaubingai bran- 
gių namų kitapus ežero, priešais sanatoriją, - vėl prakalbo 
Džeko tėvas, vos tik nurijęs daktarės Krauer-Popės duotą ta- 
bletę. - Colikone ar Kiusnachte - kažkuriame iš tų prabangių 
priemiesčių. 

— Kiusnachte, Viljamai. Ten labai gražu, - patikino Džeką 
daktarė Krauer-Popė. - Toje ežero pusėje daugiau saulės. 

— Man jau sakė taksi vairuotojas, - tarė Džekas. 

— Bet ar tu žinai, kiek kainuoja? - paklausė Džeko tėvas. — 
Keturi milijonai Šveicarijos frankų, ir už ką? Už trijų ar keturių 
šimtų kvadratinių metrų namą moki daugiau negu tris milijo- 
nus dolerių? Visiška nesąmonė! 

— Tas namas su vaizdu į ežerą; ir su sodu, - paaiškino dak- 
tarė Krauer-Popė. - Su maždaug tūkstančio kvadratinių metrų 
sodu, Viljamai. 

- Vis tiek nesąmonė, - užsispyręs tvirtino Džeko tėtis; jis 
bent jau nedrebėjo. Daktarė Krauer-Popė stovėjo už Viljamo 
kėdės ir masažavo jam pečius. Ji tiesiog laukė, kada pradės veikti 
tabletė. 

— Viljamai, Džekas juk galėtų nusipirkti nedidelį namą mies- 
te - ne tokį brangų, - pasakė daktarė Krauer-Popė. - Manau, 
kad jam vis tiek, ar matys ežerą, ar ne. 

— Viskas Ciuriche labai brangu! - pareiškė Džeko tėvas. 

— Viljamai, tu važiuoji tik pirktis drabužių ir moki prostitu- 
tėms. Ką dar esi pirkęs Ciuriche? - paklausė daktarė Krauer- 
Popė. 

— Matai, ką man tenka ištverti, Džekai? Jaučiuosi taip, tarsi 
būčiau vedęs! - tarė Viljamas. Jis pastebėjo, kad daktarė fon Ror 
jau grįžo. - Jas abi! 

— Sunku patikėti, bet Hugas jau čia, su automobiliu, - pranešė 
daktarė fon Ror. - Jis nepamiršo. 

— Tu per daug griežta vargšui Hugui, - pasakė Viljamas dak- 
tarei fon Ror. - Palauk, tuoj su juo susipažinsi, Džekai. Jis kaip 
Hermanas Kastras. 

Kitaip tariant, sunkiasvorininkas - Džekas tai suprato iš pir- 
mo žvilgsnio, kai tik pamatė gremėzdišką Hugo figūrą, palin- 
kusią prie juodo „Mersedeso“. Hugas baltų marškinių rankove 
blizgino variklio dangčio papuošalą. Jis atrodė apsirengęs vei- 
kiau kaip padavėjas negu kaip limuzino vairuotojas ar klinikos 
slaugytojas, kas iš tikrųjų ir buvo. Bet nors Hugas ir vilkėjo bal- 
tais ilgarankoviais marškiniais, Džekas matė, kad jo korpusas 
stambus ir skulptūriškas, kaip kultūristo. 

Hugo vyresnioji sesuo, Valtraut, - slaugytoja Blaibel, - buvo 
žema ir stora, o Hugas tiesiog milžiniškas. Jis toks tapo savo 
pastangomis. Pats užsiaugino tuos galingus pečius ir pūpsan- 
čius Žastus; tikrai daug mankštinosi, kol jo sprandas pasidarė 
beveik tokio pat storumo kaip Viljamo liemuo. Be to, Hugas 
buvo nusiskutęs galvą plikai, deja, - nors negalėjai atmesti min- 
ties, kad jam gal taip labiau tinka. Jo veide buvo galima įžvelgti 
aklą, stačiokišką plūgo ryžtą. Kadangi vienoje Hugo ausyje bliz- 
gėjo auksinis - nieko nereiškiantis - auskaras, į akis dar labiau 
krito tai, kad kita jo ausis be spenelio. (Tėtis Džekui papasakojo, 
kai jie važiavo iš Kilchbergo į Ciurichą, kad Hugas nukentėjo 
kažkokiame naktiniame bare rungdamasis su šunimi.) 

— Bet per daug nesigailėk Hugo, - pridūrė tėtis. - Šuniui visa 
tai baigėsi blogiau. 

(Hugas užmušė šunį, supykęs, kad šis suėdė jo ausies spene- 
lį, - tai Džekas vėliau sužinojo iš daktaro Horvato.) 

Nebuvo sunku suprasti, kodėl daktarei fon Ror ir daktarei 
Krauer-Popei nepatinka Hugas. Išsilavinusios, subtilios mote- 
rys nesižavi tokiais vaikinais, tokie vyrai išvis nelabai traukia 
moteris. Tačiau Hugo ne tik išvaizda, bet ir charakteris buvo 
kaip puikaus asmens sargybinio. 

Kilchberge jaunosios slaugytojos - tos, kurios stodavo į eilę, 
kad galėtų skusti Džeko tėtį, - nė kreiva akimi nežiūrėjo į Hugą. 
Vyresnės ten dirbančios moterys - ir Hugo sesuo, ir gydytojos - 
jam tikriausiai nuolat įsakinėjo. Hugas buvo storžievis, jis kitaip 
nemokėjo elgtis. Bet Džekas bent jau susipažino su žmogumi, 
galinčiu jam pasakyti, kur Ciuriche yra geras sporto klubas; be 
to, Džekas iškart suprato, kad Hugas dievina Viljamą. 

Hugo, kaip vaikino, bendraujančio su prostitutėmis, autorite- 
tas tų damų akyse, be abejo, pakilo, kai jis tapo Viljamo Bernso, 
tokio patrauklaus pagyvenusio džentelmeno, palydovu. 

— Hugai! - pasisveikino Džeko tėvas su tuo netašytu milžinu, 
kaip su senu bičiuliu. - Noriu tau pristatyti savo sūnų, Džeką - 
den Schauspieler. 

(„Tą aktorių ,- taip Viljamas sūnų pristatė ir visiems šimtas 
šešiasdešimt pirmo autobuso keleiviams.) 

Viljamas užsispyrė su Džeku bei daktare fon Ror iš Kilch- 
bergo į Ciurichą važiuoti autobusu. Džeko tėtis didžiavosi, kad 
moka naudotis visuomeniniu transportu, ir norėjo, kad Džekas 
pamatytų, kaip jis dažniausiai nukanka į miestą ir grįžta atgal — 
kai važiuoja su Valtraut pirktis drabužių, arba, kita ko, su Hugu. 
(Juoduoju „Mersedesu“ buvo važinėjama tik vakarais.) 

Atrodė, kad dauguma autobuso keleivių pažįsta Džeko tėvą, 
ir kiekvienam iš jų Viljamas pasakė: „Noriu jums pristatyti savo 
sūnų, Džeką - den Schauspieler.“ 

— Mačiau visus jūsų filmus, - tarė Hugas, susipažindamas su 
Džeku. - Žiūriu kartu su Viljamu. Jie nesensta! - sušuko, spaus- 
damas (ir visaip purtydamas) Džekui ranką. 

Džekas matė, kaip daktarė fon Ror susižvelgė su daktare 
Krauer-Pope, - tarsi žodis „senti“ būtų buvęs dirgiklis, gal tam 
tikrame kontekste. Bet ne šįkart. Džeko tėtis šypsojosi - ir jau 
nebestripinėjo ant pirštų galų, veikiau svirduliavo. (Arba žodis 
„senti“ nebuvo dirgiklis, arba pradėjo veikti daktarės Krauer- 
Popės duota tabletė.) 

— Neatsisveikinu su tavimi, Džekai, - tarė Viljamas. Jis abiem 
rankom apsikabino Džeko kaklą; jo galva ant Džeko krūtinės 
buvo lengva kaip kūdikio. 

— Tau ir nereikia atsisveikinti su Džeku, Viljamai, - įsiterpė 
daktarė fon Ror. - Tik pasakyk jam „bis morgen '. Juk pasimaty- 
site rytoj rytą. 

— Bis morgen, tėtuk. 

— Bis morgen, - sušnibždėjo Džekui tėtis. - Aš jau įsivaizduo- 
ju, kaip tave apklostau, paguldęs miegoti, sūneli, arba tu apklos- 
tai mane. 

— Gaila, bet jums jau laikas - šįvakar Hugas apklostys tave, 
Viljamai, - pasakė daktarė Krauer-Popė. 

— Oi, koks džiaugsmas, - tarė Viljamas, paleisdamas sūnų. 

Džekas pabučiavo tėtį - sausomis, tvirtai sučiauptomis lūpo- 
mis švelniai prisilietė prie jo lūpų - taip, kaip jį mokė Heter. Ir 
Viljamas taip pat pabučiavo Džeką. 

- Žinau, ką spėjai nuveikti, sūneli. Suprantu, kad bučiavai 
seserį! 

Džekas labai rizikavo, bet jis jautė, kad dabar tinkama akimir- 
ka. Šiaip ar taip, čia pat yra Hugas ir abi gydytojos - na, jei kas 
būtų negerai. 

— Aš tave myliu, tėtuk, - pasakė tėvui Džekas, negalvodamas, 
ar žodis „myliu“ - dirgiklis, ar ne. - Myliu kiekvieną tavo odos 
lopinėlį. Tikrai. 

Hugas pažvelgė į Džeką lyg norėdamas jam smogti. Daktarė 
fon Ror ir daktarė Krauer-Popė atidžiai stebėjo Viljamą. Kaip jį 
paveiks žodis „odos“? Kaip nenuslopinamas dirgiklis? O gal - 
tokiame kontekste - jis visiškai priimtinas? 

— Pasakyk dar kartą, Džekai, - paprašė Viljamas. - Nagi, 
pasakyk! 

— Myliu tave ir kiekvieną tavo odos lopinėlį, - pakartojo 
Džekas. 

Viljamas Bernsas prisidėjo juodomis pirštinėmis apmautas 
rankas prie širdies ir nusišypsojo Hugui bei gydytojoms, nežiū- 
rėdamas į Džeką. 

— Ojis su kiaušiais, ar ne? - tarė jiems Džeko tėvas. 

— Čia jau ne mano sritis, - atsakė daktarė fon Ror. 

- Aš geriausiai nusimanau apie vaistus, Viljamai, - pareiškė 
daktarė Krauer-Popė. 

Bet Džeko tėvui nieko blogo nenutiko. Jis stovėjo susiėmęs už 
širdies tik todėl, kad norėjo jausti, kaip ji plaka. 

- Ir aš myliu tave ir kiekvieną tavo odos lopinėlį, sūnau! Būk 
geras, nepamiršk paskambinti seseriai. 

Staiga visi pamatė, koks Viljamas pavargęs. Hugas padėjo 
jam atsisėsti ant užpakalinės „Mersedeso“ sėdynės; ten įsitai- 
sęs Viljamas Bernsas atrodė mažiukas kaip vaikas, pirmą dieną 
važiuojantis į mokyklą. Kultūristas turėjo jam užsegti saugos 
diržą, o paskui - prieš sėsdamasis prie vairo - Hugas dar priėjo 
prie Džeko ir vėl ėmė purtyti jam ranką. Džekas jau manė, kad 
Hugas jam tą ranką visai nutrauks. 

- Jūsų kiaušiai dideli kaip der Mond, - pagyrė Džeką Hugas. 
(„Jūsų kiaušiai dideli kaip mėnulis.“) Tada Hugas įsėdo į auto- 
mobilį ir jie nuvažiavo. 

— Bis morgen! - šūktelėjo jiems pavymui daktarė Krauer- 
Popė. 

— Dabar sėsiu į taksi ir važiuosiu namo, - pasakė daktarė fon 
Ror. - Gyvenu kitoje miesto pusėje, - paaiškino Džekui. 

Netoli Belvju aikštės buvo taksi stovėjimo vieta, ten dakta- 
rė Krauer-Popė ir Džekas palaukė, kol daktarė fon Ror susi- 
rado laisvą taksi. Moterys atsisveikindamos pasibučiavo į abu 
skruostus. 

— Patikėkite, Džekai, į mane niekada netrenkė žaibas, - pasa- 
kė daktarė fon Ror, kai jie paspaudė vienas kitam ranką. - Bent 
jau į galvą tai tikrai ne. Manau, jūsų tėvas mane sužeidė kaip 
žaibas — ne į galvą, o į širdį. 

Džekas su daktare Krauer-Pope Krantinės tiltu grįžo prie 
viešbučio „Zum Storchen“. 

- Ar tikrai nenorite, kad palydėčiau jus namo? - paklausė 
Džekas. 

— Gyvenu netoli jūsų viešbučio, - atsakė daktarė, - bet jūs 
nerastumėte kelio atgal. Gatvelės čia siauros ir išsišakojusios į 
visas puses. 

— Kokio amžiaus jūsų vaikai? - dar pasidomėjo Džekas. Va- 
karas buvo gražus, Limato upėje mirgėjo miesto žiburiai. 

— Dešimties ir dvylikos metų, abu berniukai, - atsakė daktarė 
Krauer-Popė. - Jei kada turėčiau su jais atsisveikinti, kaip jūsų 
tėvas turėjo atsisveikinti su jumis, turbūt nusižudyčiau. Arba, 
jei man pasisektų, atsidurčiau tokioje vietoje kaip Kilchbergo 
sanatorija. Turiu galvoje, ne kaip gydytoja. 

— Suprantu, - tarė Džekas. 

— Aš myliu jūsų tėvą ir kiekvieną jo odos lopinėlį, - nusišyp- 
sojo daktarė. 

— Arjam kada nors pasidarys geriau? - paklausė Džekas. 

— Jis kartais elgiasi daug blogiau negu šį vakarą su jumis. Šian- 
dien jis stengėsi jums padaryti kuo geresnį įspūdį, - paaiškino 
daktarė. - Bet jam nepasidarys nei blogiau, nei geriau. Toks jau 
tas mūsų Viljamas. 

— Jam labai pasisekė, kad gyvena su jumis visais, Kilchber- 
ge, - tarė Džekas. 

— Už tai turėtumėte padėkoti savo seseriai, Džekai. Ji daug ką 
paaukojo, - pasakė daktarė Krauer-Popė. - Ar jūs tikrai ketina- 
te čia pirkti namą? 

— Taip, tikrai, - atsakė Džekas. 

— Mano vyras nusimano apie nekilnojamąjį turtą - gal galėtų 
jums padėti. Aš nusimanau tik apie vaistus. 

Jie jau buvo Vyno aikštėje, priešais viešbutį „Zum Storchen“. 

— Ar tikrai nenorėtumėte... - buvo besakąs Džekas, vėl siūly- 
damasis palydėti daktarę namo. 

— Ne, tikrai, - pertraukė jį daktarė. - Aš jau būsiu namie ir 
netgi lovoje, kai jūs dar kalbėsite su Heter. Nepamirškite jai pa- 
skambinti. 

Bet daktarė Krauer-Popė niekur nėjo, tebestovėjo aikštėje. 
Džekas suprato, kad ji dar nori jam kažką pasakyti, bet nesiryž- 
ta - gal todėl, kad jie dar nepakankamai gerai pažįstami. 

— Jūs dar neinate, Ana Elizabeta? 

Ji vėl užsidengė veidą rankomis; tas jos - tokios rimtos (ir 
gražios) moters - gestas buvo kone juokingas, labai jau mer- 
gaitiškas. 

— Kas yra? - paklausė Džekas. 

— Tai ne mano reikalas - jūs turite psichiatrę, - tarė ji. 

— Būkite gera, pasakykite, apie ką galvojate,- paprašė 
Džekas. 

— Aš manau, kad jums reikėtų užbaigti tą chronologišką pa- 
sakojimą, - pasakė ji, - o kai užbaigsite, tada turėtumėte pa- 
prašyti savo gydytojos, kad ji jums ko nors išrašytų. Dabar gal 
nenorėtumėte jų gerti, kol dar stengiatės viską išdėstyti chrono- 
logiškai. 

— Kalbate apie tabletes? 

— Taip, apie tabletes. Jos panašios į tas, kurias pas mus geria 
jūsų tėvas, bet naujesnės ir ne visai tokios kaip „Zoloft“ ar „Se- 
ropram“. Tai būtų „Cipralex“; tie vaistai panašūs į „Seropram“, 
tačiau juose yra naujos veikliosios medžiagos - escitalopramo.. 
Jie greičiau pradeda veikti - po savaitės, o ne po dviejų ar trijų - 
ir, kadangi yra stipresni, normali dozė būtų dešimt miligramų, 
o ne dvidešimt. 

— Antidepresantai? - paklausė Džekas. 

— Taip, žinoma, - atsakė daktarė Krauer-Popė. - Jungtinėse 
Valstijose jų pavadinimas, regis, „Lexapro“, bet daktarė Garsi- 
ja, be abejo, žinos. Buvo tikimasi, kad vaistai su escitalopramu 
sukels mažiau nepageidaujamų reakcijų. Bet ne visi klinikiniai 
tyrimai tai patvirtino. Jums gali nepatikti lytinio potraukio su- 
mažėjimas, galima impotencija arba užsitęsianti ejakuliacija. — 
Daktarė Krauer-Popė nusišypsojo. - Be to, jums tikrai nepatik- 
tų tai, kaip tie vaistai galėtų paveikti jūsų gebėjimą chronolo- 
giškai pasakoti savo gyvenimo istoriją, Džekai. Taigi pirmiausia 
užbaikite pasakojimą, kurio klausosi daktarė Garsija. O paskui 
pamėginkite. 

— Manote, kad man depresija, Ana Elizabeta? 

— Kas per klausimas! - nusijuokė ji. - Jeigu jūs chronologiš- 
kai pasakojate apie viską, kas jus prajuokino, kas pravirkdė, dėl 
ko supykote, ir jeigu iš tikrųjų nieko nepraleidžiate, tada savai- 
me aišku, kad jums depresija! Stebiuosi, kad jūs pats neatsidūrė- 
te tokioje ligoninėje kaip Kilchbergo sanatorija, Džekai. Na, ne 
kaip lankytojas. 

— Bet kaip aš suprasiu, kad jau baigiau pasakoti? Tam turbūt 
niekada nebus galo. 

- Tikrai suprasite, Džekai, - pasakė daktarė Krauer-Popė. - 
Visa tai baigsis, kai pajusite norą padėkoti daktarei Garsijai už 
tai, kad jūsų klausėsi. Pabaiga bus tada, kai turėsite kitą žmogų, 
kuriam norėsite viską pasakoti, ne psichiatrą. 

- O. 

— Gott! - sušuko daktarė. - Kas galėjo pamanyti, kad polinkis 
šitaip sakyti „O“ paveldimas? 

Daktarė Krauer-Popė paspaudė Džekui ranką; nueidama - su 
aukštakulniais bateliais nelabai tvirtai stypčiodama per grindi- 
nio akmenis - ji dar sušuko per petį: 

— Rytoj rytą susitiksime šitoje vietoje, kur dabar stovite, 
Džekai. Nuvesiu jus į bažnyčią. Viljamas atvažiuos su daktaru 
Horvatu. 

— Bis morgen! - šūktelėjo jai Džekas. Paskui įėjo į viešbutį ir 
paskambino seseriai. 

Kitą rytą pirmame ant naktinio staliuko, šalia telefono, padė- 
to bloknotėlio lape Džekas atpažino savo rašyseną. 


„Cipralex“, 10 mg 
(Jungtinėse Valstijose „Lexapro“?) 
Paprašyti daktarės Garsijos 


Kaip ten pasakė profesorius Riteris? „Jūsų tėvas išgyveno 
daug netekčių.“ Jau vien tų netekčių pakanka, kad žmogų imtų 
krėsti šaltis; gal Viljamo tatuiruotės čia niekuo dėtos. 


Pokalbis su Heter buvo malonus; nors Džekas ją pažadino, ji 
labai apsidžiaugė, kad jis paskambino. 

— Na, pagaliau aš su juo susipažinau. Kiek daug laiko praėjo! 
Praleidau su juo kelias valandas, - ėmė pasakoti Džekas. - Dak- 
tarė fon Ror, daktarė Krauer-Popė ir aš nusivežėm jį vakarie- 
niauti į „Kronenhalę“. Be to, aš, žinoma, susipažinau su Hugu - 
ir su visais kitais. 

— Tiesiog pasakyk! - riktelėjo Heter. 

— Aš jį myliu, - greitai pasakė jai Džekas. 

— Tik tai ir norėjau išgirsti, Džekai, - tarė ji ir pravirko. 

— Myliu jį ir kiekvieną jo odos lopinėlį, - pridūrė Džekas. 

— Dieve mano - tu juk neištarei žodžio „odos“, ar ne? - per- 
sigando Heter. 

— Tokiame kontekste, kai pasakiau, kad jį myliu, nieko bai- 
saus nenutiko, - paaiškino jai Džekas. - Jis sakė, kad aš, matyt, 
su kiaušiais, jeigu jau išdrįsau tai pasakyti. 

— Tai jau tikrai su kiaušiais! - sušuko Heter. 

— Buvo tik keli priepuoliai - nieko labai baisaus, - toliau šne- 
kėjo Džekas. 

- Tokių priepuolių bus visada, Džekai. Apie juos gali nepa-. 
sakoti. 

- Tu neprieštarauji dėl tų prostitučių? - paklausė Džekas. 

— O tu, Džekai? 

Džekas atsakė, kad, atsižvelgdamas į visas aplinkybes, ne- 
prieštarauja. 

- Jam nieko negali nutikti, kai Hugas su juo, - pridūrė. 

Jie pasvarstė, ar Džekas, kalbėdamas su panele Vurc, turėtų 
užsiminti apie tas prostitutes. Džekas nekantravo paskambinti 
Karolinai ir viską jai papasakoti. („Gal ne viską, Džekai, - per- 
spėjo jį Heter. - Gal bus geriau, jei apie prostitutes užsiminsi 
kitą kartą.“) 

Jie klausė savęs, ar Hugas - naktiniame bare susirungęs su 
šunimi ir netekęs ausies spenelio - galėjo pasielgti dar kvailiau, 
negu įsiverti tabaluojantį auksinį auskarą į kitos ausies spenelį. 

— Gal Hugas nori atkreipti visų dėmesį į tai, kad viena jo ausis 
be spenelio? - tarė Heter. 

— Tada būtų galėjęs įsiverti tą auskarą į viršutinę sužeistos au- 
sies dalį, o sveikojoje nenešioti nieko, - pasakė Džekas. 

Heter garsiai pamąstė, kad Džekas gal galėtų susitikti su to- 
mis prostitutėmis, pas kurias lankosi jų tėvas, - na, jei Hugas jį 
su jomis supažindintų. 

- Pažiūrėtum, ar tos moterys malonios, ir paprašytum, kad 
jos su juo gražiai elgtųsi, - šnekėjo Džeko sesuo. 

- Jis ir taip jau beveik nebeturi asmeninio gyvenimo, - pa- 
prieštaravo Džekas. Jie sutarė, kad reikia suteikti mylimam 
žmogui šiek tiek privatumo, net jei baiminiesi dėl jo gyvybės. 

— Juk tau jie patinka, ar ne? - paklausė Heter. - Visi jo.gydy- 
tojai - netgi profesorius Riteris. 

— Na... - tarė Džekas. - Žinoma, kad patinka! 

— Ar skambinsi man kasdien? - dar paklausė sesuo. 

— Be abejo! Jei kartais pamirščiau, tu gali man skambinti 
mano sąskaita, - pasiūlė Džekas. 

Heter vėl verkė. 

— Manau, tu mane papirkai, Džekai. Aš tau visiškai parsida- 
viau! - sušuko ji. 

— Aš tave myliu, Heter. 

- Ir aš myliu tave ir kiekvieną tavo odos lopinėlį, - pasakė ji. 

Džekas Heter papasakojo, kaip jų tėtis susierzinęs vis šnekėjo, 
kad Ciuriche viskas baisiai brangu ir kad jo vaikai, ketinantys 

čia pirkti namą, turbūt išsikraustė iš proto. (Tokią nuomonę iš- 
sakė Žmogus, nė nenumanantis, kaip brangiai kainuoja gydy- 
mas Kilchbergo sanatorijoje, - ir kad Heter pritrūko pinigų jo 
išlaikymui, kad tai buvo svarbiausia priežastis, dėl kurios ji su- 
sisiekė su Džeku!) 

Paskui Džekas su seserimi dar pasikalbėjo apie visokius bui- 
tinius reikalus - Džekas išvis niekada nemanė, kad kada nors 
su kuo nors apie tai kalbėsis. Jie, pavyzdžiui, aptarė, koks turė- 
tų būti jų bendras namas Ciuriche: kiek jiems reikia kambarių, 
kiek vonios kambarių, dėl Dievo meilės. (Visiškai taip pat tuos 
žodžius būtų ištaręs ir Viljamas.) 

Atrodė, jog tai savaime aišku, ką čia dar kalbėti, bet Džekas 
suprato, kad, kai esi laimingas, - ypač kai taip jautiesi pirmą 
kartą gyvenime, - imi galvoti apie tokius dalykus, kokie niekada 
nerūpėdavo, kai buvai nelaimingas. 


Koks tai buvo rytas! Pirmiausia šviesa, užliejusi jo kambarį vieš- 
butyje „Zum Storchen“, paskui kava ir lengvi pusryčiai kavinėje 
prie Limato upės. Paprasti dalykai dar niekada neatrodė tokie 
sudėtingi, o gal atvirkščiai? Viskas, kas toliau nutiko, nepri- 
klausė nuo Džeko valios, kaip ir tą lemtingą dieną, kai Viljamas 
Bernsas apvaisino Alisą Stronač. 

Priešais viešbutį „Zum Storchen“ - Vyno aikštėje, ant tų pa- 
čių grindinio akmenų, kur stovėjo Džekas, kai šūktelėjo: „Bis 
morgen!“ - dabar jo laukė nuostabiai graži vaistų žinovė, dak- 
tarė Ana Elizabeta Krauer-Popė. Ji vėl buvo apsirengusi tiesiog 
pribloškiamai; Džekas suprato, kodėl Kilchberge ji visada vilki 
baltą chalatą: vien tam, kad susilpnintų visiems daromą įspūdį. 

Jie pėsti ėjo į kalną kylančiomis siauromis gatvelėmis, 
Šv. Petro bažnyčios link; Džekas galvojo, kad kada nors įsimins 
tų gatvelių pavadinimus. Schliūsselgasse, priešais Veltliner Kel- 
ler ir Weggengasse - tie pavadinimai skambės jam ausyse kaip. 
muzika. 

— Gražus rytas, ar ne? - pasakė daktarė Krauer-Popė. Ji elgėsi 
labai taktiškai, kai pastebėjo, kad Džekas negali kalbėti. - Šv. Pe- 

tro bažnyčios laikrodis didžiausias Europoje - iš visų pusių ma- 
tomas keturių ciferblatų bokšto laikrodis, - pasakojo Džekui, 
tiesiog šnekėjo apie šį bei tą. - Gal reikia nosinaitės? - paklausė 
jau ieškodama jų pakelio rankinuke. Džekas papurtė galvą. 

Jis norėjo pasakyti, kad saulė tuoj nudžiovins jo ašaras, bet 
neįstengė ištarti nė žodžio, tik kosčiojo, tarsi kas būtų įstrigę 
jam gerklėje. 

Prie melsvai pilkos bažnyčios buvo nedidelė akmenimis iš- 
grįsta aikštė, apsodinta daugybe medžių; visokie augalai žalia- 
vo ir loveliuose, pritvirtintuose prie aplinkinių parduotuvių bei 
gyvenamųjų namų palangių. Keli statybininkai remontavo lyg 
ir kokį daugiabutį namą. Tas pastatas buvo kitoje aikštės pusė- 
je, priešais bažnyčią; statybininkai dirbo stovėdami ant pasto- 
lių. Kaukšėjo plaktukas; du vyrai kažką labai sudėtingai pjovė 
lanksčiu pjūklu. Ketvirtas statybininkas narstė vamzdžius - tur- 
būt aukštino pastolius. 

Tas vamzdžių montuotojas pirmas pastebėjo daktarę Krauer- 
Popę ir jai pamojavo. Tada ir kiti trys statybininkai atsigręžė 
pažiūrėti; du iš jų paplojo, vienas švilptelėjo. 

- Ko gero, jie jus pažįsta, - tarė Džekas Anai Elizabetai, apsi- 
džiaugęs, kad atgavo balsą. - O gal tiesiog elgiasi kaip visi sta- 
tybininkai? 

- Tuoj pamatysite, - atsakė ji. - Čia šiek tiek kitokie statybi- 
ninkai. 

Atrodė labai keista, kad šiokiadienio rytą, dar prieš aštuonias, 
žmonės eina į bažnyčią. Gal bus kokios mišios? - paklausė Dže- 
kas daktarės Krauer-Popės. Daktarė jį patikino, kad ne. Šv. Pe- 
tro bažnyčia - protestantų. Mišių išvis nebūna - tik pamaldos 
kiekvieną sekmadienį. 

— Mes negalime jiems uždrausti ateiti, - pasakė daktarė Krau- 
er-Popė. - Šv. Petro bažnyčia - vieša vieta. 

Dar daugiau žmonių lipo aukštyn plačiais, nestačiais bažny- 
čios laiptais; jie atrodė kaip vietos gyventojai, ne turistai. Džekas 
matė, kad tarp jų yra ir kostiumuotų vyrų, panašių į tą banki- 
ninką, kurį jo tėtis išgąsdino „Kronenhalės“ tualete, ir moterų su 
mažais vaikais, ir šeimų. Buvo netgi paauglių. 

- Jie visi eina pasiklausyti, kaip jis groja? - paklausė Džekas 
Anos Elizabetos. 

- Kaip galėtume juos sulaikyti? - tarė ji. - Argi ne taip išper- 
kamos knygos ir filmai? Geriausia reklama, kaip jūs sakote, iš 
lūpų į lūpas. 

Šv. Petro bažnyčia buvo sausakimša; vietos likę tik stovėti. 

- Jūs, šiaip ar taip, nesėstumėte, - pasakė Džekui daktarė 
Krauer-Popė. - Turėsite išeiti prieš tėvui baigiant groti. Vil- 
jamas nenori, kad matytumėte pabaigą, bent jau ne šį pirmą 
kartą. 

— Kokią pabaigą? - nesuprato Džekas. - Kodėl turėčiau išeiti 
jam dar nebaigus groti? 

— Prašau jūsų - pasitikėkite manimi, - tarė Ana Elizabeta. — 
Klausas - daktaras Horvatas - jus išves į lauką. Jis žino kada. — 
Ji vėl užsidengė veidą rankomis. - Mes visi žinom, - pridūrė 
šitaip pasislėpusi. 

Akmeninės bažnyčios grindys buvo pilkos, šlifuoto marmu- 
ro. Vietoj klauptų stovėjo šviesios medinės kėdės, bet jos buvo 
sustatytos tiesiomis eilėmis, kaip klauptai. Žmonės žiūrėjo į 
priekį, nusisukę nuo vargonų, - galėjai pamanyti, kad bus tikros 
pamaldos, su pamokslu ir taip toliau. Džekas nustebęs galvojo, 
kodėl klausytojai neapsuka savo kėdžių, kad galėtų matyti var- 
gonininką, kurio grojimo ateina klausytis - labai ištikimai, kaip 
jis dabar suprato. 

Vargonai buvo antrame aukšte, užpakalinėje bažnyčios daly- 
je - virš susirinkusių žmonių. Vargonų suolelis - kiek Džekas jį 
į virš jo iškilusius sidabrinius vargonų vamzdžius su mediniais 
rėmais. 

Kaip atšiauru, - galvojo Džekas. - Vargonininkas nusisukęs 
nuo žmonių, 0 žmonės - nuo jo! 

Po iškilia medine sakykla stovėjo didelė juoda vaza su gėlė- 


mis. Virš altoriaus buvo užrašas: 

Matth. IV.10. 

Du solt anbūtten 
Den Herren deinen Gott 
Und Ihm allein 
dienen. 


Tai buvo parašyta lyg ir senovine vokiečių kalba. Džekas tu- 
rėjo prašyti daktarės Krauer-Popės, kad ji jam išverstų. 

— „Viešpatį, savo Dievą, tegarbink ir jam vienam tetarnauk", - 
išvertė ji. 

— Manau, galima sakyti, kad mano tėtis - nuoširdžiai tikintis 
žmogus, - tarė Džekas. 

— Viljamas niekada nesistengia kitų atversti į savo tikėjimą, — 
pasakė Ana Elizabeta. - Tegu jis tiki, kuo nori. Nei man, nei 
kam kitam jis nenurodinėja, kuo reikia tikėti. 

— Ne, tik šneka apie atleidimą, - pabrėžė Džekas. - Man jis 
gana aiškiai pasakė, kad turiu atleisti savo motinai. 

— Tai nebūtinai susiję su religija, Džekai, - paaiškino dakta- 
rė Krauer-Popė. - Ar nemanote, kad taip elgtis liepia sveikas 
protas“ 

Ji vėl išsivedė Džeką į lauką; įėję pro kitas duris, jie laiptais 
užlipo į antrą aukštą - kur buvo vargonai. Mažesni negu dau- 
guma Džeko matytų - labai gražūs, aptaisyti šviesiu medžiu. Tie 
vargonai buvo penkiasdešimt trijų registrų, pastatyti Strasbūro 
„Muhleisen“ firmos. 

Džekas pažvelgė žemyn ir pamatė, kad netgi stovintys žmo- 
nės Žiūri į altorių, ne į vargonus. 

— Kaip suprantu, niekas nenori matyti, - tarė jis Anai 
Elizabetai. 

— Tiesiog išeikite su daktaru Horvatu, kai jis pasakys, - pri- 
minė jam daktarė Krauer-Popė. - Kai Viljamas baigs groti, jam 
reikės ledinio vandens, paskui karšto parafino ir vėl ledinio van- 
dens. Jei atvažiuosite į Kilchbergą prieš pietus, gal galėsite su 
juo pabėgioti - ir su daktaru Horvatu. Vėliau, po pietų, galėsite 
pasiklausyti, kaip jis skambina užrištomis akimis; bus jogos pra- 
tybos. Arba kartu su juo pažiūrėsite kurį nors iš savo filmų! — 

susijaudinusi pasakė ji. - Tik išeikite, kai bus laikas. Gerai? Aš 
nejuokauju. 

— Gerai, - pažadėjo Džekas. 

Kai daktaras Horvatas su Džeko tėvu užlipo laiptais į antrą 
aukštą, daugelis susirinkusių žmonių pasuko galvas, norėdami 
pažvelgti į Viljamą Bernsą. Viljamas atrodė labai susikaupęs; jis 
nekreipė dėmesio į nieką, netgi į sūnų. Džeko tėtis tik linktelėjo 
vargonams. Džekas pajuto, kad daktarė Krauer-Popė prisilietė 
prie jo rankos. Ana Elizabeta norėjo, kad Džekas žinotų, jog Vil- 
jamas visada taip elgiasi prieš grodamas. (Kaip ji sakė praėjusį 
vakarą? „Toks jau tas mūsų Viljamas.) 

Žmonės nepasveikino pasirodžiusio Viljamo plojimais; nie- 
kas nė nesumurmėjo, bet Džekas pirmą kartą girdėjo tokią pa- 
garbią tylą. 

Daktaras Horvatas atnešė natų lapus. (Iš pažiūros jų buvo 
labai daug.) 

— Paprastai jis groja valandą, - garsiai sušnabždėjo daktaras 
Horvatas Džekui į ausį. - Bet šiandien, kadangi čia esate jūs, 
gros pusvalandžiu ilgiau! 

Daktarė Krauer-Popė, be abejo, nugirdo, ką jis pasakė; tur- 
būt visi bažnyčioje susirinkę žmonės girdėjo daktaro Horvato 
šnabždesį. 

— Manai, kad tai geras sumanymas, Klausai? - tarė Ana Eliza- 
beta daktarui Horvatui. 

— Gal yra kokia tabletė, kuri priverstų mane liautis? - paklau- 
sė Džeko tėvas daktarės Krauer-Popės, bet Džekas matė, kad tė- 
tis ją tik erzina; jis kaip visada šelmiškai šypsojosi. Atsisėdęs ant 
vargonų suolelio, Viljamas pažvelgė Džekui į akis - tarsi Džekas 
ką tik, kaip tik tą akimirką, būtų jam pasakęs, kad labai myli jį ir 
kiekvieną jo odos lopinėlį. 

- Ar nepamiršai paskambinti seseriai, Džekai? - paklausė 
tėtis. 

- Ne, žinoma, aš jai paskambinau. Mes ilgai kalbėjomės. 

- Sūneli... - tepratarė Viljamas. Jo žvilgsnis nukrypo į kla- 
viatūrą; Džekas girdėjo, kaip tėvo kojos švelniai prisilietė prie 
pedalų. 

Ana Elizabeta jau buvo paėmusi natas iš daktaro Horvato ir 
dabar jas žiūrinėjo. 

— Matau daug vietų, kur gali sutraukti pirštus, Viljamai... la- 
bai daug, - pasakė ji. 

— O aš matau muziką, - mirktelėjo jai Viljamas. - Labai daug 
muzikos. 

Susijaudinęs Džekas skaičiavo sietynus. (Jie buvo iš stiklo ir 
sidabro; iš viso lyg ir dvidešimt aštuoni.) 

— Vėliau pabėgiosim! - tarė Džekui daktaras Horvatas. - Šį- 
vakar aš vakarieniausiu su jumis ir Viljamu. Tegu merginos 
pailsi! 

— Puiku - labai laukiu, - nusišypsojo Džekas. 

— Deja, ne „Kronenhalėje“,- dar pasakė daktaras Horva- 
tas. - Bet labai jaukiame restoranėlyje. Savininkas mane pažįsta, 
ir jam labai patinka jūsų tėvas. Jie visada uždangsto veidrodžius, 
kai žino, kad ateis Viljamas! - sušnabždėjo daktaras Horvatas — 
labai garsiai. - Nuostabu, ar ne? 

— Bitte, Klausai! - šnipštelėjo daktarė Krauer-Popė. 

Džekas suprato, kad ji jo tėčiui vartys natų lapus; Viljamas 
jau atrodė pasirengęs groti. Dabar niekas iš susirinkusių žmo- 
nių nebebuvo atsigręžęs į juos. Visi Žiūrėjo į tą griežtą įsakymą iš 
Evangelijos pagal Matą: „Viešpatį, savo Dievą, tegarbink ir jam 
vienam tetarnauk.“ 

Viljamas laikė rankas pečių aukštyje, virš klaviatūros. Džekas 
girdėjo, kaip jis giliai įkvėpė. Iš to, kaip žmonės staiga įsitempė, 
ištiesė nugaras, Džekas suprato, kad girdėjo ir jie, - tai buvo sa- 
votiškas ženklas. 

— Prasideda! - tarė daktaras Horvatas; jis nuleido galvą ir už- 
simerkė. 

Viljamo rankos tarytum sklandė - kaip vanagai kylančioje 
šilto oro srovėje. Paskui jis leido joms kristi žemyn. Tai buvo 
Bachas, chorinis preliudas - Liebster Jesu, wir sind hier. („Šven- 
čiausiasis Jėzau, mes esame čia.“ 

— Tranguillo, - sušnabždėjo daktaras Horvatas - stebėtinai 
tyliai, itališkai. 

Paskui Džekas tiesiog klausėsi tėvo grojimo. Jis stebėjosi ma- 
tydamas, kad Viljamas nesiliauja grojęs ir kad nė vienas iš susi- 
rinkusių žmonių neišeina - nė nekrusteli. Jie stovėjo, daktaras 
Horvatas ir Džekas, - nė karto neprisėdo ir daktarė Krauer- 
Popė. Džekas nežinojo, kaip kitiems, bet jam kojos nepavargo; 
jis tiesiog stovėjo, gėrėdamasis garsais. Viljamas Bernsas grojo ir 
grojo - visus savo mėgstamiausius kūrinius. (Visą, pasak Heter, 
„senąją klasiką“.) 

Viljamas vargonavo jau ilgiau negu valandą. Jie išgirdo ir 
Hendelį, ir visus kitus. Kai Džeko tėtis ėmė groti Bacho Tokatą 
ir fugą d-moll - garsųjį kūrinį, kurio taip mėgo klausytis šalia 
Senosios bažnyčios įsikūrusios Amsterdamo prostitutės, - dak- 
taras Horvatas bakstelėjo Džekui alkūne. 

— Mes jau beveik išeinam, - pasakė daktaras Horvatas. 

Džekas, savaime suprantama, nenorėjo išeiti, bet matė, kad 
Ana Elizabeta žiūri į jį. Džekas pasitikėjo ja; pasitikėjo jais vi- 
sais. Sunku lipti laiptais, kai skamba tokia muzika, bet daktaras 
Horvatas su Džeku tyliai nulipo žemyn. Viljamas buvo per daug 
užsiėmęs, kad pastebėtų, jog jie išeina. 

Bažnyčioje buvo šilta; visos durys atviros, ir visi varstomi lan- 
gai. Bacho muzika liejosi į nedidelę aikštę, išsiveržusi į lauką 
drauge su Džeku bei daktaru Horvatu. Lauke ji skambėjo ne 
taip garsiai, - tarp medžių ir ant akmeninių tolyn nuo Šv. Petro 
bažnyčios vedančių laiptų, - bet vis tiek galėjai girdėti kiekvieną 
natą, beveik taip pat aiškiai kaip ir viduje. 

Tada Džekas ir pamatė daugybę žmonių atviruose aplinkinių 
namų languose bei tarpduriuose. Visur, kur tik jis žvelgė, stovėjo 
žmonės - tiesiog stovėjo ir klausėsi. 

- Žiemą, be abejo, būna ne visai taip! - šnekėjo daktaras Hor- 
vatas. - Bet jie vis tiek ateina pasiklausyti, kaip jis groja. 

Džekas stovėjo bažnyčios laiptų papėdėje, aikštės vidury- 
je, - tiesiog klausėsi ir žiūrėjo į visus tuos žmones. Netriukšma- 
vo netgi statybininkai, seniai nustoję dirbti. Jie ramiai stovėjo 
ant pastolių, padėję į šalį savo įrankius, - jie klausėsi. Tas, kuris 
pirma kaukšėjo plaktuku, buvo nusirengęs marškinius; du vy- 
rai, kažką pjovę lanksčiu pjūklu, dabar rūkė. O ketvirtas staty- 

bininkas, vamzdžių montuotojas, vienoje rankoje laikė nedidelį 
vamzdelį - tarsi batutą. Jis dėjosi diriguojąs orkestrui. 

- Tikri klounai! - tarstelėjo daktaras Horvatas ir pažvelgė į 
savo laikrodį. - Kol kas jam dar nė karto nesutraukė pirštų! 

Bacho Tokata ir fuga d-moll pritilo, tarytum ėjo į pabaigą. 

— Kas nors dar bus? - paklausė Džekas. - Jis dar gros? 

— Dar vieną kūrinį, - linktelėjo daktaras Horvatas. 

Matydamas, kad statybininkai ant pastolių nė nekrusteli, 
Džekas suprato, jog jie koncerto programą įsiminę taip pat gerai 
kaip ir daktaras Horvatas; atrodė, kad jie kažkam rengiasi. 

Staiga Bachas baigėsi. Ir tą pačią akimirką žmonės kažkodėl 
plūstelėjo į lauką - šeimos su vaikais ėjo iš bažnyčios. Kai kurios 
motinos su mažyliais ne ėjo, o bėgo; tik suaugusieji ir paaugliai 
liko viduje. 

— Bailiai! - niekinamai tarė daktaras Horvatas ir paspyrė 
akmenuką. - Pasirenkite, Džekai. Susitiksim vėliau - pabėgio- 
sim! - Džekas matė, kad daktaras Horvatas jį tuoj paliks. 

Be to, Džekas suprato, kad jau yra girdėjęs tą paskutinį kū- 
rinį. Jį jam visai neseniai pagrojo Heter, Senojoje šv. Pauliaus 
bažnyčioje. Tokio kūrinio nepamirši! Tai siaubingoji Boelmano 
tokata. Ir statybininkai jau buvo girdėję Boelmaną - gal Vilja- 
mas Bernsas tą kūrinį visada grodavo paskiausiai. Statybininkai 
neabejotinai žinojo, kas bus toliau. 

Aną kartą Džekas tos tokatos dar galėjo klausytis, kai stovėjo 
kitapus Senosios šv. Pauliaus bažnyčios sienų. O dabar garsai, 
pasklidę iš Šv. Petro bažnyčios, tiesiog kurtino. Džekas nebu- 
vo taip gerai įsiklausęs į Boelmaną, kad pastebėtų pirmą tėčio 
klaidą, - kai jam pirmą kartą sutraukė pirštus, - bet daktaras 
Horvatas tai išgirdo; jis krūptelėjo ir sugniaužė vieną kumštį, 
tarytum būtų prisivėręs plaštaką automobilio durelėmis. 

— Man jau laikas grįžti į vidų! - sušuko daktaras Horvatas. 

Viljamas suklydo antrą kartą, paskui trečią; dabar ir Džekas 
jau girdėjo, kad kažkas negerai. 

— Vėl pirštai? - paklausė jis daktaro Horvato. 

— Jūs nė neįsivaizduojate, kaip jam skauda, kai groja Boelma- 
ną, Džekai, - pasakė daktaras, - bet jis negali liautis grojęs. 

Džekas galvojo apie prostitutes, kurios savo languose ir tarp- 
duriuose klausydavosi muzikos, atsklindančios iš Senosios baž- 
nyčios, kad ir kaip vėlai vakare ar anksti rytą; dabar jis suprato, 
kodėl jos negalėdavo eiti namo, kai grodavo Viljamas Bernsas. 

Išgirdęs, kad Viljamas suklydo ketvirtą kartą, daktaras Hor- 
vatas pasileido bėgte. 

— Noriu būti ten, kai jis pradės nusirenginėti! - šūktelėjo Dže- 
kui, žirgliodamas laiptais per tris pakopas. 

Muzika tebegriaudėjo - puikiausias garso takelis baisiausiai 
persekiojimo scenai, kaip Džekas įsivaizdavo. Kitame jo filme 
galėtų būti tokia scena. Gal jam pavyktų prikalbinti tėtį, kad pa- 
grotų Boelmaną įrašui, - nors ir su klaidomis. 

Net Džekas suprato, kad klaidų vis daugėja. Statybininkai su- 
stingę stovėjo ant pastolių. 

— Aš turiu sūnų! - staiga sušuko Džeko tėvas, perrėkda- 
mas slopstančią tokatą. - Turiu dukterį ir sūnų! - šaukė. Pas- 
kui skausmas visai surakino Viljamui pirštus - jo kumščiai su 
trenksmu krito ant klaviatūros. Nuo Šv. Petro bažnyčios laik- 
rodžio bokšto pakilo pulkas balandžių; tada statybininkai ėmė 
giedoti. 

- Aš turiu sūnų! - giedojo; klausydamiesi Viljamo Bernso, 
jie netgi buvo pramokę anglų kalbos. - Turiu dukterį ir sūnų! - 
garsiai traukė tie vyrai, pagauti įkvėpimo, nors ir nelabai talen- 
tingi; bet Džekui jie negalėjo nepatikti. 

— Venite exultemus Domino! - giedojo Džeko tėvas, tarsi ko- 
kią giesmę. 

Paprasti Ciuricho statybininkai turbūt nemoka lotyniškai, 
bet šie vyrai juk ne pirmą kartą klausėsi Viljamo Bernso, be 
to, - kaip Džekui sakė Ana Elizabeta, - čia buvo šiek tiek kitokie 
statybininkai. 

- Venite exultemus Domino! - pritarė Džeko tėvui keturi sta- 
tybininkai. 

Tas, kuris pirma kažką kalė, dabar laikė plaktuką aukštai virš 
galvos iškeltoje rankoje; kiti du vyrai stovėjo atkišę savo pjūklą, 
tarytum atnašaudami. Vamzdžių montuotojas buvo pasičiupęs 
ilgesnį vamzdį ir laikė jį stačią - kaip vėliavos stiebą. 


078 JOHN IRVING 


— Venite exultemus Domino! - giedojo Džeko tėtis su statybi- 
ninkais. 

Džekas suprato, ką reiškia tie lotyniški Žodžiai, tik todėl, 
kad visai neseniai su seserimi buvo užėjęs į Senąją šv. Pau- 
liaus bažnyčią. „Ateikite, garbinkime Viešpatį, - giedojo jų 
tėvas. - Aš turiu sūnų. Turiu dukterį ir sūnų! Ateikite, garbin- 
kime Viešpatį!“ 

Statybininkai ir toliau pritarė Viljamui. 

Žmonės jau ramiai ėjo iš bažnyčios - Boelmanas nebegriau- 
dėjo, nebebuvo pavojaus su kuo nors susidurti. Džekas žinojo, 
kad jo tėtis jau nusimetė visus drabužius ir stovi nuogas arba, jei 
dar nespėjo, tai pusnuogis. Kilchbergo sanatorijoje slaugytoja 
Blaibel arba slaugytojas Blaibelis, - Valtraut arba Hugas, - jam 
turbūt jau pridėjo ledo kubelių į vandens indą. Paskui rei- 
kės karšto parafino ir vėl ledinio vandens, kaip pasakojo Ana 
Elizabeta. 

Taigi netrukus Viljamas Bernsas stovės nuogas Šv. Petro baž- 
nyčioje, jeigu dar nestovi, - visą kūną išmarginusios tatuiruotės 
bus vienintelis jo choras. Tada daktaras Horvatas pradės jį reng- 
ti, švelniai ir mitriai, - arba abu: daktaras Horvatas ir daktarė 
Krauer-Popė. Paskui jie išvažiuos - grįš į kliniką. 

Koncertas pasibaigė, tačiau statybininkai tebeplojo. Tada 
Džekas ir suprato, kad juodu su tėvu visada stengėsi sužavėti ne 
vieną klausytoją ar žiūrovą, - nors kadaise Džekui, dar mažam. 
berniukui, buvo lengviau įsijausti į vaidmenį, kai jis įsivaizdavo 
vaidinąs tik savo tėvui. (Džekas su tėčiu dar turės pasikalbėti 
apie Viljamo ginčą su panele Vurc dėl to žiūrovo - ir apie dau- 
gelį kitų dalykų.) 

Džekas išėjo iš aikštės ir žingsniavo tolyn siauromis gatvelė- 
mis. Jose matė nemažai ta pačia kryptimi einančių tėvo klau- 
sytojų. Džekui buvo malonu žinoti, kad Ciurichas yra ta vieta, 
kur jis gali jaustis savas, bent jau kol Viljamas Bernsas čia miega 
ant adatų. 

Eidamas Džekas galvojo apie tai, kad grįš į viešbutį „Zum 
Storchen“ ir persirengs, kad būtų patogiau bėgioti. 

Los Andžele buvo jau po vidurnakčio - Džekas negalėjo taip 
vėlai skambinti daktarei Garsijai į namus. Bet jam dabar ir ne- 
reikėjo kalbėtis su psichiatre. Jis paskambins į jos kabinetą ir 
įrašys į atsakiklį: „Ačiū, kad mane išklausėte, daktare Garsija.“ 

Toronte buvo gal pusė penkių ryto - na, nežmoniškai anksti. 
Karolina dar miegos, bet ji nesupyks, kai Džekas ją pažadins, - 
juk jis jai praneš žinią apie tėvą, apie jos mieląjį Viljamą. Tiesą 
sakant, Džekas netvėrė nekantrumu - taip norėjo pasakyti pa- 
nelei Vurc, kad jį rado. 

„Kol tave rasiu“ — naujausia itin p+ 
šiuolaikinio amerikiečių rašytojo Džono Ir- 
vingo (g. 1942), romanų „Pasaulis pagal 
Garpą“, „Sidro namų taisyklės“, „Malda už 
Oveną Minį“, „Ketvirtoji ranka“, „Našlė vie- 
neriems metams“ ir kt., autoriaus knyga. Joje 
rašytojas tarytum apibendrina pagrindines 
savo gyvenimo bei kūrybos temas ir pagaliau 
atskleidžia daug metų saugotą paslaptį. 
Knygoje pasakojama istorija tokia skaudi ir as- 
meniška, kad Džonas Irvingas, parašęs romaną 


pirmuoju asmeniu ir įteikęs rankraštį leidyklai, 


Nuotraukos autorius O Jane Sobel Klonsky po kurio laiko jį atsiėmė ir perrašė trečiuoju. 


Romano veiksmas prasideda 1969 m. Džekas Bernsas, nuostabiai gražus ket- 
verių metų berniukas, su mama, talentinga tatuiruotoja Alisa, keliauja iš vieno 
Šiaurės jūros uosto į kitą: jie ieško pradingusio Džeko tėvo. Bet tatuiruotė- 
mis susižavėjęs vargonininkas Viljamas Bernsas, — baisus mergišius, užvaldęs 
Džeko mamos širdį, — vis spėja pasprukti. Galiausiai nustojusi jį vaikytis, Ali- 
sa su sūnumi grįžta į Torontą. Čia Džekas lanko mergaičių mokyklą, į kurią 
priimami ir berniukai iki ketvirtos klasės. „Tu būsi saugus tarp mergaičių“, — 
sako Džekui mama. Ką gi, Džekas vėliau 1lgėsis tų mergaičių, netgi tų, kurios 
jį tvirkino. (Kartais ypač tų, kurios jį tvirkino!) Jis ilgėsis ir ponios Mašado, 
kurios dėka jautėsi mylimas, ir ponios Oustler, valdingai įsibrovusios į jo vai- 
kystę, su ta „pakeliančia“ liemenėle ir Jericho rože. 

Po daugelio metų, jau tapęs kino žvaigžde, Džekas Bernsas, „žmogus su tatui- 
ruota praeitimi“, pasakoja psichiatrei apie viską, kas jį prajuokino, kas pravirk- 
dė, dėl ko jis supyko. Tačiau daug kas iš to, ką jis tariasi atsimenąs, yra melas. 


Iš tikrųjų Džekas net nežino, kas esąs. Tai suvokęs, jis pagaliau nusprendžia 


sužinoti tiesą... 


AA 


knygų klubas 


Tapkite Knygų klubo nariu! 


+ Nemokamas knygų katalogas kiekvieną ketvirtį 
+ Naujausios ir populiariausios knygos 
+ Ypatingi pasiūlymai 
+ Knygų pristatymas į namus, darbovietę ar paštą 


Informacijos teiraukitės nemokamu tel. 8 800 200 22 
www.knyguklubas.lt 


